
Cuvânt înainte 


Deşi cu peste 2.000 de ani în urmă filosofii greci, cum ar fi Aristotel (384-322 î.Hr.) şi Platon 
(437-347 î.Hr.), au scris despre problemele şi caracteristicile adolescenților şi ale celor de vârstă 
postpuberală, se consideră că psihologia adolescenţei, ca disciplină academică, a fost întemeiată 
în 1904. În acel an, Granville Stanley Hall, cel căruia i se atribuie meritul de a fi pus bazele 
disciplinei, a publicat o lucrare în două volume, intitulată Adolescence * Its Psychology and Is 
Relations to Physiology, Anthropology, Sociology, Sex, Crime, Religion, and Education. În 
condiţiile în care această disciplină (care acum include mai mult decât psihologia) a împlinit 100 de 

ani, ne bucurăm să edităm Psihologia adolescenţei. Manualul Blackwell. Disciplina a avansat 
foarte mult în secolul XX, iar capitolele Manualului Blackwell vă oferă o excelentă privire de 
ansamblu asupra evoluţiei acestui domeniu până în prezent. | 
Din punct de vedere istoric, concepţiile ştiinţifice şi laice despre adolescenţi au fost diferite. 
Experiențele personale ale fiecăruia ca adolescent şi contactele cu adolescenţii par să fi contribuit 
la această divergență. Informaţiile obţinute pe cale directă sunt mult mai convingătoare decât 
datele ştiinţifice (Tversky şi Kahneman, 1973). În plus, părerile greşite par că îşi au originea în 
modul în care sunt portretizaţi adolescenţii în mass-media. Relatările referitoare la comportamentul 
adolescenților din filme, ziare şi reviste au tendinţa de a căuta senzaţionalui, prin faptul că se 
concentrează asupra a ceea ce este neobişnuit şi demn de o ştire de senzaţie, şi nu asupra 
normalului. De exemplu, relatările din mass-media ale unor episoade tragice din a doua parte a 
anilor '90 (de exemplu, schimbul de focuri din Littleton, Colorado, din 1999) au contribuit la 
răspândirea preocupărilor, temerilor publice şi a luărilor de poziţie ale politicienilor vizavi de 
violenţa şi gradul scăzut de siguranţă al şcolilor din Statele Unite. Pe de altă parte, dovezile ştiinţifice 
au relevat un declin susţinut în anii '90 al violenţei şcolare, în particular, şi al violenţei în comunităţile 
de adolescenţi, în general (Brener et al., 1999; National School Safety Center, 2001). 
Explicaţiile mass-mediei în ceea ce priveşte comportamentul şi problemele adolescenților sunt 
de cele mai multe ori simplificatoare. De exemplu, comportamentele sexuale periculoase, consumul 
excesiv de alcool şi de droguri, violenţa etc. sunt adesea prezentate ca fiind rezultatul unor factori 
mecanici izolaţi, cum ar fi influenţa congenerilor sau a mass-mediei, modelul parental, condiţiile 
economice etc. Deşi, în ceea ce priveşte comportamentul antisocial, factori precum influenţa 
colegilor joacă un rol important în comportamentul adolescenților, cercetările demonstrează că nu 
toţi adolescenţii sunt la fel de susceptibili la astfel de presiuni. Factori personali, precum nevoia 
de a fi aprobat, standardele autoimpuse şi autocontrolul, moderează efectul pe care presiunea către 
fapte antisociale a celor din jur îl va avea asupra adolescenților. Astfel de 'elaborări complexe 
necesită mult timp pentru a fi prezentate şi sunt rareori subliniate în mass-media. Relatările 
mediatice dau adeseori senzaţia că evenimente rare sau puţin frecvente sunt de fapt norma. În 
decursul unei singure zile, oamenii pot primi de la diferite tipuri de media mai multe mesaje 
despre un anumit eveniment, având impresia că acesta este normal. 
La fel ca adolescenţii, disciplinele ştiinţifice au şi ele o istorie a evoluţiei lor. În ciuda 
încercării nefericite a lui Stanley Hall de a explica comportamentul adolescenților prin prisma 

contextului teoretic al recapitulărilor evoluționiste, el a iniţiat un studiu ştiinţific asupra 
adolescenților, identificând numeroase aspecte, procese şi fenomene de dezvoltare comune 
tuturor adolescenților contemporani. E! şi studenţii săi au dat tonul cercetărilor ulterioare asupra 
adolescenților prin intermediul studiilor observaţionale şi, în special, al chestionarelor referitoare 
la aspecte cum ar fi stresul în adolescenţă, experienţele morale şi religioase, situaţiile şcolare, 
emoţiile, dezvoltarea intelectuală, pubertatea (Hall, 1904). Totuşi, în prima jumătate a secolului 
XX, studierea dezvoltării adolescentului a fost umbrită de dominanţa psihologiei copilului. De 
exemplu, un singur capitol din prima ediţie a Manualului psihologiei copilului al lui Leonard 
Carmichael (Dennis, 1946) se ocupă de adolescenţă. Prezentarea lui Dennis a sugerat că majoritatea 
studiilor despre adolescenţi, în special cele de la începutul secolului, erau relatări descriptive, 
concentrate asupra schimbărilor psihologice şi endocrine asociate cu pubertatea şi diferenţele 
culturale şi sociale în comportamentul adolescenților. Din nou, un singur capitol din a doua 
ediţie a Manualului lui Carmichael se referea la adolescenţă (Horrocks, 1954), dar au fost trecute 
cu vederea unele progrese majore de la acea vreme. Astfel, pe lângă concentrarea asupra 
maturizării fizice şi sexuale, cercetătorii au început să examineze şi schimbările legate de vârstă 
în ceea ce priveşte dezvoltarea socială, intelectuală şi de personalitate a adolescentului. Această 
„preocupare a fost impulsionată de studiile repetate: desfăşurate, printre altele, la Berkeley şi 
Harvard, care începeau să ofere informaţii despre dezvoltarea din cursul celui de-al doilea deceniu 
al vieţii. În acelaşi timp, începea să se înțeleagă natura efemeră a multor descoperiri legate de 
adolescenţi, precum şi rolul pe care influenţele sociale şi culturale îl puteau juca în constatările 
legate de dezvoltare (Horrocks, 1954). Totuşi, au fost iniţiate puţine investigaţii în legătură cu cele 
de mai sus, tendinţă care s-a menţinut mai multe decenii. De asemenea, puţine programe 
universitare au oferit cursuri privitoare la dezvoltarea adolescenților şi încă şi mai puţine programe 
au fost disponibile pentru studenţi în vederea specializării în efectuarea de cercetări asupra 
adolescenţei. 

În 1980 se putea remarca deja o activitate ştiinţifică susţinută. Grinder (1982) a identificat 
cinci domenii de cercetare active, dar „izolate” referitoare la adolescenţă: studii academice 
convenţionale ; cercetări care au analizat impactul pe care practicile instituţionale I-au avut asupra 
vieţii adolescenților ; cercetări asupra modului în care adolescenţii interacționează în diferite 
cadre comportamentale ; cercetări asupra efectelor preventive sau curative ale programelor de 
acţiune şi stadiul evaluării datelor demografice privind diverse priorităţi sociale, cum ar fi nevoile 
legate de sănătate sau educaţionale. Pe parcursul ultimilor 25 de ani ai secolului XX, cercetările: 
asupra adolescenţei s-au dezvoltat foarte mult. Au fost publicate reviste dedicate exclusiv ado- 
lescenţilor şi tinerilor (de exemplu, Yourh & Society, Journal of Youth and Adolescence, Journal of 
Adolescence, Journal of Early Adolescence, Journal of Research on Adolescence şi Journal of 
Adolescent Research) ; a fost creată Society for Research on Adolescence ; sociologi implicaţi în 
mod activ în cercetările despre adolescenţă au scris mai multe lucrări; a apărut Handbook of 
Adolescence Psychology, editată de Joseph Adelson (1980), iar seriile de volume cum ar fi Advances 
in Adolescent Development au oferit analize teoretice şi evaluări critice în ceea ce priveşte procesele 
adolescenţei. | 

Structura capitolelor Manualului Blackwell vă oferă o imagine asupra nivelului actual al 
cercetărilor referitoare la perioada adolescenţei, precum şi unele prognoze ale direcțiilor şi 
perspectivelor cercetărilor. Această scurtă introducere nu poate reflecta bogăţia şi diversitatea 
contribuţiilor individuale ale specialiştilor. În consecință, vom încerca să subliniem ceea ce 
considerăm a fi principalele aspecte şi direcţii. Prima parte tratează bazele biologice ale ado- 
lescenţei. O temă majoră, bazată pe descoperirile din genetica comportamentală, este influenţa 
puternică pe care o are diversitatea genetică asupra dezvoltării adolescentului. Dezbaterea relaţiei 
natură-educaţie pare să fi fost reglementată (vezi “Turkheimer, 2000). Aşa cum remarcau Rodgers 
şi Bard în primul capitol, întrebarea-cheie nu este dacă trăsăturile şi procesele adolescenţei se pot 
moşteni — începând cu trăsăturile de personalitate sociale şi comportamentale, indicatorii mentali şi 
de sănătate, problemele comportamentale legate de pubertate, creşterea fizică şi comportamentele 

sexuale, dar şi alte aspecte, mult mai interesante, care au de-a face cu încercarea de a identifica 
procesele active reciproce legate de dezvoltarea adolescenților şi factorii ambientali ce contribuie 
într-o proporţie considerabilă la acea variaţie reziduală „neîmpărtăşită”, descoperită după ce au 
fost explicate efectele genetice şi de mediu (Turkheimer, 2000). . ă 

Progresele recente din neuroştiințe ar putea oferi, în cele din urmă, o altă cale de a descrie 
unele dintre componentele biologice ale complexelor procese ale adolescenţei. Ramachandran şi 
Blakeslee (1998), de exemplu, au oferit dovezi care sugerează că conexiunile neuronale pot fi 
implicate în structurarea imaginii despre sine (de exemplu, ego-ul fizic) sau în autocontrolul 
general şi exprimarea emoţională. Ei au sugerat că un sentiment unitar al identităţii ar putea 
rezulta din interacţiunile neuronale dintre lobii frontali, unde este o proiecţie a funcţionării 
generale a organismului, cu alte zone cerebrale responsabile de evoluţia altor procese psihice, de 
exemplu emoția, voinţa şi altele (Ramachandran şi Blakeslee, 1998). Dezvoltarea cognitivă 
pare să fie şi ea asociată cu schimbările şi reorganizările neuronale din lobii frontali ai creierului 
(vezi Byrnes, în Manual, Cazuri, 1992). După cum remarca Byrnes, schimbările din circuitele 
neuronale în adolescenţă pot fi rezultatul, şi nu cauza progreselor cognitive şi a acumulărilor de 
cunoştinţe. a 

Cea de-a doua secţiune tratează adolescenţa în cadrul contextelor sociale. În lucrarea lui 
Adelson (1980) erau dominante perspectivele psihodinamice freudiene şi cele cognitive piagetiene ; 
trei capitole tratau adolescenţa din perspectivă psihodinamică, perspectiva cognitivă fiind atât de 
puternică, încât editorul a considerat-o, „cel mai probabil, abordarea principală în studiul 

“ [contemporan] al adolescenţei” (Adelson, 1980, p. ix). Douăzeci de ani mai târziu, cu greu se mai 
găsesc interpretări psihanalitice. Deşi factorii cognitivi sunt menţionaţi în multe dintre capitolele 
acestui Manual, abordările piagetiene, în particular, şi cele privind cogniţia, în general, joacă un 
rol mai puţin important în comparaţie cu anii '80. Interesul scăzut pentru procesele cognitive în 
adolescenţă este oarecum surprinzător, având în vedere rolul central pe care îl ocupă dezvoltarea 
cognitivă în evoluţia copilului (Kuhn şi Siegler, 1998) şi dezvoltarea cogniţiei sociale (Fiske şi 
Taylor, 1991). Aşa cum nota Byrnes în capitolul său despre dezvoltarea cognitivă, deşi cunoaştem 
multe despre diferitele aspecte ale raţionamentului adolescentului, acestui domeniu îi lipseşte o 
Prezentare teoretică unitară care să poată fi aplicată în mod eficient unei game largi de probleme 
şi Situaţii. | 
Cu toate că pare să existe un interes general pentru schimbările legate de dezvoltare, modelele 
evoluţiei pe etape şi cadrele teoretice ample par să fi pierdut întâietatea. O excepţie este reprezentată 
de capitolul scris de Granic, Dishion şi Hollenstein, care consideră relaţiile familiale din ado- 
lescenţă cadrul unei perspective dinamice a dezvoltării. Abordările sistemelor dinamice încearcă 
să explice modul în care apar noi calităţi şi forme complexe pe parcursul dezvoltării (vezi Lewis, 
2000). Un principiu-cheie este acela că schimbările de dezvoltare din sistemele fizice, chimice, 
sociale, biologice, precum şi din cele psihologice se reglează singure : efectul conflictului indus 
de schimbări şi al feedbackului este constrâns, de şi dependent de starea actuală a structurii 
organizaționale a organismului. Dezvoltarea urmează un curs repetat, autoorganizat, care se 
reflectă în stări de coerenţă, adaptabilitate şi complexitate crescută. Deşi s-a recurs la o abordare 
a sistemelor dinamice pentru a se analiza diversele procese de dezvoltare (vezi, de exemplu, 
Kunnen şi Bosma, 2000; Lewis şi Granic, 2000; van Geert, 1998), majoritatea capitolelor 
„Sugerează că, deocamdată, impactul acesteia asupra dezvoltării adolescentului a fost limitat, 
Totuşi, temele privind dezvoltarea într-un anumit context, asupra cărora se insistă, pot duce, şi 
ele, la o posibilă abordare din punctul de vedere al sistemelor dinamice. 

Capitolele referitoare la contextul şi relaţiile sociale reliefează ceea ce se ştie în prezent despre 
procesele sociale şi mecanismele interpersonale care influenţează comportamentul, atitudinile şi 
stările psihologice ale adolescenților. Procesele şi practicile de socializare sunt analizate prin 
intermediul unei diversităţi de cadre şi contexte ce includ: convertirea şi apostazia în religie ; 
activităţile şcolare extracurriculare ; natura Şi caracteristicile muncii cu jumătate de normă ; 
tranziţiile în cadrul educaţional ; relaţiile cu colegii şi performanţele şcolare ; diferenţele de gen 

asociate cu stereotipurile şi alegerea unei ocupaţii ; metodele de predare şi ecologia şcolilor ; 
statutul cultural etnic sau de emigrant ; relaţiile cu colegii şi succesul şcolar ; prieteniile şi tiparele 
sociale de' interacţiune ; şi influenţa mediului asupra realizării educaţionale. În cadrul capitolului 
referitor la relaţiile interpersonale ale adolescenților sunt analizate, de asemenea, contextul social 
şi nivelul de intimitate interpersonală. Dezvoltarea din punctul de vedere al calităţii şi profunzimii 
relaţiilor interumane în adolescenţă sunt examinate şi prezentate pe larg în capitolele ce tratează 
întâlnirile şi experienţele romantice dintre adolescenţi, relaţiile interpersonale, sexul premarital, 
dorinţa şi dragostea, natura intimităţii, diversitatea orientărilor şi comportamentelor sexuale şi 
relaţiile cu adulţii, alţii decât părinţii. Aceste secţiuni, coroborate cu capitolele despre procesele 
fundamentale specifice adolescenţei, cum ar fi autonomia, identitatea, cunoaşterea, moralitatea, 
emoţiile şi procesele îndreptate. spre sine (stima de sine şi concepţiile despre sine) oferă o 
prezentare exhaustivă asupra dezvoltării normale în formele şi manifestările ei variate. 

Cercetarea, pe care se bazează multe dintre aceste capitole; a fost în mod treptat transformată 
dintr-o abordare singulară şi transversală a unui singur domeniu într-o paletă de abordări. Totuşi, 
în prezent, au fost finalizate relativ puţine investigaţii pe termen lung care să implice modele . 
secvențiale şi strategiile analitice secvențiale. O tendinţă din ce în ce mai utilizată de către 
cercetători este aceea a studiilor longitudinale, pentru a obține date despre preadolescenţă şi 
postadolescenţă. 'Tot mai multe informaţii contextuale şi ecologice sunt incluse în seturile de date. 
De asemenea, pare să existe o preocupare sporită pentru factori cum ar fi genul, etnia, cultura, 
statutul economic, biologia şi pubertatea, precum şi caracteristicile comunităţii, care pot modera 
schimbări de dezvoltare şi pot contribui la diversitatea interindividuală. Într-un viitor nu prea 
îndepărtat se va scrie despre adolescenţi plasând dezvoltarea şi comportamentul acestora în 
contextul realităţii sociale, oferind astfel o macroiînţelegere a experienţei adolescentului, văzută 
din perspectiva întregii vieţi. 

Aristotel şi Platon au scris despre problemele adolescenţei, iar G. Stanley Hall a descris-o 
metaforic ca fiind furtună şi stres (Sturm & Drang). În mod clar, există diferenţe individuale la 
nivelul trăirilor (stres şi tensiune) în cadrul procesului de tranziţie de la copilărie la vârsta adultă 
(Berzonsky, 1982). Cercetările indică faptul că, în adolescenţă, anxietatea şi conflictele sau 
problemele grave de comportament nu sunt nici inevitabile, nici normale ; majoritatea tinerilor se 
confruntă cu unele probleme cu efecte trecătoare şi pe termen relativ scurt (Montemayor, Adams şi 
Gullotta, 1990). La maturitate, majoritatea adolescenților devin adulţi tineri relativ productivi, 
care se pot lansa în cariere de succes, îşi pot asuma angajamentul coabitării sau al căsătoriei, pot 
întemeia o familie sau pot să se implice în diverse acţiuni în comunitate. Din păcate, o serie de 
tineri, puţini, nu reuşesc să treacă de acea „fereastră a vulnerabilităţii” care apare în perioada 
pubertăţii (Adams, Bennion, Openshaw şi Bingham, 1990). Câteva capitole tratează etiologia, 
prevalența, precum şi dinamica psihologică şi socială a problemelor obişnuite care pot apărea în 
adolescenţă, cum ar fi bolile cu transmitere sexuală, sarcina, abuzul de alcool şi de droguri, 
problemele de comportament, crima şi deliiicvenţa, depresia, tulburările de alimentaţie şi fuga de 
acasă. Oamenii de ştiinţă contemporani sugerează strategii şi tehnici de tratament şi reabilitare, 
identifică factorii de risc şi dezvoltă strategii şi politici de prevenţie. Este posibil ca ştiinţa 
prevenţiei să devină o piesă de bază în cercetarea adolescenţei. Totuşi, eficacitatea pe termen lung 
a prevenirii şi a programelor de intervenţie rămâne a fi demonstrată. Sunt necesare evaluări 
riguroase şi cercetări longitudinale pentru a se stabili dacă intervenţiile au un efect important pe 
termen lung asupra adolescenților şi, în cazul în care se confirmă acest lucru, dacă efectele sunt 
pozitive sau negative (efecte iatrogenice). Unele cercetări au demonstrat că o parte dintre programele 
de intervenţie, în special acelea în care adolescenţii antisociali sunt asociaţi cu congenerii lor, pot 
genera la aceştia din urmă grave probleme comportamentale, cum ar fi abuzul de substanţe, 
delincvenţa şi violenţa (Dishion, McCord şi Poulin, 1999; MceCord 1978). Este necesară colaborarea 
dintre cercetătorii din domeniu, practicieni şi furnizorii de servicii, în condiţiile în care ultimii 
joacă un rol activ în stabilirea problematicii şi a agendei de cercetare. 

Sunt furnizate informaţii despre metodele de lucru în ceea ce priveşte tulburările sau problemele 


de comportament, cum ar fi, de exemplu, capitolele despre crimă, delincvenţă, bande şi tulburări 
de alimentaţie la adolescenţi. Este analizat rolul pe care îl joacă factorii genetici, sociali şi de 
personalitate în ceea ce priveşte posibilitatea ca un adolescent să aibă probleme de comportament şi 
o dezvoltare patologică. Până în prezent, interconexiunile sau legăturile dintre temele ce ţin de 
dezvoltarea normală şi problemele comportamentale ale adolescentului nu au: fost încă bine 
articulate, existând încă două domenii de cercetare relativ distincte. Probabil, în anii următori, vor 
apărea abordări mai integratoare. | i 

La final, este important să precizăm că, dacă în urmă cu câteva decenii nu erau mulţi oamenii 
de ştiinţă care cercetau adolescenţa, acum există o mulţime de preocupări, dintr-o gamă largă de 
discipline şi profesii, ce studiază dezvoltarea şi comportamentul la această vârstă. Specialiştii din 
ştiinţele sociale asociate, medicină, biologie, educaţie şi cele legate de prevenţie/intervenţie, au 
contribuit la crearea mai multor perspective teoretice şi conceptuale, la o multitudine de strategii 
metodologice şi de analiză, precum şi la numeroase abordări noi sau originale în studiul şi 
înţelegerea caracteristicilor adolescentului. Capitolele au fost scrise de specialişti recunoscuţi în 
psihologia adolescenţei şi vă oferă viziuni integrate, teoretice şi empirice, asupra adolescenţei. 
Sperăm ca Manualul să nu constituie doar o bază solidă pentru o înţelegere îmbunătăţită a 
dezvoltării, comportamentului şi problemelor adolescentului, ci, în acelaşi timp, să ajute la 
imbogăţirea studiilor despre adolescenţi şi a serviciilor oferite acestora. 

Procesele biologice şi genetice 

Capitolul 1 


Genetica comportamentală şi dezvoltarea | 
adolescentului : o prezentare a celor mai recente 
lucrări de specialitate 


Joseph Lee Rodgers, David E. Bard 


Introducere 


Genetica comportamentală este o metodă cantitativă, iar dezvoltarea adolescentului este 
un Subiect psihologic. Unificarea celor două componente pare să necesite, cel puţin la 
prima vedere, analiza unor cercetări în care s-a folosit această metodă, urmărindu-se 
coerenţa şi temele comune. Dar provocarea este mult mai profundă decât ar putea părea. 
Dincolo de suprafaţă există nisipuri mişcătoare care îngreunează sistematizarea subiectului. 
Ca urmare a acestei instabilităţi, este extrem de important să definim cu atenţie ŞI în mod 
explicit un punct de pornire. La începutul capitolului ne ocupăm de unele definiţii şi apoi 
descriem dificultăţile inerente legate de „Genetica comportamentală şi dezvoltarea în 

ă”. Ne încheiem introducerea cu un rezumat al conceptelor pe care ne bazăm 


„ adolescenţă 
prezentarea. In următoarea secţiune prezentăm argumentele, după care vom trece în 
revistă cercetările relevante. 


Definiţii : de ce este greu de schiţat acest capitol? 


Punctul de pornire pentru majoritatea modelărilor genetice comportamentale este separarea 
conceptuală a surselor de variaţie în surse genetice, de mediu împărtăşit (comun) şi 
mediu diferit (de exemplu, Rowe şi Plomin, 1981). Unele asemănări între membrii 
aceleiaşi familii sunt cauzate de prezenţa aceloraşi gene. De exemplu, gemenii monozigoţi 
(MZ) au în comun 100% dintre gene şi ar trebui să fie aproximativ identici în ceea ce 
priveşte trăsăturile sau comportamentele, care se află sub un puternic control genetic (de 

exemplu, înălţimea, culoarea ochilor). Gemenii dizigoţi (DZ) şi fraţii cu aceiaşi părinţi 
au în comun, în medie, 50% dintre gene, fraţii care au în comun un părinte numai 25%, 
iar verişorii, doar 12,5% etc. În mod alternativ, unele asemănări dintre membrii aceleiaşi 
familii au drept sursă etiologică mediul comun ; această sursă teoretică de influenţă face 
ca persoanele înrudite să fie similare, întrucât au acelaşi mediu în cadrul familiei. De 
exemplu, stilul disciplinar al unui părinte poate reprezenta o influenţă a mediului comună 
tuturor copiilor din cadrul familiei şi aceasta duce la asemănări între copii în ceea ce 
priveşte răspunsul faţă de acea autoritate. În fine, mediul diferit este o sursă teoretică de 
influenţă care face ca membrii aceleiaşi familii să fie diferiţi unul de celălalt, deci aceste 
influenţe nu sunt comune printre fraţi. De exemplu, un profesor foarte bun pe care un 
copil l-a avut în primul său an de şcoală (dar care nu a fost şi profesorul celorlalţi copii: 
ai familiei) ar putea crea un mediu diferit care influenţează motivaţia de a citi. Sau chiar 
în cadrul familiei, părinţii pot fi mai autoritari cu fiii lor decât cu fiicele (ceea ce ar putea 
duce la un stil disciplinar diferit, şi nu la unul comun). 

Printre specialiştii în genetică comportamentală este bine-cunoscut faptul — dacă nu 
chiar tuturor cercetătorilor — că variațiile în ceea ce priveşte procesele genetice (ereditatea 
sau e?) şi procesele de mediu comune (uneori denumite mediul comun sau c?) nu sunt 
imuabile (vezi Angoff, 1988). Modelul biometric de bază (de exemplu, Falconer, 1981) 
separă variaţia totală într-o variabilă dependentă atribuibilă genelor, alta atribuibilă 
mediului comun şi încă una atribuibilă unui mediu diferit. (Majoritatea procedurilor de 
evaluare confundă ultima sursă - variaţia mediului diferit, adesea numit d? — cu eroarea 
de măsurare, deşi există metode statistice în ceea ce priveşte acest LapeCI: vezi Rodgers, 
Rowe şi Li, 1994). 

Trebuie luate în calcul două trăsături critice ale acestei definiţii. Mai întâi, e?, c? şi d? 
depind atât de volumul variaţiei, relevant pentru domeniul lor conceptual, cât şi de 
volumul total al variaţiei. Formulele conceptuale sunt: e? = variaţia genetică/variaţia 
totală, c? = variaţia mediului comun/variaţia totală şi d? = variaţia mediului diferit/ 
variaţia totală. (Variația totală este adesea numită „variaţia fenotipică” în literatura de | 
specialitate a geneticii comportamentale). Aceşti trei coeficienţi totalizează 100%, deci 
fiecare dintre ei poate fi interpretat şi ca proporţie a variaţiei totale atribuibile geneticii, 
respectiv surselor de mediu comun sau diferit. Astfel, în cazul în care variaţia genetică 
rămâne fixă, dar variaţia totală a variabilei dependente (variaţia fenotipică) creşte 
substanţial, atunci e? scade din cauza numitorului, fără a se înregistra vreo schimbare în 
contribuţia genetică. Apoi, e?, c? şi d? trebuie să fie interpretaţi într-un context de 
variabilitate ; în speţă, contribuţiile mediului şi cele genetice explică diferenţele indi- 
viduale, şi nu proprietăţile generale ale trăsăturilor sau comportamentelor. De exemplu, 
genele determină culoarea ochilor. Totuşi, într-un mediu cu puţini oameni care nu au 
ochii căprui, gradul de moştenire ar fi foarte scăzut (întrucât există o variaţie fenotipică 
foarte mică). Cu alte cuvinte, e? arată cât de mult depinde variația unei trăsături sau a 
unui comportament de sursele genetice. Nu indică dacă existenţa trăsăturii sau a com- 
portamentului are vreo etiologie genetică. În mod similar, c? şi d? arată în ce măsură 
variația unei trăsături sau a unui comportament este atribuibilă acestor două surse de 
mediu, şi nu dacă trăsătura sau comportamentul au la bază o etiologie de mediu. De 
exemplu, accentul unei persoane este în mod clar influenţat de mediu. Dar o măsurare 
a accentului ar arăta o valoare c? foarte mică, pentru simplul motiv că există O variaţie 

totală infimă. Uneori, specialiştii în genetica comportamentului folosesc greşit limba şi 
se referă la „influenţele genetice sau de mediu asupra unei trăsături”, când de fapt vor 
să spună „influenţele genetice sau de mediu asupra variaţiei sau diferenţelor individuale 
în cadrul unei trăsături”, | i 
Explicaţia de mai sus se referă la modelul genetic de bază aditiv. Acest model implică 
faptul că un număr de surse genetice separate contribuie cu influenţe separate şi aditive 
la variaţia unei trăsături sau a unui comportament. Desigur, unele procese genetice sunt 
nelineare şi neaditive (de exemplu, principiile de bază ale moştenirii mendeliene sunt în 
mod inerent neaditive). Modelarea cantitativă în genetica comportamentală presupune 
modele de dominație (de exemplu, Neale şi Cardon, 1992), iar conceptul de emergeneză 
a fost propus pentru a reprezenta contribuţiile genetice configurale (Lykken er al., 
1992). Pe de altă parte, un alt tip de proces genetic nelinear, epistaza, implică interacțiuni 
ale alelelor de-a lungul /ocus-urilor genetice (în opoziţie cu dominanţa mendeliană, care 
implică interacţiunea alelelor în cadrul unui locus genetic). Epistaza este dificil de 
configurat în cadre genetice de comportament (de exemplu, Neale şi Cardon, 1992). În 
această prezentare, ne vom concentra eforturile în vederea introducerii de modele genetice 
aditive în datele referitoare la adolescenţi, în primul rând deoarece s-a acordat puţină 
atenţie modelelor nelineare sau neaditive în literatura de specialitate. În afara neaditivităţii 
genetice, apare o a doua problemă atunci când există interacțiuni de mediu genetice care 
nu sunt explicate în cadrul modelului. Turkheimer (1998) a arătat că rezultatul incapacității 
de a explica interacţiunile genetice/de mediu îl constituie estimările contradictorii ale lui 
e” şi c?. Deşi nu există o bogată literatură de specialitate în acest domeniu, se fac eforturi 
pentru a explica interacţiunile de mediu ale genelor (şi multe dintre ele vor fi menţionate 
mai departe). | | | 
Atât e”, cât şi c? (şi, implicit, d2) se pot schimba şi permuta cu timpul şi cu vârsta, 
după cum se întâmplă şi cu numărătorul şi numitorul. În special în adolescenţă, variaţia 
fenotipică a multor trăsături şi comportamente. se poate schimba substanţial. Pentru 
„ căţiva-ani, înălțimea (şi majoritatea trăsăturilor psihologice) devine extrem de variabilă, 
întrucât copiii ating pubertatea la vârste diferite. Într-un mod mai puţin evident, pot fi 
schimbări în variaţia totală a inteligenţei, a multor trăsături de personalitate şi în special 
„în comportamentele sociale şi cele legate de sănătate. Fumatul este un bun exemplu. 
Printre copiii de 8 ani, fumatul nu este influenţat de ereditate. Evident, nu pentru că 
influenţele genetice nu contribuie la adoptarea fumatului, ci pentru că există o variaţie 
fenotipică scăzută în ceea ce priveşte fumatul în rândul copiilor de 8 ani. Pe la vârsta de 
14 ani, eredităţile legate de fumat încep să fie detectabile, cum ar fi, de exemplu, vârsta 
la care se fumează prima ţigară (dar nu astfel încât să justifice dependenţa de fumat). La 
20 de ani, intensitatea fumatului, durata şi gradul de dependenţă sunt componente 
creditare. Aspectele referitoare la influenţele genetice se aplică în mod egal influențelor 
de mediu comun şi de mediu diferit. Acesta este contextul pe care l-am numit „nisipuri 
mişcătoare”, în care observăm influenţele genetice şi de mediu. | 
Există mai multe mijloace adecvate pentru a rezolva aceste probleme. Mai întâi este 
cel interpretativ ; autorii trebuie să fie pe deplin lămuriţi ce înseamnă şi ce nu înseamnă 
„e, c2şi d?. În al doilea rând, există măsurători directe ale acestor influenţe ; de exemplu, 
unii geneticieni subliniază importanţa evaluării aspectelor ereditare şi, de asemenea, a 
coeficienţilor variaţiei genetice, care nu sunt afectaţi de variaţia totală a DV (vezi, de 
exemplu, Houle, 1992). În al treilea rând, modificarea valorilor e? şi c? poate oferi un 


ii) 


26 PSIHOLOGIA ADOLESCENȚEI 


volum mare de informaţii ; atât ele, cât şi despre ele. De exemplu, Kohler, Rodgers şi 
Christensen (1999) au demonstrat o schimbare substanţială în e? a fertilităţii, utilizând 
informaţii despre gemeni din Danemarca. Creşterile dramatice ale valorilor e? pe care 
le-au observat au apărut simultan cu două schimbări legate de fertilitate din Danemarca, 
ce au oferit un cadru în interiorul căruia se putea explica această schimbare rapidă în 
ereditate. 7 

Dificultăţile definite în această secţiune introductivă au legătură cu metoda (şi, foarte 
important, cu interpretarea incorectă a conceptului şi scopului metodei). Problema 
„nisipurilor mişcătoare” în interpretarea eredității poate fi o problemă numai dacă i se 
permite să fie. Vom încerca să extragem cu atenţie informaţiile din studiile pe care le 
prezentăm şi invităm cititorul să treacă prin filtrul critic această investigaţie, împreună 
cu noi. După cum remarca Maccoby (2000, p. 1), „faptul că ştim care sunt elementele 
de forţă ale factorilor genetici... nu înseamnă că avem o bază suficient de solidă pentru 
a-i estima pe cei de mediu”. Turkheimer (1998, p. 782) a sugerat că studiile despre 
ereditate conduc doar la „banala tautologie că toate comportamentele se bazează pe 
genotip şi creier”. Deşi noi suntem mai optimişti decât Turkheimer în legătură cu 
valoarea unor astfel de studii, suntem de acord cu abordarea sceptică pe care o presupune 
o astfel de poziţie. 

În final, intenţionăm să răspundem la problema „nisipurilor mişcătoare” plasându-ne 
ferm pe terenul orientărilor teoretice din domeniile sociale şi biologice, care se concentrează 
asupra subiectului, şi nu asupra metodei. Studiul adolescenţei, în general, şi în special 
dezvoltarea adolescentului îşi focalizează atenţia asupra procesului schimbării. În lucrarea 
noastră anterioară am folosit trei teorii sociale pentru a încadra procesele de dezvoltare 
a adolescentului. De fapt, acestea sunt mai degrabă orientări motivaţionale decât teorii 
formale, întrucât nu am testat şi nici nu am evaluat structurile în vreun fel. Mai degrabă 
Je-am lăsat să ne ghideze investigaţiile şi evaluarea. Cele trei abordări sunt: perspectiva 
comportamentului de tranziţie, perspectiva întregii vieţi şi teoria problemelor de compor- 
tament. În plus, perspectiva biologică ce ne oferă cele mai multe informaţii în legătură 
cu studiul dezvoltării adolescentului este aceea de a lua în calcul influenţele hormonale,. 
care afectează atât schimbările psihologice, cât şi cele comportamentale. 


Cadrul teoretic 


] 


Adolescenţa, circumscrisă unei: ecologii sociale şi temporale 


Perspectiva comportamentului de tranziţie este dezvoltată pe Iara în Ensminger (1987) şi 
în Rodgers şi Rowe (1993). Acest cadru de lucru orientativ consideră adolescenţa o 
perioadă de oportunitate comportamentală extinsă. Adolescenţii încep să facă alegeri în 
cadrul unei ecologii comportamentale care nu le erau disponibile în timpul copilăriei. 
Volumul de studiu, decizia de a fuma şi de a bea, alegerea petrecerilor, a cercurilor 
şcolare, precum şi gestionarea comportamentelor legate de sănătate sunt aspecte emergente 
în cadrul procesului decizional al multor adolescenţi. În plus, comportamentul de 
consumator oferă şi el ocazii extinse în adolescenţă. Comportamentele de tranziţie sunt 

definite drept comportamente pe care adolescenţii le folosesc - în mod deschis sau 
implicit - pentru a semnala viitoarea maturitate. Aceste comportamente pot avea şi alte 
scopuri, dar cel puţin o parte a statutului lor este acela de a reprezenta în plan social 
caracteristicile de tranziţie ale adolescenţei. Unele dintre aceste comportamente sunt | 
nesănătoase sau, cel puţin, proscrise social. De exemplu, comportamentul sexual riscant, 

conducerea auto nechibzuită, fumatul, consumul exagerat de alcool, consumul de droguri 
şi nepregătirea temelor pentru acasă. Unele dintre comportamentele de tranziţie sunt 
sănătoase şi normale din punct de vedere social. De exemplu, înscrierea în orchestra 
şcolii, la bibliotecă, în echipa de tenis şi participarea la întrunirile unui grup religios. 

Motivul pentru care perspectiva comportamentului de tranziţie este valoroasă în această 
prezentare este acela că orientează atenţia către comportamente pe care mulţi le consideră 

tipice pentru adolescenţi. 

Cea mai mare atenţie în ceea ce priveşte comportamentele de tranziţie în literatura de - 
ştiinţe sociale (şi de comportament genetic) se axează pe acele comportamente care 
anterior au fost catalogate drept moderat sau serios antisociale (vezi Rodgers, Billy şi 
Udry, 1984; Rodgers şi Rowe, 1993). Deşi comportamentele de tranziţie corespunzătoare 
merită mai multă atenţie decât au primit până acum, ne vom concentra asupra acelora 
care au fost cercetare în detaliu. Este vorba de fumat, băut, consumul de droguri şi 
întâlnirile/comportamentul sexual. 

O a doua perspectivă teoretică ne ajută să motivăm unele aspecte din literatura de 
genetică comportamentală în acest domeniu. Problema teoriei comportamentale (Jessor 
şi Jessor, 1977) sugerează că unele comportamente moderat sau serios antisociale pot fi 
grupate împreună. Întrebarea dacă aceste probleme comportamentale se pot grupa 
impreună a fost extinsă de Moffitt (1993) într-o teorie a comportamentului antisocial 
„limitat la adolescenţă” versus „permanent de-a lungul vieţii”. Rodgers şi Rowe (1990) 
au descoperit că un comportament sexual are un statut oarecum neobişnuit în cadrul 
contextului teoriei problemelor de comportament ; deşi a variat odată cu alte comportamente 
moderat antisociale (de exemplu, fumat, băut şi condus ilegal), a avut în acelaşi timp o 
variaţie substanţială unică ce nu s-a suprapus cu cele ale celorlalte variabile. Metodologia 
geneticii comportamentale oferă o abordare ri guroasă în investigarea acestei perspective, 
motiv pentru care vom trece în revistă câteva studii care iau în calcul diferitele legături 
dintre două sau mai multe probleme de comportament. 

O a treia abordare țeoretică este cea a perspectivei întregii vieţi, care sugerează că 
normele sunt create de societate pentru a defini tranziţiile comportamentale corespunzătoare 
unei anumite vârste ; „diferenţierea de vârstă este exprimată în secvenţa de roluri şi 
evenimente, tranziţii sociale şi puncte de cotitură care apar de-a lungul unei vieţi” 
(Elder, 1975). Hogan şi Astone (1986) au sugerat că tranziţiile de la adolescenţă în şi 
prin viaţa de adult sunt etapizate ordonat şi că societatea are aşteptări normative asupra 
vârstei când trebuie să aibă loc o schimbare ; Rindfuss, Swicegood şi Rosenfeld (1987) 
au investigat deviaţiile de la aceste etape ordonate. Majoritatea exemplelor de evenimente 
importante din perspectiva intregii vieţi sunt tranziţii demografice, cum ar fi căsătoria, 
primul copil sau educaţia. În combinaţie cu comportamentul de tranziţie şi perspectiva 
Întregii vieţi, introducem un domeniu nou de comportamente. În această perspectivă 
combinată, prima ţigară, primul pahar de băutură Şi pierderea virginităţii pot fi şi ele 
considerate ca având relevanţă la scara „întregii vieţi”, mergând pe ideea că ne organizăm 

gândirea şi planurile în raport cu plasarea în timp a acestor evenimente. În plus, ele sunt 


28 PSIHOLOGIA ADOLESCENȚEI 


cât se poate de evidente atunci când definim „experienţa de adolescent”, o observaţie 
care aduce teoria problemelor de comportament în acest cadru de lucru integrativ. Este 
'adevărat, probabil că multe persoane (atât adulţi, cât şi adolescenţi) ar defini aceste 
comportamente moderat şi serios antisociale ca fiind mai apropiate de „comportamentul 
tipic al adolescenților” decât acele comportamente de tranziţie social acceptate, cum ar 
fi faptul de a deveni membru al unui cerc sau de a cânta într-o formaţie. 

Totuşi, remarcăm existenţa unor tranziţii cognitive şi de personalitate care pot fi 
motivate şi din perspectivele comportamentului de tranziţie şi al întregii vieţi. Anumite 
materii şcolare pot fi percepute dintr-o perspectivă asupra întregii vieţi. Un exemplu ar 
fi acei elevi eminenţi care iau examenul preliminar din clasa a XI-a sau examenul de 
limbă engleză în ultimul an de liceu. Un alt exemplu ar fi reprezentat de trecerea de la 
gimnaziu la liceu, dispunând acum de o sală de studiu (Şi aşteptări asociate cu aceasta) 
ca parte a experienţei şcolare. Un al treilea exemplu ar fi extinderea autonomiei sociale, 
cum ar fi decizia de a participa la un banchet sau de a lua prânzul în afara campusului. 
Un al patrulea exemplu ar fi reprezentat de apariţia leadershipului într-o structură 


socială/politică a liceului. 


Adolescenţa, circumscrisă unei ecologii hormonale 


Ideea „hormonilor care urlă” în ceea ce îi priveşte pe adolescenţi a fost mult prea des 
folosită ; de exemplu, majoritatea adolescenților nu sunt nici pe departe atât de activi 
sexual ca reacţie la aceşti hormoni (nici măcar cei care nu mai sunt virgini nu sunt chiar 
atât de activi sexual), aşa cum ar putea sugera multe descrieri ale mass-mediei (vezi, de 
exemplu, Rodgers, 1996). Expresia corectă ar fi mai degrabă aceea a „hormonilor aflaţi 
în schimbare”. Într-adevăr, hormonii determină multe dintre schimbările psihologice din 
adolescenţă, care, la rândul lor, au un impact puternic asupra proceselor comportamentale. 

Buchanan, Eccles şi Becker (1992) au dezvoltat un cadru de lucru integrat pentru a 
vizualiza influenţa pe care o au schimbările hormonale în adolescenţă asupra trăsăturilor 
şi comportamentului adolescenților. Ei au remarcat că: 


Din punct de vedere istoric se consideră că majoritatea schimbărilor de stare şi compor- 
tamentale sunt negative, rezultatul unor factori biologici, în special al hormonilor... Mai 
recent, psihologii au pus sub semnul întrebării atât caracterul predominant al acestor schimbări 
negative, cât şi presupusele rădăcini biologice... Accentul s-a mutat asupra factorilor contextuali 
(adică familie, şcoală, congeneri) şi psihologici (adică stima de sine, orientarea rolului în 


funcţie de sex) (p. 62). 


Evaluările lor au arătat că schimbările hormonale pot influenţa stima de sine a 
adolescenților, fericirea, concentrarea, violenţa, problemele de comportament şi relaţiile 
sociale. Udry er al. (1985) au arătat că există o legătură între hormonii androgenici şi 
comportamentul sexual al băieţilor, iar Udry şi Talbert (1988) au evidenţiat reacţiile de 
personalitate la schimbările hormonale. Susman er al. (1985) au arătat legătura dintre 
nivelele hormonale ale adolescenților şi comportamentele socioemoţionale. 

Rezumat introductiv 


Modelarea genetică a comportamentului se bazează prea mult pe elemente care nu au 
fost, deocamdată, confirmate ştiinţific. Această introducere a fost concepută pentru a 
crea un context mai larg viitoarelor analize pe marginea studiilor de genetică comporta- 
mentală legate de comportamentele şi trăsăturile adolescenților. Genele influenţează 
hormonii. Hormonii au o variaţie de suprapunere cu acestea şi pot schimba trăsăturile şi 
comportamentele. Toate apar la nivel organic la un individ care este plasat într-un mediu - 
social format din familie, prieteni, şcoală, biserică şi alte influenţe sociale. În plus, toate 
aceste interrelaţionări complexe sunt definite temporal şi pot avea semnificaţii diferite la 
vârste şi etape diferite. Perspectivele întregii vieţi şi ale comportamentului de tranziţie, 
impreună cu teoria problemelor de comportament, ne pot ajuta să evaluăm acest joc 
complex. Lucrări recente din literatura de specialitate referitoare la genetica comportamentală 
ne-au transferat orientarea de la un flux strict cauzal de la genom către comportament şi 
a substituit complexele şi fascinantele lanţuri de feedback implicate în procesul cauzal 
(vezi, de exemplu, Brown, 1999; Gottlieb, 2000). Vom reveni la această perspectivă mai 
largă într-o secţiune dedicată concluziilor, unde vom plasa în context rezultatele analizei 


noastre asupra influențelor genetice şi de mediu care se desprind din literatura geneticii 
comportamentale. | 


Metodologia utilizată 


Pentru a identifica studiile empirice relevante ce urmează a fi analizate în acest capitol, 
am împărţit titlul în trei cuvinte de bază: „genetică comportamentală”, „adolescenţă” şi 
„dezvoltare”. Analiza noastră. iniţială asupra literaturii de specialitate a identificat trei 
reviste importante pentru fiecare domeniu : Genetics pentru primul, Adolescence pentru 
al doilea şi Developmental Psychology pentru al treilea. Am obţinut copii pentru fiecare 
articol care analiza genetica comportamentală în legătură cu dezvoltarea adolescenților 
în perioada 1985-2000. Analizând aceste articole, am identificat şi altele, care aveau 
aceeaşi origine. În plus, câteva capitole recente din Annual Review of Psychology ne-au 
oferit atât materialul, cât şi referințele necesare pentru a realiza analiza (vezi Maccoby, 
2000; Plomin şi Rende, 1991; Rose, 1995; Steinberg şi Morris, 2001). 

Cele mai multe dintre articolele analizate de noi aici provin din Behavior Genetics şi 
Developmental Psychology. În plus, majoritatea sunt articole recente. Deşi am căutat 
studii relevante pentru fiecare domeniu începând cu anul 1985, aproape toate au fost 
publicate recent, cu precădere în cea de-a doua jumătate a anilor '90. 


30 : PSIHOLOGIA ADOLESCENȚEI 


Cercetări de genetică comportamentală la adolescenţi : 
„ecologia socială/comportamentală 


Domeniile social/comportamental reprezentate în cadrul articolelor pe care le-am selectat 
includ comportamentele de tranziţie ale adolescenților (fumat, consum de alcool, compor- 
tament sexual şi alte activităţi care comportă riscuri), sănătatea socială/mentală în rândul 
adolescenților (inclusiv depresia şi comportamentul antisocial), indicatori ai relaţiilor 
sociale în cadrul familiei (părinţi şi copii) şi dezvoltarea cognitivă şi a iti amii în 
adolescenţă. 


Comportamentele de tranziţie 


Studiile de genetică comportamentală au arătat că la baza comportamentelor de tranziţie 
ale adolescenților se află o variaţie genetică şi unele dintre dinamicile corelaţiilor sociale/ 
de mediu. Deşi o abordare generală a problemelor de comportament depăşeşte limitele 

instituite de comportamentul de tranziţie, ele se suprapun fără îndoială cu acel domeniu, 
în special î în ceea ce priveşte consumul de alcool şi droguri. 

În cadrul domeniului problemelor de comportament, Gjone er al. (1996) au utilizat 
Child Behaviour Checklist (CBCL) pentru a măsura problemele de comportament interne 
şi externe în rândul gemenilor norvegieni de acelaşi sex, născuţi în, anii '70 şi '80. 
Rezultatele lor au arătat eredităţi importante pentru ambele domenii, e? crescând, iar c? 
scăzând pe măsură ce severitatea problemei comportamentale creştea pentru ambele 
tipuri de comportamente internalizate şi externalizate (deşi reevaluarea variabilelor a 
afectat modelul). Van den Oord, Boomsma şi Verhulst (1994) au utilizat şi ei CBCL pe 
un eşantion de copii adoptați în Olanda din toată lumea. La fel ca Gjone er al., aceştia 
au descoperit eredităţi importante pentru comportamentele externalizate ; totuşi, nu au 
avut aceleaşi rezultate pentru comportamentele internalizate. De asemenea, au descoperit 
O variaţie mai mare în ceea ce priveşte comportamentul agresiv la băieţi decât la fete, 
lucru pe care ei l-au speculat că ar avea o origine genetică. Eaves er al. (1993) au studiat 
indicii tulburărilor de comportament rezultați în urma aplicării Rutter Parent Questionnaire 
asupra unui eşantion de gemeni de sex'masculin cu vârste cuprinse între 8 şi 16 ani, în 
cadrul unui studiu întreprins de Virginia Adolescent Behavioral Development. Modelul 
lor a identificat patru clase latente, care păreau a fi ereditare. Totuşi, el a respins o 
interpretare unidimensională a proceselor latente ce stăteau la baza tulburărilor de 
comportament. Rodgers, Rowe şi Li (1994) au studiat datele obţinute prin aplicarea 
Behavioral Problem Index (BPI) asupra unui eşantion de copii cu vârste cuprinse între 5 şi 
Il ani, în cadrul unui studiu realizat de National Longitudinal Survey of Youth (NLSY), 
date reprezentative la nivel naţional pentru adolescenţii născuţi între 1958 şi 1965. În 
şase subscale ale BPI ei au identificat eredităţi puternice pentru mai multe subscale 
bazate pe trăsături (anxietate, hiperactivitate şi dependenţă) şi eredităţi mai slabe pentru 
subscalele :sociale (manifestări antisociale, conflicte cu anturajul şi încăpățânare). În 
plus, cele trei subscale sociale au arătat importante variaţii ale mediului comun. Calitatea 


GENETICA COMPORTAMENTALĂ ŞI DEZVOLTAREA ADOLESCENTULUI... 31 


mediului casnic (măsurat de HOME) a arătat i importante influenţe diferite asupra fraţilor | 
din aceeaşi gospodărie pentru toate subscalele, cu excepţia aspectelor ce ţineau de 
conflictul cu anturajul. Van der Valk er al. (1998) au folosit un eşantion de copii olandezi 
adoptați, cu vârste cuprinse între 10 şi 18 ani, pentru a investiga stabilitatea longitudinală - 
„ în ceea ce priveşte problemele de comportament. Datele pe care se bazau proveneau din 

Child Behaviour Checklist. Ei au identificat stabilitatea într-un factor externalizat, de 
origine genetică, şi mai multe influenţe de mediu comun la vârste timpurii decât la vârste 
mai înaintate. Rowe, Almeida şi Jacobson (1999) au studiat violenţa î În rândul adolescenților > 
utilizând informaţiile din Add Health. Astfel au descoperit că e? = 0,32, cu o mică 
variaţie a mediului comun. Ereditatea a crescut de la această valoare, odată cu creşterile 
în ceea ce priveşte căldura familială măsurată în funcţie de nivelul şcolar. La final, van 
den Oord şi Rowe (1997) au investigat inadaptările sociale prin intermediul măsurătorilor 
BPI în cadrul NLSY. Descoperirile lor au sugerat că influenţele mediului diferit au cel mai 
mare impact asupra problemelor de comportament ale copiilor. De asemenea, au găsit 
argumente pentru un „model de responsabilitate”, sugerând că „o responsabilitate stabilă, 
puternică poate reprezenta «cea de-a treia variabilă», care explică relaţiile dintre nivelele 
ulterioare ale problemelor de comportament” (pp. 319-320). 

Alte studii au tratat diverse comportamente de tranziţie. Koopmans er al. (1999) au 
studiat iniţierea în fumat şi cantitatea prin intermediul unui studiu cu două variabile 
asupra adolescenților olandezi. Ei au creat un model cu două variabile şi au descoperit 
Că existau eră at separate ce stăteau la baza iniţierii în pui şi a numărului de 
țigări. Au stabilit că e? = 0,39 Sica mai mare) şi chiar un c? mai mare = 0,54 pentru 
iniţierea în fumat, în timp ce e? şi c? deveneau neglijabile atunci când era vorba de 
cantitate. Descoperirea că sunt responsabilităţi separate (deşi se suprapun, probabil) în 
ceea ce priveşte debutul în fumat şi continuarea fumatului a fost făcută şi de Madden et 
al. (1999) şi Heath et al. (1999), folosind eşantioane de subiecţi adulţi. 

Viken et al. (1999) au recurs la gemeni finlandezi din cohorta născută în perioada 
1975-1979 pentru a studia consumul de alcool autodeclarat. Ca şi în cazul rezultatelor 
legate de fumat de mai sus, au descoperit că influenţele mediului comun au fost 
importante în ceea ce priveşte iniţierea, dar efectele genetice aditive au fost mai 
importante în a explica variaţia legată de frecvenţa printre cei care deja începuseră să 
bea. Buster şi Rodgers (2000) au utilizat Asie despre consumul redus/exagerat de alcool 
la adolescenţi în NLSY, fpgpuperinai un e? semnificativ pentru băieţi în ceea ce priveşte 
consumul redus şi o creştere a: lui c? pentr consumul exagerat. Fetele au avut o bază 
genetică mai puternică (şi o valoare a lui c? redusă) atât pentru consumul redus, cât şi 
pentru cel exagerat de alcool. 

Carey (1992) şi Meyer şi Neale (1992) au utilizat un set de date simulate pentru a 
investiga debutul consumului de droguri în rândul adolescenților. Carey a simulat setul 
de date pentru a reprezenta trei procese, difuzare/expunere, utilizare iniţială şi persistenţă. 
Meyer şi Neale au utilizat acele modele pentru a arăta că, cel puţin: în acest set de date 
artificiale, mediul comun a justificat similarităţile în ceea ce priveşte începutul utilizării 
drogurilor şi sincronizarea. 

Deşi teoriile etapelor multiple, care includ procesele de influenţe sociale, au fost 
dezvoltate pentru a explica răspândirea comportamentelor de tranziţie ale adolescenților, 
cum ar fi fumatul şi băutul (de exemplu, Rome şi Rodgers, 1991; Rowe er al., 1996), 


32 PSIHOLOGIA ADOLESCENȚEI 


diferenţa dintre debut şi menţinerea obiceiului pare să fie cea mai persistentă şi mai 
valoroasă trăsătură ce rezultă din această investigaţie (de exemplu, Mayhew, Flay şi 
„_Mott, 2000). Rezultatul comun al acestor studii este că debutul e determinat social, dar, 
după ce a avut loc iniţierea, variaţia în ceea ce priveşte cantitatea are influenţe genetice. 
Aşa cum am spus şi mai sus, nu toate comportamentele de tranziţie sunt, în mod 
obligatoriu, problematice. Participarea la activităţi sportive este un comportament de 
tranziţie pozitiv (împreună cu alte activităţi extracurriculare, activităţi religioase, hobby-uri 
etc). Boomsma et al. (1989) au studiat participarea la activităţi sportive pe un eşantion 
format din gemeni din Amsterdam şi din părinţii acestora. Ei au descoperit o componentă 
genetică în ceea ce priveşte participarea la sporturi şi o solidă componentă a mediului 
comun pentru subiecţii de sex feminin (dar nu şi pentru cei de sex masculin). În plus, au 
dezvoltat un model cu două variabile între participarea la activităţi sportive şi ritmul 
cardiac şi au descoperit că ritmul cardiac are o bază genetică mai puternică, în timp ce 
participarea la activităţi sportive are o bază de mediu mai puternică. Noi încurajăm 
efectuarea de noi studii în domeniu, în cadrul cărora comportamentele sănătoase de 
tranziţie ale adolescenților să fie evaluate prin intermediul geneticii comportamentale şi 
al altor metodologii. 
Comportamentul sexual este un comportament de tranziţie care, odată cu înaintarea 
în vârstă, devine normal din punct de vedere social. Mai multe studii genetice com- 
portamentale au identificat eredităţi importante în ceea ce priveşte informaţiile referitoare 
la vârsta primului act sexual (de exemplu, Dunne er al., 1997; Rodger, Rowe şi Buster, 
1999), care, în mod obişnuit, apare în adolescenţă în mediile analizate. Miller er al. 
(1999) au arătat o legătură între receptorii dopaminei şi vârsta primului contact sexual, 
oferind informaţii despre un posibil mecanism genetic care să explice această legătură. 


Sănătatea socială/mentală 


Rende er ai. (1993) au utilizat modele biometrice pentru a măsura nivelele de depresie 
la adolescenţi. Ei au descoperit o puternică componentă ereditară în distribuţia globală 
a depresiei. Totuşi, componenta genetică a dispărut atunci când modelele trebuiau să 
evalueze depresia gravă. Cu alte cuvinte, nu părea să existe vreo componentă genetică 
diferită sau suplimentară în cazul depresiei grave. Pike et al. (1996) au apelat la perechi 
de fraţi din SUA între care diferenţa de vârstă nu depăşea 4 ani, inclusiv gemeni, fraţi buni, 
fraţi pe jumătate şi fraţi vitregi. Depresia a fost măsurată în trei moduri, utilizându-se un 
Registru de Depresie al Copilului, subscala de depresie BPI şi Behavior Events Inventory 
(BEI) (Registru de Evenimente Comportamentale). Ei au descoperit că „modelul atribuie 
variaţia simptomelor depresive unei influenţe genetice substanţiale, unei influenţe neglijabile 
de mediu comun şi unei influenţe moderate de mediu diferit” (p. 597). În plus, au relevat 
că atitudinea negativă a mamei era asociată cu deprimarea adolescentului prin intermediul 
unui mediu diferit, fără să aibă vreo legătură cu genele sau cu mediul comun. Rezultatele 
în ceea ce priveşte atitudinea negativă a tatălui au fost similare. Jacobson şi Rowe (1999) au 
folosit structura de rudenie în National Longitudinal Survey of Adolescent Health (ADD 
Health) pentru a studia relaţia dintre conectivitatea socială şi depresia la adolescenţi. Ei 
au descoperit diferite modele pentru subiecţii de sex masculin şi feminin. Influențele 

genetice erau mai puternice la subiecţii de sex feminin pentru ambii indicatori ai 
depresiei, ca şi pentru covariaţia dintre conectivitatea socială şi depresie. | 

Alte lucrări de specialitate au examinat comportamentul antisocial al adolescenților. 
Studiul întreprins de Pike er al. (1996), menţionat mai sus când s-a vorbit despre - 
depresie, a vizat şi comportamentul antisocial, utilizând subscale de la BPI şi BEI. 
Comportamentul antisocial a arătat o variaţie mai mare a mediului comun decât depresia, 
dar influenţele genetice şi cele de mediu diferit au determinat şi ele O variaţie destul de 
mare. La fel ca în cazul depresiei, mediul diferit a justificat covariaţia dintre negativitatea 
mamei şi comportamentul antisocial, iar influenţele genetice şi cele ale mediului comun 
au contribuit şi ele la creşterea variaţiei. Într-un studiu efectuat de O'Connor er al, (1998) 
utilizând date din cadrul Colorado Adoption Project (CAP), referitoare la ultima fază a 
copilăriei şi începutul adolescenţei (7-12 ani), comportamentul antisocial a fost evaluat 
cu ajutorul indicatorilor privind comportamentul antisocial al părinţilor şi Child Behavior 
Checălist (CBC) pentru copii. Ei erau interesaţi de directivitatea cauzală a comportamentului 
părinţilor şi a comportamentului antisocial al copiilor. Au descoperit Că covariaţia dintre 
atitudinea negativă a părinţilor şi comportamentul antisocial nu se înregistra la copii ; 
totuşi, rezultatele lor au fost conforme cu un efect parental plauzibil asupra com- 
portamentului antisocial al copiilor. 

În fine, un studiu al lui Topolski er al. (1997) a utilizat informaţii din Virginia Twin 
Study of Adolescent Behavioral Development pentru a analiza tulburările de anxietate de 
separare (TAS), disfuncţiile hiperanxioase şi anxietatea manifestă. Au fost identificate 
eredităţi moderate pentru fiecare dintre cele trei, având o variaţie a mediului comun 
semnificativă pentru TAS. Nu au existat diferenţe majore legate de vârstă. sau sex. 


Relaţiile sociale cu membrii familiei 


Au existat ample cercetări asupra adolescenților, efectuate din perspectivă genetică 
comportamentală sau din perspectiva relaţiilor de familie. Atât perspectiva comportamentului 
de tranziţie, cât şi cea a întregii vieţi oferă o motivaţie pentru schimbarea relaţiilor dintre 
adolescenţi şi familie. Întrucât adolescenţii au un repertoriu comportamental nou şi mai 
extins şi întrucât se află la începutul tranziţiei către independenţă şi autonomia maturității, 
iar societatea marchează etapele importante din adolescenţă (de exemplu, intrarea la 
liceu, prima maşină, plecarea de acasă etc.), aceste relaţii sociale pot fi subtile, volatile 
şi/sau dinamice. 4, 

Într-un interesant studiu metodologic, Plomin et al. (1994) au arătat că un număr de 
indicatori ai mediului familial conţin, de fapt, variaţii genetice majore : „În medie, mai 
mult de un sfert din variațiile acestor indicatori de mediu pot fi justificate prin diferenţele 
genetice dintre copii” (p. 32). Studiul, parte a proiectului Nonshared Environment în 
Adolescent Development (NEAD), a ales în mod aleatoriu din populaţia americană atât 
adolescenţi cu părjnţi divorţaţi, cât şi nedivorțaţi. Proiectul a luat o mare amploare, 
arătând importanţa influențelor mediului diferit în ceea ce priveşte diferenţele individuale 
ale comportamentului uman (inclusiv al adolescenților). Studiul a demonstrat dificultatea 
de a separa în mod clar datele în categorii genetice şi de mediu. 

„Elkins, MeGue şi Iacono (1997) au utilizat o perspectivă legată de dezvoltare într-un 
studiu referitor la relaţia părinte-fiu în adolescenţă. Ei au utilizat Minnesota Twin Family 
„Study şi.un chestionar de mediu parental cu care au evaluat diversele aspecte ale relaţiei 
-părinte-copil. Au descoperit etiologii diferite pentru gemenii în jurul vârstei de 11 ani, în 
comparaţie cu cei de 17 ani. Ambele vârste au arătat ereditatea percepţiilor adolescenților 
în ceea ce priveşte calitatea relaţiilor părinte-fiu, având o valoare e? mult mai mare în 
cazul gemenilor mai vârstnici. Aceste efecte au fost mai puternice pentru relaţia tată-fiu 
decât cele pentru relaţia mamă-fiu. Neiderhiser er al. (1998) au utilizat informaţii de la 
fraţi de acelaşi sex în cadrul proiectului NEAD descris mai sus pentru a studia percepțiile 
parentale ale adolescenților. Percepţiile parentale ale adolescenților au mediat indicatorii 
conflictelor parentale şi indicatorii antisociali ai adolescenților, iar asocierea dintre 
reglajul defectuos între părinte şi copil are o accentuată componentă genetică. Bussell e: 
al. (1999) au utilizat aceeaşi sursă de informaţii pentru a investiga fundamentele 
următorului fapt bine-cunoscut, şi anume că relaţia părinte-copil are legătură cu calitatea 
relaţiilor dintre fraţi şi surori. Covariaţia dintre relaţia mamă-copil şi calitatea relaţiei dintre 
fraţi şi surori era atribuită, în general, mediului comun, deşi au fost identificate 
importante componente genetice şi de mediu diferit. Neale (1999) a contestat unele 
dintre ipotezele studiului lui Bussell er a/., dar a fost de acord cu ideea importanţei 
mediului comun atât pentru relaţia dintre fraţi, cât şi în cazul relaţiei părinte-copil (vezi 
şi Neiderhiser er al., 1999, ca replică la criticile lui Neale). 


Personalitatea 


O serie de cercetători au folosit modele biometrice bazate pe tipologii genetice comporta- 
mentale pentru a măsura personalitatea. McGue, Bacon şi Lykken (1993) au utilizat 
informaţii referitoare la gemeni liceeni din Minnesota pe parcursul anilor '70, obţinute 
în stadiul adolescenţei prelungite, respectiv 10 ani mai târziu. Ei au utilizat chestionarul. 
de personalitate multidimensional, care are subscale de emotivitate pozitivă (similar 
extrovertirii), emotivitate negativă (similar cu nevroza/agresiunea) şi constrângere (evitarea 
vătămării şi tradiţionalismul). Au descoperit o scădere a influenţei genetice de-a lungul 
celor două perioade de vârstă pentru emotivitatea negativă, o stabilitate în structura 
generală de personalitate care se baza în special pe procese genetice şi o schimbare în 
structura de personalitate care se baza, în esenţă, pe factori de mediu. Billig et al. (1996) 
au folosit informaţii de la gemeni de sex masculin în vârstă de 17 ani din cadrul 
Minnesota Twin/Family Study cu indicatori de personalitate (obţinuţi din aplicarea 
chestionarului de personalitate multidimensional), precum şi dintr-un al doilea studiu, 

intitulat Life Events Interview for Adolescents. În acest al doilea caz, respondenţii au 
indicat cu ce evenimente majore de viaţă s-au confruntat deja, pe care le-au împărţit în 
evenimente de familie (de exemplu, întreaga familie s-a mutat într-o casă nouă), evenimente 
fără legătură cu familia şi independente de comportamentul respondentului (de exemplu, 

un prieten apropiat s-a mutat) şi evenimente fără legătură cu familia, dar care aveau 
legătură cu comportamentul respondentului. (de exemplu, o suspendare de la şcoală). 

Modelarea biometrică a indicat o bază genetică pentru evenimentele de viaţă neinde- 
pendente şi fără legăuiră cu familia şi o covariaţie genetică între evenimentele de viaţă 

neindependente şi fără legătură cu familia şi personalitate (în special cu factorul de 
personalitate, constrângerea). În final, Macaskill er al, (1994) au utilizat Inventarul de 
personalitate Eysenck folosind gemeni australieni cu vârste cuprinse între 1] şi 18 ani. 
După eliminarea variabilelor vârstă şi sex, au descoperit influenţe genetice pentru 
psihoticism şi nevrozism. | 

Există şi alte referinţe sau prezentări detaliate despre personalitate. Koopmans er al.. 
(1995) au studiat căutarea senzaţiilor utilizând subiecţi gemeni olandezi cu vârste cuprinse 
între 12 şi 24 de ani şi părinţii acestora. Ei au utilizat Scala Zuckermann de căutare a 
senzaţiilor, care are câteva subscale ce nu se suprapun. Au descoperit că „genele joacă 
un rol major în ceea ce priveşte diferenţele individuale în căutarea senzaţiilor” (p. 354), 
obținând practic aceleaşi rezultate ca Fulker, Eysenck şi Zuckermann (1980). Nu au 
existat influenţe importante de mediu comun. Eaves er al. (1997) au utilizat un sondaj de 
atitudine socială cu 28 de itemi pentru a studia conservatorismul. Au descoperit o 
diferenţiere importantă în funcţie de vârstă, gemenii sub 20 de ani dând dovadă de un 
conservatorism ce avea legătură cu factorii de mediu comun, în timp ce în cazul celor de 
peste 20 de ani avea legătură cu influenţa genetică. 


Abilităţile cognitive 


Utilizând un eşantion de gemeni egipteni cu vârste cuprinse între 12 şi 19 ani, Abdel-Rahim, 
Nagoshi şi Vandenberg (1990) au studiat datele obţinute din perspectiva unei game largi 
de indicatori cognitivi. Ei au ajuns la rezultate diferite în comparaţie cu cele rezultate din 
studiile occidentale, existând mici diferenţe între scorurile gemenilor monozigoţi şi 
dizigoţi şi, în general, corelaţii mai scăzute în ceea ce priveşte gemenii monozigoţi. 
Studiul lor oferă o interpretare transculturală a acestor rezultate, deşi au remarcat totuşi 
câteva probleme metodologice, cum ar fi numărul redus de subiecţi şi absenţa unei 
eredităţi mari. Nagoshi şi Johnson (1993) au folosit informaţii din Hawaii Family Study 
ot Cognition, precum şi indicatori referitori la abilitatea verbală, “spaţială, viteza de 
percepţie şi memoria vizuală (efectuându-se corecţii de vârstă). Ei au descoperit diferenţe 
in funcţie de rasă (între cei cu strămoşi caucazieni şi cei cu strămoşi japonezi), cu valori 
similare ale c? pentru adolescenţi şi adulţi. Petril şi Thompson (1993) au utilizat informaţii 
referitoare la gemeni din Western Reserve Twin Project de la WISC-R, din Testul 
Colorado al abilităţilor cognitive specifice, Metropolitan Achievement Test şi Testul de 
abilităţi cognitive. Analizele univariabile indică atât variaţii genetice, cât şi de mediu 
comun în ceea ce priveşte diferenţele individuale de cogniţie şi realizare, iar analizele 
multivariabile arată covariaţia dintre ele (în special influenţa genetică). Rodgers, Rowe şi 
May (1994) au utilizat date PPVT, PIAT şi Digit Span despre copii şi preadolescenţi 
(5-12 ani) în setul de date NLSY-Children pentru a studia inteligenţa/realizarea. Ei au 
descoperit un e” moderat (în medie, e? = 0,50) şi o valoare c? mai redusă (în medie, 
“c? = 0,16) pentru $ indicatori de abilitate. Totuşi, ei s-au axat pe influenţele de mediu 
diferit. Au utilizat indicatori specifici ai mediului diferit, inclusiv diferenţele între fraţi 
şi surori atunci când merg la muzeu, când cumpără cărţi, când părinţii le citesc sau îi 
„altoiesc” şi scorurile HOME. Au descoperit o relaţie importantă a cărţilor cu subscala 

de recunoaştere a cititului PIAT şi o legătură importantă între excursiile la muzeu şi 
subscala de matematică PIAT. 

Plomin et al. (1997) au analizat copii adoptați şi biologici din Colorado pentru a 
- studia stabilitatea biometrică în perioada 1-16 ani. Au descoperit că, în timp, copiii 
devin aidoma părinţilor lor în ceea ce priveşte performanţele cognitive. Ulterior, în 
adolescenţă, copiii adoptați devin asemenea părinţilor biologici, sugerând că „genele 
care afectează abilităţile cognitive la maturitate nu intră toate în acţiune înainte de 
adolescenţă” (p. 442). Într-o metaanaliză a literaturii din perioada 1967- 1985, McCartney, 
Harris şi Bernieri (1990) au descoperit că importanţa mediului comun, care contribuie 
la diferenţele de IQ, scade odată cu vârsta. 


Studiul genetic al comportamentului în adolescenţă : 
ecologia biologică/hormonală 


Recent, harta genomului uman a fost descifrată. Acest efort a stimulat atât cunoaşterea, 
Cât şi interesul asupra modului în care structura genetică umană influențează comporta- 
„mentul. Criticii au deplâns încercările de a lega structura genetică de comportament. Ar 
trebui să înţelegem că influenţele genetice apar practic în toate domeniile. După cum 
nota Turkheimer (1998), „totul este biologic ; totul este genetică” (p. 789). Desigur, el 
nu a vrut să spună că totul este doar genetică. 

“Descifrarea genomului uman ne permite specificarea mecanismelor. Anumite loci 
genetice au fost identificate ca având influenţă (mai curând în corelaţie decât într-un sens 
determinist) asupra unor comportamente adolescentine care au fost discutate în această 
analiză, inclusiv asumarea riscurilor; fumatul şi consumul de alcool. Genetica comporta- 
mentală oferă un indicator mai puţin direct al implicării genetice, spre deosebire de 
metodele de genetică moleculară. Pe de altă parte, metoda QTL (Ouantitative Trait Loci) pur 
şi simplu corelează structura din genom cu trăsăturile care ne interesează. Prin utilizarea 
studiilor QTL au apărut şi „piste false”, dar, pe termen lung, metoda va fi cu siguranţă 
valoroasă. Activitatea din domeniile geneticii moleculare şi geneticii comportamentale s-a 
intensificat în ultimul deceniu, iar în multe privinţe cele două abordări se completează reciproc. 


j 


Creşterea fizică 


Unele studii de genetică comportamentală au fost efectuate dintr-o perspectivă biologică 
asupra dezvoltării adolescenților. Majoritatea au tratat indicatorii de creştere şi alţi 
factori biologici presupuşi a avea puternice influenţe genetice. În aceste cazuri, întrebările 
importante fac referire la existenţa sau nu a influențelor de mediu. Analiza dezvoltării 
greutăţii şi a creşterii în greutate reprezintă un argument important. În timp ce greutatea 
adultului are o solidă componentă ereditară (e reprezintă 0,80 într-una dintre analize ; 
vezi Grilo şi Pogue-Geile, 1991), pare firesc ca şi mediul să influenţeze greutatea, 
precum şi alte aspecte care ar putea să apară pe linie familială. 

Jacobson şi Rowe (1998) au studiat din perspectivă genetică comportamentală Indexul 
Masei Corporale (IMC) în rândul repondenţilor americani ai Add Health. Ei au descoperit 
o ereditate substanţială, în concordanţă cu studiile anterioare, şi au constatat că genele 
care influenţează IMC sunt similare la băieţi şi fete. Totuşi, există unele diferenţe în ceea 
ce priveşte repartizarea genetică/de mediu pentru persoanele de sex masculin/feminin şi 
între albi/negri. În plus, au descoperit că fetele albe sunt puternic influențate de mediul 
comun. Beunen et al. (1998) au studiat distribuţia grăsimii subcutanate la un eşantion de 
perechi de gemeni belgieni. Ei au măsurat statura, greutatea, IMC şi cinci indicatori 
subcutanaţi, ocazie cu care au constatat că variațiile genetice şi de mediu diferit stau la 
baza diferenţelor individuale în ceea ce priveşte grăsimea corporală, dar nu s-au 
identificat şi influenţe ale mediului comun. Rezultatele lor au sugerat că pielea a fost 
influenţată de acelaşi set de gene. 

Un alt proces de creştere este cel legat de pubertate. Au fost efectuate studii de 
dezvoltare pubertară utilizând metode de genetică comportamentală, care vor fi analizate 
mai departe, în secţiunea noastră despre reproducerea umană. 


Hormonii 


Harris, Vernon şi Boomsma (1998) au analizat testosteronul în funcţie de informaţiile 
obţinute de la un eşantion de părinţi olandezi care aveau gemeni. Spre deosebire de 
rezultatele obţinute în cazul IMC, au descoperit influenţe genetice diferite la bărbaţi şi 
tie pentru Coecati aie de testosteron din plasmă, eredităţile variind în jurul valorii 
e? = 0,60, la bărbaţi, şi e? = 0,40, la femei. În ceea ce priveşte bărbaţii, se pare că au 
apărut factori genetici diferiţi la maturitate, în timp ce la femei nu s-a produs nici o 
schimbare. Alte cercetări legate de hormoni care nu au o legătură directă cu metodele de 
genetică comportamentală sunt totuşi relevante pentru discuţia noastră. Udry şi colaboratorii 
săi (Udry etal., 1985; Udry, Talbert şi Morris, 1986) au demonstrat existenţa legăturilor 
dintre androgeni şi comportamentul sexual al adolescenților (băieţi şi fete). 
Comportamentul sexual şi reproducerea umană apar la graniţa dintre procesele sociale 
şi biologice (sau, mai bine zis, ar trebui să spunem că depăşesc serios această graniţă). 
Indicatorul biologic ce semnalizează potenţialul reproductiv este pubertatea. Doughty şi 
Rodgers (2000) au utilizat modele biologice pentru a măsura vârsta menarhei la adolescentele 
americane din cadrul NLSY. Ei au descoperit o ereditate substanţială şi importantă, în 
timp ce restul variaţiei era atribuibil mediului diferit/erorilor de măsurare. Au mai 
constatat că absenţa tatălui avea legătură cu vârsta menarhei, o descoperire prezentată 
iniţial de Belsky şi colaboratorii săi (de exemplu, Belski, 2000), şi căreia i s-a acordat o 
atenţie deosebită în literatura psihologiei evoluționiste. Rodgers şi Buster (1994) au 
identificat şi o componentă ce ţine de anotimp în privinţa menarhei, un număr mare de 
adolescente de la NLSY declarând că au avut prima menstruaţie vara. În plus, au estimat 


O valoare mare a eredității e? = 0,62 pentru menarha determinată de anotimp şi nici o 
„componentă de mediu comun. 

Sexualitatea şi reproducerea umană: 

Am analizat mai multe studii referitoare la vârsta primului contact sexual în secţiunea 
referitoare la comportamentele de tranziţie. În plus, Rodgers şi Doughty (2000) au 
efectuat o analiză biometrică asupra naşterilor, fertilităţii ideale şi rezultatelor fertilităţii 
la adolescentele din cadrul NLSY. Ei au descoperit o ereditate consistentă e? = 0,60 
pentru fertilitatea ideală la vârste cuprinse între 14 şi 21 de ani în 1979, deşi estimarea 
a fost mult mai scăzută atunci când a fost reevalută doi ani mai târziu. De asemenea, au 
identificat eredităţi moderate la cele aflate în stadiul adolescenţei prelungite (17-24 de 
ani în 1982) în ceea ce priveşte naşterile. Deşi puţine respondente au avut copii până în 
1982, au fost totuşi suficiente pentru a se putea face patine si în cazul cohortei de 17-24 
de ani; au constatat o valoare destul de mare a eredității, e? = 0,73 şi nici o variaţie a 
mediului diferit. În mod evident, unele comportamente sexuale şi reproductive ale 
adolescenților au componente genetice, o descoperire care în opinia unora nu este în 
concordanţă cu principiile teoriei fundamentale a lui Fisher referitoare la selecţia naturală 
(Fisher, 1930). Totuşi, contradicţia este doar aparentă, nu reală. Rodgers, Rowe şi Miller 
(2000) au făcut o amplă analiză empirică, iar Rodgers et a/. (2001) au discutat despre 
rolul influențelor genetice asupra formei fizice şi au rezolvat aparenta contradicţie cu teoria 
lui Fisher atât din perspectiva geneticii comportamentale, cât şi din cea a geneticii moleculare. 


Rezumat şi concluzii 


Luate separat, studiile de genetică comportamentală ar putea părea oarecum sterile. La 
o extremă, astfel de studii vorbesc adesea despre „o ereditate de obicei moderată”, de 
absenţa oricărui mediu comun care să aibă vreo importanţă (sau, cel puţin, a unui mediu 
comun interpretabil), de un mediu diferit şi de erori de măsurare şi aproape despre nimic 
altceva (vezi Turkheimer, 2000, unde puteţi găsi o prezentare formală a acestor concluzii). 
Dar la cealaltă extremă, ele pot identifica procese care stau la baza comportamentului 
uman, pot sugera interacțiuni genetice/de mediu interesante şi complicate, pot indica 
diferenţe interpretabile de gen şi rasă, pot completa studiile din alte domenii (cum ar fi 
psihologia dezvoltării, genetica moleculară etc.) şi ne dezvăluie modelele de compor- 
tament. Una dintre cele mai importante valori de modelare genetică comportamentală 
este cea filosofică ; această abordare i-a ajutat pe cercetători să rupă cu tendinţa extremă 
şi nocivă de a pune totul pe seama determinismului social. După cum au remarcat Plomin 
şi Rende (1991), modelele de genetică comportamentală pot fi la fel de importante pentru 
studiul mediului, ca şi pentru studierea influențelor genetice ; în acest sens, este oarecum 
greşit să numim acest set de modele şi metode de comportament drept „genetică”. 
Analiza a identificat câteva patternuri coerente de-a lungul 'studiilor, care vor fi 
prezentate pe scurt aici. Influențele genetice sunt atotprezente în procesele de dezvoltare 
ale adolescentului. Această remarcă nu este surprinzătoare atunci când ne referim la 
domenii prin excelenţă biologice, cum ar fi dezvoltarea pubertară, hormonii şi dezvoltarea 
fizică. Dar, în mod interesant, eredităţile pentru multe procese sociale şi comportamentale 

au, în general, aceeaşi magnitudine ca şi cele care ţin mai mult de domeniul biologic. 
Rezultatul este un argument puternic în favoarea opiniei lui Rodgers, Rowe şi Li (1994) 
referitoare la studiile asupra influențelor genetice sau de mediu : „Fiecare tip de influenţă 
poate [adică, ar trebui) să fie controlat de studiul celeilalte” (p. 374). Descoperirile 
legate de genetica comportamentală nu ar trebui cu nici un preţ să ignore importanţa 
construirii modelelor sociale în ceea ce priveşte dezvoltarea adolescentului. Dar, dacă 
acele modele sociale nu controlează sau, cu alte cuvinte, nu justifică similarităţile: 
automate dintre rude, ca urmare a unor gene comune, atunci validitatea acelor descoperiri 
este nulă. 

Această analiză a mai identificat şi câteva influenţe de mediu comun, precum şi multe 
influenţe de mediu diferit. Turkheimer şi Waldron (2000) au evaluat statutul influențelor 
de mediu diferit şi şi-au manifestat scepticismul în legătură cu posibilitatea de a identifica 
influenţe specifice care să aibă o importanţă deosebită. În plus, Turkheimer (1999) şi 
Molenaar,. Boomsma şi Dolan (1997) au arătat efectele neexplicării interacțiunilor 
genetice/de mediu, care pot vicia multe dintre estimările asupra eredității şi variațiilor de 
mediu comun în modelele biometrice standard. Această cercetare continuă încă în ceea 
ce priveşte cauzele specifice ale unei game larpi de variaţii pe care Apoc alei in genetică 
comportamentală o numesc „mediu diferit”. 

Am menţionat, de asemenea, câteva diferenţe de gen, iar unele beau demografice 
prezintă diferenţe şi în ceea ce priveşte repartizarea genetică. Legat de comportamentele 
sexuale sau reproductive, astfel de diferenţe sunt practic axiomatice. În alte domenii, ele 
ne pot ajuta pentru a identifica abordări folositoare (de exemplu, în legătură cu sănătatea 
mentală), intervenţii utile (de exemplu, în legătură cu problemele de comportament) sau 
componente folositoare ale modelelor comportamentale în cercetarea fundamentală. 

Încheiem cu unele comentarii legate de cele trei perspective teoretice pe care le-am 
tot folosit în mod repetat în cercetările anterioare pentru a prezenta şi organiza modul 
nostru de gândire: teoria comportamentului de tranziţie, perspectiva întregii vieţi şi 
teoria problemelor de comportament. Atât teoria comportamentului de tranziţie, cât şi 
„perspectiva întregii vieţi sugerează că există indicatori sociali de care adolescenţii ţin 
cont în procesul lor de dezvoltare. Exemplele includ începerea liceului, prima ţigară 
fumată, pubertatea, începerea comportamentului sexual şi şofatul. Pare clar faptul că 
există o variaţie genetică ce stă la baza aproape tuturor diferenţelor individuale în aceste 
comportamente. Unele cercetări de genetică comportamentală şi moleculară analizate 
mai sus au putut chiar să evalueze dacă există influenţe genetice comune pentru toate 
aceste domenii. Noi considerăm că modelele cu două şi mai multe variabile, care arată 
o suprapunere genetică şi de mediu, oferă unele dintre cele mai interesante şi valoroase 
modele pe care să se aplice viitoarele informaţii referitoare la gradele de rudenie folosind 
concepte de comportament genetic. Unele dintre aceste modele au fost dezvoltate şi 
înainte şi au stat la baza unor descoperiri valoroase şi interesante. Vor urma şi altele. 

Adolescenţa oferă un fascinant „laborator pe vârste” pentru studiul proceselor de 
dezvoltare. Metodele de genetică comportamentală au fost aplicate cu succes în cadrul 
acestui laborator. Descoperirile studiilor şi modul în care interacționează cu cele aflate 


„dincolo de graniţele geneticii comportamentale au oferit şi vor continua să ofere informaţii 
ştiinţifice stimulatoare ŞI valoroase. 

Lecturi-cheie 


Buster, M.A., Rodgers, J.L. (2000), „Genetic and environmental influences on alcohol use: DEF 
analysis of NLSY kinship data”, Journal of Biosocial Science, 32, pp. 177-189. 

Acest articol utilizează modelarea biometrică asupra consumului de alcool la adolescenţi şi adulţii 
tineri. Analiza DF este o abordare simplă bazată pe regresie, cu scopul de a estima componentele 
de variaţie genetice şi de mediu. 

Jacobson, K.C., Rowe, D.C. (1999), „Genetic and environmental influences on the relationships 
between family connectedness, and adolescent depressed mood : Sex differences”, Developmental 


Psychology, 35(4), pp. 926-939. 
Articolul estimează modelele biometrice pentru adolescenţi în legătură cu familia, şcoala şi 


sănătatea mentală. 

McCartney, K., Harris, M.J., Bernieri, F. (1990), „Growing up and growing apart: A developmental 
meta-analysis of twin studies”, Psychological Bulletin, 107, pp. 226-237. 

Acest articol este o metaanaliză ce arată modul în care descoperirile de genetică comportamentală 
care leagă influenţele genetice şi de mediu de rezultatele diferite trebuie condiţionate de vârsta 
respondenţilor. Motivează studiul patternurilor de genetică comportamentală la adolescenţi ca 
fiind diferite de cele pentru alte grupe de vârstă. 

Plomin, R., Rende, R. (1991), „Human behavioral genetics”, în M.R. Rosenzweig, L.W. Porter 

„(eds.), Annual Review of Psychology, Annual Reviews, Palo Alto, vol. 42, pp. 161-190. 

Acest articol prezintă pe larg descoperirile biometrice/de genetică comportamentală din diferite 
domenii şi pe grupe de vârstă. 

Rodgers, J.L., Rowe, D.C., Li, C. (1994), sivond nature versus nurture: DF analysis of 
nonshared influences on probl behaviors”, Developmental Psychology, 30(3), pp. 374-384. 

Acest articol depăşeşte repartizarea clasică a infliefăţelor în influenţe genetice şi de mediu comun - un 
model este definit pentru a explica exact influenţele de mediu diferit. Modelul este aplicat 
studiului problemelor de comportament în copilăria mare şi la preadolescenţi. 

Turkheimer, E. (2000), „Three laws of behavior genetics and what they mean”, Current Directions in 
Psychological Science, 9, pp. 160-164. 

Acest articol prezintă unele dintre dificultăţile metodologice şi empirice legate de studiul geneticii: 
„comportamentale. Avertismentul ar trebui cunoscut de toţi cei care activează în domeniul 


modelării geneticii comportamentale. 

Capitolul 2 


Procesele pubertare şi dezvoltarea 
psihologică în adolescenţă 


Andrea Bastiâni Archibald, Julia A. Graber, 
Jeanne Brooks-Gunn! 


Introducere 


„Ce se întâmplă? Ce se schimbă? Cum se simte?” (fetiţă 


din clasa a III-a) 
„Sunt agitată fiindcă nu ştiu ce o să se întâmple ? ” (fetiţă din 


clasa a V-a) 

„Acum trebuie să port sutien şi când alerg la ora de sport toţi 
băieţii se uită la mine. Îmi creşte păr la subraţ şi în locurile 
intime şi... nu îmi place” (fetiţă din clasa a V-a) 

„Unii copii populari încearcă să crească cât se poate de repede. 
Le cresc sânii şi se machiază” (fetiţă din clasa a VII-a) 


Fiecare dintre aceste propoziţii exemplifică anxietăţile şi întrebările celor aflaţi la 
începutul adolescenţei în legătură cu tranziţia către adolescenţă şi în special către 
pubertate. Odată cu înaintarea în vârstă se obţin noi libertăţi, iar copiii şi adolescenţii 
descoperă misterele ce ţin de tranziţia către pubertate. Mulţi declară că se simt oarecum 
nepregătiţi pentru schimbările fizice, sociale şi emoţionale pe care le experimentează 
(Girl Scouts of the USA, 2000). 

În analiza despre adolescenţă ca fiind una dintre cele mai fascinante şi mai complexe 
tranziţii din decursul unei vieţi, Carnegie Council on Adolescent Development (1996) 
remarcă faptul că, după stadiul sugarului, aceasta este cea mai rapidă perioadă de 
creştere şi schimbare fizică. La sfârşitul pubertăţii, majoritatea adolescenților se vor fi 

confruntat deja cu schimbări hormonale, au dobândit deja caractere sexuale secundare şi 
au acumulat în greutate şi în înălţime (Grumbach, 1975; Reiter şi Grumbach, 1982). 
Aceste schimbări au drept rezultat obţinerea unor organisme mature, cu capacităţi fizice 
şi reproductive, precum şi cu un aspect exterior pe măsură. Este un fapt unanim 
recunoscut că adolescenţii se confruntă cu numeroase provocări sociale şi emoţionale 
atunci când traversează faza dintre copilărie şi maturitate (de exemplu, Feldman şi 
Elliott, 1990; Graber, Brooks-Gunn şi Petersen, 1996). Totuşi, pubertatea în sine este o - 
provocare de bază în ceea ce priveşte dezvoltarea în adolescenţă (Brooks-Gunn şi 
Peterson, 1983 ; ' Brooks-Gunn şi Reiter, 1990). Pe măsură ce corpurile copiilor şi 
adolescenților se dezvoltă, ei nu trebuie doar să se adapteze înfăţişării schimbate şi 
sentimentelor legate de aceste schimbări, ci trebuie, de asemenea, să facă faţă şi reacţiilor 
celorlalţi faţă de corpurile lor aflate în schimbare. 

Acest capitol trece în revistă creşterea pubertară şi schimbările psihologice care apar 
în preadolescenţă şi adolescenţă. Mai întâi se discută despre schimbările hormonale şi 
fizice la pubertate. Această secţiune este urmată de o discuţie despre debutul, nivelul şi 
evoluţia caracteristicilor pubertăţii la fete şi băieţi. La final se face o analiză a etapelor 
pubertăţii. Trebuie remarcat că în acest capitol abordăm pubertatea din perspective 
biologice, sociale şi emoţionale. Astfel, în fiecare secţiune se vor menţiona cercetările 
care au investigat aspecte sociale şi emoţionale ale proceselor psihice în pubertate şi ale 
dezvoltării fizice în adolescenţă. Pe lângă experienţele diferite în funcţie de sex, se va 
trece în revistă ceea ce este cunoscut în ceea ce priveşte diversitatea experienţelor 


adolescenților (de exemplu, diferenţele rasiale, etnice şi/sau de statut socioeconomic 
[SES)). 


Prezentare de ansamblu a dezvoltării în perioada pubertăţii 


Dezvoltarea pubertară sau pubertatea nu este un proces sau o etapă singulară. Dimpotrivă, 
este o continuare a dezvoltării care a început înainte de naştere şi implică o serie de 
schimbări hormonale şi fizice interconectate, al căror final este reprezentat de capacităţile 
de reproducere matură şi înfăţişarea de adult (Grumbach şi Styne, 1998; Tanner, 1962). 
Marshall şi Tanner (1974) au identificat cinci zone generale pentru schimbările interne 
şi externe la pubertate ; 


Accelerarea, urmată de încetinirea creşterii scheletului, sau „explozia creşterii”. 
Creşterile şi/sau redistribuţiile de ţesut adipos: şi muscular. 

Dezvoltarea sistemelor circulator şi respirator, ducând astfel la o putere şi la o 
rezistenţă crescute. | 

4. Maturizarea caracterelor sexuale secundare şi a organelor de reproducere. 


5. Schimbările în sistemele hormonale/endocrine, care reglează şi coordonează celelalte 
evenimente pubertare. 


VW 9 — 


Această coordonare a sistemului endocrin începe, înainte ca semnele vizibile să fie 
evidente, cu o activitate organizaţională ce are loc înaintea naşterii (Goy şi McEwen, 
1980). Aşa cum ne-am fi aşteptat din amploarea schimbărilor fizice şi psihice, pubertatea 

nu este un proces care se desfăşoară peste noapte, ci durează de la cinci până la şase ani 
la majoritatea adolescenților (Petersen, 1987; Brooks-Gunn şi Reiter, 1990). Toate 
- procesele specifice pubertăţii mai sus menţionate sunt influențate de interacţiunea factorilor 
genetici, nutriţionali şi hormonali (Petersen, 1987; Brooks-Gunn şi Reiter, 1990). 


Schimbările hormonale la pubertate 


Secreţiile hormonale încep :să crească în copilăria mijlocie şi continuă mai rapid la 
începutul adolescenţei. Maturizarea fizică şi funcţionarea reproductivă adultă sunt 
controlate de sistemul endocrin care acţionează prin intermediul axei hipotalamice-pitui- 
tare-adrenale (sistemul HPA) şi ulterior prin intermediul axei hipotalamice-pituitare-gona- 
dale (HPG) (Groombach şi Styne, 1998). În perioada prenatală, hormonii androgeni 
organizează sistemul reproductiv (Brooks-Gunn şi Reiter, 1990; Goy şi McEwen, 1980). 
Aceşti hormoni sunt apoi suprimaţi în perioada postnatală şi pe parcursul primei copilării, 
până ce sistemul reproductiv este reactivat şi aceşti hormoni nu mai sunt suprimaţi - 
semnalizând faptul că dezvoltarea pubertară urmează să înceapă (Reiter şi Grumbach, 

1982). 
„Majoritatea copiilor îşi încep pubertatea în copilăria mijlocie, primele creşteri ale 
secreţiilor de hormoni androgeni adrenocorticali înregistrându-se în jurul vârstei de 8 ani 
la băieţi şi de 6 ani la fete. Doi ani mai târziu începe să crească numărul hormonilor 
gonadali, creşterea de hormoni la băieţi fiind mai înceată decât la fete. Creşterea iniţială 
a numărului de hormoni apare în jurul vârstei de 7 ani (la băieţi şi la fete) şi este adesea 
numită „adrenarhă”. Acest eveniment precedă alte schimbări hormonale de pubertate, 
precum şi debutul semnelor externe de dezvoltare fizică (Cutler şi Loriaux, 1980). 
Maturizarea sistemului reproductiv constă în producerea hormonului ce eliberează 
gonadotropina (GnRH), prin explozia de gonadotropine, hormoni luteinizanţi (LH) şi a 
hormonului foliculostimulant (FSH). Astfel, „gonadarha” apare la aproximativ doi ani 
după adrenarhă, înregistrându-se creşteri variabile ale LH şi FSH (Reiter şi Grumbach, 
1982). LH şi FSH sunt secretaţi în cantităţi mici de către glanda pituitară în copilărie, iar 
eliberările pulsatile ale acestor hormoni, în special noaptea, sunt frecvente în primele 
etape ale pubertăţii. Creşterile de LH şi FSH reprezintă unul dintre primii indicatori 
hormonali măsurabili ai dezvoltării pubertare şi s-a descoperit că este o creştere progresivă 
pe parcursul pubertăţii (Reiter şi Grumbach, 1982). Explozii nocturne episodice de 
nivele scăzute de LH sunt frecvente pentru fazele pubertare de început atât la băieţi, cât 
şi la fete (Grumbach şi Styne, 1998). Pe parcursul fazelor ulterioare ale dezvoltării 
pubertare, LH este eliberat ziua, la fel ca în cazul adulţilor (Grumbach şi Styne, 1998). 
LH şi FSH sunt importanţi în special pentru producerea de hormoni sexuali androgeni şi 
estrogeni şi pentru stimularea dezvoltării funcţiilor reproductive. 

La fete, FSH stimulează producţia ovarelor, iar LH stimulează producţia de hormoni, 
progesteron şi estrogen, atunci când nivelul acestora scade (Katchadourian, 1977). FSH 
prezintă o creştere paralelă cu a LH la băieţi. Totuşi, FSH creşte uşor mai devreme decât 
LH şi astfel este un indicator exact al schimbărilor pubertare la băieţi. Pe măsură ce 
pubertatea progresează, FSH este corelat cu maturizarea funcţiei celulei Sertoli, ducând 

la producerea de spermă la băieţi. Modelul de eliberare tonică la fel ca la adulţi este 
caracteristic pentru reglajul hormonal al reproducerii atât la băieţi, cât şi la fete, astfel 
că hipotalamusul monitorizează nivelele de steroizi sexuali aflaţi în circulaţie (adică 
estrogen şi testosteron) şi reacţionează prin modificări ale eliberării gonadotropinei: În 
ceea ce priveşte băieţii, spermatogeneza apare atunci când sunt atinse nivelele adulte de 
androgeni şi eliberările, asemănător adulţilor, de gonadotropine. 


Corelatele psihologice ale schimbărilor hormonale la pubertate 


Factorii hormonali sunt consideraţi cel puţin parţial responsabili pentru creşterea emoţiilor 
negative şi modificările aleatorii de dispoziţie specifice adolescenților (Brooks-Gunn, 
Graber şi Paikoff, 1994; Buchanan, Eccles şi Becker, 1990; Archibald er al., propusă). 
Studiile efectuate pe adolescenţi sugerează că nivelele mai mari de gonadotropine şi alţi 
hormoni pubertari sunt asociate cu dificultăţile de adaptare în adolescenţă (Archibald er al., 
propusă ; şi Paikoff, Brooks-Gunn şi Warren, 1991; Susman er al., 1985; Warren şi 
Brooks-Gunn, 1989). De exemplu, în 1985, Susman şi colaboratorii săi au făcut o 
analiză transversală a asociaţiilor dintre nivelele de hormoni şi dificultăţile de adaptare 
la băieţi şi fete cu vârste cuprinse între 9 şi 14 ani. Cercetătorii au formulat ipoteza că 
concentrările de hormoni, indiferent de vârstă, pot avea un impact diferențiat asupra 
stării de bine a adolescenților şi în special asupra sincronizării pubertare. Adolescenţilor 
li s-a luat sânge care a fost analizat din perspectiva următorilor hormoni pubertari : 
hormonul luteinizant, hormonul foliculostimulant, testosteronul, estradiolul şi androgenii 
adrena!i (DHEA, DHEAS). La băieţi au fost identificate mai multe asocieri hormoni-afecte 
decât la fete. În ceea ce priveşte fetele, s-a stabilit că nivelul mare de FSH, dar nu şi de 
LH pentru vârsta respectivă se asociază cu afecte de tristeţe şi psihopatologie. Totuşi, nu 
s-a descoperit faptul că hormonii ar fi afectat adaptarea fetelor în ceea ce priveşte 
influenţa momentului maturizării (Susman et al., 1985). Într-un studiu ulterior, folosind 
aceiaşi subiecţi, Susman şi colaboratorii săi (1987) au examinat asocierile dintre nivelele 
de hormoni, stările emoţionale şi caracteristicile agresive. În mod interesant, nivelele de 
hormoni care aveau legătură cu stările de dispoziţie emoţională şi de agresivitate priveau 
mai degrabă băieţii, şi nu fetele. Mai precis, nivelele mai înalte de androgeni au fost puse 
în legătură cu problemele de exprimare prin gesturi, şi nu prin cuvinte, la băieţi. În mod 
suplimentar, raportului testosteron-estradiol i s-au asociat în mod negativ stările de 
tristeţe ale băieţilor, precum şi dificultăţile de comportare ale acestora. 
Brooks-Gunn şi colaboratorii săi (Brooks-Gunn şi Warren, 1989; Paikoff er al., 
1991; Warren şi Brooks-Gunn, 1989) au efectuat cercetări în acest domeniu prin 
intermediul studiului longitudinal asupra unor fete din clasele V-VIII. În investigaţiile 
Tor, au îricercat să testeze ipoteza conform căreia „asocierile între exprimările emoţionale 
negative şi schimbările hormonale vor apărea atunci când este «pornit» sistemul endocrin, 
in sensul deplasării de la nivelele prepubertare la cel postpubertar” (Brooks-Gunn şi Warren, 
„1989, p. 41). Au fost efectuate măsurători de ser FSH, LH, estradiol, DHEAS şi 
testosteron, după care fetele au fost impărţite în patru categorii hormonale, bazate pe 
nivelele lor de estradiol (deoarece aceste nivele înregistrează cele mai mari creşteri pe 
parcursul pubertăţii). Într-adevăr, nu s-au identificat efecte non-lineare încrucişate, iar 

reacţiile negative ale fetelor au crescut pe parcursul momentului de debut sau în timpul 
creşterii rapide inițiale a hormonilor (Brooks-Gunn şi Warren, 1989; Warren şi Brooks-Gunn, 
1989). Hormonii erau responsabili pentru un procent mic, dar important în ceea ce 
priveşte variaţia afectelor negative. Aceşti cercetători au identificat descoperiri similare 
într-un studiu longitudinal efectuat pe aceiaşi subiecţi (Paikoff er:al., 1991). 

Mult mai recent, într-un grup de preadolescente, Archibald şi colaboratorii săi au 
descoperit că creşterile concentraţiei de LH faţă de cele ale FSH de-a lungul unei 
perioade de 9 luni, din copilăria mijlocie în copilăria mare, erau asociate cu o stare mai 
intensă de furie a fetelor în acea perioadă. Şi mai important, relaţia a rămas la fel de 
importantă după ce s-a luat în calcul dezvoltarea caracterelor sexuale secundare. Acestea 
sunt primele descoperiri longitudinale ale efectelor celor mai timpurii schimbări hormonale 
în ceea ce priveşte stările de spirit zilnice ale preadolescentelor. 


creşterea 9,5-14,5 


în înălţime 


menarhă 

10,5-15;5 
sâni 2 XXX 3 XXX 4 XXXX 5 
păr pubian 2 IUNI 3 Ul 4 III 5 


vârstă 


Figura 2.1. Cursul dezvoltării pentru cele patru procese pubertare ale fetelor (după Tanner, 
1962, p. 36. Copyright € 1962, by Blackwell Scientific. Tipărit cu acordul acestuia) 


Debutul, nivelul şi progresia evenimentelor pubertare 


Dezvoltarea pubertară este caracterizată nu doar de schimbări hormonale, ci mult mai 
des de dezvoltarea caracterelor sexuale secundare. De obicei, aceste caracteristici apar şi 
se dezvoltă într-o secvenţă fixă, deşi variaţii de genul care caracteristică apare prima sau 
care se dezvoltă mai repede nu sunt neobişnuite. În plus, diferenţele în ceea ce priveşte 
debutul sau momentul evenimentelor pubertare şi nivelul la care ajung indivizii pe 
parcursul evenimentelor pubertare pot diferi (Brucks-Gunn, Petersen şi Eichorn, 1985 ; 

Eichorn, 1975). În mod similar, au fost identificate diferenţe sistematice în ceea ce 
priveşte momentul, debutul şi nivelul dezvoltării pubertare între băieţi şi fete şi în ceea 


ce priveşte adolescenţii de diverse rase (Grumbach şi Styne, 1998; Herman-Giddens et 
al., 1997). 


Schimbările fizice la pubertate 


Figura 2.1 arată succesiunea elementară de evenimente în ceea ce priveşte dezvoltarea 
pubertară a fetelor. Datele referitoare la vârstă prezentate în figură se bazează pe 
lucrarea lui Tanner din anii '50, cu privire la tinerele albe instituţionalizate din Marea 
Britanie ; ori de câte ori sunt disponibile, se oferă informaţii actualizate în legătură cu. 
vârstele. 

La fete, apariţia sânilor este în general prima caracteristică sexuală. Aceştia apar la 
vârste cuprinse între 8 şi 13 ani, cu o vârstă medie de 9,96 ani la fetele albe şi de 8,87 
ani la fetele de culoare (Herman-Giddens er al., 1997; Kaplowitz er al., 1999). Părul 
pubian începe să crească adesea imediat după apariţia sânilor. Totuşi, în cazul a 20% 
dintre fete, părul pubian apare înaintea creşterii sânilor (Brooks-Gunn şi Reiter, 1990). 
Dezvoltarea sânilor şi a părului pubian a fost împărţită în patru stadii de creştere la fete 
(Marshall şi Tanner, 1969). Primul nivel indică faptul că nu a început nici o dezvoltare 
a sânilor, al doilea este caracterizat de începerea creşterii sânilor, iar stadiile următoare 
indică nivelele de creştere ulterioare, până la nivelul 5, care r:prezintă dezvoltarea 
matură a sânilor. Nivelele târzii implică dezvoltarea mai amplă a sânilor, separaţia dintre 
contururile celor doi sâni devenind mai distinctă, areola este crescută şi e parte a 
conturului general al sânului. Procesul de dezvoltare a sânilor maturi durează aproximativ 
4 ani şi jumătate, indiferent dacă fetele au intrat la pubertate mai târziu sau mai Foieni 
decât media (Brooks- -Gunn şi Reiter, 1990). 

Creşterea în înălţime este aproximativ simultană cu apariţia sânilor. Fetele au o 
creştere rapidă în înălţime la mijlocul pubertăţii, care apoi încetineşte în timp. Menarha 
“apare după punctul culminant al creşterii în înălţime, la o vârstă medie de 12,88 ani 
pentru fetele albe şi 12,16 pentru fetele de culoare (Herman-Giddens et al., 1997). 
Privit în ansamblu, se pare că fetele de culoare încep pubertatea mai devreme decât cele 
„albe, aceasta implicând faptul că fetele de culoare au o tranziţie mai lungă de la 
preadolescenţă la adolescenţă. 

Figura 2.2 prezintă principalele etape ale evenimentelor fizice în ceea ce priveşte 
dezvoltarea pubertară a băieţilor. Similar cu situaţia fetelor, vârstele menţionate în 
imagine se bazează pe cercetarea lui Tanner din anii '50, în care a folosit băieţi albi 
instituţionalizaţi. Deşi vârstele pentru indicatorii pubertari sunt considerate acum a fi 
mai scăzute decât cele prezentate anterior pentru fete, pubertatea băieţilor nu pare să fi 
respectat acelaşi trend, cu un debut mai timpuriu (ipotezele ce explică schimbările în 
dezvoltarea fetelor, vor fi discutate într-o secţiune viitoare). 


52 4 PSIHOLOGIA ADOLESCENȚEI 


Maximul 
creşterii 
musculare 
creşterea 
în înălţime 
10,5-16 13,5-17,5 
nivel | 
gonadii | 2 XXX 3 XX 4XXX5 
păr pubian 2 III 3 IL 4 15 


vârstă 


| Figura 2.2. Cursul dezvoltării pentru cele-patru procese pubertare ale băieților (după Tanner, 
1962, p. 30. Copyright € 1962, by Blackwell Scientific. Tipărit cu acordul acestuia) 


După cum se poate vedea în figura 2.2, băieţii îşi încep în mod obişnuit dezvoltarea 
pubertară cu un an sau doi mai târziu decât fetele. Deşi nu este vizibil la exterior ca şi 
în cazul fetelor, semnul iniţial al dezvoltării sexuale la băieţi este debutul creşterii 
testiculare. Aceasta apare la vârste cuprinse între [1 şi 11,5 ani; totuşi, la unii băieţi, 
această zonă începe să se dezvolte de la 9,5 ani (Brooks-Gunn şi Reiter, 1990). Ca şi în 
etapele de dezvoltare a sânilor, etapele lui Tanner s-au concentrat asupra creşterii părului, 
pubian şi din jurul penisului (Marshall şi Tanner, 1969). În prima etapă se înregistrează 
O creştere uşoară generală a organului genital, fără nici o schimbare în înfăţişare. În 
etapa a doua, scrotul începe să se mărească, să se înroşească şi să îşi schimbe textura. 
Cel de-al treilea nivel implică o creştere predominant în lungime a penisului şi puţin în 
lăţime, împreună cu o creştere suplimentară a testiculelor. Acest proces continuă la 
nivelul S5 de maturitate a organelor sexuale (mărime şi formă adultă). Dezvoltarea 
testiculară în volum de-a lungul acestor stadii este atribuită canalelor producătoare de 
spermă (Brooks-Gunn şi Reiter, 1990; Grumbach şi Styne, 1998). În principiu, băieţii 
nu au păr pubian până la debutul creşterii testiculare. Creşterea părului pubian începe, 
în medie, la 12 ani. Totuşi, 41% dintre băieţi se află în stadiul 4 al scării Tanner la 
momentul apariţiei părului pubian. De la primele semne de creştere genitală şi până la 
maturizarea organelor sexuale la băieţi trec trei ani. Ca urmare a faptului că variaţia la 
indivizi este cât se poate de obişnuită, un interval de 5 ani de maturizare este în limite 
normale (Brooks-Gunn şi Reiter, 1990). 

Creşterea testiculară este în general urmată de creşterea în înălţime, la aproximativ 
11,7 ani. Vârsta maximă a creşterii în înălţime este cuprinsă, la majoritatea băieţilor, 
între 13 şi 14 ani. Prima ejaculare apare în mod obişnuit între 13 şi 14 ani, în faza 

timpurie a creşterii părului pubian. În plus, pe lângă caracterele sexuale secundare, 
schimbările fizice la pubertate, în cazul băieţilor, includ schimbarea vocii şi apariţia 
părului facial. Aceste schimbări, împreună cu creşterea în înălţime, sunt mult mai 
vizibile pentru ceilalţi decât creşterea părului pubian (cu excepţia, bineînţeles, a situaţiei 
din vestiare). În medie, vocile băieţilor încep să se schimbe la 14 ani, iar procesul se 
încheie la 15 ani. Părul facial de obicei începe să crească în timpul fazei a treia a părului 
pubian, cu apariţia acestuia. pe buza de sus şi pe obraji; părul facial nu va creşte în: 
totalitate decât după finalizarea dezvoltării celui pubian şi din zona organelor genitale. 
Aceste schimbări apar în mod obişnuit în preadolescenţă (între 11 şi 14 ani), în timp ce 
creşterea pubertară poate continua şi în adolescenţă (15-18 ani). Astfel, atât o perioadă 
mai lungă de adaptare la aspectele fizice ce ţin de dezvoltarea pubertară, cât şi schimbările 
sociale şi emoţionale nu sunt neobişnuite (Brooks-Gunn şi Reiter, 1990). 


Alcătuirea corporală. Atât băieţii, cât şi fetele. se confruntă cu schimbări în ceea ce 
priveşte alcătuirea corporală — distribuirea țesutului adipos şi a celui muscular — în 
timpul dezvoltării pubertare (Grumbach şi Styne, 1998; Marshall şi Tanner, 1974). 
Creşterea şi/sau redistribuirea țesutului adipos ţine de schimbările fiziologice ale pubertăţii 
şi adolescenţei. Masa corporală slabă (mai multe părţi musculoase ale corpului), masa 
osoasă şi țesutul adipos sunt în general egale atât la băieţi, cât şi la fete, în prepubertate. 
Totuşi, băieţii postpubertari au de 1,5 ori mai multă masă corporală slabă şi masă osoasă 
decât fetele postpubertare, iar acestea au de două ori mai multă masă grasă decât băieţii 
postpubertari (Grumbach şi Styne, 1998). De fapt, imediat după ce are loc creşterea 
puternică în înălţime, apare şi un impuls de creştere în ceea ce priveşte puterea băieţilor. 
Diferenţele dintre distribuţia țesutului adipos la băieţi şi la fete apar ca urmare a faptului 

că primii au celule musculare mai multe şi mai mari; la sfârşitul pubertăţii, 54% din 
greutatea unui băiat este constituită din muşchi. Pe parcursul pubertăţii se măresc 
şoldurile şi sânii fetelor, deşi circumferința taliei înregistrează puţine schimbări. În 
general, aceasta duce la o masă grasă localizată în mod predominant în partea de jos a 
corpului şi la un aspect de pară sau de masă grasă distribuită în partea de sus şi în partea 
de jos a corpului şi la un aspect de clepsidră. 

Patternurile de distribuţie a țesutului adipos sunt legate re nivelele de hormoni 
reproductivi în cazul fetelor (Grumbach şi Styne, 1998). La încheierea pubertăţii, fetele 
au un plus de greutate de aproximativ 11 kg (Warren, 1983). Totuşi, aceste kilograme în 
plus includ o masă corporală slabă, masă osoasă şi masă grasă. În mod interesant, fetele 
par să înregistreze aceste creşteri în masă grasă şi greutate în aceeaşi perioadă în care au 
menarha (Frisch, 1983; Berkey er al., 2000). Cercetătorii au sugerat că o anumită 
cantitate de ţesut adipos este necesară pentru debutul şi menţinerea funcţiilor normale 
reproductive la femei. Ei au descoperit faptul că adolescentele au un procent similar de 
ţesut adipos atunci când le vine ciclul, indiferent de vârstă şi de dimensiunile prepu- 
bertare. Proporția mărită de masă corporală grasă la fete este considerată necesară 
pentru a oferi un sprijin metabolic în timpul sarcinii (Frisch, 1983). 


Alte schimbări fizice. Schimbările fizice deja analizate aici sunt cele asupra cărora 
oamenii de ştiinţă s-au concentrat cu predilecție, deoarece s-a considerat că ele sunt cele 
care au un impact asupra reglării psihologice a adolescenților şi/sau asupra funcţionării 

organelor de reproducere. Totuşi, sursele preocupărilor comune ale adolescenților sunt 
şi ele o parte a schimbărilor fizice din această perioadă. De exemplu, atât băieţii, cât şi 
„fetele au acnee în timpul pubertăţii. De fapt, acneea poate fi considerată unul dintre 
"primele semne de pubertate ale fetelor, care precedă creşterea părului pubian sau 
dezvoltarea sânilor (Grumbach şi Styne, 1998). Tipurile de acnee care apar în adolescenţă 
pot varia ca gravitate, unii tineri având probleme dermatologice serioase. Băieţii şi fetele 
se confruntă, de asemenea, cu creşterea şi schimbări ale părului axilar şi de pe corp de 
obicei în ultimele faze ale pubertăţii. Aceste schimbări sunt acompaniate de maturizarea 
glandelor sudoripare axilare şi subcutanate. Deşi schimbările nu sunt asociate cu scopul 
final al pubertăţii, care este capacitatea reproductivă, ele sunt cât se poate de evidente 


pentru adolescenţi. 


Variaţiile în ceea ce priveşte debutul pubertăţii 


Aşa cum s-a menţionat, există o gamă largă de vârste pentru debutul pubertăţii la băieţi 
şi la fete. O marjă de 4-5 ani în ceea ce priveşte debutul pubertăţii este considerată 
normală. Din nou, ordinea evenimentelor pubertare pare să fie specifică fiecărui gen, deşi 
pot apărea unele variaţii. Am menţionat faptul că dezvoltarea fetelor pare să aibă loc mai 
devreme acum decât în urmă cu câteva decenii şi că printre fete există diferenţe în funcţie 
de rasă şi, posibil, de etnie. Este de remarcat că diferenţele rasiale şi etnice au fost 
analizate de literatura de specialitate numai în ultimul deceniu. Dimpotrivă, debutul 
dezvoltării pubertare la băieţi nu pare să se fi schimbat de-a lungul ultimelor decenii 
(Kaplowitz et al., 1999). În plus, nu s-au semnalat diferenţe de rasă şi/sau etnie în ceea 
ce priveşte debutul pubertăţii la băieţi. În ultimii ani au fos «niţiate iii multe studii 
legate de pubertatea fetelor, dar nu şi de cea a băieţilor (- zi Biro er : „1995, cao 
excepţie). Date fiind informaţiile limitate de la subiecţi de rase E ipoteza că 
aspectele rasiale sau etnice nu afectează pubertatea băieţilor ar trebui formulată cu: 
precauţie. Aşa cum am mai spus, datele legate de diferenţele dintre fete în ceea ce 
priveşte debutul pubertăţii sunt rezultatul celor mai recente studii pe această temă. Deci, 
subiectul necesită explicaţii suplimentare. Desigur, se poate spune că diferenţe rasiale şi/ 
sau etnice au existat dintotdeauna între fete, dar studiile anterioare nu au inclus o 
diversitate suficientă pentru a descoperi această diferenţă. National Survey of Family 
Growth din 1995 oferă informaţii suficiânte despre acest subiect deoarece studiul a fost 
efectuat cu subiecţi de sex feminin, având vârste cuprinse între 15 şi 44 de ani (National 
Center for Health Statistics, 1997). Analizarea vârstei menarhei la acest grup de femei 
indică faptul că nu a existat nici o diferenţă de etnie sau de rasă în rândurile celui mai 
vârstnic grup de femei (cele cu vârste cuprinse între 40 şi 44 de ani); vârsta menarhei 
a fost de 12,7 ani pentru femeile albe nehispanice, 12,5 ani pentru hispanice şi 12,6 ani 
pentru femeile de culoare nehispanice. Pe de altă parte, cel mai tânăr grup (cu vârste 
cuprinse între 15 şi 19 ani) din acest studiu a înregistrat vârste diferite ale menarhei pe 
criterii etnice, precum şi diferenţe ale menarhei. Vârsta menarhei a fost de 12,4 ani 
pentru femeile albe nehispanice, 12,1 ani pentru hispanice şi 12,0 pentru femeile de 
culoare nehispanice. Aceste informaţii susţin teoria conform căreia pubertatea apare mai 

devreme la fete/femei în ultimele decenii, în ciuda faptului că astăzi sunt extrem de 

puține femei subnutrite sau hrănite necorespunzător în ţările vestice. În plus, deşi 
concluziile studiului nu reprezintă o mărturie elocventă, informaţiile sugerează că în 
această perioadă de timp s-a dezvoltat o diferenţiere rasială/etnică. 

Identificarea unei diferenţe „de rasă” sau „de etnie” nu ne furnizează date asupra 
motivaţiei apariţiei acesteia. În special în SUA, rasa/etnia este frecvent confundată cu 
SES. Dat fiind faptul că fetele şi femeile afro-americane sunt în mod disproporționat - 
reprezentate în zona cu venituri scăzute şi că fetele şi femeile albe sunt preponderent 
reprezentate în zona cu venituri superioare, este dificil de stabilit sursa diferenţelor 
rasiale. Până în prezent, numai puţine studii au tratat atât SES, cât şi rasa/etnia; iar 
descoperirile nu au fost relevante. Mult mai recent, Obeidallah şi colaboratorii săi 
(Obeidallh er al., în curs de apariţie) au investigat momentul menarhei la fete, grupate 
pe rasă/etnie şi SES înalt/scăzut şi de mijloc în Chicago, Illinois. În acest studiu ce se 
concentra asupra SES s-a raportat o diferenţă redusă de vârstă a menarhei între fetele de 
origine hispanică şi cele albe. Totuşi, studiul nu a relevat o diferenţă importantă de rasă 
în ceea ce priveşte vârsta menarhei între fetele albe şi cele afro-americane, indiferent 
dacă s-a controlat sau nu SES. Pe de altă parte, diferenţele rasiale nu au fost luate în 
calcul pentru SES într-un lot de fete reprezentativ la nivel naţional, selecţionate în cadrul 
unei investigaţii ce se concentra asupra riscului cardiovascular (National Heart, Lung & 
Blood Institute Growth and Health Study Research Group, 1992). 


"0 Fete albe NR Fete afro-americane 
Vârsta medie 


14 


12 


Debutul creşterii sânilor „ Debutul creşterii Menarhă 
părului pubian 


Fiaura 2.3. Vârsta de atingere a caracteristicilor puberiare pentru fetele albe şi afro-americane 
(pe baza informaţiilor raportate în Herman-Giddens er al., 1997, în cercetările lor clinice 
referitoare la dezvoltarea pubertară a fetelor) 


Acest studiu a înregistrat diferenţe rasiale în ceea ce priveşte începutul dezvoltării 
pubertare similare cu cele descoperite de Herman-Giddens şi colaboratorii săi (1997). 

Diferenţele rasiale în ceea ce priveşte debutul dezvoltării sânilor, al creşterii părului 
pubian şi vârsta menarhei remarcate de Herman-Giddens şi colaboratorii ei (1997) sunt 
arătate în figura 2.3. În acest caz, indicele factorilor economici nu a fost analizat în 
profunzime, aşa cum s-a întâmplat în studiul efectuat de Obeidallah şi colaboratorii ei (în 
curs de apariţie). Cu siguranţă este nevoie de cercetări suplimentare pentru a stabili rolul 
rasei/etniei şi al SES ca factori ai debutului pubertăţii ; în plus, trebuie să fie identificaţi 
şi alţi factori care pot fi asociaţi cu rasa/etnia sau care pot reprezenta o potenţială cauză 
majoră a diferenţelor de rasă/etnia. 

Momentul de debut al pubertăţii, atât pentru băieţi, cât şi pa pia fete, a fost pus în 
legătură cu factorii genetici, de nutriţie, comportamentali şi de mediu. Recent, s-au 
manifestat în presă preocupări în legătură cu tendinţa unei pubertăţi precoce a fetelor, 
cum ar fi, de exemplu, articolul din Zimme, numărul din 30 octombrie 2000, intitulat 
„Pubertate precoce : de ce cresc fetele mai repede ?”. Dat fiind acest trend pentru fete 
în contrast cu absenţa unui trend similar la băieţi, s-au formulat mai multe ipoteze, cu 
scopul de a explica fenomenul. Unele dintre ele includ expunerea la toxinele din mediu 
(inclusiv expunerea prenatală), nivelele crescute de obezitate sau o dereglare a meca- 
nismelor ce reglează țesutul adipos şi stresul psihosocial. Le vom descrie sumar pe 
fiecare. În ceea ce priveşte toxinele din mediu, s-a arătat că unele toxine precum DDE 
(un derivat al DDT) şi bifenilii policloruraţi, folosit înainte ca material ignifug la 
echipamentele electrice, imită estrogenii ; în consecinţă, expunerea la astfel de toxine ar 
putea stimula dezvoltarea pubertară. Astfel de expuneri pot apărea în perioada prenatală 
sau în copilărie, dar, în prezent, informaţiile sunt limitate (de exemplu, Gladen, Ragan 
şi Rogan, 2000). Dacă toxinele ar prevala, ipoteza ar putea explica de ce s-a declanşat 
mai devreme pubertatea fetelor. În plus, poate justifica şi diferenţele rasiale/etnice, dat 
fiind faptul că există o puternică segregare rezidenţială în SUA, iar toxinele din mediu 
pot fi distribuite disproporționat în cartiere cu anumite compoziţii rasiale sau etnice. 
Ipoteza este incitantă, dar sunt necesare mai multe investigaţii pentru a se putea trage o 
concluzie. 

Schimbările la nivelul populaţiei în ceea ce priveşte greutatea ar putea fi un factor de 
influenţă în maturizarea mai timpurie a fetelor. Studiile recente s-au concentrat asupra 
legăturii dintre hormonul leptinei, un regulator al țesutului adipos, şi pubertatea fetelor 
(de exemplu, Clayton şi Trueman, 2000). Leptina este asociată cu acumularea în greutate, 
iar nivelul acesteia creşte puternic în perioadele de creştere rapidă în greutate din timpul 
pubertăţii (Horlick er al., 2000). Leptina pare, de asemenea, să influenţeze activitatea 
gonadotropinei în creier. După cum Sa observat în SUA, nivelele de obezitate şi de 
supraponderabilitate au crescut din ce în ce mai mult în ultimele decenii la adulţi şi la 
copii (Schreiber er a/., 1996). Drept urmare, ar fi de aşteptat ca mai multe fete să se 
maturizeze mai devreme din cauza nivelelor crescute de leptină. Cu alte cuvinte, 
obezitatea în copilărie ar putea declanşa nivele crescute de leptină care, la rândul ei, 
declanşează dezvoltarea pubertară. Totuşi, până în prezent, studiile au arătat numai 
corelări care indică faptul că nivelul leptinei creşte odată cu pubertatea. Nu există nici o 
dovadă a faptului că nivelele de leptină provoacă debutul sau schimbările pubertare. Ar 
fi mai plauzibil ca schimbările de nivel ale leptinei să fie un produs al debutului 
pubertăţii şi o parte normală a schimbărilor hormonale la pubertate (Clayton şi Trueman, 

2000). În acest caz, obezitatea sau supraponderabilitatea ar putea declanşa un alt 
mecanism care porneşte dezvoltarea pubertară, iar nivelele de leptină cresc ca urmare a 

acestui şir cauzal. [ăia nou s-au făcut asocieri între greutate şi pubertate doar în cazul 
fetelor, nu şi al băieţilor. În ceea ce priveşte nivelele de obezitate, există diferenţe rasiale 
(din nou, diferenţele SES sunt considerate factori importanţi în aceste diferențieri). 

In fine, s-a mai sugerat că stresul psihosocial sau de mediu poate influenţa momentul 
debutului pubertăţii. Câteva studii au descoperit că stresul social, în special cel familial, 
influenţează debutul precoce al pubertăţii (de exemplu, Graber, Brooks-Gunn şi Warren, 
1995; Moffitt er al., 1992; Surbey, 1990). Lipsa ambilor părinţi în copilărie (Surbey, - 
1990), precum şi relaţiile mai reci în familiile duoparentale (tată şi mamă biologici) 
(Graber er al., 1995) au dus la o maturizare mai rapidă a fetelor. Luat individual, fiecare 
studiu nu este concludent. De exemplu, studiul iniţial al lui Surbey s-a bazat pe relatări 
retrospective ale pubertăţii şi ale factorilor familiali (Surbey, 1990). Alte studii nu au luat 
în calcul posibilitatea ca pubertatea să fi început deja în momentul iniţierii acelor studii 
(Moffitt er al., 1992). În studiile noastre, nivelul scăzut al afecțiunii în relaţiile părinte-copil 
a indicat o vârstă mai mică a menarhei după ce s-a controlat efectul vârstei maternale la 
menarhă şi nivelul dezvoltării sânilor (Grabber et al., 1995). Dimpotrivă, informaţii 
referitoare la o viaţă plină de evenimente stresante nu aveau relevanţă în ceea ce priveşte 
vârsta menarhei ; singurele care s-au dovedit relevante au fost relaţiile familiale. Aceste 
constatări luate împreună cu alte cercetări pe acest subiect sugerează faptul că disfuncţiile 
familiale sau stresul influenţează debutul pubertăţii. Deocamdată, mecanismele care stau 
la baza respectivelor asocieri nu au fost definite. Sunt din ce în ce mai multe dovezi care 
demonstrează faptul că stresul influenţează sistemele estrogenice la femeile adulte şi 
aceste efecte sunt implicate într-o gamă de elemente legate de sănătate (de exemplu, 
McEwen, 1994). Procese similare par să fie cauza asocierii stresului familial şi maturizării 
precoce a fetelor. 

S-au conturat însă şi alte ipoteze care explică diferenţele legate de momentul debutului. 
Este nevoie de cercetări suplimentare pentru a examina diferenţele potenţiale de rasă, 
etnie şi SES privitor la tipurile de stres şi modul în care stresul poate fi asociat cu 
pubertatea la fete din diverse eşantioane. Şi investigaţiile mecanismelor asociate cu 


acumularea în greutate, precum şi influenţele şi sursele toxinelor din mediu necesită mai 
multe studii. 


Corelatele psihologice ale evenimentelor pubertare 


Cât despre schimbările hormonale din timpul pubertăţii, s-a sugerat faptul că experienţa 
schimbărilor fizice ale pubertăţii poate fi importantă din punct de vedere psihologic 
pentru tineri (Brooks-Gunn et al., 1985 ; Jones şi Mussen, 1958). Aşa cum s-a menţionat 
în secţiunile anterioare, schimbările fizice din perioada pubertăţii sunt radicale şi, în 
plus, imprevizibile, în sensul că rezultatul specific final al acestora este necunoscut (de 
exemplu, posibila mărime a sânilor cuiva, înălţimea etc.). Pe lângă aceasta, ceilalţi 
oameni reacţionează la schimbările fizice ale adolescenților. Atunci când adolescenţii 
arată mai maturi, sunt trataţi de către adulţi şi de către ceilalţi adolescenţi mai degrabă ca 
adulţi (de exemplu, părinţii, profesorii). Aşadar, impactul psihologic, pe lângă schimbările 
hormonale asociate pubertăţii, a reprezentat un domeniu de interes în studiul dezvoltării 
adolescentului. | 

Importanţa caracterelor sexuale secundare 


Brooks-Gunn şi colaboratorii săi au efectuat cercetări pe marginea importanţei dezvoltării 
sânilor şi a părului pubian la adolescente (Brooks-Gunn, 1984; 1988). În studiile lor 
despre preadolescenţă, fetele din clasele a V-a şi a VI-a, atunci când erau întrebate 
despre reacţiile lor în legătură cu creşterea sânilor şi a părului pubian, au declarat 
aproape unanim (82%) că mai importantă pentru ele este creşterea sânilor, întrucât 

„ceilalţi îşi pot da seama”. În plus, studiul arată că mamele vorbesc cu fiicele lor mai 
frecvent despre sâni decât despre creşterea părului pubian — deşi fetele adesea au declarat 
că s-au simţit stânjenite în timpul discuţiilor. Cercetările au mai arătat că, în general, 
fetele aveau o reacţie pozitivă în ceea ce priveşte debutul creşterii sânilor, având o 
atitudine mândră sau emoţionată. Totuşi, pe măsură ce sânii se dezvoltă, fetele încep să 
fie necăjite de către membrii familiei şi de către băieţi (Brooks-Gunn, 1988 ; Brooks-Gunn 
et al., 1994). De fapt, relatările anecdotice sugerează faptul că fetele de gimnaziu 
suportă o hărţuire foarte intensă din partea băieţilor în legătură cu dezvoltarea sânilor şi 
a corpului lor aflat în schimbare (Orenstein, 1994). Este de presupus că sentimentele 
pozitive faţă de această dezvoltare scad rapid, în funcţie de gradul de confort al fetelor 
în relaţie cu congenerii din mediul şcolar sau din alte medii. 

Deşi dezvoltarea sânilor poate declanşa atât răspunsuri emoţionale personale, cât şi 
reacţii sociale din partea altora, schimbările pubertare iniţiale ale băieţilor (adică 
dezvoltarea testiculară) sunt o chestiune mult mai intimă. În mod clar, băieţii pot avea 
reacţii emoţionale în legătură cu creşterea acestora în funcţie de gradul de pregătire al 
băieţilor versus dezvoltarea lor. Totuşi, din câte cunosc autorii, nu s-a realizat nici un 
studiu legat de reacţiile băieţilor faţă de corpurile lor aflate în proces de maturizare. La 
fel ca fetele, şi băieţii par să experimenteze o hărţuire şcolară care are legătură cu 
corpurile lor; natura exactă a acestor experienţe nu este încă bine definită (AAUW, 
1995). Gravitatea şi gama de reacţii faţă de aceste evenimente trebuie să fie documentate 
atât pentru băieţi, cât şi pentru fete. ă 

Aşa cum hormonii sunt puşi în legătură cu starea negativă din adolescenţă, statutul 
pubertar a fost şi el asociat cu starea adolescentului. Ca urmare a descoperirilor că 
modificările hormonale rapide pot fi evidente în schimbări de stare sau de adaptare, 
grupul nostru a condus un mic studiu-pilot examinând simptome depresive şi de anxietate 
pe măsură ce fetele parcurgeau perioada prepubertară către începutul pubertăţii (dezvoltarea 
iniţială a sânilor) şi perioada ee i ad Creşteri importante ale simptomelor depresive 
şi anxioase au fost constatate atunci când fetele erau la începutul pubertăţii (vezi figura 
2.4). Repetăm, analizele se bazau pe un grup-pilot foarte mic (N = 10) de fete, dar 
descoperirile sunt sugestive în ceea ce priveşte importanţa examinării schimbărilor 
hormonale iniţiale care apar pe parcursul sili pentru a se putea înţelege modificările 
emoţionale în momentul intrării în adolescenţă. S-a tăcut o legătură între schimbările 
pubertare şi depresia clinică la fete. Într-un studiu efectuat asupra fetelor în preadolescenţă 
şi adolescenţă, Angold şi colaboratorii săi (1998) au descoperit că atingerea nivelului 
pubertar Tanner 3 a fost asociată cu nivele crescute de depresie la fete. Oricum, atunci 
când Angold şi colaboratorii săi (1999) au tăcut teste ulterioare pentru a afla dacă 
schimbările hormonale ar putea sau nu să fie asociate cu depresia fetelor, au constatat că 

nivelele ridicate de estradiol şi testosteron ale fetelor stăteau la baza evoluţiei lor depresive 
şi că ele au eliminat efectele ce aveau legătură cu caracterele sexuale secundare. Totuşi, 
nu au descoperit nici un efect în ceea ce priveşte FSH şi LH. Aceste studii ilustrează 
importanţa studierii atât a hormonilor, cât şi a caracterelor sexuale secundare atunci când A 
se încearcă identificarea efectelor legate de fiecare adaptare a adolescenților, 


scorul YSR 


—— Anxietate 
--u--- Depresie 
6 


Nici o dezvoltare Dezvoltarea iniţială Menarha 
a sânilor a sânilor 


Figura 2.4. Măsurările repetate univariate de analiză a scorurilor de anxietate şi stare 
depresivă bazate pe Youth Self-Report au fost semnificative (p < 0,05). Subiecţii au fost 10 fete 
care, la prima evaluare, erau în fază prepubertară. Ulterior au fost evaluate când s-a 
înregistrat prima creştere a sânilor şi din nou după menarhă. 


Importanţa menarhei şi a primei ejaculări 


Deşi menarha este în mod frecvent considerată sinonimă cu debutul pubertăţii, ea apare 
târziu în procesul maturizării — atunci când creşterea părului pubian şi dezvoltarea 
sânilor se află în plină desfăşurare, după punctul de creştere rapidă şi după creşterea în 
greutate (Gross, Dexter şi McCormick, 1982; Tanner, 1978). Totuşi, ca urmare a 
faptului că este un eveniment singular şi evident, importanţa menarhăi a fost studiată în 
mod deosebit (Brooks-Gunn şi Petersen, 1983; Brooks-Gunn şi Ruble, 1982; Greif şi 
Ulman, 1982; Koff, Reirdan şi Sheingold, 1982). Mai multe studii au chestionat fetele 
în legătură cu reacţiile lor faţă de menarhă. În aceste studii, fetele descriu atât sentimente 
pozitive, cât şi negative (Petersen 1983; Ruble şi Brooks-Gunn, 1982). În studiile 
efectuate de Brooks-Gunn şi Ruble (1982), adolescentele au fost intervievate la două sau 
la trei luni de la prima lor menstruaţie. 20% dintre ele au avut numai reacţii pozitive, un 
procent Similar au avut O reacţie negativă, tot 20% au declarat că au avut sentimente 
ameştecate, cum ar fi „s-au simţit la fel” ori „s-au simţit ciudat”, iar restul de 40 de 
procente au avut atât reacţii pozitive, cât şi reacţii negative (Ruble şi Brooks-Gunn, 

1982). Studiile lor au mai relevat că, dacă primele luni de după menarhă sunt caracterizate 
prin ascunderea acesteia faţă de ceilalţi (cu excepţia mamelor), la aproximativ şase luni 
după aceea, fetele încep să facă schimb de informaţii şi experienţe cu prietenele lor (de 
exemplu, atitudini faţă de menarhă, experienţe legate de simptome şi dureri asociate cu 
menstruaţia). Fetele nu discută aproape niciodată despre menarhă cu băieţii sau cu taţii 
lor şi adeseori declară că se simt stânjenite numai gândindu-se la discuţiile despre 
pubertate care l-ar putea include şi pe tată (Brooks-Gunn er a/., 1994). 

Aceste patternuri de transmisii de informaţii contrastează cu ceea ce cred fetele aflate 
în faza premenstruală că vor face atunci când vor avea menstruaţie. Adolescentele aflate 
în faza premenstruală se aşteaptă să le spună prietenelor lor, precum şi altor persoane, 
mai multe decât le vor spune practic la momentul respectiv. În mod similar, există 
discrepanțe pre- şi postmenstruaţie în ceea ce priveşte simptomele şi atitudinile faţă de 
menstruaţie. Fetele aflate în premenstruaţie se aşteaptă să aibă dureri menstruale mai 
mari, O retenţie de apă mai pronunţată şi afecte mai negative decât experimentează cu 
adevărat atunci când sunt chestionate după menarhă (Brooks-Gunn şi Ruble, 1982). 

Unii consideră că prima ejaculare este la fel de importantă pentru băieţi aşa cum este 
menarha pentru fete. Oricum, se cunoaşte foarte puţin despre semnificaţia acesteia sau 
despre oricare altă schimbare pubertară la băieţi. Într-un studiu de mică amploare, câţiva 
adolescenţi au fost întrebaţi despre reacţiile lor legate de prima ejaculare, despre gradul 
lor de pregătire în ceea ce priveşte acest eveniment, sursele de informare, precum şi 
măsura în care au discutat aceasta cu prietenii lor (Gaddis şi Brooks-Gunn, 1985). În 
ansamblu, reacţiile faţă de prima ejaculare au fost mult mai bune decât cele ale fetelor 
în ceea ce priveşte menarha, deşi aproximativ două treimi dintre subiecţi au declarat că 
s-au simţit „puţin înfricoşaţi”. Deşi majoritatea băieţilor au declarat că se simțeau 
„oarecum pregătiţi pentru eveniment”, au fost menţionate foarte puţine surse de informare. 
În final, nici unul dintre băieţi - toţi ejaculaseră — nu spuseseră congenerilor lor despre 
această experienţă, deşi în general toţi glumeau despre ea. Studii ulterioare au descoperit 
patternuri similare de experienţă ale bărbaţilor care dădeau informaţii retrospective în 
legătură cu prima lor ejaculare (Downs şi Fuller, 1991), precum şi într-un alt mic studiu 
efectuat pe tineri aflaţi în stadiul adolescenţei prelungite (Stein şi Reiser, 1994). Studiile 
au exemplificat şi ele importanţa discuţiilor atunci când se pun întrebări despre pubertate. 
Alte studii au cerut bărbaţilor să relateze retrospectiv despre prima lor emisie nocturnă, 
ca metodă de evaluare a pubertăţii (Graber, Petersen şi Brooks-Gunn; 1996); totuşi, 
mulţi băieţi au avut prima ejaculare prin masturbare (Gaddis şi Brooks-Gunn, 1985). 
Gaddis şi Brooks-Gunn (1985) presupun că secretul care pluteşte în jurul primei ejaculări 
este cauzat parţial de conexiunea dintre ejaculare şi masturbare. 


Importanţa schimbărilor în ceea ce priveşte FAPI/EnEa 
şi alcătuirea corporală 


Schimbările normale de greutate şi înălţime la. pubertate sunt adeseori resimţite pozitiv 
de către băieţi, în special cele legate de creşterea masei musculare şi înălţime. Culturile 
occidentale par să favorizeze băieţii care sunt mai mari şi mai puternici. Dimpotrivă, 


PROCESELE PUBERTARE ŞI DEZVOLTAREA PSIHOLOGICĂ ÎN ADOLESCENȚĂ 61 


fetele experimentează negativ înălţimea -normală şi schimbările de greutate, în special 
creşterile de greutate şi/sau acumularea de ţesut adipos. Aceasta are loc ca urmare a 
faptului că, în culturile occidentale, imaginile promovate de media, dominate de femei 
albe, valorizează aspectul filiform al corpului prepubertar, şi nu cel matur (Attie şi 
Brooks-Gunn, 1989; Parker er al., 1985). | 

Deşi adolescentele se adaptează adesea la corpul lor în schimbare prin modificarea 
imaginii despre propriul corp (Steiner-Addair, 1986), ele trebuie, de asemenea, să 
gestioneze şi reacţiile familiei şi ale celor din jur faţă de trupurile lor ce se maturizează. 
Mergând pe aceeaşi linie, fetele care se implică în activităţi ce pun în valoare un corp 
aflat în stadiul prepubertăţii, cum ar fi dansul, modelingul, patinajul artistic sau gimnastica, 
pot avea dificultăţi serioase legate de creşterile de ţesut adipos. Deloc surprinzător, acele 
creşteri în timpul pubertăţii au fost asociate cu dorinţa de a fi mai slab şi alte probleme 
de alimentaţie, cum ar fi dieta strictă, exerciţiile practicate în exces pentru pierderea în 
greutate şi/sau cu o alimentaţie excesivă urmată de vomă. De exemplu, nivelele crescute 
de masă corporală au fost asociate cu intensificarea problemelor de alimentaţie în 
studiile longitudinale efectuate pe adolescente (Attie şi Brooks-Gunn, 1989; Graber er: 
al., 1994). Majoritatea fetelor cuprinse în aceste studii aveau o greutate normală (nu 
erau obeze). Într-un studiu diferit legat de problemele de alimentaţie la băieţii şi fetele 
de clasele a V-a şi a VI-a, Keel, Fulkerson şi Leon (1997) au descoperit că, în ceea ce 
priveşte fetele de clasa a V-a, masa musculară sporită, precum şi nivelele avansate de 
dezvoltare pubertară erau un indicator al problemelor de alimentaţie ce aveau să apară un 
an mai târziu. 

De remarcat că, în ultimii ani, a existat o preocupare sporită faţă A modul în care 
imaginea corporală a fetelor se schimbă în adolescenţă şi modul în care schimbările de 
greutate la pubertate acţionează ca un factor în patternurile comportamentale nesănătoase 
ulterioare (diete, afecţiuni depresive). Adesea, se presupune că băieţii sunt mai imuni la 
presiunile societăţii sau ale mass-mediei asupra corpurilor lor. Totuşi, câteva studii 
recente (Leit, Gray şi Pope 2002) şi unele relatări jurnalistice (Hall, 1999; Trebay, 
2000) au arătat că imaginile promovate de media despre bărbaţi devin la fel de nerealiste 
şi de neatins ca şi cele despre femei. Bărbaţii „sănătoşi” din media sunt de obicei. 
„umflaţi”, făcându-li-se muşchii umerilor mai ampli şi muşchii abdominali bine definiţi. 
Astfel de trăsături fizice nu apar ca urmare a pubertăţii, ci se dezvoltă numai atunci când 
pubertatea este combinată cu antrenamente fizice intense. Unii băieţi se pot implica în 
antrenamente obsesive, similare cu activităţile bulimicilor, pentru a încerca să-şi controleze 
formele corporale şi greutatea prin intermediul exerciţiilor. Alţii pot recurge la steroizi 
pentru a obţine rezultate rapide. Şi totuşi, mulţi alţii pot pur şi simplu să fie nesatisfăcuţi 
de modul în care arată corpurile lor în adolescenţă şi la începutul maturității, ceea ce 
poate să ducă la afecţiuni depresive şi la alte probleme emoţionale. Este nevoie de mai 
multe cercetări pentru a studia amploarea acestor comportamente şi pentru a identifica 
acele categorii de băieţi care prezintă riscul dezvoltării unor astfel de comportamente 
dăunătoare sănătăţii. 

Schimbările normale de greutate şi înălţime pot fi deosebit de stresante pentru fetele 
şi băieţii supraponderali sau obezi în perioada lor prepubertară. Întrucât în adolescenţă 
se pune un mare accent asupra aspectului fizic în ceea ce priveşte întâlnirile sau acceptarea 


de către congeneri, schimbările de greutate pentru copiii care sunt deja scepa ape Al 
pot fi extrem de dificile. 

Importanţa celorlalte schimbări fizice la pubertate 


Aşa cum s-a menţionat, cercetările au acordat puţină atenţie schimbării vocii, acneei sau 
modificărilor legate de părul de pe corp şi modului în care aceste schimbări sunt trăite 
din punct de vedere psihologic de către adolescenţi. Dimpotrivă, companiile care caută 
să-şi. vândă produsele adolescenților au luat drept ţinte acneea şi căderea părului (în ceea 
ce priveşte fetele) drept probleme-cheie ale adolescenţei. Preocupările dermatologice 
reprezintă cel de-al doilea motiv de vizită la doctor (Ziv, Boulet şi Slap, 1999), aspect 
foarte relevant pentru amploarea pe care o dau adolescenţii acneei, având în.vedere câ! 
de puţin merg, în general la doctor. 


Importanţa ritmului de dezvoltare 


Există puţine lucrări care să trateze dacă există şi care ar fi perioadele de schimbare (sau 
de stabilitate) din perioada pubertară cel mai mult asociate cu adaptările negative şi/sau 
pozitive ale adolescenților. Totuşi, un studiu longitudinal pe termen scurt efectuat de 
“grupul nostru (Archibald er a/., propusă) a scos la iveală legături interesante între 
nivelele sânilor preadolescentelor şi dezvoltarea părului pubian (combinate) şi stările lor 
de-a lungul unei perioade de nouă luni. Mai exact, fetele care se confruntau cu schimbările 
pubertare iniţiale arătau, de-a lungul timpului, scăderi ale afectelor pozitive şi creşteri 
ale stărilor de tristeţe. Fetele care începuseră pubertatea, dar înregistraseră puţine 
schimbări aveau o stare stabilă la fiecare evaluare. Iar fetele care se aflau la mijlocul 
schimbărilor pubertare şi îşi continuau dezvoltarea au raportat stări de tristeţe mai reduse 
la a doua evaluare. Luate împreună, aceste descoperiri sugerează că dezvoltarea rapidă 
a caracterelor sexuale secundare poate fi resimţită negativ, pe termen scurt, de majoritatea 
fetelor, iar stabilitatea sau un ritm mai încet de dezvoltare a schimbărilor (cel puţin în 
primele etape ale pubertăţii) pot fi recepționate mai bine de către fete. Cu siguranţă, în 
timp, toate fetele vor înregistra creşteri pubertare ; totuşi, este posibil ca ritmul schimbării 
să afecteze starea sufletească. În fine, se pare că fetele care se află în ultimele stadii ale 
dezvoltării pubertare nu reacţionează atât de negativ la dezvoltarea lor aşa cum o făceau 
pe parcursul schimbărilor pubertare iniţiale şi pot, de fapt, să resimtă aceste schimbări 
drept ceva pozitiv. Descoperirile preliminare subliniază necesitatea ca cercetătorii dezvoltării 
adolescentine să analizeze nu numai etapele, ci şi ritmul şi posibilele perioade critice ale 
dezvoltării pubertare. Sunt prea puţine lucrările care investighează rirmul schimbărilor 
pubertare ale fetelor în raport cu adaptarea lor şi practic nu este nici un studiu referitor 
la reacţiile (adaptăsile) băieţilor (Brooks-Gunn şi Reiter, 1990; Graber, Petersen şi 
Brooks-Gunn, 1996). 

Importanţa sincronizării pubertare 


Am discutat într-o secţiune anterioară despre factorii care sunt asociaţi cu debutul 
pubertăţii, precum şi cu marja de vârstă normală pentru dezvoltarea pubertară. Date 
fiind vârstele diferite la care diverşi indivizi pot începe pubertatea sau pot experimenta . 
diverse stadii ale acesteia, diferenţele de timp din cadrul unui grup de tineri au reprezentat 
domenii de interes în studiile ce s-au concentrat asupra dezvoltării psihosociale în 
adolescenţă. În acest caz, sincronizarea se referă la situaţia mai timpurie sau mai tardivă 
decât a majorităţii băieţilor sau fetelor dintr-un grup anume. Începând cu Jones şi 
colaboratorii săi (Jones şi Bayley, 1950; Jones şi Mussen, 1958), s-a acordat importanţă 
sincronizării pubertare în lumea socială a adolescenților, iar aceste experienţe sociale pot 
avea impact şi asupra dezvoltării psihologice (Brooks-Gunn, Petersen şi Eichorn, 1985 ; 
Petersen şi Taylor, 1980). Sincronizarea poate prezenta riscuri pentru adolescenţi, prin 
faptul că cei care parcurg pubertatea mai devreme sau mai târziu decât congenerii lor se 
pot simţi mai conştienţi de dezvoltarea prin care trec sau nu se simt sincronizaţi cu 
ceilalţi. S-a sugerat că, faptul de a fi o persoană cu o maturizare timpurie conferă un 
anumit risc, întrucât astfel de persoane au de-a face cu pubertatea mai devreme decât toţi 
ceilalţi din grup şi, în consecinţă, nu au nici o referinţă socială pentru această experienţă. 
De asemenea, pot avea aptitudini sociale şi cognitive mai puţin dezvoltate atunci când 
încep pubertatea în comparaţie cu congenerii lor, care mai au de aştepiat câţiva ani până 
la atingerea ei. În acest caz, fetele care se maturizează rapid vor întâmpina cele mai mari 
dificultăţi, întrucât ele încep pubertatea înaintea oricărui alt individ din acel grup. La 
rândul lor, băieţii care se maturizează rapid vor parcurge pubertatea cam în aceeaşi 
perioadă de timp ca majoritatea fetelor, Dintr-o perspectivă socială comparativă, băieţii 
cu o maturizare întârziată se pot afla şi ei într-o situaţie riscantă, întrucât se maturizează 
mai târziu decât oricare alt grup de adolescenţi. În ultimii ani s-a înregistrat o număr 
“mare de studii asupra sincronizării pubertare, ce efectuau teste care urmau să stabilească 
dacă există sau nu efecte, iar dacă da, pentru cine şi de ce. 


Existenţa ati legâre de sincronizare şi pe cine afectează. Odată cu existenţa 
efectelor legate de sincronizare şi de publicul-ţintă al acestora, dovezile au început să 
demonstreze într-o manieră concludentă că fetele care se maturizează mai devreme decât 
semenele lor înregistrează o adaptare mai defectuoasă de-a lungul mai multor dimensiuni 
decât alte fete sau băieţi (Blyth, Simmons şi Zakin, 1985; Caspi şi Moffiu, 1991; 
Duncan er'al., 1985; Graber er al., 1994, Petersen er al., 1991, Stattin şi Magnusson, 
1990). Într-un studiu epidemiologic recent (Graber er al., 1997) care includea elevi şi 
eleve de liceu, au fost examinate legăturile dintre sincronizarea pubertară şi nivelele 
clinice şi subelinice de psihopatologie. Maturizarea timpurie a fetelor a fost asociată cu 
un istoric de afecţiuni mentale serioase, inclusiv depresii, tulburări de comportament, 
abuz de substanţe şi tentative de sinucidere. S-a făcut de asemenea o legătură între 
maturizarea timpurie a fetelor şi simptomele avansate de afecţiuni depresive, respectiv 
abilităţi scăzute de a face faţă situaţiilor. Fetele cu o maturizare târzie au avut şi probleme 
lepate de depresie de-a lungul. vieţii în comparaţie cu cele care au avut o maturizare la o 
vârstă normală. Fetele s-au confruntat cu nivele ridicate de conştiinţă de sine şi au avut 
mai multe conflicte cu părinţii decât cele care au avut o maturizare la O vârstă normală. 

Alte studii au identificat efecte negative asemănătoare legate de maturizarea timpurie 
(Hayward er al., 1997). În aceste cazuri s-a făcut din nou o legătură între maturizarea 
timpurie şi afecțiunile depresive. În cadrul studiilor, maturizarea timpurie a fetelor a fost 
pusă în legătură cu probleme ale imaginii corporale (Blyth, Simmons şi Zakin, 1984; 
Duncan et al., 1985), probleme de alimentaţie şi dietă (Cauffman şi Steinberg, 1996; 
Graber et al., 1994), precum şi cu iniţierea timpurie a comportamentelor sexuale, 
inclusiv a contactelor sexuale (Smolak, Levine şi Gralen, 1993; Cauffman şi Steinberg, 
1996). Totuşi, în majoritatea acestor studii, s-au examinat numai tinere albe din pătura 
mijlocie. Hayward şi colaboratorii săi (Hayward er al., 1999) au examinat ulterior 
afecțiunile depresive comparând fete de aceeaşi vârstă pre- şi postmenarhă din trei medii 
rasiale şi etnice. Fetele albe, aflate la postmenarhă (cu maturizare timpurie) aveau rate 
mai mari de depresie decât celelalte fete ; nu s-a găsit un efect de sincronizare la tinerele 
afro-americane sau hispanice. Descoperirea este unică, în sensul că puţine studii au 
inclus un număr suficient de participante care să nu fie albe cu scopul de a testa efectele 
de sincronizare. Chiar şi în acest studiu, majoritatea participantelor erau totuşi albe. Este 
nevoie de studii suplimentare pentru a se stabili dacă efectele de sincronizare sunt 
predominante la grupurile non-albe de băieţi şi fete, în special dacă se merge pe ipoteza 
conform căreia contextul social stabileşte dacă apar sau nu efectele de sincronizare. 

Studii recente despre sincronizare, efectuate pe eşantioane reprezentative de băieţi, 

„au sugerat şi ele că efectele sincronizării pot exista şi la băieţi, dar aceste efecte nu sunt 

atât de serioase precum cele descoperite la fete. (Graber er a/., 1997). Maturizarea 
timpurie a băieţilor de liceu a fost şi ea asociată cu psihopatologia (ca şi în cazul 
maturizării timpurii a fetelor), dar a fost pusă în legătură cu probleme mai puţin grave, 
cum ar fi simptomele depresive acute şi fumatul excesiv, în comparaţie cu băieţii care 
s-au maturizat la o vârstă normală. Băieţii cu o maturizare târzie din acest studiu au 
prezentat mai multe probleme legate de activităţile şcolare, de interiorizare şi o mai mare 
conştientizare a sinelui în comparaţie cu băieţii care s-au maturizat la o vârstă normală. 
Andersson şi Magnusson (1990), într-un studiu în care erau analizaţi tineri aflaţi în 
stadiul adolescenţei prelungite, au constatat că dezvoltarea pubertară decalată la băieţi 
duce la un risc legat de consumul şi abuzul de alcool. Existenţa şi gravitatea efectelor 
sincronizării pubertare în cadrul dezvoltării băieţilor nu au fost studiate la fel de mult ca 
în cazul fetelor; practic, nu există nici un fel de informaţii pentru diverse grupuri de 
băieţi. 


Dovezile care stau la baza mecanismelor ce explică efectele sincronizării. Noi am 
identificat unele dintre motivele ipotetice care pot prezenta riscuri pentru adolescenţi ca 
urmare a faptului că au o dezvoltare târzie sau una prematură. Ca şi în cazul literaturii 
de specialitate care a început să studieze dacă apar sau nu efecte legate de sincronizare, 
urmează a fi identificate şi potenţialele cauze. Aşa cum s-a menţionat, unul dintre 
factorii decalajului ar fi acela că puţini congeneri au aceleaşi experienţe ca şi un individ 
dat. Întrucât s-au identificat mai puţine efecte legate de sincronizarea pubertară la băieţi, 
s-a lucrat mai puţin asupra aspectului de ce apar la băieţi efecte legate de sincronizare. 
În consecinţă, mare parte din discuţia care urmează se bazează pe studiile efectuate 
asupra fetelor; acolo unde sunt diponibile, au fost incluse şi informaţii referitoare la 
dezvoltarea băieţilor. 

Fetele cu o maturizare timpurie pot avea dificultăţi la schimbarea greutăţii în perioada | 
pubertăţii. Ele acumulează în greutate într-o perioadă când majoritatea fetelor de vârsta 
lor arată ca nişte copii încă. Deci, fetele cu o maturizare timpurie nu se încadrează în 
normele societale, spre deosebire de alte fete. Din acest motiv, ele pot avea o părere mai. 
puţin bună despre sine, în special legată de imaginea corpului lor, decât fetele cu o 
maturizare normală sau cu o maturizare mai târzie decât semenele lor (Graber, Petersen 
şi Brooks-Gunn, 1996). În ceea ce priveşte băieţii cu o maturizare târzie, absenţa 
dezvoltării fizice poate fi o problemă. Unele dovezi sugerează faptul că propria imagine 
corporală este foarte scăzută la băieţii cu o maturizare târzie, dar se îmbunătăţeşte (pe 
măsură ce băieţii cresc) în adolescenţa prelungită (Graber er al., 1996). 

Alte ipoteze care s-au bucurat de susţinere se concentrează şi asupra factorilor 
contextuali care pot interacţiona cu sincronizarea. De exemplu, o schimbare şcolară care 
are loc în acelaşi timp cu un vârf de dezvoltare pubertară a fost identificată ca tip de 
situaţie care îi înscrie pe adolescenţi pe un făgaş de adaptare mai defectuoasă în 
adolescenţă (Petersen, Sarigiani şi Kennedy, 1991). În acest caz, faptul că adolescentul 
se confruntă în acelaşi timp şi cu alte evenimente îi poate copleşi abilităţile de a se 
descurca (Brooks-Gunn, 1991; Simmons şi Blyth, 1987). De remarcat că fetele cu o 
maturizare timpurie sunt mai predispuse la o schimbare şcolară la pubertate, şi astfel ele 
au mai multe şanse de a avea stări depresive decât alte fete şi băieţi (Petersen et al., 
1991). 

Contextul mai poate stabili dacă decalajul este important sau nu. Din nou, utilizând 
studii efectuate asupra fetelor, Brooks-Gunn şi colaboratorii săi au descoperit că sincronizarea 
pubertară nu a dus la aceleaşi comportamente atunci când s-au comparat adolescentele 
care făceau balet cu alte fete (Gargiulo er al., 1987). Adică, fetele cu o maturizare 
timpurie adesea îşi dau întâlniri prematur cu băieţii, spre deosebire de semenele lor, şi 
au mai multe şanse de a se confrunta cu presiuni sexuale şi legate de relaţiile amoroase 
la vârste mai mici (Cauffman şi Steinberg, 1996; Smolak, Levine şi Gralen, 1993). 
Dimpotrivă, nu s-au constatat efecte legate de sincronizare la fetele care practicau 
baletul. Întrucât exerciţiile consumă foarte mult timp, concentrarea asupra preocupărilor 
profesionale atletice/artistice pare să fi fost un factor piei pentru fetele cuo 
maturizare timpurie. 

Şcolile, în sine, reprezintă un context important pentru interpretarea comportamentelor 
legate de pubertate şi adolescenţă. Caspi şi colaboratorii săi au comparat şcoli mixte şi 
nu numai din Noua Zeelandă şi au declarat că multe adolescente cu o maturizare 
timpurie din şcolile de fete nu păreau să fi avut probleme comportamentale mai mari 
(Caspi et al., 1993). Dimpotrivă, fetele cu o maturizare timpurie din şcolile mixte aveau 
mai multe dificultăţi. S-a sugerat faptul că şcolile mixte pur şi simplu tolerează un nivel 
mai mare de probleme de comportament, mergând pe ideea că sunt mult mai normative 
pentru băieţi. Pe de altă parte, se pare că interacţiunea cu băieţii reprezintă un stimul 
pentru fetele cu o maturizare timpurie sau un context în care astfel de fete pot dezvolta 
probleme de comportament. Cu alte cuvinte, cei cu o maturizare timpurie se văd pe sine 
şi sunt văzuţi de alţii ca fiind suficient de mari pentru a adopta anumite comportamente 
(cum ar fi întâlnirile, consumul de alcool etc.). 

În aceeaşi ordine.de idei, într-unul dintre puţinele studii longitudinale pe termen lung 
- legate de efectele sincronizării pubertare, Stattin şi Magnusson (1990) au constatat că 
fetele cu O maturizare timpurie care se asociau cu congeneri mai vârstnici (în special 
băieţi mai mari) erau mai predispuse la probleme de comportament la vârste mai mici. 

În studiul lor efectuat asupra adolescentelor din Suedia, fetele au fost ţinute sub observaţie 
de la începutul adolescenţei până la maturizare (30 de ani). În stadiul adolescenţei 
prelungite, sincronizarea nu a diferențiat aceste fete pe tipuri de comportament (activităţi 
sexuale, consum de alcool) mai mult decât este normal. Până la 30 de ani, femeile care 
se maturizaseră de timpuriu aveau o educaţie şcolară mai scăzută şi cariere mai modeste 
decât alte femei. Este de remarcat că aceste fete, ca adolescente, nu erau diferite de alte 
fete în ceea ce priveşte rezultatele şcolare sau alţi indicatori ai abilităţilor educaţionale. 
Implicarea timpurie în activităţi extraşcolare sau concentrarea asupra experienţelor sociale 
este posibil să fi îndrumat fetele cu o maturizare timpurie pe calea unei căsătorii rapide 
şi să le fi determinat să renunţe la desăvârşirea educaţiei ; au existat unele corelaţii că 
fetele cu o maturizare timpurie din acest grup s-au căsătorit mai repede decât celelalte. 

Ipotezele discutate până acum se concentrează pe experienţe şi pe contextul care 
creează diverse situaţii la finalul pubertăţii. Totuşi, ca şi în cazul oricărei alte tranziţii, 
experienţele sau predispoziţiile care precedă o perioadă de tranziţie vor contura modul în 
care aceasta este resimţită de către adolescent (Grabber şi Brooks-Gunn, 1996). Caspi şi 
Moffitt (1991) au demonstrat că adaptarea anticipată era importantă în a stabili dacă 
maturizarea pubertară timpurie a dus sau nu la dificultăţi pentru fete. În acest studiu, 
fetele cu o maturizare timpurie care nu au avut probleme de comportament în copilăria 
mijlocie nu le-au dezvoltat în adolescenţă. Iar fetele cu cele mai multe probleme. de 
comportament ca adolescente avuseseră o maturizare timpurie şi probleme de comporta- 
ment; Caspi şi 'Moffitt (1991) se referă la aceasta ca la un efect ce accentuează 
sincronizarea în problemele de comportament. În lucrarea noastră, noi am identificat o 
interacţiune similară între sincronizarea pubertară şi activitatea hormonală, astfel că 
fetele cu nivele mari de activitate adrenală, care se şi maturizaseră timpuriu, au avut 
simptome depresive accentuate (Grabber, Brooks-Gunn şi Warren, în curs de apariţie). 
Din nou, persoanele cu o maturizare timpurie care nu au avut activitate adrenală intensă 
nu au resimţit nici simptome accentuate. În plan global, astfel de constatări indică faptul 
că trebuie să fie luate în calcul tipuri multiple de predispoziţii — temperament, probleme 
de comportament, factori biologici — pentru a înţelege de ce maturizarea timpurie poate 
fi problematică sau nu pentru fete. 


Concluzii 


| 


Aşa cum s-a menţionat, aspectele de tranziţie pubertare pot avea influenţe importante 
asupra sănătăţii mentale şi comportamentului adolescentelor. În ciuda unui interes crescut 
pentru dezvoltarea adolescentului în general, există încă o lipsă acută de studii care să se 
fi ocupat de aceiaşi copii de la pubertate şi adolescenţă până la maturitate. Există unele 
studii legate de experienţa pubertăţii şi consecinţa acesteia pe termen scurt, dar puţine 
vorbesc despre consecinţele pe termen lung (vezi, ca excepţie, Stattin şi Magnusson, 
1990). Au fost efectuate mai multe studii asupra adolescenților până la maturitate (de 
exemplu, Allen şi Hauser, 1996), deşi nu toate au luat în calcul şi dezvoltarea pubertară. . 
În prezent, începem să înţelegem aspectele mulțiple ale dezvoltării pubertare, dar este 
interesant că există încă multe fațete necunoscute. Studiile care pot explica de ce debutul 


PROCESELE PUBERIARE ŞI DEZVOLTAREA PSIHOLOGICĂ ÎN A ROLESEPNȚA 67 


pubertar poate fi mai zita pita la fete ne-ar oferi informaţii asupra proceselor care 
reglează „activarea” sistemului pubertar. În acelaşi timp, astfel de studii pun în evidenţă 
complexitatea interacțiunilor biologice, sociale şi psihologice şi rolul jucat de acestea în 


dezvoltarea pubertară a unui individ, precum şi repercursiunile pubertăţii aejeău dezvoltării 
ulterioare. 

Partea a |l-a 
Contextul social al adolescenţei 


| Capitolul 3 
Dezvoltarea religioasă în adolescenţă 


Geoffrey L. Ream, Ritch C. Savin- Williams 
Introducere 


Gen-X Religion (Flory şi Miller, 2000) este o colecţie de studii etnografice cu substrat 
religios create de tineri pentru tineri. Sincretismul valorilor şi cultura generaţiilor recente, 
cu sisteme atemporale de credinţe religioase, produce tipuri de expresie religioasă care 
pun la încercare definițiile tradiţionale bazate pe organizaţii religioase oficiale. Membrii 
tineri ai acestor grupuri participă la întruniri îmbrăcaţi obişnuit, cu piercinguri etc. 
(Jensen, 2000) şi îşi exprimă angajamentul prin intermediul muzicii hip-hop şi rap 
(Walsh, 2000), al prezentărilor multimedia (Prieto, 2000), al modificărilor corporale 
(Jensen, Flory şi Miller, 2000) şi prin orice altceva care poate fi infuzat cu înţeles 
religios. Aceasta este o generaţie pentru care nimic nu este profan, şi nu una pentru care 
nimic nu este sacru. Un loc sacru este orice loc, context sau mediu în care oamenii îşi 
exprimă angajamentul faţă de propriile credinţe, identificându-se cu cei de aceeaşi religie 
dintr-o comunitate, dar fiind în acelaşi timp liberi să-şi exprime propria individualitate: 
(Flory, 2000). | | 

În acest capitol ne axăm asupra alegerilor religioase ale tinerilor şi motivului care stă 
la baza lor. Deşi familia reprezintă principala influenţă în ceea ce priveşte sistemele de 
credinţă ale tinerilor, alegerile pe care le pot face ei, precum şi nivelul lor de ataşament 
faţă de părinţi sunt factori la fel de importanţi. Atenţia acestui capitol este transferată de 
la global la specific, de la descrierea peisajului religios american şi rolul adolescenților 
în cadrul acestuia la traiectoriile de dezvoltare ale indivizilor tineri. | 


Alegerile religioase posibile : biserica, secta, cultul 


- Oamenii de ştiinţă au remarcat recent faptul că definițiile tradiţionale ale religiei, ca şi 
o instituţionalizare a ideilor despre sacru şi profan ale societăţii (de exemplu, Durkheim, 
1915; Weber, 1922) sunt nepotrivite pentru a descrie religia modernă, în special cea a 

tinerilor. Teorii recente ale sociologiei religiei subliniază diversitatea alegerilor religioase, 
inclusiv natura multor grupuri religioase şi sincretismul facil al acestora, ca şi cum țelul 
lor ar fi vandabilitatea, între religie şi diverse expresii culturale. Teoreticienii alegerilor 
religioase raţionale (lannaccone, 1990; Stark şi Bainbridge, 1985, 1987, 1996; Warner, 
1993) vorbesc despre o piaţă a religiei şi văd America ca pe un cumpărător pe această 
piaţă. Organizațiile religioase comercializează bunuri religioase care sunt, în esenţă, un 
sistem de compensație cu recompense şi țeluri aflate în contradicţie cu lumea seculară. 
Supranaturalul este o parte necesară a religiei deoarece, în actuala stare a medicinei 
moderție, este imposibil să vorbeşti despre viaţa de după moarte fără a evoca supranaturalul. 
Oarhehii pur şi simplu fac cumpărături de la organizaţiile care le permit să aibă o 
anumită relaţie cu divinitatea, logică din punctul lor de vedere. 

Organizațiile religioase îmbracă o diversitate de forme, de la biserici la secte şi culte 
(Stark şi Bainbridge, 1985, 1987). Zona sectară a formelor religioase este reprezentată 
de grupuri mai noi care au cereri considerabile de la membrii ei în ceea ce priveşte 
timpul, energia şi regulile de comportament. Sectele şi cultele oferă în acelaşi timp 
membrilor lor compensaţii importante pentru recompense ce nu pot fi obținute în viaţa 
pământească, cum ar fi o neabătută credinţă în viaţa de apoi şi în veacul veacurilor. De 
obicei, valorile lor sunt în contradicţie cu valorile normale ale societăţii şi, în consecinţă, 
atrag membrii care se consideră outsideri ai lumii moderne. (În cadrul sociologiei 
religiilor, diferenţa dintre secte şi culte este aceea că sectele au tendinţa de a fi grupuri 
desprinse din biserici, în timp ce cultele au un caracter independent. Totuşi, acestea sunt 
doar definiţii.) 

În cazul în care o sectă are o existenţă suficient de îndelungată şi atrage destui 
membri, este posibil să acumuleze putere şi influenţă în societate, iar pătura privilegiată 
a societăţii va încerca să o coopteze şi să o controleze. Astfel, organizaţia religioasă 
devine o biserică. Bisericile, spre deosebire de secte sau culte, se aliniază valorilor 
generale ale societăţii ; existenţa lor beneficiază de binecuvântarea păturii privilegiate ; 
oferă puţine compensaţii membrilor ei şi le cere puţin atunci când vine vorba de timp, 
energie sau aderenţă la o dogmă strictă („biserică” este aici termenul pe care sociologii 
religiei îl folosesc pentru a se referi la orice grupare religioasă care respectă această 
definiţie, şi nu: neapărat la una creştină. Totuşi, termenul este unul christocentric). 
Atunci când bisericile nu reuşesc să răsplătească nevoile membrilor lor, care caută 
compensaţii mai puternice, cultele şi sectele care pot deservi aceste nevoi acumulează o 
cotă de piaţă (Stark şi Bainbridge, 1985, 1987, 1996). 

Teoriile academice ale secularizării (Berger, 1967) au tendinţa de a recunoaşte doar 
o singură latură a acestui proces, şi anume îmbătrânirea şi declinul instituţiilor bisericeşti. 
Activitatea de cercetare aflată sub influenţa teoriilor seculare are tendinţa de a acorda 
atenţie numai grupurilor religioase principale, cu vechime, care numără milioane de 
membri şi ignoră apariţia cultelor şi a sectelor. În mod accidental, paradigmele seculare 
exclud, de asemenea, şi contribuţiile tinerilor, cum ar fi misiunile urbane penticostale, 
cele islamice pentru afro-americani şi frăţiile de campusuri, cum ar fi Hillel şi Inter Varsity. 
Informaţii mai detaliate indică faptul că grupuri evanghelice noi se dezvoltă cu viteza cu 
care grupurile religioase mai vechi, stabile, se află în declin, şi astfel prezenţa generală 
la serviciile religioase în SUA a rămas relativ constantă (Gallup şi Lindsay, 1999). 
Tendinţe similare se înregistrează la multe naţiuni vestice (Kelley şi De Graaf, 1997). 

Până acum am descris „partea de ofertă” în ceea ce priveşte religia tinerilor, cu alte 
cuvinte alegerile disponibile pentru ei. Majoritatea investigaţiilor efectuate pe marginea 

religiei tinerilor se concentrează totuşi asupra „cererii” sau asupra motivelor care stau la 

baza alegerilor făcute de tineri. Deşi, pentru a înţelege viaţa religioasă a tinerilor, este 
important să cunoaştem ceea ce se poate oferi, disponibilitatea multiplelor alegeri 
religioase reprezintă un punct disputat în prezicerea alegerilor care vor fi făcute de tinerii 
americani. Aceasta se întâmplă ca urmare a faptului că America contemporană este 
saturată de grupuri religioase de toate tipurile, încât tinerii pot găsi orice doresc din 
spectrul biserică-sectă-cult. În special atunci când tinerii merg la facultate, părinţii 
rareori mai pot influenţa alegerile religioase ale copiilor prin limitarea opţiunilor lor. 


Religia şi adolescenţa 


Adolescenţa, potrivit renumitului teoretician al dezvoltării G. Stanley Hall (1904), este . . 
Chiar vârsta convertirii. Hall definea în mod global convertirea ca fiind un punct 
culminant al schimbărilor biologice, psihologice, cognitive şi sociale ale adolescenţei, 
precum şi comutarea energiei adolescenților de la ei înşişi către relaţiile cu ceilalţi. 
Aceasta este sarcina de formare a identităţii atribuită adolescenților de către Erikson 
(1968), care a sugerat faptul că principala sarcină a adolescenţei este dezvoltarea 
identităţii, iar calea pentru consolidarea identităţii este apariţia înţelegerii sinelui într-un 
context social. | 

Potrivit lui Hall (1904) şi Strommen (1979), adolescenţii vor să ştie cine sunt nu doar 
în raport cu ceilalţi oameni, ci şi în contextul mai mare al vieţii şi al raţiunii de a trăi. 
Religia este un mediu natural pentru a explora astfel de întrebări, în special într-un 
mediu saturat de religie, aşa cum este SUA. Religia a fost propusă drept remediu natural 
pentru experimentarea lipsei de semnificaţie şi a instabilității în vieţile multor tineri cu 
probleme (Garbarino, 1999). Departe de a-i face pe tineri pasivi şi supuşi dorințelor 
adulţilor, religia contribuie la dezvoltarea unor tineri „vibranţi”, implicaţi activ în 
ajutorarea comunităţilor lor (Youniss, McLellan şi Yates, 1999). 

Există multe motive pentru care tinerii vor să fie implicaţi în religie, precum şi multe 
motive pentru care organizaţiile religioase se luptă să aibă o cotă de piaţă în rândul 
tinerilor. Potrivit lui Erikson (1964), în Insight and Responsibility : 


Pe măsură ce culturile, prin intermediul unei instruiri treptate, pătrund în fibra indivizilor 
tineri, absorb seva vitală a puterii lor de regenerare. Astfel, adolescenţii reprezintă o mişcare 
de regenerare vitală în procesul evoluţiei sociale ; tinerii sunt cei care, în mod selectiv, îşi 
oferă loialitatea şi energia pentru conservarea acelui lucru pe care îl simt aproape, precum şi 
mişcarea de corecție şi distrugere a ceea ce şi-a pierdut puterea regenerativă (p. 126). 


Ca atare, există o relaţie reciproc benefică între tineri şi organizaţiile religioase, care 
caută să se susțină recrutându-i. În anumite cazuri, astfel de relaţii sunt cel mai bine 
conceptualizate drept relaţii de ataşament social (Dudley şi Muthersbaugh, 1996). 
Ataşamentul faţă de organizaţiile religioase este legat de modelele mentale de ataşament 
dezvoltate de la părinţi (Kirkpatrick şi Shaver, 1990). 

Ataşamentul parental şi socializarea religioasă 


Una dintre cele. mai importante descoperiri în literatura de specialitate pe marginea 
socializării religioase este aceea conform căreia calitatea relaţiei tânărului cu părinţii 
determină eficacitatea socializării religioase parentale (Dudley, 1999; Dudley şi Laurent, 
1988; Gamoran, 1992; Hernandez şi Dudley, 1990; Hoge, Petrillo şi Smith, 1982; 
Nelsen, 1980). Religiozitatea tânărului ataşat în mod puternic sau a tânărului care 
consideră relaţia cu părinţii săi ca fiind bună corespunde în general cu religiozitatea 
părinţilor săi. Religiozitatea tânărului care nu are o relaţie foarte bună cu părinţii are 
tendinţa de a fi diferită de cea a părinţilor săi. Unii tineri rup relaţiile cu religia pentru 
a marca o ruptură decisivă de un sistem familial nefuncţional ce se bazează pe religie. 
Alţii se convertesc pentru a căuta ataşamente bazate pe religie care lipsesc în sistemele 
lor familiale (Granqvist, 1998 ; Kirkpatrick, 1998; Kirkpatrick şi Shaver, 1990 ; Streib, 
1999). | 
Genul este un factor important în ceea ce priveşte eficacitatea socializării parentale 
religioase. În zorii noului mileniu, mamele sunt încă păstrătoarele căminului şi ale 
credinţei ; femeile sunt mai religioase decât bărbaţii, fetele sunt mai religioase decât 
băieţii şi mamele au un impact mai mare decât taţii asupra socializării religioase (Acock 
“şi Bengston, 1978; Nelsen, 1980). Deşi înţelepciunea psihodinamică convenţională 
prezice că tinerii vor răspunde mai bine la eforturile de socializare făcute de părintele de 
acelaşi sex, studiile au arătat că teoria nu se aplică şi în acest caz (Acock şi Bengston, 
1978; King, Elder şi Whitbeck, 1997; Nelsen, 1980). 
Socializarea familială şi ataşamentul parental, precum şi factorii şi prezenţa alegerilor 
religioase ajută la stabilirea căii de dezvoltare religioasă pe care un tânăr o va urma. O analiză 
a literaturii de specialitate prezintă, în general, patru căi de dezvoltare: religiozitatea 
continuă şi neimplicarea religioasă continuă sunt în general modelele tinerilor ataşaţi în 
mod ferm, satisfăcuţi de răspunsurile oferite de sistemul de credinţă cu care sunt obişnuiţi 
şi care astfel îşi asumă religiozitatea sau non-religiozitatea părinţilor. Convertirea şi 
apostazia sunt în general căile tinerilor nemulţumiţi de sistemul de credinţă pe care l-au 
moştenit sau nemulţumiţi de legăturile lor parentale ori sociale, astfel. că doresc să 
meargă pe o cale total diferită (Greeley, 1978; Richardson, Stewart şi Simmonds, 1978 ; 


Streib, 1999). 


Convertirea 


În esenţă, tinerii se convertesc la noi grupuri religioase din trei motive : deoarece acele 
grupuri religioase le oferă o nouă perspectivă asupra vieţii, care. le permite să gestioneze 
mai eficient orice fel de probleme pe care le au sau chiar să scape de ele; pentru că 
grupul le oferă prieteni noi şi sentimentul de apartenenţă la o reţea socială ; şi/sau ca 
urmare a unor socializări religioase anterioare (posibil ca urmare a unei predispoziţii 
biologice ; vezi Wulff, 1997), cu scopul de a căuta soluţii religioase sau spirituale la 

diverse probleme (Kox, Meeus şi “t Hart, 1991; Richardson er al., 1978 ; Zinnbauer şi 
Pargament, 1998). | | 
Cultele şi sectele extremiste recrutează tinerii la fel de agresiv ca şi alte organizaţii 
religioase. Într-un studiu narativ, tinerii care aveau tendinţe către religiozităţi oculte şi 
fundamentaliste susțineau că au nevoi emoţionale şi spirituale profunde care nu puteau fi 
asigurate de către familie sau de biserica frecventată de familie (Streib, 1999). Frecventele 
tranziţii din viaţă şi schimbări de context social prin care trec adolescenţii şi adulţii tineri 
îi transformă în ținte pentru o interacţiune socială intensă şi pentru ideile simplificatoare. 
asupra vieţii oferite de culte şi sectele extremiste (Hunter, 1998). Este important să se 
înțeleagă faptul că, deşi percepţia unui grup drept cult ţine de ochii privitorului (unele 
grupuri creştine consideră Martorii lui Iehova, Biserica Internaţională a lui Hristos şi 
Biserica Sfinţilor din Ziua Judecăţii de Apoi drept culte), unele culte sunt periculoase din 
punct de vedere psihologic şi fizic. Acest lucru este foarte important pentru părinţi, 
deoarece un părinte al cărui copil este în mod particular vulnerabil la culte, potrivit 
teoriei ataşamentului religios, părintele respectiv nu are capacitatea de a-l salva. Deci, o 
astfel de sarcină poate necesita intervenţia unor persoane adulte, altele decât părinţii. 


Apostazia 


În acelaşi mod în care convertirea oferă o scăpare dintr-o situaţie familială dificilă, 
apostazia le oferă o posibilitate de separare tinerilor care vor să se distanţeze de familiile 
lor, rupându-se de 'religia acestora (Greeley, 1978). Teoria ataşamentului, cea mai 
folositoare teorie în a prezice dacă un tânăr va devia sau nu de la religia părinţilor săi, 
nu specifică direcţia în care se va îndrepta acel tânăr. Dacă un copil este crescut de o 
familie evreiască şi acesta devine, ca adolescent, nemulţumit de sistemul familiei sale şi 
de religia acesteia, elementele care vor indica dacă se va afilia sau nu unei congregaţii 
hasidice sau va renunţa complet la religie se află în afara sistemului familial. 

Cercetările nu sprijină teoria conform căreia un intelect ridicat sau o sofisticare 
culturală duc la apostazie (Greeley, 1978). Potrivit studiilor efectuate asupra ministranţilor, 
alte aspecte ale organizării religioase, cum ar fi relaţiile cu pastorii şi tinerii preoţi, sunt 
factori foarte importanţi (Dudley şi Laurent, 1988). Au predispoziţie de a deveni apostaţi 
acei tineri care nu sunt nemulţumiţi doar de sistemul lor familial şi de religia acesteia, 
dar care nu au nici acces la relaţii cu alţi adulţi importanţi alţii decât părinţii — din 
organizaţia religioasă respectivă. 

Şi alte modele de dezvoltare seamănă cu apostazia. Un studiu a revelat un pattern de 
erezie acumulativă în care indivizii frecventează grupuri religioase suficient de mult 
timp pentru a-şi satisface nevoile imediate, dar evită să aloce timp sâu energie grupurilor 
respective sau să facă vreun angajament (Streib, 1999). O altă investigaţie a identificat 
un tipar de implicare continuă nominală, în care tinerii care au, de altminteri, relaţii 
familiale satisfăcătoare adoptă o religiozitatea sporadică, „numai când trebuie”, şi 
credinţele de tip „pentru că aşa trebuie” ale părinţilor lor (Ream, 2001). Astfel, faptul că 
tinerii sunt implicaţi sau nu în chestiuni ce ţin de religie este la fel de important atunci 

când luăm în calcul aspectele legate de religie şi rezultatele impactului acesteia ASP 
tinerilor. 


Religia, factor de dezvoltare pentru tineri 


Indiferent ce decide un tânăr în legătură cu implicarea sa în religie, descoperirile 
empirice nu sprijină mai vechile concepte, care consideră religia o compensație pentru 
psihopatologie (Freud, 1927) sau ca o indicare a unei incompetenţe sociale şi culturale 
(citat în Greeley, 1978). O analiză a studiilor de cercetare pe marginea efectelor pozitive 
ale implicării religioase susţine faptul că implicarea şi angajamentul religios îmbunătăţesc 
acele calităţi ale tinerilor care sunt apreciate de societate, cum ar fi realizările şcolare, 
frecvenţa şcolară şi stima de sine. Religiozitatea atenuează comportamentul nedorit, ca 
delincvenţa, prezenţa în instanţele judecătoreşti pentru minori, utilizarea de substanţe 
interzise, graviditatea în adolescenţă şi comportamentul sexual permisiv (Thomas şi 
Carver, 1990). 

Mulţi adolescenţi credincioşi interiorizează mesajele religioase despre grija şi preocuparea 
pentru congeneri. Într-un studiu efectuat asupra unor tineri catolici, s-a constatat că o 
practică mai riguroasă a credinţei era asociată cu o preocupare mai mare legată de iertare 
(Enright, Santos şi Al-Mabuk, 1989). Un rezumat al observaţiilor din studiul „Monitoring 
the future” (Youniss er al., 1999) a relevat faptul că tinerii credincioşi sunt de aproape 
trei ori mai predispuşi să se implice în activităţi în folosul comunităţii decât tinerii 
necredincioşi. Situaţia ar părea că se datorează unei părtiniri în ceea ce priveşte raportarea 
la sine, dar studiul viza comportamentul serviabil, şi nu intenţiile. În plus, elevii 
credincioşi de la un liceu creştin s-au implicat mai mult în activităţi în folosul comunităţii 
decât elevii necredincioşi, chiar dacă cele două grupuri nu difereau prea mult în ceea ce 
priveşte intenţiile declarate de a munci voluntar pentru comunitate (Bernt, 1999). Aceste 
studii îi descriu pe tinerii credincioşi ca fiind „vibranţi”, implicaţi în comunităţile lor şi: 
preocupaţi de bunăstarea lor şi a celor din jur. 

Religia este şi un bun al comunităţilor în care trăiesc tinerii. Search Institute, un 
think-tank al dezvoltării tinerilor, a iniţiat recent un studiu legat de programele pentru 
tineri desfăşurate în centrul oraşelor, având ca subiect religia. În multe cazuri, bisericile 
sunt singurele organizaţii care se implică în lucrul cu tinerii, în special acum, când mare 
parte din infrastructura publică, cum ar fi programele legate de şcoală, nu mai funcţionează 
ori au fost anulate. Search Institute a mai descoperit că religia răspunde la întrebări 
legate de semnificaţii, scopuri şi direcţii mai vaste pentru aceşti tineri (Trulear, 2000), 
un serviciu foarte important, în condiţiile în care singura lume pe care aceşti tineri au 
cunoscut-o a fost cea a lira urban (Kozol, 1995; Shannon, Kleniewski şi Cross, 
1997). 


DEZVOLTAREA RELIGIOASĂ ÎN ADOLESCENȚĂ 81 


Concluzii 


Mesajul esenţial este acela că tinerii nu sunt nişte receptori pasivi ai socializării religioase, 
ci ei selecţionează dintr-o diversitate de variante religioase de pe o piaţă liberă (Sherkat, 
1991). Organizațiile religioase, la fel ca alte instituţii culturale, se susţin prin recrutarea 
şi menţinerea tinerilor (Erikson, 1964). La rândul lor, ele oferă bunurile religioase 
dorite, cum ar fi necesitatea unui scop şi al unui înţeles al vieţii, norme şi reguli de 
comportament şi un sistem de credinţe care îi ajută pe indivizi să găsească un sens în 
situaţiile complicate ale vieţii, cum ar fi tragedia şi moartea (Stark şi Bainbridge, 1985, 1987). 
Religia este un proces de ataşare faţă de alţii (dintr-o organizaţie), faţă de organizaţie 
şi faţă de divinitate. În funcţie de necesităţile unui tânăr, modelul său de ataşament 
religios va tinde să corespundă elementelor care au dat roade în cadrul sistemului 
familial şi/sau va compensa ceea ce nu a mers bine (Granqivst, 1998). O religie puternică 
nu caută decât acele persoane care au mare nevoie de ajutor şi simt că le va fi oferit de 
către acea religie (Streib, 1999). Influenţa religiei în viaţa tinerilor este rareori negativă 
(Hunter, 1998). Excepţie fac cazurile când tinerii se alătură unui cult legat de ziua 
judecății de apoi. În cea mai mare parte, religia acţionează ca un element de valoare care 
facilitează atât dezvoltarea vieţii tinerilor (Youniss et al., 1999), cât şi a comunităţilor lor 
(Trulear, 2000). , 
Cultele cu cel mai mare succes în recrutarea şi păstrarea tinerilor sunt cele care, dacă 
nu sunt conduse de oameni tineri, fac din religie ceva relevant şi personal, dau tinerilor 
sentimentul de factor activ şi că au un cuvânt de spus în organizaţie şi plasează experienţa 
religioasă mai presus de ideologia religioasă (Flory, 2000). Similar, cele mai eficiente 
metode de a include religia în viaţa tinerilor este aceea de a permite diversitatea şi 
individualitatea exprimărilor religioase în cadrul generaţiei actuale. Analizând registrele 
„vechilor instituţii religioase, vom afla de fiecare dată relatări diferite despre tineretul 
american decât dacă am întreba un grup de adolescenţi evrei despre vizita pe care grupul 
lor a făcut-o în Israel sau dacă am asista la un concert de rock creştin sau dacă am 
participa la o întrunire de renaştere a spiritului cu un grup de tineri hispanici din estul 
Los Angelesului. Adulții care vor să înţeleagă mai bine viaţa religioasă a adolescenților 


trebuie mai întâi să ştie că relaţiile tinerilor cu divinitatea sunt proprii şi la fel de 
individuale cum sunt şi tinerii. 

online, împreună cu alte resurse, la www.ppv.org. 

Capitolul 4 


Ecologia familială a adolescenţei : dezvoltarea 
normală din perspectiva sistemelor dinamice 


Isabela Granic, Thomas J. Dishion, Tom Hollenstein! 


Introducere 


Mai mulţi oameni de ştiinţă au analizat pe larg, rolul jucat de părinţi în dezvoltarea 
normală a adolescenților (de exemplu, Collins, 1990, 1995; Collins şi Laursen, 1992; 
Hill, 1978 ; Hill şi Holmbeck, 1986; Holmbeck, 1996; Holmbeck, Paikoff şi Brooks-Gunn, 
1995; Laursen şi Collins, 1994; Laursen, Coy şi Collins, 1998; Paikoff şi Brooks-Gunn, 
1991 ; Silverberg, Tennenbaum şi Jacob, 1992; Steinberg, 1990). Scopul nostru în acest 
capitol este acela de a interpreta literatura din ce în ce mai voluminoasă din perspectiva 
unui cadru de sisteme dinamice, trecând de la o perspectivă centrată pe individ la una 
centrată pe relaţii, precum şi contextul comunitar şi cultural în care există aceste relaţii. 
În prima secţiune prezentăm un cadru ecologic ce va servi drept euristică pentru 
organizarea numeroşilor factori sistemici care au impact asupra dezvoltării adolescentului. 
În a doua secţiune susţinem că, deşi cadrul ecologic este esenţial în delimitarea influențelor 
globale, nu poate preciza mecanismele prin care acestea transformă relaţiile de familie şi 
efectele adolescenţei. Astfel, în scopul identificării mecanismelor de bază, prezentăm 
câteva principii de sisteme dinamice (SD) relevante pentru înţelegerea schimbării şi a 
stabilităţii în traiectoriile de dezvoltare. | 

Ulterior, folosim aceste instrumente explicative, SD, pentru a înţelege procesele 
intra- şi interpersonale care au loc pe parcursul adolescenţei. Vom continua discuţia, în 


DEI! A 5 3 sa 

].. Acest proiect a fost susţinut de o bursă postdoctorală acordată primului dintre autori, oferită 
de Social Science and Humanities Research Council of Canada, şi prin grantul DA 07031, celui 
de-al doilea autor, de la National Institute on Drug Abuse - National Institutes of Health, prin 
grantul MH 46690 de la National Institute of Mental Health pentru dr. John Reid şi cu ajutorul 
grantului MH 37940 de la National Institute of Mental Health pentru dr. Deborah Capaldi. 
Corespondenţa pe marginea acestui subiect poate fi trimisă dr. Isabela Granic, Child and 
Family Center, 195 West, 12th Avenue, Eugene, OR 97401-3408 ; telefon (541) 3460-4575 ; fax 
(541) 346-4858 ; e-mail, igranic(âdarkwing.uoregon.edu. 


86. PSIHOLOGIA ADOLESCENȚEI 


principiu teoretică, cu unele rezultate preliminare ce se desprind dintr-un proiect în care 
sunt implicaţi părinţi şi adolescenţi, aflat în plină desfăşurare. Vom încheia capitolul 
revenind la consideraţii ecologice mai ample, inclusiv la intercorelările dintre familie şi 
sistemul “de congeneri, precum şi la influenţa comunităţii şi a culturii asupra adaptării 


adolescentului. 


Proces 
microsocial 


Rezultatele 


Biologie şi 
dezvoltării 


maturizare 


Adaptare 
ecologică 


Figura 4.1. Un model ecologic 


Cadrul de lucru ecologic 


Primul nostru pas în discuţia despre adolescenţă şi rolul familiei este acela de a crea un 
cadru de lucru organizaţional pentru a lua în calcul domeniile de influenţă şi perioadele 
de timp în care are loc dezvoltarea adolescentului. Modelul nostru se bazează pe lucrările 
mai deosebite ale altor teoreticieni ai dezvoltării (Bronfenbrenner, 1989; Hinde, 1989). 
Figura 4.1 rezumă cadrul de lucru ecologic în conformitate cu lucrările anterioare pe 
marginea înţelegerii dezvoltării problematice în adolescenţă (Dishion, French şi Patterson, 
1955b; Dishion, Poulin şi Medici Skaggs, 2000). 

Există patru domenii care interacționează reciproc pentru a crea naiba dintre atributele 
dinamice pe care le vedem în adolescenţă. Schimbarea biologică este considerată 
„principalul motor” al dezvoltării. Schimbările nivelelor hormonale, creşterea fizică, 
dezvoltarea creierului şi rafinările simultane ale emoţiilor şi cogniţiei iniţiază transformări 
atât în procesele” microsociale, cât şi în mediile sociale. La rândul lor, interacţiunile 
reciproce dintre procesele microsociale şi adaptările ecologice influenţează rezultatele pe 
termen lung ale dezvoltării. 

De exemplu, părinţii sunt adesea preocupaţi de nişa socială în care sunt implicaţi 
copiii lor. Ei gestionează relaţiile sociale ale copiilor gândindu-se permanent la ceea ce 

va fi (Parke et al., 1988). Se străduiesc să găsească oportunităţi astfel încât copilul să 

intre în „cea mai bună echipă de fotbal”, îl înscriu la şcoli private şi se implică în diverse 
organizaţii, grupuri bisericeşti etc.: La rândul lor, aceste adaptări ecologice afectează 
tipurile de interacțiuni microsociale la care participă copiii. 

În plus, tipurile de ecologii disponibile şi natura interacțiunilor constituente variază 
de la o cultură la alta. De exemplu, în mediile culturale neoccidentale, adolescenţii pot 
petrece mai mult timp într-o reţea familială extinsă, formată din mătuşi, unchi, veri şi 
bunici, decât în propria familie de bază. Dimpotrivă, în culturile occidentale, adolescenţii 
adesea îşi reglează legăturile între grupurile de congeneri (care nu au legătură cu: 
familiile biologice) şi unele variaţii ale familiei biologice. Fiecare dintre aceste medii 
constrâng interacţiunile microsociale şi au implicaţii asupra rezultatelor dezvoltării. 

În multe culturi, atunci când se vorbeşte despre viaţa de familie, numeroase cercetări 
sugerează că mediul parental, care este caracterizat de multă căldură şi afecţiune, pe de 
o parte, şi control comportamental ferm şi maturitate, pe de altă parte, are un rol foarte 
mare în promovarea unei dezvoltări sănătoase (de exemplu, Baumrind, 1991 ; Steinberg 
et al., 1995). Maniera părintească afectuoasă include încurajarea independenţei, negocierea 
verbală prin „dai şi primeşti”, căldură şi sprijin. Deşi monitorizarea corespunzătoare are 
un rol foarte important în minimalizarea problemelor de comportament (Baumrind, 
1991 ; Dishion şi McMahon, 1998; Patterson, Reid şi Dishion, 1992), în circumstanţe 
„normale”, monitorizarea ar putea fi considerată mai degrabă un proces familial bidi- 
recţional, cooperant (Dishion şi McMahon, 1998; Stattin şi Kerr, 2000), în care 
adolescentul ştie ce se doreşte de la el/ea şi părinţii au în general încredere că aceste 
aşteptări nu le vor fi înşelate. Astfel, mediul relaţiilor de familie fasonează modelele de 
adaptare ale adolescenților şi, pe cale de consecinţă, aceste adaptări comportamentale 
influenţează relaţiile de familie. 

În final, în figura 4.1 am luat în calcul influenţa comună a microproceselor sociale şi 
a adaptărilor ecologice ca impact comun asupra rezultatelor pe termen lung asociate cu 
adolescenţa. Esenţa acestui model este faptul că sistemele de comunităţi, de familie şi al 
congenerilor se autoorganizează în funcţie de schimbările survenite în copilărie şi în 
adolescenţă pentru a da asigurări că socializarea se menţine la un nivel normal, iar 
succesul poate fi atins de aproape toţi membrii. De exemplu, în bine-cunoscutul studiu 
despre confluenţele culturale al lui Withing şi Whiting (1975), cooperarea cu membrii 
familiei (cum ar fi implicarea în treburile gospodăreşti) era procesul-cheie al dezvoltării 
prosociale a adolescenților. În plus, un mediu familial afectuos şi cald a fost asociat cu - 
rezultate psihosociale pozitive, cum ar fi stima de sine, încrederea în sine şi rezultatele 
şcolare bune (de exemplu, Hill, 1987; Hill şi Holmbeck, 1986; Holmbeck et al., 

1995; Steinberg, 1990; Steinberg er al., 1995). 

Deşi multe cercetări s-au concentrat asupra identificării mediilor familiale optime, se 
ştie foarte puţin despre mecanismele specifice prin care aceste nivele ale cadrului de 
lucru ecologic se influenţează unul pe celălalt. Putem identifica procesele responsabile 
cu iniţierea diferitelor reorganizări biologice, emoţionale şi cognitive care apar la nivel 
individual? Şi care sunt procesele de stabilizare a acestor factori intrapersonali şi de 
coordonare cu mediile ecologice mai ample, astfel încât căile de normalizare sociale să 
se desfăşoare neţulburate ? 

Prezentăm câteva principii ale sistemelor dinamice pentru rezolvarea acelor necunoscute 
ce ţin de nivelul procesului şi pentru a înţelege mai bine mecanismele care stau la baza 

schimbării şi a stabilizării aceștei faze de dezvoltare. Aplicarea riiitizi viile într-un Cadru 
ecologic mai larg ne-a oferit un model integrativ prin care putem aborda procesele intra- 
şi interindividuale, precum şi diversitatea şi echifinalitatea dezvoltării adolescentului. 
Înainte de a merge mai departe cu eforturile noastre de modelare, vă oferim o scurtă 
prezentare a principiilor SD relevante (explicaţii mai detaliate ale principiilor SD pot fi 
găsite în analizele lui Thelen şi Smith, 1994; Fogel, 1993; Lewis, 2000).. 


Principiile sistemelor dinamice 
Privire de ansamblu 


Unii oameni de ştiinţă au sugerat că abordările sistemelor pentru studierea dezvoltării au 
oferit o metaforă interesantă, dar nimic mai mult (Cox şi Paley, 1997; Reis, Collins şi 
Berscheid, 2000; Vetere şi Gale, 1987). Probabil că aceasta este situaţia în ceea ce 
priveşte teoria sistemelor generale sau, mai bine zis, teoria familiilor de sisteme, dar noi 
susţinem că aplicarea principiilor SD în scopul înţelegerii dezvoltării oferă acele instrumente 
conceptuale necesare atunci când luăm în calcul dp tetiaa mediului de dezvoltare 
normală a adolescentului. 

În domenii precum cele ale fizicii (de Sep Haken, 1977), chimiei (de exemplu; 
Prigogine şi Stengers, 1984), biologiei (de exemplu, Kauffman, 1993; Kelso, 1995), 
neuroştiinţei (Freeman, 1995) şi al evoluţiei (de exemplu, Goerner, 1995), principiile SD 
s-au dovedit vitale în oferirea explicaţiilor referitoare la schimbare şi stabilitate. Câţiva 
specialişti în dezvoltare au început să utilizeze aceste principii şi în ontogeneză (de 
exemplu, Fogel, 1993; Fogel şi Thelen, 1987; Keating, 1990a; Lewis, 1995; Lewis şi 
Granic, 2000; Thelen şi Smith, 1994;. Thelen şi Ulrich, 1991). Psihologii sociali 
(Vallacher şi Nowak, 1994, 1997) şi psihopatologii specializaţi în dezvoltare (Cicchetti : 
şi Rogosch, 1997; Lewis şi Granic, 1999; Pepler, Craig şi O'Connell, 1999) au început 
şi ei să le ia în calcul utilitatea. Principiile SD de feedback, multistabilitate, scale de timp 
interdependente şi schimbările nonlineare au fost utile teoreticienilor pentru a extinde 
modelele convenţionale de funcţionare psihologică. Teoria sistemelor dinamice, într-o 
abordare restrânsă, este un limbaj tehnic şi matematic. Mergând pe urmele altor specialişti 
în dezvoltare (de exemplu, Fogel, 1993; Fogel şi Thelen, 1987; Keating, 1990a; 
Lewis, 1995, 1997; Pepler et al., 1999; Thelen şi Smith, 1994; Thelen şi Ulrich, 
1991), abordarea noastră a fost aceea de a importa limbajul SD ca instrument euristic 
pentru a explica acele procese care dau naştere şi menţin relaţiile de dezvoltare. Tabelul 
4.1 oferă un rezumat al principalelor principii, definiţii şi ilustraţii psihosociale: ale 
fiecărui principiu. 

- Procesele de feedback 


Sistemele dinamice se autoorganizează prin intermediul jocului combinat a două mecanisme 
elementare : feedbackul pozitiv şi cel negativ. Procesele de feedback au implicaţii 
importante pentru înţelegerea stabilităţii şi a schimbării în sistemele. de dezvoltare. 
Feedbackul pozitiv este mijlocul prin care. interacţiunile din cadrul unor elemente ale 
sistemului amplifică anumite variaţii, ducând la apariţia a ceva nou. Prin feedbackul 
negativ, elementele rămân conectate, deviaţiile sunt atenuate şi este realizată stabilitatea. 
Sistemele dinamice se dezvoltă şi devin mai complexe prin intermediul interacțiunii 
ambelor procese de feedback: feedbackul pozitiv catalizează reorganizarea ierarhică 
drept răspuns la schimbările de mediu, iar aceste organizări noi: sunt menținute prin 
proprietăţile de autostabilizare. ale feedbackului negativ E ia ali Prigonine şi 
Stengers, 1984). 

Feedbackul asupra scalelor de timp real şi asupra celor de dezvoltare poate reprezenta 
mecanismul prin care apar, se dezvoltă şi se stabilizează noile modele de interacţiune 
părinte-adolescent. Aşa cum s-a. discutat mai devreme, figura 4.1 ilustrează relaţiile de 
feedback între modelele în timp real (procesele microsociale) şi cele de dezvoltare 
(adaptările ecologice) care dau naştere la anumite rezultate din partea adolescentului. În 
legătură cu feedbackul asupra scalelor de timp real, câţiva teoreticieni ai socializării au 
folosit aceste principii pentru a descrie procesele diadice, cum ar fi vocalizările mamă- 
copil, exersarea către antisocial, coerciţia şi relaţiile de intimidare (de exemplu, Dishion 
et al., 1996; Maccoby şi Martin, 1983; Patterson, 1982, 1995; Patterson şi Bank, 
1989; Pepler et al., 1999; Wilson şi Gottman, 1995; pentru o analiză sumară, vezi 
Granic, 2000). Totuşi, puterea explicatoare a feedbackului poate fi cel mai bine percepută 
atunci când este pusă în cadrul mai'larg al pachetului metateoretic al SD. De exemplu, 
deşi procesele de feedback au fost luate în calcul de câţiva teoreticieni interesaţi de studiul 
familiei, cei mai mulţi s-au concentrat exclusiv asupra mecanismului de autostabilizare a 
” feedbackului negativ (de exemplu, modelul de control al lui Bell, Bell, 1968; Bell şi 

Chapman, 1986; şi sistemul de:modele cibernetice al teoreticienilor mai 1974; 
Robin şi Foster, 1989). 

Totuşi, feedbackul pozitiv. poate fi mecanismul prin care noi variaţii în relaţia 
părinte-adolescent (de exemplu, noi scopuri interpersonale, sporirea abilităţilor cognitive) 
sunt amplificate şi rezidă într-un stil nou de relaţie (cum ar fi relaţiile mai egalitariste şi 
cooperante). Vom discuta mai în detaliu despre aceste procese, dar acum să luăm ca 
exemplu un părinte care renunţă la control şi îi permite copilului său adolescent să îşi 
asume responsabilitatea într-o anumită decizie de familie. În cazul în care se consideră 
că adolescentul a profitat cu succes de această ocazie, părintele ar putea fi dispus ca pe 
viitor să-i mai ceară ajutorul şi, la rândul său, adolescentul se poate simţi mai pregătit 
pentru a face faţă provocării. Astfel, un singur eveniment important care se amplifică 
printr-un proces de feedback pozitiv poate avea ca rezultat un pas calitativ spre o relaţie 
părinte-adolescent mai egalitaristă. Aşa cum se arată în tabelul 4.1, acesta este un 
exemplu de feedback pozitiv pe o scală a dezvoltării. 

Multistabilitatea 


Modelele stabile de interacţiune apar prin intermediul feedbackului din rândul elementelor 
de nivel mai scăzut (mai elementare) din sistem ; în terminologia SD, ele sunt numite 
atractori.. Atractorii noi apar prin intermediul feedbackului pozitiv, iar aceştia se stabilizează 
şi sunt menţinuţi prin feedback negativ. Atractorii pot fi înţeleşi drept stări absorbante 
care „trag” sistemul din alte stări potenţiale. Comportamentul se deplasează în timp real 
către aceşti atractori. De-a lungul timpului de dezvoltare, atractorii reprezintă modele 
recurente care se stabilizează şi devin din ce în ce mai predictibile. Aşa cum a remarcat 
Thelen şi Smith (1994), toate achiziţiile de dezvoltare pot fi descrise drept modele de 
atractori care apar de-a lungul săptămânilor, lunilor sau anilor. | 

În forme stabile recurente, atractorii pot fi înfăţişaţi topografic drept văi într-un 
peisaj dinamic. Cu cât atractorul este mai adânc, cu atât este mai probabil ca acel 
comportament să „cadă” în acea „vale” şi să rămână acolo, devenind cu atât mai 
rezistent la schimbările mici din mediu. Pe măsură ce se dezvoltă sistemul, un spațiu de 
stare definit drept model al tuturor stărilor posibile este configurat de câţiva atractori. 
Sistemele vii sunt caracterizate prin multistabilitate (Kelso, 1995); adică spaţiul lor de 
stare (de exemplu, repertoriul comportamental) include câţiva atractori ce coexistă. 

Modelele recurente părinte-adolescent pot fi conceptualizate drept atractori diadici 
într-un spaţiu de stare, care reprezintă gama de interacțiuni diadice posibile. Permanent, 
câţiva atractori ai acestui spaţiu de stare sunt disponibili pentru o diadă ; constrângerile 
contextuale vor stabili care este atractorul către care se va deplasa o diadă (Fogel, 1993 ; 
Fogel şi Thelen, 1987). Conceptul de multistabilitate sugerează că toate diadele părinte- 
-adolescent sunt caracterizate de o gamă de diverşi atractori (de exemplu, jucăuşi, 
coercitivi, neutri) şi că aceşti atractori au legătură unul cu celălalt. Astfel, accentul se 
deplasează de la abordarea mai convenţională, concentrată pe traiectorie, de a observa 
doar interacţiunile pozitive sau negative, către o recunoaştere a faptului că o diversitate 
de modele interacţionale pot caracteriza o singură diadă. Având această perspectivă 
alternativă, nu numai că ne putem întreba ce sunt atractorii în repertoriul unei anume 
diade părinte-adolescent, dar şi care sunt condiţiile specifice prin care acest sistem se 
deplasează de la un tip de atractor (de exemplu, cooperant) la altul (de exemplu, 
conflictual). Aceste idei vor deveni mai clare atunci când vom examina, în următoarea 
secţiune, candidaţii potenţiali pentru atractorii diadici. 


Scalele de timp interdependente 


Cea de-a treia premisă a SD pe care o subliniem este interdependenţa dintre diferite scale 
de timp. Autoorganizarea în cadrul unei scale moment-cu-moment (de timp real) constrânge 
autoorganizarea pe scala de dezvoltare, care, la rândul ei, constrânge comportamentul în 
timp real (van Gelder şi Port, 1995). Noţiunea scalelor de timp interdependente sugerează 
că modelele de dezvoltare părinte-copil apar din interacţiunile în timp real care sunt 
recurente şi se stabilizează. Pe măsură ce aceste modele se repetă, ele produc atractori 
mai adânci într-un spaţiu de stare diadic. Pe cale de consecinţă, bazându-se pe experienţa 

anterioară, creşte într-o manieră predeterminată posibilitatea ca un părinte şi un copil să 
interacţioneze într-o manieră limitată ca diversitate. În general, această stabilitate este 
menţinută până ce sistemul trece printr-o tranziţie de fază. 


Tranziţiile de fază 


Principiul final şi cel mai critic al sistemelor dinamice pentru scopurile noastre curente 
este tendinţa lor de a avea schimbări discontinue sau non-lineare. Fluctuaţiile într-o 
structură organizaţională a unui sistem dinamic pot fi observate prin intermediul proprietăţilor 
de amplificare ale feedbackului pozitiv. Aceste fluctuații au potenţialul de a se manifesta 
prin schimbări abrupte sau tranziii de fază şi apar la i ia: de bifurcaţie sau de 
legătură din dezvoltarea sistemului. 

La aceste praguri, micile variaţii au potenţialul de a afecta într-o manieră disproporţionată 
statutul feedbackului printre elementele sistemului, ducând la apariţia unor forme noi. 
Noutatea nu este nevoie să apară din afara sistemului ; ea poate apărea în mod spontan 
şi din cadrul sistemului. La punctele de bifurcaţie, sistemele sunt extrem de sensibile, 
adaptându-se rapid la perturbările interne şi din mediu. Totuşi, între aceste puncte, 
sistemul dinamic tinde către coerenţă şi stabilitate (Prigogine şi Stengers, 1984). Sistemul 
familial poate trece prin mai multe puncte de bifurcaţie de-a lungul traiectoriei ei de 
dezvoltare, iar preadolescenţa poate fi unul dintre cele mai dramatice puncte (Granic, 2000). 

Modelarea adolescenţei ca o succesiune de momente ale tranziţiei de fază are anumite 
implicaţii de care trebuie să se ţină seama. Tranziţiile de fază se caracterizează printr-o 
creştere puternică a variabilităţii şi fluxului; adolescenţa se află pe locul doi, după 
copilărie, în ceea ce priveşte reorganizarea din temelii în domenii multiple. În secţiunea 
care urmează, vom prezenta diferitele procese intra- şi interindividuale care se transformă 


radical în acest punct de bifurcaţie şi vom specula pe marginea implicaţiilor pentru 
sistemul familial. 


Utilizarea principiilor SD în procesele intraindividuale 
şi interpersonale 


Ca şi alţi teoreticieni de sisteme, suntem mulţumiţi că sistemul familial, ce conţine mai 
multe sisteme diadice (de exemplu, tată-fiică, mamă-fiu, mamă-tată), reprezintă o unitate 
fundamentală de analiză. Pentru a înţelege aceste relaţii, trebuie mai întâi să examinăm 
sistemele intraindividuale (emoţionale şi cognitive) care stau la baza lor. Cercetările 
anterioare au pus în lumină câteva procese intraindividuale (de exemplu, maturizarea 
cognitivă, pubertatea), procese interindividuale (de exemplu, apropierile de natură 
emoţională, tiparele de comunicare) şi un număr de factori contextuali (de exemplu, 
statutul socioeconomic, etnia), care par esenţiali în înţelegerea relaţiei părinte-adolescent. 
Dar aceste aspecte au rămas, în general, neintegrate ; este nevoie de un model coerent 
care să poată explica toate conexiunile dintre diversele descoperiri. 

Procesele intraindividuale 


Dezvoltarea cognitivă la începutul adolescenţei poate fi caracterizată ca o reorganizare 
discontinuă către un nivel superior de complexitate - o fază de tranziţie cu profunde 
implicaţii în relaţia părinte-adolescent. Deşi scopul capitolului nu este de a oferi o 
analiză detaliată a schimbărilor cognitive (în acest sens, vezi capitolul Il din acest 
volum ; Graber şi Petersen, 1991; Keating, 1990b), ar trebui subliniate totuşi câteva 
aspecte esenţiale. Începutul adolescenţei marchează debutul gândirii operaţionale formale 
(de exemplu, Inhelder şi Piaget, 1958). Spre deosebire de stadiile anterioare de dezvoltare, 
adolescentul dobândeşte capacitatea de a gândi abstract - este capabil să planifice pas cu 
pas activităţile în vederea atingerii unui ţel, poate să păstreze în minte şi să manevreze 
concepte abstracte şi poate dezvolta şi testa teorii personale despre lumea din jurul său. 

Un rezultat al capacităţilor din ce în ce mai mari de a gândi abstract este acela că 
adolescentul începe să fie preocupat de înţelegerea poziţiei sale în relaţie cu ceilalţi. 
Fetele încep să reflecteze asupra multiplelor componente ale personalităţii lor. Sunt 
capabile să se vadă fermecătoare şi discrete în relaţiile cu tatăl, nervoase şi rebele cu 
mama, vivace şi amuzante cu prietenii şi uneori, atunci când sunt singure, posomorâte 
şi deprimate; Toate aceste aspecte ale personalităţii încep să fie înţelese ca părţi ale unui 
sine integrat — ca şi cum adolescenta recunoaşte pentru prima oară natura multistabilă a 
spaţiului stării ei (tabelul 4.1). În această perioadă, figurile parentale se deidealizează şi 
devin mai complexe (multifaţetate) (de exemplu, Steinberg, 1990). Adolescentul descoperă 
că părinţii săi pot greşi uneori, că opiniile lor pot fi nepotrivite sau că adesea susţin 
valori şi credinţe care sunt contrare cu cele ale părinţilor. 

Aceste schimbări în stilurile de gândire trebuie să fie conectate într-un mod lăuntric 
la procesele emoţionale ; au apărut multe dovezi care arată că emoția şi cunoaşterea sunt 
inseparabile de-a lungul vieţii (de exemplu, Lewis, 1995; Siegel, 1999; Sroufe, 1995). 
Dovezile neuroştiinţifice sugerează că, în adolescenţă, creierul trece prin reorganizări 
masive, în special în zona cortexului prefrontal şi a regiunilor limbice (pentru o prezentare 
detaliată vezi Spear, 2000). Lucrarea lui Spear, dar şi alte studii sugerează că, la 
adolescenţi, creierul pare să funcţioneze într-o manieră „mai emoţională” în această fază 
de tranziţie. Reglarea şi rezolvarea experienţelor emoţionale pare să fie sarcina centrală 
a adolescenţei, şi totuşi astfel de procese au fost rareori examinate în detaliu. Lucru 
surprinzător,. având în vedere rolul central pe care l-au avut emoţiile în dezvoltarea 
umană, în general, şi în relaţiile părinte- copil, în particular (pentru o prezentare detaliată, 
vezi Granic, 2000; Maccoby şi Martin, 1983 ; Schore, 1994). Pentru a începe discuţiile 
pe marginea acestora, vom împrumuta Câteva idei din zona dezvoltării emoţionale. 

Teoreticienii dezvoltării emoţionale au sugerat că emoţiile şi evaluările cognitive 
reprezintă elemente psihologice de bază care interacționează pentru a forma structuri 
globale de personalitate (de exemplu, Izard, 1997; Lewis, 1995; Tomkins, 1987, 1991 ; 
Magai şi McFadden, 1995; Malatesta şi Wilson, 1988). Emoţiile apar din evaluările 
cognitive ale evenimentelor, în funcție de scopurile personale ale individului (Frijda, 
1986; Lazarus, 1982, 1984). Ele se concentrează asupra atenţiei individului, asupra 
unor aspecte particulare ale unei situaţii, determinând schimbări în promptitudinea 

acţiunii (Frijda, 1986). Astfel, furia apare atunci când se realizează că țelul este blocat 
în mod intenţionat şi se înregistrează sentimente de vină, apare tristeţea atunci când un 
țel blocat este considerat a fi insurmontabil, ruşinea apare atunci când țelul de a fi 
admirat este blocat şi sunt declanşate aprecierile inutilităţii ş.a.m.d. De-a lungul perioadei 
de dezvoltare, amalgamurile recurente emoţie-cunoaştere sensibilizează individul asupra 
modurilor particulare de a procesa informaţia şi de a se implica în relaţiile cu lumea (de 
exemplu, Izard, 1997; Lewis, 1995; Malatesta şi Wilson, 1988). 

Influențele bidirecţionale dintre procesele cognitive şi emoție au fost conceptualizate 
ca o buclă de feedback (de exemplu, Lewis, 1995, 1997; Teasdale, 1983; Teasdale şi 
Barnard, 1993). Modelul lui Lewis (1995, 1997), ce se bazează pe principiile SD, este 
deosebit de relevant. EI susţine că feedbackul pozitiv între emoție şi cunoaştere reprezintă 
fundamentul pentru autoorganizarea dezvoltării personalităţii. Evaluările sunt conceptualizate 
ca apărând în coordonare cu emoţiile, fiecare amplificând-o pe cealaltă în timp real 
(figura 4.2). | 

În conformitate cu acest punct de vedere, emoția concentrează atenţia persoanei asupra 
elementelor relevante pentru atingerea ţelului într-o anumită situaţie. Se formează o 
evaluare, care generează o emoție, ulterior transmisă înapoi către sistem prin intermediul 
unor iterații repetate. Structurile stabile de personalitate, conceptualizate drept atractori, se 
dezvoltă pe măsură ce scopurile personale sunt blocate sau blocate parţial, iar aprecierile 
şi emoţiile apar şi se menţin în cazul unor situaţii frustrante similare (Lewis, 1995, în 
curs de apariţie). | 


Tabelul 4.1. Definiţii şi exemple ale principiilor sistemelor dinamice 


Principiile sistemului dinamic Exemple psihosociale 


Feedback pozitiv Mecanism de 1. În timp real: în timp ce discută cu un 
autoamplificare | coleg, un adolescent agresiv aduce vorba 

în care două sau | despre un subiect antisocial (de exemplu, de 
mai multe a-i minţi pe părinţi), colegul râde, 

procese se adolescentul agresiv râde şi el şi aduce 
influenţează vorba despre subiecte din ce în ce mai 
reciproc, dând antisociale (furturi, droguri), iar conversaţia 
naştere la noi ajunge la un punct culminant, cu un plan 
modele. incitant de a jefui un magazin. 


12. Perioada de dezvoltare : părinţii permit 
unui adolescent să organizeze o petrecere 
fără a fi supravegheat, adolescentul 
acţionează în mod responsabil (se asigură că 
nimeni nu conduce în stare de ebrietate, 
face curăţenie după aceea), părintele este 
încrezător în competențele adolescentului, 
acestuia i se acordă treptat din ce în ce mai 
multă libertate, adolescentul răspunde cu o 
epală responsabilitate şi se instaurează o 
relaţie mai egalitaristă. 


............n.cncnncccsnoseensasdonnssneeveosonenmelenocnoconneeenennoeonossscenneeseeeseesesesee 


Mecanism de 
autostabilizare în care 
două sau mai multe 
procese se influenţează 
reciproc prin variante 


Feedback negativ 


minimalizate sau atenuate. 


Caracteristica tuturor 
sistemelor vii ; 
Caracteristică ce descrie 
un sistem Care are mai 
multe stări stabile ce 
coexistă. 


Atractor 
care este atras un sistem, 
predictibilă dintr-o gamă 
de stări asemănătoare. 
Spaţiu-stare Un model al tuturor 


O stare absorbantă către 


PSIHOLOGIA ADOLESCENȚEI 


1. În timp real: modelul de control al lui 
Bell (1968) ; părintele şi copilul au limite 
inferioare şi superioare de toleranţă în ceea 
ce priveşte intensitatea, frecvenţa şi 
acceptabilitatea anumitor comportamente ; 
atunci când limita superioară a unui membru 
al diadei este atinsă de celălalt, primul 
încearcă să schimbe sau să redirecţioneze 
comportamentul intolerabil al celuilalt ; 
atunci când este atinsă limita inferioară, 
partenerul e stimulat pentru a se menţine o 
stare de echilibru. | 

2. Perioadă de dezvoltare : părintele începe 
cu o strategie de limitare relaxată, fără o 
oră-limită seara, adolescentul vine acasă mai 
târziu decât promite, părintele reacţionează 
impunând limite mai stricte, cerându-i să fie 
acasă mai devreme ca înainte, adolescentul 
începe să vină la timp acasă sau acţionează 
responsabil, dând telefon, când întârzie, 
părintele reacţionază prin relaxarea 
limitelor, adolescentul vine în general la - 
timp acasă, dar, atunci când întârzie, 
părintele îi impune din nou să fie mai 
devreme acasă. 


1. Intraindividual : o adolescentă se poate 
trezi într-o dimineaţă simțindu-se plină de 
energie şi doritoare de distracţie, la prânz se 
poate simţi singură şi prost dispusă şi poate 
merge la culcare cu un atractor rebel, 
supărat; fiecare dintre aceste stări este o 
configuraţie de personalitate care alcătuieşte 
spaţiul intraindividual al fetei. 

2. Interindividual : un adolescent şi un 
părinte pot fi într-un atractor diadic 
cooperant şi iubitor atunci când gătesc - 
împreună, pot trece la un atractor supărat şi 
coercitiv atunci când vorbesc despre ora de 
întoarcere acasă şi trec la o stare diadică 
neutră atunci când se uită împreună la 
televizor ; toate aceste stiluri de interacţiune 
sunt parte a reportoriului comportamental al 
diadei sau spaţiul de stări al diadei. 


stărilor posibile pe care un 


SORROBI) FAMILIALĂ A ADOLESCENȚEI... 95 


sistem le poate atinge; 
repertoriul stărilor 
disponibile pentru un 
anumit sistem. 


Scale de timp independente . i ab 


Interacțiunile în timp real | Pe o scală de timp real, părintele cere ca 
(moment-cu-moment) fiul adolescent să ajute la spălatul vaselor, 
printre elementele acesta refuză, mama insistă, el ameninţă că 
sistemului pot prezenta va fugi de acasă, ea îşi retrage cererea, el 
modele de dezvoltare care | rămâne acasă; în mai multe ocazii, 
pot să constrângă, pe obiceiurile diadice coercitive se stabilizează 
rând, natura activităţilor — | în dezvoltare, crescând posibilitatea ca 
în timp real ale băiatul să refuze şi mama să fie de acord; 
elementelor sistemului. această diadă va avea din ce în ce mai 
puţine şanse să se implice în schimburi 
cooperante. 


O schimbare nonlineară, 
discontinuă în structura 
organizaţională a unui 
sistem, caracterizată prin 
creşterea temporară a 
variabilităţii în timpul real 
şi cel de dezvoltare. 


1. Timpul real : interacţiunile familiale la 
începutul adolescenţei pot fi caracterizate de 
tot felul de stări şi tranziţii rapide, de la un 
moment la altul, între o stare emoţională şi 
alta. 


2. Timpul de dezvoltare : începutul 
adolescenţei este marcat de reorganizări 
majore în domenii multiple (biologice, 
cognitive, sociale) ; această perioadă de 
tranziţie este cuprinsă între perioade stabile, 
în timpul cărora procesele de dezvoltare 
decurg relativ neperturbate. 


Cogniţie 
Apreciere Adaptare 


Figura 4.2. Feedbackul pozitiv în cogniţie-emoţie (adaptat după Lewis, 1995) 


Pentru scopurile noastre de modelare este extrem de importantă ideea că feedbackul 
între emoție şi cogniţie este întotdeauna în relaţie cu un scop. Care ar putea fi scopurile 
(ţintele) unui adolescent? Câţiva teoreticieni au sugerat cel puţin două macroscopuri : 
formarea identităţii (de exemplu, Erikson, 1968; Kroger, în acest volum) şi autonomie 

din partea părinţilor (Collins er al., 1997; capitolul 9 al acestui volum). Subsumate 
acestor scopuri mai largi de dezvoltare, pot exista şi alte scopuri imediate, de mai mică 
amploare, inclusiv nevoia de a fi acceptat şi admirat de către egali, nevoia de implicare 
în relaţii romantice şi dorinţa de a fi recunoscut şi respectat de părinţi şi de alte persoane 
cu autoritate. A i, 

Considerăm că multe dintre scopurile macro- şi micro- ale adolescenților au o natură 
impersonală (de exemplu, nevoia ca părinţii să aibă încredere în ei, de a fi acceptaţi de 
către egalii lor). Efortul zilnic în atingerea acestor scopuri creează structurile unice 
afectiv-cognitive care determină patternurile de dezvoltare pe măsură ce personalitatea 
se consolidează. În scopul clarificării celor menţionate aici, trebuie să deplasăm discuţia 
către procesele interpersonale. 


Procesele interpersonale - 


Dezvoltarea nu se desfăşoară într-un spaţiu vidat. Dimpotrivă, este un proces relaţional 
(de exemplu, Fogel, 1993; Fogel şi Thelen, 1987 ; Granic, 2000; Laible şi Thompson, 
2000; Patterson şi Reid, 1984; Schore, 1994). În scopul înţelegerii modului în care se 
dezvoltă adolescentul, extindem modelul de personalitate individuală (1995, 1997) şi 
susţinem că structurile separate afectiv-cognitive ale părintelui şi adolescentului sunt 
subsistemele ce interacționează pentru a se autoorganiza în interacțiuni diadice. 

Prin intermediul mai multor cicluri de feedback, anumite cuplaje afectiv-cognitive 
dintre părinte şi adolescent se pot selecta reciproc şi pe viitor se pot cupla într-o 
configuraţie diadică mai complexă superioară calitativ (figura 4.3). În timp, diada părinte-copil - 
dezvoltă un repertoriu de stări relaţionale, fiecare accesibilă în anumite contexte (medii), 
şi nu în altele. O stare unică părinte-adolescent poate fi o cale de a reprezenta gama de 
posibile patternuri de interacţiune către care poate evolua în timp real o autoorganizare 
diadică (vezi tabelul 4.1). Ea ne poate oferi informaţii asupra istoricului dezvoltării 
sistemului părinte-adolescent. 

Cercetările efectuate pe marginea proceselor emoţional-cognitive ale părinţilor reprezintă 
o bună cale pentru a pune bazele noţiunii atractorilor intercuplaţi părinte-adolescent şi a 
încadra autoorganizările diadice în termeni de comportamente care au relevanţă pentru 
atingerea scopului. Inainte de adolescenţă socializarea în copilărie implică adeseori 
ciocniri între scopuri incompatibile (Grusec, Rudy şi Martini, 1997) şi, în mod invariabil, 
aceste procese sunt emoţionale (Dix, 1991): părinţii doresc, în ceea ce-i priveşte pe 
copiii lor, ca ei să doarmă suficient, să-şi facă ordine în cameră, dorinţe care pot fi 
incompatibile cu cele ale copiilor, de a se culca târziu sau de a se uita la televizor. 
Emoţiile specifice implicate în aceste episoade conflictuale depind, parţial, de scopurile 
pe termen lung şi scurt ale părinţilor (Kuczynski, 1984), de aprecierea părinţilor în 
legătură cu motivele pentru care copilul este ascultător sau nu şi de gradul în care 
părintele controlează aceste rezultate (de exemplu, Abramson, Seligman şi Teasdale, 
1978; Dix, 1991; Hastings şi Grusec, 1997, 1998; Weiner, 1979). 

Figura 4.3. Buclele de feedback ale interacțiunii | părinte-adolescent (adaptat după Lewis, 1995) 


Influențele pot fi extinse şi asupra copilului şi adolescentului. Măsura în care o 
adolescentă este supărată pe mama ei fiindcă nu o lasă să stea afară până târziu poate 
depinde de aprecierile referitoare la inflexibilitatea prea mare a părintelui şi a gradului 
în care tânăra simte că mama deţine controlul asupra situaţiei. Pentru fiecare partener, 
percepţia comportamentului celuilalt asupra comportamentelor care facilitează sau blochează 
anumite scopuri poate promova cuplarea atractorilor săi emergenţi. 

Există o oarecare susţinere empirică pentru acest model de atractor diadic. Parpal şi 
Maccoby (1985) au demonstrat că acum copiii se conformează mai mult comenzilor 
părinteşti dacă în prealabil părintele a procedat la fel cu cele spuse de copil. Lucrarea 
sugerează cuplarea structurilor reciproce cognitiv-emoţionale. Văzând lucrurile din 
perspectiva adolescenților, faptul că părinţii le susţin planurile (de exemplu, de a le da 
voie să conducă maşina) îi face să aibă emoţii pozitive care se reflectă în aprecierea 
părintelui ca fiind un partener cooperant şi înţelegător. Acest atractor afecţiune-susţinere 
poate fi exprimat în mod comportamental prin conformarea cu următoarea cerere a 
părintelui (de exemplu, de a aduce maşina înapoi la o anumită oră). Apoi, com- 
portamentul responsabil al adolescentului poate declanşa părintelui aprecieri care facilitează 
atingerea scopului, precum şi emoţii pozitive. Patternul părinte-adolescent se poate 


stabiliza în cursul dezvoltării, oferind un context în care pot fi atinse scopurile reciproce 
de socializare. 

“Alternativ, Patterson, Reid şi Dishion (1992) au identificat un model diferit de 
interacţiune, ce caracterizează familiile cu probleme. Cercetarea lor a arătat că un copil 
agresiv experimentează o intruziune neplăcută din partea unui membru al familiei cel 
puţin o dată pe minut (Patterson, 1982, 1995). Ca reacţie, copilul are tendinţa de a fi 
neascultător şi contraatacă prin discuţii aprinse şi văicăreli. După ani de încercări 
similare de disciplinare, o mamă poate dezvolta o structură afectiv-cognitivă caracterizată 
prin furie şi aprecieri ale copilului ei ca fiind încăpățânat şi „rău” (Granic, 2000). În 
acelaşi timp, copilul îşi poate dezvolta o structură afectiv-cognitivă caracterizată prin 
furie şi considerare a mamei ca fiind ostilă şi incorectă (MacKinnon-Lewis ez al., 1992). 
Prin interacțiuni diferite, cei doi atractori se pot conecta într-o buclă de feedback, astfel 
încât atractorul mamei şi comportamentul prin care acesta este exprimat „sprijină” 
atractorul fiului ei supărat şi comportamentele lui aferente. Fiecare comportament al unuia 
amplifică furia celuilalt şi aprecierile corespunzătoare, coalizându-se într-un atractor 
diadic ostil. 

Dar ceea ce este cel mai important, bazându-se pe principiile SD de multistabilitate, 
ambii atractori cooperanţi/înţelegători şi coercitivi pot coexista ca stări potenţiale părinte- 
-adolescent. Posibilitatea la un moment dat ca un atractor să se afle în faţa celuilalt 
depinde de constrângerile contextuale. Factorii contextuali specifici care vor „împinge” 
o diadă într-o situaţie cu doi atractori pe poziţii opuse depinde în totalitate de istoricul 
de dezvoltare al acelui sistem familial. . 


Un model de SD de conflict în relaţiile părinte-adolescent 


Rezumatul cercetărilor anterioare 


Majoritatea cercetărilor despre relaţiile familiale s-au concentrat asupra conţinutului şi 
frecvenţei conflictelor. Oferim o scurtă prezentare a acestor descoperiri înainte de 
structura un model de SD de conflict în relaţiile părinte-adolescent. Istoricul literaturii 
conflictuale reprezintă o oscilație extremă, iar părerile contemporane îşi găsesc locul la 
mijlocul acestei oscilaţii. La un capăt se află primii teoreticieni psihoanalitici (de 
exemplu, Blos, 1962, 1979; Freud, 1937, 1958), care au susţinut că adolescenţa este un 
moment de turbulenţă pe parcursul căreia comportamentul conflictual şi antisocial nu 
reprezintă numai norma, dar este şi necesar pentru dezvoltarea sănătoasă de mai târziu. 
Abordarea psihoanalitică, printre alte motive, a fost criticată pentru că s-a bazat, în mare 
parte, pe subiecţi clinici ; cercetarea ulterioară a început asupra ijtetilon mai reprezentativi, 
non-clinici (Smetana, 1996). 

Abordarea ulterioară a contrazis caracterizarea drept dințanacă a relaţiei părinte- 
-adolescent (pentru cele mai recente opinii, vezi Baumrind, 1991 ; Collins, 1990, 1995; 
Holmbeck, 1996; Laursen şi Collins, 1994; Laursen er al., 1998; Montemayor, 1986; 
Smetana, 1996, Steinberg, 1990). Dovezile unor studii clasice (de exemplu, Kandel şi 
Lesser, 1972; Offer, 1969; Rutter er al., 1976) au părut să indice-că adolescenţa este 
in general lipsită de conflicte şi fără durere. Numai în cazul unui foarte mic procent al 

adolescenților din totalul populaţiei generale (5-20 %) s-au descoperit conflicte importante 


cu părinţii. Acei adolescenţi care manifestau nivele conflictuale în familie se confruntaseră . 


deja cu relaţii dificile în perioadele iniţiale ale dezvoltării (Collins, 1990; Hill, 1987; 
Montemayor, 1983; Rutter et al., 1976; Steinberg, 1990). 


Şi aceste viziuni optimiste ale conflictelor părinte-adolescent au fost atacate. Unii 
cercetători (Smetana, 1996; Silverberg er: al., 1992; Steinberg, 1987) au susţinut că 
studiile se bazau prea mult pe evaluări globale ale funcţionării familiei, folosindu-se date care 
au fost obţinute prin chestionare şi interviuri. Nu s-au făcut menţiuni referitoare la conflicte 
familiale şi nici nu s-au colectat date despre dispute şi certuri zilnice (Smetana, 1996). 

Figura 4.4. Implicările negative per minut între mană şi fiu pe parcursul a cinci valuri de 
colectare de informaţii 


Începând cu mijlocul anilor '80, aceste critici au căzut în general în desuetudine, iar 
opiniile contemporane asupra relaţiilor părinte- copil sunt situate între două opinii extreme 
(Baumrind, 1991 ; Smetana, 1996). Cercetările recente au arătat că majoritatea părinţilor 
şi adolescenților menţin o legătură strânsă şi afectuoasă în adolescenţă (de exemplu, 
Baumrind, 1991; Hill şi Holmbeck, 1986). Pe de altă parte, ei petrec mai puţin timp 
împreună (Csikszentmihalyi şi Larson, 1984; Montemayor, 1982), iar conflictele par să 
sporească la începutul adolescenţei, pentru a scădea pe parcurs (pentru o metaanaliză, 
vezi Laursen et al., 1998; Montemayor, 1983). 

În studiul nostru efectuat asupra tinerilor din Oregon Youth Study (OY S), le-am cerut 
băieţilor şi părinţilor acestora să discute despre problemele familiale curente din intervalul 
10-18 ani (Forgatch, 1984; Forgatch, Fetrow şi Lathrop, 1985). Am codat 30 de minute 
de bandă video cu Family Process Code (FPC ; Dishion et al., 1983) şi am creat câteva 
grupaje, inclusiv unul de momente negative cure defineau în principiu nivelul de conflict 
al familiei. Raportul per minut de implicare negativă este rezumat în figura 4.4 şi arată 
O creştere accentuată a conflictelor mamă-fiu la începutul cn (13-14 ani) şi o 
diminuare a lui după vârsta de 16 ani. 

Intensificarea conflictelor părinte-adolescent pare să fie caracteristică tuturor subiecţilor 
şi nu indică o patologie. Considerăm că intensificarea conflictului familial la pubertate 

(în ceea ce-i priveşte pe băieţi) este firească din punctul de vedere al dezvoltării, în 
sensul că se oferă un context în care sunt negociate chestiuni ce ţin de autonomie. Lupta 
pentru autonomie este o sarcină de dezvoltare esenţială în adolescenţă (capitolul 9 din 
acest volum, 1990; Collins er al., 1997; Hill şi Holmbeck, 1986), dar este important 
de remarcat că autonomia nu are nevoie şi de multe ori nici nu produce o ruptură a legăturilor 
de familie. Majoritatea adolescenților rămân conectaţi la familie, iar studii recente au 
arătat că relaţiile familiale strânse sau ataşamentele sigure facilitează independenţa în această 
fază de tranziţie (Hill şi Holmbeck, 1987 ; Larson er al., 1996). Se consideră că maturizarea 
adolescentului apare din „echilibrul dintre acţiune independentă şi comuniune, dintre 
separație şi conectivitate şi dintre conflict şi armonie” (Baumrind, 1999, p. 120). 

Această viziune mai complexă şi mai dinamică asupra relaţiilor părinte-adolescent 
pare să aibă nevoie de o cercetare care face mai mult decât să examineze frecvenţa şi 
conţinutul conflictelor. Într-adevăr, părinţii au mai multe discuţii în contradictoriu cu 
copilul lor adolescent, dar în acelaşi timp ei rămân într-o postură implicată şi iubitoare. 
Se pare că din urmărirea casetelor video pe care le-am adunat în studiul nostru în 
perioada copilăriei mijlocii, părinţii au dominat, la toate nivelele, discuţiile al căror scop 
era rezolvarea problemelor, de la definirea. problemei şi până la soluţionarea acesteia. 
Dimpotrivă, pe parcursul adolescenţei, părinţii au reacţionat la abilităţile tot mai mari de 
reglare cognitivă şi emoţională ale adolescentului, începând să negocieze şi să se integreze 
opiniilor şi reacţiilor lui emoţionale. 

“Care sunt mecanismele specifice care declanşează aceste tipuri de schimbări în 
patternurile de interacţiune familială ? Conceptul SD al tranziţiilor de fază este cât se 
poate de potrivit în tratarea acestei întrebări. 


Adolescenţa ca tranziţie de fază 


De-a lungul copilăriei, părintele şi copilul dezvoltă moduri caracteristice de interacţiune 
reciprocă - configuraţiile individuale de personalitate devin din ce în ce mai cristalizate: 
şi, în paralel, atractorii diadici încep să se aclâncească şi să fie mai puternici. Rezultatul 
în ceea ce priveşte dezvoltarea este un spaţiu de stare părinte-copil foarte bine articulat, 
care a fost configurat ca urmare a interacțiunilor familiale similare recurente, dar tranziţia de 
la copilărie la adolescenţă reprezintă un şoc inportant pentru sistemul familial. 

Începutul adolescenţei poate fi văzut ca o tranziţie de fază — o schimbare discontinuă — 
în sistemul părinte-copil. Caracterizarea drept discontinuă a tranziţiei către adolescenţă 
corespunde modelelor psihanalitice (de exemplu, Blos, 1962; 1979; Freud, 1937, 1958), 
sociobiologice (Steinberg, 1989, 1990) şi celor cognitive şi de dezvoltare (Selman, 
1981; Smetana, 1988; Youniss, 1980; vezi şi Laursen şi Collins, 1994, pentru o 
analiză şi o perspectivă alternativă). Potrivit principiilor SD, atunci când sistemul 
părinte-copil ajunge la acest punct de bifurcaţie, apare o creştere temporară în ceea ce 
priveşte potenţialul apariţiei unor noi atractori diadici. 

Tipurile specifice de noi modele de interacţiune care se autoorganizează în această 
schimbare a fazei vor depinde parţial şi de structurile stabilite anterior — istoricul relaţiei 
părinte-adolescent. Dar sistemul relaţional este cât se poate de sensibil şi la fluctuațiile 
acestui prag de instabilitate. Creşterea libertăţii poate însemna că evenimentele minore 
(de exemplu, părintele permite adolescentului să ia o mică decizie familială, tânărul 

începe să conducă maşina) se pot declanşa în cascadă, îndreptându-se spre o schimbare 
majoră în sistemul părinte-adolescent. | 

- În special în această tranziţie timpurie de fază a adolescentului, episoadele conflictuale 
pot reprezenta un microcosmos bogat, prin care noii atractori părinte-adolescent apar şi se 
stabilizează. Dacă diferenţa de putere în copilărie dădea asigurări că scopurile parentale 
aveau întâietate, această ipoteză îşi pierde din valabilitate pe măsură ce adolescentul înaintează 
în vârstă, aspiră la putere şi în a-şi legitima propriile scopuri. Astfel, sunt mult mai multe 
şanse pentru părinte să acţioneze ca un agent ce blochează scopurile adolescentului. | 

O mulţime de lucrări empirice şi teoretice susţin ideea că adolescenţa începe cu o 
perioadă de schimbare a dinamicii puterii care poate da naştere unor scopuri contradictorii 
şi se poate manifesta printr-o densitate mai mare a episoadelor conflictuale. Smetana (de 
exemplu, 1988, 1989, 1991) a arătat că, în urma unei maturizări cognitive specifice, 
chestiunile pe care adolescentul le percepea anterior ca fiind sub jurisdicţia parentală au 
fost reevaluate şi acum sunt decizii personale. Selman (1981) şi Youniss (1980), analizând 
dintr-o perspectivă mai globală a dezvoltării cognitive, au sugerat că adolescenţii încep 
să reevalueze ierarhia rolurilor familiale şi se străduiesc să obţină relaţii mai egalitariste. 
Totuşi, adesea părinţii nu năzuiesc spre acelaşi țel şi sunt puţin dispuşi să renunţe la 
poziţia lor de autoritate. Dezvoltarea pubertară (Hill et al., 1985; Steinberg, 1987, 
1988), timpul mare petrecut în afara casei cu cei de aceeaşi vârstă (Hill, 1987) şi 
observarea modului de comportament al altor părinţi sunt elemente care declanşează 
apariţia credințelor şi a ţelurilor incompatibile cu cele ale părinţilor. . 

Studiile lui Collinss (1990, 1992, 1995, 1997; Collins şi Laursen, 1999) referitoare 
la aşteptările diferite în relaţiile părinte-adolescent sunt cele mai relevante în această 
discuţie. EI a susţinut că natura rapidă a schimbărilor din diferite domenii, asociată cu 
tranziția către adolescenţă, dă naştere la aşteptări diferite, reciproce, ale părintelui şi 
adolescentului. Atunci când secvențele de interacţiune sunt întrerupte de comportamente 
care încalcă aşteptările, „apar situaţii conflictuale şi emoţionale” (Collins, 1992, p. 179). 
Studiul lui Collins a arătat că discrepanţele în aşteptări ating apogeul la începutul 
adolescenţei, prin comparaţie cu situaţiile din preadolescenţă şi adolescenţa prelungită 
(de exemplu, Collins, 1990, 1992, 1995; Collins şi Laursen, 1999). 

Din perspectiva SD, începutul adolescenţei constituie un punct de bifurcaţie caracterizat 
printr-o lipsă de echilibru în mare parte cauzată de ţelurile schimbătoare şi conflictuale 
şi emoția produsă de ele. Schimbările oferă numeroase ocazii de blocare a acestor 
scopuri care, la rândul lor, declanşează conflictul. În unele cazuri, astfel de episoade 
conflictuale îi pot face pe membrii familiei să îşi reevalueze şi să îşi „realinieze” 
credinţele şi scopurile pentru a corespunde nevoilor de maturizare ale adolescentului 
(Collins, 1992). În deplină concordanţă cu abordarea SD, Collins se referă la această 
fază de tranziţie ca la o perioadă pentru „restabilirea unui echilibru” (p. 179). După 
trecerea prin această tranziţie de fază, în sistemul familial se poate instaura o nouă paletă 
de posibilităţi de relaţionare. 

Există O legătură bine definită între noţiunea lui Collins a aşteptărilor şi accentul 
nostru pus pe scopuri. Într-una dintre lucrările lui Collins (de exemplu, 1992), el 
defineşte în mod explicit scopurile de socializare drept un anumit tip de aşteptare. Deşi 
noţiunea sa de aşteptări în cadrul relaţiilor de familie a ocupat un loc central în gândirea 
noastră, ca urmare a motivelor de mai jos preferăm conceptul de scopuri. Mai întâi, aşa 
cum am descris mai devreme, ideea că procesele cognitiv-emoţionale funcţionează în 
slujba scopurilor este un principiu care a fost cât se poate de bine stabilit în literatura: 

dezvoltării emoţionale. În al doilea rând, aşteptările pot fi considerate „pasive” sau 
„active”. Ne putem aştepta ca soarele să răsară în fiecare zi, dar asta ar putea să nu aibă 
vreun impact demn de luat în seamă asupra comportamentului nostru. Aşteptările active 
pot fi conceptualizate mai bine drept scopuri — ele direcţionează comportamentul. În al treilea 
rând, accepțiunea lui Collins conform căreia, atunci când aşteptările sunt încălcate, se 
declanşează situaţii conflictuale şi emoţionale ni se pare prea generală. Conflictul poate apărea 
numai atunci când aşteptările sunt mai mari sau mai pozitive decât comportamentul actual. 
De exemplu, bazându-se pe propria adolescenţă, un părinte se poate aştepta ca fiul său să stea 
afară până târziu şi să fie prins beat de câteva ori. Dar fiul său ar putea să nu se comporte 
astfel. Într-o asemenea situaţie, încălcarea aşteptărilor poate induce sentimente de 
mândrie sau poate chiar de preocupare, dar emoţiile nu duc în mod necesar la conflict. 

Astfel, deşi menţinem esenţa cadrului de lucru al lui Collins, sugerăm că scopurile pot 
oferi un termen mai specific care să ne ajute să modelăm organizările cognitiv-emoţionale 
ce stau la baza conflictelor părinte-adolescent. În plus, suntem de părere că principiile 
SD oferă mecanismele prin care scopurile divergente dau naştere la conflict. Mai concret, 
episoadele conflictuale, la punctele de bifurcaţie, pot da naştere unei noi configurații 
emoţie-cogniţie pentru fiecare membru al diadei, care, prin intermediul proprietăţilor de 
amplificare ale feedbackului pozitiv, pot susţine apariţia unor noi modele părinte-adolescent. 

Aşa cum s-a menţionat anterior, o mare parte a cercetărilor s-au concentrat asupra 
gradului în care relaţiile părinte-adolescent sunt conflictuale. Cu ajutorul unei noi 
abordări a SD, putem să avansăm în mod considerabil pe baza acestei idei. De exemplu, 
putem pune întrebări despre nivelul procesului referitor la desfăşurarea temporală a 
acestor episoade : în ce condiţii „cad” unele diade în spaţiul unui atractor ostil versus alţi 
atractori disponibili ? Cât de mult rămân acestea acolo şi cum pot să iasă din atractorul 
ostil, îndreptându-se către. unul mai amiabil şi mai cooperant ? 

De asemenea, ne putem întreba asupra parcursului de dezvoltare şi al ietoi acestor 
modele de interacţiune : care sunt procesele care declanşează reorganizarea unor modele 
de relaţionare ce erau anterior stabile şi când se cristalizează aceste modele noi? Un 
spaţiu diadic al stării cu mulţi atractori disponibili poate sugera o relaţie mai „adaptivă” 
versus una care este mai „rigidă” şi configurată doar de câţiva atractori ? În final, putem ” 
examina schimbările din structura organizațională a interacțiunilor părinte-adolescent. 
Cum arată o tranziţie de dezvoltare în termenii interacțiunilor părinte-adolescent şi cum 
putem caracteriza restabilizarea relaţiilor familiale ? Cu alte cuvinte, cum se pot reorganiza 
relaţiile de familie ale adolescenților astfel încât să suporte mai mult negativism şi 
conflict, dar rămânând în acelaşi timp calde şi sigure? Recent, am devenit deosebit de 
interesaţi de abordarea acestui ultim set de întrebări. 

Țelul nostru a fost acela de a extinde cercetările anterioare pe marginea conţinutului 
şi frecvenţei conflictului în această fază de tranziţie prin studierea schimbărilor din 
structura organizaţională a familiei. Potrivit modelului nostru bazat pe SD (Granic, 
2000), de-a lungul copilăriei, părintele şi copilul dezvoltă moduri specifice de i interacţiune 
reciprocă. Rezultatul este un sistem părinte-copil cu un mare grad de predictabilitate, 
configurat pornindu-se de la mai multe interacțiuni familiale similare. În general, aceste 
modele stabile pot fi caracterizate drept afectuoase şi calde pentru unele familii. Pentru 
alte familii, modelele coercitive (Patterson, 1982) au fost în timp stabilizate, iar în cazul 
altora au apărut stiluri retrase şi triste de interacţiune diadică. Indiferent de conţinutul 
său, la începutul tranziţiei de fază — pe măsură ce apar reorganizări fundamentale în multiple 
domenii —, sistemul familial comportamental parcurge şi el o perioadă de reorganizare. 

„Această perioadă ar trebui caracterizată printr-o creştere în variabilitatea modelelor 
diadice : stările de comportament ar trebui să se schimbe frecvent de la un tip la altul (de 
exemplu, de la jucăuş la interacțiuni ostile, de la comportamente. de tachinare la 
retragere). După tranziţia de fază, sistemul părinte-adolescent ar trebui să revină la un 
peisaj comportamental mai stabil şi mai puţin flexibil. 

Ca pas preliminar pentru urmărirea acestor schimbări, am folosit metoda grilelor de 
spaţiu de stare a lui Lewis (1999) şi a colegilor săi. Inspirată de un cadru de lucru de tip 
SD, metoda oferă o manieră intuitivă de a vizualiza comportamentul complex şi interacţional, 
arătând modul cum comportamentul se grupează în anumite regiuni de spaţiu de stare şi 
se schimbă de-a lungul timpului. În cadrul acestui studiu, grilele de spaţiu de stare au 
fost deosebit de folositoare pentru prezentarea stabilităţii şi flexibilităţii relative ale 
repertoriului comportamental al diadelor. 

Studiul, bazat pe o grupă redusă de băieţi OYS, a implicat 61 de diade angrenate în 
discuţii de rezolvare a problemelor. Fiecare moment conversaţional a fost codat cu FPC 
(Family Process Code), care după aceea a fost încadrat pe o scală de 4 puncte (-2 = ostil, 
-l = negativ, 0 = neutru şi +1 = pozitiv). Figura 4.5 arată grilele de spaţiu de stare 
pentru una dintre sesiunile de rezolvare a problemei ale unei diade după cinci valuri de 
colectare de informaţii (în fiecare an, între 10 şi 18 ani). Axa x a grilelor reprezintă 
comportamentul copilului la momentul O, iar axa y reprezintă comportamentul ulterior 
al părintelui (momentul 1). Numerele de pe axe sunt categoriile de codare. Fiecare punct 
de pe grilă semnifică două întoarceri conversaţionale (o stare diadică), iar linia, traiectoria 
comportamentală de-a lungul perioadei de timp. Pentru scopurile noastre este extrem de 
important să remarcăm dispersia comportamentului în zona celulelor grilei de spaţiu de 


stare. 

Figura 4.6. „Indexul de stabilitate ” inregistrat pentru întregul grup de subiecţi de-a lungul a 
cinci valuri de colectare a informaţiilor 

Figura 4.5 ilustrează o secvenţă a grilelor pentru fiecare diadă : un model caracteristic 
pentru multe familii cuprinse în eşantion. Grilele au arătat cum comportamentul diadic 
la începutul adolescenţei (13-14 ani pentru băieţi) a.părut mai flexibil (mai puţin stabil) 
decât în preadolescenţă sau în adolescenţă. În primele două valuri, diada din figura 4.5 
„a Vizitat” relativ puţine celule ; în general, ele au rămas în regiunile reciproc neutre, cu 
câteva deplasări în zona reciproc pozitivă şi una sau. două întoarceri negative. Prin 
contrast, pe parcursul celui de-al treilea val, comportamentul diadic a devenit mult mai. 
variabil ; aproape fiecare regiune de spaţiu de stare a fost vizitată cel puţin o dată. După 
această fază de tranziţie, grilele pentru următoarele două valuri au indicat o restabilizare 
sau, în termenii lui Collins, o „restabilire a echilibrului”. Astfel, vizualizarea grilelor a 
oferit un sprijin suplimentar pentru ipoteza noastră, conform căreia perioada de început 
a adolescenţei reprezintă o tranziţie de fază marcată de o variabilitate crescută a 
comportamentului diadic. 

Pentru a începe cuantificarea impresiilor colectate din grile, am calculat un „index de 
stabilitate” pentru fiecare diadă la fiecare val. Apoi am numărat numărul de întoarceri 
conversaţionale şi le-am împărțit la numărul de celule vizitate : cu cât numărul este mai 
mare, cu atât modelul comportamental e mai stabil (adică mai puţin variabil) pe grila de 
spaţiu al stării. Figura 4.6 ilustrează rezultatele înregistrate pentru toţi subiecţii în 
ansamblu. Aşa cum era de aşteptat, s-a revelat un model pătratic ce indică un comportament 
diadic care devine mult mai puţin stabil (mai variabil) la vârsta de 13-14 ani. 

Deşi ne aflăm doar la fazele preliminare ale analizei noastre şi. în plin proces de 
dezvoltare a unor strategii analitice mult mai sofisticate, suntem încurajați de rezultatele 
oferite de această metodologie nouă a SD. Pe viitor, ne propunem analize suplimentare 
ale structurii organizaționale, coroborate cu conţinutul acestor modele, pentru a examina 
mai îndeaproape procesele prin care începutul adolescenţei anunţă o perioadă de dezechilibru. 


Constrângerile reciproce în cadrul nivelelor ierarhice şi 
sistemelor de relaţii 


Constrângerile între procesele intra- şi interindividuale 


Conceptul sistemic al integrării ierarhice este cât se poate de important pentru înţelegerea 
dezvoltării adolescentului în contextul familiei. Noi am luat în considerare modul în care 
atractorii intraindividuali par să se cupleze pentru a forma anumiţi atractori diadici, dar 
este important să remarcăm Că aceste modele diadice constrâng chiar structurile individuale 
din care sunt constituite. Aceasta înseamnă că, pe măsură ce adolescentul se dezvoltă, 
propriul spaţiu de stare de unică personalitate este configurat parţiăl de către atractorii 
diadici la care participă. 

Luaţi-l în considerare, de exemplu, pe Steinberg (1988), care arată că distanţa 
emoţională şi conflictele în cadrul relaţiei mamă-fiică accelerează maturizarea pubertară, 
în timp ce o relaţie apropiată amână o astfel de dezvoltare. Din perspectiva SD, pare să 
fie o situaţie convingătoare în care atractorii diadici (adică modelele conflictuale) 


106 | PSIHOLOGIA ADOLESCENȚEI 


constrâng, caracteristicile proceselor biologice intraindividuale (debutul pubertăţii). S-a 
demonstrat că modelele specifice ale relaţiilor de familie influenţează dezvoltarea ego-ului 
adolescentului şi îi sprijină nivelele avansate de explorare a identităţii (de exemplu, 
Brooks-Gunn, Graber şi Paikoff, 1994; Steinberg, 1990). 

În mod similar, relaţiile dintre congeneri pot şi ele să influenţeze în mod profund 
procesele intraindividuale. Un exemplu poate fi întâlnit la adolescenţii cu comportamente 
antisociale şi sistemele lor de congeneri. În familiile cu probleme, băieţii cu un comportament 
antisocial sunt predispuşi să caute compania celor de aceeaşi vârstă, în special a celor cu 
un comportament antisocial, încă de timpuriu (vezi capitolul 22 din acest volum; 
Dishion et al., 1995b, 1996, 1997; Patterson er al., 1992). Prin comparaţie cu colegii 
lor, băieţii cu un comportament antisocial au tendinţa de a avea prietenii pe termen scurt 
cu cei care gândesc la fel. Cum ar putea astfel de relaţii să influenţeze dezvoltarea 
intraindividuală a adolescenților ? 

În viziunea lui Piaget (1965), una dintre cele mai importanţe funcţii ale interacțiunilor 
cu congenerii în adolescenţă este aceea de a induce conflictul, despre care se consideră 
că declanşează dezechilibrul cognitiv intraindividual. Acest conflict cognitiv intern duce 
la posibila dezvoltare a unor aptitudini de gândire mai sofisticate. Dar fiindcă astfel de 
băieţi antisociali au tendinţa de a-şi încheia prieteniile imediat după apariţia conflictelor, 
mulţi nu ajung niciodată la această condiţie de dezechilibru cognitiv. De fapt, studiile 
programatice despre interacţiunile prieteniei au arătat că băieţii antisociali petrec o mare 
parte a timpului în conversații deviante organizate prin schimburi afective pozitive 
(Dishion er al., 1995a, 1996, 1997). Noi susţinem că, departe de a induce conflictul, 
asemenea interacțiuni au rolul de a întări credinţele şi atitudinile antisociale printre 
adolescenţii care gândesc la fel. Drept urmare, „saltul” serial de la un prieten antisocial 
la altul poate influenţa sau poate frâna sofisticarea conceptuală prin incapacitatea de a 
induce conflicte, astfel că membrii se simt obligaţi să rezolve situaţia în mod amiabil şi 
productiv. 


Constrângerile dintre relaţiile parentale şi relaţiile cu congenerii 


Nu numai nivelele sistemice ierarhizate exercită influenţe unele asupra altora, dar chiar 
şi contextele relaţionale sunt întrepătrunse şi se influenţează reciproc (Bronfenbrenner, 
1989; Hinde, 1989). Deosebit de relevante pe parcursul tranziţiei de fază a adolescenţei 
sunt constrângerile bidirecţionale dintre sistemele de familie şi cele ale congenerilor. De 
exemplu, pentru specialiştii în ataşament, adolescentul se consideră că a dezvoltat un 
model de lucru intern (un şablon reprezentaţional al relaţiei primare) care formează baza 
pentru tipurile de modele interacţionale/de relaţie dezvoltate cu alţi parteneri (Allan şi 
Land, 1999; Hartup şi Laursen, 1999; Reis, Collins şi Berscheid, 2000). Copilul ataşat, 
care a învăţat să aibă încredere în mediul său şi care se bazează pe sprijinul acordat de 
susținătorul său în perioadele de stres, este de aşteptat să dezvolte relaţii cu congenerii 
caracterizate prin încredere şi sprijin (de exemplu Allan er al., 1998; Allan şi Land, 
1999; Zimmermann, Scheuerer-Englisch şi Grossmann,. 1996). 

Procesele de feedback de-a lungul perioadei de dezvoltare între sistemele de familie 
şi cele ale congenerilor pot întări nu doar vechi stiluri relaţionale precum cele menţionate 

mai sus, dar pot în acelaşi timp să catalizeze schimbări majore într-unul sau în ambele 
sisteme de relaţii. De exemplu, perioada de dezvoltare de la debutul pubertăţii este 
asociată cu un conflict crescut părinte-adolescent, în special în cazul fetelor (Steinberg, 
1988). Conflictul sporit din familie poate face ca fiicele ce se maturizează timpuriu să 
petreacă mai mult timp departe de casă cu prietenii. Ele sunt cele mai predispuse să 
aparţină unui grup care include băieţi mai mari (Magnusson, Stattin şi Allen, 1985). 
Această atenţie crescută din partea băieţilor le poate influenţa pe fete să se îmbrace mai 
matur şi să devină active sexual la o vârstă mai fragedă (Dishion er al., 2000). În 
consecinţă, conflictul părinte-adolescent se poate amplifica pe măsură ce părintele devine 
din ce în ce mai preocupat de starea de bine a fiicei, iar adolescenta se simte frustrată 
pentru că nu poate să îşi exprime individualitatea. De-a lungul acestor cicluri de feedback 
de dezvoltare, mama şi fiica pot deveni din ce în ce mai supărate şi mai distante una față 
de cealaltă, fiecare percepând-o pe cealaltă că urmăreşte scopuri interpersonale importante. 


Astfel, prin intermediul proceselor de feedback de dezvoltare, relaţiile cu familia şi cu 
congenerii se influenţează reciproc. 


Consideraţii ecologice 


Deşi practicile parentale sunt vitale în ceea ce priveşte tos lac de către noi a 
dezvoltării adolescentului, de-a lungul discuţiei noastre a devenit clar că mediul de 
socializare al adolescentului depăşeşte casa. În această secţiune finală, ne lărgim analiza 
pentru a lua în calcul contextele comunitare şi culturale în care sunt plasate familia 
adolescentului şi sistemul de congeneri. După cum au remarcat mulţi specialişti, cam tot 
ceea ce ştim despre relaţiile părinte-adolescent provine din cercetări făcute asupra 
familiilor (nedivorţate) albe, din clasa de mijloc (de exemplu, Collins, 1995; Hill, 
1987; Holmbeck, 1996; Paikoff şi Brooks-Gunn, 1991; Sessa şi. Steinberg, 1991; 
Spencer şi Dornbusch, 1990; Steinberg, 1990; Steinberg et al., 1995). Din fericire, 
rezultatele cercetărilor recente, concepute într-o manieră ecologică, au început să schiţeze 
un tablou mult mai bogat şi mai complex al dezvoltării adolescentului (de exemplu, 
Deater-Deckard şi Dodge, 1997; Dishion er al., 1995b; Dishion şi Bullock, în curs de 
apariţie ; Steinberg et al., 1995; McLoyd, 1990). 

De exemplu, Steinberg şi colaboratorii săi (1995) au lansat un studiu programatic al 
familiei adolescentului în contexte mai largi. În loc de a controla variabilele demografice, 
aceşti cercetători au început să examineze sistematic modul în care patternurile relaţiei 
părinte-adolescent pot varia în diverse grupuri etnice şi socioeconomice. Ei mai erau 
interesaţi de procesele prin care relaţiile cu congenerii moderau influenţele familiale. 
Deloc surprinzător, rezultatele lor au fost complexe. Autoritarismul varia în diverse nişe 
ecologice (adică era majoritar în familiile americane de clasă mijlocie, de origine 
europeană), dar efectele autoritarismului variau într-o măsură foarte mică. De-a lungul 
contextelor structurilor etnice, SES şi familiale, adolescenţii crescuţi în medii autoritare 
erau mai încrezători în sine, mai puţin deprimaţi şi mai puţin predispuşi să se implice în 
activităţi delincvente. 

Totuşi, în termeni de acumulare şcolară, tinerii americani de origine africană şi 
asiatică crescuţi de către părinţi autoritari nu aveau performanţe mai bune decât ceilalţi. 

Pentru a înţelege aceste rezultate, Steinberg, şi colaboratorii săi au examinat grupul de 
congeneri. Influenţa lor faţă de cea a părinţilor în ceea ce priveşte performanţele şcolare 
a fost mai puternică pentru minoritari decât pentru adolescenţii americani de origine 
europeană. A fost descoperită o legătură între practicile. parentale şi trăsăturile de 
personalitate ale adolescenților, iar aceste trăsături, la rândul lor, prognozau implicarea 
în diverse tipuri de grupări (anti- sau prosociale). Totuşi, aceste asocieri nu erau 
evidente pentru tineretul de origine minoritară (vezi, de asemenea, Cairns et al., 1988; 
Dishion şi Bullock, în curs de apariţie). Autorii au sugerat că tinerii minoritari sunt mult 
mai restricţionaţi în ceea ce priveşte alegerea grupului de congeneri şi pot avea adesea 
dificultăţi în a se alătura grupurilor puternice din punct de vedere academic. De exemplu, 
deşi părinţii afro-americani încurajează succesul şcolar (ei obţin cele mai mari valori în 
ceea ce priveşte implicarea parentală la şcoală), influenţa unui grup de congeneri cu 
preocupări mai puţin academice poate contrabalansa influenţele familiale. 

Steinberg et al. au descoperit anumite efecte neaşteptate ale vecinătăţii. De exemplu, 
integrarea socială a unei familii într-un cartier are legătură cu nivelul de studii şi absenţa 
comportamentului antisocial. Totuşi, situaţia rămâne valabilă atunci când cartierul în 
care familia este bine integrată e caracterizat printr-o proporţie înaltă a familiilor ce 
prezintă un comportament parental bun. Luate în ansamblu, descoperirile sugerează că 
impactul parental autoritar asupra dezvoltării adolescentine este mult mai complex decât 
a fost conceptualizat anterior. 

Aproape întreaga lucrare se bazează pe rapoarte globale în legătură cu practicile 
parentale. În propria noastră lucrare noi am acordat macroratinguri practicilor de 
management familial bazate pe interacțiuni interne, filmate în cadrul familiilor de succes 
şi de mare risc, de origine europeană şi afro-americane. Figura 4.7 arată rezultatele 
construcţiei parentale pe care noi am etichetat-o „cu stabilirea limitelor”. Descoperirile 
noastre au revelat faptul că covariaţiile între limite şi statutul tinerilor de succes sau de 
risc înalt (aşa cum erau definiţi de profesori) erau exact opusul pentru fiecare grup 
cultural (Dishion şi Bullock, în curs de apariţie). Exista o interacţiune statistică sigură 
între statutul de risc şi grupul etnic. Aşa cum era de aşteptat, scorurile mari ale 
macroratingurilor privind limita.parentală erau atribuite familiilor de succes de origine 
europeană, şi nu celor de risc înalt. Acest lucru era de aşteptat, având în vedere că 
măsura se baza pe 20 de ani de cercetări, în special pe familii americane de origine 
europeană (de exemplu, Patterson, Reid şi Dishion, 1992). Totuşi, în mod paradoxal, 
scorurile scăzute în legătură cu limitele parentale erau caracteristice familiilor de succes 
afro-americane, şi nu familiilor de mare risc. 

Explicaţia principală pentru această descoperire este aceea că evaluările noastre legate 
de activitatea parentală erau părtinitoare etnic ; adică un stil parental strict însemna ceva 
diferit în comunitatea afro-americană faţă de comunitatea americană de origine europeană. 
Evaluările noastre aveau aplicabilitate în măsura în care erau observate şi discuţiile 
explicite asupra regulilor de familie şi strategiile de pedeapsă. Dar probabil că stilul 
parental eficient în cadrul familiilor afro-americane nu îşi are originea într-o prezentare 
explicită a regulilor, ci într-o înţelegere împărtăşită de către adolescent şi părinte a 
formelor şi funcţiei parentale în adolescenţă (Deater-Deckard şi Dodge, 1997). De-a 
lungul a mulţi ani, familiile construiesc un „cocon verbal” care oferă explicaţii în 
legătură cu modurile corespunzătoare prin care membrii reacţionează la anumite compor- 
tamente (Dishion şi Bullock, în curs de apariţie). Acest cadru de lucru familial nu se 

constată într-o sesiune de observare de 30 de minute. Provocarea a fost să surprindem cu 
acuratețe înţelesul acestor mesaje subtile (poate nu chiar atât de subtile) care contribuie 
la diversitatea contextelor emergente ale familiei. 

Figura 4.7. Stabilirea limitelor în funcţie de etnie 


Ipoteza noastră că procesele de socializare sunt plasate în cadrul înţelesului atribuit 
de o comunitate mai largă este susţinută de cercetări importante pe marginea aculturaţiei. 
Aceasta sugerează că relaţiile din familie sunt încordate atunci când tinerii din cadrul ei 
adoptă valori culturale total diferite de ale susținătorilor adulţi (Masten şi Coatsworth, 
1995); înţelegerea necesară pentru o socializare lină este sistată. Intervenţiile care 
dezvoltă formarea biculturală intensifică potenţialul parental şi reduce problemele comporta- 
mentale în adolescenţă (Coatsworth er al/., 1996; Szapocznik er al., 1996). 

Pe la 1800, Statele Unite ale Americii au adoptat o politică prin care au trimis 
tineretul amerindian la şcolile-internat pentru „reeducare”. Practicile de socializare 
riguroase ale comunităţilor de amerindieni au putut fi întrerupte doar prin îndepărtarea 
fizică a tineretului din cadrul comunităţilor în internate, unde modul lor de viaţă a fost 
pus la îndoială prin introducerea unei discipline fizice, forţându-i să adopte o limbă 
străină, precum şi alte haine şi seturi de credinţe (Duran şi Duran, 1995). Astfel, 
„procesele de dezvoltare intra- şi interindividuale au fost schimbate. În plus, nivelele 

multiple de ierarhie sistemică, cum ar fi părinte-copil, congeneri, profesor-elev, comunitate 

şi sisteme culturale, au fost întrerupte. În mod remarcabil, chiar şi în aceste condiţii 
extreme, a fost nevoie de câteva generaţii de şcoli-internat pentru a perturba practicile 
tradiţionale de socializare. Astăzi, suntem martori, aşa cum a prezis Elanul Negru, la 
faptul că cea de-a şaptea generaţie readuce la viaţă practicile indigene. Un exemplu 
edificator asupra modului în care identitatea culturală stă la baza autoorganizării comunităţii 
şi al modului în care forţa umană, chiar dacă flexibilă la diversele forţe contracarante, 
dar cu rădăcini puternice în aceste medii bogate, poate preiala nu doar în adolescenţă, 
ci şi de-a lungul vieţii şi al generaţiilor. 


Rezumat şi concluzii 


Capitolul de faţă reprezintă încercarea noastră preliminară de a dezvolta un model 
coerent al ecologiei familiei în adolescenţă. Considerăm că un astfel de model necesită 
o deplasare atât în josul ierarhiei sistemice, pentru a se lua în considerare factorii 
intraindividuali, cât şi în sus, la nivelele culturale şi cel al comunităţii. Am început prin 
a prezenta un cadru de lucru ecologic mai larg care a slujit drept metodă euristică în 
organizarea diferitelor sisteme de interacţionare ce contribuie la declanşarea transformărilor 
în adolescenţă. Apoi, au fost prezentate principiile sistemelor dinamice, pentru a preciza 
diversele mecanisme cauzale fundamentale care pot duce la aceste schimbări. 
În ceea ce priveşte procesele intra- şi interpersonale, am susţinut următoarele : 


1. De-a lungul copilăriei, apar diferite combinaţii de emoţii şi evaluări care persistă 
atunci când ţelurile interpersonale nu sunt atinse sau sunt îndeplinite parţial. 

2. Pe măsură ce aceste ocazii frustrante se repetă, în special în contextul familial, se 
stabilizează atractori specifici cognitiv-emoţionali. 

3. Începutul adolescenţei poate fi descris ca o tranziţie de fază caracterizată prin 
variabilitate crescută în sistem. Acum, acele modele timpurii de atractori se pot 
dezintegra şi pot apărea noi modele relaţionale. 

4. Un posibil mecanism prin care apar aceste noi modele familiale poate fi pus în 
legătură cu scopurile aflate în schimbare. La începutul adolescenţei apar noi scopuri 
interpersonale, care pot fi blocate sau parţial blocate de către părinţi ; astfel poate 
apărea conflictul părinte-adolescent. 

5. Prin scenarii repetate de conflict, pe parcursul cărora sunt abordate plz similare 
(de exemplu, ora la care trebuie să revină acasă, întâlnirile), procesele pozitive de 
feedback creează noi atractori cognitiv-emoţionali, unici. 

6. Unii atractori se stabilizează după tranziţia de fază (în adolescenţă şi adolescenţa 
prelungită) şi formează baza modelelor ulterioare de personalitate. 

7. Aceste modele de personalitate parcurg ulterior constrângerile viitoarelor tipuri de 
relaţii interpersonale - familie şi relaţiile cu congenerii —, care se dezvoltă în viaţa 
adolescentului aflat în plin proces de maturizare. 


Ne-am finalizat analiza revenind la cadrul de lucru ecologic şi am luat în calcul: 
factorii esenţiali în ceea ce priveşte comunitatea şi aspectele culturale. La fel ca alţii 
înaintea noastră, am susţinut că socializarea adolescentului nu poate fi conceptualizată 

fără lărgirea perspectivei noastre pentru a-i include pe congeneri, comunitatea şi procesele 
culturale, care interacționează reciproc conturând rezultatele dezvoltării. În concluzie, 
am fost inspirați de posibilitatea apariţiei unor noi abordări din amalgamarea cadrului 


ecologic cu conceptele SD. Ni se pare clar că prin intersectarea celor două abordări se 
pot efectua cercetări ample în viitor. 

funcţionale pe parcursul pubertăţii ca urmare a câştigului secundar în promovarea relaţiilor 
"heterosexuale. Aceste idei au fost confirmate prin utilizarea unei modelări a ecuaţiei structurale 
cu o mostră (n = 220), ce arată o combinaţie de management familial defectuos, eşec şcolar 
şi previziunea unei implicări în perioada pubertăţii într-un grup cu preocupări antisociale, 
care, la rândul ei, sugerează contacte sexuale timpurii. 

Granic, 1., Hollenstein, T. (în curs de apariţie), „Dynamic systems methods for model of 
developmental psychopathology”, Development and Psychopathology. 

Acest articol oferă o prezentare a celor mai noi tehnici metodologice şi concepte utilizate şi 
prelucrate de cercetătorii sistemelor dinamice de dezvoltare. Scopul prezentării metodologice 
este de a-i încuraja pe specialiştii şi psihopatologii de dezvoltare să-şi extindă repertoriul 
analitic cu tehnici pretabile studiului schimbărilor. Astfel a fost elaborată o metodă promițătoare 
pentru studiul interacțiunilor familiale, şi anume grila de analiză a condiţiei spaţiale, fiind 
subliniată utilitatea ei clinică. 

Lewis, M.D., Granic, 1. (eds.) (2000), Emotion, Development and Self-Organization ? Dynamic 
Systems Approaches to Emotional Development, Cambridge University Press, New York. 
Volumul face parte din seria editată de Cambridge pe marginea dezvoltării sociale şi emoţionale. 
E! include contribuţii ale specialiştilor în domeniul teoriei emoţiei (de exemplu, Klaus Scherer, 
John Gottman), dezvoltării emoţionale (cum ar fi Carroll Izard, Linda Camras, Marc D. 
Lewis, Ross Thompson, Allan Schore) şi din domeniul neuropsihologiei (de exemplu, Walter 
Freeman, Jaak Panksepp, Don Tucker). Aceşti oameni de ştiinţă, precum şi alte persoane au 
fost de acord să se implice în efortul de a identifica şi lansa practic un nou domeniu de 
specializare. Contributori de bază, care nu agreau abordarea sistemelor dinamice, şi-au revizuit 
lucrările din această perspectivă, iar specialişti care de ani de zile utilizau sistemele dinamice 

şi-au rezumat în acest volum programele de cercetare. 

Capitolul 5 


Stimularea dezvoltării adolescenților 
prin intermediul sportului şi al activităţilor 
desfăşurate în timpul liber 


Steven J. Danish, Tanya E. Taylor, Robert J. Fazio 


Dezvoltarea tinerilor nu trebuie văzută ca un fapt care se 
întâmplă de la sine. Deşi copiii reuşesc de cele mai multe ori 
'să se descurce în circumstanţe dificile, nu pot fi susținuți şi 
ajutaţi să crească în condiţiile aleatorii ale unor evenimente 
temporare. Este nevoie de ceva mai multă intenţie : un loc, 
o ligă, o formă de asociere, un grup de oameni unde valoarea 
se bazează pe continuitate, predictabilitate, istorie, tradiţie 
şi pe ocazia de a testa noile comportamente dobândite (Youth 
Development Commitee of the Lilly Endowment, 1991). 


Generalităţi 


Termenul „dezvoltarea tinerilor” a devenit popular şi a înlocuit conceptul de „prevenţie” 
în multe cercuri, ca şi termenul „alegere”, atunci când se discută modalităţile de 
intervenţie în cazul adolescenților. Din nefericire, înţelesul conceptului de „dezvoltare a 
tinerilor” este atât de confuz, încât este dificilă stabilirea atât a obiectivelor unei 
intervenţii ce are ca scop stimularea dezvoltării tinerilor, cât şi a procesului necesar 
pentru atingerea acestor obiective. Din acest motiv, unul dintre scopurile principale ale 
acestui capitol este să clarificăm ce anume înțelegem prin conceptul de stimulare a 
dezvoltării tinerilor şi cum diferă el de cel de prevenţie. 

Un alt obiectiv pe care îl avem în vedere este delimitarea atât a rolului sportului, cât 
şi a activităţilor desfăşurate în timpul liber în procesul de stimulare a dezvoltării 
adolescenților şi să explicăm în ce condiţii aceste activităţi pot avea vreo influenţă. 
Cercetătorii care au studiat rolul activităţilor extracurriculare, cum ar fi sportul, au 
pornit de la premisa că toate aceste activităţi corespund definiţiei propuse de Mahoney 

şi Stattin (2000). Acest lucru este departe de a fi adevărat. Pentru a înţelege potenţialul 
unei activităţi, este necesară cunoaşterea exactă a modului în care este implementată. 
Vom propune un model de implementare a unor programe care au fost concepute special 
pentru a stimula dezvoltarea. 


Definirea dezvoltării pozitive a tinerilor 


Modul în care definim dezvoltarea tinerilor influenţează în mod deosebit tipurile de 
intervenţii ce sunt dezvoltate. Din perspectiva unora, în special a acelor persoane care 
sunt orientate spre prevenţie, dezvoltarea tinerilor se referă la eliminarea problemelor. 
Totuşi, dacă definim totul în termeni de reducere a numărului de probleme, ar însemna 
să ne limităm. Nu definim oamenii în termeni de probleme, ci în termenii potenţialului 
pe care îl au. A fi lipsit de probleme nu este acelaşi lucru cu a fi competent sau a avea 
succes. Prin urmare, trebuie să le spunem tinerilor ce înseamnă şi să-i învăţăm deprinderi, 
valori, atitudini şi cunoştinţe necesare pentru a avea succes, dând dovadă de acelaşi 
entuziasm cu care lucrăm atunci când predăm concepte legate de prevenţia anumitor 
atitudini şi comportamente cu impact negativ asupra sănătăţii. 

„Numeroase organizaţii au identificat competențele ce au legătură cu dezvoltarea 
pozitivă a tinerilor. De exemplu, într-o serie de rapoarte ale Carnegie Council on 
Adolescent Development au fost identificate rezultate dezirabile ale dezvoltării adolescenților. 
În 1989, Consiliul a identificat cinci astfel de rezultate dezirabile : 


- abilitatea de a procesa informaţii provenite din surse multiple şi de a comunica cu 
claritate ; | 
— Capacitatea de a avea o direcţie de viaţă care să implice realizarea unor lucruri 
importante, învățând cum să înveţe şi, prin urmare, fiind capabili să se adapteze 
diverselor medii educaţionale şi de lucru ; | , 
— capacitatea de a fi un bun cetăţean, participând Ia activităţile organizate în cadrul. 
comunităţii de care aparţine şi manifestând preocupare pentru şi implicându-se în 
asigurarea stării de bine a celor din jur; 
— capacitatea de a fi o persoană implicată, etică, ghidându-se după anumite convingeri 
în ceea ce priveşte binele şi răul; 
— capacitatea de a fi o persoană sănătoasă. 
- A Li 
În 1995, acelaşi Carnegie Council a identificat şi alte rezultate asociate cu dezvoltarea 
personală şi socială. Ele includ: 


- găsirea unui loc valoros într-un grup constructiv ; 

- a învăţa cum să stabilească legături apropiate şi de durată; 

— a avea sentimentul că este o persoană de valoare ; 

- dobândirea unei baze solide în funcţie de care să ia decizii în cunoştinţă de cauză, în 
special în cazul problemelor cu impact major; 

- abilitatea de a fi capabil să folosească sistemele de suport aflate la dispoziţie ; 

— capacitatea de a avea o orientare pozitivă către viitor; | 

— capacitatea de a învăţa să respecte (Carnegie Corporation of New York, 1989, 1995). 


STIMULAREA DEZVOLTĂRII ADOLESCENȚILOR PRIN INTERMEDIUL SPORTULUI... 121 


Totuşi, alţi cercetători au identificat rezultate dezirabile. Pittman (1996) s-a centrat 
mai mult pe nevoia de a fi motivat pentru a fi competent în domeniile academic, 
vocaţional, fizic, emoţional, civic, social şi cultural. Bloom (2000) a descris competențele 
necesare, cum sunt abilitatea de a munci bine, de a se juca bine, de a iubi bine, de a gândi 
bine şi de a servi bine. Noi credem că „a fi bun” este o competenţă ce trebuie adăugată 
la această listă. Anterior, Danish şi colaboratorii săi (Danish, D'Augelli şi Ginsberg, 
1984) au definit competenţa ca fiind capacitatea de a face planuri de viaţă, de a fi 
încrezător în sine şi de a fi capabil să ceri ajutor altora. Danish (2000) credea că aceste 
competenţe le-ar permite adolescenților să fie mai performanţi în a-şi dezvolta încrederea 
în Viitor, să dobândească un sentiment de control asupra lor înşişi şi asupra mediului 
înconjurător şi pentru a deveni cetăţeni mai buni. 

Ceea ce este interesant la aceste seturi de competenţe e suprapunerea lor, deşi sunt 
etichetate şi definite uşor diferit. În plus, multe nu au origini recente. Conceptul de 
dezvoltare a competenţelor în adolescenţă există de câteva decenii. De fapt, fundamentele 
acestui concept se întind până la Erikson (1959) şi White (1963). 


Insuficienţa programelor dedicate dezvoltării pozitive a 
tinerilor 


Aşadar, de ce au existat doar câteva demersuri izolate de a implementa programe care să 
aibă ca scop promovarea dezvoltării tinerilor sau îmbunătăţirii competenţelor? Există 
mai multe explicaţii. În primul rând, deşi există nişte idei generale despre ceea ce 
înseamnă conţinutul dezvoltării pozitive a tinerilor, multe dintre competențele care 
alcătuiesc conceptul sunt vagi şi dificil de evaluat. Ca urmare a acestei ambiguităţi, nu 
am reuşit să definim reperele de dezvoltare sau paşii necesari pentru a ajunge la aceste 
“repere (Pittman, 1996). În al doilea rând, deoarece multe cercetări şi programe de 
intervenţie sunt sprijinite de guvern, de cele mai multe ori ne orientăm cercetările către 
priorităţile acestuia. Ele tind să încurajeze cercetările destinate reducerii problemelor de 
sănătate şi a celor de comportament. În consecinţă, cercetările şi programele orientate 
spre stimularea dezvoltării sau învăţarea de competenţe sunt pierdute din vedere şi, ca 
rezultat, sunt mai puţine resurse aflate la dispoziţia celor care au evitat implicarea în, dar 
„prezintă un risc crescut de a dezvolta comportamente neadaptative”. De fapt, se pare că, 
inclusiv atunci când anumite comportamente mai competente pot preveni sau modera 
implicarea în comportamente negative, competenţa în sine pare să aibă o valoare mică 
pentru persoana în cauză. 

Un al treilea motiv este că societatea noastră este preponderent orientată spre 
rezolvarea problemelor, mai ales în situaţii de urgenţă. Un asemenea tip de orientare, 
deşi deosebit de atractiv pentru sursele de sponsorizare, cum sunt mass-media şi 
persoanele particulare, este antitetic stimulării dezvoltării sau, în acest context, prevenţiei. 

„Consideraţi următoarea istorioară drept o ilustrare a acestui tip de orientare. 

O femeie stă pe o bancă, aflată pe malul unui râu, bucurându-se de o zi însorită. 
Deodată vede un trup dus de ape. Este un copil care încearcă cu disperare să se menţină 
la suprafaţă. Imediat, femeia sare în apă, scoate copilul şi îi face respiraţie gură la gură 

pentru a-l resuscita. În momentul în care copilul începe să respire, tânăra aude alte ţipete 
care vin dinspre râu. Se întoarce şi vede un alt copil luat de ape. Din nou, sare în apă, 
scoate copilul şi îi face respiraţie gură la gură pentru a-l resuscita. În timp ce copilul îşi 
redobândeşte cunoştinţa, femeia este surprinsă de alte ţipete, din spatele ei. Unal treilea 
copil pluteşte pe apă. Situaţia se repetă de mai multe ori. De fiecare dată, femeia 
salvează copilul. Cu timpul, devine din ce în ce mai obosită şi mai frustrată. Se întreabă 
de ce copiii cad în apă, dar are o dilemă. Dacă încearcă să se ducă în amonte să afle de 
ce copiii cad în râu şi să încerce să prevină repetarea acestui lucru, nu va mai putea să-i 
salveze pe cei care au căzut deja în apă şi plutesc în aval. Totuşi, dacă nu se duce în 
amonte, până la urmă va fi atât de obosită şi epuizată, încât nu va mai fi în stare să sară 
în apă şi să salveze copiii. Se simte neajutorată. Ce ar trebui să facă ? Să-şi direcţioneze 
energia către copiii care au nevoie de ea în prezent sau către grupul aflat în pericol? 
Dacă alege a doua variantă, ar trebui să intervină? Ar trebui să improvizeze o barieră 
temporară pentru a preveni căderea altor copii în apă sau să-i înveţe cum să înoate şi să 
ia decizii eficiente în ceea ce priveşte asumarea de riscuri ? | 
Povestea de mai sus subliniază două aspecte importante : 


1. Cât de prevalente sunt preocupările noastre pentru rezolvarea problemelor imediate ? 
2. Dacă luăm decizia să intervenim la nivel de comunitate, ar trebui să schimbăm 
mediile astfel încât să fie adaptate lipsei unor competenţe sau ar trebui să ne centrăm 
eforturile pentru a dezvolta aceste competenţe la copii şi la nivelul întregii comunităţi ? 


Până când nu ne vom stabili priorităţile astfel încât acestea să fie centrate pe 
dezvoltarea tinerilor şi a comunităţilor în care trăiesc, în loc să încercăm să-i protejăm 
de tentaţiile şi realităţile lumii, vom purta o luptă pierdută din start. Nu numai că este 
aproape imposibil să-i izolăm de tot ceea ce se întâmplă în jur, dar în încercarea de a face 
acest lucru, adolescenţii s-ar putea să piardă ocazia de a avea anumite experienţe esenţiale 
pentru dezvoltarea lor. 

Un al patrulea motiv pentru care există atât de puţine programe de dezvoltare a 
adolescenților este legat de faptul că nu este clar cum şi unde ar trebui ele implementate. 
O foarte mare importanţă o are ce anume va trebui predat. Programele care se centrează 
pe stimularea sau îmbunătăţirea dezvoltării pot preda diverse cunoştinţe, pot forma 
abilităţi şi/sau atitudini şi valori. A-i învăţa pe tineri ce se întâmplă în diverse situaţii sau 
a le furniza informaţii este cea mai simplă cale, dar şi cea mai puţin probabilă să 
determine modificări la nivel comportamental. La cealaltă extremă, formarea atitudinilor 
şi valorilor este cel mai greu lucru, dar, pe de altă parte, există şi probabilitatea cea mai 
mare ca acest proces de învăţare să ducă la dezvoltarea unor noi atitudini şi valori. 
Dezvoltarea de abilităţi se situează undeva la mijloc în ceea ce priveşte dificultatea cu 
care un material poate fi predat şi există o probabilitate mare ca în urma acestui proces 
de învăţare comportamentul să se modifice (Danish, 2000). 

În ultima vreme, educarea caracterului şi formarea de valori au devenit concepte 
populare în societatea noastră. Aşa cum am spus mai devreme, dezvoltarea caracterului 
este o sarcină dificilă, care până acum a avut ca rezultat mai mult retorică decât acţiune. 
Câteva medii posibile de împărtăşire a acestor atribute sunt casa, instituţiile religioase, 
şcolile sau programele desfăşurate după terminarea orelor de clasă. Casa şi, într-o 
măsură mai mică, bisericile, sinagogile şi moscheile reprezintă locurile ideale în care se 

invaţă valorile şi se adică trăsăturile. de caracter necesare pentru a f un adolescent 
competent. Este esenţial ca aceste atribute să fie comunicate în contexte în care tinerii 
sunt expuşi în mod continuu la contactul cu persoane influente din punct de vedere 
social. În cazul copiilor, probabil că aceste persoane sunt părinţii. Din nefericire, prea 
mulţi părinţi au încetat să mai joace un astfel de rol din cauza lipsei de timp, a faptului 
că ei înşişi nu au aceste calităţi sau din alte motive asemănătoare. Ca urmare, responsabilitatea 
a căzut pe umerii altor adulţi, cum ar fi profesorii, antrenorii şi liderii religioşi sau din | 
comunitatea de apartenenţă. Unii adulţi şi-au asumat foarte eficient acest rol, dar alţii 
nu. Chiar şi atunci când adulţii non-parentali vor să servească drept modele, este posibil 
ca ei să nu aibă timpul sau abilităţile necesare ori adolescentul să nu fie receptiv. 
Receptivitatea unui adolescent descreşte odată cu vârsta, pe măsură ce persoanele de 
aceeaşi vârstă devin principala sursă de influenţă (Danish, 2000). 

Unele organizaţii consideră că şcolile au un rol important, în acest tip de educaţie, 
pentru dezvoltarea pozitivă a tinerilor. Noi nu suntem de acord cu un asemenea punct de 
vedere, în special pentru că există presiuni foarte: mari asupra profesorilor în ceea ce 
priveşte timpul şi deciziile şcolilor legate de activităţile extracurriculare. Şcolile au 
devenit din ce în ce mai concentrate să-i înveţe pe elevi scrisul, cititul şi socotitul şi să 
creeze „0 cultură generală de bază” (Hirsch, 1988, p. Xi). In ciuda celor mai elaborate 
eforturi depuse de organizaţii — cum ar fi Character Education Partnership (CEP) şi 
Collaborative for Academic, Social and Emotional Learning (CASEL) - de a forma 
trăsături de caracter şi valori, atunci când accentul se pune pe a avea elevi buni, care să 
treacă testele de cunoştinţe de bază pentru a absolvi şi când aceleaşi rezultate stabilesc 
dacă şcoala respectivă rămâne acreditată sau nu, respectiv finanțată, iar profesorii îşi 
păstrează locurile de muncă, preocupările: privind dezvoltarea tinerilor, indiferent cum 
este definit acest concept, sunt minimizate (Danish, 2000). Mai mult,: activităţile 
extracurriculare, cum ar fi sporturile desfăşurate în spaţii acoperite, şi-au pierdut din 
importanţă în cadrul şcolilor, fiind înlocuite de competiţiile între şcoli. Prin urmare, de 
multe ori, mediul şcolar nu este un loc esenţial pentru formarea de trăsături de caracter 
sau pentru transmiterea de valori ; totuşi, programele bazate pe dezvoltarea de abilităţi, 
cum ar fi cele necesare pentru a face faţă încercărilor vieţii, s-ar putea să fie încă 
desfăşurate în anumite unităţi de învăţământ, dacă administraţia fornizbază oportunităţile 
necesare. 

Având în vedere faptul că şcolile au decis că activităţi ca ariei) Şi artele sunt 
neimportante şi nu se mai predau, locurile din afara şcolii au devenit mediul cel mai la 
îndemână pentru formarea unor atribute, cum ar fi trăsăturile de caracter, necesare de-a 
lungul vieţii. Din fericire, după încheierea orelor ar putea fi momentul ideal pentru 
formarea unor astfel de abilităţi, destinate să stimuleze dezvoltarea adolescenților (Danish 
şi Gullotta, 2000). 

Totuşi, nimeni nu ar trebui să subestimeze provocarea pe care o reprezintă implementarea 
unor astfel de programe după terminarea orelor de şcoală. Locurile evidente pentru 
desfăşurarea lor sunt cluburile/cercurile destinate adolescenților, cum ar fi Boys and 
Girls Clubs, 4-H Clubs şi YM/YWCA-urile. Din păcate, există temeri în ceea ce priveşte 
capacitatea acestor organizaţii destinate adolescenților de a deveni locuri în care să se 
implementeze astfel de programe. 

Rapoarte neoficiale legate de beneficiarii serviciilor oferite de programele aplicate 
după terminarea orelor în cadrul organizaţiilor destinate tinerilor sugerează că aproximativ 
o treime dintre copiii şi adolescenţii înscrişi nu beneficiază de ele, cei mai mulţi dintre 

cei dezavantajaţi fiind selectaţi în funcţie de culoarea pielii sau de cartierul în care 
locuiesc. Mai mult, pe măsură ce tinerii înaintează în vârstă, scade numărul de oportunităţi 
care pot avea un impact maxim. 

Lipsa de participare la astfel de activităţi din partea tinerilor dezavantajaţi din 
cartierele sărace este legată de taxe, precum şi de echipamentele şi/sau uniformele 
necesare. Taxele variază de la o organizaţie la alta şi de la o filială la alta. Imposibilitatea 
de a le plăti forţează aceste organizaţii să strângă fonduri din alte părţi pentru a oferi 
aceleaşi servicii şi tinerilor care nu pot plăti. Dacă există mai mulţi copii din aceeaşi 
familie, atunci problema se complică. Familiile evită să sacrifice un copil în favoarea 
celuilalt, astfel încât, de cele mai multe ori, nici unul nu va participa la program. Lipsa 
mijloacelor de transport sau la un preţ rezonabil şi problemele legate de siguranţă 
reprezintă alte probleme. | 

O altă provocare este legată de lipsa unor programe pentru fete. Există mai puţine 
fonduri destinate programelor dedicate fetelor, lucru valabil pentru toate fetele, dar în 
special pentru cele de culoare, cu precădere în oraşe. Boys and Girls Clubs oferă mai 
puţine servicii fetelor şi, în anumite organizaţii, în care există servicii dedicate fetelor, 
procentul tinerelor de culoare este mic. 

Lipsa de oportunităţi în ceea ce priveşte fetele a devenit critică deoarece a apărut o 
nouă temere legată de angajarea acestora în comportamente negative, considerate anterior 
ca fiind mai degrabă de domeniul băieţilor. Este nevoie în special de programe destinate 
victimelor abuzului fizic şi sexual. Altă categorie care beneficiază de servicii de slabă 
calitate sau chiar deloc este reprezentată de adolescenţii imigranţi şi de cei cu dizabilităţi. 

Deşi aparent se doreşte deservirea cât mai multor tineri în astfel de organizaţii, 
capacitatea lor de a se extinde este limitată. În prezent, nu există nici un consens în ceea 
ce priveşte necesitatea de a-i ajuta pe toţi copiii sau tinerii. Extinderea serviciilor 
presupune mai multe resurse : mai mulţi angajaţi, instruirea personalului, îmbunătăţirea 
facilităţilor, asigurare şi asistenţă tehnică (Edmundson, 2000). 

Rolul voluntarilor aduce provocări suplimentare. Voluntarii sunt percepuți în maniere 
diferite de către organizaţiile dedicate adolescenților. Sunt necesari, dar implică eforturi 
de recrutare, instruire şi susţinere, ceea ce solicită foarte mult capacitatea şi resursele 
organizaţiei şi ale personalului angajat în cadrul acesteia. În cazul unor organizaţii, mai 
ales al acelora din marile oraşe, este esenţial ca ele să-şi extindă paleta serviciilor ; în 
cazul altora, posibilitatea de a-şi aduce la un nivel profesional mai înalt actualii angajaţi 
este un aspect mult mai important. Chiar şi atunci când numărul de voluntari este 
suficient, de multe ori instruirea lor ește inadecvată. 

Ceea ce este evident este faptul că, dacă organizaţiile dedicate adolescenților se decid 
să preia aspectele neabordate de şcoală - ca urmare a faptului că s-a decis scăderea 
accentului pus pe programele care învaţă elevii cum să trăiască şi concentrarea atenţiei 
exclusiv pe ceea ce trebuie să ştie elevii —, atunci este nevoie de un suport financiar mai 
mare şi de resurse suplimentare. 

Potenţialul sportului ca activitate de dezvoltare pozitivă 
a tinerilor 


Impactul sportului în societatea noastră este extrem de mare. Cultura americană îi 
conferă o valoare deosebită, fiind o sursă de distracţie majoră atât pentru tineri, cât şi 
pentru bătrâni. Numai familia, şcoala şi televiziunea ocupă mai mult din timpul copiilor 
decât sportul (Institute for Social Research, 1985). Ewing, Seefeldt şi Brown (1996) au 
estimat că aproximativ 48.374.000 de copii şi adolescenţi cu vârste cuprinse între 5 şi 17 ani 
practică diverse sporturi în Statele Unite. 22.000.000 sau 45% dintre tineri sunt înscrişi 
în organizaţii sportive, cum ar fi Little League Baseball şi Pop Warner Football. Aproape 
2,5 milioane sau 5% plătesc ca să participe la activităţi sportive, cum ar fi înotul sau 
patinajul ; 14,5 milioane sau 30% participă la programe sportive recreative; 451.000 
participă la sporturi desfăşurate în spaţii acoperite, pe perioada şcolii primare, a 
gimnaziului şi a liceului; 12% din totalul adolescenților participă la concursurile între 
şcoli. Însă cea mai mare parte a adolescenților participă la programe sportive care nu 
sunt iniţiate de şcoală. Prin urmare, dacă dorim să intrăm în legătură cu adolescenţii, 
"trebuie să luăm în considerare stabilirea contactului cu ei în locurile în care sunt şi vor 
să fie — şi anume acolo unde sunt implicaţi în activităţi fizice şi sport (Danish, 2000 ; 

Hodge şi Danish, 1999). Rezumând, sportul este un fenomen cultural care se extinde la 
toate nivelele societăţii. 

Practicarea sportului poate fi un factor semnificativ în dezvoltarea identităţii, a stimei 

de sine şi a competenţelor la adolescenţi (Danish, Petitpas şi Hale, 1990; Fejgin, 1994; 

Fox, 1992; Kleiger şi Kirshnit, 1991; Zaharopoulos şi Hodge, 1991). Kleiber şi 
colaboratorii săi (Kleiber şi Kirshnit, 1991; Kleiber şi Roberts, 1981) au observat că 
sportul este un forum, un test structurat pentru învăţarea de abilităţi asociate cu valori de 
caracter cum ar fi responsabilitatea, conformismul, perseverenţa, asumarea de riscuri, 
“curajul şi autocontrolul. Mai mult, deoarece sportul este atât de important pentru tineri, 

locul în care se desfăşoară reprezintă un mediu în care ei petrec un anumit timp în mod 
voluntar. Sigur, nu întotdeauna este adevărat atunci când ne petrecem timpul în cadrul 
şcolii, fiind bine ştiut faptul că învăţăm mai bine atunci când ne aflăm acolo unde ne 
dorim să fim. i 
În ciuda afirmațiilor multor educatori şi cercetători că participarea la activităţile 

sportive facilitează dezvoltarea pozitivă a adolescenților, sportul nu este ceva magic. 

Simpla prezenţă pe terenul de joc sau în curtea şcolii nu contribuie la dezvoltare (Hodge 

şi Danish, 1999). Experienţa practicării sportului este cea care facilitează dezvoltarea 

adolescentului. Cercetătorii care au studiat efectele participării la activităţi sportive şi 

implicarea în activităţi desfăşurate în timpul liber au identificat atât efecte pozitive, cât 

şi efecte negative (Mahoney şi Stattin, 2000; Strean şi Garcia Bengoechea, 2001). 

Mahoney şi Stattin (2000) au constatat că structura şi contextul în care se desfăşoară 

activitatea sunt importante în a determina dacă participarea la activităţi sportive sau de 

timp liber duce la rezultate pozitive sau negative. Strean şi Garcia Bengoechea (2001) au 

descoperit că experienţa individuală a practicării sportului şi a activităţilor fizice este cea 

care determină dacă această participare este percepută ca fiind pozitivă sau negativă. 

Prin urmare, putem spune că nu simpla participare la activităţile sportive este cea care 
determină o dezvoltare pozitivă. Experieriţa individuală a iacţicăzii sportului poate 
reprezenta factorul critic. 

Experienţa unei persoane în practicarea de activităţi sportive poate cuprinde anumiţi 
factori şi poate fi definită diferit de indivizi diferiţi. Din punctul de vedere al obiectivului 
acestui capitol, vom considera că termenul „experienţă” include aspecte cum ar fi 
dezvoltarea, prin sport, a unor abilităţi de viaţă, transferabilitatea abilităţilor formate, 
relaţiile pozitive dintre antrenor şi sportivi şi interacţiunile pozitive cu colegii de echipă. 

Diverse abilităţi de viaţă pot fi învăţate prin participarea la activităţi sportive. Ele pot 
include stabilirea de obiective, comunicarea eficientă, rezolvarea de probleme, gestionarea 
unui conflict, managementul emoţiilor, furnizarea şi primirea de feedback, acceptarea 
interdependenţei, aprecierea diferenţelor şi managementul timpului şi al stresului (Danish 
et al., în curs de apariţie, b). Aceste abilităţi pot servi atât dezvoltării fizice, cât şi celei 
personale. Capacitatea de transferare a abilităţilor dinspre sport către alte domenii este 
probabil cel mai important aspect în facilitarea dezvoltării adolescenților. 

În afara experienţei de dezvoltare a diverselor abilităţi, adolescenţii care fac sport au 
în acelaşi timp posibilitatea de a interacţiona cu antrenorii şi colegii de echipă. Cercetările 
au arătat că tipul de leadership şi de relaţionare al antrenorului reprezintă un factor 
determinant în experienţa sportivă a tinerilor (Smith şi Smoll, 1996). În domeniul 
sportiv, antrenorului îi revine responsabilitatea creării condiţiilor de cultivare a dezvoltării 
pozitive. În crearea unui mediu de învăţare pozitiv nu este nimic mai important decât 
conştientizarea de către antrenor a impactului pe care îl are asupra adolescenților 
implicaţi. 

Interacțiunea cu colegii de echipă va afecta şi dezvoltarea adolescentului, deoarece ei 
înlocuiesc părinţii drept cea mai importantă sursă de influenţă în timpul perioadei de 
dezvoltare. Datorită naturii sporturilor, în special a celor de echipă, ce pun accentul pe 
lucrul cu ceilalţi şi pe stilul de conducere, adolescenţii au posibilitatea să interacţioneze 
şi să construiască relaţii cu colegii. 

Totuşi, oferirea unor asemenea ocazii de către activităţile sportive depinde foarțe 
mult de structura şi de contextul în care are loc experienţa sportivă. Mahoney şi Stattin 
(2000) au concluzionat că activităţile de tineret care previn comportamentele ce prejudiciază 
starea de sănătate (de exemplu, o diminuare a comportamentului antisocial) sunt mai 
structurate comparativ cu activităţile care pot duce la rezultate negative în adolescenţă. 
Şi alte cercetări au scos în evidenţă importanţa existenţei unei structuri în activităţile la 
care participă adolescenţii (Brown, 1988; Osgood er al., 1996). Cercetarea condusă de 
Mahoney şi Stattin (2000) a evidenţiat şi alţi factori esenţiali, inclusiv importanţa 
dezvoltării abilităţilor complexe, existenţa unor programe care să necesite o participare 
regulată, existenţa regulilor, a supravegherii din partea unui adult şi furnizarea de 
feedback. Cercetarea a identificat şi alte aspecte importante, în afara existenţei unei structuri : 
conectarea participanţilor cu colegi de echipă şi adulţi competenţi (Csikszentmihalyi, 
Rathunde şi Whalen, 1993 ; Fletcher, Elder şi Mekos, 1996), crearea de noi competenţe 
la participanţi pornind de la cele existente şi de la interesele acestora (Csikszentmihalyi, 

1990; Jones şi Offord, 1989; Mahoney, 2000) şi crearea de situaţii în care adolescenţii 
se simt competenţi şi acceptaţi (Eder, 1985; Eder şi Parker, 1987; Kinney, 1993). 

Pe mășură ce adolescentului îi creşte nivelul unei abilităţi, atunci şi activitatea de 
dezvoltare a ei trebuie să devină mai complexă. Sportul este un exemplu de activitate 

care poate furniza elementele de îmbunătăţire a dezvoltării. În următoarea secţiune vom 


vorbi despre cum poate fi concepută activitatea sportivă pentru a stimula dezvoltarea 
pozitivă a adolescenților. 


Conceperea de programe sportive preiei dezvoltarea 
adolescentului 


Consideraţii generale 


În secţiunea anterioară am subliniat importanţa dezvoltării unor activităţi organizate 
astfel încât să se sporească beneficiile participării la aceste activităţi. Principalul beneficiu 
este atingerea obiectivelor personale şi satisfacția derivată din aceasta (Danish er al., 
1993). Atingerea cu succes şi în mod satisfăcător a unui obiectiv este privită ca un 
mediator puternic al dezvoltării psihosociale. Unul dintre avantajele folosirii exemplelor 
sportive pentru a sublinia importanţa atingerii obiectivelor este legat de faptul că 
obiectivele în sport sunt de obicei tangibile, cu termene-limită scurte şi uşor de măsurat. 
Acest fapt îi oferă adolescentului o ocazie mai bună de a-şi da seama de valoarea stabilirii 
de obiective şi de a avea succes în stabilirea şi atingerea acestora. Obiectivele legate de 
stilul de viaţă, cum ar fi dezvoltarea unor obiceiuri alimentare bune, evitarea consumului 
de alcool şi a fumatului sau dezvoltarea de abilităţi academice şi de muncă, sunt frecvent 
mai greu de atins şi mai puţin clare. În plus, deoarece obiectivele legate de.stilul de viaţă 
necesită în mod obişnuit perioade mai lungi de timp pentru a le realiza, adolescenţii tind 
să piardă din vedere obiectivul propriu şi eşuează în aprecierea la maximă valoare a 
beneficiului rezultat din stabilirea de obiective şi dezvoltarea — consecutivă atingerii 
acestora - a unor abilităţi de viaţă necesare. 

Deşi nu ar trebui să le interzicem tinerilor să viseze, iar mulţi dintre ei visează să 
ajungă sportivi profesionişti, trebuie să admitem că din milioanele de persoane care 
practică un sport doar un mic procent ajung în final sportivi de elită şi/sau să facă o 
carieră în sport. Prin urmare, este imperativ ca adolescentul să înţeleagă că sportul îi 
oferă oportunitatea de a-şi defini mai bine identitatea, de a-şi descoperi alte abilităţi şi 
interese şi, cel mai important, de a aplica unele dintre valoroasele principii învăţate la 
activităţile sportive în alte sectoare ale vieţii lor. Dacă practicanţii unui sport se centrează 
doar pe visele şi obiectivele sportive, consecinţele pot fi negative. Implicarea excesivă în 
sport în adolescenţă poate duce la probleme legate de supraantrenare, cum ar fi expunerea 
la accidente. Deoarece tinerii încep să se implice în astfel de activităţi din ce în ce mai 
devreme, câteodată apare şi surmenajul, mai ales când părinţii şi antrenorii îi solicită să 
exerseze tot mai mult. O implicare puternică în sporturi poate duce, în special în cazul 
băieţilor, la evitarea învăţării şi a altor abilităţi sau a participării la alte activităţi şi, ca 
urmare, vor căuta securitatea în loc să încerce să-şi găsească propria identitate (Petitpas 
şi Champagne, 1988). În final, deoarece sportul are o natură competitivă inerentă, 
activităţile sportive tind să întărească orientarea către obiectivele legate de propriul sine 
mai mult decât către cele orientate spre sarcini. Cercetătorii au concluzionat că cea de-a 

doua orientare este cea mai adaptativă din punctul de vedere al dezvoltării psihosociale 
(Roberts, 1993). Dacă sportul este o forţă pozitivă pentru dezvoltare, el trebuie să 
faciliteze atingerea atât a obiectivelor orientate către sine, cât şi a obiectivelor orientate 
către sarcini. Acest echilibru este de cele mai multe ori dificil de atins, întrucât sportul 
se concentrează preponderent pe victorie şi pe criterii de comparare socială, ceea ce este 
valabil în special în cazul băieţilor. Într-adevăr, s-a sugerat că sportul este contextul 
social în care băieţii folosesc procesele de comparare socială pentru a-şi stabili propriul 
statut în raport cu colegii de echipă, precum şi propria stimă de sine (Veroff, 1969). 

Pe de altă parte, când rezultatul sportului este structurat către dezvoltarea psihosocială, 
este mult mai probabil ca obiectivele stabilite de baronul De Coubertin, fondatorul 
Jocurilor Olimpice moderne, să fie atinse. În descrierea scopurilor principale ale 
participanţilor, el a afirmat: 


Sportul sădeşte în trup seminţele calităţilor fizio-psihologice, cum ar fi calmul, încrederea, 
hotărârea. Aceste calităţi pot rămâne localizate în jurul exerciţiilor care au determinat apariţia 
lor, ceea ce se întâmplă adesea, chiar de cele mai multe ori. Câţi ciclişti de primă mărime, 
odată ce se dau jos de pe bicicletă, nu sunt ezitanţi la fiecare răscruce a existenţei lor, câţi 
înotători atât de curajoşi în apă, dar înspăimântați în faţa valurilor existenţei, câţi luptători de 
scrimă care nu pot aplica în bătăliile vieţii tehnicile rapide şi atât de perfecţionate de-a lungul 
concursurilor! Sarcina educatorului este să facă sămânţa să încolțească în organism, să o 
transpună dintr-o circumstanţă particulară la o paletă largă de circumstanţe, de la o categorie 
specială de activităţi la toate acţiunile individuale (1918). 


Una este să ştii obiectivele unui program sportiv proiectat să stimuleze dezvoltarea 
adolescentului şi cu totul altceva să ştii cum să implementezi acel program. Trei factori 
care trebuie avuţi în vedere sunt desfăşurarea şi implementarea unui program de dezvoltare 
după terminarea orelor, problematicile legate de un program de leadership şi modul în care 
se formează abilităţile ce pot fi transferate din domeniul sportiv în alte sectoare ale vieţii. 


Problemele de leadership 


Deşi activitatea sportivă se poate desfăşura într-un mediu structurat, ea poate varia la 
nivelul altor aspecte, cum ar fi rezultatul aşteptat, timpul şi calitatea supravegherii 
realizate de adulţi. Scopurile practicării unor sporturi în cazul oricărui adolescent sunt în 
general determinate de antrenor, de adulţii care supervizează respectiva activitate sportivă 
şi de către părinţi. Gould (2001) delimitează trei viziuni ale antrenorilor şi ale celorlalţi 
adulţi asupra rezultatului practicării unui sport, şi anume: câştigarea unei competiţii, 
formarea de sportivi mai performanţi sau a unor oameni mai buni prin intermediul 
sportului. 

În bine-cunoscuta serie de studii asupra comportamentului antrenorilor, Smith şi 
Smoll (1996) au evaluat eficienţa câtorva stiluri de antrenare la sportivii tineri, concluzionând 
că, atunci când antrenorii erau instruiți să răsplătească performanţa participanţilor rapid 
şi frecvent, să le răsplătească efortul, dar şi rezultatul şi să aibă aşteptări realiste, în 
concordanţă cu vârsta şi talentul sportivilor, aceştia se dezvoltau foarte rapid, le plăcea 
mai mult să practice sportul respectiv, îşi doreau mai mult să joace, considerau că 

antrenorul este mai bine informat şi un profesor mai bun şi le plăcea şi echipa mai mult. 
O asemenea orientare nu înseamnă că victoria şi competiţia nu sunt importante. Competiţia 
este un aspect-cheie care diferenţiază sportul de multe alte activităţi. Este o „situaţie în 
care compararea între performanţele indivizilor este realizată folosind anumite standarde 
de excelenţă, în prezenţa altora care cunosc aceste criterii (standarde)... şi care pot | 
evalua procesul de comparare” (Martens, 1975, p. 74). Este foarte important să subliniem 
faptul că, în definirea competiţiei, comparaţia nu se face între performanţele indivizilor. 
Standardul competiţiei este dat de performanţa actuală sau aşteptată a participanţilor. 

În concluzie, ceea ce face sportul o activitate plăcută pentru adolescenţi este faptul că 
antrenorul demonstrează abilităţi fizice, sociale şi de viaţă, le creşte nivelul de competenţă, 
stabileşte cu ei o relaţie de încredere, afectuoasă şi facilitează interacţiunea pozitivă cu 
alți adolescenţi. Identificarea lucrurilor pe care un antrenor „ar trebui” să le facă pentru 
a transforma experienţa sportivă într-una pozitivă şi ceea ce este el instruit şi poate să 
facă sunt două lucruri total diferite. Gould, Damarjian şi Medbery (1999) au realizat un 
studiu pentru a afla de ce informaţiile privind abilităţile mentale nu erau predate 
jucătorilor de tenis juniori. Concluzia lor a fost că antrenorii nu se simțeau confortabil 
în a preda această informaţie. Este foarte probabil că mulţi dintre ei nici nu aveau o astfel 
de abilitate. În schimb, atenţia lor era concentrată pe dezvoltarea capacităţilor fizice şi pe 
accentuarea importanţei câştigării competiţiei. Prin urmare, antrenorii se concentrau 
asupra sportului în sine, nu asupra adolescentului. 

Pregătirea antrenorilor pentru acest nou rol nu va fi uşoară. Pregătirea lor educaţională, 
dacă au fost instruiți, iar mulţi dintre ei nu au fost, s-a centrat mai mult pe dezvoltarea 
de abilităţi decât pe dezvoltarea individului. Dacă practică instruirea într-un mediu 
competitiv, s-ar putea să se concentreze numai pe câştigarea competiţiei sportive (dacă se 
concentrează şi pe asta). Numărul de persoane disponibile pentru activităţile de după 
terminarea orelor şi programele destinate tinerilor sunt dureros de inadecvate nevoilor, 
angajaţii sunt plătiţi prost şi sunt puţin sau deloc instruiți. Prin urmare, mulţi dintre 
antrenorii adolescenților, în special în cazul programelor de la sfârşitul orelor, sunt 
părinţi care se oferă să fie antrenori. În timp ce părinţii din cartierele mai bogate sunt 
mai dornici să se ofere voluntari, în cartierele mai sărace, recrutarea şi menţinerea 
voluntarilor este atât de dificilă, încât mulţi adolescenţi sunt fie neimplicaţi, fie implicaţi 
foarte puţin în astfel de programe, iar calitatea este mult mai slabă (Edmundson şi 
Dithmer, 1997; Reid şi Tremblay, 1994). 

Pentru a dezvolta programe calitative trebuie înfiinţate programe de educare a 


antrenorilor dedicate personalului angajat şi voluntarilor. Ele trebuie să aibă măcar 
câteva dintre următoarele caracteristici : 


1. Să fie modulare : să aibă componente multiple construite din module ce pot fi predate 
atât independent, cât şi în grup. 

2. Să fie flexibile: aplicabile unei majorităţi de sporturi şi de activităţi desfăşurate în 
timpul liber, astfel încât să fie adaptate oricărei audienţe. Ar trebui să existe un 
nucleu comun, precum şi componente diferite, adecvate diverselor activităţi, cum ar 
fi sportul sau artele. 

3. Să fie eficiente din punctul de vedere al costurilor şi al timpului : să fie sensibile la 


presiunile legate de timp, astfel încât instruirea să fie percepută c ca un proces de 
învăţare în timp. 

4. Materialele programului şi cele de instruire să fie disponibile în formate multiple 
(manuale, cărţi practice, rezumate, înregistrări video etc.), pentru a menţine un nivel 
înalt al interesului. 

5. Să fie în concordanţă unele cu altele: să aibă un punct de vedere şi o filosofie 
comune, evidente în cazul elementelor importante ale programului. 

6. Să poată fi predate şi învăţate de persoane diferite, în momente diferite şi în locuri 
diferite, pentru a facilita asimilarea programului de către comunitate. 

7. Să fie transportabile, uşor de reprodus şi suficient de robuste pentru a facilita 
asimilarea de către comunitate şi să fie aplicabile în diverse contexte, cu diverse 
nivele de resurse. 

8. Să poată fi evaluate: să conţină multiple nivele de apreciere şi evaluare, multe dintre 
ele putând fi incluse în etapa de implementare propriu-zisă a programului (Danish, 


2000). 


Rezolvarea problemelor de leadership va necesita o implicare serioasă din punct de 
vedere financiar şi al timpului. Trei probleme trebuie rezolvate. În primul rând, trebuie 
să fim dornici să sacrificăm timp şi resurse pentru a mări numărul liderilor adulţi. Având 
în vedere că şcolile nu mai reprezintă contextul ideal de asumare a responsabilităţilor 
pentru a fi un exemplu despre ceea ce înseamnă un lider, rezultă că această nevoie a 
crescut. În al doilea rând, trebuie să delimităm factorii care ne împiedică să ne implicăm 
în această sarcină. În al treilea rând, trebuie să decidem care sunt paşii ce trebuie 
parcurşi pentru a remedia situaţia. 

Cea de-a doua problemă legată de leadership priveşte părinţii. Ultimele e 5 
despre părinţii care se luptă cu oficialii, cu antrenorii, cu alţi părinţi şi chiar cu 
adolescenţii participanţi sunt uimitoare. Antrenorii şi alţi membri ai personalului vor să 
se întâlnească, în general, cu părinţii înainte de a începe sezonul, pentru a le explica 
filosofia echipei şi a ligii, astfel încât părinţii să ştie la ce să se aştepte şi să li se ofere 
posibilitatea să-şi retragă copiii din program dacă expectanţele lor nu se suprapun cu cele 
ale antrenorului sau ale ligii. Părinţii trebuie însă să accepte faptul că, pentru a se obţine 
un maximum de eficienţă, trebuie să susţină echipa, nu să acţioneze ca factor de: 
distragere. 

Totuşi, nu toţi părinţii sunt implicaţi în activităţile fiilor şi fiicelor lor. Locul părinţilor 
în programele desfăşurate după terminarea orelor, derulate de organizaţii dedicate 
adolescenților, este confuz. Uneori, programele servesc ca substitut pentru părinţi. În 
unele familii, părinţii au nevoie de o parte din suportul care este furnizat copiilor lor. 
Deoarece lucrează, nu sunt disponibili şi deci nu se poate conta pe ei, multe programe 
dedicate tinerilor nu au în mod automat programe dedicate părinţilor sau unei rude care 
vrea să se implice, iar organizatorii nici nu se aşteaptă să fie sprijiniți în desfăşurarea 
unor astfel de programe. Având în vedere numărul mare de provocări în dezvoltarea 
adolescenților, implicarea părinţilor, a celor care îi au în îngrijire şi a „tutorilor”, atunci 
când este posibil şi recomandabil, reprezintă o modalitate importantă de a stimula 
dezvoltarea adolescenților şi, în acelaşi timp, de a stimula dezvoltarea competenţelor 
parentale şi de a oferi afecţiune. Din păcate, puţine programe au resursele necesare 
pentru a dezvolta şi susţine o astfel de structură. 

Formarea unor lideri eficienţi este doar una dintre problemele cu care ne confruntăm. 
Cum să implementăm programe care să ducă la formarea de abilităţi de viaţă şi sportive 
este un alt aspect dificil. 

Dificultăţi în implementarea programului 


Dacă programul sportiv este proiectat astfel încât să-i ajute pe adolescenţi să-şi dezvolte 
atât abilităţile sportive, cât şi cele de viaţă, ceea ce este învăţat în domeniul sportiv 
trebuie să poată fi transferat şi în alte contexte, care nu ţin de SOL Există mai Dilie 
strategii care pot facilita acest transfer. Ele includ: 


proiectarea unor condiţii care să faciliteze ue la începutul activităţii ; - 
crearea de similarități între mediul de activitate şi mediul în care va avea loc transferul 
de noi abilităţi ; 


crearea de oportunităţi care să permită exersarea acestui transfer în sebe) unei 
activităţi ; 

crearea de oportunităţi de reflectare asupra emiri 4 avute ; 

implicarea colegilor de echipă care au încheiat cu succes activitatea ; 

implicarea unor persoane semnificative în procesul de învăţare; 

furnizarea unor Pipe pată ulterioare care să întărească experienţa (Gass, 1985). 


În cazul programelor sportive care au ca scop formarea abilităţilor de viaţă, similarităţile 
existente între învăţarea unui sport şi formarea unor abilităţi de viaţă furnizează un 
avantaj imediat. Ambele seturi de competenţe trebuie predate, şi nu „furate”. Simpla 
practicare a unui sport nu este suficientă. Nici o minge şi nici un teren de fotbal nu va 
conduce la formarea de competenţe necesare vieţii sau care să implice vreun aspect al 
dezvoltării pozitive. Combinarea participării la activităţi sportive cu prelegeri despre 
pericolele pe care le presupun consumul de alcool şi de droguri, gestionarea stărilor de 
furie şi înscrierea în şcoli înfiinţate de sportivi cunoscuţi sunt de asemenea inadecvate. 
În primul rând, a li se spune ce să nu facă este ceva obişnuit în cazul adolescenților şi, 
deşi persoana care transmite acel mesaj s-ar putea să fie importantă pentru ei, de multe 
ori mesajul î în sine poate să aibă un impact limitat. Dacă se doreşte să aibă un efect 
maxim, trebuie să se concentreze asupra aspectelor ce au ajutat persoana care furnizează 
mesajul să aibă succes, atât pe terenul de sport, cât şi în afara lui — de exemplu, puterea 
de caracter, voinţa neînduplecată şi dorinţa de a avea succes indiferent de obstacolele şi 
dificultăţile apărute în cale. Acestea sunt câteva dintre competențele de viaţă care îi pot 
ajuta pe adolescenţi să aibă succes mai târziu. Când această latură a sportivilor este 
evidenţiată, adolescenţii pot aprecia cu adevărat succesele lor şi învaţă ce pot să facă mai 
târziu. 

În al doilea rând, poate chiar mai important, este necesar să nu uităm că adolescenţii 
sunt foarte activi. Experienţa lor de viaţă sugerează că învaţă cel mai bine făcând decât 
vorbind. Dacă este adevărat că indivizii îşi amintesc doar 10% din ceea ce aud, în cazul 
adolescenților este posibil ca acest procent să fie mai mic. Un proverb chinezesc descrie 
cel mai bine procesul ideal de învăţare : ascult şi uit, văd şi îmi amintesc, fac şi înţeleg. 

De fapt, formarea de abilităţi de viaţă este similară cu formarea oricărei alte competenţe. 
Procesul de bază pentru predarea unei abilităţi este următorul : denumirea ei ; descrierea 
şi furnizarea unei raţiuni a utilizării ei; demonstrarea utilizării corecte şi incorecte a 
competenţei respective, astfel încât să poată fi observată ; oferirea de oportunităţi de 
practicare intensă, supravegheată a abilității, cu asigurarea permanentă a feedbackului. 


132 PSIHOLOGIA ADOLESCENȚEI 


Când are loc procesul de integrare între abilităţile sportive şi cele de viaţă, există aspecte 
cărora ar trebui să li se acorde o atenţie specială. În general, este benefică crearea de 
ocazii permanente de transfer între cele două, totuşi, dacă scopul programului este să 
promoveze transferul unui context către altul, este necesară o anumită Ci pn a 
activităților. 

După încercări şi erori, am constatat că, dacă formarea de abilităţi de viaţă se făcea 
în contexte prea diferite faţă de cele în care se formau abilităţile sportive, competențele 
de viaţă erau pur şi simplu ignorate sau uitate cu uşurinţă. Dacă instruirea pentru 
formarea de competenţe de viaţă era integrată complet în instruirea sportivă, tinerilor le 
era greu să înţeleagă cum competenţa de viaţă putea fi utilizată în afara activităţilor 
sportive. Ca rezultat al acestor experienţe, am dezvoltat următorul proiect instituţional. 
Mai întâi predăm conceptul general al competenţei, apoi, ca parte a procesului de 
instruire, punem accentul asupra faptului că sportivii de succes au trebuit să se perfecţioneze 
atât „de la gât în jos” (formarea abilităţilor fizice), cât şi „de la gât în sus” (formarea 
abilităţilor mentale). În continuare, explicăm şi oferim exemple prin intermediul diverselor 
„activităţi pentru a demonstra cum ambele tipuri de competenţe, fizice şi mentale, pot fi 
practicate şi îmbunătăţite în contextele sportive şi cum abilităţile mentale pot fi exersate 
şi îmbunătăţite în contextele non-sportive. Ulterior se creează oportunităţi pentru aplicarea 
şi exersarea abilităţilor pe terenul de sport. De asemenea, îi punem pe participanţi să 
utilizeze abilităţile respective şi în alte domenii ale vieţii şi îi ajutăm să dezvolte un plan 
de practicare a lor în respectivele arii. În final, le cerem participanţilor să ne povestească 
despre succesele şi eşecurile în aplicarea competenţelor respective în ambele contexte, 
atât în timpul sesiunii respective de învăţare, cât şi în următoarea sesiune. 


Exemple de programe sportive piutectate pentru formarea 
competenţelor de viaţă 


Programele SUPER (Sports United to Promote Education and Recreation) (Danish er 
al., în curs de apariţie, a) sunt exemple de programe care duc la formarea atât de 
competenţe sportive, cât şi de competenţe de viaţă. SUPER reprezintă o serie de sporturi 
care duc şi la formarea de competenţe de viaţă, ce sunt predate în baze sportive şi 
formează fundamentul unui program. Sesiunile implică trei seturi de activităţi : învăţarea 
unor abilităţi sportive privitoare la un anumit sport; învăţarea unor competenţe de viaţă 
care au legătură cu sportul în general şi a modului în care aceste competenţe sunt 
aplicabile şi în afara sportului ; practicarea sportului respectiv. Seturile de abilităţi sunt 
adaptate astfel încât să se potrivească unui anumit tip de sport şi unei anumite perioade. 
Fiecare dintre aceste activităţi durează între 20 şi 45 de minute. 

Un exemplu de program SUPER a fost aplicat în cadrul baschetului. O echipă de 
baschet mixtă, din prima divizie a NCAA, a fost instruită să predea acest tip de program 
elevilor din clasele V-VIII. Programul s-a derulat timp de 12 săptămâni, după orele de 
şcoală, o dată pe săptămână. Elevii erau organizaţi în echipe de câte 10, având doi liceeni 
drept antrenori. În timpul partidelor de 90 de minute erau trei secţiuni: fundamentele 
baschetului, jocul de baschet şi predarea de abilităţi de viaţă. Câteva dintre competențele 

de viaţă predate se refereau la : cum să viseze, cum să transforme aceste vise în obiective - 
posibil de atins, cum să dezvolte planuri care să-i ducă la atingerea obiectivelor, cum să : 
depăşească obstacolele ce apăreau pe parcurs, cum să dezvolte un suport social, managementul 
emoţiilor şi învăţarea unui stil pozitiv de dutondresăre, Toate aceste abilităţi eri, 
aplicabile dincolo de domeniul sportiv. 

Antrenorii liceeni fuseseră instruiți şi cum să folosească sistemul de Aire sportiv 
(SOS). SOS presupune concentrarea atenţiei asupra modului în care adolescenţii se 
implică în activităţi, şi nu doar măsurarea performanţei acestora. Înțelegerea modului 
„cum” furnizează informaţii despre competențele mentale ale participanţilor pentru a se - 
descurca în procesul de antrenare/predare, fiind foarte probabil să fie un bun indicator: 
al manierei în care ei vor răspunde şi la alte forme de instrucţie, cum ar fi şcoala Şi 
instruirea la locul de muncă. SOS este prezentat mai jos. 

Sistemul de observaţie sportivă: 


Cât de atenţi sunt participanţii atunci când li se dau li ia sau asistă la 
demonstraţii practice ? 

Ce se întâmplă dacă nu pot executa o activitate la nivelul aşteptărilor pe care le au? 
Pun întrebări atunci când nu înţeleg ceva sau aşteaptă să vorbească altcineva mai 
întâi? 

Iniţiază conversații sau aşteaptă să fie abordaţi ? 

Cum reacţionează atunci când au o performanţă bună sau slabă ? 

Cum reacţionează când alţii au o performanţă bună sau slabă? 

Cum reacţionează când cineva îi laudă sau îi critică? 

Renunţă când nu fac ceva bine sau perseverează ? 

Sunt în competiţie sau Po potoia cu colegii de echipă ? 


- €. ...- . < 


Dideiii liceeni ai nica SUPER au fost rugaţi să le vorbească 9 mamii oa 
echipelor lor despre ceea ce au observat. Fiecărui participant din clasele V-VIII i s-a dat 
la sfârşitul programului o agendă de competenţe de viaţă” care cuprindea şi un feedback 
către participanţi legat de „cum” şi „cât” de bine s-au descurcat. 

Hodge, Heke şi McCarroll (2000) au folosit modelul SUPER pentru a dezvolta Rugby 
Advantage Program (RAP) în Noua Zeelandă, iar Danish er al. (Danish, în curs de 
apariţie; Danish er al., 2000) au extins modelul dezvoltând First Teen Life Skills 
Program. | 

Deşi programele de formare a competenţelor de viaţă descrise mai devreme au fost 
predate unor persoane care trăiau în ţara de a cărei cultură aparţineau, un program de 
_ dezvoltare de abilităţi de viaţă având la bază programul SUPER a fost implementat şi pe 

populaţia indigenă din Noua Zeelandă. Programul Hokowhitu (Heke, 2001) este unul de 
intervenţie în cazul consumului de droguri şi alcool, prin intermediul sportului, proiectat 
de populaţia maori din Noua Zeelandă pentru propriii exponenţi. 

Concluzii 


Dintotdeauna am ştiut că sportul e: este mai mult decât o activitate fizică. Platon spunea că 
„valoarea morală a exerciţiilor şi sportului depăşeşte cu mult valoarea lor fizică” (1920, 
p. 46). Papa loan Paul al II-lea a definit sportul drept „o valorizare totală a trupului, un 
spirit sănătos de competiţie, o educaţie în spiritul valorilor vieţii, bucuria de a trăi” 
(Anon., 2000). Când sportul atinge aceste obiective, reprezintă o modalitate ideală de a 
stimula dezvoltarea pozitivă a adolescenților. Din păcate, mult prea frecvent astfel de 
programe nu au succes în atingerea obiectivelor. 

Pentru a le creşte rata de succes va trebui să facem faţă multor provocări. Mai întâi, 
să dezvoltăm competenţe în proiectarea educativă, în dezvoltarea şi evaluarea programului. 
În orice caz, trebuie să facem mai mult decât până acum. Trebuie să cuprindem mai 
mulţi adolescenţi în programe, dar pentru a putea oferi oportunităţi cât mai multor 
adolescenţi, va fi necesară recrutarea şi instruirea de noi antrenori şi reinstruirea celor 
vechi. Va fi nevoie de o extindere a capacităţii comunităţii de a oferi asemenea programe, 
încât ele să ajungă la cea mai mare — şi totuşi cea mai neexploatată, deşi foarte valoroasă — 
resursă, şi anume adolescenţii. Colegii sunt o resursă excelentă în predarea programelor 
de formare de competenţe de viaţă către cei mai tineri (Danish, 2000). 

În final, trebuie să încurajăm organizaţiile care au programe sportive şi de activităţi 
fizice destinate adolescenților, desfăşurate atât în cadrul şcolilor, cât şi în afara acestora, 
să adopte astfel de programe. Sportul este o instituţie bine definită la. nivel mondial, 
având reguli de comportament bine stabilite şi tradiţii. Multă lume, inclusiv organizaţii 
şi cercetătorii care fac studii despre adolescenţi, consideră că sportul contribuie deja la 
formarea competenţelor de viaţă şi de aceea este posibil să fie reticenţi la astfel de 
programe. Colaborarea cu organizaţiile naţionale, inclusiv cu organizaţiile sportive 
profesioniste, pentru a disemina eficient astfel de programe va fi necesară dacă vrem să 
creştem în mod semnificativ numărul adolescenților implicaţi în acestea. : 

Sportul poate fi un element esenţial în dezvoltarea personală atunci când programele 
sunt proiectate astfel încât să ofere experienţe de viaţă. Acest fapt este valabil: mai ales 
atunci când adolescenţii sunt învăţaţi să intre în competiţie cu ei înşişi ; adică atunci când 
competiţia se centrează pe maximizarea propriului potenţial şi pe atingerea obiectivelor 
personale. Cu alte cuvinte, participarea la activităţi sportive are cele mai bune efecte 
atunci când atenţia se concentrează pe autocunoaştere, intrând în opoziţie cu dorinţa de 
a-şi dovedi abilităţile. 

Dr. Bloom cercetează sporturi şi activităţi extraşcolare, precum şi eventualele avantaje şi dezavantaje ale 
acestora din perspectiva competenţei de dezvoltare. Este un scriitor incitant care îşi construieşte 
subiectul din punct de vedere teoretic, dar având şi o bună cunoaştere a literaturii de specialitate. 

Csikszentmihalyi, M. (1990), Flow : The Psychology of Optimal Experience, Harper & Row, New 
York. | Ş. 

Această carte ajută cititorul să înţeleagă cum o sarcină capătă o motivaţie intrinsecă. Elementele” 
esenţiale sunt: nevoia de echilibru între deprindere şi provocare, adâncirea completă în 
activitate, împletirea acţiunii şi vigilenţei, concentrarea totală asupra activităţii, sim al 
controlului şi o senzaţie de mişcare fără efort. După cum se observă din aceste elemente, nu 
este un aspect cotidian şi nici o stare pe care cineva ar încerca să o atingă. 

Danish, S$.J., Gullotta, T.P. (eds.) (2000), Developing Competent Youth and Strong Communities 
through After-School Programming, CWLA Press, Washington. 

Sunt descrise o diversitate de programe extraşcolare, suficient de detaliat, încât oricine să le poată 
aplica. Au fost făcute eforturi pentru a discuta câteva dintre componentele programelor care le 
conferă eficienţă. | 

Smith, FE.L., Smoll, R.E. (1996), Children and Youth in Sport: A Biopsychological Perspective, 
Brown & Benchmark, Madison, WI. | | 

Pornind de la cercetarea lor clasică din 1979 referitoare la antrenamentul tinerilor, autorii 
analizează dezvoltarea psihosocială a copiilor prin sport şi cum poate fi îmbogăţită experienţa - 
tinerilor, Ei identifică cele mai bune practici de antrenament care dau rezultate. 


Bibliografie 


Anon (22 mai 2000), „Sport as seen by the Pope”, Sports Illustrated, 94, p. 26. 

Bloom, M. (2000), „The uses of theory in primary prevention practice: Evolving, thoughts on 
sports and after-school activities as influences of social competence”, în S$.J. Danish, T.P. 

 Gullotta (eds.), Developing Competent Youth and Strong Communities through After-School 
Programming (pp. 17-66), CWLA Press, Washington, DC. 

Brown, B.B. (1988), „The vital agenda for research on extracurricular influences: A reply to 
Holland and Andre”, Review of Educational Research, 58, pp. 107-111. 

Carnegie Corporation of New York (1989), „Turning points: Preparing American youth for the 
21* century”, Reports of the Carnegie Council on Adolescent Development, Carnegie Corporation, 
Waldorf, MD. | 

Carnegie Corporation of New York (1995), „Great transitions : Preparing adolescents for a new 
century”, Reports of the Carnegie Council on Adolescent Development, Carnegie Corporation, 
Waldorf, MD. 


Csikszentmihalyi, M. (1990), Flow: The psychology of optimal experience, Harper & Row, New 
York. 

Csikszentmihalyi, M., Rathunde, K., Whalen, S. (1993), Talented Teenagers : The Roois of 
Success and Failure, Cambridge University Press, Cambridge. 

Danish, $.J. (2000), „Youth and community development : How after-school programming can 
make a difference”, în S.J. Danish, T.P. Gullotta (eds.), Developing Competent Youth and 
Strong Communities through After-School Programming (pp. 275-302), CWLA Press, Washington, 

Danish, S$.J. (în*curs de apariţie), „Teaching life. skills through sport”, în M. Gatz, M.A. 


Messner, S.J. Ball-Rokeach (eds.), Paradoxes of Youth Sport (pp. 49-60), State University of 
New York Press, Albany, NY. 


136 _ PSIHOLOGIA ADOLESCENȚEI 


Danish, s. J., Brunelle, J., Fazio, R., Hogan, C. (2000), „The First Tee National Youth Golf and 
i endanebib Academy : First evaluation report”, nepublicat. | 

Danish, $.J., D'Augelli, A., Ginsberg, M. (1984), „Life development intervention : Priulotion of 
mental health through the development of competence”, în S. Brown, R. Lent (eds.), Handbook 
of Counseling Psychology (pp. 520-544), Wiley, New York. 

Danish, $.J., Fazio, R., Nellen, V., Owens, S. (în curs de apariţie, a), „Teaching life skills 
through sport: Community-based programs to enhance adolescent development”, în J. Van 
Raalte, B. Brewer, B. (eds.), Exploring Sport and Exercise Psychology (ed. a II-a), American 
Psychological Association, Washington. 

Danish, $.J., Gulloua, T.P. (eds.) (2000), Developing Comperent Youth and > Ali i pe NR 
îhrough After-School Progranuning, CWLA Press, Washington, DC. 

Danish, $.J., Hodge, K., Heke, 1., Taylor, T. (în curs de apariţie, b), „Promoting healthy 
development of youth through physical activity and APOI în T.P. Gullotta, M. Bloom (eds.), 
Encyclopedia of Primary Prevention. 

Danish, $.J., Petitpas, A.J., Hale, B.D. (1990), „Sport as a context for developing competence”, 
în T.P. Gullotta, G. Abaxat, R. Montemar, R. (eds.), Developing Social Competency in 

Adolescence (pp. 169-194), Sage, Newbury Park, CA, vol. 3. 

Danish, $.J., Petitpas, A.J., Hale, B.D. (1993), „Life development intervention for athletes : Life 
skills through sports”, Counseling Psychologist, 21(3), pp. 352-385. 

De Coubertin, P. (1918), „What we can now ask of sport”, comunicare adresată Clubului Liberal 
Grec din Lauranne, Franţa, 24 februarie (trad. J. Dixon, în Zhe Olympic Idea : Discoveries 
and Essays, Carl Diem Institut, Kâln, 1996). 

Eder, D. (1985), „The cycles of popularity: Interpersonal relations among e adolescents”, 
Sociology of Education, 58, pp. 154-65. | 

Eder, D., Parker, S. (1987), „The cultural production and reproduction of gender: The effect of 
extracurricular activities on peer-group culture”, Sociology of Education, 60, pp. 200-214. 

Edmundson, K. (2000), „Issues in after-school youth development programming”, în $.J. Danish, 
T.P. Gullotta (eds.), Developing Competent Youth and Strong Conununities îhrough After-School 
Programming (pp. 217-238), CWLA Press, Washington, DC. 

Edmundson, K., Dithmer, B. (1997), „Developing opportunities for participation in structured 
activities for pr and youth”, raport nepublicat pentru Robert Wood Johnson Foundation. 

Erikson, E. (1959), „Identity and the life cycle : Selected papers”, Psychological Issues, 1(1), pp. 5-165. . 

Ewing, M., Seefeldt, V., Brown, T. (1996), „The role of organized sport in the education and health 
of American children and youth”, lucrare nepublicată solicitată de Carnegie Corporation, New York. 

Fejgin, N. (1994), „Participation in high school sports: A subversion of school mission or 
contribution to academic goals? ”, Sociology of Sport Journal, 11, pp. 211-230. 

Fox, K. (1992), „The complexities of self-esteem promotion in physical education and sport”, în 
T. Williams, L. Almond, A. Sparkes (eds.), Sport and Physical Activity : Moving Towards 
Excellence (pp. 383-389), E & E.N. Spen, Londra. 

Gass, M. (1985), „Programming the transfer of learning in adventure education”, Journal of 
Experimental Education, 8(3), pp. 18-24. 

Gould, D. (2001), „Coaching the child not the sport”, prezentare realizată pentru VCU Conference 
on Learning Life Lessons through Sport: Focus on Youth Development, Richmond, VA, 
februarie 2001. 

Gould, D., Damarjian, N., Medbery, R. (1999), „An examination of neta skills training in 
junior tennis coaches”, Sport Psychologist, 13, pp. 127-143. 

Heke, I. (2001), „The Nokaiitităi Program: Designing a sporting intervention to adress alcohol 
and substance abuse in adolescent Maori”, manuscris, University of Otago, Dunedin, Noua 
Zeelandă. 

Hirsch, E., Jr. (1988), Cultural Literacy, Vintage, New York. 


STIMULAREA DEZVOLTĂRII ADOLESCENȚILOR PRIN INTERMEDIUL SPORTULUI.. Pi 
- Hodge, K., Danish, S.]. (1999), „Promoting life skills for adolescent males ATI sport”, în A. 
Horne, M. Kiselica (eds.), Handbook of atei Boys and Adolescent Males (pp. 55-71), 

Sage, Thousand Oaks, CA. 

Hodge, K., Heke, J.1., McCarroll, N. (2000), „The Rugby Advantage Program (RAP)”, manuscris, 
University of Ohâgg. Dunedin, Noua Zeelandă. 

Institute for Social Research (1985), „Time, goods & well-being”, Michigan State University, Sta 
Arbor, MI, nepublicat. 

Jones, M.B., Offord, D.R. (1989), „Reduction of antisocial behavior in poor children by non-school 
skill-development”, Journal of Child Psychology and Psychiatry, 30, pp. 737-750. 

Kinney, D.A. (1993), „From nerds to normals: The recovery of identity among adolescents from 
middle school to high school”, Sociology of Education, 66, pp. 21-40. 

Kleiber, D.A., Kirshnit, C.E., „Sport involvement and identity formation”, în L. Diamant, (ed.), 
Mind-Body Maturity : Psychological Approaches to Sports, Exercise, and Fitness (pp. 11-193), 

 Hemisphere, New York. 

Kleiber, D.A., Roberts, G.C. (1981), „The effects of sport experience in the development of social 
character: An exploratory investigation”, Journal of Sport Psychology, 3, pp. 114-122. 
Mahoney, J.L.. (2000), „School extracurricular activity participation as a moderator in the 

development of antisocial patterns”, Child Development, 71, pp. 502-516. 

Mahoney, J.L., Stattin, H. (2000), „Leisure activities and adolescents” antisocial behavior: The 
role of structure and social context”, Journal of Adolescence, 23, pp. 113-127. 

Martens, R. (1975), Social Psychology and Physical Activity, Harper & Row, New York. 

Osgood, D.W., Wilson, J.K., O'Malley, P.M., Bachman, J.G., Johnston, L.D. (1996), „Routine 
activities and individual deviant behavior”, American Sociological Review, 61, pp. 635-655. 

Petitpas, A.L., Champagne, D.E. (1988), „Developmental programming for intercollegiate athletes”, 
Journal of College Student Development, 29(5), pp. 454-460. 

Pittman, K.J. (1996), „Programs that work”, online, http : //www.iyfnet.org/document. cfin/22/ 
genera)/51. 

Plato (1920), „Protagoras”, în A. Cubberly (ed.), Readings in the History of Education (p. 46), 
Houghton-Mifflin, New York. 

Reid, 1., Tremblay, M. (1994), „Canadian youth: Does activity reduce risk? ”, raport către 
Inter-Provincial Sport and Recreation Council, University of New Brunswick, Fredericton, 
NB, Canada. | | 

Roberts, G. (1993), „Motivation în sport: Understanding and enhancing the motivation and 
achievement of children”, în R. Singer, M. Murphey, L.K. Tennant (eds.), Handbook of 
Research on Sport Psychology (pp. 405-420), Macmillan, New York. 

Smith, F.L., Smoli, R.E. (1996), Children and Youth in Sport: A Biopsychological Perspective, 
Brown & Benchmark, Madison, WI. 

Strean, W.B., Garcia Bengoechea, E. (2001), Fun in Youth Sport : :Perspectives from Coaches' 
Conceptions and Participants" Experiences, lucrare prezentată la Association for the Advancement 
of Applied Sport Psychology, octombrie, Orlando, FL. 

Task Force on Education of 'Young Adolescents (1989), Turning Points : Preparing American 
Youth for the 21" Century, Carnegie Corporation, New York. 

Veroff, 3. (1969), „Social comparison and the development of achievement motivation”, în C.P. 
Smith (ed.), Achievemeni-Related Motives in Children (pp. 46-101), Russell Sage, New York. 

White, R. (1963), „Ego and reality in psychoanalytic theory: A proposal regarding independent 
ego energies” (Monograph 11], Psychological Issues, International University, New York, 3(3). 


Zaharopoulos, E., Hodge, K. (1991), „Self-concept and sports participation” , Journal of Psychology, 
Noua Zeelandă, 20, pp. 12-16. 


Capitolul 6 
Piaţa muncii şi cariera 


Fred W. Vondracek, Erik J. Porfeli 


Introducere 


Teoreticienii din domeniul dezvoltării umane sunt de acord, în general, că una dintre 
sarcinile principale din adolescenţă este ca tinerii să fie pregătiţi, astfel încât, în final, 
să-şi poată asuma un rol viabil pe piaţa muncii. Conform unora dintre ei, adolescenţii 
devin adulţi doar când reuşesc să obţină „primul loc de muncă real” (Inhelder şi Piaget, 
1958). Bandura (1995, p. 23) nota că: 


„Alegerile pe care le fac oamenii în cursul perioadelor de formare le influenţează viaţa. Astfel 
de alegeri determină care dintre capacităţile pe care le au vor fi cultivate, opţiunile la care se 
renunţă sau rămân realizabile de-a lungul vicţii şi stilul de viaţă pe care îl vor urma. Printre 
alegerile care pot schimba viaţa, cele care se centrează pe alegerea viitoarei ocupaţii şi pe 
dezvoltare au o importanţă specială. 


Totuşi, teoreticienii dezvoltării nu sunt singurii care plasează munca pe o poziţie 
centrală în adolescenţă. Studiile întreprinse pe adolescenţi, privind speranţele, obiectivele 
şi aspiraţiile lor de viitor, desfăşurate în cadrul unor culturi variate, au demonstrat că 
sunt foarte interesaţi de educaţia lor şi de viitoarea ocupaţie (cf. Nurmi, 1991). De 
exemplu, un studiu efectuat pe un eşantion de studenţi din Germania a indicat că găsirea 
unui loc de muncă era principala lor preocupare (Foerster şi Friedrich, 1996). În 
Olanda, Bosma (1992) a raportat că, în timpul interviurilor luate pe tema identităţii, 
adolescenţii s-au referit cel mai frecvent la şcoală/(viitoarea) ocupaţie ca fiind cele mai 
importante elemente pentru ei. La urma urmei, a avea „un loc de muncă real” şi a fi 
plătit pentru munca depusă reprezintă un pas important către autonomie, independenţă şi 
statutul de adult. 

Munca influenţează viaţa adolescenților în mai multe privinţe. Traseul educaţional, 
deprinderile şi cunoştinţele asimilate reflectează şi au impact asupra aspirațiilor de 
muncă ale adolescenților. Ei îşi aleg frecvent prietenii dintre colegii de şcoală şi, adesea, 
dintre cei care au aceleaşi preocupări educaţionale. Pornind de aici, alegerea prietenilor 
modelează şi este modelată de opţiunile academice şi vocaţionale, de abilităţile şi 

interesele comune. Dincolo de contextul şcolar, este bine ştiut faptul că primele contacte 
cu munca ale adolescenților au loc, frecvent, în context familial. Prestarea de treburi 
casnice şi primirea de feedback direct şi indirect constituie unele dintre cele mai timpurii 
experienţe de muncă pentru copii şi adolescenţi. De asemenea, cei din urmă experimentează 
indirect lumea muncii prin intermediul relatărilor părinţilor şi al reacţiilor acestora faţă 
de locul lor de muncă. În ciuda prezenţei muncii în viaţa copiilor, se ştie destul de puţin 
despre cum pot fi încurajați adolescenţii să privească munca mai mult ca o oportunitate 
(şi mai puţin ca o povară), ca o cale de a-şi crea şi structura propria viaţă. De asemenea, 
nu se ştiu prea multe despre modul cum asimilează adolescenţii valorile care determină 
tipurile de recompense şi satisfacţii, pe care le vor căuta, în ultimă instanţă, la un loc de 
muncă. O explicaţie parţială pentru această lipsă de cunoaştere este faptul că studiile 
asupra relaţiilor adolescenților cu piaţa muncii nu reprezintă o disciplină sau un domeniu 
de studiu. Acest aspect este abordat în cadrul mai multor discipline, de la psihologie şi 
sociologie la educaţie şi economie. Diversitatea cercetărilor, deşi insuficiente, nu numai - 
că demonstrează locul central al muncii în experienţa fiecărui om, dar şi atrage atenţia 
asupra necesităţii de a o considera mai mult decât un fenomen psihologic sau sociologic. 

În acest capitol vom trece în revistă cât mai mult din ceea ce este cunoscut în prezent 
despre adolescenţă şi piaţa muncii. Vom aduna rezultate din diverse domenii şi le vom 
organiza în conformitate cu un cadru de dezvoltare contextual. Nu ar avea sens să privim 
adolescenţa numai din perspectiva dezvoltării. Oricum, dezvoltarea adolescenților nu 
este identică. Băieţii şi fetele experimentează această perioadă destul de diferit. Mai mult 
decât atât, ei cresc în familii diferite, în culturi diferite, în circunistanţe economice 
diferite şi în medii fizice diferite. Şcolile pe care le urmează sunt diferite, ca şi grupurile 
de prieteni, atât din cadrul şcolilor, cât şi din cartierele în care trăiesc. Prin urmare, a 
vorbi despre dezvoltare fără a lua în considerare şi contextul, nu ar avea sens. Întrucât 
discuţia despre toţi aceşti factori contextuali depăşeşte scopul capitolului, trebuie menţionat 
că există o literatură foarte generoasă în sociologie, ce studiază cursul vieţii, bazată pe 
observaţia că numeroasele contexte menţionate anterior structurează drumul dezvoltării 

"vocaţionale începând din. adolescenţă şi apoi de-a lungul întregii vieţi (de exemplu, 
Clausen, 1993 ; Kohn şi Schooler, 1983), iar dezvoltarea individuală are loc ținând cont 
de constrângerile şi de oportunităţile ivite în cale. 

Folosirea unei perspective de dezvoltare contextuală presupune a se acorda o atenţie 
simultană atât diferenţelor individuale în dezvoltare, cât şi diferenţelor în dezvoltarea 
adolescenților în contexte variate. Deoarece ne concentrăm asupra muncii de-a lungul 
acestui capitol, ne vom referi la dezvoltarea vocaţională şi a carierei la adolescenţi. 
Evident, în cazul dezvoltării vocaţionale a unor adolescenţi, ea are loc treptat şi în final 
ajung să practice meseria pe care şi-o doreau atunci când erau copii. Le place ceea ce 
fac, sunt performanţi în domeniul în care lucrează şi sunt răsplătiți pentru asta. În cazul 
altor adolescenţi, este posibil ca dezvoltarea vocaţională să nu aibă aceeaşi evoluţie 
pozitivă. S-ar putea ca ei să lupte din greu pentru a-şi găsi un loc de muncă, să ajungă 
să le displacă ceea ce fac şi să se simtă recompensaţi mai puţin. decât merită. Cum este 
posibil ca direcţii atât de diferite să caracterizeze dezvoltarea vocaţională la adolescenţi ? 
Care sunt factorii care duc la o carieră satisfăcătoare şi de succes sau la frustrare şi eşec 
în muncă? În căutarea răspunsurilor la aceste întrebări, vom examina cum explorează 
adolescenţii piaţa muncii, cum îşi dezvoltă interesele şi valorile legate dejjeb Şi, în final, 
cum decid ce tip de activitate sau ce carieră să urmeze. 

Explorarea pieţei muncii 


În societăţile occidentale, copiii şi adolescenţii sunt încurajați să exploreze piaţa muncii, 
pregătindu-se pentru a se angaja şi a deveni cetăţeni productivi. Multe tatonări au loc 
neoficial şi includ activităţi extraprofesionale, cum ar fi hobby-urile şi activităţile 
desfăşurate i în timpul liber. De asemenea, mulţi adolescenţi află informaţii despre diverse 
ocupaţii prin intermediul programelor şcolare. Specialiştii în domeniul carierei au 
subliniat faptul că rolurile de adolescent în timpul liber şi de adolescent-elev, care au cel 
mai mare impact în adolescenţă, le oferă multe ocazii de a se pregăti pentru piaţa muncii 
(SUPER, 1980). Holland (1997) a precizat că activităţile desfăşurate în timpul liber sunt 
alese în baza unor factori de personalitate şi a unor interese care ghidează o eventuală 
selecţie a viitoarei ocupaţii. Într-adevăr, adolescenţii nu prea fac distincţie între timpul 
liber, şcoală şi muncă (Vondracek şi Skorikov, 1997). Adolescentul este receptiv la orice 
aspect al vieţii care îi oferă posibilitatea de a explora şi a învăţa. Contextele în care se 
desfăşoară activităţile din timpul liber şi cele şcolare sunt discutate în alt capitol al 
acestui volum. Prin urmare, ne vom concentra acum atenţia asupra rolulului pe care îl au 
locurile de muncă cu jumătate de normă în dezvoltarea carierei adolescenților. 


Locurile de muncă cu jumătate de normă 


Experienţa în muncă joacă un rol important în maniera în care se autodefinesc adolescenţii. 
Confruntarea cu realitatea muncii plătite îi poate stimula să analizeze cu seriozitate, de 
multe ori pentru prima dată în viaţă, cine îşi doresc să fie (sau să nu fie) sau ce ar putea 
fi pe piaţa muncii. Oricum, există păreri controversate în legătură cu impactul pe care îl 
are experienţa de lucru în adolescenţă, dacă este un factor pozitiv, negativ sau neutru în 
dezvoltarea viitoarei cariere. Ar trebui ca adolescenţii să lucreze ? Unii părinţi consideră 
că este rezonabil să-şi lase copiii să înveţe (ceea ce poate fi oricum interpretat ca un tip 
de muncă). Alţii consideră că activitatea plătită determină un respect mai mare faţă de 
muncă şi subliniază valoarea acesteia ca modalitate de a obţine lucrurile pe care cineva 
şi le doreşte. 

Părinţii nu sunt singurii care s-ar putea să aibă păreri diferite în ceea ce priveşte 
răspunsul la întrebarea dacă munca stimulează o dezvoltare sănătoasă a adolescenților. 
Cercetătorii au obţinut rezultate relativ diferite în studiile lor despre munca în rândul 
adolescenților, realizate în ultimele două decenii. Un studiu citat foarte frecvent (Greenberger 
şi Steinberg, 1996) s-a centrat pe aspectele negative ale implicării adolescenților în 
muncă, trăgând concluzia că aceia care lucrează cu jumătate de normă în timpul liceului 
sunt mult mai predispuşi spre a fuma şi a se droga cu marijuana decât cei care nu 
lucrează. Mai mult decât atât, studiul a concluzionat că locurile de muncă cu jumătate de 
normă, mai ales atunci când depăşeau 15-20 de ore pe săptămână, interferau cu activităţile 
şcolare şi determinau atitudini cinice faţă de munca plătită. Alte studii au stabilit că elevii 
care lucrau aveau o predispoziţie mai mare spre a fi implicaţi în comportamente 
nepotrivite (Steinberg şi Dornbusch, 1991) şi să consume o cantitate mai mare de băuturi 

alcoolice (Mortimer et al., 1996). În aproape toate situaţiile în care au fost identificate 
consecinţe negative asociate cu adolescenţii care lucrau, s-a constatat că aceştia aveau 
programe excesiv de lungi, ceea ce le limita posibilitatea de a beneficia de oportunităţile 
de a avea relaţii sociale tipice perioadei adolescenţei (Greenberger, 1988) şi determinau 
creşterea suprasolicitării şi a riscurilor asociate cu stilurile de viaţă nesănătoase (Bachman 
şi Schulenberg, 1993). Foarte interesant, Mortimer et al. (1996) a descoperit că liceenii 
aflaţi în ultimii ani de studiu şi care lucrau un număr moderat de ore aveau note mai bune. 
decât cei care lucrau mai mult de 20 aa ore pe săptămână, dar aveau note mai bune şi 
decât cei care nu munceau. 

Rezultatele pozitive ale aloiesclfiților ce munceau cu jumătate de normă : au fost 
frecvent raportate în paralel cu cele negative, sumarizate anterior. De exemplu, Greenberger 
şi Steinberg (1986) au concluzionat că, în ciuda preponderenţei consecinţelor negative, 
adolescenţii care aveau locuri de muncă au declarat că sunt mai punctuali, mai serioşi şi 
mai responsabili decât colegii lor care nu munceau. Astfel de rezultate sunt concordante - 
cu rapoartele care evidenţiază că adolescenţii cu experienţă de muncă au şanse mai mari 
de a se angaja după terminarea liceului (Kablaoui şi Pautler, 1991; Stern şi Nakata, 
1989). Un alt studiu a verificat impactul locurilor de muncă cu jumătate de normă asupra 
manierei în care adolescenţii valorizau diverse aspecte ale muncii, rezultatele arătând că 
adolescenţii angajaţi valorizau mai puţin aspectele adiacente ale muncii (de exemplu, 
statutul, puterea, prestigiul) şi valorizau mai mult aspectele centrale, cum ar fi creativitatea, 
realizările proprii şi autodezvoltarea (Skorikov şi Vondracek, 1997). Primele aspecte 
sunt de obicei asociate cu valorile şi motivaţia extrinsecă, de exemplu, recompense 
derivate din muncă, dar externe muncii în sine, în timp ce a doua categorie reprezintă 
valorile şi motivaţia intrinsecă (de exemplu, recompensele ce derivă din muncă) (Mortimer 
şi Lorence, 1995). În fine, există dovezi ce sugerează că adolescenţii angajaţi cu jumătate 
de normă au relaţii mai bune cu părinţii, deoarece aceştia apreciază autonomia şi 
independenţa crescute, ce sunt de obicei asociate cu a avea un loc de muncă (Phillips şi 
Sandstrom, 1990; Shanahan er al., 1996). 

În mod clar, întrebarea dacă a avea un loc de muncă cu jumătate de normă este un 
lucru pozitiv sau negativ pentru adolescenţi este prea simplă (cf. Hamilton şi Lavine-Powers, 
1990). Aşa cum observă Finch, Mortimer şi Ryu (1997, p. 327), „consecinţele tranziţiei 
către un loc de muncă cu jumătate de normă depind de calitatea experienţei de muncă, 
de semnificaţia acesteia şi de contextul în care are loc”. Intrarea pe piaţa muncii imediat 
după terminarea liceului sau continuarea studiilor la facultate reprezintă unul dintre 
factorii-cheie ai utilității unui loc de muncă cu jumătate de normă în anii de liceu. Cei 
care îşi propun să urmeze o facultate sunt cei mai predispuşi spre a percepe experienţa 
de lucru ca pe „ceva ce trebuie făcut” şi ca pe o sursă de venituri suplimentare. În cazul 
lor, este cel mai puţin probabil să considere că locurile de muncă cu jumătate de normă 
sunt un preambul al viitoarelor lor cariere şi nu se aşteaptă să lucreze în acelaşi domeniu. 
Elevii care îşi propun să nu mai studieze după terminarea liceului sau chiar să întrerupă 
studiile liceale prezintă probabilitatea cea mai mare de a-şi păstra joburile cu jumătate de 
normă şi chiar de a începe să lucreze cu normă întreagă în acelaşi domeniu. Prin urmare, 
este firesc să păstrăm o percepţie nuanţată privind semnificaţia i coaie unui loc de 

muncă cu jumătate” de normă în cazul adolescenților. 

O percepţie diferită asupra muncii în cazul adolescenților este vizibilă în diferitele 
modele teoretice şi conceptuale care încearcă să măsoare rolul muncii în viaţa acestora. 

Erikson (1959, 1968) a fost foarte explicit în prezentarea percepţiei lui, conform căreia 
experienţa de muncă determină cursul de dezvoltare a indivizilor, pe măsură ce trec de 
Ja stadiul de copil la cel de adolescent şi apoi la cel de adult. Se consideră că munca şi 
antecedentele muncii din copilărie şi preadolescenţă au nevoie de (şi promovează) 
capacităţi adaptative în continuă schimbare, necesare pentru a trece de la un stadiu de 
dezvoltare la următorul. Pe măsură ce copiii şi adolescenţii încep să înţeleagă diferenţa 
dintre muncă şi joacă, ei devin capabili să fie oameni activi şi realizează că trebuie să-şi 
găsească un loc, o identitate pe piaţa muncii. Prin urmare, activitatea prestată de - 
adolescent este conceptualizată, evident, ca o modalitate de dezvoltare ce include 
formarea identităţii alese. : | 

O perspectivă teoretică destul de diferită asupra influenţei deţinerii unui loc de muncă 
cu jumătate de normă de către adolescenţi arată că această experienţă poate avea o 
conotaţie pozitivă sau negativă în funcţie de contextul social şi istoric în care are loc 
(Vondracek, Lerner şi Schulenberg, 1986). Conform acestei teorii, faptul că adolescenţii 
lucrează poate submina capacitatea părinţilor de a-şi monitoriza şi controla copiii 
(Greenberger şi Steinberg, 1986) sau poate stimula crearea unor relaţii mai apropiate 
între părinţi şi copii, aşa cum s-a întâmplat adesea în timpul marii crize economice din 
anii '30, când banii aduşi de adolescenţii care munceau reprezentau o contribuţie 
importantă la coeziunea şi chiar la supraviețuirea multor familii (Elder, 1974). Mai mult, 
deținerea unui loc de muncă cu jumătate de normă de către adolescenţi poate avea o 
semnificaţie diferită (Greenberger şi Steinberg, 1986) şi consecinţe diverse (Shanahan et 
al., 1994), în funcţie de contextul în care trăiesc, urban sau rural. În mod evident, 
impactul muncii asupra adolescenților are multe dimensiuni, iar complexitatea acestui 
aspect a contribuit la interpretări mixte asupra acestei experienţe, ce poate determina 
rezultate funcţionale şi disfuncţionale. 

Întrucât nici o dovadă teoretică sau empirică nu oferă un răspuns clar, am dori să 
repetăm câteva observaţii făcute acum câţiva ani: 


Cel mai probabil, adolescenţii vor beneficia din faptul că deţin un loc de muncă cu jumătate: 
de normă dacă sunt capabili fizic şi mental să facă faţă cerinţelor postului, dacă respectiva 
slujbă le va dezvolta implicarea în muncă, dacă ocupaţia nu interferează cu şcoala sau cu 
relaţiile cu prietenii şi dacă adolescentul este suficient de matur, conştiincios şi serios pentru 
a experimenta munca drept ceva pozitiv, ce duce la obţinerea unor recompense dorite (Vondracek 
şi Schulenberg, 1984, p. 348). 


Ceea ce consideră adolescenţii drept recompense dezirabile pentru munca depusă 
variază foarte mult şi de obicei este considerat un subiect de discuţie pe marginea 
valorilor muncii (SUPER, 1973) sau a preferințelor faţă de anumite aspecte ale muncii 
(Pryor, 1982). În continuare, vom prezenta modul în care asimilează adolescenţii valorile 
legate de muncă şi cum pot diferi ele de la un adolescent la altul în funcţie de anumiţi 
factori, inclusiv contextele familial şi social şi originile culturale. 

Dezvoltarea valorilor muncii 


Cel mai cunoscut cadru teoretic de examinare a manierei în care copiii şi adolescenţii 
asimilează valori ale muncii a fost numit „ipoteza înlănţuirii ocupaţionale” (Kohn şi 
Schooler, 1983; Mortimer şi Kumka, 1982; Ryu şi Mortimer, 1996). Ideea de bază a 
acestui model este că tipul de activitate pe care îl au părinţii, valorile ocupaţionale şi 
comportamentele sunt transmise în diverse moduri către copii, în cursul copilăriei şi al 
adolescenţei. De exemplu, încurajările şi sprijinul părinţilor influenţează aspiraţiile 
ocupaţionale ale adolescentului şi achiziţiile, ce reflectă valorile de muncă ale părinţilor 
(Hauser, Tsai şi Sewell, 1983). Cercetările recente au sugerat că procesul transmiterii de 
valori de la părinţi la copii implică relaţii complexe, ce pot fi diferite în cadrul diadelor 
mamă-fiică şi tată-fiu. De fapt, Ryu şi Mortimer (1996) au ajuns la concluzia că ipoteza. 
înlănţuirii ocupaţionale este mult mai aplicabilă în dezvoltarea valorilor de muncă în 
cazul băieţilor decât al fetelor şi că, în general, adolescenţii tind să fie mai influenţaţi de 
părintele de acelaşi sex decât de cel de sex opus. | 

Faptul că fetele şi că băieţii au valori diferite ale muncii a fost demonstrat în 
numeroase studii (Eccles şi Hoffman, 1984; Title, 1988; Wijting, Arnold şi Conrad, 
1978). Rezultatele au fost, în general, centrate pe observaţia că băieţii preferă valorile 
extrinseci şi instrumentale, cum ar fi securitatea locului de muncă, asumarea de riscuri 
şi recompensele financiare înalte, în timp ce fetele tind să prefere valorile expresive şi 
orientate social, cum ar fi prietenia şi altruismul (Erez, Borochov şi Mannheim, 1989). 
Alte studii au pus la îndoială persistenţa acestor diferenţe tradiţionale între sexe, având 
în vedere schimbările de climat, cu orientare către egalitatea de şanse la locul de muncă. 
De exemplu, Vodanovich şi Kramer (1989) au descoperit că atât studenţii, cât şi studentele 
erau destul de asemănători în ceea ce priveşte evaluarea valorilor de muncă tradiţional 
masculine şi tradiţional feminine. Prin urmare, este destul de probabil ca valorile culturale 
în schimbare să ducă la un pattern androgin al valorilor de muncă, în care bărbaţii şi 
femeile valorizează atât rezultatele intrinseci, cât şi cele extrinseci (Beutell şi Brenner, 
1986). Un studiu recent ce a analizat un eşantion mare de adolescenţi caucazieni, cât şi 
afro-americani a condus la rezultate ce vin în sprijinul ipotezei că patternul valorilor de 
muncă este în schimbare. Deşi ambele tipuri de valori de muncă, intrinseci şi extrinseci, 
aveau cote înalte în acest eşantion, cele intrinseci au fost cotate ceva mai bine în cadrul 
întregului eşantion de subiecţi, dar între stadiile adolescenţei şi adolescenţei prelungite, 
valorile extrinseci scădeau în importanţă. Factorii cei mai importanţi în orientarea 
tinerilor către muncă erau aspiraţiile părinţilor şi rasa (Cotton, Bynum şi Madhere, 
1997). | 

Perspectiva conform căreia contextul cultural este important în asimilarea valorilor de 
muncă evidenţiază enculturaţia ca fiind cea mai importantă cale de transmitere a valorilor 
de muncă adolescenților şi copiilor. Enculturaţia acţionează prin intermediul grupurilor 
sociale de adolescenţi şi prin caracteristicile grupurilor socioeconomice şi culturale (de 
exemplu, naţionale, religioase) (Krau, 1987). Totuşi, chiar şi în cadrul acestui model 
extensiv, familia $i şcoala sunt percepute ca fiind principalii agenţi de socializare care 
influenţează răspândirea valorilor de muncă în rândul adolescenților. De exemplu, în 
eşantionul evreiesc al lui Krau, elevii educați în cadrul şcolilor catolice monastice au 

reflectat „valorile creştine ale muncii”, în timp ce elevii de la şcolile arabe aveau valori 
ale muncii ce reflectau problemele de identitate naţională şi cele aflate în legătură cu 
drepturile lor (Krau, 1987, p. 117). Asemenea rezultate ilustrează în mod clar una dintre 
tezele principale ale acestui capitol, şi anume că rezultatele sunt produse prin interacţiunile 
dinamice ale dezvoltării individuale din cadrul contextelor multiple şi structurate ierarhic 
(Vondracek, Lerner şi Schulenberg, 1986). Din această perspectivă, răspunsurile simple 
sunt rareori şi corecte. Transformarea adolescenților în muncitori productivi este un 
proces complex, exprimat printr-o multitudine de căi posibile, alese de o persoană în 
relaţie cu posibilităţile oferite de contextul în care trăieşte. Mai precis, modul în care 
adolescenţii îşi aleg cariera va fi subiectul următoarei secţiuni. 


Alegerea carierei 


Până acum am văzut că adolescenţii pot acumula experienţă şi cunoştinţe despre piaţa 
muncii prin intermediul locurilor de muncă cu jumătate de normă. Suplimentar, în urma 
experienţelor de socializare din cadrul familiei, al şcolii, al comunităţii şi al contextului 
cultural, ei îşi însuşesc valorile privind munca şi, în mod firesc, încep să devină curioşi 
şi se întreabă ce ocupaţii le-ar putea permite să-şi implementeze valorile de muncă. Prin 
urmare, adolescenţii încep să fie interesaţi de: ce fel de ocupaţie i-ar determina pe 
oameni să-i privească cu admiraţie, ce loc de muncă le-ar permite să câştige o mulţime 
de bani sau ce meserie le-ar optimiza posibilităţile de a se dezvolta ca persoană. Un 
corolar logic al acestui proces este conştientizarea crescută a diversităţii modalităţilor de 
pregătire pe care o persoană trebuie să le urmeze pentru ca în final să ajungă să-şi 
împlinească destinul ocupaţional pe care şi l-a dorit. Procesul de translatare a cunoştinţelor 
despre muncă, câştigate cu greu, şi al preferințelor şi valorilor pe care cineva le are 
despre muncă implică luarea unor decizii bune în ceea ce priveşte direcţiile ocupaţionale 
pe care cineva le urmează. ; 

De fapt, mulţi adolescenţi scurtcircuitează procesul de învăţare despre ei înşişi şi 
despre lumea muncii şi iau decizii raţionale bazate pe ceea ce învaţă. Din păcate, acest 
lucru este valabil în cazul celor mai mulţi adolescenţi care renunţă la şcoală şi al celor 
care termină liceul şi se angajează fără a urma alte forme de şcolarizare şi instruire (în 
special în Statele Unite). Asemenea circumstanţe au dus la o distincţie clară între 
tranziţia de la şcoală la muncă faţă de tranziţia de la şcoală la carieră, reflectând faptul 
că, la un moment dat, apare o diferenţă clară între cei care încep să lucreze imediat după 
ce termină liceul (şi îşi găsesc locuri de muncă) şi cei care intră la facultate (şi încep o 
carieră) (Hamilton şi Lavine-Powers, 1990). 

Deciziile în ceea ce priveşte cariera nu mai sunt ceea ce au fost cândva. La jumătatea 
secolului XX nu era neobişnuit ca o persoană să aleagă să lucreze pentru o companie sau 
o organizaţie şi apoi să-şi petreacă întreaga carieră în cadrul acesteia. Acele vremuri sunt 
de mult apuse pentru cei mai mulţi dintre noi, în condiţiile în care schimbările rapide din 
economia globală şi evoluţia incontestabilă a tehnologiei duc la fuziuni, restructurări şi 
falimente la o cotă alarmantă. Ramuri întregi ale industriei sau comerţului devin inutile, 
iar altele sunt inventațe aproape peste noapte. Prin urmare, deciziile legate de carieră 

trebuie privite ca o activitate continuă, un proces ce are loc nu numai în adolescenţă, ci 
de-a lungul întregii vieţi adulte. Poate părea surprinzător faptul că această noţiune, deşi 
readusă la lumină de schimbările economice rapide, există de ceva timp. Phillips şi 
Pazienza (1988, p. 3) au observat că, 


în 1929, Kitson trăgea deja un semnal de alarmă în ceea ce priveşte concepţia greşită că 
indivizii trebuie „să identifice singura meserie pentru care sunt potriviţi” şi aducea numeroase 
argumente pentru adaptabilitatea individului în termenii compatibilităţii sale cu un număr de 


ocupaţii, nu doar cu una singură, şi pentru capacitatea de a-şi dezvolta noi interese şi abilităţi 
în funcţie de experienţele de viaţă. 


Pe scurt, este puţin probabil ca adolescenţii să „aleagă pur şi simplu o carieră” sau 
o ocupaţie. În schimb, la prima tentativă decizională în legătură cu ceea ce îşi doresc să 
fie, ei iniţiază un proces foarte îndelungat de luare de astfel de decizii, care s-ar putea să 
nu se încheie decât lao vârstă înaintată. 

Având în vedere continuitatea procesului de luare a deciziei de-a lungul carierei unei 
persoane, este firesc să analizăm ce anume este implicat în acest proces, de ce anume 
este nevoie pentru a lua decizii bune şi, mai important, ce anume este necesar pentru a 
lua decizii care duc la rezultate bune. Unii autori au propus modele ce descriu un proces 
ce presupune parcurgerea mai multor etape înainte de luarea unei decizii. De exemplu, 
Tiedeman şi O'Hara (1963) au descris un model etapizat de la care, mai târziu, Harren 
(1979) a construit un model secvențial, tot în etape, al procesului de luare a deciziei în 
ceea ce priveşte cariera, ce includea următorii paşi: conştientizarea, planificarea, anga- 
jamentul şi implementarea. Un alt model de luare a deciziei în ceea ce priveşte cariera, 
ce are la bază teoria învăţării sociale, descrie dobândirea unor diverse abilităţi ca fiind 
premisa obligatorie pentru un bun proces de decizie (Krumboliz, Mitchell şi Jones, 
1976). 

O altă abordare a procesului de luare a deciziei în ceea ce priveşte ocupaţia i-a 
aparţinut lui Gati (1986; Gati, Fassa şi Houminer, 1995). Practic, el a afirmat că, deşi 
oamenii sunt capabili să înveţe lucruri despre ei înşişi în legătură cu munca, nu se poate 
aştepta din partea lor să înveţe suficient despre piaţa muncii, aflată în continuă schimbare. 
Mai mult decât atât, chiar şi în condiţiile în care oamenii se cunosc foarte bine pe ei 
înşişi, precum. şi piaţa muncii, asta nu înseamnă că iau decizii bune. Pentru a depăşi 
astfel de situaţii, Gati (1986, 1990) a adaptat în modelul său de eliminare secvenţială 
(MES) caracteristicile centrale ale teoriei alegerii a lui Tversky (1972), care se axează pe 
o procedură numită „eliminarea pe bază de aspecte”. Atunci când este aplicat în cadrul 
procesului de decizie privind cariera, modelul de eliminare secvenţială necesită identificarea 
şi ierarhizarea (în concordanţă cu importanţa lor relativă) a diverselor aspecte ocupaţionale, 
inclusiv a celor obiective, cum ar fi constrângerile fizice sau abilităţile, şi a celor 
subiective, cum ar fi valorile muncii. Când este identificat un anumit aspect dezirabil, 
toate variantele care nu-l conţin sunt eliminate din analiza ulterioară, iar procesul 
continuă până când mai rămân doar câteva variante (sau numai una). Gati şi colaboratorii 
săi (1995) au arătat cum modelul eliminării secvențiale poate fi utilizat în consilierea 
adolescenților sau tinerilor în a lua decizii foarte importante în mod raţional. Procedura 
acestui model, în 9 paşi, începe cu definirea şi structurarea problemei în legătură cu care 
trebuie luată decizia, de exemplu. alegerea unei ocupaţii sau a unui domeniu de studiu, 

ceea ce duce la identificarea acelor aspecte ale problemei în legătură cu care trebuie să 
se ia o decizie şi care sunt relevante pentru individ. Preferinţele sunt selectate progresiv, 
iar procedura culminează cu stabilirea paşilor necesari pentru a actualiza în mod realist 
varianta sau variantele preferate. 

Chiar dacă alegerile iniţiale legate de carieră sunt făcute în mod raţional, nu există 
nici o garanţie că decizia luată este cea mai bună sau că ea nu va necesita o revizuire, la 
un moment dat. De fapt, revizuirea deciziilor în ceea ce priveşte cariera, ţinând cont de 
noile informaţii şi preferinţe, de noile date despre piaţa muncii şi condiţiile macroeconomice, 
ar fi putea fi considerată adaptativă şi funcţională. În ultimă instanţă, alegerile asociate 
cu cariera unei persoane ar trebui să contribuie la dezvoltarea unei identități vocaţionale 
bine articulate şi integrate în identitatea generală a individului respectiv. Cu alte cuvinte, 
ce anume este o persoană din punct de vedere ocupaţional trebuie să fie un aspect bine 
corelat cu cine anume este persoana respectivă ca om. Procesul de dezvoltare a identităţii 
vocaţionale sau ocupaţionale va reprezenta obiectul nostru de studiu din secţiunea 


următoare. 


Dezvoltarea identităţii vocaţionale 


„Sunt salvamar” sau „sunt casier la Burger King” sunt afirmaţii ce reflectă sentimentul 
de sine al adolescenților ce decurge din implicarea în muncă. Cu alte cuvinte, ei încep 
să aibă o identitate vocaţională. Erikson (1959) este în general creditat pentru formularea 
concepţiei actuale în ceea ce priveşte dezvoltarea identităţii. Într-o formulare mai 
pertinentă pentru discuţia noastră, el a spus că, „în general, ceea ce îi tulbură pe tineri 
este în primul rând incapacitatea de a-şi stabiliza o identitate ocupaţională” (Erikson, 
1959).:E1 a mers mai departe cu observaţiile, folosind constructul de „identitate de sine” 
pentru a desemna anumite câştiguri clare pe care individul, la sfârşitul adolescenţei, le-a 
obţinut din toate experienţele sale de până atunci, astfel încât să fie pregătit pentru” 
sarcina de a fi adult (p. 101). În societatea occidentală, a fi un muncitor productiv reprezintă 
în mod cert principala sarcină a adultului, iar procesul de dezvoltare vocaţională culminează 
cu formarea unei identități vocaţionale în adolescenţă şi adolescenţa prelungită, identitate 
ce va fi revizuită totuşi de mai multe ori dacă circumstanţele individuale şi/sau contextuale 
O cer. 

În ciuda accentului destul de mare pe care Erikson l-a pus pe dezvoltarea identităţii 
vocaţionale (ocupaţionale), cei mai mulţi cercetători ai identităţii (de exemplu, Kroger, 
2000) au tins să ignore posibilitatea că oamenii pot experimenta dezvoltarea identităţii în 
mod foarte diferit şi în domenii specifice, deşi studiile asupra identităţii etnice reprezintă 
o excepţie (de exemplu, Phinney, 1990 ; Phinney şi Rosenthal, 1992). Archer şi Waterman 
(1983) au identificat şi alte domenii decât cele indicate iniţial de Erikson (1968) (vocaţia, 
ideologia şi familia), inclusiv planuri vocaţionale, valori şi orientarea rolurilor în funcţie 
de gen. Bosma (1992) a contribuit la aceste discuţii investigând diverse arii de explorare 
şi angajare în rândul adolescenților olandezi, sugerând că există diferenţe semnificative 
intraindividuale, precum şi interindividuale în formarea identităţii la această categorie de 
vârstă. Archer (1989) a sugerat că pentru persoane diferite sunt importante domenii de 

identitate diferite. Prin urmare, dezvoltarea identităţii vocaţionale trebuie să fie cel mai 
important lucru în adolescenţă, când tinerii încearcă să-şi definească şi să-şi stabilească 
un loc pe piaţa muncii (vezi, de asemenea, SUPER, 1980). O dovadă grăitoare în 
sprijinul acestor teorii a rezultat în urma unui studiu realizat pe elevii de gimnaziu şi de 
liceu, ce a demonstrat că dezvoltarea identităţii ocupaţionale tindea să fie mai avansată 
"în domeniul vocaţional decât în alte domenii, inclusiv religios, al stilului de viaţă şi 
politic (Skorikov şi Vondracek, 1998). 

Diferenţele individuale în maniera în care oamenii se autoexplorează şi explorează 
contextele în care trăiesc pentru a rezolva criza de identitate au reprezentat obiectul de 
studiu al mai multor cercetători şi teoreticieni (Berzonsky, 1990; Grotevant, 1987). De 
exemplu, Berzonsky (1990) a afirmat că există mai multe stiluri de dezvoltare a identităţii : 
un stil „orientat spre reguli”, care tinde să ducă la împiedicarea procesului, un stil 
„orientat către informaţii”, care poate duce la moratoriu sau la obţinerea identităţii, şi un 
stil „orientat spre evitare”, care este asociat cu difuziunea. Mai mult, asemenea stiluri de 
dezvoltare a identităţii pot fi asociate şi cu „diferenţele de caracter în maniera în care 
oamenii evaluează şi încearcă să facă faţă factorilor stresori” (Berzonsky, 1992, p. 206). 
Din acest motiv, adolescenţii pot percepe procesul de dezvoltare vocaţională, în special 
pe cel de luare a'unei decizii, ca fiind stresant, iar stilurile diferite de formare a 
identităţii pot fi asociate cu diferenţe legate de deciziile vocaţionale. Cu alte cuvinte, cei 
care au un stil de formare a identităţii orientat spre informaţii s-ar putea să fi luat deja 
decizia (şi-au format deja identitatea) sau pot să exploreze în mod activ variantele 
existente (moratoriu) ; cei cu un stil orientat către norme s-ar putea să fi decis că vor 
urma tradiţia familiei (piedică); iar cei cu un stil orientat spre evitare s-ar putea să fie 
indecişi şi să nu acţioneze în vederea luării unei decizii prin căutare (difuzie). In 
concordanţă cu această percepţie diferențiată, s-a demonstrat că statusurile identităţii 
sunt asociate cu diferenţele legate de deciziile privind cariera, dar şi cu diversele tipuri 
de indecizii legate de aceasta (Vondracek er al., 1995). 

"Indiferent de orientarea teoretică specifică, există un acord general asupra opiniei că 
ocupaţia pe care o avem joacă un rol central pentru modul în care ne percepem şi în care 
ne percep şi ne apreciază ceilalţi. La urma urmei, dacă ştii ce ocupaţie are o persoană, 
este ca şi cum ai avea „0 stenogramă” a educaţiei, venitului, poziţiei sociale şi stilului ei 


de viaţă. „Deci, ce ocupaţie ai? ”. Ce altă întrebare poate comunica atât de multe despre 
cine este o persoană? 


Diferenţele dintre sexe în dezvoltarea carierei 


În importanta lor lucrare despre psihologia carierei la femei, Betz şi Fitzgerald 


(1987) au identificat trei probleme semnificative în participarea ca forţă de muncă a 
femeilor: 


1. O diferenţă semnificativă între salariile femeilor comparativ cu cele ale bărbaţilor, în 
sensul că ferheile câştigau aproximativ 60% din veniturile obținute de bărbaţii aflaţi 
în poziţii similare. 

2. O inutilizare pronunţată şi cronică a talentelor şi abilităţilor femeilor. 


148 PSIHOLOGIA ADOLESCENȚEI 


3. O supraîncărcare pronunţată a rolurilor femeii, cauzată de faptul că, în cazul celor 
mai multe femei de carieră, se aşteaptă ca ele nu doar să-şi urmeze cariera, ci să fie 
şi mame, şi gospodine în acelaşi timp. 


Deşi s-au înregistrat progrese în rezolvarea acestor probleme, contextele social, 
economic şi cultural — care au contribuit la crearea acestora - încă mai există. Mai 
important decât atât, astfel de circumstanţe contribuie şi la menţinerea unui mediu în 
care femeile încă sunt mai predispuse decât bărbaţii să-şi aleagă cariere de secretare şi 
infirmiere, decât să ţintească spre o funcţie executivă sau să devină medici (Gustafson şi 
Magnusson, 1991). 

Au fost identificaţi mai mulţi factori care contribuie la mire diferenţelor 
ocupaţionale ale femeilor şi bărbaţilor. Probabil că dintre acestea cele mai importante 
sunt stereotipurile de rol. Ele se manifestă prin distribuţia puternică, acceptată social, a 
diverselor roluri atribuite celor două sexe de-a lungul vieţii. Aceste roluri diferenţiate 
sunt normative în societate şi reprezintă patternuri comportamentale aprobate pentru 
bărbaţi şi femei. Stereotipurile de rol în ceea ce priveşte cele două sexe sunt asimilate de 
timpuriu de către copii, când sunt încurajați să se joace cu jucării „potrivite sexului pe 
care îl au” (Maccoby şi Jacklin, 1974), când profesorii stimulează comportamente 
diferite în cazul băieţilor şi al fetelor (Guttentag şi Bray, 1976) şi când părinţii le 
comunică faptul că au aşteptări diferite (frecvent mai scăzute) în cazul fetelor decât al 
băieţilor (Marini, 1978). Odată cu asimilarea comportamentelor stereotipe, copiii dobândesc 
şi stereotipuri ocupaţionale, ce definesc ocupațiile osia pentru fete şi pentru băieţi 
(Looft, 1971). 

Întrucât aceste stereotipuri ocupaţionale se formează devreme şi sunt relativ stabile, 
au o puternică influenţă asupra categoriilor ocupaţionale luate în considerare de adolescenţi 
„şi adolescente (Gottfredson, 1981). Femeile tind să prefere ocupațiile tipic feminine, în 
timp ce bărbaţii preferă ocupațiile tipic masculine. Câteva dintre consecinţele negative 
ale acestei segregări se leagă de faptul că ocupaţii alese stereotipic de către femei tind să 
fie mai prost plătite şi să aibă un statut inferior faţă de cele tipic masculine. Mai mult, 
segregarea duce frecvent la faptul că femeile au mult mai puţine oportunităţi de avansare 
decât au în mod obişnuit bărbaţii (Baron, Bielby, 1985; Betz, 1994). În ultimele două 
decenii au apărut anumite schimbări, în sensul că a crescut uşor numărul adolescentelor 
care îşi aleg cariere netradiţionale (de exemplu, dintre cele dominate în mod obişnuit de 
bărbaţi) (Nauta, Epperson şi Kahn, 1998). În acelaşi timp, adolescenţii vor rămâne fideli 
alegerilor ocupaţionale tipic masculine, ceea ce se întâmplă, probabil, şi din cauză că 
meseriile deţinute în mod obişnuit de către femei sunt mai prost plătite (O'Brien et al., 
2000), dar şi pentru că se acordă mult mai puţin sprijin băieţilor care şi-ar dori să-şi 
aleagă cariere netradiţionale decât fetelor care se îndreaptă în această direcţie. 

Deşi stereotipurile sexuale şi cele ocupaţionale explică multe dintre diferenţele 
observate în dezvoltarea vocaţională şi în preferinţele ocupaţionale ale adolescenților şi 
adolescentelor, totuşi ele nu le explică în totalitate. Există dovezi care sugerează că, până 
şi în zilele noastre, tinerele consideră că este mult mai importantă întemeierea unei 
familii decât construirea unei cariere. Rezultatele unui studiu au arătat că, între 17 şi 22 de 
ani, femeile şi-au schimbat planurile de carieră, alegând meserii mai tradiţionale şi mai 
puţin prestigioase, probabil pentru a se adapta planurilor lor de a-şi întemeia o familie şi 
de a avea copii (O'Brien er al., 2000). În mod clar, vieţile multor femei sunt influențate, 

în mare măsură, de destinul lor biologic de a concepe şi de a creşte copii, priorităţi care 
acţionează de cele mai multe ori în detrimentul dezvoltării unor cariere dominate în mod 
obişnuit de bărbaţi şi, prin urmare, al unor ocupaţii mai prestigioase. De asemenea, s-a 
stabilit că anumite aspecte ale muncii valorizate de către femei sunt diferite de cele 
valorizate de către bărbaţi (Beutell şi Brenner, 1986; Pryor, 1983). În cazul femeilor 
există o probabilitate mai mare să asocieze reuşita personală cu ajutarea altor persoane 
(Super şi Hendrix, 1968), să considere relaţiile bune cu colegii de serviciu ca fiind foarte 
importante şi să acorde o mare valoare locurilor de muncă plăcute. Prin contrast, 
bărbaţii valorizează mai mult creativitatea, banii şi activităţile fizice (Vondracek er al., 
1990). 

De asemenea, credinţele în ceea ce priveşte eficienţa personală joacă un rol important 
în dezvoltarea vocaţională (Betz, 1994; Betz şi Hackett, 1981). De exemplu, când 
adolescenţii consideră că eficienţa lor într-o anumită meserie sau arie educaţională este 
înaltă, vor investi mai mult timp şi efort în explorarea şi urmarea unei cariere în acel 
domeniu. Dimpotrivă, când se percep ca având o eficienţă scăzută într-o anumită zonă, 
este puţin probabil să-şi facă planuri de viitor pentru dezvoltarea unei cariere. în 
respectivul domeniu (Betz, 1994; Betz şi Hackett, 1981 ; Lent, Brown şi Larkin, 1986). 
S-a dovedit faptul că liceenii, băieţi şi fete, au patternuri diferite în perceperea propriei 
„eficienţe ocupaţionale ; băieţii se consideră mai eficienţi în ocupațiile tradiţional masculine 
şi în ştiinţă, în timp ce fetele se cred mai eficiente în meseriile tradiţional feminine. 

Multe diferenţe dintre sexe identificate în dezvoltarea vocaţională la adolescenţi şi în 
dezvoltarea unei cariere în cazul tinerilor au la bază o combinaţie de factori sociali, 
culturali şi biologici. Ele tind să fie asociate cu consecinţe negative în cazul femeilor, iar 
progresele înregistrate în eliminarea sau reducerea influenţei acestora au fost lente. În 
consecință, Hackett (1995) a pledat pentru instituirea unor programe care să crească 
percepţia în ceea ce priveşte autoeficienţa în cazul femeilor şi al minorităţilor, slab 
reprezentate în domeniile tehnice şi ştiinţifice. Aplicarea cu succes a unor astfel de 
intervenţii ar determina o reducere a consecinţelor negative a diferenţelor sexuale în 
dezvoltarea vocaţională.a fetelor şi tinerelor şi, în acelaşi timp, ar aduce şi un beneficiu 
unei economii care se confruntă în prezent cu o lipsă acută de muncitori talentaţi şi bine 
pregătiţi în domeniile tehnic şi ştiinţific. 


Tinerii care nu urmează facultatea 


Deşi aproximativ 50% dintre liceeni afirmă că obţinerea diplomei de bacalaureat este 
principala lor ţintă, aproximativ 75% dintre adolescenţii americani nu ating acest obiectiv 
(cf. Stern şi National Center for Research in Vocational Education, 1995). Aproximativ 
jumătate dintre adolescenţi, numiţi „jumătatea uitată” într-un raport citat de Fundaţia 
Grant, consideră că şi-au încheiat educaţia când termină liceul, frecvent fără a obţine 
diploma de absolvire (Youth and America's Future, 1988, p. 1). Prin urmare, majoritatea 
adolescenților aniericani intră pe piaţa muncii având pur şi simplu intenţia de a-şi găsi un 
loc de muncă; dezvoltarea unei cariere este ceva la care cei mai mulţi dintre ei nici nu 
s-au gândit cu seriozitate, din mai multe motive. Având doar educaţia primită în liceu şi 

ceva experienţă de la un loc de muncă cu jumătate de normă în momentul în care încep 
să-şi caute un job, aceşti adolescenţi au un dezavantaj imediat în noua economie globală, 
condusă de tehnologie şi care recompensează diplomele şi pregătirea educaţională 
temeinică, mai ales în matematică, ştiinţă şi inginerie. Ca urmare, mulţi dintre tinerii 
care nu urmează o facultate se pot aştepta la câţiva ani de nesiguranţă în carieră, 
caracterizați de perioade de şomaj şi de o serie de locuri de muncă rutiniere, plătite cu 
salariul minim pe economie. Motivele pentru care există aceste patternuri sunt complexe 
şi, la fel ca alte aspecte ale dezvoltării unei cariere, implică aspecte contextuale şi 
individuale. 

Nici una dintre afirmaţiile de mai sus nu trebuie interpretată din perspectiva faptului 
că munca prestată de cei care nu au terminat o facultate nu este importantă. Mai mult, 
o parte dintre tinerii care nu urmează facultatea devin antreprenori de succes sau sunt 
foarte apreciaţi de către angajatori datorită talentelor lor speciale ori a unor calităţi 
personale. Totuşi, cei mai mulţi dintre ei lucrează în restaurante fast-food, în staţii de 
autoservire, în supermarketuri şi în cadrul unor afaceri mici, realizând sarcini repetitive 
şi monotone. Foarte probabil că nici adolescenţii înşişi, nici părinţii lor nu au avut de la 
început aceste aspirații joase. Prin urmare, rămâne întrebarea: de ce atât de mulţi 
absolvenţi de liceu, care de multe ori intră în adolescenţă având obiective şi aspirații 
înalte, ajung în poziţii relativ indezirabile când se încadrează în muncă? 

“Datele furnizate de National Logitudinal Survey of Young Americans (cf. Youth and 
America's Future, 1988) demonstrează că din promoţia de absolvenţi de liceu din anul 
1980, numai 1/5 dintre cei aflaţi în ultimul sfert al ierarhiei clasei lor, comparativ cu cei 
aflaţi în prima jumătate, au fost regăsiţi ca absolvenţi de facultate. În cazul celor aflaţi 
în prima jumătate „erau de 70 de ori mai multe şanse ca aceştia să fie studenţi la 
Politehnică, Matematică sau Medicină, comparativ cu cei aflaţi în ultimul sfert” (p. 31). 
Referitor la cei aflaţi în cincimea inferioară, erau şanse de 8,8 ori mai mici ca ei să fi 
terminat liceul fără a-şi lua diploma de bacalaureat. Prin urmare, nu ar trebui să ne 
surprindă că elevii dezavantajaţi economic, cu probleme la şcoală, ajung să urmeze 
direcţii vocaţionale şi non-academice ce sunt frecvent asociate cu probleme la angajare,: 
în momentul în care intră pe piaţa muncii. 

Aceste dificultăţi sunt demonstrate de date care arată că, în 1993, rata şomajului la 
tinerii de 18-19 ani era de 19%, în timp ce în cazul celor cu vârste cuprinse între 20 şi 
24 de ani, rata a rămas stabilă la Il %. In aceeaşi perioadă, rata şomajului în cazul celor 
cu vârste cuprinse între 25 şi 54 de ani era de numai 5,4%. În afară de aceste diferenţe 
mari în ceea ce priveşte rata şomajului, datele furnizate de National Longitudinal Survey 
of Young Americans au demonstrat că tinerii cu vârste cuprinse între 18 şi 27 de ani care 
nu şi-au continuat studiile după absolvirea liceului deşi şi-au luat diploma de bacalaureat 
au schimbat deja cinci locuri de muncă, cu perioadele de şomaj aferente între ele (cf. 
Stern şi National Center for Research in Vocational Education, 1995). În afară de această 
instabilitate evidentă în domeniul ocupaţional, în cazul tinerilor care nu urmează o 
facultate există o probabilitate mai mare să se confrunte cu 0 instabilitate colaterală şi 
dezavantaje în ariile de funcţionare interpersonală şi economică. De exemplu, în timp ce 
ajutorul de stat pentru absolvenţii de facultate este de aproximativ 15.200 de dolari/an/ 
persoană, cei care nu urmează o facultate primesc aproximativ 1.460 de dolari (Worthington 
şi Juntunen, 1997). 

Datele sugerează că cei care sunt suficienţi de norocoşi ca să aibă o familie şi o bază 
socioeconomică, precum şi calităţile pentru a urma o facultate şi a o absolvi continuă să 
fie favorizați în practic toate aspectele vieţii, inclusiv în ceea ce priveşte şansele de a avea 
0 carieră de succes. Aceste concluzii sunt susţinute şi de studiul lui Pimentel (1996), care 
a descoperit că educaţia părinţilor, venitul familiei şi performanţele din timpul şcolii | 
reprezintă factori predictivi în cazul aspirațiilor educaţionale ale elevilor de liceu şi că o 
medie mai înaltă a acestor factori — educaţia părinţilor (în cazul băieţilor) şi venitul 
familiei (în cazul fetelor) — preziceau succese educaţionale mai mari la şase luni după 
terminarea liceului. În continuare, avantajele celor care urmează o facultate continuă să 
se acumuleze, precum şi dezavantajele celor care nu o urmează. Această ipoteză este 
susţinută de Stern şi National Center for Research in Vocational Education (1995), care 
au afirmat că beneficiul financiar este mult mai mare în cazul absolvenţilor de liceu cu 
diplomă de bacalaureat, precum şi al celor care aveau o diplomă de absolvire a unui 
colegiu de doi ani. Atragerea tinerilor care nu urmează facultatea în această instruire 
suplimentară atât de importantă îi preocupă de câteva decenii pe politicieni, practicieni 
şi academicieni. Un efort notabil realizat de Blustein şi colaboratorii săi (1997) a 
implicat dezvoltarea unor modele teoretice care încorporau factorii contextuali şi individuali 
ce afectează tranziţia de la şcoală la muncă a adolescenților „orientaţi către muncă”. Un 
obiectiv specific al acestui studiu şi al altor demersuri similare a fost îmbunătăţirea 
înţelegerii circumstanțelor complexe ce contribuie la calitatea şi, în ultimă instanţă, la 
rezultatul tranziţiei către muncă. Un altul a fost dezvoltarea, implementarea şi evaluarea 
unor programe care să ofere resurse educaţionale şi vocaţionale suplimentare, astfel încât 
să uşureze trecerea de la şcoală la muncă în cazul adolescenților care nu urmează o 
facultate. în 

Strategiile şi programele utilizate în alte ţări decât Statele Unite, ce-erau destinate 
facilitării trecerii de la şcoală la muncă şi asigurării unei forţe de muncă bine instruite şi 
competitive, s-au bucurat de o atenţie deosebită, fiind privite ca posibile căi de îmbunătăţire 
a carierei adolescenților americani care nu urmau o facultate. Dintre acestea, cel mai 
notabil a fost considerat modelul de ucenicie, asociat, în mare măsură, cu dezvoltarea 
economică a Germaniei. Lester Thurow, economist în cadrul MIT, spunea că „arma 
secretă a Germaniei este educarea absolvenţilor de liceu care nu urmează o universitate 
[training]... După ce treci printr-un program de ucenicie în Germania, eşti practic cea 
mai bine educată persoană din lume corespunzător nivelului tău” (vezi Smith, 1995, p. 127). 
Au fost şi alţi autori care au menţionat potenţialul modelului de ucenicie pentru rezolvarea 
problemelor tinerilor care nu urmează o facultate, dar ei au atras atenţia asupra faptului 
că modelul german nu poate fi importat fără a suferi adaptări semnificative, deoarece are 
rădăcini instituţionale adânci (Hamilton, 1990). 

În orice caz, se pot învăţa multe din experienţa Germaniei. În anii ce au urmat celui 
de-al Doilea Război Mondial, un aspect esenţial al sistemului de ucenicie a fost colaborarea 
dintre jucătorii-cheie : sindicatele au lucrat mână în mână cu reprezentanţii mediului de 
afaceri şi industriei în sprijinirea unei politici educaţionale naţionale ce a stimulat şi 
cultivat dezvoltarea unei forţe de muncă bine instruite. În aproape orice companie au fost 
create posturi de ucenici pentru adolescenţii între 14 şi 16 ani, iar şcolile au oferit o 
educaţie ce a permis ucenicilor să petreacă 4/5 din timpul lor în diverse contexte de 
muncă. O analiză exhaustivă (atât asupra învăţării în şcoală, cât şi asupra dezvoltării de 
abilităţi practice) a concluzionat că programele de ucenicie au dus la plasarea respectivilor 

ucenici în locuri de muncă bine plătite (de obicei) şi au deschis posibilitatea calificării 
(după 5 ani) pentru obţinerea diplomei de maistru. Cei care treceau cu succes de această 
examinare aveau voie să-şi deschidă propria afacere, în cazul în care o doreau. Explicaţiile 
succesului acestui model dezvoltat după război au inclus : înscrierile foarte limitate în 
facultăţi şi colegii tehnice, factorii culturali care împiedicau adolescenţii calificaţi, dar 
care proveneau din medii socioeconomice mai joase, să ia în considerare posibilitatea 
urmării unui colegiu sau a unei universităţi şi salariile foarte mici pe care angajatorii le 
plăteau ucenicilor. Cea mai mare parte a acestor condiţii au fost inversate prin crearea 
unor condiţii mai puţin favorabile implementării cu succes în Germania, în zilele noastre, 
a unui astfel de model de ucenicie. Deşi multe dintre aspectele pozitive ale sistemului au 
rămas, în mod evident nu mai reprezintă o direcţie clară de succes ocupaţional în cazul 
tinerilor, aşa cum erau odată. 

Oponenții teoriei tranziţiei de la şcoală la muncă şi mai ales cei ai înaid ciului de 
ucenicie argumentează că evoluţia tehnologică poate sau nu să necesite abilităţi şi o 
instruire suplimentare şi că dificultăţile de angajare ale tinerilor îşi au rădăcinile dincolo 
de lipsa de instruire sau de socializare vocaţională (Kantor, 1994). De exemplu, în cazul 
elevilor afro-americani exista o probabilitate mai mare să fie implicaţi în programe 
vocaţionale (de exemplu, de formare a abilităţilor de muncă), în timp ce în cazul elevilor 
albi şi asiatici exista o probabilitate mai mare să fie îndrumați spre o cale academică (de 
exemplu, urmarea unei facultăţi) (Oakes şi Guiton, 1994). Această diferenţă rasială poate 
fi observată şi după absolvirea liceului. În cazul promoţiei de absolvenţi de liceu din 
1995 s-au observat diferenţe rasiale în ceea ce priveşte rata şomajului, la şase luni după 
absolvirea liceului, şi anume: în cazul elevilor albi, rata era de 14,2%, în cazul celor 
afro-americani de 29,1%, iar în cazul celor latino, de 40,5% (cf. Worthington şi 
Juntunen, 1997). Worthington şi Juntunen (1997) avertizează asupra faptului că 
programele ce facilitează trecerea de la şcoală la muncă nu vor dobândi credibilitate dacă 
sunt rezervate pentru minorităţi sau elevi consideraţi problematici la şcoală sau în 
comunitate. Deşi programele menţionate anterior pot îmbunătăţi abilităţile segmentului 
cel mai tânăr din cadrul forţei de muncă ce nu urmează o facultate, până când angajatorii . 
nu vor începe să conştientizeze şi să accepte că instruirea suplimentară este necesară şi 
valoroasă, contextul pieţei muncii pentru tinerii care nu termină o facultate va rămâne 
relativ neschimbat. 


Concluzii 


Adolescenţa face presiuni incredibile asupra dezvoltării individuale. În afară de faptul că 
trebuie să facă faţă rapidelor modificări biologice şi cognitive, adolescenţii trebuie să-şi 
dozeze bine timpul şi efortul pentru a gestiona relaţiile cu familia şi colegii, precum şi 
şcoala, timpul liber şi munca. Efortul investit într-un anumit sector poate reduce efortul 
destinat altuia. Alegerile făcute în ceea ce priveşte şcoala pot creşte sau reduce numărul 
de opţiuni aflate la dispoziţie pe piaţa muncii. Abilităţile şi competențele stimulate sau 
neglijate în copilărie şi în adolescenţă pot face diferenţa între o viaţă plină de satisfacţie 
şi succes şi una nefericită şi plină de eşecuri. Deşi în ultimă instanţă adolescenţii trebuie 

să fie responsabili pentru propriile succese şi” eşecuri, totuşi este şi responsabilitatea 
politicienilor, a comunităţii şi a şcolilor să le furnizeze toate oportunităţile necesare pentru 
a avea succes în viitor. Mai important decât orice, părinţii lor trebuie să încerce să 
găsească echilibrul între a oferi direcţie şi orientare şi a le inhiba libertatea de a-şi găsi 
singuri calea ; dintre a oferi suportul emoţional necesar şi a fi aspri; dintre a cultiva 
aspirații prea mari şi aspirații prea mici. | 

Dacă totul merge bine, pe măsură ce adolescenţii se maturizează, vor fi mai bine 
pregătiţi pentru a deveni muncitori productivi şi a îmbrăţişa o carieră de succes. Această 
provocare capătă o semnificaţie suplimentară odată cu conştientizarea faptului că realizarea . 
practic a tuturor aspirațiilor de viaţă poate fi pusă în legătură cu dezvoltarea carierei . 
vocaţionale a unei persoane (Krau, 1997). Krau observa că, în procesul individual de 
găsire a sensului vieţii, este foarte probabil ca oamenii să lege acest aspect de meseria pe 
care o au. Prin urmare, carierele vocaţionale sunt percepute ca fiind principalul instrument 
de obţinere a realizării sinelui de-a lungul cursului vieţii. De asemenea, se spune că celor 
cărora le place meseria pe care o au tind să fie mai fericiţi, mai sănătoşi şi mai activi 
decât cei care percep munca drept un rău necesar. Impactul dezvoltării carierei de-a 
lungul întregii vieţi şi alegerile legate de carieră din adolescenţă reprezintă argumente 


foarte puternice pentru a stimula continuarea studierii şi a înţelegerii mai profunde a 
acestor procese. 

Capitolul 7 
Şcolile ca medii de dezvoltare 


Jacquelynne $. Eccles, Robert W Roeser 
Introducere 


Cu toate că există o recunoaştere din ce în ce mai mare a faptului că şcolile joacă un rol 
foarte important în dezvoltarea cognitivă şi socială, înţelegerea impactului pe care şcolile 
îl au asupra acesteia este destul de rudimentară. Abia recent cercetătorii au privit dincolo 
de domeniul intelectual pentru a examina modul în care experienţele din clasă şi de la 
şcoală influenţează sentimentele adolescenților, credinţele legate de identitate şi alegerile 
comportamentale. Cea mai mare parte a cercetătorilor care studiază dezvoltarea s-au 
concentrat mai mult asupra familiei şi grupurilor de apartenenţă decât asupra şcolii ; prin 
contrast, cercetătorii din domeniul educaţional se centrează mai mult pe impactul şcolilor 
asupra intelectului decât asupra rezultatelor social-emoţionale. Deşi există excepţii 
importante de la această caracterizare, necesitatea creşterii interdisciplinarităţii între cer- 
cetătorii interesaţi de „efectele şcolii” asupra dezvoltării adolescenților a fost subliniată 
de mai mulţi oameni de ştiinţă (Eccles er al., 1998; Speece şi Keogh, 1996). În schimb, 
cercetătorii din domeniul educaţiei, psihologiei, psihiatriei şi sociologiei au lucrat, în 
general, independent unii de alţii şi au utilizat o multitudine de abordări pentru a studia 
modul în care şcoala influenţează dezvoltarea. O asemenea diversitate a făcut dificilă 
compararea rezultatelor şi conceperea unei lucrări integrate privind efectele şcolii. În 


acest capitol vom prezenta pe scurt cinci direcţii majore ale acestor demersuri de 
cercetare. | 


Structura şi resursele în funcţie de nivelul şcolii 


Studiile iniţiale asupra şcolilor s-au centrat, în principal, pe unele caracteristici obiective 
ale şcolii, cum âr fi dimensiunea ei, raportul profesor-elevi, numănil de cărţi din 
biblioteci şi cheltuielile făcute pentru fiecare elev în parte (Barker şi Gump, 1964). În 
urma acestor studii a reieşit că dimensiunea şcolii este una dintre cele mai importante 

caracteristici structurale : atât elevii, cât şi profesorii au înregistrat scoruri mai bune la 
indicatorii dezvoltării de succes în cazul şcolilor mai mici decât în cazul şcolilor mai 
mari. Ca urmare, s-a reaprins interesul pentru dimensiunea şcolii, dar şi pentru resursele 
de la nivel şcolar. Un exemplu recent de studiu asupra dimensiunilor şcolii poate fi găsit 
în lucrarea publicată în 2000 de Glen Elder şi Rand Conger, Children of the Land. Aceşti 
cercetători au relevat că dimensiunea şcolii este asociată cu o paletă largă de efecte 
sociale şi şcolare în cazul liceenilor din Iowa, în anii '90. În medie, la nivelul tuturor 
indicatorilor, adolescenţii care studiau în şcoli de dimensiuni mai mici aveau rezultate mai 
bune decât adolescenţii care învățau în şcoli mari, după ce indicatorii familie şi nivel 
individual au fost corelaţi. Elder şi Conger au argumentat că este posibil ca acest efect 
să reflecte două procese: numărul mai mare de oportunităţi pentru elevii ce învaţă în 
şcolile de dimensiuni mai mici de a juca roluri importante în construirea culturii liceului 
lor şi posibilităţile mai mari ale profesorilor de a monitoriza şi a oferi sprijin tuturor 
elevilor din şcoală. Studiile recente pe eşantioane la nivel naţional sugerează că este 
posibil să existe o relaţie nelineară între dimensiunea şcolii şi dezvoltarea adolescenților — 
a fi înscrişi la şcoli de dimensiuni foarte mici poate avea consecinţe negative asupra 
adolescenților care nu se adaptează bine la grupurile sociale şi la profesorii din şcoală, 
în timp ce a fi înscrişi la gimnaziu, într-o şcoală cu peste 1.000 de elevi, are efecte 
negative pentru mulţi adolescenţi (Lee şi Smith, 2001). 

Diferenţele constante dintre grupurile etnice în ceea ce priveşte realizările şi performanţele 
şcolare la testele standardizate au determinat reconsiderarea rolului pe care alte resurse 
de la nivelul şcolii îl au asupra adolescenților. 37% dintre adolescenţii afro-americani şi 32% 
dintre cei hispanici, faţă de 5% dintre euro-americani şi 22 % dintre tinerii asiatici sunt 
înscrişi în 47 dintre cele mai mari şcoli din ţară ; în plus, adolescenţii afro-americani şi 
hispanici sunt înscrişi la cele mai sărace şcoli. 28% dintre cei înscrişi la şcolile de stat 
trăiesc în sărăcie şi 55% se încadrează în categoria celor care pot beneficia de prânz 
gratuit sau cu reducere, sugerând faptul că pătura socială poate fi la fel de importantă 
(sau mai importantă) ca şi rasa în ceea ce priveşte diferenţele. Profesorii din aceste şcoli 
spun că sentimentul de siguranţă este mai scăzut decât în alte şcoli de stat, abandonul. 
şcolar are o rată mai mare, iar rezultatele la toate nivelele sunt mai slabe (Council of the 
Great City Schools, 1992). În sfârşit, şcolile care deservesc aceste categorii de populaţie 
prezintă o probabilitate mai mică decât cele care deservesc categorii de populaţie mai 
avantajate de a oferi servicii alternative de înaltă calitate sau cursuri avansate şi cursuri 
care facilitează achiziţia de abilităţi de gândire de nivel înalt, respectiv strategii de 
învăţare activă. Chiar şi adolescenţii extrem de motivaţi spun că este dificil să aibă 
rezultate bune în aceste circumstanţe educaţionale. i 


Şcolile ca organizaţii sociale 


Şcolile sunt organizaţii formale care au propriile caracteristici (valori, norme, activităţi 
şi rutine zilnice), cu impact asupra dezvoltării intelectuale, social-emoţionale şi comporta- 
mentale a adolescenților. Un al doilea grup de cercetători şi-au concentrat atenţia asupra 
acestor caracteristici şi asupra impactului lor asupra dezvoltării adolescenților. Ei s-au 

axat mai degrabă pe analiza proceselor organizâţionale şi sociale de mediere adoptate de 
profesori, directori şi alţi „angajaţi decât pe relaţia dintre aspectele demografice şi 
economice şi influenţa lor. În acest capitol, vom examina problematici legate de rai 
din şcoli, de valorile şi obiectivele împărtăşite şi de aspectele curriculare. 


Climatul şcolar şi valorile/obiectivele împărtăşite 


O parte dintre cercetătorii interesaţi de climatul şcolar au studiat şcolile care au reputaţia - 
de a fi deosebit de bune sau neobişnuit de slabe. Alţii au studiat demersurile şcolii pentru 
a schimba „climatul şcolar” (Bandura, 1994; Bryk er al., 1993; Cauce, Comer şi 
Schwartz, 1987; Comer, 1980; Goodenow, 1993; Lee şi Smith, 2001; Maclver, 
Reuman şi Main, 1995; Rosenbaum er al., 1988; Rutter, 1983). Folosind aceste 
strategii, cercetătorii au demonstrat avantajele următoarelor tipuri de procese legate de 
climatul şcolar : aspectele organizaționale ale şcolii, cum ar fi lideri puternici, oportunităţi 
pentru toţi elevii de a participa la activităţi şcolare şi existenţa de norme şi reguli 
puternice şi clare legate de ordine şi disciplină; aspectele culturale/sociale, cum ar fi 
sentimentul de apartenenţă la comunitatea alcătuită din profesori, elevi şi restul personalului 
şi aşteptările pozitive ale profesorilor, precum şi un sentiment puternic de eficienţă al 
acestora ; aspecte educative, cum ar fi presiunea dobândirii de cunoştinţe şi accentul pus 
pe obiective curriculare clare. De exemplu, în analiza făcută asupra rezultatelor mai 
bune din şcolile catolice, Bryk er al. (1993) discută despre modul cum cultura din şcolile 
catolice este fundamental diferită de cea din cele mai multe şcoli publice, influențând 
pozitiv motivaţia elevilor, a părinţilor şi a profesorilor. Această cultură valorizează 
şcoala, are expectanţe mari, conform cărora toţi copiii pot învăţa, şi afirmă credinţa că 
scopul şcolii este învăţarea. 

În mod similar, Maehr, Midgley şi colaboratorii lor au argumentat că accentul pus la 
diverse nivele şcolare pe diferite obiective de învăţare creează un mediu psihologic 
şcolar care afectează credinţele, afectele şi comportamentul şcolar al elevilor (Maehr şi 
Midgley, 1996; Roeser, Midgley şi Urdan, 1996). De exemplu, utilizarea de către şcoli 
a rolurilor onorifice publice şi a grupurilor dedicate elevilor cu cele mai mari realizări, 
a ierarhizării în clasă pe baza calificativelor obţinute, a curriculelor diferenţiate ce oferă 
posibilitatea obţinerii unor rezultate bune de către toţi elevii, în ciuda nivelelor diferite 
de abilităţi ş.a.m.d., toate sunt practici ce scot în evidenţă abilităţile relative, competiţia 
şi comparaţia socială în cadrul şcolii şi creează mai degrabă abilităţi în funcţie de 
nivelele şcolare, fără să se concentreze pe cunoaşterea aprofundată/sarcini. Dimpotrivă, 
prin intermediul recunoaşterii eforturilor şi al îmbunătăţirii cunoştinţelor, prin recompensele 
acordate pentru diverse competenţe şi prin practici care scot în evidenţă învăţarea şi 
realizarea sarcinilor la un nivel cât mai înalt (programe de grup, echipe curriculare 
interdisciplinare, învăţare în colectiv), şcolile pot promova concentrarea, în funcţie de 
nivelul şcolar, asupra efortului şi îmbunătăţirii rezultatelor învăţării. În plus, această 
concentrare pe atingerea obiectivelor de cunoaştere aprofundată sprijină ataşamentul faţă de 


şcoală şi realizările elevilor, indiferent de nivelele abilităţilor lor (vezi Eccles er al., 
1998, pentru a afla mai multe informaţii). 

Concentrarea şcolii pe scopurile academice are implicaţii importante şi pentru sănătatea 
mentală a elevilor. Într-o serie de studii, Roeser şi Eccles au descoperit că o credinţă de 
tipul „şcoala este concentrată pe abilităţi” duce la declin în ceea ce priveşte valorile 
educaţionale ale elevilor, ale realizărilor lor şi ale stimei lor de sine, respectiv la 
intensificarea sentimentelor de furie, a simptomelor depresive şi absenteismului când 
trec din clasa a VIl-a în clasa a VIII-a (Roeser şi Eccles, 1998; Roeser, Eccles şi 
Sameroff, 1998). De asemenea, Fiqueira-MeDonough (1986) au identificat unele efecte 
ale obiectivelor şi climatului şcolar general asupra delincvenţei. Aparent, şcolile care 
pun accentul pe abilităţi izolează un număr semnificativ de elevi care nu pot obţine 
performanţe de nivel înalt, ducându-i la anxietate, furie, pierderea interesului şi autoexcluderea 
din mediul şcolar (Eccles şi Midgley, 1989; Finn, 1989). Dimpotrivă, şcolile care pun 
accentul pe efort, îmbunătăţire, realizarea sarcinilor cât mai bine posibil şi fac publică 
expectanţa că toţi elevii pot învăţa par să includă mai mulţi adolescenţi în procesul de 
învăţare, să promoveze atribute adaptative (de exemplu, realizările se bazează pe efort şi, 
prin urmare, sunt maleabile), reduc depresia şi scad frustrarea şi anxietatea, ce pot fi 
generate în procesul de asimilare a informaţiilor. 

În final, accentuarea obiectivelor academice pe nivele şcolare este strâns corelată cu 
percepțiile adolescenților asupra climatului social şcolar. Adolescenţii care se confruntă 
cu o orientare către sarcini în cadrul şcolii declară în acelaşi timp că profesorii lor sunt 
prietenoşi, că le pasă de ei şi îi respectă. Prin urmare, aceşti factori creează premisele 
pentru un sentiment crescut de apartenenţă, la şcoală, printre adolescenţi. Dimpotrivă, 
perceperea şcolii ca fiind orientată spre abilităţi este corelată negativ cu percepțiile 
adolescenților privind implicarea profesorilor (Goodenow, 1993; Roeser er al., 1996). 
Din perspectiva adolescenților, scăderea accentului pus pe comparaţie şi competiţie şi 
creşterea accentului pus pe efort şi îmbunătăţire sunt strâns legate de percepţia lor asupra 
implicării profesorilor. 


Traiectoria curriculară 


Un alt aspect al nivelelor şcolare strâns legat de dezvoltarea adolescenților este traiectoria 
curriculară (Oakes, Gamoran şi Page, 1992). Procesul furnizării de experienţe educa- 
ţionale elevilor cu nivele diferite de abilităţi este o practică răspândită, şi totuşi foarte 
controversată în şcolile americane. În licee, ea presupune de obicei gruparea elevilor din 
mai multe clase în vederea stabilirii unor traiectorii şcolare ulterioare (pregătirea pentru 
facultate, o pregătire generală, vocaţională). Traiectoria curriculară diferențiată influenţează 
dezvoltarea în două moduri: mai întâi, stabilirea unei direcţii educaţionale determină 
calitatea şi tipurile de oportunităţi de învăţare pe care le primeşte fiecare elev (Rosenbaum, 
1990; Oakes, Gamoran şi Page, 1992) şi, în al doilea rând, determină contactul cu 
diverşi colegi şi, într-o anumită măsură, natura relaţiilor sociale pe care tinerii le 
dezvoltă în şcoală (Fuligni, Eccles şi Barber, 1995). 

Explicaţia obişnuită pentru direcţia curriculară derivă din perspectiva compatibilităţii 
persoană-mediu. Elevii ar trebui să fie mai motivaţi să înveţe dacă materialul pe care 
trebuie să-l asimileze este adecvat nivelului lor de competenţă şi intereselor pe care le au. 
Există dovezi consistente ce vin în sprijinul acestei idei, rezultate în urma unor studii 

realizate pe silo ideea 4 înscrişi în licee care au o curriculă ciegiitiulă (Fuligni, Bccles 
şi Barber, 1995; Gamoran şi Mare, 1989; Pallas er a/., 1994; Slavin, 1990). Prin 
contrast, rezultatele obţinute în cazul adolescenților înscrişi la instituţii de învăţământ 
pentru persoane cu abilităţi scăzute şi fără curricule diferenţiate nu sunt în concordanţă 
cu această ipoteză. Când rezultatele au putut fi culese după perioade mari de timp, ele 
„sunt predominant negative, deoarece tinerii beneficiază, în general, de sprijin şi experienţe 
educaţionale inferioare (Pallas er al., 1994; Rosenbaum, 1980; Rosenbaum, Kulieke şi 
Rubinowitz, 1988). Plasarea în şcoli în care diferenţele curriculare sunt vagi este corelată 
cu atitudini negative faţă de şcoală, cu sentimente de incompetenţă şi probleme de . 

comportament ce apar atât în cadrul şcolii (absenteism, infracţiuni, devianțe compor- 
tamentale), cât şi în comunitatea mai largă (consum de droguri, arestări), precum şi în 
ceea ce priveşte rezultatele şcolare (Oakes, Gamoran şi Page, 1992). Însă, dacă traiectoria 
şcolară determină sau nu aceste rezultate sau reflectă diferenţe preexistente rămâne un 
important subiect de dezbatere pentru viitor. Este important să subliniem că efectele 
negative rezultă şi din implementarea programelor bazate pe gruparea în funcţie de 
abilităţi, programe ce sunt influențate de diverse stereotipuri. Alte rezultate s-ar obţine 
în cazul elevilor cu competenţe slabe dacă profesorii ce implementează aceste programe 
s-ar orienta spre obiectivele rezultate din perspectiva compatibilităţii persoană-mediu ; cu 
alte cuvinte, dacă ar furniza o instruire de înaltă calitate şi ar avea practici motivaţionale 
adaptate nivelului de competenţă al elevilor. 

Un alt aspect important şi controversat al diferenţierii curriculare implică modul cum 
sunt plasați elevii în diferite clase şi cât de dificil le este acestora să.se transfere în clase 
de alt nivel, odată ce plasarea a fost făcută, pe măsură ce competențele şi nevoile lor 
şcolare se schimbă. Problema este importantă în special în adolescenţă, când cursurile la 
care sunt înscrişi elevii au o legătură directă cu opţiunile educaţionale pe care le au la 
dispoziţie după ce termină liceul. În cazul tinerilor minoritari, în particular adolescenţii 
afro-americani şi hispanici, există un risc mai mare decât în alte grupuri de a fi înscrişi 
în clase de un nivel inferior, la care se urmăreşte o traiectorie curriculară care nu implică 
urmarea unei facultăţi după terminarea liceului ; în plus, mulţi dintre aceşti adolescenţi 
sunt evaluaţi greşit atunci când sunt înscrişi în aceste clase (Oakes, Gamoran şi Page, 
1992; Rosenbaum, Kulieke şi Rubinowitz, 1988). 

Consecințele acestei erori de judecată sunt importante. Dornbusch (1994) a descris 
impactul traiectoriei curriculare asupra unui eşantion mare, divers din punct de vedere 
etnic, constituit din elevi de liceu din nordul statului California. Analizând datele pe 
fiecare curs în parte, Dornbusch a constatat că 85% dintre elevi au rămas în cadrul 
aceleiaşi clase pe tot parcursul liceului, că exista practic o mică mobilitate. Mai mult, a 
descoperit că mulţi elevi de nivel mediu, mai ales cei de culoare, fuseseră înscrişi 
incorect în clase de nivel inferior. Greşeala avea consecinţe pe termen lung asupra lor, în 

“sensul că îi punea pe o traiectorie greşită în ceea ce priveşte satisfacerea cerinţelor de a 
intra în sistemul educaţional de nivel mai înalt din California. Un aspect deosebit de 
îngrijorător l-a reprezentat faptul că tinerii şi părinţii lor, care de cele mai multe ori erau 
de culoare şi săraci, nu au fost niciodată informaţi cu privire la posibilele consecinţe ale 
acestor decizii legate de cursurile ce vor fi urmate de adolescenţi, decizii luate de 
personalul şcolii chiar la începutul liceului. Prin urmare, diferenţierea culturală şi 
practicile de cominicare dintre şcoală şi familiile elevilor exercită o influenţă puternică 
asupra cursului vieţii acestor elevi de nivel mediu, care, deşi capabili, au fost înscrişi în 
clase de un nivel inferior încă de la începutul liceului. 

Legătura dintre practicile ce ţin de nivelul clasei 
şi rezultatele şcolare 


Un al treilea grup de cercetători s-a concentrat asupra practicilor de la nivelul clasei care 
îmbunătăţesc rezultatele şcolare. Ei au demonstrat importanţa a două caracteristici 
generale: accentul puternic pus pe: instruirea înaltă şi aşteptările ridicate, conform 
cărora toţi elevii pot învăţa foarte bine la disciplinele incluse în curriculumul şcolar 
(vezi, de exemplu, Ames, 1992 ; Bransford, Brown şi Cocking, 1999; Darling-Hammond, 
1997; Jackson şi Davis, 2000; Maclver, Reuman şi Main, 1995; Pintrich şi Schunk, 
1996; Wehlage et al., 1989). O analiză generală este departe de scopul capitolului, dar 
există un consens din ce în ce mai larg că următoarele strategii şi tehnici de predare sunt 
importante : 


e Construirea activă de cunoştinţe, elevilor cerându-li-se mai degrabă să construiască 
Şi să producă informaţii decât să reproducă şi să repete fapte şi interpretări exprimate 
în manuale şi predate de către profesori. | 

e Verificarea riguroasă a cunoştinţelor, elevii fiind încurajați să se implice în activităţi 
„cognitive profunde” care îi determină să se bazeze pe un anumit domeniu şi să 
încerce să înţeleagă şi să comunice în „forme elaborate” propriile idei şi rezultate 

“ (Jackson şi Davis, 2000, p. 69). Această caracteristică include şi instruirea pentru 
formarea de abilităţi metacognitive, necesare monitorizării manierei de învăţare şi 
progreselor înregistrate de o persoană. 

e  Relevanţa pe care o are materialul de studiat pentru elev şi pentru cultura şi comunitatea 
în care trăieşte. Proiectele pe care elevii le fac la şcoală ar trebui Valorizate şi 
recunoscute ca fiind importante în afara şcolii şi a clasei. 

e  Oferirea unui feedback regulat asupra progreselor înregistrate, astfel încât elevii să 
înţeleagă ceea ce ştiu şi ceea ce trebuie încă să înveţe şi să aprofundeze. Feedbackul 
trebuie să se concentreze mai degrabă pe progresele înregistrate şi pe noile nevoi de 
învăţare decât pe nivelul de performanţă al unui elev comparativ cu ceilalţi din clasă” 
sau cu grupul de învăţare. 

e Oferirea cât mai multor oportunităţi de reevaluare a proiectelor şi de înţelegere a 
informaţiilor asimilate. 

e Utilizarea unor metode de instruire diferenţiate care iau în considerare dtosebirile 
individuale în ceea ce priveşte nivelul de cunoştinţe, interesele şi modalităţile de 
învăţare şi oferă variante multiple de învăţare a unui nou material şi de demonstrare 
a ceea ce a fost învăţat. i 

e Organizarea de activităţi de învăţare colectivă şi foarte interactivă, care să permită 
elevilor să lucreze împreună şi să se ajute unii pe alţii, iar profesorilor să lucreze cu 
clasa în conceperea unor activităţi de învăţare care să ofere tipurile de experienţă de 
învăţare descrise anterior. 

Influenţa nivelului clasei asupra motivaţiei 
şi dezvoltării sociale 


Un alt grup de cercetători şi-a orientat atenţia asupra influenţei pe care o are nivelul 
clasei asupra motivaţiei elevilor şi asupra dezvoltării sociale mai generale (vezi Ames 
1992; Connell şi Wellborn, 1991; Deci şi Ryan, 1985; Eccles, Wigfield şi Schiefele, 
1998; Maehr şi Midgley, 1996; Newmann, Wehlage şi Lamborn, 1992; Pintrich şi : 
Schunk, 1996; Roeser şi Eccles, 1998; Skinner şi Belmont, 1993; Stipek, 1996). De 
cele mai multe ori, cercetătorii şi-au concentrat atenţia asupra a două seturi de influenţe : 
credinţele profesorilor şi practicile profesorilor. În mod nesurprinzător, multe dintre 
practicile despre care s-a demonstrat că influenţează rezultatele şcolare afectează şi 
motivaţia elevilor. De exemplu, toate practicile prezentate mai jos stimulează o motivaţie 
înaltă a elevilor pentru a învăţa : 


+ Practicile de predare şi învăţare, care pun accentul mai degrabă pe progresele . 


înregistrate decât pe compararea socială bazată pe nivelele de competenţă existente. 
Practicile care reflectă expectanţele înalte ale profesorului fară de performanţa tuturor 
elevilor din clasă. 


Practicile care asigură participarea elevilor la toate activităţile sai învăţare desfăşurate 

în clasă. 

Practicile care implică organizarea de activităţi de aplicare practică a cunoştinţelor 

asimilate (cum ar fi lucrările de laborator şi culegerea de date din teren). 

Practicile care sprijină autonomia elevilor şi procesul de luare a deciziilor. 

Practicile compatibile cu cultura elevilor şi cu valorile de acasă. 

Practicile care îi ajută pe elevi să înţeleagă importanţa şi sensul mai larg al informaţiilor 
„ce le sunt predate. 

Practicile care duc la crearea unor relaţii pozitive şi de sprijin între profesori şi elevi. 


Practicile care stimulează crearea unui climat pozitiv şi de sprijin pentru toţi elevii 
din clasă. 


În continuare, vom sintetiza câteva dintre aceste concluzii. 


Aşteptările profesorului 


Există foarte multe studii asupra efectelor pe care le au aşteptările profesorilor asupra 
rezultatelor şcolare. O mare parte s-au concentrat asupra tratamentului diferențiat în 
funcţie de gen, rasă/grup etnic şi/sau clasă socială. Cea mai mare parte a acestora a scos 
în evidenţă efectele slabe, dar consistente pe care le au aşteptările joase ale profesorilor 
în ceea ce priveşte rezultatele fetelor (la matematică şi alte discipline exacte), ale 
reprezentanţilor îninorităţilor etnice (la toate disciplinele de studiu) şi ale celor care provin 
din pături sociale joase (la toate disciplinele de studiu) (vezi Brophy, 1988 ; Eccles şi 
Wigfield, 1985; Ferguson, 1998; Jussim, Eccles şi Madon, 1996; Valencia, 1991). 

Recent, Ciertia Steele (Steele şi Aronson, 1995) a stabilit legătura dintre această 
formă de tratament discriminativ, mai ales în cazul elevilor afro-americani, şi gradul de 
implicare la şcoală şi întreruperea identificării cu şcoala (separarea dintre nivelul stimei 
de sine al unei persoane şi toate feedbackurile primite la şcoală). Steele îşi argumentează 
rezultatele prin faptul că elevii afro-americani devin conştienţi că profesorii şi alţi adulţi 
au stereotipuri negative în legătură cu abilităţile lor academice. O astfel de conştientizare 
duce la creşterea nivelului lor de anxietate şi, ca urmare, la întreruperea identificării cu 
contextul şcolar, pentru a-şi proteja stima de sine. 


Abordările integrate ale studiului sia pie nivelului 
clasei asupra dezvoltării 


Teoria obiectivelor. Recent, s-a produs o orientare către o perspectivă globală, mai 
integrată, asupra impactului pe care îl au contextele de învăţare asupra motivaţiei. De 
exemplu, teoreticienii au propus două sisteme majore de atingere a obiectivelor : obiectivele 
legate de nivelul de asimilare a cunoştinţelor predate la şcoală şi obiectivele orientate 
către performanţă. Elevii care au obiective de asimilare a cunoştinţelor se vor concentra 
pe învăţarea materialului predat şi pe propriile progrese de-a lungul timpului. Elevii cu 
obiective orientate către performanţă se vor concentra pe obţinerea de rezultate mai bune 
decât colegii de clasă. Teoreticienii ipotezei obiectivelor argumentează mai departe că 
orientarea spre asimilarea de cunoştinţe stimulează mai mult implicarea la şcoală şi 
obţinerea de rezultate bune decât orientarea către performanţă (vezi Ames, 1992 ; Dweck, 
1999; Nicholls, 1984; Maehr şi Midegley, 1996). În final, ei au sugerat că feedbackul 
public, în special feedbackul comparativ social şi concentrarea la clasă pe competiţia 
dintre elevi, vor submina motivaţia de.asimilare de cunoştinţe şi vor creşte motivaţia 
orientată spre performanţă. Studiile lui Covington (1992) şi Maclver (1988) au oferit 
dovezi care vin în sprijinul ambelor ipoteze. Mai recent, studiile lui Midgley, Maehr şi 
ale colaboratorilor lor au arătat că demersurile reformelor şcolare pentru reducerea unor ? 
asemenea practici, ca sistemele de comparare socială centrate pe persoană sau utilizarea 
de strategii motivaţionale competitive, au efecte pozitive asupra motivaţiei şcolare a 
adolescenților, asupra perseverenţei în finalizarea sarcinilor dificile de învăţare şi asupra 
dezvoltării socioemoţionale (Maehr şi Midgley, 1996). 


Clasele cu o atitudine prietenoasă faţă de fete. Cercetările făcute asupra diferenţelor 
de grup în ceea ce priveşte rezultatele şcolare reprezintă un alt exemplu de încercare de 
a identifica un set mai clar de caracteristici ale clasei care pot influenţa dezvoltarea. 
Studiile efectuate asupra diferenţelor de gen legate de interesul pentru matematică, fizică 
şi alte ştiinţe exacte sunt un exemplu al acestei abordări. Cursurile referitoare la astfel de 
subiecte sunt frecvent predate într-o manieră considerată de către fete fie plictisitoare, fie 
irelevantă pentru interesele lor sau chiar amenințătoare (Eccles, 1989; Hoffmann şi 
Hacussler, 1995). Tinerele răspund mai bine la instruirea în matematică şi fizică atunci 
când este realizată în manieră colectivă sau individualizată, şi nu competitivă, când 
informaţiile sunt predate dintr-o perspectivă aplicabilă/centrată pe persoană, şi nu dintr-o 
perspectivă teoretică/abstractă, când predarea se realizează folosind mai curând o 

abordare pragmatică decât una de tipul „învăţare din cărţi”, când profesorul evită 
referirile la gen în toate formele sale subtile şi când exemplele folosite pentru a preda . 
concepte generale reflectă atât interesele tipic feminine, cât şi cele tipic masculine (de 
exemplu, folosirea inimii ca o ilustrare a principiilor asociate cu pompe). Explicaţia dată 
cel mai frecvent pentru astfel de efecte este potrivirea dintre formatul şi stilul de predare 
şi valorile, obiectivele, orientarea motivaţională şi stilurile de învăţare ale adolescentelor 
(vezi Eccles, 1989). Această concluzie este un bun exemplu al perspectivei compatibilităţii 
persoană-mediu în ceea ce priveşte impactul contextelor asupra dezvoltării umane. 
Lipsa compatibilităţii culturale şi a celei de dezvoltare sunt alte două exemple relevante . 


ce vin în sprijinul acestei perspective. Vom discuta despre ele mai departe în acest 
capitol.. 


Influențele psihologice asupra motivaţiei: Mulţi cercetători au studiat şi influenţele 
psihologice asupra motivaţiei şcolare a elevilor şi asupra învăţării (vezi Ames, 1992; 
Bandura, 1994; Dweck, 1999; Eccles, Wigfield şi Schiefele, 1998; Ford, 1982; 
Fuligni, 1997; Graham, 1994; Gutman şi Midgley, 2000; Jencks şi Phillips, 1998; 
Pintrich şi DeGroot, 1990; Roeser, Midgley şi Urdan, 199%; Stipek, 1996; Wang şi . 
Gordon, 1994). Mai recent, ei s-au concentrat asupra a trei seturi credinţe : credinţele 
legate de aşteptări sau de eficienţă, cele legate de valoarea sarcinii de realizat şi 
obiectivele personale. Rezultatele obţinute au arătat puternica influenţă pe care o au 
credinţele elevilor în ceea ce priveşte capacităţile lor de a face faţă sarcinilor şcolare atât 
asupra implicării lor în sarcinile de învăţare, cât şi asupra rezultatelor şcolare concrete. 
În mod similar, ei au demonstrat că elevii au rezultate mai bune la realizarea sarcinilor 
şcolare dacă acestea le fac plăcere şi dacă le consideră importante. În final, au demonstrat 
influenţa atât a obiectivelor pe termen scurt, cât şi a celor: pe termen lung asupra 
implicării adolescenților în şcoală şi asupra performanţelor pe care le înregistrează. Cea 
mai mare parte a studiilor asupra influenţei obiectivelor pe termen scurt s-au concentrat 
asupra obiectivelor imediate pe care le au elevii atunci când realizează sarcini legate de 
şcoală. De exemplu, reprezintă un obiectiv pentru elevi (ce implică realizarea unei 
anumite sarcini) demonstrarea faptului că sunt mai deştepţi sau mai buni decât ceilalţi din 
clasă sau faptul că doresc să înveţe cât mai multe despre sarcina respectivă? Cu alte 
cuvinte, pe ce se concentrează mai mult elevii: pe demonstrarea capacităţii lor de 
învăţare (sau pe evitarea demonstrării unei lipse a acestei abilităţi — frecvent etichetată ca 
o concentrare pe obiective de competenţă) sau pe învăţarea propriu-zisă a materialului 
(frecvent etichetată ca centrare pe obiective de învăţare) ? Aceste tipuri de studii au 
demonstrat că elevii axaţi pe asimilarea de cunoştinţe învaţă mai mult din sarcinile pe 
care le au de îndeplinit şi vor demonstra o perseverenţă mai mare în depăşirea dificultăţilor 
sau eşecurilor decât elevii axaţi pe abilităţi. Cele mai multe dintre studiile efectuate 
asupra obiectivelor pe termen lung s-au concentrat pe aspiraţiile educaţionale şi ocupaţionale. 
Ele au demonstrat că elevii au rezultate mai bune Ia sarcinile şi cursurile despre care ei 
cred că vor fi instrumente ce îi vor ajuta să-şi împlinească aspiraţiile. Aşa cum s-a 
subliniat anterior, practicile de la clasă au legătură directă cu dezvoltarea acestor 
autopercepţii şi valori. - 


că 

Natura sarcinilor şcolare 


O altă experienţă importantă la clasă o reprezintă sarcinile şcolare propriu-zise. Două 
aspecte ale sarcinilor academice sunt importante : conţinutul curriculei şcolare şi stilul 
de predare. Conţinutul curriculei şcolare are un impact deosebit asupra atenţiei, efortului 
şi interesului cognitiv al elevului. Cu mult timp în urmă, Dewey (1902/1990) a sugerat 
că sarcinile şcolare semnificative pentru realitatea istorică şi de dezvoltare a experienţei 
copiilor vor stimula atenţia susţinută, investiţiile mari din punctul de vedere al resurselor 
cognitive şi afective în procesul de învăţare şi o puternică identificare cu scopurile şi 
obiectivele educaţionale. În general, cercetările susţin această ipoteză. Conţinutul progra- 
melor şcolare care determină explorări semnificative este foarte important, având în 
vedere faptul că plictiseala de la ore, interesul scăzut şi nerelevanţa curriculei sunt 
asociate cu atenţia scăzută, rezultatele slabe, lipsa de implicare şi, în final, abandonul 
şcolar (de exemplu, Finn, 1989; Jackson şi Davis, 2000; Larson şi Richards, 1989). 
Curricula care cuprinde „vocile”, imaginile şi experienţele istorice ale grupurilor slab 
reprezentate este în mod special importantă. Ruperea legăturii dintre curricula tradiţională 
şi experienţele acestor grupuri poate explica îndepărtarea unor membri ai grupurilor de 
procesul educaţional, câteodată sub forma abandonului şcolar (Fine, 1991; Sheets şi 
Hollins, 1999). De exemplu, prezentând eşecul şcolilor din Watts, California, de a veni 
în întâmpinarea nevoilor tinerilor afro-americani care au abandonat şcoala, Glasgow 
(1980, pp. 58-62) scria: „Ceea ce i-a înfuriat cu adevărat pe aceşti băieţi a fost trecerea 
sub tăcere, explicit şi implicit, a acelor aspecte care reprezentau nucleul vieţii lor... 
Mesajul inferiorităţii culturale era comunicat în nenumărate moduri, de la corectarea 
ostentativă a greşelilor de exprimare la omiterea zilnică a referinţelor legate de negri şi 
la absenţa istoriei negrilor din curricula şcolară”. 

Din perspectiva dezvoltării, există dovezi că natura sarcinilor şcolare nu se schimbă 
de-a lungul anilor astfel încât să intre în conflict cu sofisticarea cognitivă în creştere, 
experienţele de viaţă diverse şi nevoile de identitate ale adolescenților, pe măsură ce trec 
de la gimnaziu la liceu (Carnegie Council on Adolescent Development, 1989). Un 
indicator al acestui fapt îl constituie declaraţiile elevilor de gimnaziu, conform cărora se 
plictisesc cel mai tare în timp ce realizează sarcini şcolare, în special cele pasive (de 
exemplu, a asculta profesorul) şi mai ales la ore cum ar fi cele de ştiinţe sociale, 
matematică şi fizică (Larson şi Richards, 1989). În mod similar, conținutul curriculei 
şcolare nu se extinde astfel încât să includă şi alte aspecte sociale sau legate de sănătate, 
care au devenit din ce în ce mai importante, pe măsură ce adolescenţii intră în pubertate 
şi trebuie să facă faţă explorărilor de identitate asociate cu adolescenţa (Carnegie Council 
on Adolescent Development, 1989). 


Experiențele de discriminare rasială/etnică 


Cercetătorii interesaţi de relativa performanţă scăzută a adolescenților din anumite 
grupuri etnice/rasiale au sugerat că există şi o altă experienţă importantă pentru dezvoltarea 
adolescenților : experienţele de discriminare rasială/etnică (Feagin, 1992; Fordham şi 


ŞCOLILE CA MEDII DE DEZVOLTARE 169 
Ogbu, 1986; Rosenbaum, Kulieke şi Rubinowitz, 1988; Ruggiero şi Taylor, 1995; 


Taylor er al., 1994; Wong, Koples şi Sameroff, revăzută). S-a discutat despre două tipuri 
de discriminare : 


]. Anticiparea unei viitoare discriminări pe piaţa muncii, ce poate fi interpretată ca o 


subminare a beneficiilor educaţiei pe termen lung (Fordham şi Ogbu, 1986). 
Impactul experienţelor de discriminare 'zilnică asupra sănătăţii mentale şi asupra 
motivaţiei şcolare (Wong, Eccles şi Sameroff, revizuită). 


În cazul ambelor tipuri de discriminare există o mare probabilitate ca ele să influenţeze 
dezvoltarea adolescenților, dar cercetările asupra celor două probleme sunt încă la 
început. Wong, Eccles şi Sameroff (revizuită) au descoperit că anticiparea unei viitoare 
discriminări duce la îmbunătăţirea motivaţiei tinerilor afro-americani de a se descurca 
bine la şcoală, ceea ce, în consecinţă, conduce la îmbunătăţirea performanţei şcolare. În 
eşantionul studiat, anticiparea unei viitoare discriminări a părut să fie motivatoare pentru 
tinerii care doreau să facă tot posibilul astfel încât să fie cât se poate de bine pregătiţi 
pentru a face faţă viitoarei discriminări. Prin contrast, experienţele zilnice de discriminare 
rasială venite din partea colegilor şi a profesorilor au dus la scăderea implicării la şcoală 
şi a încrederii în propriile competenţe academice, precum şi la scăderea notelor, în 
paralel cu creşterea stărilor de depresie şi furie. 


Compatibilitatea persoană-mediu 


Un al cincilea grup de cercetători s-a concentrat asupra compatibilităţii persoană-mediu. 
Specialiştii tributari acestei perspective au argumentat că dezvoltarea şi învăţarea sunt 
maximizate atunci când există o adecvare între nevoile/caracteristicile persoanei care 
trebuie să înveţe şi caracteristicile mediului de învăţare. Anumite proiecte de cercetare 
au avut diverse abordări. Unii s-au concentrat asupra relaţiei dintre nivelele actuale ale 
abilităţilor şi practicile educative, argumentând că trebuie să existe o compatibilitate 
între nivelul actual al competenţelor, respectiv natura şi nivelul de dificultate al practicilor 
educative, astfel încât acestea să ofere provocările adecvate, asociate cu o probabilitate 
mare de succes (vezi Eccles, Wigfield şi Schiefele, 1998; Jackson şi Davis, 2000). 
Alţi cercetători s-au concentrat asupra problemei compatibilităţii culturale (Arkunkumar, 
Midgley şi Urdan, 1999; Bowers şi Flinders, 1990; Deyhle şi LeCompte, 1999; 
Fuligni, 1997; Gay, 1999; Reynolds, 1999; Rosenbaum, Kulieke şi Rubinowitz, 1988 ; 
Suarrez-Orozco şi Suarrez-Orozco, 1995 ; Valencia, 1991). Ei au demonstrat că rezultatele 
şcolare sunt mai scăzute decât este de aşteptat atunci când practicile şcolare nu sunt 
compatibile cu practicile culturale din familiile şi comunităţile elevilor. Nepotrivirea poate 
rezulta dintr-o mare diversitate de practici, inclusiv limba de instruire, din valorile 
profesorilor, tipul de implicare din partea părinţilor, relaţiile de autoritate dintre profesori 
şi elevi, conţinutul materialelor şcolare, precum şi natura serviciilor psihologice oferite. 
Totuşi, alţi cercetători tributari acestei perspective s-au concentrat asupra compatibilităţii 
dintre oportunităţile disponibile în şcoli şi nevoile şi competențele copiilor aflaţi în 
dezvoltare. Ei au extins perspectiva compatibilităţii persoană-mediu la o perspectivă 

dinamică, legată de dezvoltare, de tipul context X interacțiunile persoanei. De exemplu, 
mai mulţi cercetători ai motivaţiei au sugerat că, pentru o dezvoltare socioemoţională şi 
cognitivă optimă, este necesar să existe o compatibilitate între contextul şcolar şi nevoile 
şi competențele elevilor. Eccles şi colaboratorii săi (1993) au etichetat acest tip de 
perspectivă compatibilitate etapă-mediu pentru a sublinia faptul că există o legătură între 
dezvoltarea compatibilă a anumitor caracteristici din contextul social specific şi natura 
rezultatelor dezvoltării obţinute în contextul respectiv. Eccles şi colaboratorii săi au 
folosit această abordare pentru a studia schimbările negative de motivaţie şi comportament 
în contextele şcolare ce sunt frecvent asociate cu trecerea de la gimnaziu la liceu. 


Trecerea la un nivel şcolar superior 


Există dovezi substanţiale în ceea ce priveşte scăderea motivaţiei şcolare, a ataşamentului 
faţă de şcoală şi a rezultatelor şcolare de-a lungul primilor ani ai adolescenţei (vârste 
"cuprinse între Il şi 14 ani; de exemplu, Anderman şi Maehr, 1994; Eccles şi Midgley, 
1989; Eccles et al., 1993; Maehr şi Midgley, 1996; Rosenbaum, 1980; Roeser, 
Eccles şi Freedman-Doan, 1999; Simmons şi Blyth, 1987; Wigfield er al., 1991). În 
multe cazuri, scăderea motivaţiei şi a rezultatelor şcolare coincide cu trecerea de la 
şcoala primară la gimnaziu sau de la gimnaziu la primul an de liceu. Eccles şi Midgley 
(1989) au sugerat că aceste aspecte negative ale dezvoltării rezultă din faptul că liceele 
nu oferă un mediu educaţional potrivit pentru cei aflaţi la începutul adolescenţei şi care 
sunt în primul an de liceu. De exemplu, Eccles, Midgley şi colaboratorii lor au 
argumentat că în clasele din primul an de liceu există o probabilitate mai mare decât în 
clasele gimnaziale să existe o serie de caracteristici nepotrivite vârstei elevilor : existenţa 
unui control sever din partea profesorului, combinată cu o slabă stimulare a autonomiei 
elevului şi a luării de decizii, relaţii negative între profesori şi elevi, practici de notare 
ce creează în rândul elevilor o motivaţie orientată mai degrabă pe abilităţi decât una 
orientată spre asimilarea de cunoştinţe, instruirea la nivelul întregii clasei este concentrată 
mai curând pe comparare socială şi încrederea scăzută a profesorului că este în stare să 
se ocupe de toţi elevii. Studiile empirice au sprijinit aceste sugestii şi au arătat modul în 
care caracteristicile pot submina motivaţia şi autopercepţiile tinerilor aflaţi la începutul 
adolescenţei (Anderman, Maehr şi Midgley, 1999; Finger şi Silverman, 1966; Midgley, 
Anderman şi Hicks, 1995; Midgley şi Feldlaufer, 1987; Midgley, Feldlaufer şi Eccles, 
1988, 1989a, 1989b; Oakes, Gamoran şi Page, 1992; Roderick, 1993; Simmons şi 
Blyth, 1987). 

În mod similar, Simmons şi Blyth (1987) au subliniat faptul că majoritatea şcolilor ce 
cuprind elevi aflaţi în primii ani de liceu sunt mult mai mari decât şcolile elementare şi 
că procesul de instruire este foarte probabil organizat pe bază de departamente. Ca 
rezultat, profesorii care predau elevilor din primii ani de liceu sunt responsabili de mai 
multe grupuri de elevi, ceea ce face foarte dificilă pentru cei din.urmă construirea unei 
relaţii apropiate cu orice adult din şcoală exact în momentul în care au nevoie de sfaturi 
şi susținere din partea unor maturi ce nu fac parte din familie. Schimbările din cadrul 
relaţiilor dintre profesori şi elevi vor submina, foarte probabil, sensul de comunitate şi 
încredere dintre ei, ducând la un sentiment de eficienţă scăzută în rândurile profesorilor, 

la o încredere crescută în practicile de control autoritar din partea acestora Şi la un 
sentiment sporit de alienare printre elevi. În final, schimbările vor determina o scădere 
a posibilităţii ca dificultăţile particulare ale unui elev să fie sesizate din timp, astfel încât 
să primească ajutorul necesar, şi, ca urmare, va creşte probabilitatea ca elevilor aflaţi la 
limită să li se permită să alunece pe traiectorii de motivaţie şi performanţă negative, ceea 
„ce va duce la scăderea notelor şi, frecvent, la abandonarea şcolii (Lord, Eccles şi 
McCarthy, 1994; Roderick, 1993; Simmons şi Blyth, 1987). 

Astfel de schimbări probabil că au un efect negativ asupra motivaţiei multor elevi de 
a fi interesaţi de şcoală, indiferent de nivel. Însă Eccles şi Midgley (1989) au subliniat . 
că aceste modificări de mediu şcolar sunt dăunătoare mai ales la începutul adolescenţei, | 
luând în considerare informaţiile existente în legătură cu dezvoltarea psihologică în 
această etapă a vieţii. Dovezi provenite din diverse surse sugerează că dezvoltarea la 
începutul adolescenţei este caracterizată de o creştere a dorinţei de autonomie, a orientării 
către egali, a concentrării asupra propriei persoane şi a conştiinţei de sine, a accentuării 
problemelor de identitate, a preocupărilor legate de relaţiile heterosexuale şi de creşterea 
capacităţii de desfăşurare a activităţilor cognitive abstracte (vezi Brown, 1990; Eccles şi 
Midgley, 1989; Keating, 1990; Simmons şi Blyth, 1987; Wigfield, Eccles şi Pintrich, 
1996). Simmons şi Blyth (1987) au afirmat că, la începutul adolescenţei, tinerii au 
nevoie de siguranţă, de medii provocatoare din punct de vedere intelectual, astfel încât 
să se poată adapta schimbărilor. Din perspectiva acestor nevoi, modificările de mediu 
asociate frecvent cu trecerea la liceu par a fi dăunătoare mai ales prin faptul că 
accentuează competiţia, compararea socială şi capacitatea de autoevaluare într-o perioadă 
în care atenţia asupra propriei persoane este în creştere ; ele scad posibilitatea de a lua 
decizii şi de a face alegeri într-o perioadă în care dorinţa de control este în creştere ; pun 
accentul pe strategii cognitive de nivel scăzut într-o perioadă în care capacitatea de a 
utiliza strategii de nivel înalt este în creştere şi împiedică formarea de reţele sociale în 
condiţiile în care adolescenţii sunt preocupaţi în mod special de relaţia cu congenerii şi 
s-ar putea să aibă nevoie de o relaţie apropiată cu un adult din afara familiei. Natura 
modificărilor de mediu, alături de un curs normal al dezvoltării individuale, se va 
reflecta într-o incompatibilitaţe de dezvoltare, astfel încât „adecvarea” dintre adolescent 
şi mediul clasei este deosebit de slabă, determinând o creştere a riscului de scădere a 


motivaţiei, mai ales în cazul adolescenților care au dificultăţi în a obţine rezultate şcolare 
bune. 


Reforma la nivelul gimnazial. Bazându-se pe rezultatele discutate în această secţiune, 
Fundaţia Carnegie, împreună cu alte agenţii, a iniţiat mai multe demersuri de reformă în 
mediul şcolar gimnazial începând cu anul 1985. Jackson şi Davis (2000) au rezumat 
recent mai multe dintre aceste eforturi. Ei au concluzionat că următoarele caracteristici 


ale mediului şcolar gimnazial oferă sprijin pentru învăţarea şi dezvoltarea pozitivă a 
adolescenților : 


e O curriculă bazată pe standarde academice riguroase şi pe o înţelegere a modului în 
care elevii învaţă cel mai bine. 

O curriculă relevantă pentru preocupările adolescenților. 

Metode educative destinate pregătirii tuturor elevilor, astfel încât să atingă cele mai 
inalte standarde. 


e Personal expert în instruirea adolescenților. 

e Oportunităţi de dezvoltare profesională continuă pentru personalul din şcoli. 

e Structuri organizaționale care susţin construirea unui climat de dezvoltare intelectuală. 

e Structuri organizaționale care susţin formarea unui Climat! comunitar afectiv, cu 
obiective educaţionale împărtăşite. 

e O guvernare democratică menită să-i implice atât pe adulţi, cât ii pe adolescenţi. 

+ O implicare mare din partea părinţilor şi a comunităţii. 

e Nivele înalte de securitate şi practici care susţin păstrarea stării de sănătate. 


“Într-un alt demers de reformare a şcolilor gimnaziale, Maehr şi Midgley (1996) au 
demonstrat puterea practicilor destinate să scadă concentrarea pe obiectivele de performanţă 
şi să crească axarea pe obiectivele de învăţare. Practicile includ folosirea unui sistem de 
notare care să evalueze progresele înregistrate, şi nu performanţa, utilizarea altor structuri 
de recompensare bazate pe progres şi învăţarea mai curând a unor materiale care să 
stimuleze interesul decât performanţa bazată pe competiţie, gruparea elevilor pe baza 
intereselor sau a alegerii lor, şi nu pe baza nivelului abilităţilor pe care le au, utilizarea 
de teste pentru a stabili ce trebuie studiat mai departe, şi nu pentru a compara elevii între 
ei, asigurarea de oportunităţi care să le permită elevilor să facă alegeri şi să ia decizii, 
dar şi să-şi facă singuri programul şi să se organizeze, şi implementarea unor structuri de 
învăţare colectivă, şi nu a unora de învăţare competitivă. 


Trecerea la liceu 


Deşi există puţine studii în ceea ce priveşte tranziţia către liceu, cele realizate deja 
sugerează existenţa unor probleme destul de similare (Coleman şi Hoffer, 1987 ; Jencks 
şi Brown, 1975; Lee, Bryk şi Smith, 1993; Lee şi Smith, 2001; Webhlage, 1989; 
Wehlage et al., 1989). De exemplu, liceele sunt în general mai mari şi mai birocratice 
decât şcolile primare şi cele gimnaziale. Lee şi Smith (2001) au oferit numeroase 
exemple asupra modului în care sentimentul de apartenenţă la comunitate în rândul 
elevilor şi profesorilor este subminat de mărimea şi structura birocratică a celor mai 
multe licee. Există puţine oportunităţi pentru profesori şi elevi să ajungă să se cunoască. 
În consecinţă, apare un sentiment de neîncredere între ei şi un ataşament redus faţă de un 
set comun de obiective şi valori. De asemenea, există puţine şanse pentru elevi să lege 
o relaţie cu un adult ce nu face parte din familie, în care acesta să joace rolul de mentor, 
şi se fac puţine eforturi pentru ca procesul de instruire să fie relevant pentru elevi. 
Asemenea medii probabil că vor submina şi mai mult motivaţia şi implicarea elevilor, 
mai ales a celor care nu au rezultate şcolare prea bune, care nu sunt înscrişi în clasele 
favorizate şi a celor care s-au îndepărtat de valorile adulţilor. 

Cele mai multe dintre liceele publice mari organizează procesul de instruire în jurul 
unor traiectorii curriculare care împart elevii pe grupuri. Prin urmare, apare o diversitate 
şi mai mare în experienţele educaţionale ale liceenilor decât ale elevilor de gimnaziu. 
Din păcate, această diversitate este frecvent asociată cu originea etnică şi clasa socială a 
elevilor decât cu diferenţele dintre talentele şi interesele lor (Lee şi Bryk, 1989). Ca 
rezultat, traiectoriile curriculare au servit mai mult pentru a restabili stratificarea socială 
decât pentru a stimula educaţia optimă a tuturor elevilor, cu precădere în şcolile mari 

(Dornbusch, 1994; Lee şi Bryk, 1989). Lee şi Bryk (1989) au relevat că şcolile de nivel 
mediu în ceea ce priveşte rezultatele nu beneficiază de o astfel de traiectorie curriculară. 

Prin contrast, dovezile obţinute din compararea liceelor catolice cu cele publice sugerează 
că media rezultatelor şcolare creşte atunci când toţi elevii sunt obligaţi să urmeze aceeaşi 


„curriculă. Concluzia este valabilă chiar şi în situaţia în care au fost luaţi în considerare 
şi factorii de selecţie a elevilor. 


Rezumat şi concluzii. 


Am încheiat acum discuţiile despre influenţa şcolii asupra dezvoltării adolescenților şi 
am subliniat în diverse moduri felul în care şcolile influenţează dezvoltarea lor. Am 
încercat să clarificăm faptul că şcoala operează la mai multe nivele în ceea ce priveşte 
influenţa ei asupra dezvoltării. De asemenea, am subliniat necesitatea de a lua în 
considerare atât perspectiva de dezvoltare, cât şi perspectiva compatibilităţii persoană- 
-mediu în cadrul şcolilor. Pentru a înţelege cum influenţează şcoala dezvoltarea, este 
necesar să înţelegem schimbarea atât la nivel individual, cât şi la nivel instituţional. 
Teoria compatibilităţii etapă-mediu este un exemplu excelent al legăturii dintre cele două 
traiectorii în dezvoltare. Imaginaţivă două traiectorii : una la nivelul şcolii şi una la nivel 
individual. Şcolile se schimbă pe măsură ce se trece la un nivel şcolar superior. Natura 
schimbărilor poate fi potrivită sau nepotrivită din punctul de vedere al dezvoltării, în 
funcţie de maniera în care stimulează dezvoltarea continuă în timpul tranziţiei către 
statutul de adult şi maturitate. Tinerii trec prin acest mediu în schimbare pe măsură ce 
acced la un alt nivel şi la o altă şcoală. În mod similar, adolescenţii se dezvoltă şi se 
schimbă pe măsură ce înaintează în vârstă. De asemenea, ei fac presupuneri în legătură 
cu creşterea nivelului lor de maturitate şi cu privilegiile pe care aceasta trebuie să le 
ofere. Noi credem că.dezvoltarea optimă are loc atunci când cele două traiectorii de 
schimbare sunt sincrone — adică atunci când schimbările din contextul în cauză sunt în 
concordanţă sau poate chiar precedă patternurile de schimbare ce au loc la nivel 
individual. Mai mult, am sintetizat dovezi conform cărora riscul obţinerii unor rezultate 
negative în dezvoltare este crescut atunci când cele două traiectorii nu sunt sincrone — 
mai ales atunci când contextul se schimbă în cadrul unui pattern de dezvoltare regresivă. 
Eforturile de reformă din şcoli au arătat că ele pot fi organizate într-o manieră mai 
potrivită pentru stimularea dezvoltării pozitive la adolescenţi ; când ele au aceste 
caracteristici, adolescenţii rămân legaţi de şcoală ca instituţie socială valorizată. 
De asemenea, am încercat să clarificăm faptul că adecvarea dintre ceea ce se întâmplă 
"în şcoală şi nevoile, credinţele şi valorile culturale ale adolescenților reprezintă cheia 
unei dezvoltări optime. Este puţin probabil ca adolescenţii să se dezvolte rapid în şcoli 
care nu reuşesc să predea noţiuni relevante pentru ei şi pentru grupurile culturale de 
apartenenţă. Demersurile de reformare din şcoli, orientate spre îmbunătăţirea compatibilităţii 
culturale, pot înregistra destul de multe succese în îmbunătăţirea rezultatelor şcolare ale 
elevilor. Totodată, este puţin probabil ca adolescenţii să se dezvolte pozitiv în şcoli care 
permit discriminarea rasială, einică, de gen şi de orientare sexuală. Expunerea repetată 
la asemenea insulte adresate unei persoane va submina atât dezvoltarea adolescentului, 
cât şi implicarea lui în activităţile şcolii respective. 

Bryk, A.S., Lee, V.E., Holland, P.B. (1993), Carholic Schools and the Common Good, Harvard 
University Press, brie, MA. 

O carte clasică, în care sunt prezentate pe scurt motivele care stau la baza înaltelor reuşite 
academice din şcolile catolice, precum şi o dezbatere asupra cauzelor succesului lor. 

Covington, M.V. (1992), Making the Grade : A Self- Worth Perspective on Motivation and School 
Reform, Cambridge University Press, New York. 

În această carte este prezentată o excelentă descriere a activităţii lui Martin Covington asupra 
stimei de sine, precum şi sugestii practice legate de implementarea principiilor sale în reforma 
şcolară. 

Darling-Hammond, L. (1997), The Right to Learn : A Blueprint for Creating Schools that Work, 
Jossey-Bass, San Francisco. 

Lucrarea oferă o remarcabilă dezbatere asupra nevoii de reformă şcolară a unităţilor de învăţământ 
americane. 

Deci, E.L., Ryan, R.M. (1985), Intrinsic Motivation and Self-Determination in faauțigl Behavior, 
Plenum, New York. 

Volumul prezintă, în linii mari, teoria clasică a lui Deci şi Ryan asupra 2 autonomiei. 

Dewey, ]. (1902/1990), 7he Child and the Curriculum, University of Chicago Press, Chicago. 

O carte clasică despre cel mai bun mod de a elabora un plan de învăţământ. 

Eccles, J.S., Midgley, C., Wigfield, A., Buchanan, C.M., Reuman, D., Flanagan, C., Maclver, 
amp): (1993), „Development during adolescăhee” The impact of stage-environment fit on 
adolescents” experiences in schools and families”, American Psychologist, 48, pp. 90-10]. 
Articolul rezumă teoria mediului adecvat şi pune în discuţie motivele pentru care şcolile generale 

nu reuşesc să ofere o educaţie adecvată preadolescenţilor. 

Eccles, J.S., Wigfield, A., Schiefele, U. (1998), „Motivation”, în N. Eisenberg (ed.), Handbook 
of Child Psychology (pp. 1017-1095), Wiley, New York, vol. 3, ed. a V-a. 

Capitolul oferă o perspectivă largă asupra motivaţiei de realizare şi rezumă ceea ce se ştie despre 
impactul şcolilor, familiilor şi congenerilor asupra motivaţiei şcolare şi performanţei. 

Elder, G.H., Jr., Conger, R.D. (2000), Children of the Land, Chicago University Press, Chicago. 

În această carte este prezentată o sinteză a rezultatelor obţinute în studiul longitudinal asupra 
dezvoltării adolescenților din comunităţile agricole, realizat de Elder, Conger şi colaboratorii săi. 

Fine, M. (1991), Framing Dropouts : Notes on the Politics of Urban Public High School, State 
University of New York Press, Albany. 

Lucrarea prezintă rezultatele unui studiu longitudinal calitativ asupra cauzelor abandonului şcolar. 

Jackson, A.W., Davis, G.A. (2000), Turning Points 2000 : Educating Adolescents in the 21st 
Century, Teachers College Press, New York. 

Este prezentată o sinteză a rezultatelor demersurilor legate de reforma şcolară în Statele Unite ale 
Americii, începând cu anii '80. 

Lee, V.E., Smith, J. (2001), Restructuring High Schools for Equity and Excellence : What Works, 
Teachers College Press, New York. 

O sinteză a rezultatelor obţinute de National Educational Longitudinal Study referitoare la 
reformarea liceelor americane. 

Maehr, M.L., Midgley, C. (1996), Transforming School Culiures to Enhance Student Molivation 
and Learning, Westview Press, Boulder, CO. 

Lucrarea prezintă studiul asupra reformei şcolare gimnaziale realizat de Carol Midgley şi Martin 
Maehr. Reforma lor pune în practică teoria scopului, în vederea creşterii motivaţiei elevilor şi 
profesorilor din clasele VI-IX. 

Pintrich, P.R., Schunk, D.H. (1996), Morivation in Education : Theory, Research, and Application, 
Prentice Hall, Englewood Cliffs, NJ. 

Cartea oferă o amplă expunere a cercetărilor legate de motivaţie şi educaţie. 

Sheets, R.H., Hollins, E.R. (eds.) (1999), Racial and Ethnic Identity in School Practices : 
Aspects of Human Development, Erlbaum, Mahwah, NJ. 

Volumul conţine câteva capitole excelente pe tema rasei, etniei şi experienţelor şcolare. 

Simmons, R.G., Blyth, D.A. (1987), Moving into Adolescence : The Impact of Pubertal Change 
and School Context, Aldine de Gruyter, Hawthorn, NY. 

O cercetare longitudinală clasică realizată de Roberta Simmons, cu privire la dezvoltarea adolescenților. 
Este comparată dezvoltarea adolescenților care frecventează şcoli cu o configuraţie a claselor 
tip IX-XII cu dezvoltarea celor care (pe eteașă şcoli cu o configuraţie a claselor de tip 
VII-IX, X-XII. - 

Suarrez-Orozco, M., Suarrez-Orozco, C. (1995), Transformations : Immigration, Family Life, . 
and Achievement Motivation among Latino Adolescents, Stanford University Press, Stanford, 
CA. 


Lucrarea prezintă cercetarea calitativă a autorilor, realizată asupra tinerilor hispanici şi performanţelor 
lor şcolare. 

Capitolul 8 


Facultatea ca etapă de tranziţie la stadiul de adult 


Marilyn J. Montgomery, James E. Câte 


Promisiunea unei educaţii mai înalte 


Intrarea la facultate este pentru mulţi tineri un pas important în accederea la statutul de 
adult. Experienţa în sine a facultăţii reprezintă un proces intens de pregătire pentru 
socializare, în care mulţi beneficiari au obiective distincte, dar legate între ele: mediul 
de afaceri vrea angajaţi motivaţi, cu un mare potenţial uman ; societatea civilă are nevoie 
de cetăţeni informaţi şi dedicați ; părinţii speră că facultatea va îmbunătăţi nivelul de 
fericire şi mulţumire al odraslelor lor; iar studenţii înşişi aspiră să-şi îmbunătăţească 
abilităţile personale şi profesionale. Suplimentar, profesorii şi administratorii încearcă să 
dezvolte valori şi competenţe speciale care să devină parte a vieţii intelectuale a 
studenţilor. 

În acelaşi timp, susţinerea publică pentru o educaţie mai înaltă este foarte răspândită ; 
sume mari de bani au fost cheltuite pe programe dedicate celor care nu au absolvit o 
facultate. În afara miliardelor de dolari cheltuite în fiecare an de guvernele din întreaga 
lume pentru o educaţie mai înaltă, unele facultăţi dispun de resurse financiare proprii de 
peste un miliard de dolari. Acest sprijin enorm pare să fie bazat pe încrederea învestită 
în instituţiile de învăţământ superior şi în statutul social mai înalt al absolvenţilor de 
facultate (Pascarella şi Terenzini, 1991). Deoarece facultatea a devenit o parte a tranziţiei - 
către statutul de adult pentru un număr din ce în ce mai mare de tineri, este justificat să 
reexaminăm şi să reevaluăm impactul acestei experienţe asupra celor care o au! 


Îşi respectă educaţia superioară promisiunile făcute ? 


Colegiile şi universităţile chiar transpun în realitate speranţele studenţilor şi aşteptările 
societăţii ? Răspunsul nostru la această întrebare este următorul: „În principiu, da”. 
Totuşi, la fel ca în cazul tuturor aspectelor legate de şcoală, un răspuns mai potrivit ar 
fi „depinde”. Depinde, în parte, de modul cum înţelege cineva întrebarea (de exemplu, 

perspectiva teoretică a unei persoane şi interesele acesteia) şi, concomitent, de variabilele 
pe care le ia în calcul la interpretarea rezultatelor. De exemplu, dintr-un anumit punct de 
vedere, întrebarea importantă ce trebuie adresată este dacă universităţile îşi respectă 
„promisiunea de a furniza absolvenţi bine pregătiţi, cetăţeni informaţi şi fiinţe umane bine 
dezvoltate. Dintr-o altă perspectivă, întrebarea importantă este dacă facultăţile îşi respectă 
promisiunea de a crea un context ce deschide porţile unor standarde de viaţă mai bune 
şi unei calităţi mai înalte a vieţii decât cele care sunt disponibile celor cu realizări 
academice mai joase. Aşa cum se poate observa, ambele întrebări sunt importante şi 
ambele perspective sunt bine reprezentate în literatura de specialitate. 

Încă din 1950, au fost iniţiate demersuri intense pentru a înţelege experienţa facultăţii. 
Între anii '50 şi '60 au proliferat studiile ce măsurau impactul experienţei universităţii 
asupra dezvoltării studenţilor, în principal în termenii variatelor forme de modificări şi 
schimbări psihologice (vezi, pentru mai multe detalii, Barton, 1959; Feldman şi 
Newcomb, 1969; Heath, 1968; Jacob, 1957; Katz er al., 1968; Sanford, 1967). 
Studiile realizate între anii '70 şi '80 s-au concentrat, cu p)eeădere, pe efectele educaţiei 
mai înalte asupra rezultatelor sociale ale studenţilor, fiind dezvoltate modele teoretice : 
despre modificările apărute la aceştia (de exemplu, Astin, 1977; Tinto, 1975, 1987). 
Într-o analiză a acelor studii, Pascarella şi Terenzini (1991) au enumerat aproximativ 20 
de teorii sau modele ce fuseseră concepute în această perioadă asupra modificărilor 
apărute la studenţi?. Ei sugerează că teoriile în cauză pot fi împărţite în două categorii 
de „familii generale” de teorii, şi anume cele care îşi au rădăcinile în perspectiva 
dezvoltării şi cele care îşi au rădăcinile în perspectiva sociodemografică sau contextuală. 

O perspectivă asupra dezvoltării analizează, în general, evoluţia individuală în funcţie 
de anumite dimensiuni ale dezvoltării psihologice sau cognitive. Când este folosită 
pentru a evalua impactul facultăţii asupra studenţilor, perspectiva dezvoltării sugerează 
faptul că ne întrebăm cum afectează urmarea unei facultăţi (ca experienţă instituţională 
socială) indicatorii de, schimbare ai dezvoltării (de exemplu, etapa gândirii morale sau 
sporirea autonomiei). Prin contrast, o perspectivă contextuală sugerează faptul că ne 
întrebăm cum influenţează anumite aspecte demografice - statutul socioeconomic, sexul 
sau etnia — şi variabile situaţionale — tipul mediului de învăţare - indicatorii de schimbare 
ai dezvoltării (de exemplu, progresele înregistrate în gândirea formală), respectiv cei 
care nu au legătură cu dezvoltarea (de exemplu, terminarea facultăţii sau şansele de 
obţinere a unui loc de muncă). 

Ambele tipuri de întrebări sunt importante şi ambele ne ajută să obţinem răspunsuri 
la întrebarea dacă facultatea îşi respectă promisiunea (şi pentru cine o face). In mod 
independent, ămbele perspective, cea legată de dezvoltare şi cea contextuală, au o 

“ contribuţie majoră în a ne ajuta să înţelegem facultatea ca o etapă de tranziţie către 
maturitate. Totuşi, există o recunoaştere din ce în ce mai largă a utilității combinării 
nivelelor de analiză şi integrării variabilelor din ambele perspective într-una de „de 
dezvoltare contextuală”. Această perspectivă analizează modul în care diferă oamenii în 
ceea ce priveşte „gradul de corespondenţă” într-un anumit context (Lerner, 1995; 


Lerner şi Kauffman, 1985). Răspunsul diferențiat între persoană şi context poate îi 
sintetizat în felul următor: 


Aşa cum 0 persoană îşi aduce caracteristicile individuale într-un anumit context social, există 
presiuni asupra persoanei respective ce vin din partea componentele fizice şi sociale ale 

contextului respectiv. Presiunile pot lua forma: a) atitudinilor, valorilor sau stereotipurilor 
deţinute de alţii din contextul respectiv faţă de atributele persoanei respective... ; b) atributelor 
altora (de obicei comportamentale) din respectivul context cu care persoana trebuie să-şi 
coordoneze sau să-şi potrivească propriile atribute... astfel încât să poată fi posibile interacţiunile 
adaptative; c) caracteristicilor fizice ale contextului... care presupun ca persoana să aibă 
anumite atribute... astfel încât să fie posibilă cea mai eficientă interacţiune cu contextul 


respectiv (Lerner, 1995, p. 22). 


De asemenea, Lerner (1995) argumentează că „persoanele ale căror caracteristici se 
potrivesc cu cele mai multe aspecte ale contextului în care există, primesc un feedback 
pozitiv sau suportiv din partea contextului şi dovedesc dezvoltarea celui mai adaptativ. 
comportament” (p. 23). | 

Aplicarea acestei perspective combinate studierii contextelor educaţiei înalte ar trebui 
să ne ajute să înţelegem mai bine cum „se adecvează” oamenii diferitelor contexte (vezi 
„paradigma integrată a dezvoltării studenţilor” a lui COt€ şi Levine [1997, 2000], pentru 
exemplificarea unei astfel de efort). Prin urmare, cadrul de bază al acestui capitol este 
utilizarea unei perspective de dezvoltare contextuală pentru a răspunde la întrebarea cât 
de bine îşi respectă promisiunile către studenţi şi către societate diferite contexte ale 
educaţiei superioare. Ca atare, ne concentrăm atenţia asupra a două probleme esenţiale. 
Prima, ce anume facilitează tranziţia de succes către şi prin facultate — şi pentru cine? 
În al doilea rând, care este impactul practic pe termen lung al facultăţii asupra calităţii 
de mai târziu a vieţii şi cine beneficiază cel mai mult de pe urma acestui lucru? 
Discutarea celor două aspecte vine la momentul potrivit şi este firească, având în vedere 
că există dovezi (pe care le vom discuta mai jos) ce sugerează că terminarea unei facultăţi 
are un impact practic semnificativ asupra factorilor ce determină îmbunătăţirea calităţii 
vieţii pe termen lung, dar şi datorită faptului că mulţi tineri resimt experienţa facultăţii 
ca pe un moment dificil al tranziţiei lor către stadiul de adult. 

Înainte de a răspunde la întrebarea iniţială, dacă facultatea îşi respectă promisiunile, 
este totuşi important să delimităm mai bine scopul capitolului, examinând în detaliu - 
răspunsul la întrebarea cine beneficiază de experienţa facultăţii. Aşa cum am spus 
anterior, studiile superioare au devenit o parte a tranziţiei de la adolescenţă la stadiul de 
adult pentru un număr din ce în ce mai mare de tineri. Totuşi, aşa cum vom discuta în 
secţiunea următoare, facultatea nu reprezintă singura modalitate şi nici chiar modalitatea 
predominantă de a realiza trecerea la maturitate. 


ij 


Cine merge la facultate şi cine o termină ? 


Un indiciu al importanţei facultăţii în tranziţia către stadiul de adult este proporţia în care 
populaţia de adolescenţi/tineri adulţi care se înscriu la facultate ajung să şi obţină o 
diplomă. Nu există nici o îndoială că numărul celor care se înscriu la facultate a crescut 
puternic pe parcursul secolului XX, transformând o experienţă elitistă într-una comună 
(Spitzberg, şi Thorndike, 1992). Totuşi, deşi o analiză rapidă a statisticilor sugerează că 
majoritatea tinerilor urmează acum o facultate, o examinare mai atentă scoate la iveală 
faptul că lucrurile nu stau chiar aşa. Confuzia pare să îşi aibă originea în comunicatele 

de presă periodice care afirmă că aproximativ două treimi dintre studenţii americani îşi 
continuă studiile imediat după absolvirea liceului (până la 45% în 1960; US Census 
Bureau, 1999, p. 192). Deşi aceste date statistice par să fie valide (rate similare pot fi 
întâlnite şi în alte ţări, cum ar fi Canada), modul în care sunt raportate trece cu vederea 
mai multe aspecte. În primul rând, numitorul comun al acestor statistici este reprezentat 
de studenţii din primul an de facultate, şi nu de elevii din ultimul an de liceu. Cu alte 
cuvinte, din populaţia totală de studenţi din anul I, din 1999, 67% s-au înscris la 
universitate imediat după terminarea liceului (este dificil de urmărit traseul educaţional - 
al oamenilor din cealaltă perspectivă, şi anume ce fac ei după ce termină liceul). În al 
doilea rând, cifrele înşelătoare referitoare la cei care se înscriu la facultate imediat după 
liceu (sau la o şcoală postliceală) includ studenţi din anul I de diferite vârste (în general 
între 17 şi 24 de ani), nu o cohortă de aceeaşi vârstă (de exemplu, cohorta de 18 ani). 
Nu toată lumea termină liceul la aceeaşi vârstă. Ca şi în cazul facultăţii, unii elevi de 
liceu „îngheaţă studiile” sau „o iau mai încet”, din cauza faptului că trebuie să lucreze 
sau a unor probleme de familie, dar, în final, aproximativ 90% dintre americani obţin 
diploma de absolvire a liceului sau echivalentul ei până la vârsta de 24 de ani. (Din . 
întreaga populaţie a Statelor Unite cu vârste de peste 25 de ani, 82,8% aveau o diplomă 
de bacalaureat în 1998; ir il cu 41,1% în Ararat US Census Bureau, 1999, 
p. 169.) 

Chiar şi în cazul Statelor Unite, care au rata cea mai mare din lume a persoanelor ce 
se înscriu la facultate, numai 40% dintre tinerii de 18-19 ani s-au înscris, atât cu 
frecvenţă integrală, cât şi cu frecvenţă redusă (aproximativ 37% dintre tineri şi 45% 
dintre tinere ; National Commission on Excellence in Education, 1998). Conform datelor 
furnizate de Biroul american de recensământ (1999), aproximativ 10% dintre persoanele 
cu vârste cuprinse între 18 şi 21 de ani erau încă în liceu în 1997, 13% abandonaseră 
studiile, iar 45% erau înscrise la facultate. Ultima treime din acest grup de vârstă îi 
includea „pe absolvenţii de liceu care erau angajaţi, călătoreau sau nu aveau un loc de 
muncă. În mod similar, folosind datele de la National Longitudinal Survey of Youth, 
Velum şi Weiss (1993) au raportat că dintre cei cu vârste între 14 şi 18 ani, selectaţi la 
1 ianuarie 1978 şi urmăriţi până la data de 1 ianuarie 1990 (când aveau 26-30 de ani), 
12,7% nu teriNinăseră liceul, 45,4% terminaseră doar liceul, 20,7% terminaseră „un 
colegiu oarecare” şi numai 21,2% erau absolvenţi de facultate. De asemenea, au raportat 
un număr disproporționat de mare de persoane de culoare şi hispanice care nu terminaseră 
liceul (19,7% şi, respectiv, 22,6%) şi care aveau şanse mai mici decât albii să devină 
absolvenţi de facultate (11,7%, respectiv 8,4%). Prin urmare, la o analiză longitudinală 
este evident faptul că terminarea unui colegiu nu este cel mai obişnuit traseu de trecere 
la stadiul de adult. În schimb, este unul dintre mai multe trasee posibile. 

Acest fapt este confirmat şi de comparaţiile internaţionale cu procentele de populaţie 
cu vârste cuprinse între 25 şi 34 de ani, cu diplomă de absolvire a unei facultăţi. În 1996, 
26,5% dintre americanii din această grupă de vârstă aveau. o diplomă de absolvire a 
facultăţii sau chiar una mai înaltă; în Japonia 23%; în Canada 20,1% ; în Marea 
Britanie 15% ; iar în Franţa şi Germania 13% (National Commission on Excellence on 
Education, 1999). 

Deşi pretabile la o diversitate de interpretări, principalele tendinţe gin acestor rezultate 
ilustrează mai multe aspecte care contrazic părerea comună în legătură cu proporţia 
relativă de tineri care trăiesc experienţa facultăţii ca pe o tranziţie către stadiul de adult. 

Sub 50% dintre tinerii americani încearcă să obţină o diplomă de facultate şi, în cel mai 
bun caz, trei sferturi dintre ei chiar reuşesc (cf. Gilbert, 1991). Prin urmare, deşi 
înscrierea la facultate a devenit o importantă parte a tranziţiei către statutul de adult 
pentru un număr din ce în ce mai mare de tineri, nu reprezintă modalitatea predominantă 
de a intra pe piaţa muncii şi de a deveni adulţi. Mai mult decât atât, un procent 
substanţial dintre cei care trec prin experienţa facultăţii ca parte a tranziţiei spre stadiul 
de adult întâmpină dificultăţi în a-i face faţă. Aproximativ o pătrime dintre ei nu reuşesc 
să-şi mai termine studiile. Prin urmare, discuţia noastră despre impactul facultăţii asupra 
tranziţiei la maturitate reprezintă experienţa a mai puţin de jumătate dintre cei care trec 
prin această perioadă de vârstă. 


Respectar ea promisiunii : O perspectivă de dezvoltare 


Considerăm că perspectiva de dezvoltare încearcă, în general, să stabilească modul cum 
urmarea unei facultăţi influenţează indicatorii de schimbare ai dezvoltării. Dintr-o asemenea 
perspectivă, întrebarea importantă ce trebuie adresată este dacă facultatea îşi respectă 
promisiunea de a furniza absolvenţi bine instruiți, cetăţeni maturi şi oameni mai buni. 

Colegiul stă la baza îmbunătăţirii dezvoltării umane ? Aşa cum am spus anterior, 
răspunsul nostru la această întrebare este următorul : „În principiu, da”. Totuşi, pentru 
a răspunde, trebuie să specificăm în ce constă stimularea dezvoltării? şi să recunoaştem 
problemele metodologice în sortarea rezultatelor ce pot fi atribuite dezvoltării din timpul 
facultăţii versus alte cauze. În evaluarea studiilor, întrebarea centrală este dacă schimbările 
observate la cei care urmează o facultate pot fi atribuite în totalitate sau măcar parţial 
experienţei propriu-zise din timpul facultăţii. Oamenii sunt în continuă schimbare şi 
transformare, mai ales între 18 şi 20 de ani - perioada de vârstă în timpul căreia de cele 
mai multe ori este urmată o facultate. Prin urmare, efectele de maturizare sunt dificil de 
distins de efectele ce pot fi atribuite experienţei facultăţii. Mai mult, oamenii au diverse 
abilităţi atunci când încep o facultate. Cei cu abilităţi mai bine dezvoltate s-ar putea să 
se schimbe tocmai datorită existenţei acelor competenţe, şi nu neapărat a experienţei 
facultăţii în sine. În mod similar, unele persoane pot să răspundă numai la anumite tipuri 
de medii de educaţie înaltă. În continuare, este posibil ca unele dintre efectele educaţiei 
înalte să se ramifice de-a lungul cursului vieţii, fapt care nu poate fi clar detectat în . 
studiile desfăşurate pe perioade scurte de timp (Tuijnman, 1989). Prin urmare, putem 
face doar o estimare grosieră a efectelor directe asupra dezvoltării pe care le are 
experienţa facultăţii. Ideal ar fi ca viitoarele cercetări să poată face analize mai detaliate 
pentru a putea stabili dacă schimbările observate la studenţi au loc şi la cei care nu 
urmează o facultate, folosind, de exemplu, eşantioane egale de tineri înscrişi şi neînscrişi 
la facultate în cadrul unor studii longitudinale (vezi Pascarella, 1999): Asemenea cercetări 
sunt însă costisitoare şi implică eforturi mari, de aceea sunt rare. 

Totuşi, câteva decenii de lucrări de specialitate despre efectele urmării unui colegiu 
au permis explorarea modalităţii în care colegiul îşi poate respecta promisiunea de a 
stimula diverse forme de dezvoltare individuală. De exemplu, cercetătorii care au folosit 
modelele de dezvoltare psihosocială, cum ar fi vectorii dezvoltării studenţilor (Chickering, 

1969), puterea ego-ului (Adams, Ryan şi Keating, 2000) şi statusul de identitate (Berzonsky 
şi Kuk; 2000; Marcia, 1966; Waterman, 1993), teoriile cognitiv-structurale asupra 
dezvoltării epistemologice (Perry, 1970) şi asupra dezvoltării etice (Kohlberg, 1969) şi 
modelele topologice (de exemplu, teoriile lui Astin asupra interacțiunii persoană-mediu, 
1968; Holland, 1966), au analizat modul în care facultăţile stimulează dezvoltarea 
psihosocială, cognitivă şi morală a studenţilor, precum şi modificările personale ale 
acestora. (Vezi şi capitolele 9 şi 11 din acest volum care cuprind analize ale identităţii şi 
dezvoltării morale). | | i 
După ce au analizat multe studii realizate între anii '70 şi '80, Pascarella şi Terenzini - 
(1991) au concluzionat în lucrarea lor How College Affects Students că 


studenţii nu numai că au câştiguri semnificative din punct de vedere statistic în ceea ce priveşte 
asimilarea de informaţii propriu-zise şi un ansamblu de abilităţi intelectuale şi general cognitive ; . 
ei înregistrează şi schimbări într-o paletă largă de dimensiuni atitudinale, psihosociale, morale 
şi legate de valori... Schimbările apărute în competențele intelectuale tind să fie mai mari ca 
amplitudine decât cele din alte domenii, dar... schimbările ce apar în anii de facultate nu par 
să se concentreze în câteva arii izolate. Mai curând, cercetările schiţează un portret al unui 
student ce se schimbă într-o manieră integrată, schimbarea dintr-o anumită zonă părând să fie 
parte a unei reţele de stimulare reciprocă sau a unui pattern de schimbare din alte domenii (p. 557). 


Deşi întinderea şi anvergura schimbărilor sunt încurajatoare în ceea ce priveşte 
speranţele şi aspiraţiile pe care le au foarte multe persoane în legătură cu efectele 
benefice ale unei educaţii superioare, efectele directe ale experienţelor facultăţii sunt 
dificil de delimitat din cauza problemelor metodologice menţionate anterior. Puținele 
studii care au reuşit să facă acest lucru au concluzii mai modeste în ceea ce priveşte 
impactul facultăţii. Din analiza acelor lucrări de specialitate, Pascarella şi Terenzini au 
concluzionat că dovezile obţinute oferă un suport mai consistent schimbării apărute la 
nivel intelectual în opoziţie cu cea apărută la nivel psihosocial, dovezile cele mai clare 

"indicând abilităţile cantitative şi verbale, gândirea critică şi folosirea gândirii principiale 
în judecarea problemelor morale. “Totuşi, magnitudinea efectelor nete, când acestea erau 
clare (de exemplu, pentru abilităţile cantitative şi verbale şi gândirea critică), nu era prea 
mare (între o pătrime şi o treime din deviația standard). .. 

În anumite sectoare psihosociale, de mare interes pentru psihologii interesaţi de 
dezvoltare, dovezile analizate de Pascarella şi Terenzini (1991) sunt mixte. Aceste dovezi 
sunt cele mai puternice în cazul unor variabile cum ar fi liberalismul politic, diferite 
forme de autopercepţie, modificări personale şi echilibru psihologic, cu o dimensiune a 
efectelor similară cu cea a „variabilelor intelectuale”. Totuşi, ei au putut identifica puţine 
efecte demonstrabile ale urmării unui colegiu asupra unor variabile ca identitatea şi 
dezvoltarea eului, relaţiile interpersonale, maturitatea şi, în general, dezvoltarea personali- 
tăţii, întrucât cercetările asupra acestor subiecte erau insuficiente. Situaţia poate fi 
explicată prin faptul că anumite caracteristici personale foarte: stabile sunt reticente la 
schimbare în această perioadă (Cât€ şi Allahar, 1996; Cote şi Levine, 2000) sau prin 
faptul că aceşti factori nu reprezintă un obiectiv sistematic în cazul celor mai multe 
colegii (în timp ce Variabilele intelectuale sunr), deci anticiparea unor modificări substanţiale 
s-ar putea să fie nerealistă. 

Studiile empirice realizate începând cu anul '90 au reconfirmat că experienţa facultăţii 
determină într-adevăr dezvoltarea cognitivă (Whitt er 'al., 1999), a gândirii critice 

(Battistoni, 1995), a responsabilităţi civice (Ehrlich, 2000), a abilităţilor umane fundamen- 
tale (Cât& şi Levine, 1997) şi a orientării intelectuale şi academice (Terenzini et al., 
1995; Wilder er al., 1996). Totuşi, aşa cum s-a menţionat anterior, deşi cercetările 
recente, susţinute de o perspectivă de dezvoltare, ilustrează modul în care urmarea unei 
facultăţi stimulează dezvoltarea pozitivă, ele se concentrează asupra modului în care 
facultatea afectează rezultatele pe termen scurt ale unor variabile (de exemplu, Cramer, 
1998; Adams, Ryan şi Keating, 2000). Puţine studii analizează menţinerea pe termen 
lung a acestor efecte (pentru excepţii, vezi Cât&, 2000 ; Josselson, 1987). Programele de 
cercetare care au ca scop studierea legăturii: dintre experienţa facultăţii şi indicatorii 
modificărilor apărute în dezvoltare, indicatorii efectelor contextului asupra venitului şi 
statutului social şi indicatorii calităţii vieţii (de exemplu, sănătatea şi starea generală de 
bine) sunt puţine. 

Deşi lucrările de specialitate despre dezvoltare oferă foarte multe informaţii, mai 
trebuie realizate multe studii pentru a înţelege cu adevărat importanţa facultăţii în 
producerea unor cetăţeni maturi şi a unor fiinţe umane mai bine dezvoltate. Numeroasele 
informaţii pe care le-am furnizat ar trebui să fie totuşi suficiente, pe măsură ce vom trece 
la analiza aspectelor practice ale impactului facultăţii asupra creşterii calităţii materiale 
a vieţii pe termen lung şi la analiza caracteristicilor facultăţilor şi studenţilor asociate cu 
absolvirea cu succes a unei facultăţi. Pentru a explora aceste aspecte, ne vom concentra 
atenţia asupra lucrărilor ce analizează impactul facultăţii asupra contextului social al 
elevilor. 


Respectarea promisiunii: o perspectivă contextuală 


Considerăm că o perspectivă contextuală sau sociodemografică încearcă să stabilească, 
în general, modul cum variabilele contextului social influenţează indicatorii de schimbare 
legaţi sau nu de dezvoltare. Din această perspectivă, o întrebare importantă este dacă 
facultatea îşi respectă promisiunea de a îmbunătăţi calitatea materială a vieţii studenţilor 
pe termen scurt şi lung şi pentru cine face acest lucru. 


L) 


Îmbunătăţeşte facultatea calitatea materială a vieţii studenţilor ? 


Ca şi în cazul perspectivei legate de dezvoltare, răspunsul nostru la această întrebare 
este, de asemenea, „în principiu, da”. Lucrările de specialitate sugerează mai multe 
moduri în care facultatea îşi respectă promisiunea de îmbunătăţire a calităţii materiale a 
vieţii studenţilor pe termen lung. Cercetările realizate, utilizând modele ale impactului, 
cum sunt modelul input-mediu-output al lui Astin (1977) şi “teoria lui Tinto asupra 
abandonului studenţilor, oferă dovezi în sprijinul concepţiei că facultatea creşte indicatorii 
câştigurilor pe termen scurt (de exemplu, alegerea unei cariere şi calificativele obţinute), 
precum şi câştigurile pe termen lung în ceea ce priveşte indicii de calitate a vieţii (de 
exemplu, venitul şi statutul social). In această secţiune, vom face un rezumat al lucrărilor 

care au studiat impactul facultăţii, pentru a ilustra efectele pe care aceasta le poate avea 
asupra realizărilor ocupaţionale şi asupra veniturilor. 


Impactul pe termen lung 


Cercetările care au analizat diferenţele dintre a termina sau a nu termina o facultate arată 
clar că simplul fapt de a fi absolvit o facultate are o semnificaţie mai mare decât tipul 
facultăţii absolvite sau experienţele specifice avute în acel interval. Întrucât cele mai 
multe cercetări compară persoanele care urmează o facultate cu cele care nu fac studii 
superioare, rezultatele sunt estimări ale efectelor pe care le are facultatea pe o anumită 
perioadă de timp. Unele efecte pot fi atribuite direct absolvirii facultăţii, dar altele sunt 
indirecte, în sensul că diploma de absolvire creează oportunităţi ce duc la o diversitate 
de experienţe care nu sunt disponibile celor ce nu au terminat o facultate. Cu alte 
cuvinte, investiţia iniţială în educaţia superioară a cuiva produce atât rezultate directe, 
cât şi indirecte, iar dividendele se pot multiplica ulterior (vezi COt6, 1997). Evident, 
aceleaşi limite metodologice care sunt valabile în cazul lucrărilor legate de dezvoltare se 
aplică şi acestor rezultate, mai ales semnele de întrebare privitoare la selecţie şi maturizare : 
cei care urmează o facultate tind să aibă aptitudini mai înalte şi să ajungă la un nivel de 
dezvoltare psihosocială şi cognitivă mai bun, dar este posibil ca ei să se fi maturizat sau 
să se fi dezvoltat în anumite direcţii chiar dacă nu ar fi urmat o facultate. Astfel de limite 
metodologice nu se aplică totuşi în ceea ce priveşte „valoarea de specializare” pe care o 
dă o diplomă de absolvire a facultăţii, deoarece diploma în sine este esenţială pentru a 
avea acces la anumite locuri de muncă şi programe profesionale. 


Rezultatele în termeni de posibilităţi de angajare 


Aşa cum a fost menţionat anterior, efectele ocupaţionale sunt atât directe, cât şi indirecte. 
Deţinerea unei | diplome deschide uşi şi oferă anumite avantaje unei persoane de-a lungul 
carierei sale. În medie, persoanele care au absolvit o facultate au venituri mai mari, 

locuri de muncă mâi stabile, mai multă mobilitate şi rezultate mai bune în carieră 
(Human Resources Development Canada, 2000 ; Organization for Economic and Cooperative 
Development, 2000). Diploma de bacalaureat poate şi ea să deschidă porţi şi să contribuie 
la progresul persoanei. De fapt, diploma de licenţă a fost numită „singurul şi cel mai 
important pas educaţional pe scara realizărilor socioeconomice” (Pascarella şi Terenzini, 

1991, p. 575). „Efectul de poziţionare socioeconomică” aduce beneficii consecutive, 

dându-le absolvenţilor diverse „oportunităţi şi resurse materiale şi nonmateriale” (p. 
577) cu ajutorul cărora să evolueze din punctul de vedere al dezvoltării personale şi al 
poziţiei ocupaţionale, iar locurile de muncă la care au acces determină viitoarele forme 
de dezvoltare psihosocială şi cognitivă, precum şi o mai mare mobilitate în carieră (vezi 
modelul capitalului identitar al lui COE, 1997). În urma unei analize s-a estimat că 
diploma de absolvire a unei facultăţi garantează un avantaj faţă de diploma de bacalaureat 
în ceea ce priveşte amplitudinea deviaţiei standard în scalele statusului ocupaţional 

precum şi venituri mai mari cu 20-40% decât ale celor care au terminat doar liceul şi, 
în medie, un profit de 10% în termeni de bani şi timp investiţi în propria educaţie 
(Pascarelia şi Terenzini, 1991). Rata profitului în cazul absolvenţilor de facultate canadieni 
a fost estimată la 22% în cazul femeilor şi 14% în cazul bărbaţilor (Human Resources 
Development Canada, 2000). “E 

Acestea sunt veşti bune. Vestea proastă este legată de faptul că facultăţile moderne 
sunt incluse în sistemul de „specializări” în termenii relaţiilor lor cu locul de muncă 
(Fallows, 1985). Contrar a ceea ce se întâmpla în trecut, în prezent practic toţi oamenii 
care au locuri de muncă mai bine cotate trebuie să fie „specializaţi” într-un anumit fel 
înainte de a se angaja, în loc să dobândească abilităţi şi cunoştinţe ca parte a procesului 
de învăţare la locul de muncă în cadrul programelor de formare. Situaţia a dus la o stare 
de fapt numită de Allahar şi C6t€ „paradoxul specializării” (1998), deoarece multe 
dintre abilităţi şi o mare parte dintre cunoştinţele dobândite în facultate de multe ori nu 
sunt direct aplicabile la locurile de muncă ulterioare, totuşi fără aceste specializări 
persoana nu are acces la respectivele locuri de muncă. 

În Canada, această problemă a fost studiată intensiv, cercetătorii referindu-se iniţial 
la ea ca la ocuparea unui loc de muncă sub nivelul angajatului în cauză (COt6 şi Allahar, 
1996; Allahar şi Cât6, 1998) şi, mai recent, ca o supracalificare pentru locul de muncă 
deţinut (de exemplu, Kelly, Howatson-Leo şi Clark, 1997). Din cauza numărului mare de 
muncitori calificaţi din ţări precum Canada şi Statele Unite, poziţiile ce implică abilităţi 
mai înalte sunt ocupate acum de absolvenţi de master şi de doctorat. Această „mobilitate 
descendentă” a dus la un efect de înlocuire în cascadă, rezultând o cerere scăzută de forţă 
de muncă cu rezultate educaţionale mai slabe (cum ar fi simplii absolvenţi de facultate), 
mai ales în cazul celor care nu au abilităţi legate direct de nevoile economice curente 
(Pryor şi Schaffer, 1999). Studenţii de la multe discipline, mai ales din domeniul artelor 
şi ştiinţelor sociale, sunt puşi acum în situaţia în care diplomele lor le oferă mai puţine 
oportunităţi ocupaţionale (cel puţin pe termen scurt) decât în trecut (Luffman, 2001). De 
exemplu, de-a lungul anilor '80 şi '90, aproape jumătate dintre absolvenţii universităţilor 
canadiene, la doi ani după absolvire, erau angajaţi în locuri de muncă ce nu necesitau o 
facultate (Frenette, 2000), cifră care a scăzut la aproximativ o treime la cinci ani după 
absolvire (Nobert, MeDowell şi Goulet, 1992). In 1994, 37% dintre cei cu vârste 
cuprinse între 20 şi 29 de ani ce aveau diplomă de licenţă considerau că sunt supracalificaţi 
pentru locurile de muncă pe care le ocupau (în comparaţie cu 22% dintre lucrătorii 
canadieni ce aveau diplome de absolvire a unui colegiu sau a unei universităţi; Kelly, 
Howatson-Leo şi Clark, 1997). - | 

Dar să revenim la veştile bune: deşi puţini absolvenţi de facultate s-ar putea să fie 
supracalificaţi sau să ocupe locuri de muncă ce nu necesită studii atât de înalte în 
termenii sarcinilor pe care trebuie să le realizeze — mai ales la început şi mai ales în cazul 
absolvenţilor de ştiinţe umaniste şi sociale -, avantajul veniturilor înregistrate de-a 
lungul întregii vieţi, chiar şi în cazul absolvenţilor de facultate angajaţi în locuri de 
muncă pentru care sunt supracalificaţi, este substanţial mai mare decât în cazul celor 
care au absolvit liceul (acest avantaj înseamnă un plus de 500.000 până la 1.000.000 de 
dolari/persoană pe parcursul întregii vieţi; Allahar şi COt€, 1998). Pe scurt, absolvirea 
unei facultăţi este, în general, o investiţie înțeleaptă, deşi ea este mai profitabilă în cazul 
unor persoane decât în cazul altora. Mai mult, cunoştinţele, abilităţile şi dezvoltarea 
personalităţii dobândite în anii de facultate s-ar putea să aibă efecte indirecte sau 

„ascunse”, în sensul că, pe termen lung, rezultatele ocupaţionale şi cele legate de stilul 


de viaţă sunt îmbunătăţite în moduri dificil de calculat. Într-un studiu recent realizat 
asupra; salariilor şi ratelor de angajare pe termen lung a absolvenţilor canadieni, Giles şi 
Drewes (2001) au concluzionat că, în comparaţie cu absolvenţii de ştiinţe exacte, cei 


care sunt absolvenţi ai unor programe din domeniile umaniste sau ştiinţelor sociale au dificultăţi 
considerabil mai mari în realizarea trecerii de la şcoală la muncă... însă, odată ce trecerea are 
loc, natura generică a abilităţilor pe care le dobândesc pare să-i situeze într-o poziţie avantajoasă - . 
datorită acestor abilităţi ei au o longevitate mai mare şi... (aptitudinea de a] continua procesul 


de învăţare pe tot parcursul vieţii, în condiţiile schimbărilor frecvente care au loc pe piaţa 
muncii (p. 33). 


Diferențe în ceea ce priveşte rezultatele legate de posibilităţile de angajare în cazul 
studenţilor există şi sunt cel mai evidente atunci. când sunt conectate cu rasa şi genul, 
restul raselor în afară de albi şi femeile, obținându-se beneficii mai mari din absolvirea 
unei facultăţi (Pascarella şi Terenzini, 1991). În parte, acest lucru se datorează faptului 
că facultatea are un efect compensatoriu în ceea ce priveşte ajutarea oamenilor să 
depăşească faptul că au pornit de la condiţii socioeconomice mai slabe. Pe de altă parte, 
studenţii ce provin din medii socioeconomice mai înalte par să se bucure de un impact 
net mai mare atunci când se înscriu la facultăţi bine cotate. Aşa cum remarcau Pascarella 
şi Terenzini (1991): „Studenţii care provin din medii sociale avantajate nu numai că vor 
avea mai multe şanse de a termina o facultate de elită decât cei care au origini sociale mai 
puţin avantajoase ; în cazul lor, este posibil ca ei să convertească acest statut avantajos, 
oferit de absolvirea unei instituţii de învăţământ superior bine cotate, într-un succes 
economic şi mai mare” (p. 632). 

Deşi ambele sexe beneficiază de posibilitatea de a urma o facultate şi de obţinerea 
unei diplome de absolvire, amândouă aspectele par să aibă un impact mai mare în ceea 
„ce priveşte posibilităţile de obţinere a unor venituri substanţiale după absolvire în cazul 
tinerelor, diferenţele de gen continuând să existe în ceea ce priveşte beneficiul academic 
potenţial pe care studenţii îl obţin în facultate. Credinţe nefondate în ceea ce priveşte 
diferenţele de gen în termeni de abilităţi cognitive sunt frecvent “comunicate de către 
părinţi şi profesori viitorilor studenţi (Eccles, Jacobs şi Harold, 1990; Jussim şi Eccles, 
1992), iar aceste lucruri influenţează puternic alegerea studiilor pe care le vor urma (vezi 
şi capitolul 7 din acest volum). În particular, fetele sau femeile au fost învăţate de-a 
lungul istoriei că sunt lipsite de potenţialul de a excela atât în matematică, cât şi în alte 
ştiinţe exacte, precum şi în ocupaţii care presupun un astfel de tip de instruire şi au fost 
îndrumate către ocupaţii care necesită abilităţi de comunicare verbală, cum ar fi bibliotecare 
sau învăţătoare în şcoala primară. Din păcate, asemenea domenii au de obicei o traiectorie 
a veniturilor de-a lungul vieţii mai mică decât cele din sectoarele tehnice sau ştiinţifice 
(dominate în mod tradiţional de bărbaţi). Totuşi, există semne că segregarea de gen ce a 
caracterizat facultăţile timp de decenii a început să piardă teren, cel puţin în privinţa 
carierelor din domeniul serviciilor. De exemplu, în 1990, femeile deţineau 40% din 
diplomele de absolvire a facultăţilor de drept din Statele Unite, comparativ cu 9% în 

1970. În mod similar, femeile au obţinut 30% din diplomele de absolvire a facultăţilor 
de medicină în 1990, comparativ cu 5% în 1970 (Bianchi, 1995). 

Efectele alegerii facultăţii 


„Ce facultate ar trebui să aleg?” Mulţi tineri care îşi pun această întrebare analizează 
materialele de înscriere şi vizitează târgurile organizate de universităţi, în căutarea răspunsului ; 
consilierii din cadrul liceului îi încurajează să facă cea mai bună alegere. In plus, 
facultăţile înmatriculează mulţi studenţi şi sugerează că alegerea facultăţii poate avea 
impact asupra întregii vieţi. Merită tot acest efort? Sunt unele facultăţi mai bune decât 
altele în ceea ce priveşte stimularea schimbărilor pe termen scurt şi diferenţa pe termen 
lung între studenţi? Răspunsul la această întrebare este un „da” foarte rezervat. Unele 
studii au identificat diferenţe în termenii efectelor alegerii facultăţii, dar ele nu sunt nici 
pe departe atât de semnificative pe cât s-ar aştepta studenţii, mai ales cei care sunt loiali 
universităţilor de care aparţin. 

Există mai multe explicaţii pentru puţinele diferenţe descoperite între facultăţi. Una 
dintre ele poate fi aceea că există o mai mare variabilitate în cadrul instituţiilor în sine 
decât între ele, chiar şi în cazul facultăţilor private cu perioada de studii de patru ani. O 
altă explicaţie este faptul că universităţile au mai multe în comun decât ar sugera 
materialele lor de prezentare; curricula, practicile şi obiectivele educaţionale sunt foarte 
asemănătoare între facultăţi aparent foarte diferite. : 

Câteva observaţii rămân valabile în toate studiile făcute asupra diferenţelor dintre 
facultăţi. În primul rând, diferenţele atribuite calităţii, frecvent asociate cu criteriile de 
selecţie a studenţilor şi cu prestigiul academic, sunt uimitor de mici, având în vedere 
variaţia resurselor disponibile diverselor tipuri de facultăţi. În al doilea rând, chiar şi 
atunci când se analizează factori mai „obiectivi”, cum ar fi succesul în carieră şi 
veniturile înregistrate, calitatea diferită a facultăţilor tinde să aibă o importanţă minoră 
după ce se iau în considerare caracteristicile studenţilor care se înscriu la aceste facultăţi. 
Instituţiile prestigioase îşi datorează renumele unui grup de studenţi ce au aptitudini şi 
aspirații iniţiale ocupaţionale mai înalte ; prin urmare, ele trebuie doar să-şi menţină 
aceste nivele iniţiale. Mai mult, absolvirea unor instituţii de elită îmbunătăţeşte doar în 
mică măsură realizările ocupaţionale, iar „amploarea efectului, care poate fi de fapt 
atribuită calităţii facultăţii, şi nu altor influenţe, este destul de redusă, mult mai redusă 
decât se crede în mod obişnuit” (Pascarella şi Terenzini, 1991, pp. 596-597). Abilităţile 
iniţiale ale studenţilor sunt adevărații predictori ai rezultatelor pe care le vor obţine. 

În fine, şi alte diferenţe între facultăţi, ce au fost studiate, sunt de interes pentru noi. 
De exemplu, înscrierea la o facultate care are mai mult studenţi de culoare are efecte 
pozitive modeste atât asupra dezvoltării cognitive, cât şi asupra realizărilor educaţionale 
ale studenţilor de culoare (Flowers şi Pascarella, 1999), dar femeile de culoare 
beneficiază mai mult în termeni academici în ceea ce priveşte imaginea lor socială 
(Pascarella şi Terenzini, 1991). În mod similar, tinerele care urmează facultăţi dedicate 
exclusiv lor au rezultate educaţionale mai bune, există o probabilitate mai mare să 
înceapă cariere ce sunt în mod obişnuit dominate de bărbaţi şi ajung să aibă o proeminenţă 
mai mare în domeniul respectiv (Pascarella şi Terenzini, 1991). În orice caz, concluzia 
majoră care se desprinde este că impactul urmării (versus neurmării) unei facultăţi este 
mai mare decât influenţele atribuite absolvirii diverselor tipuri de facultăţi. 

Cum există numeroase dovezi că absolvirea unei facultăţi - a oricărei facultăţi — este o 
investiţie înţeleaptă şi că modificările legate de dezvoltare ce au loc în anii de studenţie 
s-ar putea să aibă implicaţii pe termen lung în ceea ce priveşte rezultatele mai bune din 


punct de vedere ocupaţional şi al stilului de viaţă, este de mare ajutor să înţelegem mai 
bine: 


1. Cum este experienţa facultăţii pentru cei care aleg un astfel de traseu pentru a se 
maturiza. 


2. Câteva dintre provocările anilor de studenţie. 


3. Câţiva dintre factorii care servesc pe post de potenţiali mediatori sau chiar de mediatori 
ai finalizării anilor de studiu. 


Tranziţia către facultate 


Pentru cei care aleg înscrierea la o facultate ca traseu de maturizare, primul obstacol 
serios este trecerea de la liceu şi de la mediul familial la viaţa de student. Ce adaptări 
psihologice şi de dezvoltare sunt implicate în această trecere la statutul de student? 

Lucrările de specialitate sugerează că adolescenţii trebuie să facă faţă multor presiuni 
în perioada de trecere de la liceu şi de la mediul familial la studenţie. Mulţi tineri 
consideră că adaptarea la viaţa de student este stresantă şi negativă (Pancer er al., 2000; 
Wintre şi Yaffe, 2000). Mai mult, studiile arată o creştere a numărului de studenţi din 
primul an care declară că.se simt frecvent depăşiţi de presiunile academice: 29,6% în 
1996 versus 16% în 1985 (Sax er al., 1999). Atât studenţii care locuiesc în campusuri, 
cât şi cei care locuiesc cu părinţii reclamă tulburări psihologice crescute şi o anumită 
confuzie mentală după ce încep şcoala, iar în cazul celor care duc dorul casei se 
manifestă tulburări şi mai puternice, precum şi eşecuri cognitive (Fisher şi Hood, 1987). 
Poate că pentru a evita dorul de casă cei mai mulţi studenţi nu aleg o facultate. prea 
departe de casă atunci când se înscriu ; 80% aleg facultăţi din statul: în care trăiesc (US 
Department of Education, 1997). Când au fost întrebaţi în legătură cu motivul pentru 
care au ales o anumită facultate, 22% dintre ei au declarat că au vrut să fie aproape de 
casă (Chronicle of Higher Education, 1997). Aceste statistici indică faptul că mulţi 
studenţi aleg facultăţile care le permit să meargă acasă destul de uşor. 

Susținerea familiei pare să fie un factor-cheie în facilitarea adaptării emoţionale a 
studenţilor. Cei mai mulţi dintre ei cer şi primesc măcar un anumit nivel de susţinere 
emoţională şi materială din partea părinţilor (Valery, O'Connor şi Jennings, 1997). Acei 
studenţi care au relaţii apropiate cu familia şi părinţi care îi sprijină, dar în acelaşi timp 
au aşteptări mari în privinţa lor şi le acordă o anume autonomie au rezultate mai bune la 
indicatorii legaţi de adaptarea la viaţa de student (Strage şi Brandt, 1999 ; Strage, 1998; 
Hickman, Bartholomae şi McKenry, 2000). Situaţia pare să fie valabilă atât în cazul 


192 | | PSIHOLOGIA ADOLESCENȚEI 


studenţilor care pleacă de acasă pentru a-şi urma studiile, cât şi al celor care continuă să 
locuiască cu părinţii, facultatea pe care o urmează fiind din oraşul în care trăiesc. 

Facultatea oferă şi noi oportunităţi tinerilor să renegocieze relaţiile cu familia şi să 
experimenteze autonomia dorită. 17% dintre studenţii cuprinşi într-un studiu recent au 
afirmat că alegerea facultăţii s-a bazat pe dorinţa lor de a se muta departe de casă (Chronicle 
of Higher Education, 1997). Totuşi, din punct de vedere psihologic, autonomia nu înseamnă 
separare, ci, mai degrabă, reprezintă un statut psihologic în care părinţii şi copiii îşi acceptă unii 
altora individualitatea (vezi capitolul 9 din acest volum pentru o discuţie mai aprofundată 
asupra dezvoltării autonomiei în adolescenţă şi în adolescenţa prelungită). O zonă de 
interes în studiile asupra dezvoltării o reprezintă calitatea relaţiilor afective dintre studenţi 
şi părinţi. Sentimentul de securitate afectivă asociat cu părinţii este legat de rezultatele la 
învăţătură, precum şi cu starea de bine a studenţilor din punct de vedere interpersonal ŞI 
emoţional (Berman şi Sperling, 1991; Bloom, 1987; Rice şi Whaley, 1994). Apoi, 
ataşamentul studenţilor faţă de părinţi pare să fie destul de stabil, în ciuda creşterii 
autonomiei pe care o înregistrează în anii de studiu (Rice er al., 1995; Sun et al., 2000). 

Când se duc la facultate, adolescenţii nu experimentează numai o dependenţă scăzută 
faţă de părinţi sau faţă de alte persoane care au avut o importantă funcţie de susţinere 
până atunci. Ei trebuie de asemenea să-şi stabilească noi puncte de reper şi limite ale 
comportamentului lor privitor la gestionarea timpului şi a banilor, precum şi la implicarea 
în relaţii cu congenerii, dispunând de puţine sfaturi din partea părinţilor. Plecarea de 
acasă pare să îmbunătăţească relaţiile dintre părinţi şi copii ; studenţii care se înscriu la 
facultăţi aflate departe de casă încep să aibă sentimente şi gânduri mai bune în legătură 
cu părinţii şi au mai multă afecţiune faţă de ei (Sullivan şi Sullivan, 1980). | 

Totuşi, aşa cum s-a menţionat anterior, mulţi studenţi continuă să locuiască cu 
părinţii în timpul facultăţii. In cazul lor, părinţii îşi exprimă în continuare părerile în 
probleme cum ar fi implicarea în relaţii cu congenerii şi gestionarea timpului, indiferent 
dacă le sunt solicitate sau nu. Adolescenţii respectivi percep relaţiile cu părinţii ca fiind 
mai conflictuale decât în cazul celor care au plecat de acasă pentru a urma facultatea 
(Sullivan şi Sullivan, 1980). Pentru studenţii care locuiesc cu familia, provocarea de a: 
obţine un nivel mai înalt de autonomie este mai mare din anumite puncte de vedere, dar 
pe de altă parte ei au acces mai uşor la susţinerea şi la mediul liniştitor al familiei atunci 
când au nevoie de ele. 

Indiferent de mediul de rezidenţă, studenţii care se percep ca fiind adaptabili la 
schimbare şi simt că deţin controlul asupra mediului în care trăiesc, care se folosesc de 
abilităţile de rezolvare a problemelor pentru a face faţă provocărilor cu care se confruntă 
şi care se bucură de relaţii apropiate şi au un nivel înalt de autonomie în familie se 
adaptează foarte bine în timpul primului an de facultate (Brooks şi DuBois, 1995; 
Holmbeck şi Wandrei, 1993). 


Calitatea experienţei facultăţii 


Tinerii care trec de perioada de început a tranziţiei către viaţa de student trebuie să facă 
ajustări academice şi sociale adecvate mediului în care se regăsesc. Ce anume facilitează 
obţinerea unei experienţe pozitive în facultate ? Cine reuşeşte să beneficieze la maximum 
de pe urma acestei experienţe ? 

„ Facultăţile sunt diferite în ceea ce priveşte modalitatea în care sprijină integrarea şi “ 
adaptările sociale şi academice ale noilor studenţi, iar aceşti doi factori sunt legaţi de 
perseverenţa studentului şi de realizările educaţionale. De exemplu, un studiu efectuat de 
_Strage (1999) asupra studenţilor a relevat că există relaţii foarte puternice între cinci 

indicatori ai integrării sociale şi academice (încrederea academică, încrederea socială, 
autoperceperea ca având o poziţie de lider în cadrul grupului de apartenenţă, existenţa 
unui raport pozitiv cu profesorii, locusul de control intern) şi rezultatele pozitive ale 
studenţilor (aşa cum sunt ele indicate de media generală - Grade Point Average [GPA]) 
şi de perseverenţă/implicarea în sarcină. Relaţia strânsă dintre adaptarea academică şi 
socială şi succesul studenţilor şi-a păstrat valabilitatea şi în cadrul grupurilor etnice, atât 
pentru studenţii din anul I, cât şi pentru cei din anii mai mari. 


Stimularea adaptării academice a studenţilor. În mod cert, aşa cum arată şi pliantele 
de prezentare a facultăţilor, resursele şi posibilităţile de implicare pe care le oferă 
studenţilor sunt importante (C6t€ şi Levine, 1997). Există mai mulţi factori care au.un 
impact pozitiv asupra adaptării academice a studenţilor, cum ar fi: faptul că trăiesc în 
campusuri universitare, „experienţa academică” (implicarea în sarcinile academice), 
metodele de predare efective şi subiectele de studiu stimulative, prezentate într-o manieră 
logică (Braxton, Bray, Berger, 2000), interacţiunea cu facultatea în cadrul unor contexte 
neoficiale, în afara cursurilor, ce se concentrează pe aspecte intelectuale şi pe implicarea 
în activităţi extracurriculare, în cadrul unor grupuri ce studiază un anumit subiect 
(Adams, Ryan şi Keating, 2000). 

De asemenea, studenţii obţin rezultate mai bune şi atunci când percep un anumit 
interes din partea facultăţii, manifestat faţă de ei ca indivizi, şi când se pune accentul pe 
serviciile de susţinere (consiliere, orientare şi existenţa unor cursuri individualizate 
dedicate dezvoltării abilităţilor de supravieţuire academică (Pascarella şi Terenzini, 
1991]). Aceste medii educative au un impact mic, e adevărat, dar foarte stimulativ asupra 
învăţării, dezvoltării cognitive (în special asupra gândirii critice şi abilităţilor de analiză 
matură), asupra alegerii carierei şi a tipului de carieră (C6t€ şi Levine, 1997). 


Susținerea adaptării sociale a studenţilor. Mediile care îi ajută pe studenţi să se simtă 
integrați din punct de vedere social au de asemenea un impact important asupra experienţei 
lor în facultate. Studenţii sunt avantajaţi atunci când sunt înscrişi la o facultate care 
stimulează existenţa unei puternice culturi a relaţiilor cu colegii, în care studenţii participă 
frecvent la activităţi sponsorizate de instituţia de învăţământ şi leagă prietenii în cadrul 
campusului universitar (Pascarella şi Terenzini, 1991). 

Probabil că unul dintre cei mai semnificativi factori ce au impact asupra calităţii 
experienţei din timpul facultăţii este apartenenţa la o minoritate rasială sau etnică. Deşi 
numărul de tinere care au început să se înscrie la facultăţi a crescut foarte mult în anii '20 
şi '30, în condiţiile în care până atunci mediul academic fusese destinat preponderent 
bărbaţilor, sprijinul acordat de guvern în anul 1950 pentru personalul din armată, 
imediat după cel de-al Doilea Război Mondial, a dat pentru prima dată studenţilor din 
minoritățile etnice posibilitatea de a se înscrie la facultate — de fapt, diversitatea rasială 
şi etnică din campusurile universitare este o tendinţă care a apărut doar de câteva decenii 
(Spitzberg şi Thorndike, 1992). Unii cercetători afirmă că, prin urmare, nu este o 
surpriză că studenţii din grupurile minoritare au frecvent sentimentul că în cadrul 

facultăţii la care studiază există o anumită „răceală” faţă de cei ca ei şi că aceasta le 
influenţează succesul universitar (Cabrera et al., 1999). Din nefericire, cu toate că multe 
instituţii de învăţământ universitar încearcă să creeze o anumită diversitate, 20% dintre 
studenţii aparţinând minorităţilor au declarat că s-au confruntat cu abuzuri verbale sau 
fizice în campus (Grieger şi Toliver, 2001). Deşi studenţii din grupurile minoritare tind 
să considere experienţa facultăţii mai puţin pozitivă decât majoritatea studenţilor, păstrarea 
sau construirea unei identități etnice puternice prin intermediul asocierii cu cei asemenea 
lor pare să faciliteze o experienţă pozitivă (Hatter şi Ottens, 1998). Inscrierea în 
organizaţii etnice oferă sprijin identităţii etnice a studenţilor şi nu are nici un impact 
negativ asupra adaptării sau implicării în campusul universitar (Saylor şi Aries, 1999). 
Totuşi, sentimentul general de integrare a studenţilor din grupurile minoritare în mediul 
universitar este de asemenea foarte important. De exemplu, câteva studii au obţinut 
rezultate conform cărora, atunci când se găsesc în contexte în care predomină albii, 
calitatea relaţiilor pe care le au studenţii afro-americani cu colegii, administratorii şi 
facultatea este aproape la fel de importantă pentru rezultatele lor academice ca şi efortul 
academic în sine (Schwitze er al., 1999; Watson şi Kuh, 1996). 

În ciuda faptului că mediul universitar este resimţit de unii studenţi ca fiind unul 
eliberator, poate reprezenta o experienţă copleşitoare şi dificilă pentru studenţii care au 
dizabilităţi fizice (Wright şi Stimmel, 1983). În timpul facultăţii, de obicei studenţii intră 
în relaţii intime şi iau decizii majore, cum ar fi alegerea unei ocupaţii. A face faţă unei 
dizabilităţi fizice este dificil la orice vârstă, dar studenţii pot deveni copleşiţi de limitele 
pe care le au în acest context cu orientare spre viitor. Mediile universitare variază în ceea 
ce priveşte intensitatea eforturilor depuse pentru a furniza servicii de ajutorare şi pentru 
a se ocupa de constrângerile practice pe care le au aceşti studenţi (Borland şi James, 
1999). 


Efortul şi implicarea studenţilor. Caracteristicile şi eforturile studenţilor reprezintă 
factori mai puternici de influențare a calităţii experienţei din facultate decât caracteristicile - 
facultăţii înseşi, prin faptul că anumite tipuri de studenţi se angajează în comportamente 
care tind să maximizeze impactul facultăţii. Bazându-se pe studiul lucrărilor de specialitate, 
Pascarella şi Terenzini (1991) au afirmat că 


una dintre concluziile inevitabile pe care le putem trage este că impactul facultăţii este 
determinat, în mare măsură, de calitatea efortului individual şi de nivelul de implicare atât în 
activităţile academice, cât şi în cele neacademice... O asemenea concluzie sugerează că impactul 
facultăţii nu este doar rezultatul a ceea ce facultatea reuşeşte să facă pentru student sau unui 
student. Mai degrabă este rezultatul proporţiei în care un student exploatează oamenii, 
programele, facilităţile, oportunităţile şi experienţele pe care facultatea i le pune Ia dispoziţie... 
Din această perspectivă, putem spune că studentul, ca om, este cel care determină în cea mai 
mare măsură proporţia în care facultatea determină o diferenţă (pp. 610-611). 


Motivaţiile studenţilor de a urma o facultate fac o primă diferenţă. Cei care doresc să 
se dezvolte din punct de vedere intelectual şi personal au rezultate mai bune (C6t€ şi 
Levine, 2000) decât cei aproximativ 38% care se înscriu la facultate pentru că aşa vor 
părinţii (Chronicle of Higher Education, 1997). Towşi, abordările educaţionale pot 
interacţiona cu caracteristicile personalităţii studenţilor. Cei care au o nevoie mai mare 
de independenţă şi cei care au un locus de control intern reacţionează mai bine la un tip . 

de predare complementară ce presupune autodirecţionarea şi învăţarea independentă. - 
Invers, studenţii cu personalităţi mai conformiste şi dependente, împreună cu cei care au 
un locus de control extern învaţă mai bine în medii structurate, în care profesorii îi 
monitorizează îndeaproape (cf. C6t€ şi Levine, 1997). 

 Rezumând, dovezile arată că tinerii consideră că experienţa facultăţii are atât aspecte 
pozitive, cât şi aspecte negative. Cel mai bun impact asupra calităţii experienţei facultăţii 
îl are interacţiunea dintre nivelul total de implicare al studentului în facultate şi resursele 


pe care le pune la dispoziţie facultatea, mai ales atunci când acele resurse sunt coordonate . 
astfel încât să maximizeze rezultatele vizate. 


Şi totuşi, cât de dificil este să urmezi o facultate ? 


Există dovezi cum că a termina o facultate a devenit o provocare din ce în ce mai dificilă. 
Din păcate, mulţi studenţi întâmpină atât de multe dificultăţi în tranziţia de la liceu la . 
facultate, încât renunţă la studiile superioare încă din primul an. Datele statistice despre 
procentele de rămânere în facultate şi de absolvire a acesteia oferă câteva dovezi în 
legătură cu cât de dificilă este experienţa facultăţii ca etapă de trecere la stadiul de adult 
(ACT, 2001). ui ri 

În ceea ce priveşte procentele de continuare a facultăţii, aproximativ un sfert dintre 
cei care erau în anul 1 în 1995 nu s-au mai înscris şi în 1996, în anul II; datele 
înregistrate în 2000 au arătat o uşoară creştere (aproximativ 1%) în ceea ce priveşte rata 
de reînscriere (ACT, 2001). Totuşi, cifrele variază în funcţie de tipul de unitate : cele cu 
criterii înalte de selecţie (în care studenţii au un punctaj de peste 1.200 la testele de 
aptitudini şcolare - TAS) au rate de abandon din partea noilor înscrişi mai mici de 10% 
şi o rată de absolvire a facultăţii de 70% ; în timp ce învățământul „deschis” (unde 
studenţii au punctaje TAS mai mici de 950) au rate de abandon de aproape 50%. Ele tind 
să fie mai mari pentru studenţii de culoare, hispanici şi amerindieni, acest fapt datorându-se, 
poate, în parte, „atitudinii reci” menţionate anterior, pe care unele minorităţi o percep ca 
fiind predominantă în campusurile universitare dominate de albi (Ponterotto, 1990). Prin 
urmare, deşi aproximativ 50% dintre absolvenţii de liceu se înscriu la facultate, un 
procent substanţial din rândurile lor nu vor absolvi: „Unii dintre ei nu sunt pregătiţi — 
din punct de vedere academic, financiar sau social — pentru a avea. succes. Doar dacă li 
se oferă şi profită de recomandările privind cursurile pe care să le urmeze şi participă la 
cursuri de dezvoltare şi alte servicii de ajutorare. Altfel, îşi dau foarte repede seama că 
nu pot face faţă” (ACT, 2001). | | 

Totuşi, aceste statistici cu privire la urmarea şi terminarea unei facultăţi nu oferă o 
imagine completă. Statisticile în ceea ce îi priveşte pe cei care renunţă la şcoală includ 
transferurile către alte instituţii, „înghețarea studiilor” în cazul celor. care iau O pauză 
pentru a munci, a călători sau a-şi întemeia o familie, precum şi „abandonurile şcolare 
reale”. „Moratoriul” poate fi o perioadă în timpul căreia are loc reintegrarea personală 
(Riviere, 1999): Prin urmare, două treimi dintre cei care îşi îngheaţă studiile până la 
urmă le termină (National Commission on Excellence in Education, 1999) şi numai 


aproximativ 20-30% dintre cei care încep o facultate renunţă până la urmă definitiv la 
terminarea €i. ; 

Totuşi, în ceea ce priveşte ratele de absolvire a facultăţii, statisticile aflate la dispoziţie 
din diverse surse arată că, şi în cazul instituţiilor cu criterii înalte de selecţie, mai mult 
de jumătate dintre studenţi nu-şi termină studiile în intervalul prevăzut de patru ani. 
Conform datelor statistice furnizate de American College Testing Program (ACT, 2000), 
numai 43% dintre cei care s-au înscris la o facultate de patru ani, în 1991, şi-au încheiat 
studiile cinci ani mai târziu, în 1996 (vezi şi Levine şi Cureton, 1998). Aceste cifre sunt 
într-o continuă scădere începând cu anul 1983, când aproximativ.52% dintre studenţi au 
terminat facultatea în cinci ani. Cifrele din anul 2000 arată o tendinţă de descreştere 
continuă ; astfel, doar 41,9% dintre cei înscrişi la facultăţi de stat şi 55,5% dintre cei 
care urmau o facultate privată şi-au luat diploma de absolvire după cei cinci ani de studii. 
Pe ansamblu, perioada de timp medie de la terminarea liceului până la dobândirea 
diplomei de licenţă, pentru anul 1993, a fost de 6,29 ani, dintre care 74,3% au terminat 
studiile în 6 ani sau mai puţin, 64,7% au absolvit facultatea în 5 ani sau mai puţin, 
42,5% au obţinut diploma de absolvire în 4 ani sau mai puţin (US Census Bureau, 1999, 
p. 203). Evident, mulţi studenţi se confruntă cu provocări personale, academice, sociale 
şi financiare care îi împiedică să obţină diploma de absolvire a celor patru ani de studiu 
în perioada standard stabilită“ şi se pare că aceste provocări continuă să crească. 


Factorii legaţi de abandonul universitar. Datele statistice în ceea ce priveşte rămânerea 
în facultate şi absolvirea ei oferă dovezi legate de dificultăţile generale de terminare a 
unei facultăţi; putem de asemenea să identificăm anumiţi factori specifici care au 
legătură cu abandonul universitar. Empiric se estimează că aptitudinile şi pregătirea 
academică (aşa cum sunt indicate: de TAS, GPA etc.) par să fie legate de perseverenţa şi/ 
sau renunţarea la facultate, existând dovezi că lucrurile chiar aşa stau (Daugherty şi 
Lane, 1999; Frehill, 2000). Există şi alte dovezi ce sugerează existenţa unor factori 
legaţi de succesul sau eşecul studenţilor de a termina facultatea. Într-un studiu s-a 
demonstrat că variabilele financiare şi de susţinere socială a studenţilor (faptul că erau 
angajaţi cu normă întreagă, lipsa susţinerii financiare, dificultăţile de cazare şi lipsa de . 
încurajare pentru a urma o facultate) erau mult mai predictive pentru renunţarea studii 
decât resursele psihologice de a face faţă noilor provocări (Ryland, Riordan şi Brack, 
1994). Ele sugerează că abandonul s-ar putea să aibă de-a face mai mult cu sistemele de 
susţinere din viaţa studenţilor decât cu alţi factori de stres. 

Alte studii realizate în legătură cu abandonul universitar au arătat că lipsa de integrare 
academică şi socială a studeaţilor reprezintă un factor important. De exemplu, într-un 
studiu longitudinal realizat pe un eşantion reprezentativ de studenţi, s-a evidenţiat că 
modificările de percepţie în. ceea ce priveşte calitatea interacțiunii facultate-student şi 
personalul universităţii-student reprezentau cel mai important factor în distingerea studenţilor 
ce abandonau studiile de cei care aveau succes — mai important decât GPA, eforturile de 
îmbunătăţire a notelor şi percepțiile asupra climatului academic (Johnson, 1997). Alţi 
studenţi care abandonează studiile resimt o puternică „inadaptare reciprocă” (Riviere, 
1999), caracterizată de un sentiment general de indispoziţie. De exemplu, într-un studiu 
în care au fost intervievaţi studenţi din anii terminali care renunţaseră la facultate înainte 
de a absolvi, s-a descoperit că abandonul prematur a fost precedat de câţiva factori : 
insatisfacţie în legătură cu direcționarea academică, insatisfacţie legată de accesul la 
informaţiile oferite de unitatea de învăţământ, insatisfacţie legată de calitatea educaţiei şi 
sentimente de alienare instituţională (Mohr, Eiche şi Sedlacek, 1998). 

Un alt mod de studiere a abandonului universitar l-a constituit evaluarea nivelului de 
hotărâre al studenţilor de a-şi continua studiile. Din cauza numărului mare de abandonuri 
în rândul studenţilor din grupurile minoritare, mai multe studii s-au concentrat asupra 
modului în care diverse probleme pot fi legate de decizia studenţilor de a-şi continua 
educaţia. Într-un sondaj realizat pe studenţi minoritari şi majoritari de la o universitate 
prestigioasă, având o populaţie studenţească diversă, cercetătorii au descoperit că, pentru 
toţi, decizia de a rămâne era corelată pozitiv cu identificarea cu universitatea şi corelată 
negativ cu experienţa „lipsei de respect” (Zea'er al., 1997). Când studenţii (indiferent de * 
rasă) percepeau mediul ca fiind neprietenos din cauza rasei, etniei sau religiei lor, 
dorinţa de a-şi continua studiile scădea. Studenţii din grupurile minoritare prezentau un 
risc mai mare de a se confrunta cu lipsa de 'respect decât colegii lori. 

Căutând şi alţi factori care să aibă legătură cu abandonul şcolar în rândul studenţilor 
din grupurile minoritare, Hurtado şi Carter (1997) au folosit modelul teoretic al lui Tinto 
(1975) asupra abandonului studenţilor pentru a analiza datele longitudinale furnizate de 
National Survey of Hispanic Students. După cum s-a menţionat anterior, percepțiile 
studenţilor că sunt într-un climat rasial ostil aveau un efect negativ asupra sentimentului 
lor de apartenenţă la facultate. Totuşi, când studenţii respectivi discutau despre conţinutul 
cursurilor cu alţi studenţi, în afara cursurilor, şi erau membri ai unor organizaţii religioase 


formate în campusul universitar şi în comunitatea socială, aveau un sentiment mai 
puternic de apartenenţă. 


Demersurile întreprinse pentru a asigura succesul studenţilor. În încercarea de a 
valorifica informaţiile pe care le au în legătură cu factorii legaţi de abandonul şcolar 
versus decizia de a rămâne în şcoală, multe universităţi au dezvoltat programe dedicate 
studenţilor care prezintă cele mai mari riscuri. Astfel de intervenţii, cum ar fi Upward 
Bound, Project Advancement Via Individual Determination, Graduation Really Achieves 
Dreams şi Young Scholars Program, par să medieze dificultăţile apărute în timpul 
facultăţii şi să crească procentele de absolvire (Newman şi Newman, 1999). O sinteză a 
rezultatelor unui studiu de evaluare a acestor programe arată că au succes în îmbunătăţirea 
ratelor de continuare a studiilor prin: 


1. Crearea unor relaţii semnificative între studenţi şi profesori. 
2. Oferirea de oportunităţi studenţilor pentru a lucra. 

3. Oferirea de roluri înalte studenţilor. 

4. Oferirea de sprijin universitar. 


5. Ajutarea studenţilor în a întrezări un viitor care poate să devină realitate (Fashola şi 
Slavin, 1998). 


Luate împreună, studiile asupra abandonului şi asupra prevenirii acestui fenomen 
indică faptul că, deşi nu toţi studenţii rămân în facultate până la absolvire, trecerea cu 
succes prin anii de studenţie este sprijinită în mai multe moduri. Pentru a absolvi cu 
bine, studenţii au nevoie de circumstanţe de viaţă favorabile (cum ar fi împrumuturile 
pentru studenţi sau posibilitatea de a lucra cu jumătate de normă), un mediu academic 
compatibil cu nevoile şi obiectivele lor şi un sentiment de integrare pozitivă atât în 
mediul academic, cât şi în aspectele sociale ale vieţii din campusul universitar. Din 
fericire, mulţi dintre aceşti factori sunt pretabili la schimbare. 

Discuţii şi concluzii 


Aşa cum am precizat la începutul acestui capitol, facultatea a devenit o parte a etapei de 
tranziţie de la adolescenţă la stadiul de adult pentru un număr din ce în ce mai mare de 
tineri. Prin urmare, au fost cheltuite sume impresionante în baza credinţei că facultatea 
va îmbunătăţi semnificativ calitatea vieţii pentru generaţiile de adolescenţi. Aşadar, 
ne-am concentrat atenţia, în acest capitol, asupra a două întrebări majore. În primul 
rând, care este impactul practic pe termen lung al facultăţii asupra viitoarei calităţi a 
vieţii ? În al doilea rând, ce anume facilitează tranziţia cu succes a studenţilor către şi în 
timpul facultăţii ? | | 

Folosind un cadru de dezvoltare contextuală pentru a răspunde la cele două întrebări, 
prezentăm acum câteva concluzii importante. Prima este aceea că, a urma pur şi simplu 
o facultate - indiferent care — este mai important decât a te înscrie la o anumită facultate. 
Prin urmare, este imperativ pentru cei care vor să fie stimulaţi în termeni de dezvoltare 
personală şi ocupaţională să se înscrie la o facultate şi să o termine. 

O a doua concluzie este că „ceea ce semeni” este strâns legat de „ceea ce culegi”. Cu 
alte cuvinte, factori interni, cum ar fi nivelul de aptitudini al studentului şi motivaţia sa 
de a învăţa au o mare influenţă asupra factorilor externi, cum ar fi nivelul abilităţilor 
dobândite şi gradul de schimbare personală. Asta nu înseamnă că mediul în care este 
trăită această experienţă nu este important, dar studenţii cu aptitudini înalte vor avea, în 
general, rezultate mai bune deoarece ei încep de la un nivel înalt şi au un potenţial de 
schimbare mai mare. Totuşi, acest lucru înseamnă şi faptul că studenţii cu aptitudini mai 
slabe (sau cei cu rezultate mai slabe) au nevoie de eforturi suplimentare pentru a putea 
compensa deficitele anterioare şi a maximiza efectele pozitive ale facultăţii. Într-un 
anumit sens, nivelul schimbării lor s-ar putea să fie mai mare deoarece ei au un drum mai 
lung, de parcurs pentru a atinge indicii de dezvoltare pozitivă. 

Acest aspect ne conduce la cea de-a treia concluzie, aceea că facultatea poate fi o - 
experienţă mixtă pentru studenţi, oferindu-le în acelaşi timp atât oportunităţi de dezvoltare 
academică şi psihosocială, cât şi multe provocări şi situaţii stresante, Acei studenţi care 
găsesc colegi de şcoală, profesori şi administratori cu care să poată dezvolta o relaţie 
academică şi personală au parte de un sentiment de „integrare socială” ; cei care nu pot 
face acest lucru se vor confrunta cu un sentiment de „inadaptare reciprocă”. Integrarea 
socială s-ar putea să fie ingredientul ce! mai important, necesar pentru ca studenţii să 
aibă o percepţie suficient de bună asupra facultăţii, astfel încât să reziste factorilor de 
stres, să aibă succes şi să profite de numeroasele posibilităţi de creştere şi dezvoltare. 

Cea de-a patra concluzie este că efortul şi implicarea studenţilor în mediul academic 
determină O mare diferenţă în câştigurile obţinute (rezultate versus efortul depus). Chiar 
şi în cel mai stimulativ şi mai binevoitor mediu dintr-o universitate de cea mai bună 
calitate, ceea ce obţin studenţii de pe urma experienţei lor depinde de resursele pe care 
le investesc. Acest lucru este valabil şi în cazul facultăţilor care nu fac eforturi speciale 
pentru a oferi un context stimulativ şi binevoitor ; şi asta pentru că studenţii buni vor 
încerca să beneficieze cât mai mult de pe urma experienţei facultăţii. Studenţii care 
consideră că mediile de învăţare sunt extrem de compatibile cu ei, le vor percepe ca fiind 
mult mai stimulative şi vor obţine mai multe beneficii din experienţa facultăţii (COt€ şi 
Levine, 1997). 

Luate împreună, lecţia generală ce poate fi învățată din cercetările realizate de-a - 


lungul mai multor decenii este că studenţii motivaţi printr-o atitudine potrivită şi un 
mediu social care să-i sprijine pot avea câştiguri foarte mari prin absolvirea unei facultăţi 
dacă depun suficient efort în timpul studenţiei. Este -posibil ca beneficiile să nu 'fie 
vizibile imediat, atât din punct de vedere ocupaţional, cât şi personal, dar există mari 
şanse ca ele să apară pe termen lung. | | 


Note 


1. De-a lungul acestui capitol am folosit termenul college pentru a desemna experienţa celor care 
încă nu au absolvit, conform convenției americane, în loc să folosim expresia mai corectă, dar 
mai greoaie „colegiu şi universitate”. Mai mult, ne referim în special la cei înscrişi la facultate 
la sfârşitul adolescenţei şi mai puţin la cei care îşi continuă studiile mai târziu. De asemenea, 
ne referim în principal la studiile urmate în America şi Canada, deoarece a face comparații 
internaţionale detaliate ar necesita un spaţiu pe care nu îl avem la dispoziţie în acest volum. 

2, Având în vedere constrângerile legate de spaţiu din acest capitoi şi concluziile extinse rezultate 
în urma analizei lucrărilor de specialitate — peste 3.000 de studii —, ne bazăm numai pe câteva 
dintre concluziile acestora, care îşi menţin valabilitatea şi la un tic dhi după publicarea lor şi 
le includem pe cele recente numai dacă aduc informaţii noi semnificative. 

3. US National Education Goals 1990 şi-a stabilit un ţel pentru anul 2000, şi anume: „Proporția 
absolvenţilor de facultate care demonstrează competenţe înalte de a gândi critic, a comunica 
eficient şi a rezolva probleme să crească substanţial” (Greenwood, 1993). Instituţiile fac de 
cele mai multe ori declaraţii ce includ criterii mai specifice, cum ar fi „a gândi activ, a-şi 
asuma responsabilităţi, a învăţa independent, a lucra şi a învăţa în colectiv, utilizarea anumitor 
cunoştinţe şi abilităţi, folosirea de tehnologii şi rezolvarea de probleme... gândirea critică, 
autoaprecierea şi stima de sine” (Highline Community College, 1994). 

4. Un alt indicator al faptului că perioada de absolvire a studiilor de patru ani este în creştere o 
reprezintă faptul că vârsta medie (în Canada) de obţinere a diplomei de licenţă era de 24 de ani 
în 1995 (Taillon şi Paju, 1999). 

5. În facultăţile la care studenţii albi sunt minoritari, ei se confruntă cu aceleaşi probleme pe care 
le întâmpină studenţii minoritari în şcolile cu studenţi albi. Aici, categoria demografică ce 
prezintă riscul cel mai mare de abandon universitar o constituie bărbaţii albi (Florida International 
University Office of Institutional Research, 2001). 

Studiu extensiv asupra mingi în care studenţii se schimbă şi se dezvoltă în facultate şi arată 
modurile în cate universităţile pot stimula această dezvoltare. Bazându-se pe interviuri realizate 
cu peste 20.000 de studenţi, 25.000 de angajaţi ai facultăţilor şi 200 de instituţii, lucrarea 
examinează modul în care programele academice, facultăţile, grupurile de congeneri şi alte 
variabile afectează experienţa facultăţii. De asemenea, examinează caracteristicile instituţiilor 

„în n relaţie cu personalitatea şi autopercepţia studenţilor, patternurile de comportament, valorile 
şi credinţele, dezvoltarea academică şi pogpitivă, dezvoltarea carierei şi sentimentul. de 
satisfacţie legat de mediul universitar. 

Câte, J.E., Levine, C. (1997), „Student motivations, learning environments and a capital 
acquisition: 'Toward an integrated paradigm of student development”, Journal a College 
Student Development, 38, pp. 229-243. | 

Acest articol prezintă paradigma integrată a dezvoltării studenţilor, ce identifică importanţa unei 
compatibilităţi între motivațiile studentului şi mediul educaţional pentru a se obţine rezultate 
şi note optime. Rezultatele raportului unui studiu empiric indică importanţa stimulării studenţilor 
de a se implica în relaţii reciproce cu mediul lor de învăţare, astfel încât să le sporească 
abilităţile umane esenţiale. 

Levine, A., Cureton, J.S. (1998), When Hope and Fear Collide : A Portrait of Today's College 
Student, Jossey-Bass, San Francisco. 

Lucrarea examinează cohorta ce a urmat facultatea în anii '90 şi a constatat că, deşi aceşti studenţi aveau 
multe temeri, atât la nivel global, cât şi la nivel local, erau mai puţin pesimişti decât cohorta 
anterioară. Accentul se pune pe modul în care studenţii ajung să facă faţă provocărilor politice, 
academice şi relaţiilor personale din campus şi arată implicaţiile acestora asupra viitorului lor. 
Lucrarea oferă sugestii în legătură cu modul în care studenţii îşi pot trasa drumul în facultate. 

Pascarella, E.T., Terenzini, P.T. (1991), How College Affects Students : Findings dă Insighis 
from 20 Years of Research, Jossey-Bass, San Francisco. 

Volumul este o analiză a 20 de ani de cercetare şi a aproximativ 3.000 de studii ce examinează 
„modurile în care studenţii beneficiază de şi se schimbă ca urmare a experienţei facultăţii. 
Sax, L.J., Astin, A.W., Korn, W.S., Mahoney, K. (1999), The American Freshman : National 

Norms for Fall 1999, Higher Education Research Institute, UCLA, Los Angeles. 

Acesta este unul dintre rapoartele anuale ale celei mai mari cercetări în derulare asupra studiilor 
superioare din Statele Unite. Începând cu 1966, câteva sute de mii de studenţi din ţară au fost 
evaluaţi î în funcţie de o serie de indicatori relevanţi pentru atitudinile, valorile, comportamentele 
şi aspiraţiile lor. Rezumatele rapoartelor pot fi accesate la adresa N; /[www,gseis.ucla.edu/ 
heri/news.htm. 


Website-uri 


American College Testing Program (ACT) 

http : //www.act.org/ 

ACT, Inc. este o organizaţie independentă, non-profit, care oferă opinii, cercetări, informaţii şi 
servicii de management de program în planificarea educaţională, planificarea carierei şi 
dezvoltarea forţei de muncă. Site-ul este destinat să-i ajute pe studenţi în luarea celor mai bune 
decizii cu privire la propria educaţie şi să ofere informaţii importante pentru universităţi. 
Domeniile programului sunt: recrutarea studenţilor, informarea şi plasarea lor, intensificarea 
predării şi învăţării, păstrarea studenţilor şi promovarea eficienţei instituţionale. 

National Commission on Excellence in Education 

http : // nces.ed.gov/ 

Comisia naţională de excelenţă în educaţie este entitatea federală principală responsabilă de 
colectarea şi analiza statisticilor educaţionale din Statele Unite şi alte naţiuni. Statistici la zi 
pentru toate aspectele nivelelor de educaţie. 

Organization for Economic and Cooperative Development (OECD) 

http : //www1,oecd.org/media/publish/ 

O sursă excelentă de statistici educaţionale internaţionale şi de studii centrate pe probleme de 
interes internaţional (de exemplu, hip :// www1.oecd.org/media/publish/pb00-10a.htm). 

Partea a Ill-a 
Procesele şi patternurile de dezvoltare 


Capitolul 9 
Dezvoltarea autonomiei în adolescenţă 


Melanie J. Zimmer-Gembeck, W. Andrew Collins! 


Introducere 


De-a lungul vieţii, autonomia creşte sau scade pe măsură ce indivizii îşi dezvoltă noi 
competenţe, abilităţile dobândite anterior dispar, iar condiţiile î în schimbare necesită un 
alt tip de comportament (Baltes şi Silverberg, 1994). În adolescenţă, în mod obişnuit 
dezvoltarea autonomiei este accelerată datorită rapidelor transformări fizice şi cognitive, 
a extinderii relaţiilor sociale şi a responsabilităţilor şi drepturilor suplimentare. Sporesc 
stima de sine şi deciziile personale, eul şi identitatea sunt consolidate gradual, iar 
afectele, cogniţiile şi comportamentul sunt tot mai autoreglate. Eşecurile în realizarea 
acestor aspecte pot determina o diversitate de probleme de comportament, precum şi alte 
dificultăţi bine-cunoscute (Adams, Montmemayor şi Gullotta, 1996; Allen er al., 19943, 
1994b ; Baltes şi Silverberg, 1994; Blos, 1979; Chen şi Dornbusch, 1998; Douvan şi 
Adelson, 1966: Erikson, 1969; A. Freud, 1958: Ryan, Deci şi Grolnick, 1995; 
Silverberg şi Goldoli, 1996). 

În acest capitol încercăm să răspundem la întrebarea cum se dezvoltă autonomia din 
acest amalgam de modificări de schimbări psihologice, sociale şi de maturizare. Capitolul 
este împărţit în patru părţi. În prima parte, descriem conceptul de autonomie, îl definim, 
prezentăm relaţiile sale cu alte aspecte ale dezvoltării psihosociale şi semnificaţia 
funcţională pentru comportament şi adaptare. Apoi, analizăm perspectivele teoretice 

"asupra autonomiei şi procesele pe care le cuprinde în cadrul dezvoltării ei în adolescenţă. 
În al treilea rând, analizăm rolul contextului în dezvoltarea autonomiei, concentrându-ne 
în mod deosebit asupra rolului şi impactului relaţiilor apropiate cu partenerii. În final, 


]. Pregătirea acestui manuscris a fost parţial sprijinită de un grant al National Institute of Mental 


Health (PI, Jeylan Mortimer) către Life Course Center, Departamentul de Sociologie, Universitatea 
din Minnesota (Melanie J. Zimmer-Gembeck) şi de către Rodney T. Wallace Professorship for 
the Advancement of Teaching and Learning, Coliege of Education and Human Development, 
Universitatea din Minnesota (W. Andrew Collins). 


210 PSIHOLOGIA ADOLESCENȚEI 


analizăm variațiile comune ale autonomiei şi dezvoltării autonomiei în cazul bărbaţilor şi 
femeilor şi în cazul adolescenților ce provin din culturi diferite. 


Natura şi funcţionarea autonomiei 


Definirea autonomiei 


Termenul „autonomie” este în general utilizat pentru a desemna un set de aspecte 
psihosociale de o importanţă specială în adolescenţă. Totuşi, sensul particular al acestui 
termen este deseori dificil de precizat. Mai mult, explicaţiile modului în care indivizii 
devin autonomi = şi de ce unii nu devin deloc sau doar parţial — variază, depinzând de 
presupunerile iniţiale în ceea ce priveşte înţelesul şi semnificaţia autonomiei. 

Teoreticienii sociali şi cei din domeniul dezvoltării au sugerat o diversitate de definiţii, 
aşa cum se arată în tabelul 9.1. Unii definesc autonomia ca fiind calitatea unui individ 
(de exemplu, acţiunile iniţiate şi reglate de propria persoană; Ryan er al., 1995), în timp 
ce alţii definesc autonomia ca fiind parţial sau total dependentă de relaţiile pe care le au 
adolescenţii cu alţii sau ca un răspuns la alţii (de exemplu, detaşarea de controlul şi 
legăturile parentale ; apud Freud, 1958). La fel, unele definiţii pun accentul pe eliberarea 
de constrângerile dependenţei de alţii, din copilărie, în timp ce alţii se concentrează 
asupra libertăţii de a face alegeri, de a urmări atingerea anumitor obiective şi de reglare 
a propriilor emoţii, cogniţii şi a comportamentului (Collins, Gleason şi Sesma, 1997; 
Hill şi Holmbeck, 1986). În general, perspectivele actuale încorporează diverse aspecte 
din definițiile precedente, sugerând că funcţionarea autonomă responsabilă social şi 
optimă decurge din menţinerea contantă a legăturilor cu partenerii sociali, în paralel cu 
creşterea autoreglării, automotivării şi independenţei (Collins er al., 1997; Grotevant şi 
Cooper, 1986; Hill şi Holmbeck, 1986). Totuşi, în general, definițiile sunt complicate 
de două caracteristici ale unor modalităţi de gândire comună asupra autonomiei : faptul 
că autonomia se referă la multiple dimensiuni ale gândirii, acţiunii şi emoţiilor şi la - 
suprapunerea dintre autonomie şi alţi termeni care descriu creşterea funcţionării individuale 
mature. 


Dimensiunile multiple. Constructul autonomiei a fost conceptualizat ca având dimensiuni 
comportamentale, cognitive şi afective (Steinberg, 1990; Sessa şi Steinberg, 199i ; 
Steinberg şi Silverberg, 1986). Dimensiunea comportamentală a autonomiei a fost definită 
ca fiind activă, ca funcţionând independent, autoreglându-se şi acţionând în baza 
propriilor decizii (Feldman şi Quatman, 1988; Feldman şi Rosenthal, 1991; Sessa şi 
Steinberg, 1991). Autonomia cognitivă a fost frecvent definită ca fiind „sentimentul de 
încredere în sine, credinţa cuiva că deţine controlul asupra propriei vieţi şi sentimentul 
că este capabil să ia decizii fără o validare socială excesivă” (Sessa şi Steinberg, 1991, 
p. 42; vezi şi Brown et al., 1993 ; Greenberger et al., 1975). Cea de-a treia dimensiune, 
autonomia emoţională, a fost definită drept individualizarea faţă de părinţi şi renunţarea 
Ja dependenţa de ei (vezi şi capitolul 10 din acest volum). Autonomia emoţională implică 
şi schimbarea concepţiilor despre şi a relaţiilor cu părinţii, inclusiv dezvoltarea unor. 

concepţii mai mature despre părinţi ca oameni (Steinberg şi Silverberg, 1986). Cercetările “ 
în care au fost evaluate toate cele trei constructe au dezvăluit faptul că există o suprapunere 
între dimensiunile autonomiei, sugerând faptul că ele nu se dezvoltă ia ui (vezi 
„Collins şi Repinski, 1994; Youniss şi Smoliar, 1985). 

„Cele trei componente ale autonomiei, deşi distincte din punct de vedere conceptual, 
par să se dezvolte în adolescenţă. Pe măsură ce înaintează în vârstă, adolescenţii caută 
şi primesc un grad mai mare de independenţă, reducându-se controlul parental. De 
asemenea, adolescenţii îşi afirmă o creştere treptată a sentimentului de autonomie ? 
(Greenberger, 1984; Greenberger şi Sorenson, 1974), se simt mai individualizaţi, îşi 
idealizează mai puţin părinţii şi îşi exprimă în mai mică măsură o dependenţă copilărească 
faţă de ei (Steinberg şi Silverberg, 1986). Totuşi, sunt necesare mai multe informaţii 
despre natura interelaţiilor dintre autonomia cognitivă, comportamentală şi emoţională, 
respectiv trebuie să se stabilească dacă cele trei componente au o semnificaţie egală în 
dezvoltarea psihosocială a adolescenților (Collins er al., 2000).. 


Autonomia şi alte aspecte ale maturității psihologice. Natura multidimensională a 
autonomiei duce la provocări conceptuale suplimentare. Ele sunt complicate de variaţia 
împărtăşită între autonomie şi alte concepte psihosociale, cum ar fi identitatea, competenţa, 
controlul şi autoreglarea (Baltes şi Silverberg, 1994; Baumeister er al., 1998; Skinner, 
1996). De exemplu, Baltes şi Silverberg, (1994) au sugerat că autonomia poate presupune 
funcţionarea psihosocială în multe domenii, inclusiv competenţa în domeniile academice, 
ale muncii şi sociale ; reglările emoţionale şi controlul impulsurilor ; abilităţile de lider, 
stima de sine şi identitatea pozitivă. Rezultatele recente arată într-adevăr o suprapunere 
considerabilă între evaluarea autonomiei emoţionale şi a celei comportamentale, evaluările 
prezente şi anterioare ale competenţei sociale şi cele realizate în copilăria mică şi mijlocie 
privind sociabilitatea, iniţiativa şi autoafirmarea (Collins et al., 2000). Întrebarea-cheie pentru 
viitor este dacă autonomia poate fi definită şi evaluată independent de alte aspecte ale 
maturității psihosociale sau - cu alte cuvinte - ce anume adaugă conceptul de autonomie 
înţelegerii noastre asupra maturității psihosociale (Steinberg, 2000). 


Funcţiile autonomiei 


Dobândirea autonomiei este una dintre problemele-cheie ale dezvoltării psihosociale 
standard din adolescenţă şi toate perspectivele asupra dezvoltării autonomiei subliniază 
probabilitatea de a apărea probleme în urma lipsei de susţinere în dobândirea ei. De 
exemplu, Blos (1979) a sesizat faptul că eşecul individualizării de către părinţi poate 
duce la două extreme ; fie la evitarea regresiei, marcată de „refugierea în roluri de tip 
adult” (p. 103), fie la rămânerea în starea de regresie. Blos considera că ambele extreme 
vor duce aproape sigur la probleme emoţionale. În mod similar, capacitatea de a fi 
independent de alţii şi dorinţa de a intra în legătură cu alte persoane sunt asociate cu o 
stare de bine fizică şi psihologică, dar un nivel neobişnuit de înalt al independenţei, 
netemperat de o orientare pozitivă către ceilalţi, poate fi dăunător din punct de vedere 
psihologic, fizic şi social (Bakan, 1966; Helgeson, 1994). 

Tabelul 9.1. O selecţie a definiţiilor autonomiei şi a constructelor legate de aceasta 


i 


An | ___ Concept | Definiţie: 


A. Freud 1958 Detaşare Rupere progresivă de constrângerile 
în şi controlul părinţilor. 
1966 Acţiune Dorinţa de autoafirmare şi 
| individualizare ; implică 
| | autoafirmare, încredere în sine şi 
| dezvoltarea sinelui. 
1966  .| Acţiune necontrolată 
sentimentul de control asupra 


1974 Încredere în sine 
propriei vieţi şi iniţiativă. 


Berndt 1979 Autonomie Rezistență la presiunile parentale şi 
ale semenilor. 
1979 Individualizare Un proces de detaşare emoţională 
| de părinţi. 


Grotevant şi Cooper | 1986 Autoafirmare A fi conştient de propriul punct de 
vedere şi a fi responsabil de 
comunicarea lui clară. 

Grotevant şi Cooper | 1986 Separare Capacitatea de a exprima diferenţele 
dintre propria persoană şi ceilalţi. 

Hill şi Holmbeck 1986 Autonomie Libertatea de a realiza acţiuni în 
nume propriu, cu menţinerea 
legăturilor potrivite cu persoanele 
semnificative. 

Steinberg şi 1986 Autonomie emoţională | Individualizarea de părinţi, 
Silverberg | independenţa de aceştia, 
A uă 


dezidealizarea părinţilor şi creşterea 
Ryan şi Lynch 1989 Autonomie, 


percepţiei asupra lor ca oameni. 
autodeterminare 
Crittenden 


Acţiune neechilibrată de cooperare, 
grijă şi formarea de legături cu 
ceilalţi. 
Un aspect al maturizării 
psihosociale marcat de absenţa unei 
dependențe excesive de alţii, 


Greenberger şi 
Sorenson 


Capacitatea de a exercita controlul 
asupra propriilor procese cognitive, 
motivaţiei şi acţiunii. 
Autocontrol şi autoreglare ; 
conceptul opus este heteronomia, 

definită ca starea în care o persoană 
este controlată de forţe şi compulsii 
externe, relativă absenţă a voinţei. 


Capacitatea adolescentului de a-şi 
asuma responsabilitatea pentru 
propriul comportament, de a lua 
decizii în ceea ce priveşte propria 
viaţă şi de a menţine relaţii de 
ajutorare. 


-........ ...cncccnncnodoneennenneleannoosoaenecneceonnessmneodecnnnannenenenanneeanneesesenassssse- 


Autonomie 

Lamborn şi Steinberg Autonomie emoţională | Dezvoltarea unor percepții mature, 


realiste şi echilibrate asupra 
cote aa 


părinţilor, însoţite de acceptarea ' 
| Baltes şi Silverberg 1994 Autonomie 


responsabilităţii principale pentru” 
luarea deciziilor personale, legate de 
valori şi de stabilitatea emoţională. 
Autocontrol, autoreglare şi 
independenţă, dar nu poate depăşi 
limitele acceptabile stabilite de 
părinţi. 
Dobândirea unei încrederi mai mari 
în forţele proprii ; creşterea 
capacităţii de a se autoregla în ceea 
ce priveşte procesul de învăţare şi 
propriul comportament ; iniţiativele 
personale ; autodirecţionarea şi |. 
independenţa versus obedienţa faţă 
de reguli şi autoritate. 


Nevoia de autodeterminare (de 
exemplu, capacitatea de a face 


Autonomie 
alegeri), interacțiuni cu mediul. 
1994 Comuniune Concentrarea pe sau orientarea * 
către ceilalţi. 
Helgeson 1994 Comuniune Comuniune nelimitată de acţiune ; o 
necontrolată. concentrare excesivă asupra 
concentrarea asupra propriei 
persoane. 
Ryan, Deci şi Autonomie Acţiune activă şi autentică conform 
Grolnick adevăratei naturi a unei persoane, 
are iniţiative proprii şi se 
at 4, autoreglează ; lipsa independenţei şi 
a detaşării ; nevoia de toţi oamenii 
| de-a iungul vieţii. 


Skinner şi Wellborn 


celorlalţi, care blochează 


Collins, Gleason şi Autonomie Manifestări active şi făţişe ale . 
Sesma comportamentală funcţionării independente, include 


controlul asupra propriului 
comportament şi luarea de decizii. 


Collins, Gleason şi 1997 Autonomie emoţională | Individualizare faţă de părinţi şi 
Sesma renunţarea la dependenţa de ci. 


Collins, Gleason şi Autonomie cognitivă | Sentiment de încredere în sine, 
Sesma credinţa că deţine controlul asupra 
propriei vieţi şi sentimentul că este 
capabil să ia decizii fără o validare 
socială excesivă. 
Autonomie psihologică | Un sentiment puternic al identităţii, 
chiar şi în condiţiile păstrării 
legăturii cu ezite 


......... ...cnncncncncadoaencoonnesioo.coroeceocecesesceeeseossomeenneoensneoneeneceneseseee-e 


Herman er al. 

Autonomie 


singur experienţele şi 
comportamentele şi de a fi activ ; 
de a fi în concordanţă cu 
sentimentul de sine integrat ; 
realizarea de acţiuni conform 
sentimentului de sine integrat şi | 
aprobarea acţiunilor proprii. 
Nevoia de a-şi exprima eul autentic 
şi de a considera acest eu o sursă de 
acţiune. 


Skinner şi Edge 2000 Autonomie 


Există multe dovezi care arată că sprijinul oferit de alte persoane pentru dezvoltarea 
autonomiei şi capacitatea adolescenților de a funcţiona relativ autonom au influenţe 
pozitive asupra altor aspecte ale funcţionării adolescenților. Pe măsură ce creşte nivelul 
de autonomie în adolescenţă, părinţii şi congenerii au o influenţă mai mică asupra 
opiniilor şi deciziilor adolescenților, în ciuda faptului că acum creşte „presiunea venită 
din partea congenerilor” (Brown, Clasen şi Eicher, 1986), Chiar şi la începutul adolescenţei, 
acei tineri ai căror părinţi îi implică din ce în ce mai mult în luarea deciziilor vor fi mai 
puţin orientaţi către opiniile şi acceptarea congenerilor decât adolescenţii ai căror părinţi 
le permit să se implice foarte puţin în luarea deciziilor (Fuligni şi Eccles, 1993). Pe 
scurt, existenţa unui echilibru între acţiunile independente, bazate pe încrederea în sine, 
şi relaţiile pozitive cu ceilalţi pare să fie optimă pentru dezvoltarea şi adaptarea psihologică 
(Helgeson, 1994; Sessa şi Steinberg, 1991). 


Perspectivele teoretice asupra dezvoltării autonomiei 


Perspectivele teoretice asupra dezvoltării sau funcţionării autonomiei nu numai că implică 
definiţii diferite, dar oferă şi explicaţii diferite asupra originilor şi dezvoltării autonomiei 
(Baltes, Reese şi Nesselroade, 1970). Explicaţiile diferite subliniază diversele influenţe 
şi procese ce contribuie la dezvoltarea autonomiei. În această secţiune, vom descrie pe 
scurt trei perspective generale asupra autonomiei: concepțiile organico-maturaţionale, 
bazate în special pe perspectivele psihanalitice ; perspectivele ce pun accentul pe sine şi 
motivaţie şi perspectivele ce pun accentul pe influenţele sociale şi relaţii. 


Concepţiile organico-maturaţionale 


Cea mai veche şi influentă perspectivă asupra autonomiei şi dezvoltării sale, teoria 
psihanalitică dezvoltată de Anna Freud (1958) a descris dezvoltarea autonomiei ca fiind 
rezultatul unor impulsuri ale organismului ce stimulează detaşarea, ruperea legăturilor 
cu părinţii şi ieşirea de sub controlul lor. Conform perspectivei psihanalitice, această 
rupere a legăturilor cu părinţii este esenţială pentru a deveni un individ autonom, 

responsabil pentru ceea ce gândeşte, face, crede, simte, decide şi devine. O extensie 
contemporană a acestei perspective (Blos, 1979) afirmă că autonomia se bazează nu pe 
detaşarea de părinţi, ci pe individualizarea de ei. Individualizarea este un proces de 
dezimplicare în cadrul relaţiilor cu persoanele care au grijă de noi, proces ce are loc mai 
întâi în copilăria mică (în jurul vârstei de 2 ani) şi apoi, din nou, în adolescenţă. 

O credinţă comună a acestor perspective teoretice este că detaşarea şi individualizarea 
sunt determinate de dezvoltarea organismului. Se presupune că impulsurile, în special 
cele sexuale, cresc în timpul pubertăţii şi sunt manifestate ca rebeliune, fie cognitivă, fie * 
comportamentală, şi ca sfidare a părinţilor sau a tutorilor. Prin urmare, relaţiile dintre 
părinţi şi adolescenţi sunt marcate de „o condiţie conflictuală normală” ce stimulează 
- ruperea legăturilor cu părinţii şi reducerea controlului acestora (Blos, 1979, p. 77). 

Numai prin detaşare şi individualizare tinerii pot să se orienteze în afara familiei pentru 
a găsi în mod sănătos obiecte extrafamiliale de iubire şi ură. În acest mod complex, 
„constanţa încrederii în sine şi a dispoziţiei emoţionale devine independentă de sursele 
externe sau, în cel mai bun caz, dependentă de sursele externe alese de persoana în 
cauză” (Blos, 1979, p. 143). | 

Legătura strânsă dintre detaşarea de părinţi şi anumite aspecte ale autonomiei a fost 
pusă în evidenţă de seria de lucrări bine-cunoscute ale lui Steinberg şi a colaboratorilor 
săi, precum şi ale lui Ryan şi Lynch. Influenţaţi de teoria lui Blos (1979), Steinberg şi 
Silverberg (1986) au catalogat autonomia emoţională ca fiind schimbările de percepţie 
ale adolescenților privind părinţii. Această evaluare a fost etichetată drept Scala Autonomiei 
Emoţionale (SAE). Ea era constituită din două subscale afective (non-dependenţa şi 
individualizarea) şi două subscale cognitive (perceperea părinţilor ca oameni şi dezidealizarea 
lor). Toate cele patru subscale aveau ca scop măsurarea dependenţei copiilor de părinţi şi 
individualizarea. În primul studiu în care s-a folosit SAE (Steinberg şi Silverberg, 1986), 
adolescenţii (cu vârste cuprinse între 11 şi 14 ani) au obţinut scoruri corelate invers 
proporţional cu rezistenţa la presiunea congenerilor şi cu încrederea în sine. Autorii au 
argumentat că, la începutul adolescenţei, există o perioadă de tranziţie în timpul căreia 
sentimentele iniţiale de autonomie emoţională îi pot face pe tineri vulnerabili la presiunile 
congenerilor. Totuşi, la vârste mai înaintate, creşterea autonomiei emoţionale ar trebui să 
fie corelată pozitiv cu încrederea în sine şi cu rezistenţa la presiunea congenerilor. 

Contrazicând această interpretare, Ryan şi Lynch (1989) au susţinut că Scala Autonomiei 
Emoţionale măsoară mai curând detaşarea de părinţi decât autonomia emoţională, 
afirmând că detaşarea poate duce atât la experienţe pozitive, cât şi negative. Experiențele 
pozitive ale detaşării de părinţi includ încrederea în sine şi autoreglarea, în timp ce 
experienţele negative se referă, de exemplu, la separarea şi pierderea unor legături 
valoroase. Experiențele negative pot determina şi alte efecte, cum ar fi lipsa unei 
identități consolidate, o bază de sprijin redusă, o stimă de sine foarte scăzută şi probleme 
de comportament, 

Diferenţele existente în ceea ce priveşte interpretarea rezultatelor SAE ilustrează 
dificultatea măsurării autonomiei, independent de o serie de indicatori ai competenţei, 
inclusiv gradul de detaşare de părinţi. În câteva studii recente, Steinberg şi colaboratorii 
săi (Lamborn şi Steinberg, 1993) şi-au propus să înţeleagă mai bine condiţiile în care 
autonomia emoţională măsurată cu ajutorul SAE este legată de funcţionarea pozitivă sau 
negativă a adolescenților. Ei au descoperit că o combinaţie între autonomia emoţională 

şi existenţa unor relaţii de susţinere au dus la diferenţierea grupurilor de adolescenţi. 
Confirmând presupunerile lui Steinberg şi Silverberg (1986), adolescenţii cu vârste 
cuprinse între 14 şi 18 ani care aveau scoruri relativ mai mari la SAE şi un nivel mai înalt 
de susţinere din partea părinţilor aveau şi scoruri mai ridicate la dezvoltarea psihosocială 
şi la competențele academice decât colegii lor de aceeaşi vârstă. Prin contrast, în 
concordanţă cu presupunerile lui Ryan şi Lynch (1989), acei adolescenţi care aveau 
scoruri înalte la SAE şi un nivel scăzut de susţinere din partea părinţilor prezentau 
probleme de adaptare. În mod similar, Fuhrman şi Holmbeck (1995) au analizat legătura 
dintre autonomia emoţională, căldura maternă, controlul parental, conflictul părinţi-adoles- 
cenți, coeziunea familiei şi adaptarea adolescenților (probleme de comportament, competenţe 
şi rezultate academice) în cadrul unui grup de adolescenţi cu vârste cuprinse între 10 şi 
18 ani. Rezultatele lor au indicat că relaţiile pozitive dintre părinţi şi adolescenţi şi 
nivelul scăzut al autonomiei emoţionale (de exemplu, un nivel scăzut al detaşării de 
părinţi) sunt asociate cu un nivel mai bun de adaptabilitate al adolescenților. Totuşi, în 
cazul existenţei unor relaţii negative între părinţi şi adolescenţi şi al unui nivel înalt al 
autonomiei emoţionale (de exemplu, nivele mai înalte ale detaşării de părinţi), ele sunt 
asociate cu un nivel relativ mai bun al adaptabilităţii adolescenților. Aceste rezultate sunt 
indicii ale faptului că autonomia nu este nici defavorabilă relaţiilor, nici separată de ele 
în cadrul vieţii psihologice a adolescenților. Cercetările viitoare în care să se ia în 
considerare aspectele emoţionale şi cognitive ale autonomiei (precum şi autonomia 
comportamentală) în corelaţie cu calitatea relaţiilor cu părinţii şi congenerii promit o mai 
bună înţelegere a creşterii competenţelor şi a altor rezultate ale dezvoltării în adolescenţă 
şi în stadiul de adult. | | 

Suplimentar sublinierii importanţei relaţiilor dintre părinţi şi adolescenţi în dezvoltarea 
autonomiei emoţionale şi cognitive, studiile cele mai recente (Lamborn şi Steinberg, 
1993 ; Fuhrman şi Holmbeck, 1995) furnizează dovezi că SAE necesită ajustări psihometrice 
astfel încât să nu amestece autonomia şi calitatea relaţiilor dintre părinţi şi adolescenţi. 
Evaluările recente ale proprietăţilor psihometrice ale întrebărilor din cadrul SAE, . 
realizate de Schmitz şi Baer (2001), au condus la întrebarea dacă această măsurare este 
suficient de bună pentru a fi folosită şi în cercetările ulterioare. Structura factorială a 
scalei era diferită de ceea ce se dorise în studiul iniţial (Steinberg şi Silverberg, 1986), 
iar structura scalei era diferită în funcţie de vârstă şi de rasa/etnia adolescenților. Deci 
conceptualizarea autonomiei a avansat, iar metodele de măsurare trebuie revizuite. Aceşti 
autori au sugerat că unele dintre rezultatele aparent contradictorii ale cercetărilor bazate 
pe SAE (Fuhrman şi Holmbeck, 1995; Lamborn şi Steinberg, 1993; Ryan şi Lynch, 
1989; Steinberg, şi Silverberg, 1986) s-ar putea datora mai curând unor părţi inadecvate 
ale scalei decât unor diferenţe de interpretare a măsurătorilor — fie detaşarea (un indicator 
al existenţei unei probleme), fie autonomia emoţională (un aspect standard al dezvoltării). 
Ei au argumentat în continuare că aceste rezultate ar putea indica „nevoia de a lucra mai 
mult la nivelul conceptualizării în procesul de cercetare” (Schmitz şi Baer, 2001, p. 217). 
Deşi conceptualizarea a avansat, metode de măsurare revizuite sau chiar noi sunt necesare 
pentru a înregistra noi progrese în cercetarea dezvoltării autonomiei la adolescenţi. 

Perspectivele care pun accentul pe sine şi pe motivaţie 


În comparaţie cu perspectivele organico-maturaţionale asupra autonomiei adolescenților, 
perspectivele care pun accentul pe aspectele eului şi motivaţie atribuie dezvoltarea 
autonomiei şi proceselor interne, dar descriu diverse procese de interacţiune între individ 
şi mediu pentru creşterea nivelului de autonomie. Includem în această categorie de . 
viziuni şi teoria autodeterminării a lui Ryan, Deci şi a colaboratorilor lor (Deci şi Ryan, 
1985; Ryan, Kuhl şi Deci, 1997; Ryan şi Lynch, 1989), teoria autoeficienţei a lui 
Bandura (Bandura, 1989, 1997), o teorie motivaţională a nevoilor psihologice descrisă 
de Connell, Skinner şi alţii (Connell, 1990 ;. Connell şi Wellborn, 1991 ; Ryan er al., 
1995; Skinner şi Edge, 2000; Skinner şi Wellborn, 1994) şi o teorie asupra celor trei 
rădăcini ale sinelui (Baumeister, 1998). 

O temă comună a acestor teorii este faptul că autonomia implică un impuls spre 
acţiune. Ryan et al. (1995) consideră autonomia ca fiind „modalitatea prin care cineva 
operează activ ca urmare a unui impuls venit din forul său interior... prin urmare, a fi 
autonom înseamnă să îţi iniţiezi singur acţiunile şi să te reglezi singur” (p. 621). 
Conform acestei definiţii, acţiunea combină atât aspectele autonomiei cognitive, cât şi 
cele ale autonomiei comportamentale. Skinner, Connell şi colaboratorii lor (Skinner, 
1996; Patrick, Skinner şi Connell, 1993) au demonstrat că acţiunile şi percepțiile care 
satisfac nevoile de autonomie sunt diferite de cele care satisfac nevoile de competenţă. 
Conform acestei perspective, nevoile de autonomie sunt satisfăcute atunci când cineva se 
percepe ca fiind originea acţiunilor proprii (el este agentul ; un locus de control intern 
al cauzalităţii), în timp ce nevoia de competenţă este satisfăcută atunci când cineva se 
simte eficient în ceea ce priveşte determinarea rezultatelor şi prevenirea celor nedorite 
(locus de control intern). Un locus de control intern al cauzalităţii (autonomie) este pus 
în evidenţă drept libertatea de a alege propriul mod de a acţiona, în timp ce controlul este 
expectanţa existenţei unei contingenţe între acţiunile proprii şi rezultatele acestor acţiuni. 
Nevoia internă de autonomie energizează şi motivează toţi indivizii pentru a-şi căuta 
propria linie de comportament, în timp ce nevoia de relaţionare cu ceilalţi stimulează 
simultan comportamentele de menţinere a conexiunilor cu cei din jur. Autonomia este 
evidentă în motivaţia intrinsecă de a avea anumite comportamente şi în bucuria de a alege 
anumite comportamente, şi nu altele. 

Perspectiva social-cognitivă asupra acţiunii a lui Bandura (1989) a evoluat din teoria 
învăţării sociale şi din teoria autoeficienţei. Ele se concentrau asupra competenţei 
observate şi pe influenţele mediului asupra acţiunilor individuale orientate spre atingerea 
obiectivelor stabilite. În viziunea lui Bandura, a fi un factor de influenţă implică faptul 
că acţiunile, credinţele, emoţiile şi motivațiile provin dintr-un pattern continuu al 
interacțiunilor dintre indivizi şi mediu. Prin urmare, autonomia nu este o nevoie înnăscută 
a oamenilor, iar mediul nu-i înzestrează cu abilitatea de a fi autonomi şi de a se 
autoregla. Mai curând, oamenii îşi construiesc capacitatea de a-şi regla propriile cogniţii, 
emoţii şi comportamente dintr-o istorie de tranzacţii cu mediul. Indivizii trebuie să se 

implice în activităţi autoreglatorii pentru a-şi dezvolta o autonomie funcţională. 

Suplimentar, perspectiva teoretică şi cercetările realizate de Baumeister şi colaboșatorii 
săi (Baumeister, 1998; Baumeister et al., 1998) oferă o direcţie la interfaţa autonomiei 

şi autoreglării. În analiza sa asupra teoriilor şi cercetărilor despre sine într-un cadru 
interacţionist simbolic (Mead, 1934), Baumeister (1998) descrie trei surse ale conştiinţei 


propriei identități : 


a) conştiinţa reflexivă; 
b) aspectul interpersonal al conştiinţei propriei identități ; 
c) acţiunea, funcţia executorie, controlul sau originile sinelui. 


Prima sursă a conştiinţei propriei identități, conştiinţa reflexivă, cuprinde conştiinţa 
de sine. Cea de-a doua, aspectul interpersonal al sinelui, admite faptul că sinele există şi 
se dezvoltă în cadrul relaţiilor cu ceilalţi şi că învăţăm şi creăm modele ale sinelui prin 
intermediul interacțiunilor cu alte persoane. Cea de-a treia sursă, funcţia executivă, este 
responsabilă de autoreglare şi de funcţionarea autonomă a sinelui (Baumeister er al., 
1998). Constând din experienţa de a fi un factor activ şi o persoană care ia decizii şi din 
reglări independente ale cogniţiilor, emoţiilor, comportamentului şi motivaţiei prin 
alegeri, acţiuni şi asumarea responsabilităţi, funcţia executivă reglează de asemenea 
comportamentul şi emoţiile prin monitorizarea şi modificarea reacţiilor iniţiale. Conform 
acestei perspective, autonomia este doar una dintre sursele sinelui: Creşterea eşecurilor 
în autoreglare, care depind de această funcţie executivă a sinelui, a fost din ce în ce mai 
legată de o serie de probleme de comportament din perioada adolescenţei şi maturității, 
inclusiv de agresiune şi abuzul de droguri (Baumeister, 1996; Baumeister et al., 1998; 
Baumesteir, Heatherton şi Tice, 1994). 

Toate aceste perspective teoretice susţin ca formă particulară a relaţiilor cu ceilalţi 
dezvoltarea unui sentiment de control. Deşi perspectivele nu percep detaşarea de ceilalţi, 
individualizarea, sfidarea părinţilor şi conflictul cu ei ca fiind un aspect necesar sau 
central în dezvoltarea autonomiei, totuşi ele subliniază importanţa interacțiunilor sociale 
în dezvoltarea ei. De exemplu, Deci şi Ryan (2000) descriu ca opus al autonomiei 
sentimentul de a fi controlat, forţat, presat sau manipulat pentru realizarea unor acţiuni 
care nu decurg, în mod natural din sinele central („heteronomie”). Baumeister (1998) ă 
sugerat că cele trei surse ale sinelui sunt interrelaţionate. O persoană trebuie să fie 
conştientă de sinele său pentru a se putea monitoriza şi autoregla. Totuşi, conştiinţa de 
sine este dependentă de interacţiunile cu ceilalţi şi decurge frecvent din înţelegerea 
percepţiilor altor persoane. Suplimentar, relaţiile interpersonale servesc iniţierii şi 
ghidării acţiunilor şi capacităţilor autoreglatoare. Prin urmare, legăturile cu ceilalţi şi 
reglările autonome ale acţiunilor sunt inteirelaţionate şi se influenţează reciproc. Funcționarea 
cu succes a autonomiei presupune o conştiinţă de sine adecvată, înţelegerea şi internalizarea 
informaţiilor sociale şi beneficierea de mijloacele de reglare şi modificare a sinelui. 

Deci, acţiunile autonome sunt distincte de cele care reprezintă răspunsuri deliberate 
la influenţa celorlalţi prin faptul că ele implică percepțiile individului în ceea ce priveşte 
alegerile şi dorinţele proprii. Deoarece autonomia este definită separat de contextul 
social, acţiunile autonome pot avea loc în cadrul unei dependențe sau al unui ataşament 
de altă persoană. De fapt, ataşamentul şi legăturile emoţionale care includ acţiuni ce 
sprijină autonomia (adică cele care nu sunt prea coercitive sau prea autoritare), şi nu 
detaşarea de persoanele apropiate pot stimula individualizarea şi funcţionarea autonomă 
(Ryan şi Lynch, 1989). 

Baia hectivele ce pun accentul pe relaţiile sociale 
ŞI „tb acestora 


Între anii '80 şi '90, mulţi alţi oameni de ştiinţă din domeniul dezvoltării au contrazis 
teoriile clasice psihanalitice asupra dezvoltării autonomiei, sugerând faptul că autonomia 
nu necesită ruperea legăturilor cu figurile parentale (de exemplu, Allen et al., 1994a, - 
1994b ; Collins, 1990; Collins şi Repinski, 1994; Grotevant şi Cooper, 1986; Hill şi: 
Holmbeck, 1986; Gilligan, 1982; Ryan şi Lynch, 1989; Steinberg, 1990; Youniss şi 
Smollar, 1985). În schimb, aşa cum s-a sugerat şi de către teoreticienii sinelui şi ai 
motivaţiei, aceste perspective asupra dezvoltării au sugerat că autonomia şi conexiunile 
cu alţii coexistă şi se influenţează bidirecțional. Funcționarea autonomă, responsabilă 
social şi autoreglarea depind de ataşamentele şi conexiunile continue, dar modificate cu 
alţii (în special cu tutorii) (Grolnick, Deci şi Ryan, 1997). De exemplu, adolescenţii ai 
căror părinţi îi susţin, sunt implicaţi, calzi, le oferă o structură adecvată şi cer un 
comportament matur probabil că se vor simţi mai capabili să ia decizii independente, 
căutând în acelaşi timp un răspuns corespunzător din partea celorlalţi, vor fi mai dornici 
să exploreze mediile în care trăiesc, să se exprime şi să aibă comportamente ce le reflectă 
adevăratul sine (Steinberg, 1990). Mai mult, funcţionarea autonomă va avea mai multe 
şanse să existe atunci când schimburile dintre adolescenţi şi adulţi se bazează pe 
recunoaşterea şi respectul faţă de capacităţile adolescenților, permit şi stimulează comporta- 
mentele autonome şi luarea de decizii în condiţiile menţinerii unei legături emoţionale 
pozitive. Natura şi funcţionarea relaţiilor dintre adulţi şi copii se modifică pe măsură ce 
tânărul dobândeşte capacitatea de funcţionare independentă şi îşi doreşte mai multe 
responsabilităţi şi autonomie (Collins er al., 1997a, 1997b). 

Savanţii tributari acestei perspective au descris mai departe procesul de dezvoltare al 
autonomiei în contextul relaţiilor dintre părinţi şi copii. Kobak şi Cole (1994) descriu 
dezvoltarea autonomiei ca o tranzacţie între individ şi mediul. interpersonal. Ei prezintă 
un proces în cadrul căruia ataşamentul timpuriu faţă de părinţi facilitează sau împiedică 
dezvoltarea la copii a aşa-numitei „metamonitorizări”, definită drept abilitatea de a-şi 
monitoriza propriile modele ale sinelui şi ale celorlalţi, de a se reflecta în acele modele 
şi de a le revizui, dacă este necesar. Creşterea capacităţii de metamonitorizare îi permite 
adolescentului să devină mai autonom şi să-şi regleze comportamentul. În loc să se 
detaşeze de părinţi, tinerii îşi revizuiesc modelele relaţiilor cu părinţii pe măsură ce intră 
în adolescenţă, astfel încât le permit păstrarea conexiunilor, dar reflectă un nivel crescut 
al autonomiei adolescentului şi transformările în relaţia cu părinţii (vezi şi Collins, 1990, 
1995). Allen şi colaboratorii săi (Allen et al., 1994a, 1994b; Allen şi Land, 1999) 
prezintă un proces similar, în cadrul căruia autonomia şi relaţionarea se echilibrează 
reciproc la adolescenţii bine adaptaţi. De exemplu, folosind o schemă de codificare, 
aceşti cercetători au arătat că interacţiunile dintre părinţi şi adolescenţii de 14 ani care 
aveau scoruri mai mici la autonomie-relaţionare (definită drept capacitatea de a avea o 
opinie diferită, de a-şi afirma poziţia, de a valida poziţia altora şi de a da atenţie 
afirmațiilor celorlalţi) erau corelate cu sentimente de depresie crescută la adolescenţii de 
16 ani (Allen ez al., 1994a, 1994b). 

Dovezi suplimentare ale importanţei relaţiilor dintre părinţi şi copii pentru dezvoltarea 
autonomiei vin din studiile realizate de Kremen şi Block (1998). Aici au fost examinate 
influenţa calităţilor parentale în preşcolaritate asupra controlului de sine şi rezilienţei 
adolescenților. Controlul sinelui a fost conceptualizat ca un sistem de procese privitoare 
la atenţie, cognitive, afective şi acţionale care controlează impulsurile şi dorinţele 
individuale prin organizarea şi motivarea comportamentului. Dirijarea controlului de 
sine la preşcolari, comportamentul părinţilor în perioada preşcolară, inclusiv susţinerea 
şi încurajarea autonomiei şi căldura sau lipsa ostilităţii au fost corelate cu un nivel relativ 
mai mare de reglare a impulsurilor şi comportamentului la adolescenţi. 

Relaţiile sociale semnificative (de cele mai multe ori cele cu părinţii), considerate 
stimulative pentru autonomia adaptată social, sunt cele care permit copiilor să aibă opinii 
diferite şi să-şi exprime opinii alternative, fără a fi intruzive, prea implicate sau 
manipulative (de exemplu, Steinberg, 1990; Lamborn şi Steinberg, 1993). Terminologia 
folosită pentru a descrie aceste relaţii este variată, după cum reiese din lista de termeni 
utilizată pentru a descrie comportamentele indivizilor şi ale instituţiilor ce influenţează 
dezvoltarea autonomiei la copii şi adolescenţi (vezi tabelul 9.2). Comportamentele ce 
constrâng, sau limitează dezvoltarea autonomiei sunt descrise de obicei drept exercitarea 
unui control psihologic, fenomen tot mai studiat în zilele noastre (de exemplu, Barber, 
1996). | 
Rezumând, perspectivele teoretice prezentate nu sunt în mod neapărat în conflict una 
cu alta. Fiecare pune accentul pe diverse aspecte ale procesului complex al dezvoltării 
autonomiei şi toate trei contribuie la o înţelegere aprofundată a modului în care creşte 
nivelul autonomiei în adolescenţă. În următoarea secţiune, vom prezenta pe scurt 
rezultatele ce demonstrează interrelaţia dintre aceşti factori în dezvoltarea autonomiei în 
adolescenţă. 


Tabelul 9.2. Comportamentele şi stilurile părinţilor sau ale altor parteneri sociali ce pot afecta 
dezvoltarea autonomiei la adolescenţi 


Grotevant şi Cooper Reciprocitate Demonstrarea sensibilităţii faţă de şi a 


respectului pentru credinţele, 
Permeabilitate 


sentimentele şi ideile altei persoane. 


Responsivitatea sau deschiderea unui 
individ faţă de ideile celorlalţi ; oferirea 
permisiunii şi încurajarea altei persoane 
pentru dezvoltarea propriului punct de 
vedere. 


Permite adolescenților să-şi formeze şi 
să-şi susţină propriile idei şi opinii. 


Grotevant şi Cooper 


Diferenţele de 
opinie între 
părinţi şi copii 
Pretenţia 


Grotevant şi Cooper 


Implicarea în luarea de decizii, 
conformismul, organizare şi orientarea 
către realizări. 


Luarea deciziilor | Eforturile făcute pentru a implica tinerii 
împreună în luarea deciziilor. 


a... .. .. . .. . ..mnnm sasi lea să dan o aeebaosssaaesassansastgodas ones sa a Bee ae oma eee eo n 


Feldman şi Rosenthal 


Brown er al. 

..... . .. . . .nncncncncnonaeaennaenaenpmnneonenennanezaaa 


Allen et al. 1994a 


1994a 
1994 | 
1995 Sprijinirea 
autonomiei 


Control 
psihologic 


Manifestarea 
autonomie- 
relaţionare 


Allen et al. Inhibarea 


autonomiei 


Skinner şi Wellborn Coerciţie 


Ryan, Deci şi 
Grolnick 


Ryan şi Solky „| Sprijinirea 
autonomiei 

Barber şi Olsen 1997 Acordarea 
autonomiei 
psihologice 


e......ncceessroescnedescecaocoecoaloeoccoccocosese=ee. 


| ameninţări verbale şi fizice, pedepse, 


-.nnssononenenenneaacnnneenenennoenenenanese. 


Patternuri ale discursurilor care exprimă 

şi permit discutarea motivelor 
neînțelegerilor, demonstrează încrederea 

în poziţia cuiva, validează poziţia cuiva şi | 
acordă atenţie altor discursuri. 
Patternuri ale discursurilor care le fac 
dificilă indivizilor discutarea motivelor 
pentru o anumită poziţionare, inclusiv 
neînțelegerile suprapersonalizate, 
presiunea exercitată asupra altora pentru 
a fi de acord şi dezaprobarea poziţiilor 
pentru a respinge o discuţie. 


Contexte ce constrâng, manipulează sau 
controlează tânărul ; pot include 


retragerea iubirii, inducerea sentimentului 
de vinovăţie, competiţia şi compararea . 
sau recompensele şi mita. 


Încurajarea autoiniţierii, oferirea 
posibilităţii de a alege, rezolvarea de 
probleme în mod independent, 
minimizarea controlului şi afirmarea 
puterii ; preluarea perspectivelor copiilor, 
oferirea de alegeri, utilizarea unui control 
minimal. 


Încercări de control intruzive în 
dezvoltarea psihologică şi emoţională a 
copilului ; măsurate ca invalidarea 
sentimentelor, utilizarea de expresii 
verbale constrângătoare, prin atac la 
persoană şi retragerea iubirii. 


Contactarea şi încurajarea sinelui în 
contextul interacțiunilor interpersonale ; 
pregătirea cuiva pentru a-şi asuma 
perspectivele altor persoane sau cadrul de 
referinţă intern şi pentru a facilita 
expresii şi acţiuni autoiniţiate ; 
recunoaşterea percepţiilor altora, 
acceptarea sentimentelor celorlalţi şi 
absenţa tendinţelor de controlare a 
experienţelor şi comportamentului altei 
persoane. 


Modalitatea în care procesul de 
socializare facilitează şi nu intervine în 
dezvoltarea sentimentului de 
independenţă, eficienţă şi de valoare a 
unui copil; un aspect al socializării în 
care copiilor li se permite să 
experimenteze, să valorizeze şi să-şi 
exprime propriile gânduri şi emoţii, ceea 
ce va duce la dezvoltarea unui sentiment 
de sine şi a unei identități stabile. 

Conflictul stimulează repoziţionarea la un 
nivel mai potrivit vârstei, mai ales în ceea 
ce priveşte autonomia comportamentală. 


Furnizarea de oportunităţi pentru un 
comportament autonom şi luarea de 
decizii. | 

Limita în care părinţii impun o disciplină 
necoercitivă, democratică şi încurajează 
individualitatea la adolescent. 
Măsura în care părinţii impun o disciplină 
democratică, necoercitivă şi încurajează 
adolescenţii să-şi exprime individualitatea 
în cadrul familiei. 
Furnizată atunci când partenerii sociali 
sau instituţiile manifestă respect şi ţin 
cont de părerea tinerilor, permițându-le 
să aibă libertate de expresie şi de acţiune 
şi încurajându-i să participe, să accepte şi 
să-şi valorizeze propriile stări interne, 
preferinţe şi dorinţe. Opusul susţinerii 
autonomiei este coerciţia sau controlarea 
condiţiilor sociale. 


Collins er al. Conflictul părinţi- 
-copii 


Susținerea 
autonomiei 


Eccles et al. 


Acordarea 
autonomiei 
psihologice 
Acordarea 
autonomiei 
psihologice 


Herman et al. 


Gray şi Steinberg 


Susținerea 
autonomiei 


Skinner şi Edge 


Procesele autonomiei la adolescenţi 


Întrebarea-cheie pentru cei care încearcă să înţeleagă adolescenţii şi dezvoltarea lor este. 
cum anume schimbările de la nivel individual, influenţele celor din jur şi oportunităţile 
oferite de mediu, presiunile şi constrângerile se combină în creşterea funcţionării 
autonome. Întrebarea nu exprimă doar 0 curiozitate intelectuală. Înțelegerea ingredientelor 
esenţiale pentru dezvoltarea unei autonomii adaptate din punct de vedere comportamental, 
cognitiv şi emoţional poate oferi o bază de intervenţie în cazul adolescenților care 
întâmpină dificultăţi în privinţa autodeterminării, iniţiativei, planificării, stabilirii de 
obiective, inhibării adecvate din punct de vedere social'a impulsurilor, motivaţiei, 
rezolvării de probleme, adaptării la provocări şi problemelor de comportament (Allen er 
al., 1997; Larson, 2000; Skinner şi Edge, 2000). 


Autonomia în contextele sociale 


Recent, Collins şi colaboratorii săi (Collins er al., 1997b) au descris modul în care 
natura şi calitatea contextelor sociale stimulează sau limitează internalizarea dorințelor 
altora la adolescenţi. Procesul de internalizare duce la o autonomie mai mult sau mai 
puţin responsabilă din punct de vedere social şi la acţiuni autoreglate. Cercetătorii . 

descriu percepţia comună a adolescenţei ca „o perioadă de tensiune între două sarcini de 
dezvoltare : creşterea conformităţii faţă de aşteptările sociale, în paralel cu obţinerea 
autonomiei faţă de influenţele altora” (p. 78) şi demonstrează cum această perspectivă a 
înclinat mai mult către procesele intraindividuale decât către cele relaţionale. Tot ei au 

“Sugerat că internalizarea şi autonomia sau autoreglarea rezultă dintr-un proces tranzacţional 
de recunoaştere şi modificare a propriilor nevoi şi dorinţe, în paralel cu menţinerea 
relaţiilor cu ceilalţi, debutul propriilor comportamente adaptate social şi recunoaşterea şi 
rezistenţa la influenţele inutile sau negative. Pe scurt, provocarea căreia trebuie să-i facă . 
faţă adolescenţii este să transforme valorile aprobate social în valori personale, în paralel. 
cu respingerea opiniilor şi evaluărilor inutile sau negative. În mod similar, Kremen şi 
Block (1998) au afirmat că internalizarea standardelor sociale este probabil mecanismul 
ce explică asocierile dintre comportamentele calde, structurate şi de susţinere a autonomiei 
manifestate de părinţi în perioada Pico să şi nivelele adaptative ale autoreglării 
adolescenților. 

Această descriere a obţinerii autonomiei e asimilarea mai multor componente, 
Una dintre ele este dezvoltarea unui sentiment de sine ca persoană unică şi diferită de 
ceilalţi. Harter (1999) descrie modul cum dezvoltarea sinelui în adolescenţă este influenţată 
de şi rezultă din interacţiunile cu ceilalţi. În preadolescenţă, tinerii sunt sensibili la 
feedbackul venit din partea altora în legătură cu cine sunt ca persoană. Mai târziu, în 
adolescenţă, tinerii devin din ce în ce mai preocupaţi de opiniile şi aşteptările pe care le 
au faţă de ei persoanele semnificative. În această perioadă, ei întâmpină dificultăţi în 
consolidarea tuturor informaţiilor pe care le primesc despre propria persoană. Spre 
sfârşitul adolescenţei, încep să-şi consolideze propriile percepții asupra lor şi să internalizeze 
anumite valori care au fost probabil iniţial exprimate de persoane semnificative. Una 
dintre implicaţiile perspectivei lui Harter este că o parte dintre preocupările privind 
evaluările şi opiniile celorlalţi în adolescenţă sunt normative, dar preocupările continue 
pot indica dificultăţi în dobândirea autonomiei. 

Un al doilea aspect ce trebuie dobândit este capacitatea de a distinge acţiunile bazate 
pe propriile principii de cele care se bazează pe aşteptările şi comportamentele celorlalţi. 
Ryan şi Connell (1989 ; vezi şi Deci şi Ryan, 2000) au sugerat o categorizare a acţiunilor 
ca fiind mai mult sau mai puţin autonome, în funcţie de gradul în care anumite 
comportamente au fost dependente de evaluarea şi influenţele altora. Acţiunile impuse 
sau stimulate de alte persoane au fost definite ca fiind mai puţin autonome, în timp ce 
acţiunile ce rezultă din nucleul sinelui au fost considerate cele mai autonome. Motivația 
copiilor de a realiza sarcinile şcolare a fost plasată pe un continuum, după cum realizarea 
sarcinilor era reglată în totalitate de alte persoane (neautonomă) sau reglată şi valorizată 
de propria persoană (autonomă). Motivele propuse, variind de la cel mai puţin autonom 
până la cel mai autonom au fost etichetate ca: reglare externă (reprezentând ascultarea 
celorlalţi), tip introiecţie (adoptată de la alţii), identificată (comportamente asemănătoare 
cu ale altora cu care persoana se simte similară sau are o afinitate) şi internalizată (sau 
integrată). Reglarea externă a fost considerată evidentă în acţiuni ca implicarea în 
activitatea şcolară pentru a evita supărarea părinţilor. Reglarea tip introiecţie a fost 
considerată evidentă în comportamentele motivate extern, dar au devenit mai internalizate. 
De exemplu, acţiunile ar putea fi realizate deoarece se anticipează sentimentele de 
vinovăţie sau de ruşine dacă sarcinile şcolare nu ar fi îndeplinite. Reglarea identificată 

are loc atunci când acţiunile sunt încă motivate extern, dar au devenit o parte a identităţii 
persoanei. Reglarea internalizată (integrată sau intrisecă) este evidentă în cazul acţiunilor 

motivate de dorinţa reală a cuiva de a se comporta într-un anumit fel pentru a se distra 
sau pentru că îşi doreşte, crede sau îi face plăcere acel comportament. Pe măsură ce 
cresc, copiii trec de la o reglare externă la una mai internalizată a acţiunilor dorite de 
lumea socială. 
Metodele empirice de studiere a gradului de internalizare a standardelor sociale sunt 
încă la început. Totuşi, există dovezi că stimularea dezvoltării pare să însoţească o formă 
de autoreglare mai internalizată. Invers, sentimentele de a fi constrâns sau controlat sunt 
asociate cu disfuncţionalităţi în dezvoltare (Harter, 1999; Higgins, 1991; Ryan eral., 
1995, 1997). Într-un studiu realizat pe un eşantion de copii din şcoala primară, Ryan şi 
Connell (1989) au descoperit că existenţa unor motive mai internalizate pentru anumite 
comportamente în domeniul şcolar era asociată cu motivaţia de învăţare, cu controlul 
intern, adaptarea pozitivă, cu efortul şi plăcerea de a realiza sarcinile şcolare, cu empatia 
şi relaţiile pozitive cu mama şi învățătorul. Chiar dacă nu au fost realizate cercetări 
similare cu cele ale lui Ryan şi colaboratorilor săi (Ryan şi Connell, 1989; Deci şi Ryan, 
2000) şi pe eşantioane de adolescenţi, este foarte probabil ca autoreglarea comportamentului 
şi a cogniţiilor bazate pe standarde sociale internalizate să ducă la avantaje şi mai mari 
în adolescență şi după aceasta. Harter (1999) afirmă că adolescenţii care nu au trecut la 
Stadiul standardelor interne, ci continuă să se bazeze pe standardele sociale externe şi pe 
feedback prezintă „riscul să aibă probleme, deoarece nu au dezvoltat un sentiment de 
sine înternalizat, relativ stabil, care să constituie baza dezvoltării unei identități ulterioare” 


(p. 188). 


Interacțiunile sociale şi autonomia 


Mulţi teoreticieni şi cercetători ai dezvoltării au analizat dacă anumite comportamente 
particulare ale părinţilor, congenerilor şi profesorilor, precum şi tipurile de stiluri particulare . 
de interacţiune cu tinerii facilitează dezvoltarea funcţionării autonome. Terminologia şi 
conceptualizările diferă în descrierea acestor factori de influenţă. Variaţiile în ceea ce 
priveşte stilurile de educare ale părinţilor sunt un exemplu în acest sens. Tabelul 9.2 
prezintă o diversitate de comportamente parentale relevante pentru autonomie, incluzând 
stilurile autoritar, sever şi permisiv ; intruziv sau supraimplicat ; de susţinere a autonomiei ; 
coercitiv ; de control psihologic; de garantare a autonomiei psihologice ; de control 
comportamental ; de permitere/constrângere/promovare a autonomiei ; precum şi cel de 
solicitare a unui comportament matur (vezi Baumrind, 199la,. 1991b; Best, Hauser şi 
Allen, 1997; Connell şi Wellborn, 1991 ; Gray şi Steinberg, 1999; Grotevant şi Cooper, 
1986; Herman er al., 1997; Patrick er al., 1993; Ryan şi Solky, 1996). Aceşti termeni 
descriptivi accentuează comportamente parentale specifice, cuni ar fi ordinele (Eccles er 
al. 1997), tacticile de manipulare (de exemplu, controlul psihologic; Barber, 1996; 
Barber şi Olsen, 1997) şi angajarea copilului în procesul de luare a deciziilor (Brown e/ 
al., 1993), precum şi stilurile parentale globale, în care căldura şi implicarea, monitorizarea 
şi comportamentele disciplinare sunt combinate (de exemplu, stilurile parentale autocratice, 
severe şi permisive ; Baumrind, 199la, 1991b). | 
Recent, cercetătorii au început să facă lumină asupra influenţei conjugate a unor 
comportamente parentale (de exemplu, cu dimensiuni sau efecte de interacţiune multiple), 

cum ar fi căldura, conexiunea, implicarea, monitorizarea şi susţinerea autonomiei (de 
exemplu, implicarea în luarea deciziilor, lipsa controlului psihologic, autonomia emoţională, 
garantarea autonomiei sau susţinerea acesteia) asupra comportamentelor şi rezultatelor 
adolescenților (Allen er al., 1994a, 1994b; Barber, 1996; Barber şi Olsen, 1997; 
Brown et al., 1993; Eccles et al., 1997; Gray şi Steinberg, 1999). De exemplu, Gray 
şi Steinberg (1999) au studiat efectele independente şi combinate a trei aspecte ale 
stilurilor parentale asupra adaptării în cadrul unui studiu intersectorial realizat pe un 
eşantion de 8.700 de elevi (cu vârste cuprinse între 14 şi 18 ani). Aspectele parentale * 
studiate au fost: acceptare-implicare, stricteţe-supervizare (controlul comportamentului) 
şi garantarea autonomiei psihologice. Rezultatele adaptative ale adolescenților includeau : 
probleme de comportament (comportamente antisociale, devianţă, consum de droguri, 
conformitate faţă de congeneri), dezvoltarea psihologică (orientarea către muncă, încrederea 
în sine, stima de sine), probleme interne (simptome psihologice, simptome somatice) şi 
rezultatele şcolare  (autocompetenţa academică şi media la şcoală). În general, atât 
efectele individuale, cât şi cele combinate ale aspectelor parantale erau corelate cu 
rezultatele adolescenților. De foarte mare interes sunt aici asocierile bilaterale puternic 
pozitive ale dimensiunii parentale acceptanţă-implicare şi dimensiunii garantarea auto- 
nomiei cu dezvoltarea psihosocială. Deşi se înregistrau câştiguri în dezvoltarea psihosocială 
pe măsură ce creşteau acceptarea-implicarea parentală şi garantarea autonomiei de la un 
nivel scăzut la un nivel înalt, câştigurile erau şi mai mari pe măsură ce acceptarea-implicarea 
parentală creştea de la un nivel scăzut la un nivel moderat, iar garantarea autonomiei de 
la un nivel moderat la un nivel înalt. Controlul comportamentului era mai slab corelat cu 
dezvoltarea psihosocială, dar exista şi o asociere între controlul comportamentului şi 
dezvoltarea psihosocială. Mai exact, un nivel moderat al controlului comportamentului 
era asociat cu o funcţionare psihosocială relativ mai pozitivă a adolescentului. Pe 
ansamblu, cercetarea ce a studiat efectele combinate ale celor trei dimensiuni parentale 
asupra dezvoltării psihosociale a arătat că garantarea autonomiei asigură nivele inalte ale 
dezvoltării psihosociale dacă nivelele acceptanţei-implicării şi controlului comporta- 
mentului sunt de asemenea înalte. 

În afară de părinţi, profesorii şi congenerii pot influenţa funcţionarea adolescenților 
printr-un comportament care fie garantează autonomia, fie este coercitiv (Allen er al., 
1997; Barber şi Olsen, 1997; Eccles et al., 1997; Larson, 2000; Skinner şi Edge, 
2000). Totuşi, puţine cercetări s-au concentrat asupra efectelor directe ale acestor 
caracteristici extrafamiliale asupra încrederii în sine, autonomiei emoţionale, autonomiei 
comportamentale şi iniţiativei sau motivaţiei intrinseci. În schimb, cel mai mare accent 
s-a pus pe comportamentele asociate cu autonomia sau cu luarea de decizii, cum ar fi 
media şcolară, problemele de comportament, autopercepţia şi depresia. Într-un studiu 
intersectorial efectuat pe un eşantion de 1.387 de elevi de clasa a VIl-a, Eccles şi 
colaboratorii săi (1997) au operaţionalizat susţinerea autonomiei provenite din partea 
profesorilor, a fraţilor/surorilor, a părinţilor şi congenerilor. De exemplu, susţinerea 
autonomiei provenite din partea profesorilor a fost operaţionalizată prin faptul că studenţii 
îi considerau pe aceştia ca fiind dornici să le asculte sugestiile, îi încurajau să facă alegeri 
şi îi implicau în luarea de decizii. Eccles et al. au relevat că legăturile (calde şi implicate), 
reglarea comportamentului şi autonomia susţinerii provenite din partea părinţilor în 
cadrul relaţiilor de familie, în contextul şcolii şi în grupurile de congeneri aveau contribuţii 
pozitive semnificative asupra anumitor aspecte ale dezvoltării la adolescenţi. De exemplu, 

nivelele înalte de reglare a comportamentului de către părinţi, congeneri şi şcoală erau 
asociate cu nivele relativ scăzute de probleme de comportament la adolescenţi. Intr-un 
studiu similar, realizat pe un eşantion de 925 de elevi din clasele a V-a şi a VIII-a, Barber 
şi Olsen (1997) au constatat că nivelele de conexiune, reglare şi control psihologic sau 
de susţinere a autonomiei din partea familiei şi congenerilor erau corelate cel mai 
puternic cu nivelele de depresie şi comportamentele antisociale ; conexiunile mai scăzute, 
reglarea mai mică şi controlul psihologic mai înalt erau asociate cu nivele mari ale 
depresiei şi comportamentului antisocial. Conexiunea, reglarea şi susţinerea autonomiei 
provenite din partea profesorilor erau cei mai puternici factori predictivi ai rezultatelor 
şcolare. Mai mult, anumite aspecte ale relaţiilor cu congenerii erau semnificativ mai 
predictive în ceea ce priveşte funcţionarea tinerilor din familiile în care relaţiile erau 
negative şi mai puţin corelate cu funcţionarea adolescenților din cadrul familiilor în care 
relaţiile erau pozitive. puii 

Comunitățile şi organizaţiile sunt contexte suplimentare ce pot stimula sau submina 
dezvoltarea unei autonomii comportamentale, emoţionale şi cognitive, responsabile 
social. Larson (2000), alături de Allen şi colaboratorii săi (Allen e: al., 1994c, 1997) au 
discutat despre modul în care organizaţiile dedicate tinerilor şi programele de intervenţie 
şi prevenţie pot creşte autonomia şi funcţionarea adaptată social prin dezvoltarea iniţiativei 
adolescenților într-un context de susţinere din partea congenerilor şi a adulţilor. Sugestiile 
lor includ încurajarea angajării în mediu, în proiectele personale şi în stabilirea de 
obiective. Strategiile includ încurajarea. participării în diverse activităţi pe bază de 
voluntariat sau în activităţi structurate, separate de şcoală, cum ar fi hobby-urile, 
activităţile artistice sau sportive, precum şi accesul la o diversitate mai mare de adulţi-model 
ce sunt încântați de interesele şi carierele lor. Totuşi, puţine organizaţii şi programe şi-au 
stabilit până acum în mod explicit dezvoltarea autonomiei şi a iniţiativei. Dintre cele care 
au făcut acest lucru, puţine şi-au evaluat eficienţa eforturilor. Mai mult, puţinele studii 
de evaluare existente furnizează în cel mai bun caz dovezi slabe ale eficienţei, deoarece 
participarea la programele de dezvoltare a tinerilor implica o distribuţie aleatorie a 
sarcinilor, precum şi adolescenţi de vârste diferite (Larson, 2000). Cercetătorii care au 
evaluat programul Teen Outreach, destinat reducerii numărului de sarcini în rândul 
adolescentelor şi reducerii ratei de abandon şcolar prin creşterea participării la activităţi 
voluntare şi discuţii legate de opţiunile de viaţă au demonstrat că programele destinate 
tinerilor dau rezultate maxime atunci când adolescenţii îşi pot selecta sarcinile pe care le 
pot face, când adulţii îi asistă în efectuarea unor alegeri care îi vor ajuta să se simtă 
competenţi şi legaţi de cei din jur şi atunci când este creat un mediu în cadrul căruia 
tinerii se simt în siguranţă, putând discuta despre credinţele lor, fiind ascultați şi respectaţi 
(Allen et al., 1994c, 1997). Larson (2000) sintetizează trei aspecte ale organizaţiilor 
destinate tinerilor care au impactul cel mai mare în stimularea acţiunii şi iniţiativei la 
tineri. Acestea includ: 


1. Programele administrative, care se bazează pe tinerii din cadrul organizaţiei, astfel 
încât motivaţia, direcţia şi obiectivele vin din partea acestora. 

2, Adulții furnizează o structură sub forma unor reguli şi constrângeri specifice, în 
paralel cu accentuarea importanţei tinerilor din organizaţie pentru funcţionarea 
acesteia. 

3. Structurarea organizaţiilor în jurul unei perioade de activitate ce este urmată de 
încheierea unui proiect sau de atingerea unui obiectiv. | 

Studiile suplimentare au arătat că funcţionarea autonomă a adolescenților se poate“ 
schimba în funcţie de context. Harter şi colaboratorii săi (Harter, 1999; Harter, Waters 
şi Whitesell, 1997; Harter er al., 1998) au relevat că „nivelul vocii” adolescenților 
„ (exprimarea a ceea ce gândesc, exprimarea opiniilor) variază în funcţie de susţinerea 
oferită în cadrul unui context (de exemplu, susţinerea venită din partea profesorilor, a 
părinţilor, a colegilor sau colegelor de clasă). Mai mult, nivelul vocii este în mod 
sistematic mai înalt în anumite contexte decât în altele. De exemplu, nivelul vocii este cel 
mai înalt în relaţiile cu prietenii apropiaţi şi cel mai scăzut în relaţiile cu colegii de clasă 
de sex opus, în relaţiile cu părinţii şi cu profesorii (Harter et al., 1997, 1998). 


Transformările din relaţiile familiale şi conflictul. Alţi cercetători au investigat 
transformările din cadrul familiei pe măsură ce adolescenţii devin mai capabili de mai 
multă autoreglare şi îşi doresc mai multă autonomie. O perspectivă asupra acestui proces 
vine din partea lui Maccoby (1984). Ea a observat că autonomia pare să urmeze o 
secvenţă de dezvoltare în trei etape, începând cu reglarea parentală a copiilor, trecând . 
gradual la o coreglare între părinţi şi copii şi ajungând în final la autoreglare. Copilăria 
mijlocie şi preadolescenţa au fost descrise ca fiind perioadele în timpul cărora procesele 
de coreglare au o importanţă specială pentru o eventuală dobândire a unei autonomii 
responsabile. | 

Într-un model similar, dar mai elaborat, Collins (1990, 1995) a sugerat că autonomia 
este rezultatul unor transformări succesive ale interacțiunilor diadice ca răspuns la înşelarea 
aşteptărilor. El a argumentat că schimbările comportamentale, cognitive şi fizice ale 
adolescenților şi schimbările mai lente, dar notabile de la mijlocul vieţii părinţilor se 
manifestă prin înşelarea frecventă a aşteptărilor pe care fiecare membru al diadei le are 
faţă de celălalt. Înşelarea repetată a acestor aşteptări stimulează fiecare membru al 
perechii să-şi modifice aşteptările, ajungând în final la un nivel mai potrivit al interacțiunilor 
dintre părinţi şi copiii lor mai maturi. Prin urmare, înşelarea aşteptărilor şi provocările 
familiale sau conflictul ce poate rezulta sunt cel mai probabil adaptative şi pot stimula 
modificări importante în relaţiile familiale şi în dezvoltarea individului (Collins er al., 
1997a ; Holmbeck şi Hill, 1991 ; Steinberg, 1990). Într-un studiu longitudinal pe termen 
scurt, Holmbeck şi O'Donnell (1991) au relevat că adolescenţii (cu vârste cuprinse între 
10 şi 18 ani) şi mamele lor care aveau credinţe diferite în ceea ce priveşte cine ia deciziile 
şi garantarea autonomiei comportamentale la momentul unu au raportat o creştere a 
numărului de conflicte şi o scădere a nivelului de implicare în relaţie în trecerea de la 
momentul unu la momentul doi. Rezultatele sugerează că interacţiunile familiale sunt 
- perturbate atunci când diadele mamă-adolescent au percepții şi aşteptări diferite în ceea 

ce priveşte autonomia adolescentului. "Totuşi, perturbările sunt cel mai probabil limitate 
în timp şi duc la o ajustare a aşteptărilor, la adaptarea la modificările de dezvoltare ale 
membrilor familiei şi la o scădere a stărilor de conflict. Collins şi Luebker (1994) au 
relevat că aşteptările părinţilor şi ale adolescenților converg gradual între începutul şi 
sfârşitul adolescenţei, oferind fundament unei premise-cheie a modelului lui Collins 
(1995). Suplimentar, constrângerile emoţionale sunt cele mai proeminente în preadolescenţă 
(Steinberg, 1981, 1990; Laursen, Coy şi Collins, 1998), dar experienţele emoţionale ale 
adolescenților în cadrul interacțiunilor cu familia devin din ce în ce mai bune începând 
cu primii ani de liceu şi până la sfârşitul acestuia (Larson er al., 1996). 

Cultura, genul şi dezvoltarea autonomiei 


Am descris până aici cum susţinerea asigurată în diverse contexte este importantă pentu 
dezvoltarea autonomiei în cadrul acelor contexte specifice. În această secţiune, vom 
examina două surse suplimentare de variaţie în dezvoltarea autonomiei : cultura şi, în 
cadrul culturilor, genul. 


Variaţiile culturale ale autonomiei şi dezvoltării autonomiei 


Autonomia, individualitatea şi libertatea personală sunt valori culturale puternice în 
Statele Unite şi în majoritatea societăţilor occidentale industrializate. Conform acestei 
tradiţii, în general, părinţii îşi încurajează copiii să ia decizii, se aşteaptă ca adolescenţii 
să înceapă să demonstreze autonomie şi să-şi asume responsabilităţi suplimentare, iar 
adolescenţii vor avea dorinţe sporite în ceea ce priveşte drepturile şi responsabilităţile 
individuale, cei mai mari sfârşind prin a pleca de acasă şi a încerca să-şi croiască 
propriul drum în viaţă. Totuşi, aceste aşteptări şi dorinţe variază la nivel de cultură, in 
Statele Unite şi în alte ţări. De exemplu, în Statele Unite, unele culturi valorizează mai 
mult susţinerea colectivă şi supunerea faţă de grup, prin urmare valorizează mai puţin 
autonomia individuală decât euro-americanii (Cooper, 1994; Feldman şi Rosenthal, 
1990, 1991). Diferenţele dintre valori şi norme pot afecta dezvoltarea autonomiei în 
adolescenţă şi apar ca diferenţe culturale în patternurile de interacţiune dintre adolescenţi 
şi alte persoane (în special părinţii). Totuşi, deşi aceste generalizări îşi păstrează 
valabilitatea în descrierea grupurilor de indivizi clasificați în categorii culturale predefinite, 
cum ar fi „euro-americanii” sau „americanii chinezi”, există şi diferenţe semnificative 
între indivizii din cadrul aceluiaşi grup. E 

Până în prezent, înţelegerea noastră în ceea ce priveşte interfaţa culturală şi autonomia 
adolescenților a fost limitată la documentarea şi explicarea diferenţelor dintre culturi. 
Fuligni (1998) a comparat adolescenţii mexicani, chinezi, filipinezi şi europeni din 
Statele Unite în ceea ce priveşte acceptarea neînțelegerilor cu părinţii, respectarea 
autorităţii parentale, expectanţele legate de autonomia comportamentală (de exemplu, să 
nu le mai spună părinţilor unde se duc, să înceapă să aibă întâlniri), conflictul şi 
coeziunea. Spre deosebire de adolescenţii europeni, cei americani de origine mexicană 
şi filipineză au arătat mai mult respect faţă de autoritatea parentală, iar cei de origine 
chineză se aşteptau să beneficieze de o anumită autonomie comportamentală mai târziu 
în viaţă. Totuşi, Fuligni (1998) a descoperit că diferenţele în ceea ce priveşte aşteptările 
în timp legate de dobândirea autonomiei comportamentale ţineau de faptul că părinţii şi/ 
sau adolescenţii erau născuţi în altă ţară ; el nu-a găsit diferenţe în cadrul grupurilor 
rasiale/etnice în ceea ce priveşte conflictul sau coeziunea cu părinţii. 

Folosind acelaşi sistem de măsurare al autonomiei comportamentale, Feldman şi 
Rosenthal (1990) au descoperit de asemenea că adolescenţii americano-chinezi şi austra- 
liano-chinezi se aşteptau să beneficieze de un nivel mai înalt de autonomie mai târziu 
decât corespondenţii lor euro-americani şi australieni anglo-celtici. Acest rezultat era 
valabil atât pentru prima, cât şi pentru a doua generaţie de adolescenţi chinezi. Totuşi, . 

cei australiano-chinezi erau într-o anumită măsură mai asemănători cu australienii - 
anglo-celtici decât erau adolescenţii americano-chinezi faţă de corespondenţi lor americani. 
Acest pattern intercultural exista datorită unui ansamblu de oportunităţi de menţinere a 
normelor şi valorilor culturale în Statele Unite şi a unei concentraţii mai mari a populaţiei 
chineze în regiunea în care a fost realizat studiul (San Francisco). Rezultatele sugerează 
că diferenţele rasiale şi etnice în lupta pentru autonomie şi garantarea autonomiei din 
partea părinţilor se pot diminua sau dispărea pe măsură ce imigranții de adaptează la 
noua cultură. Dacă aculturaţia are loc gradual sau într-un ritm mai rapid depinde de - 
diferenţele iniţiale dintre culturi şi de posibilitatea de menţinere a erati: pentru 
valorile şi normele culturale tradiţionale în noua ţară. 

În afara atitudinilor privind durata dezvoltării autonomiei, variațiile culturale apar, de 
asemenea, în valorile şi concepţia despre sine ca fiind independent şi autonom. În aceste 
studii, autopercepţia este frecvent diferențiată ca individualizare, independenţă, autonomie 
sau acţională versus colectivistă ori relaţională (Feldman şi Rosenthal, 1991; Kashima er 
al., 1995; Markus şi Kityama, 1991). Într-un studiu recent realizat pe un eşantion de 
adulţi (Kashima et al., 1995), concepţiile despre sine au fost plasate pe trei dimensiuni — 
independent (sinele asertiv şi acţional), relaţional („sinele ca fiinţă relaţională”, p. 928) 
şi colectivist (sinele ca membru al unui grup, nevoile grupului având prioritate faţă de 
cele individuale). Adulții din Coreea, Japonia, Australia, Statele Unite şi Hawaii erau 
diferiţi în ceea ce priveşte concepţiile despre sine pe dimensiunile relaţională şi colectivistă, 
dar cele mai mari diferenţe apăreau pe dimensiunea independenţă. Coreenii, japonezii şi 
hawaienii se considerau mai puţin acţionali şi hotărâți decât cei din Statele Unite şi 
Australia. Feldman şi Rosenthal (1991) au conceptualizat valorile individualism-colectivism 
ca o dimensiune singulară şi au raportat că adolescenţii australieni şi americani manifestau 
valori mai individualiste decât adolescenţii din Hong Kong. Totuşi, în toate cele trei 
culturi, nivelele mai înalte de valori individualiste erau asociate cu aşteptări de dobândire 
a autonomiei comportamentale într-un timp mai scurt. 

Studiile asupra autonomiei — aşa cum se manifestă în diverse culturi — sunt la început. 
Totuşi, generalizarea făcută frecvent că autonomia este relevantă pentru dezvoltare în 
culturile neindustrializate este înşelătoare. Putem spune mai degrabă că aspecte particulare 
ale autonomiei şi procesul de dezvoltare al autonomiei, care este cel mai adaptativ, pot 
varia în egală măsură între şi în cadrul culturilor. Prin urmare, variațiile culturale au 
legătură mai degrabă cu „când” şi „cum” este demonstrată autonomia decât dacă 
autonomia este sau nu relevantă pentru acţiunile şi emoţiile umane. 


Genul şi autonomia 


in general, fetele se aşteaptă să beneficieze mai târziu de autonomie comportamentală 
decât băieţii, indiferent de rasă/etnie (Fuligni, 1998). Totuşi, diferenţele de gen în ceea 
ce priveşte aşteptările de dobândire a autonomiei comportamentale par să fie mai puţin 
pronunțate în zifele noastre decât în trecut, iar diferenţele de gen s-ar putea să fie mai 
mari în anumite culturi decât în altele (Feldman şi Rosenthal, 1990). Ştim mai puţin de 


ce apar diferenţele de gen sau dacă ele apar şi în alte dimensiuni ale autonomiei (cum ar 
fi autonomia cognitivă sau emoţională). 

Diferenţele de gen în autonomia comportamentală pot fi legate de distincţiile dintre 
acţiune şi comuniune. Acţiunea poate fi definită drept comportament asertiv şi independent, 
ce reflectă orientarea individului către sine. Comuniunea a fost definită ca preocupare 
interpersonală, grijă şi cooperare şi reflectă o orientare către ceilalţi (Helgeson, 1994; 
Saragovi er al., 1997). Atât acţiunea, cât şi comuniunea se corelează cu aspecte ale 
autonomiei comportamentale, cognitive şi emoţionale. În acelaşi timp, se consideră că 
acţiunea este mai caracteristică bărbaţilor americani decât femeilor americane, în timp 
ce comuniunea este considerată mai tipică femeilor decât bărbaţilor. Rezultatele cercetărilor 
arată că, în cazul femeilor, este mai probabil să se identifice caracteristici de personalitate 
legate de comuniune şi relaţionarea cu ceilalţi, în timp ce în cazul bărbaţilor este mai 
probabil să se identifice caracteristici de personalitate legate de acţiune şi asertivitate 
(Helgeson, 1994). Prin urmare, nu este surprinzător faptul că acţiunea şi comuniunea 
sunt în mod obişnuit operaţionalizate ca trăsături masculine, respectiv feminine în testele 
utilizate frecvent, cum ar fi Inventarul rolurilor în funcţie de gen al lui Bem (Bem, 1974) 
şi Chestionarul atributelor personale (Spencer, Helmreich şi Stapp, 1974). 

Unii observatori consideră că diferenţele de gen în ceea ce priveşte aşteptările de 
dobândire a autonomiei reflectă parţial aceste diferenţe în ceea ce priveşte acţiunea şi 
comuniunea. Gilligan şi colaboratorii săi (Brown şi Gilligan, 1992; Gilligan, 1982; 
Gilligan, Lyons şi Hanmer, 1989) şi alţii (vezi Chodorow, 1989; Miller, 1986; Pipher, 
1995) au criticat teoriile care analizează autonomia şi independenţa fără a recunoaşte 
rolul important pe care relaţiile şi conexiunile le au în dezvoltarea femeilor. Gilligan 
(1982) şi Pipher (1995) leagă mai departe diferenţele de gen şi autonomia de ceea ce ei 
numesc „pierderea vocii”, pe care tinerele femei o experimentează atunci când intră în 
adolescenţă. Pierderea vocii a fost definită ca suprimarea opiniilor, emoţiilor, gândurilor 
sau comportamentelor autentice. Aceste concepte se suprapun într-o anumită măsură cu 
conceptualizarea autonomiei comportamentale, emoţionale şi cognitive. 'Totuşi, rezultatele 
studiilor pun la îndoială faptul că fetele şi băieţii manifestă aceste fenomene diferit în 
adolescenţă. Harter şi colaboratorii săi (Harter, 1999) au demonstrat că recunoaşterea * 
comportamentului neautentic creşte în adolescenţă în cazul ambelor genuri. Mediile 
nivelelor vocii fetelor şi băieţilor erau similare în cadrul grupurilor de elevi de gimnaziu 
şi liceu (Harter et al., 1997, 1998). Mult mai importante pentru studiul autonomiei sunt 
rezultatele lui Harter şi ale colaboratorilor săi (Harter, 1999) conform cărora adolescenţii 
se simt mai mult sau mai puţin autentici în funcţie de partenerii sociali cu care interacționează, 
cum ar fi taţii, mamele, prietenii apropiaţi, profesorii şi partenerii romantici şi că aceste 
variaţii erau mai pronunţate în unele subgrupuri decât în altele. De exemplu, un grup de 
fete (un număr mic în cadrul grupului general de persoane de sex feminin) caracterizate 
de o orientare de gen feminin cu puţine caracteristici masculine aveau nivele mai mici ale 
vocii decât băieţii în cadrul interacțiunii cu profesorii, cu colegii de clasă de sex masculin 
şi cu colegii de clasă de sex feminin (de exemplu, în contextele publice). Prin contrast, 
nivelul vocii nu era diferit între băieţi şi fete în contexte mai private, când se interacţiona 
cu părinţii şi cu prietenii. Aparent, fetele care au cote mai înalte la conexiune şi grijă şi 
mai mici la independenţă şi individualism (0 orientare de gen feminin) vor manifesta, cel 
mai probabil, un nivel mai scăzut al vocii în domeniile publice. 

Atât în cazul băieţilor, cât şi în cel al fetelor, extremele, orientarea fie către acţiune, 
fie către comuniune, pot fi dăunătoare adaptării sănătoase. Bakan (1966) a sugerat că 

nivelele înalte ale acţiunii şi ale comuniunii sunt asociate cu o mai bună stare fizică şi 
psihologică, dar dacă acţiunea nu este temperată de comuniune, cu alte cuvinte acţiunea 
netemperată, poate fi dăunător din punct de vedere psihologic, fizic şi social. Helgeson 
(1994) a sintetizat mai multe dovezi ce vin în sprijinul efectelor negative ale acţiunii 
necontrolate şi ale comuniunii necontrolate. Atât acţiunea necontrolată, cât şi comuniunea 
necontrolată sunt diferite, din punct de vedere cantitativ şi calitativ, de acţiune şi 
comuniune. De exemplu, aşa cum arată Helgeson (1994) şi Saragovi şi colaboratorii săi 
(1997), o persoană care prezintă indicatori de acţiune necontrolată, cum ar fi faptul că . 
este arogantă, e calitativ diferită de cineva care are un nivel înalt de acţiune sub forma 
asertivităţii şi încrederii în sine. Un individ cu cote înalte la comuniunea necontrolată 
„este inferior altei persoane prin faptul că tolerează insulte, acceptă abuzul verbal şi îşi 
cere scuze în mod repetat. Această persoană este diferită din punct de vedere calitativ de 
cineva care are o înaltă sensibilitate interpersonală. 

Helgeson (1994) a descoperit că acţiunea necontrolată şi comuniunea necontrolată 
există la adulţi şi că este corelată cu funcţionări diferite din punct de vedere fizic şi al 
sănătăţii mentale a bărbaţilor şi femeilor. Acţiunea a fost corelată cu o mai bună stare de . 
bine psihologic, iar comuniunea a fost asociată cu relaţii sociale pozitive şi cu susţinerea 
socială. Totuşi, acţiunea a fost corelată cu comportamentul de tip A, cu o proastă 
îngrijire a propriei sănătăţi şi cu probleme de comportament, în timp ce comuniunea a 
fost asociată cu un nivel mai înalt de distres psihologic. Acţiunea necontrolată a fost 
corelată cu un nivel mai înalt de ostilitate, iar comuniunea necontrolată a fost legată de 
distresul psihologic. Trebuie notat faptul că anumiţi cercetători (Saragovi er al., 1997) 
s-au întrebat dacă diferenţele calitative sunt întotdeauna posibil de distins din simpla 
combinaţie a unor nivele cantitative ale acţiunii şi comuniunii. 

Deşi informaţiile privind acţiunea şi comuniunea în rândul adulţilor oferă o perspectivă 
asupra posibilelor căi de dezvoltare a autonomiei de-a lungul vieţii în rândul bărbaţilor 
şi femeilor, totuşi informaţiile sunt limitate în ceea ce priveşte similarităţile şi diferenţele 
de gen în dezvoltarea autonomiei în adolescenţă. Totuşi, rezultatul unui studiu prospectiv 
recent (Kremen şi Block, 1998) a început să sugereze că comportamentele parentale pot 
avea diverse: efecte asupra dezvoltării la adolescent a autonomiei comportamentale şi 
autoreglării la femei comparativ cu bărbaţii. În acest studiu, nivelul mai înalt de 
comportament parental autocratic. manifestat în perioada preşcolară (3-5 ani), inclusiv 
interacţiunile mai ostile şi mai puţine comportamente de susţinere a autonomiei erau 
asociate cu patternuri ale controlului de sine în adolescenţa prelungită şi la începutul 
maturității (18-23 de ani) ce difereau în funcţie de gen. Cu alte cuvinte, comportamentele 
parentale autocratice în perioada preşcolară a copiilor erau asociate cu supracontrolul 
comportamentului în rândul adolescentelor şi controlul scăzut al comportamentului în 
cazul adolescenților. Comportamentele parentale autocratice erau aşadar asociate cu 
dezvoltarea unui comportament mai rigid, serviabil şi supus în rândul femeilor şi cu un 
comportament agresiv, impulsiv, dominant şi agitat la bărbaţi. Mai mult, tinerele cu 
părinţi autocratici tindeau să se concentreze relativ mai mult asupra celorlalţi, în timp ce 
tinerii aveau tendinţa să profite de cei din jur. Prin contrast, atunci când părinţii erau mai 
săritori, le susţiieau şi încurajau alegerile şi independenţa în perioada preşcolară, tinerele 
erau aveau un comportament mai puţin rigid în adolescenţa prelungită, iar tinerii erau 
relativ mai rigizi. Acest studiu oferă dovezi că anumite comportamente parentale (de 
exemplu, cele autocratice) formează femeile şi bărbaţii în mod diferit, dar acelaşi stil 

parental (de exemplu, O combinaţie de comportamente de susţinere şi stimulatoare ale 
autonomiei) este asociat cu o dezvoltare mai adaptativă atât în cazul bărbaţilor, cât şi al 
femeilor. 

Este nevoie de mult mai multe informaţii în ceea ce priveşte comportamentele 
parentale, relaţionarea cu congenerii şi contextele comunitare cu efectele cele mai benefice 
asupra dezvoltării unei funcţionări autonome adaptative în rândul femeilor prin comparaţie 
cu bărbaţii. Mai mult, nici un studiu longitudinal nu oferă o bază pentru schimbările 
intraindividuale ale autonomiei sau ale nivelului vocii la bărbaţi prin comparaţie cu 
femeile. Totuşi, dovezile conform cărora orientarea către acţiune şi comuniune sunt 
corelate cu genul şi că acelaşi comportament parental poate duce la diferenţe de gen în 
autonomia comportamentală, cognitivă şi emoţională implică faptul că întrebarea cum 
anume are loc dezvoltarea autonomiei la bărbaţi şi femei este una importantă. 


Concluzii 


Autonomia în adolescenţă şi de-a lungul întregii vieţi este un construct multidimensional 
care a fost conceptualizat în diverse moduri de-a lungul ultimelor decenii. De asemenea, 
teoriile diferă, ele propunând fie că autonomia în adolescenţă se formează în moduri 
predictive pentru toţi adolescenţii, fie sugerând că dezvoltarea unei autonomii comporta- 
mentale, cognitive şi emoţionale social-adaptative este rezultatul unui organism uman ce 
interacționează cu toate nivelele mediului din microsistem (de exemplu, cu familia şi cu 
prietenii) şi din macrosistem (de exemplu, politicile sociale ; vezi Bronfenbrenner, 1977). 
Cele mai recente perspective teoretice tind să propună cea de-a doua variantă şi leagă 
dezvoltarea autonomiei de dezvoltarea sinelui şi de schimbarea concepţiilor privind 
relaţiile cu ceilalţi. Rezultatele studiilor arată relevanţa tuturor acestor observaţii privind 
dezvoltarea autonomiei la adolescenţi şi provoacă cercetătorii ca în primul rând să ofere. 
o conceptualizare clară a autonomiei şi în al doilea rând să investigheze mai profund 
legăturile dintre comportamentul autonom social-adaptativ, sine şi relaţii şi alte contexte 
de dezvoltare. 

În cercetările viitoare asupra autonomiei, anumite teme necesită o atenţie deosebită. 
Una se referă la impactul relaţiei cu persoanele semnificative. În ce fel relaţiile importante 
sprijină sau subminează eforturile individului de a deveni autonom? O altă temă 
semnificativă este dacă relaţiile şi alte aspecte ale mediului acţionează diferit asupra 
femeilor şi bărbaţilor, precum şi asupra adolescenților din culturi cu nivele diferite de 
susţinere pentru cooperare şi competiţie în atingerea obiectivelor educaţionale, pentru 
rolurile deţinute la locurile de muncă, în sport şi în alte arii. De asemenea, trebuie să 
înţelegem mai bine condiţiile în care comportamentele autonome contribuie la adaptarea 
şi la O dezvoltare sănătoasă a individului, precum şi condiţiile în care o persoană îşi 
dezvoltă capacitatea de a face alegeri şi de a manifesta comportamente adaptative din 
punct de vedere social şi circumstanţele în care cineva poate fi prea încrezător în sine sau 
prea dependent de alţii. Conceptualizările privind constructul multidimensional al auto- 
nomiei în adolescenţă au avansat, dar evaluările valide şi de încredere ale unor dimensiuni 
necesită analiza noastră atentă înainte ca majoritatea acestor întrebări să-şi găsească 
răspunsul. 

Baltes, M.M., Silverberg, S.B. (1994), „The dynamics between dependency and autonomy: 
Illustrations across the life span”, în D.L. Featherman, R.M. Lerner, M. Perlmutter (eds.), 
Life-Span Development and Behavior (vol. 12, pp. 41-90), Erlbaum, Hillsdale, NJ. : 

Acesta este unul dintre puţinele capitole ce examinează autonomia şi dependenţa de-a lungul vieţii. 
Se sugerează că presiunile şi oportunităţile atât pentru autonomie, cât şi pentru dependenţă ” 
sunt dinamice, influențate de factori fizici, socioculturali şi psihologici şi sunt pate de 
sarcinile de dezvoltare din diverse etape ale vieţii. 

Blos, P. (1979), The Adolescent Passage : Developmental Issues, International Universities Press, 
New York. 

O lucrare clasică în domeniu ce descrie dida dezvoltării autonomiei în adolescenţă, precum 
şi alte probleme legate de dezvoltarea în adolescenţă. 

Grusec, J.E., Kuczynski, L.. (eds.) (1997), Parenting and Children's Internalization of Values : A 
Handbook of Contemporary Theory, Wiley, New York. | 

Capitole din această lucrare, mai ales cele scrise de Collins şi colaboratorii săi, precum şi cele ale 
lui Grolnik şi colaboratorilor săi, descriu dezvoltarea autonomiei şi a autodeterminării în 
copilărie şi adolescenţă. Accentul se pune pe comportamentele părinţilor care socializează şi 
permit acţiuni de autoreglare, susţin autonomia şi autodeterminarea. Mai mult, se sugerează că 
interiorizarea valorilor de către copii mediază asocierile făcute între comportamentele părinţilor, 
între interacţiunile părinţi-copii şi abilităţile adolescenților de a selecta şi duce la bun sfârşit 
propriile acţiuni responsabile social. . 

Connell, J.P., Wellborn, J.G. (1991), „Competence, autonomy and relatedness: A motivational 
analysis of self-system proceses”, în M.R. Gunnar, L.A. Sroufe (eds.), The Minnesota 
Symposia on Child Development, vol. 23: Self-Processes and Development (pp. 43-77), 
Erlbaum, Hillsdale, NJ. 

Bazându-se pe o perspectivă motivaţională, acest capitol descrie un model teoretic al studiului 
eului şi dezvoltării. Accentul se pune pe trei nevoi individuale fundamentale (de exemplu, 
competenţa, autonomia şi relaţionarea) ce motivează comportamentul de-a lungul întregii 
vieţi, dar şi pe caracteristicile contextului social (de exemplu, structură/haos, susţinerea 
autonomiei/coerciţie şi implicare/neglijare), ce pot să satisfacă sau nu aceste nevoi. În combinaţie, 
nevoile individuale şi caracteristicile mediului social pot stimula sau submina implicarea sub 
forma schimbărilor în comportament, emoţii şi orientare. 

Deci, E.L., Ryan, R.M. (1985), Intrinsic Motivation and Self-Determination in Human Behavior, 
Plenum, New York. | 

Lucrarea descrie în detaliu o teorie a motivaţiei legată de dezvoltare, sugerând că motivaţia 
intrinsecă se bazează pe nevoile înnăscute de competenţe şi autodeterminare. Se argumentează 
că autodeterminarea şi competenţa impulsionează o diversitate de comportamente şi procese 
psihologice pentru care principalele recompense sunt experienţele privitoare la eficienţă şi 
autonomie. 

Gray, M.R., Steinberg, L. (1999), „Unpacking authorative parenting : Reassessing a multi-dimentional 
construct”, Joumal of Marriage and the Family, 61, pp. 574-587. 

Unul dintre studiile recente ce a analizat multiplele dimensiuni care, în combinaţie, formează un 
stil parental. În acest studiu extensiv ce a cuprins aproximativ 9.000 de tineri au fost evaluate 
trei stiluri parentale, incluzând acceptanţa-implicarea, stricteţea-supravegherea şi garantarea 
autonomiei psihologice. Au fost examinate asocierile dintre dimensiunile parentale şi problemele 

adolescenților şi competenţa/dezvoltarea psihosocială. 


Hill, ].P., Holmbeck, G.N. (1986), „Attachment and autonomy during adolescence”, Annals of 
Child Development, 3, pp. 145-189. 

Deşi nu au trecut încă 20 de ani de la realizarea lui, acesta este un rezumat clasic şi frecvent citat 
asupra centralităţii ataşamentului şi autonomiei adolescenților ce trăiesc în culturile occidentale 
industrializate. Subiectele abordate includ aspecte de natură socioistorică, definiţii şi perspective 
teoretice contemporane, precum şi o analiză a câtorva studii empirice. 

Silverberg, S.B., Gondoli, D.M. (1996), „Autonomy in adolescence : A contextualized perspective”, 
în G.R. Adams, R. Montemayor, T.P. Gullota (eds.), Psyhosocial Development during 
Adolescence : Progress in Developmental Contextualism (pp. 12-61), Sage, Thousand Oaks, 
CA. 

Silverberg şi Gondoli oferă o extindere a articolului lui Hill şi Holmbeck. Ei încep prin a se ocupa 
de problemele de definire şi de teoriile majore,. includ rezumate ale unor studii empirice plus 
dezbaterea autonomie versus. detaşare (vezi Steinberg şi Silberberg, 1986; Ryan şi Lynch, 
1989), studii ce au folosit Scala autonomiei emoţionale (Steinberg şi Silverberg, 1986), 
descriu studii asupra autonomiei în context, inclusiv influenţa comportamentelor parentale şi 
stilurile de dezvoltare a autonomiei în adolescenţă şi propun noi direcţii de cercetare. 

Steinberg, L. (1990), „Autonomy, conflict and harmony in the family relationhsip”, în S.S. 
Feldman, G.R. Elliott (eds.), Ar the Therehold : The Developing Adolescent (pp. 255-276), 
Harvard University Press, Cambrige, MA. 

Un capitol care se concentrează pe relaţiile de familie şi dezvoltarea autonomiei, acordând o 
atenţie deosebită preadolescenţei. Subiectele abordate includ teorii psihanalitice, neoanalitice 
şi alte teorii mai recente asupra dezvoltării autonomiei în adolescenţă, se analizează dacă 
detaşarea de familie este dezirabilă, se discută despre funcţia conflictelor dintre părinţi şi 
copiii lor adolescenţi, precum şi despre impactul stilului parental autoritar asupra autonomiei 
emoţionale şi comportamentale a adolescentului. | 

Capitolul 10 
Dezvoltarea identităţii în adolescenţă 


Jane Kroger! 


Introducere 


Billy, adolescentul din romanul lui Cormac MeCarthy, he Crossing (1994), se opreşte 
din căutarea drumului care îl va duce la caii furaţi şi care, în mod simbolic, îi arată 
propria cale spre viaţa de adult. El ascultă ceea ce-i spune o bătrână cântăreaţă de operă 
despre drumul ce trebuie să-l parcurgă singur. Chiar şi pentru doi fraţi este greu să 
pornească într-o astfel de călătorie, fiindcă fiecare va înţelege drumul în felul lui. lar 
unii nici măcar n-ar vrea să ştie ce îi aşteaptă pe acest drum. Călătoria îl va duce pe 
fiecare undeva, indiferent dacă va coincide sau nu cu ceea ce s-a intenţionat. 

Drumul ce se aşterne în faţa lui Billy aduce cu el multe rituri ale trecerii, atât 
înspăimântătoare şi dureroase, cât şi frumoase, iar ele simbolizează călătoria pe care 
fiecare tânăr trebuie să o întreprindă în necunoscutul vieţii de adult. Billy are un ţel 
(acela de a-şi recupera caii furaţi şi de a răzbuna moartea părinţilor Îui) şi se bazează pe 
propriile capacităţi mentale şi fizice pentru a supravieţui în încercarea de a-şi atinge 
țelul, precum şi pe tovărăşia fratelui său mai mic şi a unei fete. Viziunea unui viitor. 
dorit, adică recuperarea cailor, este cea care îl ajută pe Billy să pornească la drum. Şi 
tocmai acest viitor dorit îl face să aleagă dintre mai multe drumuri pe acela pe care va 
porni. Reacţiile congenerilor, uneori înțelepte, alteori nu, îi oferă lui Billy percepţia 
propriilor limite, precum şi cine şi ce anume va deveni. 

O astfel de combinaţie unică a intereselor individuale ale lui Billy, a nevoilor, 
dorințelor, strategiilor de apărare (elemente psihologice) şi trăsăturilor fizice precum genul 
său, puterile şi limitările (elemente biologice), asociate cu reacţiile sociale (elemente 


1. “Corespondenţa în legătură cu articolul de faţă poate fi trimisă lui Jane Kroger, Departamentul 
de Psihologie, Universitatea Troms$, N-9037 Troms$, Norvegia. Aş dori să-mi exprim 
profunda recunoştinţă dr. Stephen J. Haslett, director al Statistics Research and Consulting 
Centre, Massey University, Palmerston North, Noua Zeelandă, şi dr. Monica Martinussen, de 
la Departamentul de Psihologie al Universităţii Tromse din Norvegia, pentru comentariile lor 
folositoare în legătură cu chestiunile metodologice discutate în capitolul de faţă. 

sociale), formează pentru Billy ceea ce Erik Erikson (1968) a numit simţul „identităţii 
ego-ului”. Mai jos sunt scoase în evidenţă conceptele-cheie folosite de Erikson pentru a 
defini identitatea şi pentru a explica procesul de dezvoltare, iar eforturile empirice de a 
rafina şi mai mult ideile lui Erikson vor oferi un cadru pentru capitolul de faţă. Încercările : 
lui Erikson de a defini şi înţelege identitatea ego-ului caută în cele din urmă să explice 
cum tineri ca Billy ajung să găsească o direcţie în căutarea unui drum în viaţa de ih 


Ce este identitatea ? 


Erikson a adoptat o abordare psihosocială faţă de înţelegerea identităţii, descriind jocul 
combinat dintre biologia individuală şi psihologie, pe de o parte, şi recunoaşterea şi 
reacţiile sociale într-un context istoric, pe de altă parte. EI a acordat o importanţă egală 
acestor elemente, accentuând şi relevanţa contextului istoric pentru definirea lor. Totuşi, 

teoreticienii de mai târziu au considerat că astfel -de elemente au importanţe diferite, atât 
în ceea ce priveşte definirea identităţii, cât şi cercetarea parametrilor ei. Modelele 
istorice, structurate etapizat, socioculturale şi narative au oferit alternative pentru o 
definiţie psihosocială a identităţii. Cu alte cuvinte, astfel de abordări pun accentul pe 
rolul dominant al perioadei istorice în privinţa întrebărilor legate de identitate, pe 
modalităţile diferite de dezvoltare prin care individul generează un sens şi o identitate, 
pe forţele sociale şi culturale care creează şi dau formă identităţii şi pe nararea propriei 
poveşti de viaţă, care reprezintă naşterea şi consolidarea identităţii. Toate aceste abordări 
işi au propriile puncte tari şi slabe, iar o analiză mai aprofundată poate fi găsită în 
lucrarea lui Kroger (2000). 


Teoria identităţii a lui Erikson : concepte-cheie 


Erikson a detaliat multe concepte importante în ceea ce priveşte descrierea naturii 
identităţii ego-ului şi a cursului ei de dezvoltare în adolescenţă. Câteva contribuţii 
importante ale lui Erikson includ conceptul de identitate a ego-ului, sarcina adolescenţei 
de tip identitate versus neclariratea rolului, procesul de formare a identităţii, criza de 
identitate şi fenomenul de moratoriu psihosocial. 

Prin identitatea ego-ului, Erikson (1968) se referă atât la percepţia conştientă a 
unicităţii individului, cât şi la efortul inconştient de a obţine o continuitate a experienţei ; 
o identitate optimă este percepută ca un sentiment psihosocial de bine. „Cele mai clare 
fenomene care o însoțesc [identitatea ego-ului] sunt sentimentul de confort în propria 
piele, de «a şti încotro ne îndreptăm» şi de siguranţă a recunoaşterii anticipate din partea 
celor care contează pentru noi.” (Erikson, 1968, p. 165) 

Identitatea versus neclaritatea rolului marchează cea de-a cincea secvenţă de sarcini 
de dezvoltare dintre cele opt descrise de Erikson, secvenţă care primează în adolescenţă. 
Adolescenţii vor Căuta să descopere o cale de mijloc între cei doi poli. În cel mai bun 

caz, trec printr-un proces de formare a identităţii. Acesta presupune abilitatea ego-ului 
de a sintetiza şi integra identificări importante 'mai timpurii într-o formă nouă, pur 
personală. De asemenea, Erikson pune accentul pe importantul rol jucat de comunitate, 
atât în recunoaşterea adolescentului, cât şi în recunoaşterea ei de către adolescentul în 
curs de maturizare. Erikson a privit moratoriul psihosocial ca pe un proces de dezvoltare 
important, în care tinerii experimentează liber diferite roluri de adult pentru a-l găsi pe 
acela care pare să li se potrivească (Erikson, 1968, p. 156). Probabil unul dintre cele mai 
folosite şi evocate concepte ale lui Erikson a fost cel de criză de identitate. Prin criză, el 
nu s-a referit la o catastrofă iminentă, ci mai degrabă la un punct critic din viaţa unui 
individ, punct în care dezvoltarea nu poate avea loc decât progresiv, adoptând un nou 
curs direcţional. 


Operaţionalizări empirice ale identităţii 


De când Erikson a prezentat conceptele de mai sus, au existat multe tentative de a le 
operaţionaliza şi examina empiric pe fiecare dintre ele. Încercările de a' studia a cincea 
sarcină psihosocială a lui Erikson, respectiv identitatea versus neclaritatea rolului au luat 
forme variate. Prin anumite cercetări s-a analizat locul pe care „identitatea versus 
neclaritatea rolului” îl ocupă în planul de opt etape ale vieţii (de exemplu, Constantinople, 
1967, 1969; Rosenthal, Gurney şi Moore, 1981). A doua linie de cercetare s-a axat 
exclusiv pe a cincea etapă psihosocială a lui Erikson şi a conceptualizat-o în termeni 
bipolari — drept ceva „avut” de cineva într-o măsură mai mare sau mai mică (de exemplu, 
Simmons, 1970). A treia abordare, cât se poate de generală, a încercat să analizeze una 
sau mai multe dimensiuni ale identităţii ego-ului scoase în evidenţă de Erikson (de 
exemplu, Blasi şi Milton, 1991). 

În cadrul celei de-a treia tradiţii, o abordare foarte populară a apărut în urma 
încercării de a înţelege relaţia dintre explorare şi variabilele angajamentelor faţă de 
formarea identităţii ego-ului. Modelul statusului identităţii creat de Marcia (1966, 1967) . 
identifică patru stiluri diferite (sau statusuri) prin care adolescenţii abordează roluri şi 
valori definitorii în ceea ce priveşte identitatea. Celor patru stiluri le-au fost asociate 
diferite trăsături de personalitate, experienţe subiective şi stiluri de interacţiune interper- 
sonală. Dată fiind popularitatea acestui model, el va fi descris mai jos, iar descoperirile 
„şi întrebările empirice ce rezultă din folosirea lui vor constitui tema capitolului. 

Erikson indicase faptul că problemele. legate de deciziile vocaţionale, de adoptarea 
diferitelor valori ideologice şi a sentimentului unei forme de identitate sexuală stau la 
baza identităţii ego-ului. Astfel, Marcia şi alţii au examinat felul în care un individ îşi 
selectează direcţiile personale legate de astfel de probleme prin procese de explorare şi 
angajament. Marcia a afirmat că, dacă s-ar forma o identitate, individul ar trebui să aibă 
angajamente în anumite domenii, detaliate de Erikson. Cu toate acestea, după primele 20 
de interviuri, Marcia a descoperit că angajamentele au survenit diferit, iar neasumarea 
lor lua şi ea diferite forme. Astfel, statusurile de identitate au apărut Chiar din datele 
obţinute la interviuri (Marcia, comunicare personală, 2000). 

Statusurile identităţii au fost iniţial conceptualizate de Marcia câ trăsături topografice 
ale unor structuri de fond ale identităţii. Cu cât există mai multe zone sau domenii în care 
s-a dezvoltat identitatea, cu atât probabilitatea ca o anumită structură a identităţii să fie 
prezentă este mai mare. Indivizii care şi-au dezvoltat identitatea au pornit în explorarea * 
unor direcţii în viaţă înainte să-şi asume angajamente, în vreme ce indivizii cu identitate 
forclusă şi-au asumat angajamente înainte să facă anumite explorări semnificative. Multe 
dintre valorile şi rolurile adoptate de indivizii cu o identitate forclusă se bazează: pe 
valorile parentale, cu care adolescenţii se identifică în foarte mare măsură. Cei cu un 
status de identitate în moratoriu sunt implicaţi în procesul de căutare a rolurilor şi 
valorilor de adult, dar nu şi-au asumat angajamente ferme, în vreme ce aceia cu un status 
difuz nu par interesaţi să-şi găsească roluri şi valori de adult expresive în plan personal. 
Astfel de tineri nu-şi asumă, probabil, angajamente din mai multe motive, pornind de la 
o abordare superficială a vieţii până la psihopatologii grave. 

Primul interviu care a vizat statusul identităţii a durat aproximativ 30-45 de minute 
şi a acoperit teme vocaţionale, religioase şi legate de valori politice (ideologii), iar mai 
apoi valori ale exprimării sexuale şi ale rolului de gen (Marcia er al., 1993). Fiecărui 
domeniu al identităţii i s-a atribuit o sarcină care ţinea de statusul identităţii şi s-au 
acordat calificative generale de identitate în funcţie de consideraţiile clinice ale eva- 
luatorului. Verificările independente de acuratețe au relevat procente de concordanță de 
75-80% între doi evaluatori independenţi. De la primele operaţiuni de identificare şi 
validare a statusurilor de identitate, au mai fost create şi alte măsurători. 

Printre cele mai cunoscute instrumente de acest gen se numără măsurarea obiectivă 
extinsă a statusului identităţii ego-ului, The Extended Objective Measure of Ego Identity 
Status-Il (EOM-EIS-II; Adams, Bennion şi Huh, 1989; Adams, 1999), care a fost 
revăzută de câteva ori. Sistemul cuprinde 64 de itemi care evaluează gradul de realizare 
a identităţii, moratoriul, prescrierea şi difuzia în cazul unui individ aflat în oricare dintre 
cele opt etape definitorii pentru identitate. Valorile ocupaţionale, politice, religioase şi 
filosofice cuprind un domeniu general ideologic, iar valorile prieteniei, relaţiilor de 
dragoste, rolului de gen şi cele recreaţionale cuprind un domeniu general interpersonal. 
ltemii utilizează un format la scară de tip Likert pentru a evalua prezenţa sau absenţa 
explorării şi a asumării de angajamente de către un individ în raport cu fiecare afirmaţie. 

Deşi interviul de determinare a statusului identităţii (Marcia er al., 1993) şi EOM-EIS-II 
(Adams, Bennion şi Huh, 1989; Adams, 1999) au rămas cele mai cunoscute metode de 
evaluare a statusului identităţii ego-ului, au apărut şi alte variante. Scala Groningen de 
dezvoltare a identităţii (Bosma, 1985, 1992) combină interviul şi diferite tipuri de 
chestionare pentru a evalua statusul identităţii în ceea ce priveşte şcoala, ocupaţia, 
activităţile din timpul liber, părinţii, filosofia de viaţă, prietenia şi caracteristicile 
personale. Inventarul Dellas şi Jernigan al statusului identităţii (1990) evaluează statusul 
identităţii (dezvoltarea identităţii, moratoriul, prescrierea) ; difuz-noroc, acolo unde nu 
există angajamente, dar individul depinde de noroc sau soartă, şi difuz-difuz (căutări 
superficiale şi lipsa angajamentelor) în domeniile ocupaţional, religios şi politic. Mallory 
(1989) a dezvoltat un profil de personalitate de tip „Q-sort” pentru fiecare dintre cele 
patru Statusuri ale identităţii ego-ului, bazându-se pe California Q-set al lui Block (1961/ 
1978). 

Alte sisteme de măsurare au examinat componentele de explorare şi angajament 
într-o manieră oarecum diferită faţă de statusurile de identitate ale lui Marcia. Balistreri, 

Busch-Rossnagel şi Geisinger (1995) au dezvoltat un inventar al procesului de formare a 
identităţii ego-ului care se axează mai mult pe procesele de asumare a angajamentelor şi 
de explorare într-o serie de domenii definitorii pentru identitate. Acest instrument asigură 
măsurători permanente ale explorării şi angajamentelor fiecărui individ, deşi este posibil 
să extragem din el şi un status al identităţii. Meeus er al. (1999) s-au concentrat asupra 
variabilelor explorare şi angajamente pentru a studia tranziţiile şi evoluţiile identităţii în 
timp. 


Criticile aduse abordării legate de statusul identităţii 


Încă din 1988 au apărut o serie de comentarii critice faţă de abordarea statusului 
identităţii (Blasi şi Glodis, 1995; C6t€ şi Levine, 1998; van Hoof, 1999). Printre altele, 
acestea au analizat dacă abordarea statusului identităţii a lui Marcia cuprinde concepţia 
teoretică a lui Erikson în legătură cu identitatea. Blasi şi Glodis (1995, p. 410) au criticat 
constructul identitate-status deoarece nu a reuşit să includă şi dimensiunile fenomenologice 
ale identităţii: „[Măsurătorile care evaluează statusul identităţii ego-ului] neglijează 
experienţa naturii şi unităţii oamenilor, care, în descrierile lui Erikson, precum şi în 
accepțiunea generală, constituie dimensiunea subiectivă a fenomenului”. Dintr-o perspectivă 
oarecum diferită, COt€ şi Levine (1988) scot în evidenţă o lacună teoretică între definițiile 
identităţii formulate de Marcia şi teoria lui Erikson. C6t€ şi Levine observă că, în vreme 
ce paradigma identitate-statut s-a concentrat pe cel puţin un element esenţial din scrierile 
lui Erikson în legătură cu identitatea (asumarea angajamentelor în timpul procesului de 
formare a identităţii), constructul identitate-statut a ignorat în mare parte nu numai rolul 
contextelor de dezvoltare, ci şi interacţiunea dintre persoană şi mediu. A treia critică 
vine din partea lui van Hoof (1999), care argumentează că statusurile identităţii definite 
de Marcia ignoră ceea ce ea consideră a fi esenţa identităţii — continuitatea spaţio-temporală. 
De asemenea, ea critică şi slaba reprezentare a unor constructe ale teoriei lui Erikson în 
abordarea statusului identităţii şi pune sub semnul îndoielii tipul de construct care stă cu 
adevărat la baza statusurilor identităţii ego-ului. i 

Marcia nu a susţinut niciodată că tentativa lui Erikson de a operalizaţiona identitatea 
cu ajutorul statusurilor identităţii surprinde toate dimensiunile pe care acesta le-a inclus 
în conceptul său de identitate a ego-ului. Orice încercare de a operaţionaliza toate 
dimensiunile identităţii definite de Erikson într-un singur construct ar fi greoaie, dacă nu 
chiar imposibilă. Totuşi, variabilele explorare şi angajamente folosite de Marcia pentru 
a defini statusurile identităţii au fost preluate direct din fragmente ale constructului 
identitar al lui Erikson. În mod similar, rolurile ce definesc identitatea şi valorile care ţin 
de vocaţie, ideologie şi sexualitate, considerate de Erikson ca fiind esenţiale pentru 
adolescenţi în procesul de formare a identităţii, sunt aceleaşi ca şi cele care au fost 
examinate în măsurătorile folosite pe scară largă pentru a evalua statusul identităţii 
ego-ului. Evident, abordarea lui Marcia în legătură cu statusul identităţii s-a bazat pe 
ideile-cheie ale lui Erikson în ceea ce priveşte identitatea ego-ului: 

Berzonsky şi Adams (1999) au încercat să determine dacă constructul statusului 
identităţii este sau nu o măsură validă a identităţii eriksoniene. Ei arată că, pentru a fi 

precisă şi la obiect, definirea operaţională a constructului presupune un schimb, deseori 
în defavoarea bogăției şi amplitudinii teoretice. Măsurătorile multiple sunt necesare şi la 
stabilirea validității constructului. Statusurile identităţii sunt o tentativă operaţională de 
a defini şi dezvolta unele, dar nu toate, dintre bogatele observaţii ale lui Erikson rezultate |, 
în urma analizelor clinice efectuate de acesta şi cuprinse în constructul său în ceea ce 
priveşte identitatea. Desigur, operaţionalizarea şi cercetarea altor dimensiuni ale constructului 
identitar al lui Erikson sunt, de asemenea, importante şi necesare. Constructul statusului 
identităţii a generat aproximativ 500 de studii ale diferitelor variabile ale personalităţii, 
antecedentelor familiale şi consecinţelor dezvoltării asociate cu statusuri diferite ale 
identităţii (Waterman, 1999). Totuşi, după cum a arătat van Hoof (1999), câteva studii nu 
au reuşit să emită ipoteze în legătură cu relaţiile care îşi au originea în teoria lui Erikson. . 
Cercetările ulterioare legate de statusul identităţii ar trebui să ia atent în considerare 
astfel de critici şi să se orienteze asupra celorlalte dimensiuni ale identităţii pe care le-a 
descris Erikson. i 

A doua chestiune examinată recent a fost validarea constructului statusurilor identităţii. 
Van Hoof (1999) a adoptat o poziţie oarecum conservatoare, aceea că fiecare dintre cele 
patru statusuri ale identităţii trebuie să răspundă diferit din punct de vedere statistic la 
variabilele folosite în vederea stabilirii validității constructului. Ea arată că, de cele mai 
multe ori, numai un status sau două diferă semnificativ de celelalte în ceea ce priveşte | 
unităţile de măsură ale constructului folosite pentru validare. În concluzie, ea afirmă că 
validitatea constructului în cazul celor patru poziţii diferite ale identităţii nu a fost 
stabilită. Waterman (1999) a analizat chestiunea observând că, în psihologie, nu există 
nici un sistem tipologic sau de etapizare complex care să poată satisface astfel de criterii 
stringente pentru validarea constructului. Validarea lui, au afirmat: Waterman er al., ar 
trebui să necesite demonstrarea unui pattern distinct de reacţii. Astfel, ea nu ar trebui să 
presupună ca fiecare status al identităţii să relaţioneze mult diferit cu fiecare dintre 
celelalte statusuri în funcţie de variabilele dependente folosite în vederea stabilirii validării 
constructului. Mai degrabă, cu cele patru poziţii ale statusului identităţii ar trebui asociat 
doar un pattern distinct şi teoretizat de reacţie. 

Mai mult, nu se poate aştepta ca indivizi aparţinând fiecărui status de identitate să 
aibă scoruri semnificativ diferite faţă de cei aparţinând celorlalte statusuri în cazul 
anumitor variabile folosite pentru stabilirea validității constructului. (Totuşi, unele date 
fac diferenţă între cele patru poziţii ale identităţii ; vezi Berzonsky şi Adams, 1999.) 
Astfel, de exemplu, moratoriile ar trebui, cel puţin în teorie, să aibă scoruri mai mari 
decât celelalte statusuri ale identităţii în ceea ce priveşte anxietatea ca unitate de măsură, 
din cauza nesiguranţei şi indeciziei care pot fi asociate cu procesul de formare a identităţii. 
Cu toate acestea, ar putea să nu obţină scoruri semnificativ mai mari decât oricare alt 
status al identităţii şi nu s-ar putea formula expectanţe teoretice pentru interrelaţiile 
dintre celelalte statusuri ale identităţii. În conformitate cu anumite criterii mai des 
folosite pentru stabilirea validității constructului în psihologie, au rezultat foarte multe 
argumente pentru patternurile de reacţie previzibile în cazul fiecăruia dintre cele patru 
statusuri ale identităţii. Totuşi. o direcţie folositoare pentru cercetările ulterioare ar fi o 
metaanaliză a variabilelor cercetate în mod obişnuit cu statusurile identităţii. O astfel de 
procedură ar oferi o estimare medie a amplorii efectului şi ar face posibil studiul 
variațiilor dintre cercetările legate de amplorile efective ale efectului, permiţându-ne în cele 
din urmă să determinăm dacă efectul mediu poate fi generalizat (Hunter şi Schmidt, 1990). 


246 | PSIHOLOGIA ADOLESCENȚEI 


Caracteristicile adolescenților în diferite grupări 
ale statusurilor identităţii i 


S-au efectuat numeroase studii pentru a examina o gamă variată de trăsături, comportamente 
interpersonale, antecedente familiale şi modele evolutive de mişcare pentru fiecare status 
al identităţii. În multe contexte occidentale, s-au identificat în ultimii zeci de ani astfel 
de caracteristici atât în cazul bărbaţilor, cât şi al femeilor. În anii '70, primele etape în 
cercetarea statusului identităţii s-au concentrat mai ales pe trăsăturile fundamentale de 
personalitate ale fiecărui status al identităţii, analizate pe subiecţi din Statele Unite şi 
Canada, studiindu-se patternurile de dezvoltare numai în limita a două puncte de referinţă 
în adolescenţă. Totuşi, în ultimii 20 de ani, au fost supuse examinării foarte multe 
trăsături de personalitate în diverse ţări ale lumii. Patternurile de dezvoltare au fost 
analizate din mai multe puncte de vedere în timp, iar studiul tiparele de schimbare şi 
stabilitate ale statusului identităţii a fost extins spre perioada de început şi de mijloc a 
vieţii de adult. Criticile recente ale naturii evolutive a statusurilor identităţii vor fi 
examinate într-o secţiune ulterioară. Ceea ce urmează prezintă în detaliu variabile ale 
personalităţii, modele de interacţiune în cadrul familiei şi consecinţe comportamentale 
asociate cu fiecare status al identităţii. i 


Identitatea dobândită 


Indivizii cu identitate dobândită au prezentat trăsături de personalitate precum nivele 
ridicate de motivare şi respect de sine (împreună cu indivizii cu identitate în moratoriu : 
de exemplu, Orlofsky, 1978), un grad scăzut de nevroză, multă conştiinciozitate şi, 
respectiv, extravertire (de exemplu, Clancy şi Dollinger, 1993). Pe de altă parte, identitatea 
dobândită a demonstrat cea mai scăzută utilizare a mecanismelor de apărare (de exemplu, 
Cramer, 1997), precum şi nivele mici de timiditate (de exemplu, Hamer şi Bruch, 1994) 
în raport cu indivizii aparţinând celorlalte statusuri ale identităţii. Nu în ultimul rând, cei - 
cu identitate dobândită au prezentat cele mai ridicate nivele ale locusului de control 
intern (de exemplu, Abraham, 1983). 

În ceea ce priveşte procesele cognitive, indivizii cu identitate dobândită au demonstrat 
capacitatea de a funcţiona adecvat în condiţii de stres (de exemplu, Marcia, 1966) şi de 
„a folosi strategii mai bine planificate, mai raţionale şi mai logice decât cei aparţinând 
altor statusuri ale identităţii (de exemplu, Blustein şi Phillips, 1990; Boyes şi Chandler, 
1992). Acest grup a mai demonstrat cele mai ridicate nivele de judecată morală privind 
atât problemele legate de justiţie, cât şi de îngrijire (de exemplu, Rowe şi Marcia, 1980; 
Skoe şi Marcia, 1991). De asemenea, a demonstrat şi cele mai mari nivele de dezvoltare 
a ego-ului conform schemei lui Loevinger (1976) (de exemplu,. Berzonsky şi Adams, 
1999). 

În plan interpersonal, persoanele cu identitate dobândită au prezentat cele mai ridicate 
nivele de apropiere faţă de cei aparţinând celorlalte statusuri (de exemplu, Karceguis şi 
Adams, 1980; Orlofsky, Marcia şi Lesser, 1973). Ele sunt capabile să dezvolte relaţii 

reciproce atât cu prietenii apropiaţi, cât şi cu un partener de viaţă-şi prezintă un interes 
autentic faţă de ceilalţi. Se arată foarte deschise faţă de alţii (de exemplu, Adams, 
Abraham şi Markstrom, 1987) şi prezintă cele mai solide patternuri de ataşament faţă de - 
familiile lor (de exemplu, Kroger, 1985). Adolescenţii cu identitate dobândită şi cei cu | 
identitatea în moratoriu sunt cel mai puţin predispuşi spre comportamente de socializare 
maternale care să tindă spre control şi impunere de reguli şi mai degrabă încurajează 
comportamentul liber şi independent (de exemplu, Adams şi Jones, 1983). Atât familiile 
adolescenților cu identitate dobândită, cât şi ale celor cu identitate în moratoriu au pus 


accentul, concomitent, pe individualitate şi pe legăturile strânse cu familia (de exemplu, 
Campbell, Adams şi Dobson, 1984). 


Identitatea în moratoriu 


Anxietatea a fost o variabilă-cheie a personalităţii la cei cu statusul identităţii în moratoriu 
(de exemplu, Marcia, 1967). Ei sunt în căutarea angajamentelor definitorii pentru 
identitate, ceea ce pare a fi un proces care declanşează foarte multă anxietate. Anxietatea 
faţă de moarte s-a dovedit a fi mult mai mare în cazul lor decât la celelalte trei statusuri 
ale identităţii (de exemplu, Sterling şi Van Horn, 1989). Cei cu identitatea în moratoriu 
folosesc negarea, proiecția şi identificarea pentru a limita manifestarea anxietăţilor 
generale (de exemplu, Cramer, 1995). Din cercetările făcute de Berzonsky şi Kuk (2000) 
reiese că, pe măsură ce elevii s-au angajat în mai multe procese de explorare a sinelui 
(atât cei cu identitate dobândită, cât şi cei cu identitatea în moratoriu), s-au dovedit a fi 
mai pregătiţi să ducă la îndeplinire sarcinile centrate pe eu, fără a avea nevoie de ajutorul 
şi sprijinul emoţional al celor din jur. Indivizii cu identitatea în moratoriu au arătat şi ei 
o înclinaţie mai mare spre o retragere adaptativă decât cei din celelalte statusuri de 
identitate (de exemplu, Bilsker şi Marcia, 1991). 

În plan cognitiv, elevii cu identitatea în moratoriu s-au mai dovedit a fi sceptici faţă 
de faptul că vor şti vreodată ceva cu siguranţă (de exemplu, Boyes şi Chandler, 1992). 
Cei cu identitatea în moratoriu şi cei cu identitatea dobândită sunt mult mai orientaţi în. 
planul experienţei decât cei cu identitate forclusă sau difuză (de exemplu, Stephen, 
Fraser şi Marcia, 1992); Aceştia, ca şi cei cu identitatea dobândită, au dovedit un stil 
cognitiv analitic/filosofic (de exemplu, Shain şi Farber, 1989). Într-un studiu despre 
adolescente, atât cele cu identitatea în moratoriu, cât şi cele cu identitatea dobândită au 
putut integra 'şi analiza informaţii dintr-o gamă largă de perspective, într-o manieră 
diferită faţă de celelalte statusuri (de exemplu, Read, Adams şi Dobson, 1984). Berzonsky 
(1990) a descoperit că indivizii cu identitatea în moratoriu şi cei cu identitatea dobândită 
utilizează un stil care vizează informaţia pentru a-şi construi un simţ al identităţii. În 
general, adolescenţii cu identitatea în moratoriu au demonstrat că au capacitatea de a 
reflecta asupra diferitelor informaţii într-o manieră analitică. 

În plan interpersonal, cei cu identitatea în moratoriu sunt de obicei preintimi în stilul 
lor de intimitate, adică au predispoziția de a închega relaţii apropiate de prietenie 
caracterizate de respectul faţă de integritatea celorlalţi, într-o manieră deschisă şi 
non-defensivă, dar nu s-au implicat într-o relaţie cu un partener de viaţă. În ceea ce 
priveşte relaţiile cu familia, adolescenţii cu identitatea în moratoriu par a fi ambivalenţi : 

în cazul băieţilor, problemele de independenţă cu părinţii au scos la iveală un anumit 
grad de explorare a identităţii (de exemplu, Lucas, 1997); Părinţii adolescenților cu 
identitatea în moratoriu au pus accentul pe independenţă în tiparele lor de educare a 
copiilor (de exemplu, Campbell er a/., 1984). 


Identitatea forclusă 


Indivizii cu identitate forclusă au demonstrat deseori caracteristici de personalitate de 
tipul nivelelor ridicate de conformism, autoritate şi schimbări ale aspirațiilor, cuplate cu 
anxietatea şi folosirea narcisismului defensiv (de exemplu, Cramer, 1995; Marcia, 
1966, 1967). Statusul identităţii forcluse a fost asociat cu prejudecăţi rasiste şi homofobe 
(de exemplu, Fulton, 1997). Indivizii cu identitate forelusă se bazează pe strategii 
pendinte pentru a lua decizii personale (de exemplu, Blustein şi Phillips, 1990) şi, în 
general, nu sunt deschişi spre experienţe noi (de exemplu, Clancy şi Dollinger, 1993). 
Folosesc un locus al controlului extern (de exemplu, Clancy şi Dollinger, 1993) şi sunt 
orientaţi cu precădere spre viitorul mai îndepărtat, spre deosebire de celelalte statusuri 
ale identităţii (de exemplu, Rappaport, Enrich şi Wilson, 1985). 

În plan cognitiv, adolescenţii cu identitate forclusă sunt cel mai puţin capabili să 

integreze idei şi să gândească analitic; împreună cu cei cu identitate difuză, sunt 
predispuşi la erori de judecată din cauza deficitului de atenţie (de exemplu, Read, Adams 
şi Dobson, 1984). În plus, sunt de părere că poţi fi absolut sigur de ceva, părere pe care 
o împart cu cei cu identitate difuză (de exemplu, Boyes şi Chandler, 1992). Adolescenţii 
cu identitate prestabilită folosesc o orientare standard în construirea simţului identităţii — se 
conformează aşteptărilor unor persoane semnificative din jurul lor şi sunt preocupaţi de 
conservarea structurii lor existente de identitate (de exemplu, Berzonsky, 1990, 1992). 
Împreună cu cei care au o identitate difuză pot fi, de asemenea, preconvenţionali sau 
convenţionali în ceea ce priveşte judecata morală (de exemplu, Rowe şi Marcia, 1980), 
iar cei.cu identitate forclusă sunt mai orientaţi spre nevoile altora numai privitor la 
capacitatea lor de a le păsa de ceilalţi (de exemplu, Skoe şi Marcia, 1991). 

În plan interpersonal, adolescenţii cu identitate forclusă se supun stereotipurilor în - 
ceea ce priveşte stilul lor de intimitate (adică sunt mai preocupaţi de aspectele superficiale 
ale unei relaţii) (de exemplu, Orlofsky, Marcia şi Lesser, 1973). În plus, cu prietenii cei 
mai buni au împărtăşit similarități clare ale statusului identităţii eului; cel mai des, 
adolescenţii cu identitate forclusă aveau prieteni cu acelaşi status al identităţii (de 
exemplu, Akers, Jones şi Coyl, 1998). În termeni de patternuri familiale de interacţiune, 
adolescenţii cu .identitate forclusă şi-au descris familiile ca fiind foarte apropiate şi 
preocupate de copii ; într-un studiu despre adolescente cu identitate forclusă, atunci când 
“mama este prea apropiată, implicată şi ocrotitoare faţă de fiică, aceasta din urmă imită 
valorile parentale, în loc să exploreze şi alte posibilităţi (de exemplu, Perosa, Perosa şi 
Tam, 1996). Cu statutul de identitate forclusă au fost asociate şi mai puţine conflicte în 
familie (de exemplu, Willemsen şi Waterman, 1991). Faţă de celelalte statusuri de 
identitate, adolescenţii cu identitate forclusă au demonstrat patternuri de anxietate severă 
când s-au confruntat cu separarea familiei (Kroger, 1985). Cercetările observaţionale au 
relevat că părinţii care descurajează exprimarea părerilor între membrii familiei au copii 


DEZVOLTAREA IDENTITĂŢII ÎN ADOLESCENȚĂ 249 


cu nivele scăzute de explorare a identităţii (de exemplu, Grotevant şi Cooper, 1985). 
Tinerii care păstrează o identitate forclusă în adolescenţa prelungită au profiluri mai 
anxioase sau mai detaşate faţă de alte statusuri de identitate (de exemplu, Kroger, 1995). 


Identitatea difuză 


Indivizii cu identitate difuză au demonstrat nivele scăzute de autonomie, stimă de sine şi 
simţ al identităţii (de exemplu, Cramer, 1997; Marcia, 1966). Neavând angajamente 
serioase de definire a identităţii şi nici interesul de a şi le asuma, ei sunt mulţumiţi să se 
lase „duşi de val” sau oriunde îi poartă împrejurările şi au cel mai scăzut simţ al 
continuității personale integrative de-a lungul timpului (de exemplu, Berzonsky, Rice şi 
Neimeyer, 1991). De asemenea, sunt predispuşi la probleme de adaptare la un mediu 
universitar (de exemplu, Berzonsky şi Kuk, 2000) şi la timiditate (de exemplu, Hamer şi 
Bruch, 1994). Adams et al. (1984) au descoperit că indivizii cu personalitate difuză, în 
comparaţie cu celelalte statusuri de identitate, sunt cei mai vulnerabili la presiunile 
congenerilor de a se conforma. De asemenea, s-au dovedit a fi cei mai egocentrici atunci 
când li s-a dat sarcina de a estima cine este cel mai mult în centrul atenţiei celorlalţi 
(Adams, Abraham şi Markstrom, 1987) ; exprimarea pompoasă şi natura dezagreabilă au 
fost şi ele asociate cu statusul de identitate -difuză (de exemplu, Blustein şi Palladino, 
1992 ; Clancy şi Dollinger, 1993). Nu în ultimul rând, cei cu identitate difuză prezintă 
nivele ridicate de nevroză (la fel ca şi cei cu identitatea în moratoriu) şi cele mai scăzute 
nivele de conştiinciozitate (de exemplu, Clancy şi Dollinger, 1993). În ansamblu, 
descoperirile mai sus menţionate sugerează o dezvoltare defectuoasă pentru adolescentul 
cu identitate difuză. 

În plan cognitiv, acest tip de adolescent se bazează fie pe stiluri intuitive sau 
dependente de luare a deciziilor, fie prezintă o carenţă în privinţa abordării sistematice 
pentru rezolvarea problemelor (de exemplu, Blustein şi. Phillips, 1990). Statusului de 
identitate difuză i-a fost asociată şi orientarea difuză/de evitare a construirii identităţii 
„(de exemplu, Berzonsky, 1990). Acest stil sociocognitiv este caracterizat prin tărăgănare 
şi evitare a problemelor, precum şi prin adoptarea locusului de control extern. Indivizii 
cu identitate difuză au nivele preconvenţionale, convenţionale sau scăzute de judecată 
morală (de exemplu, Podd, 1972; Skoe şi Marcia, 1991). Nivelele conformiste sau 
preconformiste de dezvoltare a eului caracterizează şi ele statusurile de identitate difuză 
şi forclusă (Ginsburg şi Orlofsky, 1981). Pe o scară a deznădejdii, cei cu identitate difuză 
au avut cele mai mari rezultate (Selles, Markstrom-Adams şi Adams, 1994). 

În ceea ce priveşte relaţiile interpersonale, indivizii cu identitate difuză s-au dovedit 
distanţi sau reticenţi faţă de responsabilităţile de îngrijire a cuiva ori au prezentat nivele 
scăzute de ataşament faţă de părinţi (de exemplu, în cazul băieţilor, Campbell, Adams şi 
Dobson, 1984; în cazul fetelor, Josselson, 1987). Mai mult, patternurile de comunicare 
s-au dovedit deseori inconsecvente. Amintirile despre familie ale celor cu identitate 
difuză sunt caracterizate de melancolie şi de dorinţa ca nişte adulţi puternici să aibă grijă 
de ei şi să le stabilească un set de norme pe care să le respecte (de exemplu, Josselson, 

1987). În termeni de relaţii sociale, indivizii cu identitate difuză, spre deosebire de 
„ celelalte statusuri de identitate, au tendinţa de a recurge la mită şi înşelăciune pentru a-şi 

exercita influenţa asupra altora (de exemplu, Read, Adams şi Dobson, 1984). Sunt 
predispuşi la izolare sau stereotipie în stilul de intimitate cu ceilalţi (de exemplu, Orlofsky, 
Marcia şi Lesser, 1973). Cu alte cuvinte, fie nu au avut nici o relaţie apropiată, fie tind 
să aibă relaţii care vizează chestiuni foarte superficiale. 


Patternuri şi procese de dezvoltare 


Studiile transversale, longitudinale şi retrospective ale dinamicii statusurilor de identitate 
au relevat creşterea numărului de adolescenţi cu statusuri de identitate mai mature, 
- (identitate dobândită şi în moratoriu), precum şi un număr mai mic al celor cu statusuri 
mai puţin mature (identitate forclusă şi difuză). Acest pattern a rezultat în urma evaluărilor 
statusului de identitate atât în termeni globali, cât şi în cele mai particulare domenii ale 
identităţii (de exemplu, Archer, 1982; Cramer, 1998 ;: Fitch şi Adams, 1983; Foster şi 
LaForce, 1999; Josselson, 1987; Kroger, 1988, 1995; Kroger şi Haslett, 1987, 1991 ; 

Marcia, 1976; Meilman, 1979; Waterman, Geary şi Waterman, 1974; Waterman şi 
Goldman, 1976; Waterman şi Waterman, 1971). Totuşi, demn de remarcat este că, în 
toate studiile mai sus menţionate, aproximativ jumătate dintre adolescenţi au păstrat un 
status al identităţii forcluse sau difuze atât în evaluările globale, cât şi în cele pe domenii, 
spre finalul liceului. Acest pattern sugerează că pot avea loc multe schimbări de-a lungul 
stadiul vieţii adulte. Cercetările legate de dezvoltare au beneficiat cel mai mult de pe 
urma studiilor longitudinale, care au facilitat observarea căilor intraindividuale ale 
dezvoltării identităţii. Din cauza duratei în general scurte a statusului de identitate în 
moratoriu, este de asemenea important pentru cercetătorii care efectuează studii longitudinale 
să strângă date la intervale relativ mici, pentru a asigura o înţelegere mai bună a tuturor 
paşilor făcuţi în diferitele trasee de dezvoltare în adolescenţă. 

Au mai fost explorate şi alte chestiuni privitoare la schimbarea statusului de identitate. 
Unii cercetători sunt preocupaţi în prezent de probleme legate de procesul de moratoriu 
şi de examinarea factorilor care au cea mai mare probabilitate de a accelera schimbarea 
în procesul de dezvoltare. Factorii de personalitate (printre care înclinația spre schimbare. 
conflictul şi deschiderea către noi experienţe), în combinaţie cu diferiţi factori de mediu 
(de exemplu, importanţa unei persoane „de legătură”). ar putea avea o mare importanţă 
pentru înţelegerea dinamicii în procesul de moratoriu. Bosma şi Kunnen (2001) oferă o 
trecere în revistă adecvată a cercetărilor recente legate de problematica tranziţiilor care 
caracterizează statusurile identităţii. Studiul traiectoriilor statusurilor de identitate, care 
implică trei sau patru concluzii ale colectării datelor, a constituit, de asemenea, o 
completare importantă la studiul legat de dezvoltarea statusului identităţii în adolescenţă 
şi la maturitate. Lucrările lui Adams, Montemayor şi Brown (1992), Goossens (1992), 
Josselson (1966) şi Mallory (1983) au scos în evidenţă diversitatea direcțiilor în timpul 
vieţii de adolescent şi mai târziu. Totuşi, sensul dinamicilor care caracterizează statusurile 
identităţii după procesul de formare a acesteia în adolescenţă pune în discuţie probleme 
complexe, dar analiza lor aprofundată nu face obiectul prezentului capitol. 

Criticile la adresa naturii evolutive a statusurilor identităţii 


Încă din 1998, au apărut o serie de critici în ceea ce priveşte natura evolutivă a poziţiilor 
statusurilor identităţii. Una dintre ele — dacă statusurile identităţii pot fi definite ca . 
evaluări ale procesului de formare a identităţii. Van Hoof (1999, p. 540) a argumentat că, 

din cauza unui procent mare de adolescenţi care rămân în identitatea forclusă sau difuză 
la sfârşitul adolescenţei (lucru observat în secţiunea anterioară), statusurile identităţii nu 
sunt suficient de „sensibile” pentru a măsura procesul de formare a identităţii; Alte 
modele ale unor scheme evolutive asemănătoare au remarcat procente mari de adolescenţi 
care nu trec la forme mai complexe de finalizare a identităţii până când nu ajung la 
stadiul de adult. De exemplu, o analiză a studiilor lui Kegan (1994), legate de conceptualizarea 
ajungerii la un sens, arată faptul că aproximativ „0 jumătate până la două treimi din 
populaţia adultă pare să nu fi atins pe deplin cel de-al patrulea grad de conştiinţă” 
(echivalentul eriksonian al atingerii simțului identităţii personale, Kegan, 1982) (Kegan, 
1994, p. 191). E posibil ca unii adolescenţi să, reţină mai puţine poziţii mature ale 
identităţii la sfârşitul adolescenţei ; totuşi, printre cei care se schimbă, mişcarea are loc, 
în principal, în direcţia progresivă prezisă. Şi Waterman (1999) a observat că, din cauza 
stabilităţii statusului de identitate, des întâlnită în adolescenţă, nu se poate trage concluzia 
că statusurile identităţii nu pot măsura procesul de formare a identităţii în cazul celor 
care chiar se schimbă. 

Altă ţintă a criticilor a fost existenţa sau nu a unui continuum al dinamicii statusului 
de identitate, precum şi a unui raţionament teoretic aferent (COt6.şi Levine, 1998; 
Meeus er al., 1999; van Hoof, 1999). Există un raţionament teoretic clar pentru 
prezicerea trecerii de la poziţia de identitate forclusă către una în moratoriu şi, în final 
către cea dobândită. Erikson (1968, p. 159) a descris o secvenţă din dinamica dezvoltării 
ego-ului : „Dacă plecăm de la premisa că introiecţia, identificarea şi formarea identităţii 
sunt etapele prin care ego-ul se dezvoltă în Atac ține cu modelele disponibile, următoarea 
programare psihosocială vine de la sine”. Pentru. Erikson, „cristalizările provizorii ale 
“identităţii” au loc în copilărie, bazându-se pe identificarea cu caracteristicile, rolurile şi 
valorile persoanelor importante din jur. Formarea identităţii, la sfârşitul adolescenţei, 

„depăşeşte orice identificare cu indivizi din trecut: ea include toate identificările 
importante, dar le şi modifică pentru a face din ele un întreg unic şi relativ coerent” 
(Erikson, 1968, p. 161). 

Stasutul identităţii foreluse definit de Marcia (1966) este caracterizat de angajamente 
de identitate fără explorare — o identitate derivată din identificarea cu persoane importante 
din jur. Statusul în moratoriu reflectă procesul de formare a identităţii în cazul explorării 
individuale a variantelor care definesc identitatea, în vreme ce statusul de identitate 
dobândită reflectă o finalizare a identităţii bazată pe o sinteză unică de identificări 
anterioare, după o perioadă de explorare, către o poziţie exclusiv personală. Aceste trei 
poziţii de identitate identificate de Marcia corespund etapelor lui Erikson de dezvoltare 
a eului în procesul de formare a identităţii. Statusul de identitate difuză definit de 
Marcia, cel care reflectă poziţia de explorare minimă a identităţii sau totala ei lipsă şi 
deficitul angajamentelor definitorii pentru identitate, corespunde noţiunii de identitate 
"difuză a lui Erikson. În circumstanţe nepatologice, statusul de identitate difuză al lui 

Marcia are, din punct de vedere evolutiv, cele mai multe şanse să preceadă identitatea 
forclusă, înainte de a se pune problema definirii identităţii. 

După cum au observat Meeus şi van Hoof, între indivizii care îşi schimbă statusul 
identităţii în adolescenţă, cel mai des întâlnit model de dinamică este progresiv, cel puţin 
pornind de la poziţiile de identitate mai puţin mature (forclusă şi difuză) şi terminând cu 
cele mai mature (în moratoriu şi dobândită). O astfel de dinamică este în concordanţă cu 
previziunile teoretice. În prezent, studiile longitudinale ale schimbărilor statusurilor 
identităţii în adolescenţa prelungită fac deseori evaluări la intervale de doi sau trei ani. 
Totuşi, evaluarea longitudinală a schimbării statusului identităţii la intervale mai scurte 
este necesară înainte ca detaliile finale ale continuumului dinamicii pentru cei care se 
schimbă să poată fi evaluate complet. 

Van Hoof (1999) a argumentat că des întâlnitele patternuri de stabilitate sau 
descreştere ale statusului identităţii în moratoriu în studiile longitudinale sau transversale 
ale schimbării statusului identităţii dezbat ideea de continuum evolutiv. Totuşi, este 
dificil de interpretat ce anume înseamnă schimbarea generală sau stabilitatea în ceea ce 
priveşte statusul identităţii în moratoriu. În principiu, statusul de identitate în moratoriu 
în adolescenţa prelungită nu durează mult (Waterman, 1999). De exemplu, estimările în 
domeniul identităţii vocaţionale arată că probabilitatea trecerii de la poziţia de identitate 
în moratoriu, pe durata unui an, în adolescenţa prelungită/stadiul adultului tânăr, este de 
50-100% în cazul diferitelor subgrupuri dintr-un eşantion mai mare (Kroger şi Haslett, 
1987). În acelaşi timp, există deseori un interval destul de mare între evaluările statusului 
identităţii, atât în cazul cercetărilor longitudinale, cât şi al celor transversale. Astfel, este 
posibil ca multe dinamici în şi din statusul identităţii î în moratoriu să treacă neobservate. 
Ele fie nu au fost înregistrate de cercetători în momentul colectării datelor deoarece 
aceasta nu se făcea prea frecvent, fie sunt inexistente în studiile transversale, deoarece un 
număr egal de persoane intră sau ies din acest status de identitate. 

Mai mult, momentele în care au fost făcute evaluările statusurilor identităţii în cadrul 
studiilor longitudinale ale dezvoltării identităţii la adolescenţi se referă, în general, la 
admiterea în facultate sau la terminarea ei (de exemplu, Cramer, 1998; Kroger, 1988, 
1995; Waterman şi Goldman, 1976). Aceste momente nu par să surprindă poziţia de 
identitate în moratoriu în cazul adolescenților care trec prin diferite schimbări. Este de 
aşteptat ca persoanele aflate în stadiul adolescenţei prelungite să fie regăsite ' într-o 
poziţie în moratoriu după ce au fost expuse unei diversităţi de idei şi oameni în mediul 
universitar, precum şi în momentul în care sunt nevoite să ia decizii definitorii pentru 
identitate, cum ar fi alegerea unei specializări sau a unei opţiuni importante pentru viaţa 
de adult, uneori chiar înainte de terminarea facultăţii. Waterman şi Waterman (1971), 
precum şi Fitch şi Adams (1983) au efectuat studii longitudinale la intervale de 9-12 luni 
după admiterea în facultate, atunci când sunt cele mai mari şanse ca astfel de procese să 
aibă loc. Cercetările în cauză au arătat creşteri semnificative ale numărului de studenţi 
care trec în poziţia de moratoriu după 9-12 luni petrecute la universitate. Colectările 
longitudinale de date la intervale intermediare în cursul universităţii sunt necesare pentru 
evaluarea traiectoriilor individuale în cadrul oricărui continuum al statusului identităţii. 

Kroger şi Haslett (1987, 1991), alături de Meeus er al. (1999) au scos în evidenţă 
avantajele utilizării modelelor /og-lineare şi a lanțurilor Markov pentru analiza dinamicii 
Statusurilor identităţii în timp ca alternativă pentru analizele chi-părrat. Totuşi, van Hoof 
(1999) a criticat sever utilizarea lanțurilor Markov pentru estimarea probabilității de a ne 

afla într-un anumit Status al identităţii la o anumită vârstă, sprijinind în acelaşi timp 
folosirea modelelor sistemelor dinamice. Lanţurile Markov aparţin clasei generale a 
modelelor dinamice (Kiiveri şi Speed, 1982; Berzuini er al., 1997). De fapt, lanţurile 
Markov sunt modele dinamice pentru variabile categoriale (Kroger şi Haslett, 1987 ; Liu 
şi Chen, 1998). Folosirea tehnicilor de simulare (de exemplu, simularea Monte Carlo cu 
lanţuri Markov şi boorstrap : Gilks, Richardson şi Spiegelhalter, 1991) va fi, în anumite. 
circumstanţe, încă un subiect în discuţia legată de patternurile de dinamică pentru 
diferitele statusuri ale identităţii, rezultând o mai mare complexitate a patternurilor. 
Totuşi, lanţurile Markov în sine au o istorie clară şi bine documentată. Ele prezintă un 
potenţial ridicat pentru studiul proceselor cu stări sau statusuri variabile în timp, în care 
se încadrează şi studiul dinamicii statusurilor identităţii în timp. 


Identitatea şi alte contexte sociale 


Deşi Adams şi Fitch (1983) au fost primii care au subliniat importanţa rolului unui 
context (medii academice diferenţiate) în afara familiei pentru dezvoltarea identităţii în 
adolescenţă, abia în ultimii ani cercetătorii şi-au îndreptat atenţia spre contextul social şi 
rolul său în dezvoltarea identităţii adolescentului. S-au descoperit patternuri diferite 
pentru traiectoriile statusurilor identităţii în funcţie de contextele vieţii de adult aflate în 
studiu chiar şi atunci când variabilele demografice cheie, cum ar fi nivelul de educaţie, 
starea civilă, starea parentală şi/sau grupul de vârstă, au fost păstrate constante (Josselson, 
1996 ; Kroger şi Haslett, 1987, 1991). Totuşi, până în prezent, a fost dificilă determinarea 
direcţiei efectelor, iar întrebarea dacă indivizii cu anumite structuri de identitate sunt 
atraşi spre medii particulare, dacă aceste medii influenţează cumva procesul de dezvoltare 
a identităţii sau dacă există o combinaţie a ambilor factori rămâne fără răspuns, cel puţin 
deocamdată. În aceste condiţii, pornind de la cercetările de mai sus despre contexte, se 
pare că circumstanţele sociale ar putea impune nişte limite largi comportamentelor 
. asemănătoare, deşi caracteristicile individuale de personalitate joacă un rol capital în 
influențarea cursului de dezvoltare a identităţii. 

Contextele, în sens mai larg, şi rolul lor în dezvoltarea identităţii au constituit 
subiectul unor articole recente, printre care şi cele ale lui Adams şi Marshall (1996), 
COt6, (1996) şi Yoder (2000). Adams şi Marshall au subliniat că identitatea se dezvoltă 
atât în urma proceselor individuale, cât şi sociale. Ei arată cum procesele de diferenţiere 
şi integrare stau la baza relaţiei dintre individ şi context şi cum identitatea modelează şi 
este modelată de mediul înconjurător. O chestiune interesantă ce ar putea fi explorată în 
cercetările viitoare ar fi căile de dezvoltare prin care indivizii se diferenţiază de sau se 
integrează în propriile contexte de-a lungul timpului. C6t€ a scos în evidenţă faptul că 
cea mai bună modalitate de a înţelege relaţia dintre dezvoltarea identităţii şi context este 
conturarea nivelelor sau dimensiunilor identităţii explorate în raport cu un context dat. 
E] a mai subliniat necesitatea de a înţelege anumiţi factori individuali, cum ar fi etnia, 
genul şi sensul particular pe care îl au chestiunile în cauză în anumite contexte. Într-o 
altă perspectivă care a fost pusă în discuţie de Yoder se detaliază diferite „bariere” 
„externe puse în calea dezvoltării şi modul cum pot ele să limiteze opţiunile de dezvoltare 

individuală. Barierele pot apărea şi dispărea în timp, iar Yoder scoate în evidenţă diferite 
caracteristici ale acestora (de exemplu, înclinația socioculturală) care pot fi identificate 
în cadrul unui continuum. Formulările ei prezintă o modalitate nouă şi interesantă de a 
examina impactul circumstanțelor istorice în schimbare asupra procesului de formare a 


identităţii în adolescenţă. 


Identitatea şi genul 


Acum câţiva ani am început o analiză complexă a cercetărilor din domeniul statusurilor 
identităţii, având în vedere posibilele diferenţe datorate genului, pornind de la trei 
întrebări : 1. Există diferenţe de gen în distribuirile statusurilor identităţii adolescenților 
şi adulţilor care să aibă de-a face cu rolurile şi valorile definitorii pentru statusul 
identităţii ? 2. Există diferenţe de gen în privinţa identităţii, de maximă importanţă pentru 
autodefinire ? 3. Există diferenţe de gen în procesul evolutiv al formării identităţii ? 
(Kroger, 1997). Am examinat toate studiile publicate între 1966 şi 1995 şi menţionate în 
Social Science Citation Index, care utiliza una dintre cele mai uzitate evaluări ale 
statusului sau stilului de identitate pentru ambele sexe. După ce am înlăturat dublurile, 
au rămas 56 de studii spre a fi examinate. 

În mod surprinzător, s-au conturat puţine diferențe de gen care să i și la cele 
trei întrebări de mai sus. În ceea ce priveşte întrebarea care viza posibilele diferenţe de 
gen în structura identităţii (evaluări globale ale statusului identităţii), 35 de studii care 
conţin rezultatele a 42 de teste au oferit date relevante în acest sens. Doar şase distribuții 
au indicat diferenţe clare de gen, semnificative din punct de vedere statistic în ceea ce 
priveşte statusul sau stilul de identitate ; nu s-a configurat un pattern al diferenţelor de 
gen de-a lungul acestor studii. Diferențe au apărut în distribuțiile statusului identităţii 
pentru diferitele zone (sau domenii) ale conţinuturilor de identitate. Cu toate acestea, din 
studii nu s-au detaşat patternuri coerente, în afară de o singură excepţie. În puţinele 
studii care au inclus atât genul, cât şi domeniile de conţinut ale priorităţilor care ţin de 
familie/carieră şi/sau valorile legate de sex, numărul femeilor a fost mai mare decât cel 
al bărbaţilor în privinţa statusurilor de identitate în moratoriu şi dobândită. În traiectoriile 
evolutive asumate nu au apărut diferenţe de gen; în timp, a existat un număr mare de 
indivizi cu statut în moratoriu şi de identitate forclusă şi un număr mai mic cu identitate 
acceptată şi difuză, atât în cazul femeilor, cât şi al bărbaţilor. În 1995, puţine studii mai 
explorau posibilele diferenţe de gen în raport cu contextul social fără să urmeze vreun 
curent anume. În concluzie, au existat puţine dovezi ale existenţei diferenţelor de gen în 
ceea ce priveşte problematica structurii identităţii, a predominanţei domeniului sau a 
procesului evolutiv. Totuşi, este important de observat că analiza mea nu a inclus şi 
examinarea posibilelor interacțiuni de tipul gen X statusul identităţii pentru variabilele 
dependente comportamentale, psihologice sau sociale. Lucrările recente ale lui Cramer 
(2000) sugerează unele diferenţe de tip gen X statusul identităţii în cadrul proceselor 
personalităţii, care vin în sprijinul dezvoltării identităţii şi în cel al autodescrierilor. 

„O linie promițătoare a viitoarelor cercetări în domeniul identităţii va explora, probabil, 
posibilul impact de mediere al orientării rolului de gen (masculin, feminin, androgin) 

asupra procesului de formare a identităţii spre sfârşirul adolescenţei. Dovezi SEP. 
desprinse din cinci cercetări recente sugerează că orientarea rolului de gen, mai mult 
decât genul în sine, este un important indicator de diferenţiere a formării identităţii, 
judecății morale şi intimităţii (Bartle-Haring şi Strimple, 1996; Cruise, citat în Marcia, 
1993 ; Dyk şi Adams, 1990; Skoe, 1993; Sochting, Skoe şi Marcia, 1994). Viitoarele 
cercetări din domeniul identităţii trebuie să ia în calcul variațiile considerabile intrasex, 
mai ales în ceea ce priveşte adeziunea la rolul de gen, şi să analizeze impactul acestui 
potenţial mediator asupra variabilelor dependente supuse studiului. 


Identitatea şi etnia 


Pentru marea majoritate a adolescenților caucazieni americani, conştiinţa moştenirii lor 
culturale este importantă, dar nu reprezintă o preocupare vitală în ceea ce priveşte simţul 
identităţii eului. Totuşi, în cazul multor membri ai grupurilor etnice minoritare care 
trăiesc în cadrul unor culturi majoritare, întrebările legate de identitatea etnică au 
determinat analize fundamentale ale identităţii. Într-adevăr, Phinney şi Alipura (1990) au 
arătat că stima de sine, în cazul multor grupuri etnice, este legată de măsura în care 
indivizii au gândit şi rezolvat chestiunile de identitate privitoare la etnia lor. Smith er al. 
(1999) au constatat că stima de sine se raportează la identitatea etnică. Citându-l pe unul 
dintre participanţii la cercetările făcute de mine, el însuşi membru al unui grup etnic, 
„cred că a mă simţi bine cu identitatea mea etnică este o condiţie obligatorie pentru a-mi 
descoperi identitatea personală” (Kroger, 2000, p. 126). 

Jean Phinney a făcut cercetări în domeniul evaluării identităţii etnice. Ea a dezvoltat 
o modalitate de intervievare prin care statusurile identităţii reflectă gradele de criză şi de 
angajament în ceea ce priveşte problemele legate de etnie (Phinney, 1989). Prin această 
modalitate de evaluare, Phinney a descoperit etape clare de dezvoltare a identităţii etnice 
în rândurile elevilor de liceu asiatici, negri şi hispanici ; interesant este că albii nu au 
putut fi evaluaţi adecvat în această privinţă. Adolescenţii minoritari cu o identitate - 
dobândită din punct de vedere etnic au avut cele mai mari scoruri la evaluările inde- 
pendente ale identităţii ego-ului şi ajustării psihologice. Phinney şi colaboratorii săi 
(1999) au mai elaborat şi metoda evaluării identităţii etnice de grup, Multigroup Ethnic 
Identity Measure (MEIM). Ea a fost utilizată pe mai multe grupuri etnice şi oferă un 
index compozit global al identităţii etnice. Identitatea etnică era legată puternic de 
capacitatea de coping, pricepere, stimă de sine şi optimism, şi mai slab de singurătate şi 
depresie. 

Studiile din ultimii zece ani au analizat o diversitate de chestiuni legate de dezvoltarea 
identităţii etnice în diferite contexte culturale. Relaţia dintre statusurile identităţii definite 
de Marcia (sau procesele de explorare sau angajament) şi anumite variabile de personalitate 
au fost şi ele analizate în diferite contexte culturale (de exemplu, Alberts şi Meyer, 
1998; Nurmi, Poole şi Kalakoski, 1996). Relaţia dintre contextul comunităţii etnice şi 
identitatea etnică a fost analizată în cazul adolescenților indigeni sami care locuiesc în 
comunităţile de pe coastă şi din nordul Norvegiei (Kvernmo şi Heyerdahl, 1996). Într-un 
studiu longitudinal efectuat pe durata unui an, identitatea etnică a fost un indicator al 

fidelității în rândurile adolescenților afro-americani, dar nu şi al euro-americanilor 
(Markstrom şi Hunter, 1999). Analiza cercetărilor care au încercat să integreze marea 
diversitate a problematicilor importante de identitate etnică sunt cât se poate de necesare. 
Mai mult, studiile care vizează impactul confluenţelor aici asupra ien ai idea) 
constituie un alt domeniu de investigaţie. 


Rezumat şi concluzii 


Capitolul de faţă a început cu examinarea a cinci abordări generale ale studiului dezvoltării 
identităţii în adolescenţă, abordări care domină acest domeniu în prezent. Erik Erikson 
(1963, 1968) a utilizat prima dată termenul „identitate a eului” şi a oferit concepte-cheie 
în ceea ce priveşte identitatea, concepte pe care cercetătorii continuă să le exploreze şi 
astăzi în investigări empirice şi narative. În rândul cercetătorilor, paradigma statusului de 
identitate a oferit un model atractiv pentru extinderea şi investigarea empirică a noţiunilor 
lui Erikson legate de identitate. Capitolul de faţă s-a axat în principal pe acest model, 
scoțând în evidenţă factori-cheie de personalitate asociaţi cu statusuri ale identităţii, 
precum şi modele dinamice de dezvoltare. El a mai vizat, în final, chestiuni generale 
legate de dezvoltarea identităţii într-un context dat, precum şi întrebări privitoare la 
relaţiile dintre gen şi etnie raportate la dezvoltarea identităţii la adolescenţi. Anumite 
secţiuni au prezentat posibile direcţii de cercetare care ar putea fi explorate cu succes şi 
reacţii la criticile majore aduse abordării statusului identităţii. 


Lecturi-cheie 


Erikson, E.H. (1968), Identity : Youth and Crisis, W.W. Norton, New York. 

Volumul a fost scris de Erikson în vederea aprofundării noţiunilor sale despre identitatea eului şi 
a descrierii felului în care chestiunile legate de identitate sunt integrate în fiecare etapă 
psihosocială de dezvoltare, de la copilărie la bătrâneţe. Cartea scoate în evidenţă originile 
constructului şi formulează concepte legate de identitatea în adolescenţă, pornind de la 
experimentele clinice ale lui Erikson, precum şi de la lucrările sale din alte contexte culturale. 

Kroger, J. (2000), /dentiry Development : Adolescence through Adulthood, Sage, Newbury Park, 
CA. . 

Începând cuo recapitulare a abordărilor contemporane ale identităţii, volumul explorează conținuturile 
şi procesele de identitate pe toată durata adolescenţei. Capitolele despre anumite chestiuni de 
identitate în adolescenţă şi la maturitate se axează pe adolescenţii imigranţi şi adoptați, precum 
şi pe adulţii care au pierdut pe cineva drag sau care au avut parte de ameninţări la adresa 
integrităţii lor fizice. 

Marcia, J.E., Waterman, A.S., Matteson, D.R., Archer, S.L., Orlofsky, IL. (eds.) (1993), Ego 
Identity : A Handbook for Psychosocial Research, Springer, New York. 

Volumul cuprinde o recapitulare a cercetărilor legate de identitate de la începutul anilor '90 şi 
include capitole care vizează mai ales chestiunile privitoare la identitate, gen şi procesele 
“identităţii. Tot aici se mai găsesc tipuri de interviuri legate de statusul identităţii în adolescenţă 
şi la maturitate. 


DEZVOLTAREA IDENTITĂŢII ÎN ADOLESCENȚĂ 257 


Bosma, H.A., Kunnen, E.S. (2001), „Determinants and mechanisms in ego-identity development: 
A review and synthesis”, Developmental Review, 21, pp. 39-66. 

Articolul face o trecere: în revistă a cercetărilor din domeniul mecanismelor schimbării în cazul 
tranziţiilor identităţii şi al factorilor asociaţi cu diferite tranziţii ale identităţii. De asemenea, 


mai oferă sugestii adresate cercetătorilor care doresc să exploreze chestiuni care şin de astfel 
de tranziţii. 

| Capitolul Il 
Dezvoltarea cognitivă în adolescenţă 


James P. Byrnes 


Introducere 


În timpul negocierilor pe care le fac în adolescenţă, copiii se confruntă cu multe 
provocări, dar şi cu oportunităţi. Dacă totul decurge bine, ele pot duce la îmbunătăţirea 
competenţelor lor sociale, emoţionale şi intelectuale. Totuşi, dacă nu au acces la resurse, 
copiii nu vor face mari progrese. Scopul prezentului capitol este acela de a surprinde 
dezvoltarea deprinderilor intelectuale în adolescenţă. În consecinţă, cercetările disponibile 
vor fi rezumate în cadrul răspunsurilor la cinci întrebări : 1. Ce este cunoaşterea ? 2. Cum 
se dezvoltă? 3. De ce se dezvoltă? 4. Ce factori moderează exprimarea competenţelor la 
adolescenţi ? 5. Ce implicaţii se pot desprinde din cercetările despre dezvoltarea cognitivă 
în adolescenţă ? 


Ce este cunoaşterea ? 


Se spune despre teorii că „despică firul în patru”. În cazul teoriilor psihologice, entitatea 
„despicată” este mintea umană (Kosslyn şi Koenig, 1994). Termenul cogniție e folosit 
pentru a ne referi la acele aspecte ale minţii legate de dobândirea, modificarea şi 
manipularea cunoştinţelor în anumite contexte (Bjorklund, 1999). Cunoştinţele pot lua 
multe forme (de exemplu, cunoştinţe de matematică, cunoştinţe despre sine), aşa încât 
domeniul dezvoltării cognitive are o mare aplicabilitate. De fapt, este dificil să te 
gândeşti la o situaţie în care să nu fie implicată cunoaşterea. Cu toate acestea, atunci 
când spunem că cercetătorii studiază dezvoltarea cognitivă, înţelegem că ei studiază 
învăţarea, memoria, limbajul şi raţionamentul. 

Mai exact, cognitiviştii fac câteva distincţii importante în teoretizările lor. Prima este 
distincţia dintre comportamente (de exemplu, mersul la o bibliotecă) şi entităţile mentale 
care provoacă astfel de comportamente (de exemplu, dorinţa de a citi o anumită carte şi 

convingerea că ea poate fi găsită la biblioteca respectivă). Alte distincţii importante au 
de-a face cu tipurile de entităţi mentale care au fost propuse în vederea explicării 
diferitelor comportamente. La cele mai înalte nivele de analiză s-au propus trei tipuri de 
entităţi mentale : a) puingetintele b) procesele şi i dr dă cognitive ; şi c) orientările 
metacognitive. 

Cunoştinţele se referă la trei tipuri de structuri de informaţii care se păstrează în 
memoria de lungă durată: cunoştinţele declarative, procedurale şi conceptuale (Byrnes, 
1999). Cunoştinţele declarative, sau „a şti că”, reprezintă o compilaţie a tuturor lucrurilor 
pe care le poate şti un adolescent (de exemplu, doi plus doi fac patru; faptul că 
Harrisburg este capitala Pennsylvaniei). Cunoştinţele procedurale, sau „a şti cum să”, 
sunt o compilaţie a tuturor deprinderilor îndreptate spre un anumit scop pe care le-ar 
putea cunoaşte un adolescent (de exemplu, cum să facă adunări, cum să conducă o 
maşină). Al treilea tip, cunoştinţele conceptuale, este o formă de reprezentare ce reflectă 
ce anume înţelege adolescentul din cunoştinţele lui declarative şi procedurale (Byrnes, 
1999). Cunoaşterea conceptuală mai poate fi numită şi „a şti de ce” (de exemplu, de ce 
ar trebui să folosim metoda celui mai mic numitor comun pentru a aduna fracţii). Astfel 
că, o modalitate de a studia dezvoltarea cognitivă în adolescenţă este de a lua în 
considerare : 


a) Tipurile de cunoştinţe pe care le posedă adolescenţii la diferite vârste (de exemplu, 
adolescenţii au mai multe cunoştinţe conceptuale la matematică decât preadolescenţii ? ). 
b) Schimbările de vârstă în cadrul interconexiunii dintre diferitele tipuri de cunoştinţe (de 
exemplu, au strategiile matematice - o formă a cunoştinţelor procedurale — mai multe 
şanse să fie legate de înţelegerea conceptuală a numerelor odată cu înaintarea în vârstă ? ). 


A doua modalitate de a studia dezvoltarea cognitivă este aceea de a analiza schimbările 
de vârstă în aplicarea proceselor cognitive la o bază existentă de cunoştinţe. Procesele 
cognitive studiate cel mai des sunt forme variate de raționament (de exemplu, inductiv, 
deductiv, analogic, de luare a deciziilor şi de rezolvare a problemelor). Alte procese 
importante cuprind codificarea (formarea unei reprezentări mentale a unei situaţii), 
învățarea (de exemplu, includerea anumitor informaţii în memoria de lungă durată) şi 
retragerea (extragerea informaţiilor din memoria de lungă durată). Spre deosebire de 
studiile despre cunoştinţe în care cercetătorul ia în considerare dacă un anumit tip de 
cunoştinţe există la două sau mai multe grupuri de vârstă, studiile proceselor cognitive 
se concentrează mai degrabă spre cât de bine reuşesc copiii din două grupuri de vârstă 
să efectueze o operaţie mentală. Cu alte cuvinte, cercetătorii de obicei presupun că 
respectivii copii sunt capabili să efectueze operaţia la un anumit nivel, dar analizează 
dacă un grup o realizează mai eficient decât celălalt. În cazul deducţiei, de exemplu, 
cercetătorii ar putea întreba: Adolescenţii au mai multe şanse decât preadolescenţii să 
ştie ce concluzii rezultă în mod logic dintr-un set de premise? După cum vom vedea în 
secţiunile următoare, schimbările de vârstă din procesele cognitive variază considerabil 
în funcţie de volumul de cunoştinţe sau conţinutul implicat într-o problemă. Anumite 
tipuri de conţinut dau naştere unor mari diferenţe de vârstă în ceea ce priveşte rezolvarea, 
în timp ce alte tipuri nu produc nici o diferenţă. 

Ali factori care afectează performanţa sunt constrângerile biologice i impuse capacității 
cognitive. Atunci când adolescenţii încearcă să găsească soluţia unei probleme cu care se 
confruntă, trebuie. să ia în considerare anumite aspecte. Coordonarea tuturor informaţiilor 

este asemenea construirii unui obiect mare şi complicat (de exemplu, un leagăn) într-o 
încăpere prea mică. Atunci când performanţa se îmbunătăţeşte într-un anumit domeniu 
cognitiv în adolescenţă (de exemplu, deducţia), schimbarea s-ar putea datora dobândirii 
unei capacităţi sporite a memoriei funcţionale. Astfel, aşa cum un program complex 
funcţionează mai bine după ce adăugăm mai multă memorie calculatorului, tot astfel şi 
un adolescent ar putea raţiona mai bine după ce capătă o capacitate mai mare a memoriei 
funcţionale. Însă nu doar „spaţiul” mental este cel care determină performanţa într-o 
situaţie dată. Uneori, adolescentul poate fi nevoit să păstreze informaţia în minte înainte 
să se piardă. O modalitate de a depăşi constrângerile temporale impuse de amintirile de 
scurtă durată este folosirea unei strategii de memorare (de exemplu, repetiţia verbală). 
Altă modalitate este aceea de a efectua foarte rapid operaţii cognitive sau comportamentale. 
Cum schimbările biologice din adolescenţă măresc capacitatea sau viteza: generală de 
procesare, adolescenţii şi cei aflaţi în stadiul adolescenţei prelungite ar putea avea 
performanţe mai bune în cazul unor sarcini cognitive decât preadolescenţii. 

A treia modalitate de a studia dezvoltarea cognitivă este de a lua în considerare 
schimbările de vârstă raportate la capacitatea adolescentului de a reflecta asupra cunoştinţelor 
lui, asupra proceselor cognitive şi comportamentelor (de exemplu, orientări metacognitive) 
şi de a le evalua. Cu alte cuvinte, pot adolescenţii să pună în cuvinte ceea ce ştiu ? Pot 
să dea formă noţiunilor intuitive ? Sunt conştienţi de faptul că sunt lucruri pe care nu le 
ştiu? Au tendinţa de a fi absolutişti sau relativişti ? E una să ştii multe lucruri şi alta să 
fii mai mult sau mai puţin sigur pe ceea ce ştii. În aceeaşi ordine de idei, una e să faci 
o afirmaţie deductivă şi cu totul altceva să reflectezi în mod conştient asupra validității 
afirmației respective (Moshman, 1998). 


Cum se dezvoltă cunoaşterea în adolescenţă ? 


După ce am definit cunoaşterea în termeni de cunoştinţe, procese cognitive, restrângeri 
şi orientări metacognitive, putem lua acum în considerare şi schimbările de vârstă în 
aceste aspecte ale minţii. Totuşi, înainte să începem, este important să clarificăm cum. 
este utilizat termenul dezvoltare în capitolul de faţă. Autorul împărtăşeşte opinia că 
dezvoltarea cunoaşterii poate avea loc atunci când: 


a) Apar schimbări calitative sau cantitative într-un aspect oarecare al cunoaşterii de-a 
lungul timpului. 

b) Schimbarea respectivă sporeşte capacitatea individului de a obţine rezultate corecte 
sau flexibile (de exemplu, note mai bune la şcoală; prietenii mai puternice şi mai 
benefice ; sănătate fizică sau emoţională). 


Trebuie să remarcăm că astfel de schimbări pot fi locale (de exemplu, caracterizează 
numai un domeniu) sau globale (de exemplu, ţin de un domeniu general sau de anumite 
etape). 

Al doilea punct introductiv este că majoritatea cercetătorilor contemporani ai dezvoltării 
cognitive susţin ideea de specificitate a domeniului (Wellman şi Gelman, 1998). Ceea ce 
învaţă copiii este, evident, în funcţie de situaţiile la care sunt expuşi. Dacă se confruntă 

la şcoală sau în alte locuri cu anumite subiecte mai des decât alţii, se înţelege de la sine 
că acele cunoştinţe dobândite în urma expunerii lor la situaţiile respective vor fi mai 
extinse, mai interconectate şi mai abstracte decât cunoştinţele dobândite în urma unei | 
expuneri reduse (chiar şi teoreticienii domeniilor mai generale, precum Piaget, ar fi de 
acord cu o astfel de afirmaţie — vezi Piaget, 1983). Analiza de faţă sugerează că cei aflaţi 
in stadiul adolescenţei prelungite ştiu, în general, mai multe decât adolescenţii doar în 
nul subiectelor la care au fost expuşi în mod repetat odată cu vârsta. 


Cunoaşterea 


Diferite lucrări de specialitate sugerează că, odată cu trecerea anilor, sporeşte şi volumul 
cunoştinţelor declarative, procedurale şi conceptuale (Byrnes, 2001a). Cea mai clară 
dovadă a schimbărilor respective poate fi găsită în National Assessments of Educational 
Progress (NAEP), evaluări conduse de Ministerul american al Educaţiei o dată la câţiva 
ani. Fiecare NAEP măsoară cunoştinţele declarative, procedurale şi conceptuale ale 
elevilor din clasele a IV-a, a VIII-a şi a XII-a (N > 17.000) într-unul dintre cele şapte 
domenii : citit, scris, matematică, ştiinţele naturii, istorie, geografie şi ştiinţe sociale. La 
matematică, de exemplu, rezultatele NAEP arată că cei de clasa a IV-a se pricep 
oarecum la matematică şi uneori pot rezolva jocuri simple de cuvinte. Totuşi, în clasa a 
XII-a, mulţi copii pot rezolva şi operaţii algebrice, pot crea tabele şi opera cu formele 
geometrice (Reese et al., 1997). Rezultate similare s-au obţinut şi la NAEP pentru 
istorie. În acest caz, unele dintre cunoştinţele necesare cuprind date importante şi nume 
proprii (cunoştinţe declarative), deprinderi de citire a hărților (cunoştinţe procedurale) şi 
inţelegerea semnificației anumitor evenimente (cunoştinţe conceptuale). Repet, aceste 
forme de cunoştinţe sunt mai pregnante la cei din clasa a XII-a decât la cei dintr-a IV-a 
sau a VIII-a (Beatty er al., 1996). 

Deşi tendinţele altor NAEP sunt similare, în nici un caz nu putem afirma că 
„majoritatea elevilor de clasa a XII-a dovedesc o înţelegere conceptuală profundă a unei 
deprinderi sau a unui subiect anume (Byrnes, 2001a). Unul dintre motivele care explică 
nivelul scăzut de înţelegere conceptuală la elevii de clasa a XII-a este natura abstractă, 
multidimensională şi contraintuitivă a multor subiecte abordate. Chiar şi în cele mai 
fericite împrejurări, concepte precum penurie, drepturile omului, difuzie, limită şi 
conservare a energiei sunt greu de înţeles şi de exemplificat. Mai mult, definițiile 
ştiinţifice ale acestor concepte sunt în contradicţie cu ideile pe care şi le formaseră ei. 
Dificultatea conceptelor, combinată cu naivele concepţii preexistente ale adolescentului, 
dau naştere deseori la prejudecăţi greu de corectat. 

“Ca atare, în general, rezultatele despre cunoştinţe se pot rezuma după cum urmează : 


* . În cazul celor mai multe obiecte de studiu există creşteri modeste şi monotone la 
cunoştinţele declarative şi procedurale între clasa a IV-a şi anii de facultate ; creşteri 
mai mici se regăsesc în ceea ce priveşte cunoştinţele conceptuale. 

*  Prejudecăţile abundă la majoritatea obiectelor de studiu şi sunt evidente la elevii de 
clasa a Xll-a şi la studenţi. 

e Cel mai corect răspuns la întrebarea „Volumul cunoştinţelor creşte în adolescenţă ? ” 
este : „Depinde de domeniu (de exemplu, matematică versus relaţii interpersonale) şi 
de tipul de cunoştinţe (de exemplu, declarative versus conceptuale)”. 

e : Deşi există puţine dovezi ale unei schimbări în domeniile generale în ceea ce priveşte 
înţelegerea la o anumită vârstă, există dovezi ale înţelegerii în cadrul anumitor 
domenii prin care copiii progresează în adolescenţă. Ca atare, constructivismul este 
viabil în continuare, în ciuda problemelor empirice legate de conceptul de etapă 


(Byrnes, 200la). 


Procesele cognitive 


După cum s-a sugerat mai devreme, există mai multe tipuri de procese cognitive care pot 
fi aplicate unei baze existente de cunoştinţe. Deoarece o recapitulare pe larg a literaturii 
de specialitate în acest domeniu nu face obiectul capitolului de faţă, ne vom concentra 
asupra unor descoperiri recente în câteva arii de interes care predomină în literatura 
despre gândirea adolescentului. Aceste arii sunt grupate după cum urmează: 


a) Raționamentul deductiv şi inductiv. - 
b) Alte tipuri de raţionament. 

c) Luarea deciziilor. 

d) Procese de memorare şi limite. 


Raționamentul deductiv şi inductiv. Oamenii raţionează deductiv de fiecare dată când 
combină premise şi ajung la o concluzie logică pornind de la acele premise (Ward şi 
Overton, 1990). De exemplu, se dau premisele : 


(Al) Ori majordomul, ori servitoarea l-a ucis pe duce. 
(B1) Majordomul nu avea cum să-l ucidă pe duce. Se poate trage concluzia (Cl): 
Servitoarea trebuie să-l fi ucis pe duce. 


În mod similar, dacă se dau premisele : 


(A2) Dacă astăzi este marţi, atunci am ore. 
(B2) Astăzi este marți, atunci se poate trage concluzia (C2): Am ore. 


După cum se poate vedea, premisele descriu reguli pentru anumite stări de lucruri 
care sunt cunoscute înainte de a se şti concluzia sau de a se trage vreo concluzie în baza, 
lor. Deşi se poate spune că raţionamentul deductiv este ceva ezoteric, folosit doar la orele 
introductive de logică, în realitate el se poate aplica multor contexte, deoarece adolescenţii 
încearcă să îşi dea seama ce se întâmplă şi ce posibilităţi au în astfel de contexte. Mai 
mult, raţionamentul deductiv este deseori folosit de poliţie pentru rezolvarea cazurilor, 
de către autori şi studenţi la redactarea eseurilor argumentative, de către avocaţi pentru 
a-şi pleda cauzele, de către savanţi pentru a verifica ipotezele şi de către elevii de liceu, 
la algebră şi geometrie. Se presupune că este un tip de raţionament important, cu ajutorul 
Căruia se pot evita atât erorile minore (de exemplu, să te duci la ore în altă zi decât 

trebuie), cât şi cele grave (de exemplu, să condamni o altă persoană decât cea vinovată), 
dacă este dus până la capăt în mod adecvat. Cu alte cuvinte, concluziile stabilesc 
convingeri (de exemplu, majordomul a făcut-o) care, la rândul lor, determină comportamente 
(de exemplu, să nu mai pierzi timpul investigând alţi suspecți). 

Printre cele mai bune modalităţi de a evita erorile de raţionament deductiv se numără : 


a) Siguranţa că premisele sunt adevărate. 
b) Formulând doar concluzii care sunt o consecinţă logică a premiselor. 


Pentru a ilustra cazul b), să ne gândim ce s-ar putea întâmpla cu majordomul din 
exemplul de mai sus dacă ar exista trei suspecți, iar cel care face raţionamentul ar crede 
că sunt doar doi. În acest caz, premisa (A1) de mai sus (ori majordomul, ori servitoarea 
l-a ucis pe duce) nu este adevărată. În consecinţă, concluzia (C1) (servitoarea a făcut-o) 
nu ar deriva din premisele (Al) şi (B1) (dacă majordomul nu a făcut-o, oricare dintre 
ceilalţi doi suspecți ar putea fi vinovat - nu numai servitoarea). Cel mai bun exemplu al 
celei de-a doua surse de erori îl reprezintă raţionamentele greşite pe care le putem 
identifica deseori în silogismele condiţionate. Fiind dată premisele (A2): Dacă astăzi 
este marţi, atunci am ore şi (B2): Nu este marţi, se poate trage concluzia că (C2): Nu 
am ore (pentru că aş putea avea ore şi în alte zile). Cei care acceptă (C2) comit aşa-zisa 
negare a erorii antecedente. În mod similar, se poate afirma că este cu siguranţă marţi — 
pornind de la premisa (A2) — şi că am ore. Cei care susţin aşa ceva comit aşa-zisa 
afirmare a erorii ulterioare. 

Ca atare, există o diferenţă importantă între concluziile care reprezintă consecinţele 
logice ale unor premise şi cele care nu. O parte a competenţei de raţionament deductiv 
a unei persoane implică înţelegerea acestei diferenţe. Dar cum ar trebui judecată 
competenţa respectivă atunci când persoana trage concluzii care nu sunt garantate de 
regulile logicii, acţionează în funcţie de ele şi ajunge oricum să aibă succes în baza lor? 
De exemplu, ce-ar fi dacă persoana care face raţionamentul ştie că nu poate trage 
concluzia că servitoarea a comis cu siguranţă crima (fiindcă există şi alţi suspecți), dar 
are mari suspiciuni că totuşi servitoarea este vinovată ? Dacă un detectiv ar ţine cont 
intotdeauna de astfel de bănuieli şi ar obţine o rată excelentă a condamnărilor, nu s-ar 
putea spune despre el că are un raţionament impecabil? 

După cum arată exemplul de mai sus, există şi alte tipuri de afirmaţii, în afara celor 
deductive, care pot ajuta individul să aibă succes în viaţă. Atunci când celelalte tipuri de 
afirmaţii implică extrapolări de la un număr mic de cazuri îa un principiu general (de 
exemplu, bona mea are un Volvo, aşa că probabil toate bonele au Volvo) sau afirmaţii 
care pot fi adevărate (sau nu), spunem că o persoană a făcut o inferenţă inductivă. Deşi 
poate fi eronat să facem inferenţe inductive (de exemplu, deoarece cazurile singulare ar 
putea să nu fie reprezentative, iar stereotipurile derivă din inducţii), oamenii care 
procedează astfel au şanse să aibă succes dacă reuşesc să-şi adecveze presupunerile la 
nişte probabilităţi obiective. De fapt, cercetătorii care studiază dobândirea cunoştinţelor 
de limbă sugerează că limba maternă nu ar putea fi învățată atât de repede de către copii 
dacă n-ar face inducţii (de exemplu, Animăluţul meu de casă se numeşte câine. Al tău 
arată ca al meu, aşa că, probabil, tot câine se numeşte). Totuşi, din nou, există o 
diferenţă între a face o inferenţă inductivă şi a şti că aceasta ar putea foarte bine să fie 
- greşită. În acest caz, întrebările-cheie sunt: 

a) Adolescenţii recunosc erorile inferenţelor lor inductive ? 
b) Cred că astfel de afirmaţii sunt la fel de sigure ca şi afirmaţiile deductive valide ? 
C) Cât de des îi duc inferenţele inductive către comportamente care să stimuleze 


- succesul ? 


Descrierile raţionamentelor deductive şi inductive de mai sus au fost oferite pentru a 
ne face să înţelegem ce atrag după sine astfel de procese. Înțelegerea naturii şi valorii 
funcţionale a afirmațiilor în cauză reprezintă primul pas spre a şti cum să le înregistrăm 
evoluţia în studiile empirice. Însă, pentru cercetători este la fel de important să ia două 
decizii metodologice capitale în legătură cu reacţia aşteptată de la participanţi şi cu 
conţinutul sarcinilor. După cum s-a sugerat mai înainte, participanţilor ar putea să li se | 
ceară : a) să spună ce concluzii au tras fie din premise, fie din cazuri (de exemplu, dacă 
li se dau premisele A2 şi B2 şi li se cere să tragă o concluzie) ; b) Să facă diferenţa între 
concluziile logice şi celelalte; c) Să indice rezultate care să infirme o ipoteză (de 
exemplu, în cazul unui consumator minor de băuturi alcoolice: „Dacă o persoană bea 
bere, atunci are cel puţin 21 de ani”). Mai mult, li s-ar putea cere să justifice răspunsurile 
sau să arate cât sunt de încrezători faţă de orice concluzie pe care o trag. Cât despre 
conţinutul sarcinilor, participanţilor li se pot prezenta premise (sau cazuri) despre entităţi 
reale, familiare (de exemplu, specii de animale, codul rutier), conţinuturi fanteziste 
inventate special pentru experiment (de exemplu, caracteristicile unor fiinţe extraterestre 
sau personaje din basme) sau conţinuturi abstracte despre litere, forme ori silabe fără 
nici un sens. Se pare că fiecare decizie luată afectează importanţa tendințelor tipice 
vârstei atunci când îi comparăm pe copii, pe adolescenţi şi pe adulţi. În consecinţă, au 
fost stabilite cu dificultate atât vârsta la care apar competențele deductive şi inductive, 
cât şi cursul evolutiv al acestora în adolescență. Efectele modului de reacţie şi ale 
conţinutului au mai fost complicate şi de neînțelegerile dintre cercetători cu privire la 
standardele stabilite pentru atribuirea competenţelor. Unii atribuie competenţa dacă un 
copil face cel puţin o afirmaţie validă pentru cel puţin un tip de conţinut (de exemplu, 
fantezie). Alţii o fac numai dacă participantul face consecvent afirmaţii valide, le evită la 
fel de consecvent pe cele greşite şi procedează la fel în cazul mai multor conţinuturi (cu 
o frecvenţă care să depăşească pura întâmplare). Parţial, astfel de decizii metodologice 
reflectă măsura în care cercetătorii se aliniază la curentul Zeirgeist, care favorizează” 
competențele foarte timpurii, sau la teoria lui Piaget, care sugerează că nivelele mai 
ridicate de deprindere inductivă şi deductivă apar odată cu declanşarea operaţiilor formale 
în adolescenţă. 

În ciuda tuturor acestor complicaţii, există schimbări vizibile în ceea ce priveşte 
deprinderile de raţionament care apar între copilărie şi începutul vieţii de adult. Competența 
se manifestă prima dată în jurul vârstei'de 5 sau 6 ani, sub forma unor concluzii la care 
se ajunge pornind de la premise de tipul „dacă-atunci” (condiţionale), mai ales când se 
referă la un conţinut fantezist (de exemplu, Dias şi Harris, 1988). După câţiva ani, copiii 
încep să dea semne de înţelegere a diferenţei dintre concluziile care derivă logic din 
premisele condiţionale şi care nu (de exemplu, Byrnes şi Overton, 1986; Janveau-Brennan 
şi Markovits, 1999), mai ales atunci când premisele se referă la conţinuturi familiare 
legate de relaţiile cu caracter de clasificare sau cauzale. Ulterior, în adolescenţă, se 
înregistrează creşteri constante în ceea ce priveşte capacitatea de a trage concluzii 
adecvate, de a explica raţionamentele şi de a testa ipoteze chiar şi atunci când premisele 

se referă la afirmaţii nefamiliare, abstracte sau contrare realităţii (Klaczynski, 1993; 
Moshman şi Franks, 1986; Ward şi Overton, 1990). Şi totuşi, performanţa creşte numai 
atunci când se face referire la conţinuturi familiare despre relaţiile legale sau cauzale 
(Klaczynski şi Narasimhan, 1998). Atunci când conţinutul experimental nu se bazează 
pe situaţii reale (de exemplu, toţi elefanții sunt animale mici. Acesta este un elefant. Este 
mic?) sau nu are un referent logic (de exemplu, dacă este un D pe o parte, atunci pe 
cealaltă este un 7), mai puţin de jumătate dintre adolescenţi sau adulţi se descurcă 
onorabil. Totuşi, în cazul acestor sarcini, performanţele se pot îmbunătăţi la participanţii 
cu vârste mai mari dacă problemele abstracte sunt prezentate după cele care au sens sau 
dacă logica sarcinii le este explicată (de exemplu, Klaczynski, 1993; Ward, Byrnes şi 
Overton, 1990). Chiar şi aşa, astfel de măsuri au, în general, un efect slab. Descoperirile 
menţionate implică faptul că cea mai mare parte a dezvoltării competenţei de raţionare - 
deductivă după vârsta de 10 ani stă în capacitatea de a renunţa la propriile convingeri şi 
de a gândi obiectiv esenţa unui argument (Moshman, 1998). Există puţine dovezi în ceea 
ce priveşte capacitatea abstractă, manifestată în domenii generale, care să fie aplicată 
spontan oricărui conţinut. 

În ceea ce priveşte competenţa de raţionare, există puţine studii care să o analizeze, 
dintre care doar câteva mai examinează inducția în adolescenţă. Într-un studiu complex 
efectuat în Ungaria (Csapo, 1997), peste 2.400 de elevi din clasele a III-a, a V-a, a 
VII-a, a IX-a şi a XI-a au primit şase tipuri de probleme de inducţie, printre care analogii 
de numere, analogii verbale, serii de numere (de exemplu 1, 7, 13?) şi serii de litere (de 
exemplu, a, c, e?). Rezultatele au arătat următoarele procente de răspunsuri corecte 
pentru fiecare clasă: 33% (clasa a III-a), 45% (clasa a V-a), 60% (clasa a VII-a), 70% 
(clasa a IX-a) şi 75% (clasa a XI-a). Aşadar, performanţele se îmbunătăţesc odată cu 
vârsta, mai ales la nivelul primelor trei clase. Totuşi, aceste descoperiri nu înseamnă 
neapărat că competenţa inductivă de raţionare în ceea ce priveşte domeniile generale 
apare de-a lungul timpului, deoarece : 


a) Corelaţiile dintre cele şase tipuri de itemi au variat între 0,48 şi 0,67. 
b) Diferenţele de vârstă au fost mai mari în cazul unor tipuri de itemi decât în cazul 
celorlalte. 


Un tip similar de domeniu specific în tendinţele legate de vârstă a fost identificat 
într-un studiu al raţionamentului inductiv la copiii de clasele a V-a şi a VII-a (Baker-Sennet 
şi Ceci, 1996). După cum am sugerat mai devreme, astfel de descoperiri se pot atribui, 
probabil, creşterilor volumului de cunoştinţe dintre copilărie şi sfârşitul adolescenţei, 
precum şi familiarităţii sporite cu astfel de sarcini de inducţie. Adolescenţii demonstrează, 
de asemenea, capacitatea de a şti când două analogii sunt similare în mod formal 
(Nippold, 1994). Acest tip de raţionament de ordin secundar este asemănător cu evaluarea 
conştientă necesară în sarcinile de deducție care au un conţinut contrar realităţii (după 
cum s-a descris mai sus). 

“ În alte două studii, cercetătorii au încercat să evalueze abordări deductive Şi inductive 
ale aceloraşi subiecte. Galotti; Komatsu şi Voelz (1997) le-au dat unor elevi de clasele a 
Il-a şi a VI-a câteva probleme deductive şi inductive şi le-au cerut să formuleze afirmaţii 
pornind de la ele, să îşi clasifice gradul de încredere în ele şi să-şi justifice răspunsurile. 
Rezultatele gradului de încredere şi cele referitoare la justificări au arătat o sensibilitate 


270 PSIHOLOGIA ADOLESCENȚEI 


crescută faţă de cele două tipuri de probleme în funcţie de vârstă. De exemplu, până în 
clasa a IV-a, gradul de încredere faţă de rezultatele la problemele deductive era mai mare 
decât la cele inductive (aşa cum şi trebuie să fie, de vreme ce concluziile deductive 
trebuie să fie adevărate). Într-un studiu efectuat pe copii de clasele a V-a şi a VIII-a, 
Foltz, Overton şi Ricco (1995) le-au înmânat elevilor o imagine acoperită cu bucăţi mici 
de hârtie de formă dreptunghiulară. Ideea era să întoarcă cât mai puţine bucăţi de hârtie 
pentru a-şi da seama ce anume reprezenta imaginea, ajutându-se şi de variantele prezentate 
dedesubt (care erau asemănătoare). Strategia deductivă (şi cea mai eficientă) în acest caz 
a fost să întoarcă bucăţile care eliminau variantele greşite şi le confirmau pe cele corecte. 
Strategia inductivă consta în întoarcerea bucăţilor care confirmau varianta preferată, dar 
şi celelalte variante. Rezultatele au arătat că elevii mai mari s-au orientat spre strategia 
deductivă, iar strategia a fost utilizată mai des de copiii care s-au descurcat în general cu 
sarcinile deductive (sarcina de selecţie Wason). 

În final, se pot trage următoarele concluzii despre raţionamentele deductive. şi 
inductive: 


e Deşi preadolescenţii au capacitatea de a face anumite afirmaţii deductive şi inductive, 
copiii, în general, dobândesc în adolescenţă o înţelegere sporită a diferenţei dintre 
cele două tipuri de afirmaţii şi a valorii lor. Mai mult, adolescenţii arată o înclinaţie 
mai mare de a renunţa la propriile convingeri pentru a evalua raţionamentul altuia 
(însă performanţele lor nu sunt nici pe departe perfecte) şi pot uneori să analizeze 
argumentele la un nivel obiectiv (Moshman, 1998). 

e Performanţele cresc considerabil atunci când adolescenților li se cere să aplice aceste 
deprinderi unei baze existente de cunoştinţe. Ultima descoperire fundamentează 
recentele afirmaţii cum că evoluţia a făcut ca deprinderile de raţionare să fie dependente 
de cunoştinţe (vezi Hirschfeld şi Gelman, 1994). 


Alte tipuri de raţionament. Există, desigur, şi alte tipuri de raţionament în afară de cel 
deductiv şi inductiv. De exemplu, elevii efectuează raționamente matematice atunci când 
li se dau elementele unei probleme şi li se cere să o rezolve (cum ar face-o la testele de 
evaluare a performanţelor şcolare), reprezentări în spaţiu atunci când lucrează cu 
informaţii despre spaţiu (de exemplu, să-şi imagineze că rotesc un obiect; să folosească 
o hartă pentru a-şi da seama care este cea mai bună rută către o anumită locaţie), 
raționamente ştiinţifice în care formulează ipoteze şi le testează în mod adecvat etc. După 
cum arată toate aceste exemple, raţionamentul implică manipularea cu un scop precis, 
combinarea sau elaborarea itemilor cu privire la informaţie. Adică, atunci când oamenii 
fac raționamente, ei „depăşesc limita informaţiilor care li se dau” pentru a realiza : 


a) Ce este sau ce ar putea fi adevărat despre lume. 
b) Cum să procedeze sau cum să ajungă la rezultatele dorite într-o anumită situaţie. 


Din motive de comparaţie, avem interesul să determinăm dacă tendinţele vârstei din 
alte forme de raţionament sunt asemănătoare celor regăsite în cazul raţionamentelor 
deductive şi inductive. Din păcate, este dificil să tragem concluzii ferme în cazul 
raţionamentelor matematice sau al reprezentării în spaţiu deoarece cercetătorii care 
Studiază aceste tipuri de raţionament în general nu au dat aceleaşi sarcini copiilor, 
adolescenților şi adulţilor. Mai mult, majoritatea studiilor din domeniul raţionamentelor 

matematice sau al reprezentării în spaţiu s-au concentrat asupra competenţelor preşcolarilor 
şi elevilor din şcoala primară (Byrnes, 200la; Deloache et al., 1998). Puținele studii 
care există în domeniul matematicii sugerează totuşi că există schimbări evolutive în ceea 
ce priveşte capacitatea de a raţiona despre acelaşi conţinut matematic (de exemplu, 
Geary et al., 1997; Halford, 1978; Lester, 1975; Sweller şi Cooper, 1985). 

În domeniul reprezentării în spaţiu, cercetătorii au mai identificat schimbări legate de 
vârstă între copilărie şi adolescenţă. Totuşi, în majoritatea cazurilor, cele mai mari 
îmbunătăţiri au loc în cazul vitezei cu care copiii operează cu reprezentările în spaţiu. 
Acurateţea este ridicată la toate vârstele (Kail, 1988; Levine, Preddy şi Thorndike, 
1987; Merriman, Keating şi List, 1985; Waber, Carlson şi Mann, 1982). 

Lucrările despre raţionamentul ştiinţific în adolescenţă sunt oarecum mai numeroase - 
decât cele despre raţionamentul matematic sau reprezentările în spaţiu, dar este dificil 
totuşi să găsim comparații între copii, adolescenţi şi adulţi pentru aceleaşi sarcini. Cu 
toate acestea, din lucrările respective se pot trage următoarele concluzii : prin selectarea 
atentă a conţinutului (de exemplu, resturile lăsate de un şoarece care a furat mâncare) 
este posibil să se demonstreze înţelegerea timpurie a utilizării dovezilor pentru a face 
afirmaţii (Sodian, Zaitchik şi Carey, 1991). Mai mult, instruirea în tehnica izolării 
variabilelor a fost eficientă în cazul copiilor cu vârste de peste 10 ani (de exemplu, Chen 
şi Klahr, 1999). Dar capacitatea de a construi ipoteze în mod conştient într-o gamă 
variată de conţinuturi, de a testa aceste ipoteze în experimente controlate şi de a trage 
concluziile adecvate în urma datelor analizate se manifestă tot mai mult în adolescenţă şi 
Ș premiu vieţii de adult (Byrnes, 200la; Klaczynski şi Narasimham, 1998; Kuhn er 

, 1995). 


Luarea deciziilor. Conceptualizarea luării deciziilor se referă la un set de procese 
care intervin atunci când o persoană încearcă să îşi dea seama cum să atingă un anumit 
scop (Byrnes, 1998). După ce îşi stabileşte scopul, individul generează un set de opţiuni 
fie căutându-le în memorie, fie consultând surse externe (de exemplu, mentori, congeneri 
etc.). Apoi, el trebuie să evalueze opţiunile, să o aleagă pe cea mai bună şi să o aplice. 
În final, persoana în cauză se confruntă cu consecinţele propriei decizii. 

Analizarea literaturii de specialitate arată că cercetătorii nu au fost interesaţi să 
stabilească dacă preadolescenţii, adolescenţii şi adulţii s-au angajat în stabilirea unor 
obiective, în generarea de opţiuni şi în evaluarea lor etc. (deoarece este de la sine înţeles 
că au făcut-o într-o oarecare măsură). În schimb, au fost mai preocupaţi să determine 
dacă aceste aspecte ale luării deciziilor sunt duse la capăt mai eficient odată cu vârsta. 
Astfel încât, s-ar putea întreba: Adolescenţii au mai multe şanse să îşi stabilească 
obiective multiple şi flexibile odată cu vârsta ? Să genereze un set de opţiuni prin care să 
ducă la îndeplinire aceste obiective ? Să folosească strategii care să-i ajute să descopere 
„cel mai bun procedeu? Adolescenţii şi adulţii au mai multe şanse să anticipeze consecinţele 
deciziilor lor decât preadolescenţii şi copiii? Există dovezi că copiii învaţă din succesul 
şi eşecul deciziilor pe care le iau odată cu vârsta? 

Deoarece lucrările despre luarea deciziilor sunt relativ puţine, încă nu este posibil să 
găsim răspunsuri ferme pentru astfel de întrebări importante (Byrnes, 1998 ; Klaczynski, 
Byrnes şi Jacobs, 2001). Cu toate acestea, există dovezi că adolescenţii au mai multe 
şanse decât preadolescenţii şi copiii : | 

a) Să înţeleagă diferenţa dintre opţiunile care pot să ducă la îndeplinirea mai multor 
obiective şi cele care să ducă la îndeplinirea unui singur obiectiv a na şi McClenny. 


1994; Byrnes, Miller şi Reynolds, 1999). 

b) Să anticipeze o gamă mai largă a consecinţelor acţiunilor lor (Lewis, 1981; Halpern- 
-Felsher şi Cauffman, 2001). 

c) Să înveţe din succesul şi eşecul deciziilor lor odată cu înaintarea în vârstă (Byrnes şi 
ir m maj 1994; Byrnes, Miller şi Reynolds, 1999). 


Se mai sugerează că adolescenţii pot să ia slapi mai bune atunci când, în plan 
metacognitiv, înţeleg factorii care afectează calitatea procesului de luare a. deciziilor 
(Miller şi Byrnes, 2001; Ormond er al., 1991). Totuşi, majoritatea studiilor menţionate 
au presupus muncă de laborator, scenarii ipotetice sau autoraportări. În contexte reale 
pot interveni factori care să afecteze radical calitatea deciziilor. De exemplu, adolescenţii 
ar putea să creadă că vor înregistra un rezultat pozitiv şi-să constate ulterior că nu era 
aşa. Astfel, lipsa de autocunoaştere poate duce la erori grave. De asemenea, stări intense 
de excitare sau de beţie pot duce la diminuarea gravă a capacităţii de a genera, evalua şi 
implementa opţiuni de succes. Ca urmare, adolescenţii şi adulţii care se prezintă bine în 
laborator pot lua decizii proaste în afara lui dacă le lipsesc strategiile de autocontrol 
pentru a face faţă situaţiilor (de exemplu, tehnici de autoliniştire, capacitatea de a rezista 
îndemnurilor congenerilor de a bea etc.). Evident, în acest domeniu este nevoie de mai 
multe studii care să analizeze problemele respective şi să reia demersurile care s-au 


întreprins deja. 


Deprinderile de memorare şi restricţiile de procesare. De-a lungul anilor, cercetătorii 
în domeniul memoriei au introdus o serie de distincţii teoretice pentru a structura o gamă 
largă de descoperiri legate de indivizii sănătoşi, respectiv de cei cu leziuni la creier 
(Squire şi Knowlton, 1995). De exemplu, se face distincţie între capacitatea de a menţine 
informaţiile în plan conştient (de exemplu, memoria de lucru) şi informaţiile care sunt 
stocate permanent în modelele de conexiuni neurale (de exemplu, memoria de lungă 
durată). În cadrul comparaţiei dintre memoria de lucru şi memoria de lungă durată s-au 
mai făcut şi alte distincţii importante (de exemplu, memoria de lucru verbal versus. 
memoria de lucru spaţial). Mai mult, cercetătorii au considerat că este necesar să facă 
distincţie între îmbunătățirile subconştiente ale deprinderilor în timp (memoria implicită) 
şi informaţiile care pot fi utilizate după ce sunt extrase din memoria de lungă durată 
(memoria explicită). Alte caracteristici ale sistemului de memorare a omului cuprind 
restricţiile care limitează numărul de informaţii ce pot fi menținute în memorie înainte să 
dispară şi strategiile pentru a depăşi aceste restricţii şi a stoca informaţii noi în memoria i 
de lungă durată (de exemplu, repetițiile). După toate probabilitățile, cercetătorii care 
studiază dezvoltarea cognitivă ar putea ţine evidenţa schimbărilor legate de vârstă în 
cazul oricărui aspect al memoriei (de exemplu, memoria de lucru, memoria implicită, 
strategii etc.) Totuşi, după cum a fost şi cazul anumitor tipuri de raționamente, majoritatea 
studiilor despre memorie au analizat mai mult schimbările care au loc de la naştere până 
la vârsta de 10 ani. Accentul pus pe preadolescenţă a devenit exagerat în ultimii ani, 
foarte mulţi cercetători lansându-se în determinarea competenţelor copiilor de a fi 
martori în cazurile de crimă (Bjorklund, 1999). 

Cu toate acestea, câteva studii ale dezvoltării memoriei în adolescenţă au fost efectuate 
incă de la începutul anilor '90. De exemplu, Paniak et al. (1998) au creat norme de 
vârstă pentru cei cu vârste cuprinse între 9 şi 15 ani (N > 700) pe scala memoriei logice 
şi cea a reproducerii vizuale a WMS-R (Wechsler Memory Scale-Revised). Pe scala 
memoriei logice, participanţilor li se cere să-şi aducă aminte cât mai multe detalii despre 
două fragmente care le sunt citite. În subtestul reproducerii vizuale, participanţilor li se 
prezintă mai multe figuri geometrice timp de 10 secunde, după care li se cere să 
identifice fiecare figură dintre patru variante. Rezultatele au arătat că scorurile la 
amintirile instantanee pe scala memoriei logice s-au îmbunătăţit constant odată cu vârsta 
(de exemplu, de la 43% la cei de 9 ani până la 63% la cei de 16 ani) şi că o întârziere 
a provocat o descreştere de aproximativ 5% la toate palierele de vârstă. Pe scala 
reproducerii vizuale, performanţele au crescut constant de la 73% la cei de 9 ani la 89% 
la cei de 15 ani. Altă descoperire a constat în faptul că manipularea întârzierii a provocat 
o pierdere de două ori mai mare la copiii de 9-11 ani decât la cei de 12-15 ani. 

Zald şi lacono (1998) au înregistrat dezvoltarea memoriei de lucru spaţiale în cazul 
a 500 de adolescenţi cu vârste cuprinse între 14 şi 20 de ani. Memoria de lucru spaţială 
a fost evaluată cerându-li-se participanţilor să îşi amintească locaţia unui simbol de pe 
monitorul unui calculator după o scurtă întârziere în timpul căreia a fost introdusă o 
sarcină cu interferenţă verbală (pentru a limita repetiţia camuflată). Ratele de eroare 
după întârzierile de 8 şi 14 secunde au fost de 83% şi 93% în cazul adolescenților de 14 ani, 
respectiv de 72% şi 80% în cazul celor de 20 de ani (aceştia s-au descurcat mai bine). 
Într-un context controlat, cu amintire instantanee şi fără interferenţă, ratele de eroare au 
fost de doar 24% la fiecare nivel de vârstă. Astfel, întârzierile şi interferența au produs 
scăderi bruşte ale performanţelor cu precădere la subiecţii mai tineri. Diferenţele dintre 
grupurile de vârstă au fost semnificative în toate contextele, în afară de cele controlate. 
Aşadar, memoria de lucru spaţială pare să se îmbunătăţească în adolescenţă. Exprimată 
ca măsură a efectului, diferenţa de vârstă în contextul cel mai dificil a fost d = 0,47 (0 
jumătate din deviația standard). Swanson (1999) a obţinut rezultate similare pentru 
memoria de lucru, atât verbală, cât şi spaţială, la un eşantion de 778 de persoane. S-au 
identificat creşteri constante de memorie între 6 şi 35 de ani, dimensiunea efectului fiind 
"cuprinsă în limita a 040. 

Wood er al. (1999) le-au cerut elevilor din patru clase de nivel diferit să înveţe 60 de 
lucruri adevărate folosindu-se de o metodă proprie sau de o abordare numită interogare 
elaborată (care oferă răspunsuri la întrebări de tipul „de ce” pentru fiecare fapt). După 
o perioadă de studiu, elevilor li s-a cerut să îşi aducă aminte cât mai multe lucruri. 
Rezultatele lor au fost următoarele : în timp ce elevii de clasele a V-a şi a VI-a şi-au 

amintit 38% dintre lucrurile învăţate, cei de-a IX-a şi a X-a, studenţii în primul an şi cei 
din anii terminali şi-au amintit 43%, 58%, respectiv 60% din cunoştinţele învăţate. 
Cifrele corespondente în contextul autodidactic au fost de 28%, 34%, 52% şi, respectiv, 
59%. În viziunea lui Wool et al., rezultatele ar sugera că interogarea elaborată a fost mai 
eficientă în cazul preadolescenţilor, probabil deoarece adolescenţii au folosit o tehnică 
proprie. Diferenţa dintre studenţii din anii terminali şi elevii dintr-a V-a şi a VI-a a 
produs o măsură a efectului semnificativă pentru fiecare context (d = 1,69, 2,32 pentru 
tecare context). 
Cycowicz et al. (2000) au efectuat un studiu pentru a stabili dacă performanţa la 
„ Câteva teste de memorie implicită avea să se îmbunătăţească odată cu vârsta, la fel ca în 

cazul testelor de memorie explicită (precum cele folosite de Paniak er al., 1998 ; Zald şi 
Iacono, 1998; Wood er al., 1999). Memoria implicită a fost evaluată folosindu-se un test 
cu fragmente de imagine. În acest caz, fragmentele unei imagini urmau să fie adăugate 
până când persoana putea identifica întreaga imagine. După etapa de identificare, participanţilor 
li se cerea să îşi amintească imaginile şi să le recunoască. Pentru a ajunge la un nivel 
general de performanţă, Cycowicz et al. au împărţit grupurile în funcţie de nivelul de 
performanţă identificat la eşantioanele de adulţi. Rezultatele au arătat că cei de 5-7 ani, 
în comparaţie cu adulţii, şi-au amintit 31% dintre imagini şi au recunoscut 33% dintre 
ele. Cifrele în cazul celor de 9-11 ani au fost de 68% (imagini amintite), respectiv 54% 
(imagini recunoscute), iar cei de 14-16 ani şi-au amintit 90% dintre imagini şi au 
recunoscut 87% dintre ele. Ca atare, în jurul vârstei de 15 ani, performanţa adolescenților 
O atinge pe cea a adulţilor. Autorii au tras concluzia că „memoria implicită, la fel ca şi 
cea explicită se dezvoltă odată cu vârsta” (p. 19). | 

Lehman et al. (1998) au evaluat schimbările de vârstă în ceea ce priveşte capacitatea 
de a uita intenţionat anumite informaţii. Aici, indiciile arătau care informaţii vor fi 
amintite şi care vor fi uitate. Elevii de clasele a VIII-a şi a IX-a au demonstrat o memorie 
semnificativ mai bună pentru informaţiile pe care trebuiau să şi le aducă aminte şi 
semnificativ mai slabă în cazul informaţiilor care trebuiau uitate, în comparaţie cu elevii 
de clasa a III-a. Autorii au explicat această diferenţă prin faptul că cei mai mici sunt mai 
puţin pricepuţi în procesul de codificare. 

Spre deosebire de cele patru studii menţionate care au descoperit schimbări considerabile 
în ceea ce priveşte performanţele de memorie între copilărie şi adolescenţă, alte câteva 
studii au constatat schimbări mult mai mici sau nici una. De exemplu, într-un studiu 
dedicat vitezei de recuperare a informaţiilor, List, Keating şi Merriman (1985) au 
descoperit o reducere cu 44% a vitezei cu care copiii de clasa a IV-a până la a VIII-a 
puteau identifica şi analiza literele (de la 884 msec până la 587 msec). Între clasa a 
VIII-a şi facultate, viteza de recuperare s-a redus cu alte 15 procente (de la 587 msec la 
507 msec), dar această schimbare nu a fost semnificativă. Astfel, în vreme ce elevii de 
la toate cele trei nivele au fost relativ rapizi în reacţii, performanţele s-au îmbunătăţit 
între 9 şi 13 ani. Într-un studiu al recunoaşterii false, Seamon er al. (2000) au stabilit că 
puţini subiecţi de clasele I, a V-a şi facultate făceau erori în ceea ce priveşte identificarea 
imaginilor pe care le văzuseră înainte într-o etapă de simulare. Nu s-au constatat diferenţe * 
de vârstă notabile. 

Aşadar, diferenţele de vârstă în cazul memoriei nu apar întotdeauna atunci când îi 
comparăm pe copii, adolescenţi şi adulţi. Variabilele care par să afecteze amploarea 
diferenţelor de vârstă cuprind: 


a) Situaţia în care elevii trebuie să înveţe informaţii în Erica experimentului sau să 
recupereze ceva ştiut dinainte. 
b) Durata întârzierii dintre apariţia stimulului şi momentul în care li se cere să recupereze 


informaţiile. 

Orientările metacognitive 


Ultimul aspect al cunoaşterii pe care îl vom analiza se referă la capacitatea de a reflecta 
asupra propriilor cunoştinţe sau asupra cunoştinţelor altora şi de a le evalua (Moshman, 
1998). Pentru a ilustra o astfel de capacitate, trebuie să remarcăm că există o diferenţă 
între a ne aminti o descriere exactă a unui eveniment istoric (de exemplu, Masacrul de 
la Boston) şi a evalua calitatea dovezilor în baza cărora se face descrierea (de exemplu, 

cum putem şti sigur cine a apăsat primul pe trăgaci?). Mai mult, ar trebui să existe o 
corespondenţă între numărul de explicaţii posibile şi nivelul de siguranță (Byrnes şi 
Beilin, 1991). De exemplu, dacă doi suspecți ar fi putut să comită O infracţiune, detectivul 
ar trebui să fie mai nesigur de vinovăția unui individ decât dacă numai o singură 
persoană ar fi putut comite infracţiunea. În aceeaşi ordine de idei, trebuie să fim mai 
siguri de veridicitatea unui eveniment istoric atunci când există un număr considerabil de 
dovezi decât atunci când dovezile sunt puţine sau îndoielnice. 

În final, oamenii de ştiinţă sunt conştienţi de diferenţa dintre teoriile lor şi dovezile 
de care ar fi nevoie pentru a le susţine (Kuhn, 1992). Mai mult, ei ştiu că experimentele 
tind mai curând să ridice întrebări decât să aducă răspunsuri. Când ajung adolescenţii să 
fie de acord cu vechea zicală : „Cu cât ştii mai mult, cu atât îţi dai seama cât de puţin 
cunoşti ? ”. 

Cercetătorii s-au axat pe capacitatea adolescenților de a reflecta asupra sursei cunoştinţelor 
lor şi asupra opiniei lor şi a altora în legătură cu cazul în discuţie (Moshman, 1998). Unii 
le-au cerut adolescenților să ia în considerare perspective legate de chestiuni controversate 
(de exemplu, pedeapsa cu moartea, evoluţia speciilor, substanţe despre care se crede că 
ar fi cancerigene), în vreme ce alţii au folosit întrebări care au analizat convingerile 
epistemologice (de exemplu, „Fie înveţi repede un material dificil, fie nu-l înveţi deloc”). 
Rezultatele tuturor studiilor menţionate mai sus sugerează că preadolescenţii sunt la 
început obiectivişti şi presupun că toate cunoştinţele sunt sigure şi pot fi învăţate repede 
prin observare. La începutul adolescenţei apare o tranziţie către relativism, bazată pe 
ideea că adevărul/perspectiva cuiva este la fel de bun/bună ca şi al/a celuilalt. Spre 
„ sfârşitul adolescenţei şi începutul vieţii de adult, individul înţelege tot mai mult că, deşi 
există multe perspective, sunt şi tehnici care se bazează pe dovezi sau pe raționamente 
pentru evaluarea acurateţei sau validității fiecărei afirmaţii. Cu alte cuvinte, nu toate 
perspectivele sunt la fel de „bune” (Chandler, Boyes şi Ball, 1990; Kuhn, 1992; 
Kitchener et al., 1989; Schommer, 1998; Schommer er al., 1997). 


De ce se dezvoltă cunoaşterea în adolescenţă ? 


Am văzut că în fiecare dintre domeniile cunoaşterii descrise în capitolul de faţă (de 
exemplu, cunoştinţe, raţionament, luarea deciziilor, memorie şi orientările metacognitive), 
adolescenţii şi adulţii au demonstrat o competenţă intelectuală mai mare decât preadoles- 
cenţii. Ultimii, în schimb, au mai multe competenţe decât copiii. Literatura de specialitate 
„mai Sugerează că “cercetătorii au subestimat uneori deprinderile de raţionament ale 

preadolescenţilor (de exemplu, sunt mai pricepuţi decât s-a presupus iniţial) şi le-au 
Supraestimat pe cele ale adolescenților şi adulţilor (de exemplu, sunt mai puţin pricepuţi 
decât s-a presupus iniţial). Ce mecanisme de dezvoltare sunt responsabile pentru un 
astfel de pattern general al rezultatelor? În momentul de față nu se poate da nici un 
răspuns ferm la această întrebare, dar pot fi propuse şi evaluate pe scurt câteva posibilităţi. 

Prima este noţiunea de echilibrare a lui Piaget. Deşi este firesc să presupunem că a) 
există o tensiune între forțele de asimilare şi adaptare în ceea ce priveşte sporirea 
volumului de cunoştinţe şi b) experienţa are un rol important în sporirea volumului de 
cunoştinţe, noţiunea de echilibrare este dificil de testat. Totuşi, încercările recente de a 
modela echilibrarea în simulări conective ar putea oferi un mijloc prin care anumite 
afirmaţii despre acest proces pot fi evaluate empiric, (Mareschal şi Shultz, 1996). 

A doua posibilitate este un proces de tip neural. În mod ideal, acest proces ar trebui 


să poată explica: 


a) Sporirea capacităţii de a coordona dimensiunile multiple ale unei probleme. 

b) Schimbările referitoare la memoria de lucru, codificare şi recuperare. 

c) Creşterile vitezei de procesare care au loc în diferite domenii. 

d) Îmbunătăţirea deprinderilor metacognitive şi de reflecţie descrise în mai multe secţiuni 
din capitolul de faţă (Halford, Wilson şi Phillips, 1998; Kail, 1996; Moshman, 
1998; Waltz er al., 1999). S-a sugerat că maturizarea lobilor frontali ar putea fi 
responsabilă pentru multe dintre tendinţele datorate vârstei discutate în acest capitol 
(Case, 1992). Afirmația pare plauzibilă, dat fiind că neuronii din 'lobii frontali 
continuă să se maturizeze în adolescenţă (Byrnes, 2001b ; Johnson, 1997), iar studiile 

„neuroştiinţifice au stabilit rolul lobilor frontali în gândirea multidimensională, conştiinţa 
de sine, metamemorie şi memoria de lucru (Byrnes, 2001b; Halford er aL., 1998; 
Walty er al., 1999). Mai mult, lobii frontali sunt conectaţi cu foarte multe structuri 
corticale şi subcorticale, ceea ce ar putea asigura un mecanism prin intermediul 
căruia să crească viteza de procesare în diverse domenii. Totuşi, schimbările neurale 
ar putea fi o consecinţă a altor schimbări legate de dezvoltare, şi nu o cauză a lor. De 
exemplu, se ştie că în creier au loc schimbări atunci când oamenii trec prin experienţe 
noi şi dobândesc cunoştinţe (Byrnes, 2001b). Conexiunile sinaptice se rearanjează, 
iar învelişurile mielinice formează ansambluri mai complexe şi bine definite. În plus, . 
oamenii care posedă foarte multe cunoştinţe (de exemplu, experţii) îşi amintesc mai 
mult decât ceilalţi oameni şi au o viteză mai mare de procesare. Astfel se pot explica 
anumite descoperiri apelându-se doar la cunoştinţe. Mai mult, îmbunătățirile memoriei 
de lucru şi ale orientărilor metacognitive continuă mult după adolescenţă (şi mult 
după ce lobii frontali ajung la maturitate). Astfel, deşi bilanţul neural este contrariant, 
rămâne să fie analizat şi verificat atent. 


A treia posibilitate este educaţia. În mod evident, principala sursă a modificărilor din 
adolescenţă în ceea ce priveşte cunoştinţele o constituie liceul şi facultatea (Byrnes, 
2001a). În plus, cercetătorii care studiază raţionamentul deductiv, luarea deciziilor, 
raţionamentul argumentativ, gândirea critică şi orientările metacognitive au descoperit 
sau au afirmat că educaţia pare să fie o variabilă-cheie în explicarea îmbunătăţirilor 
procesului de raţionare (Byrnes, Miller şi Reynolds, 1999; Kuhn, 1992: Kitchener er 
al., 1989; Pascarella, 1999; Schommer, 1998; Scribner, 1997). 

Desigur, este posibil ca toate cele trei explicaţii să fie corecte. De exemplu, educaţia 
şi experienţa ar. putea genera cunoştinţe şi schimbări la nivel mental care să corespundă 
cunoştinţelor în cauză. Aceste schimbări, pe de altă parte, ar putea duce în cele din urmă 
la interconexiuni şi la alte schimbări care să genereze o capacitate de gândire multi- - 
dimensională, de reacţie rapidă etc. În fine, modelele conective ale modificării cunoştinţelor 


(şi ansamblurile neuronale corespondente) pot fi folosite pentru a explica schimbările 
monotone şi conservatoare care au loc. 


Ce factori moderează exprimarea deprinderilor cognitive 
la adolescenţi ? 


În capitolul de faţă am observat în câteva rânduri că deprinderile cognitive se îmbunătăţesc 
în adolescenţă, dar performanţa adolescenților şi a adulţilor nu este nici pe departe cea 
mai bună. Ce factori limitează măsura în care sunt exprimate deprinderile de raţionament, 
de memorare şi metacognitive? De-a lungul anilor, unii au fost identificaţi, dar, din 
motive de spaţiu, vom menţiona doar câţiva. Primul factor care afectează în mare măsură 
nivelul performanţei este conţinutul oricărei sarcini date. După cum s-a sesizat de mai 
multe ori, prin selectarea atentă a conţinutului, care este familiar şi structurat în mod 
adecvat, cercetătorii pot aduce performanţa la nivele înalte şi pot elimina (sau chiar 
inversa) diferenţele de vârstă dintre copii şi adolescenţi sau dintre adolescenţi şi adulţi. 
Al doilea factor este stimulentul motivaţional al sarcinii (Klaczynski et al., 2001). 
Adolescenţii şi adulţii au performanţe mult mai bune în ceea ce priveşte sarcinile de 
raţionament şi gândire ştiinţifică atunci când sunt foarte motivaţi să-şi folosească deprinderile 
(de exemplu, când convingerile personale le sunt atacate). Al treilea factor este reprezentat 
de cererile de procesare a sarcinii. Cu cât există mai multe dimensiuni care trebuie 
coordonate şi reţinute în memoria de lucru, cu atât există mai multe şanse ca adolescenţii 
şi adulţii să recurgă la concentrarea asupra doar câtorva chestiuni de mare interes. 
Această regulă de bun-simţ implică faptul că cercetătorii pot creşte performanţa în cazul 
unor Sarcini complexe oferind foarte multe suporturi sau eşafodaje contextuale (de 
exemplu, materialele auxiliare externe pentru memorare, instruire etc. ; vezi Fischer, 
1980). În fine, cercetările în domeniul luării deciziilor au scos în evidenţă rolul important 
al emoţiilor în ceea ce priveşte performanţa. Emoţiile nu numai că stimulează procesul 
de luare a deciziilor (de exemplu, se fac opţiuni pentru a spori experienţa emoţiilor 
pozitive şi a diminua experienţa celor negative), dar pot să şi influenţeze radical 
performanţa atunci când sunt prea intense (Byrnes, 1998). Luarea unor decizii optime 
implică, printre altele, posibilitatea folosirii strategiilor de autocontrol (de exemplu, de 
autoliniştire) pentru a gestiona efectele emoţiilor. 

În măsura în care există o Variaţie corelată a genului şi etniei cu cunoştinţele (şi 
educaţia), motivaţia, capacitatea de procesare şi emoţiile, ne putem aştepta la diferenţe 
de performanţă la acelaşi nivel de vârstă în cazul sarcinilor care evaluează raţionamentul, 
memoria şi orientările metacognitive. Astfel, aşa cum cercetătorii pot manipula amplitudinea 
diferenţelor de vârstă prin selectarea atentă a conţinutului şi cerinţelor sarcinii, ei pot 
manevra şi amplitadinea diferenţelor de gen şi etnie (Byrnes, Miller şi Schaefer, 1999). 

Totuşi, ar fi greşit să presupunem că există vreo conexiune „naturală” între gen, etnie şi 
performanţa raţionamentului, deoarece genul şi etnia sunt doar variabile intermediare 
pentru alţi factori mai importanţi (de exemplu, educaţia şi experienţa ; vezi Byrnes, 
2001a, pentru o recapitulare a diferenţelor de gen şi etnie în cunoaştere). 


Implicaţiile 


Stimulaţi de dezbaterile anterioare privitoare la natura şi amploarea raţionamentelor 
formale operaţionale la copii, adolescenţi şi adulţi (Byrnes, 1988; Keating, 1990), 
cercetătorii au ajuns să perfecţioneze ceea ce s-a înţeles despre cunoaştere în adolescenţă. 
Fără a ţine seama de numeroasele încercări de a demonstra competenţa copiilor încă de 
la începutul anilor '80, prezenta recapitulare sugerează că deprinderile cognitive se 
dezvoltă în adolescenţă. Adolescenţii şi adulţii nu numai că au mai multe cunoştinţe 
decât preadolescenţii şi copiii, dar demonstrează şi o mai mare uşurinţă în a utiliza aceste 
cunoştinţe pentru a-şi aminti, a raţiona, a lua decizii şi a rezolva probleme. Mai mult, 
adolescenţii şi adulţii par să fie mai metacognitivi, reflexivi şi constructivişti în ceea ce 
priveşte înţelegerea minţii decât preadolescenţii şi copiii. Şi totuşi, nivelul de performanţă al 
primilor se apropie de mediocritate atunci când li se cere să înveţe sau să emită raționamente 
despre subiectele cerute la şcoală (de exemplu, matematică, ştiinţele naturii, istorie) sau 
despre chestiuni controversate (de exemplu, pedeapsa cu moartea, încălzirea globală). 

Care sunt implicaţiile acestor descoperiri pentru teorii, cercetări şi interesul public? 
În mod teoretic, ar fi important pentru cercetători să abordeze o perspectivă sintetică în 
care cele mai bune elemente ale teoriei lui Piaget, ale teoriei procesării informaţiilor, ale 
teoriei deciziei, motivaţiei şi neuroştiinţei sunt împletite într-un ansamblu extins al 
gândirii adolescentului. Nici o teorie nu poate face faţă, de una singură, întregii game de 
descoperiri descrise în capitolul de faţă. Dezvoltarea unei astfel de teorii ar fi importantă 
din mai multe motive. În primul rând, ar oferi o bază pentru studii noi şi inovatoare care 
să depăşească o evidenţă parţială a micilor schimbări din cadrul deprinderilor individuale. 
În al doilea rând, ar oferi o bază mai coerentă şi mai folositoare pentru înțelegerea celor : 
mai bune modalităţi de a-i învăţa pe adolescenţi. Recapitularea de faţă indică doar faptul 
că adolescenţii au dificultăţi atunci când se implică într-o gândire complicată care se cere 
la liceu şi în facultate. Ea oferă puţine indicii privitoare la modul în care aceştia pot 
depăşi astfel de dificultăţi. | 

În ceea ce priveşte politica şi implicaţiile legale ale rezultatelor prezentate aici, 

descoperirile făcute nu sunt suficiente pentru a putea trage o concluzie fermă. Un motiv 
important este acela că cercetătorii încă nu se pot pune de acord în legătură cu sensul 
reacţiilor privitoare la sarcinile de raţionare şi de luare a deciziilor (Klaczynski er al., 
2001). Dacă o reacţie ar putea însemna că persoana în cauză este raţională sau iraţională, 
reacţia respectivă nu ar putea fi folosită totuşi de avocaţi sau de judecători pentru -a-i 
stabili competenţa. Chiar dacă cercetătorii s-au pus de acord asupra celui mai bun 
răspuns la care trebuie să se ajungă în urma unui test, nu trebuie să uităm efectele 
radicale ale variabilelor moderatoare asupra performanţei (de exemplu, conţinut, emoţii 
etc.). Adolescentul poate părea competent atunci când i se cere să raţioneze în legătură 

cu anumite subiecte sau incompetent atunci când i se cere să raţioneze în legătură cu 
altele. Mai mult, ar putea spune ce trebuie în cazul unei evaluări, dar ar putea greşi 
atunci când este pus în situaţii reale, din cauza factorilor motivaţionali sau emoţionali. 


Ca urmare, necesitatea de a progresa atât pe plan teoretic, cât şi în ceea ce priveşte 
evaluarea este evidentă. 


Lecturi-cheie 


Moshman, D. (1998), „Cognitive development beyond childhood”, în W. Damon (ed. seriei), 
D. Kuhn, R.S. Siegler (ed. vol.), Handbook of Child Psychology, vol. 2: Cognition, Language, 
and Perception (pp. 947-978), Wiley, New York. 

Acest capitol oferă un rezumat excelent al cercetărilor contemporane în legătură cu dezvoltarea 
cognitivă a adolescentului şi o modalitate diferită de clasificare a studiilor faţă de cea prezentată 
în capitolul de mai sus. Se evidenţiază o diferenţă fundamentală între gândirea copiilor şi a 
adolescenților: capacitatea de a reflecta asupra propriei gândiri. 

Overton, W.F. (1990), Reasoning, Necessity, and Logic : Developmental Perspectives, Erlbaum, 
Mahwah, NJ. 

Volumul este o recapitulare excelentă a literaturii de specialitate legate de un domeniu-cheie de 
cercetare a dezvoltării cognitive la adolescenţi : raţionamentul deductiv. Toate capitolele relevă 
“faptul că, pentru a dobândi competenţe deductive, copiii au nevoie Mă, o perioadă destul de 
mare de timp. 

Capitolul 12 
Dezvoltarea morală în adolescenţă 


Judith G. Smetana, Elliot Turiel 


Introducere 


În anii '20, mulţi analişti sociali din Statele Unite erau convinşi că națiunea se afla 
într-un grav declin moral. În mare măsură, pentru acest declin erau învinuiți tinerii 
(printre care adolescenţii şi adulţii tineri), deoarece abandonaseră valorile tradiţionale, nu 
mai respectau autoritatea, cedaseră în favoarea propriilor interese şi îmbrăţişaseră 
preocupări individualiste (Fass, 1977). În acelaşi timp, alţi analişti sociali erau de părere 
că schimbările atitudinilor şi comportamentelor tineretului reflectau un progres moral, în 
sensul că tinerii erau dispuşi să conteste autoritatea şi normele tradiţionale în favoarea 
corectitudinii, egalităţii şi ambiţiei. Astfel de viziuni contradictorii în ceea ce priveşte 
„ adolescenţa sunt des întâlnite în secolul XX şi apar în multe lucrări ale cercetătorilor. De 
exemplu, în anii '60, tinerii americani (adolescenţii şi adulţii) erau luaţi în derâdere de 
unii din cauza egoismului lor, a lipsei de valori şi a individualismului, în vreme ce alţii 
îi lăudau pentru angajamentele lor morale de a diminua rasismul şi sărăcia, ca şi pentru 
eforturile de a pune capăt războiului. 

Pe de altă parte, spre sfârşitul anilor '80 şi în anii '90, unii analişti au susţinut că 
societatea trece printr-o gravă criză morală care a dus la creşterea delincvenţei juvenile, 
a consumului de droguri şi alcool în rândurile adolescenților şi a gravidităţii la vârste 
fragede (Bennett, 1992; Whitehead, 1993; Wynne, 1986). În aceeaşi ordine de idei, o 
serie de sociologi au afirmat că societatea americană se afla într-o stare de confuzie şi 
decădere morală, rezultată din lipsa de angajament faţă de răspunderea personală şi a 
concentrării sporite asupra obiectivelor individuale şi drepturilor personale (Bellah er 
al... 1985; Etzioni, 1993; Putnam, 2000). S-a mai spus că adolescenţii americani se 
află în avangarda individualismului radical şi că această stare de lucruri trebuie remediată 
prin înnoirea angajamentelor faţă de comunitate şi societate. Totuşi, alţii au argumentat 
că angajamentele sociale nu se află în declin (Ladd, 1999) şi că tineretul naţiunii nu 

poate fi caracterizat drept individualist sau nepăsător faţă de responsabilităţi (Youniss, 
MceLellan şi Yates, 1997; Youniss şi Yates, 1997). 

Cercetările din domeniul dezvoltării sociale şi morale au adus cu sine descoperiri 
care par să arate că adolescenţii au orientări contradictorii similare faţă de moralitate. Pe 
de o parte, se pare că devin relativişti şi îmbrăţişează o abordare nihilistă a moralității. 
Mai precis, unele descoperiri sugerează că adolescenţii sunt în continuare de părere că 
valorile morale sunt arbitrare, că orice poziţie asumată de un individ sau de un grup este 
la fel de validă ca oricare alta şi că oamenii ar trebui să fie liberi să creadă şi să facă ce 
vor (Kohlberg, 1984; Kohlberg şi Kramer, 1969; Perry, 1968). Totuşi, câteva analize 
ale dezvoltării morale avansează ideea că înţelegerea fundamentelor morale ale societăţii 
are loc prima dată în adolescenţă (Colby şi Kohlberg, 1987) şi că judecăţile morale 
bazate pe principii apar spre sfârşitul adolescenţei (Kohlberg şi Gilligan, 1971). Alţii au 
afirmat că angajamentele prosociale apar în adolescenţă (Eisenberg, 1990) şi că grija 
manifestată în relaţiile interpersonale se dezvoltă tot în adolescenţă (Gilligan, 1982). 

O mare parte dintre cercetările despre moralitatea în adolescenţă au fost efectuate în 
contextul eforturilor de a examina transformările judecăților morale din copilărie până la 
stadiul de adult. Kohlberg şi colaboratorii săi, care au extins cercetările lui Piaget legate 
de judecăţile morale din copilărie până la maturitate (1932/1965), au afirmat că, în 
copilărie, copiii sunt premorali. Eisenberg şi colaboratorii săi au examinat unul dintre 
aspectele judecății morale - judecăţile prosociale -, despre care credeau că a fost omis 
în cercetările anterioare care au vizat percepţia despre reguli şi interdicții. Gilligan şi 
colaboratorii săi s-au concentrat şi asupra aspectelor moralității pe care le credeau 
ignorate în lucrările anterioare - grija (în contradicţie cu dreptatea) în relaţiile interpersonale. 

În capitolul de faţă vom recapitula abordările şi descoperirile rezultate în urma 
cercetărilor. Totuşi, este necesar să luăm în considerare afirmaţiile analiştilor sociali, 
cum că adolescenţii sunt individualişti şi le lipsesc angajamentele morale, precum şi 
constatările rezultate în urma cercetărilor, adică relativismul şi nihilismul judecății 
adolescenţilor. De asemenea, trebuie să explicăm astfel de viziuni, aparent contradictorii, 
legate de adolescenţi. Adolescenţii pot avea simultan o dublă orientare şi nu i-ar deranja 
(Sau nici nu ar conştientiza) contradicţiile respective. În schimb, viziunea noastră este că, 
pentru a împăca perspectivele contradictorii legate de moralitatea adolescenților, este. 
nevoie de o altă abordare teoretică a dezvoltării sociale şi morale. Recapitulând cercetările 
empirice, încercăm să arătăm că moralitatea a fost caracterizată în termeni prea generali 
(de exemplu, în formularea lui Kohlberg), nereuşind astfel să mai explice alte aspecte ale 
judecăților sociale în formare. Mai mult, asemenea caracterizări globale, după părerea 
noastră, au caracterizat greşit dezvoltarea judecăților morale în copilărie. Desigur, ea are 
implicaţii asupra schimbărilor morale în adolescenţă, dar noi considerăm că în copilărie 
se dezvoltă judecăţi morale care ţin de bunăstare, dreptate şi drepturi şi că adolescenţii 
nu sunt premorali în judecăţile lor morale. 

În plus, din constatările făcute reiese că există o mare diversitate în judecăţile sociale 
şi morale ale adolescenților şi că judecata acestora variază în funcţie de contextele 
situaţionale. După discutarea ideilor propuse în legătură cu judecăţile morale şi prosociale 
şi în legătură cu preocuparea, vom oferi un cadru integrativ pentru înţelegerea constatărilor 
rezultate în urma cercetărilor, constatări ce iau în considerare dezvoltarea morală a 
adolescentului în contextul altor concepte sociale. În contrast cu perspectiva etapei 

globale, propunem ideea că judecăţile sociale ale adolescenților sunt eterogene şi ar 
putea viza judecăţi prescriptive în ceea ce priveşte dreptatea, bunăstarea şi drepturile, 
consideraţiile vizavi de societate şi convenţiile sociale, precum şi faţă de obiectivele şi 
drepturile personale. În loc să le considerăm lipsite de substanţă sau contradictorii, 
afirmăm că aceste tipuri de judecăţi reflectă lumile sociale ale adolescenților şi pot fi 
aplicate - individual sau împreună - în situaţii de alegere sau conflict. Astfel, pentrua 
înțelege moralitatea adolescenților, cercetătorii trebuie să ia în considerare atât schimbările 
evolutive, cât şi variațiile situaţionale în cazul judecăților lor morale şi sociale. Foarte 
multe studii au examinat dezvoltarea morală în adolescenţă ori au recurs la eşantioane de 
adolescenţi, copii sau adulţi. Aşadar, nu putem spera să oferim o analiză pe larg a 
lucrărilor despre dezvoltarea morală a adolescenților. Vom discuta însă despre cercetările 
făcute în legătură cu o multitudine de subiecte care ilustrează această poziţie. 


Adolescenţii judecă moral în funcţie de anumite principii ? 


Timp de câteva zeci de ani, principala paradigmă a cercetărilor legate de dezvoltarea 
morală a adolescenților, ajunsă la o popularitate maximă în anii '70 şi începutul anilor 
'80, a fost teoria dezvoltării judecății morale elaborată de Kohlberg (Colby şi Kohlberg, 
1987; Kohlberg, 1984). După cum ştim, pornind de la răspunsurile la dilemele ipotetice 
care au pus faţă în faţă preocupări conflictuale cu legea, viaţa, obligaţiile interpersonale, 
încrederea şi autoritatea, Kohlberg a afirmat că judecăţile morale se dezvoltă în cadrul a 
şase etape universale, secvențiale şi ierarhice ale unor concepte tot mai diferenţiate şi 
integrate. Teoria sa a vizat mai curând structura de bază a judecăților morale ale 
individului decât conţinutul sau deciziile particulare pe care le luau copiii şi adolescenţii. 

Conform celor afirmate de Kohlberg, judecăţile morale din copilăria mijlocie şi mare 
sunt structurate în funcţie de preocupările pentru ascultare, evitarea pedepselor şi nevoile 
instrumentale (denumite judecăţi „preconvenţionale” şi fiind împărţite în două etape). 
„Capacitatea sporită de observare a fost considerată în cazul copiilor drept eliberatoare de 
concentrarea asupra ascultării adulţilor şi sancţiunilor impuse de aceştia, ceea ce conduce 
la dezvoltarea unor perspective interpersonale şi sociale mai largi legate de: moralitate. 
La acest nivel, numit moralitate „convenţională” şi alcătuit din două etape, judecăţile 
morale au fost privite ca fiind structurate de înţelegerea obligaţiilor rolului, a nevoilor 
interpersonale şi a respectului pentru regulile sociale şi autoritate. Kohlberg a descris 
încă un nivel evolutiv al judecăților „postconvenţionale” sau principiale, structurate de 
"preocupări pentru respect reciproc, aranjamente contractuale între indivizi, drepturile şi 
obligaţiile lor şi concepte diferenţiate în legătură cu dreptatea şi drepturile. 

Ideea că structuri mai avansate ale gândirii apar în adolescenţă se bazează, în parte, 
pe afirmaţia că schimbările în structurile morale ale adolescentului se leagă de apariţia 
competenţelor în alte domenii, printre care şi dezvoltarea gândirii operaţionale formale 
şi a capacităţilor mai avansate de observare. De exemplu, logica operaţională formală a 
fost descrisă ca o condiţie „necesară, dar nu şi suficientă” pentru dezvoltarea judecății 
morale principiale. Deoarece logica operaţională formală (sau, după cum s-a admis 

„recent, operaţiunile formale timpurii) se dezvoltă la inceputul adolescenţei, în primele 

teoretizări s-a presupus că tranziţiile către adolescenţă erau marcate de apariţia juziăgăţilog 
morale principiale (Kohlberg şi Gilligan, 1971). 

Deşi modelul lui Kohlberg se axează în primul rând pe judecăţile legate de interdicții, 
Eisenberg a propus o succesiune similară în ceea ce priveşte dezvoltarea judecății morale 
prosociale, rezultată în urma programul ei extensiv de cercetare (revăzut în Eisenberg, 
1990, 1998). În cadrul acestor cercetări, copiilor şi adolescenților li s-au prezentat 
dileme ipotetice şi li s-a cerut să emită judecăţi în legătură cu altruismul în situaţiile în 
care influenţa regulilor sau legilor, a autorităţii şi a pedepselor sau a obligaţiilor formale 
este minimizată. 

Eisenberg a descris schimbări în icigetd morală prosocială, schimbări care alcătuiesc 
o succesiune pe cinci nivele, cele mai multe având loc înainte de adolescenţă. Mai precis, 
în copilăria mică, copiii sunt nepăsători faţă de dilemele prosociale, dar în şcoala 
primară apare o judecată mai profundă, dovadă a preocupării lor pentru a obţine 
aprobarea celor din jur. Spre sfârşitul şcolii primare creşte frecvenţa judecății în legătură 
cu concepțiile stereotipe despre comportamentul adecvat şi inadecvat, precum şi nivelul 
preocupărilor pentru aprobarea congenerilor. Preadolescenţa este caracterizată de orientări 
autoreflexive şi empatice sporite, care includ grija pentru ceilalţi şi un mai fin simţ al 
observării (Eisenberg, 1998). În trecerea la adolescenţă, tinerii judecă într-o măsură mai 
mare în ceea ce priveşte normele şi valorile internalizate, au un sentiment pozitiv legat 
de respectarea valorilor (sau cel de vină pentru nerespectarea lor), precum şi o preocupare 
sporită pentru drepturile celorlalţi, pentru dreptate şi bunăstare. Deşi se consideră că 
această succesiune reflectă din punct de vedere evolutiv modalităţi mai avansate de 
judecată morală prosocială, ea nu reflectă existenţa unor structuri ierarhice integrate, 
după cum a afirmat Kohlberg. Aşadar, indivizii ar putea folosi mai multe nivele de 
judecată, în funcţie de situaţii şi circumstanţe. 


Schimbările longitudinale în judecata morală şi prosocială 


În ciuda afirmațiilor de mai sus, multe constatări desprinse din cercetările unor astfel de. 
abordări nu au oferit probe concludente că majoritatea adolescenților americani dezvoltă 
o judecată condusă de principii sau judecăţi morale prosociale mai internalizate. În 
cercetările longitudinale ale lui Kohlberg (Colby şi Kohlberg, 1987), preadolescenţii 
s-au dovedit a fi în principal preconvenţionali în judecata lor morală, iar adolescenţii au 
rămas preconvenţionali ori au continuat să gândească preconvenţional pe măsură ce au 
trecut spre o etapă evolutivă mai înaltă, Pe la sfârşitul adolescenţei, aproape jumătate 
dintre participanţii lui Kohlberg au rămas în etapa a treia, etapă în care mulţi adolescenţi 
au rămas chiar şi în viaţa de adult. Judecata morală principială, definită de Kohlberg ca 
atrăgând după sine înţelegerea dreptăţii şi a drepturilor care nu depind de convențiile sau 
regulile societăţii, a apărut rareori în adolescenţă, iar judecăţile morale convenţionale, 
ce caracterizau cel mai bine nivelele de maturitate morală ale celor mai mulţi adolescenţi 
participanţi la studiile lui Kohlberg şi ale aitora, au apărut atât la începutul, cât şi la 
sfârşitul adolescenţei (Colby şi Kohlberg, 1987). După cum a concluzionat Lapsley 
(1990), aceste constatări nu subminează direct modelul de dezvoltare a judecății morale 

definit de Kohlberg, dar nici nu demonstrează clar că adolescenţa este o perioadă 
evolutivă unică pentru apariţia gândirii morale principiale. 

In aceeaşi ordine de idei, evaluările longitudinale care urmăreau copiii de la vârste 
preşcolare până la sfârşitul adolescenţei (19-20 ani) au scos la iveală o mare diversitate 
in patternul de dezvoltare al judecăților morale prosociale, deşi s-au observat şi unele 
tendinţe generale (Eisenberg, 1990, 1998). La fel ca şi în modelul lui Eisenberg, atât 
judecata morală prosocială orientată spre relaţiile interpersonale, cât şi judecata stereotipă 
ar părea să culmineze la mijlocul adolescenţei, după care să descrească până la începerea 
vieţii adulte. De asemenea, conform previziunilor, atât judecata autoreflexivă, cât şi cea 
internalizată par să se intensifice spre sfârşitul adolescenţei. Totuşi, mai surprinzător 
este că cercetările demonstrează o utilizare sporită a nivelelor mai joase de judecată . 
morală prosocială în aceeaşi perioadă. De exemplu, câteva studii au demonstrat că 
judecata hedonistă, dovedită a se afla în general în declin până la începutul adolescenţei, 
se intensifică de la mijlocul până spre sfârşitul ei, mai ales în situaţiile în care costul 
ajutorului este mare (Eisenberg, 1990, 1998). Astfel, aceste constatări sugerează că 
raţionarea morală prosocială, despre care se presupune că ar fi mai puţin dezvoltată din 
punctul de vedere al maturității, reapare spre sfârşitul adolescenţei. 

Descoperiri similare au fost făcute în urma cercetărilor despre schimbările longitudinale, 
măsurate prin metodele lui Kohlberg. După primele relatări ale lui Kohlberg şi Kramer 
(1969), reiterate apoi în legătură cu alte studii longitudinale (Colby şi Kohlberg, 1987), 
Kohlberg şi colaboratorii lui au constatat că un procent mic, dar destul de însemnat 
dintre subiecţii din clasa de mijloc regresau în ceea ce priveşte judecata morală între 
sfârşitul liceului şi primii doi ani de facultate (cu aproximaţie, 17-20 de ani). Adolescenţii 
care au regresat cel mai puternic au fost cei mai avansați, cu scoruri ce indicau că 
utilizează o combinaţie de judecată convenţională (etapa a patra) şi principială (etapa a 
cincea). Toate schimbările au atras după sine o regresie către relativismul instrumental 
din etapa a doua. Descoperirile de mai sus nu sunt compatibile cu teoria, în sensul că 
etapele sunt considerate a reprezenta structuri tot mai echilibrate care se transformă 
odată cu procesul de dezvoltare. Constatările pot însemna că mica parte a adolescenților 
care chiar ating judecata morală principială o pierd rapid spre sfârşitul adolescenţei, ea 
„ fiind înlocuită de diferite. tipuri de relativism al valorilor, de etica de situaţie şi de 
egoismul atât de aspru criticat de Bellah er al. (1985) şi Etzioni (1993). 


Diferenţele de gen în moralitatea adolescentului 


Gilligan (1982) a criticat teoria judecății morale a lui Kohlberg întrucât ar discrimina 
tinerele şi ar subestima maturitatea evolutivă a judecății lor morale. Ea a afirmat că 
judecata morală a fetelor, care de obicei se încadrează în moralitatea interpersonală 
caracteristică etapei a treia (spre deosebire de băieţi, a căror judecată se încadrează în 
moralitatea legii şi ordinii, caracteristică etapei a patra), reprezintă de fapt o orientare 
morală diferită, nicidecum mai puţin matură. Mai precis, Gilligan a afirmat că moralitatea 
băieţilor este orientată spre reguli, drepturi şi sine ca factor autonom, în vreme ce 
moralitatea fetelor este structurată prin prisma grijii, atrăgând după sine responsabilitatea 
faţă de alţii, nevoia de a evita răul şi sinele văzut ca parte integrantă a relaţiilor. Gilligan 

a spus că moralitatea grijii a fost trecută cu vederea în teoriile dezvoltării morale, 
întrucât cei mai proeminenţi teoreticieni erau bărbaţi, iar în cazul lui Kohlberg, teoria a 
fost iniţial elaborată pornindu-se de la subiecţi exclusiv de sex masculin. 

Totuşi, revizuiri extensive, precum şi o metaanaliză a 80 de studii care includeau 
tineri şi tinere încadraţi(te) în etapele lui Kohlberg au scos la iveală puţine diferenţe de 
gen în etapele morale, mai ales acolo unde nivelele educaţionale şi ocupaţionale erau 
controlate (Walker, 1984, 1991). Deşi rare, diferenţele de gen au favorizat fetele în 
copilărie şi la începutul adolescenţei, iar pe băieţi, la sfârşitul adolescenţei şi la începutul 
vieţii de adult, cu toate că diferenţele respective nu au fost semnificative în cadrul 
metaanalizei (Walker, 1984). Mai mult, în paralel cu studiile longitudinale ale lui 
Kohlberg, Walker a descoperit că nici băieţii, nici fetele nu au ajuns la stadiul judecății 
morale principiale. 

Afirmația lui Gilligan (1982) că judecata morală a fetelor este orientată mai mult spre 
grijă decât spre dreptate a fost analizată minuţios. Cercetările făcute pe câţiva subiecţi, 
cu precădere adolescenţi (printre care şi unii adulţi tineri ; Gilligan şi Attanucci, 1988), 
au demonstrat că băieţii şi fetele sunt orientaţi atât spre dreptate, cât şi spre grijă, deşi 
fetele tind să se concentreze asupra grijii mai mult decât băieţii. În plus, rezultatele 
numeroaselor studii care au testat afirmaţiile lui Gilligan au demonstrat că, indiferent de 
vârstă, patternurile variază în funcţie de contextele situaţionale în care sunt evaluate 
dreptatea şi grija. 

Walker (1991) a adus argumente convingătoare că diferenţele de gen în judecata 
morală pot fi atribuite mai ales diferenţelor de conţinut al dilemelor, deşi în studiul său 
longitudinal al discuţiilor morale în familie (1991) a identificat puţine diferenţe de gen în 
judecata adolescenilor, indiferent dacă era vorba de dileme ipotetice sau reale. Diferenţele 
de gen s-au manifestat numai în ceea ce priveşte judecăţile făcute de adulţi în legătură cu 
dilemele morale autogenerate, iar ele s-au datorat exclusiv diferenţelor de conţinut al 
dilemelor. Conflictele autogenerate ale femeilor adulte au vizat mai mult chestiuni 
morale de ordin personal (implicând anumiţi indivizi sau anumite grupuri cu care 
participantul a avut o relaţie semnificativă şi de durată), iar dilemele au generat mai 
curând o orientare spre grijă. Pe de altă parte, bărbaţii adulţi s-au concentrat mai mult 
asupra conţinutului impersonal (ce implica instituţii sau persoane pe care participantul. 
nu le cunoştea bine), care producea mai degrabă o orientare spre dreptate. 

Mai multe dovezi în ceea ce priveşte baza situaţională sau contextuală a orientărilor 
morale ale adolescenților au fost descoperite într-un studiu proiectat anume să analizeze 
echilibrul dintre dreptate şi bunăstare în judecata morală a copiilor şi adolescenților 
(Smetana, Killen şi Turiel, 1991). În acest studiu s-a constatat că adolescenţii, atât băieţi, 
cât şi fete, au dat o importanţă mai mare menţinerii preocupării pentru obligaţiile 
interpersonale sau pentru dreptate, în funcţie de caracteristicile situaţiilor. De exemplu, 
adolescenţii (precum şi copiii) au favorizat menţinerea obligaţiilor interpersonale atunci 
când relaţiile erau strânse (mai mult prieten decât cunoştinţă) sau când nedreptatea era 
minimizată. Totuşi, atunci când se punea accentul pe corectitudine, adolescenţii nu prea 
mai dădeau importanţă menţinerii relaţiilor interpersonale. Astfel, cercetările au indicat 
că au existat foarte multe inadvertenţe, atât pe plan intern, cât şi interpersonal, care nu 
se datorau doar genului indivizilor. Variaţiile respective puteau fi puse pe seama caracte- 
risticilor situaţionale ale dilemelor. 

Coerenţa judecății morale intercontextuale. Deşi doctrina de bază a paradigmei 
folosite de Kohlberg (1984) este că etapele sunt „ansambluri structurate” şi că indivizii 
trebuie să dea dovadă de coerenţă de la o sarcină la alta şi de la un context la altul în ceea 
ce priveşte nivelul evolutiv de judecată morală, rezultatele cercetărilor aruncă o umbră 
de îndoială asupra presupunerii legate de succesiunea etapizată propusă de Kohlberg. 
Numeroase descoperiri indică faptul că adolescenţii judecă la nivele mai joase în dilemele 
alternative la cele standardizate de judecată morală ale lui Kohlberg decât la dilemele 
sale standardizate. De exemplu, Gilligan şi colaboratorii săi (1971) au constatat că 
adolescenţii judecau de obicei în etapa a doua atunci când răspundeau la dilemele 
sexuale, deşi tot ei judecau în etapa a patra atunci când erau evaluaţi prin interviul asupra 
judecății morale standardizate al lui Kohlberg. Rezultate similare au fost semnalate de 
Krebs et al. (1991) după folosirea unei multitudini de dileme legate de conducerea sub 
influenţa alcoolului, afacerile şi liberul schimb, precum şi opţiunile de angajare în acte 
prosociale. În fiecare caz de mai sus, neconcordanţele dintre dilemele alternative şi cele 
standardizate au fost deseori mai mari de o etapă şi, de obicei, au atras după sine scoruri 
mai mici la dilemele alternative decât la interviul lui Kohlberg. Într-adevăr, o mare parte. 
a judecății morale a adolescenților în legătură cu dilemele de mai sus a fost catalogată 
drept relativism instrumental, specific etapei a doua. 


Moralitatea ca domeniu distinct al cunoaşterii sociale 


Descoperirile pe care le-am luat în considerare nu sunt concordante cu cadrele teoretice 
din care provin. În particular, există variaţii mai mari în funcţie de context şi mai multe 
judecăţi care par a fi în contradicţie cu tipul de judecăţi morale anticipate. De asemenea, 
dintr-o perspectivă globală precum cea a lui Kohlberg, descoperirile respective arată 
variaţii contextuale mai ample decât s-a anticipat. La fel, în ceea ce priveşte judecăţile 
despre dreptate şi grijă făcute de adolescenţi şi adolescente, există variaţii mai mari decât 
cele anticipate într-o perspectivă bazată pe gen, precum cea propusă de Gilligan. 
Descoperirile mai arată că adolescenţii fac mai multe judecăţi relativiste şi orientate spre 
sine decât s-a anticipat în cazul în care tranziţia de la copilărie la adolescenţă ar fi una 
care ar porni de la judecăţi premorale sau preconvenţionale şi ar ajunge la o înţelegere 
a regulilor morale şi a autorităţii. 

Cu toate acestea, constatările de faţă sunt compatibile cu o perspectivă alternativă 
asupra dezvoltării judecății morale, care le plasează în rândul altor domenii ale judecăților 
sociale şi personale ce încep să se formeze devreme în copilărie. Din acest punct de 
vedere, variațiile contextuale, evidente în cercetările despre adolescenţi, se datorează 
aplicării şi coordonării diferitelor domenii în contexte situaţionale. Lumea socială a 
adolescenților este complexă şi atrage după sine tipuri diferite de interacțiuni, pornind de 
la cele care ţin de dreptate, bunăstare şi drepturi (moralitate), continuând cu organizarea 
socială, structurile ierarhice, societatea şi convențiile sociale şi ajungând la realitatea 
psihologică a indivizilor şi la încercările lor de a căpăta o înţelegere psihologică a sinelui 
şi a celor din jur. Aceste tipuri de interacțiuni sociale şi judecăţi au fost descrise în ceea 


ce s-a numit ulterior perspectiva specificităţii domeniului asupra dezvoltării morale şi 
sociale. 

Kohlberg (Colby şi Kohlberg, 1987; Kohlberg, 1984) a avansat ideea că procesul de 
dezvoltare implică diferenţierea treptată a principiilor dreptăţii şi drepturilor de preocupările 
non-morale (de exemplu, preocupări convenţionale, pragmatice şi prudente). Contrar 
afirmației de faţă, o serie de cercetări exhaustive au demonstrat că înţelegerea dreptăţii, 
bunăstării şi drepturilor se dezvoltă de timpuriu în ontogeneză (vezi Smetana, 1995b, 
Tisak, 1995 ; Turiel, 1983, 1988 pentru prezentări ale cercetărilor ce sprijină afirmaţiile 
în cauză) şi se diferenţiază pe parcursul dezvoltării de alte concepte sociale, printre care 
şi convenţia socială şi chestiunile personale. 

Din această perspectivă, moralitatea reglează interacţiunile şi relaţiile sociale ale 
indivizilor în cadrul societăţii şi este definită ca înţelegerea morală prescriptivă a 
individului asupra felului în care oamenii ar trebui să se poarte unii cu ceilalţi. Judecăţile 
morale prescriptive se bazează pe conceptele de bunăstare (daună), dreptate şi drepturi. 
Copiii şi adolescenţii au evaluat chestiunile morale drept prescriptive, obligatorii, 
generalizabile şi nesacţionate sau nepedepsite de autorităţi. "Astfel, încălcările morale 
sunt considerate greşite din cauza trăsăturilor lor, la fel ca şi consecinţele lor pentru 
drepturile şi bunăstarea altora. | 

Totuşi, nu toate conceptele sociale sunt morale. Conceptele morale diferă atât din 
punct de vedere analitic, cât şi empiric de înţelegerea organizării sociale, a sistemelor şi 
convențiilor sociale. Convenţiile sociale au fost definite drept reglementări arbitrare, 
acceptate şi împărtăşite care coordonează interacţiunile indivizilor în cadrul sistemelor 
sociale şi promovează astfel funcţionarea fără cusur a grupurilor sociale. Chiar şi actele 
sociale convenţionale sunt arbitrare, în sensul că acţiunile alternative ar putea servi 
aceleiaşi funcţii ; ele au astfel legătură cu contextul social. În sisteme sociale diferite, 
reglementările convenţionale ar putea diferi, la rândul lor, şi totuşi ar putea folosi 
aceleiaşi funcţii simbolice de a oferi indivizilor o serie de aşteptări în ceea ce priveşte 
comportamentul adecvat. Deşi regulile morale sunt un aspect al organizării sociale, ele 
nu sunt definite de aceasta, ci sunt mai curând determinate de factori inerenţi interacțiunilor 
sociale (Gewirth, 1978; Turiel, 1983, 1988). O astfel de distincţie între moralitate Şi 
convenţie este în concordanţă cu analizele filosofice ale moralității (cf. Dworkin, 1978; 
Gewirth, 1978; Rawls, 1971), 

Moralitatea s-a mai remarcat din punct de vedere conceptual ca fiind diferită de 
cunoştinţele psihologice ale indivizilor sau de încercările lor de a se înţelege pe sine sau' 
pe alţii ca sisteme psihologice. Chestiunile personale reprezintă un aspect al cunoştinţelor 
psihologice care are o importanţă deosebită în ceea ce priveşte sfera de acţiune şi natura 
moralității. Deşi conceptele de drepturi şi solicitarea drepturilor sunt un aspect esenţial 
al moralității, s-a avansat ideea că drepturile îşi au baza în tentativele indivizilor de a 
stabili şi de a menţine un simţ al influenţei personale (Dworkin, 1978; Gewirth, 1978; 
Nucci, 1996; Nucci şi Turiel, 2000). În schimb, influenţa personală se poate exercita 
atunci când individul îşi impune controlul şi face afirmaţii în legătură cu chestiunile 
personale. Ele ţin numai de actant şi de aceea se consideră că nu fac parte dintre regulile 
convenţionale şi preocupările faţă de moralitate (Nucci, 1996 ; Smetana, 1995b; Turiel, 
1983, 1998); într-adevăr, dreptul de a lua decizii independente este un aspect al sinelui 
care îl desparte de lumea socială. Chestiunile de opţiune personală fac parte din aspectele 
intime ale vieţii şi presupun anumite preferinţe şi alegeri. Din punct de vedere psihologic, 
ele sunt considerate necesare pentru menţinerea sentimentului de acţiune personală şi de 
unicitate. 

Moralitatea, convențiile sociale şi cunoaşterea psihologică se dezvoltă din experienţele 
sociale diferenţiate şi din interacţiunile sociale ale copiilor şi adolescenților (pentru 
argumente în favoarea acestei afirmaţii, vezi Smetana, 1995b; Tisak, 1995; Turiel, - 
1998). O serie de studii observaţionale asupra interacțiunilor spontane ale copiilor au 
descris tipurile de interacțiuni sociale diferenţiate despre care se crede că ar duce la 
dezvoltarea cunoaşterii morale, convenţionale şi personale (Smetana, 1995b). Teoria 
domeniului social avansează ideea că moralitatea, convenţia socială şi chestiunile personale 
sunt sisteme evolutive şi conceptuale distincte şi capabile de autoreglare. O mare parte 
a cercetărilor din perspectiva domeniului au vizat modul în care copiii, adolescenţii şi 
adulţii diferenţiază şi coordonează diverse tipuri de concepte sociale în judecăţile şi 
justificările lor. De obicei, în studiile pe domenii diferenţiate, copiilor şi adolescenților * 
li se prezintă o serie de stimuli consideraţi drept prototipuri ale domeniilor respective şi 
li se cere să-i judece în baza unui set de criterii teoretice despre care se presupune că 
diferenţiază domeniile (universalizabilitate, inalterabilitate şi independenţă faţă de reguli 
şi autoritate în cazul moralității, respectiv relativitate contextuală, alterabilitate şi 
contingenţă în ceea ce priveşte regulile şi autoritatea în cazul convențiilor). Aceste 
cercetări au adus dovezi solide în sprijinul afirmației că, începând din copilărie, copiii 
diferenţiază diferitele tipuri de evenimente sociale, acte şi încălcări. Într-o măsură mai 
mică, cercetările au analizat traiectoria evolutivă a conceptelor în cadrul fiecărui domeniu. 

Cercetările indică faptul că preocupările morale din copilărie, în cazul egalităţii şi al 
tratamentului nepărtinitor al persoanelor (Davidson, Turiel şi Black, 1983; Nucci, 
2001), se transformă în preadolescenţă într-o preocupare pentru echitate sau în înțelegerea 
că tratamentul corect ar putea atrage după sine tratamente părtinitoare atunci când se iau 
în considerare diferenţele individuale în ceea ce priveşte nevoile şi statuturile (Damon, 
1977, 1980; Nucci, 2001). Preadolescenţii continuă să îşi consolideze înţelegerea morală 
a echităţii şi egalităţii (Nucci, 2001), iar în combinaţie cu elementul prescriptiv şi 
universalizabil al moralității, sunt mai capabili să îşi extindă conceptele morale de 
corectitudine şi bunăstare către persoane necunoscute sau care nu fac parte din grupul 
lor. În adolescenţă, conceptele de corectitudine devin mai cuprinzătoare şi dobândesc o 
aplicabilitate universală. Astfel, judecata morală în adolescenţă devine atât mai genera- 
lizabilă de la o situaţie la alta, cât şi mai capabilă de a ţine seama de variațiile situaţionale. 

Pe de altă parte, dezvoltarea cunoaşterii convenţionale atrage după sine o înţelegere 
progresivă a convențiilor privite drept funcţionale pentru reglementările societăţii şi 
ordinea socială şi o viziune asupra societăţii ca sistem social structurat ierarhic (Turiel, 
1983). Totuşi, cunoaşterea convenţională se dezvoltă printr-o serie de oscilări între 
afirmaţii şi negaţii legate de importanţa convențiilor în structurarea vieţii sociale (Turiel, 
1983). La începutul şi la sfârşitul adolescenţei, convențiile sunt respinse, fiind considerate 
„Nimic altceva decât” ordine arbitrare ale autorităţii (la începutul adolescenţei) sau 
pretenţiile societăţii (la sfârşitul adolescenţei). Constatările menţionate sugerează că 
ceea ce a fost descris ca regres al conceptelor morale ale tinerilor aflaţi în stadiul 
adolescenţei prelungite poate fi înţeles totuşi din punctul de vedere al coordonărilor 
dintre conceptele lor în curs de dezvoltare legate de moralitate, convenţie socială şi 
influenţă personală (Nucci şi Turiel, 2000). 

Coordonările în conceptele morale şi sociale 


Situaţiile ipotetice din interviul elaborat de Kohlberg au confruntat participanţii cu 
diferite considerente morale, cum ar fi furtul şi valoarea vieţii. Printre ele se numără şi 
situaţiile în care considerentele morale (de exemplu, furtul) sunt date ca exemplu în 
antiteză cu o preocupare convenţională (cum ar fi ascultarea de părinţi). În loc să reflecte 
transformări negative ale gândirii morale a adolescentului şi o aparentă creştere a 
relativismului moral, observaţiile lui Kohlberg în ceea ce priveşte gândirea morală a 
adolescentului pot fi raportate la natura polivalentă (atât morală, cât şi convenţională) a 
dilemelor propuse spre analiză adolescenților. În loc să indice un regres către relativismul 
instrumental din etapa a doua, constatările lui Kohlberg şi Kramer (1969) par să reflecte 
tentativele sistematice ale adolescenților de a-şi coordona conceptele legate de dreptate 
şi drepturi (în curs de dezvoltare) cu ceea ce înţeleg ei despre societate, convenţii şi 
sisteme sociale (Nucci, 2001 ; 'Turiel, 1974, 1977). Există conflicte şi confuzii deoarece 
adolescenţii încearcă să diferenţieze şi să integreze înţelegerea lor legată de moralitate ca 
fiind autonomă şi universal aplicabilă înţelegerii lor despre convenţii ca funcţii sociale 
arbitrare, relativiste şi servind funcţiilor societăţii (Turiel, 1974). În particular, ceea ce 
Kobhlberg şi Kramer (1969) au caracterizat drept regres al gândirii morale a adolescenților 
pare să atragă după sine incapacitatea lor de a coordona (şi incapacitatea cercetătorilor 
de a diferenţia) ceea ce înţeleg ei despre moralitatea tot mai extinsă şi mai aplicabilă cu 
ceea ce înţeleg despre convențiile sociale. Acestea din urmă par a se îndrepta spre negare 
la sfârşitul adolescenţei şi sunt privite ca „nimic altceva decât” standarde sociale 
codificate prin folosirea cotidiană (Nucci, 2001). Pe de altă parte, afirmaţiile despre 
convenţie care caracterizează înţelegerea adolescenților despre convențiile sociale atât în 
etape timpurii, cât şi mai târziu, împreună cu mult mai aplicabilele lor concepţii legate 
de moralitate par să fi fost tratate de cercetători drept exemple de judecată morală 
principială. 

Analize ale schimbărilor structurale ale sm dlem A morale pot fi importante pentru 
a înţelege dezvoltarea morală a adolescenților. Totuşi, acest exemplu (şi, în sens mai 
larg, descoperirile din domenii sociale distincte) sugerează că o relatare riguroasă a ' 
dezvoltării adolescentului trebuie să implice şi analize ale modului în care coordonează 
în gândire chestiuni morale şi non-morale (de exemplu, convenţionale, personale, practice 
sau pragmatice). Într-adevăr, caracteristicile dezvoltării sociale a adolescenților ar putea 
avea legătură cu felul în care ei cântăresc şi coordonează preocupările morale şi 
non-morale în diferite tipuri de situaţii sociale, precum şi tipurile inedite de situaţii 
sociale pe care adolescenţii le întâlnesc pe măsură ce se aventurează dincolo de graniţele 
familiei, în lumea grupurilor de congeneri. Diferitele afirmaţii despre natura moralității 
adolescenților (principială sau autonomă, respectiv relativistă sau egoistă) pot fi legate 
de eşecul general al cercetărilor întreprinse cu scopul de a separa diferite tipuri de 
concepte sociale în gândirea adolescentului şi de a lua în considerare felul în care aplică 
cunoaşterea morală, convenţională şi personală în situaţii sociale. Astfel de exemple sunt 
oferite puţin mai departe în acest capitol. 

Lumea socială a adolescenților este complexă. Deşi acest fapt este evident, o observaţie 
mai subrilă este aceea că, în situaţii morale directe, adolescenţii pot gândi şi acţiona 

moral. Adică marea majoritate a adolescenților se abţin de obicei să lovească sau să ucidă 
pe cineva, să fure, să mutileze, să se comporte necinstit sau să-i hărţuiască pe alţii, deşi 
au zilnic prilejul să o facă. Cum aceste situaţii nu necesită neapărat prea multă reflecţie 
morală, capacitatea adolescenților de a se abţine de la astfel de acte ar putea indica mai . 
mult decât nişte simple „obiceiuri morale” (de exemplu, Damon, 1988) şi mai degrabă 
accepțiuni ale faptului că moralitatea trebuie sprijinită. În plus, multe dintre chestiunile 
contestate în adolescenţă ar putea să nu reprezinte chestiuni morale, aşa cum arată 
cercetările despre autoritatea parentală şi conflictul dintre adolescenţi şi părinţi. Cerce- 
tările respective indică faptul că moralitatea poate fi sprijinită în unele situaţii şi că pot 
să apară conflicte la confluenţa dintre domenii. În plus, se mai arată că judecata 
adolescenților cu privire la ceea ce consideră ei că reprezintă zone de influenţă personală . 
se conturează tot mai clar. Cercetările despre autoritatea parentală sugerează că latura 


personală în raport cu moralitatea şi convenţia socială are o importanţă capitală pentru 
viaţa adolescenților. 


Consideraţiile adolescenților despre autoritatea legitimă 
a adulţilor 


Într-o serie de studii au fost analizate percepțiile adolescenților cu privire la legitimitatea 
diferitelor instanţe adulte de a emite reguli despre chestiuni ipotetic morale, convenţionale 
pe plan social şi personale (vezi Smetana, 1995a). Concluziile trase în urma acestor 
cercetări sunt concordante. Ele indică faptul că, în decursul celei de-a doua decade a 
vieţii, adolescenţii de diferite etnii şi origini culturale consideră că chestiunile morale 
sunt reglate legitim de adulţi — iar ei sunt obligaţi să respecte regulile morale parentale, 
odată ce acestea au fost stabilite de părinţi. Totuşi, judecăţile adolescenților în ceea ce îi 
priveşte pe adulţi ca autorităţi morale legitime sunt limitate din punct de vedere contextual. 
De exemplu, cercetările au indicat faptul că adolescenţii sunt aproape unanimi în a 
considera că părinţii au autoritatea morală de a regla actele morale în casă, dar nu şi la 
şcoală. Pe de altă parte, profesorii şi directorii de şcoli sunt priviţi ca autorităţi legitime 
ce reglează comportamentul moral al adolescenților la şcoală, şi nu acasă. 

Concluzia că adolescenţii consideră, în general, că adulţii au autoritatea legitimă să 
regleze chestiunile morale (adecvate din punct de vedere contextual) este sprijinită de 
cercetările care indică faptul că, uneori, chestiunile morale sunt surse de conflicte în 
relaţia adolescent-părinte (revăzut în Smetana, 1995a, 2002). În cadrul multor studii, 
adolescenţii şi părinţii aparţinând mai multor culturi rareori fac consideraţii despre 
conflictele reale în termeni morali. Conflictele morale au ţinut în principal de relaţiile 
interpersonale ale adolescenților cu fraţii, surorile sau prietenii ; astfel de chestiuni s-au 
transformat în conflicte cu părinţii numai atunci când ei au fost atraşi ca părţi terţe pentru 
a rezolva disputa. Astfel, aceste constatări, precum şi cercetările despre conceptele 
adolescenților legate de autoritatea adultă legitimă sugerează că problemele morale nu 
sunt discutabile în relaţiile părinte-adolescent, deoarece autoritatea morală (adecvată din 
punct de vedere contextual) a adulţilor este rareori pusă la încercare (deşi ne putem 
aştepta să fie pusă la încercare atunci când părinţii sunt nedrepţi). 

Totuşi, cercetările mai arată că adolescenţii contestă autoritatea adulţilor pe alte 
fronturi. O serie de studii au arătat că adolescenţii de etnii diferite (printre care şi cei de 
origine chineză, mexicană şi filipineză descrişi de Fuligny, 1998, şi afro-americani 
descrişi de Smetana, 2000) consideră în unanimitate că părinţii nu au autoritatea legitimă 
de a le regla problemele şi preferinţele personale, în vreme ce majoritatea părinţilor nu 
sunt de acord cu astfel de păreri. Părinţii cred, în general, că ei au autoritatea legitimă 
asupra actelor pe care adolescenţii le consideră ca ţinând de domeniul personal. 

Mai mult, constatările menţionate se regăsesc în cercetările despre conflictele părinte- 
-adolescent, ceea ce indică faptul că adolescenţii şi părinţii au viziuni diferite în legătură 
cu disputele. Părinţii îşi justifică opiniile despre conflicte apelând la convențiile sociale 
sau la preocupările pragmatice, în timp ce adolescenţii apelează în primul rând la 
exercitarea sau menţinerea influenţei personale (vezi Smetana, 1995a, 2002 ; Smetana şi 
Gaines, 1999). Foarte multe cercetări au demonstrat că, deşi limitele şi conţinutul 
domeniului personal pot fi canalizate de cultură, adolescenţii din culturile vestice şi 
non-vestice, deopotrivă, îşi afirmă domeniul personal (vezi Killen, McGlothlin şi Lee-Kim, 
2002; Nucci, 1996; Smetana, 2002). O interpretare a descoperirilor respective este 
aceea că adolescenţii, apelând la influenţa personală, demonstrează orientarea individualistă 
a culturii americane, care vizează obiectivele personale, drepturile individuale şi influenţa 
personală (Bellah er al., 1985). 

Totuşi, constatările cercetărilor nu sunt concordante cu o astfel de afirmaţie, deoarece 
tendinţele de a apela la influenţa personală au fost identificate în rândurile adolescenților 
din diverse contexte culturale şi etnice, printre care şi cele descrise ca fiind iniţial 
colectiviste. E vorba şi despre adolescenţii chinezi din Hong Kong şi de pe teritoriul 
Chinei (Yau şi Smetana, 1996, 2001), precum şi despre adolescenţii americani de origine 
chineză, mexicană şi filipineză (Fuligni, 1998). Aşadar, descoperirile nu par să reflecte 
o concentrare egoistă sau hedonistă asupra obiectivelor persoriale şi drepturilor individuale, 
aşa cum au afirmat analiştii sociali descrişi la începutul capitolului. Mai curând, 
cercetările de faţă sunt compatibile cu alte curente de investigaţii, care au demonstrat că 
tendinţa de a apela la influenţa personală reflectă un aspect al cunoştinţelor sociale ale 
copiilor şi servesc unei funcţii psihologice importante. De exemplu, după cum s-a 
remarcat într-o altă analiză (Killen, McGilothlin şi Lee-Kim, 2002; Nucci, 2001; 
Smetana, 2002), un număr tot mai mare de studii au indicat că, începând de la vârste 
fragede, copiii revendică cu tărie discreţia şi libertatea personală, iar aceste revendicări 
nu sunt doar cele ale subiecţilor din America de Nord. S-au descoperit aspecte similare 
în diverse culturi, deşi judecăţile despre alegerea personală şi dreptul personal s-au 
dovedit oscilante în funcţie de o serie de variabile, între care şi locul pe care îl ocupă 
cineva în ierarhia socială (vezi Nucci, 2001 ; Smetana, 2002 ; Turiel, 2002, pentru mai 

„multe detalii în acest sens). În plus, mamele din diverse contexte culturale şi etnice (vezi 
Smetana, 2002) s-au dovedit că sprijină controlul personal, considerându-l important 
pentru dezvoltarea copiilor lor. 

Astfel, cercetările despre conflictul adolescent-părinte arată că, departe de a reflecta 
orientări egoiste, apelurile adolescenților la influenţa personală ajută la sporirea factorului 
activ sau a sferei de acţiune personală a adolescenților şi astfel le reflectă autonomia sau 
ceea ce ii face diferiţi de ceilalţi (vezi Nucci şi Turiel, 2000; Smetana, 1995a, 2002, 
pentru mai multe detalii). Apelurile adolescenților la influenţă personală în contextul 
conflictului adolescent-părinte oferă un mecanism pentru renegocierea şi lărgirea graniţelor 

autorităţii adolescentului asupra sinelui. Este important să recunoaştem că 4 părinţii şi 
adolescenţii nu au pur şi simplu concepţii diferite ale domeniului personal. Multe dintre 
activităţile pe care adolescenţii le judecă drept personale sunt considerate la fel şi de 
către părinţi — însă aplicabile indivizilor cu vârste mai mari decât copiii lor. Într-adevăr, 
cercetările demonstrează că activităţile pe care părinţii cred că ar trebui să le controleze 
în cazul copiilor lor sunt lăsate în seama alegerii era a celor cu vârste mai Pali 
(Smetana, 2002). 

- În cercetările despre autoritatea parentală, s-au nb distincţii clare între chestiunile 
şi justificările morale, convenţionale şi personale. Însă nu toate situaţiile pot fi evaluate 
ca fiind doar morale sau non-morale. Multe situaţii pot fi ambigue din punct de vedere 
moral. De exemplu, cercetările din perspectiva domeniului sugerează că, în investigaţiile 
unde s-a aplicat modelul etapei (elaborat de Kohlberg) adolescenților care au făcut 
consideraţii despre sexualitate sau despre alte chestiuni precum comerţul corect şi 
practicile de afaceri, chestiunile analizate în dileme alternative puteau fi ambigue din 
punct de vedere moral sau pur şi simplu nu erau chestiuni morale. 

Înainte de a presupune că judecata în legătură cu o anumită chestiune poate fi 
analizată dacă include şi judecăţi morale, este necesar să precizăm ce tipuri de cunoştinţe 
sociale se aplică şi dacă indivizii privesc acţiunea respectivă ca fiind relevantă din punct 
de vedere moral (preocuparea noastră în acest caz este dacă adolescenţii privesc o 
chestiune ca aparţinând sau nu domeniului moralului - folosind criterii teoretice pentru 
a defini moralitatea, şi nu teoriile morale naive ale adolescenților —, şi nu dacă văd un 
anumit act sau comportament drept moral sau imoral, respectiv bun sau rău). Cercetările 
despre evaluările adolescenților în ceea ce priveşte comportamentele de asumare a 
riscurilor oferă o ilustrare utilă a chestiunii de faţă. 


Judecata morală a adolescentului în situaţii de risc 


„ Adolescenţa a fost descrisă ca o perioadă a asumării sporite de riscuri (Baumrind, 1987), 
iar comportamentele de asumare a riscului, precum consumul de alcool şi droguri, au 
consecinţe majore asupra societăţii. Cea mai mare parte a cercetărilor s-a concentrat 
asupra factorilor parentali şi de personalitate care prezic un grad sporit de asumare a 
riscului, însă tot mai multe studii au analizat dacă în cazul acestor chestiuni concepţiile 
adolescenților sunt inspirate de preocupări morale. | 

În câteva studii (Berkowitz, Guerra şi Nucci, 1991 ; Killen, Leviton şi Cahill, 1991; 
Nucci, Guerra şi Lee, 1991), adolescenţi de diferite vârste au fost puşi să clasifice 
comportamentele legate de consumul de alcool şi substanţe (cafeină, nicotină, marijuana, 
cocaină şi crack) ca fiind morale sau non-morale (şi aparţinând convențiilor, alegerii 
personale sau atitudinii prudente) şi să estimeze daunele pe care le provoacă sinelui şi 
celorlalţi. În general, studiile arată că, cu cât este drogul mai puternic, cu atât şansele să 
fie clasificat drept moral sunt mai mari, în baza justificării adolescenților şi a judecăților 
lor că actele sunt bune sau rele indiferent de legile existente. Cu cât adolescenţii au 
considerat drogul ca fiind mai dăunător, cu atât mai des au folosit justificări morale. Deşi 
clasificarea anumitor droguri variază de la un studiu la altul, consumul de cocaină şi 

crack a fost considerat, în general, drept o încălcare de ordin moral. Pe de altă parte, în 
diferite studii, fumatul şi consumul ocazional de băuturi alcoolice au fost considerate 
indubitabil drept chestiuni de alegere personală sau acceptabile din punctul de vedere al - 
atitudinii prudente („e acceptabil, dar prostesc, pentru că îţi face rău” ; Nucci, Guerra 
şi Lee, 1991). Majoritatea adolescenților care sunt de părere că folosirea drogurilor este 
acceptabilă au susţinut şi dreptul indivizilor de a-şi face rău singuri, însă nu atunci când 
actele respective au fost descrise ca având bila negative pentru cei din jur (Killen, 
Leviton şi Cahill, 1991). 

Mai mult, opiniile adolescenților în ceea ce priveşte drosubite erau legate p nivelul 
de utilizare al lor. Faţă de consumatorii ocazionali, consumatorii invederaţi au fost mai 
des de părere că utilizarea drogurilor este 'o chestiune personală, nu una legată de 
prudenţă, şi produce mai puţin rău (Nucci, Guerra şi Lee, 1991). Mai mult, Berkowitz, 
Guerra şi Nucci (1991) au descoperit că adolescenţii care considerau consumul de 
droguri drept o chestiune morală estimau mai des comportamentul respectiv ca fiind 
dăunător pentru sine şi pentru ceilalţi, ceea ce ducea Ia o utilizare mai puţin frecventă a 
drogului în cauză. Judecăţile despre daunele provocate au indicat dacă adolescenţii 
consideră consumul de droguri (alcool, ţigări şi marijuana) moral sau nu, iar clasificările 
domeniului, pe de altă parte, au arătat destul de precis dacă se va face uz de substanţe 
narcotice (Berkowitz er al., 1998). Nivelele mai scăzute de judecată morală au anticipat 
folosirea narcoticelor numai atunci când chestiunea respectivă a fost considerată morală. 

Astfel, clasificarea făcută de adolescenţi consumului de alcool şi narcotice ca fiind o 
chestiune morală (folosind criterii teoretice pentru a defini moralitatea) s-a raportat la 
concepţiile lor despre măsura în care astfel de comportamente sunt dăunătoare pentru 
sine şi pentru ceilalţi. Constatările sunt compatibile cu cercetările recente care au arătat 
că presupunerile informaţionale ale indivizilor, respectiv faptele, concepţiile ori teoriile 
pe care le au despre lumea socială, sunt diferite faţă de evaluările lor morale (Wainryb, 
1991), iar modificarea presupunerilor informaţionale poate schimba evaluările morale 
prin modificarea intenţiei actelor. 

Separarea componentelor morale, convenţionale şi gensogala ale actelor ajută şi la 
înţelegerea modului în care anumite trăsături ale situaţiilor afectează judecăţile, inclusiv 
moralitatea sau non-moralitatea chestiunilor în cauză. Deciziile morale devin problematice. 
mai ales în situaţiile în care statutul moral al situaţiei este ambiguu sau contestat ori 
atunci când preocupările morale vin în conflict cu alte tipuri de considerente. În unele 
contexte situaţionale, preocupările morale ar putea să predomine, iar gândirea morală a 
adolescentului ar putea fi autonomă. De exemplu, Helwig (1995b) a afirmat că poate 
exista un model evolutiv general în care concepte morale tot mai abstracte şi mai 
complexe se aplică iniţial în situaţii morale simple, după care în situaţii complexe, 
polivalente, care atrag după sine conflicte între preocupările imorale şi cele convenţionale. 
După cum se descrie în secţiunea următoare, acest model a fost elaborat în urma aplicării 
câtorva programe de cercetare, printre care şi cercetări despre concepţiile adolescenților 
în ceea ce priveşte drepturile civile sau excluderea/includerea din/în grupuri sociale. 

„a d în judecata adolescentului 


Educarea adolescenților pentru a fi cetăţeni de nădejde şi pentru a participa la realizarea 
democraţiei a fost identificată drept un obiectiv important al programelor de educaţie 
morală şi de structurare a caracterului adolescenților (Berkowitz şi Fekula, 1999). 
Astfel, s-a făcut apel la un număr mai mare de cercetări care să facă legătura între ideile 
adolescenților despre societate şi guvernarea corectă şi conceptele lor morale în curs de 
dezvoltare (Torney-Purta, 1990). Totuşi, cercetările recente au scos în evidenţă importanţa 
separării preocupărilor morale faţă de dreptate sau drepturi de conceptele convenţionale. 
Folosind o astfel de abordare, cercetările recente despre drepturile civile au oferit o 
modalitate de a clarifica neconcordanţele descoperite în studiile anterioare, contribuind | 
la înţelegerea proceselor evolutive în moralitatea adolescenților, 

Sondajele anterioare despre atitudinile americanilor faţă de drepturile civile (discutate 
pe larg în Turiel, Killen şi Helwig, 1987) arată că, deşi indivizii sprijină libertăţile şi 
drepturile atunci când întrebările despre astfel de chestiuni sunt puse în mod abstract, 
aceiaşi indivizi demonstrează un sprijin mult mai redus atunci când drepturile civile sunt 
descrise în contexte diferite. Aceste constatări au fost considerate indicatori ai lipsei de 
gândire morală principială a adolescenților. Pe de altă parte, Helwig (1995a) a afirmat că 
aceste descoperiri reflectă conflictele dintre diferitele concepte morale şi principiile 
aplicate în situaţii complexe. 

Pentru a testa o astfel de teorie, Helwig (1995a) a cerut unor adolescenţi (elevi de 
clasele a VII-a şi a XI-a şi studenţi) să emită judecăţi de valoare despre două exemple de 
drepturi civile (libertatea de opinie şi religioasă) prezentate în diferite tipuri de situaţii. 
El a constatat că, atunci când drepturile civile erau decontextualizate şi prezentate 
abstract sau prezentate în context, fără alte preocupări morale, preadolescenţii au 
exprimat concepţii sofisticate legate de drepturile civile; aproape unanim, sprijineau 
drepturile civile şi le judecau folosind criterii morale. 

Totuşi, concepţiile despre drepturile civile nu au fost aplicate în totalitate atunci când 
adolescenţii judecau situaţiile în care libertatea şi drepturile au fost prezentate în conflict | 
"cu legile şi egalitatea. În astfel de situaţii, libertatea de opinie şi cea religioasă nu aveau 
multe şanse de afirmare, ci, mai degrabă, erau subordonate altor preocupări. În general, 
adolescenţii au acordat prioritate drepturilor civile, exemplificate într-o gamă largă de 
situaţii, decât preadolescenţii. De asemenea, primii puteau integra evaluările proprii ale 
sistemelor legale şi ale faptelor şi puteau analiza atât restricţiile legale care ţin de 
drepturi, cât şi faptele care încălcau legile restrictive din perspectiva drepturilor abstracte. 
Mai mult, în cazul judecării situaţiilor polivalente care ilustrau conflicte între preocupările 
care ţineau de drepturi şi cele care ţineau de egalitate (de exemplu, între preocupări 
morale opuse), adolescenţii puteau să-şi coordoneze mai bine noţiunile de egalitate cu 
diferenţele dintre indivizi, aşa cum aveau să fie prezise în prezentarea schimbărilor 
evolutive în conceptele morale făcută de Nucci (2001). Astfel, constatările menţionate 
arată că judecăţile care par să atragă după sine excepţii de la principiile generale pot fi 
explicate prin prisma conflictelor din situaţiile polivalente. În studiul de faţă, eşecurile 
în încercarea de a sprijini drepturile civile în preadolescenţă s-au datorat dificultății 
adolescenților de a coordona diferite principii şi preocupări în ia a lor sociale, iar 
capacităţile respective au crescut odată cu vârsta. 

Un model evolutiv asemănător a fost observat în cercetările recente despre judecăţile 
copiilor şi adolescenților (de la 7-13 ani) în ceeace priveşte includerea şi excluderea din 
grupurile sociale (Killen şi Stangor, 2001). Cercetările respective au examinat evaluările 
actelor care au dus la excluderea din grup bazată pe stereotipuri privitoare la gen sau 
rasă. Cercetătorii au identificat mai întâi un set de activităţi de grup care prezintă 
stereotipuri legate de gen (de exemplu, baletul sau baseball-ul) sau de rasă (de exemplu, 
matematica sau baschetul), apoi, participanţilor la studiu li s-a cerut să evalueze şi să 
justifice diferite tipuri de excludere a congenerilor (de exemplu, băieţi care le exclud pe 
fete sau copii albi care exclud un copil negru). În concordanţă cu descoperirile lui 
Helwig (1995a), cercetările au scos la iveală faptul că, atunci când faptele au fost 
prezentate în contexte simple, fără alte preocupări concurente, copiii de diferite vârste au 
aplicat concepte morale şi au evaluat faptele ca fiind greşite, indiferent dacă acestea s-au 
conformat sau nu stereotipurilor. 

Au existat şi prezentări de situaţii polivalente. Participanţii au emis judecăţi şi despre 
doi copii care erau calificaţi în mod egal sau inegal, în sensul că un copil care se potrivea 
stereotipului era mai bun la activitatea în cauză. În aceste condiţii, copiii au făcut 
distincţii clare. Atunci când au fost descrişi ca fiind calificaţi în mod egal, cei mai mulţi 
au ales copilul care nu se potrivea stereotipului, alegere bazată pe preocupările morale 
legate de tratamentul egal. În general, atunci când alegerile aparţineau calificărilor 
inegale, copiii şi adolescenţii selectau copilul care era cel mai bine calificat, bazându-se 
pe preocupările (convenţionale) legate de procesele de grup. Totuşi, preadolescenţii 
încercau mai des să coordoneze preocupările morale legate de corectitudine cu preocupările 
convenţionale ale proceselor de grup (cu accent mai mare pe procesele de grup în 
rândurile preadolescenţilor). Cu alte cuvinte, chiar dacă au existat variaţii în judecăţile 
sociale despre includerea şi excluderea din grupurile sociale, adolescenţii au fost tot mai 
mult în stare să cântărească şi să coordoneze atât preocupările morale, cât şi cele 
convenţionale, în situaţiile complexe în care acestea intrau în conflict. 

În urma cercetărilor menţionate a mai apărut o descoperire interesantă. Atât în 
contexte simple, cât şi în cele polivalente, fetele au fost mult mai preocupate de 
corectitudine şi şanse egale decât băieţii. Situaţia este în contradicţie cu ipoteza lui 
Gilligan (1982), care spune că preocupările legate de corectitudine caracterizează mai 
degrabă orientarea morală a băieţilor decât a fetelor. Killen şi Stagor (2001) au afirmat * 
că aceste descoperiri S-ar putea datora unei mai mari experienţe şi sensibilităţi a fetelor 

faţă de aspectele morale ale excluderii. 

O extensie a cercetărilor menţionate mai sus oferă un sprijin indirect pentru afirmaţia 
de faţă. Horn (în curs de apariţie) a examinat modul în care identificarea adolescenților 
cu grupuri cu statut înalt sau scăzut (majorete, fotbalişti, fiţoşii de la şcolile private 
Versus jegoşii, drogaţii, goticii) le-a influenţat judecăţile legate de acceptarea sau excluderea 
grupurilor de congeneri. Adolescenţii care au aparţinut grupurilor cu statut înalt au 
considerat excluderea din grupuri mai puţin greşită decât cei care fie n-au făcut parte din 
nici un grup, fie au aparţinut unui grup cu statut scăzut. Ca atare, conceptele morale de 
corectitudine sau tratament egal au fost influențate atât de parametrii morali ai situaţiei, 
cât şi de poziţia adolescenților în ierarhia socială. 

Descoperirile menţionate sunt compatibile cu cele obţinute în urma unor cercetări 
extensive în legătură cu judecăţile despre drepturi şi alegeri personale în rândurile 
druzilor din Israel, care trăiesc într-o societate ierarhică (descrisă în Turiel, 1998, 

2002). Aceste cercetări au arătat că evaluările copiilor, adolescenților şi adulţilor în ceea 
ce priveşte corectitudinea diferitelor aranjamente sociale depind de poziţia ocupată în 
societate. Cei având roluri de subordonați (de exemplu, femeile), care s-au confruntat cu 
restricţii mai mari legate de alegeri şi drepturi, au evaluat anumite practici sociale ca 
fiind incorecte, spre deosebire de cei aflaţi în poziţii sociale dominante, cărora li se se 


acordă, poate, mai multe drepturi şi opţiuni (Wainryb şi Turiel, 1994). Împreună cu 


afirmaţiile lui Horn (în curs de apariţie), descoperirile menţionate aici demonstrează 
complexitatea şi omogenitatea judecăților morale şi sociale, care nu sunt cuprinse în 
şabloane ce descriu moralitatea în curs de formare în diversele etape ierarhice. Studiile 
la care am făcut referire arată cât de important este să considerăm judecăţile morale ca 
fiind strâns legate între ele, dar totuşi separate de alte tipuri de concepte sociale. 


Angajamentul moral şi serviciul în folosul comunităţii 


O ultimă întrebare este dacă dezvoltarea judecăților morale principiale şi a conceptelor 
unei societăţi ar trebui promovată în rândurile adolescenților. S-a speculat că, dacă 
adolescenților li s-ar oferi posibilitatea de a se angaja în servicii în folosul comunităţii şi 
de a reflecta şi discuta despre experienţele lor, angajamentul lor moral ar putea creşte 
(Hart er al., 1995). Programele de servicii în folosul comunităţii sunt tot mai des aplicate 
in licee, iar impactul lor este considerat pozitiv, atât asupra comunităţii, cât şi asupra 
tinerilor participanţi. Într-adevăr, spre deosebire de recentele şi mult trâmbiţatele afirmaţii 
că tineretul american dă dovadă de o responsabilitate scăzută şi tot mai mult interes 
personal şi individualism (Bellah et al., 1985; Etzioni, 1993), datele extrase din 
sondajele efectuate la nivel naţional arată că aproape două treimi dintre elevii de liceu 
din anii terminali au participat cel puţin ocazional la servicii în folosul comunităţii în anii 
anteriori, iar ratele de participare nu s-au schimbat de la jumătatea anilor '70 (Youniss 
şi Yates, 1997). | 

Yates şi Youniss (1996; Youniss şi Yates, 1997) au emis ipoteza că posibilitatea de 
angajare în reflecţii critice şi: în discutarea problemelor şi conflictelor care apar în urma 
implicării în servicii în folosul comunităţii facilitează înţelegerea politică şi morală. 
Pentru a testa această ipoteză, ei au examinat efectele discuţiei reflexive legate de 
participarea la servicii în folosul comunităţii pe un eşantion de adolescenţi afro-americani 
din toate clasele sociale şi economice, din Washington DC. Adolescenţii au prestat un 
serviciu în folosul comunităţii (servind mâncare la o cantină pentru săraci) timp de un 
an. Youniss şi Yates (1997) au afirmat că experienţele adolescenților au dus la mai multă 
compasiune şi interdependenţă, respectiv la concepţii mai extinse despre dreptate. 
Comparaţiile dintre eseurile elevilor, în care aceştia şi-au descris experienţele, adunate 
pe parcursul a trei luni, au relevat o creştere a judecății „transcendente”, care, la rândul 
ci, reflectă o mai mare înţelegere a dreptăţii şi răspunderii şi o teoretizare mai profundă 
despre societate sau despre procesele politice (Yates şi Youniss, 1996). Cercetările 
respective sugerează că implicarea în servicii în folosul comunităţii, combinată cu 
reflectarea critică asupra experienţelor dobândite, poate influenţa pozitiv înţelegerea 
adolescenților în ceea ce priveşte dreptatea (moralitatea), societatea şi funcţionarea ei 

(convențiile sociale), cunoştinţele psihologice şi respectul de sine, iar efectele respective 
pot continua şi în viaţa de adult (Youniss, McLellan şi Yates, 1997). 


Rezumat şi concluzii 


Cercetările revăzute în capitolul de faţă sugerează că există o mare variaţie contextuală 
şi eterogenitate în gândirea morală şi socială a adolescenților. Adolescenţii nu au o 
gândire morală principială consistentă, cum au afirmat unii, şi nici nu sunt confuzi din 
punct de vedere moral sau individualişti, cum au susţinut alţii. Ei emit judecăţi morale 
autonome în unele situaţii şi se concentrează asupra obiectivelor personale în altele. 
Am avansat ideea că dezvoltarea morală a adolescentului trebuie să fie înţeleasă în 
contextul mai larg al dezvoltării cunoştinţelor sale sociale. În judecăţile asupra lumii 
sociale sau asupra unei linii de acţiune corespunzătoare, adolescenţii îşi pun în acţiune 
cunoştinţele morale, care pot fi în conflict cu sau subordonate altor tipuri de preocupări 
sociale. Preocupările morale ar putea fi necontestate în anumite situaţii sociale, în vreme 
ce conflictele în judecăţile sociale pot avea loc la limitele dintre alte domenii, aşa cum 
au demonstrat cercetările despre relaţiile adolescent-părinte. Alte situaţii sociale pot fi 
ambigue din punct de vedere moral şi pot depinde de presupunerile informaţionale. De 
exemplu, dacă un act face rău, aşa cum au arătat cercetările despre concepţiile adolescenților 
în legătură cu abuzul de alcool şi droguri. Multe situaţii sociale sunt polivalente, 
determinându-i pe indivizi să cântărească şi să coordoneze preocupările morale şi 
non-morale (de exemplu, preocupările personale, prudente, convenţionale sau pragmatice). 
Astfel, am propus ideea că un raport adecvat al variaţiei în gândirea morală şi în 
procesul de luare a deciziilor la adolescenţi trebuie să cuprindă şi o analiză a judecăților 
lor morale şi sociale, în funcţie de trăsăturile contextuale ale situaţiilor. Interacțiunea ar 
putea determina adolescenţii să sprijine preocupările morale în anumite situaţii sau să le 
subordoneze, respectiv să le coordoneze, în alte situaţii. Dezvoltarea gândirii morale a 
adolescenților determină capacitatea acestora de a aplica nişte concepte morale mai 
abstracte şi mai complexe în situaţii complexe sau polivalente ce implică anumite conflicte 
între preocupările morale şi preocupările sociale sau nesociale. 

Colby, A., Kohlberg, K. (eds.) (1987), The Measurement of Moral Judgement (2 vol.), Cambridge 
University Press, New York. 

Aceste volume oferă o descriere cuprinzătoare a teoriei lui Kohlberg despre dezvoltarea judecăților 
morale. Ele mai includ o descriere detaliată a interviurilor utilizate în scopul evaluării 
judecăților morale, interviuri şi proceduri de evaluare în conformitate cu schema celor şase 
etape a lui Kohlberg şi argumente în favoarea funcţionalităţii şi validității metodelor. Unele 
capitole descriu rezultatele studiilor longitudinale interculturale, inclusiv studiul longitudinal 
-al lui Kohlberg, care vizează dezvoltarea morală a persoanelor de sex masculin din Statele 

Eisenberg N. (1990) „Prosocial development during early and mid-adolescence”, în R. Montemayot, 
G.R. Adams, T.P. Gullotta (eds.), From Childhood to Adolescence : A Transitional Period ? 
(pp. 240-268), Sage, Newbury Park, CA. 

Capitolul de faţă oferă o privire de ansamblu asupra chestiunilor teoretice în studierea dezvoltării 
prosociale în adolescenţă şi recapitulează cercetări empirice relevante despre schimbările 
legate de vârstă în cazul dezvoltării prosociale pe toată durata adolescenței. 

Helwig, C.C. (1995), „Adolescents' and young adults” conceptions of civil liberties : Freedom of 
speech and religion”, Child Development, 66, pp. 152-166. 

Articolul de faţă analizează schimbările în conceptele de drepturi civile care survin la adolescenţi 
odată cu vârsta. Cercetările anterioare au conceptualizat înţelegerea copiilor şi adolescenților 
în ceea ce priveşte drepturile mai ales prin prisma tranziţiilor calitative în dezvoltarea 
judecăților morale. Acest studiu oferă o perspectivă legată de modul în care adolescenţii 
coordonează conceptele abstracte de drepturi cu modul în care le pot aplica în situaţii concrete. 

Smetana, J.G. (1995), „Context, conflict, and constraint in adolescent-parent authority relationships”, 
în M. Killen, D. Harts (eds.), Morality in Everyday Life : Developmental Perspectives 
(pp. 225-255), Cambridge University Press, Cambridge. 

Capitolul pune în discuţie teoriile care consideră autonomia adolescentului o etapă a gândirii se 
dezvoltă într-o etapă timpurie şi atrage după sine constrângeri parentale. Teoria şi cercetările 
sunt revăzute aici pentru a sprijini ideea că diferite forme de autoritate a adulţilor coexistă în 
copilărie şi adolescenţă şi că adolescenţii renegociază limitele autorităţii adulţilor. 

Turiel, E. (2002), The Culture of Morality : Social Development, Context, and Conflict, Cambridge 
University Press, Cambridge. 

Lucrarea analizează modul în care explicaţiile despre dezvoltarea socială şi morală ne aduc noi 
detalii despre moralitate şi cultură şi pune în discuţie opinii des întâlnite care împart culturile 
în individualiste şi colectiviste. Este prezentat un punct de vedere ce scoate în evidenţă 
eterogenitatea judecăților morale şi sociale, precum şi conflictele dintre oameni situaţi pe 
diferite poziţii ale ierarhiei sociale. Se arată că oamenii cu mai puţină putere, cum ar fi femeile 
sau minoritățile, deseori sunt împotriva aranjamentelor culturale şi încearcă să le schimbe. 

Youniss, J., Yates, M. (1997), Community Service and Social Responsibility in Bet University 
of Chicago Press, Chicago. 

Lucrarea recapitulează cercetări anterioare despre serviciul în folosul comunităţii în adolescenţă şi 
descrie rezultatele cercetărilor autorului în legătură cu impactul serviciului în folosul comunităţii 
asupra dezvoltării morale a adolescenților. Youniss şi Yates oferă un suport teoretic pentru 
înţelegerea modului în care angajarea în serviciile comunitare şi reflectarea asupra efectelor 
lor pot stimula formarea conceptelor morale la adolescenţi. 

Capitolul 13 | 
Dezvoltarea emoţională în adoiescenţă 


Gianine D. Rosenblum, Michael Lewis 


Introducere 


Chiar dacă este un truism să spunem că adolescenţa reprezintă perioada marilor schimbări, 
există mai multe moduri în care putem caracteriza schimbările adolescenţei. Dintr-un 
anumit punct de vedere, evenimentele evolutive ale adolescenţei sunt o „treaptă” spre 
viaţa de adult. Nivelele hormonale, capacitatea cognitivă şi experienţele sociale suferă 
transformări, trecând de la formele din copilărie la cele tipice vieţii de adult. Aşadar, 
adolescenţa reprezintă un portal către viaţa de adult, iar modificările ce o caracterizează 
sunt o adaptare la transformarea din copil în adult. Multe ritualuri culturale şi religioase 
(de exemplu, bar/bat mitzvah în tradiţia evreiască) reflectă această perspectivă, în sensul 
că un anumit moment din adolescenţă este privit drept punctul în care o persoană trece 
de la stadiul de copil la cel de adult, respectiv la un nivel corespunzător de răspundere 
şi datorie. O altă viziune conceptualizează adolescenţa ca având caracteristici unice, în 
„afara nevoii de adaptare la diferiţi factori, corespunzători stadiului. Adolescenţa este 
privită ca o perioadă de tranziţie, cu caracteristici inerente, ce nu persistă în viaţa de 
adult. 

Teoria şi cercetările revăzute în capitolul de faţă arată că, în raport cu croite: 
ambele viziuni pot fi corecte. În adolescenţă, tinerii se confruntă pentru prima dată cu 
caracteristicile corpului adult legate de atracţia sexuală, cogniţie şi aspect fizic. Schimbările 
în statutul cognitiv şi fizic apar în adolescenţă şi continuă în viaţa de adult. Totuşi, 
ineditul acestor fenomene şi lipsa de experienţă a adolescentului la momentul apariţiei 
lor face ca perioada să fie diferită de viaţa de adult. Experienţa emoţională a adolescentului 
este, în parte, o funcţie a încorporării noilor evenimente cognitive şi fiziologice şi a 
influenţei lor asupra percepţiilor adolescenților despre dezvoltarea lor. 

Pe lângă evenimentele care reprezintă dobândirea statutului de adult, există şi aspecte 
unice ale adolescenţei care nu persistă în viaţa de adult, inclusiv mediile sociale şi 
aşteptările caracteristice perioadei de dezvoltare. Unii teoreticieni susţin că intersectarea 
evenimentelor cognitive, fiziologice, sociale/de mediu şi emoţionale ale adolescenței 
creează lumi interoare şi exterioare unice în ceea ce priveşte dezvoltarea. O astfel de 

experienţă adolescentină este considerată necesară pentru maturizare, permiţând dezvoltarea 
structurilor de sine, cognitive şi emoţionale, esenţiale pentru funcţionarea optimă ca 
adult. 

„În capitolul de > fară recapitulăm mai întâi fundamentele vieţii emoţionale dezvoltate 
înainte de adolescenţă. Printre ele se numără emoţiile trăite, precum şi deprinderile de 
înţelegere şi stăpânire a emoţiilor dobândite în copilărie. Dezvoltarea cognitivă, schimbările 
hormonale şi evenimentele vieţii sunt trei dintre cei mai importanţi factori de influenţă 
asupra dezvoltării emoţionale a adolescentului. Vom prezenta câteva cercetări care descriu 
modul în care astfel de factori influenţează funcţionarea emoţională pe măsură ce copiii 
trec prin adolescenţă. Apoi sunt analizate cercetările despre experienţa emoţională a 
adolescenților. Se trec în revistă raporturi amănunțite ale vieţii lor emoţionale cotidiene, 
experienţele în ceea ce priveşte emoţiile negative, competențele emoţionale şi relaţia 
dintre emoție şi identitate. În final este prezentat un rezumat al sarcinilor dezvoltării 


emoţionale în adolescenţă. 


Viaţa emoţională înainte de adolescenţă 


Pentru a lămuri chestiunile legate de dezvoltarea emoţiei, cercetătorii au diferențiat mai 
multe aspecte ale fenomenului emoţional, între care şi stările, experienţele şi manifestările 
emoţionale (Lewis şi Michalson, 1983). 


Stările emoţionale 


Stările emoţionale sunt dispoziţii induse care implică schimbări fiziologice specifice şi 
de comportament ce au loc ca reacţie ur un anumit stimul. 


Experienţa emoţională 


Experienţa emoţională reprezintă modul în care un individ îşi interpretează şi evaluează 
starea emoţională şi comportamentul. Experienţa emoţională necesită un concept al 
sinelui deoarece, prin trăirea unei eg ne referim de fapt la sinele care se află în această 


an Te. 


Manifestările emoţionale 


Manifestările emoţionale sunt schimbări potenţial observabile de schimbare a expresiei 
feței, a vocii, a corpului şi a nivelului de activitate care au loc ca reacţie la stările şi 
experienţele emoţionale. Chiar dacă manifestările emoţionale sunt folosite de obicei ca 

indicatori ai stărilor şi experienţelor emoţionale, ele pot fi mascate, disimulate şi 
controlate, începând încă din copilărie (Saarni, 1999). Astfel, manifestarea emoţională 
s-ar putea să nu fie acelaşi lucru cu experienţa emoţională sau cu starea emoţională 
internă. 

Multe cercetări au analizat apariţia şi dezvoltarea emoţiilor începând cu stadiul de 
sugar şi copilăria mică. Astfel de dezvoltări timpurii creează fundalul vieţii emoţionale 
a copiilor care se îndreaptă spre adolescenţă. În primul an de viaţă, copiii dezvoltă şi 
exprimă aşa-zisele şase emoţii principale: interes, bucurie, dezgust, tristeţe, furie şi 
teamă. Emoţiile mai complexe, cum ar fi jena, mândria şi ruşinea, apar ceva mai târziu. 
Dar pentru a apărea, copilul trebuie să-şi dezvolte conştiinţa de sine. Aceasta apare în al 
doilea an de viaţă (Lewis şi Brooks-Gunn, 1979) şi permite crearea unei noi clase de 
emoţii numite emoţii „conştiente”, ce includ componente evaluative şi non-evaluative 
(Lewis, 1992). Emoţiile conştiente de jenă, invidie şi empatie apar atunci când sinele se 
află în centrul atenţiei şi nu au o natură evaluativă. Emoţiile conştiente evaluative, 
ruşinea, mândria şi vina, necesită conştiinţă de sine, precum şi capacitatea de comparare 
a sinelui sau a comportamentului propriu cu un standard, ţel sau regulă internă, respectiv 
externă. Reuşita legată de un anumit standard şi convingerea că suntem responsabili 
pentru succesul respectiv generează sentimente de mândrie. Eşecul şi convingerea că nu 
suntem buni de nimic provoacă sentimente de ruşine. Concentrarea asupra lor, care duce 
la eşec, declanşează sentimentele de vină sau părerile de rău (Lewis, 1992). Astfel, în al 
treilea an de viaţă, cei mai mulţi copiii îşi duc viaţa într-un peisaj emoţional destul de 
elaborat şi complex. Viaţa lor emoţională cuprinde stări, experienţe şi manifestări 
emoţionale variate şi diferenţiate. | 

În perioada cuprinsă între copilăria mică şi adolescenţă apar puţine emoţii noi. Mai 
curând, odată cu emoţiile primare şi conştiente, copiii încep să-şi folosească deprinderile 
cognitive tot mai puternice pentru a le perfecționa. Dezvoltarea cognitivă favorizează 
apariţia unor reprezentări mai complexe şi mai nuanţate ale evenimentelor şi capacitatea 
de a compara evenimentele actuale cu cele petrecute mai demult şi stocate în memorie. 
Emoţiile complexe sunt rezultatul interpretărilor personale şi psihologice ale evenimentelor 
interne şi externe şi al judecăților conştiente sau inconştiente despre semnificaţia lor. 
(Thompson 1989). În copilărie, copiii dezvoltă o înţelegere sporită a vieţii lor emoţionale 
şi dobândesc o serie de deprinderi emoţionale şi capacităţi legate de relaţiile interpersonale 
şi de funcţionarea emoţională intrapersonală. Multe dintre aceste deprinderi sunt consolidate 
înainte de adolescenţă. 


Competenţele emoţionale în copilărie 


Atunci când ajung la vârsta preşcolară, copiii din culturile occidentale au înţeles ideea 
culturală vestică referitoare la faptul că emoția provocată de o situaţie este determinată 
de factori cognitivi, inclusiv de convingerile şi dorinţele individului aflat în situaţia 
respectivă (Harris, Olthof şi Terwogt, 1981). Saarni face legătura dintre apariţia vieţii 
emoţionale tot mai complexe a copiilor şi dezvoltarea „competenţelor emoţionale” sau a 
„eficienţei personale în prezenţa tranzacţiilor sociale care produc emoţii” (Saarni, 1993, 

p. 442). Competența emoţională include dezvoltarea deprinderilor de reglare/adaptare, 
a celor de comportament expresiv şi a celor de construire a relaţiilor. Copiii trebuie să-şi 
dezvolte progresiv deprinderi în aceste privinţe. La sfârşitul gimnaziului, copiii care au 
evoluat normal au depăşit multe piedici aflate în calea competenţei emoţionale. 

Apariţia conştiinţei de sine în cel de-al doilea an de viaţă provoacă dezvoltări 
fundamentale în viaţa emoţională şi socială a copiilor. Ei pot acum să se gândească la 
sine şi la ceilalţi şi să înţeleagă relaţia sinelui cu ceilalţi, şi invers. E vorba despre o 
condiţie de bază a reacției empatice, o altă capacitate, a cărei dezvoltare începe în 
copilărie. Emoţiile conştientizate influenţează puternic dezvoltarea comportamentului şi 
a deprinderilor, deoarece copiii caută comportamente şi contexte asociate cu mândria şi 
le evită pe cele asociate cu ruşinea, vina şi regretul (Lewis, 1992, 2000). 


Teoria minţii şi înţelegerea emoţiilor 


Cercetările despre teoria minţii au avut ca obieotf să descopere ceea ce ştiu copiii despre 
convingeri, dorinţe, sentimente, intenţii etc. Între 2 şi 6 ani, copiii înţeleg foarte multe 
despre stările mentale. De exemplu, ştiu că alţii vor acţiona în funcţie de convingerile pe 
care le au, chiar dacă ele sunt în contradicţie cu realitatea (Wimmer şi Perner, 1983). Iar 
la sfârşitul perioadei preşcolare, copiii înţeleg oarecum ce înseamnă să „ştii” ceva 
(Montgomery, 1992). Perspicacitatea tot mai mare a copiilor în ceea ce priveşte stările 
mentale cuprinde şi înţelegerea emoţiilor şi a vieţii emoţionale a celorlalţi. Încă de 
timpuriu, copiii urmăresc expresia feţelor pentru a obţine informaţii despre stările şi 
experienţele emoţionale ale celorlalți (Gross şi Ballif, 1.991). În timp, copiii includ 
informaţii despre anumite situaţii în inferenţele lor legate de emoţii. Atunci când situaţia 
şi emoția manifestată par să fie în conflict, copiii au tendinţa de a căuta indicii mai solide 
(de exemplu, situaţia sau manifestarea persoanei în cauză) Dent a stabili ce simte 
aceasta (Wiggers şi Van Lieshout, 1985). 

„Spre sfârşitul copilăriei, o înţelegere mai aprofundată a proceselor minţii generează 
o predicţie mai complexă şi mai sofisticată a reacţiilor emoţionale ale celor din jur, 
predicţie bazată atât pe indicii evidente (de exemplu, de expresie), cât şi pe altele mai * 
subtile (care se pot deduce). Gnepp şi Gould (1985) au descoperit că, dintre copiii de 
grădiniţă, elevii de clasa a V-a şi liceeni, numai ultimii s-au bazat pe informaţiile 
personale despre o altă persoană pentru a-i ghici emoţiile. Aşadar, numai în adolescenţă 
se dezvoltă capacitatea de a incorpora informaţii noi şi subtile în înţelegerea emoţională. 


Controlul manifestărilor emoţionale şi disimularea 


Copiii înţeleg şi faptul că manifestările emoţionale exterioare ar putea să nu corespundă 
trăirii emoţionale interne. Pe la 3-4 ani, ei pot înţelege că nu întotdeauna se acceptă să 
te manifeşti după cum simţi şi că se impune respectarea unor reguli în ceea ce priveşte 
exteriorizarea anumitor emoţii (Cole, 1986). Doi ani mai târziu, copiii pot înţelege 
diferenţa dintre emoţiile simţite şi cele manifestate şi îşi dau seama că emoția este ceva 

personal şi nu trebuie exprimată oricând. Înțelegerea copiilor în ceea ce priveşte regulile 
sociale de manifestare verbală şi facială a emoţiilor creşte în primii ani de şcoală, dar 
stagnează după clasa a V-a. Astfel, în preadolescenţă, Capacitatea de a controla manifestările. 
emoţionale, cel puţin în anumite situaţii, este deja prezentă (Saarni, 1984). Totuşi, numai 
începând cu adolescenţa tinerii îşi pot exprima clar conflictul psihic inerent situaţiei în 
care simţi un lucru, dar manifeşti altul (Harris şi Gross, 1988). 


Influențele asupra vieţii emoţionale a adolescentului 


Evenimentele unice sau trăite pentru prima dată în adolescenţă au implicaţii majore 
pentru emoţiile din această perioadă. Printre evenimentele care au o influenţă majoră se 
numără dezvoltarea gândirii formale operaţionale, modificările hormonale şi fiziologice 
caracteristice pubertăţii, schimbarea structurilor identităţii, orientarea tot mai intensă 
spre congeneri, multiple evenimente importante din viaţă şi o transformare a cerințelor 
şi aşteptărilor sociale provocată de debutul adolescenţei. 


Dezvoltarea cognitivă 


În cazul conceptualizării emoţiilor menţionate aici, evaluarea cognitivă şi procesarea 
evenimentelor sunt deosebit de importante pentru producerea emoţiilor. Pe măsură ce se 
dezvoltă deprinderile cognitive, se dezvoltă şi potenţialul de reactivitate emoţională 
(Lewis, 1999). Adolescenţa anunţă dezvoltări cognitive importante care au o influenţă 
deosebită asupra vieţii emoţionale, deoarece modificările capacităţii copiilor de a raţiona 
asupra lumii înconjurătoare aduc cu sine şi noi abilităţi de a înţelege emoţiile. In 
preadolescenţă, undeva în jurul vârstei de 11 ani, operaţiunile formale le înlocuiesc pe 
cele concrete pe măsură ce abilităţile de procesare a informaţiilor cresc în complexitate: 
(Piaget şi Inhelder, 1969). În această perioadă de transformări cognitive, copiii îşi 
dezvoltă capacitatea de a înţelege noţiunile abstracte şi logica simbolurilor. Ei nu mai 
sunt limitați la utilizarea reprezentărilor concrete ale datelor percepute, ci pot acum să 
conceapă şi să reflecte asupra unor generalităţi mai puţin tangibile, care nu sunt 
constrânse de timp şi spaţiu (Fischer şi Ayoub, 1994). Adolescenţii încep să cunoască 
lumea prin evenimente imaginate şi deduse de ei şi constată asemănări importante în 
spatele unor diferenţe superficiale. Aceleaşi concepte fundamentale par a fi reflectate de 
diferite acţiuni. Relaţiile de cauză şi efect sunt recunoscute cu mai multă uşurinţă drept 
succesiuni de evenimente complexe, existând mai mulţi determinanţi (Piaget, 1970; 
Piaget şi Inhelder, 1958). Astfel de schimbări la nivelul memoriei şi procesării informaţiilor 
determină apariţia unor ipoteze despre relaţiile dintre evenimente şi o perspectivă istorică 
în general mai amplă (Kaplan, 1991). 

Dezvoltările cognitive mai influenţează şi felul în care adolescenţii înţeleg ce înseamnă 
să ştii ceva. Copiii foarte-mici sunt dependenţi de context într-o foarte mare măsură. 
Reprezentările lor în ceea ce priveşte faptele nu corespund unei lumi „reale” unice, de 

neschimbat. Ei sunt relativişti prin excelenţă şi cred că există realități diferite pentru 
persoane sau contexte diferite. Ca şcolari, dezvoltarea cognitivă facilitează înţelegerea 
faptului că există o singură lume „reală” şi că toate informaţiile care vin din exterior 
trebuie comparate cu acel standard. Forguson şi Gopnick (1988) îi descriu pe şcolari ca 
„hiper-realişti” (p. 239). La vârsta respectivă, copiii îşi pierd flexibilitatea cognitivă 
relativistă într-o asemenea măsură, încât este posibil să nu ia în calcul alte opţiuni şi să-şi 
aplice regulile cu rigiditate în împrejurări în care alte opţiuni ar putea fi la fel de 
„realiste”. Chandler (1987, 1988) susţine că adolescenţa marchează reapariţia unei 
conştientizări a relativismului. Înainte de adolescenţă, copiii care dovedesc deprinderi 
operaţionale concrete (Piaget, 1970) sunt conştienţi că indivizi diferiţi ar putea avea 
păreri diferite în legătură cu aceleaşi fapte sau evenimente. Totuşi, ei rămân cu percepţia 
că există un singur adevăr absolut. Dacă doi indivizi nu împărtăşesc aceleaşi opinii, se 
presupune că unul dintre ei nu deţine suficiente informaţii. Astfel, în ciuda recunoaşterii 
faptului că există păreri diferite, preadolescenţii, în speţă copiii cu deprinderi operaţionale 
concrete, pot accepta că undeva există o realitate palpabilă şi un adevăr absolut. 

Înțelegerea iniţială a gândirii abstracte aduce cu sine o multitudine de experienţe 
inedite cu implicaţii emoţionale. Emoţiile pot fi declanşate acum de idei abstracte, de 
evenimente anticipate şi de evenimente trecute de care ne aducem aminte. Reacţiile 
emoţionale faţă de relaţiile interpersonale se intensifică pe măsură ce adolescenţii încep 
să înţeleagă oamenii ca „personalităţi”, nu ca simpli factori de acţiune. Acum sunt 
înţelese şi caracteristicile de bază care fac legătura între comportamente care aparent nu 
au nimic în comun. Adolescenţii îşi pot analiza personalitatea, dar şi pe a celorlalţi, pot 
trăi reacţii emoţionale legate de trăsăturile comune ale personalităţii şi se pot angaja în 
relaţii care se bazează pe acestea (Fischer şi Ayoub, 1994). Capacităţile cognitive sporite 
fac posibilă recunoaşterea propriilor emoţii, complexe, multiple şi plurideterminate, 
precum şi pe ale altora. Adolescenţii sunt mai capabili să facă introspecţii şi să-şi 
analizeze propria viaţă emoţională. De asemenea, se ştie acum faptul că acelaşi eveniment 
ar putea declanşa reacţii emoţionale diferite la persoane diferite. 

Mai mult, dezvoltarea gândirii operaţionale formale permite tinerilor să aibă reprezentări 
cognitive ale propriilor idei, precum şi ale altora, simultan. Noile lor capacităţi de 
abstractizare îi fac să analizeze atât gândurile proprii, cât şi pe cele ale altora şi să-şi | 
analizeze eforturile pentru a descifra informaţiile ambigue. Dezvoltarea cognitivă permite 
înţelegerea faptului că procesul prin care ajungi să ştii ceva este inerent subiectiv şi că 
diferenţele de înţelegere sau de interpretare nu se vor rezolva neapărat apelând la 
„fapte”. Chandler (1987) citează implicaţiile emoţionale ale realizării ambiguităţii şi 
naturii subiective a înţelesului. Încercând să facă faţă pierderii capacităţii de a cunoaşte, 
„ adolescenţii ar putea adopta o atitudine de dogmatism rigid sau ar putea oscila între 
dogmatism şi ignoranță totală. Pierderea capacităţii de a avea încredere în ceea ce se ştie 
se reflectă în tendinţa de a reacţiona în baza emoţiilor sau cu o aparentă indiferenţă 
emoţională. Mai mult, reacţia emoţională față de conştientizarea subiectivităţii este 
descrisă de mulţi oameni de ştiinţă (vezi Chandler, 1987, 1994). Descrierile unei astfel 
de experienţe a „anxietăţii carteziene” sunt pline de referiri la emoţii negative. Printre 
ele se numără „groaza de nebunie şi haos, în care nimic nu mai este statornic” (Bernstein, 
1983) şi sentimentele de singurătate, izolare, dezrădăcinare şi pierdere. Adolescentul 
trebuie să-şi dezvolte o strategie prin care să poată face faţă relativităţii cunoaşterii şi să 
îşi gestioneze neliniştea şi emoţiile negative declanşate de o astfel de conştientizare. 

Astfel, o tranziţie uşoară de la copilărie la viaţa de adult implică nu numai dobândirea 
cognitivă a operaţiunilor formale, ci şi o adaptare emoţională faţă de acest mod nou de 
a percepe lumea. În adolescenţă, deprinderile şi competențele trebuie dezvoltate în | 
vederea înţelegerii şi gestionării emoţiilor generate de noile puncte de vedere, a integrării 
noilor deprinderi cognitive într-o manieră flexibilă şi a depăşirii ambiguităţilor. 


Evenimentele hormonale 


Adolescenţa este perioada unor schimbări biologice semnificative, iar cercetările atestă —. 
o serie de legături posibile între modificările hormonale şi stările emoţionale. Instabilitatea | 
emoţiilor la începutul adolescenţei poate fi legată de fluctuaţia nivelelor hormonale ce 
caracterizează această perioadă (Buchanan, Eccles şi Becker, 1992). Adolescenţii pot fi 
extrem de sensibili la micile modificări ale nivelelor hormonale din cauza faptului că nu 
au mai fost expuşi unor astfel de elemente. Adaptarea la noile nivele hormonale odată cu 
trecerea timpului poate ajuta la explicarea motivului pentru care dispoziţiile devin mai 
puţin extreme pe măsură ce copiii trec de la adolescenţă la stadiul de adult (Deiner, 
Sandvik şi Larsen, 1985). Într-o analiză a literaturii de specialitate, Buchanan et al. 
(1992) subliniază faptul că schimbările hormonale ale pubertăţii încep devreme, iar cele 
mai multe efecte asupra schimbării dispoziţiei au fost identificate la preadolescenţi. 
Cercetările care nu detectează asocieri hormoni-dispoziţie ar putea evalua copiii prea 
târziu în adolescenţă pentru a mai descoperi efectele, după ce nivelele hormonale s-au 
stabilizat sau după adaptarea la nivele noi, mai ridicate. 

Pe lângă efectele pe care le au asupra variațiilor de dispoziţie, hormonii par să 
influenţeze trăirea afectelor pozitive şi negative, pubertatea având legătură cu afectele 
negative mai intense (de exemplu, Brooks-Gunn, Graber şi Paikoff, 1994). Totuşi, cele 
mai multe cercetări arată că efectele hormonale sunt mici şi există în interacțiuni complexe 
cu alţi factori (vezi Buchanan er al., 1992). Un exemplu adecvat ne este oferit de 
sincronizarea pubertăţii. Deşi pubertatea începe la fete cu o multitudine de schimbări 
- radicale, câteva studii au arătat că sincronizarea pubertăţii raportată la congeneri este un 
indicator al funcţionării psihosociale mai important decât măsurarea nivelului pubertăţii 
în sine (Alsaker, 1992). 

Schimbările emoţionale determinate de fluctuațiile hormonale reprezintă o experienţă 
unică pentru adolescenţi (deşi menopauza poate fi oarecum asemănătoare). Intensificarea 
şi instabilitatea hormonală, mai ales la începutul adolescenţei, ar putea contribui la 

experienţe emoţionale schimbătoare şi mai negative. Stabilizarea emoţională odată cu 
„trecerea timpului ar putea reflecta reglarea nivelelor hormonale, precum şi adaptarea 
fiziologică la noile nivele. Chiar şi aşa, reacţiile emoţionale ale adolescenților sunt clar 
legate de sincronizarea schimbărilor hormonale şi de mediul social în care au loc. De 
fapt, variabilele contextuale ar putea contribui, la fel ca şi fluctuațiile hormonale, poate 
chiar mai mult, la experienţa emoţională a adolescenților. 

Experiențele de viaţă 


Unii cercetători au susţinut că preadolescenţa nu este doar o perioadă a transformărilor 
cognitive şi fiziologice, ci şi una în care au loc simultan multiple schimbări de viaţă, 
reflectate într-o multitudine de evenimente cărora adolescenţii trebuie să le facă faţă 
(Simmons et al., 1987). Fiecare dintre aceste evenimente ar putea influenţa în mod 
„independent dezvoltarea şi calitatea emoţională a adolescenţei, însă, împreună, aceşti 
factori de stres contribuie la schimbări tot mai mari. Un astfel de conglomerat cuprinde 
schimbările provocate de pubertate, dar şi de evenimentele sociale şi de mediu. Unele 
evenimente sunt normative şi previzibile, în timp ce altele sunt întâmplătoare. 

Schimbările hormonale discutate mai sus ar putea influenţa experienţa subiectivă sau 
privată a emoţiilor, deoarece fluctuațiile hormonale dau naştere predispoziţiilor emoţionale. 
Schimbările evidente în ceea ce priveşte aspectul fizic provocate de pubertate au capacitatea 
să influenţeze, de exemplu, imaginea despre propriul corp (Brooks-Gunn, 1984). Dezvoltarea 
fizică mai afectează şi mediul social al adolescentului, deoarece schimbarea aspectului 
fizic declanşează modificări în aşteptările şi comportamentele altora (Blyth, Simmons şi 

Zakin, 1985). 

Mulţi copii americani trec printr-o schimbare subită în mediul şcolar, care coincide 
cu intrarea în adolescenţă (Simmons er al., 1987). Tranziţia şcolară aduce cu sine stresul 
unui nou mediu şi al unor noi ierarhii sociale. La această vârstă, elevii trec deseori de la 
O şcoală mai mică la una mai mare, în care orarele sunt mai complexe şi se acordă mai 
puţină atenţie persoanei. Copiii aflaţi la începutul adolescenţei ar putea fi nevoiţi să se 
despartă de prieteni şi să renunţe la alte relaţii benefice pentru ei. Toate aceste elemente 
reprezintă importanţi factori de stres. Riscul întâmpinării unor dificultăţi emoţionale şi 
comportamentale este mai mare în cazul adolescenților care trec prin evenimente 
previzibile, normative, ale instalării pubertăţii şi tranziţii şcolare şi simultan se confruntă 
cu alte schimbări, precum destrămarea familiei, mutarea într-o nouă comunitate sau 
începerea unor relaţii sentimentale (Simmons şi Blyth, 1987). 

Chiar şi aşteptările normative ale relaţiilor romantice adolescentine pot provoca un 
stres emoţional suplimentar. Adolescenţii acuză un stres emoţional legat de presiunea de . 
a fi „îndrăgostit” (Simon, Eder şi Evans, 1992), de preocuparea de a-şi alege partenerul 
potrivit şi de suferinţa datorată despărțirii (Larson, Clore şi Wood, 1999b). Mai mult, 
presiunea socială de a începe viaţa sexuală, atenţia sexuală nedorită sau hărţuirea, 
precum şi experienţele sexuale nedorite sau regretate contribuie semnificativ la experienţa 
emoţională generală a adolescentului. Deprinderile de adaptare dezvoltate în copilărie ar 
putea fi mult limitate de noile elemente de stres întâlnite în adolescenţă. Adolescenţii 
trebuie să-şi extindă competențele emoţionale pentru a reuşi să treacă peste necazuri şi 
să-şi adapteze manifestările emoţionale în funcţie de noile medii sociale în care intră. 

Să analizăm acum ce se ştie despre experienţa şi manifestările emoţionale ale 
adolescentului, precum şi despre modalităţile în care noile deprinderi şi abilităţi emoţionale 
influenţează structura emoţională a adolescentului. 

Experienţa emoţională a adolescentului 


Timp de multe generaţii, cultura occidentală a privit adolescenţa ca pe o perioadă de 
transformări şi tulburări emoţionale (Arnett, 1999). Din punct de vedere istoric, trecerea 
de la copilărie la adolescenţă a presupus, în principiu, o sporire a intensității emoţiilor, 
a experienţei şi manifestării labilităţii emoţionale sau „Capriciilor” (Hall, 1904) şi o 
intensificare a emoţiilor cu valență negativă (Freud, 1969). În prezent, în cele mai multe 
descrieri ale adolescenților şi tinerilor se folosesc cuvinte precum „înstrăinat”, „disperat” 

şi „copleşit” pentru a ilustra viaţa lăuntrică a acestora (Underwood, 1999). Oamenii 
ai adolescenţa ca pe o perioadă tulbure şi consideră că adolescenţii au mai multe - 
şanse decât copiii să intre în conflict cu familia şi să treacă prin stări de nelinişte, 
nesiguranţă şi depresie (Buchanan et al., 1990; Holmbeck şi Hill, 1988). 

Cercetări recente au scos în evidenţă datele empirice legate de viaţa emoţională a 
copiilor în tranziţia pe care o fac de la copilărie la adolescenţă. Deşi unele date contravin 
conceptualizării adolescenţei ca perioadă plină de tulburări, există multe dovezi că 
structura emoţională a adolescentului este diferită de perioada care precedă adolescenţa 
şi de cea care o urmează. 


Viaţa emoţională cotidiană a adolescenților 


Larson şi colaboratorii săi efectuează în prezent câteva studii prin „metoda eşantionării 
experienţelor” (MEE) (de exemplu, Larson şi Lampman-Petraitis, 1989; Larson eral., 
1990). În cadrul acestei metode, câţiva adolescenţi primesc câte un pager pe care sunt 
sunaţi în momente diferite, la intervale de două ore, atunci când, de obicei, se trezesc din 
somn. Când sunt sunaţi, participanţii înregistrează împrejurarea în care se află în 
momentul respectiv şi emoţiile generate de ea. Astfel se fac descrieri ale emoţiilor . 


“adolescenților, ale intensității şi variabilităţii emoţiilor şi ale evenimentelor care au 


declanşat emoţiile respective. 

Cercetările efectuate pe baza MEE arată că experienţa emoţională a sdăe aid 25 
diferă ca intensitate, frecvenţă şi persistenţă de cea a persoanelor mai în vârstă sau mai 
tinere. În comparaţie cu părinţii lor, adolescenţii au limite mai extinse în ceea ce priveşte 
extremele emoţionale şi cele între care oscilează dispoziţiile (Larson, Csikzentmihalyi şi 


„ Graef, 1980); afirmaţia este adevărată în special în ceea ce priveşte emoţiile negative. 


De asemenea, s-a mai constatat că adolescenţii au dispoziţii negative mai frecvent decât 
adulţii. Deşi adolescenţii trec prin dispoziţii pozitive extreme mai des decât adulţii, în 
medie, aceştia din urmă au dispoziţii mai pozitive decât adolescenţii. Ei se simt mai 
stăpâni pe situaţie, mai activi şi mai energici decât adolescenţii. În afară de faptul că sunt 
mai negative, dispoziţiile adolescenților au fost mai puţin persistente decât cele ale 
adulţilor. Frecvența extremelor de stare emoţională şi nestatornicia dispoziţiilor dau o 


oarecare credibilitate percepţiilor stereotipe ale adulţilor, care îi consideră pe adolescenţi 
schimbători şi plini de toane. 

Experiențele emoţionale ale adolescenților sunt diferite şi de cele ale copiilor (Larson 
şi Lampman-Petraitis, 1989). Larson şi Lampman-Petraitis (1989) au constatat că, în 
medie, dispoziţia zilnică a copiilor este în declin pe măsură ce avansează de la clasa a 
V-a la a IX-a. În această tranziţie, băieţii şi fetele au înregistrat o descreştere cu 50% a 
sentimentului de a fi „foarte fericiţi”. La fete, emoţiile pozitive au dispărut, fiind 
înlocuite cu dispoziţii uşor negative. În cazul băieţilor, au sporit doar dispoziţiile uşor 
negative. Pe general, experienţa emoţională a copiilor în adolescenţă pare să includă mai 
puţină fericire decât în copilărie (Arnett, 1999). 

Există diferenţe şi în ceea ce priveşte evenimentele pe care adolescenţii le privesc ca 
declanşatoare de emoţii. Larson şi Asmussen (1991) au constatat că elevii din clasele a 
V-a şi. a Vl-a se implicau foarte des emoţional în activităţile în care erau angajaţi la 
momentul respectiv, în vreme ce adolescenţii erau mai sensibili şi reacţionau mai repede 
la evenimente din trecut sau viitoare. Ei erau mai sensibili decât copiii şi la evenimentele 
mai puţin semnificative de zi cu zi. E posibil ca astfel de situaţii să aibă legătură cu 
intensificările funcţionării cognitive, deoarece adolescenţii pot fi atenţi la indicii mai 
subtile, pot păstra şi analiza în memorie evenimente complexe şi pot anticipa a(lăe ie 
evenimentelor viitoare. 

De asemenea, se pare că există o relaţie între lay aliata i a a adolescentului 
şi intrarea în sfera romantică. Atunci când li s-a cerut să motiveze emoţiile pe care le 
simțeau, adolescenţii au invocat deseori relaţiile de dragoste (heterosexuale, reale sau 
imaginare). Situaţia de a avea un(0) prieten(ă) a fost asociată cu o gamă largă de variaţii 
ale dispoziţiei (Larson er al., 1999b). Natura efemeră a relaţiilor romantice adolescentine 
(Feiring, 1996) pare să fie încă o cauză a oscilaţiilor emoţionale. Raportul dispoziţie-dragoste 
este atât de evident, încât Larson şi colaboratorii săi consideră aceste relaţii, în special 
dezamăgirile şi frustrările romantice, drept peinaipălaa sursă de stres şi durere emoţională 
la adolescenţi (Larson et al., 1999b). 


Afectele negative, depresia şi ruşinea 


Trebuie să mai observăm că, în sfera afectelor negative, există importante diferenţe de 
gen. Deşi depresia tinde să crească odată cu debutul adolescenţei, această creştere e 
semnificativ mai mare în cazul fetelor decât al băieţilor (Nolen-Hoeksema şi Girgus, 
1994). Înainte de adolescenţă, starea depresivă şi depresia clinică se produc cu o 
intensitate scăzută şi cu o frecvenţă similară la ambele sexe (Brooks-Gunn şi Petersen, 
1991). Diferenţele de gen se declanşează în preadolescenţă, pe la 11-12 ani (Ohannessian 
er al., 1999). La 13 ani, fetele prezintă 0 frecvenţă evident mai mare a simptomelor de 
depresie decât băieţii (Nolen-Hoeksema şi Girgus, 1994). Stării de depresie adolescentine 
i s-au mai asociat diminuări ale stimei de sine, competenţe prost percepute în domeniile 
şcolar, social (congeneri) şi comportamental, perceperea unor nivele scăzute de sprijin 
din partea congenerilor şi a părinţilor, precum şi o părere proastă despre propriul aspect 
fizic (Harter şi Whitesell, 1996; Nolen-Hoeksema şi Girgus, 1994). 

Mai mult, la fel ca şi la adulţi, simptomele de proastă dispoziţie şi depresie la 
adolescenţi sunt asociate cu un stil cognitiv care include gânduri automate negative, 
deznădejde, nesiguranţă şi tendinţa de a medita îndelung asupra problemelor şi grijilor 

(Garber, Weiss şi Shanley, 1993; Nolen-Hoeksema şi Girgus, 1994). În general, fetele 
sunt mai predispuse decât băieţii să prezinte factori asociaţi cu depresia. Ele afişează o 
dispoziţie mai proastă şi mai multe sentimente de deznădejde în prezenţa unui număr mai 

mic de factori de risc decât băieţii (Harter şi Whitesell, 1996), ceea ce indică, probabil, 
o mai mare vulnerabilitate. Mai mult, maturizarea la pubertate tinde să aibă loc mai | 
devreme la fete, sincronizându-se cu tranziţiile din timpul şcolii, ducând m tai la riscul 
apariţiei fenomenului de „copleşire” discutat mai devreme. 

Într-un studiu efectuat asupra adolescenților normali (Stapley şi Haviland, 1989), s-a 
constatat că emoţiile negative orientate spre sine au fost mai pronunţate (adică au fost: 
trăite cu o frecvenţă, o intensitate şi o durată mai mari) la fete decât la băieţi. Se pare că 
acest fenomen este legat de diferenţele de gen în ceea ce priveşte depresia clinică la 
adolescenţi şi adulţi (Nolen-Hoeksema, 1987). Şi băieţii trec prin emoţii negative 
pronunţate, deşi nu se conformează reprezentării clasice a depresiei. Fetele prezintă stări 
accentuate de ruşine, vină, tristeţe, timiditate şi ostilitate îndreptată spre sine, mai ales 
în contexte interpersonale. În schimb, la băieţi s-a constatat o creştere a sentimentelor de 
mulţumire, iar experienţa lor în ceea ce priveşte emoţiile negative se leagă mai mult de 
activităţi şi realizări decât de viaţa interpersonală. De asemenea, băieţii au predispoziția 
de a-şi nega sentimentele cu desăvârşire. Astfel, estimările diferenţelor de gen în depresia 
adolescentină se pot raporta la definiţia depresiei formulată de noi, definiţie care vizează 
mai curând experienţa fetelor şi a femeilor decât cea a băieţilor şi a bărbaţilor (Hamilton 
şi Jensvold, 1992). 

Ruşinea este o altă latură importantă a lumii emoţionale a adolescentului (Reimer, 
1996). Există numeroşi factori care contribuie la declanşarea timpurie a sentimentelor de 
ruşine la adolescenţi, printre care şi natura publică a schimbărilor corpului provocate de 
pubertate şi conflictul dintre individualizare şi nevoia de a păstra aprobarea şi dragostea 
persoanelor importante din jur. Dezvoltarea psihosexuală declanşează apariţia sau intensi- 
ficarea sentimentelor, dorințelor şi experienţelor sexuale (de exemplu, dorinţele şi 
fanteziile sexuale, poluţiile nocturne, identificarea cu sexul opus, orientarea homosexuală). 
Aceste noi experienţe pot provoca sentimente de ruşine, mai ales dacă sunt percepute ca 
inacceptabile din punct de vedere social sau ca o posibilă ameninţare la adresa unei 
relaţii importante. 

Adolescentele sunt cu atât mai mult expuse riscului de a trăi sentimente de ruşine. La 
orice vârstă, fetele tind să resimtă mai mult ruşinea decât băieţii (Tangney, 1990). 
Aceasta se poate raporta la socializarea de rol de gen de la începutul copilăriei, care tinde 
să atribuie fetelor un feedback mai global, iar băieţilor unul mai specific (Lewis, 1992), 
însă există mulţi factori în adolescenţă care ar putea exacerba sentimentele de ruşine la 
fete. Presiunea socială de conformare la rolurile impuse de gen cresc în intensitate atunci 
când fetele intră în adolescenţă. Astfel, sporesc aşteptările ca fetele să fie atente la 
nevoile altora şi la reacţiile celorlalţi faţă de aceste nevoi. Ceea ce, pe de altă parte, 
creşte riscul ca fetele să aibă mai des sentimente de ruşine (Reimer, 1996). 

Schimbările fizice provoacă mai multă ruşine fetelor decât băieţilor. Ca o consecinţă 
normală a pubertăţii, fetele trec printr-o creştere a masei corporale ce contravine 
standardului cultural dominant de frumuseţe feminină. Pierderea corpului de dinainte de 
pubertate şi diferenţa dintre corpul din realitate şi cel ideal le provoacă adolescentelor 
nemulțumire, mâhnire şi ruşine (Blyth et al., 1985; Reimer, 1996; Rosenblum Şi 

„Lewis, 1999). Gloriticarea frumuseţii feminine idealizate în societatea occidentală dă 

naştere unui mediu în care ruşinea faţă de aspectul fizic se poate transforma uşor în 
sentimente de ruşine generală (Rodin, 1992). Mai mult, în teoria obiectificării (Fredrickson 
şi Roberts, 1997) se afirmă că fetele din Occident sunt învăţate de societate să ştie în 
permanenţă dacă aspectul lor fizic este pe placul celorlalţi. Grija pentru menţinerea unei 
imagini satisfăcătoare poate genera o stare de anxietate cronică. In plus, începutul 
maturității sexuale a adolescentelor intensifică simultan preocuparea pentru atractivitatea 
sexuală şi conştientizarea faptului că ar putea ajunge ţinta violenţelor sexuale. Pe măsură 
ce fetele se maturizează, teama de victimizare sau de hărţuire sexuală ori de confruntarea 
cu ele poate genera şi mai multă anxietate. 


Emoţiile şi identitatea 


Adolescenţa este şi o perioadă a dezvoltării identităţii. Haviland er al. (1994) au susţinut 
că emoţiile -„cimentează” evenimente separate prin intermediul proceselor emoţionale 
sau al valenţei emoţionale. Anumite emoţii pot deveni „elaborate în conţinut” prin 
simplul fapt că sunt asociate cu numeroase tipuri de evenimente. Anumite evenimente 
sau teme pot deveni „elaborate emoţional” deoarece sunt asociate cu diferite emoţii. 
Asocierea emoţională oferă astfel o sursă de organizare şi un sens pentru experienţele 
izolate (Haviland-Jones şi Kahlbaugh, 2000). Ca sisteme ce oferă un sens, emoţiile sunt 
invariabil legate de identitate ; atunci când experienţa emoţională se schimbă, identitatea 
se modifică odată cu ea. Pe măsură ce copilul păşeşte în adolescenţă, structura organizaţională 
a identităţii din copilărie se pierde. În perioada respectivă, trebuie să ia naştere o nouă 
identitate, caracterizată de flexibilitate, care să-l poarte pe individ prin adolescenţă 
(Chandler, 1994). Haviland consideră procesul de reconstruire a identităţii ca fiind legat 
de dezvoltarea unor legături noi de tip emoţie-eveniment şi de procesele emoţionale în 
general (Haviland et al., 1994). | 

Adolescenţa este plină de experienţe inedite care servesc pentru prima dată ca 
declanşatoare emoţionale. Adolescenţa aduce schimbări şi tipurilor de emoţii declanşate 
de evenimente sau situaţiei în care emoţiile sunt declanşate de evenimente. De exemplu, 
schimbările raportate la vârstă în asocierile emoţionale sunt legate de îndepărtarea 
adolescentului de familie şi de concentrarea tot mai intensă asupra congenerilor. Atunci 
când sunt întrebaţi ce fel de experienţe provoacă reacţii emoţionale, copiii asociază 
deseori experienţa emoţională cu întâmplările din familie. Pe de altă parte, adolescenţii 
sunt predispuşi să-şi raporteze emoţiile la evenimente legate de congeneri, mai ales de cei 
de sex opus (Csikszentmihalyi şi Larsoa, 1984). Pe lângă efectele caracteristice vârstei, 
adolescenţa mai aduce cu sine şi diferenţe de gen în situaţiile cu încărcătură emoţională. 
În cazul fetelor, experienţele interpersonale au cea mai mare intensitate emoţională. În 
adolescenţă, experienţele de afiliere ale fetelor se leagă treptat de emoţii. În schimb, deşi 
atât băieţii, cât şi fetele menţin o legătură emoţională semnificativă cu activităţile şi 
realizările lor în adolescenţă, băieţii nu resimt o creştere a încărcăturii emoţionale a 
evenimentelor prin prisma diferitelor relaţii pe care le stabilesc (Haviland-Jones, Gebelt 
şi Stapley, 1997). | 

În adolescenţă apar legături afect-experienţă inedite care reprezintă baza unei schimbări 
substanţiale în reţeaua asociativă a evenimentelor şi emoţiilor. Construcţia noii reţele 

este o trăsătură majoră a dezvoltării emoţionale şi a identităţii în adolescenţă. Structurile 
- identităţii care se dezvoltă în adolescenţă pot cuprinde noi elemente sau pot prezenta o 
schimbare a importanţei rolurilor de prieten, cel mai bun prieten şi partener romantic, 
precum şi o elaborare mai atentă a rolurilor din afara căminului şi şcolii (Haviland er al., 
1994). Aceste noi aspecte ale identităţii există, printre altele, şi din cauză că experienţe 
noi şi convingătoare le-au conferit o importanţă sporită. 


Deprinderile şi abilităţile emoţionale dezvoltate 
sau perfecţionate în adolescenţă | 


Experiențele emoţionale (adică sentimentele imediate sau cotidiene) ale adolescenţei au 
toate şansele să fie limitate la perioada de dezvoltare. Pe de altă parte, deprinderile şi 
abilităţile emoţionale dezvoltate în adolescenţă ar trebui să persiste în viaţa de adult şi să 
servească drept pietre de temelie pentru funcţionarea emoţională a adultului. Printre ele 
se numără capacitatea de a experimenta şi de a reflecta asupra emoţiilor mixte şi 
contradictorii, deprinderea mai sofisticată de disimulare emoţională şi capacitatea de 
trăire matură a empatiei. 


Emoţiile mixte 


Termenul „emoţii mixte” face parte din limbajul obişnuit al adulţilor. Deseori, viaţa de 
adult este descrisă ca fiind plină de momente „dulci-amare” şi de sentimente „ambivalente” 
faţă de oameni şi evenimente. Copiii nu ştiu ce înseamnă aşa ceva. Numai cu ajutorul 
deprinderilor cognitive dobândite în preadolescenţă copiii pot să recunoască existenţa 
simultană a două emoţii contradictorii. Harter şi Buddin (1987) descriu o secvenţă de 
dezvoltare în cinci etape, la sfârşitul căreia (adică la nivelul 4, respectiv pe la vârsta de 
12 ani) copiii par să înţeleagă astfel de emoţii. Cei mai mici neagă iniţial posibilitatea 
existenţei emoţiilor mixte. Cei mai mari spun că trec prin două emoţii diferite, oscilând 
între ele în funcţie de ţinta concentrării lor (de exemplu, concentrarea asupra unui 
obiect: jucăria roasă sau noul căţeluş ; sau concentrarea asupra unui moment : în timpul 
petrecerii sau după petrecere). Numai la nivelul 4 copiii pot afirma că au două sentimente 
simultane de valenţe opuse, generate de aceeaşi ţintă în acelaşi moment. O astfel de 
evoluţie dă naştere unei experienţe emoţionale mai sofisticate, cu precădere în domeniul 
interpersonal. 


Disimularea emoţională 


De foarte devreme, copiii învaţă că emoţiile pe care le simt nu trebuie neapărat să fie şi 
manifeste. În timp, ei învaţă să-şi mascheze stările interioare prin altfel de manifestări 

exterioare. Deprinderea de a separa experienţa emoţională de manifestarea emoţională 
evoluează şi sporeşte în ingeniozitate de la simpla reducere a manifestării emoţiei 
respective până la mai dificila substituire a unei manifestări preferate cu una mai puţin 
dorită (Ekman şi Friesen, 1975). Copiii dezvoltă disimularea fiind motivaţi de mai multe 
lucruri, printre care dorinţa de a evita rezultatele negațive, protejarea stimei de sine, a 
relaţiilor şi comportarea în conformitate cu normele şi regulile sociale. Pe măsură ce 
copiii intră în adolescenţă, opţiunile în ceea ce priveşte controlarea manifestărilor 
emoţionale devin tot mai strâns legate de gestionarea relaţiilor interpersonale (Saarni, 
1999). În lumea tot mai complexă a adolescentului, deprinderile de disimulare devin 
dintr-odată mai importante şi mai dificile. Experienţa relativ nouă a emoţiilor mixte ar 
putea induce adolescenţii în eroare în legătură cu ceea ce simt, Cu ceea ce se poate 
exterioriza şi cui anume îşi pot arăta manifestările. 

În adolescenţă, anumite cunoştinţe despre existenţa regulilor de afişare a manifestărilor 
emoţionale sunt deja bine stabilite, iar deprinderile de controlare au avut timp să se 
dezvolte. În adolescenţă, copiii trebuie să adopte regulile de afişare care guvernează 
interacţiunile interpersonale mai mature şi discursul adult. Totuşi, abilitatea de a controla 
manifestările emoţionale şi de a afişa în mod strategic o „imagine” dorită există într-un 
continuum evolutiv. Chiar şi la 15 ani, deprinderile adolescenților sunt încă modeste. La 
fel ca şi copiii, cei de clasa a X-a au dovedit că, în unele situaţii, îşi pot controla 
cuvintele, dar nu şi expresiile feţei (Gnepp şi Hess, 1986). Într-un studiu mai recent 
(Harris et al., 1981), adolescenţii au spus că au îndoieli că şi-ar putea controla expresiile 
feţei atunci când afişează emoţii. Stările şi experienţele emoţionale mai intense ale 
adolescenților pot fi simţite atât de acut, încât eficienţa personală de controlare a 
manifestării emoţionale este foarte scăzută. | | 

În general, abilităţile adolescenților de a discerne şi de a se conforma normelor care 
guvernează utilizarea comportamentului de semnalizare emoţională a adulţilor, precum 
şi conştientizarea regulilor mai subtile şi mai complexe legate de interacţiunea matură 
sunt limitate. Primele lor încercări de a folosi strategii de comunicare emoţională adultă pot 
fi prea evidente şi incomplete, reflectându-le imaturitatea şi lipsa de fineţe (Haviland-Jones 
et al., 1997). Una dintre sarcinile adolescenţei este aceea de a exersa şi dezvolta astfel 
de deprinderi. În timp, adolescenţii sănătoşi, care au acces la modele demne de urmat 
din rândul adulţilor, devin mai pricepuţi în asumarea rolurilor de om matur. 

Adolescenţii ar mai putea dispune de reguli idiosincratice de afişare a emoţiilor legate 
de subcultura lor socială. Nevoia de a menţine un aspect exterior calm, stoic, de a 
ascunde dezordinea emoţională lăuntrică şi de a respinge criticile congenerilor este 
resimţită intens de către tineri (Von Salisch, 1991). Astfel, pe adolescenţi i-ar putea 
motiva mai ales învăţarea deprinderilor'de disimulare pentru a le folosi pe congenerii lor. 
Pe lângă gestionarea situaţiilor sociale, strategia adoptării unui front puternic ar putea 
ajuta la reducerea nivelului de suferinţă emoţională interioară, deoarece ne purtăm „ca 
şi cum” am fi calmi şi stăpâni pe situaţie atunci când ne confruntăm cu un factor de stres. 
Saarni (1999) arată că un astfel de comportament de „front puternic” poate genera un 
feedback social: pozitiv, ceea ce va ajuta la menţinerea controlului emoţional într-o 


situaţie dificilă. 

Empatia 


Dezvoltarea cognitivă din adolescenţă declanşează o altă dezvoltare emoţională majoră, 
generând o capacitate sporită de a conştientiza emoţiile prin care trec alţii, adică 
experienţa empatiei. Empatia este rezultatul acţiunii coordonate a proceselor emoţionale 
şi cognitive (Hoffman, 1984). În plan cognitiv, conştientizarea distincţiei sine-alţii este 
fundamentală pentru experienţa empatiei. Copilul trebuie să se cunoască, să îi poată 
percepe pe ceilalţi şi să înţeleagă că între el şi ceilalţi se poate stabili o cale de comunicare 
prin procesul de empatie (Lewis, 1997). Înțelegerea sentimentelor altuia este necesară 
pentru ca empatia să aibă loc. Deşteptarea emoţională ca reacţie la sentimentele altuia 
trebuie să declanşeze procese cognitive, cum ar fi observarea, pentru a menţine limita 
sine-altul şi pentru a determina ce acţiuni vor fi generate. Copilul trebuie să fie capabil 
de reacţii afective care să corespundă cu ceea ce este perceput ca trăiri ale celuilalt. 

„Copiii ar putea reacţiona emoţional atunci când sunt martori la experienţele altora ; 
totuşi, e foarte posibil ca ei să aibă o reacţie la evenimentul pe care l-au văzut, nu la 
emoţiile celuilalt. În timp, conştientizarea celuilalt se intensifică. Între 7 şi 13 ani, 
concentrarea copiilor suferă o schimbare, astfel încât ei devin preocupaţi de experienţa 
emoţională a persoanei, nu de eveniment (Strayer, 1993). Copiii care se orientează mai 
mult spre ceilalţi decât spre sine au o capacitate mai mare de a-şi adecva sentimentele la 
sentimentele altora. Capacitatea de a fi orientat spre alţii corespunde cu dezvoltarea 
deprinderilor cognitive de asumare a rolurilor, deprinderi care cresc pe măsură ce copiii 
devin adolescenţi. Pe de altă parte, deprinderile de asumare a rolurilor s-au dovedit a fi 
elemente de predicţie în cazul empatiei (Roberts şi Strayer, 1996). 

Dezvoltările cognitive ale adolescenţei mai fac posibil ca reacţiile emoţionale să se 
detaşeze de evenimentele importante de moment. Raţionarea abstractă nou dezvoltată le 
permite adolescenților să extrapoleze experienţele emoţionale mai limitate ale unui 
singur individ la emoţiile unui grup de persoane, ale unor organisme sau la „trăirile” 
pământului în sine. Adolescenţii pot fi mobilizați pentru prima oară către acţiunea 
socială datorită faptului că au trecut prin experienţa împărtăşirii durerii altora la o scară 
mai mare. Pe măsură ce gândirea abstractă progresează, adolescenţii sunt mai capabili să 
anticipeze şi să reacționeze la schimbări ale stărilor, experienţelor şi manifestărilor 
emoţionale ale altora. De asemenea, abilitatea lor de a detecta disimularea emoţională la 
alţii poate să crească, deoarece ei iau în considerare contextele şi determinanţii multipli 
ai manifestărilor emoţionale. 

Totuşi, capacitatea de a conştientiza din punct de vedere empatic emoţiile celorlalţi 
nu înseamnă neapărat să reacţionezi adecvat pe plan social sau să oferi sprijin emoţional. 
E clar că, atunci când ajung adolescenţi, copiii şi-au fixat deprinderile de bază necesare 
pentru reacţiile empatice. Ei sunt conştienţi de sine şi au capacitatea de a deduce 
experienţele emoţionale ale altora. Totuşi, deprinderile de reglare emoţională suplimentare 
influenţează experienţa şi manifestarea empatiei. Reacţiile empatice se concentrează în 
mare măsură pe înțelegerea suferinţei, a mâhnirii şi a altor emoţii negative prin care trec 
alţii. în timp ce empatia legată de emoţiile pozitive ar putea fi o experienţă legată de 
relaţiile interpersonale mai rare şi mai intime (Royzman şi Kumar, 2000). Pentru a se 
angaja în reacţii empatice, subiectul empatic trebuie să poată suporta afectul generat de 

o conexiune empatică (Eisenberg er al., 1994). În prezenţa afectului negativ al altuia, 
indivizii cu o reglare deficitară în acest sens s-ar putea confrunta cu nivele ridicate de 
emoţii negative şi mâhnire personală. Mâhnirea îi poate determina să evite orice reacţie 
empatică, să se eschiveze sau să încheie prea devreme o legătură empatică (Eisenberg, 
2000). 

Există dovezi că nivelele de compasiune şi empatie sunt stabile în timp, încă de la 
începutul adolescenţei şi până la stadiul de adult (Davis şi Franzoi, 1991). Dacă reglarea 
şi dereglarea emoţională sunt asociate cu reacţiile empatice, atunci deprinderile de a face 
faţă afectelor negative vor influenţa toată viaţa capacitatea copiilor de a fi empatici cu 
alţii (Eisenberg et al., 1991). Cercetările efectuate pe tinerii cu probleme sprijină teoria 
că dereglarea emoţională şi incapacitatea de autoliniştire interferează cu empatia. Cohen 
şi Strayer (1996) au descoperit că adolescenţii cu tulburări de comportament trăiesc o 
suferinţă personală mai acută decât cei fără tulburări, atunci când se confruntă cu 
scenarii menite să evoce reacţii empatice. De asemenea, au fost mai puţin capabili să-şi 
adapteze starea emoţională la cea a altei persoane poate şi din cauză că propriul lor nivel 
de suferinţă i-a împiedicat să fie atenţi la indiciile care arătau starea persoanei respective. 
Adolescenţii cu tulburări de comportament nu erau lipsiţi de emoţii sau indiferenți, ci, 
mai degrabă, experienţa lor emoţională era mai orientată spre sine şi axată pe evitare. 
Astfel, capacitatea lor de a păstra experienţa celorlalţi în fundal a fost subminată. 


Competența emoţională în adolescenţă şi după 


Unele dintre experienţele emoţionale şi dificultăţile caracteristice adolescenţei apar din 
cauza împrejurărilor unice ale perioadei de dezvoltare ; este vorba despre elementul 
temporar, de tranziţie al adolescenţei. Astfel de dificultăţi pot da naştere eforturilor de 
consolidare a deprinderilor şi pot facilita dezvoltarea unui cadru cognitiv-emoţional mai 
sofisticat care se va menţine în timpul vieţii de adult. Totuşi, este important faptul că 
anumite aspecte ale vieţii de adolescent se leagă de suferinţă şi de experienţa emoţională 
negativă. Deşi noile deprinderi şi abilităţi funcţionale din adolescenţă fac posibilă 
anticiparea evenimentelor pozitive şi a relaţiilor interpersonale mai strânse, ele par să 
producă emoţii dureroase (de exemplu, Larson şi Asmussen, 1991). Adolescenţii care nu 
pot face faţă sarcinilor tot mai dificile ale vieţii pot avea parte de consecinţe negative, 
printre care tendinţa către depresie şi sentimente de ruşine, nelinişte, furie patologică şi 
instabilitate emoţională. Astfel de disfuncţionalităţi emoţionale ar putea declanşa, la 
rândul lor, alte probleme, precum consumul de droguri sau pierderea unor relaţii 
importante de ajutorare. Problemele emoţionale respective şi dificultăţile aferente pot să 
persiste şi în viaţa de adult. 

Copiii sănătoşi au, în mod evident, multe deprinderi emoţionale stabile în momentul 
în care ajung la gimnaziu (Saarni, 1999). Totuşi, pentru o parcurgere reuşită a adolescenţei, 
orice tânăr trebuie să-şi dezvolte şi să utilizeze o gamă largă de Soripetcate suplimentare. 
Ei trebuie să-şi dezvolte capacitatea de: 


. Aşi regla emoţiile intense. 
e A-şi.modula emoţiile, care oscilează rapid. - 

e A se linişti singuri. 

A conştientiza şi a se ocupa de emoţiile proprii fără a ajunge să fie copleşiţi de ele 

(Mayer şi Salovey, 1997; Saarni, 1999). | 

A înţelege urmările manifestărilor autentice ale emoţiilor în comparaţie cu cele ale 

disimulării lor asupra sinelui şi asupra celorlalţi (Saarni, 1999). | 

« A folosi gândirea simbolică pentru a reîncadra (adică de a transforma înţelesul) un 
eveniment negativ într-unul mai puţin neplăcut (Saarni, 1999). | 

+ A separa experienţa emoţională de identitate şi de a recunoaşte că sinele poate 
rămâne intact şi continuu, în ciuda fluctuaţiilor emoţionale (Chandler, 1994; Larson 
et al., 1999b). | 

e A distinge sentimentele de fapte pentru a evita raţionarea bazată pe emoţii, precum în 

afirmaţia : „Simt, deci ceea ce simt trebuie să fie adevărat” (Saarni, 1999). 

A negocia şi a menţine relaţii interpersonale în prezenţa emoţiilor puternice. - 

* A gestiona stimularea emoţională a experienţelor empatice şi de compasiune. 


A folosi deprinderile cognitive pentru a aduna informaţii despre natura şi sursele 
emoţiilor. | 


Deşi lista de mai sus este doar o reprezentare parţială a sarcinilor de competenţă 
emoţională în adolescenţă, cercetările indică faptul că tinerii sănătoşi ar trebui să deţină 
deprinderile cognitiv-emoţionale de bază, necesare pentru îndeplinirea acestor sarcini. 
În viaţa de adult se vor păstra astfel de împliniri, şi nu stările şi experienţele emoţionale 
tranzitorii. Sunt necesare mai multe cercetări pentru a explora cum şi când îşi vor 
dezvolta adolescenţii astfel de deprinderi şi dacă dobândirea lor anunţă o dezvoltare 
emoţională sănătoasă pentru viaţa de adult. 

Recent, s-a pus o mare importanţă pe factorii benefici care se leagă de dezvoltarea 
pozitivismului, fericirii şi bunăstării emoţionale generale la adulţi (Seligman şi 
Csikszentmihalyi, 2000). Tonusul emoţional general tinde să fie stabil din adolescenţă 
până la stadiul de adult, iar emoţionalitatea a fost legată de numeroasele măsurători ale 
morbidităţii şi mortalităţii (de exemplu, Salovey ez al., 2000). Astfel, pe lângă sprijinirea 
dezvoltării emoţionale sănătoase de bază, i-am putea învăţa pe adolescenţi aceşti factori 
benefici şi să le sprijinim dezvoltarea înainte de adolescenţă şi după aceea. Printre altele, 
s-ar putea număra în acest sens şi dezvoltarea legăturilor strânse de rudenie şi de 
prietenie, favorizarea deprinderilor care să sporească şansele de selectare a unui partener 
de viaţă potrivit, promovarea abilității de angajare în cooperare şi interacţiune şi reducerea 


materialismului, precum şi promovarea optimismului, pozitivismului şi umorului (Valiant, 
2000). 

Arnett, 3.]. (1999), „Adolescent storm and stress reconsidered”, American Psychologist, 54(5), 

Acest articol oferă o relatare minuțioasă şi actualizată a literaturii de specialitate despre experienţa 
emoţională la adolescenţi. Se aduc critici conceptualizărilor despre adolescenţă care nu iau în 
calcul recentele dovezi empirice legate de dezvoltarea adolescenților. 

Buchanan, C.M., Eccles, J.S., Becker, J.B. (1992), „Are adolescents the victims of. raging 
hormones : Evidence for activational effects of hormones on moods and behaviour at adolescence”, 
Psychological Bulletin, Ul(1), pp. 62-107. 

O recapitulare a cercetărilor care au ca subiect relaţia dintre schimbările hormonale ale pubertăţii 
şi stările de dispoziţie ale adolescenților. | 

Chandler, M. (1987), „The Othello effect: Essay on the emergence and eclipse of evsălilicăl 
doubt”, Human Development, 30(3), pp. 137-159. 

Articolul oferă o abordare teoretică a dezvoltării adolescentului, care scoate în evidenţă implicaţiile 
emoţionale şi comportamentale ale apariţiei îndoielii epistemice. El cataloghează comportamentele 
adolescentine tipice ca fiind rezultatele auxiliare ale tentativelor de stabilire a autorităţii 
intelectuale. 

Lewis, M. (1992), Shame : The Exposed Self, Free Press, New York. 

Iată un text original despre dezvoltarea unei emoţii puternice : ruşinea. El oferă un cadru pentru 
înţelegerea rolului ruşinii şi conştientizării sinelui în modelarea emoţiilor şi a comportamentului. 

Lewis, M., Michalson, L. (1983), Children's Emotions and Moods : Developmental Theory and 
Measurement, Plenum, New York. 

O lucrare clasică despre înţelegerea dezvoltării emoţionale la copii. Ea oferă noţiunile fundamentale 
pentru conceptualizarea dezvoltării emoţionale în orice stadiu evolutiv. 

Saarni, C. (1999), The Development of Emotional Competence, Guilford, New York. 

Volumul reia pe larg literatura de specialitate despre dezvoltarea emoţională la copii. Autorul a 
inclus propriile cercetări, precum şi cele ale altora, printre care cercetările interculturale, 
pentru a prezenta o imagine cuprinzătoare a dezvoltării deprinderilor specifice la copii în ceea 
ce priveşte competenţa emoţională. 

Capitolul 14 
Dezvoltarea conceptului de sine şi a stimei de sine 


Jerome B. Dusek, Julie Guay Mclntyre 


Introducere 


După cum au observat DuBois şi Hirsch (2000), investigaţiile privitoare la „sine”, fie că 
se cheamă concept de sine, stimă de sine, identitate, preocupare pentru sine sau altfel, 
sunt cât se poate de numeroase. Studiul sinelui, cu multele sale fațete, a fost, după cum 
se poate demonstra, mai bogat decât cercetările din oricare alt domeniu al psihologiei, 
în general, şi al psihologiei evolutive, în special. Întrebările legate de sine au fost 
analizate de psihologi aparţinând unei multitudini de subdiscipline. Astfel, psihologii 
cognitivişti, cei care au investigat probleme de ataşament sau dezvoltarea clinică şi cea 
a personalităţii, precum şi psihologii sociali, cu toţii au contribuit la înţelegerea tot mai 
aprofundată a chestiunilor legate de sine (Harter, 1999). 

„Astfel de demersuri au reuşit să contureze factorii importanţi care au contribuit la 
dezvoltarea imaginii, de sine, la importanţa de a avea o imagine de sine sănătoasă şi la 
progresul teoretizării imaginii de sine. Mai mult, asemenea eforturi au stimulat reconsiderarea 
şi reconceptualizarea, ceea ce a dus la o perfecţionare a teoriei şi practicii, deschizând 
în acelaşi timp alte căi de investigare. 


Chestiunile legate de definiţie 


Interesul foarte răspândit cu privire la sine a stârnit multe controverse. Una dintre ele a 
"ținut de modalitatea de definire. În general, mulţi folosesc termenii concept de sine şi 
stimă de sine în mod interşanjabil, aşa cum este şi cazul majorităţii lucrărilor de 
specialitate. Totuşi, alţi specialişti care investighează sinele preferă să definească conceptul 
de sine drept dimensiunile sau categoriile prin care privim sinele (de exemplu, elev, 
atlet, prieten), respectiv o măsură calitativă, iar stima de sine drept evaluarea sau 
aprecierea propriei persoane (de exemplu, pe o scară Likert) în funcţie de fiecare 
dimensiune, respectiv o măsură cantitativă. Deşi toţi adolescenţii au un concept de sine 

de elev, ei apreciază diferit cât sunt de buni ca elevi şi cât de importantă este o astfel de 
dimensiune pentru stima lor de sine, în general. Aşadar, diferenţa dintre termenii concept 
de sine şi stimă de sine e mai mult decât o chestiune de semantică, întrucât ea direcţionează 
eforturile de cercetare, de exemplu, în domeniul aspectelor globale în comparaţie cu cele 
specifice ale sinelui discutate mai jos. 

Pentru a uşura sarcina cititorului, am ales să nu dezbatem diferenţa dintre aceşti doi 
termeni aici. Chiar dacă majoritatea cercetărilor menţionate mai jos au legătură cu stima 
de sine, vom folosi, aşa cum se procedează de obicei în literatura de specialitate, 
termenii concept de sine şi stimă de sine exact € cum au fost ici de cercetătorii pe care 


îi cităm. 


Sinele global vs sinele specific 


O chestiune importantă pentru cercetătorii interesaţi de conturarea relaţiilor dintre sine 
şi alte aspecte ale dezvoltării se axează pe câte tipuri de sine avem. Primele cercetări au 
măsurat ceea ce astăzi se numeşte stimă de sine globală (de exemplu, Coopersmith, 
1967; Rosenberg, 1979), o perspectivă de sine cuprinzătoare, desprinsă din variatele 
domenii ale sinelui. Deşi o astfel de abordare oferă simplitate, ea nu permite o evaluare 
a simțului de competenţă al adolescentului în domenii specifice (de exemplu, şcolar, 
sportiv, social). Mai mult, noţiunea de stimă de sine globală presupune ca : 


a) Adolescentul să îşi sintetizeze oarecum sinele din domenii variate. 

b) Fiecare domeniu să fie la fel de important atât pentru fiecare adolescent în parte, cât 
şi pentru adolescenţi, în ansamblu, ambele condiţii reprezentând o presupunere foarte 
subtilă (de exemplu, li i" ad Marsh şi Hattie, 1996). 


Apoi, abordările contemporane consideră că noţiunea de sine implică o gamă largă de 
domenii specifice şi că adolescenţii ar putea să se simtă mai mult sau mai puţin bine în 
legătură cu sinele lor specific. Astfel, cercetătorii măsoară stima de sine a adolescentului — 
în domenii variate, dintre care unele sunt mai importante în anumite momente ale vieţii 
lui sau ale interacțiunilor lui zilnice (Dusek, 1996). În consecinţă, a devenit posibilă 
examinarea influențelor asupra domeniilor specifice ale sinelui. Să nu înțelegem totuşi că 
cercetătorii au renunţat întru totul la conceptul de sine general ; într-adevăr, unele dintre 
cele mai folosite scale de evaluare cuprind şi o măsurare a stimei de sine „generale”. Cu 
toate acestea, cele mai importante par a fi evaluările domeniilor specifice. 

Pentru a complica lucrurile şi mai mult, Rosenberg (1986) a făcut o distincţie între 
stima de sine barometrică şi cea de referinţă (de bază). Prima se referă la evaluările 
sinelui la un moment dat şi se presupune că fluctuează odată cu experienţele imediate. 
Cealaltă este o imagine pe termen lung a sinelui, bazată pe istoria evolutivă a individului 
într-un anumit domeniu al sinelui. Aşadar, o notă foarte bună sau una foarte proastă la 
un test, de exemplu, poate modifica substanţial stima de sine barometrică, dar, de cele 
mai multe ori, cea de referinţă rămâne neschimbată. Desigur, apar schimbări şi în cazul 
stimei de sine de referinţă, dar ele sunt mai lente şi treptate ; de exemplu, creşterile sau 

descreşterile constante ale performanţelor şcolare pot avea drept rezultat o stimă de sine 
şcolară de referință mai mare, respectiv mai mică. Constanţa relativă a stimei de sine de 
referinţă este cea care joacă cel mai important rol în temperarea fluctuaţiilor de moment 
ale stimei de sine barometrice ; la câteva zile după primirea unei note neaşteptate la test, 
sau chiar după mai puţin timp, stima de sine şcolară va reveni la starea sa iniţială. 
În cercetările menţionate mai jos, instrumentele folosite evaluează în general stima de 
sine de referinţă, dacă nu există alte specificaţii. În anumite ipostaze, s-au folosit 
măsurători pentru domenii specifice. 


Măsurarea conceptului de sine şi a stimei de sine 


Măsurarea conceptului de sine sau a stimei de sine scoate în evidenţă două preocupări 
înrudite : modalitatea în care se efectuează măsurătoarea (autoraportare, observator) şi 
exactitatea şi validitatea măsurătorilor (Dusek, 2000). Majoritatea studiilor folosesc 
măsurători de tip autoraportare. Participanţilor li se cere să emită o judecată despre ei 
înşişi, alegând între două opţiuni bipolare, redactând o autodescriere sau folosind o scală 
Likert pentru a-şi face evaluarea. Astfel de măsurători de tip autoraportare sunt, în 
general, exacte şi valide. Studiile care utilizează alte măsurători ale sinelui (de exemplu, 
observatorul) variază în ceea ce priveşte exactitatea şi validitatea şi sunt rareori întâlnite. 
Până acum s-au făcut puţine demersuri în ceea ce priveşte cercetările care compară 
diferite măsurători ale sinelui raportate la descoperirile făcute în urma acestor cercetări. 
Cercetările care folosesc abordările multidimensionale (Campbell şi Fiske, 1959) ar 
putea fi foarte folositoare pentru comasarea descoperirilor disparate şi pentru a găsi 
calea spre cercetări mai profitabile, după cum au indicat Marsh, Craven şi Debus (1998). 

Pentru exactitatea măsurătorilor sinelui, în general, testul a fost repetat şi s-a urmărit 
concordanța datelor. Validitatea măsurătorilor reprezintă, de fapt, validitatea conceptua- 
lizării; măsurătorile sinelui au legătură cu realizările şcolare, cu personalitatea (de 
“exemplu, depresia), cu adaptarea, cu alte măsurători ale sinelui şi cu alte conceptualizări. 

În general, măsurătorile folosite la cercetări s-au dovedit inexacte, atât în ceea ce priveşte 
precizia, cât şi validitatea. f | 

O preocupare mai veche a psihologilor care se ocupă cu dezvoltarea, mai precis 
echivalenţa unui instrument de măsurare pentru mai multe paliere de vârstă, a fost, în 
general, ignorată. Două excepţii demne de menţionat sunt scalele concepute de Harter 
(1985, 1988) şi Marsh (Marsh şi Hattie, 1996). Ei au elaborat scale aplicabile diferitelor 
grupuri de vârstă şi au arătat că acestea pot măsura conceptualizări echivalente. 

În literatura de specialitate pe care o recapitulăm mai jos, vom prezenta constatările 
făcute precizând tipul de instrument de măsurare folosit. Deşi nu se poate pretinde 
existenţa unei singure unităţi de măsură valabile pentru absolut orice, este important de 
observât că această situaţie poate sta la baza unor constatări disparate şi a unor concluzii 
ambigue (Dusek, 2000). În capitolul de faţă, vom prezenta descoperirile, apoi vom face 
câteva observaţii, acolo unde este cazul, respectiv că diferenţele dintre constatările 
făcute de unele studii pot avea legătură cu instrumentele de măsurare folosite. 

Anvergura capitolului de faţă 


În ceea ce priveşte materialul prezentat mai jos, au fost stabilite anumite limitări. În 
primul rând, nu vom recapitula cercetări care au de-a face cu dezvoltarea identităţii ; 
aceasta a fost analizată în capitolul 9 al prezentului volum. Ne limităm la prezentarea 
studiilor privitoare la conceptul şi stima de sine. Deşi există multe problematici interesante, 
din cauza restricţiilor legate de spaţiu, unele nu vor putea fi discutate. Am ales ca acest 
capitol să vizeze acţiunea influențelor asupra sinelui. În consecinţă, recapitulăm informaţii 
despre factorii biologici care au legătură cu dezvoltarea sinelui, rolul şcolii în dezvoltarea 
sinelui şi influenţele exercitate de părinţi. Din păcate, nu am putut include alte domenii 
în care s-au făcut cercetări interesante, cum ar fi rolul congenerilor în formarea şi 
menţinerea stimei de sine (Berndt, 1996; Keefe şi Berndt, 1996). În cele din urmă, de 
vreme ce fortuit trebuie să limităm discuţiile despre preocupările metodologice, cum ar 
fi câteva dintre cele de mai sus, le putem totuşi trata în contextul altor problematici. 
Ulterior, vom discuta unele căi pentru viitoarele cercetări. 


Câteva influenţe moderatoare asupra dezvoltării 
conceptului/stimei de sine 


Există mulţi factori care influenţează dezvoltarea simțului de sine al adolescentului. 
Adolescenţa începe cu schimbări biologice care duc la şi caracterizează etapa de creştere 
accelerată. Maturizarea are influenţe vaste, inclusiv asupra felului în care persoana îşi 
percepe sinele. Astfel de influenţe vor fi discutate mai întâi. După aceea, ne vom ocupa 
de cercetările legate de influenţa şcolii asupra sinelui. Adolescenţii îşi petrec nouă luni 
pe an la şcoală, ceea ce are o influenţă semnificativă asupra stimei de sine. Părinţii au 
o relaţie de durată cu adolescentul, iar istoria evolutivă respectivă continuă până la 
sfârşitul adolescenţei. Apoi, vom eaaliea influenţele părinţilor asupra sinelui. 


Influențele maturizării asupra stimei de sine 


Sincronizarea pubertară. Încă din anii '50, o serie de studii au examinat impactul 
dezvoltării timpurii, târzii sau normale asupra stimei de sine/imaginii de sine. Au fost 
formulate două teorii generale care iau în considerare efectele diferenţiate pe care le are 
sincronizarea dezvoltării fizice raportată la congeneri asupra adaptării în sens larg. 
Ipoteza decalajului (de exemplu, Petersen şi Crockett, 1985; Petersen şi Taylor, 1980) 
spune că pubertatea timpurie sau întârziată poate provoca dificultăţi de adaptare, deoarece 
îl situează pe adolescent într-o categorie decalată din punct de vedere social. A fi altfel 
este extrem de dificil pentru adolescenţii cu o identitate în curs de formare şi care, în 
consecinţă, caută să se integreze, încercând să fie cât mai asemănători cu congenerii 
până ajung să aibă propriul simţ al identităţii. Pe de altă parte, ipoteza finalizării etapei 

de dezvoltare (de exemplu, Peskin şi Livson, 1972 ; Peskin, 1973) spune că maturizarea 
timpurie întrerupe procesul de dobândire şi fixare a deprinderilor de adaptare ce 
caracterizează copilăria mijlocie. Cei care se maturizează mai repede riscă să întâmpine 
dificultăţi de dezvoltare deoarece sunt predispuşi să fie implicaţi în roluri şi activităţi 
pentru care încă nu au deprinderi/capacităţi. 
Ar trebui să precizăm că s-au folosit foarte multe metode pentru a clasifica adolescenţii 
în următoarele grupuri : întărirea oaselor, nivelele hormonale, vârsta la care se înregistrează 
cea mai mare viteză de creştere, vârsta la care are loc menarha, autoevaluările şi 
evaluările făcute de asistente/personal medical în legătură cu anumiţi indicatori ai creşterii 
pubertare (cum ar fi creşterea părului pubian, dezvoltarea sânilor la fete şi a pilozităţii 
faciale la băieţi). Ceva mai recent, autoraportările adolescenților în legătură cu dezvoltarea 
pubertară globală, bazate pe o scală cu şase trepte care arată cât de multe schimbări 
fizice au observat şi percepţia dezvoltării pubertare în raport cu colegii de clasă, s-au 
situat în afara parametrilor medicali (de exemplu, Alsaker, 1992). Astfel, în unele studii, 
sincronizarea maturizării s-a bazat pe felul în care participanţii erau comparaţi cu ceilalţi 
din eşantion în ceea ce priveşte anumite criterii sau unităţi de măsură. De exemplu, în 
studiile de dezvoltare întreprinse la Berkeley şi Oakland, primii şi ultimii 20% în ceea ce 
priveşte vârsta de maturizare a oaselor au fost consideraţi ca maturizaţi prea devreme sau 
prea târziu. Interesant este că cercetătorii nu numai că i-au studiat doar pe cei situaţi la 
extremele spectrului, ci i-au şi exclus pe cei care s-au maturizat „la timp”. În alte studii 
(de exemplu, Brooks-Gunn şi Warren, 1985), indivizii au fost clasificați comparând 
anumite criterii, cum ar fi vârsta menarhei în studiile lui Brooks-Gunn şi Warren, cu 
standardele naţionale. În cele din urmă, în alte cazuri s-au folosit autoevaluări subiective 
pentru a clasifica subiecţii în grupuri de sincronizare pubertară (de exemplu, Alsaker, 
1992). Indiferent de metoda folosită pentru clasificarea participanţilor în grupuri de 
sincronizare pubertară, termenii „timpuriu”, „târziu” sau „la timp” sunt relativi. Astfel, 
o persoană care se maturizează târziu conform clasificării unui eşantion poate fi clasificată 
ca maturizându-se la timp în alt eşantion, în funcţie de unitatea de măsură a clasificării 
şi de grupul cu care este comparată. Pe de o parte, lipsa unui standard în ceea ce priveşte 
măsurarea sincronizării pubertare poate fi considerată o piedică importantă în calea unor 
“măsurări exacte, iar pe de altă parte, autoevaluarea adolescentului cu privire la sincronizarea * 
dezvoltării sale fizice este mai importantă decât evaluările obiective ale oricăror consecinţe 
psihologice ale sincronizării pubertare asupra dezvoltării. 


Fetele. Deoarece stabilirea vârstei menarhei este un mijloc simplu de a măsura 
sincronizarea pubertară şi deoarece, în istorie, aspectul fizic a fost centrul de interes 
pentru cercetările care vizează tinerele, impactul sincronizării pubertare asupra stimei de 
sine a fost studiat mai mult la adolescente decât la adolescenţi. În ansamblu, cercetările 
au arătat că maturizarea „timpurie” are cele mai multe efecte negative asupra stimei de 
sine la fete, precum şi asupra altor aspecte corelate stimei de sine, cum ar fi imaginea 
propriei persoane şi aspectul fizic. La baza acestei descoperiri stau două motive: 


1. Fetele sunt, în general, cu aproximativ doi ani înaintea băieţilor în ceea ce priveşte 
dezvoltarea fizică (ne referim aici la perioada de vârf a creşterii); dacă fetele se 
maturizează prea repede, pot fi cu cinci-şase ani înaintea băieţilor care se maturizează 
normal, respectiv cu doi-trei ani înaintea altor fete de aceeaşi vârstă. Luând în 
considerare ipoteza decalajului, o astfel de nesincronizare cu congenerii poate duce la 

sentimente de izolare şi confuzie într-un moment în care comparaţiile sociale sunt - 
foarte importante. 

2. Conform ipotezei finalizării etapei de dezvoltare, fetele care se înprfuribtază de 
timpuriu sunt expuse riscului de a intra în rândurile delincvenţilor, de a consuma 
alcool şi droguri, de a-şi începe viaţa sexuală prea devreme şi de a avea diferite 
probleme la şcoală (Silbereisen er al., 1989), poate şi din cauza anturajului. Fetele ar 
putea fi deseori forţate să se confrunte cu probleme şi activităţi (relaţiile amoroase) 
despre care congenerii lor mai au multe de aflat. În plus, deoarece ele arată mult mai 
mature decât sunt în realitate, adulţii şi congenerii lor ar putea avea de la ele aşteptări 
neadecvate de maturitate psihologică, aşteptări care pot fi stresante pentru ele. 


Dacă e mai bine ca fetele să se maturizeze mai „târziu” sau „la timp” pare să fie o 
problemă mai puţin importantă decât dezavantajele maturizării „timpurii”. Probabil că 
rezultatele contradictorii se datorează, cel puţin parţial, contextului social particular, 
care are o importanţă deosebită pentru adolescente şi unitatea/unităţile de măsură folosite 
la explorarea sentimentelor legate de sine (de exemplu, imaginea corpului, stima globală 
de sine, aspectul fizic). Se vedem următoarele exemple care subliniază importanţa 
contextului. Tobin-Richards, Boxer şi Petersen (1983) au descoperit că maturizarea la 
timp era asociată cu sentimente mai apreciative legate de atractivitate şi de imaginea 
propriului corp la fete. Pe de altă parte, Brooks-Gunn şi Warren (1985) au constatat că, 
în cazul balerinelor, cele care se maturizau mai târziu aveau cea mai bună imagine a 
propriului corp. Explicaţia constă în corespondenţa dintre cerinţele mediului înconjurător 
şi caracteristicile fizice şi/sau comportamentale ale persoanei în cauză. Ar fi interesant 
să determinăm dacă fetele care se maturizează mai târziu şi care provin din rândurile 
dansatoarelor, gimnastelor sau patinatoarelor, grupuri care au toate şansele să fie 
avantajate în ceea ce priveşte imaginea propriului corp, se simt mai puţin bine în legătură 
cu propria persoană atunci când acest rol nu este la fel de important pentru sine. De 
exemplu, dacă măsurătorile respective ar fi efectuate „în afara sezonului” sau într-un 
context care ar pune 0 importanţă mai mare pe maturitatea fizică (de exemplu, o şcoală 
de dans), rezultatele ar putea fi diferite. 

O descoperire validă este aceea că fetele care se declară mai puţin mulţumite de 
greutatea şi formele corpului lor tind să aibă mai puţină stimă de sine decât cele care au 
o imagine mai bună (Martin er al., 1988). Cercetări mai recente au analizat dacă 
aspectele particulare (de exemplu, greutatea, formele) şi generale (sentimentele generale 
despre aspectul fizic) ale imaginii propriului corp au contribuţii distincte, independente 
în ceea ce priveşte predicția stimei de sine în rândul adolescentelor. Într-un studiu 
efectuat pe un eşantion de tinere din Scoţia, Williams şi Currie (2000) au descoperit că 
maturizarea timpurie şi părerile depreciative despre imaginea propriului corp au fost 
asociate cu nivele declarate mai scăzute ale stimei de sine la fetele de 11 ani. Ei au mai 
constatat un efect de mediere al imaginii propriului corp - efectele negative ale maturizării 
timpurii sau târzii asupra stimei de sine s-au datorat unor experienţe intense ale preocupărilor 
legate de imaginea corpului. În rândul fetelor de 13 ani, preocupările legate de proporţiile 
corpului, părerile depreciative despre aspectul fizic şi maturizarea târzie au fost factori 
predictivi ai unei stime de sine mai scăzute. Totuşi, nu a existat vreun rol de mediere 
pentru imaginea corpului în asocierea dintre sincronizarea pubertară târzie şi stima de sine 
mai scăzută. Autorii explică faptul că, la adolescente, efectele negative ale sincronizării 

pubertare târzii se pot atribui mai degrabă factorilor sociali (de exemplu, popularitate 
scăzută în rândul băieţilor) decât celor psihologici (de exemplu, imaginea corpului). 


Băieții. În general, se pare că maturizarea timpurie este cea mai bună în cazul stimei 
de sine masculine. În concordanţă cu ipoteza devierii, băieţii care se maturizează mai 
devreme sunt mai compatibili (sau, cel puţin, mai puţin incompatibili) cu congenerii lor de 
sex opus care, în medie, sunt cu doi ani înainte în ceea ce priveşte maturizarea fizică. În 
plus, maturizarea timpurie înseamnă să fii mai înalt şi mai musculos, ambele reprezentând 
nişte avantaje sau, cel puţin, sunt considerate atractive într-o societate care pune în 
valoare aptitudinile sportive, dacă cineva este interesat să exceleze într-un astfel de 
domeniu. Totuşi, conform ipotezei finalizării etapei de dezvoltare, maturizarea timpurie 
ar trebui să reprezinte un dezavantaj. Deşi unele cercetări au scos la iveală rezultate 
negative, cum ar fi anxietatea sporită, curiozitatea intelectuală mai mică şi docilitatea 
mai mare în cazul adolescenților maturizaţi timpuriu, în etapele iniţiale ale creşterii 
accelerate (vezi Peskin, 1967, 1973), astfel de efecte negative-asupra aspectelor aferente 
stimei de sine nu par a fi de durată. Poate că dezavantajele temporare ale maturizării 
timpurii sunt mai puţine decât avantajele ei. | 

Cercetările de început ale lui Mussen şi Jones (1957) au avut drept concluzie faptul 
că congenerii îi consideră pe cei care se maturizează timpuriu ca fiind mai siguri pe sine 
în comparaţie cu cei care se maturizează mai târziu. Folosind tehnici proiective al căror 
scor se stabileşte prin analizarea temei centrale a unei poveşti, ei au mai descoperit că cei 
care se maturizează mai devreme au atribuit imagini ale sinelui mai apreciative personajelor 
principale. În cea mai mare parte, avantajul stimei de sine în cazul celor care se 
maturizează mai devreme s-a repetat. În studiul său despre adolescenţii norvegieni, 
Alsaker (1992) a constatat de asemenea efecte pozitive ale maturizării timpurii şi efecte 
negative ale maturizării târzii asupra stimei de sine la băieţi. Totuşi, el a observat că 
băieţii de clasa a VIII-a care se considerau maturizaţi timpuriu aveau autoevaluări mai 
depreciative decât cei maturizaţi la timp. Iată un alt posibil exemplu al efectului exercitat 
de context; poate că în alte culturi aspectul fizic mai matur nu are aceeaşi semnificaţie 
ca în Statele Unite, unde s-au efectuat cele mai multe cercetări în acest sens. 


Chestiunile metodologice. După cum s-a observat mai sus, cercetătorii au folosit o 
gamă largă de metode (unele obiective, altele subiective) pentru a determina starea de 
maturizare şi pentru a măsura stima de sine (cei mai mulţi utilizează măsurători globale). 
Aceste metode de identificare a persoanelor care se maturizează devreme sau târziu pot 
conduce la descoperiri contradictorii. Mai mult, utilizarea măsurătorilor globale ale 
stimei de sine poate limita identificarea relaţiilor importante şi/sau poate ascunde 
discrepanțe însemnate în constatările care implică diverse aspecte ale sinelui. In plus, 
băieţii au fost studiaţi mai rar decât fetele. Poate că o astfel de reprezentare deficitară a 
cercetărilor explică de ce descoperirile par a fi mai exacte în cazul băieţilor decât al 
fetelor. 

Cele mai multe cercetări despre influenţele maturizării asupra stimei de sine s-au 
făcut în Statele Unite, deseori pe subiecţi albi, din clasa de mijloc. Generalizarea nu ar 
trebui să fie considerată valabilă, deoarece chestiunile care ţin de dimensiunile corpului 
sau de sincronizarea maturizării au semnificaţii diferite în funcţie de culturi şi subculturi. 
De exemplu, adolescenţii afro-americani nu se consideră supraponderali, cum ar face-o 

adolescenţii hispanici sau albi. Mai mult, afro-americancele şi tinerele albe au perspective 
diferite asupra dimensiunilor corpului, primele fiind de părere că o greutate corporală 
mai mare înseamnă mai multă putere (vezi Pritchard, King şi Czajka-Narins, 1997). Sunt 
necesare mai multe studii comparative pentru a înţelege mai bine semnificaţia sincronizării 
maturizării fizice şi felul în care aceasta influenţează stima de sine în contexte şi grupuri 
etnice diverse. 


Tranziţiile şcolare şi stima de sine 


Pe lângă multele schimbări fizice şi psihosociale ale adolescenţei, mai au loc şi o 
multitudine de tranziţii în ceea ce priveşte şcoala. În preadolescenţă, unii elevi schimbă 
trei şcoli de-a lungul traseului de la şcoala primară la cea gimnazială şi apoi la liceu (de 
la grădiniţă până în clasa a VI-a, din clasa a VII-a până într-a IX-a şi dintr-a X-a până 
într-a XII-a sau modelul 6/3/3). Alţii rămân la aceeaşi şcoală până în clasa a VIII-a, 
după care merg la liceu (de la grădiniţă până în clasa a VIII-a şi din clasa a IX-a până 
într-a XII-a sau modelul 8/4). Multe cercetări efectuate în anii '70 şi '80 de Simmons, 
Blyth şi colaboratorii lor au analizat efectele celor două modele organizaționale asupra 
stimei de sine şi realizărilor şcolare (precum şi asupra altor variabile care nu fac obiectul 
capitolului de faţă) în rândurile adolescenților. Poate că cea mai interesantă descoperire 
este aceea că trecerea în clasa a VII-a (modelul 6/3/3) a fost însoţită de o scădere a stimei 
de sine la fete (Simmons er al., 1979; Blyth, Simmons şi Carlton-Ford, 1983). Autorii 
au mai constatat că, în cazul multor fete care au ajuns în şcoala gimnazială, nu s-a mai 
înregistrat o recuperare a stimei de sine până la nivelele iniţiale (Simmons şi Blyth, 
1987). 

Wigfield şi Eccles (1994) au descoperit, de asemenea, un declin iniţial în ceea ce 
priveşte stima de sine odată cu trecerea la şcoala gimnazială, dar, spre deosebire de ceea 
ce au observat Simmons şi Blyth (1987), era valabil în cazul ambelor sexe. Cu toate 
acestea, băieţii dădeau dovadă de o stimă de sine mai mare decât fetele în toate cele patru 
etape de tranziţie. La elevii pe care i-au studiat, stima de sine a crescut în timpul clasei: 
a VII-a; astfel, ruptura în ceea ce priveşte stima de sine nu a părut a fi atât de lungă pe 
cât a fost la subiecţii de sex feminin ai lui Simmons şi Blyth. Alţi cercetători au afirmat 
că stima de sine creşte în clasa a VII-a (vezi Nottleman, 1987) şi, mai apoi, în liceu (vezi 
O'Malley şi Bachman, 1983; Dusek şi Flaherty, 1981) poate din cauză că adolescenţii 
se obişnuiau cu schimbările fizice caracteristice perioadei de creştere accelerată, iar 
criza de identitate era rezolvată. fi 

S-au avansat o serie de ipoteze pentru explicarea „vulnerabilităţii” stimei de sine 
atunci când adolescenţii se mută la altă şcoală în clasa a VIl-a. Conform teoriei 
supraincărcării, adolescentul trece prin prea multe schimbări deodată şi, astfel, este 
bombardat de stresori fără a dispune de strategii de adaptare adecvate (Simmons er al., 
1987). Schimbările în ceea ce priveşte obiceiurile şcolii, urmarea cursurilor la o şcoală 
mai mare şi cunoaşterea unui număr sporit de elevi necesită adaptări care nu au fost 
experimentate de majoritatea adolescenților în trecutul apropiat. 

Alt factor care contribuie la scăderea stimei de sine în timpul tranziţiei spre clasa a 
VIl-a ar putea rezulta din faptul că adolescenţii devin tot mai sofisticaţi pe plan cognitiv, 

angajându-se în comparații sociale şi dezvoltând, în consecinţă, o viziune mai realistă 
asupra capacităţilor lor decât cea pe care au avut-o mai înainte. Marsh (1989) a sugerat 
chiar că scăderea stimei de sine nici măcar nu trebuie considerată „rea” şi nu ar trebui 
pusă pe seama sistemului educaţional. Este posibil ca adolescenţii să fie pur şi simplu 
mai în măsură decât copiii să încorporeze un feedback despre ei înşişi ; astfel, capătă 
dureroasa conştientizare că nu sunt întotdeauna cei mai buni la toate, aşa cum, poate, au 
crezut sau li s-a spus. ! | PO 

În cele din urmă, conform teoriei nepotrivirii (Eccles şi Midgley, 1989), atunci când 
adolescenţii trec de la şcoala primară la cea gimnazială, intră într-un sistem şcolar cu 
mai multe reguli şi restricţii exact când se străduiesc să fie independenţi. Noile aşteptări 
ale profesorului în vederea atingerii performanţelor, criteriile de notare mai severe, mai 
puţina atenţie acordată de profesor fiecărui elev în parte şi ruperea de prietenii şi 
cunoştinţele vechi au loc atunci când adolescenţii au cea mai mare nevoie de ajutorul pe 
care l-au avut în clasele anterioare din partea profesorilor şi prietenilor. 

La o primă privire, nici una dintre ipotezele de mai sus nu explică de ce subiecţii de 
sex masculin ai lui Simmons şi Blyth (1987) nu au trecut prin experienţe similare celor 
pe care le-au trăit subiecţii de sex feminin tranziţia spre clasa a VII-a. La urma urmei, 
şi ei au avut parte de multe schimbări fiziologice în perioada adaptării la factorii de stres 
Caracteristici unui nou mediu şcolar. Şi, de asemenea, aveau deprinderile lor de comparaţie 
socială, ca şi fetele, deprinderi din cauza cărora puteau risca o scădere a stimei de sine 
şi nepotrivirea dintre persoană şi mediu experimentată de subiecţii de sex feminin. Poate 
că explicaţia diferenţelor de gen se regăseşte în maturizarea în general timpurie a 
adolescentelor. Conform recentelor descoperiri privitoare la diferenţele de gen reflectate 
în imaginea propriului corp care au fost citate mai sus, fetele din cercetările lui Simmons 
şi Blyth s-au declarat mai puţin atractive decât băieţii şi au afirmat că sunt mai puţin 
mulţumite de aspectul şi greutatea corpului lor. Mai mult, în clasa a VII-a au început să 
fie mai preocupate de aspectul lor fizic decât băieţii. După cum s-a discutat în secţiunea 
anterioară, adolescentele se declară deseori mai puţin atractive pe plan fizic decât băieţii 
de aceeaşi vârstă (vezi Harter, 1990; Pliner, Chaiken şi Flett, 1990). În plus, percepţia 
fetelor în ceea ce priveşte atractivitatea fizică este legată mai mult de stima de sine decât 
în cazul băieţilor (Allgood-Merten, Lewinsohn şi Hops,, 1990). Astfel de discrepanțe, 
care ar putea justifica diferenţele de gen, au existat probabil în eşantionul lui Wigfield şi 
Eccles (1994), însă este posibil ca efectele lor să nu fi fost identificate deoarece au 
utilizat doar o măsură globală în ceea ce priveşte stima de sine. 

Cercetările despre tranziţiile şcolare prezentate mai sus au fost efectuate în principal 
pe elevi albi, limitându-se astfel generalizarea constatărilor. Deşi datele iniţiale puse la 
dispoziţie de Simmons et al. (1987) au inclus şi afro-americani, cercetările lor cele mai 
invocate şi cele mai cunoscute au vizat doar un subeşantion de elevi albi. Mai puţin ştiut 
este faptul că fetele afro-americane din eşantionul general au declarat creşteri ale stimei 
de sine în perioada aceloraşi tranziţii. În plus, multe studii au arătat că afro-americancele 
au O imagine a propriului corp mult mai apreciativă decât semenele lor albe, ceea ce 
sugerează că efectul de mediere al schimbărilor fizice asupra relaţiei dintre tranziţiile 
şcolare şi stima de sine poate varia în funcţie de etnie. 

Cercetările mai recente despre impactul tranziţiei şcolare asupra părerii despre sine 
au început să vizeze eşantioane diverse din punct de vedere etnic care provin din medii 
socioeconomice variate, precum şi moderatori care stau la baza relaţiei dintre tranziţia 

şcolară şi felul în care o persoană se priveşte pe sine (vezi Fenzel, 2000). Seidman er al. 
(1994) au analizat impactul tranziţiilor şcolare în preadolescenţă asupra afro-americanilor, 
albilor şi hispanicilor provenind din păturile sărace ale societăţii. Ei au descoperit că 
stima de sine scădea odată cu tranziţia şcolară indiferent de momentul în care aceasta 
avea loc (fie că era în clasa a V-a, a VI-a sau a VII-a). Interesant este că nu au existat 
efecte semnificative care să ţină de gen sau de rasă/etnie. 

Seidman er al. (1996) au efectuat studii pe tineri săraci aparţinând mai multor etnii : 
negri, euro-americani, hispanici şi asiatici. Şi ei au analizat impactul tranziţiei şcolare 
asupra stimei de sine, dar s-au concentrat mai mult pe tranziţia către liceu şi mai puţin 
pe cea către şcoala gimnazială. Nu s-au descoperit schimbări: semnificative. în ceea ce 
priveşte stima de sine în timpul tranziţiei către liceu (spre deosebire de descoperirile lui 
Simmons şi Blyth, 1987, şi Seidman er aî., 1994). Probabil a fost vorba de a doua 
tranziţie a adolescenților respectivi, astfel că aveau deprinderi de adaptare mai bune 
pentru a putea trece peste factorii de stres asociaţi cu tranziţia. Conform celor afirmate 
de Seidman et al. (1994), nu au existat efecte semnificative de interacţiune în ceea ce 
priveşte genul sau rasa/etnia. Autorii sunt de părere că o astfel de situaţie se poate datora 
statutului socioeconomic omogen al subiecţilor, care, în principiu, ar putea depăşi 
efectele rasei şi etniei. Poate că diferenţele ar fi putut fi detectate în ambele studii dacă, 
pe lângă valoarea globală a sinelui, se explorau şi domenii specifice ale stimei de sine. 

Este necesară efectuarea mai multor cercetări pentru a înţelege diferenţele de etnie în 
cadrul grupului raportate la efectele tranziţiei şcolare asupra opiniei despre sine. Se 
poate ca rolul de mediere al dezvoltării fizice să difere în cazul adolescentelor de culoare 
sau albe, deoarece afro-americancele se dezvoltă cu aproximativ un an mai devreme 
decât semenele lor albe (Herman-Giddens er a/., 1997). Maturizarea fizică mai rapidă a 
tinerelor de culoare le permite, probabil, să se adapteze caracteristicilor fizice în 
schimbare, cum ar fi forma şi dimensiunile corpului, înainte de a trece prin stresul 
provocat de schimbarea şcolii la care învaţă. Pe de altă parte, tinerele albe ar putea fi 
nevoite să se adapteze ambelor schimbări (pe lângă altele) în mod simultan, ceea ce este 
mai greu. Sunt necesare cercetări ulterioare care să clarifice natura acestor diferenţe de 
etnie în cadrul grupului pentru a dezvolta programe de intervenţie şi/sau prevenire 
adecvate adolescenților cu risc în această perioadă „vulnerabilă”. 


Preocupările metodologice în studiul realizărilor şcolare şi al stimei de sine. Înainte 
de a recapitula lucrările de specialitate în legătură cu relaţia dintre stima de sine şi 
performanţele şcolare, este necesar să scoatem în evidenţă câteva probleme care apar 
deseori în acest domeniu de cercetare. Are o importanţă deosebită, deoarece, la prima 
vedere şi prin prisma simțului practic, ar putea părea evident că stima de sine pozitivă 
sau ridicată ar trebui să faciliteze realizări şcolare (note bune) şi viceversa — notele bune 
ar trebui să mărească stima de sine. Elevii observă imediat că le plac anumite obiecte de 
studiu pentru că se descurcă bine la orele respective şi nu le plac altele pentru că nu se 
descurcă ; în ambele cazuri avem de-a face cu o judecată despre sine, o formă de stimă 
de sine. Totuşi, atât puterea relaţiilor (corelaţiilor) dintre stima de sine şi performanţele 
şcolare, precum şi orientarea cauzalităţii în cadrul acestor relaţii continuă să fie dezbătute. 

Sunt multe motivele care explică descoperirile contradictorii în ceea ce priveşte 
puterea relaţiei dintre evaluarea stimei de sine şi performanţele şcolare. În primul rând, 


DEZVOLTAREA CONCEPTULUI DE SINE ŞI A STIMEI DE SINE 337 


s-au folosit diferite nivele de stimă de sine, pornind de la stima'de sine globală, conceptul 
de sine şcolar global şi până la percepții ale sinelui la anumite obiecte de studiu, cum ar 
fi matematica, limba engleză sau ştiinţele naturii. În general, corelaţiile sunt mai 
puternice atunci când stima de sine şi realizările sunt raportate la un anumit domeniu. De 
exemplu, Marsh (1993) a descoperit că rezultatele la matematică sunt corelate în mod 
substanţial cu conceptul de sine în raport cu matematica (mediana r = 0,33), ceva mai 
puţin corelate cu conceptul de sine şcolar global (mediana r = 0,26) şi chiar şi mai puţin 
corelate cu conceptul de sine raportat la limba engleză (mediana r = 0,10). În mod 
evident, puterea relaţiei ţine de specificitatea şi adecvarea evaluării stimei de sine în 
raport cu obiectul de studiu. .- 

În al doilea rând, evaluările realizărilor şcolare au variat de la studiu la studiu. Unele 
studii au inclus evaluări obiective, precum scorurile standardizate la teste ; altele au 
inclus evaluări subiective, cum ar fi aprecierea profesorului, notarea făcută de profesor 
şi/sau percepțiile de sine ale competenţei şcolare. Deoarece notele date de profesor şi 
percepțiile de sine sunt mai expuse erorii de evaluare şi altor prejudecăţi, ele reprezintă 
o unitate de măsură mai puţin dezirabilă a studiului relaţiilor dintre realizările şcolare şi 
stima de sine. | a ha | 

În al treilea rând, după cum a observat Byrne (1996), formatele instrumentelor 
folosite, atât stima de sine, cât şi realizările şcolare, au variat în ceea ce priveşte formatul 
sistemului de scalare, numărul punctelor de scalare, numărul itemilor şi specificitatea 
conţinutului itemilor. Mai mult, validitatea teoretizării conceptului de sine şi a măsurilor 
realizărilor au variat foarte mult de la un studiu la altul (Byrne, 1996). Unele au fost 
folosite extensiv şi au dovedit proprietăţi psihometrice, în timp ce altele au fost probabil 
folosite numai într-un anumit studiu, având o corectitudine psihometrică redusă (Byrne, 
1984; Hattie, 1992; Wylie, 1974, 1979). Un număr mai mic al punctelor scalare în 
cazul notelor, scorurilor stimei de sine sau al ambelor poate atenua magnitudinea relaţiilor 
descoperite. Preocupările care ţin de validitate sunt, de asemenea, extrem de importante 
pentru interpretarea descoperirilor. E, 

În final, după cum'a arătat Hattie (1992), subiecţii au fost cât se poate de diferiţi în 
ceea ce priveşte genul, vârsta, anii de studiu, capacităţile şcolare, statutul sOCcioeconomic . 
şi etnia. Fără tipul de cercetări sistematice pe care le vom analiza mai jos, este dificil să 
facem afirmaţii generalizate de care să fim foarte siguri. 


Relaţiile dintre stima de sine şi realizările şcolare. Majoritatea studiilor au relevat 
corelaţii pozitive între stima de sine şi realizările şcolare, chiar dacă deseori acestea nu 
erau de mare anvergură (West, Fish şi Stevens, 1980; Hansford şi Hattie, 1982 ; Hattie, 
1992; Wylie, 1979). Chiar şi atunci când au fost descoperite corelaţii puternice, 
determinarea direcţiei cauzalităţii s-a dovedit a fi dificilă. După cum observă DuBois şi 
Tevendale (1999), „sunt necesare studii pe termen lung în care stima de sine şi alte 
criterii de adaptare să fie evaluate des în cadrul unor etape extinse de dezvoltare şi 
analizate în raport cu interrelaţiile continue dintre ele în timp” (p. 112). Deşi s-au 
efectuat câteva studii longitudinale pentru a clarifica aspectele de cauzalitate şi direcţie 
a efectului. rezultatele nu sunt nici pe departe precise. De fapt, se pare că, pe măsură ce 
se fac mai multe cercetări, apele se tulbură tot mai mult. Unii au descoperit o predominanţă 
cauzală a notelor.asupra stimei de sine, alţii invers, iar unii nu au reuşit să descopere o 
predominanţă cauzală (Calsyn şi Kenny, 1977 ; Shavelson şi Bolus, 1982; Byrne, 1986; 

Maruyama, Rubin şi Kingsberry, 1981; Pottebaum, Keith şi Ehly, 1986; Newman, 
1984; Marsh, 1987). Chiar şi atunci când au folosit acelaşi set de date, cercetătorii au 
ajuns la concluzii diferite (vezi Newman, 1984; Marsh, 1987) în ceea ce priveşte 
predominanţa cauzală în relaţia dintre stima de sine şi realizările şcolare. Totuşi, alţii 
(precum Skaalvik şi Hagtvet, 1990) au descoperit direcţii diferite ale cauzalităţii în 
funcţie de grupurile de vârstă. 

În multe feluri, o astfel de lipsă a concordanţei nu este surprinzătoare, m fii 
problemele metodologice enumerate mai sus, precum şi variațiile în ceea ce priveşte 
cadrele temporale studiate. După cum ne-au amintit Skaalvik şi Hagtvet (1990), dacă 
defazarea dintre măsurători este prea mică, au loc puţine schimbări. Pe de altă parte, 
dacă defazarea este prea mare, tendinţele evolutive ar putea fi mascate. Probabil putem 
presupune totuşi că relaţia dintre stima de sine şi realizări este reciprocă, direcţia 
efectului schimbându-se la diferite nivele evolutive, dar şi în ceea ce priveşte diferitele 
variabile, înainte să devină mai pregnante. 

În încercarea de a desluşi constatările contradictorii, cercetătorii au folosit recent atât 
corelaţii de ordin zero, cât şi tehnici de modelare a ecuaţiilor structurale (Hoge, Smit şi 
Crist, 1995). Ei au ajuns la concluzia că „adevăratele influenţe sunt mai slabe decât 
ne-au făcut să credem studiile corelaţionale”, dar că notele au „ceva mai multă influenţă 
asupra conceptului de sine decât invers” (p. 312). Cu alte cuvinte, relaţia reciprocă ar 
putea fi prezentă, dar influenţa notelor asupra stimei de sine este ceva mai puternică. 

Cercetătorii încep de asemenea să analizeze diferenţele de rasă în relaţia dintre stima 
de sine şi rezultatele şcolare. De exemplu, într-o comparaţie între elevi afro-americani şi 
euro-americani, Osborne (1995) a descoperit o corelaţie destul de slabă între stima de 
sine şi rezultatele şcolare din clasa a VIII-a până în clasa a X-a în cazul elevilor 
afro-americani. Cea mai izbitoare descoperire (şi singura importantă din punct de vedere 
Statistic) a fost că această corelaţie descrescătoare în timp era mai puternică în cazul 
băieţilor afro-americani. Folosind ipoteza dezidentificării formulată de Steele, Osborne 
a sugerat că băieţii în cauză ar putea să-şi detaşeze stima de sine de rezultatele şcolare 
drept mijloc de a-şi proteja stima de sine generală. Afro-americanii din eşantionul 
respectiv au avut scoruri mai slabe la realizările şcolare, dar stima de sine s-a dovedit a 
fi mai mare. Ar fi interesant să determinăm dacă cei care suferă cel mai mult din cauza 
fenomenului dezidentificării au avut scoruri mai mari în ceea ce priveşte identitatea 
etnică, o măsură care nu a fost inclusă în studiul de faţă. Mai mult, sunt necesare alte 
cercetări care să analizeze direcţia şi forţa efectului în cazul altor populaţii etnic, întrucât 
cele mai multe studii au fost făcute în Statele Unite pe americani albi/euro-americani. 


Rolul părinţilor şi al familiei 


Interesul faţă de rolul pe care îl joacă părinţii şi familia în ceea ce priveşte modul în care 
ne privim pe sine are o istorie lungă şi bogată. Cercetătorii moderni s-au concentrat 
asupra impactului părinţilor şi familiei în câteva abordări. Una dintre metodele folosite 
a fost examinarea practicilor parentale de creştere a copiilor şi efectul lor asupra stimei 
de sine. Astfel, cercetătorii au analizat căldura părinţilor, atmosfera generală a căminului 
şi stilul predominant de creştere raportat la dezvoltarea opiniilor despre sine. A doua 

abordare în acest sens a fost aceea de a raporta opiniile despre sine ale adolescenților la 
caracteristicile familiei, precum traiul într-o familie monoparentală, alături de mamă, 
traiul într-o familie în pragul divorţului şi poziţia socioeconomică a familiei. 


Practicile parentale de creştere. Cercetările iniţiale legate de influenţa practicilor 
parentale de creştere asupra dezvoltării de sine s-au concentrat pe dimensiuni singulare 
de creştere. De exemplu, într-unul dintre studiile de început, Coopersmith (1967) a 
afirmat că băieţii de clasele a V-a şi a Vl-a cu o stimă de sine ridicată îşi percepeau 
părinţii ca fiind foarte calzi, săritori şi iertători. Ei descriau aimosfera de acasă ca fiind 
una de toleranţă şi înţelegere, cu reguli clare, cu pedepse corecte, respect reciproc între 
părinţi şi adolescenţi şi foarte puţină ostilitate. Pe de altă parte, băieţii cu o stimă de sine 
scăzută au fost crescuţi fie de părinţi care erau prea permisivi, poate chiar neglijenţi, fie” 
de părinţi care îi educau cu o mână de fier. 

Aceleaşi descoperiri generale au fost constatate în cazul băieţilor şi fetelor din clasele 
VII-IX (Litovsky şi Dusek, 1985, 1988) şi în cazul adolescenților de origini etnice 
diferite, printre care afro-americani, asiatici şi hispanici (Felson şi Zielinski, 1989; 
Harter, 1990; Leiderman, Meldman şi Ritter, 1989). Indiferent de originea etnică sau 
genul adolescentului, părinţii care folosesc practici de creştere pozitive educă adolescenţii 
care se valorizează pe sine, se înţeleg mai bine cu congenerii şi sunt capabili să îşi înveţe 
competențele deoarece atmosfera căminului lor este una de ajutorare şi stimulează 
dezvoltarea personală (Dekovic şi Meeus, 1997). În schimb, practicile parentale intruzive 
şi recurgerea părinţilor la sentimentul de vină pentru a controla comportamentul adolescen- 
tului sunt asociate cu stima de sine scăzută (Litovsky şi Dusek, 1985). | 

Abordările mai recente legate de examinarea influenţei practicilor parentale de 
creştere asupra imaginii de sine s-au concentrat mai puţin pe dimensiunile individuale de 
creştere şi mai mult pe evaluările globale ale stilului parental. În general, stilurile 
respective implică clasificarea părinţilor pe baza percepțiile adolescenților în legătură cu 
creşterea lor, raportate la o combinaţie de dimensiuni ale educării. Referindu-se la 
lucrările anterioare ale lui Baumrind (1978), Maccoby şi Martin (1983) au identificat 
patru stiluri generale de creştere. Stilul părintelui cu tendinţe autoritare este caracterizat de 
un grad mare de sensibilitate (căldură, sprijin, educare, toleranţă), precum şi pretenţii 
mari legate de un comportament adecvat în funcţie de vârstă. Stilul dictatorial implică 
nivele relativ scăzute de sensibilitate şi foarte multe restricţii. Stilul indulgent presupune 
multă sensibilitate, dar puţine restricţii. Ultimul stil parental, cel indiferent, presupune 
nivele scăzute de sensibilitate şi de restricţii. 

Dovezile aduse de descoperiri sprijină întru totul opinia că stilul de creştere cu 
tendinţe autoritare este asociat cu cele mai pozitive rezultate. Adolescenţii care îşi percep 
părinţii ca folosind practici de creştere cu tendinţe autoritare se descurcă mai bine la 
şcoală (Dornbusch er al., 1987; Steinberg er al., 1992), au deprinderi mai bune de 
adaptare la stres (Dusek şi Danko, 1994; Mclntyre şi Dusek, 1995), sunt mai bine 
pregătiţi psihologic — după cum s-a demonstrat folosindu-se mai multe instrumente — Şi au 
O stimă de sine mai mare (Lamborn er al., 1991). Cercetările au arătat că astfel de 
beneficii sunt valabile în cazul adolescenților afro-americani, hispanici şi albi (Steinberg 
et al., 1994). În schimb, adolescenţii care şi-au perceput părinţii ca folosind în mod 
predominant unul dintre celelalte stiluri de creştere au avut rezultate nedorite, precum 
delincvenţa (stilul indulgent sau cel indiferent), dependenţa extremă faţă de părinţi (stilul 

dictatorial), afecțiunile somatice (stilul dictatorial) şi comportamentul iresponsabil şi 
imatur pe plan social (stilul indulgent). În final, unele dovezi (Steinberg ez al., 1994) 
arată că o creştere cu tendinţe autoritare este asociată cu o adaptare bună pe plan 
psihologic, dar expunerea continuă la celelalte stiluri de creştere atrage rezultate indezirabile, 
cum ar fi declinul performanţelor şcolare şi afecţiuni somatice sporite. 

Teoreticienii au avansat tot felul de explicaţii pentru aparenta superioritate a stilului 
de creştere cu tendinţe autoritare. O componentă importantă a acestui stil este folosirea 
disciplinei inductive, care presupune să explici adolescentului că ceea ce a făcut este 
inacceptabil şi să îi ofere mijloace alternative de a se comporta. Disciplina inductivă 
foloseşte o situaţie punitivă ca pe o oportunitate de predare/învăţare şi promovează actul 
de a oferi şi de a primi într-o atmosferă caldă, afectuoasă, care stimulează identificarea 
cu părinţii (Steinberg er al., 1992). Astfel, adolescentul învaţă că greşelile sunt tolerabile 
şi se simte mai încrezător să încerce lucruri noi şi să exploreze competenţe, ambele fiind 
importante pentru stima de sine. Tehnicile de disciplinare care se impun prin forţă (de 
exemplu, folosirea pedepselor fizice, retragerea privilegiilor sau ameninţarea cu aceasta) 
şi privarea de afecţiune (de exemplu, ignorarea copilului, folosirea vinii sau altor mijloace 
de ameninţare implicită cu abandonarea) atrag după sine o dependenţă extremă - ele sunt 
de fapt precursorul unor tulburări psihologice - şi nu învaţă moduri alternative de 
comportament, ci, mai degrabă, pot avea ca rezultat moduri inadecvate de interacţiune 
socială. | 

Punând limite adecvate competenţelor adolescenților şi impunând reguli flexibile în 
funcţie de situaţie (de exemplu, permițându-le să stea până târziu într-o seară din 
săptămână dacă e vorba de un eveniment important), părinţii cu tendinţe autoritare 
promovează învăţarea limitelor şi competenţelor. Limitele impuse îi învaţă pe adolescenţi 
că există reguli care trebuie respectate, spre deosebire de stilul indulgent, în care importanţa 
regulilor este trecută cu vederea. Acest stil, evident, va duce la un comportament tot mai 
înclinat spre delincvenţă şi, în consecinţă, la o stimă de sine tot mai scăzută (Wells, 
1989). 

Căldura şi toleranța părinţilor cu tendinţe autoritare sunt asociate cu ideea de valoare 
pe care o simte adolescentul în legătură cu sine, ceea ce, mai departe, duce la o stimă de 
sine mai mare. Deşi trebuie să fim preocupaţi de atribuirea predominanţei cauzale - 
practicilor parentale de creştere, puţinele cercetări longitudinale care există (de exemplu, 
cele ale lui Steinberg er al., 1994) sunt concordante cu ideea că practicile de creştere 
atrag după sine dezvoltarea psihologică sănătoasă, cu care sunt asociate. 


Precauţiile legare de stilurile de creştere. Trebuie să luăm în considerare câteva 
precauţii. În primul rând, studiul stilurilor de creştere sau, mai simplu, studiul modului 
în care dimensiunile creşterii se reflectă în rezultate se bazează, în mare parte, pe ceea 
ce declară copiii în legătură cu percepțiile lor despre practicile parentale de creştere 
(precum şi multe dintre măsurile la care se raportează). După cum a arătat Schaefer 
(1965a, 1965b), tocmai aceste percepții afectează copilul şi astfel pot fi cele mai eficiente 
pentru înţelegerea legăturii dintre practicile de creştere şi rezultate. Într-adevăr, diferenţele 
de percepţie a practicilor de creştere ar putea să explice parţial diferenţele de stimă de 
sine dintre fraţi sau surori la vârsta adolescenţei. Pe de altă parte, măsurile alternative ale 
stilurilor de creştere ar putea duce la descoperiri diferite. Bazându-se pe declaraţiile 
fraţilor sau surorilor, observaţiile de laborator ale interacțiunilor adolescent-părinte sau 

declaraţiile părinţilor în legătură cu practicile de creştere ar clarifica, fără îndoială, 
complexitatea relaţiei dintre creşterea copilului şi stima de sine. 

În al doilea rând, este important să remarcăm că nici un părinte nu foloseşte exclusiv 
un singur stil de creştere. Ceea ce declară adolescenţii este un stil predominant. Fără | 
îndoială, unele confuzii care există în legătură cu relaţia dintre creşterea copilului şi 
stima de sine sunt rezultatul folosirii de către părinţi a unor stiluri diferite sau al 
schimbărilor de stil de creştere, aşa cum se poate întâmpla atunci când apar perioade 
foarte dificile (de exemplu, un divorţ, moartea unei persoane dragi, criza vârstei de 
mijloc). În aceste privinţe s-au efectuat puţine cercetări. 

În al treilea rând, în ciuda creşterii tot mai mari a numărului de familii monoparentale 
şi a procentului de adolescenţi care trăiesc în astfel de familii, majoritatea locuiesc cu 
ambii părinţi. Deşi unele cercetări (de exemplu, Litovsky şi Dusek, 1988) sugerează că 
educarea şi căldura maternă percepută de adolescent ar putea fi mai importante decât 
cele paterne în ceea ce priveşte o stimă de sine sănătoasă, cercetările legate de diferitele 
influenţe ale stilurilor de creştere materne sau paterne asupra stimei de sine sunt, practic, 
inexistente. Până când nu vor deveni disponibile astfel de informaţii, rolul creşterii în 
ceea ce priveşte dezvoltarea sinelui rămâne incomplet. 

În sfârşit, atunci când interpretăm descoperirile rezultate în urma cercetărilor despre 
practicile parentale de creştere, este important să observăm că o serie de preocupări 
metodologice pun sub semnul îndoielii concluziile care se pot trage. Cercetările din 
domeniile respective nu sunt experimentale — de exemplu, copiii nu pot fi atribuiţi 
aleatoriu părinţilor, părinţii nu pot fi atribuiţi aleatoriu stilurilor de creştere, iar familiile 
nu pot fi atribuite aleatoriu contextelor socioeconomice -, ci, mai degrabă, corelaţionale. 
Drept rezultat, apar continuu preocupări legate de direcţia cauzalităţii. În plus, cercetătorii 
au presupus implicit că stilurile de creştere nu se modifică în timp şi au rămas astfel încă 
de timpuriu în viaţa copilului. Desigur, contextele pot provoca schimbări în stilul 
predominant al părintelui, dar noi nu cunoaştem prea multe despre impactul lor. 


- Contextele familiale. Adolescenţii, pe lângă faptul că au părinţi care îi educă, cresc 
într-o structură familială : un singur părinte faţă de doi părinţi, familie cu părinte vitreg, 
familii care trec printr-un divorţ şi familii din contexte economice şi origini etnice 
diferite. Deoarece astfel de influenţe asupra dezvoltării adolescentului fac obiectul altor 
capitole, le vom menţiona aici doar pe scurt. Yu 

Rosenberg, (1985) a declarat că adolescenţii care locuiesc doar cu mamele lor aveau 
Stima de sine mai scăzută decât cei care locuiau cu ambii părinţi. Era o situaţie cu atât 
mai adevărată în cazul preadolescenţilor sau care aveau mame tinere în raport cu vârsta 
adolescenților. Rosenberg a sugerat că adolescenţii au deprinderi mai bune de adaptare 
într-o familie cu un singur părinte, ceea ce le permite să îşi păstreze o stimă de sine mai 

ridicată. Mai mult, a fost de părere că mamele mai în vârstă s-ar putea descurca mai bine 
cu un divorţ şi cu factorii de stres aferenţi, fiind, în consecinţă, mai puţin expuse 
declinului deprinderilor parentale decât mamele mai tinere. Menţinerea unor deprinderi 
sănătoase de creştere a copilului este asociată cu o stimă de sine mai mare a acestuia. 

Relaţiile dintre clasa socială şi stima de sine au constituit subiectul unui mare număr 
de investigaţii. Se pot găsi dovezi care să sprijine ideea că adolescenţii care au origini 
mai sărace prezintă o stimă de sine mai scăzută (de exemplu, Demo şi Savin-Williams, 

1983 ; Bachman şi O'Malley, 1986), dar se pare că nu statutul SOCciOeconomic în sine stă 

la originea acestei descoperiri. Mai degrabă, se pare că anumite condiţii aferente, cum 
ar fi legăturile dintre economie, performanţe şcolare şi poziţia, respectiv stima de sine a 
prietenilor (Filsinger şi Anderson, 1982), mediază relaţia dintre statutul socioeconomic 
şi stima de sine a adolescentului. 


Rezumat şi concluzii. 


Am recapitulat literatura de specialitate referitoare la cele trei influenţe importante 
asupra dezvoltării stimei de sine a adolescentului: schimbările fizice ce au loc în 
perioada de creştere accelerată, impactul tranziţiilor şcolare şi practicile parentale de 
creştere împreună cu contextele familiale. Am identificat un număr de relaţii importante 
între aceste influenţe şi opiniile despre sine ale adolescentului. Să nu uităm că din 
literatura de specialitate existentă reiese clar că, deşi generalizările sunt rezonabile şi 
posibile, caracteristicile individuale de diferenţiere sunt mediatori importanţi care nu 
trebuie trecuţi cu vederea. Dezvoltarea fizică are impact asupra percepţiilor de sine ale 
adolescentului, însă rezultatele depind de sincronizarea pubertară şi de apartenenţa la un 
grup etnic. Şcoala şi realizările şcolare ajută la formarea imaginii de sine, dar o fac 
diferit în cazul celor care provin din sisteme de învăţământ de tip 6/3/3 faţă de 8/4. 
Dimensiunile educării şi stilurile generale de creştere joacă un rol important în percepțiile 
de sine ale adolescentului, dar şi ele sunt mediate de alte circumstanţe familiale. 

Se identifică şi rolul celorlalte influenţe asupra stimei de sine. De exemplu, cercetările 
recente despre dezvoltarea stimei de sine la adolescenţi în diferite medii sociale (urban/ 
rural ; Orr şi Dinur, 1995) scot în evidenţă necesitatea de a se examina macroinfluenţele 
în dezvoltarea opiniilor despre sine. În acest sens, unii cercetători (de exemplu, Hirsch 
et al., 2000) au început să identifice la un nivel mai subtil componentele acestor medii 
mai extinse care sunt răspunzătoare de influenţele lor asupra sinelui. . 

Alţi cercetători (de exemplu, Kaplan şi Lin, 2000 ; Scheier er al., 2000) completează 
ceea ce înţelegem noi despre rolul stimei de sine în aspecte ale dezvoltării antisociale (de . 
exemplu, violenţa, dificultăţi la şcoală, consumul de alcool). Deloc de neglijat sunt 
cercetările care fac legătura între imaginea de sine negativă şi dezvoltarea ulterioară a 
comportamentului antisocial. Extinzând perspectiva stimei de sine în vederea includerii 
imaginii de sine pozitive şi negative, va fi posibilă o înţelegere mai profundă a rolului 
sinelui. | 


Lecturi-cheie 


Bracken, B.A. (ed.) (1996), Handbook of Self-Concept, Wiley, New York. 

Această carte aduce o contribuţie majoră domeniului de cercetare în cauză oferind un context 
istoric al teoretizării stimei de sine şi a conceptului de sine, precum şi o prezentare a literaturii 
de specialitate dintr-o diversitate de domenii (de exemplu, conceptul de sine în raport cu 
familia, conceptul de sine din punct de vedere fizic, conceptul de sine şcolar, chestiunile de 

vârstă, rasă şi sex). Autorul încheie discutând modelul său multidimensional şi aplicaţiile sale 
clinice. i ce 

DuBois, D.L., Tevendale, H.D. (1999), „Self-esteem in childhood and adolescence : Vaccine or 
epiphenomenon? ”, Applied and Preventative Psychology, 8, pp. 103-117. 

Acest articol oferă o prezentare actualizată a dezbaterii legate de stima de sine : mai precis, opinia 
că stima de sine are o mare influenţă asupra adaptării individuale faţă de opinia că efectele - 
stimei de sine sunt inexistente. De remarcat menţionarea cercetărilor contraintuitive care fac 
legătura între nivelele ridicate ale stimei de sine şi rezultatele care demonstrează dificultăţile 
de adaptare. 

Dusek, J.B. (2000), „Commentary on the special issue: The maturing of self-esteem research 
with early adolescents”, Journal of Early Adolescence, 20, pp. 231-240. 

Articolul respectiv rezumă descoperirile rezultate în urma a opt studii despre stima de sine în 
primii ani ai adolescenţei şi arată câteva modalităţi prin care viitorii cercetători vor putea să ne 
facă să înţelegem mai bine noţiunea de sine. 

Harter, S. (1999), The Construction of the Self: A Developmental Perspective, Guilford, New 
= gali 

Cartea analizează modalitatea prin care procesele cognitive, sociale şi emoţionale conlucrează în 
vederea conceptualizării unui simţ al sinelui. O temă predominantă este diversitatea căilor 
către meritul de sine şi tot ce are legătură cu el. Sunt prezentate strategii de intervenţie 
cognitivă şi socială şi sugestii utile pentru evaluarea eficientă a programului. 


Bibliografie 


Allgood-Merten, B., Lewinsohn, P.M., Hops, H. (1990), „Sex differences and adolescent depres- 
sion”, Journal of Abnormal Psychology, 99, pp. 55-63. | 

Alsaker, F.D. (1992), „Pubertal timing, overweight, and psychological adjustment”, Journal of 
Early Adolescence, 12(4), pp. 396-419. 

Bachman, J.G., O'Malley, P. (1986), „Self-concepts, self-esteem, and educational experiences: 

“The frog pond revisited (again)”, Journal of Personality and Social Psychology, 50, pp. 35-46. 

Baumrind, D. (1978), „Parental disciplinary patterns and social competence in children”, Your 
and Society, 9, pp. 239-276. 

Berndt, T.]. (1996), „Friendship in adolescence”, în N. Vanzetti, S. Duck (eds.), A Lifetime of 
Relationships (pp. 181-212), Brooks Cole, Pacific Grove, CA. 

Biyth, D.A., Simmons, R.G., Carlton-Ford, S. (1983), „The adjustment of early adolescents to 
school transitions”, Journal of Early Adolescence, 3, pp. 105-120. 

Bronfenbrenner, U. (1989), „Ecological systems theory”, în R.. Vasta (ed.), Annals of.Child 
Development, vol. 6: Theories of Child Developmeni : Revised Formulations and Current 
Issues (pp. 187-249), JAI Press, Greenwich, CT. 

Brooks-Gunn, ]., Warren, M.P. (1985), „The effects of delayed menarche in different contexts : 
Dance and nondance students”, Journal of Ybuth and Adolescence, 14, pp. 285-300. 

Byrne, B.M. (1984), „The general/academic self-concept nomological network: A review of 
construct validation research”, Review of Educational Research, 54, pp. 427-456. 

Byrne, B.M. (1986), „Self-concept/academic achievement relations : An investigation of dimensionality, 
stability, and causality”, Canadian Journal of.Behavioural Science, 18, pp. 173-186. 

Byrne, B.M. (1996), „Academic self-concept: Its structure, measurement, and relation to academic 


achievement”, în B. Bracken (ed.), Handbook of Self Concept (pp. 287-316), Wiley, New 
York. 4 


344 „ PSIHOLOGIA ADOLESCENȚEI 


Calsyn, R.J., Kenny, D.A. (1977), „Self-concept of ability and perceived evaluation of. others: 
Cause or effect of academic achievement?”, Journal of Educational £ 5) chologila 69, 
pp. 136-145. 

Caziphell. D.T., Fiske, D.W. (1959), pia PA tu doctăiuisti mea by the multi-trait- 

„ -multimethod matrix”, Psychological Bulletin, 56, pp. 81-105. 

Coopersmith, S. (1967), The Antecedents of Self-Esteem, Freeman, San Francisco. 

Dekovic, M., Meeus, W. (1997), „Peer relations in adolescence : Effects of parenting and adoles- 
cents” self-concept”, Journal:of Adolescence, 20, pp. 163-176. | 

Demo, D., Savin-Williams, R. (1983), „Early adolescent self-esteem as a function of social class: 
Rosenberg and Pearlin revisited”, American Journal of Sociology, 83, pp. 763-774. 

Dornbusch, S.M., Ritter, P.L., Leiderman, P.H., Roberts, D.E., Fraleigh, M.J. (1987), „The 
relation of parenting style. to adolescent La performange”. Child Development, 58, 
pp. 1244-1257. 

DuBois, D.L., Hirsch, B. Îi (2000), „Selfuesteraui in early adolescence : From stock character to 
marquee attraction”, Journal of Early Adolescence, 20, pp. 5-1. 

DuBois, D.L., Fiul la, H.D. (1999), „Self-esteem in childhood and adolescence : Nei or 
dpiplieoienar 2. Applied and Preventative Psychology, 8, pp. 103-117. 

Dusek, J.B. (1996), Adolescent Development and Behavior (ed. a III-a), Prentice Hall, Upper 
Saddle River, NJ. 

Dusek, J.B. (2000), „Commentary on the special issue: The maturing of self-esteem research 
with early adolescents”, Journal of Early Adolescence, 20, pp. 231-240. 

Dusek, J.B., Danko, M. (1994), „Adolescent coping styles and perceptions of parental child-rearing”, 
Journal of Adolescent Research, 9, pp. 412-426. 

Dusek, J.B., Flaherty, J. (1981), „The development of the self-concept during the adolescent 
years”, Monographs of the Society for Research in Child Development, 46(4), p. 191. 

Eccles, J.S., Midgley, C. (1989), „Stage/environment fit: Developmentally appropriate classrooms 
for early adolescents”, în R. Ames, C. Ames (eds.), Research on Moltivation in Education 
(vol. 3, pp. 139-181), Academic Press, New York. 

Felson, R., Zielinski, M. (1989), „Children's self-esteem and parental support”, Journal of 
Marriage and the Family, 51, pp. 727-735. 

Fenzel, M. (2000), „Prospective study of changes in global self-worth and strain during the 
transition to middle school”, Journal of Early Adolescence, 20, pp. 93-116. 

Filsinger, E., Anderson, C. (1982), „Social class and self-esteem in late adolescence : Dissonant 
context or self-efficacy ? ”, Developmental Psychology, 18, pp. 380-384. % 

Hansford, BD Hautie, J.A. (1982), „The relationship between self and achievement/performance 
measures”, Review of Educational Research, 52, pp. 123-142. 

Harter, S. (1985), „Manual for the self-perception ere for children”, manuscris nepublicat, 
University of Denver, CO. . 

Harter, S. (1988), „The self-perception ia for stie totii manuscris nepublicat, University 
of Denver, CO. 

Harter, S. (1990), „Identity and self deveiopment”, in S. Feldman, G. Elliot (eds.), Ar zhe 
Threshold : The Developing Adolescent (pp. 352-387), Harvard University Press, te. 
MA. 

Harter, S. (1999), The Construction of the Self: A Developmental Perspective, Guilford, New 
York. 

Hattie, ]. (1992), Self-Conceptr, Erlbaum, Hillsdale, NJ. 

Herman-Giddens, M.E., Slora, E.J., Wasserman, R.C:, Bourdony, C.J., Bhapkar, M.V., Koch, 
T.G., Hasemeier, C.D. (1997), Becoiitty sexual characteristics and menses in young girls 
seen in office practice: A study from the Pediatric Research in Office Settings Network”, 
Pediatrics, 99, pp. 505-512. 


DEZVOLTAREA CONCEPTULUI DE SINE ŞI A STIMEI DE SINE 345 


Hirsch, B.J., Roffman, J.G., Deutsch, N.L., Flynn, C.A., Loder, T.L.., Pagano, M.E. (2000), 
„Inner-city youth development organizations :. Strengthening programs for adolescent girls”, 
Journal of Early Adolescence, 20, pp. 210-230. 

Hoge, D.R., Smit, E.K., Crist, J.T. (1995), „Reciprocal effects of self-concept and academic 
achievement in sixth and seventh grade”, Journal of Youth and Adolescence, 24(3), pp. 
295-314. 

Kaplan, H.B., Lin, C. (2000), „Deviant identity as a moderator of the relation between negative 
self-feelings and deviant behavior”, Journal of Early Adolescence, 20, pp. 150-177. 

Keefe, K., Berndt, T.J. (1996), „Relations of friendship quality to self-esteem in early adoles- 
cence”, Journal of Early Adolescence, 16, pp. 1101-1129. | 

Lamborn, S.D., Mounts, N.S., Steinberg, L., Dornbusch, S.M. (1991), „Patterns of competence 
and adjustment among adolescents from authoritative, authoritarian, indulgent, and neglectful 
families”, Child Development, 62, pp. 1049-1065. | 

Leiderman, P.H., Meldman, M.A., Ritter, P.L. (1989), „Parent and peer influences on adolescent 
self-esteem in a multiethnic high school population”, lucrare prezentată la bienala Society for 
Research in Child Development, Kansas City, MO. 

Litovsky, V.G., Dusek, J.B. (1985), „Perceptions of child-rearing and self-concept development 
during the early adolescent years”, Journal of Youth and Adolescence, 14, pp. 373-387. 
Litovsky, V.G., Dusek, J.B. (1988), „Maternal employment and adolescent adjustment and 
perceptions of child-rearing”, International Journal of Family Psychiatry, 9, pp. 153-167. 
Maccoby, E.E., Martin, J. (1983), „Socialization in the context of the family: Parent-child 

interaction”, în E.M. Hetherington (ed.), Handbook of Child Psychology : Socialization, 
„Personality, and Social Development (vol. 4, pp. 1-102), Wiley, New York. 

Marsh, H.W. (1987), „The big-fish-little-pond effect on academic self-concept”, Journal of 
Educational Psychology, 79, pp. 280-295. 

Marsh, H.W. (1989), „Age and sex effects in multiple dimensions of self-concept : Preadolescence 
to early adulthood”, Journal of Educational Psychology, 81, pp. 417-430. 

Marsh, H.W. (1993), „Academic self-concept: Theory, measurement, and research”, în J. Suls 
(ed.), Psychological Perspectives on the Self (vol. 4, pp. 59-98), Erlbaum, Hillsdale, NJ. 
Marsh, H.W., Craven, R., Debus, R. (1998), „Structure, stability, and development of young 
children's self-concept: A multicohort-multioccasion study”, Child Development, 69, 

„pp. 1030-1053. 

Marsh, H.W., Hattie, J. (1996), „Theoretical perspectives on the structure of the self-concept”, 
în B.A. Bracken (ed.),. Handbook of Self Concept (pp. 38-90), Wiley, New York. 

Martin, $., Housley, K., McCoy, H., Greenhouse, P. (1988), „Self-esteem of adolescent girls as 
related to weight”, Perceptual and Motor Skills, 67, pp. 879-884. 

Maruyama, G., Rubin, R.A., Kingsberry, G.G. (1981), „Self-esteem and educational achieve- 
ment: Independent constructs with a common cause? ”, Journal of Personality and Social 
Psychology, 40, pp. 962-975. 

Mcintyre, J.G., Dusek, J.B. (1995), „Perceived parental rearing practices and styles of coping”, 
Journal of Youth and Adolescence, 24, pp. 499-509. 

Mussen, P.H., Jones, M.C. (1957), „Self-concepts, motivations, and interpersonal attitudes of 
late and early maturing boys”, Child Development, 28, pp. 243-256. 

Newman, R.S. (1984), „Children's achievement and self-evaluations in mathematics: A longitudi- 
na! study”, Journal of Educational Psychology, 76, pp. 857-873. 

Nottelmann, E.D. (1987), „Competence and self-esteem during the transition from childhood to 
adolescence”, Developmental Psychology, 23, pp. 441-450. 

O'Malley, P.M., Bachman, J.G. (1983), „Self-esteem changes and stability between ages 13 and 
23”, Developmental Psychology, 19, pp. 257-268. 

Orr, E., Dinur, B..(1995), „Social setting effects on gender differences in self-esteem : Kibbutz 
and urban adolescents”, Journal of Yourh and Adolescence, 24, pp. 3-27. 


346 | PSIHOLOGIA ADOLESCENȚEI 


Osborne, J.W. (1995), „Academics, self-esteem, and race: A look at the underlying assumptions 
of the disidentification hypothesis”, Personality and Social Psychology Bulletin, 21(5), 


pp. 449-455. 
Peskin, H. (1967), „Pubertal onset and ego functioning”, Journal of Abnormal Copie; 72) 


1-15. 

Peskin, H. (1973), „Influence of the developmental schedule of puberty on learning and ego 
development”, Journal of Youth and Adolescence, 2, pp. 273-290. 

Peskin, H., Livson, M. (1972), „Pre- and postpubertal personality and adult psychological 
functioning”, Seminars in Psychiatry, 4, pp. 343-353. 

Petersen, A.C., Crockeu, L. (1985), „Pubertal timing and grade effects on adjustment”, Journal 
of Youth and Adolescence, 14, pp. 191-206. 

Petersen, A.C., Taylor, B. (1980), „The biological approach to adolescence : Biological change 
and psyehological adaptation”, în J. Adelson (ed.), Handbook of Adolescent (tiv aholoz) 
(pp. 117-155), Wiley, New York. 

Pliner, P., Chaiken, S., Flett, G.L. (1990), „Gender differences in concern with body weight and 
physical appearance over the life span”, Personality and Social Psychology Bulletin, 16, 
pp. 263-273. 

Pottebaum, S.M., Keith, T.Z., Ehly, S.W. (1986), „Is there a causal relation between self-concept 
and academic achievement ? ”, Journal of Educational Research, 79, pp. 140-144. 

Pritchard, M.E., King, S.L., Czajka-Narins, D.M. (1997), „Adolescent body mass indices and 
self-perception”, Adolescence, 32(128), pp. 863-880. . 

Roberts, A., Seidman, E., Pedersen, $., Chesir-Teran, D., Allen, L., Aber, J.L., Duran, V., 
Hsueh, J. (2000), „Perceived family and peer transactions and self-esteem among urban early 
adolescents”, Journal of Early Adolescence, 20, pp. 68-92. 

Rosenberg, M. (1979), Conceiving the Self, Basic Books, NewYork. 

Rosenberg, M. (1985), Sociery and the Adolescent Self-Image, Princeton University Press, 
Princeton, NJ. 

Rosenberg, M. (1986), „Self-concept from middle childhood through adolescence” „ în J. Suls, 
A.G. Greenwald (eds.), Psychological Perspectives of the Self (vol. 3, pp. 107-136), Erlbaum, 
Hillsdale, NJ. 

Schaefer, E.S. (1965a), Children's reports of parental behavior : An inventory”, Child Development, 
36, pp. 413-424. 

Schaefer, E.S. (1965b), „A configurational analysis of children's reports of parental behavior”, 
Journal of Consulting Psychology, 29, pp. 552-557. 

Scheier, L.M., Botvin, G.J., Griffin, K.W., Diaz, T. (2000), „Dynamic growth models of: 
self-esteem and adolescent alcohol use”, Joitrhal of Early Adolescence, 20, pp. 178-209. 
Seidman, E., Aber, J.L.., Allen, L., French, S.E. (1996), „The impact of the transition to high 
school on the se fAystera and perceived social context of poor urban youth”, American Journal 

of Conununity Psychology, 24, pp. 489-515. 

Seidman, E., Allen, L.., Aber, J.L., Mitchell, C., Feinman, J. (1984), „The impact of school 
transitions in early adolescence on the self-system and perceived social context of poor urban 
youth”, Child Development, 65, pp. 507522. 

Seidman, E., Shavelson, R.J., Bolus, R. (1982), „Self-concept: The interplay of theory and 
methods”, Journal of Educational Psychology, 74, pp. 3-17. 

Silbereisen, R.K., Petersen, A.C., Albrecht, H.T., Kracke, B. (1989), „Maturational timing and 
the development of problem behavior. Longitudinal studies in adolescence”, Journal of Early 
Adolescence, 9, pp. 247-268. 

Simmons, R.G., Blyth, D.A. (1987), Moving into Adolescence : The Spa of Pubertal Change 
and School Comitet! Aldine de Gruyter, New York. 

Simmons, R.G., Blyth, D.A., Van Cleave, E.E., Bush, D.M. (1979), „Entry into early ado- 
lescence : The impact of school structure, puberty, = early dating on self-esteem”, American 
Sociological Review, 44(6), pp. 948-967. 


DEZVOLTAREA CONCEPTULUI DE SINE ŞI A STIMEI DE SINE 347 


Simmons, R.G., Burgeson, R., Carlton-Ford, S., Blyth, D.A. (1987), „The impact of cumulative 
change in early adolescence”, Child Development, 58, pp. 1220-1234. 

Skaalvik, E.M., Hagtvet, K.A. (1990), „Academic achievement and self-concept: An analysis of 
causal predominance in a developmental perspective”, Journal of Personality and Social 
Psychology, 58, pp. 292-307. | 

Steele, C. (1992), „Race and the schooling of Black Americans”, Azlantic Monthly, 269(4), pp. 68-78. 

Steinberg, L.D., Lamborn, S.D., Darling, N., Mounts, N.S., Dornbusch, S.M. (1994), „Over-time 
changes in adjustment and competence among adolescents from authoritative, authoritarian, 
indulgent, and neglectful families”, Child Development, 65, pp. 754-710. 

Steinberg, L.D., Lamborn, S.D., Dornbusch, S.M., Darling, N. (1992), „Impact of parenting 
practices on adolescent achievement : Authoritative parenting, school involvement, and encouragement 
to succeed”, Child Development, 63, pp. 1266-1281. : 

Tobin-Richards, M.H., Boxer, A.M., Petersen, A.C. (1983), „Early adolescents” perceptions of - 
their physical development”, în J. Brooks-Gunn, A.C. Petersen (eds.), Girls at Puberty: 
Biological and Psychological Perspectives (pp. 127-154), Plenum, New York. 

Wells, L.E. (1989), „Self-enhancement through delinquency : A conditional test of self-derogation 
theory”, Journal of Research in Crime and Delinquency, 26, pp. 226-252. | 

West, C.K., Fish, J.A., Stevens, R.J. (1980), „General self-concept, self-concept of academic 
ability and school achievement: Implications for «causes» of self-concept”, Australian Journal 
of Education, 24, pp. 194-213. 

Wigfield, A., Eccles, J.S. (1994), „Children's competence beliefs, achievement values, and 
general self-esteem : Change across elementary and middle school”, Journal of Early Adolescence, 
14, pp. 107-138. | 

Williams J.M., Currie, C. (2000), „Self-esteem and physical development in early adolescence: 
Pubertal timing and body image”, Journal of Early Adolescence, 20(2), pp. 129-149. 

Wylie, R.C. (1974), The Self Concept : A Review of Methodological Considerations and Measuring 
Instruments, University of Nebraska Press, Lincoln. 

Wylie, R.C. (1979), The Self Concept, vol. 2: Theory and Research on Selected Topics, University 
of Nebraska Press, Lincoln. 


a. 


pici A aaa sare pier: 4 Sera. firmei tipi 
i De, ea! mi 4 a 


De 


ad) 
; FE 
"0 a Dupri) pt, pn dr 
sa 23 


FR A vu erai i dice 
pă E Min Buza i soțiile 


. Lp 


id 35 a) td ct ALĂ STEA 
+ , Fa i 


“Sai ie. abur d rii | 


pace udă 


42 d preerie - : 


nai A prea 4 5 agrar 


pi v-a fă ? Wu Ț E rană sui 
Ş IC / 7 A pa pete 0940 
4 si - PP ape Na 


În" ] 
PE: = Pete e A 493 


vă E: 


Pia De 


5.2'> pac sui 


Ă "e tă Si x ara 


Partea a IV-a 
Relaţiile interpersonale 


mi Plai 
Pihă 
| 3 iu DEA 
|. leg e] fa) Tie, 
[PR rul “mă 
si 


hui 


Capitolul 15 


“Întâlmirile şi experienţele 
romantice în adolescenţă 


Heather A. Bouchey, Wyndol Furman! 


Introducere 


Dacă am intra pe un teren de joacă obişnuit de la o şcoală primară din Statele Unite, am 
avea toate şansele să fim martorii unui proces curios, în care băieţii şi fetele se necăjesc 
din când în când cu primejdioasa infestare cu „păduchi”, cu jocuri care presupun sărutul 
sau alte tachinerii nevinovate. Peste câţiva ani, îi putem vedea pe aceiaşi elevi interacţionând 
mai des cu cei de sex opus. Chiar dacă mai înainte adolescenţii vor fi declarat sus şi tare 
că cei din sexul opus sunt „greţoşi” sau proşti, acum devin mult mai interesaţi de ei. 
Dacă privim şi mai departe în viitor, mulţi dintre aceşti tineri vor fi prinşi într-o relaţie 
romantică intensă în adolescenţă sau la începutul vieţii de adult. Unii vor fi recunoscut 
că sunt homosexuali, lesbiene sau bisexuali şi că şi-au îndreptat interesul către congenerii 
de acelaşi sex. Evident, au avut loc schimbări majore în cadrul acestor interacțiuni dintre 
congeneri. Ceea ce a fost odată un schimb scurt de replici pe terenul de joacă a devenit 
acum o relaţie intimă care se situează pe primul loc în viaţa unui adolescent sau tânăr 
adult. PA 

În capitolul de faţă, vom discuta despre apariţia şi natura întâlnirilor şi experienţelor 
romantice la adolescenţi. Cercetările existente s-au concentrat îndeosebi pe relaţiile 
heterosexuale, dar am inclus şi experienţele tinerilor homosexuali, lesbienelor şi bisexualilor, 
acolo unde a fost cazul (vezi şi capitolul 19 al acestui volum). Vom scoate în evidenţă 
schimbări care au loc în experienţele şi relaţiile romantice de la începutul până la 
- sfârşitul adolescenţei. De asemenea, vom descrie diferenţele individuale din cadrul 
experienţelor respective şi vom discuta influenţele contextuale asupra relaţiilor romantice. 
Tema relaţiilor romantice adolescentine este relativ nouă în literatura de specialitate ; în 
consecinţă, nu numai că trecem în revistă cercetările deja existente, ci şi descriem 


1. “Lucrarea de faţă a fost finanțată prin Grantul 50106 al National Institutes. of Health pentru 
dr. Wyndol Furman. Vă rugăm, nu folosiţi citate fără permisiunea autorilor. 

lacunele majore ale cunoaşterii noastre şi identificăm direcţii importante de cercetare şi 
teoretizare. Vom începe cu o analiză a semnificației activităţilor romantice din ado- 


lescenţă. 


7 


Semnificaţia experienţelor romantice în adolescenţă 


_ Relaţiile romantice constituie un aspect de maximă importanţă al lumii sociale a adolescen- 
tului. Mai bine de jumătate dintre adolescenţii cu vârste cuprinse între 12 şi 18 ani au - 
declarat că au trecut printr-o relaţie romantică în ultimele 18 luni (Carver, Joyner şi 
Udry, 1999). În clasa a X-a (15-16 ani), adolescenţii interacționează mai des cu partenerii 
lor romantici decât cu părinţii, fraţii, surorile sau prietenii (Laursen şi Williams, 1997). 

Mai mult, congenerii de sex opus ocupă o mare parte din gândurile adolescenților chiar 
şi atunci când nu există vreo interacţiune cu ei. Elevii de liceu petrec între cinci şi opt 
ore gândindu-se la actuali sau potenţiali parteneri romantici (Richards er al., 1998),/ 

Partenerii romantici sunt, totodată, o sursă majoră de sprijin pentru mulţi adolescenţi. 
Până în clasa a X-a, mamele figurează pe poziţia a doua în ierarhia persoanelor care îl 
ajută pe adolescent (Furman şi Buhrmester, 1992). La facultate (la 19 ani), relaţiile 
romantice vin cel mai mult în ajutorul tinerilor şi sunt foarte bine-venite în cazul 
tinerelor. 

„De asemenea, sexul opus este o sursă des întâlnită de Pete puternice — de fapt, una 
mai frecventă decât congenerii de acelaşi sex, părinţii sau problemele de la şcoală (Wilson- 
-Shockley, 1995). Majoritatea acestor emoţii sunt pozitive, însă o parte considerabilă o 
constituie cele negative, ceea ce înseamnă că relaţiile cu persoanele de sex opus pot fi şi 
surse de stres. 

Despre relaţiile romantice se crede că influenţează atât dezvoltarea intimităţii, Cât şi 
a identităţii - două procese psihosociale radicale care au loc în adolescenţă (Dyk şi 
Adams, 1987, 1990; Erikson, 1968 ; Fitch şi Adams, 1983; Furman şi Shaffer, în curs 
de apariţie). Diferiţi teoreticieni au sugerat chiar că experienţele din relaţiile romantice 
adolescentine ar putea influenţa natura relaţiilor apropiate ulterioare, inclusiv căsătoriile 
(Erikson, 1968; Furman şi Flanagan, 1997 ; Sullivan, 1953). Pe lângă stimularea nevoii 
de a avea legături cu alţii, experienţele romantice ar putea să-i ajute pe adolescenţi să îşi 
stabilească autonomia atunci când explorează relaţiile extrafamiliale şi se bazează mai 
puţin pe părinţi (Dowdy şi Kliewer, 1998; Furman şi Shaffer, în curs de apariţie ; Gray 
şi Steinberg, 1999). 

Deşi întâlnirile romantice pot aduce o serie de beneficii adolescenților, ele pot 
implica şi anumite riscuri. Numărul tot mai mare de sarcini în adolescenţă şi de boli 
transmise pe cale sexuală din Statele Unite este o consecinţă evidentă a implicărilor 
romantice. De fapt, cel mai puternic factor de risc în cazul contactului sexual în intervalul 
dintre clasa a VIl-a şi a XII-a este angajarea într-o relaţie romantică în cele 18 luni 
anterioare (Blum, Beuhring şi Rinehart, 2000). Partenerii romantici sunt vinovaţi de 
jumătate sau chiar de două treimi dintre incidentele de victimizare sexuală la sfârşitul 
adolescenţei (Flanagan şi Furman, 2000). Mai mult de 25% dintre adolescenţi sunt 
victimele violenţelor sau agresiunilor din timpul întâlnirilor (vezi Wolfe şi Feiring, 
2000), iar acestea sunt premergătoare violenţei grave din căsnicie în 25-50% dintre 

cazuri (Gayford, 1975; Roscoe şi Benaske, 1985). În ceea ce priveşte sănătatea mentală, 
despărţirile romantice din adolescenţă sunt printre cei mai puternici factori predictivi ai 
depresiei, crimelor cu mai multe victime şi tentativelor, respectiv actelor de suicid 
(Brendt er al., 1993; Fessenden, 2000; Joyner şi Udry, 2000; Monroe et al., 1999). 
Astfel, implicarea romantică aduce beneficii, dar şi riscuri. Totuşi, efectele specifice ale 


experienţelor romantice variază de la un individ la altul, temă pe care O vom relua în 
- discuţie într-o secţiune viitoare. A 


Schimbările de dezvoltare în experienţele romantice 


În secţiunea de faţă vom descrie natura experienţelor romantice heterosexuale ale 
adolescenților şi schimbările care au loc, de obicei începând cu primii ani ai adolescenţei 
şi terminând cu debutul vieţii de adult. De la bun început trebuie să subliniem că nu 
există un singur model normativ de dezvoltare referitor la viaţa amoroasă. Indivizii 
variază în ceea ce priveşte momentul în care dezvoltă interese romantice, momentul în 
care încep să-şi dea întâlniri şi frecvenţa acestora. De asemenea, ordinea experienţelor 
nu este fixă. De exemplu, aventurile romantice timpurii tind să fie de scurtă durată, dar 
o mică parte dintre ele pot ajunge să fie relaţii de lungă durată. În ciuda unei astfel de 
inconstanţe în implicarea romantică a adolescenților, există unele elemente comune în 
natura şi succesiunea experienţelor respective ; o descriere a schimbărilor evolutive care 
au loc deseori poate fi de folos în plan euristic. 


Schimbările de interese şi activităţi cu persoanele de sex opus 


Una dintre cele mai evidente schimbări din primii ani ai adolescenţei este o accentuare 
a activităţilor întreprinse: împreună cu congenerii de sex opus. În şcoala primară, atât. 
băieţii, cât şi fetele interacționează mai ales cu congenerii de acelaşi sex, deseori evitând 
să intre în contact cu parteneri de joacă de sex opus (Maccoby, 1988, 1990; Thorne, 
1986). Totuşi, în preadolescenţă, băieţii şi fetele încep să se gândească mai mult la 
activităţi comune şi să se angajeze în ele. 

4 Dunphy (1963) a descris primul un astfel de tipar al schimbărilor în modelul său în 
cinci etape al interacțiunii adolescenților de tip individ-grup. In prima etapă, apar găşti 
de indivizi de acelaşi sex. Ele sunt formate din patru până la şase prieteni apropiaţi, de 
origini apropiate, grupuri ce reprezintă principala unitate socială non-familială de la 
începutul adolescenţei. În a doua etapă a modelului lui Dunphy (1963), găştile de băieţi 
şi cele de fete încep să socializeze într-un context de grup. În timpul celei de-a treia etape 
apare un grup heterosexual mai mare, iar liderii găştilor iniţiale încep să îşi dea întâlniri. 
În a patra etapă, mulţimea de congeneri este complet dezvoltată, iar unele găşti hete- 
rosexuale formează legături strânse între ele. În final, tinerii şi tinerele dezvoltă relaţii de 


cuplu ; mulţimea. începe să se destrame, lăsând loc grupurilor de cupluri cu legături 
lejere între ele. 


354 PSIHOLOGIA ADOLESCENȚEI 


Investigaţii recente au. identificat schimbări concordante cu modelul lui Dunphy. De 
exemplu, preadolescenţii î îşi petrec o mare parte din timp gândindu-se la persoane de sex 
opus, iar mai târziu, timpul respectiv este petrecut în compania acestora (Blyth, Hill şi 
Thiel, 1982 ; Richards et al., 1998). În mod normal, adolescenţii încep să interacţioneze 
cu sexul opus într-un context de grup mixt, după care încep să-şi dea. întâlniri în acelaşi 
context, înainte să formeze în cele din urmă cupluri romantice (Connoly, Goldberg şi 
Pepler, rev.). Cei care se fac plăcuţi de mulţi dintre congenerii lor îşi dau mai des 
întâlniri (Franzoi, Davis şi Vasquez-Suson, 1994). Mai mult, faptul că au un număr mare 
de prieteni apropiaţi de sex opus este un indicator că au multe şanse de a avea o relaţie 
romantică cu cineva (Connolly, Furman şi Konarski, 2001). În cele din urmă, procentul 
adolescenților care declară că au avut un prieten sau o prietenă creşte de la începutul către 
sfârşitul adolescenţei (Carver er al., 1999; Furman şi Buhrmester, 1992). Un sondaj 
naţional recent arată că 36% dintre adolescenţii de 13 ani şi 73% dintre cei de 18 ani au 
avut o relaţie romantică în ultimele 18 luni (Carver et al., 1999). Relaţiile respective 
devin, de asemenea, mai intense şi mai importante în timp, deoarece interdependenţa şi 
apropierea dintre partenerii romantici sila odată cu vârsta (Laursen i Williams, 1997 ; 
Zimmer-Gembeck, 1999). 

Până în prezent, majoritatea lucrărilor teoretice şi empirice s-au concentrat pe 
experienţele tinerilor heterosexuali. Puţini tineri care aparţin minorităţilor sexuale 
stabilesc legături romantice cu congeneri de acelaşi sex din cauza rarelor ocazii care li 
se oferă în acest sens (Sears, 1991). Totuşi, mulţi au parte de experienţe sexuale cu 
congeneri de acelaşi sex-(Herdt şi Boxer, 1993; Savin-Williams, 1990, 1998). În plus, 
mulţi tineri din rândurile homosexualilor şi lesbienelor declară că şi-au dat întâlniri şi au 
avut experienţe sexuale cu congeneri de sex opus în adolescenţă (Savin-Williams, 1996). 
Experiențele cu congenerii de sex opus pot clarifica orientarea homosexualilor, lesbienelor 
şi bisexualilor şi pot oferi o imagine a identităţii lor sexuale (Diamond, Savin-Williams 
şi Dub6, 1999). ! 


Schimbările caracteristicilor relaţiilor romantice în adolescență 


sn primii ani de adolescenţă, tinerii încep să facă diferenţa între relaţiile de prietenie cu 
congenerii de sex opus şi relaţiile romantice heterosexuale, atribuind caracteristici precum 
pasiune şi angajament doar celor romantice (Connolly er al., 1999). În acelaşi timp, 
conceptualizările adolescenților despre întâlniri şi relaţiile de dragoste nu corespund cu 
concepţiile adulţilor.. Noţiunile timpurii despre dragoste sunt cât se poate de idealizate şi 
se potrivesc imaginilor stereotipe legate de dragostea heterosexuală din media (Connolly 
et al., 1999; Montgomery şi Sorell, 1998). Mai mult, adolescenţii declară că s-au 
îndrăgostit la o vârstă mai mare şi, de asemenea, că au avut mai puţine relaţii în trecut 
decât preadolescenţii, sugerând că ceea ce se ştie despre relaţiile romantice suferă 
schimbări odată cu maturizarea (Montgomery. şi Sorell, 1998 ; Shulman şi Scharf, 2000), 
La început, adolescenţii privesc noile relaţii ca pe nişte oportunităţi de recreere, 
experimentare sexuală sau atingerea unui anumit statut. Relaţiile platonice nu au cum să 
îndeplinească multe dintre funcţiile ulterioarelor relaţii romantice adulte, cum ar fi 
asigurarea sprijinului sau grijii (Connolly şi Goldberg, 1999; Feiring, 1996; Roscoe, 

Diana şi Brooks, 1987). De fapt, doar a avea prietenul potrivit sau prietena potrivită în 
preadolescenţă şi adolescenţă ar putea fi mai important decât natura interacțiunilor 
romantice în sine. Desigur, să ai prietenul potrivit sau prietena potrivită contează mult. 
Un partener popular sau atractiv poate fi calea către obţinerea prestigiului şi a respectului 


din partea congenerilor (Brown, 1999; Furman şi Wehner, 1997); unul indezirabil 
poate duce la ridiculizare sau ostracizare. 


a 


În timp, adolescenţii dobândesc experienţă interacţionând cu celălalt sex şi încep să 
se orienteze către partenerii lor romantici pentru a-şi satisface nevoile socioemoţionale. 
Furman şi Wehner (1994) au avansat ideea că partenerii romantici devin figuri importante 
pentru funcţionarea celor patru sisteme comportamentale - afilierea, reproducerea 
sexuală, ataşamentul şi grija pentru celălalt. Conform acestui model, sistemele de afiliere 
şi reproducere sexuală sunt primele care dobândesc importanţă în relaţiile romantice 
(Furman şi Wehner, 1994, 1997). În primele lor relaţii romantice, adolescenţii au 
tendința de a-şi petrece timpul cu partenerii lor şi întreprind cu aceştia multe activităţi de 
recreere. Ele oferă stimulare şi deseori declanşează emoţii pozitive (Wilson-Shockley, 
1995). În plus, relaţiile romantice adolescentine aduc cu sine oportunităţi ideale de explorare 
a sentimentelor sexuale, de căutare a satisfacerii sexuale şi de a ajunge la genul de 
activitate sexuală cu care indivizii să se simtă în largul lor. Furman şi Wehner (1994, 
1997) au afirmat că sistemele de ataşament şi de grijă faţă de celălalt devin mai importante 
în relaţiile romantice la sfârşitul adolescenţei şi la începutul vieţii de adult. In perioada 
respectivă, nevoia de a găsi o nouă figură principală de care să se ataşeze se intensifică 
deoarece relaţiile cu părinţii s-au transformat şi mulţi adolescenţi au plecat de acasă. 
Totuşi, apariţia sistemelor de ataşament şi grijă faţă de celălalt iau mult timp şi, astfel, ele 
pot fi activate doar în relaţii romantice de lungă durată (Furman şi Wehner, 1994, 1997). 

Deşi dovezile sunt limitate, datele existente sunt compatibile cu ceea ce s-a expus mai 
sus. De exemplu, atât adolescenţii, Cât şi cei aflaţi în stadiul adolescenţei prelungite 
menţionează mai des caracteristici de afiliere decât caracteristici de ataşament şi grijă 
faţă de celălalt în descrierile lor privitoare la avantajele relaţiilor romantice (Feiring, 
1996, 1999; Schulman şi Scharf, 2000). Mai mult decât atât, importanţa acordată 
caracteristicilor de afiliere ale partenerilor romantici tinde să descrească sau să rămână 
neschimbată de la mijlocul adolescenţei până la sfârşitul ei, în vreme ce importanţa 
caracteristicilor de ataşament tinde să crească. Mai întâi, adolescenţii se îndreaptă către 
congenerii lor pentru a-şi găsi un refugiu şi, în consecinţă, îi consideră o sursă de 
siguranţă (Hazan şi Zeifman, 1994). Totuşi, numai partenerii din relaţiile romantice de 
lungă durată au şanse să devină surse de siguranță (Fraley şi Davis, 1997; Hazan şi 
Zeifman, 1994). Chiar şi în preadolescenţă, un mare număr de indivizi încă îi mai 
privesc pe părinţi ca fiind principalele lor surse de siguranţă (Trinke şi Bartholomew, 
1997; Fraley şi Davis, 1997). 


Diferenţele individuale în relaţiile romantice 


Până acum am scos în evidenţă modelele normative ale dezvoltării relaţiilor romantice 
din. adolescenţă. Totuşi, la fel de importantă este şi diversitatea experienţelor romantice 
pe care le au adolescenţii. Unii încep să-şi dea întâlniri de timpuriu, în timp ce alţii 

aşteaptă până spre sfârşitul adolescenţei sau chiar până la începutul vieţii de adult. În 
adolescenţă, unii îşi dau întâlniri foarte des, în timp ce alţii se concentrează pe alte tipuri 
de activităţi, cum ar fi temele sau sporturile. Nu variază doar sincronizarea temporală şi 
frecvenţa experienţelor romantice ale adolescenților, ci şi natura lor. De exemplu, unii 
adolescenţi îşi găsesc parteneri romantici buni şi săritori, pe când alţii au relaţii efemere, 
pline de conflicte. 

Cercetătorii au început să analizeze astfel de diferenţe, dar în literatura de specialitate 
nu S-a constituit încă un cadru sistematic pentru descrierea diferenţelor legate de 
experienţele romantice. Deşi capitolul de faţă nu are ca obiect propunerea unui astfel de 
cadru, considerăm că, pentru a surprinde variațiile individuale ale „experienţelor respective, 
sunt necesare cel puţin patru dimensiuni. Ele sunt lacas i 


a) Sincronizarea întâlnirilor. 

b) Intensitatea sau numărul experienţelor. 

c) Calitatea relaţiilor care se dezvoltă în urma experienţelor. | 
d) Reprezentările indivizilor în ceea ce priveşte relaţiile respective. 


Literatura empirică privitoare la fiecare dimensiune este prezentată mai jos. 

O mare parte dintre lucrările axate pe diferenţele individuale în sincronizarea temporală 
a experienţelor romantice s-a concentrat asupra implicării timpurii în relaţiile romantice. 
Elevii agresivi au mai multe şanse să înceapă să-şi dea întâlniri de timpuriu, iar relaţiile 
lor vor fi de multe ori caracterizate prin lipsă de sprijin şi agresiune fizică şi socială 
(Connolly et al., 2000). Adolescenţii care au un partener romantic de la o vârstă 
timpurie sunt predispuşi către consumul de alcool şi droguri şi au rezultate mai slabe la 
şcoală (Aro şi Taipale, 1987 ; Grinder, 1966). Totuşi, direcţia cauzală a legăturilor dintre 
relaţiile romantice timpurii şi astfel de probleme nu este bine definită, întrucât relaţiile 
respective pot atrage anumite riscuri sau adolescenţii expuşi riscurilor ar putea căuta 
relaţii romantice mai devreme (Aro şi Taipale, 1987 ; Pawlby, Mills şi Quinton, 1997). 

Până în prezent, puţine cercetări au analizat antecedentele de dezvoltare şi sechelele 
adolescenților care au relaţii romantice la vârste mai înaintate decât congenerii lor. 
Într-un studiu care a avut ca subiecţi elevi de clasa a XII-a (cu vârste cuprinse între 16 
şi 19 ani), cei cu o experienţă redusă în ceea ce priveşte relaţiile s-au dovedit a avea o. 
simptomatologie mai mare decât cei cu ceva mai multă experienţă (Furman, 2000). 
Împreună cu rezultatele legate de subiecţii care au relaţii de timpuriu, descoperirile 
menţionate sugerează că abaterile de la programul normativ duc la dificultăţi psihologice. 

Odată ce se ia în considerare faptul că există adolescenţi care îşi dau întâlniri foarte 
des şi alţii care nu o fac deloc, corelaţiile dintre frecvenţa sau intensitatea întâlnirilor nu 
par a fi puternice ori au o natură mixtă. De exemplu, atunci când din studiile menţionate 
au fost excluşi adolescenţii cu o experienţă minimă în relaţii romantice, simptomatologia 
psihologică şi stima de sine nu aveau legătură cu indicii cantitativi, cum ar fi numărul 
total de parteneri, numărul partenerilor din ultimul an şi dacă adolescentul în cauză are 
în prezent un partener (Furman, 2000). În mod similar, adolescenţii implicaţi într-o 
relaţie şi cei care nu îşi dăduseră întâlniri în ultimele şase luni nu prezentau diferenţe în 
ceea ce priveşte frecvenţa problemelor de comportament (Kuttler, La Greca şi Prinstein, 
1999). Totuşi, cei care se despărţiseră în ultimele şase luni au manifestat simptome de 
externalizare mai mare, evidenţiindu-se astfel importanţa distincţiei dintre potenţialul 
impact al implicării romantice şi al despărţirilor. 

Calitatea relaţiilor adolescenților ar putea, de asemenea, să joace un rol important în 
impactul pe care îl au asupra lor. De exemplu, interacţiunile negative şi comportamentul 
“autoritar al unuia dintre parteneri sunt asociate cu o simptomatologie mai intensă şi O 
stimă de sine mai scăzută (Furman, 2000). Este important de observat că gradul de 
implicare romantică a adolescenților şi calitatea relaţiilor lor nu par să aibă nici o 
lepătură. De exemplu, faptul că cineva are o relaţie romantică în decurs de un an nu 
determină calitatea relaţiilor ulterioare, aşa cum, pe de altă parte, calitatea unei relaţii 
romantice din anii anteriori nu anunţă apariţia unei relaţii romantice în anii ce vor urma 
(Connolly et al., 2001). | gar 

Aşa cum indivizii au modele funcţionale sau reprezentări ale relaţiilor lor cu părinţii, 
aşa îşi formează şi reprezentări sau perspective ale relaţiilor lor romantice. Noi am 
avansat ideea că acelaşi cadru folosit de cercetătorii modelului de ataşament pentru 
evaluarea reprezentărilor relaţiilor cu părinţii poate să surprindă diferenţe individuale în 
ceea ce priveşte perspectivele romantice (Furman şi Simon, 1999; Furman şi Wehner, 
1994). Ceea ce înseamnă că reprezentările relaţiilor romantice, la fel ca şi cele dintre 
părinte şi copil pot fi clasificate în trei categorii - sigure, anxioase-de eschivare (de 
îndepărtare a celuilalt) şi anxioase-ambivalente: (preocupate). Majoritatea lucrărilor 
recente au examinat legăturile dintre perspectivele asupra diferitelor relaţii (vezi secţiunea 
următoare), însă unele au analizat relaţiile dintre reprezentările romantice şi adaptare. 
Mai precis, stilurile şi modelele funcţionale romantice preocupate sau anxioase-ambivalente 
au fost asociate cu o simptomatologie mai mare şi cu o stimă de sine scăzută (Cooper, 
Shaver şi Collins, 1998 ; Furman, 2000). Stilurile sigure sunt asociate cu o stimă de sine 
mai mare. 

În acelaşi sens, Downey şi colaboratorii ei au studiat sensibilitatea la respingere - 
dispoziţia de a „se aştepta cu nelinişte sau iritare la respingere, de a o percepe imediat 
şi de a reacţiona la ea cu intensitate” (Downey, Bonica şi Rincân, 1999, p. 149). Fetele 
cu o sensibilitate ridicată faţă de respingere se tem că partenerii lor le vor înşela sau le 
vor trăda, se supără atunci când ei nu le includ în activităţile pe care le întreprind şi 
doresc să ştie exact ce fac aceştia în orice moment (Purdie şi Downey, 2000). Sunt 
predispuse la conflicte sau la ignorarea partenerului pentru a-l face să se simtă prost. 

Deşi s-au realizat puţine lucrări empirice în acest sens, se pare că există anumite 
variaţii bine conturate în experienţele romantice ale adolescenților. Mai mult, astfel de 
diferenţe individuale au legătură cu adaptarea psihosocială. 


Factorii sociocontextuali şi experienţele romantice 


Relaţiile romantice au loc în cadrul unui context social. În consecinţă, experienţele şi 
concepţiile romantice ale adolescenților sunt mai curând legate de relaţiile lor apropiate 
cu alte persoane, cum ar fi părinţii sau prietenii. În plus, experienţele adolescenților cu 
anumiţi parteneri romantici le pot influenţa concepţiile şi relaţiile ulterioare. In final, 
mesajele, practicile şi moravurile care ţin de cultura unei ţări pot, de asemenea să 


influenţeze opiniile adolescenților privitoare la relaţiile romantice. În următoarele secţiuni 
vom discuta fiecare factor în parte. 

Relaţiile părinte-copil 


Premisa că relaţiile părinte-copil influenţează relaţiile romantice nu este nicidecum 
nouă. De exemplu, Freud (1940/1964) a afirmat că relaţia dintre mamă şi copil serveşte 
drept şăblon pentru relaţiile de dragoste ulterioare. Savanţii au înregistrat legături între 
amintirile şi reprezentările adulţilor în ceea ce priveşte relaţiile lor cu părinţii şi partenerii 
romantici (vezi Furman şi Flanagan, 1997), dar, până acum, datele empirice despre 
astfel de legături sunt foarte puţine. Cu toate acestea, teoreticienii au formulat ipoteza că 
părinţii pot influenţa relaţiile romantice din adolescenţă printr-o gamă largă de mecanisme. 

Un proces prin care se crede că părinţii influenţează concepţiile şi experienţele 
romantice ale adolescenților îl constituie practicile sociale. De exemplu, grija atentă şi 
afectuoasă a părinţilor ar trebui să mărească stima de sine, sentimentul propriului merit 
al adolescentului, făcându-l să fie încrezător în domeniul nou al experienţelor şi relaţiilor 
romantice (Collins şi Sroufe, 1999). În acelaşi sens, se crede că un stil cu tentă autoritară 
al părinţilor ar trebui să îl ajute pe adolescent să participe la ceea ce înseamnă relaţii 
romantice şi să le înţeleagă (Gray şi Steinberg, 1999). Se spune că acei copii ai căror 
părinţi le monitorizează eficient activităţile se simt ajutaţi şi îşi dezvoltă competențele 
sociale necesare pentru negocierile relaţiilor romantice. Mai mult, practicile de sociali- 
zare ale părinţilor ar putea influenţa alegerile adolescenților în ceea ce priveşte partenerul. 

Părinţii pot de asemenea influenţa formarea concepţiilor în ceea ce priveşte relaţiile 
apropiate (Furman şi Simon, 1999; Simon et al., 2000). Conform celor afirmate de 
Bowlby (1973), atât modelul sinelui, cât şi cel al celuilalt, formate în contextul relaţiei 
iniţiale tutore-copil, sunt păstrate mai departe în celelalte relaţii de pe parcursul vieţii. 
„ Astfel, dacă un copil are parte de o grijă permanentă de timpuriu, are toate şansele să-şi 
formeze reprezentări sigure ale relaţiilor apropiate şi, la rândul lui, va aborda noile 
relaţii cu speranţa realizării intimităţii şi apropierii de celălalt. Pe de altă parte, individul 


care a trecut prin experienţa respingerii sau a grijii inconsistente sau sâcâitoare ar putea 


În cele din urmă, chiar şi căsătoria părinţilor sau relaţia lor romantică pot influenţa 
experienţele romantice ale adolescenților (Gray şi Steinberg, 1999). Părinţii pot crea 
modele de comunicare, de rezolvare a conflictelor şi de căutare a sprijinului în relaţiile 
lor romantice sau de căsătorie - modele pe care adolescenţii le pot imita ulterior cu 
partenerii lor romantici. Deoarece căsnicia părinţilor este un model foarte important al 
relaţiilor de egalitate apropiate pentru adolescenţi, aceştia se pot baza pe percepțiile 
legate de mariajul părinţilor lor pentru a interpreta şi înţelege experienţele romantice 
noi. Mai mult, căsnicia părinţilor ar putea: avea un efect indirect asupra relaţiilor 
romantice ale adolescenților datorită efectului ei asupra relaţiei părinte-adolescent (vezi 
Fincham, 1998). În mod similar, căsnicia poate afecta capacitatea de adaptare a ado- 
lescentului, care, la rândul ei, îi poate afecta experienţele romantice. 

Studiile transmiterii agresiunii între generaţii au descoperit legături între căsniciile 
părinţilor şi agresiunea adolescenţilor faţă de partenerii lor romantici (Capaldi şi Clark, 
1998; Capaldi er al., 2001; Simons, Lin şi Gordon, 1998). Totuşi, mecanismele 
vinovate de astfel de transmiteri nu par a fi conflictele maritale în sine, ci stilurile de 
creştere neinspirate sau punitive. Astfel de practici par să ducă la un comportament 
antisocial care, la rândul său, are legătură cu violenţa într-o relaţie romantică. 


Relaţiile cu prietenii 


Teoreticienii sistemului de ataşament au evidenţiat rolul pe care relaţiile părinte-copil 
l-ar putea juca în apariţia relaţiilor romantice (de exemplu, Bowlby, 1973, Shaver şi 
Hazan, 1988), dar nu au discutat rolul pe care îl pot juca relaţiile dintre congeneri. 
Furman (1999) a avansat ideea că relaţiile dintre congeneri ar putea influenţa dezvoltarea 
relaţiilor romantice prin cel puţin trei mecanisme. | i 

În primul rând, după cum s-a discutat într-o secţiune anterioară, grupul de congeneri 
asigură un context pentru stabilirea relaţiilor heterosexuale. Congenerii le fac cunoştinţă 
indivizilor cu reprezentanţi ai sexului opus şi contribuie la schimbările de parteneri - 
dintre ei. Prietenii şi cunoştinţele adolescenților pot servi drept peţitori, mesageri şi 
analişti ai experienţelor romantice (Brown,.1999), astfel protejându-i într-o oarecare 
măsură de respingeri făţişe sau de experienţe romantice nefavorabile. Interacțiunea 
dintr-un context de grup ar putea de asemenea să fie mai uşoară decât interacţiunea 
individuală mai intensă cu membri ai sexului opus. | 

În al doilea rând, identitatea congenerilor şi prietenilor unui adolescent poate afecta 
natura relaţiilor romantice ale acestuia. Congenerii adolescentului au tendinţa de a le 
afecta opţiunile în ceea ce priveşte potenţialii parteneri şi comportamentul lor faţă de 
aceşti parteneri. De exemplu, fetele euro-americane sunt influențate de activitatea sexuală 
a prietenelor lor (Billy şi Udry, 1985). În mod similar, asocierea cu congeneri nepotriviţi 
indică ostilitate faţă de femei, respectiv agresiune faţă de partenerii romantici (Capaldi 
et al., 2001). TRE ! 

În cele din urmă, interacţiunile din cadrul prieteniilor, precum şi reprezentările 
relaţiilor de prietenie pot influenţa procesele concomitente din relaţiile romantice. 
Prieteniile împărtăşesc 0 serie de trăsături clare cu relaţiile romantice. Ambele atrag 
după sine caracteristici de afiliere, precum construirea reciprocă a relaţiei, tovărăşie şi 
intimitate (Furman, 1999; Furman şi Wehner, 1994). Atât prieteniile, cât şi relaţiile 
romantice au o natură egalitară, iar cuvântul pe care participanţii îl au de spus prezintă 
aceeaşi greutate. Astfel, deprinderile sociale dobândite în timpul prieteniilor ar trebui, în 
principiu, să fie duse mai departe în relaţiile romantice. În acest sens, scorurile referitoare 
la sprijinul social şi la interacţiunile negative din cadrul prieteniilor şi relaţiilor romantice 
se dovedesc de obicei a fi corelate (Connolly şi Johnson, 1996; Furman, 1999; Furman 
et al., în curs de apariţie). În mod similar, concepţiile despre sine într-o relaţie romantică 
au legătură cu cele de prieten apropiat şi de membru al unui grup (Connolly şi Konarski, 
1994). | 

Date fiind similarităţile dintre trăsăturile şi calităţile prieteniilor apropiate şi relaţiilor 
romantice, reprezentările cognitive ale adolescenților în ceea ce priveşte astfel de relaţii 

au toate şansele să aibă legătură între ele. Atât în liceu, cât şi în facultate, stilurile 
declarate de relaţionare ale adolescenților cu prietenii lor apropiaţi sunt înrudite cu cele 
de relaţionare cu partenerii romantici (Furman et al., în curs de apariţie ; Furman şi 
Wehner, 1994, 1997). Mai mult, modelele funcţionale interne ale adolescenților în ceea 
ce priveşte prieteniile şi relaţiile romantice au legătură între ele (Furman, 1999; Furman 
et al., în curs de apariţie). De fapt, legăturile dintre reprezentările prieteniilor şi relaţiilor 
romantice sunt mai consistente decât cele dintre reprezentările relaţiilor părinte-copil şi 
relaţiilor romantice. 

Recent, cercetătorii au explorat rolul prieteniilor cu persoane de sex opus în dezvoltarea 
relaţiilor romantice. Prieteniile cu membri ai sexului opus sunt des întâlnite în adolescenţă, 
mai ales în liceu (Kuttler er al., 1999). Literatura de specialitate sugerează că astfel de 
relaţii influenţează experienţele romantice ale adolescenților. Adolescenţii de 13 ani care 
au mai mulţi prieteni de sex opus şi-au descris mai des relaţiile romantice în termeni de 
deschidere personală şi sprijin la 15 ani decât cei care au avut mai puţini prieteni de sex 
opus (Feiring, 1999). Pe de altă parte, adolescenţii cu mai puţini prieteni de sex opus 
aveau tendinţa de a se concentra asupra statutului social în descrierile relaţiilor lor 
romantice ulterioare. Mai mult, adolescenţii cu mai mulţi prieteni de sex opus la vârsta 
de 13 ani au avut relaţii romantice mai lungi la 18 ani. Interacțiunile cu congenerii de sex 
opus mai sunt asociate şi cu competenţă socială şi romantică, precum şi cu o stimă de 
sine ridicată (Bukowski, Sippola şi Hoza, 1999; Darling et al., 1999). 

Relaţiile dintre congeneri, în cazul tinerilor aparţinând minorităţilor sexuale, sunt, de 
obicei, destul de diferite. Puţini au ocazia să facă parte dintr-un grup de adolescenţi cu 
aceeaşi orientare sexuală; mai curând există posibilitatea ca ei să fie tachinaţi sau 
ostracizaţi de congenerii lor heterosexuali. Prieteniile pasionale cu persoane de acelaşi sex — 
relaţii intense, dar hotărât non-sexuale - ar putea satisface unele nevoi pe care tinerii 
heterosexuali le au în timpul relaţiilor romantice (Diamond, Savin-Williams şi Dube, 
1999). Astfel de relaţii pot să ajute la clarificarea şi afirmarea identităţii sexuale. 


Experiențele cu anumiţi parteneri romantici 


Deşi modelele adolescenților de interacţiune cu părinţii şi cu prietenii pot să le influenţeze 
concepţiile despre relaţiile apropiate cu alţii, experienţele din anumite relaţii romantice 
le pot influenţa pe cele care le urmează. La urma urmei, multe aspecte ale relaţiilor 
romantice sunt specifice acelui domeniu. De exemplu, comportamentul sexual, infidelitatea 
şi despărţirile sunt deseori întâlnite în .relaţiile romantice, dar foarte rar în altfel de 
relaţii. În măsura în care astfel de evenimente sau alte experienţe sunt des întâlnite în 
relaţiile romantice, adolescenţii le pot folosi pentru a gestiona situaţiile care apar în 
relaţiile cu partenerii lor romantici. Pe lângă dobândirea anumitor deprinderi de relaţionare 
învăţate cu partenerii romantici, opiniile adolescenților în legătură cu aceste relaţii pot 
fi influențate şi de relaţiile anterioare (Furman şi Wehner, 1994). Indivizii care au trecut 
printr-o relaţie romantică pozitivă se pot aştepta ca viitorii parteneri să se poarte 
asemănător. Cei cu experienţe mai puţin pozitive ar putea aborda viitoarele relaţii cu o 
oarecare neliniște sau ar putea repeta modelele de interacţiune din trecut. 

Deşi pare plauzibil ca experienţele romantice anterioare să le influenţeze pe cele 
ulterioare, sunt puţine şanse ca ele să semene întru totul. La urma urmei, fiecare 
partener e diferit şi fiecare va influenţa cursul relaţiei în felul lui/ei. Mai mult, adolescenţii 
nu ştiu prea multe despre relaţiile romantice. Dată fiind nevoia psihosocială a adolescenților 
de a-şi stabili un simţ al identităţii şi de a experimenta (Erikson, 1968; Markus Şi 
Nurius, 1986), ne putem astepta ca ei să se comporte diferit în funcţie de fiecare relaţie 
romantică prin care trec. | ad 

Din păcate, pe plan empiric se ştie prea puţin despre gradul de consistenţă de la o 
relaţie la alta. Într-un studiu (Connolly er al., 2000), percepțiile legate de sprijin şi 
interacţiunile negative s-au dovedit a fi foarte stabile în decurs de un an, chiar dacă 
majoritatea relaţiilor au fost diferite în ambele cazuri. i 


Influențele culturale asupra experienţelor romantice 


Discuţia anterioară despre influenţele sociocontextuale asupra experienţelor şi concepțiilor 
legate de relaţiile romantice a vizat relaţiile cu persoanele importante, precum părinţii, 
prietenii şi partenerii romantici. Totuşi, fiecare dintre relaţiile respective are loc într-un 
context de mesaje sociale şi culturale care ţin de domeniul relaţiilor romantice. Influențele 
sociale sau culturale asupra relaţiilor romantice cuprind numeroşi factori, cum ar fi 
ilustrările media în ceea ce priveşte relaţiile de dragoste şi normele aferente, sexualitatea, 
rolurile de gen şi căsătoria. Multe societăţi occidentale ridică în slăvi valoarea întâlnirilor 
" amoroase, dar totuşi, în societăţile mai tradiţionaliste, întâlnirile şi chiar contactele cu 
partenerul înaintea căsătoriei sunt descurajate sau interzise cu desăvârşire (Hatfield şi 
Rapson, 1996; Mulatti, 1995; Vaidyanathan şi Naidoo, 1990). | 

De la o cultură la alta se remarcă diferenţe mari în ceea ce priveşte felul în care ia 
naştere o relaţie romantică. Independenţa selectării partenerilor romantici - un reper 
important al întâlnirilor romantice în cultura occidentală — nu este cu siguranţă o practică 
culturală universală. De fapt, libera alegere în cazul selectării partenerilor romantici este 
destul de rar întâlnită în lume (Stephens, 1963). Majoritatea adolescenților nu ajunge să 
îşi selecteze independent potenţialii tovarăşi de viaţă. În multe zone ale lumii sunt încă 
actuale acceptul părinţilor sau al bătrânilor şi căsătoriile aranjate (Buruma, 1994; 
Rosenblatt şi Anderson, 1981; Sprecher şi Chandak, 1992). 

Diferenţele culturale în ceea ce priveşte selectarea partenerilor romantici ar putea 
avea impact şi asupra dezvoltării relaţiilor romantice şi reprezentărilor cognitive aferente 
relaţiilor respective. De exemplu, deoarece întâlnirile între grupurile hetero sau homosexuale 
şi experimentele cu mai mulţi parteneri nu sunt practici universale, interacţiunile din 
cadrul reţelei de congeneri şi sistemul comportamental de afiliere ar putea să nu reprezinte 
aspecte centrale ale dezvoltării romantice a tuturor tinerilor. După cum s-a discutat mai 
devreme, savanții contemporani din Occident afirmă că astfel de factori sunt cruciali în 
stabilirea relaţiilor romantice în adolescenţă, însă rolul lor nu e clar în celelalte societăţi. 
În culturile unde partenerii sunt aleşi de către comunitate sau membri ai familiei, rolurile 
prescrise din punct de vedere cultural şi modelarea comportamentului marital de către 
părinţi ar putea avea un impact mai puternic asupra relaţiilor romantice decât interacţiunile 

individului cu prietenii lui de aceeaşi vârstă (Simon et al., 2000). 

In concluzie: 


În capitolul de faţă, am recapitulat semnificaţia, caracteristicile şi dezvoltarea experienţelor 
şi relaţiilor romantice în adolescenţă. Am vorbit despre schimbările normative în 
interacţiunile şi trăsăturile relaţiilor romantice cu congeneri de acelaşi sex sau de sex 
“opus în adolescenţă, precum şi despre diferenţele individuale în ceea ce priveşte 
sincronizarea temporală, cantitatea şi calitatea experienţelor şi reprezentărilor romantice. 
În final, am descris o serie de influenţe sociocontextuale despre care se crede că îşi pun 
amprenta asupra apariţiei şi naturii relaţiilor romantice. Prezentarea de faţă scoate în 
evidenţă progresele considerabile care s-au înregistrat în ultimii zece ani în domeniul 
cercetărilor legate de relaţiile romantice. "Totuşi, în ciuda acestor progrese, rămân încă 
multe de făcut. După cum se prezintă acum, domeniul respectiv are un potenţial uriaş 
pentru viitoarele explorări teoretice şi empirice. 

Am subliniat diversitatea experienţelor romantice în adolescenţă. Totuşi, această 
diversitate este mai mare decât am crezut noi. Majoritatea cercetărilor efectuate până în 
prezent s-au axat pe experienţele romantice ale tinerilor heterosexuali aparţinând clasei 
de mijloc din America de Nord. Încă nu cunoaştem foarte multe despre întâlnirile şi 
relaţiile romantice ale homosexualilor, lesbienelor sau bisexualilor, deşi se înregistrează 
şi aici progrese (vezi capitolul 19 al volumului de faţă; Diamond, Savin-Williams şi 
Dube, 1999; Savin Williams, 1996). Mai mult, în afara lucrărilor demografice despre 
sincronizarea numărului mediu de contacte sexuale şi sarcini în adolescenţă, foarte 
puţine studii s-au ocupat de natura relaţiilor romantice ale tinerilor care aparţin mino- 
rităţilor etnice. Sunt necesare studii longitudinale ale dezvoltării romantice normative 
în rândurile tinerilor afro-americani, hispanici, asiatici şi amerindienilor pentru a ne 
lărgi baza de date pe care o deţinem în prezent. Este de asemenea posibil ca normele 
geografice legate de întâlniri şi relaţii romantice să influenţeze natura experienţelor 
romantice. De exemplu, natura şi sincronizarea experienţelor romantice ar putea diferi în 
cazul celor care cresc într-o comunitate mică şi strânsă, respectiv al celor dintr-un mediu 
urban sau suburban din marile oraşe. De asemenea, nu cunoaştem prea multe despre 
relaţiile romantice ale anumitor subgrupuri de adolescenţi, cum ar fi tinerii care aşteaptă 
un copil (Moore şi Florsheim, 2001) sau cei cu probleme de sănătate (Seiffge-Krenke, 
1997). 

Cu puţine excepţii, cercetătorii (de exemplu, Shulman et a/., 1997) nu au examinat 
diferenţele de gen în ceea ce priveşte natura şi experienţa relaţiilor romantice ale 
adolescenților. Date fiind numeroasele teorii care susţin că fetele au o tendinţă socială 
mai pregnantă de a pune prej pe relaţii şi legături cu ceilalţi (de exemplu, Gilligan, 
1986; Maccoby, 1998), absenţa cercetărilor în ceea ce priveşte rolul de gen în domeniul 
relaţiilor romantice din adolescenţă este surprinzătoare. 

Cele mai multe lucrări de până acum s-au concentrat asupra indivizilor şi experienţelor 
lor romantice, nu pe relaţii în sine. Aceste cercetări s-au bazat pe percepțiile declarate de 
partenerii romantici, dar înţelegerea deplină a relaţiilor romantice presupune evaluarea 
comportamentului şi percepţiilor celor două persoane implicate. Câţiva cercetători au 
adunat date de la parteneri aflaţi în modele diadice sau codificate de interacţiune (de 


ÎNTÂLNIRILE ŞI EXPERIENȚELE ROMANTICE ÎN ADOLESCENȚĂ . 363 


exemplu, Welsh et al., 1999), dar ceva mai multe lucrări în legătură cu componenta 
diadică a relaţiilor romantice ar aduce multe beneficii. 

În sfârşit, cercetătorii abia au început să examineze legătura dintre experienţele 
copilăriei şi relaţiile romantice din adolescenţă (de exemplu, Collins er al., 1997) şi nu 
se ştie aproape nimic despre faptul că experienţele din adolescenţă ar anunţa relaţii . 
romantice ulterioare sau nu (vezi Furman şi Flanagan, 1997). În mod similar, dovezile 
încep să arate că experienţele romantice din adolescenţă sunt legate de funcţionarea 
psihosocială, dar cercetări sistematice care să examineze astfel de relaţii, precum şi 
mecanismele prin care au loc astfel de asocieri rămân încă în număr foarte mic. De 
exemplu, cum influenţează experienţele romantice conceptele despre sine şi dezvoltarea 
identităţii ? Interacțiunea cu partenerii romantici poate să aibă un efect dăunător sau 
benefic asupra realizărilor adolescenților şi asupra conceptelor lor de motivare ? Efectele 
experienţelor romantice se situează deasupra şi dincolo de influenţa persoanelor importante 
din viaţa adolescentului ? Experiențele romantice oferă ceva unic procesului de socializare ? 
Deşi, în mare parte, întrebările de mai sus rămân fără răspuns, nădăjduim că prezentarea 
de faţă va stimula viitoare dezbateri teoretice şi apariţia unor lucrări empirice în 
fascinantul domeniu al experienţelor romantice din adolescenţă. 


Lecturi-cheie 


Furman, W., Brown, B.B., Feiring, C. (eds.) (1999), The Development of Romantic Relationships 
in Adolescence, Cambridge University Press, Cambridge. 

Acest volum adună laolaltă o gamă largă de cadre teoretice în legătură cu natura, funcţia şi 
experienţa relaţiilor romantice din adolescenţă. Temele includ mecanisme şi procese importante 
care stau la baza dezvoltării relaţiilor romantice, a diferenţelor individuale în ceea ce priveşte 
relaţiile romantice şi contextul lor social. 

Furman, W., Wehner, E. (1994), „Romantic views; Toward a theory of adolescent romantic 
relationships”, în R. Montemayor, G.R. Adams, G.P. Gullotta (eds.), Relationships during 
Adolescence : Advances in Adolescent Development (vol. 6, pp. 168-175), Sage, Thousand 
Oaks, CA. : 

Capitolul de faţă introduce un cadru teoretic pentru conceptualizarea naturii şi funcţiei relaţiilor 
romantice din adolescenţă. Integrând conceptul de ataşament romantic şi noua teorie a lui 
Sullivan, autorii argumentează că abordarea sistemelor comportamentale surprinde cel mai 
bine fenomenul complex al dezvoltării relaţiilor romantice... 

Shulman, S., Collins, W.A. (eds.) (1997), Romantic Relationships in Adolescence : Developmental 
Perspectives, Jossey-Bass, San Francisco. 

Acest volum din seria New Directions in Child Development integrează descoperirile şi cadrele 
teoretice dintr-o perspectivă internaţională. Chestiunile explorate variază de la legături între 

membrii familiei, congeneri şi parteneri romantici până la gen şi starea sănătăţii fizice ca 
factori modificatori ai experienţelor romantice. 

Capitolul 16 
„ Prieteniile, găştile şi mulțimile 


B. Bradford Brown, Christa Klute 


Introducere 


În Statele Unite şi Canada, adolescenţa este considerată de obicei o perioadă a desprinderii 
de familie şi a integrării mai hotărâte în lumea prietenilor. Se aşteaptă de la tineri să 
petreacă mai mult timp cu prietenii (şi mai puțin cu familia), să-şi construiască o viaţă 
socială centrată pe relaţiile cu alţi tineri şi să apeleze la aceştia pentru sprijin emoţional 
şi material. Deşi importanţa prietenilor de aceeaşi vârstă este adesea supraestimată, 
relaţiile cu prietenii devin o preocupare principală a majorităţii adolescenților. În medie, 
ei petrec aproximativ o treime din zi cu prietenii (Hartup şi Stevens, 1997). Totuşi, 
importanţa prietenilor nu trebuie considerată de la sine înţeleasă. Există fluctuații 
importante la nivel individual şi cultural, atât în privinţa calităţii, cât şi a caracteristicilor 
relaţiilor cu ceilalţi tineri în cursul acestei etape a vieţii (Hartup şi Laursen, 1999; 
Larson et al., 2002). | 

Acest capitol se va axa pe două componente ale sistemului de congeneri ai adolescenților, 
şi anume prietenia diadică şi afilierea la grupurile de congeneri. Principala noastră 
preocupare este stabilirea patternurilor normative din cadrul acestor componente şi a 
consecinţele lor asupra adaptării adolescentului. Analiza noastră se axează asupra tinerilor 
din America de Nord, deoarece o mare parte a studiilor au în centru această populaţie. 
Pentru comparații, vom face referiri ocazionale la tinerii din alte naţiuni. Vom acorda o 
atenţie deosebită variabilităţii specifice adolescenților din America de Nord, din perspectiva 
fundalului etnic sau socioeconomic. 

Din cauza limitărilor care ţin de spaţiu, analiza noastră nu îşi propune să fie exhaustivă. 
Vom prezenta însă principalele teme din lucrările de specialitate şi aspectele majore care 
mai trebuie soluționate. Pentru a situa studiul prieteniei şi al grupurilor de congeneri 
într-o perspectivă adecvată, vom începe printr-o analiză a organizării sistemului social 
de congeneri şi a transformărilor sale pe parcursul adolescenţei. Apoi vom examina pe 
rând studiile referitoare la prietenie, la relaţiile din cadrul grupurilor mici (grupuri) şi la 
sistemul mai larg de grup (mulțimile). Această diviziune a tipurilor - sau, mai precis, a 

nivelelor — de relaţii este artificială, deoarece adolescenţii negociază relaţiile cu congenerii 
într-un mod concurenţial, pe nivelele de interacţiune. Totuşi, majoritatea studiilor s-au 
limitat la un singur nivel, iar această simplificare facilitează înţelegerea dinamicii 
relaţiilor cu congenerii. 


Contextul: structura şi istoricul personal 


Relaţiile dintre adolescenţi presupun un sistem social dinamic, un set evolutiv de relaţii 
organizate pe diferite nivele de interacţiune. Succesul cu care cineva negociază acest 
sistem dinamic este influenţat de istoricul individual al relaţiilor cu congenerii şi de 
aptitudinile sociale pe care individul le are în relaţiile din adolescenţă. De asemenea, 
succesul mai este influenţat şi de caracteristicile contextului social proxim şi periferic. 
Contextele sociale proxime sunt cele asociate direct cu interacţiunea dintre congeneri. 
Ele includ cartierul sau şcoala, în care are loc o mare parte din interacţiunea dintre congeneri, 
precum şi familia, căreia i se atribuie deseori responsabilitatea supravegherii interacțiunii 
cu congenerii. Mulţi cercetători au analizat conexiunea dintre relaţiile cu congenerii şi 
aceste contexte proxime, în ceea ce Bronfenbrenner (1999) a numit analiza mezosistemelor. 
Mai puţin frecvente sunt analizele care includ contextele periferice (de exemplu, sistemul 
de justiţie al minorilor sau mediile de lucru), în care interacţiunea dintre congeneri este 
mai rară, iar supravegherea mai puţin directă. O analiză mai largă, a /nacrosistemelor - 
ce examinează modul în care normele sociale determină calitatea şi conţinutul interacțiunilor 
dintre congeneri - este şi mai rară, deşi devine tot mai relevantă pe măsură ce tinerii se 
implică în interacțiuni cu congenerii în contextul unei societăţi multiculturale. 


Structura relaţiilor cu congenerii 


„ Odată cu trecerea la adolescenţă, sistemul social al congenerilor devine mai elaborat. 
Apar noi relaţii şi nivele de interacţiune (pentru o analiză mai amănunţită, vezi Brown, 
1999). În copilărie, indivizii se obişnuiesc cu relaţiile diadice cu congenerii, atât cu 
prietenii, cât şi cu fraţii şi verişorii. Acestea constituie nivelul cel mai apropiat şi mai 
concret de interacţiune cu congenerii, care în adolescenţă „= extinde pentru a include noi 
tipuri de relaţii - în special cele romantice şi sexuale /(vezi partea a IV-a a acestui 
volum). De asemenea, şi copiii dobândesc o experienţă considerabilă în negocierea 
interacțiunilor cu grupurile mici de congeneri. Unele dintre acestea sunt relaţii formale 
(organizate şi supravegheate de adulţi), care apar ca urmare a includerii în echipe 
sportive, în grupuri religioase sau comunitare, în organizaţii de tineret sau a participării 
la alte activităţi structurate. Altele implică colective informale (organizate de tineri, doar 
cu O supraveghere indirectă din partea adulţilor), care constau dintr-un cerc de prieteni 
sau un grup de joacă alcătuit din vecini. Un grup mic, ai cărui membri au relaţii orientate 
către prietenie, este numit deseori gașcă. Fie formale sau informale, asociaţiile de 

congeneri de la acest nivel au în comun caracteristica de a fi bazate pe interacțiune, fiind 
identificate de faptul că membrii grupului fac anumite lucruri împreună. | 

În mod tipic, adolescenţii fac parte dintr-o diversitate de grupuri la acest nivel, care 
variază ca durată şi stabilitate a membrilor. De asemenea, variază şi suprapunerea 
membrilor în grupurile mici din care face parte o persoană. Grupul de prieteni ai unui 
adolescent poate fi un subansamblu de membri ai unui grup formal, cum ar fi o echipă 
sportivă, iar cercul de prieteni ai unui alt grup de adolescenţi poate fi creat pe baza altor 
două sau trei grupuri formale, în timp ce grupul unei alte persoane poate să nu includă 
nici un seamăn din grupurile formale din care face parte persoana respectivă. 

Pe baza studiilor sociologice cu privire la avantajele diverselor reţele (Granovetter, 
1983), s-ar putea deduce că variabilitatea alcătuirii micilor grupuri ale adolescenților 
le-ar putea influenţa funcţionarea, ca reţea de sprijin, şi ar putea revela ceva despre 
personalitatea sau aptitudinile lor sociale, însă acestor aspecte li s-a acordat puţină 
atenţie. 

Pe lângă diade şi găşti, definite prin patternuri de interacţiune, în adolescenţă mai 
apare şi un al treilea nivel de asociere a congenerilor, bazat mai mult pe reputaţia 
individului în rândul congenerilor. Adolescenţii din numeroase şcoli şi comunităţi sunt 
asociaţi cu colective mai mari, numite mulțimi sau ansambluri. Aceste grupuri se 
formează în jurul unor persoane care şi-au creat o anumită imagine sau identitate în 
rândul congenerilor lor. Etichetările mulțimilor reflectă o anumită trăsătură proeminentă 
a membrilor grupului, cum ar fi situarea rezidenţială (locuitori din zona de nord, 
rezidenţi ai locuinţelor sociale), fundamentul etnic sau socioeconomic (mexicani, oameni 
bogaţi), statutul membrilor grupului (anonimi, snobi) sau capacităţi şi interese individuale 
(atleți, skateri, tocilari, membri ai unor grupuri violente). Majoritatea mulțimilor au un 
set de norme stereotipe care, în ansamblul lor, definesc un stil de viaţă distinct (Larkin, 
1979; Stone şi Brown, 1999). Ca şi în cazul găştilor, adolescenţii pot fi asociaţi cu mai 
multe mulţimi, însă acest lucru disipează imaginea lor aşa cum este percepută de către 
congeneri. Unii adolescenţi nu sunt asociaţi în mod clar sau coerent de către congenerii 
lor cu nici o mulţime. În plus, în anumite contexte sociale, mulțimile nu pot fi percepute 
„cu uşurinţă. | 

Spre deosebire de diade şi găşti, mulțimile sunt abstracții cognitive. Apartenența la 
ele este determinată mai degrabă de reputaţie decât de interacţiune. Cu toate acestea, 
afilierea la o anumită mulţime tinde să faciliteze relaţiile cu anumiţi congeneri şi să 
limiteze relaţiile cu alţii. Aceste constrângeri sunt bine documentate în filmele americane 
(de exemplu, Clubul micului dejun, Plăcinta americană) şi în romanele despre adolescenţi, 
cum ar fi That Was Then, This Is Now (Hinton, 1971). De asemenea, ele fac obiectul 
unor studii sociale, ce vor fi prezentate într-o secţiune ulterioară a acestui capitol. 


Istoricul personal 


Desigur, tinerii nu intră în acest sistem elaborat al congenerilor din adolescenţă complet 
naivi, din perspectiva cerinţelor acestuia şi a aşteptărilor lor, ci având un istoric al 
relaţiilor proprii -.cu congenerii lor şi cu alţii - şi aptitudini sociale (Sameroff, 1975). 
In majoritatea cazurilor, înainte de adolescenţă, tinerii au iniţiat, au construit şi au 

abandonat prietenii, şi-au creat un anumit nivel de popularitate şi un statut social în 
cadrul universului social al clasei sau al cartierului şi şi-au fundamentat un ansamblu de 
aptitudini sociale pe care să le utilizeze în căutarea interacțiunilor cu congenerii (pentru 
analize ale acestor subiecte, vezi Bukowski, Hoza şi Boivin, 1993; Parker şi Asher, 
1987; Rubin, Bukowski şi Parker, 1998). Au fost îndrumați de părinţi şi de alţi adulţi în 
construirea acestor relaţii şi în dobândirea aptitudinilor de relaţionare (Parke şi O'Neil, 
1999). Fraţii mai mari şi mass-media (în special emisiunile de televiziune, filmele şi 
cântecele de succes) le-au oferit şansa de a fi martori şi de a studia relaţiile dintre 
adolescenţi. Comportamentul lor în diverse contexte sociale a pus bazele unei reputaţii 
care îi va îndruma către anumite mulţimi de congeneri. În plus, multe dintre relaţiile cu 
congenerii în care se angajează la începutul adolescenţei sunt continuări ale unor afilieri 
din copilărie, în special în privinţa prieteniilor strânse şi a interacțiunilor din cadrul 
grupurilor formale (cum ar fi echipele sportive). 

Toate acestea devin un depozit de experienţe la care adolescenţii pot apela pe măsură 
ce negociază noi caracteristici ale interacțiunii cu congenerii lor în această nouă etapă de 
viaţă. De asemenea, ele generează o traiectorie care îi poate împinge pe tineri către un 
anumit tip sau reţea de relaţii cu congenerii şi îi poate îndepărta de altele. Din păcate, 
cercetătorii au rareori acces la informaţii pertinente referitoare la experienţele cu 
congenerii anterioare adolescenţei, astfel că dispunem, deocamdată, doar de o înţelegere 
limitată a modului în care aceste experienţe din preadolescenţă influenţează parcursul 
relaţiilor cu congenerii din adolescenţă. Totuşi, există un corpus tot mai amplu de dovezi 
conform cărora tinerii cu un succes limitat în relaţiile cu congenerii pe durata copilăriei 
continuă să aibă dificultăţi de relaţionare şi în adolescenţă. Hodges şi colaboratorii săi 
(1999) arată modul în care tinerii fără prieteni devin ţinte mai uşoare ale hărţuirilor, iar 
faptul că sunt victime ale hărţuirii le reduce şansele de a-şi întemeia prietenii. Odată cu 
adolescenţa, statutul lor de victimă este reificat prin asocierea cu o mulţime respinsă. O 
astfel de etichetare încurajează un număr mai mare de congeneri să înceapă să-i hărţuiască, 
iar posibilii prieteni sunt descurajaţi din cauza temerii că şi ei, la rândul lor, ar putea 
deveni victime ale dispreţului congenerilor lor (Merten, 1996). Este dificil pentru un 
adolescent să iasă din acest pattern marcat de singurătate şi de respingere din partea 
congenerilor. j 


Rezumat 


Experiențele adolescenților în privinţa relaţiilor interpersonale, anterioare adolescenţei, 
formează baza intrării lor în lumea extinsă a interacțiunii cu congenerii în această 
perioadă. Majoritatea adolescenților sunt nevoiţi să se angajeze în tipuri noi de relaţii şi 
în nivele noi de interacţiune cu congenerii. Acest lucru ar fi împovărător, dacă nu ar 
exista o pregătire încă din copilărie sau dacă experienţele din copilărie ar fi inadecvate. 
Din păcate, cercetătorii ţin cont rareori de experienţele anterioare adolescenţei atunci 
când studiază relaţiile dintre adolescenţi. 

“Prietenia în adolescenţă .- 


Dintre numeroasele tipuri şi nivele de asocieri cu congenerii în care sunt implicaţi 

adolescenţii, cercetătorii au acordat o atenţie deosebită prieteniei. Nu numai că prietenia 

este relaţia cu congenerii cel mai uşor de studiat, dar este considerată, în general, şi cea mai 

importantă. Totuşi, este dificil să facem diferenţa între studiile consacrate diadelor de 

prieteni şi cele consacrate găştilor de prieteni, deoarece mulţi cercetători le cer adolescenților . 
să vorbească despre „prietenii lor cei mai apropiaţi”, fără să precizeze dacă vor ca 

respondenţii să generalizeze, referindu-se la mai multe relaţii diadice, sau să descrie 

caracteristicile grupului de prieteni. Dacă studiile nu se referă explicit la comportamentul 

de grup sau la dinamica grupului, vom presupune că îşi propun să descrie prieteniile 

individuale, astfel încât descoperirile lor îşi au locul în această secţiune. 

N Marea majoritate a adolescenților declară că au cel puţin un prieten apropiat, deşi 
persoanele nominalizate drept prietenii cei mai apropiaţi se pot schimba foarte mult, | 
chiar şi pe parcursul unor perioade scurte de timp (şase luni sau mai puţin). Erwin 
(1993) surprinde faptul că prieteniile capătă o stabilitate mai mare în adolescenţă, în 
mare parte datorită progresului dezvoltării cognitive şi al aptitudinilor de management al 
relaţiilor (în special negocierea conflictelor). Ca şi în copilărie, prieteniile din adolescenţă 
depind de proximitate, dar, deoarece adolescenţii au o mobilitate mai mare decât copiii, 
sunt mai puţin înclinați să-şi limiteze alegerea prietenilor apropiaţi la congenerii din zona 
imediat învecinată sau din aceeaşi clasă,/ Totuşi, importanţa proximităţii nu trebuie 
subestimată. Dubois şi Hirsch (1990) au descoperit că băieţii afro-americani din mediul 
urban au o tendinţă mai pronunţată decât băieţii de origine europeană să-şi menţină reţele 
de prietenie separate în şcoli şi în cartier, în mare parte deoarece tinerii afro-americani 
au mai puţine şanse să aibă vecini care merg la aceeaşi şcoală cu ei. 


„Adevăruri generale despre prietenie 


O serie de studii efectuate pe o durată de 30 de ani au confirmat câteva adevăruri 
generale despre prieteniile din adolescenţă. În primul rând, egalitatea şi reciprocitatea 
sunt considerate esenţiale într-o prietenie. În al doilea rând, persoanele care au şansele 
cele mai mari să fie selectate drept prieteni sunt cele care se aseamănă cu sinele. În al 
treilea rând, adolescenţii tind în mod special să-şi aleagă drept prieteni apropiaţi 
congeneri de acelaşi sex ; şi în mediile multietnice există o preferinţă puternică pentru 
congeneri de aceeaşi rasă. În al patrulea rând, fetele dau dovadă de mai multă intimitate 
în prieteniile lor în comparaţie cu băieţii (cel puţin în privinţa frecvenţei, dacă nu şi a 
profunzimii schimburilor de ordin intim). 

În pofida unor dovezi ample în sprijinul acestor adevăruri generale, ele nu sunt 
univoce. Putem ilustra acest fapt referindu-ne la tendinţa de a selecta drept prieteni 
congeneri asemănători. Clark (1989) susţine că similaritatea prietenilor este mai puţin 
pronunţată în rândul adolescenților de culoare decât în cazul tinerilor albi, deoarece 
adolescenţii de culoare tind să aibă mai puţine şanse de a-şi selecta prieteni cu caracteristici 

similare. Dacă frecventează şcoli în care predomină albii şi/sau trăiesc în cartiere 
dominate de aceştia, adolescenţii de culoare pot fi nevoiţi să opteze între un prieten de 
aceeaşi rasă care nu are interese sau valori similare cu ale lor sau unul cu interese şi 
atitudini similare, dar care provine dintr-un mediu rasial diferit. Totodată, există indicii 
privitoare la faptul că tinerii afro-americani sunt mai toleranţi cu privire la diferenţe, în 
comparaţie cu tinerii euro-americani, astfel încât similaritatea devine un fundament mai 
puţin important pentru prieteniile apropiate. 

O a doua limitare referitoare la similaritate priveşte coerenţa similarităţii prietenilor. 
Punând întrebări despre prietenii apropiaţi şi neevaluând fiecare prieten apropiat în 
parte, cercetătorii au ignorat posibilitatea ca adolescenţii să-şi construiască reţele de 
prieteni care prezintă similarități disparate. De exemplu, pot avea un prieten care le 
împărtăşeşte gusturile muzicale, altul care practică aceleaşi activităţi extracuriculare, un 
al treilea care are aceleaşi credinţe religioase şi aşa mai departe. Fiecare prieten se 
aseamănă cu sine, dar în moduri distincte. 

Dintre numeroasele aspecte investigate de cercetători în 4-A cu prietenii din adolescenţă, 
vom evidenția două aspecte foarte atent studiate şi intens dezbătute în ultimii ani: gradul 
în care prietenii influenţează comportamentul adolescenților (în special comportamentele 
negative) şi semnificaţia faptului de a avea prieteni de foarte bună calitate. 


Tiparele de influenţă în prietenie 


Unul dintre cele mai importante aspecte corelate cu comportamentul unui adolescent este 
comportamentul prietenilor apropiaţi. Acest fapt a fost asociat atât cu activităţile prosociale, 
cât şi cu cele antisociale. În trecut, astfel de corelaţii erau de obicei considerate dovezi 
ale influenţei prietenilor asupra individului. Totuşi, în urmă cu 25 de ani, unii cercetători 
au stabilit faptul că o serie de factori ar putea fi responsabili pentru asemănările dintre 
prieteni. Cohen (1977) a evidenţiat trei procese specifice : selecţia sau tendinţa adolescenților 
de a deveni prieteni cu congenerii care le împărtăşesc atitudinile şi activităţile ; deselecţia 
sau tendinţa de a abandona o prietenie dacă un seamăn şi-a modificat atitudinile sau 
activităţile într-un mod care a diminuat similaritatea ; influența (numită şi socializare) 
sau faptul de a fi convins de către un prieten să-şi modifice opiniile şi comportamentul 
pentru a semăna mai mult cu prietenul. Reanalizând datele pe care Coleman (1961) le-a 
cules pentru portretul său clasic al „societăţii adolescenților”, Cohen a găsit puţine 
dovezi ale procesului de deselecţie, însă atât selecţia, cât şi influenţa contribuie în mod 
clar la nivelul de similaritate a prietenilor. 

Denise Kandel (1978) a efectuat un studiu longitudinal devenit clasic, pe un eşantion 
de adolescenţi din New York, concluzionând că atât selecţia, cât şi influenţa sunt factori 
care influenţează similaritatea sub aspectul atitudinii faţă de utilizarea drogurilor şi al 
comportamentului prietenilor. La începutul studiului, perechile de prieteni manifestau o 
similaritate mai mare în utilizarea drogurilor în comparaţie cu perechile selectate aleatoriu 
(pe baza analizei declaraţiilor despre comportamentul propriu al fiecărui membru al 
perechii). Nouă luni mai târziu, perechile care rămăseseră prieteni au dat dovadă de o 
similaritate mult mai mare decât cea a perechilor a căror prietenie luase sfârşit sau decât 
perechile selectate aleatoriu. De asemenea, Kandel a demonstrat că similaritatea percepută 

(bazată pe declaraţiile adolescenților cu privire la comportamentul propriu şi la Compor- 
' tamentele prietenilor) este mai amplă decât similaritatea reală (bazată pe declaraţiile 
independente ale fiecărui prieten) şi că similaritatea este mai intensă în cazul diadelor de 
prietenie reciprocă (în care ambii membri se nominalizează unul pe celălalt drept! prieteni 
apropiaţi) decât în cazul diadelor nereciproce. Aceste descoperiri pun sub semnul 
întrebării rezultatele multor studii care evaluaseră influenţa prietenilor cerându-le adoles- 
cenţilor să evalueze comportamentul propriu şi pe cel al prietenilor într-un singur fel. 
Studiul lui Kandel a devenit un standard de evaluare al studiilor mai recente privitoare la 
influenţa prietenilor. IT, | 

O descoperire surprinzătoare a studiilor mai recente este faptul că prietenii par să 
aibă o influenţă mai mare asupra iniţierii unui comportament decât asupra renunţării la 
acesta. De exemplu, pornind de la teoria impactului social a lui Latane (1981), Ennett şi 
Bauman (1994) au analizat alcătuirea grupurilor de prieteni şi modificările comporta- 
mentului fumatului la adolescenţi pe durata unui an. Au descoperit că nefumătorii 
aparţinând unor grupuri din care făceau parte şi fumători aveau o tendinţă mai mare de 
a începe să fumeze decât nefumătorii din grupurile în care nu existau fumători. Totuşi, 
este interesant faptul că numărul membrilor grupului care renunţau la fumat într-o 
perioadă de studiu de un an nu era un indicator al faptului că un adolescent se va lăsa de 
fumat sau nu. 

Două descoperiri surprinzătoare şi controversate privitoare la iniţierea relaţiilor 
sexuale heterosexuale provin din analizele lui Bearman şi Briickner (1999) asupra datelor 
oferite de National Longitudinal Study of Adolescent Health. Cercetătorii au identificat 
riscul de „debut al activităţii sexuale” la toate adolescentele care au declarat că sunt 
virgine la începutul studiului, pe baza autoevaluărilor caracteristicilor asociate în studiile 
anterioare cu începutul activităţii sexuale. În primul rând, cercetătorii au descoperit că 
statusul riscului individual nu este atât de influent în privinţa debutului activităţii sexuale 
(într-un interval de un an), în comparaţie cu statutul riscului membrilor din grupul de 
prieteni. În al doilea rând, au raportat că statutul de risc al grupului de prieteni, în mod 

colectiv, are o influenţă mai mare decât prietena cea mai bună a respondentei. Cu alte 
cuvinte, apartenenţa la un grup de congeneri cu risc redus ar putea proteja adolescentele 
cu risc ridicat de debut al vieţii sexuale de începerea propriu-zisă a activităţii sexuale, 
fiind astfel mai eficientă decât o singură relaţie apropiată cu o fată cu risc redus. 

Astfel, prietenii au într-adevăr o influenţă asupra adolescenților, în special în privinţa 
iniţierii unui comportament riscant sau care creează probleme. Această influenţă este 
uşor de supraestimat totuşi prin simpla examinare a gradului de similaritate a prietenilor 
şi prin ignorarea efectelor proceselor de selectare a prietenilor. În plus, o evaluare 
aprofundată a gradului de influenţă a prietenilor trebuie să ţină cont de structura relaţiilor 
dintre adolescenţi, acordând atenţie nivelelor multiple, de tip „cuib”, ale relaţiilor dintre 
congeneri pe care le negociază adolescenţii, decât să se presupună că toate influenţele 
provin din relaţiile diadice cu prietenii apropiaţi. 

Documentarea nivelului influenţei prietenilor şi a locului unde are loc aceasta 
reprezintă un pas important în elaborarea unor programe de. intervenţii mai eficiente 
pentru tineri (Bearman şi Briickner, 1999). Totuşi, cercetătorii trebuie să fie atenţi şi la 
mecanismele influenţei, la modul în care congenerii promovează schimbarea în atitudinile 
şi comportamentul adolescenților. Încă înțelegem foarte puţin aceste mecanisme. Majoritatea 

programelor de intervenţie axate pe influenţa congenerilor sunt elaborate pornind de la 
presupunerea că congenerii exercită o presiune directă asupra adolescenților pentru a se 
angaja în comportamente nedorite. Programele oferă antrenamente de rezistenţă la 
influenţa congenerilor şi practicarea. strategiilor de refuz. Cercetătorii au elaborat 
instrumente de autoevaluare a percepţiei adolescenților cu privire la presiunea exercitată 
de congenerii lor (Clasen şi Brown, 1985; Santor, Messervey şi Kusumakar, 2000), care 
au fost utilizate pentru a stabili variaţii semnificative ale intensității şi direcţiei presiunii 
din partea congenerilor în diverse domenii ; la rândul lor, şi traiectoriile vârstelor şi 
diferenţele dintre sexe variază de la un domeniu la altul. Totuşi, în general, adolescenţii 
susţin că se confruntă cu o presiune relativ mică din partea congenerilor pentru a se angaja 
în comportamente prosociale sau antisociale (Clasen şi Brown, 1985). 

Aceasta nu înseamnă că influenţa congenerilor este minimă. E posibil ca adolescenţii 
să nu descrie în mod realist presiunea congenerilor (există puţine informaţii referitoare 
la validitatea instrumentelor de autoevaluare). În plus, Brown şi Theobald (1999) au 
argumentat că, pe lângă presiunea congenerilor, există şi alte trei modalităţi majore prin 
care prietenii pot exercita influenţe. Una dintre acestea este reglementarea normativă. 
Prin interacţiunea cu congenerii, adolescenţii ştiu că există patternuri de atitudini şi 
comportamente acceptate, cerute în cadrul grupului de prieteni. Deşi nu există o presiune 
făţişă pentru ca un adolescent să se conformeze normelor, aşteptările sunt destul de 
clare. Eder (1993) a scris despre conversațiile dintre fetele aflate la începutul adolescenţei, 
care stabilesc delimitările interacțiunilor cu băieţii. Macleod (1987) oferă o exemplificare 
asemănătoare, într-un studiu asupra băieţilor mai mari aparţinând claselor inferioare. În 
ambele cazuri, afirmaţiile tăioase erau combinate cu ironizări sau persiflări blânde ale 
anumitor membri ai grupului, pentru a articula şi a evidenția normele lui. Un exemplu 
deosebit de fascinant al reglementărilor normative poate fi găsit în analiza lui Dishion, 
Poulin şi Burraston (2001) a conversaţiilor dintre perechi de prieteni. Aceştia au descoperit 
că indicii conversaţionali precum râsul şi atenţia sau comentariile ulterioare care semnalează 
aprobarea cu privire la poveştile adolescenților despre comportamente negative au rolul 
de a consolida acceptarea de către adolescenţi a activităţilor deviante. 

O altă modalitate de influențare de către congeneri survine prin intermediul rnodelării. 
O ilustrare clasică este cea din descrierea lui Dunphy (1963) a modului în care liderii din : 
grupurile de adolescenţi alcătuite din fete şi băieţi îşi expun în mod public relaţia 
romantică, pentru a le arăta celorlalţi membri ai grupului cum să gestioneze o astfel de 
legătură. Totuşi, modelarea nu se limitează la prietenii apropiaţi sau la congenerii 
admiraţi. Eckert (1989) descrie modul în care membrii unei mulţimi de adolescenţi 
dintr-un liceu din Vestul Mijlociu observau cu atenţie strategiile vestimentare şi de 
îngrijire, activităţile preferate şi patternurile comportamentale ale celeilalte mulţimi 
importante, iar apoi adoptau cu scrupulozitate ca norme ale propriului lor grup 
caracteristicile antitetice ale mulţimii rivale. 

În cele din urmă, congenerii pot influenţa gândirea san iei prin intermediul 
oportunităţilor structurante. Într-o revizuire a studiului clasic al lui Dunphy (1963), 
Connolly, Furman şi Konarski (2000) au examinat modul în care anumite grupuri de 
prieteni încurajează relaţiile romantice dintre membri pur şi simplu expunând membrii 
grupului la prezenţa unor persoane de sex opus. În acest studiu, membrii unor grupuri 
de congeneri de ambele sexe din gimnaziu tindeau mai mult să iniţieze relaţii de tipul 
întâlnirilor, în comparaţie cu adolescenţii ai căror prieteni erau toţi de acelaşi sex. 

Chiar şi din această analiză sumară reiese clar că procesele influenţei exercitate de 
 congeneri sunt mai complexe decât admit adesea cercetătorii şi practicienii. Ele nu se 
axează exclusiv (sau în principal) asupra tacticilor de presiune directe, nici nu sunt 
localizate strict la nivelul relaţiilor diadice. Se impune o examinare sistematică a 
proceselor de influenţă din cadrul mai multor nivele de interacţiune a congenerilor 


pentru a explica modificările în timp ale gradului de similaritate observat de cercetători 
între adolescenţi şi prietenii lor apropiaţi. | 


Calitatea prieteniilor 


O a doua arie în care studiile referitoare la prietenie au făcut progrese semnificative în 
ultimii câţiva ani se referă la calitatea acestor relaţii. Oamenii intră în adolescenţă având 
diverse nivele ale aptitudinilor sociale, care ar trebui să le influenţeze capacitatea de a 
stabili prietenii semnificative, de durată. Criteriile de evaluare a calităţii prieteniilor 
diferă de la un studiu la altul, dar apariţia unor metode de evaluare sigure, cum ar fi 
inventarul reţelei de relaţii (Furman şi Buhrmester, 1985), a facilitat studiile comparative 
asupra acestui subiect. | 
Cercetătorii au fost preocupaţi îndeosebi de trei întrebări din acest sector: Care 
adolescenţi prezintă o probabilitate mai mare de a avea prietenii de o calitate foarte 
bună ? Calitatea prieteniilor din adolescenţă este asociată cu trăsăturile relaţiilor anterioare 
adolescenţei? Adolescenţii care au relaţii de prietenie de foarte bună calitate sunt mai 
bine adaptaţi din perspectivă comportamentală şi emoţională ? În ceea ce priveşte prima 
întrebare, Brendgen şi colaboratorii săi (2001) au raportat că adolescentele atribuie o 
calitate superioară prieteniilor lor, în comparaţie cu băieţii ; diferenţa dintre sexe a fost 
confirmată prin observarea unor perechi de prieteni. Smith şi Schneider (2000) au 
descoperit că atât adolescenţii, cât şi adolescentele tind să atribuie o calitate superioară 
relaţiilor lor cu fetele, spre deosebire de cele cu băieţii. În acest studiu, diferenţele etnice 
"erau nominale, însă diferenţele etnice sau culturale sunt mai dificil de evaluat, deoarece 
majoritatea instrumentelor de evaluare a calităţii prieteniei derivă dintr-o perspectivă 
euro-americană, deviind astfel în raport cu alte grupuri culturale. | 
Deloc surprinzător, cercetătorii au descoperit şi asocieri semnificative între calitatea 
relaţiilor din preadolescenţă şi calitatea prieteniilor din adolescenţă. De exemplu, Markiewicz, 
Doyle şi Bregden (2001) au descoperit că adolescenţii care percep o relaţie puternică între 
părinţii lor tind să se ataşeze mai mult de părinţi, acest fapt fiind asociat la rândul său cu 
autoperceperea unei calităţi superioare a relaţiilor lor de prietenie. De asemenea, Shulman 
şi Scharf (2000) au relevat o corelare între intensitatea legăturii cu părinţii şi implicarea 
emoţională în raport cu prietenii şi cu partenerii romantici. Implicaţia constă în faptul că, 
în negocierea prieteniilor (Şi a relaţiilor romantice) din cursul adolescenţei, oamenii se 
bazează pe experienţele pe care le-au avut în relaţiile familiale. Exact acelaşi lucru se 
poate deduce din teoriile ataşamentului şi ale învăţării sociale. | 
O serie de descoperiri mai controversate au fost evidenţiate de studiile asupra relaţiilor 
dintre calitatea prieteniei şi adaptare. În mod obişnuit, s-ar crede că adolescenţii cu 
prietenii de calitate se vor dovedi mai bine adaptaţi, iar cei cu probleme comportamentale 

vor avea dificultăţi şi în privinţa relaţiilor interpersonale. După cum era de aşteptat, 
adolescenţii cu prietenii de calitate sunt mai bine adaptaţi din perspectivă emoţională, 
însă rezultatele legate de implicaţiile comportamentale sunt mai complicate. Câţiva 
cercetători au semnalat că adolescenţii care au relaţii bune cu congeneri cu un comportament 
deviant tind să aibă nivele mai ridicate, nu mai scăzute, ale problemelor de comportament, 
cum ar fi consumul de droguri sau delincvenţa (Dishion, Andrews şi Crosby, 1995; 
Hussong, 2000). În plus, adolescenţii cu un comportament deviant prezintă aceeaşi 
probabilitate ca şi ceilalţi tineri de a da dovadă de trăsături pozitive în cadrul prieteniilor 
lor, însă cei cu probleme de comportament tind să manifeste un număr mai mare de 
trăsături negative (Giordano, Cernkovich şi Pugh, 1986; Hussong, 2000). Cu alte 
cuvinte, prieteniile de calitate pot de fapt să promoveze comportamentele problematice 
dacă un adolescent are drept prieteni congeneri cu devianţe de comportament. 

Trebuie să atragem atenţia asupra unui lucru : calitatea superioară a prieteniilor nu 
este neapărat sinonimă cu absenţa trăsăturilor problematice. Laursen (1993), de exemplu, 
a descoperit că în prieteniile din adolescenţă conflictele nu sunt ieşite din comun. Totuşi, 
ele tind să fie gestionate diferit în comparaţie cu conflictele din alte relaţii apropiate. 
Conflictul reprezintă mai degrabă o ameninţare la adresa relaţiilor voluntare, cum ar fi 
prieteniile sau ataşamentele romantice, iar adolescenţii ştiu asta, astfel încât depun 
eforturi mai mari pentru a le rezolva. 


Rezumat 


În această secţiune am evidenţiat doar câteva dintre temele amplei literaturi de specialitate 

cu privire la prieteniile dintre adolescenţi. Majoritatea relevă complexitatea pe care 
cercetătorii încep să o descopere la acest tip de relaţii dintre adolescenţi. „Adevărurile 
generale” despre prieteniile din adolescenţă încep să se modifice pe măsură ce cercetătorii 
situează studierea prieteniei într-o perspectivă multiculturală. Depăşind aceste adevăruri 

generale, cercetătorii au acordat o atenţie sporită caracterului şi dinamicii relaţiei, 
interpersonale la adolescenţi. Influenţa prietenilor se extinde dincolo de simplele noţiuni 

despre presiunea congenerilor ; calitatea prietenilor poate fi o binecuvântare, dar şi o 

problemă, în funcţie de patternurile de comportament ale persoanei cu care se stabileşte 

relaţia de prietenie. Pentru a elabora teorii pe baza studiilor recente, cercetătorii trebuie 

să aibă mai mult în vedere diada de prietenie, decât percepțiile unui singur membru. 

Studiile cele mai pertinente includ ambii membri ai unei prietenii şi îi urmăresc atent 

pentru o perioadă de timp. 


Găştile de adolescenţi 


In special în adolescenţă, prieteniile individuale nu există într-un vacuum social. Ele 
sunt integrate într-o reţea de relaţii între congeneri şi respectă normele şi dinamicile 
respectivei reţele. După cum am mai afirmat deja, această rețea include o diversitate de 

grupuri de congeneri formale şi informale. În acest capitol, ne vom îndrepta atenţia 
“asupra unui Singur tip de grup, gaşca de adolescenţi, pentru că tinde să fie cea mai 
reprezentativă componentă a reţelei pentru mulţi adolescenţi. Desigur, cercetătorii i-au 
acordat o atenţie mai mare. Totuşi, în comparaţie cu studiile despre prietenie, cele 
referitoare la găştile de adolescenţi sunt destul de limitate. Cercetătorii au examinat 
structura şi dinamica lor, dar studiile referitoare la dinamică sunt mai valoroase şi se 
axează pe preadolescenţă şi începutul adolescenţei. | 
Numărul de membri ai unei găşti variază de la trei la zece, majoritatea având 
aproximativ cinci membri (Ennett, Bauman şi Koch, 1994). Acestea sunt mai dificil de 
studiat decât relaţiile de prietenie, deoarece sunt mai dificil de identificat. Există trei 
modalităţi principale de definire şi evaluare a găştilor: analizele reţelelor sociale, care 
implică nominalizarea prietenilor de către toţi participanţii dintr-un context social, pentru 
a identifica principalele grupuri de persoane care alcătuiesc fiecare colectiv de prieteni ; 
date de la anumiţi informatori, cu privire la cine anume interacționează cu cine (de 
exemplu, procedeul cartografierii social-cognitive elaborat de Cairns şi Cairns, 1994) 
sau observarea sistematică, directă a adolescenților în contextul lor natural, folosind 
metode etnografice. Ne vom referi la studiile care utilizează toate aceste trei metode. 


Structura găştilor 


Deşi găştile par sinonime cu adolescenţa, nu toţi indivizii aflaţi în această etapă 
existenţială fac parte dintr-o gaşcă. Majoritatea studiilor cu privire la găşti au utilizat 
şcoala drept context social al analizelor, obţinând date de la întreaga populaţie şcolară 
(sau toate clasele de la un anumit nivel). Utilizând programe de analiză a reţelelor 
sociale, unii cercetători au identificat trei poziţii pe care le pot ocupa adolescenţii în 
structura unei găşti: membru (persoană ale cărei afilieri se axează exclusiv asupra unui 
grup de prieteni), persoană izolată (care nu are legături cu nici o gaşcă recunoscută) şi 
persoană de contact, care are afilieri cu membrii a două găşti şi are rolul menţinerii unei 
conexiuni între cele două (Ennett şi Bauman, 1996; Shrum şi Cheek, 1987). Termenul 
izolat este oarecum nepotrivit, deoarece mulţi tineri din această categorie au una sau 
două relaţii de prietenie, însă nu au un număr suficient de legături cu membrii unui 
anumit grup pentru a fi consideraţi componenți ai grupului respectiv. 

Împărţirea tinerilor în găşti se observă cel mai bine la începutul adolescenţei ; odată 
cu înaintarea în vârstă, creşte numărul persoanelor izolate şi în special al persoanelor de 
contact (Shrum şi Cheek, 1987). Astfel, sistemul grupului este transformat dintr-un 
ansamblu de găşti separate într-un ansamblu mai închegat de grupuri legate între ele prin 
persoanele de contact. Şi apartenenţa la grupuri este, la rândul ei, schimbătoare ; rareori 
alcătuirea unei găşti rămâne neschimbată în decursul unui an şcolar. Intr-un studiu 
longitudinal asupra liceenilor, mai puţin de 10% dintre respondenţi au declarat că gaşca 
lor nu a suferit nici o modificare pe parcursul a trei ani (Engles er al., 1997). Mai 
degrabă decât să se dizolve, majoritatea găştilor par să-i înlocuiască pe membrii vechi cu 
alţii noi. Analizând doar grupuri a căror alcătuire nu s-a modificat cu mai mult de 50%, 
Ennett şi Bauman (1996) au relevat că un procent cuprins între 55 şi 80% dintre găştile 
pe care le-au observat şi-au menţinut identitatea pe parcursul unui an (s-au înregistrat 
procente diferite pentru fiecare şcoală care a participat la studiu). 

Asemenea prieteniilor, găştile fac dovada unei înclinații către similaritate în rândul 
membrilor. Acest lucru este cel mai evident sub aspectul vârstei şi al sexului, însă în 
mediile multietnice găştile tind să fie omogene şi din punctul de vedere al etniei. Cu cât 
gaşca este mai unită, cu atât scade probabilitatea să cuprindă membri din mai multe 
grupuri etnice (Zisman şi Wilson, 1992). De fapt, într-un studiu asupra mai multor şcoli 
multietnice, Urberg şi colaboratorii săi (2000) au relevat că elevii afro-americani erau mai 
puţin integrați în reţeaua de grupuri de prietenie, în comparaţie cu elevii euro-americani. 
Potrivit lui Cairns şi Cairns (1994), grupurile dau dovadă de o omogenitate deosebită şi 
sub aspectul agresivităţii sau al comportamentului delincvent. Această predilecție pentru 
similaritate restrânge numărul potenţialilor noi membri. Cairns şi Cairns (1994) au 
descoperit un procent ridicat de înnoire a membrilor grupurilor agresive din punct de 
vedere social, dar noii membri dădeau dovadă de aproximativ acelaşi nivel de je caii 
ca şi membrii mai vechi. 

Studiile calitative se referă deseori la ierarhia statutară evidentă în căştile de e boc 
în special în ceea ce priveşte grupurile de fete (Adler şi Adler, 1995; Eder, 1985). După 
cum ar fi de aşteptat, liderii găştilor au cea mai mare autoritate în stabilirea membrilor. 
Alţi membri pot propune candidaţi, însă, dacă aceştia nu sunt acceptaţi de lideri, nu vor 
fi integrați în grup. 

Majoritatea studiilor privitoare la caracteristicile structurale ale grupurilor au fost 
efectuate în şcoli de dimensiuni mici şi medii, predominant din comunităţile euro-americane, 
suburbane sau rurale. Parţial, este o chestiune de comoditate, deoarece e mai dificil de 
colectat informaţii de la un procent suficient de mare de respondenţi din şcolile mai 
mari, iar numărul de cazuri ar depăşi limitele programelor privitoare la reţelele sociale. 
Cu toate acestea, ar fi util să cunoaştem structura găştilor — şi modul în care evoluează 
ea — într-o şcoală cu o populaţie mare şi foarte mobilă. De asemenea, s-ar putea 
descoperi multe lucruri printr-un Studiu atent al tinerilor care îşi modifică statutul - 
trecând de la membru la persoană de contact şi de la persoană izolată la membru - într-o 
perioadă scurtă de timp. Ce anume determină aceste schimbări? Cum influenţează ele 
susceptibilitatea faţă de influenţa congenerilor sau sentimentul de bunăstare ? 


Dinamica găştilor 


Studiile referitoare la structura găştilor oferă un punct de plecare util pentru analizele 
mai surprinzătoare cu privire la interacţiunea lor şi a membrilor lor. Aceste analize 
consideră găştile drept instrumente de socializare şi de control social care uneori oferă 
sprijin social, iar alteori ostracizează şi ridiculizează. De la portretizarea clasică a lui 
Dunphy (1963) a modului în care găştile de prieteni îi pregătesc pe adolescenţi pentru 
universul heterosexual al societăţii adulte, au mai fost efectuate o serie de analize 
etnografice complexe asupra experienţelor cotidiene ale adolescenților în cadrul grupurilor. 
Ele oferă indicii cu privire la evoluţia sistemului găştii de la grupurile circumscrise din 
perioada timpurie a adolescenţei şi până la reţeaua mai puţin rigidă a sistemului de relaţii 
care se observă în perioada de mijloc şi în perioada de încheiere a adolescenţei. Pentru 
a ilustra această evoluţie, vom evidenția rezultatele a trei astfel de studii care acoperă 
diverse momente din perioada adolescenţei. 

Pe parcursul unui interval de şapte ani, Adler şi Adler (1995) au utilizat observarea 
- participativă în studiul activităţilor unor găşti ale unor tineri (majoritatea din clasa de 

mijloc, euro-americani) din clasele IV-VI de la câteva şcoli publice şi private. Au 
observat acelaşi pattern de schimbare a membrilor raportat şi de cercetătorii care 
efectuaseră studii cantitative. Totuşi, au descoperit că exista un proces foarte bine 
structurat de recrutare a noilor membri. Modificările alcătuirii grupului erau atent 
supravegheate de membrii cu statutul cel mai important al găştii — liderii, a căror poziţie 
era mult mai stabilă decât a celorlalţi membri. Totodată, găştile erau ordonate într-o 
ierarhie statutară, grupurile cu un statut superior manifestând un control mai Strict 
asupra apartenenţei la ele, dar fiind mai atractive pentru cei din afara lor. Pentru a 
consolida normele găştii, liderii ridiculizau membrii cu un statut inferior. De asemenea, 
tindeau să-i batjocorească pe cei din afara grupului şi îi atrăgeau în această activitate şi 
pe ceilalţi membri. Cei care continuau să fie ataşaţi de un prieten devenit obiectul bătăii 
de joc aveau mari şanse să fie trataţi la fel. Aceste dinamici erau mult mai evidente în 
găştile cu un statut superior, în comparaţie cu cele cu un statut inferior. 

Având în vedere aceste dinamici, nu este surprinzător faptul că multe femei adulte îşi . 
aduc aminte cu oroare de începutul adolescenţei lor (Pipher, 1994). Totuşi, această 
dinamică organizaţională este foarte eficientă în redirecţionarea priorităţilor tinerilor de 
la normele sociale ale copilăriei la cele ale adolescenţei. Este comunicat astfel un mesaj 
ascuns cu privire la cine anume controlează sistemul social al congenerilor (mai curând 
congenerii decât adulţii) şi oferă informaţii neechivoce cu privire la modul în care 
trebuie abordat acest sistem. Totodată, se subliniază necesitatea unor prietenii apropiate 
care să-i sprijine şi să-i ajute pe tineri să negocieze dinamicile dificile ale grupurilor, 
pentru a se evita perturbările emoţionale. | 

Intrarea în adolescenţă şi în viaţa de liceu pare să determine atenuarea rigidităţii 
controlului impus membrilor găştii. În studiul lui Eder (1985) asupra unui eşantion de 
eleve de gimnaziu din Vestul Mijlociu, erau evidente încă multe elemente ale sistemului 
de grupuri din preadolescenţă; ierarhia statutară, invidia la adresa grupurilor cu un 
statut superior, reglementările normative din interiorul grupului, ironizarea celor din 
afara grupului etc. Totuşi, comportamentul fetelor nu era descris în termeni atât de duri. 

. Ridiculizarea şi denigrarea membrilor se transformau în ironie şi, uneori, în persuasiune 
blândă. Se pare că avea loc o deplasare a accentului de la controlul social la socializare, 
atât timp cât conversaţia se axa asupra întemeierii unor relaţii eficiente cu băieţii. 

Studiul lui Macleod (1987) asupra unor băieţi aflaţi la sfârşitul adolescenţei, din 
păturile socioeconomice inferioare, confirmă existenţa unui număr mai mare de găşti la 


acest grup de vârstă mai matur. Autorul s-a axat asupra â două grupuri: Hallway 
Hangers, un grup de tineri albi cu rezultate şcolare nesatisfăcătoare şi angajaţi în activităţi 
infracţionale, şi The Brothers (Fraţii), un grup alcătuit predominant din negri, care 
depuneau eforturi mari pentru a avea rezultate bune la învăţătură. Conversaţiile dintre 
autor şi membrii grupului au evidenţiat un echilibru mult mai marcant între sprijinul 
social şi controlul social decât cel evidenţiat în celelalte două studii. lronizarea era un 
lucru obişnuit, utilizat pentru a-i determina pe membrii grupului să respecte normele 
acestuia, însă ridiculizarea era rezervată mai mult pentru cei din afara lui ; membrii erau 
pata să-şi ia apărarea unul altuia. În plus, membrii părăseau rând pe rând grupul pentru 
a face faţă cerinţelor impuse de o slujbă cu program redus sau de o relaţie romantică. 
Grupul reprezenta. o bază confortabilă de unde membrii se puteau aventura în afară ŞI 
unde puteau reveni în siguranţă, fără teama de a fi excluşi. 

Mulţimile 


Mulţimile reprezintă un construct cognitiv social : acestea le impun tinerilor să elaboreze 
un ansamblu de etichete care transcend trăsăturile concrete şi uşor observabile ale 
congenerilor, să ajungă la un consens cu privire la semnificaţia acestor etichete şi apoi 
să le aplice congenerilor care pot să nu interacţioneze în mod convenabil unii cu alţii, 
pentru a-şi afirma similaritatea. Din perspectiva acestor cerinţe cognitive sociale, nu este 
deloc surprinzător faptul că oamenii nu sunt capabili să articuleze sistemul unei mulţimi 
în şcoală sau în comunitate cu mult timp înainte de adolescenţă. Brown, Mory şi Kinney 
(1994) au asociat mulțimile de congeneri cu procesul de dezvoltare a identităţii ado- 
lescenţilor, în timp ce Eckert (1989) sugerează că acestea au un rol instrumental în 
reafirmarea diviziunilor socioeconomice din societate, iar Fordham şi Ogbu (1986) susţin 
că mulțimile sprijină menţinerea ataşamentului faţă de normele grupurilor etnice. Astfel 
de obiective nu se exclud reciproc, fapt care sugerează că mulțimile deservesc scopuri 
multiple în cadrul sistemului social al congenerilor. | 

Barbara şi Philip Newman subliniază importanţa „identităţii de grup” la începutul 
adolescenţei, fie ca punct de plecare către un sentiment al identităţii mai individualizat, 
mai autonom (Newman şi Newman, 1976), fie drept complement persistent al accentului 
pus pe individualitate în America de Nord (Newman şi Newman, 2001). Mulţimile par 
să întruchipeze acest sentiment al identităţii de grup, punând la dispoziţia tinerilor un 
vocabular pentru descrierea categoriilor distincte ale identităţii care sunt vizibile în 
rândul congenerilor sau stilurile de viaţă alternative disponibile într-un anumit sistem 
social (Eckert, 1989; Larkin, 1979). Totuşi, în multe rapoarte se observă o lipsă de 
consens cu privire la trăsăturile unei anurnite mulţimi. În studiul lui Eckert (1989) cu 
privire la tinerii dintr-o şcoală de suburbie din Michigan, atât „atleţii”, cât şi „rataţii” 
îşi apărau cu hotărâre mulţimea proprie de descrierile ironice pe care membrii altor 
grupuri le aplicau adesea propriului grup. Stone şi Brown (1999) explică acest fapt prin 
intermediul teoriei identităţii sociale (Tajfel, 1984), relevând că, pe măsură ce o persoană 
începe să se ataşeze de propriul grup, dezvoltă tendinţa de a exagera capacităţile grupului - 
şi limitările altor grupuri. Desigur, acest lucru aminteşte de tendinţa grupurilor de la 
începutul adolescenţei de a-i ridiculiza pe cei din afara lor (Adler şi Adler, 1995). 

Într-o mare măsură, mulțimile sunt totuşi rezultatul contextului social. În consecinţă, 
anumite mulţimi pe care le recunosc adolescenţii pot varia foarte mult de la o comunitate 
la alta (Thurlow, 2001). În contextele predominant euro-americane, etichetele mulțimilor 
reflectă capacităţile şi interesele individuale sau statutul social individual : geniile, 
skaterii, persoanele populare, tocilarii etc. (vezi, de exemplu, Larkin, 1979). În contexte 
multietnice, etichetele mulțimilor pot reflecta diviziuni etnice în loc de sau pe lângă 
caracteristici individualizate (de exemplu, Matute-Bianchi, 1986). Totuşi, aceasta nu 
este o concluzie inexorabilă. Peshkin (1991) a descris o comunitate multietnică în care 
diviziunile etnice erau în mare parte ignorate de patternurile de interacţiune socială ale 
tinerilor. Deloc surprinzător, etichetările etnice nu erau vizibile în mulțimile mari pe 
care le-au menţionat adolescenţii, cu excepţia subcurentelor dintr-o mică parte a comunităţii. 

Deşi mulțimile de congeneri reprezintă abstracții, ele au consecinţe mai concrete 
pentru indivizi. Urberg şi colaboratorii săi (2000) au descoperit dovezi în sprijinul 

afirmației lui Brown, Mory şi Kinney (1994) cu privire la faptul că afilierile la mulțimile 


de congeneri îi îndeamnă pe adolescenţi către prietenii cu anumiţi congeneri, şi nu cu 


alţii. Adolescenţii au declarat că un procent foarte mare dintre prietenii lor apropiaţi 
provin din propria mulţime. Aşa cum prietenii îi influenţează pe adolescenţi prin struc- 
turarea unor posibilităţi de a se angaja în anumite comportamente, afilierile la mulțimile 
de congeneri pot favoriza anumite relaţii sociale. A 

Cu toate acestea, după câte se pare, capacitatea afilierii la o mulţime de a facilita 
anumite relaţii şi de a le restrânge pe altele se poate diminua în adolescenţă. Într-un 
studiu etnografic longitudinal efectuat asupra tinerilor dintr-o comunitate din Vestul . 
Mijlociu, predominant euro-americană, David Kinney a identificat o transformare substan- 
țială în sistemul mulțimilor de congeneri (vezi Brown, Mory şi Kinney, 1994). Principala 
diviziune dintre persoanele populare şi toţi ceilalţi liceeni a dat naştere unui sistem mai 
elaborat de mulţimi, cu delimitări destul de stricte, în primii ani de liceu. Totuşi, în 
ultima parte a liceului, diferenţele dintre mulţimi încep să se estompeze; elevii au 
enumerat câteva mulţimi hibride alcătuite din membrii celor două grupuri care anterior 
erau aproape distincte. Totodată, elevii mai mari au spus că începeau să se asocieze fără 
să mai ţină prea mult cont de delimitările dintre mulţimi, aşa cum obişnuiau să o facă mai 
devreme, în adolescenţă. Aceste dovezi etnografice corespund unor studii cantitative 
care sugerează că importanţa afilierii la o mulţime se diminuează către finalul adolescenţei 
(Brown, Eicher şi Petrie, 1986). Din nou, există o paralelă între studiile asupra mulțimilor 
de congeneri şi grupurilor de prieteni, care par să devină mai permisive odată cu 
înaintarea în adolescenţă (Zisman şi Wilson, 1992). 

Totuşi, o mare parte din literatura de specialitate consacrată mulțimilor presupune că 
adolescenţii se încadrează clar într-un singur grup. Asemenea sistemelor de clasificare în 
categorii ale statutului sociometric, schemele de categorizare pentru clasificarea în 
mulţimi de congeneri ignoră adesea variabilitatea existentă în asocierile adolescenților cu 
diverse grupuri. Unii adolescenţi capătă o imagine coerentă printre congenerii lor ca 
membri ai unei anumite mulţimi, în timp ce alţii pot fi consideraţi ca aparţinând la două 
mulţimi ; unii congeneri pot asocia o persoană cu o anumită mulţime, în timp ce alţii o 


situează într-o mulţime diferită.. O opţiune în ceea ce priveşte categorizarea ar putea fi 


calcularea unui ansamblu 'de scoruri reprezentând proporţia de nominalizări din partea 
congenerilor pe care o primeşte un adolescent sub raportul fiecărei mulţimi principale 
(de exemplu, vezi Brown et al., 1993). Un alt aspect metodologic se referă la credibilitatea 
declaraţiilor proprii cu privire la apartenenţa la o anumită mulţime, ca modalitate de 
evaluare, în raport cu aprecierile congenerilor. Unele rapoarte indică faptul că cele două 
scheme de evaluare sunt suficient de corelate, astfel încât produc puţine diferenţe sub 
aspectul analizei informaţiilor (Urberg er al., 2000), în timp ce alte rapoarte indică 
faptul că, cel -puţin la debutul adolescenţei, autoevaluările sunt destul de subiective 
(Brown, Clasen şi Neiss, 1987). Rezolvarea acestor dileme metodologice necesită 
efectuarea mai multor studii. 


384 PSIHOLOGIA ADOLESCENȚEI 


Concluzii 


Una dintre principalele provocări cu care se confruntă tinerii din America de Nord odată 
cu intrarea în adolescenţă este negocierea unui sistem de relaţii cu congenerii mult mai 
complex şi mai elaborat. De asemenea, cercetătorii se confruntă cu provocarea de a 
înţelege acest sistem şi relaţiile pe care le întemeiază adolescenţii în cadrul lui. În mod 
deosebit, cercetătorii se confruntă cu patru realităţi distincte ale sistemului de congeneri 
al adolescenților. 

În primul rând, acest sistem cuprinde relaţii multiple care operează simultan pe mai 
multe nivele. Prieteniile diadice există în cadrul constrângerilor unei reţele de prieteni şi 
în umbra afilierii perechii de prieteni la o mulţime de congeneri. Fără îndoială, impactul 
unei găşti este condiţionat de relaţiile diadice din interiorul şi din afara ei. Oricât de 
dificil ar fi pentru cercetători să ia în considerare aceste tipuri şi nivele diverse de relaţii, 
trebuie să depună eforturi şi să le acorde o atenţie sporită. Din această perspectivă, 
studiile calitative sunt utile, deşi adolescenţii au o înclinaţie puternică faţă de interacţiunile 
semnificative cu congenerii în afara razei de observaţie a adulţilor. Structura studiilor 
trebuie să cuprindă evaluarea diverselor nivele de interacţiune dintre congeneri ca 
moderatori ai relaţiilor vizate de un anumit studiu. 

În al doilea rând, relaţiile dintre congeneri sunt entităţi dinamice. Deşi prieteniile 
devin mai stabile în adolescenţă, nu este neobişnuit pentru tineri să-şi reordoneze 
prieteniile sau chiar să abandoneze anumite relaţii în favoarea unora noi pe parcursul 
unui singur an. În unele cazuri, acest lucru înseamnă că până şi studiile longitudinale pe 
termen scurt compară în principal lucruri foarte diferite. Pe de altă parte, unele prietenii 
rezistă perioade mari de timp şi este puţin probabil ca prieteniile de lungă durată să 
funcţioneze în acelaşi mod sau să ofere aceleaşi avantaje ca relaţiile mai puţin stabile. 
Schimbările în alcătuirea găştilor, frecvente mai ales în primele etape ale adolescenţei, 
reprezintă o provocare similară pentru studiile longitudinale. Studiile trebuie să acorde o 
atenţie sporită acestor caracteristici dinamice ale relaţiilor dintre congeneri, incluzând 
evaluări ale duratei relaţiilor sau ale stabilităţii în timp a structurii grupurilor de congeneri. - 

În al treilea rând, studiile care fac din relaţie unitatea de analiză sunt utile îndeosebi 
în elucidarea trăsăturilor relaţiilor dintre congeneri şi a interacțiunii dintre aceştia. 
Deoarece influenţa congenerilor este un fenomen reciproc (un adolescent îşi influenţează 
prietenii şi concomitent este influenţat de către ei), evaluarea gradului în care un 
adolescent adoptă în timp atitudinile şi comportamentul unui prieten nu este relevantă 
fără a lua în considerare şi gradul în care prietenul respectiv a adoptat atitudinile şi 
comportamentul adolescentului vizat. 

Un ultim aspect, pe care l-am ignorat în cea mai mare parte a acestui capitol - pe de 
o parte din cauza limitărilor spaţiului şi pe de altă parte din cauza numărului redus de 
studii —, este faptul că sistemul de congeneri al adolescenților este puternic influenţat de 
contextul cultural. Din ce în ce mai multe studii implică persoane din afara clasei de 
mijloc euro-americane. Diversitatea etnică a societăţilor din America de Nord şi amplificarea 
expunerii tinerilor la culturi străine necesită o atenţie sporită a cercetătorilor cu privire 
la influenţele culturale şi variabilitatea culturală pe parcursul prieteniilor şi al relaţiilor 
cu grupul de congeneri, în adolescenţă. În multe societăţi, interacţiunile adolescenților 

cu congenerii continuă să fie circumscrise sau limitate într-o mare măsură de către rude 
- (Larson et al., 2002). : 


Totuşi, s-au făcut progrese remarcabile încă de la mijlocul anilor "80 în aprecierea 


complexităţii relaţiilor dintre adolescenţi şi congenerii lor. Acest fapt constituie o bază 
excelentă pentru cercetările ulterioare. 

Capitolul 17 


Relaţiile din afara familiei : 
adulţii neînrudiţi cu adolescenţii 


Nancy Darling, Stephen F. Hamilton, 
| - Katherine Hames Shaver 


Introducere 


Adulții din afara familiei influenţează în mod semnificativ viaţa adolescenților, însă ştim 
relativ puţine lucruri despre acest aspect complex şi insuficient studiat al dezvoltării 
adolescenților. Capitolul 17 este organizat în jurul a două întrebări esenţiale : Cine sunt 
adulţii neînrudiţi cu adolescenţii care fac parte din viaţa acestora? , respectiv De ce sunt 
importanţi ? Studiile relevante din perspectiva primei întrebări pot fi considerate contextuale, 

axate pe roluri sau pe persoană. Abordările contextuale examinează mediile şi condiţiile 

în care adolescenţii se angajează într-un contact susţinut cu adulţii care nu le sunt rude, 

comparând situaţia actuală din Statele Unite cu situaţiile din alte ţări şi din alte epoci. - 
Abordările axate pe roluri compară relaţiile dintre adolescenţi, părinţi şi alţi adulți 

înrudiţi cu ei cu relaţiile adolescenților cu adulţii care îndeplinesc alte roluri. De aici 

rezultă importanţa distincţiei dintre rolul social şi rolul funcţional. Rolul social se referă 

la locul unui adult în sistemul social: de exemplu, profesor sau prieten al părinţilor. 

Rolul funcţional reprezintă ceea ce face adultul respectiv pentru adolescent: de exemplu, 

îl instruieşte, îl consiliază, îl încurajează. Abordările axate pe persoană au în comun 

metoda prin care li se cere adolescenților să identifice persoanele importante pentru ei 

(sau li se cere adulţilor să identifice persoanele care au fost importante pentru ei în 

perioada adolescenţei). Aceste trei abordări au aspecte comune evidente, iar uneori, în 

practică, sunt utilizate simultan. 

În a doua parte a capitolului vom adopta perspectiva teoriei sistemelor ecologice 
(Bronfenbrenner, 1992), pentru a analiza efectele potenţiale ale relaţiilor cu adulţii din 
afara familiei asupra dezvoltării adolescenților. Această secţiune este predominant teoretică. 
Se bazează pe puţinele studii empirice existente şi încearcă să exemplifice aceste efecte, 
atunci când este posibil. Ne vom axa pe rolul funcţional al mentorului. Două teme care 

decurg de aici sunt interacţiunea dintre părinţi şi mentori — Mentorii îi înlocuiesc sau îi 
completează pe părinţi ? — şi importanţa relativă a conţinutului emoţional versus conţinutul 
emoţional în relaţiile dintre mentori şi adolescenţi. 


Adulții neînrudiţi cu adolescenţii : neglijarea celuilalt 


Adolescenţa reprezintă o perioadă de tranziţie dintre integrarea în familie şi relativa 
independenţă a perioadei adulte. Printre trăsăturile sale definitorii se numără amplificarea 
relaţiilor sociale, o capacitate sporită de confignrare activă a mediului social şi dezvoltarea 
unei concepţii despre sine care include atât conştientizarea sinelui actual, cât şi a 
potenţialelor euri de adult (Collins er a., 1997; Eccles et al., 1996; Eccles, Lord şi 
Buchanan, 1996). În adolecenţă, relaţiile dintre copii şi părinţi trec printr-o transformare 
(Collins et al., 1997), în acelaşi timp relaţiile cu congenerii căpătând calităţi noi cum ar 
fi reciprocitatea şi intimitatea (Laursen, 1998). Majoritatea studiilor şi teoriilor despre 
relaţiile sociale ale adolescenților au drept obiect părinţii şi congenerii de acelaşi sex, 
puţine fiind studiile care se axează pe relaţiile cu congenerii de sex opus (Brown, Feiring 
şi Furman, 1999) sau cu adulţii neînrudiţi (Scales şi Gibbons, 1996). 

De ce a fost atât de neglijat studiul adulţilor neînrudiţi, din perspectiva vieţii 
adolescenților ? Este posibil ca acest lucru să aibă drept cauză patru tendinţe din domeniul 
psihologiei evoluționiste. În primul rând; cercetarea evoluționistă a avut tendinţa de a 
porni de la copilărie înspre adolescenţă şi de la interacţiunile dintre mamă şi copil către 
relaţiile tot mai îndepărtate (Brown er al., 1999). Astfel, domeniul a fost probabil 
neglijat atât din cauza distanţei relative dintre adulţii neînrudiţi şi centrul social reprezentat 
de familie, precum şi din cauza vârstei persoanei aflate în evoluţie. Par să existe mai 
multe studii privitoare la rolul adulţilor care nu fac parte din familie în viaţa copiilor (de 
exemplu, asistentele de la creşe, învățătorii) decât în viaţa adolescenților (de exemplu, 
vezi Pianta, 1992). O a doua tendinţă a cercetării evoluționiste ar putea avea şi ea un rol. 
După cum dezvoltarea fizică tinde să înceapă de sus în jos şi din centrul corpului înspre 
extremităţi, la fel şi cercetările evoluționiste cu privire la relaţiile sociale, în Statele 
Unite, au început în general cu studierea a ceea ce gândesc şi simt oamenii (capul şi 
inima) şi au continuat cu studierea a ceea ce fac ei (mâinile şi picioarele). Deoarece 
relaţiile cu adulţii din afara familiei tind să fie mai puţin evidente pentru adolescenţi, din 
perspectivă emoţională, în comparaţie cu relaţiile cu părinţii, congenerii sau fraţii 
(Darling, Hamilton şi Niego, 1994; Dărling er al., în curs de apariţie ; Furman şi 
Buhrmester, 1992; Galbo, 1986, 1989; Hamilton şi Darling, 1996), semnificaţia lor 
potenţială a fost trecută cu vederea de către cercetători. În al treilea rând, este posibil ca 
studiile privitoare la adulţii neînrudiţi cu adolescenţii să sufere de pe urma stereotipiilor 
noastre cu privire la adolescenţi (Buchanan şi Holmbeck, 1998). Dacă adolescenţa este 
o perioadă în care oamenii se bucură de relaţiile cu congenerii lor şi de rebeliunea faţă 
de regulile adulţilor, de ce să fie studiate relaţiile cu adulţii din afara familiei? 
Adolescenţii sunt nevoiţi să interacţioneze cu părinţii lor. Nu cumva interacţiunile lor 
principale cu adulţii din afara familiei vor fi tentative de evitare a constrângerilor impuse 

de părinţi? În cele din urmă, este posibil ca studiile privitoare la adulţii din afara 
familiei să fi suferit de pe urma absenței unor teorii care să ofere ipoteze clare cu privire 

la procesele prin care adulţii din afara. familiei îi pot influenţa pe adolescenţi (pentru o 
discuţie asemănătoare, vezi Brown, Feiring şi Furman, 1999). Deoarece studiile asupra 
evoluţiei sociale sunt axate pe interacţiunea emoţională a participanţilor diadici, iar 
relaţiile cu adulţii din afara familiei tind să aibă un conţinut emoţional relativ scăzut, 
teoriile oferă puţine repere în această privinţă. O mare parte a studiilor asupra 
continuității dintre relaţiile copiilor cu părinţii şi cu adulţii din afara familiei au fost 
efectuate pe baza perspectivelor ataşamentului (de exemplu, Pianta, 1992) sau învăţării 
sociale (Baumrind, 1971). Deşi unele studii cu privire la continuitate, sub aspectul 
caracteristicilor relaţiilor dintre adolescenţi şi părinţi şi adulţi, au la origine aceleaşi 
perspective (de exemplu, vezi Cotterell, 1992 ; Fletcher et al., 1995; Rhodes, Haight şi 
Brigps, 1999), conexiunile dintre teorie şi analizele empirice sunt mult mai slabe. 
Totodată, lipsa de acuratețe teoretică a condus la unele rezultate relativ dezamăgitoare 
ale studiilor empirice cu privire la acest fenomen. 


Cine sunt adulţii neînrudiţi din viaţa adolescenților ? 


Adolescenţii vin în contact cu adulţi din afara familiei prin intermediul implicării 
instituționale în şcoli, biserici şi activităţi organizate, prin intermediul reţelei sociale a 
părinţilor şi congenerilor lor şi prin locurile pe care le frecventează, cum ar fi cartierele, 
mall-urile sau locuinţele prietenilor. Cercetătorii care studiază caracteristicile reţelelor 
sociale ale adolescenților dispun de trei abordări pentru a înţelege structura reţelelor 
sociale : abordarea contextuală, abordarea axată pe rol sau abordarea axată pe persoană. 


- Abordările contextuale 


Adolescenţii de astăzi sunt probabil mai izolaţi de contactele cu adulţii din afara familiei 
decât în trecut. Discontinuitatea din tranziţia către adolescenţă şi în special prelungirea 
perioadei şcolare au drept efect faptul că adolescenţii îşi petrec o mare parte din timp în 
contexte sociale cu un procent ridicat de congeneri, care le oferă puţine şanse de a întemeia 
relaţii apropiate, de încredere, cu adulţi din afara familiei (Eccles et al., 1996). Din 
punct de vedere istoric, locul de muncă este un context principal în care tinerii întâlnesc 
adulţi cu care nu sunt înrudiţi. Deşi majoritatea elevilor de liceu din Statele Unite 
lucrează, aproape toate locurile de muncă ocupate de tineri le permit să relaţioneze doar 
cu alţi angajaţi tineri şi cu superiori puţin mai mari decât ei ca vârstă şi mai puţin cu alţi 
adulţi (Greenberger şi Steinberg, 1986). În plus, gradul ridicat de angajare în locurile de 
muncă de tip part-time poate limita oportunităţile adolescenților de a se implica în alte 
activităţi care le-ar putea facilita o relaţionare mai semnificativă cu adulţii (de exemplu, 
profesorii de vioară, antrenorii de gimnastică sau membrii mai în vârstă ai unui club de 
şah) (Greenberger'şi Steinberg, 1986; Hamilton, 1990). Ca urmare a creşterii numărului 

de familii în care toţi adulţii lucrează, tot mai mulţi adolescenţi rămân nesupravegheaţi 
după ce vin de la şcoală (Belle, 1999). Pe lângă faptul că tind să îşi petreacă tot mai puţin 
timp cu părinţii, acest lucru mai are drept consecinţă şi diminuarea contactelor cu 
părinţii prietenilor lor şi scăderea şanselor lor de a cunoaşte adulţi din afara familiei prin 
intermediul reţelei sociale a părinţilor. Activităţile extracurriculare reprezintă un alt context 
în care adolescenţii intră în legătură cu adulţi din afara familiei. Deşi majoritatea 
adolescenților sunt implicaţi în astfel de activităţi, concentrarea lor în cadrul şcolar şi 
segregarea pe vârste din ce în ce mai drastică a organizaţiilor comunitare limitează 
numărul adulţilor care intră în contact cu adolescenţii în aceste contexte (Kleiber, 1999). 

Această segregare a tinerilor de adulţi creează un contrast marcant faţă de tranziţiile 
mai puţin abrupte către adolescenţă, specifice adolescenților înainte de secolul XX (Kett, 
1977), Perioada şcolară era deseori scurtată, frecvenţa era neregulată, iar segregarea pe 
vârste mai puţin drastică decât în şcolile obişnuite de astăzi (Modell şi Goodman, 1990). 
În timp ce majoritatea oamenilor îşi câştigau existenţa prin agricultură şi mici magazine, 
copiii şi adolescenţii lucrau împreună cu părinţii şi cu angajaţii adulţi. Mulţi tineri plecau 
de acasă pentru a lucra în magazine, ateliere, fabrici noi (de exemplu, fabrici de textile) 
sau ca ajutoare domestice (Kett, 1977; Modell şi Goodman, 1990). Este posibil ca şi 
locuitul impreună cu părinţii la începutul adolescenţei şi prevalența conlocuirii cu adulţi 
din afara familiei să fi contribuit la -integrarea adulţilor în viaţa tinerilor. Acest tip de 
integrare a vârstelor diferite mai poate fi observat şi astăzi în societăţile tradiţionale, cum 
ar fi tinerii amish şi menoniţi din Statele Unite şi din Canada (Hostetler şi Huntington, 
1992). Îndeosebi fetele din societăţile tradiţionale tind să petreacă mult timp în compania 
mamei lor şi a altor femei adulte. Cu toaie că şi băieţii petrec un anumit timp cu taţii lor 
şi cu alţi bărbaţi adulţi, depinzând abilităţi de care au nevoie pentru a avea succes ca 
adulţi, ei tind să socializeze mai degrabă cu congenerii lor decât cu bărbaţii maturi 
(Schlegel, 1995). 

Comparaţiile dintre naţiuni evidenţiază diferenţe în privinţa practicilor sociale din 
fiecare ţară. Practicile obişnuite şi structura instituţiilor sociale, în special a sistemelor 
educaţionale şi a serviciilor sociale, creează diverse oportunităţi pentru interacţiunea 
dintre tineri şi adulţi (Matsuda, 1989). O ilustrare convingătoare o reprezintă instituţia 
ucenicii, care poate fi găsită în Germania, Elveţia, Austria, Danemarca şi în unele ţări 
est-europene. Ucenicii, care pot constitui jumătate sau chiar mai mult din populaţia 
aflată către finalul adolescenței, îşi petrec o mare parte din timp lucrând în compania 
adulţilor (Hamilton, 1987; Hamilton şi Hamilton, 1999; Silverberg er al., 1998). 
Astfel, ei au un contact direct şi susţinut cu adulţii, într-un mod mult mai regulat decât 
congenerii lor care frecventează şcoala într-un regim normal. În Germania există şi alte 
practici sociale ce reduc segregarea adolescenților, specifică comunităţilor din Statele 
Unite. De exemplu, majoritatea activităţilor sponsorizate de şcolile din Statele Unite ca 
activităţi extracurriculare sunt sponsorizate în Germania de cluburi comunitare, ai căror 
membri aparţin tuturor categoriilor de vârstă. În loc să joace într-o echipă de fotbal de 
gimnaziu, adolescenţii joacă într-o echipă a comunităţii, în cadrul căreia adulţii dintr-o 
comunitate joacă în echipe pe grupe de vârstă, afiliate aceluiaşi club. La fel, în Japonia, 
aproape jumătate dintre adolescenţi frecventează unul sau mai multe „juku” - lecţii de 
după-amiază axate pe supraveghere academică, pe sistemul tutorilor sau pe achiziţia de 
cunoştinţe culturale, cum ar fi artele marţiale, caligrafia ori muzica (Matsuda, 1989). 

Deoarece clasele au un număr foarte mic de elevi, este posibil un contact mai individualizat 
- între studenţi şi adulţi. : nt 

Expunerea adolescenților la adulţi din afara familiei într-o diversitate de contexte 
poate avea implicaţii importante asupra dezvoltării, atât pentru că sporeşte probabilitatea 
ca adolescenţii să-şi întemeieze legături puternice cu anumiţi adulţi, cât şi pentru că le 
oferă acces la informaţii şi la alte resurse prin intermediul unor „verigi slabe” (Granovetter, 
1983). În plus, adulţii din afara familiei, în special cei care fac parte din reţelele sociale 
ale tinerilor, contribuie la controlul social informal al părinţilor asupra adolescenților 
(Sampson, 1992). Deşi comparaţiile istorice şi culturale ale coniextelor în care îşi petrec. 
timpul adolescenţii sugerează potenţialele diferenţe dintre contactele şi relaţiile adolescenților 
cu adulţii din afăra familiei, nu cunoaştem nici un studiu care să documenteze în mod 
sistematic anumite patternuri ale contactului adolescenților cu adulţii din afara familiei în 
societatea contemporană. Având în vedere potenţialul unei asemenea variaţii de a 
contribui la diferenţele dintre calităţile structurale şi relaţionale ale reţelelor sociale ale 
adolescenților (Cochran şi Brassard, 1979), acest fapt reprezintă o lipsă majoră în 
cunoştinţele: noastre despre dezvoltarea adolescenților. 


Abordările axate pe rol 


Probabil că rolurile sociale ale adulţilor: cu care intră în contact diverşi adolescenţi 
variază foarte mult. În pofida acestei variabilităţi, în societăţile industriale, majoritatea 
adolescenților au contacte frecvente cu adulţii care au anumite roluri sociale, cum ar fi 
profesorii. Cercetătorii care au ales-o abordare axată pe rol pentru a înţelege reţelele 
sociale ale adolescenților examinează. diferenţele rolurilor funcţionale (Hamilton şi 
Darling, 1989) îndeplinite de persoane cu roluri sociale diferite. De exemplu, în ce 
măsură relaţiile cu profesorii sunt caracterizate de sprijin sau de conflict emoţional în 
comparaţie cu relaţiile cu congenerii sau cu părinţii? Astfel de studii diferă de abordările 
"axate pe persoană (care vor fi discutate în secţiunea următoare), în care indivizii sunt 
rugaţi să numească persoane semnificative din viaţa lor, deoarece rolurile sociale care 
urmează să fie evaluate sunt alese de către cercetător, iar adolescentul poate să aibă sau 
nu o relaţie semnificativă cu persoana care deţine rolul respectiv. Astfel de studii sunt 
informative, deoarece descriu mai degrabă relaţii tipice decât relaţii optime. De exemplu, 
pentru că practic toţi adolescenţii din Statele Unite îşi nominalizează părinţii ca având 
una dintre cele mai importante influenţe asupra existenţei lor, însă mult mai puţini nominalizează 
- adulţii din afara familiei (Blyth şi Foster-Clark, 1987; Darling et al., în curs de 
apariţie), comparaţiile dintre rolurile funcţionale ale părinţilor şi cele ale adulţilor din 
afara familiei se referă de fapt la funcţionarea unui părinte mediu comparativ cu 
funcţionarea unui adult (din afara familiei) extrem de important. (Observaţi faptul că unii 
cercetători estompează această distincţie, cerându-le adolescenților să aleagă cel mai 
important profesor pe care l-au avut, nu un profesor actual sau care î-a impresionat prin 
ceva anume (vezi, de exemplu, Lempers şi Clark-Lempers, 1992), în timp ce alţi 
cercetători le-au cerut adolescenților să descrie „profesori”, în general, şi nu un profesor 
“anume (de exemplu, Wentzel, 1977). Analiza funcţionalităţii reţelelor sociale bazate pe 
roluri sociale ameliorează situaţia. 

Practic toate studiile care optează pentru o abordare axată pe rol pentru a înţelege 
adulţii din afara familiei compară rolurile funcţionale ale profesorilor cu cele ale 
părinţilor, congenerilor şi oamenilor care îndeplinesc alte roluri sociale. Există numeroase 
dovezi care sugerează faptul că relaţiile cu profesorii au o încărcătură emoţională mai 
redusă decât relaţiile cu alţi adulţi (Galbo, 1989; Lempers şi Clark-Lempers, 1992). De 
exemplu, Lempers şi Clark-Lempers (1992) au comparat percepțiile în preadolescenţă, 
adolescenţă şi în adolescenţa prelungită asupra relaţiilor cu persoanele care îndeplinesc 
cinci roluri sociale (mame, taţi; congeneri, profesori şi fraţi), din perspectiva a opt roluri 
funcţionale şi au pus întrebări cu privire la satisfacţiile oferite de aceste relaţii. Rolurile 
funcţionale vizate au fost admiraţia, afecțiunea, legătura bazată pe încredere, compania, 
conflictul, intimitatea, ajutorul instrumental şi sprijinul. În 48 din 54 de comparații 
(rolul funcţional din perspectiva sexului şi a vârstei), profesorii au fost clasaţi într-o 
poziţie inferioară faţă de părinţi, congeneri sau fraţi, sub aspectul îndeplinirii fiecărui rol 
funcţional. Singura excepţie de la acest model a fost oferirea de ajutor instrumental. 
Preadolescenţii i-au situat pe profesori pe locul doi, sub aspectul ajutorului instrumental, 
imediat după părinţi, adolescenţii de sex masculin au considerat că profesorii îi sprijină 
mai mult decât fraţii lor, iar adolescentele, respectiv fetele şi băieţii aflaţi în stadiul 
adolescenţei prelungite au considerat că profesorii le acordă un ajutor instrumental la fel 
de redus ca şi părinţii de sex opus şi fraţii. Aceşti autori sunt de acord cu Galbo (1984) 
că „adolescenţii nu-i percep pe profesori ca fiind importanţi pentru ei” (Lempers şi 
Clark-Lempers, 1992). Astfel, deşi practic toţi adolescenţii din ţările dezvoltate petrec 
intervale mari de timp în compania profesorilor, există puţine dovezi cu privire la faptul 
că relaţiile lor cu profesorul sunt la fel de semnificative din punct de vedere emoţional 
ca relaţiile lor cu părintele sau fratele şi, cu siguranţă, nu sunt la fel de importante ca 
relaţia cu un prieten apropiat. În plus, Lempers şi Clark-Lempers au relevat că, cu cât 
adolescenţii îşi evaluau părinţii la un nivel mai ridicat din perspectiva fiecărei funcţii, cu 
atât îşi evaluau profesorii la un nivel mai redus. Având în vedere că profesorii de 
gimnaziu şi de liceu se întâlnesc în fiecare zi cu clase alcătuite din câte 20-30 de elevi, 
nivelul redus al relaţiilor personale dintre profesori şi elevi nu reprezintă un fapt 
surprinzător. 


Abordări axate pe persoană 


Majoritatea studiilor care compară funcţionalitatea reţelelor sociale ale adolescenților 
din perspectiva rolurilor sociale utilizează o abordare axată pe persoană, în cadrul căreia 
adolescenţii identifică persoanele cele mai importante din existenţa lor şi discută despre 
aceste relaţii. Procedura utilizată pentru a afla numele lor variază oarecum de la un 
cercetător la altul. Unii cercetători le solicită pur şi simplu adolescenților să numească 
un număr limitat de persoane pe care le consideră cele mai importante din existenţa lor 
(de exemplu, Darling et al., în curs de apariţie; Lanz er al., 1999; Tatar, 19983). Alţi 
cercetători recurg la un proces mai complex, solicitând mai întâi identificarea unui 
număr de persoane care îndeplinesc diverse roluri sociale (de exemplu, părinţi, adulţi din 
afara familiei, rude, prieteni), iar apoi fie le cer adolescenților să aleagă persoana (sau 
persoanele) cea/cele mai importantă/e din fiecare categorie (de exemplu, Munsch şi 

Blyth, 1993), fie să aleagă o singură persoană desemnată în categoria respectivă, pe care 
o consideră „cea mai funcţională” (adică asociată cu cei mai mulţi descriptori) (de 
exemplu, Blyth şi Foster-Clark, 1987 ; Darling et al., în curs de apariţie). Alţi cercetători 
le cer adolescenților să aleagă persoana cea mai importantă din fiecare categorie a 
rolurilor sociale şi apoi să o numească, fără procedura de selectare anterioară (de 
exemplu, Greenberger, Chen şi Beam, 1998; Tatar, 1998a). Blyth, Hill şi Thiel (1982) 
oferă o analiză excelentă a avantajelor şi dezavantajelor diverselor proceduri de nomi- 
nalizare. . | 

În listele deschise de persoane importante sau influente, congenerii sunt menţionaţi - 
mai frecvent decât oricare altă categorie de persoane (vezi, de exemplu, Blyth, Hill şi 
Thiel, 1982 ; Darling et al., în curs de apariţie ; Hendry et al., 1992; Lanz er al., 1999; 
Tatar, 1998a). Deloc surprinzător, părinţii sunt nominalizați cel mai frecvent drept adulţi 
importanţi, deşi pare să existe o oarecare variabilitate culturală în privinţa percepţiei 
adolescenților cu privire la faptul că părinţii lor sunt persoane importante. De exemplu, 
într-un studiu comparativ între mai multe culturi (Darling er al., în curs de apariţie), 
practic fiecare student din Statele Unite a nominalizat cel puţin unul dintre părinţi. (Unii 
adolescenţi i-au numit şi pe părinţii vitregi, precum şi pe părinţii biologici şi i-au inclus 
pe părinţii biologici cu care au avut un contact foarte redus, pentru că au considerat că 
absenţa acestora a fost un element important.) Folosind un procedeu identic, mai puţin 
de 70% dintre studenţii de sex masculin din Japonia şi-au nominalizat mamele în lista 
celor zece persoane importante din viaţa lor dinainte de colegiu şi numai 72% şi-au 
nominalizat taţii. Acest fapt este suprinzător, având în vedere rata scăzută a divorţurilor 
în Japonia. Deoarece numărul persoanelor care pot fi nominalizate drept importante este 
de obicei fix, o astfel de variabilitate în desemnarea părinţilor are implicaţii importante 
sub aspectul celorlalte persoane care pot fi nominalizate. În studiul efectuat de Darling 
şi colaboratorii săi, adolescenţii japonezi au nominalizat, în medie, un număr dubiu de 
congeneri, în comparaţie cu adolescenţii din Statele Unite. 

Deşi adulţii din afara familiei reprezintă doar o proporţie redusă dintre membrii 
rețelei sociale a adolescenților, nominalizați prin. intermediul unor abordări axate pe 
persoană (0 statistică citată frecvent menţionează 10%, conform unui studiu efectuat de 
Biyth, Hill şi Thiel, 1982), cei mai mulţi adolescenţi numesc cel puţin un adult neînrudit 
ca persoană importantă pentru ei. De exemplu, într-un studiu retrospectiv, 82% dintre 
studenţii din primii ani au numit un adult din afara familiei ca fiind una dintre cele zece 
persoane care au fost cele mai importante în viaţa lor înainte de admiterea la facultate 
(Hamilton şi Darling, 1996). Când li s-a permis să nominalizeze adulţi din afara familiei 
separat faţă de congeneri, 69% dintre elevii de clasele a VII-a şi a VIII-a au desemnat un 
adult din afara familiei ca fiind important pentru ei în perioada respectivă (Darling, 
1990); Blyth, Hill şi Thiel (1982) au raportat că băieţii au desemnat o medie de 1,89 de 
adulţi neînrudiţi, iar fetele 2,31. În situaţia în care se confruntă cu un eveniment 
existenţial stresant, 56% dintre elevii claselor Vil-a şi a VIII-a au declarat că ar apela la 
un adult din afara familiei pentru a rezolva problema (Munsch şi Blyth, 1993). Astfel, 
deşi adulţii din afara familiei sunt de obicei nominalizați mai rar drept membri semni- 
ficativi ai reţelei sociale a adolescenților, în comparaţie cu părinţii sau cu congenerii 
„neînrudiţi, aceştia sunt percepuți de foarte mulţi adolescenţi drept cei mai importanţi 
membri ai reţelelor lor sociale. 

În concordanţă cu implicaţiile abordărilor contextuale în vederea înţelegerii reţelelor 
sociale, structura lor relevată prin intermediul acestor tehnici pare să prezinte diferenţe 
de ordin contextual şi individual. Garbarino şi colaboratorii săi au constatat că adolescenţii 
din mediul urban includeau în reţelele lor mai mulţi adulţi din afara familiei, în 
comparaţie cu congenerii lor din mediul rural sau din suburbii. Totuşi, atunci când li s-a 
cerut să identifice persoanele la care ar apela pentru rezolvarea unei probleme, eşantionul 
urban a desemnat mai puţin adulţi în raport cu congenerii lor din mediul non-urban 
(Garbarino er al., 1978). Rezultatele variază atât în cadrul cartierelor aceluiaşi oraş 
(Furstenberg, 1990), cât şi în cadrul şcolilor din aceeaşi comunitate (Coleman şi Hoffer, 
1987) şi pare a fi unul dintre modurile în care comunităţile contribuie la diferenţele de 
dezvoltare a comportamentului problematic al adolescenților (Sampson, 1992). De 
asemenea, copiii din familiile în care părinţii au divorţat au o tendinţă mai mare să 
numească adulţi din afara familiei ca membri ai reţelei lor sociale, în comparaţie cu 
congenerii lor din familiile nucleare (Stinson, 1991). Din perspectiva diferenţelor dintre 
sexe, sub aspectul nominalizării adulţilor importanţi, rezultatele diferă, unele studii 
raportând că băieţii nominalizează mai mulţi adulţi, în comparaţie cu fetele (Hamilton şi 
Darling, 1989), iar altele raportează că fetele numesc mai mulţi adulţi (Blyth, Hill şi 
Thiel, 1982; Greenberger şi colaboratorii săi, 1998). Parţial, această variabilitate se 
poate datora diferenţelor de procedură în solicitarea numelor persoanelor importante 
pentru adolescenţi sau, după cum sugerează Greenberger et al., diferenţelor de vârstă ale 
participanţilor. Totuşi, poate că mai degrabă astfel de diferenţe reflectă deosebiri contextuale 
specifice eşantioanelor de adolescenţi. De exemplu, într-un studiu comparativ al mai 
multor culturi, din perspectiva caracteristicilor reţelelor (Darling et a/., în curs de 
apariţie), atât studenţii din Statele Unite, cât şi cei din Japonia au tins să desemneze mai 
degrabă adulţi neînrudiţi de acelaşi sex decât adulţi neînrudiţi de sex opus (rezultate 
comparabile cu practic toate celelalte studii asupra acestui aspect). Totuşi, această tendinţă 
a fost mai puternică în cazul băieţilor, decât în cazul fetelor, iar în Japonia a fost mai 
pregnantă decât în Statele Unite. Diferenţele mai pot reflecta lipsa profesorilor de sex 
feminin din Japonia şi normele mai rigide legate de sex (acelaşi pattern s-a manifestat şi 
în cazul desemnării congenerilor celor mai importanţi). : 

O altă diferenţă culturală interesantă dintre Statele Unite şi Japonia a constat în gradul 
în care variabilitatea funcţionării relaţiilor sociale a putut fi atribuită diferenţelor dintre 
persoane sau diferenţelor legate de o singură persoană, sub aspectul funcţionării diverşilor 
asociaţi. În Japonia, o mare parte din variabilitatea mentoratului a fost atribuită diferenţelor 
dintre oameni, în timp ce în Statele Unite un procent relativ mai mare din variabilitate 
a fost atribuit diferenţelor dintre persoanele importante nominalizate de o singură 
persoană. Acest fapt sugerează că mentoratul poate avea un rol delimitat mai rigid în 
Statele Unite, în raport cu Japonia. Astfel de diferenţe legate de normarea rolurilor 
sociale pot reprezenta o altă sursă a variabilităţii contextuale a caracteristicilor reţelelor 
sociale. De exemplu, în Japonia, responsabilitatea pentru actul de a învăţa îi revine 
predominant elevului, în timp ce în Statele Unite se pune un accent mult mai mare pe 
profesori ca factori care impulsionează învăţarea de către elev (Haase, 1998). S-ar putea 
emite ipoteza că diferenţele individuale dintre capacităţile elevilor de a profita de situaţiile 
de învăţare ar putea influenţa mai mult relaţiile dintre roluri în Japonia decât în Statele 
Unite. 

O direcţie de cercetare care a combinat abordarea contextuală cu abordarea axată pe 
persoană în vederea înţelegerii problemei persoanelor importante pentru adolescenţi este 
exemplificată de comparaţiile dintre persoanele despre care adolescenţii şi adulţii au 
considerat că au avut un impact semnificativ asupra existenţei lor înainte de adolescenţă 
(Lanz et al., 1999; Tatar, 1998a). Ambele studii au semnalat că, în comparaţie cu 
adulţii, adolescenţii tindeau să-şi nominalizeze congenerii drept membri semnificativi 
din afara familiei. Deşi o modalitate de interpretare a unor astfel de diferenţe ar fi faptul 
că adulţii avuseseră mai multe şanse să-şi întemeieze relaţii semnificative cu adulţii în 
decursul propriei adolescenţe în raport cu şansele adolescenților de astăzi, o altă explicaţie - 
ar fi faptul că astfel de diferenţe reflectă variațiile legate de modul în care adolescenţii 
şi adulţii definesc conceptul de „semnificativ” şi de modul în care aceştia înţeleg cum au 
fost influenţaţi de alte persoane. Descriind această variaţie, Tatar afirmă : „Evocările 
retrospective (de către adulţi) permit punerea accentului pe aspectele «instrumentale» ale 
relaţiei în vederea unor scopuri viitoare decât pe aspectele «afective», care ar putea fi 
mai evidente la persoanele aflate în prezent în perioada adolescenţei” (1998a, p. 699). 
Cu alte cuvinte, diferenţele evoluționiste dintre sarcinile existenţiale ale oamenilor îi 
determină să înţeleagă diferit importanţa celorlalţi în viaţa lor. Tatar susţine că adulţii 
care îşi analizează viaţa retrospectiv se axează pe persoanele care le-au schimbat 
traiectoria vieţii (de exemplu, prin modificarea opțiunii legate de carieră sau prin trezirea 
unui nou interes), în timp ce adolescenţii au tendinţa de a se axa pe persoane care le 
acordă în prezent sprijin emoţional şi compania lor. Studiile asupra adolescenților relevă 
faptul că adulţii neînrudiţi sunt desemnaţi drept semnificativi sau importanţi deoarece 
ridică provocări, însă le acordă şi sprijinul - în special sub raportul intereselor şi 
capacităţilor adolescenților (Clark-Lempers, Lempers şi Ho,.1991; Hendry er al., 
1992 ; Tatar, 1998a, 1998b; Werner, 1993). În studiul analizat de Galbo (1986, 1994), 
adulţii erau apreciaţi pentru onestitatea, înţelegerea, deschiderea de care dădeau dovadă 
şi pentru încurajarea şi susţinerea pe care le ofereau. Este interesant faptul că, deşi 
adulţii care nu le erau părinţi erau descrişi de adolescenţi ca fiind la fel de neimplicaţi 
ca şi părinţii lor sub aspectul comportamentului problematic, aceştia îi condamnau totuşi 
oarecum mai puţin pe adolescenţi pentru comportamentul problematic (Greenberger et 
al., 1998). Acest fapt este în concordanţă cu ideea că adulţii din afara familiei pot ocupa 
un loc de mijloc, undeva între părinţi şi congeneri. Adulții din afara familiei reprezintă 
normele adulte, dar sunt implicaţi în socializare într-un mod mai puţin explicit, au mai 
puţine şanse de a fi într-o poziţie din care să sancţioneze comportamentele greşite, astfel 
că le pot permite adolescenților o libertate mai mare de a-şi discuta propriile convingeri 
Şi atitudinile sfidătoare. 

Ca şi studiile din perspectiva axată pe rol, descrierile relaţiilor cu adulţii din afara 
familiei, în viziunea adolescenților, pun un accent relativ mai mare asupra componentei 
instrumentale a relaţiei, în raport cu componenta emoţională. De exemplu, Tatar (1998a) 
afirmă că atât adulţii, cât şi adolescenţii descriu cele mai importante caracteristici ale 
profesorilor ca fiind capacitatea de a provoca, de a învăţa, de a crede şi de a face posibil. 
Alţi cercetători raportează rezultate asemănătoare (Darling er al., în curs de apariţie ; 
Hendry e! al., 1992). Într-o analiză a corelărilor dintre mentorat şi alte aspecte ale 
relaţiilor, Darling şi colaboratorii săi (în curs de apariţie) au descoperit că, atât în 
Japonia, cât şi în Statele Unite, mentoratul nu era atât de mult asociat cu calităţile 

afective ale relaţiei (adică acordarea de sprijin, calitatea de a fi „distractiv”), în cazul 
adulţilor din afara familiei, în raport cu prietenii şi congenerii. Acest lucru sugerează că 
adolescenţii ar putea fi capabili să preţuiască şi să profite de componentele instrumentale 
ale relaţiilor cu adulţii din afara familiei în mod separat faţă de componentele afective. 


Li 


Rezumat 


Adolescenţii pot veni în contact cu o diversitate mai mare de adulţi din afara familiei în 
unele contexte istorice şi culturale decât în altele, iar calitatea relaţiilor lor cu adulţii din 
afara familiei poate varia, la rândul său, atât în funcţie de normele culturale, cât şi de 
diferenţele individuale. Deşi adulţii neînrudiţi cu care adolescenţii au contactul cel mai 
prelungit (profesorii) par să nu iasă în evidenţă din perspectivă emoţională, este clar că 
majoritatea adolescenților îşi întemeiază relaţii importante cu cel puţin un adult din afara 
familiei şi că mulţi dintre aceşti adulţi pe care îi desemnează drept importanţi sunt 
profesori. Astfel, într-o anumită clasă, profesorul poate să fie important doar pentru un 
număr foarte mic de adolescenţi. Aceasta nu implică ca, pe parcursul şcolarizării lor, 
majoritatea elevilor din clasa respectivă să nu fi întâlnit un profesor pe care să-l considere 
important şi cu care să formeze o legătură puternică. Concluzia că profesorii nu sunt 
importanţi pentru adolescenţi, pornind de la compararea evaluării profesorilor actuali cu 
evaluarea prietenilor actuali sau a părinţilor, nu este justificată, la fel cum nu judecăm 
importanţa pe care o au pentru adolescenţi congenerii lor rugându-i să-şi evalueze relaţia 
cu persoana care s-a întâmplat să se aşeze alături de ei. Totuşi, studiile de specialitate 
susţin clar faptul că adulţii din afara familiei sunt importanţi pentru adolescenţi din alte 
motive în comparaţie cu părinţii şi prietenii. Aceste relaţii sunt axate mai degrabă pe 
componenta instrumentală decât pe cea emoţională. (Pentru o analiză şi o discuţie asupra 
implicaţiilor acestei diferenţe, vezi Darling et al., 1994.) Aceste descoperiri sugerează 
că modul în care înţelegem relaţiile respective trebuie să se bazeze pe o concepţie mai 
fermă asupra modului în care ele funcţionează, şi nu pe o comparaţie cu alte relaţii 
despre care s-a demonstrat că sunt diferite. 


De ce sunt importanţi adulţii ? 


Discuţiile anterioare cu privire la studiile asupra rolulului adulţilor din afara familiei în 
viaţa adolescenților au analizat de obicei aceste relaţii în termenii relaţiilor adolescenților 
cu cei mai importanţi adulţi din viaţa lor: părinţii (Darling er al., 1994). Acest lucru 
este evident în discuţiile legate de adulţii din afara familiei care au rolul de mentori. 
Cuvântul „mentor” îşi are originea în Odiseea lui Homer. Atunci când Ulise a plecat din 
Ithaca pentru a lupta în războaiele troiene, l-a rugat pe prietenul său, Mentor, să-i fie 
tutore şi să-i ţină loc de tată fiului său nou-născut, Telemah. Din această perspectivă, 
adulţii din afara familiei ar trebui să influenţeze dezvoltarea adolescenților până într-acolo 
încât să îndeplinească funcţii asemănătoare cu cele ale părinţilor sau să suplinească nişte 

părinţi incapabili sau absenţi (Freedman, 1993; Grossman şi Tierney, 1998; Rhodes, 

"1994; Rhodes, Contreras şi Mangelsdorf, 1994; Rhodes, Ebert şi Fischer, 1992). 
Presupusa capacitate a unui adult din afara familiei de a îndeplini un rol cvasiparental 

explică în mare parte popularitatea actuală a unor programe care pun în legătură copiii 


şi adolescenţii din familii monoparentale cu mentorii. După cum subliniază Freedman 


(1993), o altă sursă de sprijin politic pentru mentorat este concepţia incorectă că 
reprezintă o resursă ieftină. Big Brothers/Big Sisters (Fraţi/Surori mai mari) constituie 
cel mai vechi, mai amplu şi mai bine dezvoltat program de mentorat. Public/Private 


Ventures a profitat de lista de aşteptare pentru tineri instituită de majoritatea programelor: 


Big Brothers/Sisters, care a fost cauzată de numărul relativ insuficient de voluntari 
adulţi, pentru a efectua un experiment care urmărea documentarea impactului de a avea 
un mentor. Operatorii programului din principalele oraşe au fost de acord să-şi împartă 
aplicanţii în mod aleatoriu în grupuri de tratament şi de control. În continuare, au 
repartizat adolescenţii din grupul de tratament şi i-au menţinut pe cei din grupul de 


control pe listele de aşteptare timp de 18 luni, intervalul de timp în care aplicanţii sunt 


de regulă nevoiţi să aştepte (Grossman şi Tierney, 1998). 

Această metodă a condus la rezultate neobişnuit de clare pentru evaluarea unui 
program. În comparaţie cu majoritatea băieţilor şi fetelor cu vârsta cuprinsă între 10 şi 
14 ani, a căror repartizare la un mentor a fost amânată cu 18 luni ca urmare a procesului 
de selecţie aleatorie, cei cu un Frate mai mare sau cu o Soră mai mare au avut o tendinţă 
mai redusă de a consuma droguri sau alcool sau de săvârşi acte de agresiune, au avut o 
atitudine mai bună faţă de şcoală, rezultate şcolare şi o frecvenţă mai bune şi au raportat 
relaţii mai bune cu părinţii şi cu membrii familiei. 

În secţiunile următoare, vom aborda perspectiva teoriilor sistemelor ecologice 
(Bronfenbrenner, 1992), pentru a examina contribuţiile potenţiale ale adulţilor din afara 
familiei la dezvoltarea adolescenților. Teoria sistemelor ecologice reprezintă un model de 
dezvoltare umană caracterizat prin : a) accentul pus pe o persoană activă care influenţează 
şi interpretează mediul, fiind la rândul său influenţată de către mediu ; b) accentul pus 
pe înţelegerea proceselor care stau la baza dezvoltării ; c) investigarea relaţiilor dintre 

contextele multiple în care interacționează o persoană. Una dintre premisele fundamentale 
ale teoriei sistemelor ecologice este faptul că dezvoltarea adaptativă necesită „participarea 
la o activitate reciprocă din ce în ce mai complexă, în mod regulat, pe perioade mari de 
timp, împreună cu una sau mai multe persoane faţă de care copilul îşi creează O legătură 
puternică, reciprocă, iraţională, şi care se dedică dezvoltării copilului respectiv, preferabil 
pentru toată viaţa” (Bronfenbrenner, 1979, p. 5). Acest conceptal specificului proceselor 
de dezvoltare instigative se reflectă în definiţia lui Bronfenbrenner a conceptului de 
mentor: 


Mentorul este o persoană mai în vârstă, cu mai multă experienţă, care încearcă să stiinuleze 
dezvoltarea caracterului şi a competenţelor unei persoane mai tinere, călăuzind-o în vederea 
achiziţiei unor aptitudini şi activităţi din ce în ce mai complexe pe care mentorul le stăpâneşte 
deja. Călăuzirea se realizează prin intermediul demonstraţiei, instruirii, provocării şi încurajării, 
într-un mod mai mult sau mai puţin regulat, în decursul unui interval mare de timp. Pe durata 
acestui proces, între mentor şi persoana-tânără se stabileşte o legătură specială de devotament 
TECiproc. În plus, relaţia persoanei mai tinere cu mentorul dezvoltă un caracter emoţional care 
are drept specific respectul, loialitatea şi identificarea (Bronfenbrenner, comunicare personală). 

Definiţia lui Bronfenbrenner are patru componente esenţiale : intenţionalitatea mento- 
rului, accentul pus pe activităţi şi achiziţia de aptitudini, interacţiunea pe o perioadă 
lungă de timp, devotamentul reciproc şi legătura emoţională. Vom analiza pe rând toate 
aceste aspecte. 


Intenţionalitatea mentorului 


În descrierea pe care o face dezvoltării existenţiale, Erikson precizează că reproducerea 
constituie principalul aspect al dezvoltării umane ce „a făcut din om animalul care predă 
şi instituie, precum şi animalul care învaţă” (Erikson, 1950, p. 266), punând accentul pe 
nevoia psihologică a adulţilor sănătoşi de a sprijini şi de a învăţa tânăra generaţie. 
Definirea reproducerii ca principala sarcină de dezvoltare ce le revine adulţilor implică 
faptul că mentoratul, ca şi faptul de a fi părinte reprezintă o funcţie naturală care aduce 
satisfacţii. Totuşi, există puţine studii consacrate motivaţiilor adulţilor de a se implica în 
relaţii de durată cu tineri care nu le sunt rude sau efectului acestor motivații asupra 
„relaţiilor (vezi McAdams şi de St. Aubin, 1998, pentru o analiză a literaturii de 
specialitate cu privire la evoluţia şi aspectele corelate cu reproducerea). Intenţionalitatea 
adulţilor care interacționează cu adolescenţii ar putea fi un factor important în înţelegerea 
relaţiilor dintre aceştia, deoarece ea influenţează : 


- probabilitatea ca o relaţie să se creeze şi să fie menţinută ; 
- conţinutul relaţiilor ; 
— interpretarea relaţiei de către persoana care este în curs de evoluţie. 


În cadrele instituţionale, majoritatea persoanelor sunt atrase de profesii în care 
lucrează cu tinerii datorită dorinţei lor de a preda, de a ajuta şi de a întemeia relaţii cu 
elevii sau cu clienţii lor (Ames şi Ames, 1984; Sylvia şi Hutchison, 1985). Voluntariatul 
se bazează pe motivații asemănătoare. Preocuparea faţă de ceilalţi îi diferenţiază pe cei 
care se oferă voluntari de cei care nu se oferă, precum şi pe cei angajaţi în cadrul 
organizaţiilor axate pe voluntariat (Clary er al., 1998). Astfel, în contexte instituţionale, 
se pare că majoritatea adulţilor cu care intră în contact adolescenţii sunt motivaţi să intre 
în relaţii cu aceştia. Totuşi, diferenţele individuale din contextele inStituţionalizate 
sugerează că prevalența mentoratului (probabil şi a aspectelor funcţionale ale relaţiilor) 
variază sistematic, atât în funcţie de personalitatea celor implicaţi, cât şi de sprijinul 
acordat de instituţie şi de forma de recompensare (Aryee, Chay şi Chew, 1996; Bigelow, 
1999). De asemenea, analizele arată că unele perioade istorice pun un accent mai mare 
pe stimularea dezvoltării tinerei generaţii, în comparaţie cu altele (Moran, 1998). 

Intenţionalitatea mentorului poate influenţa şi conţinutul relaţiei. Accentul pus de 
Bronfenbrenner pe intenţionalitate este în concordanţă atât cu teoria vigotskiană (Wertsch, 
1979, 1981), cât şi cu teoria învăţării sociale (Bandura, 1989), atunci când sugerează că 
dezvoltarea apare dacă persoana aflată în evoluţie internalizează aspecte ale interacțiunii 
continue cu o altă persoană, cu competenţe mai avansate. Vigotski presupune în mod 
explicit că adulţii implicaţi în interacțiuni cu persoanele mai tinere vor adopta comportamente 
care facilitează dezvoltarea copilului, atât datorită nevoilor culturale, cât şi imperativelor 
biologice. Simplificarea limbajului utilizat de adulţi atunci când comunică cu copiii este 

un exemplu de astfel de adaptare. În plus, diferenţele individuale sub aspectul capacităţii 
- adulţilor de a schiţa sarcini care să faciliteze dezvoltarea sugerează faptul că majoritatea 
adulţilor înţeleg importanţa adaptării comportamentului lor pentru a le permite copiilor 
să înveţe din interacţiunile cu ei, precum şi faptul că adulţii diferă între ei din perspectiva 
talentului lor de a-şi adapta comportamentul la nivelul potrivit (Wertsch, 1979, 1981). 
Studiile arată că diferenţele dintre scopurile şi motivațiile profesorilor îşi au originea 
într-un sistem de valori comun atât elevilor, cât şi profesorilor (Ames şi Ames, 1984). 
De exemplu, Ames discută despre trei tipuri de sisteme motivaţionale: evaluarea 
capacităţilor, efectuarea activităţilor şi responsabilitatea morală (Ames şi Ames, 1984). 
Orientarea scopurilor profesorului ajută la alegerea strategiilor şi a comportamentului 
adoptat în clasă, care, la rândul său, contribuie la structurarea motivaţiilor, scopurilor, 
valorilor şi comportamentelor elevilor. Ar fi de aşteptat ca diferenţele sub aspectul 
motivaţiei să modifice atât frecvenţa, cât şi patternul sistemului de recompense la nivelul 
clasei. | | | 

În analiza intenţionalităţii, rolul protejatului sau al elevului a fost deseori neglijat. 
Cel puţin un studiu experimental sugerează că percepțiile studenţilor cu privire la 
motivațiile adulţilor de a se implica modifică percepţia lor asupra mentorului, experienţele 
lor legate de el şi modul în care abordează activitatea comună atunci când mentorul nu 
e implicat (Wild, Enzle şi Hawkins, 1992). Studenţii care au crezut că instructorii lor 
erau voluntari, nu angajaţi, s-au bucurat mai mult de activităţi, i-au perceput ca fiind mai 
creativi şi mai pasionaţi, au fost mai entuziasmați de cursuri şi mai interesaţi să le 
continue, au avut o abordare mai entuziastă şi mai ludică a activităţii atunci când erau 
lăsaţi să se descurce singuri. În plus, studiile privitoare la cei care urmează cursuri 
postuniversitare sugerează că majoritatea relaţiilor mentor-protejat se dezvoltă ca urmare 
a iniţiativei elevilor sau a recrutării de mentori de către aceştia. Mentorii tind să se 
implice în relaţii cu protejaţii, pe care îi percep ca având interese similare cu ale lor şi 
ca fiind motivaţi (Pawlak, 1999). Aceste rezultate sunt în concordanţă cu interpretarea 
lui Werner (1990, 1995) a prevalenţei adulţilor importanţi, care nu au calitatea de 
părinţi, în vieţile copiilor ce şi-au revenit după traume, ca urmare a capacităţii acestor 
copii de a căuta şi de a-şi construi astfel de relaţii. Ca atare, stimularea intenţionată de 
către un mentor a dezvoltării poate să apară, în parte, ca reacţie la caracteristicile 
protejatului, incluzând modul de iniţiere a relaţiei. 


Accentul pus pe activităţi şi achiziţia de aptitudini 


Deşi relaţiile dintre adolescenţi şi membrii familiei sunt caracterizate de un afect puternic, 
relaţiile lor cu adulţii din afara familiei par să aibă o încărcătură emoţională mai redusă 
şi să pună mai puţin accent pe activităţile în comun şi pe funcţiile instrumentale (Blyth, 
Hill şi Thiel, 1982; Darling er al., 1994; Galbo, 1984; Lempers şi Clark-Lempers, 
1992). Accentul pus pe participarea în comun la activităţi poate fi important atât pentru 
că oferă un context pentru dezvoltarea relaţiilor dintre adolescenţi şi adulţi, cât şi pentru 
că modifică semnificaţia interacțiunilor care apar în cadrul acestor relaţii. Două sarcini 
„evolutive ale adolescenţei conferă o importanţă remarcabilă acestui accent pus pe 
activităţi : selectarea vocației şi dezvoltarea identităţii. Atât adolescenţii (Galbo, 1989), 

cât şi cei aflaţi în stadiul adolescenţei prelungite (Bigelow, 1999; Pawlak, 1999; 
Schmidt, 1998) caută mentori în rândul adulţilor despre care sesizează că au interese 
comune şi pe care speră să şi le cultive, la rândul lor. Adolescenţa este caracterizată de 
dezvoltarea unei concepţii despre sine care include atât conştientizarea sinelui actual, cât 
şi a potenţialelor identități adulte. Contactul cu un număr mare de adulţi din afara 
familiei, cu care adolescentul are în comun unele interese, poate facilita explorarea mai 
multor înclinații vocaţionale. Caracterul efemer şi instrumental al legăturilor dintre 
adolescenţi şi mulţi adulţi din mediul lor ar putea, de fapt, să se dovedească avantajos în 
etapa de explorare specifică dezvoltării carierei. Resursele accesate prin intermediul 
celor care nu fac parte dintr-o reţea socială centrală tinde să extindă accesul la resurse 
noi, indisponibile prin intermediul relaţiilor apropiate (Granovetter, 1983). În plus, 
absenţa unei relaţii emoţionale puternice dintre adolescent şi adult îi poate facilita 
adolescentului explorarea unor elemente diferite de cele ale sinelui exprimate în alte 
contexte şi renunţarea la unele aspecte pe care au decis să nu le urmărească, fără să se 
teamă că pierd o sursă importantă de sprijin emoţional. sau că par inconsecvenţi. 
Independenţa funcţiilor emoţionale şi instrumentale specifice relaţiilor dintre adolescenţi 
şi adulţii din afara familiei (Darling et al., în curs de apariţie) poate facilita menţinerea 
accesului adolescenților la resursele instrumentale, în absenţa unei conexiuni emoţionale 
puternice şi fără să se bazeze pe aptitudini interpersonale bune. 

O a doua implicaţie a concentrării pe acţiuni în relaţiile dintre adolescenţi şi adulţii 
din afara familiei constă în modul în care sinele internalizează feedbackul venit din 
partea altor persoane importante. Au fost utilizate două tipuri de distincţii pentru a 
explica variabilitatea rolului social în asocierea dintre percepţia persoanei cu privire la 
relaţiile sale cu alte persoane importante şi concepţia despre sine : variabilitatea percepţiilor 
persoanei cu privire la sursa informaţiilor şi variabilitatea din perspectiva aspectului 
sinelui, asupra căruia persoana respectivă percepe că se reflectă acea sursă. Adulții din 
afara familiei pot să difere de părinţi şi de prietenii apropiaţi, atât datorită valorii pe care 
o acordăm opiniilor lor, cât şi credibilităţii (Rosenberg, 1973). Deşi nivelul legăturilor 
emoţionale tipice relaţiilor cu adulţii din afara familiei pot diminua importanţa opiniilor 
lor cu privire la valoarea globală a sinelui adolescentului, credibilitatea acestora ca surse 
de informaţii poate fi extrem de mare, parţial datorită aceleiaşi distanţe emoţionale. : 
Credibilitatea se referă la gradul în care avem încredere în adevărul sau validitatea 
evaluării unei persoane şi poate spori ca funcţie a unei obiectivităţi percepute. În 
consecinţă, asigurarea „Te-ai străduit foarte mult” venită din partea unei mame poate să 
nu fie prea liniştitoare pentru un atlet de 16 ani, în timp ce criticile dure ale antrenorului 
pot să nu afecteze legătura emoţională cu acesta, deoarece adolescentul de 16 ani înţelege 
obiectivitatea antrenorului şi implicarea acestuia în obţinerea performanţei. 

E important de menţionat faptul că adulţii nu trebuie să fie persoane importante în 
viaţa adolescenților pentru a le influenţa alegerea activităţilor. De exemplu, conform 
unui studiu, adulţii din afara familiei reprezintă un factor important pentru renunţarea la 
activităţi de care adolescenţii erau interesaţi (Hultsman, 1993). Deşi acest studiu nu 
analizează motivele subiacente deciziilor adolescenților de a renunţa, pare probabil ca 
lipsa de simpatie faţă de coordonatorul activităţii să fi fost motivul cel mai important al 
renunţării. Acest lucru este în concordanţă cu descoperirea că percepțiile adolescenților 
cu privire la faptul că profesorii lor ţin la ei le amplifică în mod semnificativ interesul şi 
motivaţia în raport cu anumite obiecte de studiu (Wentzel, 1997). 

Deşi Darling, Hamilton şi Niego (1994) au argumentat că înţelegerea accentului pus 

pe latura instrumentală este esenţială pentru perceperea impactului acestor relaţii asupra 
dezvoltării, alţi autori nu sunt de acord. De exemplu, Sullivan (1996) a afirmat că 

sprijinul emoţional oferit de mentori se poate dovedi extrem de important pentru a le 

ajuta pe fetele din mediul urban aflate în situaţii de risc să-şi dezvolte un sentiment mai 

puternic al sinelui. Alte studii au arătat că sprijinul emoţional previne atât stresul, cât şi 

depresia în rândul tinerelor mame de origine latină (Rhodes, Contreras şi Mangelsdorf, 

1994) şi optimismul legat de procesul carierei, în rândul adolescentelor afro-americane 

însărcinate sau cu copii (Klaw şi Rhodes, 1995). Aceste rezultate sunt total opuse faţă de - 

accentul instrumental relevat de studiile asupra mentoratului tinerilor înzestrați şi talentaţi 

(Pleiss şi Feldhusen, 1995). Nu este clar dacă sprijinul emoţional prezintă o importanţă 
specială în facilitarea evoluţiei pozitive a populațiilor mai vulnerabile de tineri aflaţi în situaţii 

cu risc crescut sau dacă aceste diferenţe au drept cauză orientările diferite ale cercetătorilor. 


Interacțiunea pe o perioadă lungă de timp 


Relaţiile adolescenților cu mentorii repartizaţi prin intermediul unor programe voluntare 
sau plătite se încheie deseori înainte de vreme din cauza frustrării şi epuizării voluntarilor, 
a dificultăţilor care survin în relaţii şi a problemelor de ordin logistic legate de menţinerea 
legăturii (Freedman, 1993; Grossman şi Rhodes, în curs de apariţie ; Hamilton, Hamilton 
şi Wood, 1991). Astfel, este extrem de important să înţelegem consecinţele încheierii lor 
rapide asupra dezvoltării. Relaţiile de mentorat pe termen lung au fost asociate cu 
rezultate pozitive, cum ar fi un nivel redus al consumului de droguri şi alcool, îmbu- 
nătăţirea performanţelor şcolare, nivele mai reduse ale distresului emoţional şi relaţii 
mai bune cu părinţii şi cu congenerii (pentru analize, vezi Grossman şi Rhodes, în curs 
de apariţie; Rhodes, Haight şi Briggs, 1999). Încheierea mai rapidă a relaţiilor de 
mentorat a fost asociată cu efecte negative, care au inclus diminuarea respectului faţă de 
sine şi a competenţelor şcolare (Grossman şi Rhodes, în curs de apariţie). In plus, este 
posibil ca adolescenţii sensibili faţă de sentimentele de respingere ca urmare a unor 
probleme de relaţionare anterioare să fie deosebit de vulnerabili la faptul de a fi respins 
în cadrul relaţiilor de mentorat (Downey şi Feldman, 1996). Astfel, se pare că avantajele 
relaţiilor de mentorat pot apărea după un anumit timp, iar nepotrivirile ar putea fi, de 
fapt, dăunătoare (Grossman şi Rhodes, în curs de apariţie). 

Spre deosebire de copii, adolescenţii prezintă o probabilitate mai mare de a pune 
capăt mai devreme relaţiilor cu mentorii care le-au fost repartizaţi (Grossman şi Rhodes, 
în curs de apariţie). Deşi Grossman şi Rhodes nu au investigat motivele care stau la baza 
acestor diferenţe, alte investigaţii calitative sugerează faptul că scopurile mentorului ar 
putea constitui factori importanţi în cazul unor asemenea diferenţe (Hamilton şi Hamilton, 
1993). Pe măsură ce tinerii se axează tot mai mult pe relaţiile cu congenerii, ei pot deveni 
mai puţin interesaţi să întemeieze relaţii bazate pe dezvoltarea aptitudinilor. Mentorii al 
căror scop fundamental este stabilirea unei relaţii emoţionale puternice cu tinerii pot 
deveni frustraţi atunci când întâlnirile fixate sunt anulate din cauza unor conflicte cu 
diverse părţi, a unoţ activităţi extracurriculare şi altor activităţi ale tinerilor asociate cu 
congenerii lor. Aceşti mentori, ale căror scopuri au un caracter instrumental mai 

pronunţat, vor fi mai puţin înclinați să considere astfel de frustrări drept respingeri şi vor 
fi mai flexibili în abordarea obstacolelor. Deşi, după cum am discutat mai devreme, 
multe dintre interacţiunile adolescenților cu adulţii din afara familiei pot fi de scurtă 
durată şi instrumentale, se pare că intervalul de timp reprezintă o componentă importantă 
în stabilirea avantajelor mentoratului în relaţiile în care există o expectanţă clară legată 
de crearea unei puternice legături emoţionale. 


Devotamentul reciproc şi legătura emoţională 


Nu cunoaştem nici un studiu care să fi examinat importanţa sau caracterul devotamentului 
comportamental şi emoţional în relaţiile adolescenților cu adulţii din afara familiei. 
Totuşi, unele orientări teoretice sugerează că devotamentul mentorului este important. 
De exemplu, în măsura în care relaţiile cu adulţii din afara familiei compensează relaţiile 
problematice anterioare, teoria ataşamentului arată că devotamentul mentorului poate 
contribui la reechilibrarea ataşamentului, conferindu-i o stabilitate sporită (Belsky şi 
Cassidy, 1994). O astfel de reechilibrare are nevoie de timp şi poate fi mai curând 
consolidată decât împiedicată, prin intermediul unui devotament susţinut în situaţii 
problematice. Dacă relaţiile cu adulţii din afara familiei se dezvoltă într-un pattern 
temporal asemănător cu cel al relaţiilor adolescenților cu alte persoane importante, este 
posibil ca sistemele de îngrijire şi de ataşament să devină implicate doar pe măsură ce 
relaţia evoluează în timp (Hazan şi Shaver, 1994). Investigatorii motivaţiilor mentorilor 
de a întemeia relaţii permanente cu protejaţii lor sugerează faptul că aceştia sunt atraşi 
de tinerii motivaţi (adică devotați) (Bigelow, 1999) şi consideră că evoluţia protejaţilor le 
sporeşte propriul prestigiu. Astfel, devotamentul protejatului poate consolida relaţia 
acestuia cu mentorul său. 

Deşi studiile privitoare la relaţiile iadirzătaa aiala ale adolescenților s-au axat asupra 
funcţionării emoţionale, funcţiile specifice descrise de Bronfenbrenner - respectul, 
loialitatea şi identificarea - sunt rareori vizate. Totuşi, toate aceste funcţii sunt relevante 
pentru înţelegerea adulţilor ca potenţiale modele. Conform definiţiei lui Kemper, modelul 
de rol este cineva 


care îi demonstrează unei persoane cum anume se face ceva în sens tehnic... (Modelul) se 
preocupă de întrebarea „cum”. Calitatea esenţială a modelului este faptul că dispune de 
aptitudini şi pune la dispoziţie tehnici pe care actorul nu le posedă (sau crede că nu le posedă) 
şi de la care, prin observaţie şi aia cu propriile sale performanţe, actorul poate învăţa 
(Kemper, 1968, p. 33). 


Un model de rol le oferă celor care învaţă de la el oportunitatea de a-l observa, care 
include imitarea unor comportamente noi, inhibarea comportamentelor ineficiente prin 
intermediul observării consecinţelor negative, dezinhibarea comportamentelor constrânse 
anterior şi utilizarea mai frecventă a comportamentelor de succes prin intermediul 
observării consecinţelor pozitive (Bandura, 1989). 

„Pleiss şi Feldhusen (1995) sugerează că interacţiunile adolescenților cu adulţii care 
ocupă un loc important în existenţa lor pot fi situate de-a lungul unui continuum, de la 
mentori la modele de rol şi la eroi. Mentorii sunt implicaţi în interacțiuni continue cu 

protejaţii lor adolescenţi, în timp ce ataşamentele faţă de eroi pot fi unidirecţionale, 

adultul nefiind conştient de importanţa sa pentru persoana aflată în plină evoluţie. Deşi 
importanţa în procesul de evoluţie a unor astfel de relaţii care sunt importante din punct 
de vedere emoţional pentru tineri, dar nu implică nici o interacţiune este neclară, studiile 
sugerează că tinerii care au modele de rol — chiar dacă nu au nici un contact cu acestea - 
pot avea aspirații legate de carieră superioare faţă de cele ale congenerilor lor. 

Fără a fi mai mult decât un model al comportamentului dorit, un model de rol 
reprezentat de un adult din afara familiei nu trebuie să aibă nici o legătură emoţională cu 
un tânăr. Merton (1968), căruia i se atribuie inventarea sintagmei „model de rol”, arată - 
că acesta implică identificarea cu un singur aspect restrâns al unei persoane - un singur 
rol — decât cu întreaga persoană. Totuşi, prin definiţie, un mentor este cineva cu care o 
persoană tânără are contact direct, iar de obicei se presupune că funcţia modelatoare a 
unui mentor se extinde dincolo de un singur rol, cuprinzând, de exemplu, valori şi 
moduri de a se comporta cu alţii, precum şi anumite capacităţi şi o identitate ocupaţională. 
În acest context, termenul „ego ideal” ar putea fi mai potrivit decât cel de model de rol. 
Relaţiile emoţionale pozitive cu mentorii par să prelungească durata relaţiilor dintre 
mentor şi protejat (Grossman şi Rhodes, în curs de apariţie) şi este posibil să amplifice 
atât credibilitatea, cât şi valoarea atribuită feedbackului. Acest lucru poate fi deosebit de 
important mai ales atunci când feedbackul este dificil sau necesită o modificare a 
comportamentului adolescentului. ) 

Trebuie remarcat faptul că, deşi descrierea lui Bronfenbrenner a unei relaţii ideale 
mentor-protejat se axează în mare măsură pe rolul activ al mentorului, devotamentul 
reciproc şi legătura emoţională nu pot avea loc fără participarea protejatului ; este 
necesară o implicare reciprocă. Deşi un adult poate avea multe dintre calităţile care îl fac 
un ideal, doar adolescentul poate lua decizia că adultul respectiv este demn de emulaţie 
şi respect (Hendry er al., 1992). Din motive teoretice (de exemplu, Bandura, 1989), s-ar 
putea presupune existenţa unor percepții diferite ale adolescenților asupra calităţii 
mentorilor sau asupra influenţei acestora, pe baza perceperii unor asemănări. De 
exemplu, s-ar putea presupune că relaţiile dintre mentori şi protejaţi de acelaşi sex sau 
de aceeaşi etnie ar putea fi mai influente decât relaţiile dintre mentori şi protejaţi 
aparţinând unor categorii diferite. Deşi au fost observate unele efecte conforme cu aceste 
ipoteze, ele nu au dat naştere unor direcţii majore (Rhodes, în curs de apariţie). 

Definiţia mentorului, formulată de Bronfenbrenner, este idealizată. Ea cuprinte toate 
elementele pe care cineva ar putea spera să le întrunească, în calitate de mentor, sau să 
Je vadă la mentorul propriului său copil. Cu toate acestea, termenul este foarte des folosit 
pentru a desemna oameni şi relaţii care nu întrunesc toate cele patru elemente. Termenul 
a devenit foarte popular în mediile corporatiste, odată cu creşterea numărului de femei 
care ocupă posturi de conducere şi care au descoperit că absenţa mentorilor femei este 
unul dintre obstacolele pe care trebuie să le depăşească (Zey, 1988). Pentru un adult sau 
pentru un tânăr, un mentor la locul de muncă poate fi destul de influent, deoarece îl 
învaţă competenţe legate de muncă, în absenţa unei legături emoţionale reciproce. Haase 
(1998) a descris experienţa sa de un an ca ucenic al unui olar, în Japonia, mentorui său 
fiind înelinat către abuzuri emoţionale, determinându-l în cele din urmă să plece, însă 


doar după ce acumulase suficiente cunoştinţe şi aptitudini, în pofida relaţiei relativ 
ostile. i 

Direcţii viitoare 


Prin definiţie, mentorii sunt adulţii din afara familiei care au cea mai mare influenţă 
asupra dezvoltării adolescentului. Prin urmare, recomandăm ca studiile viitoare să fie 
direcționate şi asupra rolului sau rolurilor funcţionale asociate cu mentorii (de exemplu, 
ce anume fac mentorii), nu numai asupra adulţilor din afara familiei care au roluri sociale 
presupuse a fi influente (de exemplu, rolul de profesor). Am citat studii cu privire la gradul 
în care adolescenţii îi identifică pe adulţii din afara familiei ca fiind importanţi pentru ei, 
studii cu privire la identitatea acestor adulţi şi, într-o oarecare măsură, studii legate de 
ceea ce fac aceştia. Definiţia mentorului, formulată de Bronfenbrenner, generează o 
serie de întrebări utile din perspectiva cercetărilor viitoare, cu privire la eventuala 
importanţă a funcţiilor instrumentale şi emoţionale în procesul mentoratului şi la condiţiile 
asociate cu această importanţă. Studiile citate mai sus sugerează că sprijinul emoţional 
al mentorilor poate fi esenţial pentru adolescenţii cărora le lipseşte sprijinul acordat de 

părinţi şi de alţi membri ai familiei, dar că funcţiile instrumentale pot fi mai importante 
pentru adolescenţii cu familii mai puternice sau cu alte surse de sprijin emoţional. Acest 
fapt indică importanţa investigării impactului mentorilor în contextul altor relaţii, în 
special cu părinţii. Sunt mentorii înlocuitori ai părinţilor, îndeplinesc ei funcţii care 
altfel ar fi absente, îi completează pe părinţi, satisfăcând anumite necesităţi specifice, în 
timp ce părinţii satisfac alte nevoi? Cu siguranţă, pot fi identificate ambele funcţii. Se 
pare că tinerii care îi au alături pe ambii părinţi şi pe alţi adulţii care funcţionează ca 
mentori au cel mai mult de câştigat. Studierea interacțiunilor dintre mentori şi părinţi, 
dar şi a raportului dintre funcţiile instrumentale şi emoţionale efectuate de mentori 
promite să releve atât considerente teoretice, cât şi indicaţii empirice pentru programele 
care încearcă să-i introducă pe mentori în viaţa adolescenților. 

O a doua direcţie esenţială a cercetărilor viitoare asupra rolurilor pe care le joacă 
adulţii din afara familei în viaţa adolescenților ar fi recunoaşterea şi explorarea caracteristicii 
unice a acestor relaţii: specificul lor instrumental şi uneori efemer (Darling er al., 
1994). Majoritatea studiilor ar trebui să se axeze pe caracterul legăturilor dintre adolescenţi 
şi adulţii care pot să nu aibă o importanţă emoţională pentru ei, dar care îi pot ajuta să-şi 
modeleze activităţile, scopurile, aptitudinile şi talentele. Abordările reţelelor sociale, în 
special ale celor care pun accentul pe caracteristicile structurale ale reţelelor, ar putea fi 
extrem de importante pentru înţelegerea diferenţelor individuale, sub aspectul accesului 
la resurse prin intermediul adulţilor din afara familiei şi al consecinţelor pe care le-ar 
putea avea astfel de diferenţe pentru dezvoltarea adolescenților şi succesul tranziţiei către 
maturitate. Una dintre provocările care pot să reiasă din asocierea abordărilor bazate pe 
non-reţele cu anumite evoluţii ale adolescenților constă în faptul că diferiţi adolescenţi 
pot fi influenţaţi de anumiţi adulţi în moduri oarecum unice şi idiosincratice. De exemplu, 
deşi numeroşi copii care s-au dovedit rezistenți la provocările evoluţiei au beneficiat de 
mulţi adulţi care au jucat roluri importante (Werner şi Smith, 1992), rolurile specifice 
jucate de aceştia au fost destul de variate, fiecare fiind influenţat în felul său. S-ar putea 
impune necesitatea utilizării unei combinaţii de abordări calitative şi a unei „ştiinţe în 
vederea descoperirilor” cu un spirit mai explorator (Bronfenbrenner şi Morris, 1998), 
pentru a reuşi să înțelegem relaţiile dintre adolescenţi şi adulţii din afara familiei prin 


RELAȚIILE DIN AFARA FAMILIEI: ADULȚII NEÎNRUDIŢI CU ADOLESCENŢII 407 


ceea ce au ele specific în loc să încercăm să le modelăm conform tiparelor relaţiilor 
„semnificative datorită puternicei lor încărcături emoţionale. 

Capitolul 18 


Sexualitatea în adolescenţă: 
comportament şi semnificaţie 


“Lisa J. Crockett, Marcela Raffaelli, 
Kristin Moilanen 


Introducere 


Apariţia sexualităţii, în adolescenţă, îi obligă pe tineri să se confrunte cu provocări 
fundamentale. Acestea includ adaptarea la înfăţişarea şi funcţionarea modificate ale 
corpului matur din punct de vedere sexual, învăţarea modului de a reacţiona la dorinţele 
sexuale, confruntarea cu valorile şi atitudinile sexuale, experimentarea comportamentelor 
sexuale şi integrarea acestor sentimente, atitudini şi experienţe în sentimentul sinelui, 
aflat în curs de evoluţie. Provocarea este accentuată de incitarea datorată excitaţiei 
sexuale, de preocuparea de a fi atrăgător din punct de vedere sexual şi de noul nivel de 
intimitate fizică şi vulnerabilitate psihologică creat de întâlnirile cu caracter sexual. 

Reacţiile adolescenților la aceste provocări sunt influențate puternic de contextul 
social şi cultural în care trăiesc. În Statele Unite, spre deosebire de multe alte naţiuni 
occidentale, sexualitatea adolescenților a fost considerată, de obicei, ca fiind inadecvată 
şi problematică, şi nu normală şi sănătoasă ; pe de o parte, acest fapt reflectă obiceiuri 
culturale legate de o activitate sexuală în afara căsătoriei, iar pe de altă parte, preocupări 
justificate cu privire la potenţialele consecinţe negative 'ale activităţii sexuale (vezi 
capitolele 20 şi 27 din acest volum). Interdicţiile culturale privitoare la activitatea 
sexuală în afara căsătoriei sunt contrabalansate de atitudinile permisive reflectate în 
mass-media şi în sistemul de valori al unor adulţi. Aceste perspective contradictorii se 
cumulează, creând o situaţie în care adolescenţii sunt expuşi la materiale cu caracter 
sexual în viaţa cotidiană, însă nu sunt suficient de pregătiţi să se comporte responsabil în 
situaţii cu caracter sexual. Sentimentele de dorință sexuală şi de iubire sunt în contradicţie 
cu normele sociale restrictive, creându-se astfel cadrul pentru conflicte psihologice şi 
inconsecvenţă comportamentală. - 

În pofida recunoaşterii aspectelor subiective ale sexualităţii adolescenților, literatura 
ştiinţifică s-a axat în principal asupra indicatorilor obiectivi, cum ar fi raporturile 

sexuale la o anumită vârstă, practicile comportamentale ale adolescenților şi consecinţele 
activităţii sexuale a adolescenților asupra sănătăţii (Moore şi Rosenthal, 1993). Deşi 
această abordare contribuie la definirea ariei „problemei”, ea nu reuşeşte să cuprindă 
procesele intrapsihice şi interpersonale care influenţează consumarea actului sexual şi 
problemele legate de utilizarea protecţiei. Subestimarea acestor dimensiuni subiective 
este eseriţială pentru elaborarea unor intervenţii eficiente în vederea reducerii comporta- 
mentului sexual riscant; totodată, este esenţială pentru înţelegerea semnificației pe care 
o atribuie tinerii experienţelor lor şi a modurilor în care este integrată sexualitatea în 
identitățile lor şi în relaţiile lor intime (de exemplu, Brooks-Gunn şi Paikoff, 1997). 

Pentru a oferi o imagine integrată a sexualităţii adolescenților, vom avea în vedere trei 
aspecte: asociate : 


1. tendinţe recente în comportamentele sexuale ale adolescenților din Statele Unite ; 
2. factori individuali şi sociali care influenţează comportamentul sexual al adolescenților ; 
3. modul în care adolescenţii îşi interpretează propriile sentimente şi experienţe sexuale. 


Vom evidenția variațiile din perspectiva sexului şi etniei, însă perspectiva noastră se 
limitează la comportamentul heterosexual (pentru o discuţie legată de adolescenţii cu 
orientare lesbiană şi homosexuală, vezi capitolul 19 din acest volum). Ori de câte ori a 
fost posibil, am luat în considerare sondaje recente efectuate la nivel naţional pentru a 
prelua informaţii legate de atitudinile şi experienţelor tinerilor din zilele noastre. 


“Comportamentele sexuale 


Atât ideaţia, cât şi activitatea sexuală se amplifică în adolescenţă (de exemplu, Halpern 
et al., 1993). Adolescenţii se implică într-o serie de comportamente sexuale care variază 
de la fantezie şi autostimulare la diverse tipuri de raporturi sexuale. 


'Comportamentele sexuale fără penetrare 


Fanteziile. Fanteziile erotice reprezintă cel mai comun comportament sexual din adolescenţă. 
Dintr-un eşantion nereprezentativ de adolescenţi cu vârste cuprinse între 13 şi 18 ani, 
72% au recunoscut că au fantezii sexuale (Coles şi Stokes, 1985). Fanteziile erotice 
îndeplinesc o serie de funcţii importante pentru adolescenţi: pe lângă crearea unei 
excitaţii sexuale plăcute şi exprimarea nevoilor sexuale, acestea le permit să înţeleagă 
dorinţele şi preferinţele sexuale şi reprezintă o oportunitate de a „repeta” în vederea 
raporturilor sexuale (Katchadourian, 1990). 


Masturbarea. Ca şi fanteziile, masturbarea le permite adolescenților să-şi exploreze 
sexualitatea într-un mod Sigur şi intim şi este considerată în general o activitate obişnuită 
(Katchadourian, 1990). Într-un studiu, 46% dintre băieţi şi 24% dintre fete au afirmat că 
s-au masturbat (Coles şi Stokes, 1985); în rândul elevilor, 67% dintre băieţi şi 34% 
dintre fete au declarat că s-au masturbat la vârsta de 15 ani (Leitenberg, Detzer şi 

Srebnik, 1993). Cu toate acestea, în Statele Unite, masturbarea rămâne un subiect tabu. 
Acest tabu este evident într-o analiză de conţinut a unor articole cu tematică sexuală, 
publicate în revista Seventeen ; masturbarea nu a fost menţionată deloc în anul 1974 şi 
a apărut în mai puţin de cinci articole din anii 1984 şi 1994 (Carpenter, 1998). 


Alte comportamente. sexuale fără penetrare. Majoritatea adolescenților din Statele 
Unite prezintă comportamente cu caracter de intimitate fizică, chiar dacă nu au raporturi 
sexuale. Dintr-un eşantion alcătuit din membri ai unei minorităţi etnice, adolescenţi cu 
vârste cuprinse între 14 şi 17 ani care nu avuseseră încă raporturi sexuale, 86% se 
sărutaseră, 47% îşi atinseseră corpul de cel al unui partener, iar 16% atinseseră zona 
genitală a partenerului (K. Miller er al., 1997). Într-un eşantion multietnic de adolescenţi . 
cu vârste cuprinse între 12 şi 15 ani, Smith şi Udry (1985) au descoperit că adolescenţii | 
albi progresau în mod tipic, de la săruturi la atingeri ale părţii superioare a corpului, apoi 
la atingerea zonelor genitale, ajungând apoi la contact sexual. Un pattern asemănător 
prezintă şi eşantionul mormon, de rasă predominant albă (B. Miller er al., 1998). Spre 
deosebire de aceştia, adolescenţii de culoare nu au prezentat nici un pattern previzibil de 
comportamente sexuale şi mulţi dintre ei au afirmat că au avut mai întâi contacte sexuale 
(Smith şi Udry, 1985). Astfel, vârsta la care apar comportamentele sexuale şi ordinea 
acestora par să difere la populaţia albă şi la cea de culoare. | 


Contactul sexual 


Majoritatea adolescenților din Statele Unite au contact sexual în jurul vârstei de 18 ani. 
În cadrul studiilor naţionale recente, 50% dintre elevii din clasele IX-XII au afirmat că 
au avut contact sexual (Blum er al., 2000; CDC, 2000). Probabilitatea experienţei 
contactului sexual creşte odată cu vârsta, astfel că în clasa a XII-a aproximativ două 
treimi dintre elevi au avut contact sexual (CDC, 2000). Acest procent este probabil mai 
mic decât realitatea, deoarece studiile asupra populaţiei şcolare nu iau în calcul rata 
ridicată a abandonului şcolar şi pe tinerii din învăţământul alternativ, care prezintă o 
probabilitate mai mare de a fi activi din punct de vedere sexual. | 

Prevalenţa contactului sexual în rândul adolescenților diferă în funcţie de rasă şi 
etnie. Dintre participanţii-la National Survey of Adolescent Health - Add Health, mai 
puţin de jumătate dintre elevii de liceu albi (46%) şi hispanici (47%) au afirmat că au 
avut contact sexual, în comparaţie cu două treimi (67%) dintre elevii de culoare (Blum 
et al., 2000). La fel, în 1995, 88% dintre băieţii de culoare cu vârste cuprinse între 17 
şi 19 ani au afirmat că au avut raporturi sexuale, în comparaţie cu 64% dintre băieţii de 
alte rase (Ku er al., 1998). În 1995, dintre fetele cu vârste cuprinse între 15 şi 19 ani, 
60% dintre fetele de culoare non-hispanice, 56% dintre cele hispanice şi 51% dintre 
fetele albe non-hispanice au afirmat că au avut contact sexual (Singh şi Darroch, 1999). 
Băieţii tind să aibă contact sexual mai devreme decât fetele : în 1999, 45% dintre elevii 
de clasa a IX-a au afirmat că au avut contact sexual, în comparaţie cu 33% dintre fetele 
de clasa a IX-a (CDC, 2000). 


Istoric. Diminuarea vârstei la care se instalează pubertatea, pe parcursul secolului XX, 
în asociere cu 0 creştere a vârstei la care au loc căsătoriile în ultimele decenii au avut 

drept consecinţă apariţia unui interval de peste zece ani între vârsta maturității 
sexuale şi perioada căsătoriei (Brooks-Gunn şi Paikoff, 1997). Acest interval extins 
favorizează sexul premarital. Informaţiile cu caracter istoric privitoare la relaţiile 
sexuale premaritale indică faptul că activitatea sexuală a adolescenților s-a accentuat în 
secolul XX, în special în ceea ce priveşte femeile albe. În 1979, aproape jumătate dintre 
elevii ultimelor două clase de liceu de ambele sexe afirmau că au avut contact sexual 
(Chilman, 1986). Deşi procentul de activităţi sexuale în rândul adolescenților pare să fi 
scăzut, informaţiile recente arată o tendinţă continuă către apariţia primului contact 
sexual la vârste tot mai mici. În 1995, 19% dintre adolescente au avut contact sexual 
înainte de vârsta de 15 ani, un procent aproape dublu faţă de cel din 1988 (Child Trends, 


2000). 


Parteneri. Două treimi dintre fete şi jumătate dintre băieţii cu vârste cuprinse între 14 
şi 18 ani au afirmat că au avut mai puţin de doi parteneri sexuali (CDC, 1992 ; citat de 
Santeili et al., 1998). Totuşi, 13% dintre elevele de liceu şi 18% dintre elevii de liceu au 
afirmat că au avut patru sau mai mulţi parteneri (CDC, 2000). În rândurile adolescenților 
activi din punct de vedere sexual, tinerii aflaţi în stadiul adolescenţei prelungite tind să 
aibă mai mulţi parteneri : 21% dintre elevii de clasa a XII-a au declarat că au patru sau 
mai mulţi parteneri, în comparaţie cu 12% dintre elevii de clasa a IX-a (CDC, 2000). 
Astfel, deşi majoritatea adolescenților au o serie de relaţii monogamice, datorită faptului 
că relaţiile lor sunt deseori de scurtă durată, ei pot avea mai mulţi parteneri (vezi Moore 
şi Rosenthal, 1993, pentru o analiză de detaliu). 


Relaţiile sexuale impuse. Nu toate relaţiile sexuale sunt voluntare, în special în ceea 
ce priveşte fetele. Dintre tinerele cu vârste cuprinse între 17 şi 23 de ani care au 
participat la National Survey of Children, 7% au declarat că au fost „silite să întreţină 
relaţii sexuale împotriva voinţei lor ori au fost violate” cel puţin o dată (Miller, Monson 
şi Norton, 1995). La fel, National Survey of Family Growth din 1995 a indicat faptul că 
dintre fetele cu vârste cuprinse între 15 şi 19 ani care avuseseră relaţii sexuale, în 7% 
dintre cazuri primul contact sexual a avut loc fără acordul lor, iar în alte 24% dintre 
cazuri primul contact sexual a avut loc cu acordul lor, dar fără să-şi fi dorit acest lucru. 
Rata relaţiilor sexuale impuse s-a dovedit foarte ridicată în special în rândul fetelor care 
şi-au început viaţa sexuală înainte de 13 ani: o cincime dintre acestea au afirmat că 
primul lor contact sexual s-a produs fără acordul lor, iar jumătate au spus că a avut loc 
cu acordul lor, dar fără să-şi fi dorit acest lucru (SIECUS, 1997). 

În concluzie, studiile de după 1980 au adunat foarte multe informaţii despre anumite 
aspecte ale comportamentului sexual al adolescenților, în special despre relaţiile sexuale. 
Aproximativ două treimi dintre adolescenţii din Statele Unite au primul contact sexual în 
clasa a XII-a; astfel, iniţierea relaţiilor sexuale este o experienţă standard pentru 
adolescenţi. În continuare, vom analiza factorii biologici, psihologici şi Di 
care influenţează comportamentul sexual al adolescenților. 

Influențele biologice 
Pubertatea 


Pubertatea presupune schimbări dramatice ale nivelelor de hormoni, ale formelor corpului 
şi dimensiunii fizice (vezi capitolul 2 din acest volum). Studiile au asociat atât stadiul 
evoluţiei pubertare, cât şi momentul apariţiei pubertăţii cu comportamentul sexual al 
adolescenților. La băieţii din clasele a VII-a şi a VIII-a, dezvoltarea pubertară pe 
parcursul unei perioade de şase luni a fost asociată cu modificări concomitente ale 
ideaţiilor sexuale şi ale comportamentului precoital, iar etapa pubertară anticipează 
tranziţia către viaţa sexuală (Halpern er al., 1993). La fete, etapa pubertară anticipează 
nivelul de experienţă sexuală din anul următor (Whitbeck, Conger şi Kao, 1993). În 
cazul ambelor sexe, instalarea timpurie a debutului pubertăţii, în raport cu congenerii, a 
fost asociată cu o experienţă sexuală mai-amplă (Flannery, Rowe şi Gulley, 1993; B. Miller 
et al., 1998). În cazul fetelor, menarha timpurie a fost asociată cu debutul vieţii sexuale 
la o vârstă mai mică (Magnusson, 1998 ; B. Millereral., 1997) ; de asemenea, maturarea 
pubertară avansată în raport cu băieţii a fost asociată cu debutul mai rapid al vieţii 
sexuale (Capaldi, Crosby şi Stoolmiller, 1996). ij 

Este posibil ca hormonii pubertari să stea la baza relaţiei dintre dezvoltarea pubertară 
şi comportamentul sexual. Administrarea de testosteron amplifică interesul şi comportamentul 
sexual la femei (Sherwin, Gelfand şi Brender, 1985) şi la bărbaţii cu un nivel scăzut de 
testosteron (Kwan et al., 1983). La fel, studiile transversale efectuate de Udry şi 
colaboratorii săi au demonstrat o conexiune între nivelele de androgen şi motivaţia 
sexuală şi comportamentul sexual la începutul adolescenţei (Udry et al., 1985; Udry, 
Talbert şi Morris, 1986). Totuşi, studiile longitudinale nu au confirmat această legătură : 
creşterea nivelului de testosteron la începutul adolescenţei nu a anticipat modificări ale 
comportamentului sexual în cazul nici unuia dintre sexe (Udry şi Campbell, 1994). In 
„cazul băieţilor, nivelele iniţiale de testosteron au fost asociate cu comportamentul sexual 
din momentul respectiv şi pe viitor, însă modificările nivelelor de testosteron nu au 
anticipat modificări ale ideaţiilor sexuale sau ale comportamentului sexual (Halpern e! 
al., 1993). În cazul fetelor care avuseseră menarhă, evoluţia pubertară anticipează în 
mod semnificativ comportamentul non-coital şi relaţiile sexuale, ceea ce nu se poate 
spune despre nivelele de testosteron (Udry şi Campbell, 1994). Astfel, mai degrabă 
decât să exercite o influenţă directă asupra comportamentului sexual, este posibil ca 
hormonii să acţioneze în mod indirect, prin stimularea maturării şi atractivităţii sexuale. 


Factorii genetici 


Vârsta pubertăţii este parţial moştenită, oferind un potenţial fundament genetic pentru 
diferenţele individuale în privinţa momentului primului contact sexual. Dovezile referitoare 
„la transmisia geneţică sunt oferite de gradul ridicat de corelări ale vârstei menarhei la 
mame şi fiice şi la surori (Garn, 1980). Totodată, efectele genetice sunt dovedite şi de 

descoperirea recentă a faptului că genele receptorului dopaminei sunt asociate cu vârsta 
la care are loc primul contact sexual (W. Miller er al., 1999). Totuşi, vârsta la care se 
instalează menarha la mamă nu permite neapărat anticiparea debutului timpuriu al vieţii 
sexuale a copiilor (Mott er al., 1996), aşa că probabil sunt implicate şi alte mecanisme. 


Modelele biosociale 


Modelele recente ale comportamentului sexual al adolescenților includ atât influenţe 
biologice, cât şi sociale (cum ar fi Irwin er al., 1997). De exemplu, Smith, Udry şi 
Morris (1985) au descoperit că indicii pubertari şi comportamentul sexual al celui mai 
bun prieten permit anticiparea comportamentul sexual al băieţilor şi fetelor ; în cazul 
fetelor, impactul comportamentului sexual al prietenei este foarte pronunţat în etapele 
avansate ale evoluţiei pubertare. B. Miller şi colaboratorii săi (1998) au descoperit 
efectele directe ale evoluţiei pubertare în cazul ambelor sexe, asociate cu un efect 
indirect al comunicării dintre părinţi şi copii cu privire la sex asupra nivelului de 
experienţă sexuală al fetelor, evaluat doi ani mai târziu. Aceste studii evidenţiază faptul 
că trebuie luate în considerare atât influenţele sociale, cât şi cele biologice. 


Influențele socioculturale 


Societăţile umane diferă foarte mult în privinţa normelor culturale care reglementează 
comportamentul sexual şi stricteţea cu care sunt aplicate. În unele culturi, sexul premarital 
este încurajat, deoarece sarcina permite determinarea fertilităţii viitorilor parteneri ; în 
alte culturi, sexul premarital este puternic descurajat, mai ales în cazul fetelor, deoarece 
virginitatea este foarte preţuită (Paige şi Paige, 1985; Whiting, Burbank şi Ratner, 

1986). Statele Unite reprezintă un caz interesant, datorită atitudinii ambivalente cu privire, 
la sexualitatea adolescenților. În pofita unei permisivităţi societale sporite începând cu 
anii '50 (Chilman, 1986) şi a faptului că majoritatea adolescenților au relaţii sexuale, 
mulţi adulţi ezită să accepte relaţiile sexuale ale adolescenților. În timp ce la începutul 
anilor '90 doar un sfert dintre adulţii din Statele Unite dezaprobau relaţiile sexuale 
premaritale în general, două treimi afirmau că relaţiile sexuale între adolescenţi sunt 
greşite (Smith, 1994). Din cauza acestor atitudini negativ, adolescenţii, încurajați să se 
pregătească pentru maturitate sub mai rnulte aspecte (de exemplu, să studieze sau să-şi 
caute un serviciu) primesc puţine îndrumări şi indicaţii pentru experimentarea relaţiilor 
sexuale. Tendinţa unei educaţii sexuale care promovează abstinenţa strictă constituie un 
prim exemplu al acestei neglijări. 

Sub aspectul educaţiei sexuale, contrastul dintre Statele Unite şi alte țări occidentale 
este surprinzător. De exemplu, Comisia de stat din Suedia pe probleme de educaţie 
sexuală sugerează că elevii trebuie să acumuleze cunoştinţe care „să le permită să 
trăiască viaţa sexuală ca pe o sursă de fericire şi bucurie, în relaţiile cu altul (alţii)” 
(Brown, 1983, p. 880, citat de Fine, 1988). Spre deosebire de această perspectivă, în 
Statele Unite, curriculumul educaţiei sexuale s-a axat în mod curent asupra pericolelor 

asociate cu sexul şi a necesităţii ca fetele să se protejeze de violatori (Fine, 1988) ; mai 
recent, mandatele federale pentru „educaţia care promovează doar abstinenţa” au limitat 
şi mai mult şansele ca unele programe sprijinite prin fonduri federale să discute despre 
întreaga amploare a experienţelor şi sentimentelor sexuale. Totuşi, apelul fostului ministru 
al Sănătăţii Publice al SUA la promovarea sănătăţii sexuale şi a comportamentului sexual 
responsabil sugerează un nou interes pentru un dialog deschis despre sexualitate (Satcher, 
2001). | 

Valorile şi atitudinile culturale legate de sexualitate se desprind din experienţele 
survenite în contextele sociale cotidiene. Interacțiunile cu familia, cu grupurile de 
congeneri şi alte contexte cotidiene pot influenţa iniţierea relaţiilor sexuale de către 
adolescenţi, precum şi momentul când se va întâmpla acest lucru. 


Influenţa familiei 


Procesele de familie. Atât relaţiile dintre părinţi şi copii, cât şi controlul parental şi 
comunicarea dintre aceştia au fost luate în considerare în studiul comportamentului sexual 
al adolescenților. Relaţiile mai bune dintre părinţi şi copii sunt asociate cu amânarea 
relaţiilor sexuale, cu relaţii sexuale mai puţin frecvente şi cu un număr mai redus de 
parteneri sexuali (pentru o analiză, vezi Miller, Benson şi Galbraith, 2001). Deşi multe 
studii sunt transversale, şi studiile longitudinale au relevat relaţii asemănătoare (Feldman 
şi Brown, 1993; K. Miller er al., 1998). Au fost descoperite efectele calităţii relaţiei 
dintre mamă şi copil, atât în cazul băieţilor, cât şi al fetelor (Jaccard, Dittus şi Gordon, 
1996; Weinstein şi Thornton, 1989), calitatea relaţiei tată-copil fiind influentă în cazul 
băieţilor (Feldman şi Brown, 1993). Efectele apropierii dintre părinţi şi copii au fost 
descoperite în eşantioane cuprinzând persoane de culoare, persoane de rasă albă şi în 
eşantioanele multietnice (Dittus şi Jaccard, 2000). 

La baza asocierilor dintre relaţiile familiale şi activitatea sexuală a adolescenților stau 
o serie de mecanisme. Relaţiile defectuoase dintre părinţi şi copii pot spori susceptibilitatea 
la influenţele congenerilor sau pot amplifica tendinţa de asociere cu prietenii care au un 
comportament deviant (Whitbeck, Conger şi Kao, 1993). Este posibil ca mecanismele să 
difere în cazul fetelor şi al băieţilor: Whitbeck şi colaboratorii săi au descoperit că, în 
cazul fetelor, relaţia dintre lipsa afecțiunii părinţilor şi comportamentul sexual era mediată 
de starea depresivă, în timp ce în cazul băieţilor era mediată de consumul de alcool 
(Whitbeck er al., 1992). Într-un studiu asupra băieţilor, cei din familiile caracterizate de 
un sprijin redus, permisivitate mare şi respingere paternă aveau O capacitate mai redusă 
de autocontrol şi un număr mai mare de parteneri (Feldman şi Brown, 1993). Astfel de 
variabile sub aspectul medierii pot explica motivul pentru care calitatea relaţiei dintre 
părinţi şi copii nu are întotdeauna efecte semnificative asupra comportamentului sexual 
al adolescenților, atunci când este examinată în cadrul unor modele cu mai multe 
variabile (Crockett er al., 1996; Small şi Luster, 1994). 

Totodată, şi controlul parental este asociat cu activitatea sexuală a adolescenților. De 
obicei, monitorizarea mai atentă este legată de amânarea relaţiilor sexuale (Jacobson şi 
Crockett, 2000) sau de relaţii sexuale mai puţin frecvente (Benda şi DiBlasio, 1994), 
deşi nu toate studiile identifică acest pattern (de exemplu, East, 1996). Probabil că 

monitorizarea şi supravegherea parentală reduc relaţiile sexuale ale adolescenților, 
restrângând ocaziile de activitate sexuală ; totuşi, unele studii arată că activitatea sexuală 
este mai probabilă în cazul unui control parental excesiv lira et al., 1986) sau 
intruziv (Upchurch et al., 1999). 

Comunicarea directă este o altă modalitate prin care părinţii pot influenţa comportamentul 
sexual al copiilor lor. Totuşi, comunicarea în cadrul familiei cu privire la sex este puţin 
frecventă (Raffaelli, Bogenschneider şi Flood, 1998), iar părinţii şi adolescenţii au 
adesea opinii divergente cu privire la frecvenţa şi conţinutul acestor conversații (Jaccard, 
Dittus şi Gordon, 1998). Studiile cu privire la comunicarea dintre părinţi şi adolescenţi 
şi la activitatea sexuală a adolescenților au relevat descoperiri complexe şi adesea 
contradictorii. Impactul comunicării dintre părinţi şi copii pare să depindă de gradul de 
deschidere al comunicării, de axarea clară asupra subiectelor sexuale, de calitatea relaţiei 
dintre părinţi şi copii şi de valorile părinţilor cu privire la activitatea sexuală a adolescenților 
(vezi Miller, Benson şi Galbraith, 2001). 

Atitudinea părinţilor cu privire la activitatea sexuală a adolescenților anticipează 
atitudinile şi comportamentul sexual al copiilor lor (Thornton şi Camburn, 1989; 
Treboux şi Busch-Rossnagel, 1990). În plus, percepțiile adolescenților cu privire la 
dezaprobarea părinţilor legată de sex sunt asociate cu amânarea raporturilor sexuale 
(Jaccard, Dittus şi Gordon, 1996; Sieving, NcNeely şi Blum, 2000). Aceste efecte sunt 
amplificate atunci când relaţia dintre părinte şi copil este una apropiată, indicând faptul 
că valorile se transmit mai uşor în cadrul unor relaţii părinte-copil bazate pe încurajare 
(Dittus şi Jaccard, 2000; Weinstein şi Thornton, 1989). 


Structura şi Statutul socioeconomic al familiei. Au fost descoperite legături considerabile 
între structura familiei (în special familia monoparentală) şi începutul timpuriu al vieţii 
sexuale (B. Miller er al., 1997). Acest efect persistă şi după luarea în calcul a variabilelor 
demografice cum ar fi rasa, clasa socială şi vârsta. A fost atribuit modelării (Miller şi 
Bingham, 1989), atitudinilor parentale permisive (Thornton şi Camburn, 1987) şi 
controlului parental redus (Newcomer şi Udry, 1987). Părinţii singuri care au la rândul 
lor relaţii pot reprezenta un model de rol foarte evident. Într-un studiu asupra mamelor 
recent divorţate şi copiii lor adolescenţi, s-au dovedit următoarele : faptul că mamele 
aveau prieteni are un efect pozitiv direct asupra nivelului de experienţă sexuală al fiilor; 
în cazul fetelor, efectul a fost mediat de atitudinile sexuale permisive ale fetelor (Whitbeck, 
Simons şi Kao, 1994). 

Comportamentul sexual al membrilor familiei este asociat şi cu activitatea sexuală a 
adolescenților. Adolescenţii ale căror mame au avut raporturi sexuale mai devreme şi au 
rămas însărcinate la vârste mai mici prezintă o tendinţă mai mare de a avea raporturi 
sexuale (Kowaleski-Jones şi Mott, 1998) şi să îşi înceapă mai devreme viaţa sexuală (Ku, 
Sonenstein şi Pleck, 1993a). În plus, prezenţa unor fraţi/surori mai mari, activi/active 
din punct de vedere sexual, în special a unor surori adolescente însărcinate sau cu Copii, 
este asociată cu experienţa sexuală a fraţilor/surorilor mai mici, cu debutul timpuriu al 
vieţii sexuale şi cu riscul de sarcină (East, Felice şi Morgan, 1993; Widmer, 1997). 
Aceste asocieri ar putea reflecta efectele modelării, dar ar putea fi şi mediate genetic prin 
debutul timpuriu al pubertăţii (Newcomer şi Udry, 1984). 

În cele din urmă, au fost identificate asocieri semnificative intre statutul socio- 
economic al familiei şi activitatea sexuală a adolescenților. Venitul mic al familiei 

(Upchurch et al., 1999) şi un nivel mai scăzut al educaţiei părinţilor (Brewster, 1994; 
Sieving, MeNeely şi Blum, 2000) sunt asociate cu o probabilitate sporită a relaţiilor 
sexuale la adolescenţi. Aceste asocieri pot reflecta diferenţe în perceperea oportunităţilor 
oferite de viaţă şi a rolurilor sociale disponibile. 


“Influenţa congenerilor 


Se presupune că congenerii exercită o influenţă socială majoră asupra comportamentului 
sexual al adolescenților. Este posibil ca efectele congenerilor să opereze la mai multe 
nivele. Congenerii de acelaşi sex reprezintă o sursă majoră de informaţii despre sex 
(Davis şi Harris, 1982), iar congenerii în general pun la dispoziţie cadrul necesar (de 
exemplu, maşini, petreceri) unde pot avea loc raporturi sexuale (Rowe şi Linver, 1995). 
Prietenii de acelaşi sex pot influenţa perceperea acceptabilităţii comportamentului sexual, 
iar cei care au experienţă în acest domeniu pot deveni modele de rol. În cele din urmă, 
partenerii romantici pot oferi ocazii pentru a experimenta activităţi sexuale şi pot exercita 
presiuni în vederea iniţierii ci (Wyatt şi Riederle, 1994). 


Prietenii. Asocierile dintre comportamentul sexual al prietenilor apropiaţi şi activitatea 
sexuală a adolescenților sunt bine documentate (East, Felice şi Morgan, 1993; Rodgers 
şi Rowe, 1990; Whitbeck er al., 1993)..Deşi aceste patternuri ar putea indica un efect 
de socializare alături de congeneri, şi selecţia ar putea juca un rol dacă adolescenţii îşi 
aleg prieteni care le seamănă sub aspectul atitudinilor şi comportamentului (Bauman şi 
Ennett, 1996; Billy, Rodgers şi Udry, 1984). Într-un studiu longitudinal, s-a dovedit că 
experienţa sexuală a celor mai buni prieteni este strâns legată de iniţierea relaţiilor 
sexuale în cazul femeilor albe, dar în cazul bărbaţilor albi pare să reflecte faptul că 
băieţii îşi aleg prieteni cu nivele de experienţă sexuală similară cu cea proprie. În cazul 
persoanelor de culoare, nu a fost descoperită nici o dovadă a influenţei congenerilor, 
pentru nici unul dintre sexe (Billy şi Udry, 1985). 

Asocierea cu congenerii care au un comportament deviant a fost pusă în legătură cu 
debutul timpuriu al relaţiilor sexuale (Rowe er al., 1989a; Whitbeck er al., 1999). 
Invers, petrecerea timpului alături de congeneri cu un comportament convenţional, în 
cadrul unor activităţi extracurriculare este asociată în mod negativ cu viaţa sexuală în 
perioada adolescenţei (Miller şi Sneesby, 1988). 

Jaccard, Blanton şi Dodge (2000) au izolat efectele socializării cu congenerii prin 
încercarea de a controla eventualele confuzii legate de raportarea inexactă a comporta- 
mentului prietenilor, a alegerii prietenilor şi a experienţelor comune (de exemplu, un 
nivel similar al evoluţiei pubertare). După aplicarea controalelor statistice, efectele 
datorate congenerilor s-au dovedit a fi mai reduse şi au apărut doar în cazul prietenilor 
cu un nivel asemănător de experienţă sexuală. Astfel, efectele comportamentului pri- 
etenilor ar putea fi limitate ; opiniile privitoare la comportamentul sexual al prietenilor 
par să fie mai influente decât comportamentul propriu-zis al prietenilor (Cvetkovich şi 
Grote, 1980). | 


Partenerii romantici. Majoritatea adolescenților se implică în relaţii romantice (vezi 
capitolul 15 din acest volum). Proporția respondenţilor din sondajul Add Health care au 

declarat că au avut o „relaţie romantică serioasă” în ultimele 18 luni a crescut de la o 
treime dintre adolescenţii în vârstă de 13 ani la mai bine de jumătate în cazul celor de 15 ani, 
ajungând la 70% dintre adolescenţii de 17 ani (Raffaelli, analiză nepublicată). Relaţiile 
romantice sau „întâlnirile” oferă deseori contextul necesar comportamentului sexual al 
adolescenților. Relaţiile romantice timpurii şi constante anticipează comportamentul 
sexual în cazul ambelor sexe (B. Miller er al., 1986; B. Miller et al., 1997; Thornton, 
1990). În rândul adolescenților din sondajul Add Health, implicata într-o relaţie 
romantică a sporit probabilitatea existenţei activităţii sexuale (Dittus şi Jaccard, 2000). 
În fine, trei sferturi dintre femeile care au participat la National Survey of Family 
Growth - NSFG, cu vârste sub 25 de ani şi care avuseseră primul contact sexual voluntar 
înainte de a împlini 18 ani, au afirmat că au o relaţie stabilă (73,9%) sau sunt logodite 
(1,9%) cu primul lor partener sexual! (Manning, Longmore şi Giordano, 2000). 


Influenţa cartierului 


Cartierul poate fi o sursă de modele şi de informaţii legate de comportamentul sexual. 
Traiul în cartiere sărace este asociat cu o frecvenţă mai mare a relaţiilor sexuale în cazul 
bărbaţilor (Ku, Sonenstein şi Pleck, 1993b) şi cu procente mai mari de. sarcini în 
perioada adolescenţei (Hogan şi Kitagawa, 1985). Variabilele asociate cu comunitatea, 
cum ar fi procentul femeilor care au servicii cu program normal, sunt asociate în mod 
negativ cu procentele relaţiilor sexuale premaritale, atât în cazul femeilor albe, cât şi al 
celor de culoare (Billy, Brewster şi Grady, 1994) şi contribuie la justificarea diferenţelor 
în privinţa primului raport sexual (Brewster, 1994). Procentul de vecini din clasa mijlocie 
este asociat în mod negativ cu sarcinile în perioada adolescenţei, în timp ce prevalența 
familiilor conduse de femei constituie un factor anticipator pozitiv. Aceste „efecte” ale 
cartierului pot reflecta modelele de rol disponibile pentru tineri şi potenţialul monito- 
rizării colective efectuate de adulţi (Brooks-Gunn er al., 1993). 


Mass-media 


Adolescenţii sunt expuşi în mod frecvent materialelor cu conţinut sexual difuzate la 
televizor, în filme şi în reviste. Majoritatea comportamentelor sexuale de la televizor au 
loc între adulţi necăsătoriți şi ignoră consecinţele potenţial negative ale actului sexual ; 
videoclipurile muzicale combină deseori sexul şi violenţa (Huston, Wartella şi Donnerstein, 
1998). Totuşi, efectul expunerii la mass-media asupra atitudinilor şi comportamentelor 
sexuale ale adolescenților nu a fost suficient studiat. Studiile experimentale arată că 
expunerea la conţinuturi cu caracter sexual poate conduce la atitudini mai permisive cu 
privire la relaţiile sexuale premaritale, însă nu a fost identificată o legătură între această 
expunere şi relaţiile sexuale din adolescenţă (Huston, Wartella şi Donnerstein, 1998). 


ai 

Influențele psihologice şi comportamentale 


Atitudinile şi valorile 


- Atătudinile adolescenților cu privire la sex sunt modelate de valorile familiale şi de 


normele culturale, precum şi de experienţele personale. În 1967, Reiss susţinea că 
majoritatea adolescenților subscriu la ideea că intimitatea sexuală este permisă în 
contextul afecțiunii. Majoritatea tinerilor cu vârste cuprinse între 18 şi 25 de ani continuă 
să fie de acord cu sexul premarital, în unele condiţii; mai puţin de 20% afirmă că 
relaţiile premaritale sunt greşite (Smith, 1994). Cu toate acestea, opiniile adolescenților 
cu privire la gradul de adecvare a relaţiilor sexuale premaritale, mai ales al celor 
întâmplătoare, diferă foarte mult. Atitudinile mai permisive cu privire la sex anticipează 
nivelele experienţei coitale şi postcoitale a adolescenților şi iniţierea relaţiilor sexuale 
(Treboux şi Busch-Rossnagel, 1990; Whitbeck er al., 1999). Băieţii au atitudini mai 
permisive referitoare la sex în comparaţie cu fetele (Feldman, Turner şi Araujo, 1999). 

Religia este asociată adesea cu comportamentul sexual al adolescenților (pentru o 
analiză, vezi Rostosky et al., în curs de apariţie). Tinerii care nu au nici o afiliere 
religioasă prezintă o probabilitate mai mare de a iniţia relaţii sexuale în perioada 
adolescenţei (Forste şi Heaton, 1988), iar cei care aparţin unor religii care promovează 
abstinenţa prezintă cea mai scăzută probabilitate de a avea relaţii sexuale (de exemplu, 
Miller şi Olson, 1988). Un nivel sporit de religiozitate, evaluat .în conformitate cu 
frecvenţa participării la serviciile religioase şi perceperea importanţei religiei, este asociat 
cu amânarea relaţiilor sexuale (Cvetkovich şi Grote, 1980, Jessor er al., 1983; Thornton 
şi Camburn, 1989; Whitbeck er al., 1999). Pe un eşantion naţional, frecvenţa mai mare 
a participării la serviciile religioase a diminuat şansele iniţierii raporturilor sexuale în rândul 
adolescenților albi şi al adolescentelor albe, de origine latină şi de culoare (Day, 1992). 


Performanţele şcolare şi implicarea în procesul educaţional 


Adolescenţii cu aspirații mai înalte în domeniul educaţional şi cu performanţe şcolare 
mai bune tind să amâne primul contact sexual (Jessor et al., 1983 ; Miller şi Sneesby, 
1988) şi au relaţii sexuale mai rar (Ohannessian şi Crockett, 1993). Timpul consacrat 
activităţilor şcolare este asociat în mod negativ cu relaţiile sexuale timpurii, mai ales în 
cazul fetelor (Crockett er al., 1996; Whitbeck et al., 1999). 


Adaptarea psihosocială 


Bunăstarea psihologică. Deşi stima de sine a fost propusă drept factor anticipator al 
relaţiilor sexuale timpurii, există puţine dovezi privitoare la această asociere. În studiile 
longitudinale, asocierea este slabă sau nesemnificativă (Crockett er al., 1996; Jessor et 

al., 1983; Whitbeck er al., 1999). Un efect mai apreciabil a fost descoperit în cazul 
depresiei: sentimentele depresive sunt asociate în mod pozitiv cu experienţa sexuală a 
fetelor (Whitbeck et al., 1992, 1993, 1999). 


Problemele de comportament. Au fost identificate asocieri consecvente între activitatea 
sexuală timpurie şi alte forme ale comportamentului negativ, incluzând activităţile 
delincvente (Costa er al., 1995; Ketterlinus er al., 1992), consumul de substanţe 
(Halpern-Felsher, Millstein şi Ellen, 1996) şi unele comportamente cum ar fi copiatul la 
teste (Rodgers şi Rowe, 1990). Unii cercetători au sugerat că asocierea cu problemele 
comportamentale reflectă o trăsătură deviantă comună (Rowe er al., 1989b) sau o 
personalitate predispusă la acte neconvenţionale (Costa er al., 1995). De asemenea, ar 
putea reprezenta un stil de viaţă în formare sau un pattern de adaptare. Bingham şi 
Crockett (1996) au descoperit că adolescenţii care au avut relaţii sexuale la începutul, la 
mijlocul şi la sfârşitul adolescenţei au avut traiectorii de evoluţie diferite, cei care şi-au 
început viaţa sexuală mai devreme au prezentat un pattern longitudinal de adaptare 
defectuoasă sub aspectul mai multor domenii, printre care se numără performanţele 
şcolare, relaţiile familiale şi Comportamentul. ; | 


Toleranţa faţă de risc şi autocontrolul 


Activitatea sexuală a adolescenților mai poate fi asociată cu o predispoziţie generală de 
a se angaja în activităţi cu potenţial de risc. Tendinţa către risc şi implicarea în 
comportamente problematice anticipează pierderea virginităţii în cazul ambelor. sexe 
(Kowaleski-Jones şi Mott, 1998). În cazul băieţilor, autocontrolul la 10-11 ani a fost 
asociat în mod invers proporţional cu numărul partenerilor sexuali şi cu nivelul comporta- 
mentelor negative înregistrate după un interval.de patru ani (Feldman şi Brown, 1993). 
În cele din urmă, într-un eşantion clinic, s-a descoperit că fetele care au făcut avort erau 
mai impulsive decât cele care doreau să fie consiliate cu privire la contracepţie (Rawlings, 
Boldero şi Wiseman, 1995). 


Înțelegerea sexualităţii. 


Adolescenţii trebuie să-şi clarifice ideile cespre sexualitate la fel cum trebuie să descifreze 
şi alte aspecte ale identităţii lor. Totuşi, există relativ puţine studii privitoare la modul în 
care îşi înţeleg adolescenţii sexualitatea. Concepţia lor despre sex şi semnificaţiile acestuia 
se bazează probabil pe internalizarea imaginilor culturale despre sex şi relaţii, precum şi 
pe propriile experienţe legate de iubire şi dorinţă. Aceste elemente subiective, împreună 
cu. factorii situaţionali, pot influenţa procesul decizional, joacă un rol important în 
alegerile sexuale şi în comportamentul sexual. În continuare, vom analiza puţinele studii 
referitoare la aceste probleme. 


. 

Modelele culturale 


Cu mult timp înainte ca adolescenţii să aibă relaţii sexuale, ei îşi dezvoltă un ansamblu 
complex de idei despre sexualitate şi despre relaţiile sexuale. Unii teoreticieni au descris 
aceste reprezentări mentale drept „scenarii”, care devin o sursă de indicaţii pentru - 


“interacţiunile heterosexuale (Gagnon, 1973, 1990). De fapt, studenţii au aceleaşi idei cu 


privire la modul în care ar trebui să se comporte un bărbat şi o femeie la prima întâlnire 
(Rose şi Frieze, 1993), iar adolescenţii sunt de acord cu privire la comportamentele 
adecvate unor diferite vârste. De exemplu, fetele şi băieţii din Australia sunt de acord cu 
faptul că sărutul ar trebui să aibă loc la vârsta de 12-14 ani, iar mângâlierile, relaţiile 
sexuale şi sexul oral, la vârsta de 15-17 ani (Rosenthal şi Smith, 1997). Studenţii din 

Statele” Unite susţin o periodizare sexuală asemănătoare (Feldman, Turner şi Araujo, 
1999). Având în vedere discriminările din trecut, scenariile sexualităţii feminine s-au 
modificat mult în deceniile recente, în comparaţie cu scenariile sexualităţii masculine 
(Thompson, 1995). O analiză a discursului sexual din revista Seventeen, din anii '70 şi 
până în anii '90, a relevat faptul că tinerele au fost mai întâi portretizate ca obiecte 
sexuale, ajungând apoi să fie recunoscute drept factori activi sexual (Carpenter, 1998). 
Cu toate acestea, articolele mai recente prezintă mesaje contradictorii despre sexualitate, 


evidențiind atât victimizarea, cât şi alegerea, atât moralitatea, cât şi dorinţa. 


"În pofida unei convergenţe a genurilor, din perspectiva comportamentelor sexuale, în 
anii '80 a persistat un standard dublu, conform căruia fetele erau judecate mai aspru 
decât băieţii pentru iniţierea anumitor tipuri de activităţi sexuale (Moore şi Rosenthal, 
1993). În cadrul unor interviuri calitative, fetele aveau o tendință mai mare decât băieţii 
să-şi exprime ambivalenţa despre sexualitatea lor şi să fie preocupate de modul în care 
vor fi percepute dacă sunt active din punct de vedere sexual (Hillier, Harrison şi Warr, 
1997). Această preocupare este bine fondată, deoarece fetele care au mai mulţi parteneri 
sexuali riscă încă să fie considerate „prostituate” (Orenstein, 1994, citat în Graber, 


Brooks-Gunn şi Galen, 1998). 


Constructele privitoare la iubire, dorinţă şi identitate sexuală 


Iubirea. Deşi adulţii cataloghează adesea relaţiile adolescenților drept „iubiri copilăreşti”, 
sentimentele asociate cu „îndrăgostirile” şi relaţiile romantice pot fi intense (vezi capitolul 
15 din acest volum). Sentimentele romantice apar la o vârstă timpurie. Un studiu a 
relevat faptul că elevii claselor a VII-a şi a VIII-a petrec 4-6 ore pe săptămână gândindu-se 
la persoane de sex opus (Richards er al., 1998). În rândul elevilor de clasele VII-XII, 
relaţiile cu persoanele de sex opus erau asociate cu sentimente pozitive şi cu sentimente 
mai frecvente de „indrăgostire”, în comparaţie cu alte contexte sociale (Richards er al., 
1998). Sentimentele romantice au fost asociate cu dezvoltarea pubertară. Sentimentele 
de „indrăgostire” au fost legate de perceperea unor modificări ale formei corporale în 
rândul fetelor de clasele a V-a şi a IX-a şi cu creşterea părului pubian la băieţii de clasele 


a V-a şi a VI-a (Richards şi Larson, 1993). Este important faptul că sentimentele de 


iubire pot influenţa procesul decizional cu privire la activitatea sexuală. După cum 


426 PSIHOLOGIA ADOLESCENȚEI 


afirma una dintre fete : „Atunci când eşti împreună cu el şi îl iubeşti atât de mult, e greu 
să refuzi” (Public Policy Productions, 1995). 


„Dorinţa. Se cunosc puţine lucruri despre experienţa adolescenților cu privire la 
dorinţa sexuală. Studiile asupra sentimentelor sexuale ale adolescenților au fost efectuate 
pe eşantioane convenabile, fapt care le limitează posibilitatea de generalizare. Cu toate 
acestea, ele oferă informaţii importante despre modul în care adolescenţii îşi înţeleg 
sexualitatea aflată în curs de dezvoltare. În general, băieţii pun mai des accentul pe 
aspectele de ordin fizic ale sexului (de exemplu, satisfacția, ejacularea), în timp ce fetele 
acordă. importanţă aspectelor emoţionale, cum ar fi iubirea şi intimitatea (Moore şi 
Rosenthal, 1993). Totuşi, studiile recente privitoare la adolescente revelează o multitudine 
de perspective asupra legăturii dintre sex şi dragoste. Thompson (1995, p. 14) identifică 
„fete care se străduiesc în mod disperat să asocieze sexul cu dragostea... fete care 
preferă să aibă aventuri în loc să încerce să aibă o relaţie constantă... fete care aleg... să 
preţuiască mai mult sexul, în detrimentul iubirii ; fete care îşi refuză dreptul de a separa 
iubirea de procreare”. | | 

La fel, într-o analiză a discursurilor legate de sex, relaţii şi reproducere (Lamanna, 
1999), o treime dintre tinere (35%) au pus accent pe evitarea sexului, iar o altă treime 
(35%) au situat sexul şi reproducerea în contextul unei relaţii caracterizate de iubire, 
ataşament şi familie. Celelalte şi-au caracterizat activitatea sexuală ca fiind lipsită de 
intenţionalitate - drept ceva care „pur şi simplu se întâmplă” (16%) sau drept un act de 
evoluţie a sinelui (14%). 

Circumstanţele existenţiale pot influenţa aceste perspective diverse. Tolman şi Szalacha 
(1999) au analizat „relatările privitoare la dorinţă” ale unor fete cu vârste cuprinse între 
15 şi 19 ani care frecventau o şcoală din mediul suburban (cu elevi predominant albi) sau 
o şcoală din mediul urban (cu elevi predominant minoritari). Aproape jumătate dintre 
relatări s-au axat pe vulnerabilitate, 29% pe plăcere şi 24% pe o combinaţie de tematici. 
Fetele din mediul urban au emis mai multe relatări pe tema vulnerabilităţii decât pe tema 
plăcerii, în timp ce fetele din mediul suburban au emis un număr egal de relatări pe 
aceste două teme, în cazul în care nu fuseseră victime ale abuzurilor sexuale. Doar fetele 
din mediul suburban care nu fuseseră victime ale abuzurilor sexuale au vorbit despre 
dorinţă într-un mod care sugera o „sexualitate asimilată” într-un mod sănătos (Hillier, 
Harrison şi Bowditch, 1999): „Atât dorinţa sexuală, cât şi plăcerea sexuală sunt 
cunoscute de ele ca fiind experienţe fizice profunde - sentimente pe care le percep în 
propriile corpuri” (Tolman şi Szalacha, 1999, p. 29). Spre deosebire de fetele din mediul 
suburban, fetele din mediul urban care au fost abuzate sexual discută despre experienţele 
lor într-un mod detaşat. 


Identitatea sexuală. În cele din urmă, adolescenţii trebuie să-şi dezvolte o concepţie 
despre sine ca fiinţe sexuale şi să-şi integreze dorinţa sexuală în ansamblul identităţii lor. 
Acest proces începe atunci când tinerii îşi recunosc pentru prima oară sentimentele de 
dorinţă sexuală şi poate continua de-a lungul vieţii (Graber, Brooks-Gunn şi Galen, 
1998). Dimensiunile esenţiale ale concepţiei sexuale despre sine includ stima sexuală 
faţă de sine, aptitudinile sexuale şi concepţiile legate de propria imagine sexuală. Buzwell 
şi Rosenthal (1996) au identificat cinci stiluri sexuale la adolescenţii din Australia : stilul 
naiv din punct de vedere sexual, stilul nesigur, stilul competent, stilul aventuros şi stilul 

motivat de sex. Aceste grupări diferă sub aspectul structurii pe sexe, pe vârste şi sub 
aspectul istoricului sexual (de exemplu, grupul naiv din punct de vedere sexual cuprindea 
mai multe fete, virgine şi studenţi din primii ani). Se remarcă faptul că cele cinci grupări 
diferă şi din perspectiva patternurilor asociate cu asumarea riscurilor, ceea ce sugerează 
utilitatea acestei scheme de clasificare în înţelegerea modului în care concepţia despre - 
sine poate influenţa comportamentul adolescenților. 


Situaţiile sexuale posibile 


Deşi identitatea şi motivele sexuale influenţează deciziile adolescenților cu privire la 
raporturile sexuale, variabilele situaţionale au şi ele un rol. Fetele şi băieţii din Statele 
Unite au şanse de a petrece un anumit timp împreună în contexte private, care le oferă 
ceea ce Roberta Paikoff (1995) numea „situaţii sexuale posibile”. Şansele de intimitate 
sporesc odată cu vârsta. Conform unui studiu, intervalul de timp pe care adolescenţii îl 
petrec împreună cu o persoană de sex opus, în intimitate, creşte de la mai puţin de trei 
ore pe săptămână, în clasa a IX-a la peste opt ore pe săptămână în clasa a XII-a (Richards 
er al., 1998). Atunci când apar şanse de a întreţine relaţii sexuale, atitudinile cu privire 
„la sex şi sentimentele faţă de partener influenţează consumarea sau neconsumarea actului 
sexual ; în plus, atitudinile privitoare la contracepţie şi capacitatea de a planifica 
influenţează utilizarea sau neutilizarea mijloacelor de protecţie. Totuşi, în ecuaţie mai 
intră şi alte variabile. Pentru mulţi adolescenţi, relaţiile sexuale sunt sporadice, deci 
dificil de anticipat. Pe lângă acest fapt, unii au sentimente ambivalente legate de pregătirea 
pentru actul sexual, chiar şi atunci când cred că acesta va avea loc. De exemplu, fetele 
se tem că vor părea „uşuratice” dacă au la ele prezervative (Hillier, Harrison şi Warr, 
1997). Astfel, din diverse motive, este posibil ca adolescenţii să nu fie pregătiţi pentru 
O relaţie sexuală. 

De asemenea, trebuie să luăm în considerare efectele dorinţei intense asupra compor- 
_tamentului adolescenților care nu au învăţat încă să-şi controleze emoţiile. Deşi adolescenţii 
dau dovadă de aptitudini decizionale bune în condiţii teoretice, deciziile din viaţa reală 
survin în condiţii care nu sunt optime, un factor posibil fiind presiunea timpului (Keating, 
1990). Hamburg (1986) .a sugerat că procesul decizional sexual reflectă „cogniţii 
fierbinţi”, opuse „cogniţiilor reci”, şi pot fi mai puţin raţionali şi logici. Consumul de 
alcool şi de alte substanţe influenţează, la rândul lor, judecata în situaţiile cu caracter 
sexual. | 

În plus, unii adolescenţi au relaţii sexuale din alte motive decât dorinţa. Părinţii 
adolescenților afro-americani săraci, din mediul urban, sunt de părere că fiii şi fiicele lor 
au relaţii sexuale în schimbul protecţiei împotriva bandelor şi pentru că sunt de multe ori 
martorii activităţii sexuale a congenerilor lor mai mari decât ei din blocurile în care 
locuiesc (Brooks-Gunn şi Paikoff, 1997). Sprecher şi McKinney (1987) sugerează că 
sexul poate reprezenta o formă de schimb, de interdependenţă, de menţinere, dăruire de 
sine, intimitate sau dragoste. Curiozitatea şi presiunea din partea congenerilor şi a partenerilor 
au şi ele un rol în relaţiile sexuale timpurii (Wyatt şi Riederle, 1994). Ceea ce se întâmplă 
într-o situaţie sexuală posibilă depinde de miriade de funcţii pe care le poate avea sexul 
şi de importanţa acestora pentru tinerii implicaţi în situaţia respectivă. 

În cele din urmă, este foarte important să conştientizăm faptul că într-o relaţie 
sexuală sunt implicaţi doi oameni. Astfel, în anticiparea comportamentului sexual trebuie 
să se ţină cont de dorinţele, atitudinile şi intenţiile a doi oameni. În plus, partenerii tind 
să difere în ceea ce priveşte puterea pe care o deţin, astfel încât dorinţele unuia dintre ei 
sunt mai influente (Fine, 1988; Hillier, Harrison şi Warr, 1997). Partenerii care 
conştientizează diferenţa de putere percep faptul că au mai mult sau mai puţin control 
asupra unei situaţii ; adolescenţii care percep faptul că au un control redus pot să nu-şi 
exprime dorinţele. Într-un studiu asupra adolescenților din Australia, două treimi dintre 
ei au declarat că au discutat despre prezervative ultima oară când au avut un contact 
sexual, dar totuşi o cincime dintre ei nu au utilizat prezervativul (Hillier, Harrison şi 
Warr, 1997). Astfel, comunicarea sexuală dintre parteneri nu mes ptr un proces 


decizional superior. 


Concluzii şi reconbitdnri pentru studii viitoare 


Suie referitoare la sexualitatea adolescenților s-au axat mai mult pe comportament, ca 
urmare a preocupărilor legate de graviditate în perioada adolescenţei şi de riscurile de 
îmbătrânire. O astfel de abordare permite doar o înţelegere parţială a sexualităţii adolescenților, 
neplijând dimensiunile subiective şi interpersonale care oferă contextul psihologic al 
“relaţiilor sexuale. Astfel, ştim multe lucruri despre comportamentul sexual al adolescenților, 
în special despre actul sexual, dar foarte puţin despre motivațiile lor de a avea relaţii 
sexuale sau despre semnificaţia pe care o atribuie ei propriului comportament. 

Studiile comportamentului sexual al adolescenților au mers dincolo de identificarea 
factorilor individuali care anticipează activitatea sexuală, ajungând la testarea unor 
modele bazate pe mai multe variante, ce încorporează factori biologici, psihologici şi 
sociali (de exemplu, Crockett er.al., 1996; Udry şi Billy, 1987). Totuşi, majoritatea 
studiilor continuă să se axeze mai curând pe actul sexual decât pe alte forme de expresie 
sexuală care îl precedă sau au loc concomitent cu acesta. În plus, multe studii referitoare 
la actul sexual nu fac distincţia între sexul vaginal, oral şi anal. În cele din urmă, 
majoritatea studiilor conceptualizează actul sexual prin dihotomie, considerând că a avut 
sau nu a avut loc. Din fericire, în literatura de specialitate au început să apară abordări 
mai sofisticate. Kim Miller şi colaboratorii săi (1997) au identificat două subgrupuri de 
virgini în eşantionul lor de adolescenţi albi heterosexuali : „cei care amână” nu au avut 
niciodată contact sexual şi nu cred că yor avea raporturi sexuale în anul următor, în timp 
ce „anticipatorii” au afirmat că există o probabilitate mare să fie iniţiaţi în viaţa sexuală 
în anul următori. Sub raportul experienţelor non-coitale (săruturi şi mângâieri în zona 
genitală), au fost evidenţiate diferenţe semnificative între „anticipatori” şi „cei care 
amână”, ambele categorii fiind de obicei situate împreună în grupul celor „inactivi din 
punct de vedere sexual”. La fel, L.uster şi Small (1994) au clasificat eşantionul lor de 
adolescenţi în tineri cu risc ridicat (cu mai mult de un partener sexual şi care utilizează 
mijloacele contraceptive rareori sau deloc) ; tineri cu risc scăzut (cu un singur partener 
şi care utilizează întotdeauna mijloace de contracepţie) şi abstinenţi. Între aceste grupuri 
au fost identificate diferenţe semnificative? .. Abordarea diferențiată exemplificată în 

aceste tipologii ar trebui să conducă la o înţelegere mai nuanţată a comportamentului 
sexual al adolescenților în anii următori. 

Studiile comportamentului sexual şi al factorilor determinanţi ai activităţii sexuale au 
dezvăluit diferenţe importante în ceea ce priveşte sexul, rasa/etnia şi statutul SOCIOECONOMIC, 
dar aceste variabile nu au fost examinate în amănunt în studiile asupra aspectelor 
subiective ale sexualităţii. Atenţia s-a concentrat mai mult asupra fetelor; astfel, se | 
cunosc puţine lucruri despre experienţele sexuale ale băieţilor. Imaginea care reiese din 
puţinele lucrări de specialitate este predominant negativă; băieţii sunt prezentaţi drept 
manipulatori, care ar face: orice pentru a „face sex” şi evită implicarea emoţională. 
Realitatea este mai complicată, însă au fost efectuate doar câteva studii despre experienţele 
subiective ale băieţilor cu privire la sexualitate (de exemplu, Fine, 1987). În privinţa 
etniei, studiile lui Tolman şi ale colaboratorilor săi (de exemplu, Tolman şi Szalacha, 
1999) relevă diferenţe importante între modul în care îşi conceptualizează dorinţa fetele din 
şcolile suburbane (predominant albe) şi urbane (predominant minoritare). Totuşi, este nevoie 
de studii suplimentare pentru a clarifica diferenţele datorate etniei de cele datorate locației 
(urban versus suburban) şi pentru a descoperi procesele care produc aceste diferenţe. 

Deşi de obicei activitatea sexuală implică două persoane care pot avea nivele diferite 
de excitație, emoţii şi dorinţe diferite şi nivele diferite ale puterii, s-a acordat relativ 
puţină atenţie partenerilor sexuali ai adolescenților, iar majoritatea studiilor au obținut 
date doar de la un singur membru al cuplului. Studiile anterioare au demonstrat 
importanţa caracteristicilor relaţiei asupra utilizării mijloacelor contraceptive la primul 
contact sexual (Manning, Longmore şi Giordano, 2000); de exemplu, respondenţii de 
sex feminin la sondajul NSFG, cu vârste sub 18 ani, ai căror parteneri erau cu şase sau 
mai mulţi ani mai în vârstă decât ele au afirmat într-o măsură mai mare că au utilizat 
contracepţia la ultimul contact sexual, în comparaţie cu tinerele ale căror parteneri aveau 
cu maxim doi ani mai mult sau mai puţin decât ele ; totodată, acestea din urmă aveau mai 
multe şanse să rămână însărcinate şi să nască un copil (Darroch, Landry şi Oslak, 1999). 
Studiile viitoare ar trebui să analizeze mai profund rolul partenerilor. 

Se impune în permanenţă efectuarea unor studii longitudinale care să urmărească 
modificările în timp ale atitudinilor, comportamentului şi experienţelor subiective. Acest 
lucru este esenţial mai ales în vederea obţinerii unei imagini asupra modului în care 
evoluează concepţia sexuală despre sine şi asupra modului în care sexualitatea este 
integrată în identitatea tinerei persoane şi în construcţia relaţiilor. Din păcate, astfel de 
studii continuă să se confrunte cu provocări considerabile, dat fiind climatul moral care 
persistă în Statele Unite. Până ce nu vom accepta sexualitatea adolescenților, vom fi 
incapabili să-i protejăm pe tineri de potenţialele consecinţe negative şi să le garantăm o 
evoluţie sexuală sănătoasă. 


Note 


1. 21,3% erau „doar prieteni” sau „ieşiseră impreună din când în când”, iar 2,9% îşi cunoscuseră 
de puţin timp partenerul sexual. : 

De exemplu, grepul cu risc ridicat a raportat un procent ridicat al abuzurilor şi un nivel scăzut 

al monitorizării şi sprijinului din partea părinţilor, în comparaţie cu celelalte două grupuri. 


ta 

Lecturi-cheie 


Brooks-Gunn, J., Paikoff, R. (1997), „Sexuality and developmental transitions during adolescence”, 
înJ. Schulenbezg, ]. L. Maggs, K. Hurrelmann, L. Chassin (eds.), Health Risks and Developmental 

_ Transitions During Adolescence (pp. 190-219), Cambridge University Press, Cambridge. 

Acest capitol oferă o prezentare de ansamblu a sexualităţii adolescenților dintr-o perspectivă 
evolutivă şi include o listă amplă de lucrări de referinţă. 

Fine, M. (1988), „Sexuality, schooling, and adolescent females : the missing discourse of desire”, 
Harvard Educational Review, 58(1), pp. 29-53. 

Articolul este o critică a educaţiei sexuale tradiţionale care accentuează mai curând pericolele 
decât dorinţa. 

Miller, B.C., Benson, B., Galbraith, K.A. (2001), „Family relationships and adolescent pregnancy 
risk: A research synthesis”, Developmental Review, 21, pp. 1-38. 

Articolul reprezintă o analiză aprofundată a studiilor referitoare la influenţa factorilor familiali 
asupra riscului de sarcină la adolescente. 

Moore, $., Rosenthal, D. (1993), Sexuality in Adolescence, Routledge, New York. 

Acest volum cuprinde o analiză amănunţită a studiilor actuale cu privire la evoluţia sexuală a 
adolescenților, dintr-o perspectivă internaţională. 

Santelli, J.S., Lindberg, L.D., Abma, J., McNeely, C.S., Resnick, M. (2000), „Adolescent 
sexual behavior: Estimates and trends from four nationally representative surveys”, Family 
Planning Perspectives, 32, pp. 156-165, 194. 

Acest articol cuprinde o descriere detaliată a comportamentului sexual al adolescenţilor, pe baza 
mai multor sondaje naţionale efectuate în diverse intervale de timp. 

Capitolul 19 
Relaţiile intime ale tinerilor aparţinând 
minorităţilor sexuale 


Lisa M. Dieta, Ritch C. Savin- Williams 


Introducere 


Nici o lucrare anterioară despre adolescenţă nu cuprinde vreun capitol consacrat tinerilor 
aparţinând minorităţilor sexuale. Deşi specialiştii din domeniul social şi comportamental 
au început încă din anii '80 să studieze în mod sistematic homosexualitatea tinerilor, 
majoritatea cercetărilor iniţiale prezentau deficienţe teoretice şi neajunsuri metodologice. 
Acest lucru s-a schimbat. Numărul şi calitatea studiilor asupra tinerilor atraşi de 
persoanele de acelaşi sex a crescut foarte mult, iar acum putem afirma cu destulă 
certitudine prin ce anume experienţele lor se aseamănă cu cele ale adolescenților 
heterosexuali şi prin ce diferă. Totodată, ştim că experienţele homosexuale ale adoles- 
cenţilor — de la fantezii şi atracţii la relaţii romantice veritabile - sunt mai comune decât 
au presupus mulţi autori de-a lungul timpului. Astfel, nici o analiză aprofundată a 
evoluţiei sociale şi sexuale a adolescenților nu-şi poate permite să ignore relaţiile sexuale 
dintre tinerii de acelaşi sex. | 

Cu toate acestea, discutarea acestui subiect este mai dificilă decât s-ar putea presupune. 
Deşi discuţiile despre homosexualitatea adolescenților sunt considerate adesea drept discuţii 
despre lesbiene, gay şi bisexuali adolescenţi, acest lucru nu este în întregime corect. Nu 
toţi adolescenţii atraşi de persoane de acelaşi sex şi care au avut astfel de experienţe se 
consideră lesbiene, gay sau bisexuali şi nu toate lesbienele, homosexualii şi bisexuali 
adulți îşi aduc aminte că au trăit în adolescenţă experienţa de a fi atraşi de persoane de 
acelaşi sex. Care este, în acest caz, subiectul adecvat al acestui capitol - lesbienele, 
homosexualii şi bisexualii care se identifică astfel, indiferent de modul cum se manifestă 
homosexualitatea lor sau intimitatea homosexuală adolescentă, indiferent de faptul că se 
va transforma sau nu într-o identificare lesbiană/homosexuală/bisexuală ? 

Ambele aspecte merită luate în considerare. Toate aspectele homosexualității încalcă 
normele culturale sexuale stabilite din prezent, iar acest aspect este suficient pentru a 
cauza consecinţe intrapsihice şi interpersonale chiar şi în cazul tinerilor care nu se 

identifică niciodată ca fiind lesbiene, gay sau bisexuali. Astfel, preocuparea noastră în 
acest capitol o reprezintă ținerii aparținând minorităţilor sexuale, definiţi ca toţi tinerii 
care simt atracţii homosexuale. Deşi nu putem anticipa cu exactitate dorinţele şi identitățile 
sexuale viitoare ale acestor tineri, dorinţele lor actuale îi aduc î în centrul atenţiei noastre, 
din punct de vedere teoretic şi empiric. 


Importanţa relaţiilor intime 


Majoritatea studiilor existente despre tinerii aparţinând minorităţilor sexuale s-au axat 
asupra comportamentului lor sexual, asupra dezvoltării identităţii, stigmatizării/victimizării 
şi tendinţelor suicidare. Pe baza acestor studii, s-ar putea trage concluzia că tinerii 
aparţinând minorităţilor sexuale îşi petrec tot timpul făcând sex, analizându-şi identitatea 
sexuală, apărându-se de atacuri verbale şi fizice şi gândindu-se la sinucidere. Evident, 
este o percepţie distorsionată. Deşi fiecare dintre aceste aspecte importante merită 
atenţie, în general cercetătorii au trecut cu vederea aspectele comune, de zi cu zi, ale 
vieţii de adolescent, cum ar fi formarea şi destrămarea prieteniilor obişnuite, relaţiile cu 
părinţii şi relaţiile romantice. 

Eforturile de a înţelege evoluţia socială a tinerilor din minoritățile sexuale prezintă o 
deficiență majoră. Dintre toate tranziţiile multiple care au loc în timpul adolescenţei şi 
la începutul vieţii adulte, cele care implică relaţii interpersonale sunt dintre cele mai 
evidente şi mai importante. Adolescenţii de toate orientările sexuale manifestă o intensificare 
notabilă a dorințelor şi capacităţilor asociate cu intimitatea emoţională cu congenerii lor, iar 
aceste modificări le remodelează în profunzime relaţiile apropiate şi sentimentul sinelui 
pe care şi-l creează pe baza acestor relaţii. Transformările ar putea prezenta o semnificaţie 
deosebită pentru tinerii aparţinând minorităţilor sexuale, datorită faptului că homosexualitatea 
este un fenomen fundamental interpersonal, precum şi intrapsihic. La urma urmei, 
atracțiile homosexuale sunt dorinţe de a avea interacțiuni de anumite tipuri cu anumiţi 
parteneri, iar semnificaţia lor socială foarte pregnantă derivă direct din acest fapt. 

Cu toate acestea, universurile interpersonale ale tinerilor aparţinând minorităţilor 
sexuale au beneficiat de o atenţie redusă. Mai degrabă, se presupune că relaţiile lor 
intime sunt simple „imagini în oglindă” ale relaţiilor apropiate dintre tinerii heterosexuali, 
implicând îndrăgostiri şi întâlniri cu membri ai aceluiaşi sex în loc de membri ai sexului 
opus. Realitatea este mult mai complicată. Tinerii aparţinând minorităţilor sexuale nu 
numai Că au relaţii sexuale şi emoţionale azâr cu femei, cât şi cu bărbaţi în perioada 
adolescenţei (Savin-Williams, 1996a), dar unii stabilesc relaţii unice cu persoane de 
acelaşi sex şi/sau cu persoane de sex opus, care depăşesc graniţele convenţionale dintre 
prietenie şi dragoste romantică (Diamond, 2000a). 

Evident, experienţele interpersonale ale acestor tineri sunt departe de imaginea în 
oglindă a experienţelor heterosexuale. Acest Capitol analizează ceea ce se cunoaşte 
despre patternurile lor unice de participare la relaţii şi implicaţiile acestor patternuri din 
perspectiva evoluţiei sociale. Vom pune accentul pe relaţiile dintre tineri şi congenerii lor 

- în special pe prieteniile strânse şi pe legăturile romantice/sexuale. Relaţiile cu părinţii, 
deşi sunt importante, evident, nu intră în atenţia acestui capitol, iar cititorii interesaţi pot 

apela la alte surse pentru analize ample ale acestui subiect (Floyd er al., 1999; 
Savin-Williams, 1998c, 2001). 


Orientarea sexuală şi intimitatea homosexuală 


Vom începe prin a analiza ce anume se cunoaşte în prezent despre orientarea sexuală şi 
despre manifestările sale în adolescenţă. Orientarea sexuală este definită de obicei drept 
un pattern coerent, cu durată prelungită, al dorinţei sexuale pentru persoanele de acelaşi 
sex, de sex opus sau de ambele sexe. Acest concept nu trebuie confundat cu identitatea 
sexuală, care reprezintă o concepţie organizată în mod cultural cu privire la sine, potrivit 
unei etichete sexuale, de obicei lesbiană/gay, bisexual sau heterosexual. Specificul şi 
cauzele orientărilor sexuale au făcut obiectul multor studii, speculaţii şi dezbateri. 
Oamenii se nasc cu o predispoziţie anume către atracţia faţă de persoanele de acelaşi sex 
sau aceste atracţii sunt influențate de experienţele de mediu? Dacă prima presupunere 
este adevărată, când se manifestă aceste predispoziţii şi ce anume mai influenţează ele 
(de exemplu, sentimentele afective, comportamentul în funcţie de sex etc.). Dacă ultima 
presupunere este adevărată, ce tipuri de experienţe de mediu sunt implicate? Modelează 
şi remodelează dorinţele sexuale pe parcursul întregii vieţi sau numai în copilărie ? 


Deşi doar aceste întrebări, singure, ar putea face obiectul întregului capitol, vom 
pune accentul pe trei aspecte asupra cărora oamenii de ştiinţă cad de acord într-o măsură 
tot mai mare şi care au implicaţii importante asupra înţelegerii homosexualității la 
adolescenţi. În primul rând, la unii oameni, orientarea sexuală este parţial determinată 
de gene (subiect analizat în Bailey şi Pillard, 1995). Această concluzie este sprijinită de 
studiul cromozomilor (Hamer şi Copeland, 1994) şi de studii asupra gemenilor (Bailey 
şi Pillard, 1991; Bailey et a/., 1993) şi oferă o explicaţie biologică pentru faptul că 
multe minorităţi sexuale îşi percep homosexualitatea drept o trăsătură stabilă, constantă, 
care se manifestă pentru prima oară la începutul copilăriei (Savin-Williams, 1996c). 
Deşi cercetătorii au descoperit nivele variate de concordanţă pentru orientarea homoerotică 
pe linia înrudirii genetice, trebuie remarcat faptul că nici un studiu nu a relevat o 
concordanţă perfectă a orientării sexuale la gemenii identici, fapt care demonstrează că 
sunt implicaţi şi factori non-genetici. 

Ajungem astfel la cel de-al doilea aspect: orientarea sexuală are cauze multiple, iar 
combinaţiile multiple de cauze pot fi operative pentru diverse persoane (Garnets şi 
Kimmel, 1993; Richardson, 1987). In unele cazuri, factorii genetici contează mai mult 
decât influenţele mediului ; în alte cazuri, factorii cei mai importanţi sunt cei psihosociali 
şi interpersonali. Din această cauză, homosexualitatea evoluează în ritmuri diferite şi în 
contexte diferite la persoane diferite. Unele persoane din rândul minorităţilor sexuale îşi 
aduc aminte că au fost atraşi de persoane de acelaşi sex de la O vârstă mică, în contextul 
fanteziilor spontane ; altele nu simt atracţii faţă de persoanele de acelaşi sex până în 
perioada adultă, în contextul unor relaţii specifice de lungă durată (Blumstein şi Schwartz, 
1990; Kitzinger şi Wilkinson, 1995; Savin-Williams, 1996c). 

Prin urmare, iată şi al treilea aspect: orientarea sexuală şi intimitatea homosexuală 
sunt fenomene distincte. O persoană nu trebuie să aibă o orientare homosexuală pentru 

a-şi dori intimitate cu persoane de acelaşi sex şi pentru a resimţi plăcerea determinată de 
această intimitate ; o persoană nu trebuie să aibă o orientare heterosexuală pentru a-şi 
dori intimitate cu persoane de sex opus şi pentru a resimţi plăcerea determinată de 
această intimitate. Mai curând, oamenii trăiesc de obicei o mare diversitate de atracţii şi 
de comportamente în timpul adolescenţei, iar o parte dintre acestea reflectă curiozitatea 
şi dorinţa de a experimenta, unele presiunile: sociale, iar unele o orientare sexuală 
subiacentă (Bancroft, 1990; Cass, 1990; Laumann er al., 1994). Această complexitate 
îngreunează identificarea unui ansamblu distinct de comportamente şi de afecte care să 
diferenţieze cu certitudine lesbienele/homosexualii/bisexualii adolescenţi de adolescenţii 
confuzi, dornici să experimenteze, dornici de aventuri sexuale sau curioşi. Poate că 
singura modalitate de a stabili cu siguranţă dacă atracțiile homosexuale ale unui adolescent 
vor persista şi în viaţa adultă este aceea de a observa dacă acest lucru se întâmplă. Până 
atunci, vom culege indicii din modul în care tinerii îşi descriu experienţele şi îşi 
interprezează dorinţele şi relaţiile, rezistând tentaţiilor de a-şi corecta afirmaţiile pe baza 
unor prejudecăţi legate de evoluţia „tipică” a lesbienelor/homosexualilor/bisexualilor. 


Modalităţile multiple de evoluţie a minorităţilor sexuale 


Însăşi noţiunea de evoluţie a lesbienelor/homosexualilor/bisexualilor este tot mai suspectă. 
De exemplu, deşi cândva se considera că toate minoritățile sexuale trăiesc revelaţia atracţiilor 
lor homosexuale înainte de adolescenţă, acum ştim că nu se întâmplă întotdeauna aşa. 
Minoritățile sexuale au mai degrabă traiectorii ale evoluţiei sociale şi sexuale extrem de 
diverse (Diamond, 1998, 2000b, în curs de apariţie ; Diamond şi Savin-Williams, 2000 ; 
Golden, 1987 ; Savin-Williams, 1998a, în curs de apariţie ; Savin-Williams şi Diamond, 
2000), raportând diverse vârste şi contexte asociate cu prima conştientizare a atracţiilor 
homosexuale, prima întrebare cu privire la sex, prima autoidentificare. Totodată, minoritățile 
sexuale prezintă patternuri extrem de divergente ale relaţiilor sexuale şi romantice 
(Diamond, Savin-Williams şi Dube, 1999 ; Savin-Williams, 1996a), patternuri divergente 
de prietenie cu congenerii şi adulţii heterosexuali şi din minoritățile sexuale (Diamond şi 
Dube, 2001) şi grade diferite de deschidere cu privire la sexualitatea lor în raport cu 
prietenii şi membrii familiei (Cohen şi Savin-Williams, 1996; Savin-Williams, 1998b). 

Astfel, nu există o unică „traiectorie a evoluţiei minorităţilor sexuale”, ci căi multiple 
de evoluţie în diverse domenii, iar fiecare dintre aceste căi este sensibilă la caracteristicile 
personale ale tânărului şi la mediile locale. Factori ca sexul, etnia şi clasa socială au 
influenţe clare, dar acelaşi lucru se poate spune şi despre personalitatea generală a 
tânărului, despre încredere, impulsuri sexuale, tenacitate şi atractivitate. Andersen şi 
Cyranowski (1994) au afirmat că diferenţele individuale din aceste domenii jogcă un rol 
formativ deosebit la începutul „carierei sexuale/intime” a unei persoane. 

Factorii de mediu sunt şi ei extrem de importanţi. S-a observat de mult timp că marile 
centre urbane tind să fie mai tolerante faţă de homosexualitate, în comparaţie cu 
comunităţile mici, rurale, iar tinerii din aceste două tipuri de comunităţi se vor confrunta 
probabil cu presiuni diferite, pe măsură ce încearcă să-şi recunoască, să-şi interpreteze 
şi să-şi accepte atracțiile homosexuale. Totodată, vor avea acces în grade diferite la surse 

de sprijin. Marile centre urbane tind să aibă comunităţi active de lesbiene/gay/bisexuali 
care susţin grupurile de tineri şi activităţile recreaţionale axate pe tineri. Este posibil ca 

tinerii din zonele rurale să nu ştie foarte multe despre existenţa unor astfel de surse. . 
„Aceste diferenţe influenţează în mod direct modul în care tinerii experimentează şi 
interpretează homosexualitatea, având în vedere faptul că accesul la sursele de sprijin 


lesbiene/gay/bisexuale are tendinţa de a accelera şi de a facilita procesul de dezvoltare al 
identităţii minorităţilor sexuale. 


Diferenţele de gen 


Peste 20 de ani de studii au demonstrat în mod clar că aproape toate caracteristicile 
"evoluţiei şi experienţei minorităţilor sexuale se diferenţiază în funcţie de gen. Până şi 
experienţa aparent universală a homofobiei are un impact diferit asupra femeilor, în 
comparaţie cu bărbaţii. De obicei, minoritățile sexuale masculine se confruntă cu o 
stigmatizare şi cu o violenţă mult mai evidentă, în comparaţie cu femeile (D'Augelli, 
1989), iar conform studiilor, cultura noastră este cel mai adesea ameninţată şi siderată de 
homosexualitatea masculină decât de cea feminină (D'Augelli şi Rose, 1990; Herek, 
1988). Astfel de diferenţe au implicaţii importante pentru tipurile de experienţe intime 
pe care tinerii aparţinând minorităţilor sexuale vor avea ocazia să le aibă, precum şi în 
- privinţa repercusiunilor fizice, interpersonale şi intrapsihice ale acestor experienţe. 
Unele dintre cele mai mari diferenţe datorate sexului sunt legate-de modul în care se 
manifestă pentru prima oară homosexualitatea. De exemplu, dacă mulţi gay îşi aduc 
aminte de o copilărie caracterizată de un sentiment de inadecvare din perspectiva genului, 
de sentimentul de a fi diferit şi de atracţii homosexuale de la vârste mici (Bailey şi 
Zucker, 1995; Herdt şi Boxer, 1993; Isay, 1989; Savin-Williams, 1990), aceste 
experiențe sunt mai puţin evocate de lesbiene (Bailey, 1996; Diamond, 1998; Savin- 
-Williams, 1998a, în curs de apariţie). Totodată, femeile dau dovadă de o variabilitate 
mai mare a vârstei la care conştientizează pentru prima oară atracțiile homosexuale, a 
vârstei la care îşi pun sub semnul întrebării sexualitatea, în mod conştient, şi a vârstei la 
care au avut primul contact sexual (vezi analiza din Savin-Williams şi Diamond, 2000). 

De exemplu, tinerii de sex masculin aparţinând minorităţilor sexuale au de obicei 
contact sexual în primii ani ai adolescenţei (Herdt şi Boxer, 1993; Savin-Williams, 
1998a), la scurt timp după debutul pubertăţii. Spre deosebire de aceştia, deşi unele tinere 
aparţinând minorităţilor sexuale fac experimente sexuale cu alte fete pe parcursul 
adolescenţei, majoritatea nu au contacte sexuale cu membri ai aceluiaşi sex până la 
sfârşitul adolescenţei sau până la începutul vieţii adulte, deseori la un număr de ani după 
ce s-au identificat drept lesbiene sau bisexuale (Diamond, 1998 ; Kitzinger şi Wilkinson, 
1995; Savin-Williams, în curs de apariţie ; Savin-Williams şi Diamond, 2000). O mare 
parte din această variabilitate poate fi atribuită mediilor sociale diverse ale femeilor. De 
obicei, unele tinere au mai multe şanse de a experimenta contacte homosexuale, ca 
urmare a unor medii mai permisive, a unei libertăţi mai mari sub aspectul supravegherii 
parentale şi a unui număr mai mare de parteneri de acelaşi sex disponibili. 

Deşi aceşti faetori de mediu influenţează şi experienţele formative ale bărbaţilor 
aparţinând minorităţilor sexuale, în general exercită o presiune mai mare asupra tinerelor. 

Se remarcă faptul că acest lucru este în concordanţă cu studiile privitoare la tinerii 
heterosexuali, ceea ce demonstrează că momentul iniţierii sexuale masculine depinde în 
mod direct de creşterea nivelului de hormoni androgeni la pubertate, indiferent de 
factorii sociali, în timp ce momentul iniţierii sexuale a femeilor depinde mai ales de 
factori sociali şi interpersonali, independent de nivelul de hormoni androgeni (Udry şi 
Billy, 1987; Udry, Talbert şi Morris, 1986). Cu alte cuvinte, atât băieţii aparţinând 
minorităţilor sexuale, câr şi băieţii heterosexuali tind să aibă activităţi sexuale când şi cu 
cine doresc, indiferent de mediu. În cazul tinerelor aparţinând minorităţilor sexuale şi al 
celor heterosexuale, factorii situaţionali şi de mediu joacă un rol mai important în 
structurarea experienţelor sexuale. 

Factorii interpersonali — în special implicarea în relaţii enibioală intime - sunt 

deosebit de importanţi în această privinţă. În comparaţie cu bărbaţii, femeile tind mai 
mult să afirme că au simţit atracţii emoţionale homosexuale înainte de a trăi dorinţe 
fizice homosexuale, iar dorinţa fizică apare adesea în contextul unei legături emoţionale 
deja existente (Blumstein şi Schwartz, 1990; Rose, Zand şi Cimi, 1993; Vance şi 
Green, 1984). De exemplu, primele atracţii homosexuale ale tinerelor au deseori drept 
subiect prietene apropiate sau mentori de sex feminin, în timp ce primele atracţii sexuale 
ale tinerilor au adesea drept subiect persoane străine sau persoane inventate de fantezia 
lor (Savin-Williams şi Diamond, 2000). În plus, spre deosebire de bărbaţi, femeile tind 
să afirme că au devenit atrase - ori s-au îndrăgostit — „de persoană, şi nu de sex” 
(Blumstein şi Schwartz, 1990; Golden, 1987; Savin-Williams, 1998a, în curs de 
apariţie). 
- Sursa acestor diferenţe de gen a generat dezbateri considerabile. Unii le atribuie 
faptului că femeile au fost condiţionate în mod social, de-a lungul istoriei, să-şi restric- 
ţioneze sentimentele şi comportamentele sexuale la relaţii emoţionale intime, iar bărbaţii 
nu (Gagnon şi Simon, 1973). Alţii le atribuie diferenţelor esenţiale dintre sexualitatea 
feminină şi cea masculină, susţinând ipoteza conform căreia libidoul mai puţin intens al 
femeilor determină amplificarea rolului factorilor:sociali şi interpersonali în structurarea 
răspunsurilor sexuale (vezi Baumeister, 2000). Este important faptul că aceste dezbateri 
provocatoare, continue nu trebuie să pună în umbră diversitatea existentă în cadrul 
fiecărui gen. Unii tineri prezintă patternuri „de tip feminin” ale dorinţei şi experienţei 
homosexuale, în timp ce unele tinere prezintă patternuri „de tip masculin” (Savin-Williams 
şi Diamond, 2000). Au apărut studii care îşi propun să aaa potenţialii factori care 
determină aceste patternuri diverse. 


Etnia 


Etnia este o altă sursă importantă a variabilităţii experienţelor tinerilor aparţinând 
minorităţilor sexuale. După cum am afirmat mai devreme, factorii de mediu asociaţi cu 
comunităţile şi identificările etnice ale tinerilor joacă deseori un rol esenţial în formarea 
proceselor de recunoaştere, interpretare şi acţiune pe baza atracţiilor homosexuale ale 
tinerilor (Dube şi Savin-Williams, 1999). În general, comunităţile etnice tind să stigmatizeze 
homosexualitatea mai mult decât societatea anglo-americană majoritară (Chan, 1992; 
Collins, 1990; Hidalgo, 1984; Icard, 1986), ceea ce se reflectă prin faptul că unele 

limbi nu au termeni cu conotaţie pozitivă sau neutră pentru „lesbiană”, „gay”: sau 
„bisexual” (Espin, 1997). În consecinţă, tinerii aparţinând minorităţilor etnice care 
prezintă atracţii homosexuale cresc adesea fără să-şi dea seama că şi alţii au experienţe 
asemănătoare (Savin-Williams, 1996b). 

Este important faptul că specificul, parametrii şi motivele subiacente ale stigmatizării 
homosexualității variază în mod considerabil în rândul grupurilor etnice, iar acestor 
diferențe le corespund implicaţii distincte asupra experienţelor tinerilor aparţinând 
minorităţilor sexuale. De exemplu, comunităţile latino, afro-americane, cei originari din 
insulele Pacificului şi comunităţile sud-asiatice pun foarte mult accent pe legăturile 
familiale, iar homosexualitatea este considerată deseori o încălcare sau o trădare a 
coeziunii şi loialității familiale (Chan, 1992; Hidalgo, 1984; Jayakar, 1994; Tremble, 
Schneider şi Appathurai, 1989; Vasquez, 1979; Wooden, Kawasaki şi Mayeda, 1983). 
Multe familii sud-asiatice continuă să aranjeze căsătoriile copiilor lor (Jayakar, 1994; 
Pasupathi, în curs de apariţie), iar legăturile sociale create prin aceste căsătorii pot avea 
implicaţii importante pentru integrarea familiei în alte reţele sociale. Adolescenţii a căror 
homosexualitate îi determină să nu participe la: aceste tradiţii pot fi văzuţi de către 
părinţii lor drept persoane care fac o alegere egoistă, ce afectează în mod negativ 
întregul sistem social al familiei. În aceste cazuri, adolescenţii pot simţi că le este 
imposibil să aleagă între loialitatea faţă de familie şi dorinţele lor intime, imposibil de 
„negat. În consecinţă, mulţi amână să-şi dezvăluie sexualitatea în faţa părinţilor până în 
momentul absolvirii facultăţii sau până ce devin independenţi (Dube şi Savin-Williams, 
1999). 

În grupurile etnice în care membrii celor două sexe au roluri clar delimitate, 
homosexualitatea primeşte stigmatul suplimentar al devierii de la rolurile de gen (Carrier, 
1989; Parker, 1989). De exemplu, în multe comunităţi latino se aşteaptă ca tinerii 
adolescenţi să exhibe caracteristicile masculine, acel „machism” (curaj, agresivitate, 
putere şi invulnerabilitate), pentru a-şi câştiga statutul de bărbaţi maturi, cu comportament 
specific latino. Adolescentele trebuie să dea dovadă de o „etichetă” corespunzătoare 
(răbdare, hărnicie, pasivitate şi obedienţă) pentru a căpăta statutul de femei mature, cu 
„un comportament latino adecvat. Deoarece aceste culturi consideră de obicei homosexua- 
litatea drept un eşec al genului, adolescenţii cu tendinţe homosexuale sunt văzuţi de către 
comunitatea lor drept rataţi. | 

În comunităţile afro-americane, homosexualitatea este asociată adesea cu stereotipii 
bine înrădăcinate în rândul lor, şi anume cu hipersexualitatea şi coruperea morală 
(Clarke, 1983: Collins, 1990; Greene, 1986; Icard, 1986). Astfel, tinerii aparţinând 
minorităţilor sexuale se simt adesea siliţi să-şi ascundă homosexualitatea, poate prin 
implicarea în relaţii romantice şi sexuale cu membri ai sexului opus, pentru a da impresia 
de normalitate societăţii predominant anglo-americane şi pentru a contrazice stereotipiile 
rasiste (Clarke, 1983 ; De Monteflores, 1986; Gomez şi Smith, 1990; Mays şi Cochran, 
1988). Presiunile pot fi resimţite deosebit de intens de către tineri, deoarece aceştia pot 
avea ei înşişi impresia că dorinţele lor homosexuale sunt un simptom al bolii sau al 
decăderii morale. 

Pentru toate aceste motive, tinerii aparţinând minorităţilor etnice pot interpreta şi îşi 

pot exprima homosexualitatea în moduri mult diferite faţă de tinerii din comunitatea 

“anglo-americană. Unii pot avea comportamente homosexuale doar faţă de străini, pentru 
a evita să se considere homosexuali şi pentru a-şi menţine legăturile romantice cele mai 

importante cu parteneri de sex opus (Carballo-Dieguez şi Dolezal, 1994; Vasquez, 
1979). Alţii pot amâna comportamentul homosexual până ce sunt siguri că sunt homosexuali 
(Dube şi Savin-Williams, 1999), iar unii se pot considera lesbiene sau gay şi pot avea în 
mod regulat comportamente homosexuale, dar nu se implică mai profund în cultura gay 
şi aleg să pună accentul pe componenta culturală a identităţii lor, pentru a-şi menţine 
puternicele legături culturale (Icard, 1986; Mays şi Cochran, 1988. 


Relaţiile romantice ale tinerilor aparţinând 
minorităţilor sexuale 


Cum influenţează diversele experienţe intrapsihice ale minorităţilor sexuale relaţiile lor 
romantice şi sexuale? După cum am observat mai devreme, acest subiect a fost, din 
păcate, foarte puţin studiat, însă informaţiile existente sugerează că una dintre cele mai 
importante caracteristici ale relaţiilor intime ale tinerilor aparţinând minorităţilor sexuale 
este modul în care încalcă aşteptările tradiţionale asociate cu relaţiile platonice şi 
romantice ale adolescenților. Deoarece homosexualitatea este foarte stigmatizată, tinerii 
care încearcă să aibă relaţii homosexuale se confruntă.cu o serie de alegeri şi de 
constrângeri de care tinerii heterosexuali nu trebuie să ţină cont niciodată. Deseori, ei 
“trebuie să-şi pună întrebarea clară legată de cu cine anume vor să devină intimi, în ce 
moduri şi ce riscuri sunt dispuşi să îşi asume pentru a obţine această intimitate. Vor să 
aibă parteneri de acelaşi sex, de sex opus sau de ambele sexe ? Ce tip de intimitate caută 
şi se aşteaptă să primească de la partenerii femei în comparaţie cu partenerii bărbaţi? 
Ca răspuns la aceste întrebări, tinerii din minoritățile sexuale îşi construiesc adesea 
reţele de relaţii intime cu persoane de acelaşi sex şi de sex opus care pun sub semnul 
întrebării aşteptările obişnuite legate de tipurile de relaţii normale şi sănătoase din 
adolescenţă. au 


Găsirea potenţialilor parteneri 


Multe dintre trăsăturile unice ale relaţiilor tinerilor aparţinând minorităţilor sexuale pot 
fi atribuite simplului fapt că relaţiile romantice între persoanele de acelaşi sex sunt dificil 
de întemeiat şi de menţinut în adolescenţă. Totuşi, deşi majoritatea tinerilor aparţinând 
minorităţilor sexuale îşi doresc relaţii romantice cu persoane de acelaşi sex (Savin-Williams, 
1990), o serie de factori culturali, structurali, interpersonali şi intrapsihici le blochează 
de obicei accesul la astfel de relaţii. Astfel, poate că trăsătura cea mai pregnantă a 
relaţiilor romantice homosexuale este caracterul lor foarte eluziv. Primul obstacol implică 
identificarea potenţialilor parteneri. În timp ce tinerii heterosexuali pot presupune că 
orice alt adolescent atrăgător este un posibil partener, tinerii aparţinând minorităţilor 
sexuale trebuie să-şi restrângă opțiunile privitoare la potenţialii parteneri la ceilalţi 
membri „cunoscuţi” ai minorităţilor sexuale (deşi unii încearcă să întemeieze relaţii cu 
alţi tineri heterosexuali, asumându-și riscuri importante de a fi stigmatizaţi sau respinşi). 

Majoritatea tinerilor aparţinând minorităţilor sexuale îşi găsesc congeneri de vârste 
adecvate în rândul minorităţilor sexuale prin intermediul centrelor comunitare lesbiene/ 
gay/bisexuale ; majoritatea sponsorizează grupuri de suport sau activităţi recreaţionale 
prin care adolescenţii se pot întâlni şi pot socializa cu alţi adolescenţi aparţinând 
minorităţilor sexuale. Aceste activităţi sunt extrem de valoroase prin faptul că le oferă 
tinerilor un loc sigur în care să-şi clarifice aspectele legate de autoidentificare şi de 
relevarea adevăratelor lor înclinații, oferindu-le posibilitatea de a vedea ce înseamnă o 
adolescență „normală”. Aceste grupuri de congeneri aparţinând minorităţilor sexuale le 
dau tinerilor şansa de a flirta, de a bârfi, de a discuta în contradictoriu, de a încerca să 
medieze relaţii, de a se îndrăgosti şi de a suferi din dragoste - la fel ca şi tinerii 
heterosexuali. Deşi numărul tinerelor/tinerilor. lesbiene/gay/bisexuali a crescut foarte 
mult în ultimii zece ani, multor tineri aparţinând minorităţilor sexuale le este totuşi greu 
să-şi întâlnească congenerii, cum este cazul celor care trăiesc în oraşe Mici, în zone 
rurale sau care nu au acces la mijloace de transport. Alţii pot ezita să ia parte la 
evenimente ale tinerelor/tinerilor lesbiene/gay/bisexuali, deoarece îşi dau seama că 
prezenţa lor la astfel de evenimente este echivalentă cu recunoaşterea în public a faptului 
că sunt lesbiene/gay/bisexuali, pas pe care nu sunt pregătiţi să îl facă. 

Chiar şi tinerii care înving toate aceste obstacole şi ajung într-un grup de tineri 
aparţinând minorităţilor sexuale pot totuşi să întâmpine dificultăţi considerabile în 
stabilirea unei relaţii romantice. În primul rând, cercul lor de prieteni din rândul 
minorităţilor sexuale tinde să fie destul de mic şi este posibil să nu cuprindă nici o 
persoană pe care tânărul respectiv să o găsească atractivă din punct de vedere fizic sau 
romantic (sau care să nu-l găsească atrăgător pe respectivul tânăr). În al doilea rând, un 
tânăr ar putea ezita să pună în pericol puţinele prietenii cu tineri din rândul minorităţilor 
sexuale pe care le are deja, riscând să aibă o relaţie romantică cu aceşti prieteni. În al 
treilea rând, chiar dacă el/ea găseşte un partener atrăgător, disponibil şi interesat, e 
posibil ca această persoană să nu-şi dorească acelaşi tip de relaţie pe care o doreşte 
tânărul respectiv. Ca şi în cazul adolescenților heterosexuali, unii tineri aparţinând 
minorităţilor sexuale sunt interesaţi doar de relaţiile sexuale întâmplătoare, în timp ce 
alţii sunt interesaţi doar de legături romantice serioase. 


Diversele tipuri de relaţii intime 


În mod clar, tinerii care reuşesc să întemeieze şi să menţină legături romantice homosexuale 
se pot mulţumi totuşi cu parteneri şi cu relaţii pe care le consideră mai puţin decât ideale. 
Alţii se adaptează la aceste dificultăţi, căutând o largă paletă de legături homosexuale de 
ordin sexual sau afectiv, dintre care multe încalcă definițiile convenţionale ale prieteniei 
şi relaţiei romantice (Diamond, 20003). Identificarea şi interepretarea sistematică a unor 
patternuri atât de diverse ale relaţiilor a fost dificilă, din cauză că studiile privitoare la 
relaţiile adolescenților s-au bazat în mod tradiţional pe distincţii vagi, deficitare din 
punct de vedere teoretic, între diversele tipuri de relaţii intime (Diamond, Savin-Williams 
şi Dube, 1999). Între relaţiile platonice şi romantice s-au stabilit delimitări clare, ca şi 
_ între relaţiile întâmplătoare şi între cele serioase, dar cercetătorii acordă rareori importanţă 
întregului ansamblu de legături afective şi sexuale pe care adolescenţii proveniţi din 

medii diferite le pot considera întâmplătoare, serioase, platonice sau romantice. Totuşi, 
între: aceste tipuri de relaţii există diferenţe importante care pot modela dezvoltarea 
socială şi sexuală a tinerilor. 

De exemplu, un model de relaţie mai des întâlnit în rândul tinerilor decât al tinerelor 
implică încercarea de a avea exclusiv relaţii homosexuale (Diamond, Savin-Williams şi 
Dube, 1999). O astfel de legătură se desfăşoară adesea în secret, iar ambii tineri pot 
nega (atât faţă de ei înşişi, cât şi faţă de alţii) că are vreo relevanţă pentru orientarea lor 
sexuală). Mai degrabă, îşi caracterizează în mod inofensiv comportamentul, ca fiind o 
simplă eliberare sexuală. Astfel de relaţii exclusiv sexuale sunt observate rareori la tinere 
(Savin-Williams, în curs de apariţie). Nu numai că ele par să fie mai puţin interesate de 
astfel de: relaţii decât bărbaţii, dar subcultura adolescentă care sprijină un astfel de 
comportament în rândul tinerelor este mai puţin dezvoltată (Gagnon şi Simon, 1973). 

Tinerele care nu pot avea relaţii homosexuale în siguranţă sau relativ uşor pot opta mai 
degrabă pentru o legătură exclusiv emoţională cu un partener de acelaşi sex (Diamond, 
Savin-Williams şi Dube, 1999; Diamond, 2000a). Aceste prietenii pasionate, care par 
să fie mai frecvente în rândul femeilor decât al bărbaţilor şi apar mai des în preadolescenţă 
decât în adolescenţa prelungită, prezintă de obicei caracteristicile afective şi comportamentale 
ale relaţiilor romantice - cum ar fi pasiunea emoţională, posesivitatea, exclusivitatea Şi 
manifestările frecvente ale afecțiunii fizice - în absenţa unei dorinţe sau activităţi sexuale 
explicite. Astfel, aceste relaţii le pot oferi tinerilor toate avantajele relaţiilor romantice 
homosexuale (în special sprijin emoţional şi intimitate emoţională), evitând în acelaşi 
timp multe riscuri şi complicaţii. Se remarcă faptul că şi în rândul femeilor adulte 
aparţinând minorităţilor sexuale se poate observa un nivel asemănător al fluidităţii şi 
ambiguităţii dintre prietenie şi relaţii romantice (Nardi şi Sherrod, 1994; Rose, Zand şi 
Cimi, 1993). 

Astfel, multe dintre experienţele legate de intimitatea homosexuală a tinerilor aparţinând 
minorităţilor sexuale survine în relaţii care nu seamănă deloc cu întâlnirile sau cu 
relaţiile romantice tipice. Aceste tipuri diverse de relaţii pot fi conceptualizate drept 
soluţii pentru problemele cu care se confruntă toţi adolescenţii — dar în special cei 
aparţinând minorităţilor sexuale - din perspectiva stabilirii unui echilibru între nevoile şi 
dorinţele lor legate de intimitatea sexuală şi afectivă, pe de o parte, şi riscurile asociate 
cu anumite tipuri de relaţii intime şi constrângerile legate de găsirea partenerilor şi a 
relaţiilor pe care le doresc, pe de altă parte. 

Totodată, astfel de relaţii homosexuale le oferă tinerilor şansa de a-şi explora 
specificul dorințelor lor sexuale şi afective. În contrast cu ceea ce se crede în mod 
tradiţional, mulţi tineri întâmpină mari dificultăţi atunci când trebuie să discearnă dacă 
sentimentele şi fanteziile pe care le au în raport cu partenerii de acelaşi sex (reali sau 
imaginari) reprezintă dorinţe sexuale „reale”. Ei pot fi foarte confuzi cu privire la 
asocierea dintre sentimentele lor sexuale şi afective şi cu privire la tipul de sentiment 
care le „demonstrează” cel mai clar orientarea sexuală. De exemplu, un adolescent gay 
intervievat de Savin-Williams (1998a) a descris relaţia sa sexuală cu fosta prietenă ca 
fiind „satisfăcătoare din punct de vedere fizic, dar nu şi emoţional”, în timp ce altul a 
susţinut că, în pofida ataşamentului său emoţional faţă de o fostă prietenă, „nu o doream 
din punct de vedere fizic” (p. 110). Diverşi tineri îşi pot interpreta în mod destul de 
diferit astfel de experienţe, acelaşi lucru fiind valabil şi pentru părinţii, prietenii şi 
partenerii lor. 

Asemenea interpretări conflictuale evidenţiază faptul că, deşi adolescenţii sunt asaltaţi 
de informaţii despre comportamentul sexual, sarcină, boli cu transmitere sexuală şi chiar 
informaţii despre viol, de obicei nu primesc informaţii (de la instructorii în domeniul | 

“sănătăţii, părinţi, prieteni sau chiar din cultura generală) cu privire la distincţia dintre 
dragostea romantică şi dragostea platonică sau despre modul în care o mângâiere plină de 
afecţiune se transformă într-un preludiu erotic. Astfel, diversele tipuri de relaţii intime 
homosexuale în care sunt implicaţi tinerii aparţinând minorităţilor sexuale le oferă şansa 
de a testa dacă interesul lor faţă de tinerii de acelaşi sex este motivat de dorinţe 
homosexuale, de descărcarea sexuală cu caracter general sau de îndrăgostiri romantice. 


Importanţa prietenilor 


Deşi se presupune de obicei că relaţiile romantice „bat” prieteniile apropiate ca surse de 
intimitate, sprijin necondiţionat, pasiune intensă şi stimulare erotică, lucrurile nu stau la 
fel şi în rândul minorităţilor sexuale. Într-un eşantion de adulţi gay şi lesbiene, Nardi şi 
Sherwood (1994) au semnalat că mulţi dintre ei acordau un rol important prietenilor 
apropiaţi, ca surse de sprijin şi securitate emoţională, considerându-i adesea „familia 
aleasă”. Autorii au atribuit acest pattern faptului că multe dintre aceste persoane nu 
aşteptau sau nu primeau un sprijin semnificativ din partea membrilor familiilor lor, din 
cauza orientării lor sexuale. De asemenea, Nardi şi Sherwood au documentat delimitările 
destul de fluctuante dintre prietenie şi relaţii romantice în rândul acestor adulţi. De 
exemplu, unii homosexuali au contacte sexuale periodice, fără implicare sentimentală, 
cu prietenii lor apropiaţi, iar unele lesbiene au afirmat că sunt îndrăgostite de prietenele 
apropiate (actuale sau foste). 

Ambiguităţi asemănătoare au fost identificate şi în rândurile tinerilor aparţinând 
minorităţilor sexuale. De exemplu, un studiu recent care compară prieteniile şi relaţiile 
romantice ale tinerilor aparţinând minorităţilor sexuale şi ale tinerilor heterosexuali 
(Diamond şi Dube, 2001) a relevat că tinerii aparţinând minorităţilor sexuale îi consideră 
adeseori pe prieteni drept surse mai importante de sprijin şi securitate emoţională, în 
comparaţie cu partenerii lor din relaţiile romantice serioase, spre deosebire de adolescenţii 
heterosexuali şi, în mod. interesant, spre deosebire de fetele aparţinând minorităţilor 
sexuale. Acest fapt ar putea reflecta aşteptările băieţilor aparţinând minorităţilor sexuale 
cu privire la faptul că legăturile intime cu partenerii romantici de acelaşi sex care să le 
ofere sprijin sunt dificil de stabilit sau internalizarea stereotipurilor culturale care 
portretizează relaţiile gay şi lesbiene (şi în special relaţiile bărbaţilor gay) ca fiind mai 
puţin stabile, mai puţin satisfăcătoare şi sănătoase în comparaţie cu relaţiile romantice 
heterosexuale (Kurdek şi Schmitt, 1985-1986; Testa, Kinder şi lronson, 1987). 

O altă trăsătură notabilă a prieteniilor dintre tinerii aparţinând minorităţilor sexuale 
o constițuie faptul că sunt legate într-un număr foarte mare cu femei. În timp ce 
heterosexualii şi fetele aparţinând minorităţilor sexuale au predominant reţele de prieteni 
de acelaşi sex şi îşi aleg prietenii cei mai buni din rândul persoanelor de acelaşi sex, 
tinerii aparţinând minorităţilor sexuale prezintă un pattern opus (Diamond şi Dube, 
2001). O posibilă explicaţie a acestui fapt ar fi incercarea tinerilor aparţinând minorităţilor 
sexuale de a evita suspiciunile legate de orientarea lor sexuală prin evitarea prieteniilor 

apropiate cu persoane de acelaşi sex. Deseori, exprimarea intimităţii şi afecțiunii între 

băieţi este asociată în mod direct cu interesul homosexual (Marsiglio, 1993; Nardi, 

1992), în timp ce fetelor li se acordă mai multă libertate în. a-şi exprima afecțiunea 

emoţională şi fizică faţă de prietenele de acelaşi sex (Derlega er al., 1989; Stoneman, 

Brody şi MacKinnon, 1986). Astfel, deşi o adolescentă aparţinând minorităţilor sexuale 
poate avea încredere în faptul că prieteniile sale cu persoane de acelaşi sex nu vor trezi : 
suspiciuni asupra orientării sale sexuale, tinerii gay şi bisexuali aleg să fie în siguranţă, 

creându-şi legături apropiate cu tinere (Savin-Williams, 1996a). 

Un alt factor care trebuie luat în considerare constă în efectele potenţial disruptive ale 

atracţiilor sexuale asupra prieteniilor apropiate. Toţi tinerii implicaţi în studiul menţionat 
mai sus au afirmat că au simţit o atracţie sexuală faţă de cel puţin un prieten apropiat care 
era un potenţial partener romantic (Diamond şi Dube, 2001), însă băieţii aparţinând 
minorităţilor sexuale au raportat aceste atracţii mai frecvent decât toate celelalte grupuri. 
În plus, atracțiile sexuale faţă de prietenii băieți au fost descrise de roate grupurile ca 
fiind mai disruptive decât atracțiile faţă de prietenele fete, poate pentru că băieţii par să 
întâmpine mai multe dificultăţi legate de menţinerea unei prietenii în registrul platonic 
atunci când prietenul respectiv este un potenţial partener romantic. Astfel, bărbaţii 
aparţinând minorităţilor sexuale au calitatea unică de a avea tendința cea mai mare de a 
dezvolta cele mai disruptive atracţii. Dacă încearcă să întemeieze prietenii romantice cu 
fete, pot evita aceste complicaţii. La fel, unii tineri aparţinând minorităţilor sexuale pot 
să nu aibă succes atunci când încearcă să ascundă faptul că sunt atraşi de cineva şi pot 
observa că prietenii lor băieţi tind să se retragă din relaţia cu ei, în timp. 
_ În cele din urmă, tinerii aparţinând minorităţilor sexuale pot primi sau pot conta pe 
un sprijin şi pe o acceptare mai profundă a sexualităţii lor din partea fetelor, decât din 
partea băieţilor. Nu numai că prietenele sunt percepute de obicei ca fiind mai înţelegătoare 
şi mai disponibile ca sursă de sprijin decât prietenii (Buhrke şi Fuqua, 1987; George er 
al., 1998), dar fetele au o tendinţă mai redusă decât băieţii de a persecuta minoritățile 
sexuale (D'Augelli şi Rose, 1990; Herek, 1988). Astfel, tinerii aparţinând minorităţilor 
sexuale pot cultiva în mod intenţionat prieteniile cu fete pentru a-şi maximiza şansele de 
a beneficia de sprijin social. Acestea sunt doar unele exemple ale modului în care 
homosexualitatea poate 'avea multiple repercusiuni interpersonale. 


Relaţiile romantice cu sexul opus 


Una dintre concepţiile greşite cele mai răspândite cu privire la tinerii aparţinând 
minorităţilor sexuale se referă la faptul că aceştia nu urmăresc, nici nu-şi doresc relaţii 
sexuale şi romantice cu celălalt sex. Este un lucru fals ; majoritatea tinerilor fie şi-au dat 
întâlniri, „şi-au făcut de cap”, au avut relaţii sexuale sau au fost implicaţi într-o relaţie 
romantică serioasă cu tineri de sex opus (recenzie în Diamond, Savin-Williams şi Dube, 
1999). Chiar şi atunci când aceste relaţii sunt recunoscute, de obicei li se acordă o atenţie 
redusă sau nu li se acordă multă importanţă. Se pare că, odată ce se cunosc tendinţele 
homosexuale ale unui adolescent, ne luăm libertatea de a trece cu vederea în mod 
unilateral relaţiile sale cu persoanele de celălalt sex ca fiind false, neplăcute şi irelevante, 

în mod intrinsec. 

Lucrurile nu sunt atât de simple. Interviurile detaliate luate unor tineri aparţinând 
minorităţilor sexuale au arătat că relaţiile lor cu persoanele de sex opus sunt adesea 
extrem de importante şi foarte satisfăcătoare, atât la nivel sexual, cât şi emoţional 
(Diamond, 1998; Savin-Williams, 1998a; Savin-Williams şi Diamond, 2000). Astfel, 
contrar opiniei tradiţionale, simpla prezenţă a atracției homosexuale nu determină. în 
mod automat respingerea tuturor interacțiunilor cu persoanele de sex opus. Poate 
„ cercetătorii au extrapolat prea mult experienţele heterosexualilor tipici, ale căror atracţii 
faţă de sexul opus sunt însoţite adesea de o respingere semnificativă a ideii de activitate 
homosexuală. | | 

Desigur, unii tineri aparţinând minorităţilor sexuale îşi aduc aminte într-adevăr de 
experienţe sexuale şi romantice cu persoane de celălalt sex ca fiind nesatisfăcătoare, - 
plictisitoare sau pur şi simplu neplăcute. Elementul principal este faptul că acest lucru e 
departe de a fi universal valabil. Unii tineri afirmă că apropierea emoţională pe care au 
simţit-o faţă de o prietenă sau prieten din liceu a pus în umbră sau chiar a mascat lipsa 
dorinţei sexuale faţă de partenerul respectiv. Alţii afirmă că au trăit experienţa plăcută a 
unei plăceri sexuale în relaţia respectivă, în pofida faptului că ar fi preferat parteneri de 
acelaşi sex, dacă ar fi avut libertatea de a alege (Savin-Williams, 1998a ; Savin Williams 
şi Diamond, 2000). Poate şi mai important, deseori se trece cu vederea faptul că o mare 
parte dintre tinerii şi adulţii aparţinând minorităţilor sexuale sunt atraşi de ambele sexe, 
deşi în grade diferite. De obicei, vorbim despre persoanele lesbiene/gay ca şi cum 
atracțiile lor homosexuale ar fi la fel de uniform exclusive cum presupunem că sunt 
atracțiile faţă de celălalt sex ale heterosexualilor. Şi totuşi, studiul la scară largă efectuat 
de Laumann şi colaboratorii săi (1994) asupra sexualităţii relevă faptul că majoritatea 
celor care simt o atracţie faţă de persoanele de acelaşi sex sunt atraşi şi de persoane de 
sex opus, chiar dacă într-o măsură mai mică. Acest lucru nu trebuie să ne surprindă, 
având în vedere modul foarte agresiv în care sunt socializaţi majoritatea copiilor în 
direcţia dorinţei heterosexuale. | 

Astfel, chiar şi un tânăr care are rareori fantezii despre congeneri de sex opus sau începe 
să fie atras de aceştia ar putea totuşi, în mod automat, să găsească plăcere în relaţiile sale 
- cu persoanele de sex opus.: Luând în considerare acest lucru, este evident că e important 
ca analiza dezvoltării sociale şi sexuale a tinerilor aparţinând minorităţilor sexuale să ţină 
cont şi de relaţiile lor cu persoanele de sex opus. La fel, se poate argumenta că studiile 
viitoare ar trebui să acorde o atenţie sporită relaţiilor cu persoane de acelaşi sex ale 
adolescenților heterosexuali. Deşi majoritatea adolescenților heterosexuali nu vor avea 
probabil niciodată o relaţie sexuală sau romantică explicită cu un tânăr de acelaşi sex, 
totuşi unii ar putea să se implice în relaţii cu persoane de acelaşi sex care să fie marcate 
uneori de elemente erotice ambigue sau care conduc la contacte sexuale cu caracter 
secret, experimental. Aceste experienţe au atras într-o măsură prea mică atenţia cercetătorilor 
care au studiat evoluţia adolescenților. Dacă vrem să înţelegem rolul relaţiilor intime şi 
sociale şi evoluţia socială şi sexuală a tinerilor aparţinând minorităţilor sexuale şi a 
tinerilor heterosexuali, trebuie studiate în ambele grupuri atâr relaţiile intime cu persoanele 
de acelaşi sex, cât şi cu persoanele de sex opus. 

Ce anume poate fi desemnat drept o relaţie 
lesbiană/gay/bisexuală ? 


Cum ar trebui să-i etichetăm pe tinerii care se implică în relaţii intime cu persoane de 
acelaşi sex, şi totuşi nu vor să se identifice drept lesbiene/gay/bisexuali ? Explicaţia 
standard ar fi că aceşti tineri nu sunt încă pregătiţi să-şi accepte homosexualitatea sau să 
o dezvăluie. De obicei, se presupune că adoptarea cu mândrie a unei identități lesbiene/ 
gay/bisexuale este singura hotărâre pozitivă posibilă a procesului de interogare cu privire 
la propria sexualitate. Totuşi, poate că lucrurile nu stau aşa. Puținele studii întreprinse 
asupra tinerilor care recunosc că sunt atraşi de persoane de acelaşi sex, însă refuză să se 
identifice drept lesbiene/gay/bisexuali sugerează că, deşi se confruntă cu presiuni dificil 
de suportat din partea prietenilor, a membrilor familiei şi a partenerilor romantici pentru 
a se identifica astfel, deseori ei se simt bine şi fericiţi cu sexualitatea lor, la fel ca şi 
tinerii/tinerele lesbiene/gay/bisexuali care se identifică astfel în mod deschis, şi simt că 
statutul lor lipsit de o etichetă anume le permite o deschidere către toate posibilităţile 
unei relaţii (Diamond, în curs de apariţie). 

- Din acest punct de vedere, prieteniile pasionale prezintă un interes deosebit. Aceste 
relaţii au fost interpretate de-a lungul timpului drept relaţii romantice lesbiene/gay 
corupte, însă este o generalizare mult prea vastă (Diamond, 2000a ; Faderman, 1981). 
Presupunerea subiacentă este aceea că intensitatea emoţională sporită a acestor relaţii 
semnalează în mod necesar interesul sexual, iar dorinţei unui adolescent de uniune 
emoţională cu o altă persoană îi corespunde o dorinţă de uniune sexuală. Din această 
perspectivă, o prietenie pasională cu o persoană de acelaşi sex este o relaţie la fel de 
lesbiană/gay ca şi o relaţie romantică şi sexuală între doi adolescenţi de acelaşi sex. 

Şi totuşi, oare chiar aşa să fie? Dacă prieteniile pasionale sunt considerate relaţii 
lesbiene/gay, cum explicăm faptul că antropologii şi istoricii au documentat astfel de 
prietenii în rândul persoanelor cu înclinații heterosexuale, într-o varietate de culturi şi 
perioade istorice, până în perioada Greciei antice (Crowly, 1987; Faderman, 1981; 
Hansen, 1992; Rotundo, 1989; Smith-Rosenberg, 1975; Williams, 1992)? Toţi aceşti 
oameni erau lesbiene/gay/bisexuali ? Probabil că nu. Mai degrabă, trebuie să recunoaştem 
că aptitudinile adolescenților şi adulţilor pentru legături afective cu persoane de acelaşi 
sex sunt mult mai comune decât se presupune în mod obişnuit (pentru posibile explicaţii 
ale acestui fenomen, vezi Diamond, 2001). În loc ca prieteniile pasionale să fie puse pe 
acelaşi plan cu relaţiile romantice mai convenţionale cu persoane de acelaşi sex, ar trebui 
studiate trăsăturile distincte şi implicăţiile din perspectiva evoluţiei sociale ale fiecărui 
tip de relaţii, azâr în ceea ce-i priveşte pe tinerii aparţinând minorităţilor sexuale, cât şi 
pe tinerii heterosexuali. 

Concluzii : consideraţii asupra diversităţii tinerilor 
şi relaţiilor lor 


Poate că singura şi cea mai definitorie caracteristică “a relaţiilor intime ale tinerilor 
aparţinând minorităţilor sexuale o constituie faptul că nu au o singură caracteristică 
definitorie : tipurile de relaţii întâmplătoare, intime, platonice şi romantice pe care le au 
cu alţi tineri de acelaşi sex şi de sex opus sunt la fel de diverse ca înşişi tinerii. Prin 
urmare, îi avertizăm atât pe cercetători, cât şi pe susţinătorii tinerilor să renunţe la 
prejudecățile despre tipul de relaţii care îi reprezintă cel mai bine şi care sunt cele mai 
importante pentru minoritățile sexuale, în comparaţie cu tinerii heterosexuali. Dacă 


“sperăm să înţelegem modul în care homosexualitatea influenţează dezvoltarea socială şi 


sexuală a tinerilor, cercetătorii şi cei care oferă servicii de.consiliere trebuie să ia în 
considerare roate relaţiile unui tânăr ca fiind semnificative pentru evoluţia acestuia, nu 
doar pe cele care se încadrează foarte bine în categoriile culturale familiare. Acest lucru 
necesită o conştientizare sporită a trăsăturilor specifice care fac legătura şi distincţia 
dintre prieteniile romantice şi relaţiile romantice. De asemenea, trebuie să se acorde o 
atenţie sporită relaţiilor care încalcă graniţele convenţionale dintre „prieten” şi „iubit”, 
de la prieteniile strânse care implică şi contacte sexuale periodice până la ataşamentele 
pasionale care nu implică astfel de contacte. 

Atunci când se ia în considerare relevanţa unor astfel de experienţe în relaţii, atât 
pentru evoluţia identităţii sexuale, cât şi pentru evoluţia socială/sexuală generală, este 
foarte important să se ţină cont de faptul că experienţele din cadrul relaţiilor sunt 
întotdeauna integrate în contexte socioculturale şi interpersonale foarte specifice, iar 
aceste contexte trebuie analizate atent dacă. dorim să discernem cu acuratețe modul în 
care anumiţi tineri aparţinând minorităţilor sexuale trăiesc un ansamblu diferit de praguri 
ale evoluţiei, la vârste diferite şi cu implicaţii diferite, precum şi motivaţia acestui fapt. 
Astfel, dacă primele studii asupra tinerilor aparţinând minorităţilor sexuale puneau 
accentul pe aspectele comune ale experienţelor lor evolutive (în special pe aspecte 
comune care puteau fi atribuite experienţelor lor comune asociate cu stigmatizarea), în 
prezent, cercetătorii se confruntă cu sarcina mai dificilă de a identifica factorii multipli, 
interactivi care generează diversitatea căilor evolutive ale tinerilor. În această analiză, 
am evidenţiat contribuţia sexului şi a etniei la aceste căi evolutive, dar studiile viitoare 
vor releva, fără îndoială, o serie de factori esenţiali suplimentari cum ar fi personalitatea, 
stilul de ataşament, atitudinile şi aşteptările sexuale, încrederea în sine, autocontrolul, 
aptitudinile sociale şi chiar atractivitatea fizică. 

Totodată, studiile viitoare vor releva probabil importanţa interacțiunilor dintre aceste 
caracteristici personale şi diversele contexte de mediu/sociale cum ar fi relaţiile cu 
familia, cu comunitatea, statutul socioeconomic, accesul la educaţie, oportunităţile de a 


„găsi un serviciu şi accesul la informaţii despre sexualitate. Se remarcă faptul că aceste 


caracteristici menţionate mai sus şi contextele de mediu/situaţionale reprezintă de mult 
timp un obiect de studiu în ceea ce priveşte dezvoltarea socială şi sexuală a tinerilor 
heterosexuali (vezi, de exemplu, Feldman er al., 1995, Goodson, Evans şi Edmundson, 
1997; Udry, 1988), însă nu au fost investigate în mod aprofundat în contextul homosexuali- 
tăţii. Acest lucru pare să se schimbe, deoarece sunt disponibile informaţii tot mai multe 

şi de calitate mai bună despre adolescenţii aparţinând minorităţilor sexuale (de exemplu, 
vezi informaţiile reprezentative la nivel naţional despre tinerii care au atracţii homosexuale, 
raportate de French er al., 1996; Garofalo er al., 1998, 1999; Russell şi Joyner, în curs 
de apariţie ; Russell, Seif şi Truong, 2001). 

Totodată, aceste informaţii evidenţiază una dintre primele şi cele mai importante 
observaţii făcute în acest capitol: faptul că întreaga populaţie a tinerilor aparţinând 
minorităţilor sexuale include mult mai mulţi adolescenţi decât cei care se identifică drept 
lesbiene/gay/bisexuali. Mulţi adolescenţi trăiesc atracţii şi contacte sexuale homosexuale 
fără a se identifica drept lesbiene/gay/bisexuali, la fel cum lesbiene/gay/bisexuali 
declaraţi susţin că nu au simţit niciodată atracţii şi nu au avut contacte sexuale homosexuale 
în adolescenţă. Dacă vrem să descriem şi să explicăm cu acuratețe gradul în care 
homosexualitatea exercită o influenţă distinctă asupra evoluţiei sociale şi sexuale a 
adolescenților, trebuie să ne ferim să-i clasificăm în tipologii sexuale restrictive, ci să 
descriem şi să investigăm întreaga amploare în timp a dorințelor, afectelor şi comporta- 
mentelor lor homosexuale şi heterosexuale. 

Acest lucru este esenţial pentru o înţelegere aprofundată a unicităţii relaţiilor intime 
ale tinerilor aparţinând minorităţilor sexuale. După cum am observat, tinerii aparţinând 
minorităţilor sexuale sunt la fel de puternic motivaţi să-şi întemeieze legături romantice 
intime ca şi tinerii heterosexuali, dar se confruntă cu mai multe obstacole în acest 
proces. Stigmatizarea, în general, a homosexualității şi dificultatea de a identifica 
potenţiali parteneri romantici îngreunează trăirea experienţelor tipic adolescente ale 
flirtului, întâlnirilor şi îndrăgostirii de către mulţi tineri aparţinând minorităţilor sexuale. 
Totuşi, este clar că aceste handicapuri nu îi împiedică să-şi satisfacă nevoile intense de 
afecţiune fizică, securitate emoţională şi simplă companie care stau la baza rururor 
relaţiilor apropiate ale adolescenților. În loc să aibă legături romantice intime, tinerii 
aparţinând minorităţilor sexuale îşi dezvoltă adesea reţele unice de relaţii care le permit 
să-şi satisfacă în siguranţă diverse tipuri de nevoi prin intermediul unor legături sociale. 
Cercetătorii, clinicienii şi părinţii care încearcă să inţeleagă experienţele unice ale 
tinerilor aparţinând minorităţilor sexuale trebuie să recunoască importanţa acestor 
legături speciale. Deşi ele pun la îndoială multe presupuneri convenţionale cu privire la 
specificul afecțiunii intime şi parametrii homosexualității, contribuie la aprofundarea 
înţelegerii capacităţii tinerilor de a-şi construi legături satisfăcătoare, care le oferă 
sprijin, în vederea facilitării evoluţiei către etapa adultă. 

adolescente/adulte ale minorităţilor sexuale, cercetătorii ar trebui să explice discontinuităţile 
din experienţele lor evolutive. Acest articol pune sub semnul întrebării multe presupuneri 

persistă şi în prezent) şi articulează o viziune solidă cu privire la studile viitoare asupra aceste 
populaţii. | 

Diamond, L.M. (2000), „Passionate friendships among adolescent sexual-minority women”, 
Journal of Research on Adolescence, 10, pp. 191-209. 

Ani întregi, adolescentele implicate în prietenii pasionale, intense, cu persoane de acelaşi sex au. 
fost suspectate de lesbianism, fapt care reflectă presupunerea că intimitatea homosexuală 
emoţională şi fizică reprezintă două feţe ale aceleiaşi monede. Acest articol constituie o 
provocare la adresa aceste concepţii, aducând dovezi cu privire la faptul că, deşi multe tinere 
aparţinând minorităţilor sexuale îşi aduc aminte că au avut în adolescenţă prietenii pasionale 
cu persoane de acelaşi sex, multe nu au avut o componentă sexuală subiacentă. Articolul 
sugerează că cercetătorii conceptualizează „prieteniile pasionale” drept un tip unic de relaţii 
adolescentine şi iau în considerare aportul lor potenţial atât în evoluţia adolescenților aparţinând 
minorităţilor sexuale, cât şi în evoluţia tinerilor heterosexuali. 

Diamond, L.M. (2000), „Sexual identity, attractions, and behavior among young sexual-minority 
women Over a two-year period”, Developmental Psychology, 36, pp. 241-250. 

De obicei, tinerele aparţinând minorităţilor sexuale îşi aduc aminte de mai multe schimbări şi 
discontinuități ale traiectoriei identităţii lor sexuale, în comparaţie cu bărbaţii, dar interpretarea 
acestor experienţe a fost dificilă din cauza faptului că sunt întotdeauna rememorate „prea 
târziu”. Articolul prezintă informaţii obținute printr-un studiu de urmărire, după un interval de 
doi ani de la primul studiu prospectiv cu privire la adolescentele şi tinerele aparţinând 
minorităţilor sexuale. Descoperirile demonstrează că, deşi majoritatea atracţiilor sexuale 
resimţite de adolescente sunt destul de stabile, prevalența non-exclusivităţii în aceste atracţii 
generează o considerabilă fluctuaţie a etichetării identităţii lor sexuale, uncori chiar şi după 
mulţi ani de la prima dezvăluire a acesteia. 

Savin-Williams, R.C. (1988). „...And then 1 became gay” : Young men 's stories, Routledge, New 
York. 

Această carte prezintă experienţele din copilărie şi din adolescenţă ale unor adolescenţi şi tineri 
gay şi bisexuali, folosind interviul calitativ pentru a investiga tranziţiile şi momentele de 
cotitură din evoluţia identităţii lor sexuale şi semnificaţia personală a diverselor lor experienţe. 
Rezultatul oferă dovezi solide cu privire la faptul că nu există o traiectorie „prototip” a 
evoluţiei lesbienelor/homosexualilor/bisexualilor. Mai degrabă, patternul evolutiv al experienţelor 
din copilărie şi adolescenţă ale fiecărui tânăr este determinat de o mulţime de factori interactivi. 

Savin-Williams, R.C., Cohen, K.M. (ed). (1996), The Lives of Lesbians, Gays and Bisexuals : 
Children to Adults, Harcourt.Brace, Forth Worth, TX. 

Aceasta este, până acum, singura lucrare cuprinzătoare pe tema evoluţiei lesbienelor/homosexualilor/ 
bisexualilor. Se referă la întreaga durată a vieţii persoanelor aparţinând minorităţilor sexuale, 
de la copilărie şi până la vârsta adultă, şi cuprinde capitole dedicate unor subiecte care variază 
de la teoriile biologice legate de orientarea sexuală la „dezvăluirea în public”, la diferenţele 
dintre sexe şi între minoritățile etnice. Toate capitolele sunt semnate de experţi renumiţi în 
domeniul sexualităţii şi orientării sexuale. 

Weinbert, M.S., Williams, C.J., Pryor, D.W. (1994), Dual Attraction : Understanding Bisexuality, 
Oxford University Press, New York. 

Numeroase analize pe tema homosexualității nu recunosc existenţa bisexualilor, şi totuşi în prezent 
ştim că multe persoane aparţinând minorităţilor sexuale simt mai curând atracţii homosexuale 
non-exclusive decât exclusive. Deşi această carte se axează mai mult asupra adulţilor decât 
asupra adolescenților, ea constituie studiul cel mai amplu şi mai sistematic asupra bisexualităţii 
de până acum şi oferă informaţii esenţiale cu privire la diferenţele de gen, la aspecte ale 
evoluţiei şi cu privire la provocările deosebite cu care se confruntă bisexualii. 

Introducere şi consideraţii generale 


O perspectivă la nivel mondial asupra fertilităţii adolescentelor 


A fi însărcinată şi a naşte în timpul celei de-a doua decade a vieţii este un fapt întâlnit în multe 
țări, în timp ce în altele este foarte rar şi descurajat. Mai mult de jumătate dintre tinerele din 
Africa Sub-Sahariană şi Bangladesh au avut o naştere înainte de a împlini 18 ani, pe când în 
Japonia şi Coreea numai 1% (Alan Gutimacher Institute, 1998). Lăsând la o parte ţările în 
care calitatea de părinte la adolescente este acceptată, acest capitol este consacrat sarcinii şi 
naşterii la adolescente în societăţile în care astfel de evenimente sunt considerate premature, 
iar calitatea de părinte mai mult o problemă cu implicaţii vaste. Consecințele negative ale 
sarcinii la adolescente vor fi discutate pe larg, dar pentru a rezuma în câteva cuvinte acest 
subiect, spunem că maternitatea timpurie tinde să întrerupă perioada îndelungată a educaţiei 
şi instruirii necesare în societăţile dezvoltate pentru autosuficienţa adultului. Pruncii şi 
copiii născuţi de mame adolescente se vor confrunta cu dezavantaje cognitive, sociale şi 
economice. Maternitatea la adolescente impune de asemenea o povară financiară semnificativă 
asupra familiilor extinse şi societăţii, prin diferite forme de asistenţă publică. 

Folosind Statele Unite ca principal studiu de caz, acest capitol oferă un context 
istoric, prezintă tendinţele şi ratele sarcinii la adolescente, rezumă antecedentele şi 
consecinţele sarcinii la adolescente, analizează luarea deciziei de a rămâne însărcinată în 
adolescenţă şi rezultatele acestei hotărâri şi încheie prin descrierea programelor de 
prevenire/intervenţie şi a iniţiativelor politice 


Contextul istoric din Statele Unite 


Fetele şi tinerele din Statele Unite erau privite într-o manieră tradiţională, ca fiind 
inocente, activitatea sexuală înainte de căsătorie era interzisă, iar sarcina în afara 

căsătoriei era o declaraţie publică privind abaterea atât de la normele religioase, cât şi 
sociale (Nathanson, 1991). La începutul secolului XX, percepțiile sociale despre femei 
au început să se schimbe. Deoarece tot mai multe tinere îşi începeau viaţa sexuală înainte 
de căsătorie, presupunerea unei inocenţe intrinseci a fost înlocuită de o sexualitate 
intrinsecă (Nathanson, 1991). Scăderea vârstei de început al pubertăţii şi creşterea 
vârstei de căsătorie a însemnat că adolescenţii erau din punct de vedere fizic capabili de 
reproducere cu mult înainte de a fi pregătiţi să devină părinţi. Controlul social şi numărul 
căsătoriilor forţate au scăzut, iar atitudinile sociale au devenit mai permisive. Astăzi, 
sarcina la adolescente duce mai puţin la stigmatizare, iar politica s-a schimbat în Statele 
Unite, permițându-le tinerilor să facă sex, să utilizeze contracepţia, să facă avort, să 
nască şi să crească un copil în afara căsătoriei. 

Sarcina la adolescente nu a fost văzută ca o problemă de importanţă naţională în 
Statele Unite până în anii '70, fapt care este oarecum ironic, deoarece natalitatea în 
rândul adolescenților americani a fost mult mai ridicată în deceniile anterioare (Vinovskis, 
1988). Chiar dacă natalitatea adolescenților de 15-19 ani scade constant de la mai mult 
de 80 la mie în anii '50 la mai puţin de 60 la mie în 1983, atenţia s-a concentrat asupra 
creşterii numărului de relaţii sexuale înainte de căsătorie şi al naşterilor în afara căsătoriei. 
Deoarece naşterea timpurie în afara căsătoriei este legată de dependenţa de ajutoare 
suplimentare, s-a înregistrat o creştere a dezbaterilor naţionale centrate în jurul cheltuielilor 
făcute de guvern pentru programele sociale. La sfârşitul anilor '70 şi începutul anilor 
'80, noi percepții despre costurile sociale şi financiare ale sarcinii la adolescente au dat 
naştere la o preocupare naţională (AGI, 1994, Vinovskis, 1988). 

Există câteva motive pentru care s-a acordat o atenţie scăzută sarcinii la adolescente 
în Statele Unite înainte de anii '70. În secolul al XIX-lea, sarcina la adolescentele din 
America avea probabil o incidenţă mai mică deoarece menarha se producea mai târziu 
(în jurul vârstei de 14 sau 15 ani), iar tinerii care făceau sex înainte de căsătorie erau de 
asemenea mult mai puţini (AGI, 1994, Vinovskis, 1988). În cazul sarcinii nedorite era de 
asemenea mai simplu ca adolescenţii să se căsătorească (căsătoriile forţate) decât astăzi 
(Bachu, 1999). Recunoaşterea treptată a adolescenţei ca etapă diferită de copilărie şi 
maturitate a dus şi ea la creşterea preocupării în legătură cu Ape paria adolescenților, 
inclusiv sarcina la adolescente. 


Conceptele-cheie 


Termenii sarcină, naştere şi părinte la adolescente sunt folosiţi uneori în mod interşanjabil 
(şi imprecis), dar aceste concepte trebuie să fie diferenţiate. Naşterea este consecinţa cea 
mai comună a sarcinii adolescentelor în Statele Unite (aproximativ 55%), dar sarcinile 
acestora sfârşesc de asemenea prin avorturi (aproximativ 14%) şi naşteri înainte de 
vreme (aproximativ 30%). Mai clar, componentele sarcinii la adolescente pot fi prezentate 
ca 0 ecuaţie: 


SARCINA LA ADOLESCENTE = AVORT + NAŞTERE ÎNAINTE DE VREME + 
NAŞTEREA UNUI COPIL VIU | 

Figura 20.1. Rara sarcinii, naşterii şi avortului la femei cu vârste cuprinse între 15 şi 19 ani în 
Statele Unite, între 1972 şi 2000 (date preluate după Henshaw, 2001, şi Moore er al., 2001) 


Naşterea unui copil mort survine uneori în caz de avort. Maternitatea la adolescente 
apare dacă sarcina are ca rezultat naşterea şi dacă tinerii părinţi îşi asumă responsabilităţile 


Rata sarcinii la adolescente şi tendinţele 


După o creştere de 20 de ani a numărului de sarcini la adolescente, s-au înregistrat 
descreşteri semnificative ale ratei sarcinii, natalității şi avortului din 1991 (vezi figura 20.1). 
În general, rata Sarcinii s-a micşorat cu 19% din 1991, ajungând la nivelul cel mai scăzut 
din 1973 (AGI, 1999). În mod similar, rata naşterilor din 2000 de 48,7 naşteri la 1.000 
de femei cu vârste cuprinse între 15 şi 19 ani indică o nouă scădere. Aceste diminuări au 
avut loc la toate grupurile rasiale/etnice (Moore et al., 1999). Deoarece natalitatea la 
adolescente a scăzut odată cu rata sarcinii şi avortului, modificările înregistrate în rata 
avortului nu au explicat descreşterile numărului de naşteri (Moore er al., 1999). 

În ciuda recentelor scăderi, rata sarcinii şi cea a naşterii rămân mai mari în Statele 
Unite decât în toate celelalte țări industrializate din Vest şi sunt la acelaşi nivel cu cele 
mai ridicate rate din toate ţările dezvoltate (Singh şi Darroch, 2000). Aproximativ 10% 
dintre femeile cu vârste cuprinse între 15 şi 19 ani rămân însărcinate. în fiecare an în 

Statele Unite. Proporția este de două ori mai mare la tinerele aflate în stadiul adolescenţei 


prelungite (15,3% pentru 18-19 ani, 6,2% pentru 15-17 ani) (AGI, 1999). Proporția | 


cumulată a adolescentelor însărcinate creşte odată cu vârsta, astfel încât, înaintea 
împlinirii a 20 de ani, peste 40% dintre tinerele americane sunt însărcinate (AGI, 1986). 
Deşi natalitatea şi sarcina la adolescente au scăzut în ultimele decenii, naşterea în afara 
căsătoriei a crescut dramatic între anii '70 şi '90, ajungând la 80%. 

Cercetarea ştiinţifică sugerează două motive principale pentru scăderile recente ale ratei 
sarcinii la adolescente : mai puţini adolescenţi sunt angajaţi în relaţii sexuale şi mai mulţi 
adolescenţi care sunt activi din punct de vedere sexual folosesc anticoncepţionale. Datele 
rezultate din National Survey of Adolescent Males (Sonenstein et al. 1998) au indicat faptul 
că procentul băieţilor de 15-19 ani care au avut relaţii sexuale a fost mai mic în 1995 (55%) 
decât în 1988 (60%). Alte analize ale datelor la nivel naţional (AGI, 1999; Hogan, Sun şi 
Cornwell, 2000 ; Kaufmann et al. 1998) raportează scăderi mai mici ale numărului tinerelor 
de 15-19 ani care au avut relaţii sexuale între 1988 şi 1995. Utilizarea prezervativelor, în 
special la primul raport sexual, a crescut puternic în anii '80 şi '90, iar tinerii activi din punct 
de vedere sexual folosesc de asemenea metode anticoncepţionale mai eficiente, ca, de 
exemplu, implanturi anticoncepţionale şi injectabile (Piccinino şi Mosher, 1998). Scăderea 
numărului de relaţii sexuale la adolescenţi şi creşterea folosirii anticoncepţionalelor au 
durat până la sfârşitul anilor '90. Analizele indică atât o scădere a numărului relaţiilor 
sexuale la tineri, cât şi o utilizare mai bună a anticoncepţionalelor, fapt ce a contribuit la 
reducerea apariţiei sarcinii la adolescente (Sawhill şi Flanigan, 2000; Hogan er al., 2000). 


Rezumat i 


În Statele Unite, sarcina şi naşterea la adolescente sunt considerate premature şi pot avea 
implicaţii negative pe termen lung atât pentru familii, cât şi pentru societate. Percepţiile 
sociale ale sarcinii la adolescente au fost influențate de schimbarea perspectivei despre 
adolescenţă, declanşarea pubertăţii la tinere şi cheltuielile guvernului pentru programele 
sociale. Spre sfârşitul anilor '70 şi '80, atenţia publică s-a concentrat asupra cheltuielilor 
financiare şi sociale asociate cu naşterea la adolescentele necăsătorite, ceea ce a dus la 

recunoaşterea faptului că sarcina la adolescente este o problemă socială semnificativă.” 
80% dintre sarcinile tinerelor sunt nedorite, iar 80% dintre naşteri sunt în afara căsătoriei. 

În ciuda scăderilor recente la toate grupurile rasiale/etnice ale ratei sarcinii, naşterii şi 

avortului la adolescente, în Statele Unite se înregistrează cea mai ridicată rată a sarcinii 

şi naşterii în rândul adolescentelor din Vestul industrializat. Ultimele scăderi ale ratei 

sarcinii şi naşterii au fost atribuite atât scăderii numărului de relaţii sexuale ]a tineri, cât 

şi creşterii folosirii anticoncepţionalelor de către tinerii activi sexual. 


Antecedentele sarcinii la adolescente 


Factorii determinanţi ai sarcinii în adolescenţă sunt relaţiile sexuale şi folosirea anticon- 
cepţionalelor. Prin urmare, cercetările în legătură cu sarcina tinerelor au utilizat adesea 
relaţiile sexuale (de exemplu, vârsta începerii vieţii sexuale, frecvenţa relaţiilor sexuale, 

numărul de parteneri) sau folosirea anticoncepţionalelor (de exemplu, folosirea acestora 
la primul sau la ultimul raport sexual, consecvenţa utilizării lor) pentru a determina 
riscul apariţiei sarcinii în adolescenţă. Antecedentele acestui risc sunt prezentate în 
continuare, de la influenţele individuale, familiale şi până la cele contextuale. 


Influențele individuale 


Majoritatea cercetărilor în ceea ce priveşte sarcina la adolescente şi-au îndreptat atenţia 
asupra factorilor de mediu/contextuali, dar unii cercetători au studiat contribuţiile 
genetice şi biologice. Au apărut astfel trei arii de investigare: 


1. O concentrare asupra geneticii şi eredității. 
„2. Nivelele hormonale referitoare la comportamente şi motivaţia sexuală. 
3. Rolul apariţiei premature a pubertăţii. 


Ceideatotii au raportat corelaţii între vârsta primei menarhe a mamei, fiicei şi surorii 
(Garn, 1980; Mott er al., 1996; Newcomer şi Udry, 1984) şi au observat că vârsta 
timpurie a mamelor la primul raport sexual indică faptul că fiii şi fiicele vor avea relaţii 
sexuale înaintea împlinirii vârstei de 14 ani (Mott er al., 1996). Modelele genetice compor- 
tamentale ale vârstei primului raport sexual sunt prezise de influenţele mediului diferit, 
comun şi genetice, care indică faptul că influenţele genetice explică unele schimbări atât 
în debutul primului raport sexual timpuriu, cât şi în cel întârziat (Rodgers, Rowe şi 
Buster, 1999). În rândul perechilor albe de sex opus s-a descoperit că eredităţile stabilesc 
vârsta primului raport sexual. A fost raportată de asemenea o corelaţie între genele 
receptoare de dopamină şi vârsta primului raport sexual (Miller er al., 1999). 

Cercetarea făcută de Udry er al. (Udry, Talbert şi Morris, 1986; Udry, 1988) a 
demonstrat că nivelul de testosteron este asociat cu motivaţia şi comportamentul sexual 
al tinerilor. În acest sens există puţine dovezi, dar schimbările nivelelor de testosteron la 
băieţi le afectează direct comportamentul sexual pe o perioadă de peste trei ani; 
dezvoitarea pubertară a fost un predictor mult mai puternic al comportamentului şi 
ideaţiei sexuale decât schimbările nivelelor de testosteron (Halpern er al., 1993). 

Câţiva cercetători au observat o legătură între dezvoltarea pubertară timpurie, vârsta 
primului raport sexual şi comportamentul sexual ulterior al adolescentului şi sarcină 
(Flannery, Rowe şi Gulley, 1993; Zabin er al., 1986). Halpern et al. (1993) a raportat 
că dezvoltarea pubertară timpurie a fost un predictor semnificativ al trecerii adolescenţior 
de sex masculin la relaţii sexuale, iar rata riscului a fost de aproximativ două ori mai 
mare pentru maturizarea timpurie vs maturizarea întârziată a băieţilor. Miller er al. 
(1998) au raportat de asemenea că dezvoltarea timpurie referitoare la congeneri este în 
corelaţie cu un nivel mai înalt al comportamentului sexual doi ani mai târziu. Atât teoria, 
cât şi rezultatele cercetării sugerează faptul că dezvoltarea pubertară timpurie este asociată 
cu experienţe timpurii în relaţiile intime, inclusiv cu o implicare sexuală cu un număr 
mai mare de parteneri şi o probabilitate mai ridicată a sarcinii la adolescente (AGI, 1994). 

Influențele familiale 


Influențele familiei asupra riscului sarcinii la adolescente includ transmiterea biologică 
sau ereditară a potenţialelor caracteristici individuale importante deja descrise, trăsăturile 
de familie contextuale şi structurale (de exemplu, educaţia părinţilor, statutul marital, 

numărul de fraţi) şi procesele familiale sau practicile de părinte (de exemplu, susţinerea, 

controlul sau supervizarea adolescenților). Câteva studii au analizat variabila dependenţă 
a tinerelor care au fost însărcinate ori au avut o sarcină, dar cele mai multe cercetări au 
asociat variabilele care ţin de familie factorilor determinanţi iii ia — raportul sexual şi 
comportamentul pentru prevenirea sarcinii. 


Relaţia părinte-copil. Mulţi cercetători au investigat relaţia dintre riscul apariţiei sarcinii 
la adolescente şi variabilele familiale, ca, de exemplu, căldura părintească, sprijinul, 
apropierea dintre părinte şi copil, precum şi ataşamentul copilului faţă de părinţi (vezi 
tabelul 1 din analiza cercetării făcute timp de 20 de ani de Miller, Benson şi Galbraith, 2001). 
Există o unitate între aceste studii, dar puţine arată că apropierea dintre părinte şi copil 
este asociată cu riscul redus de sarcină în rândul adolescentelor care rămân abstinente, 
amână relaţiile sexuale, au mai puţini parteneri sexuali sau folosesc metode contraceptive 
în mod constant. De exemplu, cercetătorii au susţinut că apropierea faţă de mamă este 
legată de amânarea relaţiilor sexuale ale fiicei şi fiului (Jaccard, Dittus şi Gordon, 1996 ; 
Weinstein şi Thornton, 1989), precum şi de folosirea metodelor contraceptive de către 
adolescenţii de ambele sexe activi din punct de vedere sexual (Jaccard, Dittus şi Gordon, 1996). 

Majoritatea dovezilor arată că supravegherea, monitorizarea copiilor de către părinţi 
(Miller, Benson şi: Galbraith, 2001, tabelul 2) este de asemenea legată de comportamentul 
sexual al adolescenților prin faptul că ar scădea riscul apariţiei sarcinii (neavând relaţii 
sexuale, un debut sexual mai târziu sau parteneri sexuali mai puţini). O posibilă explicaţie 
pentru puţinele descoperiri contrarii este aceea că supravegherea parentală este multi- 
dimensională şi asociată cu rezultate negative, în rândul adolescenților, dacă este excesivă 
sau coercitivă (Barber, 1996; Gray şi Steinberg, 1999). Dorius şi Barber (1998) şi 
Upchurch et al. (1999) au relatat că un control maternal intruziv a fost asociat cu vârsta 
timpurie a primului raport sexual, iar Rodgers (1999) a constatat că supravegherea psihologică 
„parentală este corelată cu un comportament de risc ridicat printre fiicele active din punct 
de vedere sexual. În general, totuşi, controlul parental şi monitorizarea directă reduc 
riscul apariţiei sarcinii în rândul adolescentelor, iar aceasta se întâmplă, indirect, prin 
consumul mai scăzut de alcool şi droguri şi mai puţine asocieri cu congenerii de risc. 

Asocierile dintre comunicarea părinte-copil şi riscul apariţiei sarcinii la adolescente 
au fost cercetate în mai mult de 30 de studii (vezi Miller, Benson şi Galbraith, 2001, 
tabelul 3). Rezultatele sunt discrepante ; nu există un efect simplu, direct. Câteva 
probleme importante fac dificilă înţelegerea asocierii dintre comunicarea părinte-copil şi 
riscul apariţiei sarcinii la adolescente (Jaccard, Dittus şi Litardo, 1999). Una dintre 
acestea este ordinea temporală/succesiunea temporală ; comunicarea părinte-copil afectează 
comportamentul adolescenților sau "viceversa? Conţinutul comunicării părinte-copil, 
frecvenţa şi calitatea variază de asemenea în mare măsură, iar asocierile dintre comunicarea 
părinte-adolescent şi comportamentul sexual al adolescentului sunt moderate de valorile 
morale ale părinţilor. Cercetări recente (Jaccard, Dittus şi Litardo, 1996; Luster Şi 

Small, 1997; Miller er al., 1998, 1999) au demonstrat că valorile sexuale ale părinţilor, 
în combinaţie cu comunicarea părinte-copil, au un efect important asupra experienţei 
sexuale a adolescenților. 

Unele studii recente au identificat mecanisme de mediere, reprezentate în figura | 
„20.2, care ar putea ajuta la explicarea modului în care relaţia dintre părinte şi copil (în 
special apropierea şi supravegherea) influenţează riscul apariţiei sarcinii la adolescente. 


Variabilele relaţiei Variabilele de mediere 
familiale 


e Legătura dintre părinte şi copil|e Valorile şi intenţiile 
(apropiere, căldură) sexuale ale adolescentelor 

e Regulile părinţilor, e Activităţile prosociale 
comportament de control 
(monitorizare, supraveghere) 


e Controlul psihologic exagerat 
al părinţilor (intruziv) 
Comunicarea dintre părinte şi 
copil (când părinţii nu sunt de 
acord cu faptul că adolescentul 
are relaţii sexuale/relaţii 
sexuale neprotejate) 


Variabilele riscului apariţiei 
sarcinii la adolescente 


A întreţinut relaţii sexuale 


e Debutul timpuriu al 
relaţiilor sexuale 


e Frecvența relaţiilor sexuale 
e: Numărul de parteneri sexuali 
e Metodele contraceptive 


folosite la primul contact 
sexual 


e Folosirea recentă a 
contracepţiei 


e Modul constant de utilizare 
a metodelor contraceptive 


e Autoconstrângerea 


e Consumul de 
alcool/droguri 


e Depresia 


e Asocierile cu congenerii 
de risc 


e Întâlnirile 
timpurii/continue 


De exemplu, apropierea dintre părinte şi copil este asociată cu : atitudinile tinerilor 
în ceea ce priveşte sexul, sentimentele de depresie, controlul motivaţiei, activităţile 
prosociale şi academice, folosirea de substanţe şi legătura cu congenerii activi sexual, 
toate acestea fiind raportate la comportamentul sexual al adolescenților şi la sarcină. 
Câţiva cercetători (Benda şi DiBlasio, 1991 ; Feldman şi Brown, 1993; Whitbeck eral., 
1992) au sugerat că o lipsă a apropierii în relaţia dintre părinte şi copil creşte influenţa 
negativă a congenerilor. Într-un studiu longitudinal (Scaramella et al., 1998), s-a arătat 
că efectele căldurii parentale şi implicării în clasa a VIl-a influenţează graviditatea la 
adolescentele din clasa a XII-a prin mecanismele de intervenţie, ca, de exemplu, afilieri 
Ja congeneri cu un comportament antisocial, folosirea de substanţe, delincvenţa şi 
competenţa academică. Aşa cum a fost descrisă în figura 20.2, implicarea părinte-copil 
poate reduce” indirect comportamentul sexual al tinerilor, prin insuflarea valorilor, 
asigurându-le oportunităţi de a-şi dezvolta abilităţile prosociale şi de a dobândi un simţ 
al competenţei şi al valorii (Ramirez-Valles, Zimmerman şi Newcomb, 1998). 


Efectele combinate ale dimensiunii relaţiei părinte-adolescent. Destul de puţine 
cercetări au fost concepute să testeze simultan cum anume influenţează dimensiunile 
multiple ale relaţiei părinte-copil riscul apariţiei sarcinii la adolescente. „Valorile familiei” 
(Luster şi Small, 1997), pentru a preveni sarcina la adolescente, pot fi privite ca 
incluzând nu numai dezaprobarea părintească a sexului între adolescenţi (sau a sexului 
neprotejat), ci şi o relaţie de susţinere părinte-adolescent (strânsă) şi o monitorizare 
corespunzătoare (reglementare) a activităţilor tinerilor. Câţiva cercetători (Jaccard, 
Dittus şi Gordon, 1996) au susţinut că atitudinile şi valorile părinţilor despre sex Şi 
sarcină influenţează puternic riscul apariţiei sarcinii la adolescente. Valorile părinţilor, 
transmise copiilor pentru a evita sarcina (fie prin abstinenţă sexuală, fie prin folosirea 

anticoncepţionalelor), sunt cel mai eficiente când părinţii au o relaţie apropiată (strânsă) | 
cu aceştia (Jaccard, Dittus şi Gordon, 1998; Weinstein şi Thornton, 1989). 


- Inflenţele contextuale ale familiei. Structura familiei asigură un context propriu, 
deoarece copiii de obicei cresc având relaţii foarte importante cu unul sau cu ambii 
părinţi biologici, respectiv cu fraţii. Referitor la statutul marital al părinţilor, cercetările 
demonstrează că adolescenţii crescuţi de un singur părinte sau de un părinte divorţat au 
relaţii sexuale de la vârste mai mici (vezi Lammers et a/., 2000; Miller, Benson şi 
Galbraith, 2001). Câţiva cercetători au demonstrat că părinţii singuri sau divorţaţi au 
atitudini sexuale mai permisive (Thornton şi Camburn, 1987), supraveghează copiii mai 
puţin şi chiar le aranjează întâlnirile (Whitbeck, Simons şi Kao, 1994). Aceşti factori 
ajută la explicarea motivului pentru care adolescentele din unele familii cu un singur 
părinte sunt supuse unui risc sporit de a rămâne însărcinate. Faptul de a avea fraţi mai 
mari este asociat de asemenea cu un risc al apariţiei sarcinii mai ridicat dacă aceştia au 
avut relaţii sexuale şi dacă surorile mai mari au avut o sarcină ori au născut în adolescenţă 
(East, 1996a, 1996b, 1998; East şi Kiernan, 2001). În numeroase studii recente, 
cercetătorii au descoperit că experienţele traumatice, în special cele care implică abuzul 
sexual, sunt asociate cu un risc mai ridicat al apariţiei sarcinii, prin debutul timpuriu al 
relaţiilor sexuale benevole şi prin folosirea inconsecventă a anticoncepţionalelor (vezi 
Browning şi Laumann, 1997; Miller, Benson şi Galbraith, 2001, tabelul 9). 


Influențele congenerilor. La început, cercetătorii au crezut că asemănările izbitoare 
dintre prietenii tinerilor erau determinate în mod firesc de presiunile congenerilor, dar 
studiile au demonstrat că adolescenţii se împrietenesc cu cei care au atitudini, credinţe 
şi dorinţe similare (Aloise-Young, Graham şi Hansen, 1994; Ennett şi Bauman, 1994). 
Congenerii încă mai sunt acuzaţi de părinţi şi de o mare parte a societăţii pentru că 
exercită presiuni negative, dar într-o analiză recentă, Brown şi Theobald (1999) au dedus 
că această stereotipie negativă a presiunii congenerilor este simplificată exagerat. Prietenii 
adesea se sprijină unul pe altul în eforturile lor de a lua decizii sigure şi precaute în ceea 
ce priveşte comportamentul sexual! riscant vs responsabil (Bearman şi Bruckner, 1999). 
Aşadar, tinerii sunt afectaţi de influenţa şi presiunea congenerilor, dar ele nu sunt atât de 
mari sau de negative pe Cât s-a presupus. Alegerea unui grup de prieteni şi conformarea 
la comportamentele lor pentru a fi prieteni adevăraţi explică de ce adolescenţii 
împărtăşesc atât de multe comportamente similare, riscante sau nu. 

Ei se confruntă cu patru tipuri de influenţe din partea congenerilor lor, care îi pot 
încuraja sau nu către un comportament riscant. Presiunea congenerilor, cea mai cunoscută 
formă de influenţă, pare a fi mai pregnantă printre cunoştinţe decât printre prietenii 
apropiaţi. Într-un singur studiu (Lightfoot, 1997), 85% dintre adolescenţi au declarat că 
ar fi mai tentaţi să se implice în relaţii noi şi riscante cu cunoştinţele, şi nu cu prietenii 
apropiaţi. Bearman şi Bruckner (1999) au relevat de asemenea că este mult mai probabil 
ca un grup mai mare de prieteni să influenţeze activitatea sexuală şi sarcina timpurie 
decât ar face-o prietenii mai apropiaţi. În mod obişnuit, băieţii sunt supuşi unei presiuni 
mai mari din partea congenerilor pentru a începe viaţa sexuală, în timp ce fetele sunt 
încurajate să aştepte până la căsătorie (De Gaston, Weed şi Jensen, 1996; Brown, 1982). 

Acţiunea de modelare din partea congenerilor, un al doilea tip de influenţă în ceea ce 
priveşte sexualitatea şi sarcina, a fost dificil de studiat, întrucât sexualitatea şi sarcina 
sunt preocupări intime. Eder (1993a) a decris lecţiile jucăuşe de învăţare în grupuri mici 

de adolescente, pe măsură ce acestea abordează şi flirtează cu băieţii doriţi din şcoală. 
Aşa cum s-a remarcat înainte, cercetătorii au stabilit o legătură între riscul de a începe 
mai devreme viaţa sexuală şi sarcina timpurie în cazul preadolescenţilor care locuiesc 
impreună cu adolescenţii care sunt activi sexual sau cu surori însărcinate (Cox, Emans - 
„şi Bithoney, 1993; East, 1996). Televiziunea reprezintă o altă potenţială sursă de 
modelare a sexualităţii adolescenților şi de a-i determina să se comporte într-un anume 
fel în situaţii intime (Children Now and the Kaiser Family Foundation, 1996). 

- Un al treilea tip de influenţă se referă la comportamentul obişnuit şi la aşteptările 
adolescenților pe care aceştia trebuie să le confirme pentru a fi aceptaţi de prieteni. 
Percepţiile adolescenților în legătură cu viaţa sexuală a congenerilor a fost puternic 


asociată cu relaţiile sexuale ulterioare ale acestora (Furstenberg er al., 1987; Kinsman . - 


et al., 1998; Miller er al., 1997). Atitudinile pozitive ale prietenilor în ceea ce priveşte 
relaţiile sexuale au fost asociate cu atitudinile pozitive ale adolescenților în legătură cu 
acest subiect şi cu comportamentul lor sexual actual (Treboux şi Busch-Rossnagel, 
1995). Dimpotrivă, faptul de a avea prieteni cu aşteptări educaţionale mari şi cu note 
bune duce la şanse scăzute de a se înregistra sarcini la vârste fragede (Bearman şi 
Bruckner, 1999; Kasen, Cohen şi Brook, 1998). 

Al patrulea, oportunităţile de structurare ale perioadei, se referă la crearea ocaziilor 
de a se implica în relaţii sexuale. Băieţii care nu au avut contacte sexuale acuză lipsa 
ocaziilor ca principală cauză (Brown şi Theobald, 1999). În grupuri, se practică întâlnirile 
de la vârste fragede şi este mult mai probabil ca adolescenţii să aibă activităţi sexuale de 
timpuriu (Dorius, Heaton şi Steffen, 1993; Miller et al., 1997). 

Unele grupuri par să aibă o influenţă deosebită ca urmare a relaţiilor sexuale la vârsta 
adolescenţei, legată de popularitate şi creşterea de statut. În ceea ce priveşte „fotbaliştii” 
şi alte grupuri de succes, s-a raportat o activitate sexuală mai intensă decât la adolescenţii 

catalogaţi drept „deştepţi” sau „mediocri” (Kinsman er al., 1998; Dolcini, 1997). În 
unele grupuri ar putea exista mai multe ocazii pentru activităţi sexuale, întrucât adolescenţii 
populari sunt invitaţi mai des la evenimente sociale şi atrag parteneri mult mai uşor decât 
tinerii „obişnuiţi” (Kinney, 1993). Nu toate dovezile susţin ipoteza riscului crecut printre 
tinerii cei mai populari, totuşi (Bearman şi Bruckner, 1999) s-a descoperit că fetele din 

„grupul conducător” aveau mai puţin de 50% şanse de a rămâne însărcinate în adolescenţă. 

Un alt aspect al influeriţei congenerilor se referă la modul în care adolescenţii gestionează 
influenţele pe care le primesc de la congeneri şi de la părinţi. Există dovezi ale unei 
relaţii de opoziţie între anturaj şi părinţi, anturajul fiind văzut ca o influenţă negativă, iar 
părinţii ca una pozitivă (Hirschi, 1969). Când relaţiile cu părinţii sunt puternice, efectele 
negative ale congenerilor sunt mici (Warr, 1993; Benda şi DiBlasio, 1991). Cercetările 
longitudinale complexe sugerează că părinţii nepotriviţi pot împinge de fapt la o asociere cu 
congenerii ce au comportamente necorespunzătoare, după cum s-a prezentat în figura 20.2 
(Dishion et al., 1995; Farrell şi White, 1998; Scaramella et al., 1998). 


Cartierul 


Rolul caracteristicilor comunităţii în apariţia sarcinii la adolescente începe cu un context 
social care încurajează sau interzice o diversitate de comportamente la adolescenţi 
(Brewster, Billy şi Grady, 1993). Acest context nu este limitat la serviciilor de control al 

reproducerii, ca, de exemplu, clinicile de control al natalității, ci include condiţii sociale, 
economice şi educative care le oferă sau le respinge adolescenților oportunităţile de a | 
dobândi statutul de adult dorit. 

- Printre condiţiile cele mai importante se numără caracteristicile socioeconomice ale 
comunităţii. Statutul socioeconomic al comunităţii (SES), definit de locuinţă, nivelul 
venitului şi al sărăciei, precum şi nivelul de realizare educativă, s-a dovedit că influenţează 
în mod egal fetele şi băieţii (Billy, Brewster şi Grady, 1994; Ku, Sonenstein şi Pleck, 
1993). Şomajul ridicat în cartier este un predictor consistent al probabilității de paternitate 
adolescentină (în special printre adolescenţii negri) şi are o influenţă nefastă asupra 
adolescentelor. În comunităţile care oferă puţine oportunităţi de angajare, adolescentele se 
arată a fi mai puţin motivate să întârzie trecerea la activitatea sexuală. În opoziţie, 
resursele economice crescute şi modelele de rol pozitiv feminine scad aceste efecte 
negative (Brewster, 1994b ; Upchurch er a/., 1999). 

Caracteristicile comunităţii modelează şi întăresc limitele normative ale comportamentului 
acceptabil : direct, prin anumite interziceri, iar indirect, prin diferite instituţii sociale, 
religioase, economice şi politice. De exemplu, în majoritatea analizelor, religiozitatea 
adolescentelor are o influenţă preventivă, pozitivă asupra apariţiei sarcinii (Billy, Brewster 
şi Grady, 1994; Thornton şi Camburn, 1987). Dezorganizarea socială promovează 
riscul apariţiei sarcinii la adolescente prin rata din ce în ce mai mare a activităţii sexuale 
a tinerelor (Lauritsen, 1994; Billy, Brewster şi Grady, 1994). Influențele sociale pot lua 
de asemenea forma monitorizării pozitive a cartierului. Rata apariţiei sarcinii la adolescente 
pare să fie mai scăzută în comunităţile în care adulţii care nu sunt părinţi au un rol activ 
în bunăstarea adolescenților din cartier (Small şi Luster, 1994). 


Rasa/etnia şi statutul socioeconomic 


Sarcina la vârsta adolescenţei şi natalitatea variază foarte mult la grupurile rasiale/etnice 
din Statele Unite (Ventura er al., 1999). Tinerii afro-americani au avut cea mai ridicată 
natalitate la mijlocul anilor '90, aproape dublă faţă de media naţională pentru toate rasele 
(112 vs 60 la mia de femei în vârstă de 15-19 ani), având în vedere că tinerii insulari 
asiatici/din Pacific au avut o rată mai mică de jumătate din media natalității (26 vs 60 la 
mie). Natalitatea printre tinerii în vârstă de 15-19 ani scade pentru toate grupurile 
rasiale/entice în anii '90, dar în acest timp natalitatea tinerilor hispanici a depăşit rata 
afro-americanilor. Diferenţele de natalitate dintre grupurile rasiale/entice se vor menţine 
până în 2050 (Day, 1996). La sfârşitul anilor '90, rata sarcinii la afro-americance şi 
hispanice a fost de aproximativ două ori'mai ridicată decât a femeilor albe non-hispanice, 
în vârstă de 15-19 ani (AGI, 1999). | 

Nu există explicaţii general acceptate pentru diferenţele rasiale/etnice în ceea ce 
priveşte sarcina şi natalitatea, dar SES-ul scăzut al unor grupuri rasiale/etnice a fost 
asociat cu sarcina şi naşterea la adolescente. Brewster (1994a) a descoperit că tinerii 
afro-americani din cartierele urbane sărace îşi vor începe viaţa sexuală la o vârstă mai 
mică decât albii şi este puţin probabil că vor folosi anticoncepţionale. Cu toate acestea, 
East (1998) a relatat că normele culturale specifice vârstei explică mai bine activitatea 
sexuală timpurie şi naşterea la tinerele necăsătorite decât SES-ul sau contextul familial ; 

Furstenberg et al. (1987) a descoperit de asemenea o susţinere mai mare pentru o 
explicaţie culturală a relaţiilor sexuale între adolescenţi decât pentru SES. Unele culturi 
pot sprijini o atitudine mai tolerantă faţă de naşterea la adolescente, mizând mai puţin pe 
o atitudine de intimidare a activităţii sexuale neprotejate la vârste mici. East (1998) a. 
relatat că adolescenţii hispanici doresc să treacă rapid şi de timpuriu la relaţii sexuale, 
căsătorie şi naştere, spre deosebire de adolescenţii asiatici. Sanchez (1997) a explicat că 
un context normativ cultural hispanic nu permite fetelor să facă sex înainte de căsătorie, 
dar băieţilor li se permite o libertate sexuală mai mare. Sarcina la adolescentele hispanice 
ar putea decurge din negarea situaţiei: dacă nu fac sex, nu au nevoie de măsuri 
anticoncepţionale. Chiar dacă familiile din Asia de Sud-Est au venituri relativ mici, au 
aspirații înalte în ceea ce priveşte ocupaţia şi educaţia copiilor ; dimpotrivă, adolescenţii . 
hispanici au expectaţii scăzute legate de ocupaţie şi educaţie. Accentul pus asupra 
succesului carierei şi viitorului educativ al copiilor ar putea explica parţial natalitatea 
diferită în aceste grupuri (Allen şi Mitchell, 1998). Printre grupurile cu expectaţii 
scăzute în ceea ce priveşte cariera şi realizările educative, tinerii părinţi furnizează 
imediat un sens al scopului (Burton, 1990; Geronimus, 1992). 

Sărăcia influenţează apariţia sarcinii adolescentelor şi de obicei părinţii adolescenţi, dar 
nu întotdeauna, au drept rezultat un SES mai scăzut (Maynard, 1996). Femeile afro-americane 
şi hispanice trăiesc mai ales în cartierele sărace, cu sisteme şcolare care contribuie la 
expectaţii scăzute în ceea ce priveşte cariera şi educaţia. Deşi aceste contexte culturale 
diferite nu pot determina sărăcia sau apariţia sarcinii adolescentelor, ele sunt legate 
(Furstenberg, şi Brooks-Gunn, 1986; Upchurch şi McCarthy, 1990). Analizele recente 
sugerează că aproximativ două treimi din diferenţa rasială asupra riscului apariţiei unei 
naşteri înainte de căsătorie poate fi explicată de calitatea cartierului (South şi Baumer, 2000). 

Naşterea la vârsta adolescenţei poate fi în strânsă legătură cu expectaţiile scăzute la 
unele grupuri rasiale/etnice, spre deosebire de sărăcie, renunţarea la şcoală sau oportunităţile 
unui loc de muncă în cartier. Renunţarea la şcoală precedă multe sarcini la vârsta 
adolescenţei (Fergusson şi Woodward, 2000), dar majoritatea adolescentelor care au 
rămas însărcinate au absolvit, în cele din urmă, liceul (Furstenberg şi Brooks-Gunn, 
1986: Olsen şi Farkas, 1989; Upchurch şi McCarthy, 1990). Un context cultural al 
sărăciei, şcolilor precare din punct de vedere material şi joburilor plătite prost pare să 
favorizeze prefigurarea unor posibilităţi viitoare limitate. Naşterea în adolescenţă poate 
reprezenta o ameninţare pentru oportunităţile viitoare ale adolescentelor din cartierele şi 
familiile sărace. Pentru adolescentele sărace, naşterea poate contribui la creşterea condiţiei 
sociale şi la apariţia unei stime de sine crescute, asociate cu calitatea de părinte, în timp 
ce existența unui copil poate fi văzută ca o cale de a reduce circumstanţele stresante, 
devenind eligibile pentru a primi ajutoare sociale. 


Rezumat 


Cercetătorii care au studiat sarcina la adolescente au considerat adesea variabile ca 
raporturile sexuale şi folosirea anticoncepţionalelor drept indicatori ai riscului de sarcină 
la adolescente. Aceste comportamente sunt afectate de largi influenţe contextuale, individuale 
şi familiale. Contribuțiile individuale la riscul apariţiei sarcinii la adolescente includ 

influenţele genetice şi ereditare ; nivelele hormonale sunt asociate cu comportamentele 
şi motivaţia sexuală, precum şi cu dezvoltarea pubertară timpurie. Influențele familiei 
asupra riscului apariţiei sarcinii la adolescente includ practici parentale, caracteristicile 
relaţiei părinte-adolescent, structura familiei şi alte trăsături contextuale ale vieţii de : | 


familie. Relaţiile calde, de susţinere dintre părinţi şi adolescenţi, precum şi supervizarea | 


şi monitorizarea parentală a adolescenților funcţionează ca factori de protecţie. În schimb, 
riscul apariţiei unei sarcini este mai mare în familiile în care părinţii asigură o supervizare 
şi o monitorizare mai slabe. Factorii familiali contextuali care includ părinţii singuri sau 
divorţaţi şi mai ales abuzul sexual al copiilor cresc riscul unei sarcini. Congenerii pot fie 
să încurajeze, fie să descurajeze comportamentul sexual riscant. Presiunea, modelarea 
anturajului, standardele culturale ale acestuia, precum şi oportunităţile stucturale sunt 
identificate ca potenţiale surse de influenţă. Caracteristicile comunităţii, ca, de exemplu, 
statutul socioeconomic scăzut al comunităţii şi oportunităţile reduse de angajare pentru 
adulţi şi adolescenţi, cresc riscul apariţiei unei sarcini. De asemenea, comunităţile 
conturează şi întăresc limitele normative ce influenţează riscul apariţiei sarcinii la 
adolescente datorită instituţiilor sociale, religioase, precum şi monitorizării pozitive a 
cartierului. Există diferenţe mari în ceea ce priveşte sarcina şi naşterea la adolescente în 
rândurile grupurilor rasiale/etnice din SUA, dar nu şi o explicaţie larg acceptată în ceea 
ce priveşte aceste diferenţe de grup. Unii cercetători sugerează faptul că normele culturale 
specifice vârstei ajută la explicarea activităţii sexuale timpurii şi a naşterii la tinerelor 
necăsătorite, iar sărăcia, şcolile lipsite de finanţare şi joburile prost plătite favorizează 
percepţia unor posibilităţi limitate. La tinerele sărace, naşterea poate contribui câteodată 
la obţinerea unei condiţii sociale şi a unei stime de sine mai mari. 


Luarea deciziei şi soluţionarea situaţiei în legătură cu 
sarcina la adolescente. 


Elementele care duc la sarcină şi la calitatea de părinte la adolescente sunt arătate în. 
figura 20.3. Aşa cum sunt înfăţişate acolo, a avea un raport sexual fără a lua măsuri 
contraceptive sau anticoncepţionale conduce la sarcină. În eventualitatea unei sarcini 
nedorite, o femeie - şi adesea partenerul ei şi alte persoane importante - are, în esenţă, 
trei opţiuni: să pună capăt sarcinii, să plaseze copilul spre adopţie sau să fie părintele 
copilului (vezi jumătatea de jos a figurii 20.3). Factorii majori ce influenţează deciziile 
de soluţionare a sarcinii adolescentelor sunt: atitudinile personale şi familiarizarea în 
legătură cu avortul, calitatea de părinte şi adopţia (Custer, 1993 ; Donnelly şi Voydanoff, 

1991; Fox er al., 1987); influenţa sau presiunea unor persoane importante, ca, de 
exemplu, părinţi şi parteneri (Dworkin, Harding şi Schreiber, 1993 ; Namerow, Kalmuss 
şi Cushman, 1993; Ortiz şi Nuttall, 1987); accesul şi utilizarea consilierii în legătură 
cu sarcina, adopţia, avortul şi serviciile prenatale (Bachrach, 1986; Eisen şi Zellman, 


1983). 

Figura 20.3. Momente decisive şi rezultate ale sarcinii la adolescente 


Decizia de a face un avort sau de a naşte 


473 


Avortul ar putea fi ales de unele adolescente deoarece doresc să păstreze secret faptul că 
sunt active din punct de vedere sexual sau că sunt însărcinate. Adesea sunt menţionate 
lipsa de resurse economice, dar şi preocupările în legătură cu modul în care ar afecta sau 
ar interfera copiii cu planurile părinţilor în ceea ce priveşte munca, şcoala etc. Dificultăţile 
relaţiei sau instabilitatea ar putea constitui şi ele motive de a face un avort, iar multe 

adolescente se simt nepregătite să îşi asume responsibilităţi parentale în această etapă a 
vieţii (Donovan, 1995). 


Mai multe caracteristici sociodemografice sunt asociate cu decizia de a face un avort. 


Relaţia dintre nivelul venitului şi rata avorturilor este confirmată în mare măsură : dacă 
nivelul venitului creşte, sporeşte şi probabilitatea de a face un avort (Donovan, 1995; 
AGI, 1994). Într-un studiu, aproximativ 70% dintre adolescentele provenite din familii 
cu un venit mai ridicat au făcut avort, în comparaţie cu mai puţin de o treime dintre 
adolescentele provenite din familii cu un venit scăzut/redus (Donovan, 1995). 

Ortiz şi Nuttall (1987) au relatat că mamele au cea mai mare influenţă asupra tinerelor 
din Puerto Rico ce s-au decis să-şi ducă sarcina la termen, în timp ce surorile le-au 
influenţat pe cele care s-au decis să facă avort. Taţii au cea mai mică influenţă, indiferent 
dacă fiicele aleg să pună capăt sarcinii sau să nască. Descoperirile relevate de un 
eşantion de adolescente afro-americane au indicat de asemenea că mamele au cea mai 
mare influenţă asupra experienţelor şi rezultatelor sarcinii fiicelor, cu mult mai mare 
decât a prietenelor sau partenerilor fiicelor (Murry, 1995). 

Într-un studiu privind satisfacția postdecizie (şase luni după naştere sau avort), Eisen 
şi Zellman (1983) au constatat că satisfacția dobândită făcând un avort a fost prefigurată 
de o opinie pozitivă în ceea ce priveşte procedura preliminară a avortului, atitudini mai 
liberale cu privire la semnificaţia avortului pentru ceilalţi şi s-a reflectat în folosirea 
consecventă a anticoncepţionalelor după avort, precum şi într-o realizare educativă mai 
înaltă. Printre adolescentele care au decis să nască, atitudinile pozitive faţă de faptul de 
a fi mamă singură şi absenţa de la şcoală în cele şase luni după naştere au fost asociate 
cu satisfacția deciziei. Murry (1995) a relevat că deciziile tinerelor afro-americane de a 
face avort sunt în legătură cu vârsta mai mare, studiile mai înalte, un venit şi accesul la 
serviciile de asigurare a sănătăţii. Afro-americancele care au declarat o afiliere religioasă 
este mai probabil să facă un avort, spre deosebire de ceea ce au susţinut Stevans, Register 
şi Sessions (1992), că afilierea religioasă nu are nici un efect asupra modului în care 
adolescentele îşi rezolvă sarcinile. Printre adolescentele de origine hispanică, a fi mai 
tânăr în momentul concepţiei şi folosirea inconsecventă a anticoncepţionalelor sau chiar 
deloc constituie factorii ce au dus la decizia de a face avort. Informarea mamelor 
adolescentelor despre sarcină şi a avea mame cu un nivel înalt de educaţie sunt doi factori 
familiali asociaţi cu alegerea de a face avort. În concordanţă cu alte descoperiri (Stevans, 
Register şi Sessions, 1992), prezenţa periodică la biserică a tinerelor de origine hispanică 
a fost invers asociată cu decizia de a pune capăt unei sarcini. 

Se impune multă atenţie în interpretarea descoperirilor făcute de aceste studii despre 
corelările deciziilor luate de adolescente cu privire la avort, deoarece avorturile nu sunt, în 
general, raportate în sondajele majore efectuate la nivel naţional. În cele mai multe sondaje, 
numărul avorturilor ar trebui să fie dublu pentru a compensa neraportarea acestora, iar 
avorturile neraportate par să fie mai malte la femeile de culoare (Jones şi Forest, 1992). 


Decizia de a fi părinte sau de a renunţa la copil pentru a fi adoptat 


Rasa, educaţia şi nivelul venitului, aspiraţiile legate de educaţie şi viitoarea carieră, 
precum şi influenţa semnificativă a altora (părinţii biologici) sunt asociate cu mamele 
necăsătorite care aleg adopţia (Bachrach, 1986; Bachrach, Stolley şi London, 1992; 


| 

Chandra et al., 1999; Kalmuss, Namerow şi Cushman, 1991; Miller şi Coyl, 2000; 
Namerow, Kalmuss şi Cushman, 1993 ; Warren şi Johnson, 1989). Este mult mai probabil 
ca femeile albe să-şi dea copiii spre adopţie decât afro-americancele şi hispanicele, dar 
cea mai mare scădere în renunţarea la adopţie, în ultimele decenii, se datorează femeilor 
"albe, care încep să devină asemenea reprezentantelor celorlalte rase. Aceste scăderi au 
eliminat practic diferenţele foarte mari dintre rase (Bachrach, Stolley şi London, 1992; 
Chandra et al., 1999). : A 
-Descoperirile în ceea ce priveşte legătura dintre vârsta mamei şi decizia de a renunţa 
la copil pentru a-l da spre adopţie sunt neconcordante. Bachrach (1986) şi Dunnelly şi 
Voydanoff (1991) au susţinut că preadolescentele renunţă mai curând la copii decât 
adolescentele care au 17-18 ani sau mai mult, dar Bachrach, Stolley şi London (1992) 
sunt de părere că tinerele din stadiul adolescenţei prelungite vor renunţa la copii în 
proporţie mai mare decât mamele mai mici ca vârstă. Bachrach, Stolley şi London 
(1992) au observat, folosind analiza bivariată, că nu există nici o legătură între renunţarea 
la copil şi vârsta mamei, dar analiza cu mai multe variabile, mai complexă, demonstrează 
o legătură pozitivă semnificativă. „(Probabilitatea crescută de a renunţa la copil] — 13% - 
creşte odată cu vârsta” (1992, p. 31). | | 
Miller (1995) a rezumat cercetarea anterioară demonstrând că adolescentele care au 
o educaţie bună şi obiective profesionale este mult mai probabil să amâne activitatea 
sexuală, să folosească măsuri anticoncepţionale pentru a preveni sarcinile nedorite şi să 
plaseze copiii spre adopţie decât adolescentele care au obiective mai scăzute în ceea ce 
priveşte educaţia. Kalmuss, Namerow şi Cushman ( 1991) au susţinut că tinerele necăsătorite 
care au intenţionat să-şi plaseze copiii spre adopţie erau mai avantajate din punct de 
vedere socioeconomic şi este mult mai probabil să considere că vor urma o facultate, 
spre deosebite de acele tinere care nu se gândesc la plasarea copiilor. Low, Moely şi Willis 
(1989) şi Donnelly şi Voydanoff (1991) au descoperit că tinerele însărcinate îşi vor plasa 
copiii spre adopţie dacă au ales cariere ce necesită un timp de pregătire mai îndelungat. 
Tinerele care au experienţe personale cu adopţia (de exemplu, cunosc pe cineva care 
a fost adoptat sau chiar ele au fost adoptate) şi cele care trăiesc în centre pentru îngrijirea 
mamelor este mult mai probabil să aleagă adopţia decât celelalte femei (Namerow, 
Kalmuss şi Cushman, 1993). Rolul avut de persoanele importante pentru adolescentă 
previzionează luarea deciziei în legătură cu adopţia ; tinerele ale căror mame şi prieteni 
preferă mai degrabă adopţia este mult mai probabil să renunţe la copii pentru adopţie, în 
timp ce tinerele care aleg să fie mame este mult mai probabil să raporteze faptul că 
mamele şi prietenii lor preferă rolul de părinte. Tinerele însărcinate care cred că se vor 
realiza în viaţă dacă îşi plasează copiii spre adopţie este mai probabil să îi plaseze, iar 
cele care cred că a fi mame le va oferi oportunităţi mai bune probabil că vor alege să nască. 
Atitudinile în ceea ce priveşte adopţia sunt diferite Ia tinerele care intenţionează să-şi 
dea copiii spre adopţie, comparativ cu cele care intenţionează să fie mame (Kalmuss, 
Namerow şi Kushman, 1991). Acele tinere care intenţionează să-şi dea copiii spre 
adopţie au cele mai bune atitudini faţă de acest proces, spre deosebire de tinerele care nu 
s-au gândit la adopţie. Proporția tinerelor care se gândesc la adopţie este mare atunci 
când candidatele sunt selectate din maternităţi, dar aceste descoperiri sunt în concordanţă 
cu O altă cercetare şi o altă teorie, ce sugerează că acele tinere care fac un plan de adopţie 
sunt majoritar albe, provin dintr-un mediu avantajos, intenţionează să urmeze facultatea 
şi să-şi facă o carieră şi au mai multe atitudini pozitive în ceea ce priveşte adopţia decât 
tinerele însărcinate care au ales să fie mame. 

Rolurile şi vârsta tatălui 


Partenerii mamelor adolescente au trecut relativ neobservaţi până în anii '90. În general 

s-a presupus că erau tot adolescenţi, dar studii recente au arătat că mulţi erau adulţi 
(Dartoch şi Landry, 1999; Landry şi Forrest, 1995; Males şi Chew, 1996). De fapt, 

număi un sfert dintre ei au sub 19 ani. Dintre partenerii mai în vârstă, aproximativ 40% 

au. 20 de ani sau mai mult (AGI, 1999). 

“ În Statele Unite, media vârstei bărbaţilor este aproximativ cu trei ani mai mare decât 

a partenerelor (Males şi Chew, 1996), prin urmare nu este surprinzător faptul că 

adolescentele tind să aibă parteneri mai mari. Totuşi, adolescentele care au o relaţie cu 

un bărbat adult este mult mai probabil să rămână însărcinate decât semenele lor care au 

parteneri de vârstă mai apropiată de a lor. Darroch şi Landry (1999) au constatat că 36% 

dintre adolescentele active sexual au un partener cu cel puţin trei ani mai mare decât ele, 

în timp ce 56% dintre naşterile fetelor cu vârste cuprinse între 15 şi 17 ani au implicat 

taţi cu cel puţin trei ani mai mari. Males şi Chew (1996) au relatat că mai mult de două : 
treimi dintre copiii născuţi din mame de vârstă şcolară au avut ca taţi adulţi. Landry şi 
Forrest (1995) au raportat rezultate similare : aproximativ două treimi dintre mamele 
adolesecente au avut parteneri în vârstă de cel puţin 20 de ani. Lindberg şi Sonenstein 
(1997) au raportat descoperiri mai puţin dramatice, şi anume că 27% dintre copiii 
născuţi de fete de 15-17 ani au avut ca taţi bărbaţi cu cel puţin cinci ani mai mari decât 
mamele. Discrepanţele dintre aceste studii pot fi explicate prin faptul că Darroch şi 
Landry (1999), Landry şi Forrest (1995), Males şi Chew (1996) au cercetat statutul 
taţilor — de adult sau neadult -, în timp ce Lindberg şi Sonenstein (1997) s-au concentrat 
asupra diferenţelor specifice vârstei. 

Folosirea mai redusă a anticoncepţionalelor ar putea fi un motiv pentru care fetele ce 
au 0 relaţie sexuală cu un bărbat adult sunt mai predispuse să rămână însărcinate. 
Darroch şi Landry (1999) au descoperit că fetele care au o relaţie cu un bărbat adult este 
mai puţin probabil să utilizeze contracepţia decât cele care au o relaţie cu adolescenţi, iar 
posibilitatea de a avea o sarcina nedorită este mai mică la fetele cu parteneri adulţi. Deşi 82% 
dintre sarcini erau nedorite în rândul adolescentelor cu parteneri de aceeaşi vârstă, respectiv 
70% la cele cu parteneri adulţi, Darroch şi Landry (1999) sugerează faptul că folosirea 
anticoncepţionalelor poate fi mai puţin consecventă printre adolescentele cu parteneri adulţi. 

Adulții care au copii cu adolescente se deosebesc în câteva privinţe de adulţii cu 
partenere de aceeaşi vârstă. Este mai puţin probabil ca ei să fi terminat liceul sau să îşi 
fi continuat educaţia, este de asemenea mult mai probabil să fie şomeri (9,9% în 
comparaţie cu 6,7%) şi este mai puţin probabil să lucreze ca specialişti sau să aibă o 
poziţie de conducere (24,4% în comparaţie cu 32,1%). Lindberg şi Sonenstein (1997) au 
arătat că adulţii ar putea fi mult mai doriţi de adolescente decât partenerii de aceeaşi 
vârstă din cauza avantajelor unei slujbe şi a posibilităţii de a se căsători, dar statisticile 
anterioare arată că superioritatea recunoscută a partenerilor mai în vârstă este nefondată. 

Una dintre cele mai mari preocupări în ceea ce priveşte sarcina la vârsta adolescenţei 
este numărul familiilor cu un singur părinte create prin naşterea timpurie. Aproximativ 
20% dintre tinerele mame cu parteneri de aceeaşi vârstă sunt căsătorite la naşterea 
copilului, în comparaţie cu 23% în rândul celor care au parteneri adulţi. Cu toate 
acestea, ţinând seama de Lindberg şi Sonenstein (1997), este mult mai probabil ca 
partenerii să locuiască împreună când tatăl este adult (35% înainte de naştere şi 48% 

după) decât atunci când tatăl este minor (22% înainte de naştere şi 28% după). Aceste 
statistici indică faptul că taţii mai mari ca vârstă pot fi interesaţi la început de mamele 
tinere şi de copiii acestora, dar stabilitatea acestor relaţii pe termen lung este necunoscută. 
Este clar faptul că majoritatea taţilor copiilor născuţi de mame adolescente nu sunt 
interesaţi de mame după conceperea copilului. Cercetările ulterioare trebuie să stabilească 


gradul în care taţii acestor copii sunt răspunzători pentru sprijinul lor, atât financiar, cât 
şi emoţional. 


Analiza antecedentelor de sarcină şi procesul de luare a deciziei 


O analiză completă a factorilor de risc privind apariţia sarcinii la adolescente trebuie să 
ia în considerare cel puţin două etape: 


| a) Apariţia sarcinii. ; 
b) Rezolvarea problemei sarcinii prin luarea deciziei de a fi părinte necăsătorit (Miller, 1995). 


Etapele esenţiale ale sarcinii la adolescente şi ale dobândirii statutului de părinte 
includ actul sexual timpuriu, neutilizarea de metode contraceptive, ducerea sarcinii 
nedorite la termen şi neabandonarea copilului prin adopţie. 

Aşa cum se arată în tabelul 20.1, multe variabile individuale, familiale şi legate de 
context, mai extinse, au legătură cu momentul de debut al vieţii sexuale în adolescenţă. 
Variabilele care cresc şansele de debut timpuriu al vieţii sexuale (marcate cu „+” în 
tabelul 20.1) sunt: 


- debutul timpuriu al pubertăţii; 

- nivelurile înalte de testosteron; 

- etnia afro-americană; 

- atitudinea sexuală permisivă ; 

-  consurmul de alcool sau de alte droguri, fumatul ; 

-  devianţa psihosocială ; 

— sărăcia; 

- traiul într-o familie monoparentală ; 

- activitatea sexuală a fraţilor şi persoanelor de aceeaşi vârstă. 


Invers, debutul vieţii sexuale tinde să fie întârziat sau mai puţin probabil (indicat cu 
semnul „=—”) în rândul adolescenților care : au note bune la şcoală şi aspirații educaţionale 
înalte, sunt foarte religioşi, au părinţi bine educați, întreţin relaţii apropiate cu părinţii 
lor, sunt supravegheați îndeaproape de către părinţi şi de către cei care trăiesc în 
cartierele mai bogate. 

În rândul adolescenților cu o viaţă sexuală activă, lipsa folosirii (sau folosirea inconstată) 
a metodelor contraceptive reprezintă factorul major de risc în apariţia sarcinii nedorite. 
Aşa cum se arată în cea de-a doua coloană a tabelului 20.1, adolescenţii activi din punct 
de vedere sexual folosesc rar sau deloc metode contraceptive când sunt tineri dacă sunt 
afro-americani, de păreri contradictorii în ceea ce priveşte sarcina, consumă droguri sau 
alcool, locuiesc doar cu unul dintre părinţi sau sunt săraci, respectiv dacă au fost abuzaţi 

sexual. Folosirea metodelor de prevenire a sarcinii este mai probabilă (sau mai consecventă) 
în rândul adolescenților care au rezultate şcolare bune şi planuri de continuare a studiilor, 
atitudini favorabile faţă de contracepţie, părinţi mai educați cu care întreţin relaţii mai 
apropiate, fraţi sau prieteni care susţin folosirea contracepţiei, trăiesc în cartiere mai ! 
bogate şi li s-a făcut o educaţie sexuală corespunzătoare în cadrul şcolii. - 

În ceea ce priveşte. modul de rezolvare a problemei sarcinii, mulţi dintre factorii 
corelaţi cu avortul şi adopţia sunt similari (aşa cum se vede în coloanele 3 şi 4 din tabelul 
20.1). Adolescentele însărcinate vor alege, cel mai probabil, să facă întrerupere de sarcină 
sau să dea copilul spre adopţie. Adolescentele afro-americane prezintă o probabilitate 
mai mică decât cele albe să aleagă adopţia sau căsătoria. Rezultatele şcolare bune, 
aspiraţiile educaţionale înalte şi educaţia înaltă a părinţilor sunt corelate mai degrabă cu 
decizia de întrerupere a sarcinii decât cu păstrarea acesteia şi sunt mai caracteristice 
adolescentelor care aleg adopţia decât celor care decid să crească copilul. La polul opus, 
sărăcia şi familia monoparentală sunt invers corelate cu decizia de a întrerupe sarcina şi 
cu cea de a da copilul pentru adopţie. Deciziile de avort şi de adopţie sunt puternic 
influențate de persoanele semnificative din jur, mai ales de către mame. Avortul este mai _. 
puţin probabil în cazul persoanelor foarte religioase, dar este foarte probabil atunci când 
relaţia cu partenerul sexual este defectuoasă. 

Există o probabilitate mai mică în cazul adolescentelor însărcinate să se căsătorească 
dacă sunt foarte tinere, iar câteva studii au sugerat (coloana 5 din tabelul 20.1) că este 
puţin probabil şi pentru adolescenţii afro-americani, care trăiesc cu un părinte singur sau 
sunt săraci, au o relaţie defectuoasă cu partenerul sexual şi trăiesc într-o zonă în care 
beneficiile oferite de AFDC (Aid to Families with Dependent Child) sunt relativ 
generoase. Invers, este mult mai probabil să aibă loc căsătoria în cazul adolescenților cu 
părinţi religioşi şi al celor care au rezultate şcolare bune. Familia monoparentală, mai 
ales în urma unui divorţ, este corelată pozitiv cu naşterea unui copil în afara căsătoriei. 
Cu cât este mai mică vârsta de debut al vieţii sexuale, cu atât este mai probabilă apariţia 
unui copil în afara căsătoriei (Miller şi Heaton, 1991). 


Tabelul 20.1. Factorii comportamentali corelaţi cu păstrarea sarcinii la adolescente 


Riscul de sarcină Rezolvarea sarcinii : 


Relaţiile | Folosirea de | Decizia de | Decizia | Alegerea | Alegerea 


Corelaţii cu prote- 
jarea faţă de risc 


sexuale | metode întreruper | de a da |de 
contraceptive |e a sarcinii | copilul | creştere a | creştere a 
copilului | copilului 
în cadrul | în afara 
căsătoriei | căsătoriei 


ap: pa IAT 
rit e să Pe tă 
pubertăţii 
ap, sti jar Pas „4 pi 04 


Rasa (negri şi hispanici) | + 


Factori individuali 


e. .dnvmesannsesennnalboeanoeennaavoestlosennsoonboeonnaananadaneseesoeee- 

Planuri în legătură cu |- 
studiile, rezultatele 
şcolare 


Religiozitatea 
| Stima de sine 


Poziţia contradictorie 
faţă de sarcină 


Consumul de droguri |+ 


Deviana psihosocială 


Factori de 
proximitate socială 


Nivelul de educaţie al 
părinţilor 
| Nivelul de venit al 

familiei 

Abuzul fizic/sexual e 
L.ocuirea cu un părinte | + 


Susținerea familiei 
Supravegherea din 
partea părinţilor 
Comportamentul sp 
fraţilor/prietenilor 
Nivelul de acceptanţă al | + 
părinţilor/congenerilor 
Relaţia defectuoasă cu 
partenerul sexual 
Nivelul SES al 


cartierului în care 
trăiesc 


+ 


ER 
ȘI 


ră 
+ | 


i 


2 & 

| 
=h 
3, 
= 
o 
& 
| 

IE 
e. 
6 


Centrele de planificare 
familială 


* Acest tabel este O analiză sintetică a rezultatelor semnificative ale cercetării ; vezi Kirby (2001), 
Miller, Benson şi Galbraith (2001) şi Moore er al. (1995) pentru o prezentare completă. „+” 
înseamnă probabilitate mare, iar „—” înseamnă probabilitate mică, în timp ce lipsa semnelor 
- înseamnă rezultate necunoscute sau inconsistente. 

Rezumat 

În cazul unei sarcini nedorite există trei opţiuni: să se întrerupă sarcina, să se păstreze | 
sarcina şi să se dea copilul pentru adopţie sau să fie crescut de părinte. Factorii individuali, 
familiali şi alţi factori contextuali mai extinşi influenţează maniera în care adolescentele 
iau o decizie în ceea ce priveşte sarcina. Decizia de a întrerupe sarcina este corelată 
pozitiv cu venitul familiei şi cu nivelul de educaţie, precum şi cu influenţa partenerului 
sexual şi a mamei. Rasa, statutul socioeconomic al familiei, viitoarea carieră a adolescentei 
şi aspiraţiile educaţionale sunt printre cele mai proeminente variabile asociate cu decizia 
de a da copilul spre adopţie. În trecut, femeile de culoare albă prezentau cea mai mare 
probabilitate de a-şi da copiii pentru a fi adoptați de către persoane care nu făceau parte 
din familie comparativ cu afro-americancele şi hispanicele, însă scăderile mari în ceea ce 
priveşte adopţia au eliminat ceea ce în trecut reprezenta o diferenţă rasială semnificativă. 
În anii '90 s-a descoperit că un număr mare de parteneri sexuali ai mamelor adolescente 
erau bărbaţi adulţi. Riscul de apariţie a unei sarcini este mai mare în cadrul cuplurilor în 
care există diferenţe mari de vârstă deoarece femeile implicate în relaţii cu bărbaţi mai 
vârstnici folosesc mai rar metode contraceptive decât fetele implicate în relaţii cu 
adolescenţi. Deşi bărbaţii mai maturi prezintă avantaje în termeni de posibilităţi de 
angajare şi de a se căsători, aceste caracteristici nu au fost identificate pe studiile 
realizate pe bărbaţi adulţi care au copii cu adolescente. 


Consecințele naşterii copiilor în adolescenţă 


Consecințele asupra mamelor adolescente 


Femeile care devin mame în adolescenţă rămân singure o perioadă dublă în intervalul de 
vârstă 14-30 de ani decât cele care amână decizia de a face un copil după vârsta de 20 
de ani (Hotz, McElroy şi Sanders, 1997). În 1996 numai 19% dintre adolescente s-au 
căsătorit cu tatăl primului lor copil înainte sau imediat după naşterea acestuia (Maynard, 
1996). În cazul adolescentelor care se căsătoresc, probabilitatea ca aceste relaţii să se 
finalizeze cu un divorţ este mai mare decât în cazul celor care nasc mai târziu (Bennett, 
Bloom şi Miller, 1995; Coley şi Chase-Lansdale, 1998 ; Hotz, McElroy şi Sanders, 1997). 
Ca mame singure, adolescentele prezintă o probabilitate mai mare să abandoneze 
şcoala (vezi tabelul 20.2). Într-o analiză făcută asupra unei cohorte de tinere mame din 
Noua Zeelandă se arată că rezultatele slabe şi abandonul şcolar în liceu erau corelate 
semnificativ cu sarcina apărută în adolescenţă (Fergusson şi Woodward, 2000). Într-un 
studiu realizat în Statele Unite asupra adolescentelor care născuseră, numai trei din zece 
au reuşit să obţină diploma de absolvire a liceului până la vârsta de 30 de ani comparativ 
cu 85% dintre cele care au hotărât să nască mai târziu (Hotz, McElroy şi Sanders, 1997). 
Totuşi, aceste cifre sunt discutabile. Upchurch şi McCarthy (1990) au descoperit că, deşi 

în cazul tinerelor mame este puţin probabil ca ele să revină la şcoală după ce au 
abandonat studiile, nu există nici o diferenţă între ele şi cele care au avut copii mai târziu 
în ceea ce priveşte decizia de a abandona liceul înainte de a-l termina. 

Strâns legat de faptul că au un nivel de educaţie mai scăzut, mamele adolescente au 
şi mai puţine oportunităţi de angajare şi un potenţial mai scăzut de a obţine venituri 
(Hotz, McElroy şi Sanders, 1997). Totuşi, diferenţele în ceea ce priveşte veniturile unei 
adolescente comparativ cu cele ale unei femei care a: decis să aibă un copil în jurul 
vârstei de 20 de ani nu sunt atât de mari pe cât s-ar crede. Într-un studiu (Maynard, 
1996) s-a constatat că pe parcursul perioadei de adult (19-30 de ani) mamele adolescente 
au câştigat, în medie, cu 1.522 de dolari pe an mai mult decât cele care au născut mai 
târziu (6.323 dolari versus 4.801 de dolari, în 1996). Totuşi, în medie, mamele adolescente 
tind să lucreze mai multe ore, cu aproximativ 34% mai mult pe aceeaşi perioadă de timp 
luată în calcul (vezi tabelul 20.2). 

Venitul anual al mamelor adolescente variază în funcţie de contribuţia sau lipsa 
acesteia venită din partea tatălui copilului. În mod obişnuit salariul încasat de mame 
reprezintă o treime din venitul lor total. Restul veniturilor, de două treimi, rezultă de 
obicei din venitul partenerului sau alocaţia copilului sau din asistenţa oferită de instituţiile 
publice. Mamele adolescente primesc un ajutor semnificativ mai mare din partea instituţiilor 
publice şi, până în jurul vârstei de 30 de ani, primesc de aproximativ patru ori mai multe 
beneficii decât cele primite de femeile care au decis să aibă un Son mai târziu (Hotz, 
Melo şi Sanders, 1997). 


Consecințele asupra taţilor adolescenţi 


Adolescenţii care devin taţi, asemenea partenerelor lor, tind să termine şcoala până în 
vârsta de 27 de ani comparativ cu cei care amână decizia de a face un copil până după 
21 de ani (11,3 versus 13 ani de şcoală). Absența de la ore în ultimul semestru de şcoală 
poate face diferenţa dintre a absolvi liceul sau a-l abandona. De asemenea, taţii adolescenţi 
sunt suprareprezentaţi numeric în forţa de muncă brută şi subreprezentaţi în ocupațiile ce 
implică un nivel de educaţie mai înalt (Buchanan şi Robbins, 1990). De-a lungul unei 
perioade de 18-ani după naşterea primului copil, taţii câştigă cu 257% mai puţin decât cei 
care decid să devină părinţi mai târziu. Mai mult de jumătate din acest deficit de 25% 
poate fi pus în legătură cu faptul că au devenit taţi în adolescenţă sau cu alţi factori 
înrudiţi (Brien şi Willis, 1997). 

Chiar dacă adolescentul amână decizia de a avea un copil până la aproximativ 20 de 
ani, cercetările au arătat că mama sau copilul nu au nici un beneficiu ori au unul minor, 
exceptând situaţia în care cuplul se căsătoreşte sau tatăl plăteşte o pensie alimentară. În 
medie, taţii care nu locuiesc cu familia câştigă un salariu suficient pentru a asigura 
40-50% din ajutorul material necesar mamei adolescente şi copilului. Totuşi, numai 15% 
dintre mamele adolescente necăsătorite primesc prin lege pensie alimentară şi mai puţin 
de jumătate dintre acestea suma stabilită. 

Aşa cum reiese din tabelul 20.2, taţii adolescenţi par să se implice în mai multe 
comportamente delincvente decât taţii mai vârstnici. Într-un studiu realizat de Rochester 
Youth Development (Thornberry, Smith şi Harvard, 1997) implicarea timpurie în 

comportamente delincvente şi consumul de droguri erau puternic corelate cu statutul de | 
părinte adolescent. 47% dintre cei cu multe infracţiuni la activ şi 70% dintre consumatorii . 
de droguri erau taţi adolescenţi (Stouthamer-Loeber şi Wei, 1998). În Pittsburgh Youth | 
Study s-a descoperit o corelaţie importantă între activităţile delincvente şi statutul de | 
părinte adolescent (Thornberry et al., 2000). 


Tabelul 20.2. Consecințele naşterii unui copil în adolescenţă în Statele Unire 


„ Există o probabilitate mai mică să se căsătorească cu tatăl primului 
copil. | 


2. Există o probabilitate mai mare să divorţeze. 
3. Perioada de singurătate înainte de vârsta de 30 de ani este dublă. 
4. Există o probabilitate mai mare să abandoneze şcoala. | 


5. Există probabilitate mai mică să obţină o diplomă de absolvire a 
liceului până la 30 de ani. 


6. Lucrează mai multe ore şi sunt plătite mai puţin. 


(Comparativ cu bărbaţii care decid să aibă un copil mai târziu) | 


„ Există o probabilitate mai mică să dobândească o diplomă de 
absolvire a liceului. | 


2. Există o probabilitate mai mare să lucreze ca forţă de muncă brută 
(muncitori). 


ea! 3. Există o probabilitate mai mare să câştige puţin. 
4. Există o probabilitate mai mare să se angajeze în comportamente 
delincvente sau infracţionale. 
Copii născuţi din părinţi | (Comparativ cu copiii născuţi din părinţi mai vârstnici) 
adolescenţi 


1. Există o probabilitate mai mare să se nască prematur şi să aibă o 
greutate foarte mică la naştere. 

2. Există o probabilitate mai mare să aibă probleme medicale care să 
Je amenințe viaţa la naştere. 

3. Există o probabilitate mai mică să primească o îngrijire medicală de 

calitate şi o nutriţie adecvată. 

4. Există o probabilitate mai mică să primească susţinerea emoţională 

şi stimularea cognitivă necesare. 


6. Există o probabilitate mai mare să se implice în comportamente 
. + . . . - 
delincvente sau chiar să devină infractori. 


Qi 6 viii 7. Există o probabilitate mai mare să aibă copii în afara căsătoriei. 
pini rea mn tie ajute pula pasta ireal e 


1. Creşte povara financiară asupra plătitorilor de taxe şi asupra 


ÎN în ni 2. Sunt solicitate tot mai mult programele şi sistemele guvernamentale 
sociale. 

Consecințele asupra copiilor 


Copiii care au mame adolescente se nasc frecvent prematuri şi prezintă o probabilitate de 
1,5 ori mai mare să aibă o greutate mică la naştere (sub 2,5 kg) comparativ cu cei născuţi 
de mame cu vârste în jur de 20 de ani (vezi tabelul 20.2) (Moore, Morrison şi Greene, 
1997; National Center for Health Statistics, 1994; Wolfe şi Perozek, 1997). Problemele 
medicale de la naştere provocate de greutatea redusă se reflectă în riscuri crescute de 
moarte subită, orbire, surzenie, probleme respiratorii cronice, retard mental, boli mentale 
şi paralizie cerebrală. Pe măsură ce cresc, copiii care au avut o greutate mică la naştere 
sunt mai predispuşi la boli precum dislexia şi hiperactivitatea. ş 


de care beneficiază copilul (vezi tabelul 20.2). În general, 60% dintre femeile care nasc 
mai târziu afirmă că sănătatea copilului lor este „excelentă” comparativ cu numai 38% 
dintre mamele adolescente (Wolfe şi Perozek, 1997). Bazându-ne pe aceste cifre, putem 
spune că copiii cu mame adolescente s-ar putea să beneficieze mai mult timp de îngrijirea 
unui medic, dar de fapt este invers ; copiii mamelor adolescente sunt duşi la doctor de 
două ori mai rar decât cei născuţi de mame mai mature (2,4 versus 4,8 ori/an) (Wolfe şi 
Perozek, 1997). Factori ca motivaţia, sprijinul din partea congenerilor şi contextul comunitar 
sunt responsabili pentru cel puţin o treime dintre aceste diferenţe (Wolfe şi Perozek, 1997). 
Deşi merg mai rar la doctor, mamele adolescente petrec cu 20% mai mult timp în spitale 
decât femeile care au copii mai târziu. Din cei 3.700 de dolari cheltuiţi anual/copil de 
mamele adolescente, aproximativ o jumătate provine din asigurări sociale (Wolfe şi Perozek). 

Tabelul 20.2. arată de asemenea că acei copii care au mame adolescente cresc, în 
general, în medii familiale în care primesc mai puţin suport emoţional şi stimulare 
cognitivă. În medie, afecțiunea parentală, cărţile şi jucăriile educaţionale sunt mai 
puţine, mai ales în familiile în care mama lucrează un număr mai mare de ore sau tatăl 
este absent. Copiii născuţi din mame adolescente (de aproximativ 17 ani) obţin scoruri 
mai mici la testele cognitive de matematică, de citire şi înţelegere a ceea ce s-a citit decât 
copiii născuţi din părinţi mai vârstnici (Moore, Morrison şi Greene, 1997), chiar şi după 
ce sunt controlate diferenţele în ceea ce priveşte mediul socioeconomic al mamei. Când 
copiii mamelor adolescente intră la şcoală, ei au doar 30% şanse de a ajunge să fie 
printre cei mai buni din clasă (Moore, Morrison şi Greene, 1997). În paralel cu 
întârzierea înregistrată în ceea ce priveşte performanţele şcolare, probabil din cauza 
nivelelor scăzute de stimulare cognitivă la vârste mici şi a aportului nutriţional şi 
emoţional scăzut, copiii care au mame adolescente prezintă un risc mai mare de abandon 
şcolar decât cei născuţi de femei mai mature (Haveman, Peterson, 1997). Aproximativ 
57% dintre aceaste diferenţe pot fi atribuite efectelor naşterii în adolescenţă şi altor 
factori înrudiţi (Maynard, 1996). 

Pe măsură ce înaintează în vârstă, aceşti copii prezintă un risc crescut de a fugi de 
acasă (Moore, Morrison şi Greene, 1997), iar băieţii născuţi din mame adolescente sunt 
de 2,7 ori mai predispuşi la a-şi petrece o parte din viaţă în închisoare (Grogger, 1997). 
De asemenea, prezintă un risc crescut de a deveni ei înşişi părinţi înainte de a împlini 19 


ani şi să crească aceşti copii în afara căsătoriei comparativ cu cei născuţi de mame mai 
mature. 

Consecințele asupra societăţii 


Maynard (1997) a estimat la mijlocul anilor '90 că naşterea în adolescenţă îi costă pe 
plătitorii de taxe americani aproximativ şapte miliarde pe an. Aceste cheltuieli au fost 
împărţite în cinci categorii : 

Creşterea cheltuielilor de încarcerare, un miliard. 

Creşterea cheltuielilor sociale şi a numărului de tichete de masă, 2,2 miliarde. 
Creşterea cheltuielilor medicale, 1,5 miliarde. 

Pierderi înregistrate la nivelul profitului înregistrat din colectarea taxelor, 1,3 miliarde. 
Creşterea cheltuielilor cu preluarea copiilor de către familiile de îngrijire, 0,9 miliarde. 


AMP WwNR = 


De asemenea, studiul a făcut o estimare a sumelor ce pot fi economisite de la 
plătitorii de taxe - combinând aceste cheltuieli cu alte dezavantaje ale mamelor adolescente, 
estimate între 18 şi 19 miliarde pe an - dacă politica publică ar putea să amâne în mod 
efectiv naşterea timpurie şi să rezolve alte dezavantaje discutate anterior. În afară de 
aceste aspecte financiare, naşterea în cazul adolescentelor apasă asupra timpului, resurselor 
şi eficienţei programelor şi sistemelor guvernamentale. Calculând în funcţie de o serie de 
factori de mediu, cercetătorii au estimat costurile naşterii în adolescenţă la aproximativ 
21 de miliarde pe an (Maynard, 1997). 


Opinii contrare 


În mod tradiţional, naşterea în adolescenţă a fost considerată o problemă socială şi 
economică serioasă, în condiţiile în care tinerele mame singure şi puţin educate rămân 
dependente de sistemele de asistenţă socială. Totuşi, cercetări recente descriu naşterea în 
adolescenţă diferit şi mai puţin negativ. Câţiva psihologi sociali contemporani consideră 
că efectul naşterii în adolescenţă este, în general, neglijabil şi că variațiile naturale dintre 
indivizi împiedică emiterea unei concluzii „atotcuprinzătoare” (Hoffman, 1998). Ei 
argumentează că mamele adolescente nu sunt alese aleator din rândul populaţiei şi că 
mulţi părinţi foarte tineri au fost asociaţi anterior cu aceleaşi condiţii negative ce sunt 
raportate ca fiind rezultate ale naşterii în adolescenţă (sărăcie, nivel de educaţie scăzut etc.). 
De exemplu, Geronimus şi Korenman (1992) au comparat surori ce dăduseră naştere 
la copii la vârste diferite şi au aflat că nu naşterea în adolescenţă era problema mamelor, 
ci problemele mamelor duceau la naşteri la vârste fragede. Ca urmare a acestor constatări, 
ei consideră că efectele negative ale naşterii în adolescenţă au fost exagerate. Cei doi sunt 
de acord că mamele adolescente prezintă o probabilitate mai mică să se căsătorească sau 
să obţină o diplomă de absolvire a liceului, dar deficitele economice, atunci când sunt 
comparate cu femeile care iau decizia de a deveni mame mai târziu, erau minimale. 
Geronimus şi Korenman nu sunt singurii care consideră că au fost exagerate consecinţele 
negative ale naşterii la vârsta adolescenţei. Conform lui Holtz, McElroy şi Sanders 
(1998), ce au comparat mamele adolescente cu fetele de aceeaşi vârstă care pierduseră 


| 


| 

sarcina, cele care au dat naştere copilului aveau o situaţie financiară mai bună în jurul 
vârstei de 25 de ani. Toate diferenţele în ceea ce priveşte rezultatele educaţionale sau 
starea de bunăstare erau neglijabile. Fergusson şi Woodward (2000) au descoperit de. 
asemenea că legăturile dintre sarcina în adolescenţă şi rezultatele şcolare postliceale nu 
erau foarte legate din punct de vedere cauzal. 

Efectele negative asupra copiilor născuţi din mame adolescente au fost şi ele discutate. 
Comparând datele furnizate de National Longitudinal Survey of Youth-Child Supplement 
şi cele furnizate de National Survey of Children, Moore, Morrison şi Greene (1997) au 
descoperit că copiii născuţi din mame adolescente nu preziniă riscuri mai mari în ceea 
ce priveşte depresia, problemele de comportament, de sănătate, starea generală de bine 
sau dezvoltarea cognitivă decât cei născuţi de mame cu vârste mai mari. 


Rezumat 


Deşi primele cercetări au exagerat efectele negative ale naşterii în adolescenţă, ce pot fi 
considerate adaptative în anumite contexte culturale, totuşi efectele negative rămân. 
Consecințele asupra mamelor adolescente includ perioade mai mari de singurătate, 
rezultate educaţionale mai scăzute, mai puţine oportunităţi de angajare şi venituri mai 
mici decât cele care decid să devină mame mai târziu. De asemenea, au fost identificate 
riscuri semnificative atât în ceea ce priveşte sănătatea mamei, cât şi cea a copilului. 
Adolescenţii care decid să păstreze copiii prezintă de asemenea un risc crescut de a nu 
termina şcoala, au mai puţine oportunităţi de angajare şi venituri mai mici decât 
congenerii lor care iau decizia de a deveni părinţi după vârsta de 20 de ani. Cercetările 
au arătat că adolescenţii care nu locuiesc cu noua familie tind să ofere copilului un suport 
material limitat sau chiar să nu le ofere nimic. 

Consecințele negative pentru copilul născut de o mamă adolescentă se pot manifesta 
încă din perioada prenatală şi pot continua pe tot parcursul vieţii. În general, mamele 
adolescente nu beneficiază de îngrijire medicală prenatală, iar copiii lor prezintă un risc 
major de a se naşte prematur, având o greutate scăzută la naştere. În stadiul de sugar, 
aceşti micuţi. pot muri subit şi pot avea probleme fizice şi mentale. În-ciuda tuturor 
acestor riscuri legate de sănătate, de cele mai multe ori ei nu sunt consultaţi de un medic. 
În copilărie, primesc un sprijin emoţional şi o stimulare cognitivă mai scăzute din partea 
familiei. Aceste limitări au fost puse în relaţie cu scorurile mai mici la testele cognitive 
la aritmetică şi citire, indiferent de statutul socioeconomic al mamei. Rezultatele şcolare 
mai slabe au fost corelate cu un risc mărit de abandonare a cursurilor. În adolescenţă, 
copiii născuţi din mame adolescente sunt predispuşi să fugă de acasă şi să devină şi ei 
părinţi înainte de a împlini 19 ani, dar fără a se căsători. Băieţii născuţi de mame 
adolescente şi care ulterior nu s-au mai căsătorit sunt mai predispuşi să-şi petreacă o 
parte din viaţă în închisoare, comparativ cu congenerii lor care au beneficiat de o familie 
şi un cămin stabil. , 

S-a estimat că contribuabilii americani plătesc anual 6,9 miliarde de dolari pentru a 
susţine cheltuielile legate de graviditatea adolescentelor. Alte cheltuieli pe care le suportă 
societatea solicită timpul, resursele şi eficienţa programelor şi sistemului guvernamental. 

Se crede că anual s-ar economisi între 13 şi 19 miliarde de dolari dacă s-ar putea reuşi | 
întârzierea vârstei de graviditate la adolescente prin intermediul politicilor publice. 


Conciuzii şi implicaţii 
Contextele, antecedentele şi consecinţele 


La nivel mondial, graviditatea şi naşterea în cel de-al doilea deceniu de viaţă al 
adolescenților constituie fenomene puţin întâlnite în ţările foarte dezvoltate, şi totuşi 
apariţia unor astfel de cazuri tinde să fie considerată o problemă mult mai gravă în aceste 
state. De la mijlocul anilor '70, s-a înregistrat o scădere constantă a numărului de sarcini 
şi naşteri în ţările dezvoltate (Singh şi Darroch, 2000). Ratele gravidităţii şi naşterilor în 
Statele Unite au fost printre cele mai mari dintre ţările industrializate ale lumii, abia în 
anii '90 numărul sarcinilor, naşterilor şi avorturilor începând să scadă. 

Ratele gravidităţii şi naşterilor diferă puternic în funcţie de contextele culturale şi 
grupurile etnice din SUA, reflectând ratele din ţările de origine, ceea ce sugerează că 
influenţele culturale joacă un rol important în ceea ce priveşte graviditatea şi naşterea la 
adolescente. Nu s-a înţeles încă modul cum grupurile rasiale/etnice şi contextele lor culturale 
pot influenţa aspiraţiile adolescenților şi dorinţa lor de a avea un copil la vârste mai mici. 
Cercetările au stabilit că împrejurările dezavantajoase şi contextele comunitare în care 
sărăcia şi şomajul sunt ridicate, iar nivelul educaţional este scăzut constituie un risc 
pentru adolescente de a rămâne însărcinate şi a avea copii. Unele grupuri au fost studiate 
mai puţin riguros în ceea ce priveşte graviditatea şi naşterile în adolescenţă ; de exemplu, 
ceea ce ştim despre antecedentele, consecinţele şi prevenţia gravidităţii adolescentelor 
este mai puţin relevant pentru amerindieni şi asiatici. 

Antecedentele majore ale gravidităţii în adolescenţă includ factori individuali, familiali 
şi de vecinătate, precum şi factori contextuali mai largi, ca rasa/etnia şi normele societăţii. 
Analizele contribuţiilor genetice şi biologice Ia graviditatea adolescentelor s-au axat pe, 
rolul eredității şi nivelelor de hormoni cu privire la motivaţia şi comportamentele sexuale 
şi la dezvoltarea pubertară timpurie. Influențele familiale importante pentru evaluarea 
riscului de graviditate în adolescenţă sunt apropierea părinte-copil şi supravegherea sau 
monitorizarea exercitată de părinţi. Familia monoparentală, existenţa fraţilor sau a 
surorilor care şi-au început viaţa sexuală şi cazurile de abuz sexual în copilărie sunt 
factori care indică un risc ridicat de graviditate în adolescenţă. Caracteristicile cartierului 
par să mărească acest risc prin posibilităţile educaţionale şi profesionale limitate, care 
pot scădea motivaţia adolescenților de a amâna începerea vieţii sexuale şi de a utiliza 
prezervative. Regulile şi legile comunităţii influenţează şi ele comportamentul sexual al 
adolescenților prin interzicerea unor acte şi oferind îndrumare prin intermediul unor 
instituţii sociale, religioase şi politice. Valorile adolescenților şi aşteptările lor — influențate 
de rasă-etnie, contexte culturale şi SES -— acţionează asupra deciziilor pe care le iau 
referitor la comportamentul sexual, graviditate şi calitatea de a fi părinte. 

Consecințele majore pentru mamele adolescente includ probabilitatea mărită de a 
rămâne singure, de a se confrunta cu sărăcia şi problemele de sănătate, precum şi cu 

reducerea posibilităţilor legate de educaţie şi angajare. Pentru băieţi, situaţia are efecte 
negative asupra educaţiei şi posibilităţilor de angajare. Copiii care au mame adolescente 
vor creşte, cel mai probabil, în sărăcie, vor primi o educaţie mai modestă şi vor avea mai 
multe probleme de comportament şi de sănătate decât congenerii lor care au părinţi mai 
- în vârstă, Costurile pe care le suportă societatea referitor la graviditatea adolescentelor 
presupun creşteri ale ajutoarelor sociale şi numărului de bonuri de masă, cheltuieli 
medicale, pierderi în ceea ce priveşte taxele şi un sistem de îngrijire socială mai dezvoltat. 
In afară de pierderea financiară pe care o suportă societatea, naşterile adolescentelor 
impovărează resursele, rezervele de timp şi eficienţa familiilor extinse şi a programelor 
şi sistemelor guvernamentale. | 


Demersurile de prevenire şi intervenție 


În ultimele decenii, au fost create şi implementate numeroase progame de reducere a 
numărului de adolescente însărcinate. Kirby (2001) a analizat cinci tipuri de astfel de 
programe aplicate în Statele Unite : 


1. Programe educaţionale pentru grupuri mici sau mari, bazate pe curriculum. 

2. Programe de educaţie sexuală şi despre infectarea cu HIV pentru părinţi şi familiile 

„10r, 

3. Programe clinice sau şcolare care oferă informaţii şi acces la prezervative şi contraceptive. 

4. Programe de prevenire a gravidităţii şi infectării cu HIV în contextul mai larg al 
comunităţilor, care acţionează pe mai multe componente. 

5. Programe de dezvoltare a tinerilor, care discută despre, dar nu se axează pe sexualitate. 


Evaluarea unor astfel de programe este deseori frânată de problemele metodologice 
sau de constrângerile legate de structura programului şi de implementare, astfel încât au 
fost realizate puţine studii de verificare a evaluărilor anterioare. 

Studiul lui Kirby (2001) relevă că programele educaţionale legate de sex şi infectarea 
cu HIV nu duc la o intensificare semnificativă a activităţii sexuale a adolescenților, o 
problemă care a dus la controverse în ceea ce priveşte oportunitatea acestor programe. 
Unele dintre ele au condus, într-adevăr, la o proporţie mai mare a utilizării prezervativelor 
şi metodelor contraceptive, dar altele nu. Evaluarea unor programe de educaţie sexuală 
şi de prevenire a infectării cu HIV aplicate în câteva şcoli şi comunităţi pe baza 
declaraţiilor unor eşantioane aleatorii reprezentative, ce presupunea reevaluări la intervale 
mari de timp, a relevat reduceri statistice importante ale frecvenţei relaţiilor sexuale, 
precum şi creşterea proporţiei de utilizare a prezervativelor şi contraceptivelor, amânarea 
începerii vieţii sexuale şi scăderea numărului de raporturi sexuale neprotejate (Coyle er 
al., 1999; Jemmott, Jemmott şi Fong, 1998; St. Lawrence, 1994). 

Programele clinice şi şcolare, asociate cu centrele de îngrijire a sănătăţii care oferă 
discuţii individuale cu tinerii despre comportamentul lor, informaţii legate de abstinenţă 
şi prezervative sau alte metode de contracepţie, nu par să aibă vreun impact asupra 
activităţii sexuale a adolescenților ori asupra scăderii ratei gravidităţii sau naşterilor, dar 
favorizează Creşterea proporţiei de utilizare a prezervativelor şi metodelor contraceptive 
(Kirby, 2001). Programele menite să asigure servicii legate de sănătatea reproductivă şi 

să uşureze accesul la metodele contraceptive pot preveni anual apariţia a mii de sarcini 
în rândul adolescentelor. 


Iniţiativele de prevenire a gravidităţii întreprinse la nivelul comunităţii, axate pe acest 
tip de prevenire sau pe utilizarea de prezervative, nu determină creşterea activităţii 


sexuale a adolescenților din acele comunităţi. Cele mai eficiente programe sunt intensive ; 
totuşi, ia încheierea programelor, ratele utilizării prezervativelor şi metodelor contraceptive 
revin la nivelele de dinaintea aplicării programului (Kirby, 2001). 

Unele programe de dezvoltare a adolescenților reduc semnificativ rata gravidităţii la 
adolescente prin formarea unor antecedente nonsexuale importante legate de această 
rată. Următoarele elemente par să fie deosebit de eficiente în cazul unor astfel de 


programe : asigurarea posibilităţilor de angajare pentru tineri ; strategii educaţionale. 


menite să sporească ataşamentul adolescenților faţă de şcoală ; stimularea îmbunătăţirii 
rezultatelor şcolare ; şi posibilităţi de a presta servicii în folosul comunităţii. În plus, 
relaţiile mai strânse cu adulţii care au grijă de adolescenţi, prin monitorizarea şi 
supravegherea activităţilor lor, şi posibilităţile de voluntariat pentru tineret par să se 
constituie în factori de protecţie împotriva activităţii sexuale. 

Kirby (2001) a concluzionat că cele mai eficiente programe de prevenire a gravidităţii 
în rândul adolescentelor sunt cele de educaţie sexuală care se referă atât la graviditate, 
cât şi la infectarea cu HIV, precum şi programele de dezvoltare a tinerilor, mai ales cele 
care au o componentă legată de învăţare şi prestarea de servicii în folosul comunităţii. 
Recomandările sale pentru programele destinate elevilor de gimnaziu şi liceenilor includ : 


1. Tehnici educaţionale care încurajează implicarea tinerilor în activităţile şcolare şi 
ataşamentul faţă de şcoală. 

2. Programe de educaţie sexuală referitoare atât la prevenirea gravidităţii, cât şi a 
infectării cu HIV. 

3. Programe de învăţare împletite cu servicii prestate în folosul comunităţii, care includ 
şi discuţii în grupuri mici. 

4. Programe aplicate în şcoli şi în clinici, care pun accentul pe sănătatea reproductivă şi 
promovează un mesaj clar referitor la abstinenţă şi la folosirea contracepţiei. 

5. Programe şcolare de împărţire a prezervativelor. | 


Programele teoretice care vizează multitudinea de antecedente şi factori de risc care 
influenţează graviditatea adolescentelor şi oferă informaţii despre comportamentul sexual 
şi consecinţele sale, precum şi informaţii despre abstinenţă şi accesul la mijloacele de 
contracepţie sunt, după toate probabilitățile, cele mai eficiente în reducerea ratei gravidităţii 
în rândul adolescentelor. 


Concluzii 


În parte, este mult mai probabil ca adolescentele să rămână însărcinate dacă îşi incep 
viaţa sexuală la o vârstă timpurie, deoarece sunt expuse riscului o perioadă de timp mai 
îndelungată, dar şi pentru că este mult mai probabil ca ele să fie obligate sau silite să facă 
acest lucru ; în plus, este mai puţin probabil să folosească anticoncepţionale, fiind de 
aşteptat să facă sex mult mai des şi cu mai mulţi parteneri. Adolescentele care sunt 

dezavantajate şi personal, şi social prezintă cel mai mare risc de a deveni mame 
necăsătorite. Adică, este mult mai probabil ca adolescentele care au un randament scăzut 
la şcoală, expectaţii scăzute vizavi de viitor, provin din comunităţi şi familii dezavantajate 
să înceapă viaţa sexuală la o vârstă mai mică, să nu folosească anticoncepţionale şi, odată 
- rămase însărcinate, să dea naştere copilului, nefiind căsătorite. 


Influenţa mai mare a contextelor sociale şi oportunitatea structurilor de ajutorare în 
cazul naşterii la adolescentele necăsătorite trebuie să fie luate în seamă în proiectarea 
politicilor sociale şi a implementării intervențiilor. Pentru a înţelege împrejurările în care 
adolescentele iau decizii, în primul rând trebuie să se ţină cont de rasă/etnie, dar şi de 
rolul raportului sexual coercitiv, chiar şi atunci când acesta este consensual, precum şi de 
posibilitatea de a avea parteneri mai mari ca vârstă. Politicile şi intervenţiile sociale _- 
trebuie să fie direcționate către aspectele multiple ale acestei probleme deoarece adolescentele 
(şi cei care le influenţează luarea deciziilor) răspund diferit la alternative şi constrângeri. 
„Adică, unele adolescente pot fi influențate să practice abstinenţa sau să amâne debutul 
relaţiilor sexuale, iar altele, care sunt active sexual, pot fi influențate să folosească 
măsurile contraceptive ; în timp ce graviditatea, căsătoria, adopţia şi avortul sunt opţiuni 
pentru unele, iar pentru altele nu. 

dintre părinte şi copil, precum şi a supravegherii parentale. Valorile părinţilor sunt de asemenea 
importante, cum ar fi statutul marital al părinţilor şi comportamentul fraţilor mai mari. 
Scaramella, L.V., Conger, R.D., Simons, R.L., Whitbeck, L.B. (1998), „Predicting risk for 


pregnancy by late adolescence: A social contextual perspective”, Developmental Psychology,  ! 


34, pp. 1233-1245. 
Un studiu longitudinal intensiv efectuat pe 368 de adolescenţi din clasele VII-XII, alături de 


părinţi şi fraţii lor, arată corelarea negativă a implicării parentale puternice şi prietenoase la 
adolescenţii de clasa a VII-a cu congenerii ce au comportamente antisociale, rezultate slabe la 
învăţătură şi un comportament de asumare a riscului, toţi fiind indicatori semnificativi ai 
sarcinii la adolescentele de clasa a XII-a. Competența academică s-a descoperit că are o 
legătură invers proporţională cu apariţia sarcinii în adolescenţă. 

Capitolul 21 
Consumul şi abuzul de alcool şi alte substanţe 


Michael Windle, Rebecca C. Windle 


Introducere 


Consumul de substanţe este prezent în rândul tinerilor din multe ţări şi culturi. Deşi un 
anumit nivel al consumului de substanţe (de exemplu, alcoolul) ar putea fi trecut cu 
vederea în anumite circumstanţe (de exemplu, sărbători religioase), în rest, interdicțiile 
morale şi legale care interzic consumul de substanţe în rândul adolescenților există în 
foarte multe ţări. O justificare importantă a acestor interdicții este aceea că îndeosebi 
folosirea de substanţe în cantităţi mari şi timp îndelungat este puternic asociată cu 
morbiditatea şi mortalitatea. De exemplu, complicațiile pe termen scurt asociate cu 
fumatul în rândul adolescenților includ infecţii ale căilor respiratorii şi alte simptome, 
schimbări în activitatea pulmonară, agravări ale astmului şi slăbirea condiţiei fizice (de 
exemplu, Pârez-Stable şi Fuentes-Afflick, 1998); consecinţele pe termen lung includ 
boli care pun în pericol viaţa, cum ar fi cancerul şi bolile cardiovasculare (de exemplu, 
Britton, 1998). Ca un al doilea exemplu, abuzul de substanţe, mai ales în combinaţie cu 
simptomele depresive, reprezintă un factor major de risc pentru tentativele de suicid (de 
exemplu, Windle şi Windle, 1997). Un al treilea exemplu de îngrijorare publică majoră 
este legătura dintre consumul de substanţe (de obicei alcool) şi accidentele auto mortale. 
Statisticile recente din Statele Unite au arătat că 33% dintre liceenii din ultimul an au 
susţinut că fie au condus sub influenţa alcoolului, fie cu cineva care a consumat alcool, 
iar 20% au înregistrat astfel de comportamente după un consum foarte mare de alcool 
(cinci sau mai multe băuturi la rând) (O'Malley şi Johnston, 1999). 

În afară de problemele privind morbiditatea şi mortalitatea în rândul adolescenților 
din cauza consumului de substanţe sunt şi preocupări legate de impactul consumului de 
substanţe la adolescenţi asupra dezvoltării lor (de exemplu, Baumrind şi Moselle, 1985 ; 
Windle şi Davies, 1999). Spre exemplu, Baumrind şi Moselle (1985) au sugerat că 
utilizarea de substanţe ar putea afecta capacităţile adaptative ale adolescenților pentru a 
face faţă situaţiilor în care sunt implicaţi congenerii, sarcinilor normative de dezvoltare, 
cum ar fi structurarea unei identități personale, formarea unor relaţii constructive şi 
renegocierea echilibrului între autonomie şi înrudire în familie. Eşecul de a rezolva 

aceste sarcini ar putea întârzia dezvoltarea abilităţilor personale optime, cognitive şi 
sociale, rezultând un impact negativ asupra evoluţiilor ulterioare în adolescenţă şi în 


dezvoltarea timpurie ca adult. 
În ultimii ani, s-au realizat cercetări asupra a două substanţe utilizate de adolescenţi 


pentru a studia procesele care stau la baza iniţierii şi extinderii comportamentului folosirii 


de substanţe şi pentru a dezvolta intervenţii preventive care întrerup aceste procese, în | 


consecinţă prevenirea sau întârzierea folosirii de substanţe. În acest capitol, ne concentrăm 
mai ales asupra primei probleme, dar oferim informaţii şi referinţe cu privire la intervenţiile 
în cazul folosirii de substanţe de către adolescenţi. Începem următoarea secţiune cu o 
prezentare a descoperirilor epidemiologice ale consumului de substanţe, iar apoi oferim 
o orientare conceptuală pentru a ghida cercetarea. Urmează o scurtă descriere a unui 
sondaj pe care l-au făcut autorii, apoi sunt prezentate o serie de studii empirice care au 
ca temă consumul de substanţe în rândul adolescenților, cu referire mai ales la tipologiile 
celor care consumă alcool, însoţită de informaţii despre factorii care prefigurează fazele 
distincte ale consumului de substanţe (de exemplu, debut, extindere, încetare). Această 
secţiune este urmată de o descriere succintă a programelor de prevenire a consumului de 
substanţe. Vom încheia cu un rezumat. Este important să remarcăm că literatura de 
specialitate în ceea ce priveşte consumul de substanţe la adolescenţi este vastă, astfel că 
nu s-a putut „face dreptate” subiectului în acest capitol, acoperind studiile vaste despre 
fumat, alcool şi consumul de alte substanţe ; am încercat să oferim o prezentare generală 
compactă şi să identificăm nişte puncte-cheie în descoperirile cercetărilor ştiinţifice. 


Tendinţele în epidemiologia Cpiasau atu de substanţe la 
adolescenţi 


Datele prevalente în această secţiune se bazează pe descoperirile „Monitoring the Future” 
(MFS ; Johnston, O'Malley şi Bachman, 1999, 2000). MES a strâns informaţii anual, 
legate de consumul de substanţe (de exemplu, toată viaţa, un an sau consumul actual ; 
apetitul alcoolic), de la eşantioane reprezentative la nivel naţional de liceeni din clasele 
terminale din SUA încă din anul 1975. În 1991, MFS şi-a extins domeniul de colectare 
a datelor incluzând şi elevii din clasele a VIII-a şi a X-a. Datele cu privire la tendinţele 
fumatului şi consumului excesiv de alcool şi marijuana în rândul adolescenților din SUA 
sunt prezentate mai jos. (Din cauza prevalenţei reduse, informaţiile cu privire la tendinţele 
despre consumul de alte droguri, de exemplu, heroină, cocaină şi amfetamine, nu sunt 
acoperite în această secţiune, dar sunt disponibile în alte publicaţii, ca, de exemplu, 
Johnston, O'Malley şi Bachman, 1999, 2000.) 

Procentele cu privire la fumatul de-a lungul vieţii în rândul adolescenților au rămas 
destul de stabile în anii '90. În 1991, prevalența de-a lungul vieţii adolescenților fumători 
din clasele a VIII-a, a X-a, a XII-a era de 44,0%, 55,1%, respectiv 63,1%; în 1999, 
aceste procente erau de 44,1%, 57,6% şi 64,6% (Johnston, O'Malley şi Bachman, 
2000). Deşi prevalența de-a lungul vieţii în ceea ce priveşte fumatul a fluctuat puţin din 
1990, procentul adolescenților care au fumat timp de un an, timp de o lună, care au 

fumat mai frecvent (de exemplu, zilnic), respectiv au female excesiv (de exemplu, 1 „mai 
mult de jumătate de pachet pe zi) au crescut treptat, iar astfel de tendinţe ascendente au 
fost remarcate atât în cazul preadolescenţilor, cât şi al celor aflaţi în stadiul adolescenţei 


prelungite. În 1999, aproximativ unul din patru liceeni din ultimul an (23, 1%) fuma 


“zilnic (Johnston, O'Malley şi Bachman, 2000). 

Consumul de alcool este din punct de vedere statistic un comportament obişnuit 
printre adolescenţii mai mari, 80% dintre liceenii din ultimul an declarând că au consumat 
alcool toată viaţa, aproximativ 75% de-a lungul anului trecut, iar 51% în ultima lună 
(Johnston, O'Malley şi Bachman, 2000). La fel ca şi fumatul, prevalența de-a lungul 
vieţii a consumului de alcool la tinerii din Statele Unite a rămas destul de stabilă în 


ultimii ani. Cu toate acestea, numărul adolescenților care au înregistrat un consum. - 


excesiv, mai greu de prevăzut, de alcool (de exemplu, beţie) a crescut treptat. Deşi orice 
nivel al consumului de alcool printre adolescenţi este un motiv de îngrijorare, apetitul 
alcoolic sau consumul excesiv de alcool ocazional reprezintă un motiv deosebit de 
îngrijorare. (Apetitul alcoolic este în principiu definit ca fiind consumul de cinci sau mai . 
multe băuturi la rând în ultimele două săptămâni.) În 1999, o treime dintre liceenii din 
ultimul an s-au dovedit a fi beţi în decursul ultimei luni, iar unul din patru elevi de clasa 
a X-a au înregistrat comportamente de apetit alcoolic (Johnston, O"Malley şi Bachman, 2000). 
Deşi marijuana este o substanţă ilicită în Statele Unite, tendinţa de consum a acesteia | 
în anii '90 a fost în creştere în rândurile elevilor din clasele a VIII-a, a X-a şi a XII-a, 
ca şi frecvenţa consumului ei (Johnston, O'Malley şi Bachman, 2000). De exemplu, în 
1991, 10,2% dintre elevii de clasa a VIII-a au susţinut că au consumat marijuana toată viaţa, 
iar în 1999 numărul s-a dublat, ajungându-se la 22,0%. Din 1991 până în 1999, procentul 
elevilor de clasa a VIII-a care consumau marijuana în ultima lună s-a triplat, ajungând 
de la 3,2% la 9,7% (Johnston, O'Malley şi Bachman, 2000). Aceste tendinţe, precum 
nivelele în creştere ale consumului de substanţe şi ale frecvenţei în rândurile adolescenților, 
nu Sunt valabile doar pentru tinerii din Statele Unite, ci şi pentru cei din Canada, 
Australia şi ţările din Europa de Vest (Bauman şi Phongsavan, 1999; Fombonne, 1998). 
Consumul de substanţe variază în funcţie de anumite variabile demografice importante, 
inclusiv sexul, vârsta şi rasa/etnia. În general, băieţii sunt mai predispuşi la consumul de 
substanţe, şi cantitativ, şi ca frecvenţă, de aceea se confruntă cu mai multe probleme 
legate de consumul lor (de exemplu, Barnes şi Welte, 1986). Totuşi, diferenţele de gen 
devin mai accentuate printre adolescenţii din ultimii ani de liceu, pe când în cazul 
preadolescenţilor ele sunt mai puţine (Johnston er al., 1999). De exemplu, apetitul 
alcoolic la băieţii şi fetele de clasa a VIII-a s-a înregistrat la 14,4%, respectiv la 12,7% 
dintre ei ; în ceea ce priveşte tinerii din ultimul an de liceu, 40% dintre băieţi prezintă 
apetit alcoolic, faţă de 24% dintre fete. O excepţie remarcabilă de la diferenţele de gen 
o reprezintă consumul de ţigări. Adică, prevalența consumului de ţigări (zilnic, excesiv) 
este cât se poate de asemănătoare la adolescenţii şi adolescentele din Statele Unite. Cu 
“toate acestea, Bauman şi Phongsavan (1999) au susţinut că un procent mai ridicat de 
adolescente din Australia, Canada, Marea Britanie şi din alte ţări din Europa de Vest 
fumează în prezent, comparativ cu băieţii din aceste ţări, dar în Asia sunt mai mulţi 
băieţi care fumează decât fete. În mod clar, normele culturale sunt un factor ce contribuie 
la propagarea acestui comportament printre tineri. 
O altă variabilă demografică ce poate previziona patternul consumului de substanţe în 
rândul adolescenților este vârsta (de exemplu, Barnes şi Welte, 1986). Adolescenţii din 

ultimii ani de liceu sunt mai predispuşi la consumul de substanţe şi să le folosească mai 
frecvent (Johnston, O'Malley şi Bachman,. 1999). Oricum, este important să ştim că 
vârsta la care adolescenţii încep să consume substanţe este în scădere. De exemplu, 
vârsta medie la care adolescenţii din SUA consumă pentru prima oară alcool era de 15,9 
ani în 1994, în comparaţie cu 17,4 ani în 1987; în mod asemănător, vârsta medie a 
“primului consum de marijuana era de 16,3 ani în 1994, comparativ cu 17,8 ani în 1987 
(Office of National Drug Control Policy, 1997). Într-un studiu longitudinal de cercetare 
a patternurilor de dezvoltare a consumului de ţigări, alcool şi marijuana în rândul 
tinerilor, Duncan er al. (1995) au descoperit că cele mai mari creşteri în consumul celor 
trei substanţe s-au înregistrat la adolescenţii cu vârste cuprinse între 13 şi 14 ani: 
Statisticile sunt deosebit de îngrijorătoare, ţinând cont că debutul consumului de substanţe 
la vârste timpurii prevesteşte efecte negative pe termen lung, ca, de exemplu, probleme 
legate de substanţe şi tulburări legate de consumul acestora (Windle, 1999). 

„Referitor la diferenţele legate de consumul de substanţe în grupurile rasiale şi etnice, 
tinerii afro-americani înregistrează cea mai scăzută prevalenţă a consumului de substanţe. 
Spre deosebire de aceştia, s-a înregistrat un procent mai ridicat printre hispanicii de clasa 
a VIII-a, care, la rândul lor, folosesc substanţe în proporţie mai mare decât adolescenţii 
albi de clasa a VIII-a. Oricum, în ceea ce priveşte clasa a XII-a, aceste statistici se 
schimbă, albii fiind cei care înregistrează cea mai ridicată prevalenţă în consumul de 
substanţe, urmaţi .de hispanici (Johnston, O'Malley şi Bachman, 2000). Excepţia o 
reprezintă faptul că elevii hispanici sunt cei mai predispuşi consumului oricărei forme de 
cocaină, spre deosebire de albi. Johnston, O'Malley şi Bachman (1999) au sugerat că 
trecerea de la procentele mai mici la cele mai mari în ceea ce priveşte consumul de 
substanţe în rândul albilor şi de la procentele mai mari la cele mai mici în rândul 
hispanicilor poate fi explicată printr-un procent mai mare de abandonuri şcolare la elevii 
hispanici ; 'aşadar, numărul hispanicilor din ultimii ani de liceu consumatori de Spui 
este mai mic întrucât renunţă în număr mare să mai vină la şcoală. 

Deşi procentul adolescenților care consumă substanţe variază considerabil la aceste 
trei grupe etnice, parternurile sau tendinţele consumului au mers, în general, în paralel 
(Johnston, O'Mailey şi Bachman, 1999). De exemplu, de-a lungul unei perioade de 20 de ani 
(1977-1997), elevii albi de clasa a XII-a au deţinut cel mai mare procent în consumul de 
marijuana în ultimul an, hispanicii au avut un procent mediu, iar cel mai mic s-a 
înregistrat la tinerii afro-americani. Totuşi, în termeni de patternuri sau tendinţe, cele 
trei grupe etnice au fost cât se poate de asemănătoare, la toate înregistrându-se scăderi 
ale consumului în decursul anilor '80 şi o creştere la începutul anilor '90. Aceste 
descoperiri demonstrează că factori mai cuprinzători (ca, de exemplu, normele culturale, 
mesajele media, politica de preţuri, gradul înalt de disponibilitate) pot influenţa într-o 
manieră asemănătoare tendinţele consumului naţional de substanţe la diferite grupe 
etnice/rasiale. 

_O abordare conceptuală a cercetării privind consumul de 
substanţe la adolescenţi 


Au fost propuse o mulţime de modele conceptuale în ceea ce priveşte consumul şi abuzul 
de substanţe în rândul tinerilor, inclusiv modele biogenetice şi de caracter, modele de 
socializare, modele cu mai multe variabile, cum ar fi teoria problemelor de comportament 
(TPC ; Jessor şi Jessor, 1977), şi modele contextuale dinamice, de genul unei perspective 
psihopatologice de dezvoltare a ciclului de viaţă (vezi Windle, 1999, pentru o trecere în 
revistă). Abordarea conceptuală pe care am folosit-o pentru a conduce cercetarea noastră 
asupra indicatorilor, moderatorilor şi proceselor de mediere a comportamentelor internalizate 
şi externalizate ale adolescenților (inclusiv consumul de substanţe) este o abordare 
psihopatologică de dezvoltare a ciclului de viaţă (Cicchetti şi Rogosch, 1999; Windle şi 
Davies, 1999). Această abordare conceptuală de dezvoltare se concentrează pe factori şi 
procese de risc şi protecţie care sporesc sau diminuează riscul adolescenților în ceea ce 
priveşte efectele adverse ale consumului de substanţe. Ea oferă un model multifaţetat ce 
include : 


|. Atât factorii etiologici periferici, cât şi cei proximi care influenţează rezultatele. 

2. Variabilele moderatoare, care atenuează sau exacerbează relaţia dintre variabilele 
dependente şi independente. 

3. Variabilele mediatoare, care ajută la explicarea riscului ce poate interveni, a proceselor 
de protecţie şi mecanismelor ce conduc de la antecedente la rezultatele dorite. 

4. O recunoaştere a faptului că astfel de procese de dezvoltare au loc ca o funcţie a 
interacțiunilor permanente persoană-mediu şi care sunt influențate de contexte sociale 
mai ample. 

5. O evaluare a faptului că dezvoltarea are loc în baza unor experienţe multiple şi 
evenimente ce au loc de-a lungul timpului, iar aceste experienţe şi evenimente au un 
efect cumulativ asupra adaptării mai târzii şi asupra funcţionării. 

6. O înţelegere a faptului că ar putea exista căi multiple de dezvoltare ce conduc la 
acelaşi rezultat (adică echifinalitate) sau, dimpotrivă, că o singură componentă sau 
un singur factor (de exemplu, istoricul de alcoolism în familie) nu va duce la un 
rezultat comun (de exemplu, tulburări provocate de alcool), ci mai degrabă la rezultate 
variate la nivelul indivizilor (multifinalitate) (Cicchetti şi Rogosch, 1999; Windle şi 
Davies, 1999). În esenţă, un model de proces de dezvoltare încearcă să indice 
modurile în care o multitudine de factori se întrepătrund cu patternurile semnificative 
(Sau regularităţile comportamentale organizate) de-a lungul timpului pentru a anticipa 
rezultatele. 

Scurtă descriere a „Middle Adolescent 
Vulnerability Study” 


În următoarele pagini, prezentăm date empirice raportate la patternurile iniţierii, extinderii 
şi încetării consumului de substanţe în cadrul unui eşantion de adolescenţi. Sunt prezentate 
descoperirile din cadrul proiectului nostru de cercetare longitudinală, intitulat Middle 
Adolescent Vulnerability Study (MAVS) („Studiul vulnerabilităţii adolescentului”) ; 
pentru a fi concişi, am oferit mai jos o descriere pe scurt a conceptului şi a participanţilor 
la studiu. . 

MAVS este un studiu longitudinal prospectiv ce analizează traiectoriile de dezvoltare 
a problemelor de internalizare (de exemplu, depresia) şi externalizare (de exemplu, 
consumul şi abuzul de substanţe, delincvenţa) în rândul adolescenților. Mai precis, âm 
dorit să studiem prioritatea cauzală şi relaţiile temporale ale factorilor vulnerabilităţii (de 
exemplu, temperament, susţinerea socială a familiei, relaţiile cu congenerii) pentru a 
intersecta patternurile temporale ale disfuncţiei psihosociale (de exemplu, evoluţia 
consumului de alcool şi a problemelor legate de acesta). Designul studiului implică patru 
stadii de colectare a datelor la intervale de şase luni, cu evaluări ale sondajelor în licee. 
Protocolul de evaluare a necesitat rapoarte întocmite individual, colectarea datelor 
facându-se de la grupuri de 40-50 de elevi în timpul orelor de curs. Primul stadiu de 
colectare a datelor a avut loc în rândul elevilor din clasele a X-a şi a XI-a, în toamnă, al 
doilea stadiu a avut loc şase luni mai târziu, în primăvară, iar două stadii suplimentare 
de colectare în toamna şi primăvara anului şcolar următor, când elevii erau în clasele a 
XI-a şi a XII-a. Acest design de colectare intensivă a datelor pe termen scurt a fost ales 
pentru a optimiza identificarea patternurilor comportamentale şi emoţionale de funcţionare 
pe durata unei perioade din ciclul de viaţă când adolescenţii sunt predispuşi declanşării 
şi înmulţirii problemelor de comportament. | 

1.218 dintre subiecţii MAVS au fost în mare parte adolescenţi albi (97%) din trei licee din 
mediul suburban, cu procente aproximativ egale între băieţi şi fete (48%, respectiv 52%). 
Rata de participare a fost de 76%, iar participarea a necesitat consimţământul adolescentului, 
dar şi al părinţilor sau tutorilor. În general, făceau parte din familii cu venit mediu (venitul 
median pe familie era de 40.000 de dolari), iar vârsta lor medie, la prima evaluare, era 
de 15,54 (+ 0,66) ani. Ratele capacităţii de retenţie de-a lungul celor patru stadii de 
măsurare au fost uniform de mari (de la 88% la 94% pentru stadii apropiate de măsurare), 
iar 83,4% dintre tineri au participat la toate cele patru stadii de colectare a datelor. 


Studiile empirice asupra consumului de substanţe la 
adolescenţi | 


Comportamentele cu privire la consumul de substanţe în rândul adolescenților sunt 
destul de variabile. Tinerii diferă în ceea ce priveşte vârsta la care încep să folosească 
substanţe, cantitatea şi frecvenţa utilizării, numărul de substanţe folosite, natura problemelor 

legate de aceste substanţe şi rata la care ajung la diferite nivele de consum (de exemplu, 
Duncan et al., 1995). Unii adolescenţi încep să consume substanţe pentru ca apoi să 
renunţe imediat ; consumul altor tineri este caracterizat de o frecvenţă mică sau moderată 
de-a lungul timpului ; iar unii tineri se angajează în consumuri din ce în ce mai frecvente 
şi mai mari care pot degenera într-un consum abuziv asociat cu probleme legate de 
acesta (de exemplu, absentarea nemotivată de la şcoală din cauza consumului de substanţe, 
conducerea sub influenţa alcoolului, agresiunea fizică datorată folosirii de substanţe) şi/ 
sau în simptome de dependenţă. 

Pe lângă caracterul variabil al consumului de substanţe la adolescenţi, procesele de 
dezvoltare ce conduc la diferitele comportamente ale folosirii substanţelor sunt de 
asemenea eterogene şi caracterizate de diferiţi factori, mecanisme mediatoare şi nivele 
de risc (Clayton, 1992; Windle şi Davies, 1999). De exemplu, procesele de socializare 
ale modellingului de rol, imitaţiei şi ajutorului social, împreună cu transmiterea atitudinilor 
şi convingerilor de la părinţi la copii în ceea ce priveşte efectele pozitive ale consumului 
de substanţe pot contribui serios la începerea consumului de tutun şi alcool la copii. Spre 
deosebire de aceştia, adolescenţii, caracterizați printr-un temperament dificil, supraveghere - 
parentală scăzută şi relaţii cu congenerii care folosesc droguri, sunt supuşi unui risc 
ridicat al extinderii consumului de substanţe, posibil până la nivele abuzive. De astfel, 
procesele ce conduc la consumul de substanţe (de exemplu, debut, extindere, încetare) ar 
putea diferi din punctul de vedere al rasei/etniei şi sexului. 

O implicaţie importantă a acestor observaţii constă în necesitatea unei mai mari 
menționări a intervențiilor în cazul consumului de substanţe în rândul adolescenților cu 
nivele variate de risc (Windle şi Windle, 1999). De exemplu, programele universale de 
prevenire în şcoli, care învaţă tinerii abilităţile necesare pentru a rezista presiunilor 
sociale (de exemplu, din partea fraţilor sau surorilor, a partenerilor, a mass-mediei) în 
folosirea drogurilor ar putea fi relativ eficace în prevenirea sau întârzierea consumului de 
substanţe în rândul adolescenților ce provin din zone cu risc scăzut. Oricum, adolescenţii 
care, de exemplu, sunt în căutare de senzaţii tari provin din cartiere cu nivele ridicate ale 
consumului şi abuzului de substanţe şi au parte de o implicare parentală mai scăzută - 
deci sunt supuşi unui risc mai mare -, aşadar pot-avea nevoie de intervenţii mai multe şi 

mai intense pentru a spori eficacitatea programului (de exemplu, Harrington şi Donohew, 
1997 ; Thompson er al., 1997). 

Pentru a ilustra în continuare variabilitatea practicilor cu privire la consumul de 
alcool în adolescenţă, în următoarea secţiune descriem tipologia consumatorului de 
alcool adolescent, care diferenţiază comportamentele generate de consumul de alcool şi 
corelaţiile acestor comportamente. În continuare, descriem informaţii empirice obţinute 
în urma cercetărilor cu privire la diferitele comportamente legate de consumul de 
substanţe în rândul adolescenților (de exemplu, debutul, extinderea, încetarea) şi informaţii 
despre predictorii şi procesele de mediere ale diferitelor efecte legate de consumul de 
substanţe. În final, vom include o dezbatere asupra diferenţelor rasiale/etnice şi, acolo 
unde e cazul, asupra diferenţelor de gen. 

O tipologie a consumatorului de alcool: ilustrarea variabilităţii 
consumului de alcool în rândul 35 iepahgiag: 


Din moment ce se ştie că acele comportamente legate de consumul de alcool la adolescenţi 
sunt eterogene, studiile recente s-au concentrat pe identificarea şi validarea profilelor 
distincte legate de alcool sau pe tipologii, care cuprind componentele multidimensionale 
ale acestui tip de comportament (de exemplu, cantitatea şi frecvenţa consumului ; excesiv 
sau episodic; apetit alcoolic; efecte adverse ale alcoolului) (de exemplu, Colder şi 
Chassin, 1999; Schulenberg er a/., 1996; Windle, 1994, 1996). În încercarea de a 
identifica multitudinea comportamentelor legate de băutură ce caracterizează patternurile 
consumului de alcool la subgrupurile de adolescenţi, aceste studii au folosit o abordare 
centrată pe pattern (de exemplu, Magnusson şi Bergman, 1990). Un avantaj major al 
acestei abordări este identificarea unor subgrupuri distincte bazate pe parametri specifici 
(de exemplu, comportamente diferite generate de băutură) care, la rândul lor, facilitează 
studiul direcțiilor etiologice distincte şi al rezultatelor, sugerând metode de prevenire şi 
intervenţie alternative pentru diferite subgrupuri consumatoare de alcool (Windle, 1996). 

Pe baza datelor MAVS, Windle (1996) a investigat validitatea tipologiei consumatorului 
de alcool adolescent prin obţinerea a cinci grupuri consumatoare bazate pe variaţia în 
cantitate şi frecvenţă, în ceea ce priveşte consumul excesiv şi efectele adverse ale 
alcoolului. Aceste grupuri au descris o serie de comportamente ale consumatorului de 
alcool, au inclus şi abstinenţii, consumatorii ocazionali, moderați, abuzivi şi cei cu 
probleme. Grupurile de consumatori abuzivi şi cu probleme consumă aceleaşi cantităţi 
mari de alcool, dar, spre deosebire de cei abuzivi, consumatorii cu probleme au raportat 
şi probleme legate de alcool (de exemplu, au lipsit de la şcoală din cauza băuturii, şi-au 
pierdut cunoştinţa). Un aspect important al studiului a fost compararea consumatorilor 
abuzivi cu cei cu probleme din punctul de vedere al unor variabile psihosociale importante 
(de exemplu, externalizarea problemelor din copilărie, dezinhibiţii în ceea ce priveşte 
băutura, susţinerea socială familială), întrucât diferenţele dintre aceste grupuri ar putea 
indica necesitatea aplicării mai multor intervenţii intensive şi poate chiar extensive în 
rândul tinerilor cu probleme de alcoolism, pentru a preveni efectele adverse pe termen: 
îndelungat (de exemplu, tulburări legate de alcool şi alte substanţe). 

Rezultatele au arătat că băieţii fac parte mai mult din categoria consumatorilor 
abuzivi şi cu probleme, iar fetele din grupul consumatorilor ocazionali şi moderați. 
Abstinenţii şi consumatorii ocazionali nu diferă din multe puncte de vedere. Consumatorii 
moderați se diferenţiază semnificativ de cei ocazionali prin câteva aspecte, în sensul că 
cei moderați raportează mai multe comportamente dezinhibate în timp ce beau (de 
exemplu, este mai puţin probabil să folosească prezervativul în timpul actului sexual, 
sunt mai agresivi) şi un procent mai ridicat de prieteni care beau. De asemenea, 
consumatorii abuzivi diferă semnificativ de cei moderați din câteva puncte de vedere (de 
exemplu, procentul prietenilor care folosesc droguri). Consumatorii cu probleme au fost 
diferenţiaţi de cei abuzivi mai ales prin faptul că cei cu probleme î înregistrează nivele mai 
înalte ale externalizării comportamentelor din copilărie (de exemplu, bătăi, relaţii dificile 
cu congenerii, deficit de atenţie), consumă alcool pentru a fi mai dezinhibaţi, pentru a 
face faţă factorilor stresanţi, susţinerea Popa este percepută mai greu, au un consum 

mai mare de droguri şi un număr mai mare de prieteni care folosesc droguri. Aceste 
„descoperiri sunt valabile atât în cazul băieţilor, cât şi al fetelor. Într-un studiu mai vechi, 
folosind acelaşi eşantion şi aceeaşi tipologie a alcoolului, Windle (1994) a descoperit că 
acei consumatori cu probleme, spre deosebire de cei abuzivi, au simptome depresive mai 
puternice (numai în cazul băieţilor), o activitate delincventă mai amplă şi o mai mare 
probabilitate a existenţei alcoolismului în istoricul familiei. 

Bazându-ne pe aceste rezultate, am sugerat că adolescenţii care consumă mult alsadi 
şi care au avut probleme legate de alcool au traiectorii ale consumului substanţial diferite 
doar de adolescenţii care consumă alcool abuziv. Este mult mai probabil ca aceşti 
consumatori cu probleme să provină din familii alcoolice, să fi avut probleme de 
comportament în copilărie şi activităţi delincvente în prezent, să fi beneficiat de un 
sprijin familial mai redus şi de o afiliere mai mare faţă de congenerii care consumă 
droguri, să folosească substanţe ilicite în combinaţie cu alcoolul, să utilizeze alcoolul ca 
pe un mecanism de a face faţă situaţiilor şi să fi avut mai multe simptome depresive. 
Astfel, tragem concluzia că adolescenţii din subgrupul consumatorilor cu probleme sunt 
caracterizați de o traiectorie de dezvoltare în care problemele de comportament au 
început în copilărie, au continuat în adolescenţă şi au o probabilitate mare să continue şi 
la inaturitate. Prin urmare, nevoile de intervenţie în cazul consumatorilor cu probleme 
sunt substanţial mai extensive decât cele ale consumatorilor ocazionali şi moderați şi 
probabil mai extensive decât ale celor abuzivi. 


Indicatorii comportamentelor legate de consumul de substanţe 


Deşi variabilele demografice precum sexul, vârsta şi grupele rasiale/etnice sunt indicatori 
ai comportamentelor legate de consumul de substanţe la adolescenţi, şi alţi factori, din 
multe domenii (ce variază de la cei genetici la cei sociali), au fost identificaţi ca'indicatori 
ai consumului de substanţe la adolescenţi. Ei includ factori individuali (de exemplu, 
caracteristici dispoziţionale, cum ar fi autocontrolul slab şi căutarea de senzaţii, probleme 
de comportament persistente şi timpurii, expectanţe legate de alcool), influenţe ale 
congenerilor (de exemplu, consumul de substanţe al prietenilor, reguli ale congenerilor 
ce includ consumul de substanţe), influenţele familiale (de .exemplu, atitudinile şi 
consumul de substanţe în cadrul familiei, practici parentale) şi factori la nivelul comunităţii 
(de exemplu, lipsa legilor ce interzic consumul de alcool sub o anumită vârstă) (pentru 
o analiză sumară, vezi Hawkins, Catalano şi Miller, 1992; Petraitis, Flay şi Miller, 
1992; Windle, 1999). Mai departe, ne concentrăm asupra indicatorilor cu trăsături 
specifice sau aspectelor comportamentelor legate de consumul de substanţe la adolescenţi, 
inclusiv iniţierea sau debutul consumului de substanțe ; extinderea în frecvenţă şi/sau 
cantitate a consumului de substanţe şi apariţia problemelor legate de acestea ; şi, deşi 
mai puţin cercetate, diminuări în sau renunţarea la consumul de substanţe. 


Iniţierea în consumul de substanţe. Substanțele pe care adolescenţii le vor consuma 
cel mai probabil sunt ţigările şi alcoolul (de exemplu, Kandel, Yamaguchi şi Chen, 
1992). Un corpus important de cercetări s-au concentrat asupra indicatorilor iniţierii sau 
debutului în consuriiul de substanţe în rândul adolescenților, cu rezultate ce sugerează că 

procesele de socializare joacă un rol important în consumul iniţial de alcool sau ţigări la 
adolescenţi (de exemplu, Duncan er al., 1995; Ellickson şi Hays, 1991). Modelele de 
socializare subliniază rolul factorilor de socializare (cum ar fi părinţii, prietenii şi 
mass-media) ca influenţe importante asupra deciziei adolescenților cu privire la consumul 
de substanţe. Aceste modele susţin că mecanismele prin intermediul cărora, de exemplu, 
părinţii şi anturajul influenţează debutul consumului de substanţe la adolescenţi includ 
atât efecte directe, cât şi indirecte (Flay er al., 1994). Un exemplu de efect direct al 
socializării ar fi modelarea semnificativă a altora printr-un anumit comportament (cum 
ar fi fumatul sau consumul de alcool) şi imitarea acelui comportament de către adolescent. 
Un exemplu de efect indirect al socializării este transferul către un copil a standardelor 
normative, expectanţelor şi concepţiilor despre consumul de substanţe, astfel de factori 
cognitivi influenţându-i comportamentele şi intenţiile privitoare la consumul de substanţe. 
Modelul procesului de socializare a fost dezbătut de Fly er al. (1994) în studiul lor 
despre debutul fumatului. Influenţa pe care consumul de ţigări în rândul părinţilor şi 
congenerilor o exercită asupra debutului fumatului la adolescent a fost mediată prin 
intermediul factorilor cognitivi cum ar fi acordul părinţilor şi prietenilor, precum şi 
intenţiile adolescenților de a fuma. În plus, fumatul în rândul prietenilor, dar nu şi în 
rândul părinţilor a contribuit direct la iniţierea fumatului în rândul adolescenților. 

"Duncan et al. (1995) au analizat tendinţele de dezvoltare în consumul de substanţe la 
adolescenţi (consumul de ţigări, alcool, marijuana) de-a lungul timpului şi indicatorii 
acestor tendinţe. Ei au descoperit că adolescenţii care foloseau o substanţă în cantităţi 
„mai mari aveau tendinţa să consume şi alte substanţe în cantităţi mai mari; în plus, o 
- creştere mai rapidă în consumul unei singure substanţe era deseori însoţită de creşteri 
rapide şi similare în consumul de alte substanţe. Factorii sociali au influenţat atât 
consumul iniţial de substanţe, cât şi tendinţele de dezvoltare de-a lungul timpului. De 
exemplu, o apropiere mai mare în familie a determinat un consum iniţial mai scăzut, însă 
nu a influenţat traiectoriile creşterii ; spre deosebire de acestea, încurajarea congenerilor 
de a folosi substanţe a determinat un consum iniţial de substanţe la un nivel mai înalt şi 
creşteri în rata consumului de substanţe de-a lungul timpului. 

Catalano er al. (1992) a comparat indicatorii iniţierii în consumul de substanţe (de 
exemplu, ţigări, tutun masticabil, alcool, marijuana) în cadrul unui eşantion format din 
băieţi şi fete, afro-americani, albi şi asiatici, din clasa a V-a. Variabilele acestor predictori 
au fost măsurate în toamnă, iar iniţierea în consumul de substanţe în primăvara anului 
următor. S-a obţinut un rezultat mixt al numărului de substanţe folosite în iniţiere în 
urma evaluării din primăvară (de exemplu, tutun, alcool şi/sau marijuana), care a fost 
folosit ca variabilă în analizele de regresie. Printre elevii de clasa a V-a, albii au avut cea 
mai mare rată în iniţierea fumatului şi alcoolului, urmaţi de afro-americani şi asiatici. 
Rezultatele au arătat că grupurile diferă din punctul de vedere al factorilor protectivi, 
care determinau o diversitate mai mică de substanţe încercate pentru prima oară. În cazul 
albilor, indicatorii semnificativi ce influenţează iniţierea într-un număr mai mic de 
substanţe includ genul — tinere -—, practicile proactive de management familial (de 
exemplu, părinţii ştiu unde sunt copiii lor atunci când aceştia pleacă de acasă, părinţii îşi 
fac bine înţelese regulile familiale), faptul că părinţii nu se răzgândesc asupra privilegiilor 
pe care le acordă copiilor, lipsa delincvenţei şi a consumului de droguri la fraţi sau 
surori, dezacordul părinţilor cu privire la consumul de alcool al copiilor. Pentru asiatici, 
printre predictorii importanţi se -numără genul - tinere -, lipsa delincvenţelor şi a 

consumului de droguri la fraţi sau surori, faptul că adolescentul locuieşte cu ambii 
părinţi, iar ei dezaprobă consumul de alcool al copiilor. În cele din urmă, în cazul 
adolescenților afro-americani, ataşarea puternică de părinţi şi faptul că părinţii decid în 
privinţa prietenilor fiilor lor au condus la o diversitate mai redusă în iniţierea consumului 
de substanţe. 

În general, rezultatele de niai sus arată că factorii sociali constituie un risc important, 
dar au şi influenţe protective în iniţierea consumului de substanţe la adolescenţi. Procesele 
interacţionale pozitive care au loc în contextul familiei (de exemplu, apropierea dintre 
membrii familiei, practici proactive de management familial, ataşarea emoţională de . 
părinţi, dezacordul părinţilor în legătură cu consumul de substanţe) reprezintă factori de 
protecţie importanţi care descurajează sau întârzie debutul consumului de substanţe la 
adolescenţi. În schimb, utilizarea de către părinţi şi congeneri a substanţelor, precum şi 
atitudinile lor pozitive faţă de aceasta influenţează iniţierea consumului în rândul tinerilor. 
În discuţia despre influenţa părinţilor şi a congenerilor în ceea ce priveşte debutul consumului 
de substanţe, este important de ştiut că cea mai mare parte a tinerilor încearcă aceste 
substanţe în preadolescenţă. Atunci, ei sunt încă legaţi din punct de vedere emoţional de 
părinţii lor şi nu s-au confruntat cu formarea identităţii, lupta pentru autonomie, 
angajamente emoţionale mai mari faţă de congeneri şi întemeierea unor relaţii romantice. 
Aşadar, preadolescenţa, comparativ cu adolescenţa şi adolescenţa prelungită, este o 
perioadă a ciclului de viaţă când părinţii au încă o influenţă mai mare decât congenerii 
asupra comportamentului adolescenților, inclusiv asupra consumului de substanţe. 

În dezbaterea influențelor, sociale asupra consumului de substanţe la adolescenţi, 
cercetările pun în evidenţă făptul că tinerii albi, comparativ cu cei afro-americani, îşi fac 
iniţierea în consumul de substanţe mai devreme, le utilizează mai frecvent şi la nivele 
mai înalte (de exemplu, Barnes şi Welte,.1986; Ellickson şi Morton, 1999; Johnston, 
O'Malley şi Bachman, 2000). Procesele de socializare distinctive dintre aceste grupuri 
pot contribui la variaţia în consumul de substanţe, iar studii recente au identificat 
diferenţe în practicile de socializare parentale în rândul familiilor albe şi afro-americane. 
Într-un studiu descriptiv ce compara practicile de socializare antifumat la părinţii albi şi 
afro-americani cu copii de 12-18 ani, Clark er al. (1999) au descoperit că părinţii 
afro-americani difereau semnificativ de cei albi din punctul de vedere al practicilor 
parentale ce descurajau consumul de produse pe bază de tutun al copiilor lor. De 
exemplu, mai mulţi părinţi afro-americani stabilesc pedepse pentru fumat. În plus, era 
mult mai probabil ca părinţii albi să afirme că pedepsirea copiilor pentru faptul că au 
încercat să fumeze nu este o metodă de a-i feri să încerce din nou. În cele din urmă, era 
mult mai probabil ca părinţii albi să afirme că şcolile sunt mai eficiente decât părinţii în 
aducerea la cunoştinţă a pericolelor pe care le prezintă fumatul. Rezultatele au evidenţiat 
Că, în acest eşantion, era mult mai probabil ca părinţii afro-americani, spre deosebire de 
cei albi, să creadă că practicile de socializare antifumat aplicate acasă ar putea fi 
eficiente în prevenirea sau în întârzierea consumului la adolescenţi. Deşi aceste descoperiri 
sunt sugestive, cercetările ce au ca scop diferenţele rasiale şi etnice în practicile de 
socializare parentale şi familiale legate de consumul de substanţe la adolescenţi sunt la 
început şi reprezintă un domeniu fertil pentru viitoarele studii. 


Escaladarea consumului de substanţe. Deşi factorii sociali au constituit un important 
subiect de cercetare“asupra elementelor ce determină iniţierea consumului de substanţe, 

o serie mai largă de factori (de exemplu, biogenetici, cognitivi, psihologici, -sociali, 
academici, comunitari, culturali) sunt consideraţi factori determinanţi ai escaladării 
consumului (de exemplu, creşteri în cantitatea şi frecvenţa consumului, apetitul alcoolic, 
problemele legate de substanţe, tulburările legate de consumul de substanţe). Acest lucru 
nu înseamnă că procesele de socializare nu contribuie la escaladarea patternurilor consumului 
de substanţe ; procesele de dezvoltare ce conduc la creşteri ale consumului şi/sau la 
nivele abuzive de consum sunt variate, multiple şi complexe. De exemplu, Colder şi 
Chassin (1999) au descoperit că nivelul moderat al consumului de alcool era influenţat 
de procesele de socializare care îl încurajau, în timp ce problemele legate de consum 
erau asociate cu destrămarea familiei şi o susţinere psihologică slabă. În mod similar, 
descoperirile în comportamentul genetic au arătat că consumul de alcool la părinţi, fraţi 
sau surori şi prieteni influenţează iniţierea în acest consum, dar diferenţele în frecvență 
şi cantitate, precum şi în ceea ce priveşte tulburările sunt mai puternic influențate de 
factorii genetici decât de cei de socializare (de exemplu, Rose, 1998). 

În legătură cu recunoaşterea faptului că procesele de dezvoltare sauibiexe Stau la baza 
escaladării patternurilor consumului de substanţe, cercetătorii au început să utilizeze 
modele integrate cu variabile multiple pentru a stabili căile directe şi indirecte ce conduc 
la creşteri ale consumului de substanţe în rândul adolescenților (de exemplu, Chassin et 
al., 1993; Cooper er al., 1995; Windle, 2000). Aceste studii sunt importante deoarece 
ne ajută să modelăm şi deci să înţelegem mai bine procesele complexe interacţionale 
dintre variabilele multinivelare (de exemplu, biologic, psihologic, social) ce conduc la 
consumul de substanţe şi la abuz. La rândul lor, modelele cu variabile multiple ale 
escaladării consumului de substanţe, validate empiric, oferă cercetătorilor ţinte importante 
pentru eficientizarea intervențiilor secundare şi terțiare în cazul consumului de lea 
la adolescenţi. 

Folosind ecuaţia de modelare structurală eşantionul MAVS, Windle (2000) a testat 
simultan trei modele conceptuale (socializarea, reglarea afectelor negative şi modelele 
dispoziţionale biogenetice) ale consumului de substanţe şi problemelor legate de acesta. 
Câteva descoperiri sunt importante pentru această dezbatere. În primul rând, s-a stabilit 
faptul că direcţiile de dezvoltare susțineau modelele de socializare ale consumului de 
substanţe. De exemplu, consumul de substanţe în cazul fraţilor sau surorilor a influenţat 
comportamentul adolescenților de a consuma alcool pentru a face faţă factorilor de 
stres ; de asemenea, consumul de alcool pentru a face faţă problemelor a influenţat atât 
consumul, în general, cât şi problemele generate de acesta. Din.perspectiva socializării, 
descoperirea sugerează că adolescenţii i-ar fi putut observa pe fraţii sau surorile lor 
consumând alcool pentru a face faţă evenimentelor stresante din viaţa lor, ceea ce a 
contribuit la consum ca un mecanism de coping. O altă direcţie de socializare a arătat că 
folosirea substanţelor de către fraţi sau surori a determinat ataşarea adolescenților de 
congenerii consumatori de substanţe, fapt care, la rândul său, influenţează consumul de 
alcool şi substanţe, precum şi problemele legate de alcool. O interpretare a acestor 
rezultate ar fi aceea că ataşarea de fraţii sau surorile mai mari şi de grupul lor de prieteni 
consumatori de droguri ar putea duce la creşterea probabilității (de exemplu, prin 
accesibilitatea sporită a substanţelor şi procesele modelului de rol) ca adolescenţii să 
folosească droguri şi să aibă probleme legate de consumul de alcool. Aceste direcţii de 
dezvoltare pun în evidenţă un context de socializare complex în care densitatea consumului 
de substanţe încurajează propriul consum de alcool şi substanţe, precum şi problemele 

generate. de alcool. Integrarea într-un context în care fraţii, surorile şi congenerii mai 
mari consumă substanţe la un nivel mai înalt ar putea fi în mod special influenţabilă 
pentru adolescenţi, care au tendinţa să se îndepărteze de influenţele părinţilor şi să se 
îndrepte către cea a anturajului. | 

În al doilea rând, datele au susţinut ideea conform căreia adolescenţii din acest studiu 
au consumat alcool pentru a-şi regla afectele negative. Adică, Windle (2000) a descoperit 
că evenimentele de viaţă stresante au făcut ca alcoolul să fie consumat cu scopul de a le 
face faţă (de exemplu, „Beau pentru a-mi uita problemele”) ; totodată, motivele copingului 
au dus la apariţia mai multor probleme legate de alcool. Aceste informaţii şi altele din 
MAVS (Windle şi Windle, 1996) evidenţiează faptul că adolescenţii care trec prin mai 
multe evenimente stresante ar putea consuma cantităţi mai mari de alcool pentru a-şi 
regla afectele negative corelate cu factorii de stres. Ei se confruntă de asemenea cu 
probleme mai mari legate de alcool care, cel mai probabil, contribuie la factorii de stres 
şi afectele negative. | 

În al treilea rând, atributele temperamentale cu baze biogenetice ale nivelului activităţii 
şi o abordare bazată pe orientare au dus la asocierile cu o reţea mai vastă de prieteni 
consumatori de substanţe ; anturajul în care se consumă substanţe determină cantitatea 
de alcool şi droguri, precum şi problemele asociate cu alcoolul. Probabil că un nivel mai 
ridicat de activitate şi un stil mai gregar de abordare bazată pe orientare sunt caracteristici 
dispoziţionale ce contribuie la intrarea adolescenților într-un anturaj în care consumul de 
substanțe este practicat în mod obişnuit. Integrarea în aceste grupuri încurajează un 
consum mai mare de alcool şi droguri şi un număr mai ridicat de probleme generate de 
alcool (de exemplu, absentarea de la şcoală din cauza consumului de alcool, probleme cu 
legea cauzate de consumul de alcool). 

Într-un studiu realizat de Cooper er al. (1995), două direcţii de dezvoltare au 
contribuit la consumul de alcool şi problemele legate de acesta în cazul unui eşantion 
de adolescenţi. Prima direcţie a arătat că adolescenţii doritori de senzaţii tari şi care 
se aşteptau ca alcoolul să le stimuleze funcţiile socioemoţionale (de exemplu, „Con- 
sumul de alcool mă face să mă simt mai sociabil”) au raportat un consum de alcool 
mai frecvent pentru a-şi intensifica experienţele şi emoţiile pozitive. Astfel, consumul 
de alcool pentru a intensifica emoţiile pozitive a determinat un nivel înalt al acestuia 
asociat cu mai multe probleme legate de alcool. A doua direcţie a evidenţiat faptul că 
adolescenţii cu emoţii negative mai mari se aşteptau ca alcoolul să le aline afectele, 
negative (de exemplu, „Consumul de alcool mă ajută să uit de griji”), iar cei ce evită 
problemele (de exemplu, a nu se confrunta cu o problemă căreia îi neagă existenţa) au 
raportat un consum mai mare de alcool; astfel, consumul de alcool pentru a face faţă 
problemelor a determinat atât o cantitate mai mare de alcool, cât şi mai multe probleme 
legate de acest aspect. Direcţiile de abordare pun în evidenţă faptul că aşteptările 
cognitive legate de alcool, caracteristicile dispoziţionale şi stilurile de coping motivează 
adolescenţii să consume alcool pentru intensificarea emoţiilor pozitive şi a face faţă 
problemelor. Consumul de alcool se intensifică din aceste motive şi conduce la mai 
multe probleme. 

Constatările făcute de Cooper er al. (1995), Windle (2000) şi alţii (de exemplu, 
Chassin er al., 1993) furnizează modele ale proceselor de mediere complexe ce conduc 
la escaladarea consumului de alcool şi droguri în rândul adolescenților. Aceste procese 

includ influenţele dispoziţionale (de exemplu, temperamentul), intrapersonale (de exemplu, 
consumul de alcool pentru a face faţă afectelor negative, expectanţelor legate de alcool) 
şi sociale (de exemplu, consumul de substanţe al fraţilor sau surorilor şi al prietenilor) 
ce interacționează de-a lungul timpului pentru a produce escaladarea patternurilor 
consumului şi abuzului de substanţe. Totuşi, în aceste modele, ceea ce nu este direct 
reprezentat (sau posibil de a fi desluşit) sunt variabilele genetice şi procesele gene-mediu 
(de exemplu, corelaţii şi interacțiuni G-M), importante pentru a înţelege dezvoltarea 
nivelelor de abuz ale consumului de substanţe. Aşa cum am menţionat mai devreme în 
acest capitol, rezultatele cercetărilor s-au îndreptat către corelaţii şi direcţii de dezvoltare 
ale problemei alcoolului ce diferenţiază consumatorii cu probleme de ceilalţi consumatori 
(de exemplu, consumatorii moderați şi abuzivi). Caracteristicile adolescenților care se 
află pe o traiectorie ascendentă a consumului de alcool includ un debut timpuriu al 
consumului de substanţe (de exemplu, înainte de 12 sau 13 ani), existenţa alcoolismului 
în istoricul familiei, nivele ridicate ale externalizării comportamentelor din copilărie şi 
psihopatologia comorbidă (de exemplu, depresia). Cei mai mulţi dintre aceşti factori de 
risc au o acţiune genetică puternică ; totuşi, se pare că nivelele consumului de alcool şi 
tulburările legate de acesta sunt fenotipuri ce se observă cel mai bine într-un model 
multifactorial gene-mediu. Printre cele mai importante probleme cu privire la consumul 
de substanţe se numără tipul de gene şi interacțiuni gene-mediu fundamentale pentru 
înţelegerea etiologiei şi consumul de substanţe de-a lungul timpului. 


Diminuări în şi renunţarea la consumul de substanţe. În general, atât în cazul 
băieţilor, cât şi al fetelor, consumul de alcool şi marijuana începe din preadolescenţă şi 
atinge maximul în adolescenţa prelungită şi începutul maturității, scăzând după aceea ; 
în contrast, consumul de ţigări începe şi se extinde în adolescenţă, dar continuă să 
crească la maturitate (Bates şi Labouvie, 1997; Raveis şi Kandel, 1987). Referitor la 
studiile asupra iniţierii şi extinderii consumului de substanţe, sunt puţine cele despre 
diminuarea sau renunţarea la patternurile de consum. Există două amănunte care explică 
de ce cercetătorii s-au concentrat mai mult asupra iniţierii şi escaladării decât asupra 
renunţării la consumul de substanțe. În primul rând, pe lângă creşterile în iniţierea 
consumului de-a lungul adolescenţei, consumul de substanţe manifestă o continuitate în: 
timp, odată ce adolescenţii au început să consume. Mai mult, pentru cei cu patternuri de 
consum mai bine Organizate (de exemplu, problema consumului de alcool, fumatul 
zilnic), continuitatea şi stabilitatea consumului sunt importante (Patton er al., 1998; 
Windle, 1996). Având în vedere creşterea şi continuitatea consumului de substanţe de-a 
lungul timpului, este important să se cerceteze mecanismele care susţin şi facilitează 
aceste patternuri de consum. În al doilea rând, din cauza creşterii şi continuității consumului 
la adolescenţi, intervenţiile în această privinţă s-au axat mai mult pe prevenirea sau 
întârzierea consumului decât pe tratarea problemelor existente şi a tulburărilor din 
momentul în care se instalează ; prin urmare, scopul cercetării a fost acela de a identifica 
factorii de risc influenţi în cazul iniţierii şi extinderii consumului de substanţe pentru a 
implementa programe de prevenire mai eficiente. Nu în ultimul rând, înţelegerea proceselor 
de dezvoltare asociate cu scăderea şi încetarea consumului de substanţe este importantă, 
având în vedere că numărul adolescenților consumatori de substanţe va descreşte în cele 
din urmă sau vor înceta să consume substanţe pe măsură ce devin maturi. 

Un studiu informativ efectuat de Schulenberg et al. (1996) a analizat acele variabile 
evaluate în clasa a XII-a care au contribuit semnificativ la creşterea şi scăderea frecventă 
„a apetitului alcoolic pe parcursul trecerii la stadiul adolescenţei prelungite (18-24 de 
ani). Variabilele măsurate în clasa a XII-a care au determinat creşteri ale apetitului 
alcoolic au inclus faptul de a fi bărbat, un conservatorism social mai redus, eficacitatea 
rolului familiei, autoeficacitate şi accentul pe identitate, un consum mai mare de alcool 
pentru a se îmbăta şi un număr mai mare de ieşiri noaptea. În schimb, printre predictorii 
scăderii apetitului alcoolic s-au numărat faptul de a fi femeie, nivele mai înalte de 
autoeficacitate, deschidere către muncă şi un consum mai scăzut de alcool pentru a se 
îmbăta. 

Alte studii s-au orientat asupra indicatorilor ce determină scăderea sau încetarea 
consumului de ţigări, alcool şi marijuana pe parcursul celei de-a treia decade a vieţii, 
adică începutul maturității (de exemplu, Breslau şi Peterson, 1996; Kandel şi Raveis, 
1989; Labouvie, 1996; Miller-Tutzauer, Leonard şi Windle, 1991; Rose et al., 1996). 
De exemplu, variabilele ce influenţează încetarea fumatului la adulţii tineri includ o 
vârstă mai mare de la care încep să fumeze (adică după 13 ani), o educaţie mai bună, 
nivele scăzute de fumat anterior, puţini prieteni care fumează, aprecierea sănătăţii şi 
angajarea în muncă (Breslau şi Peterson, 1996; Rose et al., 1996). Adoptarea rolurilor 
sociale importante, precum căsătoria şi naşterea unui copil, sunt factori importanţi ce 
contribuie la scăderea consumului de alcool şi alte substanţe (Labouvie, 1996; Miller- 
-Tutzauer ; Leonard şi Windle, 1991). În cele din urmă, indicatori semnificativi ce 
contribuie la renunţarea consumării de marijuana includ o frecvenţă mai scăzută a 
consumului în trecut, căsătoria, naşterea unui copil (în cazul femeilor) şi un venit mai 
mic al bărbaţilor, precum şi un venit mai mare al femeilor într-o familie (Kandel şi 
Raveis, 1989). 

Un argument conceptual evident al scaderii sau încetării comportamentelor antisociale 
este ideea că cei mai mulţi tineri (deşi nu toţi, în mod sigur) au tendinţa de a se maturiza 
prin intermediul acestor tipuri de comportament, asumându-și roluri şi responsabilităţi 
de adult în societate. De exemplu, Pulkkinen (1988) a afirmat că tinerii aflaţi în stadiul 
adolescenţei prelungite care sunt implicaţi în delincvenţe pun capăt sau ameliorează 
aceste comportamente pe măsură ce se desprind de contextul social care le influenţează 
(de exemplu, ieşirea din grupurile delincvente, mutarea în alt cartier) şi pentru că îşi 
asumă roluri de adult care necesită un nivel mai ridicat de maturitate (de exemplu, un loc 
de muncă stabil, căsătoria, faptul că devin părinţi). De asemenea, Labouvie (1996) a 
postulat importanţa unui proces de autocorecţie în care indivizii îşi micşorează consumul 
de substanţe cu scopul de a-şi maximiza atingerea obiectivelor adulte care nu sunt în 
concordanţă cu un consum mai mare. 


Eforturile de prevenire a consumului de substanţe 


Cele trei tipuri de intervenţii preventive sunt programele universale, selective şi indicate 
(Institute of Medicine, 1994). Programele universale cuprind toate persoanele dintr-o 
anumită populaţie (de exemplu, toţi studenţii dintr-o şcoală), neţinându-se cont de 

nivelul riscului consumului de substanţe. Programele selective au ca ţintă subgrupuri de 
indivizi (de exemplu, copiii alcoolicilor) ce au un risc mai mare de dezvoltare a unei boli 
sau a unei probleme (de exemplu, tulburări legate de alcool). Programele indicate de 
prevenire sunt acelea care au ca ţintă indivizii cu trăsături sau comportamente specifice 
(de exemplu, consumul de alcool şi şofatul) de mare risc (de exemplu, moartea în urma 
unui accident de maşină). 

Majoritatea programelor de prevenire a consumului de substanţe în rândul tinerilor 
din SUA au implicat intervenţii universale puse în practică la şcoală, cu scopul de a 
întârzia sau preveni consumul de substanţe la copii şi adolescenţi. În general, aceste 
programe se aplică tuturor tinerilor din şcolile cu un curriculum de bază. După cum s-a 
menţionat mai devreme în acest capitol, rezultatele cercetărilor au arătat că factorii 
sociali contribuie puternic la hotărârea de a consuma substanţe. Nu este deci surprinzător 
că forma cea mai populară a programelor de prevenire se bazează pe modelele sociale de 
influenţă (de exemplu, Botvin er a/., 1990; Dielman er al., 1989; Ellickson şi Bell, 
1990). Un obiectiv important al acestor programe este acela de a:i învăţa pe copii şi pe 
adolescenţi abilităţile necesare pentru a rezista influențelor sociale ce încurajează consumul 
de droguri (Norman şi Turner, 1993). | 

Evaluările eficacităţii pe termen scurt şi lung a programelor universale în prevenirea 
sau reducerea consumului de substanţe la adolescenţi au fost mixte (Botvin er al., 1995; 
Ellickson, Bell şi McGuigan, 1993; Shope eral., 1992). De exemplu, câteva studii de 
evaluare au evidenţiat faptul că programele universale sunt mai eficiente în prevenirea 
consumului de substanţe printre neconsumatori, dar mai puţin eficiente în cazul celor ce 
au început să consume substanţe de la o vârstă mică şi, prin urmare, ar putea fi supuşi 
unui risc mare de a avea pe viitor probleme legate de consum (Ellickson şi Bell, 1990 ; 
Perry et al., 1996). Această limitare a programelor universale se datorează, în parte, 
ignorării nivelelor variate ale consumului de substanţe la adolescenţi. În plus, programele 
universale de prevenire par a fi mai eficiente în reducerea consumului de marijuana şi 
țigări şi mai puţin eficiente în reducerea consumului de alcool (Botvin er al., 1990 ; 
Ellickson şi Bell, 1990). În Statele Unite, atitudinile societăţii şi mesajele mass-mediei 
care susţin consumul de alcool sunt generalizate şi, prin urmare, eforturile de prevenire 
ce descurajează consumul de alcool la adolescenţi ar putea fi mai puţin eficiente decât 
cele de a preveni consumul de marijuana şi ţigări. 

În ultimii ani, s-a produs o schimbare în cadrul comunităţii ştiinţifice pentru a 
proiecta şi dezvolta programe de prevenire ce se referă la unele dintre limitările programelor 
universale. De exemplu, Personal Growth Class (PGC; Thompson, Horn şi Hertig, 
1997) şi Jump Start (Harrington şi Donohew, 1997) sunt două programe de prevenire 
proiectate pentru a satisface profilele specifice şi nevoile a două subgrupuri de adolescenţi 
ce sunt supuşi riscului. PGC a fost creat pentru a răspunde nevoilor de prevenire 
emoţionale, academice şi legate de consumul de alcool în cazul adolescenților cu risc de 
abandon şcolar. Jump Start s-a concentrat asupra adolescenților afro-americani devaforizaţi 
din punct de vedere economic şi care erau în căutare de senzaţii tari, o dispoziţie asociată 
cu un nivel mai ridicat al consumului de substanţe. Obiectivele programului Jump Start 
erau reducerea consumul de substanţe şi încurajarea absolvirii liceului, precum şi 
urmărirea obiectivelor legate de carieră. Activităţile programului erau de aşa natură, 
încât să îi atragă pe adolescenţii în căutare de senzaţii tari (de exemplu, senzațiile tari 

valorizau mesajele noi, complexe, neconvenţionale :şi rapide). Studiile de evaluare au 
„arătat că ambele programe au avut un anumit succes în atingerea obiectivelor pentru 
acest grup de adolescenţi (Harrington şi Donohew, 1997; Thompson er al., 1997). 

Pe lângă identificarea. nevoii de programe proiectate pentru adolescenţii cu nivele 
variate de risc, cercetătorii au afirmat că programele de prevenire a consumului de 
substanţe ar trebui să fie cuprinzătoare (domenii multiple ce includ modul intrapersonal 
de activitate al copilului, în interacţiune cu familia, şcoala, mass-media, congenerii) (Pentz 
et al., 1989), să fie aplicate înainte ca adolescenţii să înceapă să consume substanţe 
(având în vedere debutul consumului de substanţe printre adolescenţi de la o vârstă mai . 
mică, programele ar trebui aplicate începând din copilărie) (Williams er al., 1999), să fie 
de lungă durată (Ellickson şi Bell, 1990) şi să fie proiectate pentru a maximiza includerea 
adolescenților în program (Botvin et al., 1995). Programele de prevenire comunitare, 
axate pe mai multe componente, vaste, au fost răspunsul la unele dintre aceste probleme. 
Două astfel de programe sunt Midwestern Prevention Project (MPP ; Pentz er al., 1989; 
Johnson et al., 1990) şi Project Northland (Perry et al., 1996; Williams er al., 1999). Un 
obiectiv primar al acestor programe a fost acela de a reduce consumul de substanţe la 
adolescenţi prin promovarea mesajelor, practicilor şi normelor la nivele multiple contextuale 
împotriva consumului de substanţe, inclusiv familie, şcoală şi congeneri. Atât în studiile 
de evaluare de scurtă durată, cât şi în cele pe termen lung, rezultatele au arătat că MPP 
este eficient în reducerea ratei de creştere a consumului de substanţe pentru participanţii la 
program, comparativ cu subiecţii din eşantionul de control (Johnson er al., 1990; Pentz 
et al.,:1989). Rezultatele Project Northland au arătat că eforturile de intervenţie au avut 
succes în reducerea consumului de ţigări, alcool şi marijuana în rândul neconsumatorilor, 
dar nu şi în rândul consumatorilor (Perry er al., 1996). 

Încheiem această scurtă dezbatere a programelor de prevenire 2 a consumului de 
substanţe cu mărturisirea că astfel de programe trebuie să aibă în vedere faptul că 
adolescenţii diferă din punctul de vedere al unor variabile importante ce contribuie la 
consumul de substanţe, cum ar fi apartenenţa la grupurile rasiale/etnice (Ellickson şi 
Morton, 1999). De exemplu, congenerii ar putea fi mai influenţi în consumul de substanţe 
în rândul adolescenților albi şi hispanici, în timp ce dispoziţia (de exemplu, riscul 
asumat) ar putea fi mai importantă pentru afro-americani. Diferenţele în practicile de 
socializare din cadrul familiei ar putea avea un impact şi asupra diferitelor comportamente 
legate de consumul de substanţe printre tinerii albi şi afro-americani (de exemplu, Clark 
et al., 1999). Deci, dezvoltarea protocoalelor de intervenţie preventivă trebuie să reflecte 
aceste diferenţe pentru a creşte probabilitatea ca obiectivele programului să fie îndeplinite, 
cum ar fi prevenirea iniţierii consumului de substanţe şi reducerea escaladării. 


Rezumat 


În totalitate, datele despre prevalența consumului de substanţe la adolescenţi indică un 
grad de stabilitate suficient de mare începând cu anii '90. Deşi aceste rate relativ mari 
ale consumului reprezintă o ameninţare pentru morbiditatea şi mortalitatea adolescenților, 
mai multe tendinţe apărute recent constituie un alt motiv de îngrijorare. Ele includ o 
„creştere a numărului adolescenților care consumă substanţe la nivele mai serioase sau 

severe, precum fumatul zilnic, apetitul alcoolic şi consumul repetat al formelor puternice 
de marijuana. O a doua tendinţă o constituie vârsta din ce în ce mai mică a debutului 
consumului de substanţe, având în vedere că mai mulţi copii încep să consume substanţe 
înainte de a intra în adolescenţă. Acest lucru este un motiv de îngrijorare deoarece 
constituie un indicator puternic atât pentru sănătate, cât şi pentru dificultăţile sociale în 
adolescenţă şi în perioada de maturitate. Consumul şi abuzul de substanţe în copilărie şi 
adolescenţă ar putea compromite dezvoltarea unor abilităţi cognitive şi sociale importante, 
esenţiale pentru creşterea optimă şi pentru pregătirea în vederea îndeplinirii sarcinilor 
din adolescenţă şi începutul maturității. 

Pe măsură ce cercetătorii şi specialiştii şi-au continuat studiul asupra consumului de 
substanţe la adolescenţi a devenit destul de clar faptul că există o variaţie enormă a 
practicilor consumului de substanţe la adolescenţi. Adolescenţii încep să consume 
substanţe de la vârste diferite şi manifestă forme de schimbare intraindividuală distincte 
în consumul de substanţe de-a lungul timpului. 

' În plus, indicatorii aspectelor sau trăsăturilor consumului de substanţe (de exemplu, 
iniţiere, extindere, renunțare) pot varia la fel de bine ca şi cei pentru grupuri diferite din 
punct de vedere rasial/etnic şi de gen. În continuare, o fază importantă în studiul 
consumului de substanţe la adolescenţi va fi folosirea abordărilor metodologice (de 
exemplu, centrate pe pattern) şi a cercetărilor prospective pe termen scurt care vor 
facilita înţelegerea cauzelor şi a consecinţelor consumului de substanţe la adolescenţi. 
Datele obţinute pot servi drept ghid pentru intervenţiile ţintite, ce se bazează pe o 
estimare a eterogenităţii influențelor asociate cu consumul şi abuzul de substanţe. 

de mare risc. 

Volumul face o analiză detaliată a cauzelor, tratamentelor şi prevenirii abuzului de substanţe la 
adolescenţi şi oferă o prezentare solidă a problemelor legate de comorbiditate (de exemplu, 
apariţia simultană a abuzului de substanţe şi a tulburărilor mentale) şi a modalităţilor de tratament. 

rândul copiilor şi adolescenților, inclusiv a celor bazate pe sprijin educaţional, psihosocial, al 

Capitolul 22 


Înțelegerea problemelor de conduită 
în adolescenţă în raport cu întreaga viaţă 


Deborah M. Capaldi, Joann Wu Shorit! 


Introducere 


Problemele de comportament s-au numărat printre subiectele principale ale literaturii de 
specialitate şi nu numai mai mult decât orice alt aspect al adolescenţei. Se ştie că 
adolescenţii sunt problematici şi constituie o sursă de stres pentru părinţi. În 1817, Jane 
Austen scria: „Familia Musgrave a avut nenorocul de a avea un fiu care le făcea numai 
probleme, iar norocul de a-l pierde înainte de a împlini vârsta de 20 de ani... era prost 
şi neascultător... şi nu a fost aproape deloc regretată pierderea lui” (Austen, 1997, 
pp. 55-56). Terminologia lui Jane Austen, problematic” şi „neascultător”, reprezintă 
variabile descriptive ale problemelor de comportament folosite de majoritatea părinţilor 
atunci când discută despre conduita adolescenților. Părinţii petrec foarte multe ore în 
discuţii ce încearcă să găsească maniera cea mai potrivită de a le răspunde sau de a le 
controla comportamentul. A avea un copil cu tulburări de comportament poate genera 
foarte multă încordare şi presiune în relaţia maritală. În orice caz, majoritatea părinţilor 
ar prefera o soluţie mai puţin radicală la problemele lor decât moartea subită ! 

Unii cercetători sunt de părere că se pune prea mult accentul pe patologie în domeniul 
psihologiei (Seligman şi Csikszentmihalyi, 2000). Oricum, lăsând deoparte ajutorul 

părinţilor, există numeroase motive pentru care problemele de comportament ar trebui să 
fie în centrul atenţiei, cu scopul de a înţelege etiologia acestor comportamente, de a 
informa şi de a iniţia intervenţii preventive şi programe de tratament. În primul rând, 
majoritatea tinerilor sunt atraşi de activităţi ilegale în adolescenţă. Frecvența şi extinderea 
acestor comportamente cresc foarte mult în primii ani ai adolescenţei, ating vârful spre 
15-16 ani şi scad în primii ani de maturitate, atingând cote şi mai mici în jurul vârstei de 
30 de ani (Blumstein er al., 1986). Astfel de comportamente, în special infracţiuni la - 
adresa persoanei şi proprietăţii, au consecinţe atât la nivel financiar, cât şi ca suferinţă 
personală. În al doilea rând, profesorii se străduiesc să stăpânească o clasă întreagă 
subminată de comportamenul unuia sau mai multor elevi care au probleme de comportament 
(Walker, 1995). Controlul unor astfel de probleme tulbură experienţa educaţională a 
altor elevi şi, în general, duce la scăderea cunoştinţelor şcolare ale copilului cu probleme. . 
În sfârşit, problemele de comportament îşi pun amprenta şi în perioada de maturitate. 
Unii indivizi care dau dovadă de astfel de comportamente în adolescenţă la maturitate 
ajung infractori (Blumstein et al., 1986). Oricum, cei mai mulţi dintre cei care renunţă 
la activităţile infracţionale în prima fază a maturității sau care sunt mai puţin implicaţi în 
diferite forme ale comportamentelor infracţionale pot suferi alte consecinţe negative ca 
adulţi. Răni (sau chiar moarte) provocate de accidente de maşină (Junger, 1994), 
supradoze de droguri (Robins şi Price, 1991), violenţă (Farrington, 1991), imposibilitatea 
de a termina liceul (Elliott şi Voss, 1974), lipsa abilităţilor pentru a obţine un loc de 
muncă şi a beneficia de şomaj (Farrington et al., 1988), venit scăzut (Farrington et al., 
1988), devine părinte în adolescenţă, ceea ce poate avea drept consecinţe dificultatea de 
a creşte şi întreţine copiii sau abandonarea lor prin faptul că nu menţine legătura cu ei 
(Capaldi şi Stoolmiller, 1999; Fagot er al., 1998), sau relaţiile reci: cu celălalt părinte 
biologic al copilului pot duce la stres şi conflicte (Buchanan, Maccoby şi Dornbusch, 
1991), boli incurabile transmise pe cale sexuală (Capaldi er al., 2002), dependenţa de 
anumite substanţe (tutun, alcool sau alte droguri; Robins şi Price, 1991), relaţii dificile 
cu părinţii (Capaldi şi Stoolmiller, 1999), şi agresiuni fizice şi psihice între parteneri 
(Capaldi şi Clark, 1998; Magdol er al., 1997). Toate sunt doar câteva urmări ale 
problemelor din adolescenţă. În plus, multe dintre aceste asocieri au fost identificate atât 
- la fete, cât şi la băieţi. | 

Pentru a înţelege problemele comportamentale din adolescenţă, acest capitol va 
reliefa cercetările relevante, în special ale Oregon Youth Study (OYS), asupra rolului 
familiei şi congenerilor în dezvoltarea tulburărilor de comportament, folosind un model de 
interacţiune între individ şi mediul său de-a lungul vieţii. Apoi, recentele descoperiri ale 
OYS privind câteva probleme-cheie de dezvoltare asociate cu problemele de comportament 
în adolescenţă, şi anume, trecerea rapidă la maturitate, stări depresive, agresiunile 
asupra partenerului (adesea cunoscute sub denumirea de „întâlnire violentă”) şi riscarea 
sănătăţii prin comportamentul sexual sunt şi ele analizate. Alte probleme ale adolescenţei 
precum consumul de droguri şi apartenenţa la diferite bande sunt tratate în capitole 
separate ale acestui volum. Vom încheia cu o discuţie pe probleme de gen şi culturale, 
urmată de o scurtă descriere a metodelor preventive şi a eventualelor soluţii. 

Definiţiile clinice şi extinderea tulburărilor 
de comportament | 


Clinicienii folosesc termenul „tulburare de comportament” pentru a descrie un model 
persistent de problemă comportamentală ce încalcă regulile sociale fundamentale sau/şi 
drepturile altora. Tulburările de comportament includ 6 diagnostice diferite în opinia 
Asociaţiei Americane de Psihiatrie, Diagnostic and Statistical Manual Of Mental Disorders 
(DSM-IV) ; cu alte cuvinte: probleme de comportament (incluzând mai degrabă acte 
izolate decât un model de comportament), tulburări de adaptare cu sau fără perturbare 
emoţională (ambele definite ca un răspuns: la factorii stresanţi recenți) ; tulburare 
comportamentală distructivă (intră sub incidenţa a două criterii importante de diagnostic) ; 
tulburare de personalitate antisocială (definită ca un model de comportament negativ, 
ostil şi sfidător ce durează cel puţin 6 luni) şi tulburare de comportament (definită ca un 
model repetitiv şi persistent de comportament, în Care drepturile de bază ale celorlalţi 
sau normele sociale ori regulile sunt încălcate). Tulburările de comportament includ 
agresiunea faţă de oameni şi animale, încălcarea proprietăţii, caracterul necinstit, furtul, 
debutul timpuriu de a sta afară noaptea şi chiulul. | 

În ceea ce priveşte prevalența, s-a estimat că, în clasele primare, 2% dintre fete şi 7% 
dintre băieţi suferă de o tulburare comportamentală (Offord, Boyle şi Racine, 1991), 
formele mai severe, precum comportamentul antisocial, fiind mai rare la această vârstă. 
Frecvența tulburărilor de comportament este mai mare în cazul băieţilor decât al fetelor 
parţial din cauza diferenţei de forţă fizică. Estimări ale frecvenţei ajung până la 4%-15% 
pentru băieţi şi fete în adolescenţă (Offord, Boyle şi Racine, 1991), cu unele scăderi în 
funcţie de gen. Majoritatea cercetărilor s-au concentrat până nu demult asupra băieţilor, 
deşi: tulburările de comportament constituie cel de-al doilea diagnostic psihiatric în 
rândul fetelor, mai ales în adolescenţă. 

Unele dintre simptomele problemelor de comportament sunt, de fapt, omniprezente 
în copilărie şi adolescenţă. În ceea ce priveşte autoraportarea actelor de delincvenţă, 
Elliott şi Voss (1974) au constatat că 95% dintr-un eşantion mare de adolescenţi au 
raportat participarea la astfel de acte, 62% au recunoscut că au luat parte la acte de 
delincvenţă grave, 26% erau deja cunoscuţi de către poliţie şi 6% au fost catalogaţi drept 
delincvenţi. Puțin peste jumătate din eşantionul OYS au avut o arestare la activ (înainte 
de 18 ani), iar 20% dintre ei au avut cinci sau mai multe arestări în aceeaşi perioadă. 


j 


Etiologia problemelor de comportament 


O mare parte a factorilor de risc din copilărie, începând cu factorii familiali (sărăcie), 
parentali (consumul de substanţe), comportamentele părinţilor (disciplină foarte strictă), 
comportamentul copilului (hiperactivitate) şi factori ce ţin de egalitate (respingerea de 
către congeneri) sunt asociaţi cu tulburările de comportament din adolescenţă. Întrebările 
importante se referă la cum sau prin ce procese aceşti factori de risc sunt asociaţi cu 

problemele de comportament, ce factori joacă un rol cauzal în apariţia problemei şi cum 

putem interveni asupra acestor factori pentru a prevedii sau trata problemele de com- 
portament. 

Un cadru teoretic integrativ care ajută la clarificarea rolului pe care îl joacă fiecare 
dintre aceşti factori în evaluarea problemelor de comportament este reprezentat de 
abordarea dezvoltării de-a lungul întregii vieţi. Această teorie scoate în evidenţă interacţiunea 
dintre înclinațiile şi învăţarea individului şi mediile în care trăieşte sau pe care le alege 
(Baltes, 1983 ; Dishion, French şi Patterson, 1995). În centrul ciclului de viaţă sau al 
abordărilor ecologice se află interacţiunile individuale cu mediul social. 


Interacțiunile individ-mediu 


Scarr şi McCartney (1983) au descris efectele interacțiunilor dintre individ şi mediu care 
modifică mediul şi comportamentul indivizilor. Primul tip este cel pasiv, prin care 
individul nu are opţiuni în selectarea mediului şi deţine o putere limitată de a-l influenţa. 
Acest tip apare în mod special în mediile în care se oferă îngrijiri încă din copilărie, dar 
şi în mediile instituţionale, incluzând aici şcolile şi centrele de detenţie. Al doilea efect 
este descris ca evocativ (prin intermediul răspunsurilor obţinute de la alţii). Astfel, furia 
explozivă a unui copil poate prezice o disciplină foarte strictă (Ge er al., 1996), iar 
agresiunea faţă de congeneri poate conduce la respingere din partea acestora (Coie şi 
Dodge, 1988). Asemenea respingeri de către partenerii prosociali privează copilul agresiv 
de posibilitatea unei dezvoltări pozitive în cadrul grupului. Indivizii pot de asemenea să 
reacționeze la evenimente din cadrul mediului (de exemplu, un răspuns agresiv la o 
insultă), Ultimul tip de efect descris de Scarr şi McCartney este cel gacriv sau prin 
intermediul selecţionării mediului de către individ. Indivizii pot alege mediile care se 
potrivesc înclinațiilor şi ţelurilor lor. Astfel, adolescenţii îşi aleg grupurile, iar continua 
implicare în relaţiile cu partenerii delincvenţi este considerată cauza majoră a constanţei 
problemelor de comportament (Dishion, Andrews şi Crosby, 1995). 

Oricum, noi tindem să credem că alegerea anturajului este o componentă suplimentară 
a Caracteristicilor individului, şi anume, caracteristicile individuale pot conduce la 
restrângerea sau lărgirea opţiunilor (de exemplu, un băiat care nu a absolvit liceul are 
opţiuni limitate în alegerea unui loc de muncă şi a unei educaţii corespunzătoare). 
Limitarea opţiunilor este o consecinţă involuntară, dar puternică a tulburărilor de 
comportament. Rămânerea sau intrarea în anturaje riscante şi antisociale are loc mai des 
atunci când eşecurile anterioare în dezvoltare au luat amploare (Capaldi şi Stoolmiller, 
1999). Trecerea la un mediu care oferă sprijin pentru problemele de comportament şi 
puţine sancţiuni interpersonale contribuie la menţinerea tulburărilor sau la o întărire a 
unor astfel de comportamente. Factorii familiali, precum un venit scăzut, conduc de 
asemenea la limitări şi restrâng aria „opţiunilor pentru copii şi adolescenţi (faptul că 
locuieşte într-un cartier periculos). În modelul prezentat alăturat referitor la OYS, 
interacţiunile dintre individ şi mediu sunt procese continue ce duc la dezvoltarea 
problemelor de comportament. 

Figura 22.1. Modelul mediere în cadrul familiei 


The Oregon Youth Study (OYS) 


OY S este un studiu longitudinal efectuat asupra băieţilor consideraţi vulnerabili faţă de 
actele de delincvenţă şi include un eşantion recrutat din şcoli în care delincvenţa este mai 
mare pentru o zonă urbană medie. Eşantionul a fost urmărit din adolescenţă şi până la 
maturitate. Toţi băieţii din clasa a IV-a au fost invitaţi să participe, rata recrutării fiind 
de 74%. Eşantionul a fost conceput astfel încât băieţii să prezinte un risc mai ridicat de 
delincvenţă, dar majoritatea nu au avut probleme de comportament până în clasa a IV-a. 
Eşantionul este în proporţie de 90% euro-american. În primul an, 75% dintre părinţi se 
situau în clasa muncitoare ori aveau un nivel scăzut de trai. S-au efectuat evaluări de-a 
lungul anilor, ce au inclus informaţii provenite din mai multe surse (de exemplu, băiatul, 
ambii părinţi, profesorii, şcolile şi rapoartele oficiale, congenerii, partenerii de viaţă), 
observaţii privind familia, grupul social şi relaţiile dintre partenerii de viaţă, precum şi 
date obţinute prin intermediul interviului şi al chestionarelor. Rata participării în rândul 
adolescenților şi adulţilor tineri a fost de 98%, respectiv un eşantion de cca 200 de 
indivizi (Capaldi er al., 1997). Problemele de comportament au fost evaluate cu ajutorul 
mai multor indicatori (părintele, profesorul, raportările personale şi arestările). 


Modelul de dezvoltare mediată 


Prezentat în figura 22.1, acesta este un model de dezvoltare pentru problemele de com- 
portament apărute în copilărie şi adolescenţă, ce combină contextul familial, caracteristicile 
materne/paterne, comportamentele parentale, temperamentul, comportamentul copilului 


ÎNȚELEGEREA PROBLEMELOR DE CONDUITĂ ÎN ADOLESCENȚĂ... 523 


şi congenerii într-un model dinamic şi mediat. Psihopatologia părintelui este definită ca 
„un risc contextual pentru familie, fiind legată şi de alţi factori de risc (de exemplu, 
şomajul), precum şi de parentingul ineficient. Aşa cum este demonstrat în acest model, 
psihopatologia părintelui include comportamentul antisocial, depresia şi consumul de 
droguri. Fiecare variabilă contextuală identificată în modelul din figura 22.1 pare să 
varieze-odată cu problemele de comportament ale băieţilor. Aceste variabile includ com- 
portamentul parental antisocial (Capaldi şi Patterson, 1991), depresiile parentale 
(Radke-Yarrow, 1998), divorţul şi tranziţia parentală (Capaldi şi Patterson, 1991), stresul 
şi depresia (Forgatch, Patterson şi Skinner, 1988), cartierul (Wilson, 1987), slujba | 
(Farrington er al., 1986), ocupaţia şi educaţia ca indicatori ai statutului socioeconomic 
(Elliott, Huizinga şi Ageton, 1985). Un mecanism prin intermediul căruia factorii contextuali 
de risc sunt asociaţi cu apariţia problemelor de comportament este unul de mediere, prin 
intermediul familiei sau al interacțiunilor dintre grupurile de congeneri delincvenţi. 


Procesul familial şi problemele de comportament 


Factorii contextuali stabili sau specifici (Statut socioeconomic scăzut şi personalitate 
antisocială) sunt reprezentativi pentru identificarea părinţilor care prezintă un risc din 
cauza abilităţilor parentale reduse ori pentru că au deprins un comportament nepotrivit, 
precum agresivitatea, tehnicile coercitive şi dure, disciplina abuzivă. Caracteristicile de 
stare sau mai puţin stabile, ce includ stresul şi depresia, distrug sau diminuează autoritatea 
părinţilor prin distragerea atenţiei de la copil sau prin inducerea unei stări depresive ori 
iritabile. Schimburile sociale negative dintre părinte şi copil cresc în momentele de stres 
familial, ceea ce arată că prevenirea lor poate preîntâmpina extinderea problemelor de 
comportament la copil (Patterson, 1982). De cele mai multe ori, este dificil de stabilit o 
legătură între caracteristicile de stare (stres) şi practicile parentale, deoarece primele sunt 
legate de acele caracteristici parentale mai stabile (de exemplu, comportamentul parental 
antisocial creează stres în familie). Un alt factor care se poate referi la o asociere între 
comportamentul parental antisocial şi problemele de comportament ale adolescenților este 
faptul că părinţii, expunând un nivel ridicat de comportament antisocial, pot genera un 
mediu în care gradul de delincvenţă să fie mai ridicat, în care consumul de substanţe şi 
încălcarea regulilor să fie considerate mai acceptabile decât ar fi în cazul părinţilor prosociali. 


Riscul temperamentului pentru problemele de 
comportament 


Temperamentul unui copil, definit ca o stare emoţională (Rothbart, Posner şi Hershey, 
1995) şi presupus a fi legat de influenţele genetice - posibil chiar de factorii de stres şi 
afecțiunile pre- şi perinatale —, are atât efecte mediate, cât şi efecte directe asupra riscului 

în dezvoltarea problemelor de comportament (vezi figura 22.1). Efectele. directe sunt 

datorate: faptului că acei copii care au avut parte de afecte negative şi ostile este de 
aşteptat să devină mai agresivi, iar copiii care acţionează impulsiv cel mai probabil vor 
încălca regulile. Efectele indirecte generate de practicile parentale se datorează faptului 
că acei copii care au afecte negative pot stârni răspunsuri -şi mai dure din partea 
părinţilor (Ge et al., 1996). Un mecanism fiziologic care ar putea fi genetic legat de sau 
asociat cu temperamentul dificil este cel hipokinetic. Hipokinetismul pare să indice lipsa 
fricii şi căutarea stimulării, ambele fiind înrudite cu caracteristicile unui temperament 
dezinhibat observat de-a lungul copilăriei (Raine, 1997). 

Cercetările privind legătura dintre infracţionalitatea parentală şi delincvenţa juvenilă 
au arătat un efect interactiv : a avea un tată cu cazier este un factor de risc pentru fiu, 
mai ales atunci când atribuţiile parentale sunt neglijate (McCord, 1999). Efecte similare 
au fost relevate şi în cazul copiilor adoptați, ai căror părinţi biologici au avut antecedente 
de delincvenţă - copilul ar fi fost mult mai expus riscului dacă şi părinţii adoptivi ar fi 
fost infractori (Bohman, 1996). În general, constatările privind vulnerabilitatea genetică 
indică importanţa atât a naturii, cât şi a educării copilului pentru o dezvoltare pozitivă, 
precum şi a examinării naturii contribuţiilor conjugate ale efectelor genetice şi de mediu. 


Debutul timpuriu versus debutul tardiv al problemelor de 
comportament | 


S-a estimat că 6% dintre adolescenţi sunt responsabili pentru 50% dintre arestările 
juvenile (Wolfgang, Figlio şi Sellin, 1972). Acest lucru a condus la diverse studii pentru 
a releva caracteristicile acestui grup de infractori. Vârsta debutului problemelor de 

comportament este considerată de către majoritatea cercetătorilor o caracteristică definitorie 
în apariţia problemelor, din punctul de vedere al severităţii şi duratei comportamentelor. 

Patterson şi colaboratorii săi (Patterson er al., 1998) argumentează că cei care debutează 

de timpuriu, având probleme de comportament încă din copilărie şi o arestare înainte de: 
a împlini 14 ani, sunt posibili infractori periculoşi, care şi-ar putea continua activitatea şi 

la maturitate. Cei cu un debut tardiv, în adolescenţă, au mai multe şanse de a nu mai comite 

infracţiuni la maturitate. În mod similar, Moffitt (1993) a caracterizat grupurile cu debut 

timpuriu ca fiind consecvente şi pe viitor, spre deosebire de cele cu debut tardiv, care se 

vor limita la infracțiunile comise în adolescenţă. Măsura în care vârsta debutului 

tulburărilor de comportament poate prezice consecvenţa sau renunţarea la comportamentele. 
antisociale la maturitate este încă în curs de analizare. 

În prezent, există o controversă privind apariţia încă din copilărie a agresiunii în 
cazul celor cu debut timpuriu şi continuarea problemelor de comportament în adolescenţă. 
Tremblay er al. (1999) au descoperit că pruncii de 17 luni prezintă un nivel ridicat de 
agresivitate fizică, dar că aceste acte tind să scadă în intensitate odată cu vârsta, deci 
actele agresive par să scadă odată cu dezvoltarea în copilăria inică. Oricum, într-o 
sinteză a unei cercetări longitudinale, Lipsey şi Derzon (1998) au găsit dovezi că pentru 
cei cu un debut timpuriu, indicatorii cei mai importanţi ai viitoarelor acte grave şi violente 
de delincvenţă la vârsta de 15-25 ani sunt infracțiunile şi consumul de substanţe înainte 

de a împlini ll ani. Un alt aspect al acestei controverse este acela că studiile privind 


autoraportarea delincvenţelor nu converg către grupul celor cu debut în adolescenţă 
(Wiesner şi Capaldi, 2001). 


Legăturile cu congenerii delincvenţi 


Modelele ce ţin de influenţa congenerilor în dezvoltarea problemelor de comportament 
s-au bucurat de mai puţină atenţie decât modelele parentale. Suntem de aceeaşi părere cu 
poziţia adoptată de Collins et al. (2000), şi anume că este foarte important să luăm în 
considerare atât rolul congenerilor, cât şi cel al părinţilor în socializarea copiilor. Legătura 
cu congenerii delincvenţi a fost asociată cu problemele de comportament şi comportamentul 
delincvent în adolescenţă (de exemplu, Dishion, French şi Patterson, 1995). O serie de 
mecanisme sunt legate de riscul legăturilor cu congenerii delincvenţi în adolescenţă. În 
primul rând, numărul prietenilor delincvenţi din cartier şi de la şcoală este legat de 
cartierele rău famate: de altfel, ultimul factor contextual arată o legătură directă cu 
asocierea cu partenerii delincvenţi (vezi figura 22.1). În al doilea rând, un parenting 
defectuos poate fi corelat cu asocierea cu congenerii delincvenţi, fie pentru că îl determină 
pe copil sau pe adolescent să caute compania lor (de exemplu, din cauza durității sau 
respingerii de către părinte), fie pentru că părinţii nu îl controlează cum trebuie. 
Dezvoltarea problemelor de comportament face, de asemenea, referire la asocierea cu 
congenerii delincvenţi în două moduri. În primul rând, copiii agresivi tind să fie respinşi 
de partenerii prosociali (Coie şi Dodge, 1988). Această consecinţă involuntară a comporta- 
mentului lor agresiv le limitează opţiunile în alegerea prietenilor care sunt dispuşi să-şi 
petreacă timpul cu ei şi îi împinge spre grupurile antisociale (Dishion et al., 1991). În al 
doilea rând, copiii cu probleme de comportament este posibil să îşi aleagă prieteni care 
doresc să adopte aceeaşi conduită ca şi ei (Scarr şi McCartney, 1983). 

| Tulburările de comportament şi asocierile cu congenerii ce au aceleaşi probleme sunt 
constructe strâns legate, mai ales în adolescenţă şi adolescenţa prelungită (Dishion, 
French şi Patterson, 1995). Stoolmiller (1994) a constatat că sporirea legăturilor cu 
congenerii delincvenţi şi problemele de comportament sunt strâns legate între ele. Elliott 
et al. (1985) a stabilit că integrarea într-un grup de prieteni delincvenţi, raportată 
personal, a contribuit la implicarea în delincvenţe ulterioare în adolescenţă şi adolescenţa 
prelungită. | 

Asemenea. băieţilor, şi fetele care în copilărie şi-au exteriorizat problemele de 
comportament se asociază cu congeneri delincvenţi la începutul adolescenţei (Caspi er 
al., 1993). Din cauza diferenţei de gen în problemele de comportament, băieţii vor avea 
mai mulţi prieteni de sex masculin delincvenţi în grupul lor, iar fetele vor fi avea legături 
cu parteneri de acelaşi sex şi de sex opus (Giordano şi Cernkovich, 1997). Asocierea cu 
prieteni delincvenţi pare să fie mai comună în rândul fetelor ce au avut un debut timpuriu 
în pubertate (Stattin şi Magnusson, 1990), însă pubertatea timpurie pare să fie legată de 
apariţia comportamentului nedorit şi a problemelor emoţionale numai atunci când are loc 
în contextul factorilor de risc suplimentari (Caspi şi Moffiut, 1991). 

Antrenarea în activităţile delincvente ale congenerilor 


Dishion şi colaboratorii săi (de exemplu, Dishion, Andrews şi Crosby, 1995) au examinat | 
procesele prin care problemele de comportament pot forma baza prieteniilor între 
adolescenţi. | 

Observațiile lor privind discuţiile dintre adolescenţi şi prietenii lor au indicat că s-a 
pus problema încălcării legii. Ei au denumit acest proces antrenare în delincvenţă. 
Programul de instruire a fost implementat printr-un proces în care discuţiile privind 
încălcarea regulilor motivau schimburile de informaţii între ei. Cu alte cuvinte, în 
anumite prietenii diadice, râsul era mai des întâlnit atunci când se discuta despre 
încălcarea legilor. Prin contrast, băieţii prosociali râdeau la discuţiile normative. Diadele 
antisociale discutau, în general, despre comportamentul antisocial. Acest training în 
delincvenţă a anticipat o extindere serioasă a delincvenţei juvenile (Dishion er al., 1996). 
Interviurile cu fete delincvente au demonstrat că şi ele sunt implicate în reţele ce 
încurajează delincvenţa (Giordano şi Cernkovich, 1997). Pregnant a fost faptul că 
grupurile îşi dădeau acordul pentru încălcarea legii. Aceste constatări arată că adolescenţa 
este o perioadă foarte importantă pentru influențarea congenerilor cu privire la stabilirea 
normelor, valorilor şi comportamentelor, ceea ce ar putea conta în corectarea comporta- 
mentului individual. 


Căile de accelerare a maturizării 


Problemele de comportament în adolescenţă conduc la rapiditatea asumării rolurilor de 
adult. Afirmația poate părea hazardată, deoarece adaptarea şi maturitatea mentală sunt 
de obicei considerate atribute ale dezvoltării. Newcomb (1987) a descris procesul prin 
care riscul sau problemele de comportament sunt asociate cu o trecere rapidă la rolurile 
adulţilor, o „pseudomaturitate” ce indică faptul că asumarea acelor roluri de către 
adolescenţi nu înseamnă că le şi joacă cu succes. În mod similar, Burton, Obeidallah şi 
Allison (1996) au descris ciclul de viaţă accelerat al adolescenților afro-americani din 
oraşe. Noi considerăm că abandonul şcolar este factorul principal al acestei accelerări, 
deoarece adolescenţii se vor angaja mai devreme într-un astfel de comportament şi îşi vor 
părăsi familiile înainte de a împlini 18 ani (Capaldi şi Stoolmiller, 1999). Renunţarea la 
terminarea liceului este corelată cu problemele de comportament (Elliott şi Voss, 1974). 
Un al doilea factor al accelerării drumului către maturitate este începutul vieţii sexuale. 
Debutul timpuriu este o consecinţă a problemelor din copilărie şi adolescenţă (Capaldi, 
Crosby şi Stoolmiller, 1996). Mai mult, un mediu riscant şi problemele de comportament 
pot accelera implicarea în relaţii romantice (Capaldi şi Crosby, 1997). Este posibil ca 
gradul ridicat de delincvenţă din cadrul grupurilor de congeneri şi asumarea de riscuri de 
către adolescenţi să fie de asemenea corelate cu relaţiile intime timpurii. 

Sarcina la adolescente şi maternitatea/paternitatea 


Problemele de comportament sunt de asemenea previzibile în cazul paternităţii (Capaldi 
şi Stoolmiller, 1999) şi maternității (Scaramella et al., 1998) în adolescenţă. În ceea ce - 
priveşte problemele comportamentale, este vorba despre riscul ridicat al comportamentului 
inadecvat al mamelor adolescente (Serbin et al., 1998) şi dezvoltarea tulburărilor de 
comportament la copiii lor (Lahey et al., 1988). Oricum, deşi maternitatea în adolescenţă 
poate fi asociată cu dificultăţi în cadrul căsniciei şi în educarea copilului, aceste 
angajamente familiale le pot ajuta pe fete să iasă din grupurile delincvente şi să nu se mai 
implice (Giordano şi Cernkovich, 1997). De aceea, mamele adolescente delincvente pot 
obţine rezultate mai bune pe termen I9ng, comparativ cu taţii adolescenţi, dacă aceştia 
nu locuiesc cu copiii lor. 

Asocierea dintre maternitatea/paternitatea prematură şi problemele de comportament 
este evidenţiată de descoperirile din cadrul eşantionului OYS. Băieţii care au devenit taţi 
în adolescenţă au avut de două ori mai multe arestări în acea perioadă, au renunţat la 
şcoală, au fumat zilnic şi au consumat marijuana. De asemenea, au de patru ori mai 
multe şanse de a dezvolta patternuri de consum al altor droguri (Fagot er al., 1998). Aşa 
cum indică modelul eşuării dezvoltării asociat cu problemele de conduită (Capaldi, 
1991, 1992 ; Patterson şi Capaldi, 1991), aceşti taţi adolescenţi cu probleme de comportament 
şi capital personal scăzut (de exemplu, un nivel educaţional scăzut) sunt predispuşi 
eşecului în noul lor rol. Până la vârsta de 2 ani, 40% dintre aceşti copii nu au avut nici 
un contact cu tatăl lor. De aceea, cei mai mulţi dintre aceşti tineri au resimţit eşecul încă 
din faza incipientă, fără să aibă vreun contact cu copiii lor. Asumarea accelerată a 
rolurilor de adulţi, fără a avea un loc de muncă şi cunoştinţe despre viaţă, la care se 
adaugă probleme permanente de comportament, se poate concretiza într-un risc continuu 
şi în eşecuri pentru aceşti adulţi tineri, ei transmițând riscul şi copiilor lo. 


Concomitenţa problemelor de pica, porcaria: şi a 
simptomelor depresive 


Într-o sinteză a unor studii clinice, Kovacs et al. (1988) au estimat că aproximativ o treime 
dintre adolescenţii cu tulburări depresive majore au prezentat şi semne ale tulburărilor de 
comportament. Această concomitenţă s-a înregistrat şi la fete, şi la băieţi. În cazul 
eşantionului OYS, problemele de comportament şi stările depresive sunt de asemenea 
puternic asociate (Capaldi, 1991). Având în vedere că simptome şi comportamente 
diferite calitativ se dezvoltă la acelaşi individ şi coexistă, s-ar părea că e vorba de o 
anomalie teoretică. Mai mult, a crescut şi interesul pentru înţelegerea efectelor în cazul 
copiilor şi adolescenților care se confruntă cu o astfel de concomitenţă. Una dintre cele 
mai mari probleme o reprezintă riscul sinuciderii. Problemele de comportament sunt un 
factor de risc al sinuciderii, atât la fete, cât şi la băieţi (Cairns et al., 1998). Stările 
depresive pot mări riscul pentru ambele sexe. 

Noi am emis ipoteza (Capaldi, 1992) că tinerii cu manifestări antisociale sunt . 
vulnerabili la apariţia unor stări depresive deoarece problemele lor de comportament au ca . 


| 


| 
| 


rezultat experienţe eşuate, care pot fi similare emoţional cu evenimentele (de exemplu, un 
eveniment traumatizant) ce au declanşat depresia la adulţi şi copii. Capaldi (1992) a 
descoperit că problemele comportamentale la vârsta de 11-12 ani au prezis apariţia 
simptomelor depresive până la vârsta de 13-14 ani. Au fost găsite dovezi şi pentru alte 
explicaţii ale asocierii problemelor de comportament şi a simptomelor depresive, incluzând 
riscuri genetice 'şi de mediu comun (Gjone şi Stevensons, 1997). Factorii contextuali 
familiali şi practicile parentale ar putea contribui la riscurile mediului comun (Capaldi, 
i 

„__ Pentru eşantionul OYS, am descoperit că concomitenţa problemelor de comportament 
şi a simptomelor depresive era asociată cu cele mai slabe nivele generale de adaptare 
pentru fiecare problemă în parte (Capaldi 1991, 1992). Băieţii au prezentat o multitudine 
„de probleme asociate cu problemele de comportament (de exemplu, legături cu congeneri 
delincvenţi, o rată mare a arestărilor, raportări parentale a relaţiei proaste cu copilul), 
plus probleme asociate cu simptomele depresive (de exemplu, o relaţie dificilă cu 
prietenii, raportări personale ale relaţiei proaste cu părinţii), precun şi cele mai scăzute 
nivele ale competenţelor şcolare, dorinţa mai mare de suicid şi unele indicii ale debutului 
timpuriu în consumul de substanţe, la începutul adolescenţei. Mai mult, băieţii ce s-au 
confruntat cu concomitenţa simptomelor la începutul adolescenţei au demonstrat o 
adaptare mai scăzută spre sfârşitul perioadei, în sensul că aveau probleme în mai multe 
domenii decât băieţii cu o singură problemă (Capaldi şi Stoolmiller, 1999). 


Problemele de comportament şi violenţa 


Violenţa şi măsura în care se poate determina ce tineri cu probleme de comportament 
sunt predispuşi a fi violenţi au prezentat întotdeauna o importanţă deosebită pentru 
profesioniştii din domeniul adolescenților cu probleme de comportament, precum şi 
pentru public, în general. Descoperirile din acest domeniu au arătat că săvârşirea de 
infracţiuni violente pare să facă parte dintr-un pattern general de comportament problematic. 
Capaldi şi Patterson (1996) au susţinut că infracțiunile violente comise în adolescenţă 
aparţin unui pattern general cu o rată mare a problemelor de comportament. Caracteristicile 
familiale, practicile parentale şi comportamentul din copilărie au fost comparate în cazul 
adolescenților arestaţi (violenţi şi neviolenţi) evaluaţi pentru frecvenţa arestărilor. Desco- 
peririle au sprijinit ipoteza conform căreia infractorii violenţi provin din medii riscante, 
similare celor ale infractorilor condamnaţi frecvent, dar neviolenţi şi au arătat nivele 
asemănătoare ale problemelor de comportament la începutul copilăriei. Mai mult, s-a 
descoperit că, în conformitate cu infracțiunile raportate personal, mulţi infractori recidivişti, 
cu Nici O arestare pentru violenţă, comiteau de fapt acte violente grave. Deci, multitudinea 
de acte violente comise de infractorii adolescenţi pare mai curând să fie determinată de 
probleme generale de comportament decât de căi de dezvoltare specifice violenţei. 
Concluzii similare au fost formulate şi de alţi cercetători (de exemplu, Farrington, 1991). 

Problemele de comportament şi agresivitatea 
faţă de partener 


Agresivitatea faţă de partener la maturitate a fost percepută ca un comportament ce s-a 
dezvoltat de-a lungul timpului, legat de relaţiile pe termen lung, în special căsătoria. S-a 
crezut că femeile au continuat relaţiile violente din cauza factorilor ce le-au făcut dificilă 
plecarea, precum dependenţa economică şi copiii. Oricum, la începutul anilor '80 s-a 
descoperit că rate relativ mari ale agresiunii fizice faţă de unul dintre parteneri existau 
şi la cuplurile de adolescenţi. Agresivitatea fizică faţă de partener este definită, de 
obicei, drept actele ce implică forţă fizică, variind de la împingeri şi îmbrânceli până la 
utilizarea de arme letale, iar contextul este definit mai degrabă de un dezacord. Estimările 
frecvenţei agresivităţii faţă de unul dintre parteneri sunt mai mari la sfârşitul adolescenţei. 
şi începutul stadiului de adult: 32-36% dintre studenţi, faţă de 12-22% dintre liceeni 
(Carlson, 1987). Agresivitatea psihologică, implicând mai ales agresivitate verbală 
(ameninţări şi insulte), este puternic asociată cu agresivitatea fizică faţă de partener atât 
pentru băieţi, cât şi pentru fete, la sfârşitul adolescenţei, iar nivelele de agresivitate 
fizică şi psihologică sunt la fel sau mai mari pentru partenerele adolescente decât pentru 
băieţii OYS, incluzând rate relativ mari ale agresivităţii fizice în timpul rezolvării unei 
probleme (Capaldi şi Crosby, 1997). 

Într-o serie de studii am examinat modelele de dezvoltare a riscului de agresivitate 
faţă de partener, incluzând factori familiali, congenerii, relaţiile armonioase, comportamentul 
antisocial în prezicerea agresivităţii la cuplurile tinere. Capaldi şi Clark (1998) au testat 
un model al riscului de dezvoltare a agresivităţii faţă de partener şi au arătat că factorul 
cu cel mai mare impact pentru băieţi era determinat de practicile parentale ineficiente 
(supraveghere redusă şi disciplină necorespunzătoare) şi dezvoltarea comportamentului 
antisocial din adolescenţă (figura 22.2). A fost de asemenea descoperită. asocierea cu 
problemele de comportament în copilărie şi adolescenţă a agresivităţii fizice târzii faţă de 
partener în adolescenţă şi în stadiul de adult, în studii recente ale agresivităţii tinerelor 
faţă de partener (Andrews er al., 2000; Magdol er al., 1997). Contribuțiile pe care 
relaţiile dintre congeneri le-ar putea avea în ceea ce priveşte agresivitatea faţă de parteneri 
sunt rareori luate în considerare. Capaldi et al. (2001) au descoperit că discuţia ostilă 
despre fete şi femei cu un prieten, în adolescenţa prelungită (anticipată de asocierile cu 
congeneri cu un comportament antisocial), a prefigurat di aa faţă de partener 3 
ani mai târziu, în stadiul adultului tânăr. 

Perspectiva interacțiunii individ- mediu conduce la anticiparea relaţiei celor cu probleme 
de comportament prin intermediul a două procese, şi anume selecţia şi limitate opţiunile. 
Băieţii şi fetele cu probleme mai mari de comportament sunt predispuşi să rămână în 
aceleaşi grupuri de Corigaheri în adolescenţă şi să continue să se comporte problematic. 
Relaţia „armonioasă” a celor cu probleme de comportament a fost descoperită şi la OYS, 
şi în cazul altor studii (Capaldi şi Crosby, 1997; Krueger er al., 1998). Kim şi Capaldi 
(2002) au constatat că, dacă ambii parteneri prezintă probleme mai mari de comportament, 
cuplul este supus unui risc ridicat al agresivităţii. Se. anticipează, de asemenea, că o 

astfel de relaţie este asociată cu riscul ridicat al persistenţei comportamentelor problematice, 
precum angajamentul reciproc în utilizarea de droguri. 


Clasa a IV-a Clasele IV-VIII | Clasa a X-a . Vârste 17-20 
(vârste 9-10) (vârste 9-14) (vârste 15-16) 


: Practici 
parentale 
ineficiente 


0,75 
t= 3.7 Agresivitatea 


băieţilor faţă 
de partenere 


Probleme de 
comportament 
ale băieţilor 


Comportamentul 
antisocial 
al părinţilor 


Agresivitate 
parentală 
diadică 


Figura 22.2. Rezultatele modelului intergenerațional mediat 


Probleiiteie de comportament şi comportamentul sexual 
riscant pentru sănătate 


O înţelegere mai bună a etiologiei comportamentului sexual riscant pentru sănătate în 
rândul tinerilor este o prioritate a cercetării la nivel naţional (APPC/NIMH, 1999). 
Studiile referitoare la previzionarea comportamentului sexual riscant nu au examinat 
modelele de dezvoltare a unor astfel de comportamente. Elliott (1993) a afirmat că 
modul de viaţă ce pune în pericol sănătatea implică modele stabile ale comportamentului, 
asociate cu situaţiile sociale foarte riscante, cum ar fi sărăcia şi şomajul. Problemele de 
comportament sunt O trăsătură principală a acestor moduri de viaţă şi au fost asociate cu 
eşecul atât în protejarea, cât şi în asigurarea sănătăţii personale. Susţinem că un model 
de dezvoltare a comportamentelor sexuale riscante ar trebui să ia în considerare atât 
mediile sociale cu risc ridicat, incluzând factori contextuali şi sociali de dezvoltare, cât 
şi apariţia şi evoluţia problemelor de comportament. Ritmul trepidant al vieţii, alături de 
problemele de comportament şi contextele riscante contribuie la expunerea adolescenților 
faţă de bolile cu transmitere sexuală (BTS). 

Pentru eşantionul OY S, am testat un model ce anticipa vârsta primului contact sexual 
(Capaldi, Crosby şi Stoolmiller, 1996). Au fost găsite dovezi ce sprijineau efectele de 
mediere parţiale, astfel încât efectele supravegherii parentale şi legătura cu prietenii 
delincvenţi erau mediate de comportamentul şi caracteristicile băiatului, în special de 
problemele de comportament. A fost înregistrată o evoluţie progresivă, astfel încât 

problemele de comportament erau strâns legate de debutul timpuriu al contactului sexual, 
dar legătura se diminua odată cu vârsta. În figura 22.3 sunt prezentate ratele medii ale 
arestărilor juvenile în cazul tinerilor din OY S, în funcţie de vârsta de debut a contactului 
sexual. După cum se arată, dimensiunea asocierii este foarte mare. | 
Etiologia comportamentului sexual riscant a fost examinată, pentru eşantionul. OYS, 
printr-un studiu al factorilor celor trei comportamente sexuale cu riscuri de contractare 
a bolilor transmise sexual, şi anume: frecvenţa contactului sexual, numărul partenerilor 
de sex şi folosirea prezervativului (Capaldi er al. , în curs de apariţie). Descoperirile au fost 
în concordanţă cu ipotezele majore, respectiv că adolescenţii/tinerii ce prezentau probleme 
de comportament mai mari ar avea un risc mai ridicat de a se angaja în comportamente 
sexuale riscante de-a lungul ciclului de viaţă (adolescenţă până la începutul maturizării). 
Problemele comportamentale erau cel mai puternic factor individual al comportamentului 


sexual riscant. Mai mult, problemele de comportament erau factori semnificativi în 
contractarea unei BTS la 22-23 ani. 


Numărul total al arestărilor în adolescenţă 


ă Începutul Perioada de mijloc Sfârşitul — Adultul „Nici un 
adolescenţei a adolescenţei adolescenţei tânăr debut 
“(de-a lungul (clasele IX-X; (clasele XI-XII; (18-22 ani; (n = 1) 
clasei a VIll-a; n = 52) n = 62) n = 44) 
n = 32) 


Vârsta debutului 


Figura 22.3. Vârsta debutului vieţii sexuale în funcţie de numărul 
total de arestări juvenile 

Tabel 22.1. Matricea corelaţiei dintre comportamentele sexuale pe durata vieții şi 
comportamentul antisocial de-a lungul vieţii 
Frecvența contactului sexual 


Numărul partenerilor de sex Folosirea prezervativului 
Frecvența contactului sexual - 


Numărul partenerilor de sex .33*** - 
Folosirea prezervativului -.71%** -.37%%*x* - 
Probleme de comportament .33%*x* „47*** _.48*x*x* 


Problemele de gen şi etnie: sugestii pentru programele de 
prevenire şi tratament | est 


Problemele de comportament la fete 


Înțelegerea problemelor legate de gen şi etnie în apariţia problemelor de comportament 
este cheia garanţiei că adolescentele şi adolescenţii cu astfel de probleme, provenind din 
diferite medii culturale, beneficiază de ajutorul şi suportul de care au nevoie pentru a 
dobândi o funcţionare adultă sănătoasă. În cazul adolescentelor, este mai probabil ca ele 
să primească mai multe servicii pe linia sănătăţii, servicii mentale, sociale şi educaţionale 
decât băieţii, fiind mai predispuse decât ei să fie închise chiar şi pentru un delict minor 
(Chamberlain şi Reid, 1994). În ciuda extinderii cercetărilor legate de problemele de 
comportament la fete (vezi Keenan, Loeber şi Green, 1999), întrebările fundamentale au 
rămas fără răspuns, incluzând natura patternului de apariţie a tulburărilor de compor- 
tament. Majoritatea tinerelor par să se confrunte cu probleme de comportament în 
adolescenţă (Robins, 1966). 

Genul copilului, al părinţilor şi posibilitatea existenţei părinţilor vitregi (Kim, 
Hetherington şi Reiss, 1999) ar trebui luate în considerare în adoptarea intervențiilor 
preventive pentru problemele de comportament. Fetele cu asemenea probleme tind să 
aibă mai multe conflicte în familie comparativ cu băieţii, în special conflicte în diadele 
părinte-copil sau mamă-fiică (Henggeler, Edwards şi Borduin, 1987). Există anumite 
dovezi conform cărora părinţii şi profesorii au percepții diferite şi interpretări proprii ale 
problemelor de comportament ale copiilor, în funcţie de genul copilului şi de genul celui 
care le raportează. Totuşi, Webster-Stratton (1996) a constatat că răspunsurile copiilor la 
tratament erau asemănătoare în ceea ce priveşte genul. În mod interesant, băieţii au 
prezentat o ameliorare pe termen mai lung când taţii erau implicaţi în tratament (Webster- 
-Stratton, 1996). Având în vedere că apariţia problemelor de comportament este influențată 
mai ales de variabilele comportamentale, sociale şi contextuale din alte medii decât casa, 
este important ca intervenţiile, atât în cazul băieţilor, cât şi al fetelor, să se concentreze 
pe cât mai multe medii. 

Etnia şi problemele de comportament 


În ceea ce priveşte etnia şi problemele de comportament, cea mai detaliată analiză a fost. 
prezentată de Yung şi Hammond (1997). Autorii au dorit să-şi accentueze punctul de 
vedere, conform căruia cercetarea fundamentală şi clinică duce lipsa unor studii asupra 
copiilor, din punctul de vedere al etniei şi al familiilor lor, cu privire la problemele de 
comportament. În Statele Unite, unul din patru americani are alte origini etnice. Cu toate 
acestea, copiii minorităţilor şi familiile lor continuă să fie trataţi de specialişti în sănătate 
mentală ce nu au o pregătire şi o experienţă adecvate pentru a lucra cu oameni din diferite 
medii culturale (Vargas şi Willis, 1994). Yung şi Hammond (1997) descriu multe obstacole 
în calea cercetării, inclusiv dificultăţi în selectarea eşantioanelor din cauza problemelor 
legate de locaţie şi a ratei mari de refuzuri. Trebuie depuse însă eforturi susținute pentru a 
depăşi aceste bariere, astfel încât cercetarea asupra dezvoltării tulburărilor de comportament 
la diferite grupuri culturale să poată da informaţiile de care au nevoie programele de 
intervenţie şi tratament (Fisher, Storck şi Bacon, 1999; Gorman-Smith et al., 2000). 

Factorii de risc şi protectori, patternul acestor influenţe şi traiectoriile de dezvoltare 
a copiilor ar putea diferi între grupurile culturale. Astfel, ratele terminării liceului la 
copiii hispanici sunt mult mai mici decât pentru alte grupuri etnice. S-a descoperit că a 
rămâne la şcoală ar putea fi un factor protector împotriva violenţei şi comportamentului 
delincvent la tinerii hispanici (Chavez, Oetting şi Swaim, 1994). Unele grupuri culturale 
ar putea fi vulnerabile la factori de risc specifici (de exemplu, abuzul de substanţe la 
amerindieni şi expunerea la violenţa comunitară în cazul copiilor afro-americani ; Yung 
şi Hammond, 1997). Ar trebui acordată mai multă atenţie influențelor grupurilor de 
congeneri din cadrul comunităţilor etnice. Aşadar, diferenţele de aderare la o bandă ar 
putea fi un factor mediator în explicarea unor rate mai mari ale comportamentului 
violent. Ar putea exista de asemenea interacțiuni specifice gen-etnie (de exemplu, s-a 
constatat că fetele afro-americane comit infracţiuni mai violente decât cele euro-americane, 
dar cele din urmă sunt implicate mai mult în infracțiunile legate de droguri decât fetele. 
afro-americane ; Giordano şi Cernkovitch, 1997). 

Descoperirile în ceea ce priveşte aspectele legate de gen şi etnie pentru problemele de 
comportament evidenţiază nevoia de a interveni devreme, în general, în rândul tinerilor, 
pentru a le oferi celor de diferite etnii modele de intervenţie deschise către contextele culturale 
de dezvoltare, incluzând factori comunitari, familiali şi grupurile de congeneri (Prinz şi Miller, 
1991). De exemplu, dacă fetele afro-americane par să fie mai influențate de familie şi 
mai puţin vulnerabile la influenţele congenerilor (Giordano şi Cernkovitch, 1997), atunci 
intervenţiile se pot concentra mai mult pe relaţiile familiale decât pe cele cu congenerii. 


Prevenirea şi tratamentul 


Pentru a ilustra programele de prevenire bazate pe comportamentele parentale şi cele ale 
congenerilor, vom descrie mai jos un program universal destinat copiilor din şcoala 
generală, implementat pentru a preveni problemele de comportament şi condus de Oregon 


534 PSIHOLOGIA ADOLESCENȚEI 


Social Learning Center (OSLC). Programul piine multe componente cistilate: cu alte 
intervenţii parentale de succes. 


Programul LIFT - reunirea intereselor familiei şi ale profesorilor 


The Linking the Interests of Families and Teachers (LIFT) este un program universal de 
intervenţie preventivă conceput pentru băieţii şi fetele din şcoala generală (Eddy, Reid şi 
Fetrow, 2000 ; Reid er al., 1999). O prevenire universală se concentrează pe toţi copiii 
dintr-o populaţie aleasă (de exemplu, clasele desemnate). Plecând de la modelul interacțiunii 
persoană-mediu, intervenţiile ce afectează un întreg grup social (de exemplu, o şcoală) 
acordă mai mult interes comportamentului individului. S-au adoptat metode de intervenţie 
pe mai multe componente, atât în cazul comportamentelor antisociale, cât şi al celor 
prosociale, în trei medii: acasă, la şcoală şi pe terenul de joacă. 

Pregătirea parentală a constituit punctul teoretic major al intervenţiei. Întâlnirile 
grupurilor de părinţi ce urmau a fi pregătiţi s-au concentrat pe încurajare, disciplină, 
supraveghere şi tehnici de rezolvare a problemelor ce s-au dovedit a fi eficiente pentru 
copiii din şcoala generală. Este important să fie inclus cel puţin tatăl în astfel de 
intervenţii. Taţii joacă un rol major în bunăstarea familiei şi a copiilor, deci nu ar trebui 
ignoraţi în intervenţiile ce au ca obiectiv familia. În completarea programului de instruire 
a părinţilor a venit programul LIFT desfăşurat la şcoală, timp de zece săptămâni. 
Activităţile au cuprins prezentări şi jocuri de rol pentru o abilitate socială sau de a 
rezolva probleme, un program de activităţi practice în grupuri mari şi mici, întâlniri în clasă 
şi prezentarea recompenselor zilnice. Abilităţile sociale şi de rezolvare a problemelor 
conduc la relaţii pozitive copil-congeneri, copil-profesor, fiind dezvoltată relaţia copil-părinte. 

În urma intervenţiei s-au înregistrat efecte imediate semnificative în ceea ce priveşte 
diminuarea agresivităţii fizice faţă de colegii de clasă în timpul pauzelor, un comportament 
parental mai puţin dur în timpul discuţiilor de rezolvare a problemelor în familie şi 
abilităţi sociale îmbunătăţite ale copiilor cu congenerii, conform evaluărilor profesorilor. 
În mod interesant, efectele programului LIFT erau cele mai semnificative pentru copiii 
ce aveau cele mai mari probleme de comportament (Stoolmiller, Eddy şi Reid, 2000). 
Rezultatele a trei ani de studiu au indicat anumite beneficii pentru copiii asupra cărora 
s-a intervenit, în ceea ce priveşte problemele de comportament, incluzând debutul 
întârziat în asocierea cu congeneri având un comportament antisocial, în consumul de 
droguri şi al arestării. În ceea ce priveşte controlul tinerilor, intervenţiile au indicat o 

rată de 2,4 ori mai mică a arestărilor. ! 

Programul LIFT constă într-un pachet de măsuri de intervenţie care ar putea fi 
implementate cu uşurinţă şi fără costuri mari în activităţile zilnice ale şcolii generale. În 
alegerea unei clase pentru a se aplica programul LIFT, nivelul întăririi comportamentelor 
pozitive pentru fiecare elev din clasă a devenit mult mai mare, ceea ce a oferit copiilor 
cu risc mai multe posibilităţi de a dezvolta un nou set de comportamente. De fapt, fiecare 
elev, alături de părinţi, devine factor activ în aplicarea tratamentului. 

Tratamentul 


În cazul tinerilor ce au prezentat probleme de comportament repetate şi severe în 
adolescenţă, reflectate în arestări succesive, programe de grup (incluzând grupuri de 
tratament la domiciliu) sau detenţie, s-au aplicat metodele tradiţionale atât pentru 
pedeapsă, cât şi pentru tratament. O problemă majoră a unor astfel de intervenţii este aceea 
că adună adolescenţii cu comportament antisocial în grupuri, supunându-i deci la noi 
influenţe delincvente şi la o pregătire în vederea delincvenţei, care sunt puternic asociate 
cu problemele de comportament în adolescenţă. Dishion, MeCord şi Poulin (1999) oferă 
dovezi în baza cărora intervenţiile pot duce la efecte iatrogenice, tinerii prezentând 
ulterior mai multe probleme de comportament decât înainte. Se pare că intensitatea 
influențelor congenerilor poate pune într-un con de umbră efectele intervenţiei pozitive. 

Programele de tratament mai noi încearcă metode alternative pentru tinerii cu 
comportament antisocial şi condamnări la detenţie. Henggeler şi colaboratorii săi (de 
exemplu, Henggeler şi Borduin, 1990) au iniţiat şi testat un program de tratament 
desfăşurat în familie, acasă, numit terapie multisistemică, dedicat infractorilor minori 
periculoşi. S-a demonstrat că intervenţia a îmbunătăţit relaţiile cu familia şi a redus rata 
arestărilor timp de doi ani. | 

Uneori, din cauza infracţiunilor severe şi repetate, instanţa ordonă ca problemele de 
comportament ale tinerilor să fie rezolvate în afara căminului. Un program de succes 
bazat pe intervenţii individualizate intense, susţinut la OSLC, este Multidimensional 
Treatment Foster Care (MTEC; Chamberlain şi Reid, 1998). Infractorii tineri sunt 
plasați în locuinţe specializate de ocrotire socială, cu părinţii care au fost instruiți să se 
ocupe de tinerii cu probleme de comportament şi care primesc un ajutor constant din 
partea MTEC. Pentru fiecare tânăr este conceput un plan de tratament individual, 
ținându-se cont de orice aspect petrecut acasă şi la şcoală. Fiecare tânăr beneficiază 
săptămânal de terapie pentru dezvoltarea abilităţilor şi rezolvarea problemelor de agresivitate, 
asigurată de personalul MTEC, iar părinţii tinerilor sau tutorii sunt instruiți în tehnici - 
parentale. Înlăturarea tinerilor din contexte ce au sprijinit problemele de comportament 
şi plasarea lor într-un mediu specializat, menit să reducă astfel de comportamente, pot 
produce efectul necesar pentru a schimba astfel de modele de comportament delincvent. 
Rezultatele studiului au arătat că tinerii care au beneficiat de MTEC aveau mai puţini 
congeneri infractori şi s-au întors să locuiască cu rudele mai des decât tinerii îngrijiţi 
într-un mod mai tradiţional (Chamberlain şi Reid, 1998). Eddy şi Chamberlain (2000) 
au descoperit că scăderea ratei arestărilor pentru grupurile care au beneficiat de tratament 
era mediată de schimbări contextuale legate de diminuarea problemelor de comportament ; 
şi anume, sporirea disciplinei structurate şi a supravegherii, relaţia cu un mentor adult 
prosocial şi relaţii mai puţine cu adolescenţii cu comportament antisocial. 

Rezultatele OYS şi ale studii din domeniu confirmă faptul că problemele de compor- 
tament din copilărie sunt asociate cu eșecurile de dezvoltare şi au urmări dăunătoare în 
adolescenţă şi în stadiul adultului tânăr (Caspi, Elder şi Herbener, 1990; Farrington, 
1991). Rezultatele obţinute în urma studiului OY S au confirmat de asemenea importanţa 
rolului practicilor parentale în apariţia problemelor de comportament în copilărie. 
Rezultatele LIFT şi ale programelor similare dau asigurări că intervenţiile preventive 


536 PSIHOLOGIA ADOLESCENȚEI 


bine gândite pot aduce o îmbunătăţire semnificativă şi de durată prin reducerea problemelor 
de comportament. Deşi această muncă preventivă este promițătoare, este dificil totuşi de 
schimbat patternurile de dezvoltare asociate cu problemele de comportament. Lucrările 
prezentate în acest capitol au evidenţiat că ecologia riscului problemelor de comportament 
este de aşa natură, încât copiii şi adolescenţii sunt deseori plasați în medii sociale ce 
oferă sprijin pentru astfel de comportamente. Este nevoie de foarte multe intervenţii, 
dacă se doreşte ca problemele de comportament, delincvenţa şi violenţa să fie tratate în 


mod adecvat. 

copilărie, a tulburărilor de comportament, respectiv debutul arestărilor şi agravarea infracţiunilor 
„este explicată şi testată pe un eşantion al Oregon Youth Study. 

Capitolul 23 
Părăsirea căminului : fuga şi copiii străzii 


Thomas P. Gullotia | 


Introducere 


În fiecare an, cel puţin o jumătate de milion de tineri pleacă de acasă (Snyder şi 
Sickmund, 1995; Whitbeck, Hoyt şi Yoder, 1999). Pentru majoritatea tinerilor, această 
evadare va fi o scurtă incursiune romantică din seria aventurilor lui Tom Sawyer, luând 
sfârşit atunci când intervine plictiseala sau lipsa banilor face necesară întoarcerea acasă. 
Pentru alţii poate fi o acţiune disperată din dorinţa de a scăpa de familie, de şcoală sau 
de crizele societăţii, cărora nu le pot face faţă. Pentru ceilalţi, plecarea de acasă reprezintă 
unica opţiune ; prin mesaje explicite sau implicite, aceşti tineri au înţeles că nu mai sunt 
doriţi de familie. 


O perspectivă socioistorică asupra părăsirii căminului 


Spre deosebire de Europa, care în secolele XVIII-XIX se caracteriza prin rigiditatea 
claselor sociale şi bresle, America, cu ideile sale diferite, încuraja indivizii ce profitau 
de orice oportunitate. Ca exemplu, să luăm exploatarea adolescentului John Levy. Născut 
în Indiile de Vest cu puţin înainte de 1800, el trebuia să devină dulgher, insă a devenit 
marinar. Printre experienţele sale trăite pe mare s-au numărat furturile alături de pirați, 
răpirea ca serviciu de război în marina britanică şi dezertarea din acelaşi serviciu. 
Adoptând o viaţă mai liniştită, Levy a devenit negustor de obiecte de ceramică, stabilindu-se 
în Boston la vârsta de 20 de ani (Ket, 1977). Există numeroase astfel de poveşti, unele 
adevărate, altele mai mult fictive, ale unor tineri, precum Benjamin Franklin sau Davy 
Crockett, ce au sfidat autoritatea parentală pentru a trăi clipa. Cu siguranță, unii au eşuat 
lamentabil. Alţii, precum Franklin sau Crockett, au cunoscut succesul şi s-au afirmat. 
Romanele americane ilustrează această atitudine indulgentă faţă de plecarea de acasă : 
indiferent dacă vorbim de personajele Natty Bumppo al lui Cooper, Huckleberry Finn al 


PĂRĂSIREA CĂMINULUI: FUGA ŞI COPIII STRĂZII 543 


lui Twain sau Nick Adams al lui Hemingway, majoritatea autorilor americani caracterizează 
fuga de acasă ca pe o soluţie iminentă în faţa unor aparente probleme imposibil de 
rezolvat. De exemplu, un cititor al Aventurilor lui Huckleberry Finn ar putea înţelege 
motivele pentru care Huck a fugit de cruzimea tatălui beţiv, în lipsa unui viitor mai bun: 


Judecătorul şi văduva au apelat la lege pentru a determina instanţa să mă ia de la el şi au lăsat 
pe unul dintre ei să mă păzească ; dar venise un nou judecător şi nu îl cunoştea pe bătrân; 
astfel, a spus instanţei că nu ar trebui să intervină şi să separe familiile atât timp cât ei îl pot 
ajuta ; a spus că preferă să nu separe un copil de tatăl său (Clements, 1884/1962, p. 42). 


Astfel, înscenarea propriei morţi şi abandonarea căminului de către Huck reprezintă 
0 scuză acceptabilă în circumstanţele unei vieţi intolerabile. 

Călătoria lui Nick până pe frontul italian din Primul Război Mondial este văzută de 
cititor ca o cale de maturizare a unui tânăr. Şi, în mod invariabil, cititorul este de acord 
cu personajul lui Cooper, Natty Bumppo, conform căruia civilizaţia şi natura nu se pot 
amesteca. Deşi Natty nu mai este un adolescent atunci când fuge de autorităţi, a rămas 
totuşi cu aceeaşi personalitate. El a fost întotdeauna onest, sincer şi în armonie cu 
natura, dar intră în conflict cu justiţia atunci când ucide o căprioară, în afara sezonului 
de vânătoare, folosindu-se de muschetă (numită, în mod simbolic, Killdeer). Pedeapsa 
primită e în contrast cu experienţele sale trecute, în care abilităţile de a se descurca în 
pădure şi de a lua urma i-au adus porecle precum Avocatul Căprioarei, Carabină Lungă, 
Ochi de Şoim şi Descoperitorul de Urme. Această experienţă l-a convins pe Natty că 
exploatarea egoistă a naturii de către colonişti nu este pentru el şi s-a autoexilat în 
sălbăticie. 

Cele trei scurte referiri la literatura americană nu fac decât să ilustreze sutele de 
poveşti prezentate în cărţi, pe scenă, în filme şi la televiziune ce au contribuit la 
valorizarea părăsirii căminului — o valorizare a aventurii pe care o promite circul în 
viziunea băieţilor ; o valorizare a motivelor pentru care o fată cu un câine pe nume Toto 
ar fugi de acasă. În fiecare poveste, civilizaţia intervine sau acoperă instinctul natural al 
individului. Eroul sau eroina ajunge să înfrunte conştiinţa realităţii, pe care o acceptă sau . 
încearcă să schimbe statu-quoul, fapt ce va conduce la autodistrugere. Alegerea este 
evidentă : Huck fuge cu o barcă ; Nick se înrolează în armată ; Natty pleacă spre Marele 
Platou; iar Dorothy, cu micul său câine, Toto, pleacă de acasă spre o destinaţie 
necunoscută. 

Motivele pentru această atitudine binevoitoare a Americii pot fi explicate prin vastele 
teritorii şi prin valorile şi ingenuitatea atribuite indivizilor de către locuitorii Lumii Noi. 
Mai întâi, caracterul colosal al Americii face referire la succesul care este înrădăcinat nu 
în trecutul oamenilor, ci în intenţiile lor. Cu anumite excepţii (femeile şi afro-americanii), 
pământul era accesibil oricui, iar productivitatea era limitată doar de dimensiunea forţei 
de muncă disponibile. 

Influenţa pământului asupra convingerilor americanilor a fost remarcabilă. Anumiți 
scriitori au sugerat că vastele suprafeţe de pământ disponibile au descurajat ascensiunea 
nobilimii. Alţii au afirmat că distanţele de mii de kilometri ce îi separau de „depravata” 
Europă promiteau formarea unei societăţi lipsite de legături cu alte ţări. Pentru americani, 
aceasta însemna un Singur lucru: oportunitate. 

Apoi, datorită faptului că individualitatea şi ingenuitatea erau considerate a fi singurele 
caracteristici ce diferenţiau Lumea Nouă de cea Veche, este de înţeles de ce fuga de 

acasă nu era judecată cu asprime. Având oportunităţi nelimitate şi resurse disponibile, 
părăsirea căminului s-a alăturat miilor de imigrări din a În ar în căutarea unei vieţi noi 
(Brenner, 1970; Libertoff, 1980). 

Oricum, această atitudine tolerantă s-a schimbat treptat. De la mijlocul secolului al 
XIX-lea, societatea a început să vadă în adolescenţi mai degrabă nişte consumatori decât 
nişte producători, iar odată cu această redefinire a statutului lor a crescut şi dependenţa 
de familie.' Modul de percepere al societăţii despre fuga de acasă s-a schimbat împreună 
cu societatea. Odată cu închiderea graniţelor şi înlocuirea virtuţii individualităţii cu supu- 
nerea faţă de o societate tot mai structurată, fuga de acasă a devenit un răspuns inacceptabil 
la presiune. În secţiunea următoare, examinăm cauzele ce determină fuga de acasă. 


Perspectivele teoretice asupra cauzelor părăsirii căminului 


Există mai multe definiţii ale termenului fugă de acasă. Cea pe care o vom folosi se 
referă la „un tânăr cu vârsta cuprinsă între 10 şi 17 ani, ce a lipsit de acasă, cel puţin 
peste noapte, fără permisiunea părinţilor sau a [ucoreluli (Opinion Research piei: 
1976, p. 3). 

în mod surprinzător, în ultimii ani s-au desfăşurat puţine cercetări în ceea ce priveşte 
fuga de acasă. Aceasta datorită, probabil, a confuziei populaţiei cu privire la definiţia 
termenului. Însă, bazându-ne pe cercetările anterioare, există câteva explicaţii oferite 
pentru o astfel de evadare. 

Teoria anomiei sociale şi a oportunității diferenţiale (Adams, 1980) sugerează că 
comportamentul antisocial este rezultatul presiunii sociale. Teoriile psihologice susţin că 
fuga reprezintă o expresie a pornirilor impulsive. Surse de presiune capabile să producă 
o stare profundă de alienare se întâlnesc acasă, la şcoală sau în rândul congenerilor. În 
special Brennan, Huizinga şi Elliott (1978) afirmau că sentimentele de înstrăinare faţă de 
familie îi induc tânărului o stare de „pasivitate”, cu posibilitatea de a se îndepărta de 
normele familiei. Atunci când tinerii se simt străini faţă de propria familie, pot apela la 
şcoală sau la congeneri pentru sprijin şi înţelegere, pentru loialitate şi devotament. Dacă 
grupul congenerilor nu îi acceptă sau mediul Pola este ostil ori îi respinge, gradul 
ridicat de alienare poate genera fuga. 

Modelul valorilor alternative (Adams şi Munro, 1979) nu este foarte eta de teoria 
anomiei sociale. Conform acestui model, fuga poate fi determinată de căutarea unor noi 
structuri ale valorilor şi a unei semnificaţii î în societate. Ca şi în trecut, adolescentul ce 
a fugit de acasă îşi exprimă nu numai dezamăgirea faţă de statu-quo, ci şi speranţa într-o 
lume nouă, în care oportunităţile îi aşteaptă pe cei ce sunt dispuşi să rişte. Problema 
acestor tineri o reprezintă „cererile societăţii pentru sistematizare, conformare şi reducerea 
sinelui la o parte a sistemului” (Adams şi Munro, 1979, p. 366). Pentru aceşti indivizi, 
plecarea de acasă reprezintă fuga de un sistem ce se opune propriilor valori individuale, 
ce a generat conflicte şi ură (Adams şi Looft, 1977; Adams şi Munro, 1979). 

În contrast cu cele două teorii, teoria controlului social (Adams, 1980) susţine că 
adolescentul care fuge de acasă nu a reuşit să internalizeze normele de comportament 
acceptabile social. În teoria controlului social, această internalizare îi izolează pe tineri 

de acele situaţii sau indivizi ce sunt asociaţi cu un comportament inadecvat. Dacă 
internalizarea nu are loc, atunci tânărul este predispus să se implice în diferite infracţiuni 
şi să nu respecte regulile, plecând de acasă. Adepții teoriei controlului social susţin că 
legăturile slabe cu familia, şcoala şi munca sau comunitatea, în general, cumulate cu + 
expunerea la comportamente antisociale, cresc posibilitatea ca tinerii să plece de acasă. 
„Ca atare, socializarea prematură a tinerilor care fug de acasă a condus la nerespectarea 
normele convenţionale şi la un nivel scăzut de integrare în grupurile sociale (One apioDAlE 
şi instituţii (Brennan, Huizinga şi Elliott, 1978). 

O ultimă perspectivă asupra explicării acestui fenomen este modelul dezindividua- 
lizării (Adams şi Munro, 1979), în care tinerii pleacă de acasă pentru a descoperi cine 
sunt. Această nevoie de a se descoperi pe sine provine din sentimentul de instabilitate şi 
lipsa unui scop determinat. 

Din aceste perspective începe să se contureze ideea unui DOSibil grad patologic al 
fugii. În teoriile descendenților şi valorilor alternative, presiunile externe îi determină pe 
tineri să plece de acasă. Deoarece aceste presiuni ţin de mediu, modelele nu implică 
tulburări emoţionale ale tinerilor. În contrast, teoria controlului sugerează că lipsa 
interdicţiilor interne încurajează fuga de acasă. Modelul dezindividualizării, deşi nu 
neagă influenţa factorilor de mediu, se concentrează asupra sentimentelor de neajutorare 
şi lipsă de importanţă a indivizilor. Astfel, în ultimele două modele, dinamica psihologică 
este cauza principală a fugii. În următoarea secţiune examinăm câteva rezultate obţinute 
în urma cercetărilor, care susţin sau dezmint aceste poziţii. 


Cercetările asupra fugii de acasă 


Relaţiile cu familia constituie un factor crucial al fugii de acasă. Multe studii au evidenţiat 
“probleme nu numai între părinţi şi adolescenţi, ci şi între părinţi. În aceste studii, viaţa 
în familie este caracterizată prin tensiuni şi conflicte permanente, mulţi părinţi fiind 
singuri (Brennan, Huizinga şi Elliou, 1978; English şi English, 1999;. Finkelhor, 
Hotaling şi Sedlak, 1990 ; Swaim şi Bracken, 1997). Agresiunea sexuală şi fizică este un 
fenomen frecvent (Kaufman şi Widom, 1999; Molnar er al., 1999; Rotheram-Borus er 
al., 1996; Simons şi Whitbeck, 1991; Yoder, 1999; Yoder, Hoyt şi Whitbeck, 1998). 

Literatura psihologică susţine ideea conform căreia fuga de acasă este un indicator al 
problemelor emoţionale severe. De exemplu, un studiu recent realizat pe 300 de băieţi ce 
au plecat de acasă a relevat că aceştia erau neprietenoşi, imaturi, timizi, se simțeau 
respinşi şi inadecvaţi (Jenkins, 1971). Dovezi suplimentare ce susţin această ipoteză 
provin şi din alte studii clinice (Edelbrock, 1980; Leventhal, 1963; O'Neal şi Lee, 
1959), în care fuga de acasă este văzută ca o afecţiune psihopatologică ce se manifestă 
la tinerii anxioşi, impulsivi şi care prezintă un comportament ostil, pe care clinicienii îi 
supraveghează în centrele de tratament. Publicaţiile recente continuă să evidenţieze 
profilul psihologic profund afectat al acestor tineri (Rohr, 1996). 

În ultima vreme, preocupările se concentrează mai mult asupra tinerilor ce glie 
un risc înalt de suicid. În mod special, fetele prezintă un risc mai mare decât băieţii, i 
timp ce tinerii ce au fost abuzaţi fizic sau sexual au un risc mai mare faţă de cei ce nu 

au fost agresaţi (Molnar e al., 1999; Rotheram-Borus 1993 ; Yoder, 1999; Yoder, Hoyt 
'şi. Whitbeck, 1998). 

Alte studii s-au concentrat asupra riscului ridicat pe care îl prezintă aceşti tineri faţă 
de contaminarea cu HIV şi alte boli cu transmitere sexuală. Datorită faptului că majoritatea 
tinerilor ce pleacă de acasă nu sunt educați să trăiască independent, oportunitatea unui 
loc de muncă legitim este inexistentă. Mai exact, a câştiga presupune a cerşi, a fura, a 
face trafic de droguri sau a presta servicii sexuale în schimbul banilor. De cele mai multe 
ori, traficul de droguri conduce la fabricarea drogurilor, iar consumul acestora în 
condiţii neigienice este un fel de invitaţie la HIV (Booth, Zhang şi Kwiatkowski, 1999). 
În mod asemănător, sexul neprotejat este riscant pentru contractarea virusului HIV şi a 
altor boli cu transmitere sexuală (Rotheram-Borus er a/., 1996). 

S-ar părea că există un acord unanim în ceea ce priveşte fuga şi problemele emoţionale 
pe care le implică aceasta, însă nu este aşa. Multe cercetări din anii '70 contrazic aceste 
descoperiri. În esenţă, acele lucrări consideră fuga de acasă un răspuns normal la 
presiunile exercitate de situaţia dificilă din familie sau o aventură. Pentru a susţine astfel de 
argumente, literatura de specialitate arată că, de-a lungul anilor, aproape jumătate dintre 
tinerii care pleacă de acasă nu se duc departe, ci rămân în apropierea casei (Nye, 1980a, 
1980b ; Shellow er al., 1967; Snyder şi Sickmund, 1995). Mulţi nu se duc mai departe 
de casa unui prieten sau a unei rude (Brennan, Huizinga şi Elliott, 1978; Snyder şi 
Sickmund, 1995). Majoritatea sunt plecaţi doar pentru o perioadă scurtă de timp ; mulţi 
dispar doar pentru o noapte (Nye, 1980a, 1980b; Snyder şi Sickmund, 1995). Doar o 
mică parte dintre aceşti tineri fug de acasă de mai mult de trei ori, iar majoritatea pleacă 
fără însoțitori (Nye, 1980a, 1980b ; Shellow er al., 1967; Snyder şi Sickmund, 1995). 
Şi, în sfârşit, fuga este rareori bine plănuită. Ca şi în cazul lui Dorothy din Vrăjitorul din 
Oz, majoritatea deciziilor de a pleca sunt luate pe moment, când emoţiile se intensifică 
(Gullotta, 1979; Shelow er al., 1967). 

Datele recente prezentate de Office of Juvenile Justice and. Delinquency Prevention 
susţin aceste observaţii. În jur de o treime dintre cazurile în care o familie a avut 
conflicte legate de reguli, prieteni, şcoală sau statul afară până la ore târzii s-au soldat 
cu fuga de acasă a adolescenților. Majoritatea fugarilor (în jur de 94%) au ajuns în cele 
din urmă la un prieten sau la o rudă. 67% dintre părinţi sau tutori au ştiut unde se află 
copilul în jumătate dintre situaţii, iar durata era de două zile sau mai puţin pentru 49% 
dintre tineri (Finkelhor, Hotaling şi Sedlak, 1990; Snyder şi Sickmund, 1995). 

Cum se explică aceste puncte de vedere diferite vizavi de fuga de acasă ? Bănuiesc că 
răspunsul stă în faptul că un grup a plecat de acasă în timp ce celălalt a fost dat afară din 
casă. Din păcate, în materialele publicaze, diferenţierea copiilor străzii de cei ce au fugit 
de acasă este extrem de dificilă. 

Dar, mai întâi, cum definim un copil al străzii? Un copil al străzii este o persoană 
tânără ce pleacă de acasă nu de bunăvoie, ci obligată de atitudinile sau acţiunile părinţilor 
sau tutorilor săi (Gulloua, 1978). Copilul străzii provine dintr-o familie în care părinţii 
au încetat orice legătură cu tânărul. Problema nu se rezumă la o simplă „răcire a 
relaţiilor, ci la... o prăbuşire a sistemului familiei, un eşec atât de grav, atât de sfâşietor 
din punct de vedere emoţional, încât relaţiile dintre părinte şi copil sunt distruse” 
(Gulloua, 1979, p. 113). | 

Sunt câteva situaţii ce pot conduce la o respingere atât de puternică şi categorică. Una 
este descoperirea incestului dintre un părinte şi copil sau dintre copii (Janus er al., 

1987 ; Kurtz, Kurtz şi Jarvis, 1991). Consumul de droguri, comportamentul infracţional 
sau promiscuitatea pot conduce la încheierea legăturilor cu familia. Sau persoana în 
cauză poate suferi de o boală mentală gravă, incurabilă, sau de o întârziere generală a 
evoluţiei sale, precum sindromul Asperger, ce face din viaţa familiei o tortură. În orice 
situaţie, destrămarea este completă şi iremediabilă. În anumite cazuri poate reprezenta 
sfârşitul încercărilor repetate „de a opri comportamentul nedorit al părinţilor. În alte situaţii, 
e vorba de găsirea unui ţap ispăşitor sau de părăsirea copilului” (Gullotta, 1979, p. 114). 

Studiile recente subliniază această înţelegere, întrucât cercetătorii îi descriu pe tineri 
ca fugind de situaţii de neconceput (Miller, Eggertson-Tacon şi Quigg, 1990) şi ducând 
o viaţă izolată, deprimantă şi antisocială (Adams, Gullotta şi Clancy, 1985; Hier, 
Korboot şi Schweitzer, 1990). Finkelhor, Hotaling şi Sedlak (1990) au relatat că aproape 
84% dintre aceşti tineri în proporţii egale fete şi băieţi, au peste 16 ani. Doar 19% provin 
din familii nedivorţate. Şi pentru a continua cu afirmaţia anterioară, conform căreia 
legăturile cu familia au fost nu numai slăbite, ci întrerupte, 44% au fost rugaţi să plece 
de acasă, 11 % au fugit şi le-a fost interzis să se mai întoarcă acasă, iar restul au fugit şi 
„părintelui sau tutorelui nu îi pasă” (p. 153). 


Sinteză 


S-a estimat că aproximativ 127.000 dintre cei 500.000 de tineri ce pleacă de acasă în 
fiecare an au fost daţi afară (Snyder şi Sickmund, 1995; Whitbeck, Hoyt şi Yoder, 
1999). Eu bănuiesc că în rândul acestor tineri se petrec cele mai frecvente şi riscante 
activităţi sexuale. În rândurile lor se face abuz de droguri. În rândul acestor tineri iau 
naştere idei de sinucidere. Ei sunt supuşi cel mai des victimizării, atât trecute, cât şi 
prezente. Şi totuşi, acest grup care are cea mai mare nevoie de ajutor este pierdut în 
mijlocul unei categorii mai mari, cea a fugarilor, care mai apoi a fost integrat în 
categoria tuturor „copiilor. dispăruţi”. 

Provocarea pentru cercetători în anii ce urmează constă în separarea acestor tineri de 
grupul celor care au fugit de acasă. O provocare şi mai mare există pentru cei care oferă 
servicii sociale destinate tinerilor, ce trebuie să răspundă numeroaselor nevoi ale acestora. 
Instituţiile de îngrijire nu au funcţionat. Grupurile comunitare şi familiile sociale s-au 
dovedit la fel de ineficiente. Trebuie dezvoltate modele de îngrijire care să depăşească 
pragul minim necesar şi să satisfacă într-adevăr nevoile acestor tineri. 

Capitolul 24 
Infracţionalitatea, delincvenţa şi bandele de tineri 


Daniel J. Flannery, David L. Hussey, 
Laurie Biebelhausen, Kelly L. Wester 


Introducere 


Acest capitol oferă o privire de ansamblu asupra comportamentului delincvent şi infracţional 
în rândul adolescenților, cu precădere asupra violenţei, sănătăţii mentale şi bandelor de 
tineri. "Totodată, identificăm principalele diferenţe în comportamentul delincvent şi 
infracţional în funcţie de gen, etnie, familie şi factorii comunitari. 


Delincvenţa juvenilă versus tulburările de comportament 


Delincvenţa juvenilă este un termen legal utilizat pentru a defini un comportament 
infracţional al minorilor. Delincvenţa este diferențiată legal în diferite tipuri de infracţiuni, 
considerate ilegale din cauza vârstei copilului. Principalele tipuri de abatere includ 
absentarea nemotivată, consumul de alcool şi droguri, fuga de acasă şi incorigibilitatea. 
Din punct de vedere istoric, sistemul'!justiţiei juvenile s-a concentrat mai mult pe 
reabilitare şi tratament, nu asupra pedepsei ; totuşi, din 1990, mai multe state au adoptat 
reguli mai aspre de condamnare a adolescenților, incluzând decăderea din drepturi sau 
transferul unui număr ridicat de tineri delincvenţi către instanţele pentru adulți. 

Este important să se facă diferenţa dintre comportamentul delincvent şi diagnosticul 
clinic de tulburare de comportament. Trăsătura esenţială a tulburării de comportament 
(TC) este un model repetitiv şi persistent de comportament în care drepturile fundamentale 
ale altora sau normele şi regulile societăţii considerate adecvate pentru o anumită vârstă 
au fost încălcate. Acestea includ, de cele mai multe ori, agresiunea fizică sau distrugerea 
proprietăţii. O persoană tânără catalogată drept delincvent poate să îndeplinească sau nu 

criteriile pentru diagnosticarea cu tulburare de comportament. Dacă un adolescent adoptă 
un comportament delincvent/infracţional, este posibil să sufere de o tulburare de compor- 
tament. Factorii de risc asociaţi cu o prognoză negativă pe termen lung presupun un 
debut prematur al comportamentului nedorit şi apariţia unor tulburări de comportament 
mai grave şi mai frecvente. 


Datele oficiale versus datele autoraportate 


Ratele delincvenţei şi infracţionalităţii juvenile au fost determinate utilizând atât date 
„oficiale”, precum Uniform Crime Report sau National Crime Victimization Survey, 
precum şi surse ce utilizează date oferite personal de către tineri, precum Youth Risk 
Behavior Survey (Snyder şi Sickmund, 1999). Deşi au existat numeroase controverse cu 
privire la acurateţea datelor autoraportate versus datele „oficiale” referitoare la ratele 
arestărilor, dovezile sugerează că primele date sunt mai importante decât cele din urmă 
în relevarea apariţiei comportamentului delincvent (Elliou, 1994). Datele oficiale pot 
raporta eronat rata infracţiunilor juvenile din mai multe motive, incluzând: aproximativ 
jumătate din fapte sunt neraportate (Snyder şi Sickmund, 1999); adolescenţii „prinşi” 
de cele mai multe ori nu sunt arestaţi ; majoritatea adolescenților au un istoric al 
delincvenţei sau o activitate infracţională cu mult timp înainte de a fi arestaţi în mod 
„oficial” ; adolescenţii sunt de cele mai multe ori doar acuzaţi de cele mai grave acte de 
delincvenţă. Numărul arestărilor nu corespunde cu numărul infractorilor deoarece o 
mică parte a acestor infractori (în jur de 6-8%) este inclusă în categoria adolescenților 
infractori (50-70%) (Howell er al., 1995; Tracy, Wolteang şi Figlio, 1990). 


Incidenţa/frecvenţa 


Adolescenţii pot fi expuşi violenţei, victimizaţi prin violenţă sau pot fi autori ai violenţelor, 
iar cercetările recente au arătat o asociere puternică între cele trei fenomene (Singer er 
al., 1995; Widom, 1989). Apoi, expunerea, victimizarea şi riscul de a deveni infractori 
sunt legate atât de etiologia delinevenţei şi infracţionalităţii, cât şi de apartenenţa ŞI 
activitatea în cadrul unei bande de tineri. Ratele incidenţei/frecvenţei sunt raportate, în 
general, pentru tinerii cu vârste cuprinse între 15 şi 19 ani. 


“Ratele infracţionalităţii juvenile 


Asasinatul. Statele Unite sunt una dintre cele mai violente țări din lume, cu o rată (1,66 
la 100.000 de locuitori) a violenţelor comise cu arme ce au condus la decese în rândul 
copiilor de 2,7 ori mai mare decât următoarea ţară din acest clasament, Finlanda (0,62 
la 100.000 locuitori) (Centers for Disease Control & Prevention, 1997; Snyder şi 
Sickmund, 1999). Între 1985 şi 1991, arestările pentru infracțiunile comise cu violenţă 

au crescut cu până la 125 % în rândul fetelor (de la 9.000 până la 21.000) comparativ cu 
o creştere de 67% în rândul băieţilor, în aceeaşi perioadă. Până la mijlocul anilor '90, 
creşterea numărului de crime s-a datorat în special extinderii agresiunii în rândul băieţilor 
şi utilizării mai mari a armelor de foc. Armele au fost folosite în 53% dintre asasinate 
între anii 1980 şi 1987, respectiv în 82% dintre asasinatele comise de adolescenţi în 1994. 
Pentru perioada 1980-1997, 88% dintre asasinii adolescenţi aveau 15 ani sau mai mult, 
93% erau băieţi şi 56% erau de culoare. Peste 90% dintre asasinii adolescenţi au ucis pe 
cineva de aceeaşi rasă. Băieţii omoară, în general, o cunoştinţă (54%) sau un străin 
(37%), în timp ce fetele tind să omoare un membru al familiei (39% versus 9%). 
Adolescentele folosesc mai des cuţitele (32 %) sau alte mijloace violente (de exemplu, 
strangularea) decât o armă (4%). 

Ratele arestărilor pentru infracțiunile comise de adolescenţi au scăzut în perioada 
1997-1999 (Snyder şi Sickmund, 1999). De exemplu, arestările pentru faptele comise cu 
violenţă au scăzut cu 19% în 1998, comparativ cu 1994. Majoritatea ratelor scăzute s-au 


datorat: 


1. Reducerii numărului de infracţiuni comise cu violenţă în mai multe zone urbane. 
2. Scăderii ratei utilizării armelor de foc (până la 70% de la 82 9%). 

3. Reducerii numărului infracţiunilor comise cu violenţă de către băieţii de culoare. 
4. Scăderii ratelor consumului ilegal de substanţe. 


În 1998, adolescenţii încă acumulau 12% dintre arestările pentru infracțiunile comise 
cu violenţă, 6% dintre arestările pentru crimă, 11 % pentru violuri, 12% pentru acte de 
violenţă cu circumstanţe agravante şi 16% pentru furt. Tinerele şi-au revendicat 25% 
dintre infracțiunile comise de adolescenţi. 

În 1997, 6 adolescenţi (cu vârste sub 18 ani) au fost omorâţi zilnic în Statele Unite, 
50% dintre victime având vârste cuprinse între 15 şi 17 ani (Snyder şi Sickmund, 1999). 
Comparativ cu victimele tinere, în cazul tinerilor de 12 ani sau mai mult erau mai 
frecvente victimele masculine (81% versus 55 7% ) şi de culoare (53% versus 39%). În anii 
"80, băieţii reprezentau 62% dintre victimele asasinatelor juvenile, O rată ce a crescut 
până la 71% în anii '90. Rata victimelor asasinatelor juvenile (de la negri până la albi)” 
a variat de asemenea, crescând de la 4: 1 în anii '80 până la 7: 1 în 1993, înainte de a 
scădea până la $: 1 în 1997. Numărul băieţilor ce cad victime asasinilor juvenili este mai 
mare (83%) decât cel al fetelor. Victimele se regăsesc în mod egal în funcţie de rasă 
(50% albi, 47% de culoare). În cazul fetelor, este mai probabil ca ele să fie ucise de un 


alt membru al familiei. 


Comportamentul delincvent mai puţin grav. Dacă se exclud cele mai grave forme de 
comportament violent, frecvenţa comportamentului delinevent este obişnuită, majoritatea 
adolescenților fiind implicaţi în cel puţin o formă de comportament delincvent până la 
vârsta de 18 ani. În National Longitudinal Survey of Youth, un sondaj efectuat în rândul 
tinerilor cu vârste cuprinse între 12 şi 16 ani, unul din cinci adolescenţi a recunoscut că 
a consumat cel puţin o dată alcool în ultimele 30 de zile (50% dintre cei cu vârste 
cuprinse între 14 şi 15 ani) şi unul din patru cu vârste cuprinse între 14 şi 15 ani a afirmat 
că a luat marijuana (Snyder şi Sickmund, 1999). Până la vârsta de 12 ani, 79% dintre băieţii 
de 16 ani au recunoscut că au distrus bunuri în mod intenţionat, 63% au comis acte de 

violenţă, 60% au purtat o armă, 52% au spus că făceau parte dintr-o bandă, 34% 
fugiseră de acasă cel puţin o dată, iar 34% au furat ceva în valoare de 50 de dolari sau mai 
mult (Snyder şi Sickmund, 1999). Unul din cinci a fost arestat până la vârsta de 12 ani, 
39% au fumat şi unul din zece a vândut droguri. Conform Center for Disease Control şi 
Prevention's Youth Risk Behavior Surveillance System (YRBS), 37% dintre elevii de liceu 
au recunoscut că au luat parte la una sau la mai multe bătăi în anul precedent, una din 
20 soldându-se cu răni grave. Elevii din clasele a IX-a şi a X-a erau mai predispuşi să se ia 
la bătaie decât elevii din clasele a XI-a şi a XII-a. Ratele încălcării legilor pentru aproape 
toate comportamentele au fost mai mari în rândul adolescenților ce au consumat droguri. 


Rezumat. Majoritatea tinerilor până în 18 ani au prezentat cel puţin o formă de 
comportament delincvent. Actele delincvente comise de tinerii până în 18 ani includ 
consumul de alcool şi droguri, distrugerea de bunuri, acte de violenţă, portul de armă, 
fuga de acasă sau furtul. Datele oficiale despre infracţiuni (arestările) nu prezintă 
frecvenţa reală a comportamentului delincvent deoarece nu toate delictele sunt raportate. 
De-a lungul a trei ani a avut loc o scădere a consumului de droguri, a folosirii armelor 
de foc de către tineri şi, pe ansamblu, a numărului infracţiunilor comise de tineri. 


Etiologia 


Etiologia comportamentului delincvent, a crimei şi violenţei este complexă şi determinată de 
mai mulţi factori. Totuşi, poate fi înţeleasă cel mai bine din punctul de vedere al 
apariţiei, pentru că originile violenţei la adolescenţi se regăsesc în apariţia timpurie şi în 
comportament (Tolan, Guerra şi Kendall, 1995). Trei elemente se disting din lucrările 
despre delincvenţă, infracţiuni şi violenţă : 


„1. Debutul timpuriu anticipează o infracţionalitate ulterioară. 

2. Există o continuitate în ceea ce priveşte infracţionalitatea (infractorii juvenili sunt 
mai predispuşi să devină infractori adulţi). 

3. Delincvenţii juvenili recidivişti comit un procent semnificativ din totalul infracţiunilor. 


Debutul timpuriu 


Apariţia problemelor în copilărie, şi anume comportamentul agresiv şi distrugător, este 
un factor puternic şi semnificativ pentru comportamentul antisocial de mai târziu 
(Tremblay er al., 1992; Farrington, 1994). De fapt, una dintre cele mai semnificative 
descoperiri ale cercetărilor este aceea că agresivitatea este un comportament relativ 
stabil şi persistent care deseori îşi are originile în copilărie (Olweus, 1979; Huesmann 
și Moise, 1999). Diferenţele individuale în comportamentul social corespunzător agre- 
sivităţii pot fi evidente înainte de vârsta de 2 ani (Kagan, 1988) sub forma particularităţilor 
de comportament şi a caracteristicilor. Până la 8 ani, comportamentul agresiv al copiilor 

poate fi relativ stabil şi predictiv pentru agresiunile adulte (Farrington, 1990), debutul 
precoce al comportamentelor violente fiind un indicator al comiterii ulterioare a unor 
fapte similare sau chiar mai grave (Farrington, 1991; Loeber şi pi osg Coco 
1987; Thornberry, Huizinga şi Loeber, 1995). | 
Studiul longitudinal al lui Moffitt (1993) a ajutat la cc alto a două tipuri de. 
patternuri ale delincvenţei: unul permanent pe durata vieţii şi unul prezent doar în 
adolescenţă. Copiii ce se încadrează în prima categorie se caracterizează printr-un debut 
timpuriu al comportamentului delincvent şi o stabilitate a acestuia de-a lungul timpului 
şi situaţiilor. Patternul prezent doar în adolescenţă este caracterizat atât de începutul, cât 
şi de continuarea comportamentelor delincvente în adolescenţă. Diagnostic and Statistical 
Manual of Mental Disorders IV (DSM-IV) face o distincţie similară în diagnosticul 
tulburărilor de comportament în copilărie, adăugând un factor, şi anume, debutul înainte 
de vârsta de 10 ani, atrăgând atenţia asupra prognozelor extrem de negative asociate cu 
declanşarea timpurie a comportamentelor antisociale 'şi un risc sporit al perpetuării lor 
în viaţa adultă în ceea ce priveşte tulburările de personalitate antisocială şi cele legate de 
consumul de substanţe (APA, 1994). Având în vedere că o mare parte a comportamentului 
este consolidat în şcoala primară, debutul timpuriu al comportamentului antisocial în 
copilărie este un factor de risc important pentru eforturile de prevenire şi intervenţie. 


Continuitatea 


Comportamentul agresiv este probabil cel mai bine înţeles ca interacţiunea dintre factorii 
de predispoziţie individuali şi influenţele mediului, declanşându-se deseori devreme şi 
continuând în adolescenţă şi la începutul perioadei adulte. Băieţii care îşi încep cariera 
de infractori spre sfârşitul copilăriei sau începutul adolescenţei prezintă cel mai mare risc 
de a deveni infractori recidivişti (Patterson, DeBarysne şi Ramsey, 1989), înregistrându-se o 
continuare a comportamentelor antisociale din copilărie în adolescenţă şi maturitate 
(Farrington er al., 1990; Huesmann şi Moise, 1999). Mai multe studii longitudinale ce 
s-au efectuat de-a lungul a 40 de ani în Vest sprijină ideea continuității comportamentului 
agresiv (Farrington, 1990; MceCord, 1983; Moffitt, 1990). 


Recidiva 


Deşi cercetătorii nu sunt de acord cu definițiile exacte şi punctele de vedere la obiect în 
legătură cu infractorii recidivişti juvenili, dovezile susţin ipoteza de bază conform căreia 
comportamentul infracţional recidivant implică trei aspecte : 


1. Frecvența mai mare a infracţiunilor. 
2. O diversitate sau un număr mai mare de tipuri de infracţiuni. 
3. Fapte mai grave (Farrington, 1991; Loeber, 1982). 


Mulţi dintre infractorii recidivişti sunt şi violenţi în comiterea faptelor (Loeber şi 
Farrington, 1998). Ei prezintă un comportament antisocial mai frecvent şi mai grav de 

la vârste mai mici şi tind să comită un număr mai mare de infracţiuni, incluzând 
infracţiuni violente sau grave, de-a lungul unor perioade mari de timp (Farrington er al., 
1990; Loeber, 1982; Shelden şi Chesney-Lind, 1993; Tracy, Wolfgang şi Figlio, 
1990). 


Căile de apariţie 


Incidenţa şi frecvenţa delictelor grave, alături de vârful violenţei în adolescenţă şi la 
începutul maturității sunt mai frecvente în rândul băieţilor decât al fetelor (Elliott, 
1994). O primă ipoteză a teoriilor asupra delincvenţei este aceea că problemele grave de 
comportament apar într-o manieră ordonată. Căile de apariţie ajută la corelarea patternurilor, 
cum ar fi debutul timpuriu, continuitatea şi recidivarea cu formulările conceptuale care 
sintetizează factorii de risc şi comportamentele problematice cu secvenţe ale dezvoltării. 
Cercetările evidenţiază faptul că există o traiectorie a escaladării comportamentelor, conducând 
de la infracţiuni minore la infracţiuni grave. În analiza istoricului comportamentului 
antisocial şi delincvent al copiilor, Loeber şi colaboratorii săi au propus trei căi de 
apariţie a delincvenţei - comportamentul deschis, ascuns şi conflictul cu autorităţile 
(Loeber et al., 1993; Loeber şi Hay, 1994). Prima implică acţiuni ce tind să fie direct 
agresive şi include lupta fizică şi violenţa. A doua implică acţiuni mai puţin agresive, 
cum ar fi furtul, minciuna, distrugerea bunurilor şi spargerea. Conflictul cu autorităţile 
este cea mai veche cale şi presupune comportamente precum sfidarea, nesupunerea, 
absentarea nemotivată de la şcoală şi fuga. Căile de cercetare oferă patternuri pentru 
determinarea riscului de comportament antisocial în rândul grupurilor de tineri şi ajută 
la monitorizarea şi evaluarea intervențiilor. 


Factorii de risc 


Explicarea factorilor de risc care influenţează delincvenţa şi infracţiunea implică interacțiuni 
complexe persoană-mediu în rândul indivizilor, familiilor, congenerilor, şcolilor şi societăţii. 
La nivel individual, factorii ce determină delincvenţa şi infracțiunile cuprind caracteristici 
psihologice şi biologice identificabile la copiii de vârstă mică: Din perspectiva nivelului 
individual, factorii de risc ai delincvenţei şi infracţiunii comise cu violenţă includ 
naşterea prematură (Raine, Brennan şi Mednick, 1994), sexul bărbătesc (Elliott, 1993), 
1Q verbal scăzut (Huesmann er al., 1984), deficitul de atenţie (Farrington et al., 1990), 
agresivitatea severă şi problemele de comportament de la o vârstă fragedă (Thornberry, 
Huizinga şi Loeber, 1995), expunerea la violenţă şi abuzuri (Flannery er al., 1998; 
Thornberry, 1994; Widom, 1989) şi consumul de substanţe (Leukefeld er al., 1998). 
Cercetarea deficienţelor social-cognitive a identificat diferențe în modul în care 
copiii agresivi codifică şi procesează. informaţiile, inclusiv intenţiile ostile şi lipsa 
"capacităţilor sociale de a rezolva problemele (Huesmann e/ al., 1984; Lochman şi 
Dodge, 1994). Copiii expuşi în mod repetat la violenţe tind să fie „hipervigilenţi”, să se 

aştepte la ce e mai rău şi să răspundă agresiv la ostilitățile percepute din partea grupurilor 
de congeneri sau a persoanelor autoritare. Este posibil ca copiii expuşi violenţelor să nu 
aibă control asupra propriilor reacţii în situaţiile în care se simt ameninţaţi sau înfricoşaţi. 
Drept urmare, ei pot acţiona agresiv, bazându-se pe percepțiile greşite ale intenţiilor 
celorlalți. | 

Cercetările asupra factorilor biologici legate de comportamentele antisociale şi 
agresive au examinat mai mulţi factori-cheie, ce includ genetica, hormonii şi neurotrans- 
miţătorii. Personalitatea antisocială pare să se dezvolte în familie, indiferent de gen 
(Plomin, Nitz şi Rowe, 1990), chiar şi fără transmiterea de la părinte la copil. Studiile 
hormonale au indicat că nivelele testosteronului, la băieţi, influenţează, dar şi rezultă din 
agresiune (Susman şi Ponirakis, 1997; Tremblay er al., 1997). Nivelele hormonale 
acţionează asupra sistemului senzorial al corpului, mărind sau reducând potenţialul 
pentru instigarea unui comportament. Contextele sociale şi psihologice pot afecta modul 
în care hormonii interacționează cu comportamentul, precum evenimentele ce cauzează 
secreţia testosteronului prin intermediul instigării asociate cu experienţele stresante. 
Într-o manieră similară, nivelele scăzute ale neurotransmiţătorului serotoninei par să fie 
asociate cu nivelele ridicate de agresivitate, iar mediile sociale ostile pot avea un impact 
negativ asupra funcţiei serotoninei şi agresivităţii (Simon şi Coccaro, 1999). Întrucât 
factorii biologici încep să fie implicaţi în aspectele legate de delincvenţă, este evident că 
sunt necesare mai multe cercetări, în special la adolescente. 


Factorii familiali 


Factorii familiali asociaţi cu dezvoltarea unui comportament violent şi agresiv implică o 
serie de caracteristici şi comportamente agresive (McCord, 1979; Maguin et al., 1995). 
Întrucât agresivitatea este deprinsă din interacţiunile cu ceilalţi şi cu mediul (Dodge er 
al., 1990; Huesmann şi Eron, 1989), ea poate fi învățată de la părinţi prin modelele 
comportamentale, prin inducere şi prin condiţiile din familie ce frustrează sau persecută 
copilul (Patterson, DeBarysne şi Ramsey, 1989). Factorii familiali de risc includ maltratarea, 
comportamentul parental antisocial şi infracţional, practicile precare de gestionare a 
familiei, disciplina dură sau inconsecventă, relaţiile proaste dintre părinţi şi copii, 
respingerea parentală şi un frate delincvent (Eron, Huesmann şi Zelli, 1999: Maguin e! 
al., 1995; Widom, 1989). Părinţii antisociali prezintă un risc ridicat de a creşte copii 
antisociali şi de a utiliza strategii ineficiente ce încurajează comportamentul negativ 
(Patterson, DeBarysne şi Ramsey, 1989). Factorii de stres din familie precum şomajul, 
violenţa, certurile din cuplu şi divorţul sunt de asemenea asociate cu delincvenţa 
(Patterson er al., 1989; McCord, 1979). Teoretic, agresivitatea şi comportamentul ce 
derivă din ea (învăţate) se instituie încă de la început (Eron, Huesmann şi Zelli, 1991) 
şi coexistă de cele mai multe ori în contexte culturale şi sociale specifice. 

Grupurile de congeneri 


Influenţa negativă a grupurilor de congeneri contribuie de asemenea la comportamentul 
violent şi agresiv. Copiii ce manifestă tendinţe antisociale de la o vârstă fragedă sunt 
predispuşi respingerii de către grupurile de congeneri din cauza agresivităţii lor şi 
comportamentelor coercitive. Comportamentul antisocial şi respingerea de către grupurile 
de congeneri îndeplinesc în acest caz roluri de factori de risc ce promovează asocierile 
cu grupurile de congeneri ce se abat de la norme (Patterson, DeBarysne şi Ramsey, 
1989). În copilărie, influenţele grupurilor de congeneri şi ale familiei capătă o importanţă 
tot mai mare în ceea ce priveşte delincvenţa şi comportamentele infracţionale. Grupurile 
de congeneri par să fie un loc pentru întărirea comportamentelor negative şi agresive în 
rândul tinerilor ce se îndreaptă deja în acea direcţie (Loeber şi Hay, 1994). Asocierea cu 
grupurile antisociale poate contribui mai târziu la extinderea comportamentelor antisociale 
până la consumul de substanţe, delincvenţă (Farrington şi Hawkins, 1991) şi probleme 
şcolare. Asocierea negativă cu grupurile de congeneri prin apartenenţa la o bandă poate 
creşte semnificativ posibilitatea apariţiei unor comportamente antisociale mult mai grave 
(Huff, 1996b; Thornberry, Huizinga şi Loeber, 1995). 


Scoala 


80% sau chiar mai mult dintre tinerii delincvenţi au avut una sau mai multe probleme la 
şcoală, incluzând suspendarea, absentarea nemotivată, rezultate şcolare slabe şi abandonul 
şcolar (Huizinga şi Jakob-Chien, 1998). Problemele legate de şcoală sunt factori corelativi 
comuni şi puternici ai delincvenţei, iar relaţia a fost riguros investigată (Gottfredson, 
1989; Maguin şi Loeber, 1996). Există o corelare semnificativă între absentarea 
„nemotivată, suspendare şi delincvenţa gravă (Huizinga şi Jakob-Chien, 1998). Natura şi 
direcţia legăturii dintre delincvenţă şi rezultatele şcolare slabe sunt totuşi neclare. Numeroase 
informaţii au demonstrat că rezultatele slabe obţinute la şcoală anticipează delincvenţa 
juvenilă (Farrington et al., 1987), mai ales prin asocierea sa cu comportamentul distructiv 
(Tremblay er al., 1992). 

Mediul educaţional poate fi de asemenea un factor de risc ce încurajează nesupunerea, 
agresivitatea, delincvenţa şi violenţa. Structurile şcolare dezorganizate, cu o disciplină 
laxă şi aplicarea forţată a regulilor, un spaţiu aglomerat şi lipsa conformării la regulile de 
conduită pot creşte înclinația către agresivitate şi violenţă (Flannery, 1997 ; Gottfredson, 
1981 ; Guerraer al., 1995). În afara mediului educaţional, petrecerea timpului liber fără 
nici o supraveghere constituie un factor de risc care a fost asociat cu creşterea delincvenţei, 
şi a abuzului de substanţe, precum şi cu grupurile de congeneri cu comportament 
antisocial (Flannery, Williams şi Vazsonyi, 1999). 

Factorii sociali 


Cartierul şi factorii sociali ce influenţează apariţia delincvenţei includ sărăcia, apartenenţa, 
la o bandă, accesibilitatea drogurilor (Maguin et al., 1995), prezenţa violenţei sau o rată 
ridicată a infracţionalităţii (Gottfredson şi Hirshi, 1990; Sampson, Raudenbush şi Earis, 
1997), slaba ataşare de cartier, în general, şi dezorganizarea socială (Maguin er al., 
1995; Sampson şi Lauritsen, 1994). Aceşti factori pot fi ţinuţi sub control prin programe 
multifuncţionale ce mobilizează şi organizează în mod eficient structurile comunităţii 


(Hawkins şi Catalano, 1992). 


Rezumat. S-a dovedit că agresivitatea este o caracteristică stabilă, asemenea unui 
indicator al violenţei la maturitate. S-a stabilit că incidenţa şi frecvenţa delincvenţei 
juvenile ating punctul maxim în adolescenţă şi la începutul perioadei adulte. Alţi factori 
de risc ai comportamentului agresiv includ diferenţe individuale, factori biologici şi 
genetici, influenţe familiale, relaţiile cu grupurile de congeneri şi factori educaţionali şi 
sociali. 


Expunerea la violenţă şi sănătatea mentală 


Expunerea la violenţă a fost legată de un număr mare de sechele ale sănătăţii mentale şi 
sechele comportamentale, incluzând depresia (Freeman, Mokros şi Poznaski, 1993), 
stresul (Lorion şi Saltzman, 1993), teama şi îngrijorarea (Freeman er al., 1993), 
agresivitatea (Rivera şi Widom, 1990), anxietatea (Singer et al., 1995), un nivel scăzut 
al stimei de sine (Sturkie şi Flanzer, 1987), stresul posttraumatic (Davies şi Flannery, 
1998) şi comportamentul autodistructiv (Rivera er al., 1992). Aceste sechele au efecte 
semnificative asupra funcţionalităţii copiilor acasă şi la şcoală şi pot întrerupe ciclul de 
dezvoltare al acestora, adaptarea şi funcţionarea ulterioară. 

Copiii şi adolescenţii care au căzut victime ale violenţei familiale prezintă un risc 
ridicat de violenţă pe viitor. Thornberry (1994) a arătat că adolescenţii maltrataţi în 
copilărie prezentau o probabilitate mai ridicată de a fi implicaţi în acte de violenţă. În 
mod similar, a arătat că adolescenţii ce cresc într-o familie în care se manifestă violenţa 
de cuplu, ostilitatea generală sau maltratarea juvenilă prezentau un risc sporit de violenţă. 

Rezultatele obţinute în urma studiilor ce au urmărit relaţia dintre expunerea la 
violenţă şi comportamentul delincvent sugerează că delincvenţii violenţi sunt mai predispuşi 
decât cei non-violenţi să fi fost supuşi abuzului fizic (Rivera şi Widom, 1990; Thornberry, 
1994). Un studiu efectuat pe un eşantion de copii a demonstrat că experienţa abuzului 
fizic a reprezentat un factor de risc în dezvoltarea comportamentelor agresive. Copiii 
expuşi unui astfel de abuz erau mai predispuşi să dobândească structuri insuficiente de 
procesare a informaţiei în comparaţie cu ceilalţi (Dodge, Bates şi Petit, 1990). Alte 
câteva studii au concluzionat că a fi martor sau victimă a violenţei, incluzând abuzul din 
cadrul familiei, era echivalent cu violenţa autoraportată şi delincvenţa (Flannery er al., 
1998 ; Kaufman şi Cicchetti, 1989). Adolescenţii căzuţi victime ale violenţei din familie 

sunt mai predispuşi să se alăture unei bande, în special pentru protecţie (Chesney-Lind 
şi Brown, 1999). Apartenența la o bandă duce însă şi la creşterea oportunității adolescenților 
de a se implica în activităţi infracţionale (Huff, 1996b). 

Există o comorbiditate şi o corelaţie esenţială între comportamentul antisocial, 
delincvenţă şi consumul de droguri, expunerea la violenţă şi persecuție, problemele 
mentale şi problemele la şcoală (Thornberry, Huizinga şi L.oeber, 1995). Atât delincvenţii, 
cât şi adolescenţii consumatori de droguri sunt mai expuşi obţinerii unor rezultate 
şcolare slabe, structurii familiale şi problemelor conflictuale (Hawkins, Catalano şi: 
Brewer, 1995) şi prezintă un istoric de agresivitate încă din copilărie, ce anticipează 
consumul frecvent de droguri şi delincvenţa (O'Donnell, Hawkins şi Abbott, 1995). 
Copiii diagnosticaţi cu tulburări de comportament distructive prezintă un risc ridicat de 
manifestare a unui comportament agresiv (Huesmann şi Moise, 1999; Moffitt, 1990). În 
general, delincvenţii înregistrează o frecvenţă mai ridicată a problemelor psihologice 
(Flannery, Singer şi Wester, 2001 ; Huizinga şi Jakob-Chien, 1998), majoritatea delincvenţilor 
violenţi având un nivel ridicat de externalizare a simptomelor şi comportamentului agresiv. 


Rezumat. Expunerea la violenţă a fost legată de un număr mare de probleme mentale, 
de comportamentul agresiv şi comportamentul autodistructiv. Copiii şi adolescenţii expuşi 
violenţei, în mod deosebit violenţei familiale, riscă să devină ei înşişi agresori violenţi. 
Delincvenţii juvenili prezintă, în general, o frecvenţă mai mare a problemelor mentale 
decât cei care nu sunt delincvenţi. Cel mai probabil, agresorii juvenili violenţi au fost 
expuşi violenţei şi abuzului fizic. 


Bandele, drogurile şi armele 


“Bandele de tineri 


Nu există un acord general asupra a ceea ce defineşte sau constituie o bandă (Howell, 
1994; Huff, 1996a). Statul şi jurisdicţiile locale tind să dezvolte propria definiţie şi să 
iniţieze politici bazate pe criterii locale. Totuşi, câteva criterii comune sunt utilizate în 
mod normal pentru a defini bandele : 


Sunt o structură organizaţională formală. 

Grupul are un lider sau o ierarhie organizaţională. : 
Grupul este în general, dar nu întotdeauna, asociat cu un teritoriu specific sau o zonă. 
Există o interacţiune strânsă între membrii grupului. 

Membrii bandei prezintă un comportament delincvent sau infracţional. 


apwpr 


Ultimul criteriu, comportamentele delincvente sau infracţionale, reprezintă caracteristica 
ce diferenţiază o bandă de celelalte grupuri de adolescenţi, mai prosociale. 


Câţi copii sunt în bande? Sondajul referitor la aplicarea legii efectuat de Curry, Ball 
şi Fox (1994) în 1991 a arătat că în Statele Unite erau 4.881 de bande cu 249.324 de 

membri. În 1997, National Youth Gang Survey (Office of Juvenile Justice & Delinquency 
Prevention, 1999) a raportat existenţa a 31.000 de bande în 4.800 de oraşe americane, cu 
un număr estimativ de 846.000 de membri sub 18 ani. Cifrele mari s-ar putea datora 
îmbunătăţirilor în colectarea informaţiilor despre tineri ce aparţin bandelor sau creşterii 
reale a membrilor şi activităţii bandelor. Un lucru este cert - bandele afectează mai 
multe oraşe şi jurisdicții (aproape 60% dintre departamentele poliţiei din Statele Unite au 
raportat probleme cu bandele în 1994), creşteri dramatice înregistrându-se din anii '90. 
Trei din patru oraşe declară că au bande active. Mai bine de jumătate dintre suburbii au 
bande, comparativ cu 35% dintre oraşele mici şi una din. patru comunităţi rurale. 
Bandele nu mai sunt un fenomen exclusiv urban. 


Cine face parte dintr-o bandă? Vârstele membrilor bandelor variază, în general, de 
la 14 la 24 de ani, media fiind de 17 ani, deşi în alte oraşe membrii sunt puţin mai în 
vârstă. Există dovezi potrivit cărora copii în vârstă de 8 ani aparţin unor bande sau sunt 
membri „aspiranţi” (Embry et al., 1996; Huff, 1996b). Conform datelor din 1995, 
90% dintre membrii bandelor sunt băieţi, majoritatea cu vârste cuprinse între 18 şi 24 de 
ani (37%), urmaţi de cei între 15 şi 17 ani (34%) şi de cei sub 14 ani (16%). Prezenţa 
fetelor creşte în special în oraşele mici şi în zonele rurale, iar unele studii sugerează că, 
în prezent, până la o treime dintre membrii bandelor sunt fete (Chesney-Lind şi Brown, 
1999) ; în orice caz, fetele reprezintă un procent relativ mic (5-10 %) (Curry, Ball şi Fox, 
1994). Din punctul de vedere al compoziţiei etnice, în jur de 44% dintre membrii 
bandelor sunt hispanici, 35% de culoare, 14% albi şi 5% asiatici, deşi aceasta variază 
semnificativ în funcţie de regiunea ţării. 

Huff (1996b) a identificat o anumită evoluţie de la „a umbla” cu o bandă (fiind un 
membru „aspirant”) la alăturare şi arestare. Membrii bandelor au răspuns că au început 
să se identifice prima oară cu bandele pe la vârsta de 13 ani şi li s-au alăturat, în medie, 
şase luni mai târziu. Au fost arestaţi pentru prima oară pe la 14 ani, la un an după 
asocierea lor cu o bandă şi cam la şase luni după ce au devenit membri. 

Atât pentru băieţi, cât şi pentru fete, activitatea sexuală de la o vârstă mică sporeşte 
semnificativ probabilitatea de a comite delicte (Flannery, Rowe şi Gulley, 1993) şi de a 
se alătura unei bande (34% pentru fete şi 17% pentru băieţi) (Bjerregaard şi Smith, 
1993). Faptul de a petrece timpul cu congenerii sau de a avea un frate mai mare care este 
delincvent ori aparţine unei bande creşte semnificativ posibilitatea ca un tânăr sau o 
tânără să devină delincvent(ă) sau membru(ă) a(1) unei bande (Rowe şi Gulley, 1992). 


Ce anume fac bandele şi membrii acestora ? Tinerii care aparţin unor bande sunt mai 
predispuşi să: 


1. Aibă arme sau cuțite cu ei la şcoală. 

2. Să poarte o armă. 

3. Să consume şi să vândă droguri. 

4. Să fie implicaţi în spargeri şi infracţiuni la adresa proprietăţii. 


Deşi membrii bandelor sunt implicaţi în distribuţia şi vânzarea drogurilor, iar anumite 
bande s-au format special pentru a distribui droguri, majoritatea cercetărilor arată că 
traficul de droguri nu este o activitate de bază a bandelor (Huff, 1996b ; Klein, Maxson 

şi Cunningham, 1991). Majoritatea infracţiunilor privind membrii bandelor sunt lupte de 
stradă, nu violenţe generate de droguri. Ele sunt considerate ca fiind legate de droguri 
doar dacă ofiţerii de poliţie găsesc numai droguri asupra victimei (sau cantităţi mari de bani). 

Apartenența la bande supune tinerii riscului unor numeroase evenimente negative, 
incluzând debutul timpuriu al actelor delicvente şi victimizarea în cazul violenţelor, 
„debutul timpuriu al contactului sexual şi riscul unei sarcini la o vârstă fragedă sau 
naşterea unui copil (Morris et al., 1996). Comparativ cu tinerii care nu fac parte dintr-o 
bandă, adolescenţii membri ai bandelor erau mai predispuşi să fie autori şi victime ale 
unui atac, să poarte o armă (79% vs 22%), să fie victime ale focurilor de armă trase din 
maşini (40% vs 2%), să fie victime ale omuciderilor (15% vs 0%) şi să fie implicaţi în 
consumul şi vânzarea de droguri. Membrii bandelor au mai frecvent gânduri de sinucidere 
şi încercări de a se sinucide, deseori implicând consumul excesiv de substanţe (Flannery, 
Huff şi Manos, 1998). 

În cazul băieţilor care sunt membri ai bandelor, este mai probabil ca ei să comită acte 
violente şi să consume droguri, spre deosebire de fetele membre care sunt mai predispuse 
să comită infracţiuni de distrugere de bunuri decât să comită acte violente (FBI, 1994). 
Deşi rezultatele şcolare proaste par să fie o motivaţie atât pentru băieţi, cât şi pentru fete 
de a se alătura unei bande, probabilitatea mai mică de a termina şcoala pare să fie o 
motivaţie mai puternică pentru fete (Chesney-Lind şi Brown, 1999). Atât băieţii, cât şi 
fetele se alătură bandelor din motive similare: statutul social modest, domiciliază în 
cartiere dezorganizate sau socializează pe stradă şi se alătură bandei de la o vârstă 
fragedă. Pentru mulţi tineri, apartenenţa la o bandă reprezintă contextul împlinirii 
nevoilor normale de dezvoltare, incluzând solidaritatea grupului, mai ales în cartierele 
tip ghetou sau pentru tinerii din familiile disfuncţionale. 


Implicarea fetelor în bande. Nu există nici un „tip” de fată membră a unei bande. 
Fetele din bande pot fi sclave sexuale, proprietatea băieţilor, persoane care ţin şi ascund 
armele şi drogurile partenerilor lor sau pot face parte din propria bandă de fete, dar care 
nu are nici un contact cu vreo bandă de băieţi (Chesney-Lind şi Brown, 1999). Membrele 
bandelor provin, de obicei, din medii mai problematice decât băieţii (Moore, 1991), 
62% dintre ele raportând că au fost abuzate sexual sau rănite. De fapt, fetele afirmă 
deseori că s-au alăturat unei bande pentru a se proteja de violenţa din cartier sau de cea 
familială, respectiv din cauză că nu întrevăd nici un viitor pentru ele, nici o alternativă 
decentă de carieră (pentru că au abandonat şcoala), nu au nici o competenţă şi au trăit 
în comunităţi dominate de bărbaţi (Campbell, 1990). Date recente sugerează că viitorul 
care le aşteaptă pe fetele din bande este într-adevăr sumbru; 94% vor continua să aibă 
copii, iar 84% îi vor creşte fără tată (Chesney-Lind şi Brown, 1999). O treime dintre ele 
vor fi arestate, iar marea majoritate vor depinde de asistenţă socială (Campbell, 1990). 


Armele de foc şi violenţa juvenilă 


Folosirea şi accesibilitatea unei arme de foc cresc semnificativ riscul comiterii unei 
crime şi al accidentării în comiterea unei infracţiuni de către un tânăr (Berkowitz, 1994). 
Ratele arestărilor juvenile pentru folosirea armelor au crescut cu 103% între 1985 şi 

1994, contribuind la sporirea ratelor infracţionalităţii juvenile de-a lungul aceleiaşi 
perioade (Fingerhut, 1993). Ratele mortalităţii cauzate de armele de foc sunt de şase ori 
mai mari pentru băieţi decât pentru fete şi de nouă ori mai mari pentru băieţii de culoare 
decât pentru cei albi. Creşterea numărului de decese cauzate de armele de foc între anii 
1985 şi 1990 s-a datorat în întregime creşterii numărului de tineri cu vârste cuprinse 
între 10 şi 14 ani care şi-au pierdut viaţa în incidente violente (Fingerhut, Ingram şi 
Feldman, 1992). 

Ratele criminalităţii şi violenţei juvenile sunt strâns legate de utilizarea şi accesibilitatea 
unei arme, chiar şi în rândul tinerilor care nu sunt judecaţi şi neviolenţi. Într-un sondaj 
al lui Harris din 1993, 60% dintre elevii cu vârste cuprinse între 10 şi 19 ani îşi puteau 
face rost de o armă oricând doreau, 15% au afirmat că au purtat o armă în ultimul an, 
iar 4% au recunoscut că au adus o armă la şcoală în ultimul an (O” Donnell, Hawkins şi 
Abbott, 1995). În cazul băieţilor care renunţă la şcoală este O probabilitate de trei ori mai 
mare să deţină una sau mai multe arme. 

În urma unui sondaj recent al infractorilor închişi şi al băieţilor din zece licee aflate 
în zonele mărginaşe ale oraşului, în ceea ce priveşte utilizarea şi accesul la armele de foc 
(Sheley şi Wright, 1993), aproximativ 83% dintre cei închişi (media de vârstă de 17 ani) 
şi 22% dintre elevi au afirmat că au avut arme şi peste jumătate dintre cei închişi au 
recunoscut că au purtat arme pe aproape toată durata ultimului an sau a ultimilor doi ani 
înainte de a fi închişi. Aceasta, în comparaţie cu 12% dintre liceeni care au raportat că 
au adus în mod regulat arme în şcoală ; aproape unul din patru a recunoscut că a făcut 
acest lucru „din când în când”. Doar 13% dintre deţinuţi şi 35% dintre liceeni au spus 
că ar întâmpina dificultăţi în a obţine o armă; aproape jumătate dintre toţi respondenţii 
au afirmat că ar împrumuta o armă de la membrii familiei sau de la prieteni, mai mulţi 
decât cei care ar obţine una de pe „stradă” (54% dintre deţinuţi şi 37% dintre elevi) 
(Sheley şi Wright, 1993). Cel mai frecvent motiv invocat pentru deținerea sau portul unei 
arme a fost autoprotecţia. Tinerii erau convinşi că nu sunt în siguranţă în cartierele şi în 
şcolile lor. 


Consumul de substanţe şi infracţionalitatea 


Există o relaţie semnificativă între consumul de substanţe şi delincvenţă, indiferent de 
tipul de drog, de infracţiunea comisă sau de eşantionul ales — adolescenţii care consumă 
droguri sunt mai predispuşi să comită delincvenţe (Leukefeld er al., 1998). Infracţiunea 
violentă este în special asociată cu consumul de crack sau cu implicarea în afacerile cu 
astfel de droguri. Etiologia consumului de substanţe în adolescenţă prezintă mulţi dintre 
factorii de risc ai comportamentului delincvent şi violent (Snyder şi Sickmund, 1995), 
iar programele de intervenţie preventivă încep să încadreze atât violenţa, cât şi consumul 
de substanţe în categoria comportamentelor ce au ca scop diminuarea acestora. 


Drogurile şi armele de foc. Combinația dintre droguri şi armele de foc pare să aibă 
o mare contribuţie pentru factorii determinanţi ai violenţei şi ai activităţii bandelor, atât 
pentru cei contextuali, cât şi pentru cei situaţionali, şi este exclusiv responsabilă de 
tendinţele creşterii numărului de crime în rândurilor adolescenților şi numărului de 
victime începând cu anii '50 (Blumstein, 1995). 

Ţinerii membri ai bandelor ce poartă arme pentru autoapărare şi pentru obţinerea 
unui anumit statut social şi care de asemenea s-ar putea ocupa cu traficul de droguri sunt 
supuşi unui risc ridicat de violenţă. Ei sunt deseori impulsivi şi le lipsesc abilităţile 
cognitive de rezolvare a problemelor pentru a atenua conflictele. Luptele cu pumnii se 
transformă în confruntări letale deoarece îşi fac prezenţa armele. Acest „episod” poate 
fi exacerbat de problemele de socializare (de exemplu, supraveghere parentală redusă) 
asociate cu sărăcia extremă, procentul mare al familiilor monoparentale, educaţia precară 
şi sentimentul de neajutorare în faţa vieţii (Blumstein, 1995). 


Rezumat. Angrenarea în comportamentul delincvent sau criminal este o caracteristică 


ce distinge bandele de celelalte grupuri de adolescenţi prosociali. În general, bandele nu | 


se mai limitează la mediul urban, ci acţionează şi în mediul suburban, în micile oraşe şi 
în mediul rural. | i 

Numărul infracţiunilor comise de adolescenţi, crimele săvârşite de infractori cu 
vârste între 10 şi 17 ani cu ajutorul armelor, ratele de arestare ale băieţilor între 14 şi 17 ani 
acuzaţi de crime şi numărul arestărilor din cauza drogurilor au crescut semnificativ 
începând cu anii '90 (Blumstein, 1995). Alcoolul este implicat în aproape 40% dintre 
incidentele violente, respondenţii declarând că un consum ridicat de alcool înaintea 
izbucnirii conflictului a dus la escaladarea acestuia. 


Prevenirea şi intervenţia 


Abordările prevenirii şi intervenţiei în cazul delincvenţei au beneficiat de numeroase 
studii ce au conceptualizat efectul complex al dezvoltării umane în cazul factorilor 
individuali şi ecologici. Din cauza naturii eterogene a violenţei şi a prezenţei acesteia în 
alte probleme de comportament, strategiile de prevenire şi intervenţie variază în funcţie 
_de interacţiunea intervențiilor cu trăsăturile individuale, structurile sociale şi contextul 
dezvoltării (Tolan, Guerra şi Kendall, 1995). Este dificil de delimitat strategiile stricte de 
prevenire de cele de intervenţie deoarece, teoretic, dar şi practic, sunt adesea implementate 
pentru a se adresa populaţiei cu nevoi multiple în contexte diferite. 

Cunoştinţele de bază în ceea ce priveşte prevenirea şi intervenţia s-au extins puternic 
începând cu anii '90 şi includ trei nivele de prevenire: primar, secundar şi terțiar. 
Prevenirea primară încearcă să preîntâmpine apariţia tulburării de comportament în 
cadrul unei populaţii sau al unui grup. Prevenirea secundară se referă la detectarea 
timpurie a problemei sau a tulburării, de obicei într-un grup cu risc ridicat, şi la anumite 
tipuri de acţiuni de remediere a situaţiei. Combaterea terţiară caută să limiteze efectele 
negative sau urmările tulburării sau problemei la cazurile depistate în cadrul unei 
populaţii. Făcând o comparaţie cu programul bazat pe mai multe nivele de combatere, 
acesta este un program corespondent de intervenţie care are de asemenea trei nivele: 
universal, selectiv şi stabilit. Intervenţiile universale sunt aplicate unei clase întregi de 
copii afectaţi de factorii de risc comunitari precum sărăcia. Intervenţiile selective ajută 
„copiii ce fac parte dintr-un grup supus riscului comportamentelor antisociale sau care 
deja afişează un astfel de comportament. Intervenţiile stabilite au drept ţintă cazurile 
cunoscute de tineri delincvenţi sau antisociali. 

Obiectivul general al programelor de prevenire şi intervenţie este acela de a reduce 
factorii de risc şi de a amplifica factorii protectori din diferitele domenii ale vieţii. 
Cercetările asupra factorilor de risc şi căilor de apariţie au ajutat la identificarea unui set 
comun de factori asociaţi cu etiologia şi evoluţia comportamentelor antisociale şi 
delincvente. Descoperirile sugerează cel puţin două aspecte: importanţa intervenţiei 
timpurii, imediate şi nevoia de programe pe mai multe componente şi dimensiuni bine 
coordonate (Henggeler, Melton şi Smith, 1992 ; 'Tolan, Guerra and Kendall, 1995). 

Intervenţia rapidă şi timpurie este esenţială, deoarece copiii supuşi riscului pot fi 
identificaţi din timp, deseori înainte de escaladarea comportamentelor antisociale (Guerra 
et al., 1995). Perioadele favorabile pentru iniţierea intervențiilor sunt cea preşcolară, în 
şcoala generală şi în liceu. În mod ideal, intervenţiile implementate ori înainte, ori pe 
durata şcolii elementare pot frâna sau amâna escaladarea comportamentelor antisociale 
şi pot modifica traiectoriile de dezvoltare asociate cu debutul acestor comportamente 
(Tremblay er al., 1995). În general, intervenţiile cuprinzătoare şi pe mai multe componente 
sunt superioare intervențiilor simplificate, întrucât ele au capacitatea de a se adresa unei 
întregi serii de comportamente delincvente prin implementarea diverselor metodologii 
într-o manieră completă şi conjugată (Tolan et al., 1995). 

Nivelele de intervenţie multidimensională maximizează oportunitatea repetiţiei şi 
întăririi în cadrul diferitelor medii prin adresarea către nivelele relevante ale structurii 
sociale implicate în apariţia delincvenţei (Flannery şi Huff, 1999). Nivelele structurii 
sociale includ contexte individuale, ale grupurilor de congeneri, familiale, situaţionale şi 
comunitare. Fiecare dintre aceste nivele ar putea conţine factori semnificativi de risc şi 
protectori care pot fi influenţaţi simultan prin implementarea intervențiilor alese atent. 

Evaluarea şi cercetarea sprijină eficacitatea metodelor de prevenire şi intervenţie 
aplicate comportamentelor antisociale ale copiilor şi adolescenților. Unele măsuri sunt 
axate pe copii, aplicând metode psihofarmacologice (Abikoff şi Klein er a/., 1992; 
Spencer et al., 1996) sau îmbunătăţind abilităţile interpersonale, cognitive şi sociale 
(Kazdin er al., 1989). Alte metode sunt cu specific parental şi familial, incluzând vizita 
la domiciliu (Olds er al., 1988), cursuri de management parental şi sprijin familial sau 
consultanţă (Yoshikawa, 1994). Programele eficiente ar putea avea drept ţintă unităţile 
sociale mai mari, precum o clasă sau o şcoală, vizând atât problemele şcolare, cât şi cele 
sociale (Hawkins, Doueck şi Lishner, 1988; Maguin şi Loeber, 1996). Strategiile cele 
mai vaste, precum Communities that Care (Hawkins er al/., 1992), mobilizează toate 
comunităţile să implementeze metode sigure atât teoretic, cât şi practic, pentru a rezolva 
diferitele nivele de risc şi acţiona factorii de protecţie într-un mod sistematic şi integrat. 

Un corpus de lucrări de specialitate sugerează că intervenţiile care pot influenţa 
ecologiile sociale ale copiilor şi familiilor supuse riscului sunt cele mai promițătoare 
(Henggeler, Melton şi Smith, 1992). Astfel de intervenţii sunt confi Igurate pentru a 
influenţa apariţia caracteristicilor structurii sociale şi relaţiilor ce promovează sau 
împiedică violenţa. Metodele la nivel familial se axează pe îmbunătăţirea tranzacţiilor 
familiale, în special pe interacţiunile cu părinţii şi relaţiile familiale. Intervenţiile la nivel 
de şcoală cresc implicarea parentală şi îmbunătăţesc atmosfera şcolară şi managementul 
copiilor suspuşi riscului ridicat (Elliott şi Tolan, 1999). În cazul programelor ce au ca 
scop îmbunătăţirea relaţiilor cu părinţii în copilărie şi adolescenţă este mai probabil ca 
acestea să aibă efecte pozitive, în special când comportamentul prosocial este întărit atât 
acasă, cât şi la şcoală. De asemenea, intervenţiile ce vizează mai mult de o problemă ar 

putea avea beneficii asupra altor tipuri de probleme (Ellickson, Saner şi MeGuigan, 
1997 ; Leukefeld er al., 1998). Aceste moduri de interpretare ecologice şi de dezvoltare 
sunt importante mai ales când avem de-a face cu tineri cu multe probleme. 

The Center for the Study and Prevention of Violence (Elliott, 1997) a dezvoltat 
programele Blueprints pentru combaterea violenţei, prezentând metode eficace care se 
bazează pe dovezi ştiinţifice. Au fost selectate zece din 400 de programe şi includ metode 
precum vizita la domiciliu, cursuri de abilităţi cognitive în cadrul şcolii, intervenţii 
familiale şi ecologice, prevenirea consumului de droguri şi tratamentele aplicate ambulatoriu. 
Este important de remarcat că majoritatea programelor ce au efecte de durată implică 
acţiuni pe termen lung şi intensive (Elliott şi Tolan, 1999). 


Rezumat. Sunt mulţi factori asociaţi cu violenţa juvenilă şi activitatea infracţională. 
Factori precum personalitatea, cei genetici, biologici, influenţele şi structura familiei, 
relaţiile dintre congeneri şi presiunea exercitată de ei, consumul de substanţe şi variabilele 
contextuale şi de mediu reprezintă factori de risc ai violenţei juvenile şi comportamentului 
infracţional. Obiectivul general al programelor de prevenire şi intervenţie ar trebui să fie 
reducerea factorilor «de risc şi sporirea numărului de factori protectori în diferitele 
aspecte ale vieţii. Cercetările au relevat că cel puţin două teme ar trebui luate în 
considerare în vederea dezvoltării şi implementării programelor de prevenire şi intervenţie. 
Prima temă este intervenţia imediată, timpurie, ce trebuie implementată din clipa în care 
problemele de comportament, agresiunile şi alţi factori de risc pot fi identificaţi de la o 
vârstă fragedă. Cea de-a doua temă este reprezentată de nevoia de programe de prevenire 
şi intervenţie bine coordonate, pe mai multe componente şi dimensiuni, având în vedere 
că factorii de risc sunt prezenţi la toate nivelele (familial, al grupurilor de congeneri, 
individual, situaţional şi comunitar). 

Capitolul 25 
Tulburările de alimentaţie în adolescență 


al, Polivy, C. Peter Herman, 
Jennifer S. Mills, Heather B. Wheeler 


Introducere 


Tulburările de alimentaţie apar în adolescenţă, fiind astfel relevante pentru acest volum. 
Deşi ele ar putea apărea şi în cazul adulţilor, sunt specifice în principal adolescenților. 
Anorexia nervoasă, de exemplu, se întâlneşte în special la fetele aflate la pubertate, iar 
bulimia nervoasă apare în general la tinerele aflate în stadiul adolescenţei prelungite 
(vârsta medie de debut este 18 ani ; Striegel-Moore, 1993). Astfel apare întrebarea : „Ce 
anume îi supune pe adolescenţi riscului tulburărilor de alimentaţie ?”. Capitolul va 
analiza literatura de specialitate referitoare la factorii răspunzători pentru tulburările de 
alimentaţie la adolescenţi, în încercarea de a răspunde acestei întrebări. 

Vom organiza discuţia cu privire la lucrările de specialitate conform modelului 
ecologic pentru dezvoltare al lui Bronfenbrenner (1977), examinând factorii individuali, 
familiali şi socioculturali (Şi interacţiunile dintre acestea) care influenţează apariţia tulburărilor. 
În aceste discuţii trebuie amintit faptul că cea mai mare parte a cercetărilor din acest 
domeniu sunt corelate între ele, făcând dificilă formularea unor concluzii cauzale. Vom 
încerca să separăm ceea ce este ştiut de ceea ce este teoretic pentru a determina ce lipsuri 
din cunoaşterea/cultura noastră necesită atenţie din partea cercetătorilor şi ce anume putem 
concluziona la momentul actual. 

Tulburările de alimentaţie constau într-o multitudine de sindroame înrudite, dar 
distincte, incluzând anorexia nervoasă (AN), bulimia nervoasă (BN), tulburările de 
alimentaţie nespecificate (TAN) şi consumul alimentar excesiv (CAE). Având în vedere 
obiectivele acestui capitol, ne vom concentra pe cele două tulburări de alimentaţie cel 
mai des întâlnite la adolescenţi (şi cele mai studiate), anorexia nervoasă şi bulimia 
nervoasă. Nu se ştie cu exactitate care este relaţia dintre aceste două tulburări de 
alimentaţie, având în vedere că au anumite caracteristici comune, dar şi diferenţe. Acolo 
unde este posibil, le vom separa, dar cea mai mare parte a cercetării se ocupă la modul 
general de cele două tulburări de alimentaţie ; studiile empirice le separă deseori după 
diagnostic. Aşadar, o mare parte a cercetării combină rezultatele divergente ale AN şi 

BN, făcând şi mai dificilă descoperirea dovezilor în vederea elaborării unui model 
teoretic general al tulburărilor de alimentaţie. 

Actualul DSM-IV (American Psychiatric Association, 1994) descrie anorexia nervoasă 
(AN) ca fiind refuzul de a menţine o greutate a corpului minim acceptabilă în funcţie de 
vârstă şi înălţime (mai puţin de 85% din „normal”), însoţit de o teamă puternică de'a 
deveni gras(ă) şi o anomalie în perceperea greutăţii corpului. În plus, greutatea corporală 
are o influenţă exagerată asupra autoevaluării persoanei şi refuzului de a accepta gravitatea 
unei greutăţi scăzute. În cazul femeilor postmenarhă, absenţa a trei cicluri menstruale. 
consecutive apare de obicei ca rezultat al scăderii în greutate. La adolescenţi, anorexia 
nervoasă ar putea apărea ca o nereuşită a luării în greutate în timpul creşterii în înălţime 
decât ca scădere în greutate în sine. 

Sunt două subtipuri de pacienţi cu anorexie nervoasă (AN). Pacienţii restrictivi, care 
scad în greutate prin restricționarea consumului alimentar şi/sau sporirea exerciţiului 
fizic ; anorectici, cu un consum alimentar excesiv/purgativ, care pierd în greutate prin 
restricţie şi prin purgaţie, prin a ţine post, prin abuz de insulină, de laxative sau exerciţiu 
fizic excesiv urmat de un consum alimentar exagerat (ingerarea unor cantităţi mari de 
mâncare într-o perioadă de timp scurtă), apoi de purgaţie, post, abuz de insulină, abuz 
de laxative sau exerciţiu fizic excesiv. Acest al doilea subtip de AN este asemănător din 
mai multe puncte de vedere cu bulimia nervoasă. Caracteristicile bulimiei nervoase (BN) 
constau în episoade periodice ale consumului alimentar excesiv şi comportamente 
compensatorii excesive (ca AN în cazul adolescenților ce mănâncă în exces/recurg, la 
metode purgative), episoadele având loc de cel puţin două ori pe săptămână timp de trei 
luni sau mai mult, preocupare excesivă în ceea ce priveşte greutatea şi lipsa unui 
diagnostic de anorexie nervoasă (pentru că pacientul nu este chiar sub greutatea normală) 
(American Psychiatric Association, 1994). În ceea ce priveşte personalitatea şi comporta- 
mentul, pacienţii cu bulimie nervoasă şi cei cu anorexie nervoasă ce mănâncă în exces/ 
recurg la purgaţie sunt mai asemănători decât sunt anorecticii restrictivi şi cei ce mănâncă 
mult pentru ca apoi să elimine ceea ce au consuimat. Consumul alimentar în exces şi apoi 
eliminarea a ceea ce s-a consumat ar putea fi deci mai importante decât greutatea, dacă 

“sunt luate drept indicatori ai patologiei individuale. 

Băieţii şi fetele sunt în mod egal afectaţi, odată ce suferă de o tulburare de alimentaţie 
(Geist er al., 1999) sau chiar înregistrează nivele subclinice de patologie (Keel e al., 
1998), dar studiile epidemiologice comunitare şi clinice (Garfinkel şi Garner, 1982) 
indică un raport de un băiat la 10-15 fete care suferă de tulburări de alimentaţie. Acest 
lucru nu este valabil pentru preadolescenţi, raportul fiind aproximativ egal (Field er al., 
1999; 'Theander, 1996). 


Factorii individuali ce determină apariţia tulburărilor 
de alimentaţie 
| 


„Există o gamă variată de factori individuali care ar putea favoriza apariţia unei tulburări 
de alimentaţie. Pentru a-i clasifica oarecum sistematic, îi vom împărţi în factori biologici şi 
factori psihologici. Ar putea fi luate în considerare atributele demografice ale indivizilor, 

cum ar fi rasa şi etnia, dar ele sunt atât de strâns legate de factorii socioculturali, încât 
este mai logic să le tratăm ca atare. 


Factorii biologici 


Influențele genetice. Contribuţia genetică la tulburările alimentare a fost cercetată pe 
baza studiilor de familie şi în cazul gemenilor. Ele au avantajul de a prezenta dovezi 
genetice mai directe prin comparații monozigotice (MZ) şi dizigotice (DZ). De cealaltă 
parte, relaţia în sine dintre gemeni a fost considerată un factor de risc potenţial în 
dezvoltarea unei tulburări de alimentaţie, în sensul că ar putea întârzia dezvoltarea 
identităţii personale (Fichter şi Noegel, 1990), deşi nu există nici o dovadă a faptului că 
frecvenţa tulburărilor de alimentaţie este mai mare în cazul gemenilor (Simonoff, 1992). 
În plus, studiile efectuate pe gemeni suferă de efecte de asimilare, în cadrul lor gemenii 
monozigoţi fiind trataţi asemănător cu ceilalţi, ceea ce poate mari evaluările ereditare. 
De exemplu, dacă rata de concordanţă a gemenilor monozigoţi este de 50% şi cea a 
gemenilor dizigoţi este de 10%, atunci ereditatea este de două ori (MZ-DZ) sau cu 80% 
mai mare decât rata de concordanţă a gemenilor monozigoţi, care este prin definiţie 
limita superioară a eredității. Această problemă nu este neobişnuită în cazul studiilor 
efectuate pe gemeni, aşa cum o arată şi tulburările de alimentaţie. 

“Studiile efectuate pe gemeni au avut ca rezultate rate de concordanţă pentru frecvenţa 
AN şi BN de 45-75% pentru gemenii monozigoţi, majoritatea studiilor având o concordanţă 
de 50%, în timp ce rata de concordanţă pentru gemenii dizigoţi variază de la O la 31,5%, 
în cele mai multe studii variind de la 1 la 7% (Fichter şi Noegel, 1990; Treasure şi 
Holland, 1990). Cele mai mari concordanţe pentru gemenii dizigoţi provin de la studiile 
ce separă AN de BN şi au constatat nivele egale de concordanţă pentru gemenii 
monozigoţi şi dizigoţi asupra frecvenţei BN (Treasure şi Holland, 1990). Aşadar, se pare 
că există o componentă genetică mai mare pentru AN decât pentru BN. Având în vedere 
că BN este întâlnită mai des la adolescentele care au un trecut prepatologic al unei. 
greutăţi mai mari, bulimia ar putea fi mai receptivă la presiunile de mediu, în timp ce 
anorexia este mai mult un rezultat al unei predispoziţii genetice (Treasure şi Holland, 
1995). | 

În ciuda diferenţelor de metodologie şi a criteriilor diagnosticului, rezultatele obţinute 
în urma studiilor pe familii a eredității tulburărilor de alimentaţie concordă cu cele 
rezultate în urma studiilor efectuate pe gemeni. Familiile cu un membru ce suferă de 
tulburări de alimentaţie au arătat că există un risc de 4-10% pentru fetele de gradul 1 de 
rudenie (băieţii sunt mult mai puţin predispuşi la tulburări de alimentaţie, iar ratele 
pentru băieţi au fost de numai 0,4-1%), comparativ cu ratele de 0-1,1% pentru rude 
(Strober et al., 1990). Toate aceste studii au stabilit că tulburările de alimentaţie sunt 
moştenite, în special AN. În general, fetele înrudite direct cu o femeie care suferă de o 
tulburare de alimentaţie au un risc dublu sau întreit de apariţie a unei astfel de tulburări. 
Aceste studii ce au calculat rezultatele eredității au înregistrat o ereditate mare pentru 
AN, aparent prea mare pentru a fi adevărată (64% în Strober er al., 1990, 75-80% în 
Holland, Sicotte şi Treasure, 1988). Indiferent de metoda folosită pentru a studia factorii 
genetici ce contribuie la tulburările de alimentaţie, studiile concordă asupra faptului că 

există rate mari ale tulburărilor de alimentaţie în familiile cu membri care suferă de 
astfel de tulburări (Woodside er al., 1998), deşi trebuie realizate mai multe studii pe 
gemeni crescuţi departe unul de celălalt. Mai mult, AN, în special în cazul unui debut 
timpuriu, pare a avea o componentă genetică mai puternică decât BN. 


Neurotransmiţătorii şi influenţele hormonale. Predispoziţiile genetice care contribuie 
la apariţia tulburărilor de alimentaţie ar putea fi exprimate prin procese fiziologice 
precum tulburările sistemelor neurotransmiţătoare. Din păcate, aceste sisteme sunt şi ele . 
sensibile la efectele malnutriţiei, făcând dificilă determinarea faptului dacă distrugerile 
neurotransmiţătorilor sunt primare sau secundare în declanşarea tulburării de alimentaţie. 
Neurotransmiţătorii au fost studiaţi pe pacienţi anorectici aflaţi în diferite stadii ale 
anorexiei (de exemplu, în timpul scăderii în greutate şi după restabilirea greutăţii), în 
încercarea de a determina cauzalitatea, deşi în analizele finale această dovadă este 
deocamdată corelaţională. i | 

Serotonina este neurotransmiţătorul cel mai studiat în ceea ce priveşte tulburările de 
alimentaţie, probabil din cauza cunoscutelor sale proprietăţi de inhibare a alimentaţiei, 
a reactivităţii stimulului şi a activităţii sexuale. Pacienţii anorectici sunt constrânşi/ 
stresaţi, perfecţionişti şi au nevoie de ordine chiar şi după restabilirea greutăţii, trăsături 
compatibile cu tulburări ale activităţii serotoninergice (Kaye, Weltzin şi Hsu, 1993). Mai 
mult, anorecticii ce şi-au recuperat greutatea încă mai au nivele ridicate de metaboliți ai 
serotoninei creierului (Kaye, Weltzin şi Hsu, 1993; O” Dwyer, Lucey şi Russell, 1996). 
S-ar putea ca femeile ce suferă de AN să aibă mania perfecțiunii, să fie neliniştite şi să 
aibă un comportament obsesiv ca rezultat al nivelelor mari de serotonină, iar aceste 
tendinţe devin exagerate în patologie ca urmare a stresului sau a altor stimuli psihosociali 
(Kaye, Bastiani şi Moss, 1995). 

Pacienţii cu BN manifestă de asemenea simptome ale dereglărilor serotoninei care ar 
putea contribui la simptomele lor, incluzând consumul alimentar excesiv (Wolfe, Metzger 
şi Jimerson, 1997). Kaye şi colaboratorii săi au descoperit anomalii datorate comporta- 
mentului serotoninergic persistent chiar şi la pacienţii vindecaţi de BN (Kaye er al., 
1998). În plus, pacienţii cu BN au nivele reduse ale hormonului de saturare colicistikinen 
chiar şi după un test efectuat în timpul meselor, care ar putea explica abilitatea lor de a 
consuma cantităţi atât de mari într-un timp limitat, având în vedere legătura hormonului 
cu saturarea (Geracioti şi Liddle, 1988). Acesta este un domeniu în care se fac încă 
cercetări. 

Andersen şi Homan (1997) vorbesc despre un potenţial factor hormonal ce contribuie 
la diferenţa de gen în frecvenţa tulburărilor de alimentaţie. Testosteronul ar putea proteja 
împotriva apariţiei tulburărilor de alimentaţie. Bărbaţii cu AN au un nivel mai scăzut de 
testosteron decât cei sănătoşi, iar scăderea este mai treptată decât la femeile care suferă 
de amenoree. Mai mult, tiparul generat de producţia de testosteron este compatibil cu 
corpul musculos, atletic, preferat în general de bărbaţi ; de fapt, fizicul masculin ideal 
este incompatibil cu înfometarea. În al treilea rând, frecvenţa crescută a tulburărilor de 

alimentaţie printre bărbaţii homosexuali, spre deosebire de cei heterosexuali, ar putea fi 
rezultatul diferenţelor legate de nivelul de testosteron, deşi aceste anomalii nu au fost 
„confirmate. Lipsa țestosteronului sau a altor hormoni gonadotropi la fetele şi băieţii 
aflaţi la prepubertate ar putea fi motivul pentru un număr egal de cazuri de anorexie 
nervoasă atât la băieţi, cât şi la fete (Theander, 1996). În fine, începând cu anii '50, 

pubertatea a început să apară de la o vârstă mai mică la fete, dar nu în aceeaşi măsură 
şi la băieţi. Pubertatea timpurie este un factor ce pare să predispună la apariţia tulburărilor 
de alimentaţie (Fairburn er al., 1999). Aşadar, prezenţa testosteronului ar putea constitui 
un factor protector, în timp ce nivelele reduse de testosteron ar putea contribui la apariţia 
tulburărilor de alimentaţie. 

Trebuie amintit că dovezile în ceea ce priveşte influenţa nivelului mare de serotonină 
şi redus de testosteron asupra tulburărilor de alimentaţie sunt strict legate. Aşadar, nu 
putem trage concluzia că aceşti factori sunt cauzali, şi nu un rezultat al tulburării de 


alimentaţie. 


Factorii psihologici 


Problemele de pubertate. Un factor psihologic cu implicaţii biologice este pubertatea. 
Schimbările generate în timpul pubertăţii diferă la fete şi băieţi. Aşa cum arată Striegel-Moore 
(1993), dezvoltarea fizică îi apropie pe băieţi de un corp ideal, musculos, bine dezvoltat, 
dar le îndepărtează pe fete de aspectul unui corp slab, preadolescent, considerat frumos 
pentru ele. Creşterea în greutate la fetele aflate la pubertate ar putea fi problematică. În 
această perioadă, fetele devin nemulţumite de corpul lor, se simt grase şi încep să ţină 
diete pentru a slăbi, toţi aceşti factori fiind responsabili de apariţia tulburărilor de 
alimentaţie (Polivy şi Herman, 1987; Striegel-Moore, 1993) şi probabil exacerbate de 
luarea în greutate. Tot acum încep şi întâlnirile heterosexuale, pentru fete ele fiind mult 
mai Stresante decât pentru băieţi (Striegel-Moore, 1993). 

Dezvoltarea pubertară coincide cu creşterea responsabilităţilor în funcţie de gen. În 
cazul fetelor se aşteaptă ca ele să devină „superfemei ideale”, de succes pe toate 
planurile, făcându-se astfel presiuni pentru ca ele să se afirme în toate domeniile - 
social, aspect exterior, şcolar, carieră şi familie. Acest ideal al superfemeii ar putea fi 
patogenic, deoarece solicită fetelor să îndeplinească roluri incompatibile, fără ca ele să 
fi învăţat să îşi facă anumite priorităţi bazate pe roluri şi necesităţi. Acest lucru este legat 
de formarea identităţii, care, de asemenea, se pare că este mai dificilă pentru fete decât 
pentru băieţi, întrucât fetele încearcă să negocieze o identitate ce combină obiective sau 
opţiuni conflictuale (Baumeister, 1986). Archer (1989) sugerează că, din cauza faptului 
că fetele încearcă să îmbine domeniile intrapersonale cu cele interpersonale şi sunt în 
căutare de obiective, valori şi convingeri care să îi satisfacă pe cei din jurul lor, sunt mai 
predispuse unei stări de clacare sau unei crize de identitate, în timp ce băieţii îşi pot găsi 
identitatea adevărată încă din ultimul an de liceu. Mai mult, numărul mare de treceri de 
la o etapă la alta pe timpul vieţii reduce stima de sine în cazul fetelor, însă nu şi în cazul 
băieţilor (Simmons şi Blyth, 1987); simultaneitatea solicitărilor pubertare (schimbări 
corporale, începutul întâlnirilor şi sexualitatea) pare să ducă la creşterea riscului de 
apariţie a tulburărilor de alimentaţie (Levine şi Smolak, 1992). 


Imaginea corporală. Modul greşit de percepere a greutăţii corporale este un factor-cheie 
al apariţiei tulburărilor de alimentaţie. Timp de mulţi ani, cercetările s-au axat pe teorii 
perceptuale ale deformărilor corporale, concentrându-se pe estimări mai mari în ceea ce 
priveşte problemele pacienţilor decât asupra controlului. Cash şi Deagle (1997) au 


TULBURĂRILE DE ALIMENTAŢIE ÎN ADOLESCENȚĂ. 577 


analizat lucrările de referinţă începând cu anul 1974 şi până în anul 1993 şi au ajuns la 
concluzia că nemulţumirea în ceea ce priveşte corpul, evaluată prin intermediul chestionarelor 
sau al estimărilor discrepanţelor faţă de sinele ideal, este mai pronunţată decât inacurateţea 
estimării dimensiunilor percepute. Cash şi Deagle au concluzionat că denaturarea 
estimării greutăţii corpului la pacienţii cu tulburări de alimentaţie nu reflectă un deficit 
de percepţie al acestora. Mai mult, un factor unic al tulburărilor de alimentaţie pare să 
fie lipsa unei imagini corecte faţă de sine şi a unei imagini coezive a corpului. Tulburările 
şi nemulţumirile legate de felul cum arată corpul sunt văzute deci ca fiind specifice 
apariţiei problemelor de alimentaţie (Steiger et al., 1992). Prin urmare, ne vom concentra 
asupra diferenţelor individuale ale nemulțumirii adolescenților cu privire la corp şi 
asupra relaţiei cu tulburările de alimentaţie. 

Imaginea negativă despre corp (sau nemulţumirea) este larg răspândită la adolescente 
(Koenig şi Wasserman, 1995; McCarthy, 1990), care vor să fie mai slabe decât sunt, 
chiar dacă au greutatea normală sau sunt chiar slabe (Raudenbush şi Zellner, 1997). Este 
ştiut faptul că fetele îşi evaluează într-un mod. mai aspru propriul corp, sunt mai 
preocupate de propria înfăţişare (Muth şi Cash, 1997), nu le place cum arată şi simt că 
au eşuat în atingerea idealului propriu (O'Dea şi Abraham, 1999). Fetele se simt mai 
grase decât se consideră băieţii, manifestând tendinţa de a se vedea mai grase, în timp ce 
băieţii au tendinţa de-şi evalua corpul într-un mod corect (Pritchard, King şi Czajka-Narins, 
1997) şi este mai puţin probabil ca ei să îşi dorească să slăbească chiar dacă sunt 
supraponderali (Steen er al., 1996). Băieţii, pe de altă parte, vor să aibă mai multă masă 
musculară (Drewnowski, Kurth şi Krahn, 1995). 

Băieţii şi fetele sunt vulnerabili în mod diferit la tulburările alimentare nu numai 
fiindcă au nivele diferite de nemulţumire cu privire la propriul corp, dar şi pentru că au 
strategii diferite de a răspunde nemulțumirii lor. Fetele care vor să slăbească tind să sară 
mesele, să evite dulciurile şi mâncarea care îngraşă şi să îşi micşoreze cantitatea de 
mâncare ; băieţii renunţă la dulciuri şi aperitive, dar consumă o mâncare mai sănătoasă 
(Nowak, 1998). În plus, băieţii care vor să slăbească sau să se îngraşe fac exerciţii pentru 
a-şi îmbunătăţi condiţia fizică decât să ţină un regim (Drewnowski, Kurth şi Krahn, 1995). 

Această legătură a genului cu un factor strâns legat de tulburările de alimentaţie ar 
putea reflecta condiţiile ce predispun femeile la apariţia unei tulburări de acest gen dacă 
sunt vulnerabile din alte puncte de vedere. Imaginea negativă despre propriul corp ar 
putea contribui la sau chiar determina apariţia în acelaşi timp a depresiei şi a tulburărilor 
de alimentaţie, ele fiind legate de nemulţumirea faţă de propriul corp. McCarthy (1990) 
a sugerat că această nemulţumire, atunci când este însoţită şi de importanţa înfăţişării, 
determină multe femei să încerce să ajungă la idealul de siluetă prin scăderea în greutate 
cu ajutorul regimurilor alimentare. Metoda de a ţine un regim alimentar pentru controlarea 
greutăţii pe termen lung nu are succes, în general, contribuind la creşterea depresiei şi 
la o părere mai puţin bună despre sine, din cauza eşecului şi a ineficacităţii asociate cu 
o dietă fără succes (Heatherton şi Polivy, 1992). Această depresie ar putea conduce la 
tulburări de alimentaţie din ce în ce mai grave în încercarea de a reduce afectul negativ 
şi de a recâştiga controlul asupra aspectului fizic (McCarthy, 1990). Koenig şi Wasserman 
(1995) au testat această ipoteză pe adolescenţi şi au descoperit că, de fapt, comportamentele 
„ alimentare problematice sunt cele mai frecvente atât în rândul celor ce au o percepţie 

negativă asupra corpului, cât şi în rândul celor ce dau o mai mare importanţă aspectului 
corporal. După cum era de aşteptat, eşecul regimului alimentar este corelat cu depresia, 

iar în cazul fetelor, depresia contribuie la o variabilitate însemnată a tulburărilor de 
alimentaţie. În plus, alte dovezi confirmă faptul că adolescentele au o părere mai 
depreciativă despre corpul lor şi sunt depresive (Raudenbush şi Zellner, 1997 ; Rierdan 


şi Koff, 1997). 


Dieta. Nemulțumirea faţă de aspectul corporal este deseori asociată cu un alt factor 
de risc al tulburărilor de alimentaţie, ţinerea unui regim pentru a pierde din greutate. 
Regimul este asociat cu consumul alimentar excesiv (Polivy şi Herman, 1993) şi cu 
tulburările de alimentaţie, în general (Fairburn et a7., 1999; Heatherton şi Polivy, 1992), 
la indivizii sensibili (Garner et a/., 1984 ; Polivy şi Herman, 1987). Ca şi tulburările de 
alimentaţie, dieta este cel mai des întâlnită la adolescente, fiind considerată normală sau 
normativă (Polivy şi Herman, 1987; Hill şi Pallin, 1998). 51-64,7% dintre fetele de 
clasa a III-a până în clasa a XI-a sunt la dietă ori au ţinut un regim în ultimul an şi în jur 
de 75% îşi doresc să slăbească (Schur, Sanders şi Steiner, 2000). Studii recente arată 
faptul că copiii în vârstă de 8 ani vor să fie slabi şi unii ţin deja regim (Hill şi Pallin, 
1998 ; Schur, Sanders şi Steiner, 2000). Dieta este mai întâlnită la adolescentele albe 
care beau şi fumează, care au un nivel al stimei de sine scăzut şi cred că nu valorează 
nimic şi ale căror mame ţin regim (Heatherton şi Polivy, 1992; Hill şi Pallin, 1998). 

Cea mai relevantă cauză a dietei pare însă a fi existenţa unei discrepanțe între 
greutatea corporală şi aspectul curent şi cel ideal al cuiva (Polivy şi Herman, 1987). 
Stice er al. (1998) au descoperit că masa corporală, imaginea de sine depreciativă şi 
presiunea de a fi slab au avut drept consecinţă intensificarea regimurilor alimentare de-a 
lungul unei perioade de nouă luni şi contribuie într-o proporţie semnificativă la variaţia 
dietelor în această perioadă. Într-adevăr, deşi faptul de a fi supraponderal pare să ducă 
la creşterea posibilităţii de a ţine regim, iar faptul de a se încadra sub greutatea normală 
este un factor protector (Stice er al., 1998), nemulţumirea faţă de aspectul fizic şi 
perceperea excesului ponderal (opusă greutăţii reale) sunt corelate mai consistent cu regimul 
de slăbire al adolescentelor (French er al., 1997). Variabilele sociale şi individuale ar 
putea de asemenea avea un rol în ţinerea unui regim, chiar şi atunci când indexul masei 
corporale şi nemulţumirea faţă de corp sunt luate în considerare (Strong şi Huon, 1998). 
De exemplu, încrederea în sine, perceperea încurajării parentale a autonomiei şi o 
autonomie mai mare în ceea ce priveşte propria diferenţiere de ceilalţi, toate par să 
protejeze împotriva deciziei de a urma o dietă. Influenţa parentală şi presiunea de a ţine 
un regim au contribuit la urmarea unei diete atât direct, cât şi indirect, prin lipsa de 
satisfacţie faţă de corp (Strong şi Huon, 1998). 

În concordanţă cu legătura dintre inerea unui regim şi autonomie, Striegel-Moore 
(1993) a sugerat faptul că scopul fetelor de a fi slabe şi frumoase prin intermediul unei 
diete este o strategie pentru afirmarea identităţii ; concentrarea asupra aspectului fizic 
reprezintă o cale de a-şi construi o identitate. inerea unui regim poate fi deci văzută ca 
un răspuns adaptiv pentru acei adolescenţi care sunt vulnerabili din cauza unui control 
de sine instabil, care sunt excesiv de conştienţi de sine şi/sau le lipseşte conştientizarea 
interoceptivă, oferindu-le o modalitate de a face faţă provocării conştientizării de sine şi 
feminităţii produse de adolescenţă (Striegel-Moore, 1993). Din păcate, strategia pare să 
rămână deseori fără succes, ajungându-se la un consum alimentar excesiv, distres şi 
tulburări de alimentaţie grave, când se combină cu alţi factori, ce ţin de predispoziţie. 

Implicarea în activităţi ce pun accentul pe greutate/infățişare. Exerciţiile excesive 
sunt legate de regimurile ţinute pentru a slăbi, fiind un simptom obişnuit al anorexiei 
nervoase ; pacienţii ce suferă de tulburări de alimentaţie au mai practicat exerciţii 
extenuante (Davis er al., 1997) ori au dezvoltat în prezent un viciu legat de aceste 
exerciţii (Brewerton et al., 1995). Dintre pacienţii care suferă de tulburări de alimentaţie, 
cei care fac exerciţii timp de o oră sau mai mult pe zi au o nemulţumire mai mare faţă 
de aspectul lor corporal, sunt mai puţin predispuşi la un consum alimentar excesiv, la 
vărsături şi la folosirea laxativelor şi mai predispuşi să fie diagnosticaţi cu AN decât cu. 
BN (Brewerton et al., 1995). | 

S-a constatat că atleţii care practică sporturi ce pun accentul pe siluetă pentru a-şi 
îmbunătăţi performanţa sau aspectul fizic (de exemplu, gimnastica, wrestling-ul, patinajul 
artistic, scufundările şi baletul) sunt supuşi unui mare risc de apariţie a tulburărilor de 
alimentaţie (Garner, Rosen şi Barry, 1998). Atleţii şi antrenorii cred deseori că un trup 
mai slab va îmbunătăţi performanţa atletică, dar de fapt creşte riscul ca atletul să dezvolte 
O tulburare 'de alimentaţie (Thompson şi Sherman, 1999). Atletele din facultate sunt cu 
atât mai preocupate de greutate, cu cât sportul pe care îl practică cere o siluetă mai 
subţire (Petrie, 1996). Similar, dansatorii/dansatoarele şi skaterii ce concurează la nivel 
naţional au mai multe atitudini patologice faţă de mâncat şi cote mai mari ale perfecţio- 
nismului decât înotătorii şi persoanele non-atletice (Brooks-Gunn, Burrow şi Warren, 1988). 
Balerinii/balerinele au fost mult timp remarcaţi(te) pentru dezvoltarea unor tulburări de 
alimentaţie peste limita normală (Garner er al., 1987). Timp de doi până la patru ani 
după intervievarea iniţială a balerinilor/balerinelor de 11-14 ani, 25% dintre ei/ele s-au 
îmbolnăvit de anorexie nervoasă şi 14% prezentau sindroame bulimice (Garner et al., 1987). 

În mod obişnuit, activităţile atletice care pun accentul pe o greutate redusă au astfel 
de efecte numai în cazul fetelor, băieţii fiind mai predispuşi riscului în special în sporturi 
precum wrestling-ul, în care greutatea este un factor-cheie (Braun et al., 1999; Thompson 
şi Sherman, 1999). Canotorii de ambele sexe care trebuie să respecte un criteriu al 
greutăţii sunt supuşi riscului, băieţii având fluctuații de greutate mai mari în extrasezon 
„decât fetele (Sykora et al., 1993). 


Reacţiile la simptomele tulburărilor de alimentaţie. Adolescenţii şi adolescentele 
diferă în reacţiile simptomatologiei tulburărilor de alimentaţie. Fetele cataloghează 
comportamentul lor şi pe al altora ca pe un exces şi se aşteaptă la consecinţe emoţionale 
negative în urma acestui exces, în timp ce băieţii consideră că numai cantităţile mari de 
mâncare sau consumarea rapidă a acesteia constituie un exces şi nu se aşteaptă la 
probleme afective, ci gastrointestinale. Fetele ar putea fi deci mai predispuse să vadă 
alimentaţia ca pe ceva patologic şi să se simtă supărate, făcându-le mai vulnerabile în faţa 
altor factori stresanţi. 


Factorii emoţionali 


S-a sugerat faptul că alimentaţia defectuoasă se dezvoltă odată cu nemulţumirea faţă de 
corp şi cu afectul disforic, dar sindroamele clinice apar numai atunci când neliniştile 
privind propriul corp coexistă cu psihopatologia curentă (Garner e! al., 1984). Coexistenţa 

tulburărilor de alimentaţie cu depresia (Strober şi Katz, 1998) s-ar putea datora în primul 
rând tulburărilor primare comportamentale, anorexie nervoasă şi bulimie, sau tulburărilor 
secundare de dispoziţie datorate tulburărilor de alimentaţie sau unei a treia variabile 
comune (biologică sau psihosocială), conducând atât la transmiterea genetică, cât şi la 
transmiterea în familie. Într-un eşantion de adolescente, alimentaţia şi simptomele de 
comportament concomitente au fost asociate cu îngrijorarea privind aspectul fizic, 
impulsivitatea, autocritica şi lipsa coeziunii familiale (Steiger er al., 1992). Chiar şi la 
nivel subclinic, tulburările de dispoziţie şi alimentare au fost puternic asociate. Tulburările 
de alimentaţie erau legate de imaginea asupra corpului, dar cele de dispoziţie şi alimentare 
concomitente erau legate de probleme psihologice şi familiale mai severe (Steiger er al. 
1992). Adolescentele cu o imagine depreciativă asupra propriului corp au simptome 
depresive mai puternice (Rierdan şi Koff, 1997), iar în cazul fetelor de 8 ani, este mai 
probabil ca ele să se gândească la o dietă pentru a-şi îmbunătăţi propria imagine (Hill şi 
Pallin, 1998). Nivelele mai mari de depresie sunt asociate cu alimentaţia în exces, 
neregulată, la pacienţii obezi cu comportament bulimic (Musante, Costanzo şi Friedman, 
1998). Recent, în bulimia nervoasă au mai fost implicate culpabilitatea şi ostilitatea 
(Allen, Scannell şi Turner, 1998). La pacienţii cu tulburări de alimentaţie, evaluarea de 
sine negativă pare să fie mai accentuată decât aproape orice alt factor de risc (Fairburn 
et al., 1999); totuşi, corelaţia dintre aceste descoperiri nu clarifică dacă afectul disforiei 
cauzează dereglările de alimentaţie sau viceversa. 

Fără a determina în sine tulburările de alimentaţie, sentimentele depreciative le pot 
face pe tinere mai sensibile la feedbackul extern şi la informaţiile despre greutatea şi 
aspectul lor fizic, care pot contribui la dezvoltarea dereglărilor de alimentaţie. De 
„exemplu, Mori şi Morey (1991) au demonstrat că fetele nedepresive nu erau afectate de 
feedbackul fals în ceea ce privea greutatea lor, dar cele depresive erau mai tentate să se 
vadă aşa cum erau (greşit) descrise. Similar, McFarlane, Polivy şi Herman (1998) au 
construit o scară astfel încât subiecţii cântăreau mai mult cu 2,5 kg decât în realitate, iar 
cei ce ţineau regim s-au simţit mai nemulţumiţi de sine, mai disforici, mai graşi şi 
mâncau mai mult în urma realizării unui test; cei ce nu se abţineau de la mâncare nu au 
fost afectaţi. Persoanele care se abţin de la mâncare sunt în general mai depresive şi au' 
O părere mai puţin bună despre ele decât cele care nu se abţin de la mâncare (de exemplu, 
Polivy, 1996; Heatherton şi Herman, 1988), deci, din nou, indivizii mai disforici erau 
mai sensibili la informaţiile externe cu privire la propriul corp, iar aceste informaţii au 
declanşat un comportament compatibil cu tulburările de alimentaţie. 

Cum sunt şi un factor de risc potenţial pentru tulburările de alimentaţie, emoţiile sunt 
considerate declanşatori ai consumului alimentar excesiv la pacienţii ce suferă de bulimie 
nervoasă (Arnow, Kenardy şi Agras, 1995; Johnson er al., 1995 ; Polivy şi Herman, 
1993). Atât emoţiile negative, cât şi cele pozitive au fost implicate în declanşarea 
excesului alimentar, posibil prin inducerea lipsei de autocontrol (Polivy şi Herman, 
1993). În plus, excesul alimentar poate îndeplini o funcţie de reglare pentru gurmanzi ; 
consumul excesiv poate reduce temporar sentimentul depreciativ sau poate distrage 
atenţia de la sau masca sursa durerilor (Herman şi Polivy, 1988 ; Kenardy, Arnow şi 
Agras, 1996; Polivy, Herman şi McFarlane, 1994). În sfârşit, Powell şi Thelen (1996) 
au monitorizat sentimentul depreciativ şi percepţia bulimicilor, nivelele ridicate ale 
primului şi percepțiile greşite precedând şi urmând episoadele de exces alimentar. 

Emoţiile negative par atât să declanşeze, cât şi să rezulte din consumul alimentar în 
exces. 


Corelaţiile cu personalitatea. Pe lângă disforie, pacienţii cu tulburări de alimentaţie 
au un tipar specific de personalitate care a fost în concordanţă cu premorbiditatea, în 
timpul tulburării şi după recuperare. Analizarea relaţiei dintre personalitate şi tulburările 
de alimentaţie trebuie să fie corelaţională, fără să existe o cauzalitate, dar prezenţa 
continuă a acestor trăsături sugerează că ele s-ar putea constitui într-un factor de risc ce 
predispune la apariţia unei tulburări de alimentaţie. 

Au existat dovezi convergente rezultate din rapoarte clinice, studii psihometrice şi 
declaraţii ale membrilor familiei că personalitatea premorbidă a pacienţilor anorectici 
este obsesivă, social inhibitorie, perfecţionistă, supusă şi restrânsă emoţional (Strober şi 
Humphrey, 1987; Wonderlich, 1995). Anorecţicii bulimici prezintă asemănări în ceea 
ce priveşte factorii restrictivi precum supunerea şi perfecţionismul, dar tind de asemenea 
să fie impulsivi, emotivi şi extrovertiţi precum pacienţii cu BN (Kaye, Bastiani şi Moss, 
1995). Perfecţionismul şi autoevaluarea negativă par să fie cele mai întâlnite caracteristici 
în rândul anorecticilor şi bulimicilor (înaintea declanşării bolii, în timpul tulburării şi 
după recuperare) (Fairburn er al., 1999). 

Inanuma (1994) a descoperit că pacienţii cu AN au personalităţi premorbide obsesive, 
că înfometarea a ţinut câteva luni, iar caracteristicile obsesive sporesc odată cu creşterea 
înfometării. Astfel, înfometarea cronică pare să intensifice caracteristicile personalităţii 
preexistente cum ar fi obsesivitatea. 

Kaye et al. (1998) au descoperit faptul că sentimentul depreciativ, ispita comporta- 
mentală, obsesivitatea şi perfecţionismul persistă după însănătoşire la cei cu AN. Aceste 
caracteristici ar putea predispune indivizii la a încerca să se supună preferințelor sociale 
(pentru o tânără slabă, prin ţinerea unui regim şi a pierderii în greutate), ceea ce ar putea 
să declanşeze tulburări de alimentaţie la persoanele sensibile. Pe scurt, există un număr 
de patternuri de personalitate corelate cu tulburările de alimentaţie. Strober şi Humphrey 
(1987) le-au revizuit şi au sugerat că factorii de personalitate determinaţi genetic şi 
transmişi, precum obsesivitatea, ar putea predispune individul la o vulnerabilitate mai 


mare la experienţele ostile familiale şi sociale. Vom prezenta aceste experienţe mai 
departe. 


Factorii familiali care contribuie la apariţia 
tulburărilor de alimentaţie 


În mod nesurprinzător, familia a fost implicată în apariţia tulburărilor de alimentaţie. Ea 
este un mod de transmitere a valorilor culturale patogenice, precum şi un mod de a-i face 
pe indivizi mai vulnerabili la tulburări din cauza lipsei susţinerii sau a interacțiunii 
disfuncţionale şi tipurilor de răspunsuri emoţionale. Vom împărţi discuţia despre factorii 
- familiali în influenţa părinţilor, modelele de interacţiune familială şi problemele de 
separare-individualizare (incluzând dezvoltarea autonomiei, a autocontrolului şi a unei 
identități separate). | 

Influenţa parentală 


Se poate spune că influenţa părinţilor începe încă din copilărie. Agras, Hammer şi 
McNicholas (1999) au studiat copiii cu mame ce suferă de tulburări de alimentaţie. 
Fetele au supt mai repede şi au fost înţărcate mai târziu decât cele ale căror mame nu 
prezentau tulburări. Femeile cu dereglări de alimentaţie şi-au hrănit copiii mai puţin 
regulat, erau mai predispuse să folosească mâncarea în scopuri non-nutritive şi şi-au 
exprimat o îngrijorare mai mare faţă de greutatea fiicelor lor începând cu vârsta de doi 
ani, spre deosebire de mamele care nu prezentau tulburări de alimentaţie. De la 5 ani, 
fiicele femeilor ce sufereau de tulburări de alimentaţie au prezentat un sentiment 
depreciativ crescut. Aşadar, se pare că mamele cu tulburări de alimentaţie transmit câtiva 
factori de risc potenţiali fiicelor. i 

Chiar şi mamele care nu sunt afectate în totalitate de tulburări de alimentaţie deseori 
transmit atitudini şi valori patogenice fiicelor lor ; considerându-le mai puţin atractive şi 
având nevoie să scadă în greutate, fetele vor fi afectate cu cât mai mult de aceste tulburări 
(Pike şi Rodin, 1991) (deşi Attie şi Brooks-Gunn, 1989, nu au constatat că aspectul fizic 
al mamelor sau alimentaţia ca viciu contribuie la apariţia unei alimentaţii în exces a 
fiicelor). Fetele sunt mai predispuse să ţină un regim dacă şi mamele lor urmează unul 
(Hill şi Pallin, 1998) sau le încurajează să facă acest lucru şi sunt mai predispuse să 
folosească metode extreme pentru a slăbi pe măsură ce mamele lor sunt nemulţumite de 
propriul corp (Benedikt, Wertheim şi Love, 1998). Grija maternă redusă a fost asociată 
cu probleme mai mari în ceea ce priveşte alimentaţia, atât la fetele asiatice, cât şi la cele 
caucaziene (Haudek, Rorty şi Henker, 1999). 

Discuţiile părinţilor (în special cele cu mama) despre greutate sau dietă influenţează 
concepţiile despre greutate, aspect fizic şi comportamentele copiilor, în special ale 
fetelor, aşa cum fac şi sfaturile părinţilor (Smolak, Levine şi Schermer, 1999) sau presiunea 
de a ţine un regim (Strong şi Huon,.1998). Copiii de 12 ani afirmă că părinţii lor sunt 
implicaţi în regimul pe care îl ţin; abţinerea este mai mare pe măsură ce controlul 
parental în procesul de hrănire a copilului creşte (Edmunds şi Hill, 1999). 


Tipurile de interacţiune familială 


Teoriile despre patogeneza tulburărilor de alimentaţie au sugerat că problemele din 
familie se reflectă în tulburări de alimentaţie din cauza efectului lor asupra autonomiei 
şi dezvoltării identităţii. Teoreticienii sistemelor familiale (Minuchin, Rosman şi Baker, 
1978) au identificat cinci patternuri ce conduc la patologie : situaţia complicată, ultraprotecţia, 
rigiditatea, evitarea conflictelor şi rezolvarea ineficientă a conflictelor. Puținele studii de 
laborator asupra interacțiunilor familiale arată interacțiuni dificile, nedorite, ostile şi 
negarea nevoilor emoţionale ale copilului, deşi nu este clar cum potenţează sau activează 
ele neliniştile în ceea ce priveşte greutatea, spre deosebire de alte forme ale psihopatologiei 
(Strober şi Humphrey, 1987). Recent, un studiu important despre adolescenţi a arătat o 
anumită specificitate a simptomelor tulburărilor de alimentaţie pe baza tipurilor particulare 
de interacţiune familială (Calam şi Waller, 1998). Comunicarea intrafamilială redusă de 

Ja vârsta de 13 ani a precedat atitudini restrictive la 19 ani (AN), în timp ce diferenţierea 
redusă a rolurilor încă de la începutul. perioadei a anticip 
bulimice. 
Există multe dovezi asupra faptului că relaţiile familiale patologice sunt asociate cu 
apariţia şi persistenţa tulburărilor de alimentaţie (Strober şi Humphrey, 1987). Bulimicii 
şi, într-o oarecare măsură, părinţii lor îşi văd familiile mai conflictuale, dezinteresate, 
mai puţin coezive şi grijulii faţă de familiile de subiecţi din grupul de control. Bulimicii 
şi indivizii ce nu suferă de tulburări de alimentaţie diferă din punctul de vedere al 
interacțiunii familiale, psihopatologiei şi greutăţii corporale. Bulimia este asociată cu 
lipsa afecțiunii parentale, cu interacțiuni familiale negative, ostile, dezinteresate, cu 
impulsivitatea parentală, cu alcoolismul în familie şi cu obezitatea. Acest mediu familial 
inadecvat şi deficitul comportamental pe care îl produce s-ar putea transpune în bulimie. 
Bulimia ar putea reflecta şi pofta pentru mâncare, şi încercarea de a controla sentimentele 
de respingere şi singurătate (Strober şi Humphrey, 1987). Atât bulimicii, cât şi anorecticii 
îşi consideră părinţii mai vinovaţi, respingători şi nepăsători faţă de ei, tratându-se pe ei 
înşişi cu aceeaşi ostilitate şi deprivare pe care o primesc din partea părinţilor (Humphrey, 
1986). | | 
Anorexia nervoasă este legată de comentariile critice din partea părinţilor şi de 
emoţiile exprimate negativ (le Grange er al., 1992). Nivelele de criticism ale părinţilor 
la adresa fiicele lor anorectice observate la începutul terapiei au anticipat prognosticul 
stabilit la 6 luni de la începerea tratamentului. Chiar şi nivelele scăzute de comentarii 
critice sunt asociate cu simptomele continue. Similar, emoția puternic exprimată şi o 
expresivitate generală scăzută a membrilor familiei (Dare et al., 1994), precum şi 
comentariile critice numeroase din partea mamelor (Vanfurth er al., 1996) anticipează 
rezultatul negativ. Nivelele exprimării emoţiei sunt parte a interacțiunii ce se desfăşoară 
în familie şi se pot schimba. Când emoția exprimată scade în intensitate, starea pacienţilor 
tinde să se amelioreze, în timp ce emoția exprimată a crescut în intensitate în familiile cu 
pacienţi care nu s-au descurcat (le Grange e! al., 1992). 
Coeziunea familială pare să fie o variabilă importantă ce contribuie la tulburările de 
alimentaţie. Drept urmare, mamele ce au raportat că familiile lor erau mai puţin coezive 
(Attie şi Brooks-Gunn, 1989) aveau fiice cu atitudini problematice sporite legate de 
alimentaţie, doi ani mai târziu. Pike şi Rodin (1991) au mai constatat că mamele fetelor 
cu tulburări de alimentaţie se plângeau de coeziunea scăzută din familie şi că fiicele îşi 
doreau, în mod similar, ca familiile lor să fie mai coezive. În plus, la adolescente, 
tulburările de alimentaţie şi dispoziţie sunt asociate cu lipsa coeziunii în familie (Steiger 
et al., 1992). Mai mult, Hill şi Franklin (1998) au declarat că familiile cu fiice care ţin diete 
sunt mai puţin coezive, organizate şi pun un accent mai mic pe aspectele moral-religioase. 


at atitudini şi comportamente 


Separarea-individualizarea-autonomia, autocontrolul şi identitatea 


Adolescentelor cu tulburări de alimentaţie le lipseşte sentimentul de autonomie, autocontrol 
şi identitate, în mare parte din cauza nevoilor lor de a trăi conform aşteptărilor înalte ale 
părinţilor, ienorându-şi propriile nevoi, obiective, valori şi credinţe (Minuchin, Rosman 
şi Baker, 1978). Sunt aşadar deconectate de propriile sentimente şi chiar de semnalele 

corporale, precum şi de ceea ce sunt ele cu adevărat, din cauza căutării neautonome a 
aspirațiilor părinţilor. Această luptă pentru perfecţionism pare să reflecte sistemul familial 
prin care evaluarea şi recompensele pentru activităţile realizate nu se află sub propriul 
control. În loc să aibă obiective stabilite de ei înşişi, intrinsec motivate, anorecticii şi 
bulimicii caută să îi mulţumească pe ceilalţi (Minuchin, Rosman şi Baker, 1978). În 
acelaşi timp, îşi percep propriile comportamente ca fiind controlate de forţe impersonale, 
externe (Strauss şi Ryan, 1987). Într-adevăr, Kenny şi Hart (1992) au descoperit că lipsa 
încurajării autonomiei de către părinţi era factorul principal în diferenţierea tinerelor cu 
simptome ale tulburărilor de alimentaţie de celelalte fete. Mai mult, s-a observat că 
pacientele cu anorexie nervoasă au părinţi ce nu sunt de acord cu autonomia fiicelor lor, 
le neagă propria exprimare şi trec de la grijă şi afecţiune la manipulare şi negarea 
nevoilor lor (Humphrey, 1987). S-a mai descoperit că părinţii anorecticilor bulimici 
transmit mesaje mixte de ultraprotecţie şi sprijin pentru autonomie, ceea ce s-a reflectat 
în ambivalenţa fiicelor, alternând între supunere forțată şi amabilitate în relaţia cu 
părinţii, care apoi răspundeau printr-un control ostil (Humphrey, 1987). Pacientele cu 
tulburări de alimentaţie îşi văd de asemenea mamele (Dare et al., 1994; Rhodes şi 
Kroger, 1992) şi taţii (Calam er al., 1990) ca oferindu-le un „control mai puţin afectiv” 
sau o lipsă de atenţie şi respingere în combinaţie cu ultracontrolul şi ultraprotecţia. 
Aceste descoperiri sunt în concordanţă cu afirmaţia lui Bruch (1973), conform căreia ! 
pacientele cu tulburări de alimentaţie sunt îngrijorate în primul rând de problemele 
legate de control, luptându-se cu disperare să-şi controleze singurul lucru aflat sub 
comanda lor, corpurile. d | 

După cum s-a menţionat mai devreme, Striegel-Moore (1993) a sugerat că conflictul 
cu părinţii în ceea ce priveşte identitatea şi problemele de autonomie este mai intens la 
adolescente, care au înregistrat scoruri mai mici la măsurarea autonomiei emoţionale 
decât băieţii. În timp ce conflictul părinte-adolescent este normal, fetele tind să trăiască 
un conflict mai amplu şi mai mult stres interpersonal în relaţia părinte-copil decât o fac 
băieţii (Rudolph şi Hammen, 1999). Acest lucru ar putea ajuta la explicarea faptului că _* 
tulburările de alimentaţie apar mai mult la adolescente decât la adolescenţi. Apoi, deşi 
funcţionarea familiei pare să fie independentă de mulţumirea faţă de sine în cazul 
băieţilor, afirmaţia nu este valabilă şi în cazul fetelor (Wertheim et a/., 1992). Prin 
urmare, familia aflată într-o situaţie conflictuală, ultraprotectoare, rigidă sau în oricare 
alta dintre situaţiile observate în familiile de anorectici şi bulimici ar putea fi în 
detrimentul dezvoltării unei personalităţi pozitive, stabile, la fete. Într-adevăr, aceste 
atribute sunt în antiteză cu dezvoltarea identităţii în stadiul adolescenţei prelungite şi, de 
fapt, câteva dintre atributele corelate ale sinelui şi familiei cu bulimia sunt asemănătoare 
cu cele ale difuziei identităţii (Auslander şi Dunham, 1996). 

Nu este dificil atunci să ne imaginăm că tulburările de alimentaţie sunt strâns legate 
de efectul familiei asupra explorării identităţii de către fiica lor, consolidat în adolescenţă, 
şi că de aceea tulburările sunt mai des întâlnite la adolescente. Efortul de a-şi restricționa 
cantitatea de mâncare şi de a-şi controla greutatea ar putea fi o manifestare a căutării 
disperate de control, autonomie şi identitate, dobândite normal în adolescenţă, dar 
zădărnicite de contexte familiale disfuncţionale la persoanele vulnerabile (vezi Bruch, 
1973, pentru teoretizări pe marginea acestui subiect). Mai mult, aceste handicapuri 
personale şi familiale ar putea fi exacerbate de presiunile sociale pentru a obţine idealuri 
imposibil de atins ale abilității de a face faţă, identităţii şi aspectului fizic. 

Factorii socioculturali care contribuie la apariţia 
tulburărilor de alimentaţie 


Ideea culturală vestică ce echivalează frumuseţea feminină cu silueta fină a fost acuzată 
pentru răspândirea nemulțumirii femeilor faţă de propriul corp (Koenig şi Wasserman, 
1995) şi, în consecinţă, pentru un număr mare de femei cu tulburări de alimentaţie (Stice 
şi Shaw, 1994). Această presiune socioculturală de a fi slab este manifestată prin mesaje 
media, aşteptări din partea sexului opus şi în special în contexte rasiale şi etnice. | 


Influențele mass-mediei 


De la 8 la 12 ani, timpul pe care copiii îl petrec în faţa televizorului creşte de la două ore 
şi jumătate la 4 ore pe zi (Harris, 1994). Adolescenţii par de asemenea să aloce o mai 
mare atenţie televizorului decât o fac copiii sau adulţii, în cazul unor programe (Comstock 
şi Paik, 1991). Preadolescenţa este de asemenea momentul când fetele manifestă un 
- interes mare pentru revistele de modă. Există dovezi asupra faptului că preadolescentele 
sunt mai interesate decât adolescentele de articolele despre frumuseţe şi stil (Levine şi 
Smolak, 1996). 

.. Având în vedere interesul lor sporit pentru mass-media, ce mesaje primesc adolescentele ? 
Revistele citite de fete conţin cel mai probabil articole şi reclame ce promovează dieta 
comparativ cu revistele citite de băieţi (Andersen şi DiDomenico, 1992). Coperţile 
revistelor pentru femei conţin cel mai probabil un mesaj în ceea ce priveşte aspectul 
fizic, spre deosebire de coperţile revistelor pentru bărbaţi (Malkin, Wornian şi Chrisler, 
1999). În plus, un sfert dintre coperţile revistelor pentru femei au avut mesaje contradictorii 
în ceea ce priveşte scăderea în. greutate şi obiceiurile dieietice, poziţionarea mesajelor 
legate de greutate pe coperţi deseori sugerând că pierderea în greutate duce la o viaţă mai 
bună. În contrast, revistele pentru bărbaţi se concentrează pe modalităţile de distracţie şi 
extinderea cunoştinţelor, a hobby-urilor şi activităţilor. 

Televiziunea şi filmele surprind femeile într-o multitudine de roluri sociale şi ocupa- 
ţionale, dar cu puţine excepţii aceste femei sunt slabe şi foarte atractive (Striegel-Moore, 
1993). Fouts şi Burggraf (1999) au analizat 28 de comedii difuzate la TV, examinând 
greutatea corporală a 52 de femei din rolurile principale (88% albe, 10% negre, 2% 
asiatice), comentariile despre greutate adresate lor de către celelalte personaje şi comentariile 
lor cu privire la propria greutate corporală, aspect fizic şi regimuri alimentare. Femeile 
aflate în rolul principal aveau, în cea mai mare parte, sub greutatea medie ; personajele 
care aveau 0 greutate medie erau subapreciate. Personajele slabe au primit semnificativ 
mai multe comentarii pozitive (în ceea ce privea greutatea lor şi aspectul fizic) din partea 
personâjelor interpretate de bărbaţi. Personajele feminine ce ţineau un regim alimentar 

„se exprimau mai urât în legătură cu greutatea corporală şi cu propriul aspect fizic decât 
cele ce erau mai puţin implicate în ţinerea unui regim alimentar. 

Mărimile pentru bust şi talie în cazul actriţelor şi fotomodelelor, văzute în revistele 
de modă şi frumuseţe, au scăzut în mod constant de-a lungul ultimelor trei decenii, 
indicând o direcţie către o figură mai slabă, cu forme mai puţin accentuate (Silverstein, 
Peterson şi Perdue, 1986). Greutatea celor care apar în Playboy şi Miss America a scăzut 
de asemenea (Wiseman er al., 1992), în timp ce numărul tulburărilor de alimentaţie a 
crescut semnificativ. 

Chiar şi jucăriile pe care le folosesc preadolescenţii sugerează idealurile feminine şi 
masculine. Brownell şi Napolitano (1995) au măsurat păpuşile Barbie şi Ken şi au 
calculat ce anume ar trebui să schimbe femeile tinere, sănătoase, cu o greutate medie 
pentru a obţine aspectul lui Barbie şi ce ar trebui să facă băieţii pentru a arăta precum 
Ken. O femeie normală ar trebui să mai crească în înălţime cu 6,09 cm, să aibă un bust 
mai mare cu 12,7 cm şi un gât mai lung cu 8,12 cm, să scadă în talie cu 15,24 cm, iar 
bărbaţii ar trebui să crească cu 5,08 cm în înălţime, să aibă o circumferință a pieptului 
cu 27,94 cm mai mare şi mai mult cu 20,06 cm în circumferința gâtului. În ceea ce 
priveşte evoluţia păpuşilor în ultimii 30 de ani, Pope er al. (1999) au constatat că talia, 
pieptul şi circumferința bicepşilor au crescut cu timpul, depăşind cu mult proporţiile 
chiar şi în cazul celor mai masivi culturişti. Astfel, copiilor le sunt prezentate idealuri 
înalte nerealiste. | 

Se pune întrebarea: contribuie o astfel de expunere media la atitudinile şi com- 
portamentele generate de tulburările de alimentaţie la adolescente ? În mod evident, este 
dificil de răspuns unei astfel de întrebări cauzale, întrucât majoritatea informaţiilor sunt 
în mod necesar corelaţionale. Corelaţiile tind să sprijine teza conform căreia imaginile 
nerealiste ale tinerelor slabe promovate de media contribuie la tulburările de alimentaţie. 
Întrucât imaginea promovată de mass-media este cea a unei femei tot mai slabe, tulburările 
de alimentaţie au început să fie tot mai prevalente la tinere (Mills er al., în curs de 
apariţie). Femeile ce prezintă un grad ridicat al simptomatologiei tulburărilor de alimentaţie 
tind să se compare cu imaginea femeii slabe promovată de mass-media (Stice er al., 
1994 ; Harrison şi Cantor, 1997). Mai mult, femeile ce se compară cu imaginile tinerelor 
slabe din mass-media de cele mai multe ori se simt mai nemulţumite de ele (Pinhas er 
al., 1999) (deşi, anumite studii ce utilizează diferite metodologii demonstrează că astfel 
de imagini declanşează o stare de fantezie ce le determină pe unele femei să se simtă mai 
bine ; Mills et al., în curs de apariţie). Pe ansamblu, imaginile mediatizate ale formelor 
imposibil de obţinut de către majoritatea fetelor par să fie un factor ce contribuie la 
nemulţumirea faţă de propriul corp, la comportamente generate de tulburările de alimentaţie 
şi la tulburări de alimentaţie în cazul adolescentelor vulnerabile. 


Aşteptările rolului de gen - mitul superfemeii 


Adolescenţa este o perioadă în care preocupările faţă de propriile realizări se intensifică 
şi atenţia este îndreptată către aşteptările sociale precum mitul superfemeii (Striegel-Moore, 
1993). „Idealul superfemeii” impune ca femeia să fie frumoasă, deşteaptă, să aibă 
succes în carieră, un partener şi să fie o mamă grijulie (Steiner-Adair, 1986 ; Striegel-Moore, 
1993). Astfel de aşteptări nerealiste pot contribui la apariţia tulburărilor de alimentaţie ; 
adolescentele care au adoptat hotărât această imagine au prezentat mai multe probleme 

“legate de tulburările de alimentaţie decât cele care şi-au propus țeluri mai realiste 
(Steiner-Adair, 1986). Steiner-Adair argumentează că motivul pentru care idealul superfemeii 
promovează tulburări de alimentaţie este acela că necesită adoptarea unor atitudini şi 
roluri conflictuale, care generează stres. Striegel-Moore extinde această teză, sugerând 
că stresul provine din inabilitatea fetei de a stabili prioritatea rolurilor, ajungând astfel la 
tendinţa de a adopta orice este la modă. Concentrarea pe aparenţe pare să fie metoda cea 
mai uşoară pentru a primi acceptul celorlalţi. 

Investigaţii recente privind idealul superfemeii şi celelalte aspecte asociate conduc la 
o imagine complexă. Crago şi colaboratorii săi (1996) nu au identificat nici o dovadă de 
simptomatologie crescută a tulburărilor de alimentaţie în cazul fetelor ce urmează O 
şcoală competitivă, în comparaţie cu o şcoală medie, şi nici în cazul celor care adoptă un 
număr mare de roluri ca fiind esenţiale pentru personalitatea lor. Hart şi Kenny (1997) 
au analizat relaţia dintre simptomele tulburărilor de alimentaţie şi trei componente ale 
idealului superfemeii : valorificarea aspectului fizic, lupta pentru succes în mai multe 
roluri, o relaţie nesigură cu părinţii. A rezultat o relaţie complexă. Relaţia dintre 
simptome şi cele trei componente ale idealului superfemeii, la fel ca în cazul legăturii 
dintre accentul pe aspectul fizic şi preocupările cu privire la greutate, dietă şi com- 
portamente bulimice, dar şi al luptei pentru succes, pare să fie asociată pozitiv cu 
competenţa socială, cel puţin atunci când este însoţită de o relaţie parentală sigură. Este 
astfel posibil să se adopte idealul superfemeii şi adolescenta să fie în acelaşi timp 
sănătoasă, dacă celelalte aspecte ale vieţii şi personalităţii sunt solide. Pot interveni însă 
şi alţi factori socioculturali, incluzând rasa, apartenenţa etnică şi clasa socială. 


Rasa, etnia şi clasa socială 


Deşi de câteva decenii cercetătorii cred că tulburările de alimentaţie se limitează la 
clasele superioară şi mijlocie ale americanilor albi, acum s-a demonstrat că tulburările 
de alimentaţie reprezintă un fenomen global. Au fost întâlnite pe tot globul şi în toate 
culturile din America de Nord, precum şi la fiecare nivel al statutului socioeconomic 
(Caldwell, Brownell şi Wilfley, 1997; Gard şi Freeman, 1996; Striegel-Moore şi 
Smolak, 1996), deşi există totuşi o relaţie între clasa socială şi atitudinile determinate de 
tulburările de alimentaţie, diete şi nemulţumirea faţă de propriul corp (Ogden şi Thomas, 

1999). Cu toate că în rândul grupurilor de negri şi al ţărilor neindustrializate frecvenţa 
este mai scăzută decât în cazul albilor şi al populațiilor industrializate de pe tot globul 
(Davis şi Yager, 1992), în Statele Unite, negresele, ca şi femeile albe sunt la fel de 
nemulţumite de imaginea propriului corp (Grant et al., 1999), astfel încât să se înfometeze, 

să vomite, să facă abuz de laxative sau diuretice şi să prezinte un risc mai mare de a face 
abuz alimentar (Striegel-Moore et al., în curs de apariţie). Dintre posibilele explicaţii ale 
globalizării tulburărilor de alimentaţie, cea mai evidentă este: influenţa mass-mediei 
(Nasser, 1997), după cum s-a discutat deja. 

| Într-adevăr, o analiză recentă a stabilit că, prin comparaţie cu statisticile pentru 
- femeile albe, tulburările de alimentaţie sunt la fel de întâlnite în rândul femeilor hispanice, 
mai frecvente printre amerindience şi mai puţin frecvente în rândul negreselor şi al 

asiaticelor (Crago, Shisslak şi Estes, 1996). Femeile minoritare care sunt mai tinere, mai 
plinuţe, mai bine educate şi care se identifică mai bine cu rasa albă şi valorile clasei de 
mijloc sunt expuse unui risc mai ridicat de apariţie a tulburărilor de alimentaţie. 
Asimilarea în rândul culturii albilor poate fi astfel un important factor de risc pentru 
afro-americance, care au prezentat atitudini alimentare comparabile cu cele ale albilor 
din Vest după aculturaţie (de exemplu, hispanicele, Pumariega, 1986; afro-americancele, 
Abrams, Allen şi Gray, 1993; şi asiaticele, Davis şi Katzman, 1999; Mumford, 
Whitehouse şi Platts, 1991). 

Au fost oferite mai multe explicaţii pentru manifestarea tulburărilor de alimentaţie la 
imigranţi sau la grupurile etnice. Root (1990) a sugerat că patologia alimentară mai 
ridicată în cazul anumitor imigranţi britanici-asiatici reflectă o compensație pentru a 
înlătura deficitele ce îi împiedică să se integreze în cultura majoritară. DiNicola (1990) 
a afirmat că tulburările de alimentaţie reflectă mai degrabă „schimbarea culturală” decât 
sindroamele specifice culturale, deşi propunerea sa nu a fost foarte susţinută (Furukawa, 
1994; Haudek, Rorty şi Henker, 1999). De fapt, mai mulţi cercetători nu au identificat 
nici O relaţie între gradul de aculturaţie şi tulburările alimentare (Joiner şi Kashubeck, 
1996; Ogden şi Elder, 1998). 

Există diferenţe între manifestarea tulburărilor de alimentaţie în cadrul grupurilor de 
non-albi comparativ cu albii. De exemplu, nu se manifestă întotdeauna atât de multă 
nemulţumire faţă de propriul corp şi „frică de îngrăşare” în rândul non-albilor cu 
patologie alimentară (Lee, Ho şi Hsu, 1993). Problemele alimentare sunt de asemenea 
relaţionate cu greutatea ridicată a grupurilor de non-albi, în opoziţie cu perceperea 
îngrăşării în rândul albilor (Abrams, Allen şi Gray, 1993). Adolescentele de culoare sunt 
mai predispuse la o alimentaţie excesivă, în timp ce fetele albe au tendinţa de a-şi 
restricționa consumul alimentar (Striegel-Moore er al., în curs de apariţie), iar negrii iau 
mai multe laxative decât albii (Langer, Warheit şi Zimmerman, 1991). 

S-a speculat că persoanele de culoare sunt protejate de manifestarea tulburărilor de 
alimentaţie, preferând un corp mai plin (Flynn şi Fitzgibbon, 1996; Thompson, Corwin 
şi Sargent, 1997), şi simt mai puţină nemulţumire faţă de propriul corp decât albii 
(Abood şi Chandler, 1997), deşi câteva studii nu au evidenţiat nici o diferenţă sau vreun 
atribut întâlnit mai degrabă la clasa socială decât la rasă (Caldwell, Brownell şi Wilfley, 
1997 ; Callan, Mayo şi Michel, 1993). Un studiu recent realizat pe copii din clasele 
VI-VIII a evidenţiat că negresele aveau o stare de nemulţumire mai accentuată faţă de 
propriul corp şi o stare de depresie mai puternică (Grant et al., 1999). Nu în ultimul 
rând, au fost găsite dovezi că persoanele de culoare, în comparaţie cu albii, se confruntă 
cu o presiune socială mai scăzută pentru a se conforma idealului nerealist de slab pe care 
albii se luptă să îl atingă şi că pierderea în greutate este mai puţin importantă decât 
definirea de sine, stima de sine şi perceperea autocontrolului (Striegel-Moore şi Smolak, 
1996). De exemplu, băieţii de culoare preferă idealuri feminine cu o greutate mai mare 
decât băieţii albi şi cred că şi ceilalţi ar alege aceeaşi variantă ca şi ei (Thompson, 
Sargent şi Kemper, 1996). Într-un studiu privind reacţiile femeilor albe şi de culoare la 
imaginile media ce promovează idealul alb de frumuseţe, respondenţii de culoare cu o 
ridicată stimă de sine sau cu o conştiinţă africană ridicată au prezentat autoevaluări ce au 
fost semnificativ mai apreciative decât atractivitatea pe care o manifestau faţă de 
standardele de frumuseţe albă (Makkar şi Strube, 1995). Mai mult, femeile de culoare, 
în comparaţie cu femeile albe, au rolurile mai puţin definite şi e posibil să nu sufere de 

presiunea rolului de superfemeie, astfel că nu sunt atât de interesate de fizic precum 
femeile albe. In cele din urmă, investiţia în cercetarea înţelegerii identităţii rasiale şi 
etnice în rândul adolescenților poate juca un rol de barieră în faţa tulburărilor de 
alimentaţie printr-un efect pozitiv asupra stimei de sine datorită apartenenţei la un grup 
(Striegel-Moore şi Smolak, 1996). 

Descoperirile echivoce privind efectul aculturaţiei şi etniei asupra apariţiei tulburărilor 
de alimentaţie au fost rezolvate de teoreticieni prin propunerea unei „ciocniri culturale” 
in relaţia părinte-adolescent ce mediază efectul aculturaţiei. Gradul de conflict cu părinţii | 
pare să depăşească gradul de aculturaţie în importanţa apariţiei tulburărilor de alimentaţie 
(Bryant-Waugh şi. Lask, 1991), precum şi ultraprotecţia parentală şi grija (Furukawa, 
1994 ; Haudek, Rorty şi Henker, 1999), lipsa adaptabilităţii familiale (Mildred, Paxton 
şi Wertheim, 1995), nivelul luptei cu problemele legate de identitatea etnică (Abrams, 
Allen şi Gray, 1993; Harris şi Kuba, 1996), nivelul de tradiţionalism din familie 
(Mumford, Whitehouse şi Platts, 1991) şi resentimentul faţă de interzicerea integrării în 
cultura albă majoritară (Furnham şi Patel, 1994). În plus, Littlewood (1995) argumentează 
că alimentaţia restricţionată permite fetelor sud-asiatice din societăţile vestice să-şi 
intensifice lupta de a-şi câştiga autonomia personală şi O identitate separată într-o familie 
mai puţin deshisă valorilor vestice. 

Katzman şi Lee (1997) fac un pas mai departe şi susţin „ipoteza a două lumi”; 
tulburările de alimentaţie la adolescentele etnice reflectă o presiune de a se conforma la 
două idealuri conflictuale — valorile ţării de origine şi cele ale societăţii vestice în care trăiesc, 
sau cele ale părinţilor versus dezvoltarea propriilor valori. Situaţia este complicată de 
încercările lor de a trece de la copilărie la adolescenţă sau de la adolescenţă la maturitate. 

Ar trebui remarcat că, atunci când problemele alimentare apar în grupurile de culoare, 
par să fie legate de aceleaşi comportamente psihosociale şi de sănătate ca şi în cazul 
grupurilor de albi, incluzând o conectivitate familială scăzută, perfecţionism, distres 
emoţional, nemulţumire faţă de propriul corp şi uneori depresie acută şi anxietate (Davis 
şi Katzman, 1999; French et al., 1997). După cum s-a discutat, cu cât un grup 
îmbrăţişează valorile albilor vestici, cu atât mai mare este incidenţa tulburărilor de 
alimentaţie. Astfel, pot exista anumite diferenţe minore între rata frecvenţei absolute şi 
patternurile simptomatologiei, dar nu este cazul să afirmăm că tulburările de alimentaţie 
sunt exclusiv un fenomen vestic al albilor. Unele grupuri minoritare par să se bucure de 
un grad de protecţie împotriva acestor tulburări, posibil prin identitatea de membru al 
grupului. Alţii par să fie mai susceptibili, pe de altă parte, din cauza conflictelor dintre 
generaţii şi a luptei pentru definirea unei identități — în principiu prin aceleaşi procese 
întâlnite la adolescenţii vestici. 


Concluzie: influenţele interactive asupra apariţiei 
tulburărilor de alimentaţie 


Putem răspunde acum la principala întrebare formulată la începutul acestui capitol: de 
ce adolescenţii, în special fetele, prezintă o probabilitate mai mare de a dezvolta tulburări 
de alimentaţie? În Ciuda creşterii problemelor alimentare la băieţi, se pare că fetele 
prezintă încă riscul cel mai ridicat. 

Dintre toţi factorii de risc prezentaţi aici, nici unul nu produce tulburări de alimentaţie. 
Mai mult, abordarea factorilor de risc nu ne permite să tragem o concluzie cauzală, 
întrucât este corelaţională şi are loc după eveniment. Aceasta este o problemă inerentă în 
literatura de specialitate, întrucât cercetările experimentale asupra unei astfel de întrebări 
sunt imposibile. Dar cu toate aceste avertismente, ce concluzie rezultă din lucrările de 
specialitate ? 

Genetica nu ne oferă nici o informaţie asupra întrebării legate de motivul incidenţei 
tulburărilor de alimentaţie la adolescente, dar hormonii, da. Pubertatea timpurie la fete 
poate constitui un factor de risc. Dar, în mod evident, el nu este suficient pentru a 
declanşa o tulburare de alimentaţie. Toate teoriile asupra acestui aspect consimt că 
trebuie să existe o acţiune concertată a mai multor factori de risc, care interacționează 
pentru a produce o tulburare de alimentaţie la o anumită persoană. Modelul „biopsihosocial” 
a fost sprijinit încă din anul 1987, când Johnson şi Connors au sugerat că predispoziţiile 
biogenetice, precum un risc genetic de a declanşa o tulburare afectivă, se combină cu 
factorii familiali şi presiunile socioculturale vizavi de reuşitele importante şi fragilitatea 
caracterului, pentru a promova o structură de caracter instabilă afectiv şi o stimă de sine 
scăzută (Johnson şi Connors, 1987). Când o astfel de persoană încearcă să slăbească şi 
să obţină toate presupusele beneficii ale acestui aspect, prin intermediul restricţiei calorice 
prelungite sau al dietelor, instabilitatea afectivă deja existentă se accentuează, generând o 
sensibilitate ridicată la evenimentele disruptive, precum eşecul de orice tip. Aceste 
evenimente declanşează alimentaţia în exces, panica privind luarea în greutate şi eliminarea 
alimentelor, după care ciclul se reia de la dietă. 

Numai că nici o teorie biopsihosocială nu răspunde în întregime la întrebarea legată 
de apariţia problemelor la adolescenţi (fetele în mod deosebit), nici nu ne apropie de 
identificarea fetelor ce prezintă un risc ridicat. Ca atare, s-au făcut alte propuneri. 
Sarcinile psihosociale ale adolescenţei pot să ofere o soluţie în această privinţă. „Ipoteza 
stresului suplimentar” (Striegel-Moore, 1993) sugerează că mai multe provocări de-a 
lungul vieţii, întâlnite simultan, determină nivelul riscului de a dezvolta o tulburare de 
alimentaţie. Mai multe probleme sunt asociate cu extenuarea şi există câteva dovezi că 
acestea au o legătură cu atitudinile alimentare patologice. De exemplu, fetele care încep 
să aibă întâlniri odată cu instalarea menarhei au mai multe atitudini alimentare patologice ; 
bulimicii anorectici au prezentat mai multe schimbări înainte de apariţia tulburării ; şi 
severitatea stresului din viaţa de zi cu zi este legată de gradul de simptomatologie 
(Levine et al., 1994). 

O a doua ipoteză, nu diferită, spune că maturizarea timpurie contribuie la riscul apariţiei 
tulburărilor de alimentaţie (Striegel-Moore, 1993). Maturizarea înaintea congenerilor 
pare să declanşeze la adolescente o gamă largă de dificultăţi în ceea ce priveşte 
schimbarea, incluzând o nemulţumire mai mare faţă de propriul corp (conducând la dietă). 
Maturizarea timpurie este corelată cu conflictele accentuate cu părinţii, probabil din 
cauză că adolescentul pare mai în vârstă şi solicită mai multă libertate. Este probabil să 
aibă întâlniri premature şi poate fi obligat să se confrunte cu experienţe pentru care nu 
este încă pregătit, inclusiv experienţe sexuale (Striegel-Moore, 1993). Maturizarea 
timpurie poate fi aşadar stresantă pentru adolescenţi, crescând astfel riscul apariţiei 
tulburărilor de alimentaţie. 

O a treia explicaţie posibilă în ceea ce priveşte problemele de alimentaţie implică 
tranziţiile majore ale adolescenţei. Tranziţiile sunt perioade vulnerabile datorate instabilității 

rezultate din reorganizarea şi deconstrucţia personalităţii, din structurile cognitive şi 
sociale (Smolak şi Levine, 1996). Există o serie de tranziţii pe care tinerii trebuie să le 
parcurgă. Trecerea de la şcoala elementară la gimnaziu, etapă mai complexă, cu cereri 
şcolare mai mari şi întreruperi ale unor prietenii, implică în mod clar numeroase 
schimbări din partea copilului (Striegel-Moore, 1993). În acelaşi timp, ei sunt încă la 
pubertate, există un număr crescut de cereri referitoare la rolurile de gen, iar evaluarea şi 
comparaţia socială cresc considerabil. Simultaneitatea acestor cereri poate fi copleşitoare 
(Smolak şi Levine, 1992) pentru cei care nu beneficiază de sprijin din partea familiilor - 
sau care au tulburări de personalitate. De fapt, Levine er al. (1994) au descoperit că 
această combinaţie a simultaneităţii pubertăţii cu începutul întâlnirilor amoroase, plus 
provocările şcolare, plus prețuirea supleţii de către părinţi şi grupurile de congeneri a 
discriminat dieta normală în comparaţie cu alimentaţia patologică în rândul fetelor de 
gimnaziu. Astfel, existenţa şi sincronizarea acestor tranziţii se pot combina cu alte 
probleme deja existente în alte sfere pentru a declanşa apariţia unei tulburări de 
alimentaţie: Reacţia familiei la aceste tranziţii poate constitui de asemenea un factor 
critic. În mod evident, suportul şi flexibilitatea familiei pot facilita aceste tranziţii şi sunt 
esenţiale pentru rezolvarea cu succes a problemelor. adolescenţei. Pe de altă parte, 
interacţiunile problematice de acasă ori „controlul neafectiv” manifestat de cei cu 
tulburări de alimentaţie fac aceste probleme de tranziţie mai stresante şi dificile. 

În adolescenţa prelungită, aceste tranziţii sunt diferite, dar nu mai puţin stresante. 
Imediat după absolvirea liceului, adolescenţii au posibilitatea să formuleze cereri fără 
precedent în ceea ce priveşte autonomia şi responsabilitatea. Conflictul dintre independenţă 
şi vină sau frică şi stresul pe care îl generează rolul superfemeii pot conduce la încercări 
de adaptare prin controlarea propriului corp şi a greutăţii. De exemplu, Smolak şi Levine 
(1993) au descoperit că fetele cu mai multe simptome de tulburări de alimentaţie erau 
mai dependente de familiile lor decât cele cu câteva sau nici un simptom de tulburare de 
alimentaţie şi erau „mai puţin disociate” de familiile lor din punct de vedere emoţional, 
funcţional şi atitudinal comparativ cu alte fete. Cele cu simptome de bulimie, pe de altă 
parte, deşi nedisociate emoţional, „erau mult prea disociate” cognitiv, manifestând o 
atitudine de independenţă mai puternică faţă de părinţii lor. Astfel, credinţele lor, 
valorile şi atitudinile diferă drastic de cele ale părinţilor, generând un conflict mai mare. 

Interacțiunea dintre provocările generate de tranziţie şi factorii individuali şi familiali 
privind predispoziția într-un context de cereri şi aşteptări socioculturale conform cărora 
femeile ar trebui să fie slabe şi atractive conferă un model potenţial prolific pentru 
explicarea incidenţei crescute a tulburărilor de alimentaţie în rândul adolescentelor. Este 
necesar un studiu pentru a determina contribuţia relativă a fiecărui factor. Nu am aflat 
încă ce elemente sau ce combinaţie de elemente şi cât de mulţi factori sunt necesari şi/ 
sau suficienţi pentru a produce o tulburare de alimentaţie la un individ. Aceasta ne poate 
ajuta să identificăm factorii protectori şi vulnerabilităţile ce pot fi monitorizate pentru a 
preveni apariţia tulburărilor de alimentaţie la adolescenţi. 

Heatherton, T.F., Polivy, J. (1992), „Chronic dieting and eating disorders: A spiral model”, în 
J. Crowther, S.E. Hobfall, M.A.P. Stephens, D.L. Tennenbaum (eds.), The Etiology of 
Bulimia : The Individual and Familial Context (pp. 133-155), Hemisphere, Washington, DC. 

Capitolul subliniază relaţia dintre regimurile de slăbire cronice şi tulburările de alimentaţie, 
axându-se pe afirmaţia autorilor că eşecurile dietelor se reflectă într-o scădere accentuată a 
dispoziţiei şi stimei de sine. Dietele abuzive au fost aşadar identificate şi analizate drept un 
factor individual de risc pentru apariţia tulburărilor de alimentaţie clinice. 

Smolak, L., Levine, M.P. (1996), „Adolescent transitions and the development of eating problems”, 
în L. Smolak, M. Levine, R. Striegel-Moore (eds.), The Developmental Psychopathology of 
Eating Disorders : Implications for Research, Prevention, and Treatment (pp. 99, 210-231), 
Erlbaum, Hillsdale, NJ. 

Analiză din punctul de vedere al dezvoltării psihopatologice cu privire la problemele şi tulburările 
de alimentaţie, axându-se asupra predispoziţiilor individuale, factorilor declanşatori şi sarcinilor 
de dezvoltare ce fac din tranziţia spre şi din adolescenţă procese atât de periculoase pentru 
apariţia problemelor de alimentaţie. Autorii afirmă că aceste tranziţii sunt periculoase din 
cauză că presupun deconstrucţia, evaluarea şi reconstrucţia sinelui. Oferă modele de apariţie a 
tulburărilor de alimentaţie şi dietă. 

Striegel-Moore, R.H. (1993), „Etiology of binge eating: A developmental perspective”, în C.G. 
Fairburn, G.T. Wilson (eds.), Binge Eating : Nature, Assessment, and Treatment (pp. 144-172), 
Guilford, New York. 

Capitolul analizează literatura de specialitate referitoare la apariţia alimentaţiei în exces, examinând 
întrebări de genul: de ce tulburările de alimentaţie apar în adolescenţă şi de ce la fete? Sunt 
discutate probleme care ţin de pubertate, încercările de consolidare a identităţii şi influenţele 
socioculturale care contribuie la apariţia tulburărilor de alimentaţie la adolescente. 

Strober, M., Humphrey, L.L. (1987), „Familial contributions to the etiology and course of 
Anorexia Nervosa and Bulimia”, în Journal of Consulting and Clinical Psychology, 55, 
pp. 654-659. 

Articolul prezintă dovezi ale influenţei familiei asupra declanşării anorexiei nervoase şi bulimiei, 
incluzând interacţiunile cu familia, elementele corelate şi modul de transmitere. Descoperirile 
observate şi cele autoraportate arată că familiile celor care prezintă tulburări de alimentaţie 
sunt intruzive, ostile, nu manifestă o atitudine de susţinere şi este probabil să prezinte simptome 
ale tulburării de alimentaţie, psihopatologie depresivă şi obezitate. Autorii afirmă că factorii 
de personalitate determinaţi genetic predispun anumite persoane să fie mai vulnerabile faţă de 
factorii sociali şi familiali negativi. 

Capitolul 26 
Depresia şi sinuciderea în adolescență 


Alesha D. Serogay să Farrah M. Jacquez, 
David A. Cole 


Introducere 


Domeniul psihopatologiei a acceptat cu greu faptul că adolescenţii şi copiii pot suferi de 
depresie. Nu mai departe de anul 1992, lucrările de specialitate nu includeau informaţii 
cu privire la evaluarea depresiei la copii şi adolescenţi (de exemplu, Sattler, 1992), în 
ciuda faptului că ştiam de existenţa ei la această categorie de mai bine de cincizeci de ani 
(Spitz şi Wolf, 1946). Mai mult, adolescenţii depresivi sunt mai supuşi riscului să 
încerce sau chiar să se sinucidă, iar suicidul este a treia cauză a morţii la persoanele 
tinere. Studiile recente privind psihopatologia dezvoltării (Sroufe şi Rutter, 1984) au 
condus la o mai bună înţelegere a depresiei şi suicidului pe durata copilăriei şi a 
adolescenţei. Scopul acestui capitol este divizat în două părţi: 


a) Pentru a oferi o perspectivă asupra teoriei depresiei şi cercetării acesteia, ce evidenţiază 
factorii care prezintă un interes deosebit pe durata adolescenţei. 

b) Pentru a trece în revistă factorii ce au legătură cu comportamentul suicidar şi 
parasuicidar pe durata adolescenţei. 


Depresia 


Privire de ansamblu asupra depresiei la adolescenţi 


Psihiatrii şi psihologii au conceptualizat depresia în cel puţin trei moduri: o stare de 
dispoziţie, un sindrom sau o tulburare (Angold, 1988). Starea depresivă este un sentiment 
peneral de afect negâtiv, incluzând disforie, tristeţe şi iritabilitate. Sindroamele depresive 
presupun seturi de simptome a căror simultaneitate a fost demonstrată în mod empiric. 

Aceste simptome includ disforie, iritabilitate, anhedonie generală, tulburări ale apetitului, 
luarea sau scăderea în greutate, insomnie, agitaţie psihomotorie sau retard, oboseală, 
sentimente de vină sau inutilitate, probleme de concentrare, gânduri sau comportamente 
suicidare. Diagnosticul tulburărilor depresive necesită un număr, O durată şi o severitate 
minime ale acestor simptome, după cum se menţionează în DSM-IV (American Psychiatric 
Organization, 1994) şi ICD-10 (World Health Organization, 1994). 

Tulburările depresive includ tulburările bipolare, tulburările distimice (TD) şi tulburările 
depresive majore (TDM). Toate presupun deteriorarea funcţiilor sociale, cognitive, 
şcolare sau funcţionale (American Psychiatric Organization, 1994). Tulburările bipolare 
implică episoade succesive de manie şi depresie. Tulburările distimice presupun episoade 
cronice ale stărilor depresive. TDM sunt caracterizate de unul sau mai multe episoade de 
depresie diagnosticabilă. Atunci când depresia are loc în adolescenţă, anumite simptome 
ale acesteia sunt comune, incluzând izolarea socială, problemele şcolare, plânsul, evitarea 
contactului vizual, nemulțumirile legate de aspectul fizic şi apetitul scăzut. Iritabilitatea 
şi agresivitatea pot fi şi ele considerate elemente ale diagnosticului (Pfeffer, 1996). În 
prezent, aceleaşi criterii de diagnosticare sunt aplicate adolescenților, precum şi adulţilor 
(American Psychiatric Organization, 1994; de exemplu, Lobovitz şi Handel, 1985). 
Câţiva specialişti au sugerat că diferenţele de dezvoltare în etiologia, evaluarea şi 
tratamentul depresiei la copil şi adolescent ar trebui examinate cu mai multă atenţie 
(Cicchetti şi Toth, 1998). 

Cercetările recente au demonstrat că depresiile majore sunt mai frecvente la adolescenţi. 
Rata frecvenţei depresiei pe durata adolescenţei este cuprinsă între 4 şi 8,3% (Birmaher 
et al., 1996), iar frecvenţa pe durata vieţii a TDM până la adolescenţă este cuprinsă între 
15 şi 20% (Harrington, Rutter şi Fombonne, 1996). Din păcate, copiii (ca şi adulţii) ce 
suferă de depresie clinică nu beneficiază, de cele mai multe ori, de tratament. Între 70 şi 
80% dintre adolescenţii depresivi nu primesc tratament pe aci et al., 1991; Rhode, 
Lewinsohn şi Seeley, 1991). 

Depresia în copilărie şi adolescenţă nu este să scurtă durată. Studiile longitudinale 
efectuate pe copii şi adolescenţi au dezvăluit că simptomele depresive sunt stabile 
(Cohen er al., 1995; Cole et al., 1997). Cel mai bun indicator al depresiei târzii este 
existenţa unui episod depresiv anterior. De exemplu, 76% dintre copiii care au suferit 
mai întâi TD au prezentat mai târziu TDM, iar 69% dintre aceşti copii au suferit de o 
depresie dublă (manifestarea simultană a TD şi TDM) (Kovacs er al., 1994). Durata 
medie a TDM la copii şi adolescenţi este cuprinsă între 7 şi 9 luni, deşi 10% dintre 
episoade durează mai mult de doi ani (Birmaher et al., 1996). 

Depresia este o tulburare puternic debilitantă, fiind însoţită de o paletă largă de 
probleme. Dificultăţile de concentrare şi deficitele emoţionale conduc, de cele mai multe 
ori, la probleme şcolare serioase (Kovacs et al., 1984). Izolarea socială deteriorează 
relaţiile interpersonale (Kovacs er al., 1984). Într-adevăr, tinerii ce se izolează din punct 
de vedere social în clasa a IV-a tind să devină şi mai izolaţi în gimnaziu şi liceu 
(Moskowitz, Schwartzman şi Ledingham, 1985). Cel puţin un studiu sugerează că depresia 
la tineri poate constitui o tulburare mult mai gravă decât în cazul adulţilor (Radloff, 
1991). Studiile efectuate pe adolescenţi au arătat că depresia prefigurează sinuciderea şi 
consumul de substanţe (Levy şi Deykin, 1989) şi a fost asociată cu comportamentul 
agresiv şi delincvent mai ales la băieţi (Harrington, Rutier şi Fombonne, 1996; Young 
et al., 1995). Depresia are aceeaşi comorbiditate cu anxietatea (Cole, Truglio şi Peeke, 

1997) ; copiii ce au prezentat nivele ridicate de anxietate tind să sufere de o depresie mai 
gravă în adolescenţă (Cohen er al., 1995). 


„O perspectivă de dezvoltare asupra depresiei în adolescenţă 


Pentru a înţelege apariţia depresiei în adolescenţă, este necesară adoptarea unei perspective 
de dezvoltare (Cicchetti şi Toth, 1998). Psihopatologii caută să înţeleagă emergenţa 
patologiei într-un context mai variat de dezvoltare. Această perspectivă solicită simultaneitatea 
considerării a diverse perspective disciplinare: evidenţiază adaptarea individuală pe 
durata dezvoltării umane, descrie o integrare a sistemelor variate de dezvoltare de-a 
lungul ciclului de viaţă şi propune mai multe căi prin intermediul cărora poate apărea 
patologia (Cicchetti, 1993). În continuare vă oferim o scurtă prezentare a modelului lui 
Cicchetti şi Toth. 


Copiii şi adolescenţii se confruntă cu diverse provocări ale vieţii sau sarcini de 


- dezvoltare (Cicchetti şi Schneider-Rosen, 1986; Sroufe, 1979; Sroufe şi Rutter, 1984). 


Rezolvarea cu succes de către copil a acestor sarcini influenţează viitoarea organizare a 
resurselor psihologice şi biologice. Negocierea cu succes a fiecărei sarcini are ca rezultat 
un sistem psihologic mai sănătos şi mai bine pregătit pentru a face faţă cererilor 


următoarei provocări de dezvoltare. În contrast, rezolvarea inadecvată a acestora facilitează 


integrarea strategiilor maladaptive ce recompensează individul mai puţin capabil de a 
rezolva următoarele probleme ale dezvoltării. Astfel, competențele dobândite din timp le 
intensifică pe cele viitoare; dimpotrivă, incompetenţa dobândită din timp conduce la 
incompetenţe viitoare (Cicchetti şi Toth, 1998). Depresia poate fi interpretată ca un 
răspuns eşuat la aceste provocări de dezvoltare. | 

Cele două principii fundamentale ale psihopatologiei dezvoltării sunt echifinalitatea 


şi multifinalitatea (Cicchetti şi Rogosch, 1996). Conceptul de echifinalitate presupune că 


un anumit răspuns poate deriva dintr-o multitudine de căi de dezvoltare. Cu alte cuvinte, 
depresia poate avea cauze diferite la diferiţi oameni. În contrast, conceptul de multifinalitate 
presupune că o singură sursă etiologică poate produce o diversitate de rezultate diferite . 
calitativ, Adică, o secvenţă de evenimente ce se încheie, la o persoană, cu depresie poate 
conduce la anxietate sau tulburări de comportament sau la-nici o patologie la o altă 
persoană. Problema constă în faptul că, cercetând o singură cale pentru un rezultat 
specific, aceasta este improbabil să fie valabilă în toate situaţiile. 

Trebuie să luăm în calcul relaţiile dinamice şi tranzacţionale ce există între toate 
sistemele variabilelor, biologice, psihologice şi sociale, în timp (Sameroff şi Chandler, 
195). Conform modelului tranzacţiona! (Cicchetti şi Toth, 1998), procesele proxime şi 
periferice acţionează asupra copilului. Un astfel de proces este dezvoltarea ontogenetică : 
emergenţa factorilor intrapersonali ce afectează dezvoltarea (de exemplu, ataşamentul, 
sistemul sinelui, reglarea fiziologică). Un al doilea este microsistemul sau cel mai 
apropiat mediu interpersonal (de exemplu, familia, grupurile de congeneri) în care 
trăieşte copilul. Al treilea este exosisremul, acele aspecte ale comunităţii ce au un impact 
puternic sau indirect asupra copilului (de exemplu, locul de muncă al tatălui, conducerea 
şcolii). Al patrulea proces este mnacrosistemul, ce atrage după sine concepțiile şi valorile 
culturii înconjurătoare (Bronfenbrenner, 1979). 

Deşi o înţelegere completă a apariţiei depresiei la adolescenţi ar trebui să includă 
patru nivele ale modelului ecologic-tranzacţional, majoritatea cercetărilor s-au concentrat 
pe dezvoltarea ontogenetică şi rolul microsistemului. Analiza noastră asupra literaturii 
de specialitate este, în mod similar, restrânsă. 


Factorii genetici şi biologici 


Factorii genetici şi biologici ce.contribuie la apariţia depresiei sunt numeroşi şi riguros 
analizaţi (Depue şi Iacono, 1989; Hakim-Larson şi Essau, 1999; Johnson er al., 2000). 
Aproape toţi aceşti factori aparţin în mod egal depresiei la adulţi şi adolescenţi şi nu vor 
fi analizaţi aici. O excepţie majoră este relaţia dintre gen şi depresie. 

Femeile adulte sunt de două ori mai predispuse la: manifestarea depresiei decât 
bărbaţii adulţi (Nolen-Hoeksema, 1990; Weissman şi Klerman, 1977 ; Weissman et al., 
1984). În contrast, băieţii şi fetele aflaţi la pubertate prezintă şanse egale de a se confrunta 
cu simptomele depresive şi de a fi diagnosticaţi cu depresie (Nolen-Hoeksema şi Girgus, 
1994). Uneori, în adolescenţă, fetele sunt mai depresive decât băieţii. Deşi băieţii 
prezintă rareori sentimente de depresie, iar bărbaţii caută rareori tratament pentru 
problemele personale, analiza lucrărilor de specialitate dezvăluie că această diferenţă de 
„gen în cazul depresiei nu este un artefact al contradicţiei raportării (Brems, 1995; 

'Nolen-Hoeksema, 1990). 

Câţiva specialişti au încercat să determine când apare această diferenţă de gen şi de 
ce. În propriul nostru laborator, am descoperit o diferenţă majoră atât în autoraportări, 
cât şi în raportările altora referitoare la' declanşarea simptomelor depresive în clasa a 
VII-a şi la continuarea de-a lungul adolescenţei (Cole er al., 1999). Alţii au constatat că 
diferenţele de gen privind simptomele depresive nu apar înainte de începerea liceului 
(Hankin et al., 1998; Petersen, Sarigiani şi Kennedy, 1991). De fapt, Hankin şi 
colaboratorii'săi (1998) au relevat că incidenţa şi frecvenţa pe durata vieţii a depresiei în 
cazul băieţilor şi al fetelor erau practic identice în adolescenţă, înainte de 15 ani, după 
care cotele în cazul fetelor s-au dublat. Probabilitatea apariţiei depresiei la băieţi şi fete 
continuă să se extindă până la vârsta de 21 de ani, susţinând celelalte păreri conform 
cărora adolescenţii sunt deseori mai depresivi decât adulţii peste 26 de ani (Radloff, 
1991). 

Mai multe studii au încercat să explice de ce această diferenţă de gen este atât de 
evidentă la începutul până la mijlocul.adolescenţei. O ipoteză ar fi aceea că schimbările 
hormonale declanşează apariţia depresiei la adolescente şi reprezintă o cauză importantă 
pentru această diferenţă, ce continuă la maturitate. Deşi specialiştii au raportat efecte 
hormonale semnificative din punct de vedere statistic, aceste efecte par să explice o 
foarte mică proporţie a variaţiei simptomelor depresive (Brems, 1995 ; Nolen-Hoeksema, 
1990; Nolen-Hoeksema şi Girgus, 1994). 

O altă explicaţie constă în ipoteza recurenţei (Hankin et al., 1998). Conform acestei 
ipoteze, un număr mare de femei şi bărbaţi se confruntă cu episoade de depresie, însă 
femeile cu antecedente depresive prezintă un grad mai mare de a suferi o repetare a 
depresiei decât bărbaţii care anterior au suferit de depresie. Deşi ipoteza a fost sprijinită 
de cercetările efectuate în rândul populaţiei adulte (Amenson şi Lewinsohn, 1981; 

Lewinsohn, Zeiss şi Duncan, 1989), nu acelaşi lucru s-a întâmplat şi în cazul studiilor 
efectuate pe adolescenţi (Hankin er al., 1998). În adolescenţă, posibilitatea recidivării 
(după un episod iniţial de depresie) este aceeaşi la fete şi băieţi. 

O altă posibilă explicaţie variază în jurul interacțiunii dintre factorii biologici şi cei 
sociali. Petersen, Sarigiani şi Kennedy (1991) au constatat că, atât pentru fete, cât şi 
pentru băieţi, simultaneitatea schimbărilor pubertare şi şcolare (adică tranziţia de la 
şcoala primară la cea gimnazială) în preadolescenţă a anticipat afectul depresiv la 
sfârşitul adolescenţei. Adolescenţii la care pubertatea a debutat în primele şase luni de la 
intrarea la gimnaziu erau mai predispuşi să înregistreze simptome depresive. Însă, în 
cazul fetelor, probabilitatea de a se confrunta cu ambele schimbări în primele şase luni 
era de patru ori mai mare. Pentru băieţi, debutul pubertăţii apărea la mult timp după 
intrarea la gimnaziu. Astfel, sincronizarea schimbărilor înregistrate la începutul adolescenţei 
poate prezenta importanţă pentru diferenţele de gen legate de depresia în adolescenţă. 

În plus, atunci când băieţii se confruntau cu evenimente familiale negative, prezentau 
o probabilitate mai mare de a înregistra o scădere a afectelor negative, sugerând că 
evenimentele stresante pot avea un efect de întărire asupra băieţilor, dar nu şi asupra 
fetelor (Rutter, 1981). De fapt, băieţii se pot simţi mult mai siguri pe capacitatea lor de 
a face faţă evenimentelor stresante şi epuizării emoţionale ce rezultă de cele mai multe 


ori din acestea (Nolen-Hoeksema, 1987). 


Satisfacţia unei persoane faţă de imaginea propriului corp este de asemenea relaţionată 


„cu depresia la adolescenţi (Grant er al., 1999; Kostanski şi Gullone, 1998). Depresia 


"este influenţată în mod semnificativ de imaginea percepută a corpului atât în cazul. 


băieţilor, cât şi al fetelor, dar această relaţie este mai puternică la adolescente. Kostanski 
şi Gullone (1998) au descoperit că fetele erau de două ori mai predispuse să fie 
nemulțumite de propriul corp decât băieţii. În general, ei prezintă un nivel mai ridicat de 
stimă de sine decât fetele. Aceste constatări pot ajuta în demersurile de explicare a 


„apariţiei frecvente a tulburărilor alimentare şi depresiei la adolescente şi tinere (Kaye, 


Weltzin şi Hsu, 1993). 


Factorii cognitivi 


Modelele cognitive ale depresiei la adulţi s-au bucurat de o oarecare susţinere din partea 
cercetărilor efectuate în rândul adolescenților. Pe primul loc se situează modelul cognitiv 
al lui Beck şi modelul deznădăjduirii al lui Abramson. Ambele sunt modele ale predispoziţiei 
către stres ce afirmă că un model al gândirii fie interacționează cu, fie este declanşat de 
anumite tipuri de evenimente negative. Beck (1967, 1976) a sugerat că depresia este 
influenţată de „tipare negative (probabil învăţate in copilărie şi asociate cu diferite 
experienţe de pierdere), ce generează puncte de vedere pesimiste asupra sinelui, viitorului 
şi tumii. Modelul lui Abramson afirmă că propriul stil explicativ (adică atribuirea 
evenimentelor negative caracteristicilor stabile şi personale versus împrejurările tranzitorii 
şi extrinseci) fie potenţează, fie inhibă efectele depresive ale evenimentelor negative. 
Cercetările oferă un suport preliminar pentru astfel de modele. Adolescenţii depresivi 
tind să dramatizeze situaţiile şi să aibă o toleranţă scăzută la frustrare şi aşteptări 
nerealiste de la ei inşişi şi faţă de ceilalţi (Marcotte, 1996). În plus, ei tind să-şi atribuie 

aspecte negative şi să-şi evalueze propriile performanţe ca dovezi ale inadecvării personale 
şi incapacității sociale (Carlson şi Kashani, 1988; Rutter, 1986). Drept urmare, sunt 
deseori critici cu ei înşişi şi anticipează că vor eşua în special în realizările proprii şi în 
contextele interpersonale. Adolescenţii clinic depresivi tind de asemenea să gândească în 
alb şi negru, să creadă că au un control slab asupra evenimentelor vieţii şi să fie pesimişti 
în legătură cu viitorul (Hammond şi Romney, 1995). Fetele depresive par să mediteze în 
mod excesiv asupra problemelor lor (Compas, Malcarne şi Fondacaro, 1988; Girgus, 
Nolen-Hoeksema şi Selizman, 1989). Această meditaţie excesivă poate contribui la 
predispoziția cognitivă pentru depresie, întrucât s-a demonstrat că preadolescentele 
adoptă un stil meditativ şi concentrat pe sine pentru a răspunde problemelor (Broderick, 
1998). 

Ultimul număr al Cognitive Therapy and Research a acordat o atenţie deosebită 
studiilor asupra antecedentelor de dezvoltare a vulnerabilităţii cognitive în depresie. 
Câteva articole s-au concentrat asupra adolescenţei. Rudolf, Kurlakowsky şi Conley (în 
curs de apariţie) au relevat că evenimentele stresante şi destrămarea familiei au anticipat 
creşteri ale sentimentelor de neajutorare şi scăderi ale capacităţii de control. Garber şi 
Flynn (în curs de apariţie) au observat că nivelele scăzute ale acceptării maternale au fost 
asociate cu o valoare de sine scăzută la adolescenţi. Evenimentele negative, nivelele 
ridicate ale controlului maternal şi modelul atribuţiilor mamei legate de evenimentele ce 
privesc copilul au anticipat aspectele stilului de atribuire la adolescenţi. Într-un studiu 
retrospectiv asupra adolescenţei prelungite, Gibb et al. (în curs de apariţie) au remarcat 
că persoanele ce au prezentat simptome de depresie din cauza unor erori cognitive şi 
deznădejde aveau într-o măsură mai mare decât cele ce nu erau expuse riscului o 
copilărie marcată de abuz emoţional (dar nu fizic sau sexual). Într-un studiu similar, 
Alloy et al. (în curs de apariţie) au constatat că factorii cognitivi de risc în adolescenţa 
prelungită au fost legaţi de însuşirile parentale şi feedbackul la evenimentele negative, 
precum şi de nivelele scăzute ale acceptării şi căldurii paternale. 


Influențele sociale 


Adolescenţii depresivi par să provină din familii destrămate. Studiile efectuate asupra 
pacienţilor trataţi în ambulatoriu şi asupra tinerilor, în general, sugerează că membrii 
familiilor cu adolescenţi depresivi percep comportamentul familiilor lor ca fiind mai 
puţin coeziv, sigur, comunicativ, călduros şi mai tensionat, antagonic şi critic, comparativ 
cu membrii familiilor fără adolescenţi depria;+i (Garrison et al., 1997; Lewinsohn et 
al., 1994; Nilzon şi Palmerus, 1997; Reinhcrz er al., 1993; vezi Kaslow, Deering şi 
Racusin, 1994). Astfel de probleme familiale pot fi mai importante pentru adolescenţii 
ce prezintă o depresie îndelungată sau distimie (Olsson er al., 1999). Taţii au şanse mai 
scăzute de a percepe astfel de situaţii. În timp ce mamele şi adolescentele tind să 
caracterizeze mediul familial drept unul foarte conflictual, taţii adolescentelor depresive 
nu par să prezinte diferenţe faţă de cei din grupul de control (Shiner şi Marmorstein, 
1998). În orice caz, aceste descoperiri ar putea fi în legătură cu faptul că adolescenţii 
depresivi provin de cele mai multe ori din familii divorţate sau lipsite de prezenţa unui 

tată, astfel încât taţii pot fi mai puţin conştienţi de anumite dinamici ale familiei (Aseltine, 
1996; Petersen, White şi Stemmler, 1991 ; Shiner şi Marmorstein, 1998). 

Reinherz et al. (1993) a identificat mai mulţi factori care par să supună adolescenţii 
riscului de a manifesta o stare de depresie. Un prim factor a fost stadiul de dezvoltare a 
vieţii familiei. Variabilele perinatale, cum ar fi faptul că o persoană este al treilea născut 


- (sau ultimul), având o mamă în vârstă de 30 de ani sau mai mult, un tată de 35 de ani | 


sau mai mult şi trei sau mai mulţi fraţi mai mari, au fost asociate cu depresia în 
adolescenţă. Aceşti patru factori de risc au fost puternic intercorelaţi (de la 0,56 la 0,85) 
şi reprezintă mai mult o structură familială decât patru factori individuali de risc. În al 
doilea rând, debutul problemelor de sănătate la vârste cuprinse între 10 şi 15 ani a 
reprezentat un ântecedent semnificativ al depresiei târzii în cazul fetelor, dar nu şi al 
băieţilor. În al treilea rând, fetele depresive au prezentat o probabilitate de 7 ori mai 
mare decât cele non-depresive de a se fi confruntat cu moartea unui părinte înainte de a 
împlini 15 ani. Şi, în al patrulea rând, sarcina prematură şi avortul - indicatori ai 
depresiei la adolescente (deşi efectele postnatale nu puteau fi controlate). 

Până nu demult, majoritatea cercetărilor au fost corelaţionale şi transversale. Drept 
urmare, concluziile privind dezvoltarea şi cele cauzale au fost oarecum insuficiente. Mai: 
multe studii recente în această direcţie s-au concentrat asupra contribuţiilor individuale 
pe care adolescenţii, mamele şi taţii le aduc vizavi de apariţia şi menţinerea depresiei în 
adolescenţă. Studiile complexe sugerează că adolescenţii depresivi şi mamele lor descriu 


interacţiunile familiale ca fiind mai conflictuale decât cei din grupul de control non-depresivi 


(Sheeber et al., 1997, 1998 ; Sheeber şi Sorensen, 1998). Observarea directă pe parcursul 
unei sarcini de laborator a dezvăluit că nici adolescenţii clinic depresivi, nici mamele lor 
nu au manifestat un comportament mai agresiv decât al celor din grupul de control 
non-depresivi (Sheeber şi Sorensen, 1998). Se pune întrebarea dacă nu cumva conflictele 
familiale reale sau percepute sunt legate de depresia la adolescenţi. 

Într-un eşantion reprezentativ, conflictele percepute de membrii familiei erau în mod 
semnificativ legate de observările directe (Sheeber er al., 1997). Mai mult, nivelurile 
scăzute ale sprijinului familial şi nivelurile ridicate ale conflictului familial erau asociate 
cu simptomele depresive la adolescenţi atât în analizele transversale, cât şi în cele 
longitudinale. Pe de altă parte, reciproca nu era valabilă. Depresia juvenilă nu anticipa 
deteriorarea relaţiilor familiale. Deşi calitatea acestor relaţii pare să influenţeze manifestarea 
depresiei în adolescenţă, severitatea depresiei juvenile nu pare să afecteze calitatea 
relaţiilor familiale (Sheeber et al., 1997, 1998). | 

Studiile mai evidenţiază că părinţii pot să accentueze simptomele depresive ale 
adolescenților. Ca răspuns la comportamentul depresiv, sunt şanse mari ca mamele şi 
taţii să prezinte o atitudine mai înţelegătoare şi deschisă faţă de rezolvarea problemelor, prin 
comparaţie cu părinţii adolescenților non-depresivi. Astfel de acţiuni sunt concordante 
cu modelul întăririi pozitive (Sheeber er al., 1997, 1998). S-a descoperit că atât mamele, 
cât şi taţii îşi suprimă comportamentul de evitare ca răspuns la simptomele depresive ale 
adolescenților (Dadds er al., 1992; Sheeber er al.,. 1998). O astfel de inhibiţie comporta- 
mentală este compatibilă cu modelul întăririi negative. Depresia juvenilă poate, cel puţin 
temporar, să suprime agresivitatea familială şi conflictul. 

Divorțul pare să influenţeze depresia juvenilă atât direct, cât şi indirect (Petersen er 
“al., 199l1b; Sarigiani, 1990). Preadolescentele cu un istoric în ceea ce priveşte problemele 
emoţionale sunt în mod deosebit mai vulnerabile la evenimentele legate de divorţ. 

Studiile recente sugerează că divorţul generează un număr mare de stresori secundari 
pentru adolescenţi. Dificultăţile economice ar putea fi mai puternic legate de depresia 
juvenilă în familiile cu părinţi divorţaţi (Aseltine, 1996). Câţiva dintre aceşti factori 
stresanţi nu există neapărat înainte de divorţ (Aseltine, 1996). Cu alte cuvinte, divorţul 
pare să precipite apariţia unor probleme noi ce sunt asociate cu depresia la adolescenţi. 

Câteva studii au examinat interdependenţa dintre dezvoltarea ontogenetică şi rolul 
microsistemului. Interacțiunea dintre percepțiile depresive tipice şi caracteristicile familiilor 
cu probleme au atras in mod deosebit atenţia. Natura acestei interdependenţe variază 
odată cu nivelul de dezvoltare al tinerilor. În copilăria mijlocie, depresia este mai 
puternic asociată cu conflictul în familie şi lipsa sprijinului, independent de prezenţa 
percepţiilor depresive tipice, cum ar fi exagerarea situaţiei până la proporţiile unei catastrofe 
sau suprageneralizarea (Leitenberg, Yost şi Carroll-Wilson, 1986; Ostrander, Weinfurt şi 
Nay, 1998). În preadolescenţă, atât erorile cognitive negative, cât şi o familie ce nu oferă 
sprijin contribuie în mod suplimentar la apariţia depresiei. Adolescenţii ce tind să comită 
erori cognitive negative şi provin din familii destrămate prezintă un risc mai mare de 
depresie decât cei ce au numai una dintre probleme. Mai târziu în adolescenţă apare v 
relaţie multiplicativă ce reflectă o predispoziţie cognitivă a stresului în ceea ce priveşte 
modelul de depresie (Abramson, Metalsky şi Alloy, 1989; Beck, 1987). Pentru adolescenţi, 
lipsa sprijinului familial pare să anticipeze nivele mai ridicate ale depresiei doar in cazul 
celor ce prezintă rate ridicate ale autopercepţiei negative (Ostrander, Weinfuri şi Nay, 
1998). Prezenţa unui aspect negativ potenţează efectul depresiv al celorlalte. 


“Sinuciderea 


Privire de ansamblu asupra sinuciderii în adolescenţă 


National Center for Health Statistics (NCHS) a relevat că sinuciderea este a treia cauză. 
de deces în cazul adolescenților (cu vârste cuprinse între 15 şi 24 de ani). Aproximativ 
11,4 la suta de mii de decese în rândul adolescenților sunt atribuite sinuciderii (NCHS, 
2000). Această rată este de două ori mai mare decât cea din anii '70 (Bureau of the 
Census, 1994). Statisticile devin şi mai tragice dacă se adaugă faptul că, la fiecare 
adolescent care se sinucide, se înregistrează între 100 şi 350 de tentative de suicid 
(Berman şi Jobes, 1991; Garfinkel, 1989; Jacobziner, 1965). Majoritatea tentativelor 
(în jur de 7 la fiecare 8 adolescenţi) nu sunt atât de grave încât să necesite îngrijiri 
medicale şi este posibil să nu fie raportate (Smith şi Crawford, 1986). Drept urmare, 
orice rată este doar o estimare. Astfel de estimări variază între 50.000 şi 100.000 în SUA 
(Allen, 1987). 

Statisticile se schimbă fundamental când sunt împărţite pe sexe. Deşi tentativele de 
sinucidere sunt mai des întâlnite în rândul fetelor, actul suicidar este mai comun băieţilor 
(Adcock, Nagy şi Simpson, 1991; Andrews şi Lewinsohn, 1992; Bingham er al., 
1994). În 1997, 627 de fete s-au sinucis, în comparaţie cu 3.559 de băieţi (NCHS, 
2000). Cu alte cuvinte, probabilitatea ca băieţii să moară în urma sinuciderii era de 5,7 
ori mai mare decât în cazul fetelor. Pe de altă parte, fetele au încercat să se sinucidă mult 

mai des decât băieţii. Într-un eşantion constituit din liceeni, Cole (1989a) a descoperit că 
19% dintre fete şi 7% dintre băieţi au înregistrat una sau mai multe tentative de suicid. 
Diferenţa de gen în ceea ce priveşte mortalitatea survenită în urma tentativei se datorează 


aproape sigur tendinței băieţilor de a utiliza metode mai violente şi letale (MciIntosh, 
1992). 


Tabelul 26.1. Statisticile legate de sinucidere în rândul americanilor cu vârste . 
„cuprinse între 15 şi 24 de ani, 1997 


_Grup % la 100.000. 
Albi (ambele sexe). 3.456 i iert ia uda aaa 


Bărbaţi 2.941 19,5 j 
Negri (ambele sexe) 513 
Bărbaţi 447 
66 
445 
398 
57 


Femei 
Sursa : National Center for Health Statistics (2000). 


Hispanici (ambele sexe) - 
Bărbaţi 
Femei 


Ratele sinuciderii variază de asemenea în funcţie de etnie (Bingham er al., 1994; 
Roberts, 2000). Ratele sinuciderii pentru adolescenţii albi, negri şi hispanici (între 15 şi 
24 de ani) sunt prezentate în tabelul 26.1. Adolescenţii albi prezintă o probabilitate mai 
mare de a se sinucide decât tinerii negri sau hispanici. În rândul adolescenților albi, 
suicidul este a doua cauză de deces; în rândul tinerilor negri şi hispanici, sinuciderea 
constituie a treia cauză de deces (NCHS, 2000). Deşi rata sinuciderii a crescut pentru 
toţi adolescenţii minoritari din SUA începând cu anii '70, rata sinuciderii în cazul 
adolescenților negri a crescut cel mai puternic (Berman şi Jobes, 1991). Alte surse 
sugerează că adolescenţii amerindieni şi populaţia originară din Alaska au o rată relativ 
ridicată a sinuciderii (Grossman, Milligan şi Deyo, 1991), Rata sinuciderii în rândul 
amerindienilor cu vârste cuprinse între 15 şi 24 de ani este de două ori mai mare decât 
cea a altor americani. La majoritatea grupurilor etnice din SUA, incidenţa sinuciderii 
este mai ridicată la persoanele în vârstă ; în orice caz, printre amerindieni, rata sinuciderii 
atinge punctul maxim între 20 şi 24 de ani. Totuşi, constatăm că există numeroase 
diferenţe între etnii (Group for the Advancement of Psychiatry, 1996). 

"De-a lungul adolescenţei, incidenţa sinuciderii creşte odată cu vârsta (Bingham er al., 
1994; Brent er al., 1999). Numeroase fenomene ar putea contribui la această situaţie. 
În primul rând, adolescenţii au abilităţi cognitive mai sofisticate. Aceste abilităţi nu 
numai că le permit să planifice o tentativă de sinucidere mai eficientă, dar ar putea 
influenţa măsura în care adolescentul intenţionează cu adevărat să moară (Shaffer er al., 
1996). În al doilea rând, adolescenţii prezintă o probabilitate mai ridicată de a dezvolta 


o psihopatologie (Brent er al., 1999; Groholt er al., 1998), care este un factor de risc 


major al sinuciderii (Shaffer 'er al.,.1996; Rich, Young şi Fowler, 1986). Brent şi 

colaboratorii săi au sugerat că „relaţiile dintre psihopatologie şi suicid pot fi mediate prin 
intermediul dezvoltării cognitive, o maturitate cognitivă ridicată făcând mai sigură 
săvârşirea suicidului” (Brent er al., 1999, p. 1502). 

Adolescenţii homosexuali şi lesbienele sunt de asemenea un grup supus riscului 
(Nelson, 1994). Conform Secretary Task Force on Youth Suicide, până la 30% dintre 
sinuciderile juvenile sunt comise de adolescenţii homosexuali (Gibson, 1989). Aceşti 
adolescenţi prezintă o rată a tentativelor de sinucidere de două până la şase ori mai mare 
decât heterosexualii (Harry, 1989). The Group for the Advancement of Psychiatry's 
Committee on Adolescence (1996) sugerează că incidenţa comportamentului suicidar 
este mai mare în urma descoperirii unei noi orientări sexuale. Homosexualii par să fie 
expuşi unui risc mai mare, dar această statistică ar putea fi influenţată de faptul că tinerii 
tind să se identifice drept homosexuali (în jurul vârstei de 15 ani), spre deosebire de fete 
(20-23 de ani) (Dempsey, 1984). 

Ratele sinuciderii în rândul adolescenților sunt probabil subestimate. O problemă este 
dificultatea în a face distincţia între sinucidere şi alte cauze ale morţii. Fără a avea şi 
perspectiva victimei,: nu putem fi siguri că o supradoză de droguri, un accident de 
maşină sau orice alt accident fatal nu au fost, de fapt, o încercare a adolescentului de a 
se sinucide. Accidentele au reprezentat principala cauză a decesului la tinerii cu vârste 
cuprinse între 15 şi 24 de ani în 1997 (NCHS, 2000) ; este imposibil de determinat câte 
dintre aceste „accidente” ar fi putut fi sinucideri. O altă problemă este evitarea de a 
cataloga moartea unei persoane tinere drept sinucidere. Chiar şi atunci când prietenii sau 
membrii familiei sunt conştienţi de intenţiile victimei, ei nu pot numi moartea ei o 
sinucidere, din cauza sentimentului de vinovăţie, ruşine sau a motivelor spirituale (Group 
for the Advancement of Psychiatry, 1996). Pentru a cruța membrii familiei de a se 
confrunta cu stigmatul sinuciderii unui adolescent, anumiţi medici pot declara că moartea 
a fost accidentală. Într-un sondaj al medicilor legişti Jobes şi Berman (1984) s-a 
descoperit că 58% dintre medici au estimat că rata reală a sinuciderii este probabil de 
două ori mai mare decât cea raportată. 

Interesul pentru sinuciderile înregistrate în rândul adolescenților este mare, şi aşa şi 
trebuie să fie. Nu în ultimul rând, rata sinuciderii la adolescenţi ar trebui studiată dintr-o 
perspectivă diferită (Bingham er al.,1994). Sinuciderea este a treia cauză de deces în 
rândul adolescenților. Începând din anii '70, doar în 1994 a devenit a doua cauză de 
deces. Deşi 13% dintre decesele înregistrate în rândul adolescenților se datorează 
sinuciderii, 42% survin în urma unui accident (de cele mai multe ori de maşină) şi 19% 
din cauza asasinării (Hoyert, Kochanek şi Murphy, 1999). Evident, sinuciderea este doar 
una dintre cauzele de deces ale adolescenților ce pot fi prevenite. 


Metodele de sinucidere 


Metodele prin care adolescenţii atentează asupra vieţii lor variază în funcţie de gradul de 
letalitate. Armele de foc sunt metoda cea mai letală, fiind cauza a aproximativ 63% 
dintre sinuciderile comise de adolescenţii din SUA în 1996 (vezi tabelul 26.2). Ele sunt 
urmate de asfixiere/spânzurare şi otrăvire. Supradoza de droguri este una dintre metodele 
cel mai puţin letale (Mclntosh, 1992), însumând sub 5% din totalul sinuciderilor comise 

de adolescenţii din SUA în 1996. Într-adevăr, supradoza de droguri este cea mai întâlnită 
metodă folosită de adolescenţii care atentează la viaţa lor, dar nu se sinucid (Nakamura, 
MceLeod şi McDermott, 1994; Spirito et al., 1989). Utilizarea armelor ascuţite (0 | 
metodă relativ neletală de sinucidere) este de asemenea mult mai des întâlnită la tineri 
(Melntosh, 1992). | Apa | 
Există diferenţe clare de gen în ceea ce priveşte alegerea metodei. Supradoza este cea 
mai folosită de adolescente. Armele de foc sunt mai comune băieţilor. Deşi 65% dintre 


"victimele de sex masculin ale sinuciderilor au utilizat arme de foc, în 1996, doar 47% 


dintre femei au folosit aceeaşi metodă (Mcintosh, 1992). În ultimii ani, tinerele au | 
început totuşi să recurgă mai des la armele de foc (Mclntosh, 1992). Adolescentele 
încearcă să se sinucidă mai des decât adolescenţii, dar rata de succes a băieţilor este mai 
mare decât a fetelor. 


Tabelul 26.2. Metodele de sinucidere în cazul americanilor cu vârste cuprinse 


Total 


Notă: S şi L = substanţe solide şi lichide; SSS = spânzurare, strangulare şi sufocare. Toate. 
procentele sunt realizate pe grupuri. pb 
Sursa: Adaptare după Meintosh (2000), cu permisiunea autorului. 


Acest paradox aparent se poate datora faptului că metoda cel mai des utilizată de 
băieţi (arme de foc) este de aproape 8 ori mai probabil să cauzeze moartea decât metoda 
cel mai des utilizată de fete (supradoza). Mai mult, cu cât prima tentativă este mai letală, 
cu atât este mai probabilă sinuciderea în viitor (Mclntosh, 1992). 


Factorii de risc 


O gamă largă de factori pare să supună adolescenţii riscului de sinucidere. Astfel de 
factori pot fi (arbitrar) împărţiţi în trei categorii principale : psihologici, comportamentali 
şi familiali. Majoritatea factorilor de risc psihologici sunt legaţi de prevalența bolilor 
psihiatrice de care suferă sinucigaşii. Principala descoperire comportamentală constă în 
dovezile copleşitoare conform cărora tentativa de suicid este cel mai bun indicator al unei 

eventuale sinucideri reuşite. În fine, factorii familiali au inclus psihopatologia, pierderea 
sau separarea de un părinte, relaţiile familiale proaste şi experienţele abuzive. 


Factorii psihologici 


Bolile psihiatrice sunt corelate cu comportamentul suicidar. Câteva studii au relevat că 
peste 90% dintre sinucideri sunt comise de adolescenţi ce ar putea fi diagnosticaţi cu o 
tulburare psihiatrică (Rich, Young şi Fowler, 1986; Shaffer, Fould şi Fisher, 1996). 
Comportamentul suicidar este de cele mai multe ori asociat cu tulburările afective, 
consumul excesiv de substanţe şi tulburările de comportament (Berman şi Jobes, 1991). 
Adolescenţii care prezintă dovada manifestării a două dintre aceste tulburări sunt expuşi 
unui risc mai mare. Cercetările avansate sugerează că comportamentul suicidar al 
adolescenților bolnavi mental este mai frecvent şi mai letal decât cel al adolescenților 
care nu suferă de nici o boală mentală (Runeson şi Rich, 1992; Shafii er al., 1988). 
Tulburările de personalitate sunt şi ele asociate cu sinuciderea. Blumenthal (1990) a 
estimat că adolescenţii diagnosticaţi cu o tulburare de personalitate prezintă o probabilitate 
de 10 ori mai mare de a se sinucide decât cei care nu au fost diagnosticaţi cu o asemenea 
tulburare. Ratele ridicate ale suicidului sunt asociate cu tulburările de personalitate 
caracterizate printr-o impulsivitate extremă (de exemplu, personalitatea borderline, 
histrionică şi antisocială ; Stone, 1990). 

Cea mai analizată problemă mentală corelată cu sinuciderea în adolescenţă este 
depresia ; în orice caz, relaţia este complexă. Deşi adolescenţii depresivi sunt mult mai 
predispuşi la sinucidere decât cei ce nu sunt depresivi (Shaffer, 1988; Haliburn, 2000), 
majoritatea adolescenților nu prezintă un comportament suicidar (Berman şi Jobes, 
1991). Unele dovezi sugerează că situaţiile disperate sunt o componentă fundamentală a 
depresiei în încercarea de a prevedea suicidul (Beck, Kovacs şi Weissman, 1979; 
Morano, Cisler şi Lemerond, 1993; Donaldson, Spirito şi Farnett, 2000). Cercetările 
întreprinse asupra populaţiei adulte au demonstrat că, atunci când situaţiile disperate 
sunt controlate din punct de vedere statistic, relaţia dintre depresie şi suicid dispare 
(Beck, Kovacs şi Weissman, 1979; Wetzel et al., 1980; Cole, 1988); în orice caz, 
cercetările efectuate asupra populaţiei tinere sunt în dezacord cu aceste descoperiri 
(Asarnow, Carson şi Guthrie, 1987; Cole, 19893). În studiile întreprinse pe adolescenţi, 
„relaţia dintre situaţiile disperate şi sinucidere nu a fost semnificativă, ca în cazul depresiei. 
Depresia a fost un indicator semnificativ. Aceste rezultate sugerează că situaţiile disperate 
ar putea juca un rol calitativ diferit în sinucideri în cazul tinerilor şi adulţilor. Spre 
deosebire de adulţi, majoritatea adolescenților pot anticipa anumite schimbări majore în 
viaţă : vor termina liceul şi vor pleca din căminul în care au crescut (Nu se referă la 
faptul că vor absolvi şi că vor pleca fericiţi de acasă.) Este vorba de o stare de deznădejde 
legată de situaţia prezentă (de exemplu, „şcoala este mizerabilă”) care poate fi atenuată 
prin speranţa că, în cele din urmă, anumite aspecte ale vieţii se vor schimba („liceul se 
va termina într-o bună zi”). Astfel de concepţii pot diminua rolul disperării în sinuciderea 
adolescenților. La maturitate, persoana a plecat deja de acasă şi a terminat liceul. Drept 
urmare, nici un eveniment viitor nu mai poate fi prevăzut. Faptul în sine şi prin sine 
poate accentua rolul disperării în perioada postadolescenţei. 

DSM-IV (American Psychiatric Association, 1994) consideră consumul excesiv de 
substanţe şi dependenţa ca factori ce încurajează comportamentul suicidar. Mai mult, alţi 
factori de risc devin indicatori mai precişi atunci când sunt combinaţi cu lipsa de control 
şi impulsivitatea ce caracterizează deseori abuzul de droguri şi alcool. În studiul lor 
psihiatric asupra pacienţilor trataţi ambulator, Wannan şi Fombonne (1998) au constatat 
că abuzul de substanţe a fost de aproape 5 ori mai mare la adolescenţii ce prezentau 
tendinţe suicidare. Aproximativ 15 până la 33% dintre victimele suicidului au prezentat 
antecedente de abuz de substanţe (Hoberman şi Garfinkel, 1988, Poteet, 1987). Multe 
victime ale suicidului se află sub influenţa drogurilor sau a alcoolului în momentul 
decesului. Din studiul lui Hoberman şi Garfinkel (1989), rezultă că 34% dintre victime 
au consumat droguri recreative sau alcool cu 12 ore înainte de deces. Beck şi Steer 
(1989) au constatat că diagnosticul de dependenţă alcoolică la cei cu tendinţe suicidare 
“în momentul spitalizării a mărit de cinci ori riscul unei sinucideri ulterioare. Dovezile 
preliminare arată că asocierea dintre abuzul de substanţe şi comportamentul suicidar 
poate fi: mai mare la bărbaţi decât la femei (Marttunen er al., 1995). Pe ansamblu, 
efectul multiplicativ al abuzului de substanţe asupra celorlalţi factori de risc i-au 
determinat pe Brent et al. (1988) să catalogheze abuzul de substanţe drept cel mai 
semnificativ factor de stres din viaţa adolescenților cu tendinţe suicidare. 


Factorii comportamentali 


Deşi depresia, abuzul de substanţe şi alte boli psihiatrice sunt anticipatori psihologici 
puternici ai comportamentului suicidar, nu există nici un alt indicator mai exact al 
riscului de suicid decât o tentativă (Lewinsohn, Rhode şi Seeley, 1994; Shafii et al., 
1985; Wichstrom, 2000). Dudley şi Waters (1991) au descoperit că 30 până la 50% 
dintre sinuciderile reuşite au un istoric de una sau mai multe tentative. Într-adevăr, de-a 
lungul ciclului de viaţă, comportamentul suicidar trecut este cel mai bun indicator al 
comportamentului suicidar viitor (Berman şi Jobes, 1991). | 

Acestea fiind spuse, trebuie să mai remarcăm că majoritatea oamenilor ce atentează 
la viaţa lor nu mor în urma tentativei. Cercetările arată că există diferenţe fundamentale 
între cel care doar atentează la viaţa sa şi cei care reuşesc să se sinucidă. Diferenţa de 
gen a explicat deja această distincţie. Tentativa-prototip a adolescenților este, în cazul 
fetelor, supradoza, ca urmare a unei certe (Trautman, 1986). În orice caz, cele mai 
întâlnite cazuri de sinucidere, reprezentând aproape două treimi din total, sunt cele de 
împuşcare, în cazul băieţilor (Berman şi Jobes, 1991). Această diferenţă. subliniază 
importanţa studierii riscului sinuciderii în funcţie de gen (Tomori şi Zalar, 2000). Deşi 
diferenţa dintre cei care atentează la viaţa lor şi cei care reuşesc să-şi ia viaţa ar trebui 
analizată cu multă atenţie, faptul că o tentativă este cel mai bun indicator al unei viitoare 


sinucideri este suficient pentru a considera orice tentativă un serios factor de risc al 
sinuciderii. 

Factorii familiali 


Un al treilea set de factori de risc se referă la caracteristicile familiei. Cel mai des întâlniți 
factori sunt separarea de părinţi, problemele psihiatrice din istoricul familiei, antecedentele 
familiale şi maltratarea în copilărie (Stoelb şi Chiriboga, 1998, p. 361). 

Pierderea sau separarea de un părinte reprezintă un factor de corelare sigur pentru 
comportamentul suicidar (Cohen-Sandler, Berman şi King, 1982; Garfinkel, Froese şi 
Hood, 1982; Kosky, Silburn şi Zubrick, 1990). Circa 50% dintre adolescenţii cu 
tendinţe suicidare provin fie din familii cu părinţi divorţaţi, fie din familii monoparentale 
(Allberg, 1990). Deşi sunt semnificative din punct de vedere statistic, aceste rezultate ar 
trebui urmărite cu atenţie. După ce a explicat factori precum funcţionarea familiei şi 
psihopatologia familială, constelația familială nu mai contribuie la comportamentul 
suicidar (Brent e/ al., 1988 ; Wannan şi Fombonne, 1998). Modelele funcţionării familiei 
ce conduc la sau rezultă din absenţa unui părinte pot fi o preocupare de importanţă 
majoră. | 
Fără îndoială, psihopatologia familială este corelată cu comportamentul suicidar în 
cazul adolescenților (Cohen-Sandler, Berman şi King, 1982; Pfeffer, Normandin Şi 
Tatsuyuki, 1994; Garfinkel, Froese şi Hood, 1982; Roy, 1983). Depresia şi consumul 
de substanţe sunt problemele psihiatrice cel mai des întâlnite la părinţii adolescenților cu 
tendinţe suicidare (Pfeffer, 1989b). Aceste. probleme ale părinţilor contribuie la un nivel 
ridicat al stresului celorlalţi membri ai familiei. În 40% dintre familiile cu un părinte 
depresiv şi alţi membri au fost nevoiţi să recurgă la terapie. Pentru aceste persoane, a 
locui cu 0 persoană depresivă presupune numeroase greutăţi (Coyne et al., 1987). În 
mod similar, comportamentul suicidar parental este şi el asociat cu comportamentul 
suicidar al adolescenților. Studiile longitudinale ale lui Shaffer indică faptul că cel puţin 
33% dintre adolescenţii ce au încercat să se sinucidă au o rudă cu o astfel de tentativă 
(Holden, 1986). 

O copilărie marcată de abuz sexual sau fizic este de asemenea un factor ce poate 
conduce Ia suicid (Robbins, 1998 ; Pfefter, 1989b). Asocierea dintre abuz şi comportamentul 
suicidar este mai puternică la adolescenţi decât la oricare alt grup de vârstă (Pfeffer, 
1989b). Un cercetător a estimat că 16% dintre cei care au atentat la propria viaţă au 
suferit abuzuri sexuale (Coleman, 1987). Deykin, Alpert şi McNamarra (1985) au 
studiat relaţia dintre abuz şi comportamentul suicidar la 159 de adolescenţi cu tendinţe 
de suicid şi 318 adolescenţi fără astfel de tendinţe. Probabilitatea ca cei care au încercat 
să se sinucidă să fi fost abuzaţi sexual înainte era de trei până la şase ori mai mare. 
Adolescenţii abuzaţi sunt deseori afectaţi de probleme psihiatrice precum depresia, 
consumul de substanţe şi tulburările de comportament (Bayatpour, Wells şi Holoford, 
1992). 

În cazul adolescenților ce au încercat să se sinucidă, relaţiile cu familia sunt deseori 
dificile şi nesatisfăcătoare (Wannan şi Fombonne, 1998). În analizele sale referitoare la 
sinucidere şi familie, Robbins (1998) a punctat ideea conform căreia conflictul, haosul şi 
lipsa coeziunii tind să caracterizeze aceste familii. Ele nu sunt bine organizate, iar 
aşteptările membrilor nu sunt clar definite (Asarnow, Carlson şi Guthrie, 1987; Hepworth, 
Farley şi Griffiths, 1988). Mediul familial este de cele mai multe ori imprevizibil şi 

instabil. Adolescenţii ce manifestă un comportament suicidar înregistrează nivele mai 


ridicate de conflict cu părinţii decât alţi pacienţi cu probleme psihiatrice (Spirito er al., 
1989; Lewinsohn, Rhode şi Seeley, 1994). În general, ei caracterizează relaţiile de 
familie ca fiind disfuncţionale din cauza „lipsei de afecţiune, a lipsei de plăcere în 
momentele petrecute cu membrii familiei şi a unor puncte de vedere negative din partea 
părinţilor” (Stilton şi McDowell, 1996, p. 113). 


De ce este adolescenţa o perioadă specială ? 


Mulţi adulţi înţeleg mai greu de ce o persoană tânără, ce are în faţă o viaţă plină de 
oportunităţi, ar încerca să se sinucidă. Câteva aspecte ale dezvoltării adolescenților pot 
fi relevante. Majoritatea se referă la consideraţiile adolescenților, o atitudine despre sine 
ce implică un sentiment de invincibilitate (de exemplu, „nici un lucru rău nu mi se va 
întâmpla”), unicitate (de exemplu, „nimeni nu ştie cum mă simt”) şi putere (de exemplu, 
„alte persoane poate că au probleme, dar eu mă descurc”). Deseori, adolescenţii 
consideră că problemele ce îi afectează pe ceilalți nu li se vor întâmpla şi lor (Elkind, 
1985; Lapsley, 1985). Este posibil ca ei să piardă din vedere anumite limite naturale 
(uneori chiar şi caracterul inexorabil al morţii). 

Consideraţiile de acest tip ale adolescenților au fost caracterizate în termeni negativi 
din cauza consecinţelor potenţial negative, cum ar fi implicarea în activităţi riscante (de 
exemplu, excesul de viteză la volan, fără a se gândi la posibilitatea comiterii unui 
accident, sexul neprotejat, fără a se preocupa de posibilitatea contractării unei boli sau 
de a rămâne însărcinată). De asemenea, ele pot avea o valoare de protecţie împotriva 
comportamentului suicidar. Cole (1989b) a investigat motivele adolescenților de a trăi. 
Adolescenţii care au prezentat mai multe motive de a trăi înregistrează o probabilitate 
mică de a avea gânduri sau comportamente suicidare trecute sau prezente. Mai concret, 


adolescenţii ce au adoptat o concepţie a propriei eficienţe, o viziune optimistă asupra 


viitorului şi valori care preţuiesc viaţa erau mai puţin predispuşi la gânduri sau compor- 
tamente suicidare. Cole a presupus că adolescenţii ce au un sentiment puternic al propriei 
invulnerabilităţi se cred mai apți de a face faţă problemelor vieţii, el susţinând ideea că 
acele consderaţii ale adolescenților pot acţiona ca o barieră împotriva gândurilor şi 
comportamentelor suicidare. 

Adolescenţa este, de asemenea, o perioadă în care tinerii îşi stabilesc un anumit grad 
de autonomie faţă de părinţi şi familie şi fac paşi remarcabili spre formarea identităţii 
personale. Mai mult, dezvoltarea unor relaţii cu grupurile de congeneri, de sexe diferite, 
prezintă O importanţă majoră. În mod cert, natura şi intensitatea relaţiilor cu părinţii se 
schimbă. Înainte, familia reprezentă principala sursă de sprijin pentru copil; însă, în 
adolescenţă, se nasc noi relaţii ce pot deveni o sursă de sprijin (Group for the Advancement 
of Psychiatry, 1996). În acest proces, unii adolescenţi se distanțează de părinţii lor. In 
astfel de cazuri, tinerii caută ajutor la grupurile de congeneri. Din păcate, procesul 
dezvoltării identităţii nu este întotdeauna liniştit. În societatea noastră stratificată pe 


- grupuri de vârstă, adolescenţii şi congenerii lor sunt capabili să înfrunte aceste tranziţii 


simultan, rezultând însă un mediu social ce poate să nu fie o sursă de susţinere viabilă 
(Robbins, 1998). 

Impulsivitatea, alimentată de un sentiment de invincibilitate şi cuplată cu imposibilitatea 
de a-şi recunoaşte propriile limite îl pot determina pe adolescentul ce se simte străin faţă 
de părinţi, familie şi congeneri să recurgă la sinucidere. Mai bine de jumătate dintre 
adolescenţii ce prezintă un comportament suicidar petrec mai puţin de 30 de minute 
deliberând asupra acţiunilor lor (Hodgman şi McAnarney, 1992). Raportul asupra 
sinuciderii la adolescenţi, întocmit de Group for the Advancement of Psychiatry (1996), 
susţine că schimbările ce caracterizează adolescenţa îi supun pe unii tineri la riscuri. Un 
sentiment puternic al conştiinţei,. nivele fluctuante ale stimei de sine şi gradul de 
impulsivitate pot crea premisele : aceste caracteristici determină un risc crescut pentru 
adolescenţi de a reacţiona inadecvat la stres chiar şi atunci când împrejurările sunt dintre 
cele mai fericite. Chiar şi cea mai mică sesizare a unei lipse sau respingeri sau dezamăgiri 
poate declanşa impulsuri şi comportamente autodistructive. Atunci când fie experienţele 
cu privire la creşterea copilului, fie realităţile culturale din care provine el compromit 
dezvoltarea psihologică sănătoasă sau restrâng opţiunile unui comportament adult optim, 
adolescenţii prezintă în mod deosebit un risc de suicid (Group for the Advancement of 
Psychiatry, 1996, p. 17). 


Bibliografie 


Abramson, L.Y., Metalsky, G.1., Alloy, L.B. (1989), „Hopelessness depression: A theory-based 
subtype of depression”, Psychological Review, 96, pp. 358-372. 

Adcock, A.G., Nagy, S$., Simpson, J.A. (1991), „Selected risk factors in adolescent suicide 
attempts”, Adolescence, 26, pp. 817-828. 

Allberg, W.R. (1990), „Understanding adolescent suicide : Correlates in a developmental perspec- 
tive”, School Counselor, 37, pp. 343-350. 

Allen, B. (1987), „Youth suicide”, Adolescence, 22, pp. 271-290. 

Alloy, L.B., Abramson, L.Y., Tashman, N.A., Berrebbi, D.S., Hogan, M.E., Whitehouse, W.G., 
Crossfield, A.G., Morocco, A. (în curs de apariţie), „Developmental origins of cognitive 
vulnerability to depression : Parenting, cognitive, and inferential feedback styles of the parents 
of individuals at high and low cognitive risk for depression”, Cognitive Therapy and Research. 

Amenson, C.S., Lewinsohn, P.M. (1981), „An investigation into the observed sex difference in 
prevalence of unipolar depression”, Journal of Abnormal Psychology, 90, pp. 1-13. 

American Psychiatric Association (1994), Diagnostic and Statistical Manual of Mental Disorders 
(ed. a IV-a), American Psychiatric Association, Washington, DC. 

Andrews, ].A., Lewinsohn, P.M. (1992), „Suicidal attempts among older adolescents ; prevalence 
and co-occurence with psychiatric disârders”, Journal of „merican Academy of Child and 
Adolescent Psychiatry, 32, pp. 655-662. 

Angold, A. (1988), „Childhood and adolescent depression: 1. Epidemiological und aetiological 
aspects”, British Journal of Psychiatry, 152, pp. 601-617. | 
Asarnow, J.R., Carlson, G.A., Guthrie, D. (1987), „Coping strategies, self-perceptions, hope- 
lessness, and perceived family environments in depressed and suicidal children”, Journal of 

Consulting and Clinical Psychology, 55, pp. 361-366. 

Aseltine, R.H. (1996), „Pathways linking parental divorce with adolescent depression”, Journal 
of Health and Social Behavior, 37, pp. 133-148. 

Bayatpour, M., Wells, R.D., Holoford, S. (1992), „Physical and sexual abuse as predictors of 
substance use and suicide among pregnant teenagers”, Journal 0f Adolescenr Healrh. 13, 
pp. 128-132. 


DEPRESIA ŞI SINUCIDEREA ÎN ADOLESCENȚĂ | 67 


Beck, A.T. (1967), Depression : Clinical, Experimental, and Theoretical Aspects, Hoeber, New 
York. 


Beck, A.T. (1976), Cognitive Therapy and the Emotional Disorders, International Universities 
Press, Madison, NJ. i 


Beck, A.T. (1987), „Cognitive models of depression”, Journal of Cognitive Psychotherapy, |, 
pp. 5-38. va 

Beck, A.T., Kovacs, M., Weissman, A. (1979), „Assessment of suicide ideation: The scale for 
suicide ideators”, Journal of Consulting and Clinical Psychology, 47, pp. 343-352. 

Beck, A.T., Steer, R.A. (1989), „Clinical predictors of eventual suicide: A 5- to 1O-year prospec- 
tive study of suicide attempters”, Journal of Affective Disorders, 17, pp. 203-209. 

Berman, A.L., Jobes, D.A. (1991), Adolescent Suicide : Assessment and Intervention, American 
Psychological Association, Washington, DC. 

Bingham, C.R., Bennion, L.D., Openshaw, D.K., Adams, G.R. (1994), „An analysis of age, 
gender, and racial differences in recent national trends of youth suicide”, Journal of Adolescence, 
17, pp. 53-71. | 

Birmaher, B., Ryan, S.W., Williamson, D., Brent, D., Kaufman, ]., Dahl, R., Perel, J., Nelson, 
B. (1996), „Childhood 'and adolescent depression: A review of the past 10 years. Part 1”, 

Journal of the American Academy of Child and Adolescent Psychiatry, 35, pp. 1427-1439. 

Blumenthal, S. (1990), „Youth suicide: Risk factors, assessment, and treatment of adolescent and 
young adult suicide patients”, Psychiatric Clinics of North America, 13, pp. 511-556. 

Brems, C. (1995), „Women and depression: A comprehensive analysis”, în E.E. Beckham, W.R. 
Leber (eds.), Handbook of Depression (ed. a II-a, pp. 539-566), Guilford, New York. 

Brent, D.A., Baugher, M., Bridge, J., Chen, T., Chiappeua, L. (1999), „Age and sex-related risk 
factors for adolescent suicide”, Journal of the American Academy of Child and Adolescent 
Psychiatry, 38(12), pp. 1497-1505. 

Brent, D.A., Perper, J.A., Goldstein, C.E., Kolko, D.]., Allan, M.J., Allman, C.J., Zelenak, 
J.P. (1988), „Risk factors for adolescent suicide: A comparison of adolescent suicide victims 
with suicidal inpatients”, Archives of General Psychiatry, 45, pp. 581-588. 

Broderick, P.C. (1998), „Early adolescent gender differences în the use of ruminative and distract- 
ing coping strategies”, Journal of Early Adolescence, 18, pp. 173-195. 

Bronfenbrenner, U. (1979), The Ecology of Human Development : Experiments by Nature and 
Design, Harvard University Press, Cambridge, MA. 

Bureau of the Census (1994), Viral Statistics of the United States, 1991, 114h Ed., US National 
Center for Health Statistics, Washington, DC. | 

Carlson, G.A., Kashani, J.H. (1988), „Phenomenology of major depression from childhood 
through adulthood: Analysis of three studies”, American Journal of Psychiatry, 145, 
pp. 1222-1225. 

Ciccheti, D. (1993), „Developmental psychopatholoay : Reactions, reflections, projections”, 
Developmental Review, 13, pp. 471-502. 
Ciccheui, D., Rogosch, F. (1996), „Equifiniality and multifinality in developmental psychopathology ”, 

Development and Psychopathology, 8. PP. 597-600. 

Ciccheui, D., Schneider-Rosen, K. (1986), „An organizational approach to childhood depres- 
sion”, în M. Rutter, C. Izard, P. Read (eds.), Depression in Young People, Clinical and 
Developmental Perspectives (pp. 71-134), Guilford, New York. 

Ciccheuti, D., Toth, S.L. (1998), „Development of depression in children and adolescenis”, 

"American Psychologist, 53, pp. 221-241. 

Cohen, 3., Stavrakaki, C., Kruzynski, A., Williams, V. (iunie 1995),.„ Evolution of depression 
and anxiety from childhood to adolescence: A five-year follow-up study”, lucrare prezentată 
la bienala Society for Research in Child Development, Indianapolis, IN. 

Cohen-Sandier, R.. Berman, A.L., King, R.A. (1982), „Life stress and symptomatology : Deter- 
minants of suicidal behavior in children”, Journal of the American Academy of Child Psychiatry, 
21. pp. 178-186. 


618 | PSIHOLOGIA ADOLESCENȚEI 


Cole, D.A. (1988), „Hopelessness, social desirability, depression, and parasuicide in two college 

„ samples”, Journal of Consulting and Clinical Psychology, 56, pp. 131-136. 

Cole, D.A. (1989a), „Psychopathology of adolescent suicide: Hopelessness, coping beliefs, and 
depression”, Journal of Abnormal Psychology, 98, pp. 248-255. 

Cole, D.A. (1989b), „Validation of the reasons for living inventory in general and delinquent 
adolescent samples”, Journal of Abnormal Child Psychology, 17, pp. 13-27. 

Cole, D.A., Peeke, L.G., Dolezal, S$., Murray, N., Canzoniero, A. (1999), „A longitudinal study 
of negative affect and self-perceived competence in young adolescents”, Journal of Personality 
and Social Psychology, 77, pp. 851-862. 

Cole, D.A., Peeke, L.A., Martin, ].M., Truglio, R., Seroczynski, A.D. (1997), „A longitudinal 
look at the relation between depression and anxiety in children and adolescents”, Journal of 
Consulting and Clinical Psychology, 106, pp. 586-597. 

Cole, D.A., Truglio, R., Peeke, L. (1997), „Relation between symptoms of anxiety and depres- 
sion in children: A multitrait-multimethod-multigroup assessment”, Journal of Consulting 
and Clinical Psychology, 65, pp. 110-119. 

Coleman, L. (1987), Suicide Clusters, Faber & Faber, Boston. 

Compas, B.E., Malcarne, V.L., Fondacaro, K.M. (1988), „Coping with stressful events in older 
children and young adolescents”, Journal of Consulting and Clinical Psychology, 56, 

pp. 405-411. | 

Coyne, J.C., Kessler, R.C., Tal, M., Turnbull, J. et al. (1987), „Living with a depressed person”, 
Journal of Consulting and Clinical Psychology, 55, pp. 347-352. 

Dadds, M.R., Sanders, M.R., Morrison, M., Rebgetz, M. (1992), „Childhood depression and 
„conduct disorder: II. An analysis of family interaction patterns in the home”, Journal of 
Abnormal Psychology, 101, pp. 505-513. 

Dempsey, C.L. (1994), „Health and social issues of gay, lesbian, and bisexual adolescents”, 
Families in Society, 75, pp. 160-167. 

Depue, R.A., Iacono, W.G. (1989), „Neurobehavioral aspects of affective disorders”, Annual 
Review of Psychology, 40, pp. 457-492. 

Deykin, E.Y., Alpert, J.J]., MeNamarra, J.J. (1985), „A pilot study of the effect of exposure to 
child abuse or neglect on adolescent suicidal behavior”, American Journal of Psychiatry, 142, 
pp. 1299-1303. 

Donaldson, D., Spirito, A., det, E. (2000), „The role of perfectionism and depressive 
cognitions în understanding the hopelessness experienced by adolescent suicide attempters”, 
Child Psychiatry and Human Development, 31, pp. 99-11. 

Dudley, M., Waters, B. (1991), „Adolescent suicide and suicidal behavior”, Modern Medicine of 
Australia, 9, pp. 90-95. 

Elkind, D. (1985), „Egocentrism redux” + Developmanual Review, 5, pp. 218-226. 

Garber, J., Flynn, C. (în curs de spania): „Predictors of depressive cognitions in young 
adolescents” Cognitive Therapy and Research. 

Garfinkel, B.D. (octombrie 1989), „Depression and suicide among adolescents”, lucrare prezentată 
la Conferinţa „Treatment of Adolescents with Alcohol, Drug Abuse, and Mental Health 
Problems”, Alcohol, Drug Abuse, and Mental Health Administration, Arlington, VA. 

Garfinkel, B.D., Froese, A., Hood, J. (1982), „Suicide attempts in children and adolescents”, 
American Journal of Psychiatry, 139, pp. 1257-1261. 

Garrison, C.Z., Waller, J.L., Cuffe, S.P., McKeown, R.E., Addy, C.L., Jackson, K. (1997), 
„Incidence of major depressive disorder and dysthymia in young adolescents”, Journal of the 
American Academy of Child and Adolescent Psychiatry, 36, pp. 458-465. 

Gibb, B.E., Alloy, L.B., Abramson, L.Y., Rose, D.T., Whitehouse, W.G., Donovan, P.. Hogan, 
M.E., Cronholm, J., Tierney, S. (în curs de apariţie), „History of childhood maltreatment, 
negative cognitive styles, and episodes of depression in adulthood”, Cognitive Therapy and 
Research. 


DEPRESIA ŞI SINUCIDEREA ÎN ADOLESCENȚĂ | 619 


Gibson, P. (1989), „Gay male and lesbian youth suicide”, în US Department of Health and Human 
Services (ed.), Report of the Secretary's Task Force on Youth Suicide (vol. 3, pp. 110-142), US 
Department of Health and Human Services, Washington, DC. 

Girgus, J.S., Nolen-Hoeksema, $., Seligman, M.E.P. (august 1989), „Why do sex differences in 
depression emerge in adolescence?”, lucrare prezentată la întrunirea anuală a American 
Psychological Association, New Orleans, LA. In 

Grant, K., Lyons, A., Landis, D., Cho, M.H., Scudiero, M., Reynolds, L., Murphy, J., Bryant, 

H. (1999), „Gender, body image, and depressive symptoms among low-income African 
American adolescents”, Journal of Social Issues, 55, pp. 299-316. e 

Groholt, B., Ekeberg, O., Wichstrom, L., Haldorsen, T. (1998), „Suicide among children and 
younger and older adolescents in Norway: A comparative study”, Journal of the American 
Academy of Child and Adolescent Psychiatry, 37, pp. 473-481. 

Grossman, D., Milligan, C., Deyo, R. (1991), „Risk factors for suicide attempts among Navajo 
adolescents”, American Journal of Public Health, 81, pp. 870-874. 

Group for the Advancement of Psychiatry, Committee on Adolescence (1996), „Adolescent Suicide 
(Report No. 140), American Psychiatric Press, Washington, DC. 

Hakim-Larson, J., Essau, C. (1999), „Protective factors and depressive disorders”, în C. Essau, 
E. Petermann (eds.), Depressive Disorders in Children and Adolescents : Epidemiology, Risk 
Factors, and Treatment (pp. 319-337), Jason Aronson, Northvale, NJ. 

Haliburn, J. (2000), „Reasons for adolescent suicide attempts”, Journal of the American Academy 
of Child and Adolescent Psychiatry, 39, pp. 13-14. 

Hammond, W.A., Romney, D.M. (1995), „Cognitive factors contributing to adolescent depres- 

”“sion”, Journal of Youth and Adolescence, 24, pp. 667-684. 

“Hankin, B.L., Abramson, L.Y., Moffiu, T.E., Silva, P.A., McGee, R., Angell, K.E. (1998), 

„Development of depression from preadolescence to young adulthood: Emerging gender 

“differences in a IO-year longitudinal study”, Journal of Abnormal Psychology, 107, 

"pp. 128-140. | 

Harrington, R., Rutter, M., Fombonne, E. (1996), „Developmental pathways in depression: 

„Multiple meanings, antecedents, and end points”, Developmental Psychoparhology, 8, pp. 601-616. 

'Harry, 3. (1989), „Sexual identity issues”, în Alcohol, Drug Abuse, and Mental Health Administra- 

tion, Report of the Secretary's Task Force on Youth Suicide, vol. 2: Risk Facrors for Youth 

Suicide (pp. 131-142), DHHS Publication No. ADM 89-1622, US Government Printing 

Office, Washington, DC. 

'Hepworth, D.H., Farley, O.W., Griffiths, J.K. (1988), „Clinical work with suicidal adolescents 

"and their families”, Social Casework, 69, pp. 195-203. 

'Hoberman, H.M., Garfinkel, B.D. (1988). „Completed suicide in children and adolescents”, 

" Journal of the American Academy of Child and Adolescent Psychiaty, 27, pp. 689-695. 

Hoberman, H.M., Garfinkel, B.D. (1989), „Completed suicide in youth”, în C.R. Pfeffer (ed.), 
Suicide Among Youth : Perspectives on Risk and Prevention (pp. 21-40), American Psychiatric” 
Press, Washington, DC. 

Hodgman, C.H., McAnarney, E.R. (1992), „Adolescent depression and suicide : Rising problems”, 
Hospital Practice. 27, pp. 73-96. 

“Holden, C. (1986), „Youth suicide : New research focuses on a growing social problem”, Science, 
233, pp. 839-841. 

Hoyert, D.L., Kochanek, K.D., Murphy, S.L.. (1999), „Deaths: Final data for 1997”, National 
Vital Statistics Report, 47(19), National Center for Health Statistics. DHHS Publication No. 
(PHS) 99-1120, Hyautsville, MD. 

Jacobziner, H. (1965), „Attempted suicide in adolescence”, Journal of ihe American Medical 
Association, 10, pp. 22-36. 

Jobes, D.A., Berman, AL. (1984), „Response biases and the impact of psychological autopsies 
on medical examiners” determination of mode of death”, lucrare prezentată la întrunirea anuală 
a American Association of Suicidology, Anchorage, AK. 


20 .: PSIHOLOGIA ADOLESCENȚEI 


Johnson, S.L., Hayes, A.M., Field, T.M., Schneiderman, N., McCabe, P.M. (eds.) (200), 
Stress, Coping, and Depression, Erlbaum, Mahwah, NJ. 

Kaslow, N.J., Deering, C.G., Racusin, G.R. (1994), „Depressed children and their families”, 
Clinical Psychology Review, 14, pp. 39-59. 

Kaye, W.H., Weltzin, T.E., Hsu, L.K.G. (1993), „Serotonin and norepinephrine activity in 
anorexia and bulimia nervosa: Relationship to nutrition, feeding, and mood”, în J.J. Mana, 
D.]. Kupfer et al. (eds.), Biology of Depressive Disorders, partea B: Subrypes of Depresie 
and Comorbid Disorders. The Depressive Illness Series (vol. 4, pp. 127-149), Plenum, Nes 
York. 

Keller, M.B., Lavori, P.W., Beardslee, W.R., Winder, J., Ryan, N. (1991), „Depression in 
children and adolescents: New data on «undertreatment» and a literature review on !h 
efficacy of available treatments”, Journa! of Affective Disorders, 21, pp. 163-171. 

Kosky, R., Silburn, $., Zubrick, S.R. (1990), „Are children and adolescents who have suicidal 
thoughts different from those who attempt suicide ?”, Journal of Nervous Mental Disorders, 
178, pp. 38-43. Ta 

Kostanski, M., Gullone, E. (1998), „Adolescent body image dissatisfaction : Relationships with 
self-esteem, anxiety, and depression controlling for body mass”, Journal of Child Psychiatn, 
39, pp. 255-262. 

Kovacs, M., Akiskal, H., Gatsonis, C., Parrone, P. (1994), „Childhood-onset dysthymic dis 
order : Clinical features and prospective naruralistic outcome”, Archives of General Psychiain), 
51, pp. 365-374. 

Kovacs, M., Feinberg, X., Crouse-Novak, M., Paulauskas, S., Finkelstein, R. (1984), „Depressive 
disorders in childhood. I. A longitudinal prospective study of characteristics and recovery”, 
Archives of General Psychiatry, 41,.pp. 643-649. 

Lapsley, D. (1985), „Elkind on egocentrism”, Developmental Review, 5, pp. 227-236. 

Leitenberg, H., Yost, L.W., Carroll-Wilson, M. (1986), „Negative cognitive errors in children: 
Questionnaire development, normative data, and comparisons between children with and 
without self-reported symptoms of depression, low self-esteem, and evaluation anxiety”, 
Journal of Consulting and Clinical Psychology, 54, pp. 528-536. 

Levy, J.C., Deykin, E.Y. (1989), „Suicidality, depression, and substance abuse in adolescence”, 
American Journal of Psychiatry, 146, pp. 1462-1467. 

Lewinsohn, P.M., Rhode, P., Seeley, J.R. (1994), „Psychosocial risk factors for future adolescent 
suicide attempts”, Journal of Consulting and Clinical Psychology, 62, pp. 297-305. 

Lewinsohn, P.M., Roberts, R.E., Seeley, J.R., Rhode, P., Gotlib, 1.H., Hops, H. (1994), 
„Adolescent psychopathology, II: Psychosocial risk factors for depression”, Journal Of 
Abnormal Psychology, 103, pp. 302-315. 

Lewinsohn, P.M., Zeiss, A.M., Duncan, E.M. (1989), „Probability of relapse after recovery 
from an episode of depression”, Journal of Abnormal Psychology, 98, pp. 107-116. 

Lobovitz, D.A., Handel, P. (1985), „Childhood depression: Prevalence using DSM-III criteria 
and validity of parent and child depression scales”, Journal of Pediatric Psychology, 10, 
pp. 45-54. Y 

Marcotte, D. (1996), „Irrational beliefs and depression in adolescence”, Adolescence, 31, 
pp. 935-955. 

Marttunen, M.J., Henriksson, M.M., Hillevi, M.A., Heikkinen, M.E., Isometsa, E.T., Lonnqvist, 
J.K. (1995), „Suicide among female adolescents: Characteristics and comparison with males 
in the age group 13 to 22 years”, Journal of the American Academy of Child and Adolescent 
Psychiatry, 24, pp. 1297-1307. 

Melntosh, J.L. (1992), „Methods of suicide”, în R.W. Maris, A.L. Berman, J.T. Maltsberger, 
R.I. Yufits (eds.), Assessment and Prediction of Suicide (pp. 381-387), Guilford, New York 
Mcintosh, J.L. (2000), „Epidemiology of adolescent suicide in the United States”, în R.W. Maris, 

S.S. Carnetto, J.L. Mclntosh, M.M. Silverman (eds.), Review of Suicidology, 2000 (pp. 3-33). 
Guilford, New York. 


DEPRESIA ŞI SINUCIDEREA ÎN ADOLESCENȚĂ 621 


lorano, C.D., Cisler, R.A., Lemerond, J. (1993), „Risk factors for adolescent suicida! behav= 
ior: Loss, insufficient familial support, and hopelessness”, Adolescence, 28, pp. 851-865. 

(oskowitz, D.S., Schwartzman, A.E., Ledingham, J.E. (1985), „Stability and change in aggres- 
sion and withdrawal in middle childhood and early adolescence”, Journal of Abnormal Psy- 
chology, 94, pp. 30-41. | 

(akamura, ].W., MeLeod, C.R., MeDermott, Jr., J.E. (1994), „Temporal variation in adolescent 
suicide attempts”, Suicide and Life-Threatening Behavior, 24, pp. 343-349. 

Vational Center for Health Statistics (NCHS) (2000), Dearhs : Final Data for 1997, vol. 47, nr. 19, 
disponibil la http : /Ivwrw.cde.gov/nchs/releases/99facts/99sheets/9Tmortal.htm. 

Nelson, J.A. (1994), „Comment on special issue on adolescence”, American Psychologist, 48, 
pp. 523-524. | | 

Nilzon, K.R., Palmerus, K. (1997), „The influence of familial factors on anxiety and depression 
in childhood and early adolescence”, Adolescence, 32, pp. 935-947. 

Nolen-Hoeksema, S. (1987), „Sex differences in unipolar depression: Evidence and theory”, 
Psychology Bulletin, 101, pp. 259-282. 

Nolen-Hoeksema, S. (1990), Sex Differences in Depression, Stanford University Press, Stanford, 

L. II | 

Nolen-Hoeksema, S$., Girgus, J.S. (1994), „The emergence of gender differences in depression 

| during adolescence”, Psychological Bulletin, 115, pp. 424-443. 

Olsson, G.I., Nordstrom, M.L., Arinell, H., Von Knorring, A.L. (1999), „Adolescent depres- 
sion: Social network and family climate - A case-control study”, Journal of Child Psychology 

„and Psychiatry, 40, pp. 227-237. 

Ostrander, R., Weinfurt, K.P., Nay, R.W. (1998), „The role of age, family support, and negative 
cognitions in the prediction of depressive symptoms”, School Psychology Review, 27, 
pp. 121-146. 

Petersen, A.C., Sarigiani, P.A., Kennedy, R.E. (199la), „Adolescent depression: Why more 
girls ?”, Journal of Youth and Adolescence, 20, pp. 247-271. 

Petersen, A.C., White, N., Stemmler, M. (aprilie 1991b), „Familial risk and protective factors 
influencing adolescent mental health”, lucrare prezentată la bienala Society for Research in 
Child Development, Seattle, WA. 

'Pfeffer, C.R. (19893), „Family characteristics and support systems as risk factors for youth 
suicide”, în L. Davidson, M. Linnoila (eds.), Report of the Secretary's Task Force on Youth 
Suicide, vol. 2: Risk Factors for Youth Suicide, DHHS Pub. No. (ADM) 89-1622 (pp. 71-87), 

"US Government Printing Office, Washington, DC. 

| Ptefter, C.R. (1989b), „Life stress and family risk factors for youth fatal and nonfatal suicidal 

behavior”, în C.R. Pfeffer (ed.), Suicide Among Youth : Perspectives on Risk and Prevention + 
(pp. 143-164), American Psychiatric Press, Washington, DC. 

Pfeffer, C.R. (1996), „Suicidal behavior”, în L. Hechtman (ed.), Do They Grow Out of Ii ? 
(pp. 121-138), American Psychiatric Press, Washington, DC. 

Pfeffer, C.R., Normandin, L., Tatsuyuki, K. (1994), „Suicidal children grow up: Suicidal 
behavior and psychiatric disorders among relatives”, Journal of the American Academy of 
Child and Adolescent Psychiatry, 33, PP. 1087-1097. 

Poteet, D.]. (1987), „Adolescent suicide: A review of 87 cases of completed suicide în Shelby 
County, TIN”, American Journal of Forensic Medicine and Pathology, 8. pp. 12-17. 

Radioff, L.S. (1991), „The use of the center for epidemiologic studies depression scale in adoles- 
cents and young adults”, Journal of Yourh and Adolescence, 20, pp. 149-168. 

Reinherz, H.Z., Giaconia, R.M., Pakiz, B., Silverman, A.B., Frost, A.K., Lefkowitz, E.S. 

(1993), „Psychosocial.risks for major depression in late adolescence : A longitudinal community 
study”, Journal of the American Academy of Child and Adolescent Psychiatny, 32, 
pp. 1155-1163. | 


(2 - PSIHOLOGIA ADOLESCENȚEI - 


Rhode, P., Lewinsohn, P.M., Seeley, J.R. (1991), „Comorbidity of unipolar depression: [| 
Comorbidity with other mental disobiore in adolescents and adults”, Journal of Abnomsi 
Psychology, 100, pp. 214-222. 

Rich, C.L., Young, D., Fowler, R.C. (1986), „San Diego suicide study, |: Young vs. Old cases”, 
Archives of Gerterăl Psychiatry, 43, pp. 577-582. 

Robbins, P.R. (1998), Adolescent Suicide, McFarland, Jefferson, NC. 

Roberts, R.E. (2000), „Depression and suicidal behaviors among adolescents: The role d 
ethnicity”, în I. Cuellar, F.A. Paniagua (eds.), Handbook of Multicultural Mental Healii 
(pp. 359-388), Academic Press, San Diego, CA. 

Roy, A. (1983), „Family history of suicide”, Archives of General Psychiatry, 40, pp. 971-974, 

Rudolf, K.D., Kurlakowsky, K.D., Conley, C.S. (în curs de apariţie), „Developmental and 
social- ăla origins of depressive control-related beliefs and behavior”, Cognitive Therapy 
and Research. 

Runeson, B.S., Rich, C.L. (1992), „Diagnostic co-morbidity of mental disorders among young 
suicides”, [ternanional Review of Psychiatry, 4, pp. 197-203. 

Rutter, M. (1981), „Stress, coping, and development: Some i issues and some questions”, Journal 
of Child Psychology and Psychiatry, 22, pp. 323-356. 

Rutter, M. (1986), „Depressive feelings, cognitions, and disorders : A research postscript”, în M. 
Rutter, C. Izard, P.B. Read (eds.), Depression in Young People : Developmental and Clinical 
Perspectives (pp. 491-519), Guilford, New York. - 

Sameroff, A.J., Chandler, M.J. (1975), „Reproductive risk and the continuum of caretaking 
casualty”, în F.D. Harowitz (ed.), Review of Child Development Research (vol. 4, pp. 187-244), 
University of Chicago Press, Chicago. 

Sarigiani, P.A. (1990), „A longitudinal study of relationship adjustment of young adults from 
divorced and nondivorced families”, disertaţie de doctorat, Pennsylvania State University, 
University Park. 

Sauler, J.M. (1992), Assessment of Children (ed. a III-a), Sauler, San Diego. 

Shaffer, D. (1988), „The epidemiology of teen suicide: An examination of risk factors”, Journal 
of Clinical Psychiatry, 49(9), pp. 36-41. 

Shaffer, D., Gould, M.S., Fisher, P. er al. (1996), „Psychiatric diagnosis in child aiud adolescent 
suicide”, Archives of Gebezht Psychiatry, 53, pp. 339-348. 

Shafii, M., Carrigan, S$., Whittinghill, J.R., Derrick, A. (1985), „Psychological autopsy of 
completed suicide in children and adolescents”, American Journal of Psychiatry, 142, 
pp. 1061-1064. 

Shafii, M., Steltz-Lenarsky, J., Derrick, A.M., Beckner, C., Whittinghill, J.R. (1988), „Comor- 
bidity in mental disorders in the post-mortem diagnosis' of completed suicide in children and 
adolescents”, Journal of Affective Disorders, 15, pp. 227-233. 

Sheeber, L., Hops, H., Alpert, A., Davis, B., Andrews, ]. (1997), „Family support and conflict: 
Prospective relations to adolescent depression”, Journal of Abnormal Child Psychology, 25, 
pp. 333-345. 

Sheeber, L., Hops, H., Andrews, J., Alpert, T., Davis, B. (1998), „Interactional processes in 
families with depressed and non-depressed adolescents : Reinforcement of depressive behavior”, 
Behavior Research and Therapy, 36, pp. 417-427. 

Sheeber, L., Sorensen, E. (1998), „Family relationships of depressed adolescents: A multimethod 
assessment”, Journal of Clinical Child Psychology, 27, pp. 268-277. 

Shiner, R.L., Marmorstein, N.R. (1998), „Family environments of adolescents with lifetime 
depression: Associations with maternal depression history”, Journal of the American Academv 
Of Child and Adolescent Psychiatry, 37, pp. 1152-1160. 

Smith, K., Crawford, S. (1986), „Suicidal behavior among normal high school students”, Suicide 
and Life-Threatening Behavior, 16, pp. 313-325. | 


DEPRESIA ŞI SINUCIDEREA ÎN ADOLESCENȚĂ 623. 


Spirito, A., Brown, L.., Overholser, J., Fritz, G. (1989), „Attempted suicide in adolescence: A 
review and critique of the literature”, Clinical Psychology Review, 9, pp. 335-363. 

Spitz, R.A., Wolf, K.M. (1946), „Anaclitic depression, an inquiry into the genesis of psychiatric 
conditions în early childhood”, Psychoanalytic Study of the Child, 2, pp. 313-342. 

Sroufe, L.A. (1979), „The coherence of individual development: Early care, attachment, and 
subsequent developmental issues”, American Psychologist, 34, pp. 834-841. Lg 

Sroufe, L.A., Rutter, M. (1984), „The domain of developmental psychopathology”, Child Devei- 
opment, 5, pp. 17-29. 


Stillion, J.M., McDowell, E.E. (1996), Suicide across the Life Span, Taylur & Francis, Washington, 
DC. 

Stoelb, M., Chiriboga, J. (1998), „A process model for assessing, adolescent risk for suicide”, 
Journal of Adolescence, 21, pp. 359-370. 

Stone, M.H. (1990), Zhe Fate of Borderline Patients, Guilford, New. York. i 

Tomori, M., Zalar, B. (2000), „Gender differences among adolescent suicide attempters and 
non-attempters”, International Journal of Adolescent Medicine and Health, 12, pp. 177-190. 

Trautman, P. (1986), „Referral failure among adolescent suicide attempters”, manuscris, Columbia 
University, New York. 

Wannan, G., Fombonne, E. (1998), „Gender differences in rates and correlates of suicidal 
behaviour amongst child psychiatric outpatients”, Journal of Adolescence, 21, pp. 371-381. . 

Weissman, A.M., Beck, A.T., Kovacs, M. (1979), „Drug abuse, hopelessness, and suicidal 
behavior”, International Journal of the Addictions, 14, pp. 451-464. 

Weissman, M.M., Klerman, G.L. (1977), „Sex differences in the epidemiology of depression”, 
Archives of General Psychiatry, 34, pp. 98-1l. 

Weissman, M.M., Leaf, P.J., Holzer, C.E., Myers, J.K., Teschler, G.L. (1984), „The epi- 
demiology of depression: An update on sex differences in rates”, Journal of Affective 
Disorders, 7, pp. 179-188. 

Wetzel, R.D., Margulies, T., Davis, R., Karum, E. (1980), „Hopelessness, depression, and 
suicidal intent”, Journal of Clinical Psychiatry, 41, pp. 159-160. 

Wichstrom, L. (2000), „Predictors of adolescent suicide attempts: A nationally representative 
longitudinal study of Norwegian adolescent”, Journal of the American Academy of Child and 
Adolescent Psychiatry, 39, pp. 603-610. 

World Health Organization (1996), Multiaxial Classification of Child and Adolescent Psychiatric 

-Disorders, Cambridge University Press, New York. 

Young, S.E., Mikulich, S.K., Goodwin, M.B., Hardy, J., Martin, C.L., Zoccolillo, M.S., 
Crowley, T.J. (1995), „Treated delinquent boys” substance use: Onset, pattern, relationship to 
conduct and mood disorders”, Drug and Alcohol Dependence, 37, pp. 149-162. 


Capitolul 27 


Bolile cu transmitere sexuală în rândul 
adolescenților : factori de risc, antecedente 
şi strategii de prevenire 


Ralph J. DiClemente, Richard A. Crosby 


Introducere 


Riscul de a contracta o boală cu transmitere sexuală este unul dintre cele mai importante 
şi imediate riscuri la adresa stării de sănătate a adolescenților. Din punct de vedere social 
şi economic, aceste infecţii continuă să fie cauza morţii unui număr important de 
adolescenţi şi, ca atare, au un efect negativ şi asupra societăţii. Numărul victimelor 
poate fi exprimat şi în termeni de costuri planificate pentru anumite boli, cum ar fi 
infecțiile cu chlamidia (Washington, Johnson şi Sanders, 1987), sau în termeni de 
rezultate în ceea ce priveşte starea de sănătate, cum ar fi numărul sarcinilor ectopice 
(Chow, Darling şi Greenbert, 1987) şi rata infertilităţii (Westrom, 1980). Cel mai 
îngrijorător este faptul că, într-o eră în care o infecţie cu transmitere sexuală, HIV, poate 
deveni o boală fatală, SIDA, am început să măsurăm impactul dat de moartea adolescenților 
şi tinerilor bolnavi de SIDA. Din această cauză, impactul potenţial al bolilor cu transmitere 
sexuală este cu atât mai important, iar prevenirea lor, o prioritate. 


Riscul adolescenților de a contracta boli cu transmitere 
sexuală : contextul 


Bolile cu transmitere sexuală (BTS) reprezintă 87% din totalul primelor zece boli cu 
incidenţa cea mai ridicată din SUA. Cinci dintre aceste zece afecţiuni au fost BIS. 
Adolescenţii sunt mai predispuşi în a contracta BTS, iar urmările pe termen lung ale 
acestor boli sunt destul de grave. Astfel, Institute of Medicine considera că BIS au o 
răspândire epidemică în rândul adolescenților şi a cerut implementarea unei strategii de 
prevenire a infectărilor (Eng şi Butler, 1997). 

- “Tabelul 27.1. Morbiditatea asociată BTS selectate, inclusiv efectele 
asupra femeilor însărcinate 


Morbiditatea asociată 


Inflamarea ţesuturilor sistemului reproducător 
la ambele sexe 


Infertilitate şi sarcină ectopică 
Boli inflamatorii pelvicne 
Dureri cronice pelviene 
Naştere prematură 


Dereglări ale sistemului cardiovascular şi 
nervos 


Sifilis congenital 
Scurgere vaginală cronică 
Greutațe mică la naştere 
Naştere prematură 
Cancer vulvar, cervical, anal şi de penis 
Leziuni recurente şi sindrom „flu-like” asociat 


Malformaţia fătului şi leziunea creierului 
acestuia 


Naştere prematură 
Avort spontan 

Boală cronică a ficatului 
Ciroza ficatului 

Cancer la ficat 
Boli oportuniste asociate SIDA 


Gonoree şi Chlamidia 


Trichomoniază 


Papillomavirusul uman. 
Virusul Herpes Simplex tipurile 1 şi 2 


Hepatita B 


Acest capitol studiază răspândirea BTS în rândul adolescenților americani, examinează 
antecedentele comportamentului de risc pentru apariţia unei BTS şi pune la dispoziţie o 
analiză a strategiilor inovatoare menite să reducă răspândirea BTS la adolescenţi. Pe 
parcursul acestui capitol, termenul BTS cuprinde şi infecția cu HIV. 


BIS şi morbiditatea asociată 


BTS reprezintă denumirea generală atribuită infecțiilor transmise pe cale sexuală. Ele pot 
fi determinate de o gamă largă de agenţi etiologici, inclusiv bacterii, virusuri şi paraziți. 
Urmările unei BTS sunt devastatoare asupra sistemului reproducător feminin, de multe 
Ori având ca rezultat infertilitatea şi sarcina ectopică. Deşi multe BTS pot fi vindecate cu 
ajutorul medicamentelor, BTS virale (ca papillomavirusul uman şi herpesul genital) 
rămân imune la tratament şi constituie o sursă importantă a morbidităţii în rândul 
adolescenților pe măsură ce păşesc la. stadiul de adult. Din moment ce o analiză a 


- fiecărui agent etiologic şi a BTS asociate lui nu se regăsesc printre obiectivele acestui 


capitol, tabelul 27.1 conţine mai multe informaţii legate de unele boli asociate BTS. In 

ansamblu, 16 miliarde de dolari din fondurile alocate sănătăţii au fost cheltuite pentru 
tratarea BTS în 1994 (Eng şi Butler, 1997). 


Tabelul 27. 2. Ratele* BTS selectate în ai adolescenților, în comparaţie cu ratele populaţiei 
din SUA, pe baza datelor din 1998 


„ Adolescenţi 


SUA 
toate vârstele) 
EDEA ee mame PREA 1 Tv 
Gonoree A aa ai 
E PRINDA) a MRI 7 EI 
PRE 77 III CR CE IT APD SP EEE EX INI 


* La 100.000 de locuitori. 


BTS afectează în mod disproporționat adolescenţii 


Adolescenţii sunt afectaţi în mod disproporționat de o gamă largă de BIS. În SUA, apar 
anual mai mult de 15 milioane de cazuri noi de BTS, iar aproape un sfert sunt contractate 
de adolescenţi. Cel puţin unul din trei tineri cu vârste de până la 24 de ani, activi din 
punct de vedere sexual, se estimează că a contractat o BTS (Alan Guttmacher Institute, 
1993). Femeile sunt mai predispuse să fie diagnosticate cu BTS decât bărbaţii. Tabelul 
27.2 compară diferitele rate pentru anumite BTS pe sexe. Această comparaţie arată că 
adolescenţii, în special fetele, sunt cel mai afectaţi de BTS. Descoperirile sunt alarmante, 
întrucât cifrele nu reflectă faptul că mai puţini adolescenţi faţă de adulţi au experienţă 
sexuală. Atunci când nu sunt luaţi în considerare adolescenţii lipsiţi de experienţă, 
diferenţa dintre cele două categorii devine şi mai mare (Berman şi Hein, 1999). 

Alt subgrup de adolescenţi cu incidenţă mai mare la contractarea BTS este cel al 
minorităţilor. În special americanii de cuibare se confruntă cu o incidenţă disproporţionată. 
De exemplu, un sondaj efectuat la nivel naţional pe un eşantion de tineri cu vârste 
cuprinse între 14 şi 21 de ani a indicat că americanii de culoare erau de 3,5 ori mai 
predispuşi să aibă o BTS decât alţi adolescenţi, iar această diferenţă nu a putut fi atribuită 
comportamentului sexual de risc sau factorilor sociodemografici (Ellen, Aral şi Madger, 
1998). Tabelul 27.3 rezumă constatările recente legate de BTS în Ata adolescenților 
aparţinând minorităţilor. 

“Tabelul 27.3. Rezumatul rezultatelor studiilor recente cu privire la răspândirea BTS în rândul 
1 adolescenților aparținând principalelor minorităţi 


între 14 şi 19 ani 
93% erau afro-americance 


12 şi 17 ani - 
98% erau afro-americani 


Da za ter ea Razi AIE 6 


ap REM ao bonte 
98% erau afro-americance 
e vreu pestera a IEEE Ain UA 70 701| goaiăter RI A 9 a RAU 


Nem e ie 
284 băieţi? încarceraţi cu vârste 
Jamison er al., 1995 | 167 de tinere“ afro-americane cu | gonoree 
| vârste cuprinse între 12 şi 18 ani 
Jamison et al,, 1995 | 287 de tinere“ hispanice cu vârste | gonoree 
-] cuprinse între 12 şi 18 ani : 


Burstein et al., : 
1998b 


p chlamidia 


ack et al., 2000 


1.174 de tinere? cu vârste chlamidia 
cuprinse între 14 şi 18 ani 
[ehiamidia ji | 


cuprinse între 14 şi 19 ani 
14 - 

100% afro-americani azi 
| 
l 


Oh et al., 1997 


315 tinere cu vârste cuprinse 
între 15 şi 18 ani 
15% erau afro-americance 


Fleming et al., 2.396 cu vârste cuprinse între 12 
1997 şi 19 ani 


= Cu activitate sexuală curentă. 

 Papillomavirusul uman. 

95%, din eşantion au declarat că au activitate sexuală. 
4 Virusul Herpes Simplex 2. 

Adolescenţii şi HIV. Dovezile recente arată că 50% dintre infecțiile noi cu HIV au loc 
la persoanele până în 25 de ani, iar 25% printre cei până în 22 de ani (Office of National 
AIDS Policy, 1996). Datele obţinute din sondaje arată că aproximativ 17% din totalul 
cazurilor raportate de SIDA au rezultat în urma contaminării cu HIV în al doilea deceniu 
de viaţă, 10-19 ani (CDC, 1999). 


Tabelul 27.4. Prevalenţa infecțiilor cu HIV la 1.000 de adolescenţi din sondaje selectate, 
- după rasă/etnie 


Rasă/Etnie 

| Young eral., 1992 | Clinici BIS 45 


Notă : "Toate descoperirile au fost convertite şi sunt prezentate ca rată a adolescenților seropozitivi 
la 1.000 de persoane pentru a permite compatibilitatea cu alte sondaje. 

2 Eşantionul militarilor activi nu este compus numai din adolescenţi. 

» Acest sondaj nu raportează diferenţele etnice. Mai mult de 88% din eşantion a fost compus din 
afro-americani, în timp ce 12% a fost definit ca „alte” grupuri etnice. Din cauza proporţiei mici 
În acest eşantion, comparaţia cu „alte” grupuri etnice nu ar fi fost relevantă. 

“ Adolescenţi cu vârste cuprinse între 17 şi 22 de ani. 


— 

7 
Ilegbodu et al., 1993 | Locuri de testare HIV 2,9 

Din nou, această constatare este alarmantă deoarece adolescenţii, ca populaţie, este 
mai puţin probabil să fie activi din punct de vedere sexual, spre deosebire de adulţi ; totuşi, 
majoritatea infectărilor cu HIV în rândul adolescenților sunt cauzate de contactul sexual, 
şi nu de alte metode de contractare, cum ar fi folosirea în comun de seringi şi ace pentru 
injectarea drogurilor (Rosenberg şi Biggar, 1998; CDC, 1999). Tabelul 27.4 face un 
rezumat cu privire la constatările studiilor care au urmărit răspândirea HIV în rândul 
adolescenților, şi o comparaţie a ratelor pe rasă/etnie. 

Ca şi în cazul altor BTS, diferenţele rasiale se aplică şi la infectările cu HIV. Acest 
lucru este observat şi în legătură cu cazurile de BTS din rândul tinerilor, mulţi dintre 
care, probabil, au fost infectați cu HIV în adolescenţă. Tabelul 27.5 redă o comparaţie 
a procentelor cazurilor de SIDA diagnosticate la tineri în anul 1997 după rasă/etnie, în 
comparaţie cu procentul populaţiei pe rase/etnie în anul 1997. 

Din ce în ce mai multe adolescente sunt infectate cu HIV. Date recente rezultate din 
sondaje indică faptul că incidenţa SIDA în oraşele americane nu a scăzut în rândurile 
adolescenților şi tinerilor, adolescentele afro-americance fiind diagnosticate cu această 
boală într-un număr mult mai mare decât băieţii de aceeaşi etnie (Denning şi Flemming, 


.| Sex neprotejat din cauza. 


"BOLILE CU TRANSMITERE SEXUALĂ ÎN RÂNDUL ADOLESCENŢILOR... 629 


'1998). Datele recente arată şi faptul că 5,6% dintre femeile diagnosticate cu SIDA şi 
2,5% dintre bărbaţi erau tineri (20-24 de ani) (CDC, 1999). 


Tabelul 27.5. Cazurile de SIDA diagnosticate la afro-americani, caucazieni şi hispanici 
(bărbaţi şi femei), cu vârste cuprinse între 20 şi 29 de ani, în anul 1997 


diagnosticate 
2.021 


: Reprezintă procentul raportat la cei 34.510.593 de afro-americani, caucazieni şi hispanici rezidenţi 
în SUA în 1997, cu vârste de 20-29 de ani. | 


Rasă/Etnie 


% de populaţie în 
anul 1997 


Tabelul 27.6. Comportamente sexuale comune care sporesc riscul infectării 
adolescenților cu BIS 


Comportament 


Începerea vieţii sexuale mai 
devreme 


Dacă activitatea sexuală continuă, riscul contractării unei BTS . 
creşte deoarece şansele de a întâlni un partener infectat cresc. 


La femei, ectopia cervicală este mai pronunţată la vârste mai mici. 


Mai mulţi parteneri sexuali | Fiecare nou partener de sex reprezintă un nou risc de contractare a 
| | unei BTS. | 


Un partener nou care are Partenerii care au avut mai mulţi parteneri sexuali au o 
mai mulţi parteneri sexuali | probabilitate mai mare de a transmite o BTS virală, cum ar fi PVU 
şi HSV-2. | 

Suprapunerea relaţiilor sexuale conduce la răspândirea BTS, în 


special a celor cu o perioadă scurtă de incubare, cum ar fi gonoreea 
şi chlamidia. 

Folosirea corectă şi consecventă a prezervativelor din latex 
neutilizării unui prezervativ | protejează împotriva majorităţii BTS, dar nu a tuturor. 

din latex 


Frecvența raporturilor 
sexuale 


Mai mulţi parteneri sexuali 
simultan 


Riscul contractării unei BTS de la un partener infectat creşte cu 
fiecare raport sexual, în special dacă frecvenţa şi durata actului 
compromit integritatea țesutului genital. 


Antecedentele comportamentului de risc pentru 
contractarea unei BIS de către adolescenţi 


Factorii de risc pentru infectarea cu BTS 


“ Comportamentele 'de risc pentru adolescenţi de a contracta o BTS, inclusiv HIV, sunt 


limitate. Tabelul 27.6 oferă o. listă cu aceste comportamente. Nefolosirea prezervativului 
este unul dintre cele mai importante. Cu toate că aceste date nu sunt decisive, folosirea 

corectă şi consecventă a prezervativului reduce riscul contractării majorităţii BIS (Stone, 
Timyan şi Thomas, 1999; Wald er al., 2001). Mai multe studii au relevat faptul că 
numărul de parteneri sexuali ai unei persoane reprezintă un factor important în determinarea 
riscului contractării unei BIS (Aral şi Holmes, 1999). 


Tabelul 27.7. Comportamentele sexuale de risc în cazul liceenilor americani, 
după sex şi rasă/etnie (%) d 


Prezervativ folosit la 


Experimentaţi sexual | Cel puţin 4 parteneri 
ultimul contact 


Rasă/Etnie 


IEEE E ERIE AMN pe AZERI 
păcii n nl IUR a ai a ORE Es bat | 
[nisi | a calea 


Noră : Efectuat pe un eşantion de 16.262 de liceeni chestionaţi în 1997 de CDC YRBS. 


Deşi comportamentele de risc pentru contractarea unei BIS au fost formulate clar, 
înţelegerea antecedentelor acestor comportamente a fost o provocare complexă şi formidabilă 
la care au fost supuşi oamenii de ştiinţă din domeniu. Sarcina este atât de dificilă 
deoarece investigarea empirică a unor asemenea comportamente, de multe ori private, este 
complicată. Secţiunea de faţă examinează antecedentele comportamentului sexual de 
TISC, în baza unor studii ştiinţifice recente. 


Contextul comportamentului sexual de risc la adolescenţi 


Adolescenţii din SUA se confruntă cu mai multe provocări, în special cele legate de 
luarea deciziilor în contextul comportameritului sexual. Câţiva indicatori ai comportamentului 
sexual de risc la adolescenţi au fost obţinuţi din sondaje efectuate la nivel naţional. De 
exemplu, aproape o jumătate dintre adolescenţi declară că au avut un contact sexual, iar 
majoritatea rămân activi din punct de vedere sexual, un sfert având cel puţin patru 
parteneri (CDC, 1998a). Ca şi adulţii, adolescenţii se pot angaja în activităţi sexuale, nu 
numai în raporturi sexuale. Un studiu recent efectuat în peste 2.000 de licee din zone 
urbane indică faptul că aproape o jumătate dintre cei chestionaţi sunt virgini. Dintre ei, 
9% au declarat că au făcut felaţie, iar 10% cunilingus, în ultimul an. Sexul anal a fost 
mai puţin frecvent (1%) pentru aceeaşi perioadă (Schuster, Bell şi Kanouse, 1996). 

Cu toate că tendinţele recente indică faptul că din ce în ce mai puţini adolescenţi de 
sex masculin declară că au experienţe sexuale, iar şi mai puţini raportează patru sau mai 

mulţi parteneri sexuali (CDC, 1998b), cel puţin patru din zece adolescenţi activi din 
punct de vedere sexual spun că nu au folosit prezervativul la ultimul contact sexual - 
(CDC, 19983). În decursul anilor '90, folosirea prezervativului la adolescenţi era mult 
mai redusă la femei decât la bărbaţi (CDC, 1998b). Tabelul 27.7 arată cel mai recent 
sondaj al CDC, după rasă/etnie. Alte sondaje naţionale arată că mai puţin de jumătate 
dintre tinerele de 15-19 ani chestionate au raportat folosirea curentă a prezervativului 
(Piccinino şi Mosher, 1998) şi aproape o treime dintre tinerii de 15-19 ani au declarat că 
nu au folosit prezervativ în timpul ultimului contact (Sonenstein er al., 1998). Cu toate - 
că foarte mulţi adolescenţi folosesc prezervative, este important de menţionat că nu a fost 
încă stabilită eficienţa acestora de a preveni anumite BTS (de exemplu, trichomoniaza, 
herpesul genital şi papillomavirusul uman) (Stone, Timyan şi Thomas, 1999). În plus, 
puține studii au stabilit dacă adolescenţii folosesc sau nu în mod corect un prezervativ, 
iar în prezent acestea indică faptul că este puţin probabil ca ei să-l utilizeze corect 
(Crosby şi Yarber, 2001; Crosby er al., 2001a). 


Comportamentul de risc al adolescenților 


în contractarea BIS, combinat cu alte 


comportamente de risc pentru sănătate 


Comportamentul de risc al adolescenților în infectarea cu BIS tinde să fie în strânsă 
legătură cu alte comportamente de risc, cum ar fi violenţa, consumul de droguri (inclusiv 
tutunul şi alcoolul) sau delincvenţa (Biglan er al., 1990; Boyer, 1990; Lowry et al., 
1994). De exemplu, un studiu recent efectuat pe aproximativ 4.000 de liceeni arată că 
consumul de alcool, tutun, marijuana sau participarea la unele experienţe violente au 
fost indicatori decisivi ai raportării unui număr mare de parteneri sexuali în cazul 
adolescentelor afro-americane. Băieţii afro-americani declarau un număr mai mare de 
parteneri dacă raportau şi un consum de alcool (inclusiv cel cu intenţia de a se îmbăta), 
tutun, marijuana, bătăi, deținerea de arme şi violenţa faţă de partener. Indicatorii unui 
număr mai mare de parteneri sexuali sunt aceiaşi în cazul băieţilor caucazieni, cu 
excepţia consumului de alcool cu intenţia clară de a se îmbăta (Valois er al.,-1999). 
Deoarece comportamentele de risc ale adolescenților au tendinţa de a se îinmulţi, 
grupurile de adolescenţi cu risc ridicat pot fi identificate uşor, de cele mai multe ori. 
Adolescenţii încarceraţi şi cei aflaţi în instituţii pentru tratarea dependenţei de droguri au 
probabilitatea cea mai mare de a raporta comportamente sexuale de risc (DiClemente er 
al., 1991; Morris et al., 1995; Oh er al., 1994; Pack er al., 2000; St. Lawrence, 
Crosby şi O'Bannon, 1999; Schafer e/ al., 1993). Tinerii fugiţi de acasă sau cei cu 
probleme emoţionale sunt de asemenea mai predispuşi infecţiei cu o BTS faţă de ceilalţi 
adolescenţi (Brown et al., 1997, 1999a; DiClemente er al., 1989; Rotheram-Borus er 
al., 1991). Probe recente sugerează că tinerii aflaţi în distres sunt supuşi unui risc mai 
Legătura dintre consumul de substanţe (inclusiv alcool) şi comportamentul de risc 
pentru infectarea cu BTS al adolescenților a fost raportată în mai multe studii (de 

exemplu, Crosby, Yarber şi Kanu, 1998; Duncan, Stryker şi Duncan, 1999; Lowry e! 
al, 1994; Santelli er al., 1998). De exemplu, Santelli şi colaboratorii săi (1998) au 
raportat că, în urma unui studiu efectuat la nivel naţional pe un eşantion de liceeni, 
rezulta o legătură directă între numărul de comportamente legate de consumul de alcool 
şi numărul de parteneri sexuali, atât la băieţi, cât şi la fete. Cu toate acestea, ipoteza dacă 
consumul de substanţe predispune la un comportament sexual de risc la adolescenţi a dus 
la rezultate controversate (de exemplu, Fortenberry, 1998; Strunin, 1999). Este foarte 
posibil ca aceste comportamente de risc să fie legate pentru că au în comun un set de 
antecedente (DiClemente, Hansen şi Ponton, 1996). 

Dovezi clare evidenţiază existenţa unei etiologii comune pentru comportamentele 
sexuale de risc (DiClemente, Hansen şi Ponton, 1996). Mai mult, această ipoteză a fost 
susţinută empiric de o gamă largă de studii care investighează comportamentul adolescen- 
ţilor. De exemplu, au fost raportate asocieri între adolescenţii cărora li se acorda mai 
puţină grijă parentală şi participarea lor la activităţi antisociale (Patterson şi Stouthmer- 
-Loeber, 1984), comportamente sexuale de mare risc (Biglan et a/., 1990; Small şi 
Luster, 1994), iniţierea timpurie în activităţi sexuale (Romer er a/., 1999) şi consumul de 
substanţe (Chilcoat şi Anthony, 1996; Mulhall, Stone şi Stone, 1996; Smith er al., 
1995; Steinberg, Fletcher şi Darling, 1994). Astfel, lipsa atenţiei din partea părinţilor 
pare să fie un factor comun etiologic asociat cu multipli factori de risc la adolescenţi, 
inclusiv comportamentul de risc pentru infectarea cu BTS (DiClemente er al., 2001a). 
Alte etiologii comune pot fi tulburările emoţionale (Blum, Kelly şi Ireland, 2001; 
Brown er al., 1997) şi lipsa legăturii cu familia sau cu şcoala (Resnick er a/., 1997). Mai 
jos, enumerăm dovezile care indică asocierile dintre cele patru tipuri de influenţe şi 
comportamentul de risc în infectarea cu BTS a adolescenților. 


Antecedentele specifice comportamentului de risc în contractarea 
unei BIS de către adolescenţi 


Influențele familiale. Comportamentul de risc în contractarea unei BTS a fost asociat cu 
structura familiei. De exemplu, Crosby er al. (2001b) au descoperit că adolescentele 
afro-americane vor raporta acte sexuale cu parteneri ocazionali dacă locuiesc cu o rudă, 
şi nu cu unul sau cu ambii părinţi. Comunitățile cu rate rnari de divorţ prezintă şi rate 
mai mari de infectare cu BTS a adolescenților (Brewster, Billy şi Grady, 1993). Cauzele 
acestor constatări pot fi determinate de doi factori-cheie: comunicarea cu părinţii şi 
supravegherea exercitată de părinţi. 

Lipsa comunicării dintre adolescenţi şi cel puţin un părinte sa tutore) în legătură cu 
subiecte legate de sex (de exemplu, sarcină, BTS, folosirea prezervativului) este un 
antecedent important al comportamentelor de risc în contractarea unei BIS. Adolescenţii 
care se angajează în conversații despre sex cu mamele lor sunt:: 


1. Mai puţin expuşi situaţiei de a declara că au experienţă sexuală (Dilorio, Kelly și 
Hockenberry-Eaton, 1999 ; Jaccard, Dittus şi Gordon, 1996; Leland şi Barth, 1993). 

2. Nu se vor angaja la fel de des în raporturi sexuale vaginale (Holtzman şi Rubinson, 
1995; Jacard, Dittus şi Gordon, 1996; Dutra, Miller şi Forehand, 1999). 

3. Vor declara că folosesc prezervative şi alte contraceptive (Jaccard, Dittus şi Gordon, 
1996; DiClemente et al., 200ib; Dutra, Miller şi Forehand, 1999; Miller er al., 
1998 ; Leland şi Barth, 1994). | 


4. Vor. declara că au avut mai puţini parteneri sexuali (Holtzman şi Rubinson, 1995 : 
Dutra, Miller şi Forehand, 1999). 


Comunicarea deschisă cu mamele despre subiecte generale a fost de asemenea asociată 
cu angajarea adolescenților în acte sexuale mai puţin frecvente. Autoeficienţa percepută 
a adolescenților în utilizarea de prezervative a fost asociată pozitiv cu comunicarea între 
parteneri (Lawrence, Levy şi Rubinson, 1990) şi cu implementarea acestor practici 
(Basen-Engquist şi Parcel, 1992; Cobb, 1997; Rosenthal, Moore şi Flynn, 1991). 

Dovezile empirice au demonstrat asocieri între adolescenţii care primeau mai puţină 
atenţie parentală şi implicarea lor în comportamente sexuale de mare risc (Biglan e al., 
1990; Romer et al., 1999; Small şi Luster, 1994). Aşadar, adolescenţii care nu 
beneficiază de supraveghere din partea părinţilor pot fi mai predispuşi în a contracta 
BIS. De exemplu, DiClemente (2001c) a constatat că adolescentele afro-americane care 
declarau o supraveghere parentală scăzută prezentau un comportament de risc în a 


"contracta BTS sau HIV. Probabilitatea lor era de 1,7 ori mai mare de a avea „orice” BIS 


şi de 1,8 ori mai mare de a fi testate pozitiv cu chlamydia decât cele care au beneficiat 
de o supraveghere parentală mai mare. | 

Este mai puţin probabil ca adolescenţii să raporteze un debut sexual prematur dacă au 
avut cel puţin un părinte care şi-a exprimat dezaprobarea în legătură cu acest subiect 
(Jaccard, Dittus şi Gordon, 1996; Miller, Forehand şi Kotchick, 1999). Datele rezultate 
din National Longitudinal Study of Adolescent Health relevă că adolescentele care au 
declarat că mamele lor erau de acord ca ele să întreţină raporturi sexuale au fost mai 
puțin predispuse infectării cu BTS în anul următor. La fel, dacă aveau impresia că cel 
puţin unui adult îi păsa de ele (Crosby, Leichliter şi Brackbill, 2000). 


Influențele sociale. Pe măsură ce adolescenţii se îndepărtează de familie, influenţele 
congenerilor asupra comportamentului sexual devin mai pregnante (Forehand şi Wierson, 
1993). Percepţiile asupra comportamentului sexual al congenerilor pot fi unul dintre cele 
mai puternice influenţe ale comportamentului sexual de risc al adolescenților. În legătură 
cu comportamentul sexual, de cele mai multe ori se urmează unele reguli ; conformarea 
la aceste reguli este răsplătită prin acceptarea în grup (Fisher, Misovich şi Fisher, 1992). 
De exemplu, un studiu efectuat pe adolescenţi afro-americani provenind din familii cu un 
nivel de trai scăzut a relevat că folosirea prezervativelor era de patru ori mai mare în 
condiţiile în care grupul susţinea utilizarea acestora (DiClemente er al., 1996). Descoperiri 
similare au fost raportate şi în cazul adolescenților încarceraţi (DiClemente er al., 1991). 
La fel, un studiu efectuat pe adolescente afro-americane arată o legătură inversă între 
frecvenţa sexului neprotejat şi numărul de congeneri ale acestora despre care se credea 
că foloseau prezervativ (Crosby et al., 2000). 

Percepţiile generale legate de suportul social, în opoziţie cu percepțiile specifice ale 
congenerilor legate de comportamentul sexual au fost asociate cu comportamentul sexual 
de risc al adolescenților. De exemplu, un studiu arată că adolescenţii afro-americani care 

semnalau o susţinere socială scăzută erau mult mai pasibili de a se angaja într-un act 
sexual cu un partener ocazional sau cu o persoană care avea mai mulţi parteneri şi 
declarau că au fost obligaţi să se implice într-o activitate sexuală şi că urmaseră recent 
un tratament pentru BIS (St. Lawrence er al., 1994). 

În mod normal, una dintre cele mai importante influenţe sociale este exercitată de 
partener. Această formă de influenţă poate fi mai puternică atunci când unul dintre 
parteneri are mai multă putere şi deţine mai mult control asupra relaţiei decât celălalt. De 
exemplu, un studiu a relevat că adolescentele care întreţin raporturi sexuale cu băieţi ce 
sunt cu cel puţin trei ani mai mari decât ele au declarat că au folosit în proporţie mai 
mică prezervativul în timpul ultimului raport sexual sau pe parcursul ultimelor şase luni 
decât cele care aveau o relaţie cu băieţi de vârstă apropiată (Miller, Clark şi Moore, 
1997). Alt studiu recent a relevat asocieri între adolescentele care raportau că partenerii 
lor erau cu doi sau mai mulţi ani mai mari decât ele (DiClemente et al., 2002). Astfel, 
partenerii mai mari ca vârstă puteau fi insistenţi în a nu folosi metode contraceptive, 
partenerele devenind astfel vulnerabile. 

Diferenţele dintre rolurile de gen contribuie la inegalitatea puterii dintr-o relaţie 
adolescentină. Controlul băieţilor în legătură cu deciziile legate de sex au fost studiate ca 
un antecedent al comportamentelor sexuale de risc pentru adolescente. Constatările că 
fetele au continuat să declare rate mai mici de folosire a prezervativelor decât băieţii 
(CDC, 1998b) arată că negocierea folosirii lor poate fi destul de dificilă pentru adolescente. 
Într-adevăr, posibilitatea ca partenerul (băiat) să refuze să mai facă sex sau să negocieze 
folosirea prezervativului este strâns legată de comportamentul de risc în infectarea cu 
BTS la fete (Sionean er al., 2002). Un studiu recent a relevat că folosirea prezervativului 
în cazul fetelor este corelată cu insistența partenerului de a-l utiliza, şi nu cu faptul că 
fetele se temeau de contractarea unei BIS (Rosenthal et a/., 1999). Alte studii au arătat 
că fetele sigure pe sine se vor proteja în timpul relaţiilor sexuale (vezi Morokoff er al., 
1997; Wingood şi DiClemente, 1996, pentru prezentări extensive). Un studiu recent a 
demonstrat că abilităţile de comunicare încrezătoare, un control de sine mai mare în 
legătură cu folosirea prezervativelor şi controlul asupra întrebuinţării prezervativului de 
către partener, toate, în mod independent, au indicat utilizarea consecventă a prezervativelor 
de către femei (Wingood şi DiClemente, 1998b). 

Alt aspect important al influenţei sociale asupra unui partener sexual al adolescenților 
este durata relaţiei. Pe măsură ce relaţiile devin mai lungi, adolescenţii tind să folosească 
mai rar prezervativele (Civic, 1999; Crosby er al., 2000; Ku, Sonenstein şi Pleck, 
1994). Fenomenul poate avea loc atunci când familiarizarea cu partenerul tinde să creeze 
iluzia sau sentimentul de siguranţă că sunt protejaţi împotriva contractării unei BTS 
(Clark et al., 1996). 


Influențele cognitive. Una dintre cele mai importante influenţe cognitive asupra 
comportamentului protector împotriva BTS este percepţia asupra pericolului BTS. Perceperea 
amenințării este un construct psihologic determinat de gradul de susceptibilitate şi severitate 
recunoscut. Astfel, perceperea amenințării BIS în cazul adolescenților are loc atunci 
când ei cred că pot fi infectați cu BTS, iar consecinţele acelei infectări sunt destul de 
severe. O mai bună percepere a amenințării infectării cu HIV a fost asociată cu raportarea 
de către adolescenţi a unui număr mai mic de parteneri sexuali (Catania er al., 1989). 
Stabilizarea recentă a creşterii trendurilor comportamentului de risc al adolescenților a fost 

atribuită perceperii amenințării infectării cu HIV (Ku er al., 1998; Piccinino şi Mosher, 
1998); cu toate acestea, suportul empiric pentru această atribuire lipseşte. 

Deşi SIDA este percepută de către adolescenţi ca fiind o boală gravă, există o mare 
variabilitate în ceea ce priveşte percepţia adolescenților legată de propria susceptibilitate. 
De exemplu, mai multe studii au arătat că adolescenţii cu mare risc în infectarea cu HIV | 
nu consideră că sunt vulnerabili faţă de această infectare (Jemmott, Jemmott şi Fong, 
1998; St. Lawrence er al., 1995, 1999a, 1999b). De pildă, un sondaj efectual Ja nivel 
naţional a arătat recent că mai mult de două treimi dintre adolescenţii cu vârste cuprinse 
între 15 şi 17 ani au declarat că nu erau supuşi unui risc „prea mare” sau chiar „deloc” 
în a contracta BTS (Kaiser Foundation, 1999). Totuşi, contractarea unei BIS indică 
folosirea ulterioară a prezervativelor la unii adolescenţi (Crosby er al., 2000; Roye, 
1998), arătând faptul că ameninţarea exercitată de BTS este mai pregnantă la cei cu un 
istoric al contractării bolii. | | 

Absența sau prezenţa amenințării percepute a infectării cu BTS nu se reflectă neapărat 
într-un comportament de risc mai mare sau mai redus la adolescenţi. Folosirea prezerva- 
tivelor, de exemplu, poate fi mai motivantă mai curând de posibilitatea unei sarcini 
nedorite decât de contractarea unei boli (Langer, Zimmerman şi Katz, 1994; Whaley, - 
1999). Odată ce o adolescentă începe să folosească anticoncepţionale, ea şi partenerul ei 
probabil că nu vor folosi metode contraceptive de barieră, inclusiv prezervative (Roye, 


1998). 

Sunt mai mulţi factori care pot media relaţia dintre ameninţarea percepută şi comporta- 
mentele de protejare. Folosirea metodelor contraceptive de către fete creşte, iar folosirea. 
prezervativelor de către băieţi scade odată cu creşterea perioadei în care adolescentul a 
fost activ din punct de vedere sexual (Ku, Sonenstein şi Pleck, 1994). Adolescenţii sunt 
mai predispuşi să utilizeze prezervative într-o relaţie nouă (Howard et al., 1999; Ku, 
Sonenstein şi Pleck, 1992) sau într-una trecătoare (Biglan er al., 1990), fiecare dintre 
acestea fiind intermediara amenințării percepute. Motivele adolescenților de a se angaja 
într-un act sexual pot media relaţiile dintre ameninţarea bolilor şi folosirea prezervativelor 
(Cooper, Shapiro şi Powers, 1998). De exemplu, dacă motivul principal de a avea un 
contact sexual este plăcerea, atunci prezervativele ar putea să nu fie folosite, întrucât 
sunt percepute că intrând în contradicţie cu acest scop (Crosby er al., 2000; Jemmott et 
al., 1992; Norris şi Ford, :1994). ă 

Mai mulţi factori cognitivi par să influenţeze debutul sexual al adolescenților, cei cu: 
un debut mai timpuriu fiind pasibili să raporteze un număr mai mare de parteneri sexuali 
(Durbin et al., 1993), mai mulţi parteneri în acelaşi timp (Norris şi Ford, 1999) şi 
probabil că au fost diagnosticaţi în câteva rânduri cu BIS (Wagstaff, DeLamater şi 
Havens, 1999). Debutul timpuriu al activităţii sexuale la adolescente a fost pus în 
legătură cu abuzurile sexuale (Nagy, DiClemente şi Adcock, 1995; Stock er al., 1997). 
Un studiu a relevat că 24% dintre tinerele care şi-au început viaţa sexuală la 13 ani sau 
mai devreme au declarat experienţa ca fiind involuntară, în comparaţie cu 10% care au 
început la o vârstă cuprinsă între 19 şi 24 de ani (Abma, Driscoll şi Moore, 1998). 

Adolescentele raportează un număr mai mare de parteneri dacă au şi un istoric de 
abuz sexual comis de către un adult sau de către cineva mai în vârstă decât ele (Luster 
şi Small, 1997). În mod similar, Brown şi colaboratorii săi (1997) au studiat un grup de 
adolescenţi cu tulburări emoţionale şi au observat faptul că cei cu un istoric de abuz 
sexual sunt cel mai puţin predispuşi să folosească prezervative sau să aibă abilităţi de 

comunicare pe această temă. Tinerele (de 18-19 ani) care au fost victime ale unui viol 
este mai probabil să declare o frecvenţă mai mare a actelor sexuale sau a actelor sexuale 
neprotejate, în ciuda faptului că, spre deosebire de semenele lor, se bucură mai puţin 
când fac sex (Wingood şi DiClemente, 1998c). 

Abilitatea adolescenților de a-şi comunica dorinţele şi intenţiile sexuale partenerilor 
este un antecedent important al comportamentului lor sexual de risc. De exemplu, 
Maxwell, Bastiani şi Warda (1999) au descoperit că nivelul comunicării sexuale este 
singura variabilă care îi diferenţia pe cei care folosesc prezervative de ceilalţi, pe genuri, 
într-un sondaj efectuat pe un eşantion de adolescenţi care au primit îngrijiri în clinici de 
tratare a BTS. Catania şi colaboratorii săi (1989) au raportat că şi comunicarea, in 
general, şi comunicarea legată de protejarea sănătăţii în rândul adolescenților erau invers 
proporționale cu numărul de parteneri sexuali; comunicarea legată de folosirea pre- 
zervativelor a fost asociată pozitiv cu raportarea folosirii prezervativelor. 

Lepat de abilitatea adolescenților de a se angaja în comunicarea sexuală este autoeficienţa 
asertivă (DiClemente er al., 1996). Alte forme de autoeficienţă (de exemplu, cumpărarea 
prezervativelor, folosirea lor, controlarea impulsurilor) sunt factori cognitivi importanţi 
pentru comportamentul sexual de risc al adolescenților. Adolescenţii cu o autoeficienţă 
mai mare în legătură cu folosirea prezervativelor probabil că vor raporta că intenţionează 
să folosească prezervative (Basen-Engquist şi Parcel, 1992 ; Jemmott, Jemmott şi Hacker, 
1992; Pendergrast, DuRant şi Gaillard, 1992). 


Influențele mediului. În ciuda orientării recente către un comportament sexual mai 
sigur, adolescenţii afro-americani sunt predispuşi în continuare să-şi înceapă activitatea 
sexuală la o vârstă mai mică (Upchurch et al., 1998; Warren et al., 1998). De exemplu, 
în cartierele caracterizate printr-o supraveghere slabă a comportamentului adolescenților, 
resursele inadecvate comunitare pentru adolescenţi şi un nivel mare de comportamente 
adolescentine care derivă din stilul convenţional de viaţă (de exemplu, cei care au 
renunţat la şcoală) adolescenţii au fost predispuşi să-şi înceapă activitatea sexuală mai 
devreme (Small şi Luster, 1994). Rezultatele şcolare modeste şi aşteptările pesimiste 
legate de un viitor succes şcolar sunt corelate cu un debut sexual timpuriu şi cu alţi 
factori de risc în contractarea unei BIS (Harvey şi Spigner, 1995; Small şi Luster, 
1994). Aşadar, aparentele influenţe legate de rasă/etnie sunt mai mult ca sigur confundate 
cu un cumul de factori de mediu cu impact asupra comportamentului de risc în contractarea 
unei BIS, cum ar fi sărăcia şi degradarea urbană (Cohen er al., 2000). 

Una dintre cele mai consecvente cauze ale infectării este sărăcia (Aral şi Wasserheit, 
1995). În râridul unor grupuri de adol&scenţi proveniţi din păturile sociale sărace, sexul 
poate fi tranzacţionat pe bani şi/sau droguri (Lown et al., 1995; Soundheimer, 1992), 
conducând la partide neprotejate cu mai mulţi parteneri. Adolescenţii care trăiesc în 
medii tensionate sunt, în general, mai predispuşi să-şi asume riscuri sexuale, Adolescenţii 
fără locuinţă, de exemplu, probabil că vor începe mai devreme decât congenerii lor viaţa 
sexuală, vor raporta mai mulţi parteneri sexuali care au un risc mai mare de infectare cu 
BTS şi vor declara că au suferit un abuz sexual (Ennett et al., 1999; Eng şi Butler, 
1997). | 

Alt antecedent important al comportamentului de risc al contractării unei BTS este 
proximitatea partenerului de „grupul-nucleu” al transmiterii BTS. Conceptul de grup-nucleu 
a fost folosit pentru a simboliza reţelele sexuale de indivizi cu rate mari ale contractării 

BIS. Astfel, şansele de a alege un partener sexual care este membru al grupului-nucleu 
constituie o parte a riscului de mediu pentru adolescenţi. În funcţie de tipul de BTS şi de 
frecvenţa schimbului de parteneri care are loc între adolescenţi, grupurile-nucleu pot fi 
destul de mari. De exemplu, un studiu recent privind transmiterea sifilisului la adolescenţi 
şi adulţi a relevat o reţea sexuală de până la 33 de persoane conectate între ele, într-un 
eşantion de mai puţin de 500 (Rothenberg er al., 2000). Cu cât poziţia centrală (apropierea 
persoanei de grupul-nucleu) a partenerului unui adolescent creşte, şansele de a se infecta 
de la acel partener cresc şi ele. Aşadar, adolescenţii care locuiesc în epicentre de BTS 
este mai probabil să fie infectați cu BTS din cauza şanselor foarte mari de a alege un 
partener care este legat de grupul-nucleu (Lauman şi Youm, 1999). Actul sexual 
neprotejat cu mai mulţi parteneri simultan creşte riscul infectării cu BTS prin sporirea 
ocaziilor de a fi conectat (direct sau indirect) cu un membru al reţelei-nucleu (Rothenberg 
et al., 1998, 1999). 3 ii 

Mediile cu o prevalenţă ridicată a BTS pot fi motivul principal pentru care afro-americanii 
contractează BTS într-o proporţie atât de mare. Datele obţinute în urma unui sondaj 
efectuat la nivel naţional pe un eşantion reprezentativ de adulţi au arătat că afro-americanii, 
în proporţie mai mare decât caucazienii, vor alege un partener sexual de mare risc, de 
exemplu, unul care prezintă un risc ridicat de infectare cu BIS din cauza practicării 
sexului neprotejat cu mai mulţi parteneri (Lauman şi Youm, 1999). Astfel, incidenţa mai 
mare a BTS în rândurile adolescenților afro-americani este legată mai curând de patternuri 


sexuale mixte decât de diferenţele comportamentului lor sexual (Aral, 1999). Totuşi, 


statutul socioeconomic scăzut este corelat cu infectarea cu BTS şi depinde de rasă/etnie, 
reflectând un risc mai mare de infectare cu BTS la afro-americani, hispanici şi alte 
minorităţi (Aral şi Wasserheit, 1995). În special adolescentele întreţin acte sexuale cu 
parteneri mai în vârstă, de exemplu, persoane trecute de cca 20 de ani. Aşadar, diferenţele 
în ceea ce priveşte prevalența BTS în reţelele sexuale rasiale/etnice cu persoane de vârstă 
mai înaintată pot determina o disparitate similară referitoare la partenerii sexuali adolescenţi 
(Ford şi Norris, 1997). 

Adolescenţii care provin din familii cu un venit scăzut este posibil să nu beneficieze 
de îngrijiri medicale. De exemplu, Institute of Medicine a estimat recent că un sfert 
dintre adolescenţii şi tinerii care riscă să fie infectați cu BIS nu au asigurare de sănătate. 
Aşadar, adolescenţii care nu se tratează împotriva BTS cel mai probabil îşi vor infecta 
partenerii, creând un risc mai mare de infectare cu BIS în cadrul reţelei sexuale. | 

Accesul la un tratament împotriva BTS poate fi problematic pentru adolescenţi, 
indiferent de venitul părinţilor. De exemplu, comunităţile pot sau nu să ofere adolescenților 
servicii confidenţiale pentru tratarea împotriva BTS ; transportul poate să fie de asemenea 
o problemă. Mai mult, chiar dacă tratamentul împotriva BTS este disponibil, adolescenţii 
s-ar putea să nu creadă că într-adevăr se asigură confidenţialitate, temându-se poate că 
activitatea lor sexuală sau posibilul diagnostic vor fi dezvăluite părinţilor sau altcuiva 
(Berman şi Hein, 1999). Într-un sondaj efectuat la nivel naţional, mai mult de jumătate 
dintre elevii claselor a X-a credeau greşit că departamentele de sănătate le vor dezvălui 
părinţilor diagnosticul de BTS şi că este nevoie de consimţământul acestora pentru a 
urma un tratament (American Social Health Association, 1998). Stigmatul social şi slaba 
autoeficiență în privinţa reacției faţă de BTS sunt considerate potenţiale bariere în 
tratarea adolescenților (Fortenberry e! al... 1997). Pe de altă parte, susţinerea socială 
poate fi un factor important pentru depăşirea barierelor Şi identificarea unui tratament 
împotriva BTS (Fortenberry er al., 1999). 

O abordare contextuală 


Având în vedere istoricul diverselor antecedente legate de comportamentul de risc în 
infectarea cu BTS a adolescenților, este important ca acestea să fie analizate într-un cadru 
integrat. O abordare contextuală, incluzând toate cele patru influenţe (familială, socială, 
cognitivă şi de mediu), oferă date amănunțite privind relaţiile dintre aceste influenţe şi 
despre modul cum pot afecta comportamentul sexual de risc şi contractarea unei BIS. 
Influențele se determină reciproc şi au un impact colectiv asupra echilibrului dintre 
riscul infectării cu BIS în ciuda influențelor protectoare şi influenţele de asumare a 


riscului. 


Antecedentele unice la femei. Atât factorii psihologici, cât şi cei biologici pot explica 
o incidenţă a BIS mai mare la fete decât la băieţi. De exemplu, cervixul unei adolescente 
este mai vulnerabil la infectarea cu BTS. Această vulnerabilitate rezultă din ectopia 
cervicală, o situaţie care este complet normală. Ţesuturi similar de vulnerabile la băieţi 
nu există. Mai multe studii au demonstrat că folosirea contraceptivelor orale poate 
exacerba ectopia cervicală la adolescente, care poate conduce la o susceptibilitate mai 
mare de infectare cu BTS, cum ar fi chlamydia (Critchlow er al., 1995; Washington e/ 
al., 1985) sau HIV (Plourde şi Plummer, 1994; Wang, Reilly şi Kreiss, 1999). 
De asemenea, printre adolescenţii care se angajează într-un act sexual vaginal există 
un „sexism biologic”, şi anume că BTS, inclusiv HIV sunt transmise mai degrabă de la 
bărbat la femeie decât invers (Bolan, Ehrhardt şi Wasserheit, 1999; Padian, Shiboski şi 
Jewell, 1991). În cazul BTS care provoacă scurgeri, de exemplu, gonoree, partenera 
neinfectată se află mai mult timp în contact cu scurgerea infecțioasă, în condiţiile în care 
aceasta (împreună cu sperma) rămâne în vagin după raportul sexual. Totodată, un 
partener de sex masculin neinfectat intră în contact cu scurgerea infecțioasă a femeii 
numai în timpul actului sexual. 

Comportamentele specifice femeilor plasează de asemenea adolescentele într-o poziţie 
de risc sporit în ceea ce priveşte infectarea cu BTS, spre deosebire de bărbaţi. Duşurile 
vaginale sunt practicate destul de des de femei, mai ales de afro-americance (Aral, 
Mosher şi Cates, 1992). Această practică a fost pusă în legătură cu diverse diagnostice 
asociate în mod normal cu BIS, cum ar fi boala inflamatorie pelvină (BIP) (Wolner-Hanssen 
et al., 1990). Actul sexual în timpul menstruației a fost asociat cu riscul crescut al 
infectării cu BIS la femei (Tanfer şi Aral, 1996), la partenerul acesteia riscul fiind 
minim, în afară de infectarea cu HIV. 

Cu toate că diagnosticarea din timp a BIS tratabile este o metodă importantă de a 
preveni morbiditatea, anatomia organelor genitale feminine împiedică observarea simpto- 
melor obişnuite ale infecţiei cu BTS (de exemplu, scurgerile şi ulceraţiile). Deoarece 
organele genitale bărbăteşti sunt expuse în întregime, bărbaţii, spre deosebire de femei, 
pot observa din timp semnele infecţiei cu BTS. În plus, la adolescentele care se adresează 
medicului pentru a se trata, diagnosticul este mult mai dificil şi mai puţin riguros decât 
la bărbaţi (Bolan, Ehrhardt şi Wasserheit, 1999). 

Specifice femeilor sunt şi antecedentele psihosociale importante legate de riscul contractării 
unei BTS. O problemă majoră este faptul că femeile nu deţin controlul direct asupra 
folosirii prezervativului. Succesul negocierii întrebuinţării acestuia este problematic în 

special la adolescente, mai ales din cauza lipsei experienţei lor în asemenea negocicri. 


Dezavantajul este cel mai mare atunci când adolescenta are un partener mai în vârstă 
decât ea (Darroch, Landry şi Oslak, 1997; DiClemente er a/., 2002 ; Rotheram-Borus, 
Jemmott şi Jemmott, 1995). | 
Ultima secţiune descrie abordările eficiente întreprinse în vederea reducerii răspândirii 
BTS la adolescenţi (băieţi şi fete), intervenind asupra antecedentelor descrise mai sus, 
reducând factorii ce favorizează angajarea într-un comportament de risc în contractarea 
unei BIS şi prin creşterea numărului factorilor care protejează împotriva acestor comporta- . 
mente. Deşi există un corpus consistent de studii destinate intervenţiei, multe dintre ele 
nu se ridică la standardele de rigoare ştiinţifică (Oakley er al., 1995). Ca atare, am inclus 
în această secţiune doar cele mai competente cercetări. | 


Prevenirea răspândirii BIS în rândul adolescenților : 
intervenţii legate de comportamentul adolescenților 
cu risc de a contracta BIS 


” Principiile generale de prevenire... 


În afară de hepatita B (BTS care poate fi prevenită prin vaccinare), intervenţiile legate de 
comportament sunt cele mai promițătoare strategii de prevenire a BIS la adolescenţi. 
Aceste intervenţii au progresat de la abordarea bazată pe cunoaştere la cea bazată pe 
abilităţile de comunicare, studiile recente investigând valoarea învăţării abilităţilor 
necesare în viaţa de zi cu zi, cum ar fi programele pentru dezvoltarea tinerilor. Scopul 
principal al acestor programe legate de comportament este de a stopa antecedentele 
asociate cu comportamentele sexuale de risc şi, astfel, de a reduce şansele expunerii la BTS. 
- Programele de intervenţie în ceea ce priveşte comportamentul la adolescenţi sunt mai 
eficiente atunci când impun: - 


].. O diversitate de tehnici ce pun accentul pe învăţarea interactivă. 

2. Un context teoretic, 

3. Posibilitatea de a beneficia de ajutorul congenerilor. d 

4. Strategii de a încuraja regulile congenerilor care susţin comportamente menite să 
asigure raporturi sexuale mai sigure. | 

5. Metodologii specifice fiecărui gen. 

6. Metodologii specifice fiecărei culturi. 

7. Instruire pentru dezvoltarea abilităţilor adecvate (Janz er al., 1996; Kirby, 2000; 
Kirby şi DiClemente, 1994; Wingood şi DiClemente, 1996). 


A fost publicată o gamă largă de intervenţii menite să reducă incidenţa BIS în rândul 
adolescenților. Majoritatea impun strategiile enunțate mai sus. Printre obiectivele prezentului 
Capitol nu se numără şi o discuţie în amănunt legată de acest subiect, dar au fost 


- publicate lucrări excelente de către Jemmott şi Jemmott (2000) şi Eng şi Butler (1997), 


precum şi de către Wingood şi DiClemente (1996). 

Următoarea secţiune descrie exemple specifice de programe eficiente. Intervenţiile 
legate de comportament au fost transmise cu succes adolescenților pe trei căi: clinici, 
comunităţi şi şcoli. După ce vom prezenta exemple pentru fiecare categorie în parte, vom 
discuta-problemele esenţiale legate de intervenţia în rândul adolescenților. Ultima parte 
va avea ca subiect intervenţia în cazul adolescenților cu risc foarte mare de infectare cu 
BTS, de exemplu, adolescenţii încarceraţi, cei fără locuinţă sau care au fugit de acasă şi 


cei HIV pozitivi. 


Programele eficiente bazate pe clinici de prevenire a BIS 


Programele bazate pe clinici reprezintă o metodă ideală de prevenire a infectărilor 
iniţiale şi a reinfectărilor cu BTS. Clinicile oferă avantajul tehnologiilor medicale (de 
exemplu, teste screening pentru BTS) şi, de asemenea, îi poate lua în evidenţă pe 
adolescenţii care prezintă un risc sporit de infectare cu BTS. Este importantă în special 
intervenţia în cazul adolescenților nou infectați cu BTS, pentru că un istoric al infectării 
poate indica posibilitatea reinfectării adolescentului (Crosby, Leichliter şi Brackbill, 2000; 
Fortenberry et al., 1999; Richey, Macaluso şi Hook, 1999; Wagstaff, DeLamater şi 
Havens, 1999). De exemplu, mai multe studii au raportat rate mari ale riscului de 
reinfectare la adolescenţi, ajungând la 31% pentru băieţi şi 40% pentru fete, după un an 
de la efectuarea sondajului (Fortenberry et al., 1999; Wagstaff, DeLamater şi Havens, 
1999): 

Într-un studiu efectuat pe un eşantion în care predominau adolescente de diferite etnii 
tratate recent împotriva infectării cu chlamydia, a fost raportată o creştere semnificativă 
a folosirii prezervativelor după 0 şedinţă de 20 de minute cu un asistent (condiţia 
experimentală), şi nu cu o asistentă (condiţia de control). Adolescentele din grupul supus 
condiţiei experimentale au fost învăţate cum să negocieze folosirea şi cum să aplice 
prezervativele, promovându-se o atitudine pozitivă legată de prezervative şi înţelegerea 
riscului de contractare a unei BTS. Instruirea unui grup de control constă în discuţii 
individuale despre BIS, despre importanţa tratamentului partenerului şi despre folosirea 
prezervativelor. În ciuda unor statistici încurajatoare privind efectul intervențiilor de 
folosire a prezervativelor, ratele de reinfectare cu chlamydia după şase luni erau asemănătoare 
la cele două grupuri, experimental şi de control ; cel mai probabil, deoarece creşterea 
privind folosirea prezervativelor nu a fost consecventă, compromiţând efectele benefice 
de protecţie ale acestora (Orr er al., 1996). Totuşi, studiul realizat de Orr şi colaboratorii 
săi sugerează că eforturile susţinute pot conduce, în final, la creşteri semnificative legate 
de utilizarea prezervativelor. 

Pentru a determina eficacitatea consultării cu un medic, comparativ cu urmarea 
tratamentului standard, a fost realizat un studiu pe un eşantion de adolescenţi (provenind 
din rândul minorităţilor, cu vârste cuprinse între 12 şi 15 ani) care frecventează cabinetul 
medicului pediatru. După trei luni, adolescenţii din grupul experimental au declarat un 
număr mai mic de acte sexuale neprotejate în ultima perioadă (8%) faţă de adolescenţii 
din grupul de control (43%). Deşi încurajator, acest rezultat nu a fost confirmat şi în 
perioada de nouă luni care a urmat, astfel că diferenţele din rezultatele ulterioare nu au 
fost confirmate. O parte dintre intervenţii includeau eforturile de a facilita îmbunătăţirea 

comunicării dintre adolescenţi şi părinţi, legată de problemele de natură sexuală. Mesajul 
principal transmis de medicii pediatri pacienţilor lor adolescenţi era acela că actul sexual 
neprotejat nu este sigur, spre deosebire de cel cu prezervativ, iar abstinenţa este cel mai 
sigur comportament (Boekeloo er al., 1999). 

Aceste studii ne dezvăluie detaliile ascunse ale multor probleme asociate cu intervenţiile 
privind comportamentul menite să micşoreze incidenţa BIS în rândul adolescenților. De 
exemplu, fiecare studiu este bazat pe autoraportarea folosirii prezervativului ; aşadar, 
acurateţea raportărilor adolescenților devine subiect de cercetare. Investigarea empirică . 
a acestei probleme a arătat că evaluările frecvente, la interval de două săptămâni sau mai 
rar de o dată la două luni, sunt cele mai eficiente în cazul adolescenților (McFarlane şi St. 
Lawrence, 1999). Shew şi colaboratorii săi (1997) au constatat că raportările adolescenților 
privitoare la utilizarea prezervativelor au fost mai veridice atunci când aceştia erau 
chestionaţi în legătură cu ultimii doi parteneri. Alte studii au subliniat importanţa 
folosirii tehnologiei computerizate pentru a maximiza veridicitatea declaraţiilor privind 
comportamentele sexuale ale adolescenților (Michaud, Narring şi Ferron, 1999). Fiecare 
studiu pune în evidenţă şi limitarea inerentă a intervențiilor. bazate pe clinici, şi anume 
că programele cu o singură sesiune nu sunt indicate pentru a obţine schimbări de 
comportament pe termen lung pentru preîntâmpinarea infectării cu BTS. Ultimul studiu 
(Boekeloo et al., 1999) a relevat o problemă obişnuită de pedagogie: prezentarea mai 


"multor metode de prevenire, şi nu doar a uneia singure. Contrar opiniilor unor organizaţii 


civice, cercetarea susţine propunerea ca adolescenţii să beneficieze de pe urma unei 
ierarhii de mesaje privind prevenirea, cum ar fi „abstinenţa este de preferat, dar dacă 
trebuie să faci sex, foloseşte un prezervativ” (vezi Jemmott, Jemmott şi Fong, 1998, în 
următoarea parte a acestei secţiuni pentru un excelent exemplu al unei astfel de cercetări). 


Eficienţa programelor de prevenire a BIS bazate pe comunitate 


O metaanaliză recentă a intervențiilor bazate pe comunitate pentru reducerea riscului 
privind comportamentul sexual al adolescenților a relevat efecte importante în legătură 
cu creşterea folosirii prezervativelor, scăzând numărul raporturilor sexuale neprotejate şi 
al partenerilor sexuali şi o oarecare creştere a abstinenţei (Jemmott şi Jemmott, 2000). 
Deşi majoritatea intervențiilor au fost gândite pentru prevenirea infectării cu HIV, 
rezultatele se pot aplica la fel de bine şi pentru prevenirea BTS: Mai jos sunt enumerate 
trei exemple de programe bazate pe comunitate. 

Un studiu recent efectuat pe un eşantion de elevi de gimnaziu afro-americani recrutaţi 
pentru o intervenţie de opt ore a relevat că atât intervenţiile legate de abstinenţă, cât şi 
cele care urmăreau promovarea unor raporturi sexuale sigure pot reduce comportamentul 
sexual de risc, dar cele din urmă au efecte mai eficiente şi de durată. Şedinţele au avut 
loc pe parcursul a două sâmbete consecutive. Adolescenţii selectaţi aleatoriu pentru 
condiţia de raporturi sexuale mai sigure au fost informaţi că abstinenţa este „cea mai 
bună variantă”, dar li s-au dat şi materiale care promovau ideea că prezervativele pot fi 
folosite în mod plăcut şi au fost instruiți pentru a mări eficacitatea folosirii prezervativelor. 
În mod similar, adolescenţii selectaţi pentru condiţia bazată pe abstinenţă au fost informaţi 
despre utilitatea prezervativelor în prevenirea BTS, dar li s-au oferit şi materiale care 

subliniau aspectele pozitive ale abstinenţei, urmate de exerciţii de antrenare a abilităţilor 
de negociere a abstinenţei şi de a rezista influențelor sociale de a face sex. După trei luni 
de la intervenţie, adolescenţii din condiţia de abstinenţă au raportat mai puţine raporturi 
sexuale faţă de cei din condiţia de control (mai multe şedinţe dedicate sănătăţii, în 
general) ; cu toate acestea, efectul a dispărut după o perioadă de 6-12 luni. Contrar 
acestei situaţii, adolescenţii din condiţia de raporturi sexuale mai sigure au declarat 
întrebuinţarea mai consecventă a prezervativelor decât cei din grupul de control după 
perioade de 3, 6 şi 12 luni. După un interval de 6 sau 12 luni, adolescenţii experimentați 
din punct de vedere sexual din condiţia de raporturi sexuale mai sigure au raportat mult 
mai puţine acte sexuale decât cei din condiţia de control sau abstinenţă (Jemmott, 
Jemmott şi Fong, 1998). 

St. Lawrence şi colaboratorii săi (1995) au oferit dovezi că o intervenţie mai 
îndelungată privind raporturile sexuale mai sigure (8 şedinţe de-a lungul a 8 săptămâni, 
fiecare şedinţă fiind de 1,5-2 ore) a avut ca efect creşterea semnificativă a comportamentului 
de protecţie împotriva BTS chiar şi după un an de la intervenţie. Adolescenţii erau 
afro-americani cu vârste cuprinse între 14 şi 18 ani. În plus, adolescenţii neexperimentați 
aleşi aleatoriu pentru condiţia de raporturi sexuale mai sigure au declarat într-o proporţie 
mai mică decât cei din condiţia de control că şi-au început viaţa sexuală în anul care a 
urmat intervenţiei. În mod similar cu studiul condus de Jemmott, Jemmott şi Fong 
(1998), intervenţia consta în antrenarea abilităţilor şi oferirea materialelor menite celor 
cu antecedente cognitive să înţeleagă riscurile legate de sex, cum ar fi folosirea pre- 
zervativelor, autoeficienţa, stabilirea regulilor, autocontrolul, rezolvarea problemelor şi 
recunoaşterea riscului. 

Altă intervenţie, care ţintea preadolescenţii afro-americani (9-15 ani), a fost realizată 
pentru a determina eficacitatea transmiterii mesajelor intervenţiei către grupurile de 
congeneri. Şedinţele au fost similare ca durată şi număr cu cele conduse de St. Lawrence 
şi colaboratorii săi (1995), având în plus o şedinţă de o zi într-o tabără organizată în 
mediul rural. Condiţia de intervenţie cuprindea comunicarea legată de sex, antrenarea 
abilităţilor de negociere şi prezentarea de materiale care promovau autoeficienţa, reacţia 
eficientă (credinţa că măsurile de protejare împotriva BTS sunt benefice) sau care 
încurajau adoptarea unor comportamente protectoare împotriva BTS. Au fost oferite şi 
informaţii legate de preponderența folosirii prezervativelor în grupurile de congeneri. În 
comparaţie cu adolescenţii din grupul de control, cei care beneficiau de intervenţii 
privind raporturile sexuale mai sigure declarau că au folosit într-o proporţie mai mare 
prezervativele după o perioadă de 6 luni, dar nu şi după 12 luni. Mai mult, s-a constatat 
un anumit efect la adolescenţii care au asistat la un număr mai mare de şedinţe de 
intervenţie : au folosit într-o proporţi* mai mare prezervativele, spre deosebire de cei 
care au frecventat şedinţele mai rar (Stanton er al., 1996). 

În ansamblu, cele trei intervenţii oferă dovezi că măsurile care urmăresc antecedentele 
cognitive şi sociale ale comportamentului sexual de risc (în special nefolosirea prezervati- 
velor) sunt eficiente, deşi beneficiile pot scădea pe măsura trecerii timpului. Intervenţiile 
bazate pe comunitate destinate adolescenților nu sunt destul de bine reprezentate şi se 
adresează în special populaţiei hispanice (Jemmott şi Jemmott, 2000). De asemenea, 
trebuie remarcat faptul că fiecare intervenţie a fost adresată adolescenților de ambele sexe. 
În ceea ce priveşte diferenţele de gen în antecedentele comportamentului sexual (vezi 
secţiunea corespunzătoare de mai sus), genul poate fi un moderator important al eficienţei 
intervenţiei. De exemplu, Stanton şi colaboratorii săi au raportat că băieţii din grupurile 

'de intervenţie, mai curând decât fetele, au declarat că au folosit în mai mare măsură 
prezervativele. St. Lawrence şi colaboratorii săi au relevat că băieţii au beneficiat de pe 
urma intervenţiei prin adoptarea într-o proporţie mai mare a comportamentelor preventive 
împotriva infectării cu HIV (de exemplu, folosirea prezervativului) ; fetele beneficiau de 
pe urma intervențiilor prin menţinerea nivelului comportamentelor preventive împotriva 


infectării cu HIV (faţă de cele din grupul de control, care au manifestat comportamente 
preventive mai laxe). 


Eficienţa programelor de prevenire a BIS bazate pe şcoli 


Deşi par un loc ideal de aplicare a programelor menite să prevină infectarea cu BIS, 
şcolile din SUA sunt controlate la nivel local, fiind astfel predispuse să se conformeze 
influenţei membrilor comunităţii care obiectează la programele de educaţie sexuală. 
O problemă recurentă la nivel local este dacă educaţia sexuală (în afară de programele 
axate exclusiv pe abstinenţă) conduce la creşterea activităţii sexuale. Kirby şi colaboratorii 
săi (1994) au luat în considerare mai multe studii referitoare la programele de educaţie 
sexuală din şcoli şi au dedus că programele educative nu măresc activitatea sexuală a 
elevilor (o descoperire susţinută şi de studiile referitoare la celelalte programe de 
intervenţie, cum ar fi intervenţiile bazate pe comunitate). Mai recent, rezultatele unui 
studiu comandat de Joint United Nations Programme on HIV/AIDS (UNAIDS) au 
dezvăluit că un nivel ridicat al calităţii programelor de educaţie sexuală duce la amânarea 
începerii vieţii sexuale şi îi protejează pe adolescenţii activi sexual de infectarea cu BTS 
(UNAIDS, 1997). Cu toate că recomandările s-au bazat pe dovezi, Congresul SUA a 
alocat fonduri doar pentru organizarea programelor de promovare a abstinenţei. Totuşi, 
nu există studii ştiinţifice riguroase care să stabilească eficacitatea acestor programe. lată 
câteva exemple de intervenţii eficiente aplicate în şcoli, bazate pe promovarea de raporturi 
sexuale mai sigure. | | 

Kirby şi colaboratorii săi (1991) au urmărit eficacitatea unui program de intervenţie 
de 15 ore pentru raporturi sexuale mai sigure, aplicat elevilor din 23 de clase de la 13 
licee din California. Urmărindu-se nu numai antecedentele sociale şi cognitive (cum 
erau descrise în intervenţiile bazate pe comunitate), programul includea şi o componentă 
menită să intensifice comunicarea despre sex dintre adolescenţi şi părinţi. Programul i-a 
învăţat pe liceeni cum să răspundă la diferitele forme de presiune ale partenerului sau 
congenerilor, care ar putea conduce la raporturi sexuale. În cele din urmă, programul era 
menit să suplimenteze, nu să înlocuiască, orele de educaţie pentru sănătate (inclusiv 
materiale de educaţie sexuală). Adolescenţii cu un comportament de risc scăzut şi cei 
lipsiţi de experienţă sexuală au demonstrat că, în urma intervenţiei, fie au folosit într-o 
proporţie mai mare prezervativele, fie au amânat începerea vieţii sexuale. Efecte similare 
nu S-au înregistrat şi la adolescenţii cu un comportament ridicat de risc. | 

Un studiu asemănător, dar mai recent, efectuat pe cca 4.000 de elevi de clasa a IX-a, 
a relevat că o intervenţie bazată pe raporturi sexuale mai sigure a avut un impact pozitiv 
asupra unei game largi de antecedente sociale şi cognitive şi a sporit comunicarea cu 
privire la sex dintre părinţi şi adolescenţi. In comparaţie cu grupul de control, adolescenţii 
care beneficiau de intervenţie au declarat mai puţine raporturi sexuale după o perioadă 

de trei luni şi că au folosit într-o proporţie mai mare prezervativul în timpul ultimului 
contact sexual. Deşi nu este relevant pentru prevenirea BTS, studiul a arătat şi că elevii 
care beneficiau de intervenţie au declarat că au folosit într-o proporţie mai mare metodele 
contraceptive decât prezervativele la ultimul raport sexual (Coyle er a/., 1999). 

Aceste studii subliniază că programele de reducere a comportamentelor de risc sexual 
au două scopuri: prevenirea BTS şi a sarcinilor nedorite. Faptul că aceste probleme au 
legătură una cu cealaltă permite integrarea uşoară a instruirilor, astfel servind mai bine 
adolescenţii. O analiză mai amănunţită legată de importanţa dată problemei BIS şi a 
prevenirii. sarcinilor nedorite a fost realizată de Santelli er a. (1999) şi Whaley er al. 
(1999). Mai mult, o analiză despre principiile şi practicile programelor aplicate în şcoli 
de reducere a riscurilor presupuse de relaţiile sexuale a fost realizată de Kirby (2000). 

Un procent mic al şcolilor din SUA (mai puţin de 3%) au acordat prezervative 
elevilor. Natura acestor programe de distribuţie a prezervativelor blochează demersurile 
riguroase de prevenire a infectării cu BIS ; cu toate acestea, dovezile arată că astfel de 
programe cresc proporţia întrebuinţării prezervativelor fără a promova iniţierea sexuală 
timpurie (Guttmacher er al., 1997). Şcolile care oferă programe pentru îngrijirea 
sănătăţii, inclusiv de prevenire a BIS şi de tratament, sunt puţine la număr şi nu sunt 
folosite prea des de elevi (Crosby şi St. Lawrence, 2000). Un lucru dezamăgitor, deoarece 
cabinetele şcolare au capacitatea să ajute adolescenţii să primească tratament pentru BTS 
şi să beneficieze de servicii de prevenire a infectării. 


Eficienţa programelor pentru prevenirea infectării cu BIS 
la adolescenţii cu grad mare de risc 


Un studiu recent despre intervenţia în cazul adolescenților încarceraţi a dus la constatări 
deosebit de interesante. Folosind o versiune modificată a Becoming a Responsible Teen 
Program (vezi St. Lawrence et al,. 1995), St. Lawrence şi colaboratorii săi (1999a) au 
structurat o intervenţie de şase sesiuni (o oră pentru fiecare sesiune) pentru promovarea 
unor raporturi sexuale mai sigure în rândul adolescenților de la o şcoală de corecție. 
Adolescenţii au fost aleşi aleatoriu pentru intervenţiile de raporturi sexuale mai sigure şi 
pentru controlarea furiei. Cu toate că prima intervenţie a avut un impact semnificativ 
asupra mediatorilor cognitivi ai comportamentelor de protecţie împotriva infectării cu 
BTS, adolescenţii din ambele grupuri au manifestat acelaşi comportament sexual de risc 
după şase luni de la eliberarea lor din instituţie. Autorii au sugerat că experienţa încarcerării 
sau relevanţa condiţiei de control faţă de comportamentul sexual sunt vinovate de situaţie. 
Într-adevăr, condiţia de control al furiei includea materiale similare programelor de 
raporturi sexuale mai sigure : rezolvarea problemelor, rezistarea la presiunile grupului, 
oferirea de feedback în timpul comunicării, acceptarea criticilor şi rezolvarea conflictelor. 

Promiţătoare este şi intervenţia pentru raporturi sexuale mai sigure în cazul celor 
încarceraţi pentru consum de droguri. Pazru şedinţe de grup au fost oferite adolescenților 
dintr-o închisoare din New York ; fiecare şedinţă forma abilităţi în rezolvarea problemelor, 
menite să scadă consumul de droguri şi comportamentele sexuale riscante. Au fost luate 
interviuri adolescenților din grupul de control precum şi celor supuşi intervențiilor, după 

cinci luni de la eliberarea acestora din închisoare. Adolescenţii care au beneficiat de 
programul de intervenţie au raportat folosirea în mai mare măsură a prezervativelor, spre 
deosebire de adolescenţii din grupul de control (Magura, Kang şi Shapiro, 1994). 

Adolescenţii fără locuinţă sau cei fugiţi de acasă sunt un grup prioritar pentru 
prevenirea BTS. Deşi sunt estimate rate mari de infectare cu BTS la adolescenţii fără 
locuinţă, iar prevalența HIV este de aproximativ 17% la cei fugiţi de acasă şi fără 
locuinţă (Lightfoot şi Rotheram-Borus, 2000), au fost efectuate câteva studii menite să 
evalueze intervenţiile pentru raporturi sexuale mai sigure la aceste grupuri. Totuşi, un . 
studiu efectuat pe un eşantion de tineri newyorkezi fugiţi de acasă a demonstrat eficacitatea 
intervențiilor pe grupuri mici, menite să crească frecvenţa utilizării prezervativelor de 
către adolescenţi şi să reducă frecvenţa actelor sexuale neprotejate cu mai mulţi parteneri. 
Programul a fost desfăşurat la un adăpost pentru cei fugiţi de acasă şi consta în maximum 
30 de şedinţe (adolescenţii care stăteau mai mult timp în adăpost beneficiau de mai multe 
şedinţe). Şedinţele urmăreau să sporească volumul cunoştinţelor adolescenților despre 
HIV/SIDA, să dezvolte abilităţi de a face faţă la diverse probleme şi la reacţii emoţionale 
sau temperamentale în situaţii riscante, să diminueze reținerea adolescenților faţă de 
raporturile sexuale mai sigure şi să-i înveţe cum să beneficieze de îngrijiri de sănătate sau 
de alte resurse importante ale comunităţii. Evaluările efectuate după trei, respectiv şase 
luni au indicat că şedinţele de intervenţie au avut ca efect folosirea consecventă a 
prezervativelor şi nu au fost raportate acte sexuale neprotejate sau cu mai mulţi parteneri 
(Rotheram-Borus et al., 1991). | 

Rezultate favorabile privind adolescenţii newyorkezi fugiţi de acasă au fost oferite de 
Lightfoot şi Rotheram-Borus (2000). Atât comportamentele de asumare a riscului, cât şi 
cele de consum de substanţe au fost reduse la 300 de adolescenţi cu vârste cuprinse între 
|] şi 17 ani. Intervenţia a urmărit identitățile şi rolurile sociale ale adolescenților şi 
asumarea responsabilităţii sexuale. Programul mai cuprindea antrenarea abilităţilor şi 
suportul social. Faţă de adolescenţii din grupul de control, cei care au beneficiat de 
intervenţii au raportat mult mai puţine acte sexuale neprotejate şi un consum de substanţe 


„mai redus (inclusiv de alcool şi marijuana). “Aceste efecte au fost mai evidente la 


afro-americance. Ly 

Din cauză că SIDA este o boală fatală cu transmitere sexuală, tinerii infectați cu HIV 
(TIH) au fost identificaţi ca o categorie de populaţie prioritară pentru intervenţii menite 
să rezolve problemele legate de calitatea vieţii şi de a-i împiedica să transmită boala şi 
altora, prevenind totodată infectarea lor cu alte BTS sau/şi alte tulpini de HIV care pot 
exacerba infecția iniţială. În acest sens, Rotheram-Borus, Reid şi Rosario (1994) au 
efectuat o intervenţie pe un eşantion de cca 200 TIH (cu vârste cuprinse între 13 şi 23 de 
ani) aparţinând predominant minorităţilor. Conţinutul intervenţiei se axa în principal pe 
identitățile şi rolurile sociale, precum şi pe consilierea grupurilor mici, pentru a-i ajuta 
pe adolescenţi să-şi reconfigureze concepţiile despre ceea ce înseamnă să fii un partener 
responsabil, căruia îi pasă. Faţă de un grup de control mic (acest grup a primit intervenţia 
la un an după grupul experimental), adolescenţii din grupul experimental au raportat mai 
puţini parteneri sexuali, mai puţini parteneri neinfectaţi cu HIV, mai puţine raporturi 
sexuale neprotejate şi mai puţine abuzuri de substanțe după o perioadă de 15 luni. 

Direcţiile pentru prevenirea BIS 


Se evidenţiază două schimbări de paradigmă în câmpul intervențiilor referitoare la 
comportamentul adolescenților cu riscuri mari de a se infecta cu BIS. Prima include 
multitudinea eforturilor de prevenire : programele eficiente ar trebui să fie adresate celor 
mai importante probleme de sănătate ale adolescenților, şi nu să fie axate doar pe 
anumite lucruri, cum ar fi comportamentul sexual de risc pentru infectarea cu BTS. În 
acest capitol sunt prezentate legăturile dintre comportamentele de risc pentru sănătate, 
precum şi o analiză a programelor integrate, alături de o abordare pe baze mai largi în 
ceea ce priveşte valoarea acestei schimbări de paradigmă. Programele de dezvoltare a 
tinerilor sunt evaluate în prezent pentru impactul lor asupra caracterului protector 
împotriva BIS ; şi s-a dovedit deja că aceste programe scad riscul apariţiei unei sarcini 
nedorite la adolescente (Allen, Philliber şi Hoggson, 1990). Programele de dezvoltare a 
tineretului au succes deoarece tratează lipsurile în dezvoltarea adolescenților care pot 
rezulta din multitudinea de influenţe familiale sau de mediu descrise mai devreme în 
acest capitol; din această cauză, majoritatea încercărilor de a promova comportamentul 
protector împotriva infectării cu BTS a adolescenților au ca principal scop axarea pe 
antecedentele sociale şi cognitive. 

A doua schimbare de paradigmă include intervenţia în rândul adolescenților, începând 
din preadolescenţă. De exemplu, un studiu recent efectuat de Hawkins şi colaboratorii 
săi (1999) demonstrează că un program de dezvoltare a copiilor pe parcursul şcolii 
primare a avut mai multe rezultate favorabile în comparaţie cu cel care a fost aplicat 
numai pe parcursul claselor a V-a şi a VI-a. Programul integrat avea în centrul său 
copilul, iar profesorii, părinţii şi copiii au primit o instruire adecvată. Rezultatele au fost 
evaluate atunci când elevii au împlinit 18 ani. Aspectele pozitive au inclus mai puţină 
violenţă, mai puţin alcool consumat şi o probabilitate mai mică de a raporta experienţe 
sexuale, mai mulţi parteneri sexuali şi sarcini nedorite. Alte studii au susţinut inportanţa 
intervențiilor timpurii de a promova comportamentul protector împotriva infectării cu 
BTS, stabilind că patternurile timpurii ale comportamentului de risc tind să se repete şi 
să devină din ce în ce mai dificil de modificat ; de exemplu, cel mai important factor care 
indică un comportament de risc în a contracta BIS, în cazul adolescenților, este un 
comportament anterior de risc în ceea ce priveşte infectarea cu BTS. 

Alte schimbări în abordările actuale ale intervențiilor legate de comportament pun, 
probabil, un accent mai mare pe înţelegerea dinamicii relaţiilor (Crosby er al., în curs de 
apariţie ; Finer, Darroch şi Singh, 1999; Wingood şi DiClemente, 1998, 2000), a 
dinamicii reţelei sexuale şi a patternurilor de transmitere din cadrul rețelelor (Aral er al., 
1999; Rothenberg e: al., 1998) şi a dezvoltării intervențiilor care urmăresc mai multe 
nivele de cauzalitate, cum ar fi nivelul familial, de mediu şi comunitar (DiClemente şi 
Wingood, 2000). De acum înainte, se vor dezvolta mai multe intervenţii inovatoare care 
să urmărească principiile de dezvoltare a adolescenților şi care .să răspundă pozitiv la 
schimbările factorilor sociali şi politici ce au o influenţă substanţială asupra comporta- 
mentului legat de sănătate al adolescenților. 

Lecturi-cheie 


Eng, T.R., Butler, W.T. (eds.), The Hidden Epidemic : Confronting Sexually Transmitted Diseases, 
„National Academy Press, Washington, DC. | | ip 

Volumul face o analiză a metodelor de prevenţie a bolilor cu transmitere sexuală aplicate în Statele 
Unite, punându-se accentul asupra adolescenților. Având la bază recomandările unui comitet al 
Institute of Medicine, lucrarea scoate în evidenţă disfuncţionalităţile legate de măsurile de 
combatere a răspândirii BTS, descriind în acelaşi timp schimbările la nivel politic care ar putea 
fi implementate pentru a rezolva aceste probleme. Cartea se axează strict asupra promovării 
sănătăţii sexuale a adolescenților. | 

Jemmott, J.B. III, Jemmott, L..S. (2000), „HIV behavioral interventions for adolescents in 

"community settings”, în J.L. Peterson, R.]. DiClemente (eds.), Handbook of HIV Prevention 
(pp. 103-128), Plenum, New York. i 

Capitolul face un rezumat excelent al comportamentelor sexuale de risc ale adolescenților în 
contextul teoriei comportamentului planificat. Totodată, mai oferă o sinteză de excepţie şi o 
evaluare a intervențiilor privind comportamentul, vizând acele comportamente de risc sexual 
ale adolescenților. 

D'Angelo, L..]., DiClemente, R.J.:(1996), „Sexually transmitted diseases including human immuno- 
deficiency virus”, în R.J. DiClemente, W. Hansen, L.E. Ponton (eds.), Handbook of Adolescent 
Health Risk Behavior (pp. 333-368), Plenum, New York. 

Capitolul face o analiză detaliată a ratei infectărilor cu BTS în rândul adolescenților şi oferă 
informaţii despre teste şi metode de tratament. 

Crosby, R.A., Miller, K.S. (în curs de apariţie), „The pivotal role of the family on adolescent 
females” sexual health”, în G.M. Wingood, R.J. DiClemente (eds.), Women's Sexual and 
Reproductive Health : Social, Psychological, and Public Health Perspectives, Plenun/ Kluwer, 
New York. sie 

Capitolul oferă o examinare detaliată a influențelor exercitate de familie asupra comportamentului 
de risc sexual al adolescentelor. 

religia şi adolescenţa 77 
religiozitatea 78 
şi sarcina în adolescenţă 470, 474 
şi sexualitatea 423 
dezvoltarea sânilor 51, 58 
dezvoltarea tinerilor 119-137 
caracterul şi educarea în spiritul valorilor 
121, 295 
comportamentul sexual şi programele educa- 
ţionale 487-488 
definiţie 120 
lipsa de programe 121-124 
potenţialul sportului ca activitate pozitivă 124- 
-127 ă 
prevenirea contractării bolilor cu transmitere 
sexuală şi programele aferente 646 

proiectarea de programe sportive pentru stimu- 
larea dezvoltării 127-132 
şi competenţe 121 
şi dezvoltarea autonomiei 226-227 
dezvoltarea vocaţională, vezi muncă şi carieră 
diferenţele de gen 
şi acţiunea şi comuniunea 229-232 
şi apartenenţa la o bandă 560 
şi bolile cu transmitere sexuală 626, 628, 
630, 633-634, 638-639, 642-643 
şi comportamentele parentale autocratice 23] 
şi consumul de droguri 499, 504-505 
şi depresia 315-316, 604-605 
şi dezvoltarea autonomiei 229-232, 583 
şi dezvoltarea carierei 143, 147-149 
şi dezvoltarea cognitivă 277-278 
şi dezvoltarea emoţională 314-317 
şi dezvoltarea identităţii 254-255 
şi dezvoltarea morală 287-288, 299 
şi educaţia şcolară 189-190 
şi experienţele romantice 362 
şi nivelul vocii 230 
şi obiectele de studiu din şcoală 166-167. 
şi prieteniile 374, 377 
şi problemele de comportament 520, 525, 
$)932-532 | 
şi relaţiile cu adulţii neînrudiţi 396 
şi sexualitatea 415, 419, 425-427 
şi sinuciderea 527, 608, 610, 613 
şi-stima de sine şi tranziţia în şcoală 334-336 
şi studiile genetice asupra comportamentului 
30, 37, 39 
şi tinerii din minoritățile sexuale 441-442, 
446 
şi tulburările de alimentaţie 573, 575-577, 
579-580, 584 
diferenţele sexuale, vezi diferenţele de gen 
disciplina inductivă 340 


E 


echilibrare 276 

ectopia cervicală 629 

educarea în spiritul valorilor 122-123, 296-297 

educaţia, vezi rezultatele şcolare, facultatea ca 
tranziţie către stadiul de adult, şcoala, educaţia 
sexuală 

educaţia sexuală 418, 487, 643 

educaţia superioară, vezi facultatea ca tranziţie 
către stadiul de adult 

efectele aculturaţiei 109-110, 587-589 

efectele cartierului 
şi calitatea de părinte 108 
şi delincvenţa 525, 558 
şi sarcina în adolescenţă 460-471 
şi sexualitatea 422 
efectele interacțiunii individ-mediu 521 
activ 521 
evocativ 521 
pasiv 521 
reacţia la evenimente 521 
restricționarea la ogtinule din mediu 521 
emergeneză 25 
emoţii pozitive 313, 321 
emoţiile autoconştiente 307-308 
empatie 319-320 
epistază 25 
eroi 399 
etnie, vezi rasă/etnie 
evenimente din viaţă 
consumul de droguri şi stresul 507-509 
şi depresia/sinuciderea 605, 612 
şi dezvoltarea emoţională 312, 314-315 
şi personalitatea 34-35 
şi tulburările de alimentaţie 591 
exerciţiile excesive 61, 579 
experienţele romantice 351-368 
agresivitatea faţă de partener 356, 358, 529- 
-530 
ale tinerilor din minoritățile pare 354, 
359-360, 444-450 
autonomia 352 
calitatea relaţiilor 356 
componentele diadice 362-363 
contextul grupului 352-353, 359-360 
creşterea interesului pentru/activităţi desfăşu- 
rate cu persoane de sex opus 352-353 
despărţiri 352, 356 
diferenţele de gen 363 
diferenţele individuale 355-357 d 
diversitate 355, 362-363 
efectele emoţionale 312, 314, 352 
factorii sociocontextuali 357-361 
frecvenţa şi intensitatea 356-357 
influenţa experienţelor romantice anterioare 
360-361 
influenţele culturale 361 
încadrarea în timp a 356 
partenerii ca sursă de sprijin 352 - 
persoanele care au întâlniri de timpuriu 356, 
526 
reprezentarea relaţiilor 356-357 


riscuri 352-353 

schimbările ce intervin în dezvoltare şi 353- 
-355 

semnificaţie 352-353 

sensibilitatea la respingere 357 

sistemul de afiliere 355 

şi ataşamentul 355, 357-358, 378 

şi dragostea 354 

şi normele geografice 362-363 

şi problemele de comportament 529-530 

şi relaţia conjugală a părinţilor 358-359 

şi relaţiile cu congenerii 353-354, 359-360, 
377 A 

şi relaţiile părinţi-copii 358-359 

şi sexualitatea 355, 421-422, 426 

şi sistemul de îngrijire 355, 358-359 

şi statusul realizărilor 354 


F 


factori socioeconomici 

programe desfăşurate după terminarea orelor 
de clasă 123-124 

şi instalarea pubertăţii 56 
şi rezultatele şcolare 160 
şi riscul bolilor cu transmitere sexuală 587 
şi sarcina în adolescenţă 470-471, 475 
şi sexualitatea 420-421 
şi stima de sine 342 
şi tulburările de alimentaţie 636-637 

facultatea ca tranziţie către stadiul de adult 180- 
-205 

calitatea experienţei 192-195 
creşterea calităţii vieţii din punct de vedere 
material 186-187 
dezvoltarea intelectuală 184- 186 
dezvoltarea psihologică 186 
efectele alegerii între facultăţi 190 
efortul şi implicarea studenţilor 194-195, 198 
factori legaţi de abandon 196-197 
impactul pe termen lung 187 
intervenţii pentru succesul studenţilor 197 
modele de schimbare a studenţilor 181 
perspectiva contextuală 181, 186-190 
perspectiva dezvoltării contextuale 181-182 
promisiunea unei educaţii superioare 180-182 
ratele de înscriere 182-184 
ratele de retenţie şi de absolvire 195-196 
rezultate în termeni de oportunităţi de angajare 
187-189 

stimularea adaptării academice 192-193 

stimularea adaptării sociale 193-194, 198 
studenţii care locuiesc cu părinţii 192-193 
şi „paradoxul specializării” 188 
şi intensificarea dezvoltării 181, 184-186 
şi statusul identităţii 253 
tranziţia către facultate 191-192 
familie . 
ecologia familială a adolescenţei 85-118 
factorii stresori şi debutul pubertăţii la fete 
56, 105-106 ia 
familiile monoparentale 341-342, 420, 468 
“structură 420, 468, 606-607 | 
studiile genetice ale comportamentului 23-24, 
33-34 
şi comportamentele violente/jignitoare 556, 
558-559 
şi comportamentul de risc de infectare cu 
BIS 632-633 
şi depresia 606-608 
şi prevenirea comportamentului antisocial 564- 
-565 
şi problemele de comportament 523-524 
şi sarcina în adolescenţă 466-468 
şi sexualitatea 319-321, 442-444 
şi sinuciderea 614-616 
şi tulburările de alimentaţie 574, 582-585, 
591 
violenţa în 558-559 
vezi şi părinţi ; fraţi 
familiile monoparentale 341-342, 420, 468 
„ fanteziile erotice 414 
feedbackul negativ 89 
feedbackul pozitiv 89 
femei, vezi fete 
fete 
clasele cu o atitudine prietenoasă faţă de fete 
166-167 
corelaţiile psihologice ale schimbărilor puber- 
tare 50, 58-61, 62-66, 315, 331-333 
crimele violente în 551-552 
dezvoltarea emoţională 314-315 
dezvoltarea stimei de sine 331-333 
păşti 417-418, 560-561 
lipsa programelor dedicate dezvoitării tinerilor 
123-124 
maturizarea întârziată 332-333 
maturizarea timpurie 64-66, 107, 331, 525, 
590 - 
probleme de comportament în 520, 525, 527- 
-528, 532-534 
ruşinea la 315-316 


693 


schimbările fizice la pubertate 52-53 

schimbările hormonale la pubertate 49-50 

sensibilitatea la respingere 357 

sexualitatea 380-381, 417-419, 462 | 

şi bolile cu transmitere sexuală 625-626, 628, 
633-634, 638-639 | 

tinerii din minoritățile sexuale 441-442, 446 

tulburările de alimentaţie 572- 

țesutul adipos la 53, 56-57, 60-61, 516 

variaţii în debutul pubertăţii 54-57 

vezi şi diferenţele de gen, sarcina şi naşterea 


folosirea contraceptivelor 


şi caracteristicile relaţiei 429 

şi oportunităţile sexuale 427 

şi sarcina la adolescenţi 464-466, 475, 471- 
-478, 487 


vezi şi folosirea prezervativului 


folosirea prezervativului 


diferenţele de gen 630-631, 634-636, 639 

efectele intervențiilor comportamentale 640- 
-642 

influenţele familiale 632-633 

programele de distribuire a prezervativelor 


şi ameninţarea percepută 634-635 

şi autoeficienţa 632, 635 

şi bolile cu transmitere sexuală 629-631, 633- 
-636, 640-642 

şi diferenţele de putere 428, 633-634 

şi influenţa celorlalţi 633 

şi lungimea relaţiilor în timp 634 

şi problemele de comportament 530 


fraţii/surorile 28, 35, 229, 297, 374, 394, 398, 
403, 424, 472. i 
fuga de acasă 542-549, 552 
cercetările asupra 545-547 
definiţii 544 
în literatura americană 543 
- modelul dezindividualizării 545 
modelul valorilor alternative 544-545 
perspectiva istorico-socială 542-544 
şi abandonurile 546-547 
şi bolile cu transmitere sexuală 546, 631, 


644-645 


teoria constrângerii 544-545 
teoria controlului social 545 
teoriile cauzale 544-545 

fumatul 
efectele asupra sănătăţii 497 
influenţa prietenilor 374-375 
iniţiere 505-507 


694 INDEX TEMATIC 


încetarea SIl 
programele de prevenţie 512 


studiile genetice asupra comportamentului 25, 


31 
tendinţele în epidemiologie 498-500, 553 
funcţia executivă a sinelui 218 


G 


găşti 370-372, 378-381 
analiza reţelei sociale 380 
bazate pe interacţiune 370 
definiţie şi evaluare 378 
dinamice 380-381 
folosirea ridiculizării 382 
lideri 380-381 
mărimea 379 
poziţia membrilor 380 
poziţia izolată 379 
schimbarea membrilor în timp 379-381, 384- 
-385 
similarităţile dintre membri 380 
“statusul ierarhiei 380-381 
structură 380-381 
sublinierea poziţiei 380 
şi cele cinci etape ale interacțiunii individ- 
-grup 352 
şi modelarea 376-377 
şi normele grupului 382 
gândirea formală operaţională 91, 285-286, 309- 
-310 
genele receptoare ale dopaminei 32, 418, 465 
genetica comportamentului 23-45 
abilităţi cognitive 35-36 
cadre teoretice 26-29 
comportamente de tranziţie 26-27, 30-32 
consumul şi abuzul de droguri 32, 508, 510 
creşterea fizică 36-37 
definiţii 23-26 , 
ecologia socială/comportamentală 30-36 
hormoni 28, 37 
personalitate 34-35 
probleme de alimentaţie 574 
" procesele biologice 36-38 
relaţiile familiale 33-34 
sănătatea socială/mentală 32-33 
sexualitate şi reproducere 26, 32, 38, 418, 
439, 465 
genomul uman 36 
gonadarhă 49 


H 


"homofobie 441 


homosexualitate, vezi tinerii din minoritățile 
sexuale 
hormoni 28 
efectele emoţionale ale schimbărilor 49-50, 
58, 311-312 
schimbări la pubertate 48-50, 58-59 
schimbările ce cauzează depresia 58, 604 
şi comportamentul antisocial 555-556 
şi sexualitatea 417, 465 
şi studiile genetice asupra comportamentului 
375 
şi tulburările de alimentaţie 575 
hormonul foliculostimulant (FSH) 48-49 
hormonul luteinizant (LH) 48-49 


I 


idealul superfemeii 576, 586-587 
identitatea de grup 378 
identitatea eului 240-261 
identitatea vocaţională 142, 144-146 
imaginea corporală 60-61 
şi depresia 577, 579-580, 605 
şi dezvoltarea stimei de sine 332, 335-336 
şi problemele de alimentaţie 61, 576-577, 
579-580, 588 
şi sincronizarea pubertară 64-65, 332 
Indicele de Masă Corporală 37 
individualizare 214-215 
influenţele mediului comun 23-24, 30 
influenţele mediului diferit 23-24, 30, 34-35, 
39 
influenţele mass-mediei 
şi schimbările la pubertate 60-61 
şi sexualitatea 422, 469 
şi tulburările de alimentaţie 585-586 
infracţiune 550-571 
contravenienţi 551, 553-554 
datele oficiale versus autoraportate 551 
etiologie 553 
factorii de risc 555-556 
factorii familiali 556 
incidenţă/prevalenţă 550-553 
omuciderea 551-552, 561 
parentală 524, 556 
şi armele de foc 551-552, 561-563 
şi consumul de droguri 562-553 
şi debutul prematur al problemelor în copilărie 
553-554 

şi găştile/bandele 561. fn ă 

şi problemele de conduită 519, 524, 528, 

AS9Â e | 
vezi şi delincvenţa 

instruirea părinţilor 534 | 

interviul privind statusul identităţii 243 

inventarul statusului identităţii 243 

inventarul procesului de formare: a identităţii 
ego-ului 244 

ipoteza dezidentificării 342 

iubirea 354, 425-426 


A 


i 


întâlniri, vezi experienţele romantice 
întrerupere de sarcină 482 


L 


leptină 56 
libertăţi civile 297 
liceu |, | 
abandon 480-481, 483, 526, 562 
şi arme de foc 562 
tranziţie către 172-173, 335 
lipsa controlului afectiv 583-584, 591 
loc de muncă, vezi muncă şi carieră - 
luarea deciziilor | 
de natură sexuală 427 
şi dezvoltarea cognitivă 271-272, 271-278 


şi sarcina la adolescente 472-475, 478-279 


M 
mame ă | 
adolescenţi, vezi sarcină şi naştere ; 
şi dezvoltarea. religioasă 78 
şi sarcina la adolescente 464, 483 
şi sexualitatea 469 
şi tulburările de alimentaţie 582 
mamele necăsătorite 471-472 
marijuana 296 
masturbare 414-415 
maturizarea lobilor frontali 276 
maturizarea prematură 
la băieţi 64 
la fete 57, 63-64 
măsurarea obiectivă extinsă a identităţii ego-ului 
(EOM-EIS-1) 243 
mândrie 307 
memorie 274 
de lungă durată 263 

de lucru 276 

implicită 272-274 
menarhă | 

la vârsta de 60 

semnificaţia psihologică 60 

şi sexualitatea 638 
mentori 

angajamentul reciproc şi legătura emoţională 

400 
centrarea pe activităţi şi pe formarea de abilităţi 
130-132 

definiţia lui Bronfenbrenner 399 

efectele maturizării timpurii 332 

funcţia de modelare 469 

intenţionalitatea 400 

ințeracţiunea pe o perioadă îndelungată 400 

în contexte instituţionale 400 

locul de muncă 471 

mentorul ca eul ideal 405 

programe de îndrumare 486 

rolul de student 192 

şi diferenţele culturale 396 

şi generarea 271 

şi teoria lui Vigotski 400 

voluntarii 401 
metaindrumarea 486 


minoritățile, vezi rasă/etnie ; tinerii din mino- 


_rităţile sexuale 
modelare 25, 91 
modelele genetice aditive 23 
modelul secvențial al luării deciziilor în ceea ce 
priveşte cariera 149 
moratoriu psihosocial 241-242 
multistabilitate 90, 94 
mulțimi 371, 382-383 
etichete 371 
influenţa asupra sexualităţii 469 
scopuri 382 
şi cele cinci etape ale interacțiunii individ-grup 
353 
şi identitatea grupului 382 
şi modelare 376 
studenţi, vezi facultatea ca tranziţie către stadiul 
de adult 
muncă şi carieră 138 
decizia în ceea ce priveşte cariera 140 
dezvoltarea identităţii vocaţionale 146 
dezvoltarea valorilor de muncă 139 
diferenţele de gen în dezvoltarea carierei 193 
experienţa locului de muncă cu jumătate de 
normă 140 

explorarea ofertelor de muncă 149 

factorii contextuali 151 

şi educaţia superioară 150 

şi îndrumarea 189 

şi părinţii adolescenţi 471 

şi relaţiile cu adulţii neînrudiţi 389 

tinerii care nu urmează o facultate 150 
valorile de muncă intrinsece şi extrinsece 143 


N 


neurotransmiţători 575 
nivelul vocii 227 


O 


obezitate 56 

obiective 
abordarea sistemelor dinamice 85 
concentrarea pe obiective în şcoală 167 
orientarea profesorilor către obiective 163 
şi luarea deciziilor 167 
şi sportul 119 

ocupaţii, vezi muncă şi Carieră 

Oregon Youth Study (OYS) 99, 104 

organizaţii dedicate tinerilor 226 

orientarea sexuală 439 

orientările metacognitive 263-264 


P 


paradoxul specializării 188 
parentingul 
în cazul mamelor adolescente 476 
monitorizare/control 142 
stabilirea de limite 109 
stilul autoritar 224 
stilul indiferent 339 
stilul indulgent 339 
stilul sever 224 , 
şi comportamentele ce presupun consum de 
droguri 378 
şi comportamentul jignitor sau violent 533 
şi dezvoltarea autonomiei 209 
şi dezvoltarea stimei de sine 338 
şi experienţele romantice 358 
şi problemele de comportament 209 
şi sarcina în adolescenţă 527 
şi sexualitatea 443 
părinţi 
atitudini şi valori 582 
ca persoane semnificative 223 


comportament antisocial în 523 

depresie în 607 

detaşarea de 210, 215 

divorţ 341, 396 

implicarea în programe sportive 125, 127 

individualizarea de 210, 215 

influenţă versus congeneri 361 

infracţionalitate în 562 

necăsătorit 474 

pierderea/separarea de 614 

psihopatologie în 614 

şi apariţia tulburărilor de alimentaţie 582 

şi dezvoltarea valorilor muncii 143 

vezi şi ataşament, familie, mame 
persoanele semnificative 393 
personalitate 

studiile genetice asupra comportamentului 23- 

-39 

şi emoţiile şi cogniţiile 95, 102 

şi statusul identităţii 147, 243 

şi tulburările de alimentaţie 572 
perspectiva asupra întregii vieţi 518 
perspectiva comportamentelor tranzitorii 321 
povestea personală a adolescentului 313 
preadolescenţă 

ca fază de tranziţie în sistemul familial 91, 

100-105 

iniţierea în consumul de droguri 507 

tranziţia către şcoala gimnazială 170-172 
prietenii 

afilierile la grupurile de congeneri 383 

ale tinerilor din minoritățile sexuale 452 

calitatea 378 

diferenţele de gen 441-442 

diferenţele etnice 442-444 

echitatea şi reciprocitatea 373 

mecanismele influenţei 375 

pasionale cu persoane de acelaşi sex 450 

patternurile influenţei 533 

prietenii de sex opus 449 

similarități între prieteni 374 

şi comportamentul sexual 636 

şi conflictul 30-31 

şi deselecţia 374 

şi experienţa romantică 351 

şi iniţierea în infracţionalitate 524 

şi modelarea 91 

şi proximitatea 373 

şi reglarea normativă 376 

şi selecţia 373 

şi structurarea oportunităţilor 376 

primii ani de liceu 383 
probleme de comportament 378 
efectele religiei 423 - 
influenţele congenerilor 360 
influenţele genetice 465 
şi eşecurile în autoreglare 218 
şi problemele cu alcoolul 497 
şi relaţiile cu adulţii neînrudiţi 389 
şi sexualitatea 429 
şi stima de sine 328 
probleme de conduită 
abordarea dezvoltării de-a lungul vieţii 521 
asocierea cu congenerii delincvenţi Sil 
asocierea cu simptomele de depresie 606 
căi de accelerare a trecerii la stadiul de adult 
526 
etiologie 553 
interacţiunile individ-mediu 521 
- modelul de dezvoltare mediată 522 
Multidimensional Treatment Foster Care 
 (MTFEC) 535 
prevenţie şi tratament 532 
probleme etnice 470 
programul LIFT 534 
reacţii temperamentale în situaţii riscante 645 
şi agresiunea faţă de partener 529 
şi comportamentul sexual riscant 530 
şi genul 254 
şi iniţierea în delincvenţă de către congeneri 
"483 
şi procesele familiei 466 
şi violenţa 528 ă 
vezi şi probleme de comportament 
procese biologice ă 
şi comportamentul antisocial/agresiv 225 
şi depresia 604 
şi dezvoltarea emoţională 317 
şi dezvoltarea stimei de sine 329 
şi modelul ecologic 86 
şi problemele de alimentaţie 6l 
procese şi patternuri de dezvoltare 207 
procesele gene-mediu 510 
procesele genetice, vezi genetica comportamen- 
tului | 
profesori 
aşteptări 165 
obiective şi motivații 401 
relaţii cu 230 
roluri 394 
şi dezvoltarea autonomiei 217-218 

programele de prevenire a infectării cu BTS 
bazate pe comunitate 530-531, 624 
programele sportive de dezvoltare de abilităţi 
de viaţă 130 
programele SUPER 132-133 
programul LIFT 534 
promovarea abstinenţei 418, 643 
pseudomaturitate 526 
psihopatologia dezvoltării 601, 603 
psihopatologie, vezi sănătate mentală 
puncte de atracţie 332 
puncte de bifurcaţie 91, 102 


R 


rasă/etnie 
şi angajarea 146 
şi bandele 550 . 
şi bolile cu transmitere sexuală 624 
şi consumul de droguri 500 
şi contextele şcolare 182 : 
şi dezvoltare cognitivă 485 
şi dezvoltarea autonomiei 232 
şi dezvoltarea morală 300 
şi educaţia superioară în facultate 151 
şi experienţele romantice 351 
şi găştile 371 
şi grupurile 486 
şi identitatea 255 
şi prieteniile 380 
şi problemele de comportament 163 
şi pubertatea la fete 3i 
şi relaţiile părinţi-adolescenţi 293 
şi rezultatele şcolare 164 
şi sarcina în adolescenţă 607 
şi sexualitatea 441 
şi sinuciderea 609 
şi stima de sine 335 : 
şi tinerii din minoritățile sexuale 440 
şi tulburările de alimentaţie 587 
rădăcinile sinelui 181 
relaţiile cu congenerii 477 
ale tinerilor din "minoritățile sexuale 354 
congenerii antisociali 376 
congenerii ca persoane semnificative 248 
decizii de includere/excludere din cadrul gru- 
pului de congeneri 296 
influenţa persoanelor de aceeaşi vârstă versus 
cea a părinţilor 220 
iniţierea în infracţiuni 533 
la facultate 190 | 

modelul în cinci etape al interacțiunii dintre 
congeneri 317 
„presiunea exercitată de congeneri 376 
procesele de influenţă a persoanelor de aceeaşi 
vârstă 377 
respingerea congenerilor 521 
şi comportamentele care presupun consum 
de droguri 519 
şi comportamentul ce poate determina infec- 
tarea cu BTS 624-625 
şi comportamentul jignitor sau violent 552 

zitivă a tinerilor 125-127 | 
probleme de implementare a programelor 131- 
-132 
problemele de conducere 128-130 
programe sportive de formare a abilităţilor 
de viaţă 132-133 | | 
programele desfăşurate după terminarea orelor 
de clasă 122-123 
proiectarea de programe pentru stimularea 
dezvoltării 132 
şi relaţiile cu adulţii neînrudiţi 123 
tulburările de alimentaţie şi sportul 127 
stabilirea limitelor de către părinţi 340 
standarde sociale, interiorizare 64 
starea de identitate difuză 249-250 
stereotipurile sexuale 148 
„stilul parental autoritar 108 
studenţii cu dizabilităţi fizice 194 
studiile asupra locus-ului genetic 24-25 
studiile asupra moştenirii genetice 24 
supradoză 610-611 


şcoli 

abandonul şcolar în liceu 168 

arme de foc în 561 

ca organizaţii sociale 160-161 

clasele cu atitudine prietenoasă faţă de fete 
166-167 

concentrarea pe atingerea obiectivelor 168 

dimensiune 160 r- 

discriminarea rasială/etnică în 168-169 

drept contexte de dezvoltare 170 

eforturile de reformă din şcolile gimnaziale 
172 

influenţa nivelului şcolar asupra motivaţiei şi 
dezvoltării sociale 159 A 

influenţele psihologice asupra motivaţiei 167 

mediul şcolar şi valorile/obiectivele împăr- 

Jean-Claude Abric - Psihologia comunicării. Teorii şi metode 
Ştefan Boncu - Psihologia influenţei sociale 
Daniel Gaonac”h, Pascale Larigauderie — Memorie şi funcţionare cognitivă 
Bruna Zani, Augusto Palmonari — Manual de psihologia comunităţii 
Ion Dafinoiu, Jen6 Lâszl6 Vargha — Hipnoza clinică. Tehnici de inducţie. Strategii terapeutice 
Adrian Neculau (coord.) - Manual de psihologie socială 
Mihaela Vlăsceanu — Organizaţii şi comportament organizaţional 
lolanda Mitrofan (coord.) - Cursa cu obstacole a dezvoltării umane. 

Daniel David - Metodologia cercetării clinice. Fundamente 

Dennis Howitt, Duncan Cramer - Introducere în SPSS pentru psihologie 

Alin Gavreliue - De la relațiile interpersonale la comunicarea socială. Psihologia socială şi 
- stadiile progresive ale articulării sinelui (ediţia a II-a) 

Daniel David - Tratat de psihoterapii cognitive şi comportamentale 

Constantin Enăchescu - Tratat de teoria cercetării ştiinţifice (ediţia a II-a) 

Constantin Enăchescu - Tratat de psihanaliză şi psihoterapie (ediţia a I-a) 

Nicolas Gutguen”- Psihologia manipulării şi a supunerii 

Mielu Zlate - Tratat de psihologie organizaţional-managerială (vol. Il) 


Zoitân Bogâthy (coord.) - Manual de tehnici şi metode în psihologia muncii şi organizaţională 

Serge Moscovici, Fabrice Buschini (coord.) - Merodologia ştiinţelor socioumane 
Adrian Neculau - Dinamica grupului şi a echipei 
Mihai Aniţei - Psihologie experimentală 
„Petru Lucian Curşeu — Grupurile în organizaţii 
Gilles Amado, Andr& Guittet - Psihologia comunicării în grupuri 

Constantin Enăchescu - Tratat de psihologie morală (ediţia a III-a) 
Marian Popa - Statistică pentru psihologie. Teorie şi aplicaţii SPSS 
Marian Popa - Introducere în psihologia muncii 
Eugen Avram, Cary L. Cooper (coord.) — Psihologie organizaţional-managerială. Tendinţe actual, 
Constantin Enăchescu, Liliana Enăchescu — Psihosomatică 
Ana Muntean - Psihologia dezvoltării umane (ediţia a III-a) 
Gabriel Moser — Introducere în psihologia mediului 
Gerald R. Adams, Michael D. Berzonsky (coord.) — Psihologia adolescenţei. 

Nicolae Mitrofan - Testarea psihologică. Aspecte teoretice şi practice 
Mihai Aniţei, Mihaela Chraif — Metoda interviului în psihologia muncii 

PSIHOLOGIA 
ADOLESCENȚEI 


MANUALUL BLACKWELL 

Sinteză a principalelor studii privind dezvoltarea în adolescenţă, volumul abor- 
dează o gamă largă de subiecte, de la formarea identității şi a personalități 
adolescentului până la absolvirea unei facultăţi şi orientarea în carieră. Capitolele 
sunt structurate în secţiuni privind procesele de bază, funcţiile psihosociale, expo 
rienţele de relaţionare şi problemele de comportament şi includ o parte teoretică, 
precum şi interpretarea rezultatelor cercetărilor efectuate în rândul adolescenților 
în funcţie de variabile ca diferenţele de gen, statutul socioeconomic şi aspectele 
culturale sau etnice. Rezumatele de la finalul diferitelor secţiuni şi bibliografia 
extinsă sunt utile atât pentru studenţii la psihologie, cât şi pentru specialiștii în 
domeniu. 


Procesele pubertare și dezvoltarea psihologică + Piaţa muncii și cariera + 
Şcolile ca medii de dezvoltare + Facultatea, etapă de tranziţie la stadiul de 
adult + Dezvoltarea autonomiei + Dezvoltarea identităţii * Dezvoltarea 
conceptului de sine şi a stimei de sine + Întâlnirile şi experienţele romantice + 
Relaţiile intime ale tinerilor aparținând minorităţilor sexuale * Sarcina și 
naşterea * Infracţionalitatea + Părăsirea căminului: fuga de acasă și copiii 
străzii - Tulburările de alimentaţie - Bolile cu transmitere sexuală 

